
Notă asupra ediţiei în limba română 


Autor a numeroase cărţi de teologie istorică şi patristică, 
părintele John Anthony McGuckin predă istoria creştinismului 
vechi la Union Theological Seminary din New York şi istoria Bizan- 
ţului creştin la Columbia University, fiind, de asemenea, membru 
al Bisericii Ortodoxe Române. EI oferă în volumul de faţă o inven- 
tariere eminamente utilă şi întru totul fascinantă a principalelor 
repere care definesc teologia patristică: de la persoane, sinoade şi 
definiţii doctrinare, la elemente de artă şi arhitectură, de la evo- 
luţia liturgică sau a relaţiei Bisericii cu statul,la teme complexe 
care au definit viaţa creştină în secolele I-IX (perioada patristică 
„Clasică”), precum căsătoria, monahismul, pocăinţa, postul etc. 

Textul, deopotrivă accesibil şi erudit, va fi de folos tuturor celor 
care se interesează de gândirea Sfinţilor Părinţi, de la cei fără o 
pregătire teologică specială sau care se află la începutul studiilor lor 
(elevi, studenţi et al.), până la specialişti (care vor aprecia detaliile 
bine alese, dar mai ales argumentarea echilibrată). Valoarea volu- 
mului este dată, în primul rând, de includerea temelor de sinteză, 
care sunt, de obicei, greu abordabile în afara cercetărilor speciali- 
zate susţinute în marile biblioteci. Fără a cădea în tentaţia relati- 
vizării gratuite, scriitura relaxată a autorului oferă o prospeţime 
lecturii pe care, poate, puţini ar fi crezut-o posibilă sau chiar adec- 
vată atunci când se studiază teologia patristică; ca urmare, aceasta 
din urmă apare cititorului o teologie vie, nicidecum una de muzeu. 

Fiind o lucrare de autor, dicționarul oferă, notabil, o viziune co- 
erentă asupra gândirii patristice. Deşi este pe ansamblu un punct 
forte al volumului, alcătuirea unui dicţionar general de către un 
singur autor nu putea scăpa de unele accente personale care pot 
apărea unora dintre cititori uşor exagerate (e.g., căsătorie, mai 
presus de feciorie) sau de unele exprimări, care, în absenţa 
elaborării, pot contraria, chiar atunci când sunt, într-un anume sens, 
adevărate (e.g., când citim despre „origenismul” Sfântului Vasile 


VIII 


cel Mare sau Sfântului Grigorie Teologul). Incontestabil, dicţionarul 
este un ghid foarte util şi care poate deveni chiar indispensabil 
celor care studiază teologia creştină, dar nu va fi considerat în 
întregime normativ de către cititorii înclinați să caute în paginile 
lui rezultatele unei cercetări canonice, eventual aprobată sinodal. 
În cele câteva locuri în care textul se îndepărtează de o viziune 
tradiţional ortodoxă (e.g., când foloseşte rezultatele cercetărilor 
biblice moderne), textul a primit scurte note explicative. 

Tradus în limba română de Dragoş Dâscă (A-N, al textului 
în limba engleză) şi Alin-Bogdan Mihăilescu (O-W), textul origi- 
nal este adesea lipsit de îngrijirea atentă pe care ne-am fi dorit-o. 
Punctuaţia deficitară, dar şi lipsa uniformizării referinţelor din 
original sunt, pe alocuri, supărătoare; unele carenţe mai evidente 
au fost îndreptate tacit în ediţia românească, dar volumul masiv 
de lucru care ar fi fost necesar a împiedicat aducerea tuturor re- 
ferinţelor la un singur standard (e.9., unele titluri patristice apar 
citate cu titlul latinesc, altele în traducere, sau sub o formă abre- 
viată). Unele referințe pe care le-am aflat a fi eronate au fost în- 
dreptate tacit sau explicate în note de subsol. 

Invitând cititorul să nu ocolească introducerea autorului, 
care conţine indicaţii de utilizare a dicționarului, vom prezenta în 
continuare câteva dinte alegerile editoriale ale versiunii în limba 
română. 

Originalul foloseşte termenul „early” („early Christianity”, 
„early Church”) într-un sens foarte general, obişnuit în literatura 
ştiinţifică de limbă engleză, vizând adesea întreaga perioadă 
patristică a sec. I-IX (sau cel puţin I-VI, pentru Răsărit, unde folo- 
seşte şi termenul bizantin, definind o epocă al cărei dată de început 
este neclară). Ca de obicei, periodizările şi denumirile date peri- 
oadelor pot crea neînțelegeri, de aceea precizăm că traducerea 
redă termenul englez fără o consecvență rigidă, ci aşa cum ni s-a 
părut mai potrivit în context, prin „timpuriu”, „vechi” sau „primar” 
(niciunul dintre aceşti termeni nu beneficiază în limba română 
de o consacrare asemănătoare cu termenul „early” în limba en- 
gleză). Această variaţie nu trebuie să sugereze subdiviziuni ale 
periodizării, ci trebuie acceptată ca fiind făcută în scopul fluidizării 
lecturii. „Timpuriu” poate fi încă strident, „primar” poate trimite 

numai la perioada apostolică sau, în orice caz, al primelor trei se- 
cole, „vechi” este prea generic, putând însemna, până, la urmă, şi 
perioada „medievală”. O a patra variantă nu este foarte obiş- 
nuită în literatura ştiinţifică românească, dar ar putea reprezenta 
o soluţie convenabilă: „antic/ antică” (e.g., Biserica din Antichi- 
tate, inclusiv Antichitatea târzie, sec. III-VIII). 

Cititorul trebuie să cunoască, de asemenea, modul în care a 
fost redat termenul englezesc „catholic”. Atunci când acesta se re- 
ferea la creştinismul „catolic” sau „ortodox” al primului mileniu 
(caracterizat prin integritate, mai ales în raport cu ereziile sau 
schismele), termenul a fost considerat un termen tehnic, fiind 
redat într-o formă apropiată de originalul grecesc („catholic”), în 
acord cu o practică din ce în ce mai acceptată în spaţiul teologic 
românesc. Atunci, însă, când se referă strict la creştinismul latin 
(romano-catolic), termenul a fost scris „catolic”. 

De asemenea, în original, apelativul sfințeniei nu apare 
decât rar. Ediţia românească îl include pentru fiecare persoană 
la prima ocurenţă din articol a numelui acesteia. 

Am încercat să fim consecvenţi în indicarea calităţii de episcop 
prin folosirea particulei „al” (e.g., „al Alexandriei”); numai în 
cazuri speciale, am păstrat forma „de” (e.9., „de Poitiers”). Pentru 
persoanele care sunt identificate cu un loc, dar nu au fost epis- 
copi, am folosit prepoziţia „din” sau un derivat al numelui (e.g. 
„Alexandrinul”). 

Pentru a oferi cititorului român un instrument de căutare cât 
mai util, ne-am luat libertatea de a adăuga la dicţionar câteva 
intrări care cuprind numai referinţe la persoanele sau conceptele 
care sunt cunoscute sub mai multe forme (e.g., Basilides/Vasilide: 
articolul se află s.v. „Vasilide”, cu o conținută de intrarea „Basi- 
lides”). Deşi am dat prioritate formelor pe care le-am considerat 
încetăţenite, le-am păstrat uneori pe cele mai aproape de numele în 
forma lor originală, considerându-le recomandabile (e.g., „Pela- 
gius”, nu „Pelaghie”, dar „Paladie”, nu „Palladius”. Toate numele 
pe care le-am considerat a avea o formă alternativă îndeajuns de 
cunoscută unora dintre cititori au primit-o între paranteze pătrate 
(e.g., „Ghelasie [/ Gelasius]”). Între conceptele care au forme al- 
ternative putem menţiona „iconomie [/ economie)”. În context 

teologic, englezescul „nature” a fost, în majoritatea cazurilor, re- 
dat prin „fire” (cu o trimitere la intrarea „Natură”). 

Considerând că prin lucrarea de faţă îi sunt oferite cititorului 
român reperele fundamentale ale credinţei şi gândirii teologice 
ale Sfinţilor Părinţi, îl invităm să cunoască tradiţia vie a acestora 
şi să şi-o însuşească, în măsura posibilului, în viaţa de zi cu zi. 


Dragoş Mirşanu 


Pr. JOAN ANTHONY McGUCKIN 


DICTIONAR 
DE TEOLOGIE PATRISTICĂ 


Pentru Maria şi Lizzy, 
două suflete luminoase 


Prefaţă 


Nădejdea este întotdeauna un punct sigur de plecare. 
Nădăjduiesc că această carte va ajuta, pe cât de mult posi- 
bil, pe studenţii teologi care cercetează pentru prima data 
lumea Creştinismului primar, o experienţă care adesea s-a 
dovedit a fi de-a dreptul derutantă. O, dar ce nădejde... Lu- 
mea de atunci era probabil chiar şi mai derutantă decât a 
noastră, care este suficient de complexă; prin urmare, chiar 
şi după două milenii de retrospectivă, adesea ne este încă 
greu să înțelegem tulburările, pasiunile şi inspiraţiile care 
au dat formă şi semnificaţie acţiunilor primilor creştini. 
Oricum, această carte se doreşte a fi o încercare de a ajuta 
acest proces de triere, examinare, rezumare; ea doreşte să 
ofere suficiente detalii fără a pierde claritatea privirii de 
ansamblu. Cartea, de la un capăt la celălalt, pune accentul 
pe aspectele intelectuale şi a fost intenția mea să încerc să 
ofer descrieri concise dar la obiect ale principalelor pro- 
bleme teologice care au modelat Biserica primară, ca şi ale 
acelor oameni care au fost principalii ei gânditori din pri- 
mele opt veacuri. Registrul cărții este dominat de cele două 
mari tradiții intelectuale, cea a grecilor şi cea a latinilor, 
însă, de asemenea, încearcă să țină seama şi de alte voci, 
precum străvechile Biserici ale Siriei, Etiopiei şi Armeniei, 
fără a mai aminti de curentele sociale care au fost macro- 
contextele în care primii creştini - bărbați şi femei - şi-au 
aşternut destinul religios, organizaţiile instituționale şi iden- 
titățile lor civile şi intelectuale. Cartea a fost structurată sub 
forma unui dicționar cu itemi de la A la Z, fiind parte a unei 
vaste colecţii de cărți noi, de referință, care au ca subiect 

dezvoltarea Creştinismului din Antichitate până în peri- 
oada modernă, colecție care apare la editura Westminster 
John Knox Press. Aceste cărți felurite vor deveni în curând 
un important şi cuprinzător izvor de informaţie pentru 
studenţii preocupaţi de teologie şi istorie bisericească, aşa 
că sunt mai mult decât încântat de faptul că Westminster 
John Knox m-a invitat să prezint perioada Bisericii primare 
în cadrul acestei colecții. Volumul de față se referă la acea 
perioadă formatoare numită „patristică” iar acest termen 
[patristics] îi desemnează pe episcopii primari care au trăit 
între secolul al II-lea şi secolul al VIII-lea. Episcopii nu au 
fost singurii modelatori ai Bisericii, iar registrul de itemi 
oferit aici cuprinde bărbaţi şi femei, clerici şi laici din pe- 
rioada cea mai timpurie. Cu toate acestea, mi s-a părut co- 
rect să păstrez denumirea de „patristic” de vreme ce ex- 
primă modul în care această teologie epicopală a perioadei 
post-apostolice şi-a asumat o poziție de autoritate care a 
fost, într-un sens real, o extensie a perioadei biblice de re- 
velație, cel puţin pentru Biserica Ortodoxă şi cea Catolică. 
Pentru ambele tradiţii, teologia patristică reprezintă o bună 
parte din tradiţia creştină formatoare; şi indiferent dacă 
cineva are sau nu astăzi vreun interes în asemenea prob- 
leme de autoritate teologică în sânul Bisericilor, nu se poate 
nega faptul că „Părinţii Bisericii” au elaborat - în majori- 
tatea cazurilor - o arhitectură pentru o abundență de atitu- 
dini şi structuri creştine care (din fericire sau nu) au supra- 
viețuit adeseori până în zilele noastre. Conţinutul cărții s-a 
format prin confluenţa a patru izvoare: personalități şi scri- 
itori importanţi, controverse internaționale, termeni tehnici 
cheie şi mişcări şi teme culturale. A părut metoda cea mai 
simplă şi, prin urmare, cea mai bună să le combin pe toate 
acestea mai degrabă în ordine alfabetică, decât să le enumăr 
în secțiuni separate. Rezultatul este un manual cu itemi aşe- 
zaţi în ordine, de la A la Z. Punctul forte al acestei forme 

este faptul că oferă cea mai facilă cale de a căuta ceva. 
Punctul slab îl reprezintă paradoxul că cititorul trebuie să 
ştie ce vrea să înveţe înainte de a învăța despre acel ceva. 
Aşadar, pentru ca itemii individuali din dicționar să nu 
pară izolați unul de celălalt s-a folosit un sistem un sistem 
de referințe interconectate (cuvinte scrise în bold şi italice) 
pentru ca dintr-o temă cheie să poată fi identificate conexi- 
unile cu alte idei înrudite şi cu persoanele care au contri- 
buit cel mai considerabil la acea temă. Acest dicționar, spre 
deosebire de multe alte dicționare, se deosebeşte prin fap- 
tul că a fost scris de o singură persoană cu o concepție 
(probabil) coerentă despre istorie şi teologie, formată de-a 
lungul multor ani, în timp ce altele sunt scrise (în marea lor 
majoritate) de o varietate de experți în propriile domenii 
de specialitate. Trei lucrări de referință disponibile publi- 
cului larg, având acea formă de carte scrisă de mai mulți 
autori, sunt fiecare în parte convingătoare, însă în aspecte 
diferite. Cea mai bună şi cea mai cuprinzătoare dintre toate 
este admirabila Encyclopedia of the Early Church, al cărei edi- 
tor este Angelo Di Berardino. Aceasta repre-zintă în princi- 
pal rezultatul muncii specialiştilor italieni. În 1992 a apărut 
o traducere bună în limba engleză realizată de Adrian Wal- 
ford şi publicată la James Clarke & Co., Cam-bridge, Marea 
Britanie. Acest set de două volume mari, copertate, este 
locul în care cititorii cărții de față pot merge pentru a obţine 
mai multe informaţii, mai multă bibliografie şi mai multe 
detalii decât sunt oferite aici. Secțiunile de la sfârşitul celui 
de-al doilea volum al lui Di Berardino reprezintă un izvor 
foarte important pentru iconografia şi arheologia Bisericii 
primare şi oferă cronografii şi hărți deosebit de valoroase 
pentru cercetător. Spre deosebire de aceasta, lucrarea mea 
se vrea a fi un volum mai concis şi mai introductiv, fiind de 
asemenea indiscutabil mult mai portabil şi considerabil 
mai puțin scump. Recomand cu căldură Encyclopedia lui Di 

Berardino ca pas următor pentru cel care doreşte să obțină 
mai multe informaţii bibliografice. The Oxford Dictionary of 
the Christian Church (a treia ediţie; editat de E. A. Living- 
stone; Oxford, Marea Britanie, 1977) este, de asemenea, o 
sursă bună de mai multe bibliografii şi biografii, acoperind 
o gamă mai largă de scriitori bisericeşti (în general mai 
puţin importanţi) care aici au fost prezentați rezumativ. 
Această carte, cuprinzând un singur volum, acoperă în- 
treaga istorie a Creştinismului, nu doar perioada Bisericii 
primare, însă faptul că are 1.786 de pagini tipărite cu litere 
mici o face să nu fie chiar uşor de transportat deşi este pro- 
babil mai accesibilă pentru o bibliotecă studențească decât 
Encyclopedia lui Di Berardino. Encyclopedia of Early Christi- 
anity, avându-i ca editori pe Everett Ferguson, Michael 
McHugh şi Frederick Norris, este un bun exemplu de cer- 
cetare patristică americană modernă. A fost publicată pen- 
tru prima dată în 1990 la New York şi Londra şi de atunci a 
fost revizuită şi îmbunătățită. Articolele de aici dovedesc o 
încercare conştientă de a trece de la simple texte la contexte 
mai ample de istorie a culturii, arheologie şi iconografie. 
Datorită acestei caracteristici şi a sistemul de note generos 
în informaţii ce țin de patristică (majoritatea articolelor 
oferă o listă întreagă în care fiecare chestiune este abordată 
într-o varietate de izvoare patristice) Encyclopedia of Early 
Christianity se dovedeşte a fi, de asemenea, o lucrare deose- 
bit de valoroasă. De-a lungul anilor am aflat multe din toate 
aceste trei dicționare. Am mai folosit şi alte trei lucrări de 
referință în germană şi franceză, chiar mai monumentale, 
dar majoritatea studenților de nivel de facultate şi master 
le-ar putea socoti prohibitive. Sarcina mea în acest dic- 
ționar nou a fost să repovestesc numeroase aspecte din isto- 
ria Bisericii având însă în vedere chestiunile care mi s-au 
părut mie mai importante; să reduc personalitățile şi con- 
troversele la câteva propoziţii clare fără totuşi a sacrifica 

importanţa (şi scopul) fundamental al unui astfel de dic- 
ționar - care este fie cel de a-i mulțumi pe cititori după ce 
au obținut informaţii care li s-au părut suficiente, fie de a-i 
iniția în pasul următor adică unde ar putea să meargă pen- 
tru a culege mai multe infor-maţii. 

Din acest motiv fiecare item din cartea de față are ata- 
şat la sfârşit o scurtă bibliografie pentru studiu. Aceste tit- 
luri au fost alese din lucrările disponibile în limba engleză, 
cu excepția câtorva cazuri în care textele importante erau în 
alte limbi europene. Bibliografiile nu încearcă atât de mult 
să prezinte ultimele lucrări apărute referitoare la un anu- 
mit domeniu de cercetare ştiinţific, pe cât să sugereze care 
ar putea fi cele mai bune şi mai cuprinzătoare studii apă- 
rute în ultimii ani care ar putea să ofere un tablou mai de- 
plin pentru cel care doreşte să facă o cercetare mai profundă 
pentru o disertaţie semestrială sau ceva asemănător. Ar 
trebui să-l poată călăuzi destul de uşor pe cititorul dornic 
de cunoaştere printr-o gamă largă de materiale ştiinţifice. 
Cercetarea patristică din ultimul secol a înflorit atât de mult 
încât există un adevărat ocean de literatură care atinge țăr- 
mul aproape fiecărui item din această carte. Studenţii care 
au acces la o bibliotecă bună ar trebui să îl întrebe pe bib- 
liotecar despre The American Theological Library Association 
(ATLA) şi despre baza sa de date bibliografice, în care se pot 
opera căutări în articolele teologice scrise în ultimul dece- 
niu, pe baza itemilor de căutare tematici dar şi nominali. 

Acest dicționar ar putea avea soarta de a rămâne pus 
pe un raft până ce va fi necesar în lămurirea unei probleme. 
Foarte bine! Dar nu uitaţi să-l mai ştergeţi de praf din când 
în când! Sper că îşi va dovedi utilitatea atunci când va fi ne- 
voie de el. Dar dacă cititorul va dori ceva mai mult, poate 
chiar să-l stoarcă precum o lămâie, să extragă tot sucul, ar 
putea avea atunci o funcție dublă fiind şi o introducere perso- 
nală în teologia patristică. În acest caz aş sugera ca cititorul 
să se apropie de carte într-un mod mai puţin dependent de 

tirania arbitrară a ruletei alfabetice şi să întrebuinţeze ur- 
mătoarea strategie. Să deosebească în primul rând per- 
soanele din teme sau cuvinte cheie. Lista de nume este 
vastă însă teologii pot fi separați colectiv îndeajuns de uşor 
şi pot fi apoi urmăriți în funcție de cine au fost gânditorii 
principali ai diferitelor veacuri. Urmând marii scriitori şi 
polemişti de-a lungul secolelor-epocilor (vorbind aproxi- 
mativ), vom avea un tablou viu despre ce chestiuni îi preo- 
cupau pe intelectualii de frunte ai Bisericii de-a lungul pe- 
rioadelor importante din istoria sa. Pentru a ajuta la aceasta, 
la sfârşitul acestei introduceri am alcătuit un ghid uşor uti- 
lizabil, unde sunt enumerați scriitorii principali în ordine 
cronologică, secol după secol. O simplă privire superficială 
ne arată cum „ritmul” teologiei patristice devine tot mai 
grabnic până la un punct critic în secolele IV şi V. În al doi- 
lea rând, articolele tematice ar putea fi chiar ele subgrupate 
din punct de vedere teologic şi cultural. Înaintând printr-o 
serie de articole înrudite, ce se doresc a fi eseuri parțiale 
despre o temă mai amplă (aşa cum pe bună dreptate şi sunt), 
o examinare atentă a principalelor etape ale dezvoltării teo- 
logiei Creştinismului primar ar putea fi în curând întreprinsă. 
La sfârşitul acestei introduceri am oferit, de asemenea, un 
ghid tematic al cărții. Nădăjduiesc însă ca oricând veţi fo- 
losi acest dicționar, lista de personalități şi polemici cuprinsă 
aici, o veritabilă galerie de sfinți şi păcătoşi (situaţie destul 
de asemănătoare cu Biserica zilelor noastre), să se dovede- 
ască nu doar instructivă, ci chiar un izvor de bună dis- 
poziție. Cu siguranţă, aşa a fost pentru mine atunci când |- 
am Scris. 


Pr. John Anthony McGuckin 
Praznicul Naşterii Sfântului loan Botezătorul 
New York, iunie 2003 

A 


Actele martirilor. 


În secolul al II-lea, Biserica a de- 
venit mult mai conştientă de ne- 
voia de a păstra un registru formal 
conţinând actele de martiraj ale creş- 
tinilor executaţi din cauza credin- 
ţei lor. Acesta a fost începutul ge- 
nului de texte cunoscut sub nu- 
mele de acte martirice. Pătimirile 
sfinților au fost considerate, din 
cele mai vechi timpuri, ca fiind 
binecuvântate de Dumnezeu și 
având o putere lucrătoare efectivă 
de ispășire și de mijlocire pentru 
Biserica pământească, în special 
pentru Biserica locală din care pro- 
veneau mucenicii. Se considera că 
martirul a trăit pătimirile lui Ii- 
sus şi astfel a „intrat întru slavă”, 
având puterea de a mijloci pen- 
tru creștinii de pe pământ (Apoc. 
7, 13-17). Relatarea Pătimirii Dom- 
nului a fost unul dintre cele mai 
de seamă aspecte ale Noului Tes- 
tament, iar narațiunile sinoptice 
ale Pătimirii demonstrează o coe- 
renţă şi o continuitate care suge- 
rează faptul că ele au fost scrise 
independent, la o dată foarte tim- 
purie: ca şi cum ar fi constituit o 
lucrare de genul „Actele Pătimirii 
lui lisus”. Alţi mari eroi creștini, 
precum Pavel și Petru, au fost, de 
asemenea, considerați martiri pen- 
tru credinţă, prin aceea că L-au imi- 
tat pe Iisus în pătimirile lor (cf. 
Mc. 1, 9-10; In 21, 18-19). Sporirea 
persecuțiilor administraţiei oficiale 
în decursul secolului al II-lea asu- 


pra Bisericilor locale din Roma, 
Asia Mică, Egipt şi Nordul Africii, 
dar cel mai mult în timpul lui De- 
cius şi Dioclețian (mijlocul seco- 
lului al III-lea şi începutul celui 
de-al IV-lea) este factorul care a 
cauzat apariţia Actelor martirilor 
propriu-zise. Deși toate sunt apolo- 
gii ale sfântului martirizat, o parte 
dintre texte au fost scrise pornind 
chiar de la procesul verbal al jude- 
cătorului, conținând detalii despre 
procesul martirului și răspunsu- 
rile date de acesta. Primele exemple 
de acest gen sunt Actele lui Iustin, 
Actele Sfinţilor Carpus, Papylus şi 
Agathonica şi scrierea nord-africană 
Actele Martirilor scillitani. Unele 
texte, precum Pătimirea Martirelor 
Perpetua și Felicitas, de asemenea 
din Africa de Nord, sunt de un dra- 
matism intens, conținând şi jur- 
nalul de închisoare al muceniței 
Perpetua. Această scriere era atât 
de populară încât, mai târziu, Fe- 
ricitul Augustin se plângea de fap- 
tul că era citită în biserici și um- 
brea citirea Evangheliei. Creștinii 
erau de părere că sarcina martirilor 
era mai presus de cea a mărturiei 
(martyria) sau a mărturisirii pu- 
blice de credință. Aşadar, mărturi- 
sirile curajoase făcute de martiri 
în faţa judecătorilor erau socotite 
a fi îndeosebi inspirate de Duhul 
Sfânt (Mc. 13, 11), iar relatări ale 
mărturisirii lor erau avid citite de 
Biserici (de obicei, după încetarea 
persecuției). Cel mai vechi text 
martirologic major este cel intitulat 
Martiriul lui Policarp (cca 155-156), 


în care este elaborată teologia mar- 
tiriului (aceasta va fi sistematic ex- 
pusă de scriitorii din secolele II și III 
precum Tertulian [Către martiri], 
Origen [Exortație la martiriu], şi Ci- 
prian [Către Fortunatus]. Numărul 
mare de Acte ale Martirilor au fost 
analizate şi compilate în ediţii foarte 
utile de Delehaye şi Musurillo. 


H. Delehaye, Les passions des mar- 
tyrs et les genres litteraires (Bruxells, 
1921); idem, Les origines du culte des mar- 
tyrs (Bruxells, 1933); W.H.C. Frend, 
Martyrdom and Persecution în the Early 
Church (Oxford, 1965); J.A. McGuckin, 
„Martyr Devotion in the Alexandrian 
School: Origen to Athanasius”, în Mar- 
tyrs and Martyrologies (Studies in Church 
History 30; Oxford, 1993), pp. 35-45; 
H. Musurillo, The Acts of the Christian 
Martyrs (Oxford, 1972). 


Adopţianism 


O abordare teologică (numită și 
monarhianism dinamic) care încerca 
să apere monarhia lui Dumnezeu 
(monarhianism) prin explicarea sen- 
sului creștin al divinității lui lisus 
în termenii unei posesii radicale de 
către Duhul Sfânt. Aşadar, gândi- 
torii adopţianişti se deosebesc de 
cei care erau de părere că lisus a 
fost un profet al lui Dumnezeu sau 
un bărbat sfânt. Termenul frecvent 
folosit este cel de „locuire”: adică, 
Duhul L-a ales pe lisus într-un anu- 
mit moment din viaţa Sa (unii pre- 
supuneau că la naștere, dar majo- 
ritatea erau de părere că la botez) 
şi a locuit în trupul Lui ca într-un 
templu. Locuirea sa de către Duhul 

şi, astfel, autoritatea Lui în propo- 
văduire şi faptă a fost astfel in- 
comparabil mai presus decât a ori- 
cărui alt profet de până atunci care 
nu beneficiase decât de o ocazio- 
nală și temporară venire a Duhului 
lui Dumnezeu. Aceasta a fost o 
teorie care nu a stârnit niciodată 
mare entuziasm în comunitățile 
creştine și pare a fi fost mult mai 
elaborată ca teologie personală a 
unor intelectuali și apoi folosită de 
gânditori patristici târzii ca scut 
împotriva căruia puteau să-și în- 
drepte lănciile (acuzând pe con- 
temporanii lor, în special în peri- 
oada ariană, că ar avea concepții 
similare care Îl reduceau pe Iisus la 
statutul unui „simplu om” - psilan- 
tropism). Una dintre slăbiciunile 
sale era faptul că explica învăţă- 
tura lui lisus, dar fără zguduitoa- 
rele fapte mântuitoare ale Răstig- 
nirii şi Învierii Sale. În schema 
adopţianistă, Învierea nu este decât 
o simplă recompensă acordată lui 
lisus pentru credincioșia Lui; ea 
nu reflectă concepţia neotestamen- 
tară care o consideră răsăritul legă- 
mântului noii ere. Cel mai faimos 
reprezentant al adopţianismului 
din perioada patristică este Pavel 
din Samosata (Eusebiu, Istoria bi- 
sericească 7, 30) şi Teodot din Bi- 
zanţ (Ipolit, Respingerea tuturor ere- 
ziilor 7, 35). De asemenea, ebioniţii 
sunt plasați în această categorie, 
deși nu se ştie aproape nimic de- 
spre doctrina lor ca atare. Totodată, 
termenul a mai fost aplicat unei 
controverse spaniole din secolul 
al VIII-lea despre natura calității de 

Fiu a lui Hristos, ca fiind adevă- 
rată sau adoptată. Această chesti- 
une a fost dezbătută de Alcuin în 
lucrarea sa în șapte cărţi, Împo- 
triva lui Felix. 


].N.D. Kelly, Early Christian Doc- 
trines (Londra, 1985), pp. 115-119, 
158-160. 


Aelurus vezi Timotei Aelurus 
Aeţiu (cca 300-700) 


Aeţiu a fost unul dintre cei mai 
radicali teologi ai arianismului târ- 
ziu (vezi Arianismul). De profesie 
fierar în Antiohia, care, prin abilită- 
ţile sale native, a dobândit în Ale- 
xandria faima de sofist și logician. 
A împins implicaţiile aserțiunilor 
dogmatice hristologice până la limi- 
tele lor semantice. A fost conducă- 
torul şcolii care susţinea că nenaș- 
terea este definiția fundamentală a 
Dumnezeirii şi susținea că se aflau 
în înşelare atât partida niceeană 
care afirma identitatea de esență 
a Tatălui şi a Fiului-Logosului (ho- 
mousieni), cât şi majoritatea anti- 
niceeană, care se despărţise în două 
tabere, din care una afirma ase- 
mănarea de esenţă a Tatălui și a 
Logosului (homoiusieni) şi școala 
mai numeroasă care interzicea lim- 
bajul esenţialist şi milita pentru 
ideea mai vagă a asemănării celor 
două ipostasuri (homoeni). Aeţiu, 
punând accent pe ideea conform 
căreia cuvintele (în special cele scrip- 
turistice) descoperă naturile, pre- 
tindea că relaţia Fiului cu Tatăl 


era una de neasemănare totală 
(anhomoios). Dacă Tatăl era prin 
fire Cel Nenăscut, atunci Fiul, fiind 
Născut, este cu totul neasemănător 
cu Dumnezeirea supremă. În con- 
secință, partida sa a atras furia 
ambelor tabere, iar partizanii săi au 
fost etichetaţi de oponenți ca ano- 
mei (cei neasemănători: de aseme- 
nea, anomoeni, anomeeni). Lucrarea 
sa l-a determinat mai târziu pe Gri- 
gorie din Nazianz să susţină idea 
conform căreia cuvintele Scripturii 
nu revelează atât naturile, cât rela- 
iile, iar această precizare a avut o 
influenţă importantă asupra con- 
cepţiei Capadocienilor despre dog- 
ma trinitară. Aeţiu a fost hiro- 
tonit diacon spre 345, dar a fost 
implicat în răsturnarea lui Gallus 
și a fost exilat în anul 354. Sinoa- 
dele de la Ancira (358) şi Constan- 
tinopol (360) au condamnat învă- 
ţăturile lui dar, prin influenţa ce- 
zarului Iulian (fratele lui Gallus), 
a fost recompensat cu rangul de 
ierarh, ca „episcop itinerant”. Sec- 
retarul său credincios, Eunomie, a 
devenit cel mai energic purtător de 
cuvânt al acestei școli și l-a îngrijit 
pe acum vârstnicul Aeţiu la Con- 
stantinopol. Lucrarea sa principală, 
singura care a supraviețuit, este 
Syntagmation. 


G. Bardy, „L'heritage litteraire d'A6- 
tius”, RHE 24 (1928), pp. 809-827; 
R.P.C. Hanson, The Search for the Chris- 
tian Doctrine of God (Edinburgh, 1988), 
pp. 598-636; L. Wickham, „The Syn- 
tagmation of Aetius the Anomoean”, 


JTS 19 (1968), pp. 532-569; Idem, „Aetius 
and the doctrine of divine ingeneracy”, 
SP 11 (1972), pp. 259-263. 


Afraat (Aphrahat, Afrahat, 
Aphraates) 
(începutul secolului al IV-lea) 


Cunoscut ca „Înțeleptul persan”, 
Afraat este unul dintre cei mai im- 
portanţi scriitori din Biserica siriacă 
primară. A fost ascet şi, probabil, 
episcop (a scris o epistolă sino- 
dală adresată clerului din întreaga 
regiune). Cea mai importantă lu- 
crare a sa este intitulată Douăzeci 
şi trei de demonstraţii. Primele zece 
au fost scrise în 337, ca un set de 
dialoguri pentru îndrumarea asce- 
ţilor; următoarele doisprezece au 
fost scrise în 334, având ca preocu- 
pare dialogul creștino-iudeu (vezi 
iudaism), iar ultima, în 345, fiind 
un eseu asupra istoriei biblice şi sfâr- 
şitul vremurilor, bazat pe cuvântul 
„[boabă de] strugure” (Is. 65, 8 LXX). 
Demonstraţiile dezvăluie o Biserică 
aflată în dialog constant cu sina- 
goga şi găsim în ele schimburi de 
vedere interesante, fără a fi marcate 
de ostilitatea care avea să caracte- 
rizeze dialogul dintre sinagogă şi 
Biserică de mai târziu. De asemenea, 
Afraat ne prezintă tâlcuiri profunde 
asupra rugăciunii (în special De- 
monstrația 4) și vieţii mistice, pe care 
el o caracterizează ca fiind preoția 
inimii dinăuntru care aduce lui 
Dumnezeu tămâia rugăciunii. Ide- 
ile de pace și iertare iubitoare sunt 
centrale în gândirea sa. Mai târziu, 
scrierile sale au devenit foarte in- 

fluente în dezvoltarea şcolii creş- 
tine răsăritene a „rugăciunii inimii”. 


]. Gwynn, Selections Translated into 
English from the Hymns and Homilies 
of Ephraim the Syrian and From the De- 
monstrations of Aphrahat the Persian 
Sage (NPNE, seria a 2-a, vol. 13.2; New 
York, 1898); J.A. McGuckin, „The Prayer 
of the Heart in Patristic and Early 


A 


Byzantine Tradition”, în P. Allen, W. 
Mayer, şi L. Cross, ed., Prayer and 
Spirituality in the Early Church (vol. 2; 
Everton Park, Australia, 1999), pp. 
69-108; ]. Neusner, Aphrahat and Juda- 
ism (Leiden, Olanda, 1971). 


Africa vezi Africa de Nord, 
Alexandria, Augustin, Ciprian 

al Cartaginei, Donatism, Etiopia, 
Lactanţiu, Nubia, Origen din 
Alexandria, Tertulian, Tyconius 


Africa de Nord 


Litoralul de nord al coastei 
africane mediteraneene a fost im- 
portant pentru mișcarea creștină 
încă de la începuturile sale. Fâșia 
de coastă, în special la est de Ale- 
xandria până la teritoriul mo- 
dern al Libiei, a fost ocupată în pe- 
rioada romană de o serie de oraşe 
comerciale care aveau numeroase 
comunități iudaice. Mulţi dintre 
membrii acestora luau parte la tra- 
ficul regulat către templul din Ieru- 
salim înainte de Războiul roman 
din 66-70 d.Hr. Una dintre acele 
mici comunități, Cirene, a trimis un 
pelerin, altfel necunoscut, numit 
Simon, al cărui nume a fost apoi cin- 
stit în Evanghelii drept cel care L-a 
ajutat pe lisus să-Şi poarte crucea. 
Fiii lui Simon, Rufus și Alexandru, 

erau îndeajuns de cunoscuți în Bi- 
serica pentru care şi-a scris Marcu 
Evanghelia sa (Mc. 15, 21), din mo- 
ment ce nu a fost nevoie de prezen- 
tarea acestora. Marea metropolă 
a Alexandriei din Delta Nilului a 
fost dintotdeauna o capitală elenis- 
tică vorbitoare de greacă, însă coasta 
de nord-vest se afla în profund con- 
trast cu cea estică, fiind vorbitoare 
de limbă latină şi având Roma, nu 
Alexandria, ca partener cultural și 
comercial. Acesta este teritoriul pro- 
priu-zis al Africii de Nord romane, 
(astăzi acoperă teritoriul părții de 
apus a Libiei, Tunisei, Algeriei şi 
o parte a Marocului). Cele mai im- 
portante evenimente ale Bisericii 
nord-africane în perioada sa de vi- 
guroasă înflorire (secolele II-VI) 
trebuie să fie contextualizate în lu- 
mina acestei strânse relații. Primul 
text creştin din Africa este relatarea 
Pătimirii Martirilor scillitani, datând 
din 180. Biserica africană și-a ve- 
nerat cu fervoare martirii săi şi, 
din cele mai vechi timpuri, este ca- 
racterizată de un puternic duh de 
„opoziţie faţă de lume” ce poate fi 
observat în cultul mucenicilor săi 
şi în abordarea severă a disciplinei 
bisericeşti. După ce a fost nevoită să 
părăsească Asia Mică, mișcarea mon- 
tanistă a găsit un teren propice 
aici, deşi într-o formă moderată, iar 
cealaltă importantă relatare africană 
despre martiri, Pătimirea Martire- 
lor Perpetua şi Felicitas (200 d.Hr.), 
dezvăluie o oarecare influență mon- 
tanistă prin interesul său viu față 
de experienţele revelatoare. Primii 


mari teologi ai Bisericii au fost Ter- 
tulian şi Ciprian, deşi apologeţi tim- 
purii precum Minucius Felix încer- 
caseră să explice atracțiile morale 
ale noii religii pentru o audienţă 
păgână educată. Tertulian a pus 
temeliile pentru mare parte din 
vocabularul creștinismului latin în 
domenii teologice fundamentale 
precum învăţătura despre Treime 
şi în hristologie. Alți importanţi apo- 
logeţi africani sunt Optatus din Mi- 
levis, Arnobiu şi Lactanțiu. Ulti- 
mul a fost un important sfătuitor al 
lui Constantin cel Mare, iar lucrarea 
sa Instituţiile divine reprezintă prima 
tentativă de a realiza o teologie 
latină sistematică (deşi nu a fost 
niciodată populară și avea în cu- 
rând să fie umbrită de opera lui 
Augustin). Secolul al III-lea a fost 
o perioadă de creștere pentru Bi- 
serica africană, care avea Cartagina 
drept centrul său principal. La Si- 
nodul din Cartagina din 256 au 
participat 87 de episcopi latini afri- 
cani. O imagine mai clară a Bisericii 
africane ne este oferită de Episto- 
lele lui Ciprian, episcopul Cartagi- 
nei la mijlocul secolului al III-lea. 
În timpul episcopatul său dificil, 
a încercat să soluţioneze numeroa- 
sele probleme cauzate de perse- 
cuția lui Decius şi a scris lucrări 
importante despre natura eclezio- 
logiei și a pocăinței în Biserică. În 
timpul episcopatului lui Ciprian, 
tensiunile cu administraţia romană 
a Papei Ștefan, care au apărut atunci 
când Ciprian a refuzat să accepte 
hotărârea Bisericii Romei ce stipula 


că botezurile ereticilor erau valide, 
au făcut ca Biserica africană să re- 
vendice o mai mare independenţă. 
Persecuţia lui Dioclețian, dintre anii 
303-305, a afectat din nou viața 
Bisericii nord-africane în moduri 
care aici au dăinuit mai mult decât 
în oricare altă parte. Conflictele 
interne dintre susținătorii liniei dure 
şi cei care militau pentru reconci- 
liere în privinţa celor ce se lepăda- 
seră şi cum ar trebui să fie conside- 
raţi după restaurarea păcii au dus 
la sciziunea Bisericii nord-africane 
în facțiunea catholică (o minoritate 
în secolul al IV-lea) și cea dona- 
tistă. Adevărul social că majori- 
tatea Bisericii catholice latine era 
romană şi astfel colonială, s-a făcut 
remarcat în timpul controversei, 
mișcarea donatistă câștigând spri- 
jin local considerabil din partea cla- 
selor de jos pe care le apăra. Teologi 
donatiști precum Tyconius au dez- 
voltat reguli importante de exegeză 
biblică care l-au influenţat chiar 
şi pe Augustin. Augustin al Hippo- 
nei (secolul al V-lea) a fost singurul 
mare teolog latin african. Activi- 
tatea sa episcopală a fost profund 
implicată în controversele donatistă 
şi pelagiană, însă lucrările sale vaste 
au oferit Bisericii latine un verita- 
bil dosar teologic pentru eternitate, 
și prin Augustin, multe aspecte ale 
riguroasei tradiţii africane (nu mai 
puţin și concepţiile sale despre pă- 
catul originar și harul divin) au de- 
venit centrale pentru tradiția „ro- 
mană”, mai ales după ce au fost 
apărate și promovate de papa Gri- 

gorie cel Mare. În 439, la scurtă 
vreme după moartea lui Augustin, 
regele vandal Gaiseric a cucerit Car- 
tagina și Africa romană a intrat în 
stăpânirea cuceritorilor arieni. Ius- 
tinian a cucerit înapoi Africa de 
Nord în campania din 534-535 şi, 
pentru o scurtă perioadă, crești- 
nismul catholic a înflorit din nou 
prin teologi precum Vigiliu de Thas- 
pus, Fulgențiu de Ruspe şi Facun- 
dus al Hermianei, care au redac- 
tat lucrări interesante cu privire 
la hristologie. După căderea Car- 
taginei în faţa armatelor islamiste 
în 698, creştinismul din Africa de 
Nord s-a stins, fiind lipsit de vi- 
goare și redus la insignifianţă. 


W.H.C. Frend, The Donatist Church: 
A Movement of Protest in Roman North 
Africa (Oxford, 1952); P. Monceaux, 
Histoire litteraire de |' Afrique chr&- 
tienne (Paris, 1901-1923); B.H. Warm- 
ington, The North African Provinces 
(Cambridge, 1954). 


Agape 


Traducerea Septuaginta a Scrip- 
turilor evreiești — versiunea larg fo- 
losită în Biserica Răsăriteană timpu- 
rie, întrebuințează cuvântul agape 
pentru a denumi iubirea în toate 
formele sale: divină, afectivă, fi- 
lantropică şi sexuală. Această între- 
buințare a exclus preferința mai 
normală a limbii greceşti elenistice 
pentru termenul eros. A existat un 
curent, manifestat puternic şi în 
Noul Testament, prin care agape 

a devenit termenul principal pen- 
tru a evoca iubirea şi bunătatea iu- 
bitoare, și a fost înţeles în mod pre- 
dominant ca filantropie divină care 
îi îndeamnă pe oameni să oglin- 
dească bunătatea lui Dumnezeu 
prin frăţietate și dărnicie reciproce 
(cf. In. 15, 13; Rom. 8, 35; II Cor. 5, 14; 
I In. 4, 7 şi în multe alte locuri). 
Așa cum se arată la In. 3, 16, cu- 
vântul agape a fost promovat de 
scriitorii Noului Testament drept 
una dintre paradigmele cheie din 
teologia creștină a mântuirii: „Căci 
Dumnezeu aşa a iubit lumea, încât 
pe Fiul Său Cel Unul-Născut L-a 
dat”. Legătura dintre iubirea lui 
Dumnezeu faţă de o lume în ne- 
voie şi iubirea care se doreşte a 
caracteriza pe discipoli în calitate 
de nouă comunitate a iubirii-agape 
a fost bine conturată în Biserica 
primară. Conform acestui înţeles, 
iubirea a fost înţeleasă nu atât ca 
sentiment afectiv, cât grijă filantro- 
pică pentru aproapele. Filantro- 
pia mântuitoare a lui Dumnezeu 
(vezi Soteriologie) a fost luată ca 
model pentru mimesis, un cod de 
purtare pe care Biserica ar trebui 
să-l reflecte faţă de ceilalți (în spe- 
cial față de cei ai săi), de vreme ce 
a primit din abundență filantropia 
de la Dumnezeu. Etica lui agape 
poate fi observată mai ales în învă- 
ţătura lui lisus despre reciprocita- 
tea milei, exemplificată în Rugă- 
ciunea domnească, care cere iertare 
de la Dumnezeu: „Precum şi noi 
iertăm greșiților noștri” (Mt. 6, 22). 
Cele mai timpurii scrieri patristice, 


precum Epistola 1 a Sfântului Cle- 
ment (49-50), datând de la sfârșitul 
primului secol, articulează această 
teologie a reciprocității ca legătură 
comună care unește, pe de-o parte, 
pe Dumnezeu cu Biserica, și pe de 
altă parte, ține unită Biserica în sine 
ca o „lume nouă”. Termenul agape 
a fost, de asemenea, folosit în An- 
tichitate pentru a denumi ritualul 
banchetului iubirii. Mărturiile sunt 
obscure, dar o parte dintre cele mai 
timpurii comunități creştine par 
să fi celebrat o masă ceremonioasă 
a frățietății în care se săvârșea ritua- 
lul euharistic. Sfântul Apostol Pavel 
este printre primii care se plânge 
despre unele abuzuri ce însoțeau 
această strânsă asociere între fes- 
tivitatea de „club” (fiindcă masa 
luată în comun era un aspect ne- 
lipsit al multor societăţi religioase 
antice) și comemorarea solemnă 
a Cinei de Taină (I Cor. 11, 17-22). 
Ignatie al Antiohiei şi părţi din 
Didahia arată că agape, în calitate 
de ritual distinct de cel al Euha- 
ristiei, este încă o trăsătură a creş- 
tinismului siriac de la începutul se- 
colului al II-lea (Către smirneni 8, 2; 
Didahia 9, 10, 14). Deja în preajma 
secolului al III-lea, agape și Euha- 
ristia deveniseră distincte în aproa- 
pe toată Biserica. Agape a continuat 
în Africa de Nord şi în Bizanţ până 
după secolul al V-lea, ca masă de 
obşte menită a aduce ușurare po- 
porului. Până în ziua de astăzi, în 
ritualul bizantin al euharistiei și în 
cel al Litiei de la vecerniile prazni- 
cale, obiceiul de a împărți în comun 


pâinea binecuvântată în Biserică 
este un ecou al ceremoniilor agapice. 


]. Keating, The Agape and the Eu- 
charist în the Early Church: Studies în 
the History of the Christian Love Feasts 
(Londra, 1901); A. Nygren, Agape and 
Eros (Philadelphia, 1953); G.H. Outka, 
Agape: An Ethical Analysis (New Haven, 
Conn., 1972). 


Aghiografie vezi Hagiografie 


Alegorie 


Alegoria este o metodă literară 
elenistică — intens întrebuințată — 
de interpretare a literaturii sacre 
(corpusul homeric sau clasicii filo- 
sofiei) prin modalităţi simbolice 
universale. De exemplu, necesi- 
tatea de a-l interpreta simbolic pe 
Homer a fost îndelung; stipulată 
de filosofii religioşi din Antichi- 
tatea târzie care cereau ca mitul 
elenistic să fie prelucrat pentru a-i 
oferi o bază religioasă mai avansată 
din perspectivă metafizică. Scrii- 
torul stoic Pseudo-Heraclit, în seco- 
lul I d.Hr., afirma că dacă Homer 
nu este interpretat alegoric, atunci 
tot ceea ce conţin scrierile sale nu 
sunt decât niște blasfemii (Allego- 
riae Homericae 1, 1). De asemenea, 
Filon (sec. 1) şi Numenius (un re- 
prezentant al platonismului mij- 
lociu, din sec. II), s-au străduit să 
introducă metoda alegorică drept 
mijloc de separare a Vechiului Tes- 
tament de originile istorice ime- 
diate şi de reinterpretarea sa ca 
literatură universalist metafizică. 
Detaliile din literatura sacră care 

erau lipsite de importanţă, arhaice 
sau demodate puteau fi astfel con- 
siderate aluzii simbolice la un alt 
nivel de înțelegere. Metoda alego- 
rică nu a fost necunoscută celor 
mai timpurii scriitori creștini, deși 
repovestirea profund alegorică a 
unor pilde rostite de lisus (precum 
cea de-a doua povestire a pildei 
semănătorului din capitolul 4 al 
Evangheliei după Marcu) este con- 
siderată a fi mai mult manifestarea 
evangheliștilor decât a lui lisus 
însuși. Pavel, de exemplu, face o 
referire explicită la lecturile sim- 
bolice alegorice ale textelor în Gal. 
4, 24. EI întrebuinţează o serie de 
simboluri alegorice în 1 Cor. 5, 6-8 
(frământătura ca simbol); I Cor. 
9, 8-14 (boul ca simbol al dreptu- 
rilor apostolice); şi 1 Cor. 10, 1-5 
(evenimentele Exodului ca sim- 
boluri ale tainelor creştine). Ori- 
gen din Alexandria este cel care, 
în secolul al III-lea, așază definitiv 
în agenda creştină interpretarea 
alegorică a textelor sacre. Pentru 
Origen, alegoria semnifică o lectură 
mai adâncă, simbolică, „profund 
duhovnicească” a naraţiunii bi- 
blice și îi dedică un spaţiu consi- 
derabil în tratatul său De principiis, 
în care explică propriul sistem de 
interpretare biblică, unul care este 
limpede modelat pe elemente de 
analiză literară care fuseseră sta- 
bilite la Marea Bibliotecă din Ale- 
xandria. El nu a făcut o delimitare 
pronunţată între alegorie, tipolo- 
gie și anagogie, deși exegeza de 
mai târziu a făcut-o într-un mod 
treptat. Alegoria avea pe atunci o 

definiție mai îngustă, fiind consi- 
derată o povestire extinsă care lua 
elemente dintr-o narațiune anteri- 
oară și le folosea simbolic într-o 
narațiune paralelă, ca și cum ar fi 
vorbit despre altceva, sau pentru 
a construi un comentariu digresiv 
de-a lungul primei povestiri. Cea 
de-a doua povestire a pildei se- 
mănătorului reprezintă acest sens 
limitat de alegorie (bobul chiar sem- 
nifică lumea, pietrele semnifică is- 
pitele, păsările semnifică duhurile 
rele și așa mai departe). Tipologia, 
pe de altă parte, era întrebuințarea 
povestirilor biblice sau a figurilor 
din Scriptură pentru a face o core- 
lare extinsă a episoadelor Noului 
Testament în lumina povestirilor 
mai vechi — un sistem de a citi o na- 
rațiune în perimetrul aferent al 
unei alte narațiuni (de exemplu, 
modul în care relatarea despre 
Avraam care îl ia pe Isaac sus pe 
munte pentru a-l jertfi era citită ca 
„tip” al episodului Răstignirii). În 
acest înțeles, tipul era precum ma- 
tricea care se aplica pe monedă. 
O naraţiune „se tipiza” pe o altă 
narațiune. Exegeţii creştini au în- 
ţeles antitipul (întotdeauna nara- 
țiunea Noului Testament) ca fiind 
rezultatul acțiunii tipului care lo- 
veşte obiectul — astfel, antitipul era 
lizibil, imprimat corect așa cum 
era, în timp ce tipul însuși era o 
inversare, o umbră, sau o antici- 
pare. În teoria tipologică, tipul, deși 
anterior antitipului, avea nevoie 
ca povestea sau evenimentul de 
mai târziu să fie complet elucidat. 
Origen a exprimat sugestiv acest 


aspect în teoria sa, spunând că doar 
prin venirea Noului Testament, Ve- 
chiul Testament a devenit inteli- 
gibil. Grigorie al Nyssei, în lectura 
sa bogat alegorizată a Cântării Cân- 
tărilor, era de părere că, așa cum 
boabele de grâu se prefac în pâine, 
tot așa Biserica are nevoie să trans- 
figureze Scriptura brută într-un 
discurs inteligibil prin folosirea 
interpretării alegorice (prologul Omi- 
liilor la Cântarea Cântărilor). Însă 
primii comentatori creștini nu au 
făcut o distincție atât de clară pe 
cât ne-am fi dorit noi să facă între 
alegorie și tipologie. Pentru Origen 
şi pentru numeroșii discipoli care 
l-au urmat, alegoria însemna doar 
găsirea unui mesaj mai înalt în 
toată Scriptura, chiar şi în părțile 
acesteia care păreau ciudate și cri- 
ticabile atunci când erau citite la 
un nivel istoric (literal) pur. În pe- 
rioada Evului Mediu timpuriu, fo- 
losirea la întâmplare a termenilor 
tehnici de exegeză amintiți mai sus 
a fost clarificată şi constrânsă să 
reprezinte „cele patru sensuri ale 
Scripturii”: literal (sau istoric), tro- 
pologic (sau moral), alegoric (co- 
mentariul spiritual) şi anagogic 
(semnificaţia eshatologică). După 
condamnarea origenismului în se- 
colul al VI-lea, mulți exegeţi latini 
şi greci au respins cu ostentaţie abor- 
darea sa alegorică. În practică însă, a 
continuat nestingherită, fiind acum 
descrisă ca interpretarea theoriei (sen- 
sul mai înalt al Scripturii). Regulile 
lui Origen au fost înlocuite (în Apus) 
de Augustin odată cu abordarea pe 
larg a regulilor exegezei alegorice 

din tratatul său Instruirea creştină 
(vezi și Tyconius), şi astfel alegori- 
zarea a devenit metoda dominantă 
a lecturii unei narațiuni până în 
perioada modernităţii târzii, când 
împotriva ei a apărut o puternică re- 
acţie, iar metoda istorico-critică a 
început să fie dominantă. Teoria 
literară postmodernă de la sfârşi- 
tul secolului XX a provocat o dată 
în plus supremaţia interpretărilor 
textuale criticiste, iar modelele de 
exegeză alegorică ale creștinismu- 
lui timpuriu prezintă din nou interes. 


R.M. Grant, The Letter and the Spirit 
(New York, 1957); ]. M. Danielou, 
From Shadows to Reality: Studies în the 
Biblical Typology of the Fathers (Phila- 
delphia, 1961); K. Froehlich, ed., Bibli- 
cal Interpretation în the Early Church 
(Philadelphia, 1974); J.A. McGuckin, 
„Origen as Literary Critic in the Ale- 
xandrian Tradition”, în L. Perrone, ed., 
Origenistum Octavum (Leuven, Belgia, 
2003). 


Alexandria 


Centru major al culturii elenis- 
tice, Alexandria a fost construită 
în Delta Nilului în cinstea lui Ale- 
xandru cel Mare, cel care a proiectat 
planul străzilor și a stabilit tem- 
plele principale ale orașului (Stra- 
bon, Geografia, 17.791-795). Rămă- 
şițele sale au fost aduse aici din 
Răsărit şi au fost aşezate în mor- 
mântul eroului din centrul orașului, 
fiind una dintre vechile atracţii tu- 
ristice ale metropolei. Succesorul 
său, Ptolemeu, a întemeiat aici o 
dinastie și a îmbinat tradiţiile reli- 

gioase indigene ale Egiptului cu 
o viziune culturală universalizată 
a elenismului, care a avut un efect 
puternic asupra mentalității inte- 
lectuale și religioase ale lumii medi- 
teraneene. Din acel moment, Ale- 
xandria s-a dezvoltat rapid, deve- 
nind cel de-al doilea mare oraș al 
Imperiului roman. După înfrân- 
gerea lui Antoniu și Cleopatra, 
stăpânirea romană a fost instaurată, 
iar funcția de guvernator al Egip- 
tului a devenit una dintre cele mai 
importante din lumea romană. Efi- 
cacitatea funcţională a Alexandriei 
- singurul oraş mare din întregul 
Egipt, a făcut ca să intre sub auto- 
ritatea sa distribuirea resurselor 
imense ale Nilului (grâul său asi- 
gura pâinea necesară Romei), ca și 
drumurile comerciale internaţio- 
nale maritime ce veneau din India 
şi cele terestre ce treceau prin Ara- 
bia. De asemenea, schimburile co- 
merciale cu Nubia și Etiopia se des- 
făşurau de-a lungul Nilului până 
în portul internațional, situat stra- 
tegic la întretăierea coridoarelor 
maritime ale Mediteranei. În cali- 
tate de important centru comercial 
și militar, fiind totodată și centrul 
major al sistemelor religioase egip- 
tene, Alexandria era o capitală plină 
de viaţă. Din perspectiva creștinis- 
mului, Alexandria a fost un oraș 
care i-a influenţat dezvoltarea, fi- 
ind unul dintre leagănele intelec- 
tuale principale ale sale (împreună 
cu Roma şi Antiohia). Aproape în- 
treaga gândire patristică greacă 
poartă, cumva, pecetea Alexandriei 

și mulți dintre intelectualii creștini ai 
orașului au modelat primele fun- 
daţii ale concepțiilor hristologice şi 
trinitare (vezi Treime) pentru lumea 
creștină. Oraşul a fost nu numai 
centrul universal al elenismului (de- 
păşind chiar și Roma în această pri- 
vinţă), ci chiar din vremea naşterii 
mișcării creștine a devenit, de ase- 
menea, veritabilul centru univer- 
sal al iudaismului. În Alexandria 
exista un întins cartier evreiesc, iar 
viaţa intelectuală a comunității iu- 
daice era bine înrădăcinată şi înflo- 
ritoare. Oraşul a fost martorul redac- 
tării a ceea ce este cunoscut drept 
Literatura sapienţială a Vechiului 
Testament. Pe vremea lui lisus, Fi- 
lon, unul dintre cei mai influenţi 
intelectuali evrei, dezvoltase deja 
o școală care încerca cu grijă să ducă 
exegeza biblică pe calea elenistică 
a interpretării alegorice (îndelung 
folosită în Marea bibliotecă din 
Alexandria, cu referire la canonul 
clasic al autorilor) și făurise o legă- 
tură dinamică între filosofia elenistă 
şi religia biblică prin întrebuința- 
rea fertilă a teologiei Logosului. 
Această puternică înrădăcinare în 
literatura sapienţială (religie filoso- 
fică aforistică) şi speculaţiile mis- 
tice despre mișcarea Logosului a 
devenit, de asemenea, parte consti- 
tutivă a comunităților creştine din 
Alexandria. Unul dintre primii teo- 
logi creştini alexandrini pe care îl 
cunoaștem este Apollo, evreul con- 
vertit la creştinism care pare să-l 
fi făcut pe cineva atât de sigur pe 
sine precum Sf. Ap. Pavel să do- 

rească să-și îmbunătăţească retor- 
ica (vezi Fapte 18, 25 — redactarea 
apuseană; cf. | Cor. 1, 12). Pe la ju- 
mătatea secolului al II-lea d. Hr., 
Biserica Alexandriei era un centru 
pentru profesori creştini particulari 
care transmiteau paideia. Printre ei 
erau câţiva filosofi creştini gnos- 
tici, nu în ultimul rând Vasilide, 
care pretindeau că sunt discipolii lui 
Glaukios cel care fusese unul din- 
tre însoțitorii Sfântului Apostol 
Petru. Primele încercări de siste- 
matizare a doctrinei creştine într-un 
sens mai puţin mitopoetic decât cel 
al gnosticilor au fost întreprinse de 
Clement din Alexandria. Tradițiile 
târzii îl menţionează ca preot, dar 
opera sa nu dă mărturie prea multă 
despre şcoala catehetică formală 
a creştinilor (acest lucru este valabil 
de fapt doar din secolul al III-lea), 
ci este mai mult un exemplu despre 
ce avea de spus în camerele sale de 
lectură un filosof creștin versat de- 
spre funcţia creştinismului ca re- 
ligie a iluminării. Accentul pus de 
Clement pe teologia Logosului a 
pus bazele pentru mare parte din 
ceea ce cărțile lui Origen vor pre- 
zenta elaborat. Origen din Alexan- 
dria a fost, fără îndoială, cel mai 
mare gânditor creștin grec al Anti- 
chităţii, şi cu posibila excepție a lui 
Augustin în Apusul latin, a fost cel 
mai influent dintre toţi teologii Bise- 
ricii primare. Opera sa sistematică 
este complexă și subtilă, implicând 
coborârea pe pământ a Cuvântului 
şi Înţelepciunii veşnice a lui Dum- 
nezeu, în persoana lui lisus, pentru 

a iniția marea urcare cosmică îna- 
poi către Dumnezeu. Origen a trăit 
într-un mediu în care gândirea gnos- 
tică era încă activă în Alexandria, 
dar a căutat să salveze cele mai bune 
şi pătrunzătoare intuiţii ale gnos- 
ticilor pentru tradiţia ortodoxiei. 
În mare parte, el a reușit aceasta, dar 
cu preţul îndepărtării de episcopul 
său local, Dimitrie al Alexandriei. 
Dimitrie este un important perso- 
naj istoric care ilustrează ascensiu- 
nea episcopatului monarhic creștin 
până la o poziţie de putere fără pre- 
cedent. Prin scrisori internaționale 
de comuniune cu celelalte Biserici 
principale, Dimitrie a putut să pă- 
zească ordinea în ortodoxie și să îi 
persecute pe dizidenţi, socotindu-l 
pe Origen drept unul dintre cei mai 
exponenţi dintre aceştia. Sub admi- 
nistrarea sa, în primele decenii ale 
secolului al III-lea, Alexandria era 
deja definitiv organizată ca Bise- 
rică, cu o şcoală teologică proprie 
(pentru pregătirea candidaților bap- 
tismali) şi având un control ferm 
asupra episcopilor subordonați. 
Geografia caracteristică Egiptului 
(cu numai un singur oraș metro- 
polă pentru un teritoriu atât de vast) 
a făcut ca episcopii de Alexandria 
să ocupe o poziție unică în lumea 
creştină, iar ei au profitat de aceas- 
tă poziţie din plin, asigurându-se 
că sunt singurii mitropoliți ai între- 
gului popor, cu o vastă mulțime de 
episcopi subordonați lor, toți depin- 
zând de patronajul lor personal și 
având nevoie de încuviințarea lor 
pentru hirotonire. Din acest motiv, 

Biserica Alexandriei era puternic 
centralizată, iar puterea episcopi- 
lor creștini a crescut pe măsură ce 
Biserica a crescut şi s-a stabilizat, 
până într-acolo încât în secolul al 
IV-lea, arhiepiscopul orașului putea 
sfida un împărat, iar în secolul al 
V-lea, rivaliza cu puterea guver- 
natorului imperial al Egiptului. 
Persecuțiile din secolul al III-lea 
din Alexandria au fost deosebi de 
crunte, guvernatorii condamnân- 
du-i pe creştini cu o cruzime noto- 
rie. Creștinismul şi-a făcut cale mai 
întâi în oraş și apoi, mai lent, în 
regiunile rurale din Egiptul de Sus, 
unde vechea religie încă era puter- 
nică. În jurul secolului al IV-lea, 
Biserica ieşea din focurile ostilității 
cu un renume de cinste pentru fide- 
litate şi un număr mare de martiri, 
colorându-și imaginea de mai târ- 
ziu cu o agresivitate pe care restul 
lumii creştine o va considera ade- 
sea ca fiind alarmantă. În secolul al 
IV-lea, răspândirea creștinismului 
în regiunile Egiptului de Sus a fost 
rapidă și a fost nutrită de comuni- 
tățile înmuguritoare de monahi care 
au adoptat ţinuturile semideșertice 
din jurul Nilului ca lăcaș al lor; prin 
această însingurare au avut, de fapt, 
o bază solidă de unde păstrau legă- 
tura cu orașul Alexandriei şi cul- 
tura egipteană prin perenul drum 
al fluviului Nil. Comunitățile mo- 
nastice, care urmau felurite reguli 
eremitice sau de obște (vezi Antonie, 
asceză, Pahomie), erau larg răspân- 
dite în împrejurimile Alexandriei 
(vezi Nitria, Sketis) şi monahismul 

egiptean a captat atenţia lumii în- 
tregi și s-a răspândit pe o arie în- 
tinsă. Multe dintre cele mai redu- 
tabile inteligenţe ale perioadei pa- 
tristice din secolele IV și V au fost 
monahi ce au urmat tradiția orige- 
nistă, unul dintre cei mai cunoscuţi 
fiind Evagrie Ponticul, învățătorul 
care a trăit în deşertul din apropie- 
rea Alexandriei. Criza ariană din 
secolul al IV-lea a început ca o dis- 
pută teologică locală alexandrină 
şi Atanasie, episcopul Alexandriei, 
a fost una dintre vocile teologice de 
primă importanţă ale acelei peri- 
oade. Controversa l-a stimulat să 
scrie un corp solid de lucrări care au 
devenit substratul pentru întreaga 
mișcare a ortodoxiei niceene. În 
hristologie şi pnevmatologie (vezi 
Duhul Sfânt), Atanasie s-a dovedit 
a fi unul dintre cei mai mari gân- 
ditori patristici. Succesorii săi, Teo- 
fil şi nepotul acestuia, Chiril al 
Alexandriei, au purtat tronul epis- 
copal spre noi înălțimi de influență 
în politica și teologia creștină. Chiril, 
care a prezidat Sinodul de la Efes 
din anul 431, a format substructura 
hristologiei patristice clasice în scri- 
erile sale care îl combăteau pe Nes- 
torie al Constantinopolului. După 
moartea sa, Biserica din Egipt a 
intrat într-un declin fiindcă arhi- 
episcopul ei, Dioscor, a încercat să 
atragă cu forța opinia internaţio- 
nală la concepţia sa tot mai îngustă 
despre moștenirea intelectuală a 
lui Chiril. Depunerea sa la Sinodul 
de la Calcedon (451) a dus la o în- 
străinare progresivă a Alexandriei 

şi a eparhiei Egiptului de cursul 
creştinismului bizantin. Episcopii 
oraşului au oscilat între aparte- 
nenţa la calcedonieni sau antical- 
cedonieni timp de mai mulţi ani, iar 
aşa-zisa schismă monofizită nu a 
fost niciodată vindecată cu adevărat 
înainte ca invaziile arabe şi isla- 
mice din secolul al VII-lea să des- 
partă permanent Egiptul de lumea 
creștină. Bisericile au căzut rapid 
într-o umbră adâncă și de durată. 
Arhiepiscopii au menţinut legă- 
tura cu Bisericile creștine vecine din 
Africa dar, după dispariţia creşti- 
nismului nubian din Evul Mediu, 
conexiunea sa principală a fost cu 
tărâmurile etiopiene, rezultând o 
strânsă îngemănare de culturi ecle- 
ziastice ale acestor părți ale Africii, 
odinioară atât de separate. S-a afir- 
mat adesea că Marea Bibliotecă, 
colecția masivă de literatură ele- 
nistică din Alexandria a fost arsă 
pe vremea lui Teofil, deşi a fost de- 
teriorat doar un compartiment al 
Bibliotecii aflat în Serapeum; sau 
că colecţia a fost distrusă de invada- 
torii islamici. De fapt, s-a îngăduit 
ca această colecţie să fie disper- 
sată pe mare în timpul unui inter- 
regnum de doisprezece luni înainte 
ca armatele invadatorilor să cuce- 
rească Alexandria, care a devenit în 
642 noua lor capitală. Prin urmare, 
Alexandria creştină şi-a exportat 
vastele sale resurse de literatură 
elenistică şi creştină, ca şi moaş- 
tele celor mai mari sfinți ai săi, în 
Bisericile Romei şi Constantino- 
polului, păstrându-și până la sfârșit 

rolul său de a fi fost unul dintre cei 
mai mari difuzatori de cultură uni- 
versală și misticism religios din lu- 
mea antică. 


[Mslanges: Mondesert] Alexandrina: 
Hellenisme, Judaisme et Christianisme ă 
Alexandrie: Melanges offerts au Pere Claude 
Mondesert (Paris, 1987); R.S. Bagnall, 
Egypt in Late Antiquity (Princeton, N.]., 
1993); E.R. Hardy, Christian Egypt (New 
York, 1952); B.A. Pearson și ].E. Goeh- 
ring, ed., The Roots of Egyptian Christia- 
nity (Philadelphia, 1986). 


Ambrosiaster 
(sfârșitul secolului al IV-lea) 


Acest scriitor anonim a fost nu- 
mit Ambrosiaster fiindcă opera sa a 
fost atribuită lui Ambrozie în tra- 
diția medievală textuală. A fost teo- 
log; al Bisericii romane pe vremea 
papei Damasus (366-384) şi a scris 
un comentariu la scrierile Aposto- 
lului Pavel, care a avut o influență 
considerabilă asupra exegezei de 
mai târziu (evitând alegoria în fa- 
voarea unei analize directe, literale 
şi istorice). De asemenea, el este au- 
torul lucrării Întrebări asupra Ve- 
chiului şi Noului Testament, care 
fusese până recent atribuită lui 
Augustin. Acesta din urmă s-a fo- 
losit de Comentariul la Romani şi a 
spus că autorul acestuia este „Sfân- 
tul Ilarie”. Ambrosiaster l-a influ- 
enţat pe Augustin în privinţa con- 
cepţiei despre ființa umană care a 
fost odată păcătoasă, dar este acum 
răscumpărată. Opera sa dovedește 
o bună cunoaștere a iudaismului 

şi se preocupă de relația poporu- 
lui evreu cu planul de mântuire 
oferit în Biserica lui Hristos. 


A. Souter, A Study of Ambrosiaster 
(Texts and Studies 7.4; Cambridge, 
Marea Britanie, 1905); idem, The Earliest 
Latin Commentaries on the Epistles of 
St. Paul (Oxford, 1927). 


Ambrozie (cca 339-397) 


Sfântul Ambrozie a devenit re- 
numit ca episcop puternic și învățat 
al Milanului (347-397). Era un aris- 
tocrat, fiul prefectului pretorian 
al Galiei. După studii de retorică 
şi filosofie la Roma, a urmat o ca- 
rieră în drept şi, în preajma anu- 
lui 370, a ajuns guvernatorul (consu- 
laris) Aemiliei şi Liguriei în nor- 
dul Italiei, având sediul la Milan. 
În 374, a luat măsuri pentru po- 
tolirea tulburărilor de stradă care 
izbucniseră între catholici şi arieni 
în privința succesorului legitim al 
episcopului (arian) Auxenţiu. Inter- 
venţia sa decisivă a impresionat 
îndeajuns orașul pentru a fi acla- 
mat drept candidat pentru scaunul 
episcopal şi astfel a fost repede 
botezat şi sfințit ca episcop. S-a do- 
vedit a fi un conducător cu mână 
forte al orașului și un puternic sus- 
ţinător al credinței mărturisite la 
Niceea. Grija sa pastorală civică a 
devenit un model pentru multe 
generaţii de episcopi care i-au ur- 
mat, iar istorii despre disputele sale 
cu împărații, încununate cu succes, 
au oferit temelii simbolice pentru 
teoria de mai târziu a Bisericii din 

Apus despre preeminenţa slujirii 
preoțești, un element important în 
apariția papalității monarhice. Am- 
brozie, ca episcop neofit, şi-a asu- 
mat sarcina de a învăţa teologia și 
exegeza biblică de la fundațiile sale, 
pentru a-și împlini obligaţia de a pre- 
dica. Vorbea greaca în mod fluent 
(lucru rar pe atunci pentru lumea 
apuseană) iar opera sa dovedește 
o dependenţă inteligentă de Ori- 
gen şi de tradiţia patristică răsă- 
riteană în privinţa hristologiei și 
gândirii trinitare. Predicile sale 
cuprind numeroase apeluri mora- 
lizatoare puternice la dreptate so- 
cială. Ambrozie a îmbrățișat viața 
ascetică şi a acordat în lucrările 
sale multă importanţă ideii de fe- 
ciorie consacrată şi cultului mar- 
tirilor. Tratatul său despre Taine 
oferă o importantă înțelegere a prac- 
ticii liturgice din secolul al IV-lea. 
De asemenea, el este creditat cu 
popularizarea cântării comune în 
Biserica apuseană, iar cele patru 
imnuri autentice păstrate de la el 
marchează prima înflorire a marii 
tradiţii a imnografiei latine. Am- 
brozie a făcut presiuni asupra îm- 
păratului Valentin să nu dea curs 
cererilor păgânilor la toleranţă reli- 
gioasă şi a susținut scoaterea din 
clădirea Senatului a străvechiului 
altar al Victoriei. De asemenea, a 
refuzat să îngăduie arienilor drep- 
tul la liberul cult în orașul său, iar 
preocuparea sa pentru construc- 
ţia de clădiri bisericeşti a forțat 
schimbarea politicii imperiale de 
toleranţă. EI a fost primul care a 
formulat acest principiu: „Împăra- 

tul, într-adevăr, este în Biserică şi 
nu mai presus de ea”, stabilind 
astfel o nouă normă pentru poli- 
tica bisericească. A continuat în 
aceeaşi notă cu Teodosie I, succe- 
sorul lui Valentinian, excomuni- 
cându-l pe împărat pentru luarea 
cu asalt a Tesalonicului datorită 
numeroaselor revolte. Împăratul a 
acceptat să facă penitență publică 
şi curând după aceea a inițiat o 
serie de legi prin care scotea defi- 
nitiv păgânismul în afara legii. 


F.H. Dudden, The Life and Times 
of St. Ambrose (2 vol.; Oxford, 1935); 
N.B. McLynn, Ambrose of Milan: Church 
and Court în a Christian Capital (Ber- 
keley și Londra, 1994); A. Paredi, St. 
Ambrose (trad. M. ]. Costelloe; Notre 
Dame, Ind., 1964); D.H. Williams, Am- 
brose and the End of the Arian-Nicene 
Conflicts (Oxford Early Christian Stu- 
dies; Oxford, 1995). 


Anagogie 


Origen a fost unul dintre pri- 
mii creștini care a numit inter- 
pretarea simbolică mai înaltă a 
Vechiului Testament drept inter- 
pretare anagogică (Com. In. 1, 26 
[24]; 32, 12). (Vezi Alegorie). Cu- 
vântul anagoge înseamnă literal 
„a ridica” şi Origen l-a atribuit mo- 
dului în care ar putea fi „adâncită” 
interpretarea unui text dacă inter- 
preţii ar „ridica” ochii spirituali 
ai minţii lor pentru a recunoaște 
astfel adevărurile creştine care zac 
ascunse sub formă de simboluri. 
Origen nu a făcut o distincție clară 
între anagogie și alegorie, care era 
termenul și metoda sa obișnuită. 

Grigorie din Nazianz întrebuin- 
ţează conceptul de anagogie în ace- 
laşi sens la sfârşitul secolului al 
IV-lea (Cuvântarea 45, 12), militând 
pentru o înțelegere exegetică „echi- 
librată” care nu este nici „slabă şi 
nici iudaică” (altfel spus, contex- 
tualizată istoric și axată în principal 
pe înţelesul literal), nici înălțată 
într-o „stare de visare mistică” (un 
atac la alegorizarea excesivă). Gri- 
gorie pune astfel bazele unui în- 
ţeles tehnic al anagogiei, care se va 
dezvolta repede la sfârșitul peri- 
oadei patristice şi în Biserica Evului 
Mediu. În această perioadă din 
urmă s-a dezvoltat doctrina celor 
„patru sensuri” ale Scripturii. Se 
credea că textul sacru ar trebui să 
fie cercetat sistematic pentru a des- 
coperi înţelesul literal, sensul tro- 
pologic (moral), semnificația alego- 
rică (simbolică, dogmatică și spiri- 
tuală) și înțelesul anagogic. În cel 
din urmă caz, sensul anagogic în- 
semna cum poate fi un pasaj scrip- 
turistic clarificat şi raportat la im- 
perativul eshatologic, sfârşitul seco- 
lelor sau împlinirea (vezi apoka- 
tastasis, recapitulare). 


D. Dawson, Allegorical Readers and 
Cultural Revision in Ancient Alexandria 
(Berkeley, Calif., 1992); idem, Chris- 
tian Figural Reading and the Fashioning 
of Identity (Berkeley, Calif., 2002); H. 
de Lubac, Medieval Exegesis: The Four 
Senses of Scripture (trad. M. Sebanc și 
E.M. Macierowski; Grand Rapids, vol. 1, 
1998; vol. 2, 2000). 


Anakephalaiosis vezi Recapitulare 

Anaphora 


Termenul grec înseamnă „a 
anunţa veştile” sau „a aduce o 
ofrandă”. Creștinii au adoptat nu- 
maidecât sensul de „a ridica”, 
adică a aduce o jertfă cultică, mai 
bine zis o jertfă spirituală. Exem- 
plificările scripturistice de la Evr. 
13, 15 şi | Pt. 2, 5 au fost îndeosebi 
folosite pentru a modela întrebu- 
ințarea exclusiv liturgică a cuvân- 
tului. În general, anaphora însemna 
actul de a oferi o rugăciune. Se re- 
ferea în special la actul central al 
cultului creştin, adunarea euharis- 
tică. În curând, a devenit terme- 
nul specific pentru actul central al 
ceremoniei euharistice, adică, rugă- 
ciunea principală adusă (la început 
extempore) de episcop (mai târziu 
şi de prezbiteri [vezi preoţie]), în 
timpul căreia darurile de pâine și 
vin erau sfinţite pe altar. În acest 
sens, anaphora era ceea ce Biserica 
apuseană va numi „canonul” Mi- 
sei. În ceremoniile euharistice tim- 
purii ale Bisericii Răsăritene, începea 
cu invitarea adresată oamenilor de 
a-şi „înălța inimile”, iar, după cân- 
tarea imnului Sanctus și rostirea 
unei părți introductive constând 
în rugăciuni de mulțumire pentru 
binefacerile lui Dumnezeu, urmau 
cuvintele instituirii rostite deasupra 
pâinii şi a vinului, apoi ridicarea 
darurilor şi rugăciunea de aducere, 
rugăciunea epiclezei (de invocare) — 
pentru ca Duhul Sfânt să sfinţească 
darurile și, în final, rugăciuni scurte 
de mijlocire şi mulțumire înainte 
ca totul să culmineze cu recitarea 

comună a rugăciunii Tatăl nostru. 
(Unii scriitori folosesc acest ter- 
men pentru a denumi partea din 
Liturghie dintre Intrarea Mare și 
euharistie). Așadar, anaphora este 
rugăciunea centrală a Liturghiei 
euharistice. În unele texte liturgice 
timpurii, aceasta avea o atribuţie 
chiar mai exactă. Putea însemna pâi- 
nea și vinul (lucrurile care erau 
aduse ca jertfă). Pentru acest sens a 
fost folosit ulterior termenul pros- 
phora, care denumea darurile euha- 
ristice. De asemenea, anaphora putea 
însemna vălul care era aşezat dea- 
supra potirului și discului pe altar. 
Dar curând, din nou, termenul ka- 
Ilymna a preluat această conotaţie, 
iar anaphora a desemnat în principal 
procesul de a aduce lui Dumnezeu 
jertfă duhovnicească în euharistie. 
În scrierile teologice moderne, ter- 
menul anaphora este folosit cu refe- 
rire la tradiţiile euharistice variate 
sau la „familiile” liturgice ale dife- 
ritelor culte. În acest sens, se consi- 
deră că există, în mare, trei ramuri 
principale de anaphorae: siro-ori- 
ental (caldean), antiohian sau siro- 
occidental (bizantin) și alexandrin 
(coptic). Cele mai vechi anaphorae 
atestate ale Bisericii sunt Rugăciu- 
nea euharistică a lui Serapion din 
Thmuis, anaphora menţionată în 
Tradiția apostolică a lui Ipolit, Litur- 
ghia Iui Addai și Mari şi forma egip- 
teană a Liturghiei Sfântului Vasile. 


G. Dix, The Shape of the Liturgy (Lon- 
dra, 1945); J.P. Oesterley, The Jewish 
Background of the Christian Liturgy (Ox- 
ford, 1965). 

Anatemă 


Cuvântul grec înseamnă „sus- 
pendat” sau „atârnat deasupra ca- 
pului” şi, prin traducerea greacă 
septuagintală a Bibliei, a intrat în 
limbajul creştin, fiind o traducere 
a ebraicului herem, care însemna 
„tăiat” sau „pus sub blestem [sacru]” 
(Deut. 7, 26). Încă de la început, de- 
semna procesul de a da ceva „sfânt 
Domnului”, precum ofranda votivă 
(cf. Lev. 21, 6). Din punct de vedere 
cultic, un astfel de dar era „con- 
sacrat” şi astfel nu mai putea fi fo- 
losit de oamenii obișnuiți. Pedepsele 
date pentru încălcarea graniţelor 
așezate între sacru și profan erau 
severe şi astfel, conceptul de ana- 
temă a început în curând să fie 
încărcat cu semnificație punitivă și 
de excludere. În perioada preexi- 
lică din Vechiul Testament, „așeza- 
rea sub blestem” însemna câteodată 
nimicirea orașelor sau a oamenilor 
care fuseseră anatemizaţi (Deut. 
7,1 ş.u.; los. 6; | Reg. 15), un con- 
cept care s-a dezvoltat mai târziu 
într-o formă de excomunicare, im- 
plicând separarea unei persoane 
de comunitate, însoțită de confis- 
carea bunurilor și proprietăţilor 
pe care aceasta le deţinea. Acesta 
este înțelesul pe care îl are anate- 
mizarea în Noul Testament (Mt. 
18, 17; Mc. 6, 11; In. 9, 22), deşi 
cuvântul în sine nu apare decât 
atunci când Pavel îl folosește pen- 
tru a se referi la cele mai grave gre- 
şeli care sunt sancţionate cu exclu- 
derea din comunitatea creştină 
( Cor. 16, 22; Gal. 1, 8-9). Perioada 

patristică a văzut cuvântul folosit 
pentru prima dată la Sinodul de 
la Elvira (306), având un sens teh- 
nic, cel de a denunța şi excomunica 
răufăcătorii periculoși (vinovaţi în 
primul rând de infracțiuni sexuale). 
Experienţa dobândită ca urmare 
a disputelor cu gnosticii din secolul 
al II-lea a fost astfel combinată cu 
arhetipurile veterotestamentare și 
pauline pentru a oferi începuturile 
codului sinodal de drept canonic. 
În secolul al V-lea, Chiril al Alexan- 
driei a atacat teologia lui Nestorie 
ataşând o listă de „Douăsprezece 
anatematisme” la cea de-a treia sa 
epistolă sinodală. În timp ce aceasta 
era, fără îndoială, o ameninţare 
sinodală cu excomunicarea, este 
posibil ca Chiril să fi întrebuințat 
sensul grec vechi al lui anathemata 
de proclamaţii (declarații) publice 
cu caracter sacru, cerându-i lui Nes- 
torie să consimtă la conținutul lor. 
După această perioadă, anatemi- 
zarea sinodală a devenit o formă 
standard de condamnare a ereti- 
cilor. Nelegiuirile și numele lor erau 
citite în public, iar episcopii pro- 
nunțau împreună anatemele, cu 
voce tare. Din punct de vedere 1i- 
turgic, această practică mai poate 
fi întâlnită astăzi în ritul bizantin 
şi anume în Duminica Ortodoxiei, 
când ereticii recunoscuţi sunt ana- 
temizaţi simbolic în biserică de 
adunarea credincioșilor. În Apus, 
ritualul excomunicării implica ana- 
temizarea persoanei și a doctrinei 
sale, iar în momentul rostirii bleste- 
mului, doisprezece preoți aruncă — 

în chip dramatic — jos, pe podeaua 
bisericii, lumânările aprinse pe care 
le purtaseră în mâini pe toată du- 
rata ceremoniei, stingându-le în 
acest mod. Acest ritual a fost desfi- 
ințat în codul latin de drept cano- 
nic revizuit din 1983. Anatemizarea 
unei persoane era considerată ca 
fiind un anunţ public al separaţiei 
acesteia de trupul Bisericii datorită 
gravităţii faptelor sau învățăturilor 
sale. Excomunicarea era distinctă de 
aceasta, reprezentând excluderea 
disciplinară a unui credincios de la 
Sfintele Taine până ce se împlinea o 
perioadă de penitenţă. 


L. Brun, Segen und Fluch im Urchris- 
tentum (Oslo, 1931); A. Vacant, „Ana- 
thema” în DTC (vol. 1; Paris, 1903), 
col. 1168-1171. 


Andrei al Cretei (cca 660-740) 


Sfântul Andrei al Cretei era ori- 
ginar din Damasc și s-a călugărit 
la Ierusalim. Hirotonit diacon la 
Constantinopol, a fost uns apoi în 
962 arhiepiscop de Gortina, în Creta. 
Omiliile sale au fost păstrate și au 
avut o mare influenţă în Biserica 
răsăriteană, fiind date ca exemplu 
de excelenţă retorică. A rămas în 
istorie cunoscut cel mai mult dato- 
rită activităţii sale de apărare a icoa- 
nelor (vezi iconoclasm), datorită 
evlaviei pentru Theotokos şi operei 
sale poetice. Considerat inventa- 
torul genului poetic al canonului bi- 
zantin, alcătuieşte Canonul cel Mare, 
care este încă folosit ca principal 

imn de pocăință în Ortodoxia răsă- 
riteană în timpul Postului Mare. 


B. Daley, On the Dormition of Mary: 
Early Patristic Homilies (New York, 
1998), pp. 103-152; D. Chitty, St. An- 
drew of Crete: The Great Canon (Lon- 
dra, 1957); monahia Katherine și mo- 
nahia Thekla, trad., St. Andrew of Crete: 
The Great Canon (Newport Pagnell, 1974). 


Anomei (Anomoeni) vezi Aeţiu, 
Eunomie, Neoarianism 


Antiohia 


După Roma şi Alexandria, An- 
tiohia a fost al treilea oraş ca 
importanţă al străvechiului Im- 
periu Roman, iar acest fapt este 
reflectat corespunzător în istoria 
Bisericii primare. A fost întemeiată 
pe râul Orontes în anul 300 î.Hr., 
de Seleukis I, unul dintre succe- 
sorii lui Alexandru cel Mare. O 
comunitate creştină a existat aici 
încă din secolul întâi și acesta a fost 
locul în care ucenicii lui lisus au în- 
ceput să fie numiţi pentru prima 
dată „creștini” (Fapte 11, 26). În 
vechime, Biserica oraşului era le- 
gată de lucrarea apostolului Petru 
şi, în general, s-a considerat că Evan- 
ghelia după Matei, care reflectă 
teologia petrină la nivelurile sale 
primare, aparține unei tradiţii evan- 
ghelice care s-a dezvoltat în mediul 
antiohian. Ea dovedeşte o preo- 
cupare aparte pentru menţinerea 
unor relaţii strânse între lege și 
evanghelie, mult mai mult decât 
era acest lucru reflectat în comuni- 
tățile constituite majoritar din creş- 
tini aparţinând neamurilor din Asia 

Mică și Roma, unde influența Apos- 
tolului Pavel era predominantă. 
Pavel şi-a început prima sa călă- 
torie misionară plecând din Bise- 
rica Antiohiei, pe care a şi fondat-o 
(Fapte 13, 1-2), iar în Epistola sa 
către Galateni el sugerează, de ase- 
menea, că creştinii iudei şi cei din- 
tre neamuri au fost primii care şi-au 
pus întrebarea dacă celor conver- 
tiți dintre neamuri ar trebui să li se 
ceară să respecte indicaţiile Legii 
sau nu (cf. Gal. 2, 11-21), o pro- 
blemă în privința căreia Pavel ad- 
mite că a trebuit să poarte discuţii 
faţă către față cu Petru la Antiohia. 
Din nou, la Antiohia s-au manifes- 
tat primele semne ale creșterii epis- 
copatului monarhic (model care, în 
curând, va fi predominant în lumea 
creștină) în persoana lui Ignatie, 
renumitul episcop martir, care a 
lăsat în urmă o serie de epistole 
adresate Bisericilor din locurile pe 
care le-a străbătut, fiind ținut în lan- 
ţuri, în drumul său către Roma unde 
a și fost judecat (la începutul seco- 
lului al II-lea). Ignatie se plânge 
că Biserica sa este încercată de ere- 
ticii care neagă faptul că lisus a fost 
o ființă trupească. Această primă 
menţiune despre teologia antio- 
hiană din perioada patristică pare 
să indice o tendinţă dochetistă. Si- 
tuaţia a determinat o replică puter- 
nică din partea lui Ignatie și astfel, a 
fost inaugurat în gândirea patris- 
tică un îndelungat proces menit a 
pune în evidenţă realitatea și carac- 
terul sacramental al întrupării lui 
lisus. Linia dochetistă de gândire 
însă, este foarte uşor confundată cu 

proto-gnosticismul şi este proba- 
bil ca gnosticii să fi avut o oarecare 
influenţă în Antiohia ca şi în orice 
alt mare oraș creştin din această 
perioadă, deși, în comparaţie cu 
Roma sau Alexandria, nu se cunosc 
prea multe despre chestiunile in- 
terne ale orașului. Unul dintre învă- 
ţătorii dizidenţi este Saturninos, 
care a elaborat o hristologie ce sus- 
ţinea că Iisus a fost doar în apa- 
rență om dar, de fapt, EL a fost o 
epifanie spirituală a Mântuitorului 
divin. Gnosticul egiptean Vasilide 
pare să fi petrecut, de asemenea, un 
oarecare timp propovăduind la 
Antiohia. Unul dintre primii şi cei 
mai influenţi teologi episcopi din 
Antiohia a fost Teofil, care a scris 
tratatul său Către Autolic (cca 180). 
Din această lucrare este limpede 
că Biserica din Antiohia era încă 
puternic influenţată de curentele 
intelectuale iudaice. Teofil este unul 
dintre primii care au încercat să 
elaboreze o teologie trinitară şi un 
sistem de exegeză în cadrul unei 
apologii publice pentru mișcarea 
creștină. În aceeași perioadă, gân- 
ditorul encratit Taţian a sosit în 
oraş pentru a învăţa și susține ca- 
uza religiei sale. El a început cola- 
ţionarea textelor evanghelice și a 
mărturiilor pentru lucrarea sa, ac- 
tivitate din care a luat naștere Dia- 
tessaron-ul, care a fost conceput ca 
o privire de ansamblu sintetică asu- 
pra tradiţiei creştine (cele patru 
Evanghelii armonizate într-o sin- 
gură relatare). Taţian, probabil, apă- 
rea ca un propovăduitor direct şi 
plin de pasiune pentru multe seg- 

mente vorbitoare de siriacă din 
Biserica antiohiană (în perioada 
patristică, Antiohia a fost un oraş 
bilingv: se vorbea greaca și siriaca) 
datorită viziunii sale despre miş- 
carea creştină ca sectă cu o vizi- 
une radicală ce implica detașarea 
ascetică de lume. În timpul perse- 
cuţiei lui Decius, a fost martirizat 
aici faimosul episcop Vavila, iar 
după restabilirea păcii, mormân- 
tul său a devenit un important loc 
de pelerinaj pentru creștini. În 350, 
moaștele sale au fost mutate în 
suburbia Daphne, lângă izvorul 
Castalian, care avea caracter sacru, 
fiind socotit al zeului Apollo. S-a 
răspândit credinţa (în rândul creş- 
tinilor) că eșecul lui Iulian din cam- 
pania împotriva perșilor a fost un 
rezultat direct al insultei aduse de 
acesta amintirii lui Vavila, când 
mai târziu, în secolul al IV-lea, a 
dat ordin ca moaștele acestuia să 
fie îndepărtate din vecinătatea tem- 
plului lui Apollo, fiindcă zeul „în- 
cetase să mai vorbească” (creştinii 
spuneau că Vavila îl adusese la 
tăcere pe demonul Apollo; local- 
nicii păgâni spuneau că Apollo era 
ofensat de așezarea rămășițelor unui 
muritor lângă templul său). După 
moartea lui Iulian, moaștele au fost 
aduse înapoi cu alai, iar populaţia 
creştină a orașului a intrat într-o 
perioadă de vădită ascensiune. Fac- 
ţiunile erau schimbătoare (templul 
lui Apollo a ars „accidental” atunci 
când lulian a ordonat distrugerea 
mormântului lui Vavila), poate nu 
atât de schimbătoare ca la Alexan- 
dria, dar a existat dintotdeauna 

un complex de comunităţi pline 
de viaţă, aşa cum demonstrează 
omiliile Sfântului loan Hrisostom. 
A fost construită o biserică mare, 
octogonală, având rolul de cate- 
drală principală şi, pe atunci, era 
una dintre cele mai mari ale lumii 
creştine. La jumătatea secolului 
al III-lea, Biserica a fost martora 
unui incident curios, atunci când 
Pavel din Samosata a combinat 
rolul său de procurator guverna- 
mental cu îndatoririle de propovă- 
duire specifice unui episcop (260- 
268). Doctrina sa (adopțianism hris- 
tologic) a atras multe critici şi, în 
cele din urmă, a dus la depunerea 
sa în fața unui sinod lărgit. Nume- 
roși episcopi considerau Antiohia 
ca fiind centru mitropolitan. Majo- 
ritatea episcopilor creștini din Per- 
sia, de asemenea, o considerau drept 
centrul lor de referinţă. Însă una 
dintre probleme era faptul că te- 
ritoriul era foarte nepopulat şi în 
mare parte muntos. Sarcina de a 
aduce clerul din toate colțurile re- 
giunii în acest oraș era una formi- 
dabilă, fiindcă mulţi dintre preoţi 
trebuiau să parcurgă un drum lung 
şi dificil până la Antiohia. Slăbi- 
ciunea pe care această realitate a 
generat-o în Biserica Antiohiei a 
fost dramatic exploatată în secolul 
al V-lea când Chiril al Alexandriei 
(cu sistemul său ecleziastic cen- 
tralizat) şi-a adunat cu ușurință 
toate forțele pentru Primul sinod 
de la Efes (431), în timp ce loan al 
Antiohiei se străduia să instaureze 
ordinea în suita sa dispersată și obo- 
sită de atâta drum. Primul mare 

teolog patristic al Antiohiei a fost 
Sfântul Martir Lucian (m. 312), care 
a editat textul Septuagintei pentru 
uzul Bisericii. Eustațiu al Antio- 
hiei a fost un alt teolog versat din 
perioada Primului sinod de la Ni- 
ceea. EI și-a început cariera în tabăra 
ariană, revendicându-l pe Lucian 
(decedat între timp) drept învă- 
ţător al său; dar atunci când a fost 
instalat ca episcop al orașului şi-a 
schimbat opţiunea și a afirmat că 
Arie se înșela fundamental. Din acel 
moment, a devenit un apărător neo- 
bosit al doctrinei despre deofiin- 
ţimea (homoousion) Fiului lui Dum- 
nezeu. Atanasie al Alexandriei 
nu a avut niciodată încredere în el, 
dar Eustațiu a fost foarte respectat 
de niceenii din Răsărit şi a trăit în- 
deajuns de mult ca să vadă răz- 
bunarea finală a ortodoxiei niceene 
la Sinodul de la Constantinopol 
(381). În timpul lui Eustațiu, lucră- 
rile Bisericii Antiohiei au fost foarte 
confuze, având de înfruntat o ierar- 
hie rivală constituită cu sprijin apu- 
sean, fapt care a determinat scin- 
darea în două a facţiunilor niceene, 
în vreme ce arienii erau uniți îm- 
potriva amândurora (vezi Schisma 
meletiană). În 350, logicianul neoa- 
rian Aețiu a fost hirotonit diacon 
la Antiohia, deși a fost în curând 
izgonit când chiar arienii au socotit 
că învăţătura lui este prea radicală 
pentru gusturile lor. Unul dintre 
ucenicii lui Eustațiu, Diodor, epis- 
copul Tarsului, a inițiat o mișcare de 
interpretare a Scripturii care încerca 
ostensiv să evite alegorizarea exce- 
sivă a textelor, preferând o exegeză 

morală și mai simplă din punct de 
vedere istoric. De asemenea, Dio- 
dor a conceput un sistem hristo- 
logic care vorbea despre „doi Fii” 
care lucrează în Hristos: Fiul divin 
al lui Dumnezeu şi Fiul omenesc al 
Omului. A fost atacat în repetate 
rânduri de Grigorie din Nazianz, un 
alt protejat al lui Eustațiu, dar con- 
cepțiile sale biblice şi hristologice au 
avut o puternică influenţă asupra 
teologiei antiohiene de la sfârşi- 
tul secolului al IV-lea și începutul 
secolului al V-lea. Așa-zisa „școală 
de la Antiohia” şi-a asumat ideile 
primului prin Teodor de Mopsues- 
tia şi Nestorie (doi învăţaţi sirieni 
care au activat în Antiohia mai mulți 
ani). Ciocnirea dramatică dintre 
tradiţiile antiohiană și alexandrină 
din timpul conflictului dintre Chiril 
al Alexandriei și Nestorie (Sinodul 
de la Efes [431]) a avut drept ur- 
mare declinul rapid al Antiohiei din 
rangul de centru teologic important. 
Hristologia antiohiană, ca școală 
distinctă, a fost astfel umbrită. A 
supravieţuit în arealul său eparhial 
inițial, dar pe măsură ce acesta se în- 
depărta tot mai mult de graniţele 
lumii romane și astfel schimbând 
limba greacă cu cea siriacă, înde- 
părtarea sa nu a fost remarcată de 
toţi. În cele din urmă, tradiţia si- 
riacă a dispărut în Persia, unde a 
durat timp de mai multe secole, dar 
în condiții obscure și opresive. Unul 
dintre cei mai faimoși predicatori 
ai Antiohiei a fost loan Hrisostom, 
un ascet învățat, care a fost practic 
răpit de aici şi numit episcop al 
orașului Constantinopol, aflat în 

plină ascensiune. Odată cu sorții 
tot mai strălucitori ai Constantino- 
polului a intervenit declinul Anti- 
ohiei, din punct de vedere al vita- 
lităţii şi al importanţei. Prestigiul 
său a suferit o severă lovitură pe 
vremea lui Chiril al Alexandriei și 
orașul nu a avut parte de mulţi 
teologi de statură internaţională 
care să-l restabilească. Teodoret al 
Cirului a fost unul dintre ei, dar 
votul de blam care i-a fost dat la 
Sinodul de la Efes II (449) și din nou 
(mai puţin oficial) la Calcedon (451) 
și la Constantinopol II (553), i-a 
marginalizat influenţa internațio- 
nală. Scriitorii siriaci cei mai im- 
portanţi au supraviețuit doar dato- 
rită edițiilor în siriacă, deşi aceștia 
activaseră ca retori în spaţiul cul- 
tural grec. După apărarea lipsită 
de roade a teologului antiohian Nes- 
torie, care a fost depus de Chiril 
la Sinodul de la Efes (431), Antiohia 
a intrat într-o fază de dezorientare 
când (asemenea Alexandriei post- 
calcedoniene) episcopii săi au os- 
cilat între teologii pro sau antical- 
cedonieni. Siria, odată inima școlii 
despre cei „doi Fii” a lui Diodor, 
a devenit în curând centrul teologiei 
monofizite. Ultimul său teolog im- 
portant din perioada patristică este 
Sever al Antiohiei (episcop aici în 
512) unul dintre cei mai reduta- 
bili — din punct de vedere intelec- 
tual — apărători ai hristologiei chi- 
rilice radicale (anticalcedoniene) 
despre „o natură”. Antiohia a fost 
un scaun mitropolitan ce și-a spriji- 
nit foarte mult asceţii, aceștia având 
renumele de cei mai „severi” din 

lume. Eparhia antiohiană a dat nu 
mai puţin de doi sfinţi cu același 
nume, Simeon Stâlpnicul, unul în 
secolul al V-lea, celălalt în secolul 
al VI-lea. Aceștia au atras pelerini 
și ucenici din toată lumea creştină 
și în curând au fost imitaţi chiar 
şi la Constantinopol, în vreme ce 
Apusul întotdeauna a manifestat 
o oarecare reticență pentru un asce- 
tism prea „ţipător” precum acesta. 
Istoria monahilor din Siria a lui 
Teodoret este o privire fascinantă 
înăuntrul vieţii ascetice siriace. 
Pe atunci, aceasta era rivala veri- 
tabilă a monahismului egiptean și 
palestinian. Orașul a decăzut re- 
pede și dramatic. Perșii l-au hărțuit 
pe tot parcursul sfârşitului de se- 
col VI şi l-au devastat în anul 540. 
Au revenit în 573 pentru a devasta 
din nou suburbiile şi din nou au 
cucerit oraşul de la romani în 611. 
Armatele arabe l-au cucerit în 637- 
638 şi din acel moment a încetat să 
mai funcţioneze ca centru de cul- 
tură creştină universală. Comu- 
nităţile creștine au continuat să 
ducă aici o existenţă lungă și ne- 
întreruptă, dar s-a rupt treptat de 
restul romanităţii grecești şi ro- 
mane ale celorlalte Biserici și ast- 
fel, au devenit izolate din ce în ce 
mai mult, iar un motiv nu lipsit 
de importanţă a fost refuzul de a 
admite ecumenicitatea hristologiei 
calcedoniene. În secolul al XX-lea, 
redescoperirea lucrărilor aparţi- 
nând câtorva dintre cei mai impor- 
tanţi scriitori antiohieni din seco- 
lul al IV-lea a dus la o renaştere a 

aprecierii față de teologia lor în 
timpurile contemporane. 


R. Devreesse, Le Patriarcat d'Antioche 
(Paris, 1945); G. Downey, A History of 
Antioch in Syria: From Seleucus to the 
Arab Conquest (Princeton, N.]., 1961); 
G. Elderkin, L. Lassus, R. Stillwell, D. 
Waags€, și F. Waag6, Antioch on the 
Orontes (5 vol.; Princeton, N.]., 1934- 
1972); R. Brown și J.P. Meier, Antioch 
and Rome: New Testament Cradles of Ca- 
tholic Christianity (New York, 1983); 
W.A. Meeks și R.L. Wilken, Jews and 
Christians in Antioch in the First Four Cen- 
turies of the Common Era (Missoula, 
Mont., 1978). 


Antonie cel Mare (cca 251-356) 


Sfântul Antonie este considerat, 
simbolic, „primul monah” al tra- 
diţiei creștine și un important Pă- 
rinte al Deşertului. Desigur, au fost 
asceți şi eremiţi înainte de el dar 
Viața lui Antonie scrisă de Atana- 
sie al Alexandriei la scurtă vreme 
după moartea lui Antonie, a de- 
venit una dintre cele mai popu- 
lare cărți creştine ale Antichității și 
a fost responsabilă pentru faptul 
că l-a făcut paradigmatic pentru 
mare parte din teoria monahală pos- 
terioară. În jurul vârstei de două- 
zeci de ani, Antonie a moștenit ave- 
rea tatălui său și a devenit cap al 
gospodăriei sale. A trecut printr-o 
convertire dramatică în timp ce as- 
culta Evanghelia în biserică: „Vinde 
tot şi urmează-Mi Mie!”. Punând 
acest cuvânt în inimă, s-a pus pe 
sine în slujba săracilor, s-a desprins 
de legăturile cu familia și a părăsit 

Alexandria pentru o viaţă de asceză 
severă în deșertul din jurul Nilu- 
lui, lângă Fayyum. Și-a început 
viaţa ascetică lângă cimitir (şi în 
această perioadă s-au născut relată- 
rile despre faimoasele sale „lupte cu 
demonii”), dar spre 285 s-a mutat 
mai adânc în deșertul egiptean, cău- 
tând să ducă un stil de viață mai 
singuratic (sau „eremitic”) într-un 
loc numit Muntele Dinafară (Pis- 
pir). Aici, el și-a adunat mai mulți 
ucenici, aşezându-i sub o formă 
incipientă de rânduială monahală 
(numită monahism „cenobitic”, de 
la termenul grec care denumește un 
stil de viaţă dus în comun). În 305, 
s-a mutat chiar mai departe în săl- 
băticie, într-un loc numit Muntele 
Dinăuntru (Deir Mar Antonios), 
lângă Marea Roșie. Aici a condus 
o comunitate de monahi care trăiau 
precum pustnicii. Și astfel, a ajuns 
să fie asociat cu mod tradițional 
de întemeierea celor trei tipuri de 
bază ale structurii monastice creş- 
tine: chinovii (koinobia) sub îndru- 
marea unui monah vârstnic (Abba); 
laoras, unde grupuri disparate de 
pustnici trăiau separat dar în locuri 
învecinate şi se întâlneau la biserică 
când se săvârșeau anumite slujbe, 
fiind sub autoritatea duhovnicească 
a unui bătrân (Geron); şi viața ere- 
mitică propriu-zisă, în care un mo- 
nah trăia într-o izolare mai mult 
sau mai puţin deplină. Scrierile 
Sfântului Antonie cel Mare sunt 
centrate pe necesitatea dobândirii 
libertăţii în viaţa interioară, pentru 
ca astfel să se caute cu o inimă atentă 
dobândirea vederii lui Dumnezeu. 

Atât de mare era încă din timpul 
vieţii reputaţia sa de bărbat sfânt, 
povăţuitor, exorcist şi taumaturg, 
încât episcopul Alexandriei, Ata- 
nasie, a apelat la ajutorul său și s-a 
folosit de puterea reputației sale 
pentru a combate mișcarea ariană. 


R.C. Gregg, Athanasius: The Life of 
Antony (Classics of Western Spiritua- 
lity; New York, 1980); S. Rubenson, 
The Letters of Saint Antony: Origenist 
Theology, Monastic Tradition, and the 
Making of a Saint (Bibliotheca Histo- 
rico-Ecclesiastica Lundenis 24; Lund, 
Suedia, 1990). 


Antropologie 


Antropologia reprezintă studiul 
persoanei umane, înțeleasă înde- 
osebi (în termeni teologici) drept 
modul în care constituția umani- 
tății și condiţia sa prezentă se rapor- 
tează la planul divin de mântuire. 
Astfel, antropologia creștină a fost 
preocupată în principal cu aceste 
chestiuni interconectate: care este 
constituția umanității (adică firea 
trupului, a sufletului şi a spiritului), 
cum a căzut omul din har (Că- 
derea) şi cum poate reveni la slava 
lui Dumnezeu. Așadar, conceptul 
de soteriologie, sau doctrina de- 
spre mântuire, nu a fost niciodată 
străin de abordarea patristică a 
antropologiei. Arhitectura princi- 
pală a antropologiei, în ambele sale 
aspecte, a fost întemeiată de Scrip- 
turi. Pavel vorbeşte cu regularitate 
despre împărţirea tripartită a omu- 
lui în suflet (psyche), spirit (pneuma) 

și trup (sarx, soma). Cu greu se poate 
găsi un scriitor din era patristică, 
indiferent dacă este vorba de con- 
textul dogmatic, spiritual sau as- 
cetic, care să nu speculeze asupra 
semnificației celor afirmate mai sus: 
cum diversele „capacităţi” ale ființei 
umane (spirituală, intelectuală, psi- 
hică, materială) pot fi corelate și 
descrise. Scriitorii patristici erau 
în general dominați de relatările 
din Facerea despre căderea din ne- 
prihănire a oamenilor și din astfel 
de „tipuri” exegetice precum deta- 
liul despre plimbarea lui Adam 
mână de mână cu Dumnezeu în 
liniștea raiului, ei au dedus faptul 
că protopărinţii au fost alcătuiți ca 
fiinţe nemuritoare care au primit 
darul comuniunii cu Dumnezeu 
ca parte a firii lor. Contemplarea 
feţei lui Dumnezeu dăruia nemu- 
rire lui Adam și chiar şi după ce a 
căzut din această comuniune, du- 
rata de viaţă a primilor strămoși 
era extrem de lungă, un semn, că 
deși pierduseră nemurirea, aceasta 
se îndepărta numai progresiv de 
ei. Grigorie al Nyssei, unul dintre 
mulții scriitori care au tâlcuit Face- 
rea, observă că necesitatea ca Adam 
şi Eva să se „acopere cu haine de 
piele” este o atestare a modului în 
care destinul iniţial al umanităţii ca 
psyche transcendent care se bucura 
de vederea lui Dumnezeu a căzut 
acum în mlaștina împovărătoare 
a preocupărilor trupeşti (acoperirea 
cu piei de animale). Diviziunea 
radicală a omenirii în minte/ra- 
ţiune (nous), pe de-o parte și carne/ 
trup (sarx), pe de altă parte, a fost 

un element fundamental pentru cea 
mai mare parte din antropologia 
elenistică. În scrierile patristice 
această polaritate era combinată 
cu — şi echilibrată de — elemente 
mai biblice care au redus dorinţa 
elenistică de a identifica elementul 
cel mai de preț şi esenţial al umani- 
tăţii cu aspectul raţional al vieții. 
În acord cu această „antropologie 
a raţiunii” elenistică, femeile, copiii 
şi sclavii (cei incapabili de „cer- 
cetare liberă și rațională”) erau în 
general consideraţi ca fiind suboa- 
meni și impersonali. Teologii creş- 
tini au mutat acest accent pus pe 
raționalitate (deşi în același timp 
afirmau că era un aspect central 
al chipului divin în om) pentru a 
defini chintesența persoanei umane 
ca fiind mai degrabă capacitatea de 
comuniune cu Dumnezeu. Aceasta 
a așezat antropologia creştină pe 
o direcţie nouă a echităţii teoretice. 
Începând cu Irineu, în secolul al 
II-lea, conceptul biblic de chip al lui 
Dumnezeu a devenit central pen- 
tru antropologia patristică. Irineu 
a făcut o distincţie care nu mai 
fusese vizibilă până atunci în re- 
flecţia scripturistică asupra chipu- 
lui și asemănării cu Dumnezeu 
(Fc. 1, 26), observând că fiecare 
om era chipul lui Dumnezeu prin 
simplul fapt că este o făptură (da- 
torită constituţiei de rasă), dar pu- 
tea deveni după „asemănarea lui 
Dumnezeu” doar prin conformi- 
tatea mistică cu Hristos; cu alte 
cuvinte, prin viaţa duhovnicească a 
naşterii din nou. Prin afirmaţia ur- 
mătoare, Irineu descrie un întreg; 

tablou al acomodării antropolo- 
giei cu soteriologia: „Dumnezeu 
va fi slăvit în făptura (plasma) Sa 
în măsura în care aceasta este 
restituită în concordanţă și făcută 
asemănătoare cu propriul Său Fiu” 
(Adoversus haereses 5, 6, 1). În seco- 
lul al III-lea, Origen din Alexandria 
a trasat în De Principiis temelia 
unei expuneri sistematice complete 
a antropologiei, văzând firea umană 
ca o strădanie inevitabilă de a urca, 
încă o dată, la comuniunea pier- 
dută cu Dumnezeu. În secolul al 
IV-lea, Atanasie al Alexandriei (De 
incarnatione) a subliniat legătura 
prezentă în Scripturi, la Origen și 
Irineu, între antropologie și hris- 
tologie. Întruparea dumnezeies- 
cului Logos, arhitectul personal al 
întregii umanități, acum prezent 
ca ființă omenească personală, era 
considerat ca fiind nimic mai puţin 
decât omenirea rezidită. Această 
omenire nouă, după „firea lui Hris- 
tos”, era diferită de vechea omenire 
adamică, pe cât de diferită era mor- 
talitatea de nemurire. Ideea de 
regenerare hristologică a dominat 
gândirea patristică după acest mo- 
ment, fiind strălucit expusă în scrie- 
rile lui Chiril al Alexandriei, care 
a legat, de asemenea, regenerarea 
în curs a omenirii (transformarea în 
Noul Adam) de primirea cu regu- 
laritate a euharistiei — dinamica noii 
vieți împărtășită Bisericii pe pă- 
mânt. Pentru Augustin, antropo- 
logia hristologică a devenit centrul 
întregii sale teologii, un obiectiv 
menit să lumineze fiecare pro- 
blemă a gândirii creştine. Prin el, 


Pr. John Anthony McGuckin 


imperativul antropologic a fost in- 
teriorizat; reflecția asupra vieții in- 
terioare a unei persoane (exami- 
narea sufletului) a devenit modul 
principal de interpretare a cărţii 
lui Dumnezeu scrisă în conștiința 
omenească. Augustin a avut un 
efect dominant asupra apariţiei su- 
biectivităţii omeneşti în calitate de 
aspect major al filosofiei creștine 
în Biserica Apuseană de mai târziu. 
În gândirea creștină răsăriteană, ac- 
centele hristologice şi soteriologice 
ale tradiției mai vechi au rămas 
mai dominante. 


H. Bianchi, Arche e Telos: L'Antropo- 
logia di Origene e di Grigorio di Nissa 
(Milano, Italia, 1981); D. Cairns, The 
Image of God in Man (Londra, 1953); 
G. Mathon, L'anthropologie chrâtienne en 
occident de S. Augustin ă Jean Scott Eri- 
gene (teză de doctorat, Universitatea din 
Lille, France, 1964); ]. Pepin, Idees grecque 
sur l'homme et sur Dieu (Paris, 1971). 


Apatheia 


Provenind de la termenul grec 
(stoic) pentru insensibilitate, apatheia 
a fost folosit pentru prima dată de 
Clement din Alexandria şi adop- 
tat de asceţii creştini din secolul 
al IV-lea și de după, în principal de 
adepţii răsăriteni ai tradiției eva- 
griene, pentru a denumi acea stare 
de nepătimire în care ascetul putea 
simţi că a dobândit un asemenea 
grad de control asupra inimii și 
trupului nedisciplinate, încât inteli- 
genţa duhovnicească (nous) deţine 
acum conducerea întregului com- 
pozit sintetic al existenţei psihice 

(vezi antropologie, Plotin). Din acel 
moment, ucenicul credincios nu 
mai era supus ispitelor și căderilor 
obişnuite care descriu existenţa creş- 
tină, normală, probatoare; el era de 
acum pregătit duhovniceşte să pri- 
mească cele mai înalte taine ale 
Duhului Sfânt. Mulţi dintre gân- 
ditorii latini (cf. Ieronim, Epistu- 
lae 133, 3) considerau conceptul de 
dobândire a unei stări de nepăti- 
mire ca fiind incompatibil cu accen- 
tul pus de ei pe căderea totală și 
plină de consecinţe a omenirii (lero- 
nim a înţeles greşit cuvântul, consi- 
derând că desemna o stare de in- 
sensibilitate totală — anaesthesia). 
După ce teologia lui Augustin a 
popularizat viziunea unei stări 
de cădere coruptibile și endemice, 
cuvântul nu a mai stârnit atenţia 
în Apus (vezi har, Pelagius), deşi 
Ioan Casian a introdus conceptul 
în monahismul apusean prin 
interpretarea sa asupra lui Eva- 
grie și, astfel, a rămas o trăsătură a 
interpretării ascetice atât pentru că- 
lugării răsăriteni, cât şi apuseni. 
În latina lui Casian însă, termenul 
este tradus prin „puritatea inimii”. 
În Biserica vorbitoare de limbă 
greacă de mai târziu, apatheia îşi 
va pierde tot mai mult înțelesul său 
original tehnic, ajungând să însem- 
ne o stare înaintată de disciplină și 
stăpânire de sine monahală care 
pregătește inima pentru primirea 
cunoașterii duhovnicești; apatheia 
va ajunge să denumească starea 
care îl caracterizează pe monahul 
experimentat ce și-a însușit, într-o 

măsură semnificativă, stăpânirea 
patimilor (pathemata). 


G. Bardy, „Apathee”, în DSP 1 (Pa- 
ris, 1937), cols. 727-746. 


Apocaliptic 


Termenul grec înseamnă „a ri- 
dica vălul [de pe ceva]”. În latină 
a fost tradus ca „revelaţie”. Iniţial, 
apocalipticul reprezenta o mișcare 
teologică; aceasta a înflorit cu două 
secole şi jumătate înainte de Hris- 
tos şi, deşi s-a diluat în iudaism 
după dezastruosul sfârșit al revoltei 
lui Simon Bar Kochba din Pales- 
tina secolului al II-lea (o mișcare 
mesianică apocaliptică), a rămas o 
forță puternică în creştinism mult 
timp după aceste evenimente. De 
fapt, imperativul apocaliptic a fost 
unul dintre factorii dinamici fon- 
datori ai mișcării creştine și până 
în ziua de azi a rămas o parte inte- 
grantă din pulsul intern al crești- 
nismului în forme variate. Scrierile 
apocaliptice abundau în această 
perioadă, înainte și după apariția 
creștinismului. Majoritatea dintre 
ele se găsesc acum în așa-numitele 
apocrife, de vreme ce nu au putut 
fi incluse în canonul Scripturii, 
aşa cum a fost el conceput. Unele 
din cele mai importante au fost 
Psalmii lui Solomon, Testamentele 
celor doisprezece Patriarhi, Cartea 
Jubileelor, Cartea lui Enoh, şi nu- 
meroase apocalipse ale unor per- 
sonaje din Vechiul și Noul Testa- 
ment precum Ezdra, Isaia, Moise, 

Ioan Botezătorul, Maria și așa mai 
departe. 

În Vechiul Testament, cartea lui 
Daniel este singura apocalipsă com- 
pletă, deși părți din lezechiel ar 
putea, de asemenea, să fie con- 
siderate ca aparținând genului apo- 
caliptic. În Noul Testament, deşi 
există multe elemente apocalip- 
tice în Evanghelii și Epistole, sin- 
gura apocalipsă completă care a 
intrat în canon (şi atunci doar cu 
circumspecție, cel puţin în ceea 
ce-i priveşte pe creștinii răsări- 
teni) a fost Apocalipsa [Sfântului 
loan Evanghelistul, n. red.]. Între- 
buinţarea cuvântului „apocalipsă” 
pentru a descrie genul literar vine 
din faptul că în majoritatea nara- 
ţiunilor de acest fel, un profet este 
răpit în extaz și adus în fața tronu- 
lui ceresc, iar aici vede acele taine 
care îi sunt dezvăluite. Vălul este 
îndepărtat. Profetul vede explicaţia 
cosmică și teologică a trecutului 
pentru ca apoi să i se dezvăluie vii- 
torul. Profetul se întoarce pe pă- 
mânt aducând cu el anunţul unei 
judecăți, tâlcuind tainele vremu- 
rilor trecute, prezente și viitoare 
pentru a-i aduce pe oameni la po- 
căință. Multe dintre temele și ter- 
menii apocaliptici cheie, precum 
metanoia, Împărăţia lui Dumnezeu, 
învierea, Judecata de Apoi, Fiul 
Omului şi aşa mai departe sunt 
socotite ca fiind elemente funda- 
mentale în propovăduirea lui lisus 
şi a primilor apostoli. Părinţii creş- 
tini au dezvoltat elementele apoca- 
liptice ale Noului Testament într-o 
nouă direcţie, în conceptul mai 

elaborat al eshatologiei (cele ce se 
vor petrece la sfârșit). 

Impulsul apocaliptic din teo- 
logia ebraică a fost centrat pe no- 
ţiunea de dreptate, în care Dom- 
nul creaţiei pune sfârșit timpului 
pentru a interveni cu dumneze- 
iască dreptate în răutatea pămân- 
tului pentru a-l răzbuna pe Israel 
cel credincios şi pătimitor. Pe de 
altă parte, teologii creștini au abor- 
dat eshatologia prin intermediul 
hristologiei. Creştinii considerau 
întoarcerea Domnului slavei ca fi- 
ind epifania parusială a lui Hris- 
tos. Judecata Sa va fi întemeierea 
împărăției în ceruri (împărăție pe 
care a inaugurat-o pe pământ), unde 
Îşi cheamă Biserica Sa în calitate 
de Domn înviat al istoriei. Mulţi 
cercetători sunt de părere că acest 
imperativ hristologic a „aplatizat” 
avântul apocaliptic al creștinismu- 
lui primar, și l-au descris ca repre- 
zentând evoluţia apocalipticului 
în proto-catholicism. În parte, acest 
lucru ar putea fi adevărat, dar sub- 
estimează frecvent adâncimea esha- 
tologică a gândirii patristice. Spiri- 
tul apocaliptic a înflorit cu putere 
în perioada persecuțiilor şi poate 
fi observat explicit în cultul creștin 
primar al martirilor. Se crede, de 
asemenea, că a inspirat apariţia 
ascetismului monahal, în epoca 
în care creștinismul a devenit în 
mod oficial tolerat și favorizat de 
puterea imperială. 


P.]. Alexander, The Byzantine Apo- 
calyptic Tradition (Berkeley, 1985); W. 
Schneemelcher, New Testament Apo- 
crypha (Cambridge, 1991); ]. Danislou, 

The Theology of Jewish Christianity (trad. 
J.A. Baker; Londra, 1964); B. Daley, The 
Hope of the Early Church: A Handbook 
of Patristic Eschatology (Cambridge, 1991). 


Apofatism 


Termenul grec înseamnă „a re- 
fuza să vorbească”. În teologia 
creştină, a fost pentru prima dată 
folosit şi popularizat de Pseudo- 
Dionisie Areopagitul, un monah 
teolog; sirian de la începutul seco- 
lului al VI-lea. În cartea sa, Despre 
Numele divine, Dionisie vorbeşte de- 
spre curățirea progresivă a concep- 
telor pământești despre Dumnezeu. 
Urcușul minţii prin declaraţii afir- 
mative despre Dumnezeu (teolo- 
gia catafatică) îl face pe teologul 
care are discernământ să înțeleagă 
că, în cele din urmă, Dumnezeu, 
Care este mai presus de toată fi- 
ința (hyperousial), este cu mult mai 
sus de „toate numele care pot fi 
numite” și că perfecta cunoaștere a 
lui Dumnezeu constă dintr-o trans- 
cendenţă radicală a toată vorbirea 
şi gândirea despre El (teologia apo- 
fatică). Dionisie a dezvoltat acest 
aspect mai ales în scurta, dar ex- 
trem de influenta sa lucrare, 'Teolo- 
gia mistică. Dionisie s-a situat într-un 
lung șir de teologi creștini timpurii 
care au accentuat capacitatea deo- 
sebit de limitată a limbajului sau a 
gândirii omenești de a avea acces 
la Dumnezeu, chiar dacă se afla 
într-o tradiție ortodoxă care afirma 
necesitatea de a face afirmaţii dog- 
matice precise despre Dumnezeu, 
în opoziţie cu ereticii de tot felul. 

Clement şi Origen din Alexandria 
au fost doi dintre primii scriitori 
patristici care au dezvoltat această 
tradiție proto-apofatică, iar suc- 
cesorii lor, Grigorie din Nazianz şi 
Grigorie al Nyssei au mutat ide- 
ile în centrul conştiinţei creştine în 
timpul luptei crâncene cu adversari 
arieni precum Eunomie şi Aețiu. 
Cuvântările 37-38 ale lui Grigorie 
din Nazianz examinează în spe- 
cial modul în care cunoaşterea lui 
Dumnezeu covârşeşte toată cunoş- 
tința omenească dar, chiar și aşa, 
tăcerea este o „necunoaștere” care 
este cu mult mai nobilă decât „vor- 
băria” celor care cred că L-au înţeles 
deplin pe Dumnezeu. Tradiţia pla- 
tonică elenistică, de asemenea, a 
preferat întrebuințarea termenilor 
„negativi” (idei care neagă atribu- 
țiile comune) despre divinitate. În 
tradiția apofatică creştină târzie, 
din ce în ce mai scolastică în Apus, 
se credea că a merge pe calea nega- 
tivă (via negativa) în teologhisire 
reprezintă calea mai precisă. Ast- 
fel, Dumnezeu era, propriu-zis, in- 
vizibil, inefabil, incomprehensi- 
bil și aşa mai departe, chiar dacă 
conformitatea cu credința impunea 
multe atribuţii pozitive despre Dum- 
nezeu — precum faptul că este drept, 
puternic, iubitor, milostiv şi cele 
asemenea. Așadar, tradiţia apu- 
seană şi-a însușit tradiția apofatică 
ca parte a propriei sale metode 
teologice cunoscută drept calea ana- 
logiei (via analogiae). În Răsărit, 
teologii au păstrat tradiția apofatică 
strâns legată de concepția potrivit 
căreia singura cunoaştere validă 


30 


a lui Dumnezeu era cea mistică şi 
inefabilă, şi, conform cu aceasta, 
cea mai înaltă mărturisire de cre- 
dinţă era cea isihastă, închinarea 
în taină a cunoașterii luminate. 


P. Evdokimov, La Connaissance de 
Dieu selon la tradition orientale (Lyon, 
Franţa, 1967); V. Lossky, The Mystical 
Theology of the Eastern Church (Cam- 
bridge, 1991); A. Louth, Denys the Areo- 
pagite (Londra, 1989); D. Turner, The 
Darkness of God: Negativity în Chris- 
tian Mysticism (Cambridge, 1995). 


Apocatastază 


Termenul apokatastasis înseam- 
nă reinstalarea sau reconstituirea 
unui lucru (iniţial, rotirea deplină a 
unei planete în orbita sa) și are o 
conotație specifică în teologia creș- 
tină ca o învăţătură (reprezentată în 
principal de Origen din Alexan- 
dria, în secolul al III-lea și Grigorie 
al Nyssei, la sfârşitul secolului al 
IV-lea) care susţine că Dumnezeu 
va restaura toate lucrurile la con- 
diţia fericită inițială pe care a plă- 
nuit-o pentru creaţia Sa încă de la 
început. Concepţiile lui Origen se 
bazau pe ideea că întreaga viaţă 
rațională psihică de pe pământ era 
rezultatul unei căderi precosmice 
a spiritelor superioare îngerilor. 
Fiindcă spiritele au fost create pri- 
mele de către Cuvântul divin, ele 
ÎI înconjurau într-o perfectă con- 
templare fericită a slavei divine și 
erau astfel stabile în ființa lor. Unele 
spirite însă „s-au răcit” faţă de aceas- 
tă slavă dintâi (etimologic, el derivă 
cuvântul folosit pentru suflete, psy- 

chai din termenul grec psychesthai, 
sau răcire) şi, căzând din starea de 
spirit pur și vulgarizându-și esența 
firii, s-au transformat în suflete, 
lipsindu-se astfel de vederea sla- 
vei şi căzând din stabilitatea lor 
ontologică. La sfârșit, Origen ada- 
ugă că unele suflete căzute au con- 
tinuat să se corupă şi să se vulga- 
rizeze într-atât încât Dumnezeu a 
trebuit să creeze o lume materială 
pentru ele; şi astfel, ele au intrat 
într-o corporalitate ca formă de 
îndreptare penitențială pentru pă- 
catele lor. Origen a susținut plin 
de emfază că de vreme ce, în cele 
din urmă, planurile lui Dumne- 
zeu nu puteau fi zădărnicite, și de 
vreme ce mila Sa este infinită, în- 
treaga pedeapsă pentru păcat și 
greşeală trebuie să aibă numai un 
caracter pedagogic. Cu alte cuvinte, 
ar fi „scandalos” să îi atribuim lui 
Dumnezeu planul unui iad veșnic 
care nu are nici o altă funcţie decât 
torturarea celor răi (Contra Cel- 
sum 6, 25; Comentariu la Romani 6, 5.). 
Astfel, toată suferinţa şi durerea 
provocate de Dumnezeu pentru 
îndreptarea și vindecarea creaţiei 
Sale trebuie să fie considerate o 
terapie pedagogică. Aşadar, Ori- 
gen afirma că, în cele din urmă, 
ar fi logic să presupunem că toate 
spiritele (poate chiar și diavolul 
însuși) vor fi restaurate înapoi la 
starea de unire cu Dumnezeu (Peri 
Archon 3, 5, 7, tâlcuind I Cor. 15, 
24-28; de asemenea, P.Arch. 3, 6, 5; 
Comentariu la Romani 8, 9). Când 
se va petrecea aceasta, întreaga 
creaţie inițială va fi restabilită ca 

ceată de spirite supraangelice aflate 
din nou în comuniune una cu cea- 
laltă şi într-o armonie contempla- 
tivă perfectă cu Logosul. Aceasta 
este cea dintâi concepţie creștină 
despre apokatastasis (fiind şi cea 
consacrată) ca mișcare circulară per- 
fectă prin care „Dumnezeu ajunge 
să fie tot în toate”. Fiindcă a fost 
atât de dependent de doctrina pre- 
existenţei sufletelor, Origen a fost 
condamnat la câteva secole după 
moartea sa pentru că a susținut o 
asemenea învățătură. Chiar din 
timpul vieții a stârnit o furtună de 
rezistență pentru faptul că a suge- 
rat că Satana ar putea fi mântuit 
și că iadul nu era cu necesitate 
veşnic şi se pare că la bătrâneţe a 
abandonat aceste idei (Comenta- 
riu la loan 28, 8, 61-66). Grigorie al 
Nyssei a îndulcit ideea de apoca- 
tastază şi a predicat-o fără să fie 
condamnat în timpul vieţii (şi nici 
după aceea). Grigorie credea că în- 
treaga creaţie se află într-un urcuș 
veșnic (prokope) către Dumnezeu, 
care a început din această viață şi 
va continua în vecii nesfârșiți după 
aceasta, permițând astfel creaturii 
muritoare să participe la realitatea 
infinită a lui Dumnezeu într-o ma- 
nieră limitată, dar autentică. După 
Grigorie, ideea a fost marginalizată 
şi nu a câștigat niciodată o accep- 
tare largă în Biserică, nici măcar 
înainte să fie condamnată în mod 
oficial în timpul controversei ori- 
geniste din secolul al VI-lea. 


H. Crouzel, „L/apocatastase chez 
Origene” în L. Lies, ed. Origenista Quarta 

(Innsbruck, Austria, 1987), pp. 282-290; 
]. Danielou, „L/apocatastase chez saint 
Gregoire de Nysse”, RSR 30 (1940), 
pp. 328-340; C.E. Rabinowitz, „Per- 
sonal and Cosmic Salvation in Ori- 
gen”, VC 38 (1984), pp. 319-332. 


Apolinarie de Laodiceea 
(cca 315-392) 


Apolinarie a fost un intelectual 
important și un episcop pasionat de 
politică; a apărat cauza niceeană 
în timpul secolului al IV-lea. A de- 
venit o problemă pentru această ta- 
bără datorită concepțiilor sale hris- 
tologice şi a fost puternic atacat 
de arieni şi, în cele din urmă, a 
fost părăsit de majoritatea nicee- 
nilor. Lucrările sale au supravie- 
ţuit doar în fragmente, dar ideile 
sale s-au dovedit a fi o atât de mare 
provocare pentru tabăra niceeană, 
încât aceasta a fost forţată să arti- 
culeze o teorie (diferită) despre su- 
biectivitatea singulară a lui Hris- 
tos în starea de Logos întrupat; 
prin urmare, Apolinarie poate fi 
pe drept cuvânt considerat ca un 
stimul major pentru construirea 
ortodoxiei neo-niceene care l-a şi 
condamnat ca eretic. Era fiul unui 
faimos retor și literat din Beirut 
(Apolinarie cel Bătrân), care a de- 
venit preot în orașul Laodiceea. 
Şi-a înscris fiul printre citeţii bise- 
ricii şi amândoi s-au implicat în 
încercarea de o viaţă de corelare 
a creștinismului cu ce era mai bun 
din cultura antică clasică şi de a face, 
prin eforturile lor literare, o apolo- 
getică menită a ajuta propagarea 

culturii creştine în lumea elenistică. 
În 346, l-au primit în casa lor pe 
Atanasie al Alexandriei în timpul 
întoarcerii sale din exilul apusean 
și în curând au devenit susţină- 
torii lui zeloși și apărători fățiși ai 
termenului homoousion de la Ni- 
ceea. Aceasta a adus asupra lor ex- 
comunicarea pronunţată de Gheor- 
ghe, episcopul locului, care era un 
arian de frunte și astfel, şi-au asumat 
conducerea locală a taberei niceene, 
organizând o biserică protestatară 
neoficială. Și-au încurajat susțină- 
torii să lupte pentru scaunele epis- 
copale vacante din Răsărit și au 
stârnit o mare tulburare în favoa- 
rea versiunii lor asupra cauzei de 
la Niceea. Apolinarie a devenit 
episcop al Laodiceei în 360. După 
moartea împăratului lulian, frun- 
taşii niceeni i-au prezentat lui lo- 
vian, succesorul acestuia (363-364), 
mărturisiri de credință. Aici şi-a 
expus Apolinarie teoria sa despre 
subiectivitatea singulară a lui Hris- 
tos ca răspuns la deconstrucția ari- 
ană a lui homoousion. Aceştia sus- 
ţinuseră că, dacă Logosul a intrat 
direct în viața umană (a devenit 
om), atunci aceasta ar însemna că 
este limitat (pătimitor şi muritor). 
Şi oare această limitare nu înseam- 
nă atât introducerea unei alteraţii 
în Dumnezeire şi dovada pozitivă 
că Logosul nu era neschimbător și, 
prin urmare, nu era Dumnezeu? 
Pentru a rezolva această proble- 
mă, Apolinarie susținea că Hris- 
tos a fost, într-adevăr, Întruparea 
directă a Logosului dar Cuvântul 
a rămas neschimbat și nemuritor 

chiar şi în viața întrupată fiindcă 
a adoptat un trup omenesc şi nu 
o persoană omenească. Trupul lui 
lisus era muritor; persoana lui lisus 
era sinonimă cu Logosul, adică Di- 
vinitatea sub o formă omenească. 
Soluţia la aceasta a fost o teorie 
„a icoanei”. Conform lui Apolina- 
rie, Logosul i-a alcătuit pe oameni 
ca chip limagine] al lui Dumnezeu. 
Imaginea era localizată în special în 
nous, intelectul spiritual. Acesta 
era, de asemenea, sediul personei- 
tăţii (minte şi suflet). În cazul lui 
lisus, Logosul nu a trebuit să-şi 
asume o minte omenească (logos 
sau raționalitate), fiindcă El însuși 
era arhetipul întregului intelect. 
În acest caz particular, chipul nu 
era necesar din punct de vedere 
antropologic fiindcă originalul era 
prezent, înlocuindu-l. Oponenții lui 
Apolinarie au considerat că această 
teorie reduce Întruparea la o epi- 
fanie mitologică — o divinitate care 
sălășluieşte într-un trup fără minte 
şi fără suflet. Cei care erau mai fa- 
vorabili acestei teorii, credeau că 
intenţia lui era să creeze cea mai 
solidă legătură între Logos și Hris- 
tos Cel întrupat pentru a respinge 
hristologiile adopționiste și ariene 
şi a elabora o teorie soteriologică 
despre Întrupare care dădea fap- 
telor omeneşti ale lui Hristos o 
deplină semnificaţie divină. Opera 
sa a fost condamnată ca eterodoxă 
de Sinoadele de la Roma (377) și 
Antiohia (379) şi, de asemenea, 
de Sinodul de la Constantinopol 
(381). Grigorie din Nazianz a taxat-o 
ca fiind o „hristologie lipsită de 

minte” (Epistulae 101-103), dar ex- 
presia de temelie a lui Apolinarie, 
„o fire întrupată a lui Dumnezeu 
Logosul” (mia physis) a avut un 
impact imens asupra lui Chiril al 
Alexandriei şi prin el asupra Bise- 
ricilor anti-calcedoniene (vezi mo- 
nofizitism, Sever al Antiohiei). 


G.L. Prestige, Fathers and Heretics 
(The Bampton Lectures for 1940; 
Oxford, 1940), pp. 193-246; E. Raven, 
Apollinarianism: An Essay on the Chris- 
tology of the Early Church (Cambridge, 
Marea Britanie, 1923). 


Apolinarism (Apolinarianism) 
vezi Apolinarie de Laodiceea 


Apologeți (între secolul al II-lea și 
începutul secolului al III-lea) 


Teologii perioadei post-aposto- 
lice (Părinții apostolici), care au 
trăit înainte de ascensiunea teolo- 
gilor alexandrini de la sfârșitul se- 
colului al III-lea (Clement, Origen) 
şi de perioada patristică clasică 
din secolul al IV-lea, poartă numele 
colectiv de apologeţi. În principal, 
preocuparea lor este să făurească 
o apărare (sau apologie) argumen- 
tată (justificată filosofic și juridic) 
a credinţei creștine în fața necre- 
dincioșilor. Cele mai mari forţe că- 
rora [i se răspunde sunt ostilitatea 
politico-socială romană și atacu- 
rile teologice evreiești. Mulţi din- 
tre apologeţi au scris în vreme de 
persecuție şi strâmtorare, iar câțiva 
dintre ei şi-au adresat lucrările lor 
împăratului. Cei mai importanţi 
teologi din rândul lor sunt Aris- 
tides, Atenagora, lustin Martirul, 

Lactanțiu, Minucius Felix, Taţian, 
Tertulian şi Teofil. În afară de lu- 
crarea lor apologetică specifică, prin 
care încercau să prezinte creștinis- 
mul ca fiind vrednic de a fi socotit 
„religie licită”, în termeni romani, 
ei oferă, totodată, detalii intere- 
sante despre creștinismul anteni- 
ceean. Mulţi dintre ei au elaborat 
primele reflecţii ale creştinismului 
despre metafizică, teologie cultu- 
rală şi cosmologie. Iustin Martirul 
ne dezvăluie amănunte unice de- 
spre cea mai timpurie formă de 
liturghie. Scriitori precum Tertu- 
lian şi Lactanţiu încep să schițeze 
temeliile teologiei sistematice şi 
politice creștine. Teofil este unul 
dintre primii teologi care a elabo- 
rat o terminologie pentru doctrina 
Treimii. Entuziasmul apologeților 
pentru teologia Logosului a con- 
dus la predominanţa acestui cadru 
de gândire în creștinismul de mai 
târziu. 


R.M. Grant, The Greek Apologists of 
the Second Century (Philadelphia, 1988); 
F.L. Battles, The Apologists (Allison 
Park, Pa., 1991). 


Apostolicitate 


Pe măsură ce disputele din se- 
colul al II-lea dintre episcopi și teo- 
logii-învăţători (Didaskaloi) gnos- 
tici independenţi au devenit din ce 
în ce mai obișnuite, s-a conştienti- 
zat faptul că Biserica avea nevoie ur- 
gentă de conceperea unui sistem 
de recunoaștere a „autenticităţii” 
doctrinei. Până la criza gnostică 

s-a presupus, mai mult sau mai 
puţin nepremeditat, că comuni- 
tatea creştină va dobândi coerență 
şi identitate prin fidelitatea față de 
cuvintele lui lisus şi prin adera- 
rea la legile Scripturii. După secolul 
al II-lea, problema coerenţei scrip- 
turistice a devenit critică. Nu nu- 
mai că atunci nu exista încă un 
canon al Scripturii unanim recu- 
noscut dar, mai la subiect, înainte 
de opera de pionierat a lui Origen 
din secolul al III-lea, nu existau me- 
tode de interpretare biblică unanim 
recunoscute. În timpul crizei gnos- 
tice, numeroase texte au fost com- 
puse şi oferite Bisericii ca „scrip- 
turi” (denumite mai târziu Apo- 
crypha — „apocrife”) şi majoritatea 
lor sprijineau un mod specific de 
interpretare a mărturiei istorice și 
teologice (astfel, numeroase scrieri 
gnostice Îl descriau pe Dumne- 
zeul Vechiului Testament ca pe o 
zeitate falsă, aruncând, așadar, Bi- 
blia ebraică în redundanţă). Câţiva 
învăţători gnostici pretindeau că 
doctrinele lor erau doar aparent ino- 
vatoare de vreme ce ele fuseseră de 
fapt încredințate în secret de lisus 
apostolilor şi acum erau dezvă- 
luite de [aceşti] Didaskaloi care le 
primiseră (Irineu, Adversus haere- 
ses 3, 2, 1; Epifanie, Panarion, 33, 
7, 9). Irineu, în secolul al II-lea, a 
fost unul dintre primii scriitori pa- 
tristici importanţi care a oferit înce- 
puturile unui răspuns sistematic 
la problema gnostică. El a început 
să traseze mai multe criterii de au- 
tenticitate pentru tradiţiile creştine 
şi chiar a definit limitele pentru 

elaborarea unui concept de „Scrip- 
tură canonică” (există doar patru 
Evanghelii, așa cum nu există decât 
patru colţuri ale lumii, spune Iri- 
neu), insistând asupra acceptării 
de către Biserică a unei „norme de 
credință” fundamentale (o formă 
timpurie de inventariere credale a 
doctrinelor esenţiale şi fundamen- 
tale care erau acceptate de credin- 
cioși). În cursul redactării apologiei 
sale (Adversus haereses), Irineu a 
acordat mare atenţie principiului 
conform căruia Hristos a învăţat pe 
simplii pescari un singur adevăr 
coerent și simplu. Gnosticii au com- 
plicat şi stricat această învățătură, 
susținea el, şi au transformat-o, dez- 
voltând-o în mod fantastic. Cu toate 
acestea, adevărul pe care Hristos 
l-a propovăduit a fost încredinţat 
ca moştenire apostolilor care, la 
rândul lor, l-au încredinţat uceni- 
cilor lor. Această „moştenire apos- 
tolică” era acum reprezentată de 
episcopii comunităților timpurii, a 
căror doctrină era simplă și apos- 
tolică, spre deosebire de comple- 
xitatea ingenioasă a intelectualiș- 
tilor Didaskaloi. Era un set de învă- 
țături coerente, mărturisite uni- 
form în comunitățile mari ale lumii 
creştine şi demonstrabile în legă- 
tura intercomuniunii care exista în 
relațiile dintre episcopii diferitelor 
orașe. Doctrina apostolică era repre- 
zentată, mai presus de orice, în 
scrierile Noului Testament. Ast- 
fel că, aşa cum susținea Irineu, prin 
fidelitatea faţă de Scripturi, pe mă- 
sură ce acestea erau reglementate 
şi expuse de episcopul legitim în 

adunarea bisericească (adică epis- 
copul recunoscut și acceptat de 
adunarea episcopilor şi care, prin 
urmare, învăţa în conformitate cu 
tradiția și excludea citirea apocri- 
felor gnostice) toţi credincioșii pu- 
teau auzi învățătura autentică a lui 
Hristos aşa cum fusese păstrată 
de Tradiţia apostolică. Iustin Mar- 
tirul a susținut că trăsătura princi- 
pală a doctrinei apostolice a fost uni- 
formitatea sa internaţională (Prima 
apologie 42). Această idee a fost 
promovată de Tertulian în cartea sa 
De praescriptione haereticorum (20- 
21, 32), pentru ca, în cele din urmă, 
să se maturizeze în conceptul de 
apostolicitate, devenind unul din- 
tre cele patru criterii fundamentale 
ale Bisericii (una, sfântă, catholică 
[sobornicească] şi apostolică). Ideea 
că episcopii sunt succesorii legi- 
timi ai apostolilor ca învăţători a 
câștigat mult teren începând cu sfâr- 
şitul primului secol, fiind susținută 
puternic de Ignatie al Antiohiei, 
Policarp, Clement Romanul (1 Cle- 
ment) şi Irineu, fiind consacrată ca 
doctrina despre succesiunea apos- 
tolică. În cele din urmă, va deveni 
elementul cheie a ceea ce va fi cu- 
noscut sub numele de scriere „scrip- 
turistică” autentică. Evangheliile 
după Marcu şi Luca au reușit să 
primească acest statut datorită ipo- 
tezei unanim acceptată cum că erau 
„apostolice” de vreme ce fuseseră 
scrise de ucenici ai apostolilor. Toate 
celelalte epistole și tratate au fost 
atribuite apostolilor. Texte impor- 
tante precum Păstorul lui Herma 
sau literatura clementină au fost 

în cele din urmă excluse din canon 
pur și simplu fiindcă nu erau „apos- 
tolice”, în acel înţeles inițial. Majo- 
ritatea reflecţiilor patristice despre 
apostolicitate au continuat să se 
învârtă în jurul acestor axe gemene 
ale mărturiei scripturistice și comu- 
niunii episcopilor. 


].N. Bakhuizen, „Tradition and 
Authority in the Early Church”, Stu- 
dia Patristica 7 (TU 92, Berlin) (1966), 
pp. 3-22; H. von Campenhausen, „Le 
concept d'Apotre dans le Christia- 
nisme primitif”, ST 1 (1947-1948), pp. 
96-130; J.A. McGuckin, „Eschaton and 
Kerygma: The Future of the Past in 
the Present Kairos: The Concept of Li- 
ving Tradition in Orthodox Theology”, 
St. Vladimir's Theological Quaterly 42, 
nr. 3-4 (winter 1998), pp. 225-271. 


Arhitectura 


Este aproape imposibil să spu- 
nem ceva sigur despre arhitectura 
primelor comunități creștine. Ima- 
ginea pe care o avem despre arhitec- 
tura bisericească din primele două 
secole este în general prezentată 
prin intermediul situației misio- 
nare din comunităţile Noului Testa- 
ment. Primii credincioși frângeau 
pâinea împreună în casele lor (Fapte 
2, 46; 5, 42). Pavel menţionează 
familii întregi convertite împreună 
(dacă stăpânul se convertea, la fel 
se întâmpla și cu cei din casa lui) și, 
adresându-se unor persoane dife- 
rite, trimite urări de bine „Bisericii 
din casa lor” (Rom. 16, 5; Il Cor. 
16, 19; Col. 4, 15; Filim. 2). Noul Tes- 
tament și alte scrieri timpurii fac 

mențiune despre adunările crești- 
nilor din „camerele de sus” (pro- 
babil închiriate) (Fapte 20, 8), din 
şcoli (Fapte 19, 9) şi depozite (Păti- 
mirea Apostolului Pavel 1). Se crede 
în mod obisnuit că, de la sfârşitul 
secolului I, vilele membrilor mai 
bogați ai Bisericii au fost tot mai 
mult adaptate și folosite pentru 
adunările liturgice, dar nu există 
nici o dovadă solidă în acest sens, 
presupunerea bazându-se foarte 
mult pe dovezile oferite de un nu- 
măr foarte mic de cazuri. Pare re- 
zonabilă ipoteza potrivit căreia 
aranjamentele schimbătoare ale 
primelor generații creştine au fă- 
cut progresiv loc unor clădiri con- 
struite pentru a servi drept biserici. 
Un exemplu rar al unei aşa-numite 
„biserici casă” din această peri- 
oadă târzie de consolidare se află 
în Dura Europos, un oraș roman 
de graniţă din Siria, descoperit în 
1920. Săpăturile din 1939 au scos 
la iveală o construcție creștină de la 
jumătatea secolului al II-lea, care 
fusese fasonată dintr-o casă nor- 
mală. Exteriorul a rămas la fel cu 
al celorlalte case de pe stradă, dar 
zidurile interioare au fost mult 
modificate, pentru a forma o sală 
de adunare dreptunghiulară mare. 
O altă cameră mică a fost trans- 
formată în baptisteriu, având un 
bazin cu baldachin și pereţii aco- 
periţi de fresce cu ilustraţii din 
Evanghelie. Începând cu secolul al 
III-lea, o parte dintre casele celor 
mai faimoși martiri au devenit, 
de asemenea, locuri de închinare, 
precum casa lui loan și Pavel de 

pe Colina Caelius din Roma, care, 
în procesul său de transformare în 
biserică, a asimilat o încăpere de 
la o casă alăturată. Se întâlnește 
situaţia în care patroni bogaţi au 
donat Bisericii, în scopuri cultice, 
vilele lor. Pe timpul persecuției lui 
Dioclețian, din secolul al IV-lea, 
Lactanțiu scrie, în Instituţiile divine, 
că biserica creştină din Nicomidia 
fusese o clădire publică impor- 
tantă şi a fost arsă în mod deliberat 
de trupele imperiale'. Mai multe 
biserici prestigioase din Constan- 
tinopol au fost inițial vile senato- 
riale, donate în secolul al IV-lea, 
o practică ce a început cu cesiuni ale 
proprietăţii imperiale şi bazilici ci- 
vice pe timpul lui Constantin (care 
a inițiat această acțiune pentru a-și 
putea permite să despăgubească 
pe creştinii afectaţi de confiscările 
de clădiri şi bunuri din timpul per- 
secuţiilor din secolele anterioare). 
Bazilica Lateran este exemplul unui 
astfel de dar. Alte biserici au fost 
construite după un plan anume de 
Constantin, între acestea fiind bise- 
rica Anastasis (biserica Sfântului 
Mormânt) din Ierusalim şi bise- 
rica mormântului Sfântului Petru 
de pe Colina Vatican din Roma. 
Amândouă au fost construite în 
formă de bazilică, având o marty- 
ria adiacentă. Când au încetat per- 
secuțţiile, creștinii au început să 
construiască tot mai multe biserici 
proprii şi să adapteze bazilicile 


"Distrugerea bisericii este menţionată 
în Instituţiile divine 5, 2, 2, dar vezi mai 
ales Despre morțile persecutorilor 12 [n. ed.]. 

date lor de împărat. După secolul 
al V-lea, multe temple păgâne au 
fost, de asemenea, încredințate uzu- 
lui creștin. Câteva dintre cele mai 
impresionante exemple sunt Pan- 
theonul din Roma, Parthenonul din 
Atena și Serapeumul din Alexan- 
dria. Donaţia de bazilici a avut un 
puternic impact asupra arhitecturii 
de mai târziu a creştinismului. Ba- 
zilica era o sală dreptunghiulară, 
în principal, având în capăt o ab- 
sidă cu bănci pentru magistrați şi 
a devenit unul dintre cele mai răs- 
pândite tipuri de construcţie creș- 
tină, absida sa fiind orientată către 
Răsărit (un aspect care nu era de 
obicei respectat în bazilicile pre- 
creştine ulterior adaptate). Biseri- 
cile construite în locuri deosebite 
sau sfinte aveau adesea o formă 
arhitecturală distinctă. Martyria (bi- 
sericile-mormânt ale mucenicilor 
care, treptat, au devenit biserici) 
erau adesea octogonale sau rotunde 
ca formă. Construirea unei biserici 
octogonale în Răsărit indica, de 
asemenea, o cinstire specială a unui 
loc: locurile sfinte biblice sau altele 
asemenea lor erau încadrate de un 
desen geometric clar cu coloane 
împrejmuitoare pentru a permite 
accesul pelerinilor în locul sfânt. 
Marea biserică Anastasis constru- 
ită de Constantin la Ierusalim com- 
bina o rotondă ce marca locul în 
care a murit lisus cu o bazilică mare 
atașată de locul sfânt prin porti- 
curi cu coloane. Planul clădirilor din 
Ierusalim a avut un rol important 
în stabilirea ceremonialului litur- 
gic bisericesc (precum procesiunile 

sau înconjurarea ritualică a bise- 
ricii). După secolul al V-lea, în Ră- 
săritul grec a început să fie prefe- 
rată o nouă formă de arhitectură 
creştină, care a şi fost patronată de 
împărați puternici. Bisericile lui 
Iustinian închinate Sfinţilor Ser- 
ghie şi Vah, urmate mai apoi de a 
sa Sfânta Sophia din Constanti- 
nopol (care a înlocuit o biserică de 
tip bazilică) au folosit forma unei 
cruci pătrate așezate sub o cupolă. 
Acest stil „bizantin” a înlocuit ba- 
zilica în Răsăritul vorbitor de greacă 
și în cel slav, dar bisericile armene 
au combinat elemente atât din Cru- 
cea bizantină pătrată, cât şi din 
bazilicile apusene, și au format 
propria lor sinteză. Unul dintre fac- 
torii decisivi în toate chestiunile 
ce țin de arhitectura bisericească 
a fost relativa bogăţie a bisericii 
locale. Bisericile etiopiană şi coptă 
au păstrat o simplitate arhitectu- 
rală în contrast puternic cu Biseri- 
cile latină şi bizantină, aflate în 
expansiune imperială. După se- 
colul al III-lea, aproape toate biseri- 
cile creștine au fost concepute pen- 
tru a reflecta o tipologie biblică a 
templului de la Ierusalim împli- 
nită în tainele creştine. Zona alta- 
rului (sanctuarul) a fost ocupată 
de slujitorii hirotoniți și a fost pro- 
gresiv delimitată de restul corpului 
principal al bisericii (nava), ocupat 
de credincioși, și de portic (nartex), 
locul catehumenilor și al peniten- 
ţilor care aveau de îndeplinit un 
canon. În liturghiile răsăritene, dia- 
conii, care aveau ca sarcină rugă- 
ciunile publice, se mișcau constant 

între cele două spaţii. Dezvoltarea 
tradiţiei iconografice bizantine, în 
special după criza iconoclastă din 
secolul al VIII-lea, a stimulat, de 
asemenea, reflecția asupra formei 
bisericii ca oglindă pământească 
a cosmosului ceresc. Modelul re- 
prezentării proorocilor și sfinților, 
cu Hristos Judecător Care ocupă în 
mod tipic bolta centrală, iar Fecioara 
cu sfinții asociați Sfintei Liturghii 
în zona sanctuarului, încercând să 
marcheze o mişcare progresivă 
liniară (de la frescele din Vechiul 
Testament din nartex, privitorul 
înainta mai adânc în biserică la 
scenele din Noul Testament, până 
ce ajungea în fața reprezentării lui 
Hristos în slavă) şi, de asemenea, 
o mișcare progresivă verticală (de 
la pereţii de mai jos, unde asceții și 
sfinţii făceau loc, printr-o curbură 
ascendentă, marilor mucenici, în- 
gerilor şi Maicii Domnului). Decli- 
nul economic de după secolul al 
VIII-lea a făcut ca biserica de sat 
tipică ţărilor ortodoxe să fie in- 
timă şi de mici dimensiuni (în con- 
trast cu Sfânta Sophia, care servea 
încă drept model de stil). În Apus, 
forma de bazilică s-a dovedit a fi 
o matrice fertilă pentru dezvol- 
tarea mai multor stiluri și variații 
stilistice, precum stilul romanic și, 
în perioada medievală, stilul gotic 
şi stilul perpendicular. 


F.V. Filson, „The Significance of 
Early Christian House-Chruches”, JBL 
58 (1939), pp. 105-112; C.H. Kraeling, 
The Christian Building (New Haven, 
Conn., 1967); R. Krauthheimer, Early 

Christian and Byzantine Architecture 
(ed. a 3-a; Londra, 1979); C. Mango, 
Byzantine Architecture (New York, 1985); 
L. Rodley, Byzantine Art and Architecture: 
An Introduction (Cambridge, 1999). 


Arianism 


Arianismul, una dintre cele mai 
ample controverse bisericești, s-a 
răspândit în principal în timpul 
secolului al IV-lea și a modelat 
decisiv gândirea creștină. A fost 
considerat erezia arhetipală. A în- 
ceput cu teoriile lui Arie din Ale- 
xandria (contrat de Alexandru, epis- 
copul Alexandriei), care au născut 
o controversă despre statutul Lo- 
gosului: a fost Logosul Fiul Cel mai 
dinainte de veci al lui Dumnezeu? 
Sau, așa cum Arie credea, Logosul 
era Fiul şi Slujitorul lui Dumne- 
zeu, dar în nici un caz Dumnezeu 
în același sens în care Tatăl era 
Dumnezeu? E posibil ca Hristos 
să fi fost o putere spirituală foarte 
înaltă a lui Dumnezeu (așa cum 
Arie pare să fi crezut), dar era El, 
după ființă, doar o creatură? Arie 
considera textul de la Pildele (Pro- 
verbele) lui Solomon 8, 22 dovada 
sa cea mai puternică. Mai târziu, 
discipoli radicali precum Aeţiu şi 
Eunomie (neoarienii) vor face din 
aceasta un cifru pentru propria lor 
formă a doctrinei ariene: Logosul 
era heterousial, având o ființă dife- 
rită de cea a lui Dumnezeu (cu alte 
cuvinte, „nu era Dumnezeu”). După 
Sinodul de la Niceea I [Întâiul 
Ecumenic], unde facțiunea lui Ale- 
xandru l-a învins pe Arie, mulți 


Dicţionar de teologie patristică 


episcopi răsăriteni şi-au retras mai 
târziu sprijinul pentru politica im- 
perială care susţinea termenul ho- 
moousion (Logosul de aceeași fire 
cu Dumnezeu Tatăl). Conducăto- 
rul lor era Eusebiu al Nicomidiei, 
unul dintre principalii agitatori 
în favoarea cauzei ariene (Arie deja 
devenise un personaj secundar pe 
măsură ce situaţia devenise mai 
mult o chestiune de dispută inter- 
naţională, fiind temă a mai multor 
sinoade). Eusebiu a fost în mod 
deosebit interesat să persecute pe 
cel mai mare apărător al facțiunii 
antiariene de la Niceea, Atana- 
sie al Alexandriei. Abilitatea lui 
Atanasie de a atrage și dispune de 
sprijinul episcopilor occidentali, 
ca și disponibilitatea sa la dialog 
cu o varietate largă de teologi după 
anul 362 (Sinodul de la Alexan- 
dria), a dus la un consens cres- 
când în Răsărit asupra necesităţii 
de a extirpa arianismul prin mărtu- 
risirea dumnezeirii depline şi co- 
egale a Logosului. Această etapă 
finală a crizei a fost rezolvată de 
mișcarea neoniceeană, când Pă- 
rinții Capadocieni (Grigorie din 
Naziauz, Vasile al Cezareei şi Gri- 
gorie al Nyssei) au pregătit din 
punct de vedere teologic terenul 
pentru Sinodul de la Constanti- 
nopol (381), unde concepţia ariană 
a fost în mod oficial condamnată în 
ambele părţi ale imperiului. Mai 
târziu, arianismul avea să cunoască 
o redeșteptare a sorţilor când tri- 
burile goților au cucerit Imperiul 
de apus, dar nu a înflorit decât în 
rândul invadatorilor, fiind mai apoi 

absorbit în decursul unui secol 
de niceeanismul mai puternic al 
catholicilor apuseni. Așadar, ari- 
anismul a fost un set de idei com- 
plex şi „schimbător”, împotriva 
căruia chiar facțiunea niceeană a 
evoluat și s-a schimbat de-a lun- 
gul secolului al IV-lea. Pe scurt, 
este atribuirea unui statut infe- 
rior (oricât de înaltă ar fi a sa teo- 
logie a Logosului) Fiului lui Dum- 
nezeu. Concepţia potrivit căreia 
Dumnezeirea ar putea admite în 
Sine mai multe grade de diferen- 
ţiere nu a fost acceptată de facțiu- 
nea de la Niceea şi, în cele din urmă, 
respingerea arianismului a dus la 
formularea dogmei despre Trei- 
mea Care are ipostasuri coegale 
în aceeaşi Dumnezeire. 


R.C. Gregg și D. Groh, Early Ari- 
anism: A View of Salvation (Philadel- 
phia, 1981); R.P.C. Hanson, The Search 
for the Christian Doctrine of God: The 
Arian Controversy 318-381 (Edinburgh, 
1988); R. Williams, Arius: Heresy and 
Tradition (Londra, 1987). 


Arie, vezi Arianism 
Aristide 


Apologet din secolul al II-lea, 
Aristide a fost cetăţean al Atenei 
şi a practicat filosofia; se crede că 
este primul scriitor creștin care a 
compus o apologie în favoarea creș- 
tinismului demnă de luat în seamă 
(Apologie pentru creştini). Eusebiu 
credea că Aristide şi-a prezentat 
cartea în fața împăratului Hadrian; 
în 125 (Eusebiu, Istoria bisericească 
4, 3, 3). El face o împărţire în patru 

categorii a omenirii și a strădaniei 
sale pentru luminare: îi enumeră pe 
barbari, greci, evrei şi creștini şi 
descrie cele patru etape ca fiind o 
ascensiune treptată către desăvâr- 
şirea înțelepciunii manifestate în 
credinţa creștină, al cărei cod moral 
şi doctrină monoteistă universală 
dovedesc deopotrivă autenticita- 
tea și superioritatea acesteia asupra 
tuturor formelor de religie sau fi- 
losofie precedente. 


H.B. Harris, The Newly Recovered 
Apology of Aristides: Its Doctrine and 
Ethics (Londra, 1891); R.L. Wolff, „The 
Apology of Aristides: A Re-Exami- 
nation”, HTR 30 (1937), pp. 233-247. 


Aristotelism 


Aristotel (384-322 î.Hr.) şi Pla- 
ton (428-346 î.Hr.) au dominat tra- 
diția filosofică greacă și elenistică 
și, de asemenea, au avut un im- 
pact marcant asupra dezvoltării 
tradiţiilor filosofice și teologice creș- 
tine, de vreme ce, în secolul I (înce- 
pând cu Albinus), filosofia elenistică 
a combinat eclectic elemente din 
sistemul aristotelian într-o matrice 
mai largă de gândire platonică, un 
context sintetic în care s-a născut 
creștinismul. Aristotelismul a pus 
întotdeauna accent pe metoda em- 
pirică. Procedura sa metodologică 
principală era clasificarea: identi- 
ficarea taxonomică a varietății de 
specii şi finalitatea lor ontologică 
(teloi) inerentă bazată pe atenta ob- 
servare a ordinii naturale și fenome- 
nelor sale alăturate. Ideea de firi care 

conţin în sine principiile propriilor 
destine, ulterior desfăşurate în mo- 
delul şi dinamica cursului vieţii lor, 
a fost importantă pentru sistem. 
Reflecția morală era asemănătoare 
(începând cu propria lucrare a lui 
Aristotel, Etica nicomahică, secolul 
al IV-lea î.Hr.). De asemenea, sis- 
temul era identificat cu structuri 
de raționament silogistic şi a dat 
o importanţă principală metodei 
deductive corecte. Platon era consi- 
derat de majoritatea Părinților Bi- 
sericii mai propice reflecţiei asu- 
pra misterului divin, iar Aristotel 
mai mult ca un empirist, preocupat 
de ordinea materiei, dar aceasta 
contrazice cantitatea masivă de aris- 
totelism adoptată tacit de primii 
apologeți în meditaţiile lor despre 
ordinea lumii create şi cum arată 
lucrarea lui Dumnezeu în ea. Cele 
mai importante idei aristotelice 
adoptate de Biserică au fost con- 
ceptele de formă și materie, supe- 
rioritatea metafizică a Binelui, ideea 
de Cauză Primă şi conceptul de 
etică echilibrată drept cale rațională 
şi de mijloc. Origen din Alexandria 
a fost unul dintre primii filosofi 
care au realizat în cadrul propriei 
teologii sistematice o sinteză hotă- 
râtoare între aristotelism și plato- 
nism. El a iniţiat clasificarea rigu- 
roasă a diferitelor tipuri de litera- 
tură și de metodă literară, dând 
astfel naştere primei exegeze (mai 
mult sau mai puţin) „ştiinţifice” 
creştine. Desigur, sistemul lui Ori- 
gen avea elemente platonice pro- 
funde, dar substructura lui era 
asigurată de exegeza biblică, iar 

aceasta însă era fundamentată pe 
principii de interpretare aristote- 
lice. În secolul al IV-lea, Grigorie din 
Nazianz, educat în descendența 
lui Origen, a fost încă și mai clar în- 
datorat lui Aristotel. EI și ceilalți 
Capadocieni au pregătit întregul 
asalt împotriva învăţătorilor neo- 
arieni Funomie şi Aeţiu, care au aşe- 
zat silogismul aristotelic în cen- 
trul metodei lor teologice (susținând 
astfel nedumnezeirea Fiului, de 
vreme ce categoria Fiului este ine- 
rent diferită de cea a Tatălui). Gri- 
gorie s-a folosit exemplar de metoda 
aristotelică în Cele cinci cuvântări 
teologice (27-31) pentru a demon- 
stra avantajele şi limitele diferi- 
telor forme silogistice de raționa- 
ment și pentru a susține învățătura 
niceeană despre dumnezeirea de- 
plină a Fiului (plecând de la pre- 
misa că titluri precum cel de Tată și 
de Fiu erau accidentale sau rela- 
ţionale și nu categorii indepen- 
dente). După Grigorie, întrebuința- 
rea explicită a metodei aristotelice a 
fost „binecuvântată” de autoritatea 
patristică. După secolul al V-lea, 
multe dintre scrierile aristotelice 
au fost traduse în siriacă și au avut 
o influență puternică asupra filo- 
sofiei creştine siriace. În Bizanţ, 
ideea lui Aristotel despre un telos 
al omenirii, impulsul natural inerent 
elaborat într-o manieră antropolo- 
gică, a fost redefinit într-o filosofie 
creștină spirituală care considera 
însușirea chipului divin (comuniu- 
nea cu Dumnezeu) drept telos-ul 
omenesc fundamental și în acest 
sens, ideile aristotelice au deve- 

nit inerente scriitorilor mistici și 
dogmatici bizantini, în special Ma- 
xim Mărturisitorul, Leonţiu de Bi- 
zanț şi loan Damaschin. Prin cel 
din urmă, în special prin „manua- 
lul” său teologic (Despre credința 
creştină), influenţa lui Aristotel a re- 
venit (deși în principal în perioada 
medievală) în Biserica Apuseană. 


]. de Ghellinck, „Quelques appre- 
ciations de la dialectique d'Aristote 
durant les conflits trinitaires du IV-ieme 
siecle”, RHE 25 (1930), pp. 5-42; F.W. 
Norris, Faith Gives Fullness to Reason: 
The Five Theological Orations of Gregory 
of Nazianzus (Leiden, Olanda, 1991), 
pp. 17-39; D.T. Runia, „Festugiere revi- 
sited: Aristotle in the Church Fathers”, 
VC 43 (1989), pp. 1-34; F. Ricken, Phi- 
losophy of the Ancients (Londra, 1991), 
pp. 123-181; B. Tatakis, La Philosophie 
Byzantine (Paris, 1949). 


Armenia 


Armenia a fost primul regat 
creștin, anterior încreștinării Impe- 
riului Roman, cel puțin dacă accep- 
tăm ca dată pentru acesta din urmă 
momentul adoptării creștinismului 
de către Constantin cel Mare. Pri- 
mul teolog patristic, cunoscut sub 
numele de Apostolul Armeniei, a fost 
Grigorie Luminătorul (cca 240-332), 
a cărui campanie de propovăduire 
a fost încununată de convertirea, 
în 301, a regelui armean Tiridates. 
Erudiţii armeni Mashtos și Sahak 
au inventat ulterior un alfabet pen- 
tru armeni şi, astfel, traducerea scrie- 
rilor biblice și patristice a luat am- 
ploare. Poziţia geografică retrasă a 

Armeniei (un ţinut muntos aspru) 
şi relativa sa izolare lingvistică au 
dus la făurirea unei biblioteci de 
lucrări patristice traduse, care au 
supravieţuit întregi în limba ar- 
meană. De exemplu, câteva cărți 
scrise de Irineu și Efrem Sirul mai 
există astăzi numai datorită ver- 
siunilor în armeană ce datează din 
perioada patristică. La început, 
armenii au fost subordonați ecle- 
siastic Bisericii Cezareei din Pa- 
lestina, dar după moartea în 374 a 
Sfântului Nerses, catolicos-ul (pa- 
triarhul) țării, s-a renunţat la această 
legătură. Biserica Armeniei nu a 
fost implicată în controversele care 
au dus la Sinodul de la Calcedon 
(451) şi nu a fost reprezentată aici. 
Deși a acceptat primele trei Sinoade 
Ecumenice, totuşi nu a fost nicio- 
dată de acord cu cel de-al patrulea, 
pe care l-a considerat ca fiind ofen- 
sator datorită terminologiei despre 
cele „două firi”. În 555, armenii 
au anatemizat oficial Calcedonul 
şi astfel a început separaţia lor 
eclesiastică de tradiţiile teologice 
bizantină şi latină, deși ambele 
culturi creștine au afectat Biserica 
armeană în decursul istoriei în pri- 
vința dezvoltării liturgice, poli- 
tice și culturale. Istoria recentă a 
creştinilor armeni a fost una de in- 
tensă oprimare și suferință. Carac- 
terul ei creștin a fost susținut cu 
mult eroism până în ziua de azi. 
Ritualurile liturgice urmează Litur- 
ghia Sfântului Vasile și, în afară de 
teologia hristologică, dogmele Bise- 
ricii armene sunt foarte asemănă- 

toare cu cele ale Ortodoxiei Răsă- 
ritene în majoritatea privinţelor, 
deși există câteva diferenţe de ritual. 


K. Sarkissian, The Council of Chal- 
cedon and the Armenian Church (Lon- 
dra, 1965); idem, A Brief Introduction 
to Armenian Christian Literature (ed. a 
2-a; Bergenfield, 1974); R.W. Thom- 
son, Moses Khorenats"i: History of the 
Armenians (Cambridge, Mass., 1978). 


Arta 


În perioada de început, crești- 
nismul pare să fi împărtășit aver- 
siunea familiară iudaismului (deşi 
nu o aversiune absolută, aşa cum 
o demonstrează sinagoga bogat 
decorată din secolul al II-lea de la 
Dura Europos) față de reprezentă- 
rile zugrăvite în contexte religioase. 

Lumea religioasă elenistică era 
atât de adânc impregnată de artă, 
încât și Sinagoga, şi Biserica i-au 
întors spatele, ca parte a apologiei 
lor îndreptate împotriva falsei închi- 
nări; gânditorii creștini au pledat în 
schimb pentru imitarea lui Dum- 
nezeu din punct de vedere intelec- 
tual, spiritual şi moral, ca singura 
reprezentare validă a divinului pe 
pământ. Origen din Alexandria (se- 
colul al III-lea) se arată extrem de 
potrivnic ideii de artă figurativă, 
iar scriitori precum Eusebiu al Ce- 
zareei (el însuși un origenist fer- 
vent) sau Epifanie al Salaminei 
(secolul al IV-lea) au fost, de ase- 
menea, ostili fățiș ideii de repre- 
zentare artistică a lui Hristos în 

viaţa cultică a Bisericii . Chiar și 
așa, se ştie că din cele mai vechi 
timpuri, „lumea adevărată” a prac- 
ticii creştine se îndepărta de abso- 
lutizările retorice, fiindcă ultime- 
le scrieri ale Noului Testament Îl 
descriu deja pe Hristos ca fiind 
reprezentarea exactă a Dumnezeirii, 
icoana (eikon; vezi iconoclasm) Dum- 
nezeului nevăzut (Col. 1, 15). Ca- 
tacombele de la Roma (cele ale lui 
Callistus, Priscilla și Praetextatus) 
dovedesc şi ele o dorință popu- 
lară de a zugrăvi simboluri creştine, 
reprezentări brute pe morminte 
şi epitafuri ale credincioșilor, cu 
siguranță începând cu jumătatea 
secolului al II-lea (baptisteriul creş- 
tin de la Dura Europos are pe pereții 
săi mai multe scene din Noul Testa- 
ment realizate în frescă) şi crescând 
cu mare repeziciune în timpul seco- 
lelor al III-lea și al IV-lea, când re- 
prezentarea figurativă a lui Hristos 
și a apostolilor (îmbrăcaţi ca sena- 
tori imperiali) marchează începutul 
artei creştine. În perioada constan- 
tiniană, apar câteva indicii despre 
creştinii care adoptă iconografia pă- 
gână, cum este cazul motivului Păs- 
torul cel bun (Hristos zugrăvit ca 
tânăr, cu un miel pe umăr), sau re- 
marcabilul mozaic în care Hristos 
apare ca Phoebus-Apollo condu- 
când carul soarelui pe cer (fiind 


” Cu privire la existenţa acestei ostilități 
față de icoană la Sfântul Epifanie, cercetătorii 
rămân împărţiţi; vezi, spre exemplu, Ste- 
phane Bigham, Sfântul Epifanie al Salaminei în 
controversa iconoclastă, traducere de Dragoș 
Dâscă, Editura Doxologia, Iași, 2013. [n. ed.] 

totuși, de data aceasta, reprezentat 
având în jurul capului un nimb 
în formă de cruce) din mormântul 
creştin de la începutul secolului al 
IV-lea din necropola de pe Colina 
Vatican. Însă episoadele biblice 
au furnizat Bisericii suficiente su- 
biecte pentru a dezvolta o tradiţie 
artistică proprie. Multă vreme, creș- 
tinii s-au folosit de simboluri crip- 
tice care au slujit ca semne de iden- 
tificare a credinţei. Cele mai im- 
portante simboluri erau peștele 
(ale cărui litere, IXTUS [ihtis], for- 
mau declarația de mărturisire: „lisus 
Hristos, Fiul lui Dumnezeu și Mân- 
tuitor”), ancora (0 încifrare a crucii), 
corabia (simbol pentru Biserică) și 
femeia rugătoare (un simbol păgân 
al pietăţii şi o imagine creștină a 
Bisericii rugătoare). Clement din 
Alexandria scria în secolul al II-lea 
despre simbolurile pe care un cre- 
dincios se cuvenea să le aibă gra- 
vate pe inele sau alte bijuterii (Paeda- 
gogus 3, 57, 1 — 3, 60, 1). De abia în 
secolul al V-lea, arta creștină a ieşit 
din lumea umbroasă a cifrurilor şi 
cimitirelor pentru a fi recunoscută 
ca parte integrantă a vieții creștine. 
Acesta a fost începutul stilului ico- 
nografic bizantin, care supraviețu- 
ieşte până în ziua de astăzi în creș- 
tinismul răsăritean (deşi cu multe 
dezvoltări de stil și diversificarea 
materialelor folosite). Așa-numi- 
tele portrete de la Fayyum par a fi 
avut impact asupra artei creștine 
din Egipt. Pictura romană natura- 
listă a fost primul curent care a 
afectat Biserica, de aceea multe 

dintre icoanele din secolul al VII-lea, 
care au supravieţuit sunt de un 
realism brut, care trădează combi- 
naţia a mai multe tradiţii, din care 
nu lipsește maniera romană de por- 
tretizare a împăratului, obiceiul ele- 
nistic de pictare a zeilor și strămo- 
şilor casei şi obiceiul funerar de a 
avea o reprezentare artistică a celui 
decedat. Martirii au fost printre 
primii zugrăviți iconic, poate dato- 
rită relaţiei strânse între cultul creș- 
tin al martirilor și obiceiul elenis- 
tic al venerării mortului. Deja în 
secolul al VIII-lea, arta religioasă 
iconică era atât de populară, încât 
îşi asigurase ascensiunea din ora- 
toriile particulare în biserici, iar 
reacția împotriva ei nu a întârziat 
să apară. Perioada iconoclastă a 
marcat o sciziune în Bizanţ, între 
pe de-o parte, monahi și sentimen- 
tul poporului credincios, atașat 
cinstirii icoanelor, și, pe de altă 
parte, armata și administrația impe- 
rială a dinastiei siriene (isauriene), 
care se împotriveau cu înverșunare 
icoanelor și care au inițiat campa- 
nia de eliminare din biserici a repre- 
zentărilor figurative. Controversa şi 
persecuțiile care au însoţit-o au 
durat mai mult de un secol și s-au 
finalizat în secolul al IX-lea, cu vic- 
toria închinătorilor la icoane (ico- 
noduli). După această perioadă, 
a fost elaborată o adevărată teologie 
a artei iconografice. Teologi precum 
Ioan Damaschinul, Gherman al 
Constantinopolului și Teodor Stu- 
ditul au scris tratate în apărarea 
icoanelor, făcând legătura între 

îmbrăcarea în trup a Dumnezeu- 
lui invizibil şi legitimitatea unei 
icoane care Îl zugrăveşte pe Hristos, 
pe Fecioară sau pe sfinţi. De ase- 
menea, ei au adus lămuriri asupra 
modului în care un creștin putea 
cinsti o icoană, astfel încât actul 
cinstirii (plecăciunea sau tămâie- 
rea) să se îndrepte către persoana 
zugrăvită și nu către materia icoa- 
nei. Adorarea (latreia) se datora nu- 
mai lui Dumnezeu, dar venerarea 
(proskynesis) putea fi adresată, prin 
intermediul sfintelor icoane, lui 
Dumnezeu, Fecioarei Maria sau 
sfinţilor reprezentaţi în ele. În ciuda 
unei traduceri latine defectuoase 
a actelor Sinodului de la Niceea II 
(al VII-lea Ecumenic), care a conso- 
lidat această doctrină despre ima- 
gini (versiunea care a circulat în 
Imperiul carolingian a confundat 
termenii „adorare” şi „venerare”, 
făcând să pară că învăţătura greacă 
este un nonsens, iar bizantinii sunt 
apărători ai idolatriei), Biserica Apu- 
seană i-a sprijinit, în general, cu 
toată inima pe iconodulii bizan- 
tini. În Biserica Latină s-a dezvol- 
tat chiar o preferință pentru arta 
statuară (pe care canoanele din 
Răsărit continuă să o interzică în 
termeni stricţi, calificând-o drept 
reminiscență a idolatriei). Răsăritul 
şi-a dezvoltat propriile forme de 
artă, precum cea a minunatelor ma- 
nuscrise iluminate sau a diferitelor 
obiecte portabile ca relicvariile, sar- 
cofagele şi alte bunuri bisericești 
sau de uz casnic. Chiar și mone- 
dele bizantine de după secolul al 

IX-lea erau imprimate cu imagini 
ale lui Hristos şi ale Fecioarei. La- 
tinii au justificat constant arta reli- 
gioasă, în principal, din punct de 
vedere pedagogic. Astfel de repre- 
zentări îi puteau instrui pe cei ne- 
învățați sau le puteau mișca inima 
către sensuri mai înalte. Pentru bi- 
zantini, motivul pedagogic era le- 
gitim, dar mai exista, de asemenea, 
un sens mai adânc, potrivit căruia 
zugrăvirea sfinţeniei invoca impli- 
cit sfințenia și nimic din teologia 
Apusului nu sugerează accentul pus 
pe importanţa Tainelor din prac- 
tica şi teoria bizantină a icoanei. 
Sinodul VII Ecumenic (adică Si- 
nodul de la Niceea II [787]) a ana- 
temizat ca eretici hristologici pe 
cei care se opuneau artei icono- 
grafice (fiindcă negau validitatea 
mijlocirii sacre a trupului pentru 
adevărata revelaţie a lui Dumne- 
zeu), iar rolul central al icoanelor 
în liturghiile răsăritene a fost per- 
manent afirmată prin instituirea 
„Duminicii Ortodoxiei” (prima du- 
minică din Postul Mare), când, în 
fiecare an, decretele celui de-al 
doilea Sinod de la Niceea sunt ci- 
tite cu voce tare, iar iconoclaştii sunt 
denunţaţi împreună cu toţi cei- 
lalţi eretici din vechime. 


M. Barasch, Icon: Studies în the His- 
tory of an Idea (New York, 1995); A. 
Grabar, The Beginnings of Christian 
Art: 200-395 (Londra, 1967); E. Kitzin- 
ger, Byzantine Art in the Making (Cam- 
bridge, Mass., 1977); W.F. Volbach și 
M. Hirmer, Early Christian Art (New 
York, 1962). 

Ascetism 


Ascesis era termenul grec pen- 
tru pregătire atletică şi a fost între- 
buinţat de scriitorii creștini, în spe- 
cial de scriitorii monahi duhovni- 
cești dintre secolele al IV-lea și al 
V-lea, care au preluat imageria atle- 
tică folosită pentru prima dată de 
Apostolul Pavel (cf. Il Tim. 4, 7) 
pentru a semnifica nevoia creștini- 
lor de a se pregăti prin respectarea 
unor norme riguroase (abstinență 
sexuală, postire, lipsuri materiale) 
pentru împlinirea poruncilor cu o 
râvnă deosebită. Mişcarea ascetică 
în creştinism este deja prevalentă 
în literatura Noului Testament care 
dezvoltă teme apocaliptice, punând 
în contrast viaţa trăită în confor- 
mitate cu Evanghelia cu comodi- 
tatea unei existențe lumești. Me- 
sajul ascetic rezona bine cu ideile 
elenistice despre „viaţa cumpă- 
tată” a înţeleptului (sophrosyne) și 
mare parte din literatura primelor 
două secole creștine, precum Di- 
dahia, epistolele clementine (vezi 
Clement Romanul) şi Păstorul lui 
Herma, a început să sublinieze ne- 
voia de cumpătare ca fiind o tră- 
sătură fundamentală a uceniciei 
creştine. Aceasta este prezentată ca 
un imbold puternic în operele lui 
Tertulian, care vorbeşte deja de 
mulţimi de bărbați și femei care 
practicau asceza în Biserica Carta- 
ginei din acea perioadă (Veşmin- 
tele femeilor 2, 9; Către soția lui 1, 6; 
Despre învierea trupului 6, 1). De abia 
între secolele al III-lea şi al IV-lea, 
însă, mișcarea ascetică a devenit 

cu adevărat o mișcare puternică și 
cu o organizare specifică în cadrul 
creştinismului. Grupările ascetice 
existau deja în viaţa creştină, în spe- 
cial în Siria, unde cetele de bărbaţi 
şi femei care trăiau în feciorie lângă 
clădirea bisericii şi se adunau pen- 
tru rugăciunea regulată erau o com- 
ponentă firească a vieţii bisericii 
locale. În tradiţia primară siriacă, 
botezul era rezervat acelor „fii şi 
fiice ale legământului” care erau 
gata să trăiască în celibat în singu- 
rătate (Ihidaya — un cuvânt siriac 
care înseamnă unu, comparabil cu 
grecescul monos care a dat cuvântul 
monahism). Cei care nu erau gata 
pentru acest pas nu erau conside- 
rați pregătiți pentru botez. Drept 
rezultat al acestei practici (mai târ- 
ziu cunoscută ca encratism), asceţii 
celibi vor ajunge să ocupe în cu- 
rând poziţii de conducere în Bise- 
rică. În Egipt, începând cu secolul 
al IV-lea, preferința asceților pentru 
regiunile deșertului a atras atenția 
lumii întregi. Viața lui Antonie scrisă 
de Atanasie și alte hagiografii as- 
cetice au mediatizat enorm prac- 
tica retragerii în singurătate pentru 
a trăi o viaţă creştină, singur sau 
în grupuri mici (model ilustrat de 
Antonie), fie în comunități (cum este 
cazul monahismului pahomian). 
Viaţa ascetică din perioada de în- 
ceput a deșertului a fost caracte- 
rizată de celibat, dorind să creeze 
condiţii pentru singurătate și liniș- 
tirea minţii, prin sărăcie, însingu- 
rare, muncă grea şi constantă, rugă- 
ciuni şi privegheri îndelungate. Fe- 
nomenul s-a răspândit în regiunile 

din Sinai şi Gaza, iar de aici în Pa- 
lestina și, în curând, în Apus. Ast- 
fel, a dat naștere la diferite forme de 
monahism care, în câteva generații, 
a devenit atât de mult îndepărtat 
de idealul „fugii de responsabili- 
tăţile civice” care îl caracterizase 
la început, încât monahii (după în- 
ceputul secolului al V-lea) au ajuns 
să ocupe constant funcțiile epis- 
copale atât din Răsărit, cât și din 
Apus. 


P. Brown, The Body and Society: 
Men, Women, and Sexual Renunciation 
in Early Christianity (New York, 1988); 
R. Kirschner, „ILhe Vocation of Holi- 
ness in Late Antiquity”, VC 38 (1984), 
pp. 105-124; A. Voobus, A History of 
Asceticism în the Syrian Orient (2 vol.; 
CSCO 184, 197; Louvain, Belgia, 1958, 
1960); V. Wimbush, ed., Ascetic Beha- 
viour în Greco-Roman Antiquity (Min- 
neapolis, 1990). 


Atanasie al Alexandriei 
(cca 296-373) 


În calitate de episcop al puter- 
nicului scaun episcopal al Alexan- 
driei din Egipt, Sfântul Atanasie a 
fost unul dintre principalii arhitecți 
ai credinţei niceene — mărturisirea 
teologică a dumnezeirii Cuvân- 
tului lui Dumnezeu întrupat per- 
sonal în Hristos. El a folosit supu- 
nerea față de mărturisirea credală 
promulgată la Sinodul de la Ni- 
ceea 1 (325) ca factor de coeziune 
împotriva diferitelor mișcări ariene. 
În calitate de diacon şi secretar al 
episcopului Alexandru, a participat 

Ja sinodul din 325. În 328, Atanasie 
i-a urmat lui Alexandru într-o peri- 
oadă în care Constantin şi dinastia 
sa renunțau progresiv la politica an- 
tiariană pe care doctrina niceeană 
despre homoousion-ul Logosului 
o reprezenta. A devenit în curând 
un simbol proeminent al opoziţiei 
față de teologia promovată din in- 
terese politice și a fost depus de 
oponenții săi la Sinodul din Tir, în 
335. S-a întors din exil la moartea 
lui Constantin în 337 dar, în curând, 
va fi forţat să fugă din nou şi să se 
refugieze la Roma unde a fost 
primit ca un campion al ortodoxiei. 
Din acest moment, el a beneficiat 
de suportul constant al Bisericilor 
din Apus care au încurajat rezis- 
tenţa lui. În 346, împăratul Con- 
stans a cerut reabilitarea lui dar, 
deşi Atanasie s-a întors în Alexan- 
dria, a fost exilat din nou, în acelaşi 
an, de împăratul răsăritean Con- 
stanțiu. De această dată, a fugit în 
deșertul egiptean unde a întărit 
legăturile cu mișcarea monahală 
aflată în creştere, pe al cărei erou 
l-a mediatizat în extrem de influ- 
enta Viaţă a lui Antonie (vezi An- 
tonie). La moartea lui Constanțiu, 
în 362, s-a întors în oraş, dar a fost 
în curând exilat de lulian. După 
moartea neașteptată a acestui împă- 
rat, în 363, a putut să se întoarcă 
la susținătorii săi din Alexandria 
în anul următor şi, cu excepţia unui 
alt scurt exil în 365-366, a reușit 
de această dată să-și stabilizeze ad- 
ministraţia ecleziastică și să adune 
un grup coerent internațional de 

teologi „niceeni” răsăriteni. În ca- 
drul unui Sinod din 362, Atanasie 
a făcut o mișcare surprinzătoare 
menită a armoniza diferitele fac- 
ţiuni ale alianţei antiariene (în spe- 
cial, cu homoiusienii), fiind de acord 
cu faptul că vocabularul precis nu 
era atât de important pe cât era 
realitatea consensului într-o hris- 
tologie organizată în jurul ideii de- 
spre deplina dumnezeire a Logo- 
sului ca subiect personal al lui Iisus. 
Chiar şi așa, în procesul de aducere 
a altora în tabăra sa, a reuşit să-şi 
protejeze propriul vocabular despre 
homoousion. De asemenea, Ata- 
nasie a clarificat fundamentele so- 
teriologiei creștine — în care Întru- 
parea a fost articulată pornind de 
la efectul său asupra omenirii. Prin- 
cipiul său era: „Precum Dumne- 
zeu S-a făcut om, așa și omenirea 
s-a îndumnezeit” (De incarnatione 
54). Epistolele către Serapion au 
avut de asemenea o importanță 
majoră în elaborarea dogmei de- 
spre Treime. Strădania sa de a crea 
o tabără niceeană mai numeroasă 
a fost continuată cu succes de ge- 
neraţia de teologi capadocieni care 
i-au urmat, în special Grigorie din 
Nazianz, Vasile al Cezareei şi Gri- 
gorie al Nyssei. Politica sa a dat 
roade odată cu întronizarea ca îm- 
părat al Răsăritului a lui Teodosie, 
care a convocat Sinodul de la Con- 
stantinopol ] în 381, şi a stabilit 
ortodoxia niceeană drept norma 
ulterioară a Bisericilor. Atanasie 
şi-a dedicat viaţa acestei cauze, dar 
nu a trăit îndeajuns încât să vadă 

rezultatul strădaniilor sale. A de- 
cedat în Alexandria, pe data de 
3 mai 373. 


T.D. Barnes, Athanasius and Con- 
stantius (Cambridge, Mass., 1993); F. 
Young, From Nicaea to Chalcedon (Lon- 
dra, 1983), pp. 65-83; bibliog. pp. 339- 
341, 362-367. 


Atenagora 


Apologet care a trăit în a doua 
jumătate a secolului al II-lea, Ate- 
nagora a scris un tratat, Despre în- 
vierea din morți (deşi unii îi dispută 
paternitatea), și, de asemenea, o apo- 
logiie intitulată Solie pentru creştini 
(cunoscută şi sub numele de Lega- 
tio sau Supplicatio), pledând pentru 
toleranţă și sfârșitul persecuției 
nedrepte. Solia sa a fost adresată 
împăraţilor Marc Aureliu și Com- 
modus și avea ca temă combaterea 
acuzațiilor populare de canibalism, 
ateism şi incest aduse creștinilor. 
Atenagora dovedeşte în lucrările 
sale o bună cunoaștere a filoso- 
fiei și culturii clasice. EI folosește 
integritatea morală a Evangheliei 
creştine şi mesajul ei despre o 
judecată divină iminentă ca prin- 
cipali piloni de sprijin în argu- 
mentarea sa cum că Biserica nu 
este o ameninţare pentru ordinea 
morală, așa cum pretind dușmanii 
ei, ci, în schimb, ea este superioară 
tuturor celorlalte religii și filosofii. În 
discuţia sa despre profeți, el extinde 
reflecţia creștină asupra procesului 
revelaţiei divine și, de asemenea, 
mărturiseşte o formă primară de 

teologie trinitară atunci când me- 
ditează asupra unităţii lui Dum- 
nezeu exprimată în cadrul deose- 
birilor dintre persoane. 


L.W. Barnard, Athenagoras: A Study 
în Second Century Christian Apologetic 
(Paris, 1972); A. ]. Malherbe, „The Holy 
Spirit in Athenagoras”, JTS 20 (1969), 
pp. 538-542; idem, „The Structure of 
Athenagoras' Supplicatio Pro Chris- 
tianos”, VC 23 (1969), pp. 1-20. 


Augustin al Hipponei (354-430) 


Poate cel mai important scriitor 
al Apusului creştin, Fericitul Au- 
gustin s-a născut la Thagaste, lângă 
Madauros, în Africa de Nord ro- 
mană. Patricius, tatăl său, a fost 
păgân (până pe patul de moarte), 
iar mama sa, Monica, o creştină 
care l-a înscris de timpuriu în cafe- 
humenat. Talentul lui Augustin a 
fost remarcat devreme, iar un me- 
cena bogat, Romanianus, a spon- 
zorizat educaţia sa. A studiat reto- 
rica la Cartagina unde, la vârsta de 
nouăsprezece ani, s-a simţit puter- 
nic atras de vocaţia de retor-filo- 
sof după ce a citit tratatul (pierdut) 
al lui Cicero, Hortensius. Mama lui 
l-a îndemnat să primească bote- 
zul dar Augustin deja se mutase 
într-o casă cu o concubină (al cărei 
nume nu îl menționează niciodată) 
de care era foarte ataşat, nedorind 
să pericliteze cu ceva această re- 
laţie sau să se supună învățăturilor 
creştinilor pe care le considera sim- 
pliste. S-a atașat de mişcarea mani- 
heilor (ca „ascultător”) şi a rămas 

în rândurile lor până în anul 387. 
Cariera l-a purtat de la Cartagina la 
Roma și, în cele din urmă, la Milan 
unde a ocupat postul de profesor 
de retorică, acordat de ocrotitorii 
săi. În Milan, a devenit tot mai de- 
zamăgit de manihei și o serie de 
crize l-au scuturat din starea de 
siguranţă: tulburările astmatice cres- 
cânde (fatale pentru un orator din 
vechime) sau consimțământul la 
planul mamei de a renunţa la par- 
tenera pe care o avea de cincispre- 
zece ani (mama fiului său, Adeo- 
datus) pentru a se căsători cu o 
femeie bogată şi, astfel, să poată 
promova în carieră. Gestul crud 
de a se despărţi de concubina sa 
a fost urmat de o mâhnire adâncă 
pentru pierderea ei, iar folosirea 
unui surogat sexual l-a făcut să-și 
privească aspiraţiile filosofice cu 
un scepticism deprimant; însă con- 
tactul tot mai des cu unul dintre 
principalele cercuri filosofice şi 
retorice din oraş (grupul de teo- 
logi din jurul preotului Simplicia- 
nus și al episcopului Ambrozie) a 
deschis noi perspective pentru el. 
A fost profund impresionat de Am- 
brozie şi a început să ia în con- 
siderare posibilitatea unei cariere 
asemănătoare, de filosof ascet. Au- 
gustin descrie lupta sa psihoso- 
cială și spirituală într-o autobio- 
grafie faimoasă (Confesiuni) pe care 
a scris-o mulţi ani mai târziu; aici, 
el zugrăvește dramatic momentul 
de cotitură al vieţii sale care a avut 
loc într-o grădină milaneză liniş- 
tită şi în urma căruia şi-a încredin- 
ţat viaţa în mâinile lui Hristos; în 

cele din urmă, a cerut să fie primit 
în Biserică. A stat pentru o vreme 
cu prietenii creștini, care au format 
un colegiu universitar în jurul lui. 
Curând însă a revenit la Roma (în- 
tre timp, Monica decedase, fiind 
înmormântată aici) și apoi, în 388, 
s-a întors în Africa, intenționând 
să ducă o viaţă în cumpătare ală- 
turi de prietenii săi la Thagaste. 
Într-o zi, în 391, în timp ce vizita 
portul din Hippo Regius, a fost luat 
cu forţa de localnicii creștini şi hiro- 
tonit preot de episcopul Valerius 
pentru ca astfel să-l poată ajuta 
pe bătrânul episcop în adminis- 
trarea bisericii. A primit hiroto- 
nia forțată împreună cu prietenii 
săi și, în jurul anului 395, Augus- 
tin a fost sfințit episcop vicar de 
Valerius şi, în curând, succesorul 
său. Episcopii locali din Africa au 
considerat că hirotonirea lui este 
dubioasă din punct de vedere ca- 
nonic, spunând că ar fi ceva în nere- 
gulă chiar și cu botezul său — aceasta 
fiindcă amănuntele despre faptele 
din prima parte a vieţii (atât legă- 
turile sale sexuale, cât și aparte- 
nenţa la secta ereticilor manihei) 
făceau parte din bârfa obişnuită din 
sânul unei biserici mult tulburate 
de dizidenţii rigoriști, donatiștii. 
Pentru a se apăra, Augustin a scris 
tratate împotriva maniheilor după 
hirotonia sa ca preot, iar după sfin- 
ţirea sa ca episcop, a scris Confesiu- 
nile, un exercițiu despre cum auto- 
analiza poate fi o interpretare mân- 
tuitoare a discursului despre pro- 
videnţa lui Dumnezeu în creație 
și în viața oamenilor. A fost un 

răspuns strălucitor adresat cole- 
gilor episcopi care îl criticau pen- 
tru faptul că reușise să se strecoare 
printre „investigaţiile” riguroase 
baptismale ale Bisericii africane. 
În calitate de episcop, Augustin a 
inițiat acţiuni de substanţă pen- 
tru a rezolva schisma donatiștilor, 
fapt ce a dus la enunţarea de către 
Augustin a principiilor fundamen- 
tale care vor forma substructura de 
temelie a ideilor Apusului catolic 
despre legitimitatea sacramentală 
și eclezială. Lucrările sale au ela- 
borat în mare măsură înţelegerea 
Bisericii Latine despre sine, atât ca 
trup pământesc, cât şi ceresc (pre- 
cum Însuși Hristos — al Cărui trup 
este — o sinteză completă și perfectă 
între trup şi spirit divin). Potrivnic 
la început ideii de a aplica măsuri 
seculare împotriva dizidenților, 
în 411 a revenit asupra poziţiei sale 
fără tragere de inimă, îngăduind 
o legitimitate parţială unei astfel 
de politici. Contextul său imediat 
era reprezentat de amenințarea reală 
cu violenţa din partea donatiştilor 
la adresa lui, dar se pare că auto- 
ritatea sa a fost folosită ca justifi- 
care pentru folosirea constrângerii 
religioase atunci când este nevoie; 
autoritatea lui Augustin va fi mult 
invocată pentru justificarea forme- 
lor de oprimare ecleziastică din 
secolele ulterioare. Publicarea Con- 
fesiunilor sale a stârnit scandal la 
Roma, unde un predicator mora- 
list, Pelagius, a fost contrariat de 
atitudinea lui Augustin de apa- 
rentă lepădare fatalistă a mântui- 
rii sale în mâinile lui Dumnezeu. 

Pelagius cerea un efort moral și an- 
gajament personal mult mai robust 
şi, astfel, a izbucnit o controversă 
care va marca întreaga perioadă 
de sfârșit a vieții lui Augustin şi care 
l-a făcut să elaboreze o doctrină de- 
spre har profundă și minuţios for- 
mulată, care se va dovedi deter- 
minantă pentru catolicismul apu- 
sean. Augustin era de părere că 
umanitatea nu are nimic pe care 
să-și întemeieze mântuirea: aceasta 
este în întregime un dar al lui Dum- 
nezeu. Omenirea singură nu putea 
decât să cadă în sclavia păcatului 
și a stricăciunii. Ideile sale s-au 
dorit a fi o teologie a laudei în cin- 
stea milostivei purtări de grijă a lui 
Dumnezeu, dar în anumite inter- 
pretări mai negative ale moştenirii 
sale, tonul pesimist predomină în 
mod neechilibrat, astfel că Augus- 
tin, pe bună dreptate, trebuie să 
fie considerat drept autorul unei 
tendinţe din teologia latină care se 
centrează pe conceptele de păcat 
originar şi de stricăciune a lumii 
materiale, împreună cu o tendință 
perpetuă către depravare a între- 
gului neam omenesc. Majoritatea 
scriitorilor greci nu au pus nicio- 
dată accentul pe acest pesimism 
şi nu au adoptat niciodată drept 
elemente de credinţă (spre deose- 
bire de Catolicismul apusean ulte- 
rior) ceea ce ei considerau ca fiind 
particularități (theologoumena) ale 
Bisericii locale din care făcea parte 
Augustin. După cucerirea Romei, 
în 410, Augustin a început o lu- 
crare apologetică de mari propor- 
ţii pentru a răspunde celor care îi 

învinovăţeau pe creştini pentru de- 
căderea Imperiului de Apus. Între 
412 şi 427, a scris monumentala 
operă intitulată Cetatea lui Dum- 
nezeu, în care a expus prima con- 
cepţie etică și politică creștină am- 
plu elaborată despre organizarea 
socială, pusă în antiteză cu ideile 
precreştine. El subliniază diferența 
radicală dintre orașul pământesc 
(societatea omenească) și orașul 
lui Dumnezeu (realizarea eshato- 
logică a împărăției), dar dezvoltă 
subiectul modului în care orașul 
pământesc este instruit şi călăuzit 
de ideile cerești. Sclavia este un 
simptom principal al stricăciunii 
inerente lucrurilor lumești. În mij- 
locul violenței şi dezordinii en- 
demice, Biserica are destinul de a 
întruchipa mila şi reconcilierea, 
călăuzind societatea către o desă- 
vârşire pe care e posibil să nu o 
atingă niciodată dar către care este 
implacabil chemată. În triada au- 
gustiniană de „opere clasice ale 
lumii” face parte, alături de Con- 
fesiuni şi Cetatea lui Dumnezeu, şi 
cartea Despre Treime, scrisă între 
399 şi 419. În această lucrare, el 
construiește o apologie de mare 
amploare în favoarea concepției 
de la Niceea despre hristologie şi 
pnevmatologie, cu un fățiș caracter 
antiarian. Augustin demonstrează, 
pornind de la o mare varietate de 
modele universale triadice, raţiona- 
litatea dogmei trinitare despre cele 
trei persoane care subzistă într-o 
singură fire dumnezeiască. Se fo- 
losește mult de modelele triadice 
din psihologia umană (sufletul fiind 

considerat chipul lui Dumnezeu) 
şi a accentuat, o dată în plus, cone- 
xiunea profund resimțită de el din- 
tre autoanaliză şi metoda teologică 
(un aspect comun tradiției augus- 
tiniene și platoniciene). Vastul său 
corpus de scrieri a devenit, desigur, 
propria sa formă de exercițiu as- 
cetic. Marea întindere a operei sale 
a făcut ca Augustin să fie consi- 
derat, pentru următorul mileniu, 
în Apus, drept o autoritate teolo- 
gică enciclopedică. Scrierile sale 
duhovnicești au dat un mare avânt 
monahismului ca structură de orga- 
nizare în Biserica Latină (ceva ce 
Grigorie cel Mare a preluat și dez- 
voltat mai târziu). A subliniat în 
mod particular ideea că dreapta 
credinţă călăuzește la o mai pro- 
fundă dorinţă a inimii după Dum- 
nezeu, o tradiţie spirituală afectivă 
care l-a transformat într-un scrii- 
tor creştin atractiv și uşor aborda- 
bil (aceste aspecte apar încă din 
primele sale scrieri). Doar câteva 
tratate pot fi selectate pentru o men- 
ţionare specială, precum De doc- 
trina christiana, în care şi-a expus 
filosofia hermeneutică biblică, sau 
De bono conjugali, în care a pledat 
(cu oarecare reţinere) pentru sfin- 
ţenia intrinsecă a sexualităţii în 
căsătorie (împotriva opiniilor puter- 
nic ostile ale lui Ieronim). De pec- 
catorum meritis et remissione şi De 
natura et gratia demonstrează amân- 
două de ce considera el că pelagia- 
nismul este atât de distructiv pen- 
tru experienţa religioasă creștină. 
Enchiridion-ul este un manual re- 
zumativ de teologie, scris pentru 

referință. Cele mai importante lu- 
crări exegetice augustiniene sunt 
In Evangelicum Johannis şi De Genesi 
ad litteram (tâlcuiri la Evanghelia 
după loan și la cartea Facerii). Co- 
mentariul la Psalmi (Enarrationes 
in Psalmos) dovedeşte ataşamen- 
tul său fierbinte pentru aceştia, ca 
rugăciuni. Cu greu însă se poate 
găsi o predică care să nu fie o inter- 
pretare a Scripturii sau o reflecţie 
teologică serioasă, din punctul de 
vedere al abordării temei. Priete- 
nul și tovarășul de călugărie al lui 
Augustin, Possidius, a scris o bio- 
grafie a acestuia la scurtă vreme 
după moartea acestuia și a alcătuit 
o listă nepreţuită a tuturor scrierilor 
lui, majoritatea dintre ele ajungând 
până la noi. Augustin a murit pe 
data de 28 august 430, în timp ce 
vandalii asediau orașul său. Una 
dintre ultimele sale cerinţe a fost să 
aibă pe pereţii din jurul lui psalmii 
preferaţi scriși cu litere mari, pen- 
tru ca să îi poată citi în timp ce își 
dă sufletul. La scurtă vreme după 
moartea sa, Prosper din Aquitania 
a inițiat, la sfârşitul secolului al 
VI-lea, un proces prin care să ob- 
ţină recunoașterea augustinianis- 
mului ca sistem teologic norma- 
tiv al Apusului latin, o mișcare care 
treptat a luat avânt, culminând cu 
adeziunea entuziastă a lui Grigorie 
cel Mare la gândirea lui Augustin, 
în calitate de cel mai important 
teolog latin la sfârşitul secolului 
al VI-lea. 

Avere 


Într-un aforism foarte răspân- 
dit, Aristotel definise fiinţa umană 
autentică prin aceea că are suficient 
timp liber pentru studiul filoso- 
fiei şi practicarea virtuții pe calea 
reflecției meditative. Această per- 
spectivă era o reafirmare radicală 
a concepției greceşti tradiționale 
potrivit căreia „adevărata umani- 
tate” începe cu proprietarul de pă- 
mânt. Sclavii și lucrătorii tocmiţi 
erau adesea criticaţi în scrierile gre- 
cești, primii fiind consideraţi inferi- 
ori oamenilor, iar ceilalți asemenea 
femeilor din pricina supunerii (așa- 
dar, potrivit mentalităţii grecești, 
tot mai prejos de condiția umană, 
fiindcă erau lipsiți de bărbăţie, 
andreia). Sărăcia era socotită în 
general de vechii greci un blestem 
al zeilor sau, în cel mai bun caz, un 
semn al indiferenţei zeilor faţă de 
oamenii de rând. Ideea că cei săraci 
sunt un obiect vrednic de atenţie, 
consolare sau compasiune dato- 
rită condiţiei lor mizere era o idee 
profund „ne-elenistică”. Darul uma- 
nității autentice, graţie posesiunii 
unui patrimoniu îndestulător, era 
un dar sacru al zeilor, ce trebuia apă- 
rat cu orice preţ (de aici oprimarea 

severă a sclavilor antici) şi cele- 
brat fără rezerve. Cheltuiala exce- 
sivă era nevirtuoasă nu din cauza 
hybris-ului, ci pentru că folosirea 
corectă a patrimoniului (uzufruc- 
tul) era o problemă etică. Grosul 
averii trebuia transmis intact sau 
chiar amplificat, astfel încât gene- 
rațiile ulterioare ale familiei să se 
poată bucura de aceeași libertate. 
Acești parametri etici ai averii, aceste 
distincţii privitoare la patrimoniu 
şi uzufruct, au determinat aproape 
toată discuţia morală despre avere 
din secolele creștine, până în Evul 
Mediu târziu. Creștinismul a întâm- 
pinat mari dificultăţi în promo- 
varea ideii că persoana (înţeleasă 
atât filosofic, cât și moral) nu e o 
noțiune dependentă de starea so- 
cială și de avere. Fireşte că este de 
discutat dacă a reuşit vreodată să 
transmită global în societate această 
poziţie filosofico-religioasă şi dacă a 
fost vreodată mânat cu adevărat 
în problemele interne de concepţia 
sa despre egalitate (problema e ates- 
tată încă din pasaje ca lacov 2, 1-36 
și | Cor. 11, 19-22). Filosofia biblică 
despre avere era foarte diferită 
de capricioasa concepţie păgână. 
Scripturile lui Israel vorbesc con- 
tinuu despre un Dumnezeu care are 
o preocupare pronunțată pentru 
dreptatea față de cei săraci (cel 
puţin faţă de săracii Israelului). Nu 
înseamnă că se ajunge până la o 
reflecţie generală despre valoarea 
ființei umane ca atare, ci că este 
prezent un șir de reflecţii despre res- 
pectarea Legământului, care stipu- 
lează grija pentru săracii din po- 

porul ales. Putem atesta în Biblie 
o anumită orientare, exprimată în 
termenii unui concept abstract de 
ocrotire a „străinului din mijlocul 
vostru”, dar care nici ea nu duce la 
o filosofie sistematică a filantropiei. 
Totuşi, tradiția biblică potrivit că- 
reia Dumnezeu e ocrotitorul săraci- 
lor, al orfanului şi al văduvei (Lev. 
19, 10; | Reg. 2, 7-8; Ps. 71, 12; 82, 
3; 113, 7; Prov. 14, 31; Isa. 3, 15) va 
produce o breșă imensă în tradiţia 
elenistică, atunci când creştinismul 
va aduce pe scena lumii grecești 
etica biblică. Tema apocaliptică a 
Judecăţii lui Dumnezeu asupra asu- 
pritorului bogat (Lc. 12, 16-21) şi 
a izbăvirii celor umiliţi e atestată 
limpede și frecvent în învățătura lui 
Iisus. În plus, multe dintre spusele 
lui Iisus par să pledeze pentru dis- 
preţul față de avere și proprietate 
(Mc. 10, 25; Lc. 12, 22-35). Ucenicii 
sunt chemați să-L. urmeze, cu prețul 
lăsării în urmă a posesiunilor și 
traiului sedentar. Unele dintre afir- 
maţiile care la prima vedere par să 
trimită la gândul că lisus susţine 
renunțarea totală la avere (Mc. 
10, 21-31) pot fi interpretate mai 
bine ca porunci date primei gene- 
raţii de misionari, al căror trai im- 
plica, în mod obligatoriu, prin mu- 
tarea dintr-o regiune în alta, obiş- 
nuirea cu greutățile și cu sărăcia 
(vezi şi etica sexuală). Evangheliile 
atestă în parte preocuparea de a 
îndulci anumite enunţuri despre 
sărăcie, în forma unor sfaturi de 


"De fapt, aici întâlnim parabola bogatu- 
lui necugetat, căruia i-a rodit țarina [n. ed.]. 

ordin general. Un exemplu clasic 
îl reprezintă felul în care spusa: 
„Fericiţi voi, cei săraci” (Lc. 6, 20) 
pare să fi devenit, în cele din urmă: 
„Fericiţi cei săraci cu duhul” (Mt. 
5, 3). Alături de multe alte exem- 
ple din spusele lui lisus, tendința 
elenistică de a interpreta alegoric 
a generat o abordare „spirituali- 
zată” treptată a poruncilor grele ale 
Mântuitorului, mai ales când aces- 
tea se referă la avere și proprietate. 
Unul dintre primele exemple de 
alegorizare de acest tip apare în 
repovestirea simbolică a parabolei 
lui lisus despre semănător și se- 
minţe din Evanghelia după Marcu, 
cap. 4. Tălmăcirea alegorică a edito- 
rului (Mc. 4, 13-20, deosebită de 
parabola originală a lui lisus din 
Mc. 4, 2-9) adaugă printre detalii 
că spinii care înăbușă credinţa sunt 
„grijile secolului și înșelăciunea 
bogăției”. Aici vedem cum este re- 
interpretată Evanghelia pentru o 
Biserică citadină a cărei bunăstare 
sporeşte către sfârşitul secolului 
întâi. Prigonitorii romani din seco- 
lul al III-lea ştiau că trebuie să îşi 
canalizeze opoziţia față de mișca- 
rea lui lisus prin pedepse pecuniare 
precise (erau mai puțin drama- 
tice decât aruncatul creştinilor la 
lei, dar mai eficiente) şi este lim- 
pede din relatarea acestor vechi 
persecuții că pedepsele financiare 
i-au făcut pe mulți creştini să alu- 
nece, un semn că Biserica ajun- 
sese la bunăstare. Sistemele ban- 
care vor ajunge și ele în curând o 
sursă de fricțiune pentru creştini, 
fiindcă aceștia trebuiau să facă faţă 

şi implicaţiilor etice ale averii. Sin- 
gura dată când lisus întâlnise un 
sistem bancar organizat dusese la 
un deznodământ cu totul neplăcut, 
după cum arată clar episodul de- 
spre alungarea cămătarilor de sub 
arcadele templului. Pentru Biserica 
veche, perceperea unei dobânzi 
pentru un împrumut era în mod 
esenţial ceva rău, o asuprire în plus 
a persoanei care căzuse în nenoro- 
cire. Sentimentul inițial de revoltă 
față de dobândă va ceda treptat 
atât în creștinism, cât şi în iudaism, 
dar inițial ambele religii au văzut 
în această asuprire oportunistă o 
apostazie de la Legământ. În crești- 
nismul timpuriu, era privită aproa- 
pe ca un păcat de neiertat. Dimpo- 
trivă, împărţirea din proprie iniția- 
tivă a averii către cei în nevoie (mai 
întâi comunității creștine, dar apoi 
și celor din afara comunităţii, în- 
cepând cu văduvele, bolnavii şi 
orfanii) era o înnoire a ataşamen- 
tului față de botez și, prin urmare, 
un prilej de iertare a păcatelor. Până 
la instituirea sistemului pocăinței 
de la sfârșitul secolului al treilea, 
„milostenia” a fost printre creştini 
singura formă instituționalizată a 
ritualului „iertării păcatelor”. Pri- 
mul scriitor patristic care reflec- 
tează sistematic la problema averii 
a fost Clement din Alexandria, la 
mijlocul secolului al II-lea. Cle- 
ment se adresează protectorilor 
săi înstăriți şi cercurilor creştine 
prospere din Alexandria, cărora le 
va scrie un soi de „ghid al bune- 
lor maniere la masă” (Paedagogus). 
Un alt tratat scris de el, Quis dives 

salvetur (Care bogat se va mântui) este 
prima încercare (bazată pe Evan- 
ghelia după Marcu, 10) de a dez- 
volta o teologie a averii care să nu 
fie bazată pe principiile renunțării 
apocaliptice. Clement susține în 
tratatul său că lisus era un filosof 
înţelept, aşa încât, atunci când i-a 
îndemnat pe ucenicii Lui să evite 
dobândirea de averi, ştia că lucrul 
acesta ar putea duce la prăbușirea 
societăţii dacă ar fi luat în sens de 
poruncă universală. De aceea, Învă- 
țătorul a vrut de fapt să îi provoace 
pe ascultătorii Lui, pentru ca aceștia 
să nu-l mai interpreteze atât de exa- 
gerat, ci să înţeleagă că un ucenic 
autentic trebuie să fie „relativ de- 
tașat” de proprietate. Clement sus- 
ţine (adecvat şi cu onestitate, în acest 
context) că sărăcia totală este un rău 
de neacceptat. Bunăstarea mode- 
rată (un venit onest și câștigat onest) 
este, dimpotrivă, o binecuvântare 
pentru societate. Potrivit lui Cle- 
ment, creștinii ar trebui să mun- 
cească din greu, să obțină câștiguri 
oneste şi să-şi țină familia în cum- 
pătare, oferind totodată din munca 
lor sprijin filantropic societății exte- 
rioare. Această atitudine aduce bi- 
necuvântarea lui Dumnezeu şi face 
din ucenic acel bogat care își găseşte 
mântuirea, despre care e vorba în 
învățătura enigmatică a lui lisus 
din Evanghelia după Marcu 10. În 
multe privinţe, Clement are drep- 
tate atunci când zice că spusele lui 
lisus despre renunţarea la avere 
trebuie văzute ca o „parabolă”, însă 
legitimarea averii ca simbol spiri- 
tual pe care o săvârșea el pierdea 

ceva din pathosul apocaliptic al lui 
lisus. În secolul al IV-lea, Cuvân- 
tarea a 14-a: Despre iubirea pentru cei 
săraci a lui Grigorie din Nazianz 
a reprezentat un reper în reflecția 
creștină asupra îndatoririi de a da 
dovadă de filantropie într-o soci- 
etate lipsită de cea mai măruntă 
urmă de bunăstare socială. Gri- 
gorie susține aici că săracul este de 
facto chipul lui Dumnezeu, fiind 
egal prin sine însuși cu toate cele- 
lalte ființele omeneşti și vrednic de 
îngrijire. Chiar și dacă întreaga so- 
cietate nu ar vedea legătura dintre 
sărăcie și merit (majoritatea lumii 
grecești considera că săracul e pe 
merit sărac, de vreme ce e bleste- 
mat de zei), totuși creștinii trebuie 
să înveţe să vadă şi să facă această 
legătură. Filantropul creştin care-l 
sprijină pe săracul lipsit de ajutor 
acţionează în acel moment precum 
Dumnezeu (milostiv şi iubitor) și 
dă dovadă că este un ucenic desă- 
vârşit. Grigorie era el însuși foarte 
bogat. Această Cuvântare făcea parte 
din colaborarea sa cu Vasile al Ce- 
zareei, un alt foarte bogat episcop 
din secolul al IV-lea, în vederea con- 
struirii unui nou spital în Cezareea. 
A fost un efort dus până la capăt cu 
ajutorul unor masive intervenţii din 
partea vistieriei imperiale, stator- 
nicind astfel pentru secolele vii- 
toare un model de angajare directă 
a Bisericii în slujba bunăstării so- 
ciale. În ciuda mesajului său social 
radical, Grigorie era şi el adânc în- 
rădăcinat în ideile elenistice despre 
patrimoniu. El susţinea că patri- 
moniul le este dat indivizilor de 

Dumnezeu. Este semnul omului 
desăvârşit să dispreţuiască averea 
(o veche temă a filosofiei), dar Dum- 
nezeu mai poruncește şi iubirea 
ca virtute supremă, astfel încât şi 
bogatul şi cel cu avere moderată 
au îndatorirea de a împărtăși din 
bunăstare celor ce suferă din pri- 
cina lipsurilor băneşti, mai ales celor 
leproși, văduvelor și orfanilor. Chel- 
tuirea averii în folosul săracilor e 
semnul celei mai mari distincţii şi îi 
aduce creștinului (adică creștinului 
bogat căruia i se adresează aici Gri- 
gorie) un locaş în rai. Cuvântările 
Părinților Capadocieni marchează o 
nouă conștiință în lumea patris- 
tică a faptului că episcopii trebuie 
să fie „prietenii săracilor” (philo- 
ptochoi), adică fondatorii și finanţa- 
torii Bisericii și ai iniţiativelor de ca- 
ritate ale acesteia. Ceea ce însemna 
că trebuie să fie bogaţi și puternici, 
o paradigmă care s-a impus iute 
după secolul al IV-lea. Predicile lui 
Ioan Hrisostom sunt printre cele 
mai bune scrieri patristice care doje- 
nesc excesele inutile ale bogaţilor 
în faţa suferințelor săracului. Reto- 
rica lui predominant ad hominem 
a adus cu sine concepția că o etică a 
avuţiei abordată autentic stă nu atât 
în adunarea ei sistematică, ci mai 
degrabă în folosirea ei. În general, 
conflictul dintre elementele dispa- 
rate din practica și teoria creștină 
privitoare la proprietate și folosirea 
avuţiei nu a fost rezolvat realmente 
niciodată din Antichitate până as- 
tăzi. Însă această tensiune a slujit și 
ca un puternic factor motivant în di- 
versele cercuri ale societății creștine. 

Un lucru, cel puţin, este limpede: 
averea (uzul, renunţarea la ea, do- 
bândirea și ocrotirea ei) este o forță 
fundamentală în definirea și fixa- 
rea unei ţinte, nu doar a vieții ome- 
nești individuale, ci chiar şi a unor 
întregi sisteme societale. Analizând 
felul în care sunt prețuite averea 
şi bogăţia în Biserică şi în socie- 
tate putem observa în ce constă 
„comoara” unui individ, dar şi a 
ţesăturii sociale din jurul său („Căci 
unde este comoara ta, acolo va fi şi 
inima ta”, Mt. 6, 21). Acest domeniu 
al vieţii și pasiunii omenești repre- 
zintă, aşadar, una dintre manifes- 
tările cele mai limpezi ale seriozi- 
tăţii cu care Biserica sau indivizii 
asimilează valorile statornicite de 
carta Evangheliei. Deşi problema 
averii a fost abordată în corpusul 
patristic, cele mai multe încercări 
de răspuns (renunţarea completă 
la avere, folosirea ei în scop cari- 
tabil sau îngăduinţa ca Biserica să 
fie un izvor de filantropie, deta- 
șarea şi moderaţia) nu se ridică la 
înălțimea acestei probleme cen- 
trale și perene. Imaginea tânărului 
bogat care Îl întâlnește pe lisus 
pentru a se îndepărta de El abătut 
(Mc. 10, 21-22) bântuiește până azi 
conştiinţa creştină. 


D. Batson, The Treasure Chest of Early 
Christians (Grand Rapids, 2001); L. Gior- 
dani, The Social Message of the Early 
Church Fathers (Peterson, N.]., 1944); 
S.R. Hollman, The Hungry Are Dying: 
Beggars and Bishops in Roman Cappa- 
docia (Oxford, 2001); J.A. McGuckin, 
„The Vine and the Elm Tree: The Pa- 
tristic Interpretation of Jesus” Teaching, 

on Wealth”, în W.]. Sheils și D. Wood, 
ed., The Church and Wealth (Studies in 
Church History 24; Oxford, 1987), 1-14; 
P. Phan, Social Thought (Message of 
the Fathers of the Church 20; Wil- 
mington, Del., 1984); ]. de Santa Ana, 
Good News to the Poor: The Challenge of 
the Poor în the History of the Church 
(New York, 1979); M. Sheather, „Pro- 
nouncements of the Cappadocians 
on Issues of Poverty and Wealth”, în 
P. Allen, et. al., Church (Everton Park, 
Australia, 1998); W. Shewring, Rich 
and Poor in Christian Tradition (Londra, 
1996); G. Uhlhorn, Christian Charity 
în Ancient Church (New York, 1883). 


Avort vezi Familie, Etică sexuală, 
Suflet 

B 


Bardesan (cca 154-222) 


Cunoscut, de asemenea, și ca 
Bar-Daysan, Bardesan a fost primul 
poet creştin sirian, dar niciuna din- 
tre lucrările sale nu au supravie- 
ţuit, cu excepția unor titluri pe care 
le menţionează Efrem în Imnuri îm- 
potriva ereticilor 55. Fragmente din 
proza sa sunt păstrate de scriitorii 
de mai târziu care îl dezaprobă (din 
perspectiva ortodoxiei niceene din 
secolul al IV-lea), fiindcă susţine 
idei gnostice. Sistemul său poate 
fi deslușit dintr-o carte care a su- 
pravieţuit până la noi, Dialog de- 
spre destin (Cartea legilor țărilor). 
Unii cercetători sunt de părere că 
lucrarea apocrifă Faptele lui Toma 
a fost scrisă în școala sa. Astrologia 
ocupa un loc important în sistemul 
său și dorea să discute modul în 
care libertatea personală putea fi 
înțeleasă în lumina destinului. El 
susține, împotriva obișnuitului fa- 
talism al astrologilor, că Hristos 
a contracarat forța copleșitoare a 
planetelor. La Bardesan se observă 
o nuanţă dualistă: în această lume, 
răul este profund amestecat cu 
binele, o temă pe care el o descrie 
într-o formă semitică ca pe o bătă- 
lie între lumină și întuneric. Efrem 
Sirul, în secolul al IV-lea, susține 
că Bardesan a înţeles Întruparea 
lui Hristos ca fiind o simplă apariţie 
de natură umană (dochetism). A 
fost un exemplu interesant de teo- 
log de palat, un filosof-astrolog 

creștin la curtea Regelui Abgar VIII 
al Edessei. 


H.J.W. Drijvers, The Book of the 
Laws of Countries: Dialogue on Faith of 
Bardaisan of Edessa (Assen, Olanda, 1965); 
idem, Bardaisan of Edessa (Studia Se- 
mitica Neerlandica 6; Assen, 1966). 


Barsanuphius vezi Varsanufie 
și loan 


Basilides vezi Vasilide 


Benedict de Nursia (cca 480-540) 


Considerat în prezent drept în- 
temeietorul de drept al monahis- 
mului apusean și cel care i-a impri- 
mat un stil și un caracter organizat 
ce a dominat întreaga experiență 
ascetică apuseană de mai târziu, 
Sfântul Benedict a avut, pe vremea 
sa, puţini adepţi şi o neînsemnată 
faimă locală. Regula sau planul său 
de organizare a comunității mona- 
hale l-a făcut renumit; la aceasta 
au contribuit și laudele papei Gri- 
gorie cel Mare adresate în influ- 
entele sale Dialoguri. Benedict pro- 
venea din localitatea apenină Nur- 
sia şi a studiat, în tinereţe, la Roma. 
Viaţa de oraș l-a dezgustat (Roma 
se afla pe atunci într-un grav declin 
politic) și s-a retras la Subiaco, lângă 
capitală, ducând o viaţă retrasă. 
Aici, a început să organizeze, cu di- 
ficultate, mici comunităţi ascetice. 
A întemeiat o comunitate la Monte 
Cassino, o aşezare ferită, situată 
pe vârful unui deal, la jumătatea 
drumului între Roma și Napoli, 
așezare ce s-a dovedit de ajutor 

pentru Benedict și monahii săi în 
condiţiile tulburi ale unei Italii 
bântuite de război. A compus re- 
gula sa adaptând îndrumări monas- 
tice timpurii (în special, prototipul 
numit Regula Magistrului) dar cu 
un accent personal pus pe caracte- 
rul necesar al grijii părintești blajine, 
care ar trebui să îl caracterizeze pe 
stareț sau pe conducătorul mănăs- 
tirii. Monahii săi urmau să-şi gă- 
sească mântuirea prin ascultare și, 
în consecinţă, stareţul trebuia să fie 
în îndatoririle sale un păstor auten- 
tic, un adevărat chip al lui Hristos. 
În toată lucrarea sa, accentul este 
pus pe monahismul înţeles ca o 
chestiune de viaţă de obşte sau 
cenobitică. Îndatorirea principală 
a mănăstirii era Opus Dei — lucra- 
rea lui Dumnezeu, adică rugăciune 
şi liturghie în fiecare zi. Benedict 
îi consideră pe Vasile cel Mare (al 
Cezareei) şi loan Casian drept 
maeștrii duhovniceşti ai monahi- 
lor. Regula lui Benedict a fost con- 
siderată de predecesori drept un 
exemplu minunat de moderație în- 
țelegătoare. Monahii săi au fost obli- 
gaţi să părăsească, în 570, Monte 
Cassino din cauza atacurilor lom- 
barzilor şi să se refugieze la Roma, 
aceasta fiind centrul de unde a 
început popularizarea regulii lor. 
Carol cel Mare, capul Sfântului Im- 
periu Roman, a insistat ca Regula 
lui Benedict să devină normativă 
pentru mănăstirile aflate sub stăpâ- 
nirea sa şi, după secolul al X-lea, a 
dobândit un statut normativ tot mai 
accentuat, asigurând întregii Biserici 

apusene o coeziune și organizare 
eclesiastică ce a marcat-o profund. 


]. Chapman, St. Benedict and the 
Sixth Century (Londra, 1929); L. von 
Matt și $. Hilpisch, Saint Benedict (Chi- 
cago, 1961); ]. McCann, The Rule of St. 
Benedict (Londra, 1952). 


Biserica 


Termenul englez „church” (germ. 
kirche) derivă din grecescul ky- 
riakon, care înseamnă „ceea ce apar- 
ţine Domnului”. În principal, cuvân- 
tul se referă la o clădire sau obiect 
sacru; conceptul anglo-saxon de bi- 
serică amestecă invariabil ideea de 
proprietate cu cea de colectivitate, 
idei care erau iniţial destul de dis- 
tincte în gândirea creștină. Cuvân- 
tul vechi pentru biserică în calitate 
de societate a credincioșilor este 
ekklesia, un termen care desem- 
nează „chemarea” sau alegerea po- 
porului. În această accepţie, este un 
termen deosebit de important în 
scrierile Noului Testament, folosit 
pentru a semnifica conceptul de 
trup al credincioșilor creştini în cali- 
tate de societate nou-constituită a 
celor aleși prin Legământ, comu- 
nitatea noii ere, trupul mistic al lui 
Hristos. A fost un cuvânt care a 
avut precursori seculari şi biblici. 
Însemna adunarea cetăţenilor din- 
tr-un oraș elenistic (cf. Fapte 19, 39) 
şi este cuvântul folosit de Septua- 
ginta pentru adunarea (ebraicul qa- 
hal) adevăratului Israel (cf. Deut. 
23, 3; Neem. 13, 1; Fapte 7, 38). Cu- 
vântul este rar folosit în Evanghelii 


60 


sau în Faptele Apostolilor (Mt. 16, 
18; 18, 17; Fapte 5, 11) dar este in- 
tens întrebuințat în literatura pau- 
lină, ceea ce sugerează că era un 
concept introdus de creştinii ele- 
niști pentru a desemna atât comu- 
nitatea locală de credincioşi (Gal. 
1, 2; 1 Tes. 1, 1), cât şi ideea de 
frăţie creştină universală (| Cor. 
12, 28). Gânditorii creştini au spe- 
culat adesea asupra momentului 
în care Biserica a fost întemeiată (la 
chemarea ucenicilor, la instituirea 
euharistiei, la Răstignire [vezi cruce] 
sau la Cincizecime) dar semnele 
incipiente ale unei comunităţi orga- 
nizate (deşi una apocaliptică) se 
găsesc în alegerea de către lisus a 
celor doisprezece apostoli pentru 
a fi învățători misionari și jude- 
cători ai celor doisprezece triburi 
ale unui Nou Israel (Mt. 10, 1-16; 
19, 28). În cea de-a patra Evanghe- 
lie, nașterea Bisericii este o taină 
care nu poate fi dezvăluită decât 
numai prin moartea mântuitoare 
a lui lisus (In. 12, 20-23), după ce 
Şi-a dat Duhul Său (In. 19, 30; 20, 
22-23). Prima reflecţie patristică de- 
spre natura Bisericii este fragmen- 
tară şi se cunosc puţine lucruri pre- 
cise despre organizarea instituțio- 
nală a vieţii Bisericii în primul se- 
col. În literatura secolului al II-lea, 
se impune imageria paulină a Bi- 
sericii ca mireasă, trupul mistic sau 
templul lui Hristos (cf. 2 Clement 
14) şi este unită cu apariția unui nou 
sentiment printre primii creştini, 
cel de identitate de sine. Acest sen- 
timent s-a dezvoltat probabil re- 
pede, pe măsură ce conflictul cu 

sinagoga nu se stingea, însă a de- 
venit o schismă tot mai adâncă și 
permanentă pe măsură ce tot mai 
mulți convertiți provenind dintre 
neamuri adoptau creștinismul (vezi 
iudaism). În Prima epistolă a lui 
Clement, întâlnim o reverberaţie 
semnificativă a dorinţei pauline 
de reglementare a statutului „bise- 
ricilor de casă” care evoluaseră în 
ceva mai amplu. Această lucrare 
oferă o imagine despre ecleziolo- 
gia şi organizarea Bisericilor din 
Roma şi Corint la începutul seco- 
lului al II-lea. Aici, accentul este 
pus pe armonia și colegialitatea din 
adunarea sfinţilor. Creștinii trebuie 
să asculte de preot și nu să-l înde- 
părteze (1 Clement 1). Biserica este 
adunarea celor aleși, sfințiți prin 
voinţa lui Dumnezeu, prin mijlo- 
cirea lui lisus Hristos (1 Clement 42). 
În prologul Martiriului lui Policarp 
(cca 156), se observă un sentiment 
la fel de puternic al unei comuni- 
tăți care se manifestă, pe de-o parte, 
pe pământ şi care, pe de altă parte, 
aparţine unei alte rânduieli, așa 
cum rezultă din cuvintele: „Către 
Biserica lui Dumnezeu care locu- 
iește ca un peregrin în Smirna, către 
Biserica lui Dumnezeu care locu- 
ieşte ca un peregrin la Philome- 
lium și către toate adunările Sfintei 
şi Catholicei Biserici de pretutin- 
deni”. 2 Clement oferă deja indicii 
despre faptul că reflecția intensă 
asupra temei „Biserica este taina 
mântuirii” a fost mai mult decât 
un fenomen sociologic, fiind predo- 
minantă în gândirea patristică; de 
exemplu, el discută preexistența 

ekklesiei: „Ştiu că nu sunteţi lipsiţi 
de cunoștința faptului că Biserica 
este Trupul lui Hristos. Căci Scrip- 
tura spune: Dumnezeu i-a făcut 
bărbat şi femeie. Aici, bărbatul este 
Hristos, femeia este Biserica. Mai 
mult, sfintele cărţi și apostolii spun 
că Biserica nu aparține prezentului, 
ci a existat încă de la începuturi” 
(2 Clement 14). Această învăţătură 
evoca învăţătura ebraică potrivit că- 
reia Tora este veșnică, dar era acum 
reformulată pentru a denumi reali- 
tatea apocaliptică a Bisericii. Biserica 
a preexistat în planul cel veşnic al 
lui Dumnezeu și în unire mistică 
cu Logosul, Soțul și Mântuitorul ei. 
În lucrarea Păstorul lui Herma, scri- 
să la Roma la începutul secolului 
al II-lea, poate fi regăsită, de ase- 
menea, o idee similară despre taina 
eshatologică. Herma are o vedenie 
despre Biserica înfățișată ca o fe- 
meie bătrână: „Fiindcă ea a fost 
creată prima dintre toate cele create 
şi pentru ea a fost creată lumea” 
(Păstorul lui Herma, Vedenia 11, 4). 
Origen a preluat această idee a Bi- 
sericii preexistente ca societate mis- 
tică a celor aflați în comuniune cu 
Logosul (Comentariu la Cântarea Cân- 
țărilor 11, 8) şi prin el, va avea o pu- 
ternică influență asupra imagina- 
rului creştin ulterior, stabilind tonul 
pentru ecleziologia (concepția de- 
spre Biserică) patristică de mai târ- 
ziu care a reuşit să se afirme mai 
presus de problemele concrete ale 
unității Bisericii. În principal, apo- 
logeţii considerau Biserica drept 
„comunitatea mântuirii”. În Păsto- 
rul lui Herma, Biserica este înfăţi- 

şată în una dintre cele trei vedenii 
(Vedenia 3) ca fiind un „turn neter- 
minat”, la care se mai adaugă încă 
pietre, chiar dacă timpul este aproa- 
pe de sfârșit. Teofil descrie Bise- 
ricile drept porturi sigure, unde co- 
răbiile naufragiate pot fi în sigu- 
ranță (Către Autolic 2, 14), şi mul- 
tor alți apologeţi, precum autorul 
Epistolei către Diognet, Aristide, Ate- 
nagora, Minucius Felix, Tertulian 
şi Lactanţțiu le-a plăcut, atunci când 
se adresau unui auditoriu educat 
(şi străin), să arate către comuni- 
tăţile de creştini ca fiind societăţi 
ideale unde stăpâneau morala și 
armonia, adevărate oaze şi faruri 
călăuzitoare într-o societate extrem 
de conflictuală. De la epistolele lui 
Ignatie, din secolul al II-lea, la in- 
diciile pe care Iustin le oferă în 
Prima Apologie, este clar că siste- 
mul adunărilor liturgice și preoții 
care le prezidează sunt factori im- 
portanţi în consolidarea unui sens 
organizat al ekklesiei. La Ignatie, 
temele dominante sunt unitatea 
Bisericii centrate în jurul euharistiei 
şi chezășuită de unitatea pe care 
episcopul o asigură adunării. Pe 
la sfârşitul secolului al II-lea, pro- 
blema unităţii Bisericii a devenit 
din ce în ce mai acută şi mai con- 
cretă şi această idee va fi cea care 
începe să domine ecleziologia pa- 
tristică în secolul al III-lea. Irineu 
a socotit remarcabil faptul că Bise- 
rica era o comunitate unică, având 
aceeaşi minte și inimă, oricât de 
împrăștiată ar fi din punct de ve- 
dere geografic. Unitatea de prac- 
tică şi de credinţă a fost „semnul 

principal” al autenticității (Adver- 
sus haereses 1, 10) şi conceptul cheie 
care explică modul în care s-a dez- 
voltat ideea celor „patru semne” 
de autenticitate ale adevăratei Bise- 
rici (una, sfântă, catholică şi aposto- 
lică). Clement din Alexandria şi Ori- 
gen au preluat același concept, de 
taină a unităţii, drept semn al ade- 
vărului în lupta lor cu învățătorii 
gnostici sectari. Urmând calea tra- 
sată de Epistolele ioanine, amân- 
doi au definit Biserica drept comu- 
niune unită, din rândurile căreia 
se desprindeau grupările sectare, 
pierzând astfel orice drept de a fi 
numiţi „Biserică”. Clement afirmă 
în acest sens următoarele: „În mod 
clar, aceste erezii mai vechi, şi altele 
mai recente sunt inovații contrafă- 
cute ale mai vechii și adevăratei 
Biserici. Cred că s-au spus sufici- 
ente lucruri care dovedesc că uni- 
tatea este un semn caracteristic al 
adevăratei și străvechii Biserici” 
(Stromate 7, 17, 107). Aceasta a dat 
naștere puternicei concepții patris- 
tice potrivit căreia Biserica este una, 
în sensul că este indivizibilă. Nu 
poate fi admis cazul în care o Bise- 
rică se divide, iar părţile să pre- 
tindă încă titlul de Biserică. Dacă 
se produce o schismă, gruparea des- 
prinsă a pierdut de facto dreptul 
de a fi Biserică. Pentru a decide care 
este Biserica şi care este facțiunea 
eretică sau schismatică, trebuie fă- 
cut apel la principiile tradiţiei, apos- 
tolicităţii și la practica generală a 
celorlalte Biserici. La jumătatea se- 
colului al III-lea, disputa novațiană 
a slujit stimularea unei dezbateri 

ample asupra acestui subiect şi în 
această perioadă se pot găsi pri- 
mele tratate sistematice dedicate 
temei. În vremurile mai liniștite, 
se credea că o cetate trebuie să aibă 
un singur episcop și acesta garan- 
tează, în mare măsură, coerenţa 
comunității creștine. Acum, drept 
urmare a persecuțiilor nimicitoare, 
diviziunile interne din comuni- 
tate în privinţa chestiunii cine este 
„vrednic” să fie admis în Biserică, a 
dezbinat comunităţile din toată 
lumea. În 252, la Roma, preotul 
Novaţian s-a împotrivit papei Cor- 
neliu, pe care l-a denunţat ca fiind 
un fals episcop din cauza politicii 
sale de reprimire în Biserică a celor 
care se lepădaseră de Hristos în 
timpul persecuției lui Decius. No- 
vaţian arată cum conceptul de Bi- 
serică — societatea aleșilor puri era 
discordantă cu cel de Biserică — 
comunitatea celor primiţi înapoi, 
un factor care va fi exacerbat doar 
după secolul al IV-lea, când Bise- 
rica a trecut prin grele încercări. 
Corneliu și succesorul său, Ştefan, 
au susținut ideea unei Biserici care 
este locul în care sunt iertate păca- 
tele. Nou-alesul episcop al Carta- 
ginei, Ciprian, a fost atras în dis- 
pută fiindcă propria sa Biserică 
se afla într-o situație asemănătoare, 
supraviețuitorii persecuției contes- 
tând autoritatea lui de episcop. A 
apelat la Roma, întrebându-l pe 
Ştefan (Epistola 72) dacă cei din 
rândul novaţienilor care primiseră 
botezul schismatic trebuiau bote- 
zaţi din nou. Lui i se părea logic că, 
de vreme ce aceștia erau o sectă, 

nu puteau fi Biserică şi, astfel, nu 
puteau administra Tainele Bisericii. 
Ştefan a sfătuit ca aceștia să nu fie 
rebotezați, dar Ciprian a dobândit 
sprijin din partea altor episcopi 
în favoarea cauzei sale şi a scris 
unul dintre primele tratate dedi- 
cate ecleziologiei (Unitatea Bisericii 
Catholice). Nu în mod surprinză- 
tor, tema sa centrală este nevoia 
unităţii. Concepţiile lui Ciprian 
se vor bucura de mare autoritate, 
dar disputa cu tradițiile romane a 
creat o fisură care a dezvăluit mai 
multe probleme în identificarea 
celor care se aflau în Biserică sau 
în afara ei, în special când nu era 
implicată nici o chestiune dog- 
matică (sau chiar și când a fost, pre- 
cum controversa ariană din se- 
colul al IV-lea care a cauzat atâta 
tulburare). La începutul secolului 
al V-lea, Augustin va readuce în 
dezbatere chestiunea despre uni- 
tate când a fost el însuși pus în fața 
unor probleme grave cauzate de 
mișcarea donatistă (care pretin- 
dea că ea era Biserica adevărată, iar 
Augustin și catholicii erau schis- 
matici nelegitimi). În lucrările sale 
antidonatiste (de exemplu, Rezu- 
matul unui dialog cu donatiştii), Au- 
gustin a direcționat tradiţia latină 
către ideea de Biserică drept comu- 
nitatea păcătoşilor iertaţi, şi nu 
împărăţia celor puri. El a tâlcuit 
pilda semănătorului spunând că 
Dumnezeu ar trebui lăsat să de- 
cidă cine este cu adevărat creştin, de 
vreme ce acest lucru nu este evi- 
dent pentru ochii omenești. El a dat 
astfel un răspuns irenic multor 

chestiuni sectare care au şicanat 
ecleziologiile exclusiviste, dar nu 
a abordat întrebarea lui Ciprian 
despre modul în care poate fi re- 
cunoscut un schismatic care a în- 
cetat să mai fie în Biserică, de mem- 
brul autentic al Bisericii (o chesti- 
une care se află chiar în miezul 
disputei donatiste). Augustin a 
vrut să privească la o scară mai 
largă apartenenţa ideii de fideli- 
tate tradițională la doctrina apos- 
tolică, spaţiul în conceptul de mân- 
tuire și comuniunea cu trupul creş- 
tin mai larg, cel universal. Totuși, 
el nu a rezolvat niciodată criza 
donatistă şi, în disperare de cauză, 
a făcut un apel către împărat, ce- 
rându-i să îi supună cu forța pe 
donatiști, pe baza versetului din 
Noul Testament: „Sileşte-i să intre” 
(Lc. 14, 23, Vulgata). Pentru Apus, 
aceasta era o prevestire a perioa- 
dei medievale care va urma după 
el. Cu toate acestea, existenţa schis- 
melor de lungă durată s-a dovedit a 
fi un ghimpe în coasta teologilor 
patristici timp de mai multe secole, 
pe măsură ce concepţia lor ideală 
despre Biserică văzută ca societate 
armonioasă a păcii a fost tot mai 
mult zguduită de realitatea schis- 
mei, națională nu doar locală. În 
Apus, după secolul al V-lea, papali- 
tatea a început să fie percepută tot 
mai mult drept focarul puternic (atât 
practic, cât și teoretic) al unităţii Bi- 
sericii. Roma a propovăduit un prin- 
cipiu al comuniunii apostolice ga- 
rantat de comuniunea celorlalte 
scaune cu „scaunul lor apostolic” 
(vezi Leon cel Mare, Epistola 119), 

o teorie care, în curând, s-a dez- 
voltat în dogma medievală a papa- 
lităţii care marchează mare parte 
din ecleziologia Catolicismului 
apusean. În Răsărit, coeziunea ne- 
cesară pentru identificarea Bise- 
ricii a fost oferită mai puţin de scau- 
nele majore principale și mai mult 
prin colaționarea crescândă a legii 
canonice, acțiune supravegheată 
de împăratul bizantin. Cei care s-au 
dovedit a nu fi în armonie cu au- 
torităţile apostolice (şi, din ce în 
mai mult, cu cele patristice) au fost 
anatemizaţi sinodal și excomuni- 
cați din Biserică. Acolo unde pute- 
rea seculară aplica decizia, era un 
proces simplu și limpede. Acolo 
unde această putere nu avea aco- 
perire (un aspect tot mai evident pe 
măsură ce islamul înlătura trep- 
tat orânduirea bizantină), această 
ecleziologie practică a întâmpinat 
mari probleme şi zone întinse, pre- 
cum comunităţile creștine din Siria, 
Africa de Nord, Armenia şi Etiopia, 
au căzut din comuniunea cu Bizan- 
ţul, părăsind Biserica Răsăriteană 
fără să lase prea multe oportuni- 
tăţi de reconciliere. 


G. Bardy, La theologie de l'eglise de 
saint Clement de Rome ă saint Irence 
(Unam Sanctam 13, Paris, 1945); idem, 
La theologie de l'6glise de saint lrence au 
concile de Nicee (Unam Sanctam 14; 
Paris, 1947); R.B. Eno, Teaching Autho- 
rity în the Early Church (Wilmington, 
Del., 1984); R.F. Evans, One and Holy: 
The Church în Latin Patristic Thought 
(Londra, 1972); W.H.C. Frend, The Do- 
natist Church: A Movement of Protest 
in Roman North Africa (Oxford, 1952); 

T. Halton, The Church (Wilmington, 
Del., 1985); R. Murray, Symbols of Church 
and Kingdom: A Study in Early Syriac Tra- 
dition (Cambridge, 1975); ].C. Plumpe, 
Mater Ecclesia: An Enquiry into the Con- 
cept of Church as Mother in Early Chris- 
tianity (Washington, 1943). 


Boethius (cca 480-525) 


Anicius Manlius Torquatus Se- 
verinus Boethius a fost un aristo- 
crat roman care a trăit în Italia, pe 
timpul ocupaţiei ostrogote. A stu- 
diat retorica şi filosofia; în scrierile 
sale a încercat, cu o anumită origi- 
nalitate, să sintetizeze într-o ma- 
nieră creștină, sistemele neopla- 
tonismului (vezi Plotin, Proclus), 
aristotelismului şi stoicismului. 
Adaptările şi traducerile sale în 
latină a autorilor greci au fost deo- 
sebit de influente. Cariera sa filo- 
sofică a fost întreruptă atunci când 
a intrat în administraţia publică, 
în slujba regelui ostrogot Teodoric. 
A fost ales consul în 510, iar în 
522 a îndeplinit funcția de condu- 
cător al cancelariilor de la curtea 
din Ravenna. În curând, avea să 
fie acuzat de trădare, mai exact, de 
faptul că s-ar fi implicat în nego- 
cieri secrete cu împăratul bizantin, 
și a fost întemnițat la Ticinum (ac- 
tuala Pavia) și executat cândva între 
anii 524 şi 526. Credinţa dreaptă 
a lui Boethius, alăturată valorii sale 
simbolice de patriot roman exe- 
cutat de un rege arian, a dus la apa- 
riția unui cult local, fiind cinstit la 
Pavia sub numele de Sfântul Se- 
verin. A lăsat în urma sa tratate 
despre quadrivium - curriculum-ul 

şcolar medieval al studiilor supe- 
rioare (muzica, aritmetica, geome- 
tria și astronomia), tratate care au 
avut o pronunţată influenţă în 
Apus, mai ales în domeniul logicii. 
Concepţia sa despre filosofie era 
că toate școlile puteau fi reduse la 
un corpus central de doctrină, sub 
îndrumarea credinţei creștine. Cre- 
dinţa însăși putea fi luminată prin 
investigaţie rațională. Preocupa- 
rea sa a fost să cerceteze domeni- 
ile specifice revelației și rațiunii 
şi prin aceasta, el este predeceso- 
rul scolasticii medievale. În lucră- 
rile teologice a scris comentarii tâl- 
cuind credința niceeană despre hris- 
tologie şi Treime (un act curajos 
la o curte ariană) și a lăsat o am- 
prentă durabilă în privinţa defi- 
nițiilor unor termeni cheie care 
aveau să devină [definiţii] clasice — 
„persoană” (o substanţă indivi- 
duală având o fire rațională) și „eter- 
nitate” (a avea deplin și simultan 
o viață nelimitată). Cea mai fai- 
moasă lucrare a sa este Consolarea 
filosofiei, scrisă pe când era în închi- 
soare și în care se luptă, într-un 
mod foarte personal, cu chestiunea 
nedreptăţii sociale și providenţa 
lui Dumnezeu. A devenit una din- 
tre cele mai iubite cărţi ale lumii 
medievale latine, o reiterare încreș- 
tinată a idealului platonic potri- 
vit căruia, prin fidelitate față de un 
mod de viață filosofic, sufletul de- 
vine coerent, stabil și pregătit pen- 
tru vederea lui Dumnezeu. 


H. Chadwick, Boethius: The Con- 
solation of Music, Logic, Theology and 
Philosophy (Oxford, 1981); G. O'Daly, 

The Poetry of Boethius (Chapel Hill, 
1991); M.T. Gibson, ed., Boethius: His 
Life, Thought, and Influence (Oxford, 
1981); V.E. Watts, trad., Boethius: The 
Consolation of Philosophy (Harmond- 
sworth, Marea Britanie, 1999). 


Botez 


Cuvântul grec înseamnă a stropi 
cu apă și a fost atestat inițial ca 
ritual de inițiere în iudaism al fe- 
meilor convertite. Modul în care 
botezul a devenit ritualul principal 
de primire în creştinism rămâne 
neclar, dar a fost cu siguranţă sta- 
bilit ca ritual principal de iniţiere 
în mediul elenist din Biserica pri- 
mului secol, aşa cum se observă 
în relatarea despre Filip și eunu- 
cul etiopian (Fapte 8, 26-40). Pavel 
l-a promovat intens, tot el fiind 
cel care a oferit prima explicaţie 
teologică a importanţei sale mis- 
tice (împroprierea tainei morții şi 
Învierii lui Hristos) în Rom. 6, 1-11. 
Noul Testament asociază botezul 
cu iertarea păcatelor şi darul Sfân- 
tului Duh (Fapte 2, 38), încorpo- 
rarea în trupul Bisericii (1 Cor. 
12, 13) și intrarea în mântuire (| Pt. 
3, 21). Toate aceste teme sunt lu- 
ate ca standard de primii scriitori 
patristici (Barnaba 11; Păstorul 
lui Herma, Vedenia 3, 3, L; idem, 
Porunca 4, 3, 3; Pilda 9, 13, 3,6; 
Teofil al Antiohiei, Către Autoly- 
cus 2, 16; Irineu, Demonstrația pro- 
povăduirii apostolice 3; ibidem, 42; 
Clement din Alexandria, Paeda- 
gogus 1, 6, 25-32). Exegeza tradi- 
ţională, de asemenea, a adoptat 

mai multe tipuri din Vechiul Tes- 
tament drept simboluri principale 
ale botezului creştin, în special 
potopul (Fc. 6-9; 1 Pt. 3, 20-21) și 
trecerea prin Marea Roşie (leș. 
14; ] Cor. 10, 1-2). Textul întemeie- 
tor pentru botezul creştin a fost 
relatarea evanghelică despre bo- 
tezul lui lisus de la Iordan de 
către loan (Mt. 3, 13-17; Mc. 1, 9-11; 
Lc. 3, 21-22). Relatarea ioanină a 
evenimentului adună în sine toate 
modurile paradoxale în care Evan- 
ghelia vede ritualul baptismal, fi- 
indcă reușește să transmită cu suc- 
ces tradiţia despre botezul lui lisus 
de către loan în cuvinte care, cu 
grijă, Îl îndepărtează complet pe 
Iisus din evenimentul botezului. 
În relatarea celei de-a patra Evan- 
ghelii lisus nu este botezat și nici 
nu practică ritualul botezului (In. 
4, 2). Insistând asupra acestui as- 
pect, Evanghelistul vrea să spună 
ceva anume; de fapt, doar ucenicii 
lui lisus sunt cei care au instituit 
forma ritualului, acest lucru fiind 
o insistenţă stranie ce vorbește 
despre un element de controversă 
apologetică deja prezent în Bise- 
rică. Ideea introducerii ritualului 
de către ucenicii (posibil, la o dată 
mai târzie) transpare și din rela- 
tarea de la Matei despre îndemnul 
de a boteza rostit de lisus cel înviat 
în ultimele rânduri din Evanghe- 
lie (Mt. 28, 19). Şi totuși, Evan- 
ghelia după loan, ambiguă în ceea 
ce priveşte atitudinea sa față de 
ritual, este aceeași care pledează 
puternic pentru necesitatea și prac- 
tica de a fi „născut din apă şi din 

duh” (In. 3, 5). Dacă relatările evan- 
ghelice par, în general, stânjenite 
de imaginea lui lisus Care Se su- 
pune botezului de curăţire al lui 
loan (vezi diferențele dintre ver- 
siunile de la Marcu şi Matei), pro- 
babil, aceasta se datorează faptu- 
lui că ei se aflau sub presiunea apo- 
logetică din partea ucenicilor Bote- 
zătorului. Mulţi dintre adepţii de 
seamă ai lui lisus fuseseră inițial 
ucenici ai lui loan, și dacă același 
lucru ar fi fost adevărat şi în cazul 
lui lisus Însuși (vezi maniera în care 
lauda Sa la adresa lui loan este 
radical „domolită” la Mt. 11, 11), o 
„separaţie” mai clară a fost poate 
dorită de prima generaţie de apos- 
toli, chiar dacă este posibil ca reali- 
tatea să fi fost cu totul alta din 
punct de vedere istoric. Chiar și 
aşa, dacă „semnul profetic” dis- 
tinctiv al lui loan Botezătorul era 
întrebuințarea ritualică a apei pen- 
tru a simboliza curățirea şi pocă- 
inţa, este clar că slujirea lui lisus 
(începută după arestarea lui loan) a 
schimbat centrul de interes și, prin 
urmare, și-a schimbat „semnul pro- 
fetic” principal de la botezarea în 
râu la mesele comune în așezările 
rurale din Galileea (un aspect care 
l-a tulburat îndeajuns pe loan încât 
să îl facă să se întrebe despre inten- 
ţiile lui lisus: Lc. 7, 18-23). Dacă 
afundarea în apă se potrivea cu 
teologia pocăinţei a lui loan şi a 
fost legitimată de acceptul lui lisus 
[de a fi botezat] drept pregătirea 
corectă pentru propovăduirea Îm- 
părăţiei (Lc. 7, 24-30), atunci, sem- 
nul meselor se potrivea exact cu 

învăţătura lui lisus despre recon- 
cilierea pe care o întâlnim în prac- 
tica „ospăţului de nuntă” ce înso- 
țește venirea Împărăției. Se poate 
spune că ambele comemorări ritua- 
lice, euharistia, ca ospăț de împă- 
care (centrată din ce în ce mai mult 
pe Pătimiri datorită circumstanțelor 
ce țin de ultima săptămână de viaţă 
a lui lisus) şi ritul botezului, ca 
schimbare a vieţii prin pocăință, 
au fost menite să devină stâlpii 
identităţii organice a comunității 
creștine. Pe la jumătatea secolu- 
lui I, atât euharistia, cât şi botezul 
erau considerate ca fiind iniţieri 
mistice în taina morții și învierii. 
Începând cu secolul al II-lea, bo- 
tezul era pregătit printr-o lungă 
perioadă de post și rugăciune pre- 
mergătoare sărbătoririi Paștelui 
(originea Postului Mare în tradiția 
creştină). Candidaţii primeau mai 
multe îndrumări cu caracter moral 
(Didahia 7; lustin, Prima Apologie 61) 
şi în mai multe locuri (în special 
în Africa de Nord), clerul îi punea 
pe candidaţi la o serie de exami- 
nări severe care aveau ca scop cer- 
cetarea ținutei morale și a purtării 
anterioare. Atunci când clerul era 
mulțumit de faptul că cererea de 
a primi botezul este însoţită de o 
dorinţă sinceră de schimbare a sti- 
lului de viață, candidaţii erau pri- 
miți la botez şi de aici, la comuni- 
unea euharistică. Pe la începutul 
secolului al III-lea, așa cum reiese 
din Tradiţia apostolică a lui Ipolit 
și din tratatul De baptismo al lui 
Tertulian, se pare că perioada de 
instruire putea fi extinsă până la 

trei ani. Pe la mijlocul secolului al 
III-lea (așa cum se poate vedea din 
lucrarea lui Origen Despre rugă- 
ciune care cuprinde îndrumări adre- 
sate în Postul Mare candidaţilor 
din Cezareea), catehizarea implica 
explicarea pasajelor importante 
scripturistice şi memorarea Cre- 
zului şi a Rugăciunii Domnești. 
În preajma botezului (săvârșit de 
obicei de Paşti, dar deja în seco- 
lul al IV-lea, de asemenea cu ocazia 
unor sărbători precum Cincizeci- 
mea sau Epifania [Botezul Dom- 
nului]), candidaţii erau supuși exor- 
cizării. Importanţa ritualului de 
exorcizare era legată de faptul că, 
pe atunci, majoritatea candidaților 
erau adulţi, care veneau la crești- 
nism după ce fuseseră implicaţi 
activ în religiile elenistice care erau, 
în general, considerate de Biserica 
timpurie drept „culte demonice”. 
Pe măsură ce botezul pruncilor a de- 
venit din ce în ce mai popular (Ius- 
tinian l-a oficializat drept normă 
în Biserica secolului al VI-lea), să- 
vârşitorii botezului au devenit trep- 
tat preoții de la sate, spre deose- 
bire de primele veacuri, în care 
săvârşitorul era episcopul, într-o 
ceremonie solemnă ce avea loc o 
dată pe an. În primele relatări de- 
spre ritualul baptismal, rugăciunile 
de deasupra apei sunt lungi și so- 
lemne, invocând pogorârea Duhu- 
lui Sfânt deasupra apei. Candi- 
daţii erau unși cu ulei, intrau în 
ape dezbrăcaţi (femeile erau asis- 
tate de diaconiţe) şi, mărturisind 
credinţa lor, erau afundaţi de trei 
ori în apă (Tertulian, Împotriva lui 

Praxeas 26; Chiril al Ierusalimului, 
Cateheze 17, 14; Vasile al Ceza- 
reei, Despre Sfântul Duh 15, 35; 
Ambrozie, Despre Taine 3, 1, 1; loan 
Hrisostom, Cuvântări catehetice 2, 
26; idem, Omilie la loan 25, 2). Apoi 
erau înveșmântaţi (în haine albe, de 
aici termenul candidatus sau „îm- 
brăcat în alb”) şi aduși în fața epis- 
copului; acesta îi ungea cu mir sfințit 
ce simboliza „pecetea Sfântului 
Duh”, îşi punea mâinile pe ei și, 
în cei dintâi ani, îi conducea la o 
masă simbolică ce consta din lapte 
și miere. Cei din adunare își dă- 
ruiau sărutul păcii şi continuau 
liturghia cu săvârşirea euharistiei 
(întreruptă pentru ca astfel 
candidaţii să poată participa la ea 
după primirea botezului). Biserica 
africană era mult frământată de 
întrebarea dacă botezul ereticilor 
putea fi acceptat ca valid. Ciprian 
al Cartaginei şi Bisericile Răsări- 
tene erau, în general, înclinate să 
îl considere nevalid şi astfel, bo- 
tezau de novo (deşi existau excepții 
de la această regulă). În Apus a 
predominat o concepţie mai to- 
lerantă după lupta lui Augustin 
cu donatișştii, susținând că botezul 
eretic poate fi valabil dacă era să- 
vârşit în numele Treimii, iar ere- 
ticii erau adesea primiţi în Biserică 
prin punerea mâinilor. În secolul 
al VII-lea, papa Grigorie 1 şi-a ex- 
primat părerea că, deși întreita 
afundare era normală, era permisă 
și o singură afundare. Tradiţia ră- 
săriteană a apărat cu înverșunare 
practica afundării întreite în apă, 
dar practica latină a devenit, treptat, 

stropirea cu apă a capului (men- 
ţionată, de asemenea, ca practică 
legitimă în Didahia 7, dacă nu exista 
suficientă apă pentru afundare). 
În secolul al IV-lea, a existat o în- 
florire a ritualului și reflecţiei teo- 
logice în ceea ce priveşte practica 
botezului. Mai mulți dintre oame- 
nii de frunte ai Bisericii, precum 
Chiril al Ierusalimului (Cateheze) 
şi Grigorie din Nazianz (Cuvân- 
tări 38-40), au lăsat relatări despre 
pregătirile lor catehetice pentru 
ceremoniile de inițiere „care inspi- 
rau venerația”. Grigorie spune că 
experiența baptismală este o împli- 
nire mai profundă decât tot ceea 
ce străvechile religii de misterii au 
promis prin ceremoniile lor de ini- 
ţiere, iar Chiril oferă una dintre cele 
mai clare relatări care a ajuns până 
la noi despre practica sacramen- 
tală din secolul al IV-lea. Scrierile 
ierarhilor secolului al IV-lea, ul- 
tima generaţie care a mai condus 
săvârşirea unei forme solemne de 
inițiere baptismală, au stabilit to- 
nul pentru majoritatea practicilor 
liturgice care au urmat, până în 
perioada medievală. 


J].H. Crehan, Early Christian Bap- 
tism and the Creed (Londra, 1950); A. 
Hamman, Baptism: Ancient Liturgies 
and Patristic Texts (New York, 1967); 
G.W.H. Lampe, The Seal of the Spirit 
(Londra, 1951); J.A. McGuckin, „The 
Sign of the Prophet: The Significance 
of Meals in the Doctrine of Jesus”, 
Scripture Bulletin 16, 2 (summer 1986), 
pp. 35-40; E.]. Yarnold, The Awe-In- 
spiring Rites of Initiation: Baptismal Ho- 
milies of the Fourth Century (Slough, 
1972). 

C 
Calist al Romei (fl. 217-222) 


Fost sclav și, ulterior, diacon 
la Roma, având ca însărcinare să 
poarte de grijă catacombei de pe 
Via Appia (în prezent, Catacomba 
San Callisto), Calist a devenit papă 
în 217, urmându-i lui Zephyrinus 
şi, probabil, a murit ca martir. În 
timpul administraţiei sale, l-a ex- 
comunicat pe teologul Sabelius (vezi 
sabelianism) datorită teologiei sale 
monarhiene, dar a fost la rândul 
său acuzat de rivalul său, Ipolit, 
teologul Logosului, de a fi „patri- 
pasian” (adică un monarhian care 
nu poate deosebi între Dumnezei- 
rea absolută și pătimirea Logosului 
întrupat), probabil fiindcă avea o 
părere mai puţin entuziastă în pri- 
vinţa teologiei lui Ipolit. Calist a 
mai fost, de asemenea, acuzat de 
Ipolit de laxitate morală fiindcă i-a 
primit înapoi pe cei aflaţi sub ca- 
non datorită păcatelor sexuale (vezi 
penitență) și fiindcă a sprijinit le- 
galizarea căsătoriei dintre femeile 
de neam nobil şi sclavi. Mormân- 
tul său este încă cinstit în distric- 
tul Trastevere din Roma. Ar putea 
fi aceeași persoană cu Praxeas („Bă- 
găciosul”) atacat ca monarhian 
de Tertulian în tratatul său cu ace- 
lași nume. 


G.L. Prestige, Fathers and Heretics 
(Londra, 1954), cap. 2. 


Canoane 


Cuvântul derivă din termenul 
grec care semnifică regulă sau 

standard de măsură. Canonul Scrip- 
turii semnifică lista standard, re- 
gistrul definitiv al acelor cărți care 
au fost acceptate ca biblice. În prin- 
cipiu, are aceeași semnificație dacă 
este aplicat conceptului credal de 
„Canon al Adevărului”, sau „Ca- 
non al Liturghiei” sau „canoanelor 
unei catedrale” (membrii clerului 
menţionaţi în arhivele bisericești 
ca principalii slujitori ai unei cate- 
drale). În contextul Bisericii primare, 
cuvântul la plural desemnează lista 
conducătorilor sau deciziile cu ca- 
racter disciplinar luate de sinoade 
episcopale sau episcopi locali. În 
secolul al IV-lea, a început să ia 
naștere un corpus de decizii care 
au fost adesea atașate ca apendici la 
actele sinodale. Primele exemple vin 
de la Sinodul spaniol de la Elvira 
(306) şi Sinodul de la Arles (314). 
Colecţia de canoane sinodale va 
fi modelată de sinoadele de la în- 
ceputul secolului al IV-lea din Asia 
Mică: Ancira, Neo-Cezareea, Antio- 
hia, Gangra și Laodiceea. Tot felul 
de chestiuni disciplinare au început 
să intre sub incidenţa episcopilor. 
Cea mai prestigioasă colecţie de 
canoane a fost codul de reglemen- 
tări ataşat mărturisirii de credință a 
Sinodului de la Niceea (325). Ca- 
noanele de la Niceea au încercat 
să aducă ordine și să structureze 
o Biserică ce îndurase mult timp 
loviturile persecuției. După acest 
moment, canoanele reformatoare, 
alcătuite după modelul niceean, au 
început să fie atașate cu regulari- 
tate actelor sinodale și au format 
împreună codul juridic canonic al 

Bisericii. În Biserica răsăriteană, ele 
nu au fost niciodată cu adevărat 
argumentate rațional și până în 
această zi, canoanele străvechi co- 
există cu cele mai moderne, une- 
ori într-o contradicție reciprocă. 
În Apus au existat la nivelul de 
decizie mai multe mișcări care au 
adaptat sistemul legii canonice, în 
special după secolul al V-lea, iar 
legile Bisericii romane au început 
să aibă o circulaţie şi o influență 
lărgită. În patriarhatul apusean, 
deciziile papei, luate independent 
de legislația sinodală, au dobândit 
un statut normativ puternic (vezi 
papalitate). Aceste decrete au in- 
fluenţat mult forma legii canonice, 
în timp ce în Răsărit, problema emi- 
terii canoanelor a rămas legată de 
adunările sinodale. 


H. Hess, The Canous of the Council 
of Sardica, A.D. 343: A Landmark în the 
Early Development of Canon Law (Ox- 
ford, 1958); P. L'Huillier, The Church 
Of the Ancient Councils: The Disciplin- 
ary Work of the First Four Ecumenical 
Councils (New York, 1995); ]. Meyen- 
dorff, Byzantine Theology (New York, 
1974); R.C. Mortimer, Western Canon 
Law (Londra, 1953). 


Canonul Scripturii 


Cuvântul canon, în înţelesul de 
„regulă” sau standard de măsură, 
a fost adoptat de creștini pentru a 
denumi lista definitivă de cărţi care 
este socotită de Biserică drept Scrip- 
tură inspirată. Prima întrebuințare 
creştină a termenului „Scriptură” 
se găsește chiar în scrierile Nou- 

lui Testament (Mt. 21, 42; 26, 54; 
Mc. 12, 10; Lc. 4, 21; In. 5, 39; 
Fapte 17, 2; Rom. 1, 2; 1 Cor. 15, 3; 
II Tim. 3, 16), dar, atât aici, cât şi 
în Părinții apostolici denumeşte 
întotdeauna numai Vechiul Tes- 
tament. Din cele mai vechi timpuri 
însă, cuvintele lui lisus s-au bucu- 
rat de o autoritate imensă în miş- 
carea creștină şi, odată cu scrierea 
Evangheliilor și Epistolelor apos- 
tolice în a doua jumătate a seco- 
lului I, evenimentele din viaţa lui 
lisus și consemnarea lor au devenit 
oglinda reflectoare pentru o în- 
treagă realiniere a concepției Bise- 
ricii despre panoplia scripturistică 
(Lc. 24, 27). În acest sens, Noul 
Testament însuşi este un comen- 
tariu holistic al Scripturii, repre- 
zentând pentru Biserică „împlini- 
rea” (teleiosis) mărturisirii scrip- 
turistice a credinței lui Israel în 
Dumnezeu. Origen din Alexandria 
a fost cel care, la începutul seco- 
lului al III-lea, a așezat această con- 
cepţie pe o bază sistematică prin 
elaboratele sale scrieri exegetice, 
dar ea de la început a fost un aspect 
dinamic al teologiei creştine. Criza 
gnostică din secolul al II-lea a fost 
factorul care a pus în centrul aten- 
ţiei problema definirii exacte a ca- 
nonului cărţilor recunoscute. Înainte 
însă, atât Sinagoga, cât și Biserica 
aveau doar o idee vagă despre căr- 
ţile definitive ale Vechiului Tes- 
tament. Pentru creştini, aceasta nu 
era o chestiune critică de vreme 
ce textele respective nu aveau un 
statut de „drept primar”, ci erau 
cinstite în tradiția propovăduirii 

ca exemple morale și niciuna din- 
tre tabere nu făcuse vreodată apel 
la ele în controversele doctrinare. 
În perioada creştină deja, găsim 
reglementată literatura principală, 
care va deveni ceea ce numim as- 
tăzi Vechiul Testament, adică Legea 
și Profeţii, dar mai exista o mare 
varietate de alte texte care nu erau 
atât de des menţionate. Cercetă- 
torii moderni au susţinut că Sina- 
goga nu şi-a fixat cu adevărat ca- 
nonul decât după trecerea unui 
oarecare interval de timp de la ini- 
ţiativa comentatorilor creștini pa- 
tristici din primul secol d.Hr., care 
au considerat că lista Septuagintei 
(mai extinsă decât canonul ebraic) 
este suficientă pentru scopurile Bi- 
sericii; Origen însă şi-a exprimat 
anumite îndoieli despre valoarea 
reală a câtorva din adăugirile Sep- 
tuagintei (apendice la Daniel pre- 
cum „Bel şi balaurul”, sau „Cân- 
tarea celor trei tineri” — o poveste 
foarte populară în Biserica primară 
pentru că reprezenta un tip al mu- 
ceniciei, sau „Cartea lui Tobit”, 
de asemenea, mult iubită pentru 
imaginea sa despre îngerii păzi- 
tori). În secolul al IV-lea, Grigorie 
din Nazianz şi Epifanie al Sala- 
minei au împărtăşit îndoielile lui 
Origen în mod public. În Apus, îl 
găsim pe Ieronim, o voce impor- 
tantă în domeniul biblic, care şi-a 
exprimat cu tărie atitudinea nega- 
tivă faţă de cărțile adăugate de 
Septuaginta. Era de părere că doar 
acele cărţi care existau în ebraică 
puteau fi considerate normative 
canonic. Ambrozie şi Augustin au 

împărtășit concepția mai tradiţio- 
nalistă potrivit căreia Septuaginta 
ar trebui să fie Vechiul Testament 
al Bisericii și au reușit să tempereze 
pentru o vreme concepțiile lui le- 
ronim. Autoritatea lui Augustin 
a făcut ca Biserica latină de mai 
târziu să fie de acord cu grecii asu- 
pra faptului că scrierile Septua- 
gintei erau Scriptură inspirată. Dar 
ideile lui Ieronim au avut o înde- 
lungată reverberaţie. În timpul 
perioadei medievale, Apusul a fost 
atent să nu menţioneze adăugirile 
Septuagintei în niciuna dintre con- 
troversele doctrinare, socotindu-le 
uneori drept „deuterocanonice” (de 
importanţă secundară) și folosin- 
du-le, în principal, doar în slujbele 
liturgice. Concepţia restrictivă a lui 
Ieronim a slujit Reformei și mare 
parte din lumea protestantă a so- 
cotit textele non-ebraice ca aparţi- 
nând categoriei apocrifelor (așa 
cum se vede şi în ediţiile moderne 
protestante ale Bibliei precum New 
Revised Standard Version). Referi- 
tor la încheierea definitivă a cano- 
nului Noului Testament, chestiunea 
a fost urgentată prin dinamica 
foarte controversată născută de 
conflictul Bisericii cu gnosticii și 
alte grupări teologice care au scris o 
varietate abundentă de evanghelii, 
epistole apostolice și apocalipse, 
toate fiind pseudoepigrafice (atri- 
buite retrospectiv unui nume din 
prima generaţie de apostoli). În 
jurul anului 130 d.Hr., cele patru 
Evanghelii recunoscute în prezent 
şi Epistolele Sfântului Apostol Pavel 
sunt citate în literatura patristică 

drept tradiţie apostolică. Pe la sfârși- 
tul secolului al II-lea, au început 
să fie menţionate sub numele de 
„Scriptură”, având aceeași semni- 
ficaţie ca şi scrierile Vechiului Tes- 
tament. Argumentul lui Marcion 
(m. 160) cum că scrierile Vechiului 
Testament erau incompatibile cu 
valorile creștine și ar trebui ex- 
cluse a lovit ansamblul comunității 
creştine internaționale și, proba- 
bil, a fost principalul factor care a 
determinat feluritele Biserici să 
dorească crearea unor liste mult 
mai formale, cuprinzând „ceea ce ar 
trebui citit în adunările bisericești” 
(imperativul liturgic fiind factorul 
dinamic care a creat canonul creș- 
tin al Scripturii). După ce Marcion 
a precipitat respingerea exclusi- 
vismului radical, concepția cuprin- 
zătoare a canonului a fost în con- 
tinuare pusă în discuţie de grupări 
gnostice care au început, la jumă- 
tatea secolului al II-lea, să scrie o 
varietate de „noi evanghelii”, din 
care multe avansau hristologii do- 
chetiste, gnostice şi alte concepţii 
sectare. Acum, reacţia internaţio- 
nală nu a fost atât în favoarea unui 
canon cuprinzător, cât pentru tra- 
sarea unei limite a numărului căr- 
ţilor Noului Testament care să fie 
citite în Biserică. Irineu este deo- 
sebit de preocupat să articuleze 
principiile de bază ale includerii 
în canon. El adoptă un compromis 
guvernat de strategii antimarcio- 
nite și antignostice. Putea fi accep- 
tată doar acea literatură care avea o 
autoritate străveche, apostolică şi 
universal recunoscută. Aşadar, de 

exemplu, el susținea că nu pot 
exista decât patru Evanghelii, așa 
cum nu există decât patru colțuri 
ale lumii (trebuia să fie un lucru 
evident prin sine). Doar acele texte 
scrise de apostoli sau de ucenicii 
lor direcţi puteau să intre în canon. 
Începând de acum, necesitatea atri- 
buirii cărților importante ale lite- 
raturii creștine unui autor apostolic 
recunoscut (departe de ideea evi- 
denţei prin sine însuși) a devenit 
un imperativ. Astfel, în cele din 
urmă, Epistola către Evrei a fost 
admisă în canonul paulin, cea de-a 
patra Evanghelie şi cartea Apo- 
calipsei (întotdeauna privite cu sus- 
piciune în Răsărit) au fost atribuite 
lui loan, ca și epistolele ioanine. 
Evangheliile după Marcu și Luca 
au fost atribuite ucenicilor direcţi 
ai lui Petru şi, respectiv, Pavel. Au- 
torul Evangheliei după Matei (în 
mod clar un text grec) a fost iden- 
tificat cu Apostolul Levi — Matei. 
Această mișcare către un „canon 
apostolic” mai strict nu a fost moti- 
vată de ceea ce am putea denumi 
drept criteriu istoric, ci a dezvăluit 
dorinţa de a „închide” tradiția apos- 
tolică împotriva pretenţiei învăţă- 
torilor gnostici cum că ei păstrau 
filosofia secretă apostolică, necu- 
noscută tradiţiilor publice. Litera- 
tura epistolară care nu era paulină 
a avut un drum mai lent către ac- 
ceptarea unanimă (canonicitatea 
evidentă prin sine în termenii lui 
Irineu). Îndoielile au persistat un 
timp (de exemplu, ele încă apar la 
Eusebiu al Cezareei în secolul al 
IV-lea) în privinţa Epistolei către 

Evrei, Epistola lui Iuda, a Doua 
Epistolă a lui Petru, şi a Doua şi a 
Treia Epistolă a lui loan. Unele scri- 
eri precum Epistola lui Barnaba 
sau Păstorul lui Herma au fost ac- 
ceptate ca fiind scripturistice de 
unele Biserici (ultimele au fost in- 
cluse în canonul acceptat în Ceza- 
reea până în secolul al IV-lea, aşa 
cum se poate vedea din Codex 
Sinaiticus), dar nu de majoritatea 
şi, în cele din urmă, au fost elimi- 
nate din canon începând cu sfârşi- 
tul secolului al IV-lea. Primele în- 
cercări formale de a defini o listă 
clară a cărţilor Noului Testament 
pot fi observate în secolul al IV-lea. 
Undeva, pe la jumătatea secolului, 
o serie de reglementări (canoane) 
având la bază decizii sinodale re- 
cente au fost strânse într-o colecţie. 
Una dintre aceste reglementări este 
așa-numitul „canonul 60” al Sino- 
dului de la Laodiceea, care inven- 
tariază grupările ereticilor care tul- 
buraseră până atunci Biserica şi 
critică varietatea lor, înainte de a 
merge mai departe și de a prezenta 
o listă formală cu cărțile Noului 
Testament care pot fi citite în Bise- 
rică. Lista este aceeași cu cea care 
se găseşte în „Canoanele aposto- 
lice” de la sfârşitul secolului al 
IV-lea (cap. 8, 47 din Constituţiile 
apostolice) şi reprezintă starea ac- 
tuală a canonului biblic, cu excep- 
ţia cărţii Apocalipsei și adăugirilor 
din Septuaginta (cu alte cuvinte, 
Vechiul Testament urmează cano- 
nul biblic). Prima mărturie despre 
canonul deplin al Bisericii este 
„Epistola praznicală” de Paști a 

Sfântului Atanasie din anul 367. 
Aceeași listă a fost menţionată de 
papa Damasus într-un sinod ţinut 
la Roma, în 382. A fost reprodusă 
în 495 de papa Ghelasie şi este 
adesea numită Decretul ghelasian. 
După secolul al IV-lea, chestiu- 
nea nu a mai fost pusă în discuţie 
în perioada patristică. Canonul 
Scripturii a fost întotdeauna mult 
mai cuprinzător decât ceea ce am 
putea numi „adevăratul canon 
creştin”, sau „canonul din canon”, 
adică acele cărţi biblice care au 
fost subiectul unor cercetări seri- 
oase și susținute a teologilor patris- 
tici, aşa cum se vede în comenta- 
riile biblice patristice scrise despre 
ele. În privinţa restului, existau 
dovezi despre ele în texte dispa- 
rate; versete sau mici pericope erau 
adesea luate din context și folo- 
site în cateheză sau texte liturgice. 
Însă, în perioada patristică, nu a 
fost niciodată cazul ca afirmarea 
canonului mai extins să însemne 
simultan că toate cărţile din acel 
canon aveau o importanţă și sem- 
nificaţie egală. 


F.F. Bruce, The Canon of Scripture 
(Glasgow, Marea Britanie, 1988); E.E. 
Ellis, The Old Testament în Early Chris- 
tianity: Canon and Interpretation în the 
Light of Modern Research (Tiibingen, 
Germania, 1991); F.V. Filson, Which 
Books Belong to the Bible? A Study of 
the Canon (Philadelphia, 1957); B.M. 
Metzger, The Canon of the New Testament: 
Its Origin, Development, and Significance 
(Oxford, 1987); A.C. Sundberg, The Old 
Testament of the Early Church (Harvard 
Theological Studies 20; Cambridge, 
Mass., 1964). 

Cassia (cca 805-867) 


Cassia a fost o femeie bizantină 
de neam nobil care a întemeiat o 
mănăstire în Constantinopol şi a 
devenit stareţa ei. Este cea mai cu- 
noscută poetă bizantină, compu- 
nându-și imnurile şi îndrumările 
morale în versuri pentru a fi folo- 
site în rugăciune de comunitatea 
mănăstirii. Au supraviețuit epis- 
tolele lui Teodor Studitul, un sfânt 
din secolul al IX-lea, adresate uce- 
nicei sale, monahia Cassia, și dacă 
ea este aceeași persoană cu poeta, 
atunci trebuie să fi fost deosebit 
de activă în timpul controversei 
iconoclaste ca apărătoare a icoane- 
lor și ca reformatoare a monahis- 
mului. Cea mai faimoasă creaţie a 
sa este imnul despre femeia care se 
pocăieşte, intitulat: „Către femeia 
ușuratică”. Este o identificare dra- 
matică cu femeia păcătoasă care 
plânge moartea lui lisus și care 
aduce mir. Acest imn a devenit parte 
a serviciului liturgic ortodox din 
Postul Mare. 


C. Trypanis, The Penguin Book of 
Greek Verse (Londra, 1971), p. 435. 


Casian vezi loan Casian 


Catacombe 


Locurile de îngropare [vezi în- 
mormântare] din afara zidurilor 
vechii Roma (aflate într-o zonă 
cu pământ reavăn propice săpării 
de morminte) erau socotite ca fiind 
„lângă gropi” (în latină: ad catacum- 

bas), de unde a derivat şi numele. 
Probabil, la început termenul se 
referea la groapa carierei care se 
afla lângă Catacomba Sfântului Se- 
bastian, dar în secolul al III-lea, 
devenise deja denumirea generală 
dată oricărui cimitir creștin subte- 
ran (vezi moarte). Romanii creștini 
foloseau catacombele cel puţin din 
secolul al II-lea și au început să-și 
construiască propriile lor încăperi 
subterane la începutul secolului al 
III-lea. Apoi, catacombele aveau 
să adăpostească multe dintre tru- 
purile marilor martiri și sfinți ai 
Bisericii romane, devenind astfel 
locuri de cinstire a sfinţilor și locul 
în care se săvârșeau „mesele de po- 
menire” (refrigeria). Din acest motiv, 
au fost considerate adesea drept 
locuri de rugăciune şi de întâlnire 
a credincioșilor Bisericii romane 
în timpul persecuțiilor. Imaginea 
populară a Bisericii care se ascunde 
aici pentru a se feri de persecutori 
este una inexactă, dar, fără îndo- 
ială, întrebuinţarea cultică a unor 
camere din mormintele martirilor 
au făcut ca aceste catacombe să fie 
printre primele locuri unde a supra- 
viețuit arta religioasă creștină [a 
acelei perioade]. Frescele cu Hris- 
tos și apostolii găsite aici sunt prin- 
tre cele mai timpurii reprezentări 
iconografice cunoscute, iar teme 
precum rugăciunea („Oranta” — în- 
făţișând o femeie stând cu mâinile 
ridicate), viaţa şi raiul (imagini bu- 
colice, păuni şi râuri) pot fi, de ase- 
menea, întâlnite aici, alături de unele 
dintre cele mai vechi picturi in- 
spirate din Biblie. Cea mai veche 

catacombă este cea dată spre îngri- 
jire lui Calist, pe când era diacon 
la Roma (mai târziu, papă). Este cel 
de-al doilea nivel al actualei Ca- 
tacombe San Callisto din Roma. 
În această zonă (zona 1 a nivelu- 
lui 2) există un mormânt care pare 
să dateze din timpul perioadei 
creştine romane din secolul al II-lea 
(când se pare că s-ar fi aflat în ad- 
ministrarea păgânilor, dar creştinii 
îl foloseau deja ca loc de îngropare 
comun). De asemenea, se poate 
vedea aici „Cripta papilor” care adă- 
postea odată rămășițele a mai mul- 
tor papi renumiţi din secolul al 
III-lea. Se mai găsesc și cubicula (ca- 
mere spaţioase de mausoleu scobite 
în afară, arătând că adăpostesc per- 
soane importante); cele mai impor- 
tante sunt cele ale papei Corne- 
lius (m. 253) şi Cripta Lucinei, care 
conţine valoroase reprezentări în 
frescă. Angajamentul de durată al 
Bisericii romane de a crea şi ex- 
tinde catacombele dovedește o grijă 
profundă pentru demnitatea sacră 
a trupului, aflat în așteptarea învie- 
rii. Înmormântarea în catacombe 
era un serviciu pe care Biserica îl 
asigura tuturor membrilor săi, nu 
doar celor bogaţi. 


V. Nicolai, F. Bisconti și D. Mazzo- 
leni, The Christian Catacombs of Rome: 
History, Decoration, Inscriptions (Regens- 
burg, Germania, 1999). 


Catehumen 


„Catehumen” este termenul fo- 
losit pentru a-l desemna pe candida- 
tul la botez, care se afla în procesul 

de instruire în vederea inițierii în 
creștinism. Acest proces, odată în- 
ceput, putea dura şi până la trei ani 
(Tradiția apostolică, 17). Dar mulți 
creștini din perioada cuprinsă între 
secolele al III-lea și al VI-lea prefe- 
rau să petreacă cea mai mare parte 
a vieţii având statutul de catehu- 
meni și să primească botezul aproa- 
pe de moarte; aceasta în ciuda pro- 
testelor unor renumiţi predicatori 
precum Părinţii Capadocieni, loan 
Hrisostom şi Augustin. În perioada 
de început a Bisericii siriace, celi- 
batul era adesea o condiție impusă 
candidaţilor la botez şi era un mo- 
tiv puternic de a nu primi bote- 
zul decât la o vârstă înaintată. În 
secolul al IV-lea, copiii erau, în ge- 
neral, catehumeni. Chestiunea unui 
catehumenat care dura întreaga 
viață a fost treptat abandonată, mai 
ales după ce, în secolul al VI-lea, 
împăratul bizantin Iustinian a pus 
presiune juridică pentru a institui 
botezul obligatoriu al pruncilor. 
Catehumenii erau admiși (prin în- 
semnarea cu o cruce pe frunte) dacă 
treceau de examinarea la care erau 
supuși de prezbiterii care îi între- 
bau despre motivaţia [încreştină- 
rii] lor, statutul social (cei care tră- 
iau în concubinaj, de exemplu, erau 
excluși, la fel ca actrițele, vânză- 
torii de farmece, gladiatorii și alte 
profesiuni). Ei aveau un loc al lor 
în biserică unde stăteau şi ascultau 
Liturghia până la citirea Evanghe- 
liei; apoi erau scoşi afară de dia- 
coni (obicei despre care încă se face 
menţiune în Liturghia ortodoxă) 
şi nu le era permis să fie martori 

la săvârşirea Sfintelor Taine până 
în noaptea botezului lor. Grupul 
de catehumeni care se afla în ul- 
tima etapă de pregătire (în timpul 
Postului Mare care preceda iniție- 
rea lor) erau numiţi „cei luminaţi” 
(photozimenoi). Exemple importante 
din materialul întrebuințat de pri- 
mii episcopi pentru a-i educa se 
pot găsi la Grigorie din Nazianz, Cu- 
vântări 38-40, Grigorie al Nyssei, 
Marele cuvânt catehetic (adresat cate- 
heților pentru a-i instrui cum să 
înveţe la rândul lor), Chiril al leru- 
salimului, Cateheze şi Augustin, 
Catehizarea celor neinstruiți. 


M. Dujarier, A History of the Cate- 
chumenate: The First Six Centuries (New 
York, 1979); R.M. Grant, „Develop- 


ment of the Catechumenate”, în Made 
Not Born: New Perspectives on Christian 
Initiation and the Catechumenate (Notre 


Dame, Ind., 1976), pp. 32-49. 


Catholic 


Cuvântul însemna iniţial „uni- 
versal” sau „în ansamblu” (katho- 
like, kath'olon). La sfârşitul primu- 
lui secol sau la începutul celui de-al 
II-lea, a fost folosit de Ignatie al 
Antiohiei (Către Smirneni 8, 2), 
care a spus: „Unde este prezent lisus 
acolo este și Biserica catholică”. 
De asemenea, se găsește în Poli- 
carp (Martirul lui Policarp 8, 1; 16, 
2; 19, 2), unde desemnează, toto- 
dată, Biserica în calitate de taină 
coerentă universală, societatea cre- 
dincioşilor legată împreună în ar- 
monia apartenenţei comune la ade- 
vărul apostolic. Clement din Ale- 

xandria este primul care a încercat să 
definească noțiunea tehnic în acest 
sens, deși într-un context apologetic 
mult mai fățiș. El spune: „este evi- 
dent că aceste erezii, ca şi cele care 
sunt mult mai recente, sunt inovații 
greşite conform Bisericii celei vechi 
şi adevărate... Astfel, noi spunem că 
Biserica veche și catholică este una 
singură în esenţă, idee, principiu și 
preeminenţă” (Stromate 7, 17, 107). 
Chiril al Ierusalimului a dat, în seco- 
lul al IV-lea, una dintre definițiile 
clasice când a scris: „Biserica este 
numită catholică fiindcă este răspân- 
dită în toată lumea şi, de asemenea, 
fiindcă învaţă universal şi deplin 
toate dogmele pe care ar trebui să le 
cunoaștem despre cele văzute și ne- 
văzute, cerești și pământești; și, de 
asemenea, fiindcă învaţă adevărata 
închinare pe toți oamenii, conducă- 
tori sau conduși, învăţaţi sau neîn- 
vățați; și, în sfârşit, fiindcă tratează 
şi vindecă toate felurile de păcate 
săvârşite cu trupul sau cu sufletul, 
având în sine toată virtutea, fie în 
fapte, fie în cuvinte, fie în daruri 
duhovniceşti de orice fel” (Cuvân- 
tări catehetice 18, 22). Aşadar, în pa- 
tristică, termenul „catholic” semni- 
fica în mod esenţial acordul Biseri- 
cii în credinţă și practică, în opoziţie 
cu sectarismul eretic sau schismatic; 
de asemenea, termenul era folosit şi 
cu un sens lărgit, evocând concep- 
tul mistic al „tainei Bisericii” ca 
împărtășire de lisus, începutul îm- 
părăţiei lui Dumnezeu pe pământ. 
Așa cum observa Chiril, ideea de 
reconciliere efectivă a fost o trăsă- 
tură de bază a catholicității. Augus- 
tin, în disputa sa cu donatiștii, care 

pretindeau că numai ei sunt Biserica 
autentică și pură, a folosit ideea 
de catholicitate pentru a pune în 
contrast caracterul provincial local 
şi îngust spiritual al donatismu- 
lui în comparaţie cu comuniunea 
extinsă internaţională a Bisericilor 
cu adevărat „catholice”, care susţi- 
neau o învățătură a includerii celor 
iertaţi. În Apus, după secolul al 
VII-lea, ideea de catholicitate a ajuns 
să fie socotită drept problema-test 
a comuniunii cu „scaunul aposto- 
lic” apusean suprem de la Roma 
(vezi papalitate) şi, în cele din ur- 
mă, cuvântul a dobândit un sens 
mai îngust, semnificând acei creștini 
aflaţi în comuniune cu episcopul 
Romei (în acest fel a fost între- 
buinţat exclusiv de catolicii latini 
după Reformă). Lumea creștină 
răsăriteană din perioada medie- 
vală a început, analog, să prefere 
conceptul de catholicitate ca orto- 
doxie iar aceşti termeni, Ortodox 
şi Catolic, ajung să denumească, 
în mod obișnuit, adepţii unei Bise- 
rici. Sensul original al catholici- 
tăţii însă se regăseşte în caracte- 
risticile care definesc Biserica: una, 
sfântă, catholică şi apostolică; aces- 
tea au fost folosite ca puncte de 
referinţă în articularea sensului 
de comuniune în percepțiile uni- 
versal acceptate şi valide despre 
credinţa creştină. Aşadar, catholi- 
citatea, în înțeles patristic, este ex- 
trem de strâns înrudită cu ideea 
de apostolicitate. 


P.M. Brek, „De vocis catholica: 
origine et notione”, Antonianum 38 
(1963), pp. 263-287; ].N.D. Kelly, „Ca- 

tholique et Apostolique aux premiers 
siecles”, Istina 14 (1969), pp. 33-45; 
R.P. Moroziuk „The Meaning of Ka- 
tholikos in the Greek Fathers, and Its 
Implications for Ecclesiology and Ecu- 
menism”, PBR 4 (1985), pp. 90-104; 
idem, „Some Thoughts on the Meaning 
of Katholike in the Eighteenth Cate- 
chetical Lecture of Cyril of Jerusalem”, 
SP 18 (vol. 1) (1985), pp. 169-178. 


Cădere 


Conceptul de cădere a omenirii 
dintr-o stare inițială mai pură și 
măreaţă, o primă condiţie sau cre- 
aţie care era lipsită de elemente 
dăunătoare sau nocive, este co- 
mună multor religii, dar a fost fun- 
damentală structurii creștinismu- 
lui, care a acordat mare impor- 
tanţă Cărţii Facerii în construirea 
metafizicii, cosmologiei, antropo- 
logiei, soteriologiei şi eticii sale, 
unanim interpretată de exegeţii 
creștini drept o parte istorică şi 
„fundamentală” a Scripturii. Fa- 
cerea 3, 1-24 relatează fărădelegea 
de care s-au făcut vinovaţi Adam 
și Eva, neascultarea lor care a dus 
la izgonirea din rai şi „condam- 
narea” la o viață de muncă pe pă- 
mânt. Teologii patristici au fost 
extrem de influenţaţi de modul 
în care Pavel întrebuințează tipo- 
logia lui Adam în scrierile sale, în 
special de legătura sa dintre moar- 
te și păcat (Rom. 5, 12 ș.u.). Pavel 
argumentează că, Adam păcătuind, 
a adus păcatul în creaţie și prin 
păcat a intrat moartea. Hristos, noul 
Adam, va anula această legătură 


78 


cu moartea prin ascultarea sa desă- 
vârşită față de Dumnezeu (în opo- 
ziţie cu Adam cel neascultător; cf. 
Filip. 2, 6-11) şi această dreptate a 
introdus principiul învierii înapoi 
în firea omenească. Dumnezeu, 
Care în mânia și judecata Sa dreaptă 
a îndepărtat omenirea de la viața 
şi prezenţa divină este acum îm- 
păcat în Hristos şi admite din nou 
neamului omenesc beneficiul moş- 
tenirii divine: statutul de „fii” ai 
lui Dumnezeu. Scriitorii patristici 
de mai târziu, în special Origen, 
au fost mult mai atașați de ideea 
că adevărata cădere a fost o reali- 
tate premundană, mărturisită mai 
întâi în rândul îngerilor. Ideea putea 
cu ușurință fi, şi adesea a și fost, 
armonizată cu relatarea din Facerea, 
căci șarpele a fost imediat identi- 
ficat cu Satana — unul dintre cei 
mai de frunte îngeri (căzuţi) ai lui 
Dumnezeu, care a dorit să extindă 
căderea la întregul neam omenesc. 
Origen a dezvoltat o relatare amplă 
despre căderea premundană, deza- 
probând interpretarea literală a 
istorisirii din Facerea și oferind în 
schimb o versiune despre cum 
creaţia inițială și pură era cu totul 
spirituală. O parte dintre puterile 
(noes) spirituale au neglijat con- 
templarea lui Dumnezeu și au că- 
zut în corporalitate: o stare de dis- 
ciplină penitenţială corectivă pe 
care Dumnezeu a pregătit-o pentru 
ei ca să slujească drept impuls pen- 
tru eventuala lor întoarcere ca spi- 
rite pure după ce timpul lor de su- 
ferință pământească se va fi sfârșit. 

Ideile sale au captat imaginaţia 
în Răsărit deși au fost mult corec- 
tate și amendate de Atanasie şi de 
Părinţii Capadocieni care au mic- 
şorat accentul pus de el pe natura că- 
derii premundane și au legat ideea 
de cădere psihică cu o acceptare 
mult mai literală a Facerii. Legă- 
tura Apostolului Pavel dintre păcat 
și moarte însă a fost cea care a do- 
minat cea mai mare parte a gân- 
dirii patristice despre cădere și con- 
secinţele sale. Adam și Eva au fost 
consideraţi ca fiind creați inițial 
„aproape” nemuritori, ţinând cont 
de proprium-ul omenesc de a păşi 
mână de mână cu Dumnezeu în 
grădină. Pentru Origen, Atanasie 
și Grigorie al Nyssei aceasta sem- 
nifica comuniunea prin contem- 
plare divină pe care umanitatea o 
primise ca icoană a lui Dumnezeu 
pe pământ (vezi chipul lui Dumne- 
zeu). Când această icoană internă a 
lui Dumnezeu s-a pierdut prin ne- 
glijarea contemplaţiei, Adam și tot 
neamul omenesc de după el a în- 
ceput să rătăcească tot mai mult, în- 
străinându-se de Dumnezeu, adân- 
cindu-se chiar în necunoașterea 
Lui datorită căreia cultele false au 
putut să ia naştere înrobind simţul 
religios al rasei umane. Pe măsură 
ce înstrăinarea și necunoașşterea se 
adânceau, umanitatea pierdea pu- 
terea asupra vieţii și devenea tot 
mai „stricăcioasă” (phtharsia), până 
la descompunere și failibilitate mu- 
ritoare (Atanasie, Despre Întrupare 
3-5; Grigorie al Nyssei, Despre face- 
rea omului 17, 2-5; loan Hrisostom, 

Omilii la statui 11; ibidem, 12; Omi- 
lia 16 la Facere; Ambrozie, Despre 
rai 42; 53). Corolarul dinamic al 
acestui sistem aparent pesimist al 
căderii într-un profund impas a 
fost (asemănător cu ceea ce vedem 
la Apostolul Pavel) că a servit in- 
troducerii unei concepţii extrem 
de pozitive și optimiste despre rău 
și răscumpărare. În primul rând, 
răul este străin, nu este parte a 
creației proiectate de Dumnezeu 
şi nu este „firesc” umanităţii, ci 
mai degrabă o tristă greşeală care 
poate fi potenţial îndreptată. Tot 
răul există ca urmare a slăbiciunii 
morale a creaturilor (Iustin, A doua 
apologie 5; Dialogul cu iudeul Tri- 
fon 88; Taţian, Cuvântare către greci 
7-9; Teofil, Ad Autolycum 2, 27; 
Origen, De Principiis 3, 2, 2; Con- 
tra Celsum 4, 65-66). În al doilea 
rând, întruparea lui Hristos este 
văzută ca fiind mai mult decât o 
simplă anulare a stricăciunii intro- 
duse în lume, ci ca o creație nouă 
veritabilă în care beneficiile divine 
sunt chiar mai mari decât înainte. 
În tratatul Despre Întrupare, Ata- 
nasie consideră Învierea lui Hris- 
tos ca fiind principiul dinamic care 
reintroduce viaţa și nemurirea îna- 
poi în neamul omenesc într-o ade- 
vărată a doua creaţie a omenirii. 
Atanasie susține că, dacă omeni- 
rea ar privi înăuntrul său în actul 
de contemplare al lui Dumnezeu, ar 
putea curăţi oglinda întunecată a 
sufletului, iar sufletul s-ar putea 
ridica din nou la viaţa cea veşnică 
pierdută de primii părinţi. Teologii 

patristici de mai târziu, precum 
Chiril al Alexandriei, au legat acest 
principiu al înnemuririi de primi- 
rea Tainelor, în special euharistia 
ca „medicament al nemuririi” (phar- 
makia tes athanasias). În Apus, Au- 
gustin a speculat extensiv despre 
natura păcatului lui Adam. El era 
foarte motivat să se opună opti- 
mismului cu totul greşit orientat 
al facțiunii lui Pelagius care sus- 
ţinea că umanitatea se putea elibera 
de efectele căderii prin efort mo- 
ral. Augustin era de părere că starea 
umană originală fusese una supusă 
greșelii, dar una elevată din punct 
de vedere moral și stabilizată de 
capacitatea lui Adam și a Evei de 
a mânca rodul Copacului Vieţii 
(Despre interpretarea literală a Face- 
rii 8, 4, 8 — 8, 5, 11; 11, 18, 23-24). 
Adevăratul păcat care a provocat 
căderea, credea Augustin, nu a 
fost o greşeală accidentală, ci o răz- 
vrătire spirituală, o alegere delibe- 
rată a mândriei omeneşti în locul 
legii lui Dumnezeu (Augustin, En- 
chiridion 45; Despre Cetatea lui Dum- 
nezeu 14, 13; Despre interpretarea 
literală a Facerii 11, 41, 56 ş.u.), care 
a devenit apoi endemică neamului 
omenesc. Păcatul a fost transmis 
prin înseși poftele și slăbiciunea 
(adică prin concupiscenţă) care ime- 
diat au răsărit, aruncând în teroare 
umanitatea în momentul căderii 
din har. Acesta nu era păcatul ca o 
simplă cădere voluntară, ci „Păca- 
tul” care se afla chiar în măduva 
oaselor umanităţii, ca să zicem așa, 
transmis speciei ca întreg: păcatul 

originar. Puterea învierii a fost cea 
care l-a revocat, iar botezul a avut 
funcţia de a-l curăţi, deși restul 
vieţii creştine a rămas o luptă con- 
stantă între har și efectele păca- 
tului real care ameninţa să trans- 
forme omenirea într-o „mulțime 
osândită”. Dominația lui Augus- 
tin asupra tradiţiei latine ulterioare 
a făcut ca perspectiva sa să fie 
extrem de prevalentă. În Răsărit, 
a existat o concepție mai opti- 
mistă (inspirată în principal de 
Irineu și Origen), potrivit căreia 
efectele stării de păcat nu au fost 
atât de dăunătoare sau de domi- 
nante din punct de vedere struc- 
tural și că Întruparea a făcut mai 
mult decât să repare spiritual de- 
ficiențele omenirii, deşi multele 
necazuri ale vieții pământeşti au 
rămas ca o continuare a pedepsei 
impuse de Dumnezeu pentru pă- 
cat. Nicăieri în literatura patristică 
(de vreme ce mare parte din ea 
dorea să respingă teoriile deter- 
ministe gnostice despre cădere ca 
urmare a greșelii divine) nu există 
vreun indiciu care să sugereze că 
pentru mântuirea care avea să fie 
dată prin Hristos, căderea a fost 
„necesară”. Însă există un senti- 
ment general cum că aceasta, că- 
derea, a adus cu sine multe bene- 
ficii (ca de altfel și nenorocirile 
de netăgăduit ale existenţei) prin 
faptul că a învăţat omenirea ce 
este smerenia și dorinţa fierbinte 
pentru binele raiului, în opoziţie 
cu amărăciunile vieții pământești 
(cf. Irineu, Adversus haereses 3, 20, 

1-2; Grigorie al Nyssei, Despre fa- 
cerea omului 21; Marele cuvânt cate- 
hetic 8). Relatarea din Facerea de- 
spre îngerul care stătea cu o sabie 
de foc pentru a nu-i lăsa pe Adam 
și Eva să intre în rai a devenit un 
simbol de mare nădejde și frumu- 
sețe în Imnurile despre rai ale lui 
Efrem Sirul: el consideră că Păti- 
mirile și biruința lui Hristos au re- 
introdus raiul chiar acum, în viaţa 
de zi cu zi a Bisericii. 


H. Crouzel, Origen (Edinburgh, 
1989), pp. 205-218; E.V. McClear, „The 
Fall of Man and Original Sin in the 
Theology of Gregory of Nyssa”, 15 9 
(1948), pp. 175-212; V. MacDermot, 
The Fall of Sophia: A Gnostic Text on 
the Redemption of Universal Conscious- 
ness (Great Barrington, Mass., 2001); 
F.R. Tennant, The Sources of the Doc- 
trines of the Fall and of Original Sin 
(Cambridge, 1903); N.P. Williams, 
The Ideas of the Fall and of Original Sin 
(Londra, 1927). 


Cădere premundană 
vezi Cădere 


Căsătorie 


Căsătoria în comunitatea creş- 
tină, aşa cum a fost elaborată con- 
ceptual în perioada patristică, îşi 
derivă cea mai mare parte a tră- 
săturilor sale dintr-o sinteză de 
paradigme biblice integrată într-o 
matrice a dreptului roman. Impe- 
rativele scripturale majore erau 
cuvintele lui lisus despre căsă- 
torie (Mt. 5, 32; 19, 1-9; Mc. 10, 1-12, 
Lc. 16, 18), care erau ele însele 

fundamentate pe relatarea din Fa- 
cerea despre armonia reciprocă 
dintre sexe (Fc. 1, 27; 2, 24). lisus a 
învăţat că mariajul era un ritual 
divin înrădăcinat în instituţiile 
creaţionale ale lui Dumnezeu, nu 
doar ceva apărut din obiceiurile 
sociale. Prin urmare, curgea argu- 
mentul Său, dizolvarea căsătoriei, 
ca și cum nu ar fi decât o simplă 
formalitate juridică, era potrivnică 
legământului fundamental dintre 
Dumnezeu și Israel, poporul Său 
ales. Contextul său imediat era o 
discuţie din secolul I din sânul 
facțiunii fariseilor, care dezbătea 
problema dacă legea lui Moise 
despre divorţ se aplica numai pen- 
tru fapte grave precum adulterul, 
sau putea fi invocată și pentru 
mici căderi ale femeii (numai în 
dreptul roman o femeie putea iniția 
divorțul, nu şi în legea mozaică). 
Răspunsul lui lisus nu doar că i-a 
surprins pe oponenții săi rabinici, 
ci i-a încurcat pe ucenicii Săi, iar 
semnele acestei uimiri se află deja 
în relatările de la sfârșitul secolu- 
lui I, când Evangheliile au fost 
redactate (cf. Mt. 19, 10-12; Mc. 
10, 10-12). Pavel pare să fi con- 
siderat afirmaţia lui lisus drept 
un „cuvânt greu” și o repetă în pro- 
pria sa legislaţie despre căsătorie 
în 1 Cor. 7. Aici, el face în mod 
clar distincţie între ceea ce el are 
de oferit referitor la subiect și 
ceea ce Domnul a rânduit (I Cor. 
7, 12). Însă contextul Evangheli- 
ilor, ai căror editori consideră în 
mod evident că problema pe care 

lisus o ridică este o chestiune de 
legitimitate a divorțului, mărturi- 
seşte o alunecare vădită de la ar- 
gumentul lui lisus, care nu era de 
fapt despre „divorț” (poate doar 
dacă spunem că era o contrasem- 
nătură a legii comparabilă cu adul- 
terul), ci se referea destul de pre- 
cis la „căsătorie”. Cu alte cuvinte, 
atunci când a fost întrebat despre 
păstrarea neprihănită a legămân- 
tului, în legătură cu divorțul, El a 
contraargumentat, vorbind despre 
păstrarea neprihănită a legămân- 
tului, cu privire la căsătorie. Isto- 
ria ulterioară a Bisericii creştine a 
fost atât de obsedată de legislaţia 
referitoare la divorţ, încât adesea 
a pierdut din vedere acest punct 
critic, cu excepția unor cazuri rare 
precum cel al lui Grigorie din Na- 
zianz, la care vom reveni ime- 
diat. Dacă cineva ar fi să rezume 
axiomatic scopul original al învă- 
ţăturilor lui lisus despre căsăto- 
rie ca fiind o legătură sigură, un 
semn al legământului, ar trebui 
sugerat ca ele să fie interpretate 
(alături de majoritatea cuvintelor 
Sale) drept ziceri care ilustrează 
Împărăţia lui Dumnezeu. Adică, 
lisus înalță căsătoria la treapta de 
semn al Împărăției și discută de- 
spre ea raportându-se la venirea 
Împărăției. În acest sens, corespunde 
cu aluzia frecventă la praznicul de 
nuntă care se poate găsi în para- 
bolele și afirmaţiile lui lisus. Praz- 
nicul de nuntă este un semn de 
primă importanţă al venirii Împă- 
răţiei; bucuria și împăcarea pe care 

o aduce în societate sunt vesti- 
toare ale Împărăției pe care pro- 
povăduirea și faptele lui isus o in- 
troduc în Israel; praznicul inau- 
gurează, de asemenea, o vreme 
de împăcare şi iertare. Abordarea 
aduce aminte de alte afirmaţii 
profetice, printre care şi cea a lui 
Osea, care descriu relația lui Israel 
cu Dumnezeu drept una cu o fe- 
meie neascultătoare, pe care Dom- 
nul nu o leapădă încă (Os. 3, 1). 
A ridica divorțul (precum fariseii 
din Evanghelie par a dori), la ran- 
gul unei chestiuni de interes teo- 
logic pentru a motiva respectarea 
scrupuloasă a legământului este 
pentru lisus un lucru profund gre- 
şit. Divorțul este adulter, spune 
El. Așa precum este și lipsa de 
credință, am putea adăuga noi. 
Contextul original al afirmațiilor 
lui lisus despre căsătorie pledează 
in situ pentru abstinenţa desăvâr- 
şită, pentru starea de a fi „pre- 
cum famenii” de dragul Împără- 
ţiei. E face astfel aluzie la ucenicii 
misionari pe care i-a adunat să-l 
stea alături în sarcina Sa de a 
propovădui venirea Împărăției. 
Această apărare a stării de famen 
(Mt. 19, 10-12) nu este separată de 
afirmaţiile despre căsătorie-divorţ, 
ci pare că este o parte integrantă a 
lor (deşi anumite critici de formă 
au susținut că aceste afirmaţii au 
fost rostite în situaţii diferite). Cu 
alte cuvinte, lisus pare a presupune 
cu tărie că adevăratul răspuns la 
etica Împărăției este fie o devo- 
ţiune neștirbită faţă de căsătorie 

(astfel încât iubirea unei persoane 
poate fi considerată drept un semn 
al fidelității lui Dumnezeu), fie 
devotamentul față de celibat (pre- 
cum credincioşia față de Hristos), 
echivalent în sens absolut cu lepă- 
darea totală a legăturilor și respon- 
sabilităților familiei, act pe care El 
îl încurajează în mai multe oca- 
zii (Mc. 10, 28-30; Lc. 18, 28-30). 
Aceasta nu înseamnă că isus este 
inconsecvent atunci când, într-un 
anumit moment, cere respectarea 
fidelă a instituţiei căsătoriei, iar 
apoi pretinde ucenicilor Săi să își 
părăsească soțiile şi copiii. Mai 
degrabă, EI înalță dăruirea totală 
la rangul de virtute fundamentală, 
drept ceea ce am putea considera 
elementul principal al eticii Împă- 
răției: credinţa (pistis) sau aban- 
donarea deplină în faţa voinţei lui 
Dumnezeu. Scriitorii apostolici au 
scos afirmaţia despre căsătorie din 
acel context al parabolelor despre 
Împărăţie și au considerat-o ca 
fiind una dintre puţinele dăţi în 
care lisus pare a fi elaborat o lege, 
ca şi cum s-ar fi adresat comuni- 
tăţii creștine a viitorului. Pavel este 
primul care a aplicat regula în viața 
de zi cu zi a Bisericii şi aceasta a 
marcat o implicare timpurie a con- 
ducătorilor creştini în chestiunea 
căsătoriei, abordată și înţeleasă 
într-un mod îngust și juridic. Un 
interes asemănător poate fi obser- 
vat și la Ignatie al Antiohiei, Către 
Policarp 5, unde spune: „Căsăto- 
riți-vă numai cu aprobarea epis- 
copului”. Aceasta avea să devină 

din ce în ce mai mult o exigență 
dorită de Biserică, în mod sigur 
după secolul al IV-lea; totuși, încă 
de la început și timp de mai multe 
secole, nu a existat de fapt nici o 
slujbă creştină care să marcheze 
actul căsătoriei. Dăruirea cununilor 
în Răsărit sau acoperirea miresei 
cu un voal şi unirea mâinilor în 
Apus erau părţi ale ritualului civil 
de contractare a căsătoriei în drep- 
tul roman (contextul comun al tu- 
turor regiunilor Bisericii primare). 
Atât timp cât au putut fi ţinute 
ceremoniile, creştinii erau cunos- 
cuți de păgâni pentru faptul că 
preoții şi episcopii lor binecuvân- 
tau unirea nupţială în loc să ofere 
o jertfă animală pentru a marca 
prilejul (cf. Paulin de Nola, Imnul 
25). Există, de asemenea, un corp 
de literatură care susține că creş- 
tinii ar trebui să fie mai puţin tur- 
bulenţi după terminarea slujbe- 
lor divine. În cadrul legii civile din 
Imperiul târziu, căsătoria era con- 
siderată, mai mult sau mai puţin 
în întregime, ca un contract între 
doi oameni (sau familii) bazate 
pe bunăvoință, şi cu siguranţă ca 
un lucru fundamental pentru lege 
și bună ordine fiindcă era înrădă- 
cinată în concepţiile despre pro- 
prietate. În concepția greco-romană, 
pe cât de mult soţia era partenera 
bărbatului, ea era, de asemenea, par- 
ţial, proprietatea lui. Deşi, în mare 
parte, Biserica a acceptat această 
realitate, fără să reflecteze asupra 
ei, drept mediul său intelectual di- 
rect, ea totuși a operat câteva schim- 

bări. În cea mai mare parte a re- 
flecţiilor creştine, a supraviețuit 
mai ales ideea de căsătorie ca semn 
sacru al legământului lui Dum- 
nezeu cu poporul Său. În rândul 
creştinilor, căsătoria nu era pur și 
simplu văzută ca un contract de 
proprietate (deşi, desigur, era vă- 
zută ca atare), ci ca o taină plină 
de semnificaţie teologică, menită 
a fi o legătură de iubire (vinculum 
amoris) comparabilă cu cea dintre 
Hristos şi Biserică (Ef. 5, 21-33). 
Fundamentată pe autoritatea lui 
Hristos, ea a fost de asemenea, con- 
siderată drept o poruncă dată la 
facerea lumii (Fc. 1, 27; 2, 24). 
Mai mult decât orice, aceasta a 
fost ceea ce a salvat teologia creş- 
tină a căsătoriei de la a fi cu totul 
absorbită de accente negative. Aces- 
tea erau reprezentate în special de: 
a) mișcarea gnostică care adesea 
considera căsătoria ca un semn al 
răului profund, în măsura în care 
era conectată cu sexualitatea, o pa- 
radigmă a înrobirii materiale față 
de Demiurgul care crease o lume 
rea; b) mişcarea encratită, care în- 
văţa, în Siria timpurie, că numai 
celibul putea fi admis la botez; 
c) mișcarea ascetică aflată în creş- 
tere, care, după secolul al IV-lea, 
a devenit tot mai mult obsedată de 
ideea fecioriei şi de renunțarea 
monahală la sexualitate. Textele pa- 
tristice fac adesea interpretări depri- 
mante asupra subiectului căsăto- 
riei și sexualității. Ele adesea sunt 
lipsite de bucurie și într-un aseme- 
nea grad înrădăcinate în ipotezele 

stoicismului literar specific clasei 
de mijloc despre ruşine, stăpânire 
de sine şi procreere intenționată 
(atitudinile elenistice față de etica 
sexuală care contrastau cu sensul 
ebraic jovial despre actul sexual ca 
harismă divină) încât sunt cen- 
trate în principal asupra chestiunii 
legitimităţii căsătoriei, văzută ca 
o serie de acte sexuale, și aproape 
deloc asupra chestiunii căsătoriei 
ca simbol minunat al Împărăției. 
Contactul sexual este în general con- 
siderat drept „permisibil” doar 
pentru scopul procreării (cf. Ori- 
gen, Omilii la Luca 6; Lactanţiu, 
Instituțiile divine 6, 23). Scriitorii 
patristici ai perioadei anteniceene 
scriu în general despre căsătorie 
sub forma unui discurs învăluit 
pentru recomandări în privinţa or- 
dinii domestice sau asupra eticii 
sexuale. În ambele cazuri, intere- 
sul lor principal este cel de a repre- 
zenta creștinismul ca fiind com- 
parabil cu (chiar mai bun decât) 
stoicismul și alte forme ale acelei 
sophrosyne specifice gândirii ele- 
nistice: detaşarea filosofică a înţe- 
leptului față de lume. Din acest mo- 
tiv, literatura este în întregime an- 
drocentrică și nerăbdătoare să arate 
cât de remarcabili sunt creștinii, 
datorită sobrietăţii lor sexuale. După 
secolul al IV-lea, când episcopii 
au început din ce în ce mai mult 
să fie aleşi din rândul monahilor, 
teologia lor era (aşa cum era de 
aşteptat) încă centrată pe ideea că 
mariajul este o „concesie” (fecio- 
ria a devenit adevărata viață a 

uceniciei desăvârşite) şi un „con- 
trol al poftelor”. Atât scrierile tra- 
diţiei filosofice anteniceene, cât şi 
contextul ascetic postniceean erau 
deosebit de nepotrivite pentru o 
teologie deplină a iubirii conju- 
gale. Teologi precum Ieronim au 
fost extrem de lipsiți de măsură în 
opiniile lor. Concepţia sa despre 
iubirea conjugală o reducea la ni- 
velul de pângărire (Către lovinian 
1, 7-8; deşi vezi și Apoc. 14, 4). 
Origen şi Augustin considerau, la 
rândul lor, că relaţiile sexuale con- 
jugale reprezentau totdeauna o 
pângărire, dar numai de tipul unui 
„păcat venial” (Origen, Comentariu 
la Matei 17, 35; Augustin, Despre 
căsătorie şi senzualitate). Concep- 
ţiile lui Augustin combinau atât 
tendinţele filosofice, cât şi ten- 
dinţele ascetice ale creștinismului, 
amestecându-le. Afirmația sa tim- 
purie despre căsătorie a stabilit o 
tendinţă de gândire: „Eu cred că 
nimic nu trebuie să evit mai mult 
decât căsătoria. Nimic din ce știu 
nu atrage jos mintea bărbatului de 
la înălțimi mai mult decât mân- 
gâierile unei femei și acea «unire 
a trupurilor» fără de care nu poţi 
avea o soție” (Confesiuni 1, 10, 17). 
Augustin însă a opus o oarecare 
rezistență concepțiilor chiar și mai 
sumbre ale lui Ieronim, iar învă- 
ţătura sa despre diferitele „lucruri 
bune” ale stării de căsătorie (pro- 
creerea, alinarea poftei, fidelita- 
tea reciprocă și valoarea simbolic 
spirituală a iubirii) a avut un efect 
formativ asupra gândirii apusene 

ulterioare. Ieronim și Augustin i-au 
combătut atât de violent pe opo- 
nenţii lor, respectiv Iovinian şi lu- 
lian de Eclanum, aceştia fiind prin- 
tre puţinele voci care s-au ridicat 
pentru cauza căsătoriei și sexua- 
lităţii ca valori religioase, încât cu 
greu au mai existat alții care să 
mai dorească ulterior să calce pe 
urmele „decadenților” lipsiţi de har. 
Filosofii şi asceţii, desigur, erau 
retorii [acelor vremuri]. Doar ei 
puteau avea acces la textualitate. 
Aceasta făcea ca marele corp al 
creștinilor, care erau de obicei căsă- 
toriţi, să fie redus la tăcere. Cât 
de mult acordau aceştia atenţie 
învățăturilor retorilor asceţi din 
Biserica lor rămâne un lucru de do- 
meniul simplei speculaţii. Însă, 
odată cu trecerea secolelor, Bise- 
rica a încercat să exercite din ce 
în ce mai mult un control asupra 
vieţii sexuale conjugale, [cel mai] 
adesea prin procesul de pocăință 
(vezi spovedanie), fără însă să-și 
însușească o înţelegere profundă 
deosebită despre căsătorie (cf. 
Actele Sinodului de la Elvira din 
secolul al IV-lea). O singură ex- 
cepţie de la abordarea universal 
juridică şi riguroasă a literaturii 
patristice asupra căsătoriei este 
cazul extraordinar al lui Grigorie 
din Nazianz. Şi el a fost la fel de 
ascetic şi de filosofic precum cei- 
lalți scriitori din secolul al IV-lea, 
iar în poezia sa, într-un stil sofistic 
intens, prezintă numeroase res- 
pingeri ale sexualităţii, numind-o 
„pângărire şi tină”. Însă, atunci 

când a fost înălţat arhiepiscop al 
Constantinopolului în 380, împăra- 
tul Teodosie l-a consultat în pri- 
vința legislaţiei despre căsătorie 
fiindcă observase, atunci când a 
ocupat capitala sa răsăriteană, că 
dreptul roman creştin răsăritean 
permitea recăsătorirea, deşi foştii 
parteneri erau încă în viaţă, în 
timp ce dreptul roman apusean era 
strict în interzicerea recăsătoririi 
creştinilor, oricare ar fi fost cir- 
cumstanţele. Teodosie credea întru 
totul că legea civilă şi cea biseri- 
cească nu puteau să se afle în diver- 
genţă într-un imperiu creştin. Gri- 
gorie a fost chemat, se pare, ca să 
ofere sfaturi pentru stricta aplicare 
a legii bisericești, în linie cu Apu- 
sul (pentru a face ca dreptul bise- 
ricesc apusean să înlocuiască legea 
civilă mai permisivă). Ceea ce a 
făcut în schimb a fost un docu- 
ment redactat într-un stil elegant 
care justifica practica de a permite 
divorțul și recăsătorirea în Bise- 
rică. Hristos, spune Grigorie, a fost 
legiuitorul desăvârșit. Însă, pen- 
tru fiecare interpretare a legii în 
vremuri de îndoială, nu trebuie să 
se facă recurs la literă, ci la „spiri- 
tul și intenţia legiuitorului”. Hris- 
tos, susține el, se afla într-o astfel 
de poziţie atunci când a fost inter- 
pelat de farisei despre chestiunea 
căsătoriei și EI s-a întors la intenţia 
legiuitorului inițial, nu Moise, ci 
Dumnezeu. Astfel că, acum, con- 
fruntaţi cu probleme asemănătoare 
despre legea conjugală creștină, 
care putem spune că a fost intenţia 

lui lisus? Grigorie continuă argu- 
mentând că, deoarece principala 
preocupare a lui Hristos a fost com- 
pătimirea pentru bărbaţii şi fe- 
meile sărace care „înoată ca peştii 
într-o mare de nefericire”, ar fi ceva 
contrar cugetului Milostivului Le- 
giuitor să aplice interzicerea rigu- 
roasă a recăsătoririi. Grigorie sus- 
ţine că prima căsătorie ar trebui 
considerată drept un semn teo- 
logic al Împărăției (ar trebui să fie 
pentru toată viața). Dar o a doua 
căsătorie ar trebui permisă ca o 
concesie pentru starea de păcat a 
lumii. O a treia căsătorie este şi ea 
permisibilă, dar ar trebui criticată 
mai mult. A patra căsătorie este 
„potrivită doar porcilor” (Grigo- 
rie din Nazianz, Cuvântarea 37). 
Această învățătură a pogorămân- 
tului celor trei căsătorii, trecând 
de la un ton liturgic voios la unul 
din ce în ce mai penitenţial, este 
practica normativă a Bisericii Răsă- 
ritene până în ziua de azi. Este sur- 
prinzător că Grigorie, un ascet atât 
de riguros, poate vedea dincolo 
de chestiunile juridice la chestiu- 
nile inimii care luminează interi- 
orul tainei. 

Alţii nu par să fi fost capabili 
să facă la fel. Colegul său mai 
tânăr, Grigorie al Nyssei, care a 
fost el însuşi căsătorit, a scris un 
tratat, Despre feciorie, în care îşi 
expune dorinţa ca să fi urmat el în- 
suși această cale. Nu putem să în- 
ţelegem deplin acest subiect într-o 

astfel de tradiție cu o perspectivă 
universală sofistică. 

Celibat 


Celibatul creştin semnifică ac- 
ceptarea voluntară a unei vieţi 
trăite în castitate pentru a dedica 
timpul şi energia împlinirii virtu- 
ţilor creştine (fiind fundamentat pe 
afirmaţia Apostolului Pavel de la 
I Cor. 7, 25-28, 32-35). Celibatul a 
fost unul dintre factorii centrali în 
dezvoltarea mișcărilor ascetice (mo- 
nastice) în creştinism şi mulți scri- 
itori patristici din secolul al IV-lea 
şi al V-lea, precum Atanasie, Gri- 
gorie din Nazianz, loan Hrisos- 
tom, leronim şi Augustin, au lăudat 
în mod deosebit viaţa singuratică 
„feciorelnică”, socotind-o condiţia cea 
mai potrivită pentru dezvoltarea 
capacităţilor spirituale. În lucrarea 
De incarnatione, Atanasie vorbeşte 
despre feciorie ca fiind semnul 

suprem al puterii Învierii, iar Gri- 
gorie din Nazianz a descris-o ca 
fiind harisma care a răsturnat or- 
dinea firească a lumii (comparând-o 
cu fântânile din Constantinopol 
anume făcute pentru ca apa să curgă 
în sus). Ambii scriitori vor să spună 
că, în viaţa Bisericii, celibatul era, 
în primul rând, o mărturie esha- 
tologică. leronim a fost atât de 
exuberant în lauda fecioriei, încât 
considera căsătoria ca fiind bună 
doar pentru un singur lucru, pro- 
ducerea unui număr mai mare de 
oameni feciorelnici apți pentru viața 
ascetică. Opiniile sale au stârnit ru- 
moare la Roma, în rândul aristo- 
craților căsătoriţi, fapt care este în 
parte responsabil pentru plecarea 
din capitală și stabilirea sa în Pales- 
tina. Papa Grigorie 1 a fost scriito- 
rul care a influenţat cel mai mult 
teoria apuseană de mai târziu, de- 
finind viaţa „contemplativă” a celi- 
batului drept cea mai înaltă treaptă 
la care putea aspira un creștin să 
ajungă. Această concepţie funda- 
mental monastică a fost responsa- 
bilă pentru îndelungata denigrare 
(în ciuda multor proteste) a căsă- 
toriei şi iubirii conjugale (vezi fa- 
milie) din teologia creştină de mai 
târziu. Alegerea unei vieți singura- 
tice feciorelnice a fost întotdeauna 
raportată la modele precum Ilie, 
Ioan Botezătorul şi alți câţiva uce- 
nici ai lui lisus (în special Aposto- 
lul loan) care primiseră porunca 
de a se lepăda de toate pentru Îm- 
părăţie, inclusiv de soţii şi copii 
(Mt. 19, 27-29) şi recomandau uceni- 
cilor să devină „precum famenii”, 

din nou, pentru Împărăţia ceruri- 
lor (Mt. 9, 12). Desigur, exemplul 
suprem de viață dedicată celiba- 
tului a fost considerat lisus însuși, 
fiul feciorelnic al unei fecioare. Încă 
din perioada Noului Testament, 
anumite femei creştine s-au dăruit 
unei vieţi trăite în feciorie pentru 
Hristos, locuind retrase în casele lor, 
dedicându-se rugăciunii. În Biseri- 
cile din secolul al II-lea, în special 
în Siria, fecioarele au devenit trep- 
tat un ordin distinct şi puteau fi 
recunoscute după vălurile pe care 
le purtau atunci când asistau la 
slujbele liturgice. Ordinul văduvelor 
(care a avut la bază asistenţa acor- 
dată de Biserică credincioaselor ră- 
mase văduve) a evoluat în curând 
într-o asociaţie corporativă a celor 
care se dedicau rugăciunii și celi- 
batului după perioada de doliu. În 
jurul secolului al IV-lea, ambele or- 
dine s-au contopit în curentul mai 
mare al monahismului care, încă 
de la primele sale manifestări, a 
reunit bărbaţi și femei în rândurile 
sale. Deşi îmbrăţișarea celibatu- 
lui a fost recunoscută drept o ale- 
gere profund personală și duhov- 
nicească, a intrat în curând sub 
incidenţa legislaţiei bisericești. La 
Sinodul de la Niceea 1 a fost res- 
pins un curent care cerea ca celi- 
batul să fie impus întregului cler; 
această decizie a avut un efect 
hotărâtor asupra legii canonice ră- 
săritene pentru totdeauna. Mo- 
nahismul a fost la început o înde- 
părtare de oraş şi de bisericile 
urbane dar, pe la sfârșitul secolului 
al IV-lea, devenise atât de înfloritor 

încât a subminat, mai mult sau mai 
puţin, episcopatul și l-a cooptat, 
astfel că, după secolul al V-lea, epis- 
copii erau, aproape universal, mo- 
nahi. Presiunea impunerii celibatu- 
lui şi asupra celorlalţi clerici (preoți, 
diaconi şi ipodiaconi) a continuat 
până ce Sinodul din Trullo (Con- 
stantinopol) din 692 a adoptat ho- 
tărârea finală în privinţa Bisericii 
Răsăritene (canonul 13) potrivit că- 
reia toţi episcopii trebuiau să fie 
celibi, dar preoții și diaconii se pu- 
teau căsători înainte de hirotonie, 
dar nu le era îngăduit să se căsăto- 
rească după aceea. În Apus, cerința 
ca clerul să fie celib a fost mai in- 
sistentă și a fost alimentată de 
presiunea continuă a papalității. 
Sinodul spaniol de la Elvira din 306 
a adoptat canonul 33, admițând 
acest statut în legea canonică: se 
cerea ca reprezentanții clerului su- 
perior căsătoriţi înainte de hiro- 
tonie să trăiască de acum înainte 
cu soțiile lor precum un frate cu 
o soră. În 386, papa Siricius a emis 
un decret, cerând celibatul „preo- 
ţilor și leviţilor” (diaconilor), su- 
gerând că era de la sine înțeles 
faptul că episcopii trebuie să fie 
celibi. Acest decret papal a avut 
un efect limitat, dar semnala faptul 
că Roma dorea să impună şi celor- 
lalte Biserici Apusene acest stan- 
dard al celibatului clericilor. Papa 
Inochentie I [/ Inocenţiu] (402-417) 
a reiterat cererile lui Siricius şi au 
fost introduse canoane asemănă- 
toare în Biserica nordafricană. Ce- 
libatul a fost impus universal în- 
tregului cler apusean de abia din 

1139, de la Sinodul de la Lateran 
(prin Canonul 7), iar această normă 
a rămas în vigoare până în ziua de 
astăzi în Biserica Romano-Catolică 
apuseană. 


R. Cholij, Clerical Celibacy în East 
and West (Leominster, Mass., 1988); R. 
Gryson, Les origines du celibat &cclesias- 
tique (Gembloux, Belgia, 1970); H.C. 
Lea, A History of Sacerdotal Celibacy in 
the Christian Church (2 vol.; Londra, 
1907); ].T. Lienhard, Ministry (Wil- 
mington, Del., 1984). 


Celsus (sfârșitul secolului al II-lea) 


Filosoful Celsus a fost un impor- 
tant adversar al mișcării creștine. 
Atacul său, publicat sub titlul Cu- 
vânt adevărat, este prima critică 
argumentată a teologiei Bisericii. 
A fost adept al platonismului mij- 
lociu; a studiat Scripturile iudaice 
şi (cel puţin) Evangheliile după 
Matei şi Luca. În general, a fost 
ignorat de creștinii contemporani 
dar, un secol mai târziu, lucrarea sa 
era considerată a fi atât de puter- 
nică, încât Origen a socotit de cu- 
viință să scrie o respingere din 
care ne-au parvenit informaţii de- 
spre afirmaţiile lui Celsus. Repre- 
zentant al aristocrației elenistice, 
Celsus cunoștea mai multe facțiuni 
creştine precum gnosticii şi mar- 
cioniţii şi, în general, socotea că 
creştinismul este o poveste ane- 
mică bună doar pentru credulita- 
tea femeilor și a sclavilor. Notele sale 
exegetice militează pentru ideea 
că, de fapt, foarte puţine lucruri 

istorisite în Evanghelii s-ar fi în- 
făptuit în timpul vieţii lui lisus. 
Această apologie a slujit drept sti- 
mul pentru mare parte dintre reflec- 
iile lui Origen cuprinse atât în car- 
tea sa Împotriva lui Celsus, cât şi, în 
general, în teologia sa exegetică. 


M. Borret, „Celsus: A Pagan Pers- 
pective on Scripture”, în P. Blowers, 
ed., The Bible in Greek Christian Antiq- 
uity (Notre Dame, 1997), pp. 259-288; 
H. Chadwick, Origen: Contra Celsum 
(Cambridge, 1980); R.L. Wilken, The 
Christians As the Romans Saw Them 
(New Haven, Conn., 1984), pp. 94-125. 


Ceruri vezi Rai 


Chenoză 


Termenul grec [kenosis] semni- 
fică „golire”. În manualele mai 
vechi [de limbă engleză], este denu- 
mit, după termenul iniţial latin, 
„exaninition”. Provine din imnul 
hristologic de la Filip. 2, 5-11, în 
special versetul 7a, care spune că 
Hristos „S-a deșertat pe Sine, chip 
de rob luând”. În gândirea hristo- 
logică, mai ales în marile contro- 
verse de la începutul secolului al 
V-lea, a fost întrebuințat de teo- 
logi precum Chiril al Alexandriei 
pentru a desemna modul în care 
Logosul divin a putut să Își asume 
întreaga condiţie a firii omenești, 
păstrând în același timp dumne- 
zeirea Sa deplină. Criticilor care 
spuneau că acest concept făcea 
„artificiale” ideile sale despre asu- 
marea umanității de Cuvântul (de 
exemplu, dacă Logosul cunoștea 
că era nemuritor prin fire, per- 

spectiva morţii nu ar fi fost „cu ade- 
vărat” atât de înfricoşătoare pre- 
cum pare să fi fost pentru Hristos 
în Grădina Ghetsimani), Chiril le-a 
răspuns spunând că asumarea firii 
omeneşti a implicat adoptarea com- 
pletă şi îmbrăţișarea tuturor calită- 
ţilor corespunzătoare, a limitărilor 
şi trăsăturilor adecvate firii ome- 
nești (doar păcatul fiind exceptat — 
în privinţa căruia Chiril insista că 
nu era oricum propriu umanității) 
şi aceasta implica astfel de expe- 
riențe precum: confuzie, teamă și 
mâhnire. De vreme ce acestea nu 
erau necesar proprii omenirii per 
se, experierea unor astfel de lucruri 
de Logosul dumnezeiesc a fost o 
consecinţă liber aleasă a asumării 
firii omenești de către EI și a fost 
înfăptuită prin „golirea de sine” 
specială a Cuvântului, într-o soli- 
daritate plină de compasiune cu 
neamul omenesc. 


J.A. McGuckin, St. Cyril of Alexan- 
dria and the Christological Controversy 
(Leiden, Olanda, 1987), pp. 221-222. 


Chipul lui Dumnezeu 


Concepţia că ființa umană este 
„chipul lui Dumnezeu”" este o temă 


” Am păstrat aici forma încetățenită 
în limbajul teologic ortodox, care însă nu 
mai redă astăzi, așa cum o făcea la vre- 
mea primelor traduceri biblice în limba 
română, sensul abstract atât de necesar 
evitării antropomorfizării lui Dumnezeu. 
In limba curentă, expresia ar putea fi 
echivalată cel mai bine prin „imaginea lui 
Dumnezeu” (pentru o discuţie, v. Adrian 
Muraru, „Câteva consideraţii privitoare 
la traducerea textelor patristice în limba 
română”, în Studii Teologice 3, 2008, pp. 
231-276, în special pp. 254-267 [n. ed.]. 

destul de insignifiantă în biblia 
ebraică, însă devine deosebit de 
importantă pentru scriitorii pa- 
tristici de mai târziu, atât de mult 
încât ajunge un element constitutiv 
pentru mare parte din antropo- 
logia, hristologia şi soteriologia 
creştină. În Facerea apar două re- 
ferințe despre crearea „omului” 
(ebraică: adam) ca chip (Fc. 1, 26; 
27-28), pe care o parte dintre Pă- 
rinţi le-au dezvoltat într-o tipolo- 
gie mistică despre „două creaţii”. 
Pavel făcuse deja o conexiune po- 
zitivă între ideea de umanitate la 
modul generic și individual, astfel 
că păcatul primului părinte, Adam 
însuși, a putut fi nimicit în noul 
sau cel de-al doilea Adam, lisus 
Hristosul (Rom. 5, 14 ş.u.; | Cor. 
15, 22 ş.u.; 45). Reprezentarea lui 
Adam simultan personalist și cor- 
porativ a slujit ca linie de abordare 
majoră pentru teoria paulină a răs- 
cumpărării (imnul din Filip. 2, 5-11 
își trage seva din contrastul din- 
tre cei doi Adami, unul neascul- 
tător şi celălalt ascultător până la 
moarte). Pavel a conceput, de ase- 
menea, ideea care se regăsește în 
imnurile hristologice târzii ale Nou- 
lui Testament, cum că Hristos a fost 
EI însuși „Icoana” sau „Chipul lui 
Dumnezeu Celui nevăzut” (II Cor. 
4, 4; Col. 1, 15; Evr. 1, 3; vezi Il Cor. 
11, 7). Tema „Chipului lui Dum- 
nezeu”, care a combinat aceste pre- 
mize biblice, soteriologice, antro- 
pologice și hristologice, va deveni 
temelia adâncă a gândirii soterio- 
logice la Irineu. El a fost unul din- 
tre primii care a observat (Adversus 

haereses 5, 6) că în relatările din Fa- 
cerea textul operează o distincție, 
descriind mai întâi crearea umani- 
tăţii „după chipul şi asemănarea 
lui Dumnezeu” (Fc. 1, 26) şi apoi 
observând că umanitatea a fost 
făcută „după chipul lui Dum- 
nezeu” (Fc. 1, 27-28). El şi cu Ori- 
gen (şi Chiril al Ierusalimului, 
mai apoi, în Cateheza 14, 10) au 
considerat statutul de a fi „chip” 
drept prima stare a omului (înainte 
de cădere), destinat să fie înlocuit 
de starea finală a omului, încu- 
nunarea dobândirii „adevăratei 
asemănări” (cf. 1 In 3, 2). Clement 
din Alexandria a dezvoltat acest 
model de exegeză după Irineu 
(Stromata 2, 38, 5; Protreptikos 12) și 
aşa a ajuns la Origen, care a dezvol- 
tat extensiv această temă (PArch 
3, 6, 1; CCels 4, 30; Com. Rom. 4, 5) 
și astfel, a adus-o în atenţia teolo- 
giei patristice. Origen a subliniat 
faptul că „chipul lui Dumnezeu” 
(eikon) în omenire era o chestiune 
ce ține de fire. Nu era ceva ce ținea 
de imagismul trupesc (PArch 4, 
4, 10), ci un model al Logosului 
(după care a fost iniţial făcută 
umanitatea) lăsat în firea umană 
cumva, și împărtășit egal printre 
toți oamenii. Origen considera că 
„asemănarea” lui Dumnezeu (ho- 
moiosis) era ceva rezervat în spe- 
cial acelor credincioși iniţiaţi care 
s-au apropiat de Dumnezeu într- 
o comuniune mistică şi noetică 
mai profundă. Dacă chipul a fost 
punctul de plecare al întregii uma- 
nități, asemănarea era țelul către 
care năzuia umanitatea luminată. 

Această temă origenistă mistică 
şi ascetică a fost ulterior pe larg 
dezvoltată de ultimii teologi ale- 
xandrini şi capadocieni care, în 
general, au renunţat la distincţia 
timpurie dintre chip și asemănare 
(Atanasie, Împotriva păgânilor 34; 
Despre Întrupare 13; Didim, De- 
spre Treime 2, 12). A fost o temă 
favorizată după secolul al V-lea, 
în special, de teologia ascetică mo- 
nastică. În tradiţia greacă, chipul 
lui Dumnezeu era par excellence 
Hristos însuși. Omul era astfel 
chipul și asemănarea Chipului 
„arhetipal”. Grigorie al Nyssei (fă- 
cându-se ecoul lui Origen) con- 
sidera chipul drept o temelie onto- 
logică mai statică, iar asemănarea, 
o forță morală dinamică în ome- 
nire. Astfel, întregul concept de a fi 
chip cuprindea umanitatea într-un 
proces de îndumnezeire centrat 
hristologic. Harul întrupării și 
procesele transformatoare dina- 
mice ale euharistiei şi ale celor- 
lalte Taine îi dăruiesc ucenicului 
creştin o „asemănare” (un adevă- 
rat chip) mai exactă cu Dumnezeu, 
conform expresiei a fi „aseme- 
nea” cu chipul lui Hristos (Rom. 
8, 29). Mai mulți Sfinţi Părinţi au 
observat conexiunea din Facere 
dintre chip și „numirea anima- 
lelor” de om şi au concluzionat că, 
într-un fel sau altul, a fi chipul 
lui Dumnezeu avea legătură cu 
stăpânirea omenirii asupra lumii 
create (Eusebiu, Demonstrația Evan- 
gheliei 4, 6; Grigorie al Nyssei, 
Despre facerea omului 4; Diodor al 
Tarsului, Comentariu la Facere 1, 26; 

Ioan Hrisostom, Omilii la statui 7, 3; 
Chiril al Alexandriei, Glafire la 
Facerea 1; idem, Epistola către Calo- 
sirius; Teodoret, Întrebări la Facere 20; 
Ambrosiaster, Întrebări la Vechiul 
şi Noul Testament 127). În Biserica 
Apuseană, Augustin a dat un nou 
impuls şi o nouă direcţie teoriei 
despre chipul lui Dumnezeu. Con- 
cepţia despre Hristos ca chip arhe- 
tipal suprem a fost cumva margi- 
nalizată (poate fiindcă a fost soco- 
tită prea subordinaționistă: Hris- 
tos nu era atât chipul, pe cât era 
Dumnezeu însuşi). În schimb, chipul 
lui Dumnezeu era raportat expres 
la om și localizat concret în suflet 
(o temă comună printre greci care, 
de asemenea, considerau că chipul 
se află localizat concret în nous 
sau în logosul umanităţii). Pentru 
Augustin, sufletul însă manifesta 
chipul Dumnezeirii Trinitare în 
structura sa întreită: memorie, în- 
ţelegere şi voinţă. Prin aceasta, 
Augustin a mijlocit în bătălia de 
lungă durată dintre facțiunile pro și 
anti-origeniste din Biserică: lup- 
tând pentru determinarea măsurii 
în care chipul lui Dumnezeu în 
omenire a fost pierdut sau nimi- 
cit prin păcat. Poziţia generală a 
fost că chipul a fost într-o oarecare 
măsură deteriorat şi a trebuit să 
fie restaurat (Irineu, Adversus hae- 
reses 3, 18, 1; 4, 38, 4; 5, 16, 2; Ori- 
gen, Comentariu la Cântarea Cântă- 
rilor 3, 8; Omilii la Facere 1, 13; lla- 
rie, Despre Treime 11, 49; Vasile, 
Discursul ascetic 1; Chiril al Ale- 
xandriei, Comentariu la loan 1, 9; 
9, 1; 11, 11; Despre Treime 6; Leon, 

Predică 12, 1). Epifanie însă a com- 
bătut puternic influenţa origenistă, 
susținând că chipul a rămas intact 
în Adam (leronim, Epistulae 51, 6-7). 
Augustin a intervenit în discuție, 
susținând teoria sa despre „vesti- 
giile Treimii” care au rămas în 
suflet (De Trinitate 14, 4; Retracta- 
tiones 1, 25). 


R. Bernard, L'Image de Dieu d'apres 
S. Athanase (Paris, 1952); W.]. Bur- 
ghardt, The Image of God in Man Ac- 
cording to St. Cyril of Alexandria (teză 
de doctorat, Universitatea Catolică 
din America, Washington, D.C., 1957); 
D. Cairns, The Image of God in Man 
(Londra, 1953); T. Camelot, „La Theo- 
logie de l'Image de Dieu”, RSPT 40 
(1956), pp. 443-471; H. Crouzel, Theo- 
logie de l'Image de Dieu chez Origene 
(Paris, 1956); ].T. Muckle, „The Doc- 
trine of St. Gregory of Nyssa on Man 
as the Image of God”, Mediaeval Studies 7 
(1945), pp. 55-84; J.E. Sullivan, The 
Image of God: The Doctrine of St. Au- 
gustine and Its Influence (Dubucque, 
Iowa, 1963). 


Chiril al Alexandriei (cca 378-444) 


Sfântul Chiril este unul dintre 
cei mai importanţi teologi care au 
scris despre persoana lui Hristos din 
întreaga literatură creștină greacă. 
A fost personajul principal, atât 
din punct de vedere intelectual, cât 
şi politic, în marea criză a hristo- 
logiei în Biserica ecumenică a seco- 
lului al V-lea şi a prezidat Sinodul 
de la Efes 1 (431), unde a fost con- 
damnată învăţătura lui Nestorie, 
iar hristologia lui Chiril a fost adop- 
tată; aceasta afirma subiectivitatea 

unitară a dumnezeiescului Logos 
prezent personal în lisus. Învăţă- 
tura lui Chiril avea să stabilească 
agenda următoarelor trei Sinoa- 
de Ecumenice, până în secolul al 
VII-lea. Chiril s-a născut în Egipt; 
atunci când unchiul său, Teofil, a 
devenit arhiepiscop al Alexandriei 
în 385, l-a adus pe tânăr în Ale- 
xandria ca să urmeze studiile supe- 
rioare. În 403, pe când era în vârstă 
de douăzeci și cinci de ani, Chiril 
a fost hirotonit citeţ și, în același 
an, l-a însoţit pe Teofil la faimosul 
Sinod de la Stejar, care l-a depus 
pe loan Hrisostom. La moartea 
unchiului său, în 412, după o ale- 
gere cu scântei, Chiril a fost sfinţit 
arhiepiscop. Primii săi ani au fost 
marcați de mai multe conflicte între 
creştini, pe de o parte și evrei şi 
păgâni, pe de altă parte. În același 
timp, s-a folosit de monahi pentru a 
extinde evanghelizarea creștină în 
zonele rurale unde vechile religii 
încă mai aveau o înrâurire con- 
siderabilă (vezi Shenouda). După 
428, Chiril a fost atras treptat în 
conflict cu noul arhiepiscop al Con- 
stantinopol, Nestorie, care vorbea 
de existenţa a doi centri operativi 
simultan prezenţi în viața lui Hris- 
tos: unul omenesc și altul divin, 
dintre care unul era câteodată pre- 
dominant asupra celuilalt. Chiril 
a denunţat această concepţie ca 
fiind eretică, insistând că lisus a 
fost cu totul și absolut divin, fiind o 
singură persoană, iar acea persoană 
este Dumnezeu. Pentru Chiril, tot 
ceea ce lisus a făcut, fie că era un act 
omenesc precum cel de a dormi, 
fie unul puternic, precum învierea 

din morţi, a fost în mod egal o lu- 
crare a Domnului divin Cel unic, 
acum întrupat în istorie. Puterea 
divină prezentă în omenire a fost, 
de asemenea, un arhetip al modu- 
lui în care Dumnezeu a intenţio- 
nat să „îndumnezeiască” condiţia 
umană în actul întrupării. Astfel, 
Hristos este modelul mântuirii 
lumii. Procesul de îndumnezeire 
este cel mai bine exemplificat în 
primirea euharistiei, „binecuvân- 
tarea cea dătătoare de viață” a dum- 
nezeiescului Trup care îl înveş- 
nicește pe credincios. Hristologia 
dinamică a fost cea care, în cele din 
urmă, a ajuns să reprezinte afir- 
maţia clasică a Răsăritului creştin, 
dar nu fără opoziție majoră, în spe- 
cial din partea teologilor din Roma 
şi Siria. Sinodul de la Efes, unde 
Chiril a fost simultan și judecător 
şi juriu, a provocat multă întris- 
tare în anii care i-au urmat, iar 
negociatorii împăratului au trebuit 
să lucreze mai mulți ani ca să re- 
facă comuniunea Bisericii, în spe- 
cial între Alexandria şi Antiohia. 
În cele din urmă, s-a ajuns în 433 
la un compromis (Formula de reu- 
nire); multe puncte importante 
ale poziţiei antiohiene (Hristos a 
avut două firi autentice - ome- 
nească și divină) au putut fi re- 
conciliate cu insistența lui Chiril 
asupra faptului că Hristos a fost 
o singură realitate, o singură per- 
soană divină, dar ramificațiile pre- 
cise ale acelei înțelegeri aveau încă 
nevoie de multe discuții pentru a 
fi clarificate şi, implicit, era inevi- 
tabil ca întreaga discuţie să izbuc- 
nească din nou. A izbucnit cu mare 

forță în anii următori. Chiril a mu- 
rit pe 27 iunie, 444, cu puţin înainte 
de a împlini şaptezeci de ani. 


J.A. McGuckin, St. Cyril of Alexan- 
dria and the Christological Controversy: 
Its History, Theology, and Texts (Leiden, 
Olanda, 1994); N. Russell, Cyril of Ale- 
xandria (Londra, 2000). 


Chiril al Ierusalimului (cca 315-387) 


Sfântul Chiril a fost preot şi apoi 
episcop (începând cu anul 349) al 
Bisericii din Ierusalim, într-un timp 
când ritualul său liturgic, celebrat 
în splendidele clădiri noi construite 
aici de Constantin, se bucura de 
o atenţie largă. Este cel mai bine 
cunoscut pentru cele douăzeci şi 
patru de predici despre viața sacra- 
mentală a Bisericii, acestea fiind 
omilii ţinute în timpul admiterii 
candidaților pentru botez. Prima 
dintre acestea era o Protocatechesis 
rostită înainte de începerea Pos- 
tului Mare, apoi au urmat Opt- 
sprezece cateheze ţinute candidaţilor 
în timpul Postului, iar ultimele 
cinci au fost Catehezele mistagogice 
(pe care unii le atribuie succeso- 
rului său, loan al lerusalimului) 
rostite în Săptămâna Luminată, 
imediat după Paște. Catehezele oferă 
o bogăţie de mărturii despre prac- 
tica liturgică, teologia și ordinea 
creştinismului timpuriu. Seria prin- 
cipală de optsprezece cateheze sunt, 
în mod substanţial, un comenta- 
riu la Crez, articol cu articol, iar 
predicile mistagogice explică sim- 
bolurile și importanţa mistică a 

ritualurilor baptismale de scufun- 
dare, ungere şi mirungere, ca şi 
tainele euharistice care urmau ime- 
diat. În timpul păstoririi sale ca 
episcop, Chiril a fost, în general, 
un sprijinitor al poziţiei homoiu- 
siene și, prin urmare, a fost privit 
cu suspiciune atât de niceeni, cât 
şi de arieni. Acachie, episcopul 
arian homoian al Cezareei, protec- 
torul său anterior, s-a întors împo- 
triva lui din motive personale și 
teologice şi, folosindu-se de acuzaţii 
de proastă administrare a finan- 
ţelor episcopiei, a reuşit să-l exi- 
leze în 357. În total, a fost exilat de 
nu mai puţin de trei ori. Ultima 
oară, în timpul domniei lui Valens, 
a fost obligat să părăsească leru- 
salimul pentru aproape zece ani. 
După întoarcerea din anul 378, a 
devenit o personalitate deosebit 
de cinstită, fiind invitat să se im- 
plice în acţiunile neoniceene de res- 
taurare a ortodoxiei, în special 
după ce Grigorie al Nyssei a vi- 
zitat lerusalimul şi s-a exprimat 
favorabil în privinţa teologiei lui. 
Este posibil ca în 381, la Sinodul 
de la Constantinopol, Chiril să fi 
citit Crezul de la Ierusalim (care 
conținea homoousios) pentru a arăta 
că acceptă întreaga teologie nice- 
eană. Se poate ca aceasta să fi contat 
pentru includerea acelui crez în 
analele sinodului și influenţa lui 
ecumenică ulterioară (înlăturând 
forma originală a Crezului niceean) 
în toată lumea creştină. 


F.L. Cross, St. Cyril of Jerusalem's 
Lectures on the Christian Sacraments 
(Londra, 1951); E.H. Gifford, St. Cyril 


Pr. John Anthony McGuckin 


Archbishop of Jerusalem: The Catecheti- 
cal Lectures (NPNE, series 2, 7; repr., 
Grand Rapids, 1989); R. Gregg, „Cyril 
of Jerusalem and the Arians”, în Aria- 
nism: Historical and Theological Reas- 
sessments (papers from the Ninth In- 
ternational Conference on Patristic 
Studies, September 5-10, 1983, Oxford, 
England; Robert C. Gregg; Cambridge, 
Mass., 1985). 


Chiril de Schitopolis (n. cca 525) 


Chiril provenea din Schitopo- 
lis (Beit Șe'an), Palestina; părinţii 
săi dețineau o casă de oaspeţi pen- 
tru monahii călători. S-a simţit foarte 
atras de viaţa și faptele Sfântului 
Sava (m. 532), şi s-a hotărât de tâ- 
năr, în 543, să devină el însuşi un 
ascet. A locuit o vreme la Ierusa- 
lim alături de starețul loan Isihas- 
tul și a încercat să trăiască o viață 
de sihastru în Mănăstirea Sfântului 
Eftimie. Deoarece controversa ori- 
genistă tulbura puternic traiul paș- 
nic de aici, Chiril s-a mutat în 557, 
devenind monah în Mănăstirea 
Sfântului Sava, lângă Betleem. Data 
morţii lui este necunoscută. Lu- 
crarea sa principală este intitulată 
Vieţile monahilor palestinieni. El este 
un important istoric hagiograf al 
monahismului palestinian în timpul 
crizei origeniste. Scrisul lui e plin 
de detalii vii și a stabilit o normă 
pentru mare parte din hagiografia 
bizantină posterioară lui. 


R.M. Price, trad., Cyril of Seytho- 
polis: Lives of the Monks of Palestine 
(Kalamazoo, Mich., 1989). 

Ciprian al Cartaginei (cca 200-258) 


Sfântul Ciprian a fost unul din- 
tre cei mai importanţi episcopi- 
teologi latini ai Bisericii primare. 
S-a remarcat ca retor strălucit la Car- 
tagina și a fost convertit (cca 245) 
la creștinism de prezbiterul Cae- 
cilius, iar, la scurtă vreme, a re- 
nunțat la cea mai mare parte din 
averea sa în folosul săracilor și a 
devenit preot. Aproape imediat 
(cca 248), a fost ales episcop al Car- 
taginei datorită susținerii popu- 
laţiei, dar a avut de înfruntat o 
oarecare opoziţie în rândul cleri- 
cilor care îl considerau insuficient 
de experimentat. Imediat după ale- 
gerea sa, Biserica a fost tulburată 
de Edictul lui Decius (250), care 
cerea ca toți cetățenii să jertfească 
zeilor (vezi persecuții). Ciprian a 
fugit din oraș pentru a evita ares- 
tarea. Mulţi creştini s-au confor- 
mat rapid, fie prin aducerea de 
jertfe, fie prin obținerea certifica- 
telor care arătau că au procedat 
întocmai. După trecerea perico- 
lului iniţial, Ciprian nu a vrut să-i 
reprimească decât după o perioadă 
cuvenită de pocăință, însă preoţi 
dizidenţi i-au subminat autoritatea 
şi, folosindu-se de autoritatea măr- 
turisitorilor (cei care supravieţui- 
seră persecuțiilor anterioare și care 
se bucurau de o autoritate sporită 
în cadrul comunităţii), le-au per- 
mis întoarcerea. Amenințarea unei 
noi persecuții în 251, în timpul 
domniei lui Gallus, l-a făcut pe 
Ciprian să se răzgândească și a fă- 
cut apel la reconciliere generală. 

Pe atunci, Biserica Romei, la rân- 
dul său, era prinsă într-o dispută 
internă, între rigoriști (reprezen- 
taţi de antipapa Novaţian) şi cei 
mult mai deschişi la ideea de recon- 
ciliere (avându-l în frunte pe Papa 
Cornelius) cu cei care se lepăda- 
seră de Hristos. Ciprian s-a impli- 
cat tot mai mult în această dispută 
şi împreună cu el, Biserica sa, însă, 
într-un asemenea grad încât o gru- 
pare de preoți şi-a ales un nou 
episcop. Între 255 și 257, a fost 
implicat într-un război epistolar 
cu Papa Ştefan în privința chesti- 
unii dacă Tainele săvârşite de ere- 
tici și schismatici sunt sau nu 
valide. Ciprian a adoptat opinia 
conservatoare cum că acestea nu 
erau valide; din această cauză, a 
fost blamat. În 257, împăratul Va- 
lerian a emis un nou edict, cerând 
săvârşirea de jertfe publice. De 
data aceasta, Ciprian a fost exilat, 
iar în anul următor a fost adus 
înapoi la Cartagina fiindcă refu- 
zase să consimtă la vreunul dintre 
articolele noii legi. A fost judecat 
la Cartagina în 258 şi, mărturi- 
sindu-și credinţa, a fost decapitat 
în timpul administraţiei procon- 
sulului Galerius Maximus. Ciprian 
a învăţat teologia din mers și scrie- 
rile sale dovedesc o minte ascu- 
ţită care caută să se familiarizeze 
cu noua natură a noii sale religii. 
Așadar, în afara unor lucrări de 
apologetică generală în favoarea 
creştinismului (Către Donatus şi 
Către Demetrian), ne-au mai rămas: 
Rugăciunea Domnească, Lucrări şi 
milostenii, Îmbrăcămintea fecioarelor 

şi Către Quirinius, care este o co- 
lecţie de pasaje din Scriptură (folo- 
sind expresii tradiționale vechi) 
ce pot fi folosite în propovăduire 
pentru a demonstra diferite aspecte. 
Experiențele sale amare născute 
de lupta cu pericolul dezbinării l-au 
determinat să scrie două volume 
extrem de influente, Despre cei că- 
zuți şi Unitatea Bisericii catholice. 
Lucrarea din urmă va deveni un 
pilon în construirea teologiei ca- 
tholice despre Biserică (sau eclezio- 
logie). Epistolele sale sunt resurse 
istorice nepreţuite pentru înţele- 
gerea vieţii Bisericii de la începu- 
tul secolului al III-lea. 


M.A. Fahey, Cyprian and the Bible: 
A Study in 3" Century Exegesis (Tu- 
bingen, Germania, 1971); P. Hinchcliff, 
Cyprian of Carthage and the Unity of 
the Christian Church (Londra, 1974); 
M.M. Sage, Cyprian (Cambridge, Mass., 
1975). 


Clement din Alexandria 
(cca 150-215) 


O vreme s-a crezut că Clement 
era preot în Biserica Alexandriei 
şi conducător al şcolii sale cate- 
hetice, însă aceste supoziții nu mai 
sunt unanim acceptate astăzi. Este 
mult mai probabil ca el să fi fost 
conducătorul unei școli private de 
filosofie, într-o perioadă în care, 
de asemenea, alţi filosofi creştini 
(dintre care mulți erau gnostici) 
ţineau lecţii în oraș (vezi Alexan- 
dria). Şi-a început studiile în Grecia 
şi a călătorit în Italia, apoi prin 

Siria şi Palestina, înainte de a se 
stabili ca filosof în Egipt. Dorinţa 
lui Clement era să evite excesele 
speculaţiei gnostice, însă, cu toate 
acestea, a raportat creștinismul la 
cursul filosofiei elenistice. Şi-a pe- 
trecut timpul sfătuindu-i pe creş- 
tinii bogaţi în privinţa întrebuinţării 
cu dreaptă socotinţă a averii şi a 
comportamentului social corect. 
Cursurile sale superioare de filo- 
sofie prezentau creștinismul ca fiind 
adevărata aspirație din toate tradi- 
ţiile antice sapienţiale elenistice și, 
în acest aspect, el a fost unul dintre 
primii și cei mai originali filosofi 
creștini care au folosit teologia Lo- 
gosului așa cum apare în litera- 
tura sapienţială biblică, la Filon și 
în a patra Evanghelie. Principalele 
sale lucrări alcătuiesc o trilogie: În- 
demn către greci (Protreptikus), Hris- 
tos Pedagogul (Paedagosus) şi Mis- 
celanee (Stromata). Conţinutul celor 
trei volume prezintă, într-o formă 
sau alta, un parcurs ascendent. În 
primul doreşte să-i atragă pe stu- 
denţi la viaţa filosofică. În cel de- 
al doilea volum apără o normă 
de comportament etic în armonie 
cu urmarea înțelepciunii, normă 
pentru care lisus este cea mai bună 
călăuză, iar în calitate de Logos 
întrupat, El este moașa înţelep- 
ciunii. Ultimul volum (al cărui titlu 
tradus literal înseamnă „covoa- 
rele”) este un set de aforisme şi 
învățături puse fără vreo ordine, 
având un caracter foarte enigma- 
tic. Se pare că în acest volum trans- 
pare curriculumul de învățământ 
pe care studenții lui Clement îl 

urmau pentru a accede pe căile 
mai înalte ale căutării esoterice. 
Clement a avut o puternică influ- 
enţă asupra câtorva dintre cei mai 
mistici gânditori ai tradiţiei creş- 
tine, dar a fost marginalizat de fap- 
tul că nu s-a regăsit în marile pro- 
bleme curente ce a preocupat Bi- 
serica generaţiilor ulterioare (el 
este ultimul mare teolog creștin 
care a trăit într-un mediu nesu- 
pus supravegherii atente a episco- 
pilor). Creștinismul său este marcat 
de un gnosticism moderat (afirmă 
valoarea lumii materiale ca loc 
de încercare oferit de Dumnezeu 
pentru binele omenirii) care con- 
sideră că Dumnezeu-Tatăl atrage 
înapoi omenirea la comuniunea 
divină și la metamorfoza angelică, 
prin iniţierea întru Fiul-Logosul. 
Logosul este pedagogul, păstorul 
sau pieptul lui Dumnezeu care dă 
sufletului inițiat laptele pentru 
alimentaţia psihică. Mântuirea este 
înţeleasă, în mare, ca urcuş cos- 
mic la adevăr şi, în acest sens, siste- 
mul său principal despre teologia 
mântuirii prezintă o parte dintre 
trăsăturile eshatologiei creştine tim- 
purii, o mișcare care va avea un 
mare efect după ce a fost pre- 
luată de Origen. 


E.F. Osborn, The Philosophy of Cle- 
ment of Alexandria (Cambridge, 1957); 
S.R.C. Lilla, Clement of Alexandria (Ox- 
ford, 1971); A. Mâhat, Etudes sur les 
Stromates de Clement d Alexandrie (Pa- 
ris, 1966). 

Clement Romanul 
(a activat în anul 96) 


Sfântul Clement, unul dintre 
Părinții apostolici, a fost condu- 
cătorul Bisericii romane între 88-97 
şi este autorul unei Epistole către 
Corinteni autentice, care este o im- 
portantă mărturie despre tiparele 
de organizare a comunităților Bise- 
ricii primare. A fost compusă, pro- 
babil, în timpul persecuției lui 
Domițian şi în anul 170 d.Hr., era 
încă citită împreună cu Epistolele 
pauline în Biserica Corintului. În 
cuprinsul acesteia, Clement ple- 
dează pentru restaurarea păcii într-o 
comunitate dezbinată şi își mani- 
festă sprijinul pentru conducătorii 
care fuseseră înlăturați. De ase- 
menea, în secolul al IV-lea, i-a mai 
fost atribuită o a Doua epistolă 
către Corinteni. Nu este a lui, însă 
prezintă mare interes fiind, pro- 
babil, cea mai timpurie mărturie 
de omiletică creştină scrisă într-un 
context liturgic (are la temelie tex- 
tul din Is. 54, 1). Acest text insistă 
mult asupra ideii preexistenţei Bi- 
sericii și a nevoii de pocăință. Nu- 
mele lui Clement va deveni în cu- 
rând un receptacol şi pentru alte 
lucrări din perioada Bisericii pri- 
mare care se aflau în căutarea unui 
autor autorizat. Cea mai impor- 
tantă lucrare din corpusul așa-nu- 
mitei literaturi clementine sunt Omi- 
liile clementine şi Consideraţiile cle- 
mentine. În viziunea acestei lite- 
raturi romantice primare, Clement 
este văzut ca un mare teolog pe 
care apostolii îl trimit să vestească 

învăţăturile lor către Bisericile nou- 
înființate. Clement Romanul a fost, 
probabil, un sclav eliberat din clanul 
aristocratic al lui Flavius Clemens 
(vezi [Domițian] Persecuţii). 


B. Bowe, A Church in Crisis: Eccle- 
siology and Paraenesis in Clement of 
Rome (Philadelphia, 1988); K.P. Don- 
fried, The Setting of Second Clement in 
Early Christianity (Leiden, Olanda, 
1974); ].B. Lightfoot, The Apostolic Fa- 
thers (Londra, 1890). 


Cler 


Termenul „cler” este folosit pen- 
tru creştinii hirotoniți și derivă 
din grecescul kleros, cei aleși prin 
tragere la sorţi. Termenul se afla 
deja în uz în secolul al II-lea. Ter- 
tulian l-a folosit (Îndemn pentru 
feciorie) pentru „laicat” (care derivă 
din cuvântul grec pentru „popor”) 
şi se mai găseşte, de asemenea, la 
Clement din Alexandria, Ipolit şi 
Origen, având același sens. Toto- 
dată, Tertulian este cel care vorbește 
(cf. Monogamie 12; Îndemn către fe- 
ciorie 7) despre „ordinare [hiroto- 
nie]” (a intra într-un „ordin”, idee 
derivată din concepţia socială ro- 
mană despre ierarhia claselor soci- 
ale) şi menţionează „ordinele preo- 
ţeşti” de episcop, preot şi diacon 
(„ordinele superioare”). Pe la sfârși- 
tul secolului al II-lea, a apărut, de 
asemenea, conceptul de „ordine in- 
ferioare” sau minore, aceste slujiri 
fiind împărțite între lectori [/ citeţi], 
ipodiaconi, ușieri, exorciști, acoliți 
şi aşa mai departe (cf. Tertulian, 

Hotărâre împotriva ereticilor 41; Ipolit, 
Tradiţia apostolică 11; Ciprian, Epis- 
tola 7; idem, Epistola 69, 15). Cor- 
neliu, papă în secolul al III-lea, a 
alcătuit o listă cu clerul care slujea 
pe atunci la Roma: un episcop, 46 de 
preoți, 7 diaconi, 7 ipodiaconi, 42 de 
acoliți și 52 de exorciști, cititori şi 
uşieri (Eusebiu, Istoria bisericească 
6, 43, 11). În Biserica Răsăriteană, 
ordinul diaconițelor a fost mai cu- 
noscut decât în Biserica Apuseană, 
cel puțin începând cu secolul al 
III-lea, și a durat mult mai mult 
decât în Apus. Majoritatea diaco- 
nițelor erau femei nemăritate, care 
proveneau adesea din rândul ce- 
telor fecioarelor sau văduvelor. Nu 
pot fi susținute de dovezi încer- 
cările (adeseori motivate ideologic) 
de a retrograda ordinul diaconi- 
ţelor la nivelul unui ordin minor, 
având rolul de simple ajutoare la 
botezul femeilor. În jurul secolu- 
lui al V-lea, teologii patristici încer- 
cau să găsească explicaţii teologice 
pentru termenul „cler”. Ieronim 
afirmă că el derivă din faptul că 
leviţii nu dețineau nici o proprie- 
tate, de vreme ce Domnul era „par- 
tea lor” (Epistola 52, 5). Augustin 
(Comentarii la Psalmi 67, 19) cre- 
dea că termenul reprezenta o remi- 
niscenţă a alegerii succesorului 
apostolului căzut, luda, amintit în 
Fapte 1, 26. Tragerea la sorţi a unui 
candidat desemnat dintr-o mică 
listă simboliza alegerea prin voinţa 
divină (un model urmat încă de 
Bisericile Răsăritene în alegerea pa- 
triarhilor). Se ştie sigur însă că hi- 
rotonia era întotdeauna săvârșită 

prin „punerea mâinilor”. Sinoa- 
dele din secolul al IV-lea oferă nu- 
meroase mărturii despre proce- 
sul continuu de reglementare al 
statului preoţilor; aceștia se bucu- 
rau de o deosebită cinste în pe- 
rioada bizantină, beneficiind de 
importante avantaje sociale și finan- 
ciare (scutirea de taxe instituită 
după domnia lui Constantin). Hotă- 
rârile timpurii (precum cele amin- 
tite la I Tim. 3, 2, 12; Tit 1, 6) au 
fost întregite de canoanele de la 
Niceea, care au interzis hirotoni- 
rea celor care s-au făcut pe ei înșiși 
eunuci sau a noilor convertiți. Scla- 
vii au fost ulterior excluşi din cler, 
iar din ce în ce mai mulţi şi cei 
mutilaţi. Clericilor li s-a cerut să 
se căsătorească cuviincios (adică, 
cu fecioare onorabile) iar hirotonia a 
început să fie în mod treptat vă- 
zută drept o excludere a căsăto- 
riei. Deşi în Răsărit cei hirotoniți au 
putut să trăiască alături de soțiile 
lor, practica latină a cerut din ce în 
mai mult ca bărbaţii hirotoniți în 
treptele superioare să trăiască de 
acum înainte ca fratele cu sora, dacă 
erau căsătoriţi, un obicei care se re- 
găseşte în practica clericală curentă 
a celibatului preoţilor catolici. În 
451, Sinodul de la Calcedon a im- 
pus necesitatea deținerii unui „titlu” 
anterior hirotoniei (nimeni nu pu- 
tea fi ordinat legitim fără să fi 
îndeplinit o sarcină bisericească 
specifică într-o comunitate anume) 
şi a alcătuit o listă cu un număr de 
profesii care erau interzise preo- 
ţilor. În secolul al VI-lea, împăra- 
tul Iustinian a legiferat o practică 

ce devenise tot mai normativă (în- 
deosebi după secolul al V-lea), 
anume, toți episcopii trebuiau să 
fie celibi; acest fapt se regăsește în 
ziua de astăzi în Biserica Răsări- 
teană, în care doar clerul mona- 
hal poate fi hirotonit în treapta 
episcopală. 


H. von Campenhausen, Ecclesias- 
tical Authority and Spiritual Power in 
the Church of the First Three Centuries 
(Stanford, Calif., 1969); ].T. Lienhard, 
Ministry (Wilmington, Del., 1984). 


Comerţ vezi Rute comerciale 


Comunicarea însușirilor 


Cunoscută şi sub numele de 
principiul „schimbului de trăsă- 
turi”. Termenul original grec este 
antidosis idiomatum. În cărţile de 
teologie occidentale este cunos- 
cută mai mult sub denumirea sa 
latină, communicatio idiomatum. For- 
ma latină a fost cea mai intens 
folosită, începând cu Tomosul lui 
Leon, documentul oficial elaborat 
(după lucrările tradiționale ale lui 
Tertulian şi Augustin) de cance- 
laria papală la îndrumările papei 
Leon. Acesta a trimis documentul 
în 449 Sinodului de la Efes pen- 
tru a reprezenta învățătura hristo- 
logică oficială a Bisericii romane. 
A fost respinsă de președintele si- 
nodului, Dioscor, care era de părere 
că aceasta contrazice învățătura 
Sfântului Chiril al Alexandriei, care 
fusese aprobată la Sinodul de la 
Efes I (431). Tulburarea cauzată 
de Sinodul de la Efes (449) a dus, 

în curând, la convocarea Sinodu- 
lui revizionist de la Calcedon, din 
451. Aici, administraţia imperială 
a cerut ca Tomosul lui Leon să fie 
adoptat împreună cu învăţăturile 
lui Chiril, în ciuda diferențelor 
lor în privinţa accentului pus pe 
abordarea conceptului de unire 
hristologică. În timp ce Chiril do- 
rea să scoată în evidenţă unitatea 
organică a persoanei divine a lui 
Hristos care lucrează într-un trup 
omenesc ce a fost cu totul inte- 
grat în dumnezeire, Leon dorea să 
accentueze umanitatea autentică, 
umanitate care nu și-a pierdut nicio- 
dată coerenţa sa integrală, nici mă- 
car în ridicarea sa la cer de către 
Domnul. Tomosul lui Leon, aşadar, 
sublinia în mod deosebit plurali- 
tatea celor „două firi”, omenească 
și divină, care și-au continuat lu- 
crările lor specifice sub conduce- 
rea unei singure persoane divine. 
Firii omenești îi aparţine faptul că 
lisus a plâns. Firii dumnezeiești 
îi aparţine actul învierii din morți 
a lui Lazăr. Ambele acte au fost 
înfăptuite de aceeaşi persoană 
(divină). Hristologia chiriliană con- 
sidera că aceasta este o concepție 
mecanică defectuoasă, dar, după 
Sinodul de la Efes din 431, atât 
Alexandria cât şi Biserica Con- 
stantinopolului erau nerăbdătoare 
să aibă o relaţie armonioasă cu 
Roma şi ambele Biserici răsăritene 
au fost de acord, în cele din urmă, 
că doctrina romană era fundamen- 
tal ortodoxă prin faptul că atri- 
buia toate actele lui Hristos unei 
singure persoane care era Logosul 

întrupat al lui Dumnezeu. Alexan- 
drinii au fost de acord că factorul 
răscumpărător din hristologia lui 
Leon (singurul aspect din ea care 
părea grecilor că o distinge de bi- 
polarismul nestorian al omului 
„integrat complet” asociat alături 
de Cuvântul lui Dumnezeu, adică 
două „firi separate” în locul a două 
firi care s-au unit) era conceptul 
dinamic unificator al comunicării 
însușirilor. Idiomata semnifică lucru- 
rile care sunt „specifice sau parti- 
culare unei firi”. Prin urmare, idio- 
mata firii omeneşti ar trebui să fie 
mortalitatea, foamea, slăbiciunea 
şi aşa mai departe. Idiomata firii 
dumnezeieşti ar trebui să fie nemu- 
rirea, puterea infinită etc. Cum ar 
putea fi cele două împăcate în per- 
soana cea una a lui Hristos? Ale- 
xandrinii erau de mult obişnuiţi să 
se refere la cele două idiomata fără 
vreo diferenţiere între ele, ca semn 
al puternicului lor sprijin în fa- 
voarea hristologiei subiectului unic. 
Astfel, Chiril a vorbit adesea de- 
spre „pătimirile Cuvântului divin” 
și alte asemenea. Un stil asemă- 
nător de limbaj hristologic era, de 
asemenea, tradițional la Roma, 
dar se lovea de o opoziție puternică 
în Siria. Leon sugera că în Hristos, 
idiomata divine şi omeneşti tre- 
buie atribuite aceleiași persoane, 
Cuvântul divin Care a luat trup. 
În acest mod, foamea lui Hristos era 
un act omenesc al Cuvântului divin, 
așa precum mersul pe apă era un 
act divin al trupului Său omenesc. 
Astfel, comunicarea însușirilor a 
devenit fundamentul înţelegerii 

mutuale dintre concepţia hristo- 
logică bizantină și latină de mai 
târziu datorită viabilităţii sche- 
mei calcedoniene a „persoanei celei 
una în două firi diferite”. 


A. Grillmeier, Christ în Christian Tra- 
dition, vol. 1, ed. a 2-a (Londra, 1975), 
pp. 452-453, 534-537. 


Comuniunea sfinților 


Termenul semnifică legătura spi- 
rituală, familială dintre credincioşii 
care trăiesc în unire colectivă și 
individuală cu Dumnezeu, prin mij- 
locirea lui Hristos. Prin urmare, 
este vorba de o evocare dinamică 
a teologiei comuniunii Bisericii 
(ecleziologie). Are două asocieri 
distincte. Prima este comuniunea 
sfinţilor care trăiesc pe pământ. Din 
timpurile Noului Testament, denu- 
mirea de „sfinţi” va fi dată crești- 
nilor şi reprezintă o referință popu- 
lară care apare în Epistolele Apos- 
tolului Pavel. loan, de asemenea, 
exprimă cel mai distinct acest sens 
al comuniunii când zice: „Ce am 
văzut şi am auzit, vă vestim şi vouă, 
ca şi voi să aveţi împărtăşire [/ co- 
muniune] (koinonia) cu noi. lar îm- 
părtăşirea noastră este cu Tatăl și 
cu Fiul Său, lisus Hristos” (| In. 1, 
3; de asemenea, cf. 1, 7). Cel de-al 
doilea aspect, înrudit, este modul 
în care această comuniune (sau 
împărtăşire) se extinde dincolo 
de comunitatea vizibilă a celor cre- 
dincioși, cuprinzându-i şi pe îngeri 
şi pe sfinţii cei de dinainte de ve- 
nirea lui lisus și pe sfinţii care au 

trecut prin moarte la comuniunea 
cerească. În acest sens, comuniunea 
sfinţilor desemnează conceptul spri- 
jinului ceresc pe care creștinii îl 
primesc în timpul uceniciei lor. 
La Col. 1, 12, comuniunea-împăr- 
tăşirea sfinţilor pe pământ este con- 
firmată şi în privinţa celor care au 
adormit: „Mulţumind cu bucurie 
Tatălui celui ce ne-a învrednicit pe 
noi să luăm parte la moștenirea 
sfinților, întru lumină”. Din cele 
mai vechi timpuri, creştinii s-au 
rugat cerând ajutorul îngerilor, 
martirilor (despre care se credea 
că sunt în special gata să apere pe 
membrii Bisericii locale pe care o 
părăsiseră; cf. Apoc. 6, 9), şi mai 
presus de toţi, Fecioarei Maria, 
un fapt care poate fi atestat prin 
numeroasele reprezentări icono- 
grafice care apar din a doua jumă- 
tate a secolului al II-lea. Multe lo- 
curi de înmormântare creştine pre- 
zintă dovezi despre existența unei 
„aglomeraţii” în jurul mormântului 
martirului, marcând speranţa primi- 
lor credincioși potrivit căreia, la 
învierea morților, faptul că se află 
în apropierea martirilor (care ar 
putea mijloci pentru ei) le va fi de 
ajutor în timpul Judecăţii. În mod 
asemănător, Biserica de pe pământ 
a fost întotdeauna conștientă de 
faptul că ar trebui să pomenească 
şi să venereze pe martiri, nu doar 
simbolic, ci prin nume și date spe- 
cifice (instituind astfel comemora- 
rea liturgică a execuțiilor lor). În 
curând, practica rugăciunii mai 
complexe pentru morți s-a dezvol- 
tat în cultul martirilor ca o expresie 

a faptului că această comuniune a 
sfinţilor nu era întreruptă de moarte 
sau restrânsă de timp sau spaţiu, 
de vreme ce era, în primul rând 
şi mai presus de orice, o împăr- 
tăşire [/ comuniune] a învierii. Așa 
cum Biserica de pe pământ dorea 
ajutorul și rugăciunile marilor sfinți 
din ceruri, tot la fel se credea că ru- 
găciunile credincioșilor pe pământ, 
în special dacă erau oferite în 
timpul liturghiei publice (când în- 
vierea secționa timpul și spaţiul 
în adunarea pământească), putea 
ajuta sufletele care aveau să stea 
înaintea lui Dumnezeu, la judecata 
de după moarte. Termenul exact, 
„Comuniunea sfinţilor”, a fost ela- 
borat pentru prima dată în scrierile 
latine ale lui Niceta de Remesiana, 
în secolul al V-lea, şi a fost intro- 
dus în ultimul articol al Crezului 
apostolic (roman) în Apus, după 
începutul secolului al VI-lea. Ideea 
însă a fost universal prezentă în 
Bisericile Latină și Greacă până în 
perioada Reformei, când a deve- 
nit un concept foarte disputat în 
Apus. A continuat să fie dezvoltat 
în teologia bizantină, devenind mo- 
dalitatea principală de a concepe 
Biserica drept împărtășire [/ co- 
muniune] mistică la viaţa dărui- 
toare de nemurire a lui lisus, o 
legătură de koinonia care a fost sta- 
bilită în timp și spaţiu, dar desti- 
nată să o transceadă. Ea mar- 
chează mare parte din ecleziologia 
creştinismului răsăritean, impreg- 
nând un puternic caracter mistic, 
spre deosebire de contextul mult 

mai contextualizat al ecleziolo- 
giei apusene. 


].N.D. Kelly, Early Christian Creeds 
(ed. a 3-a; Londra, 1972); R.I. Benko, 
The Meaning of Sanctorum Communio 
(Studies in Historical Theology 3; 
Oxford, 1964). 


Constantin cel Mare (cca 275-337) 


Sfântul Constantin este socotit, 
de obicei, primul împărat roman 
creştin (deși, probabil, acesta a fost 
Filip Arabul, 244-249). Ascensiunea 
lui Constantin la putere a marcat si- 
multan o schimbare extraordinară 
în privinţa destinului Bisericii, sal- 
vând-o dintr-un mediu de perse- 
cuții sporadice şi adesea sălbatice 
şi ridicând-o la statutul de religie 
favorizată. În decursul a șaptezeci 
de ani de la sprijinul oficial acordat 
Bisericii de Constantin, creștinis- 
mul avea să fie proclamat religia de 
stat a romanilor. Constantin era fiul 
unui general roman, Constantius 
Chlorus, care fusese promovat ca 
împărat asociat (Caesar) al lui Dio- 
cleţian pentru Imperiul Roman de 
Apus. Constantius a fost obligat, 
pentru această promovare, să re- 
nunţe la soţia sa, Elena. Ea era, 
foarte probabil, creştină, iar origi- 
nile sale modeste nu erau socotite 
a fi compatibile cu noua demni- 
tate a lui Constantius. Se poate ca 
Elena să-l fi inițiat în creştinism pe 
Constantin, în perioada copilăriei. 
În timpul domniei fiului ei, a fost 
repusă în demnitatea imperială și 
a primit titlul de Augusta; tot în 

această perioadă, a câştigat repu- 
tația de mare binefăcătoare a creşti- 
nilor. În 293, fiul lui Constantius a 
fost adus în capitala lui Dioclețian, 
Nicomidia, pentru a primi edu- 
caţia necesară (o formă de luare 
de ostatici). Este posibil ca aici să 
fi primit lecţii de retorică de la fi- 
losoful creștin Lactanțiu; tot aici 
a luat naștere o alianță de durată 
între Constantin și viitorii săi sfet- 
nici (în special Osiu, Eusebiu al 
Nicomidiei şi Eusebiu al Cezareei). 
Știind că împăratul Dioclețian in- 
tenționează să nu îl ia în conside- 
rare în stabilirea succesiunii la tro- 
nul imperial, Constantin a fugit din 
capitală și s-a alăturat tatălui său, 
aflat în tabăra militară de la York, 
în 306. În timp ce tatăl era pe patul 
de moarte, armata îl va aclama pe 
fiul său drept Augustus şi astfel 
a început războiul civil care va 
duce la ascensiunea lui Constantin 
la cârma ambelor părți ale impe- 
riului. În curând, avea să-i execute 
pe cei doi împărați rivali din Apus, 
Maximian (socrul său) și Maxen- 
ţiu. Constantin a susținut (iar Lac- 
tanţiu și Eusebiu al Cezareei au 
popularizat această idee) că vic- 
toria asupra lui Maxenţiu în bă- 
tălia de la Podul Milvius, în Roma 
(312), a fost prevestită de un semn 
divin măreț. A povestit cum a vă- 
zut pe cer un simbol straniu (în 
relatarea lui Lactanţiu este vorba 
de o vedenie în vis) şi că a pictat 
acel semn pe scuturile soldaţilor 
înainte de bătălia decisivă. Sem- 
nul (labarum) era strâns înrudit cu 
creștinul chi-rho (primele două 

litere ale numelui lui Hristos) şi 
astfel, a început asocierea publică 
dintre dobândirea puterii de Con- 
stantin cu actul de binecuvântare 
a „noului zeu”, lisus. Dezbaterile 
îndelungate asupra vedeniei lui 
Constantin (și rolul său în lucră- 
rile apologetice ale secolului al 
IV-lea despre ascensiunea Bisericii) 
au distras comentatorii de la rea- 
litatea faptului că aproape toți îm- 
păraţii romani se așteptau să pri- 
mească înainte de bătălie sugestii 
divine și nu este ceva cu totul ieșit 
din comun ca împăratul Constan- 
tin să vorbească folosind astfel de 
termeni în calitate de summus pon- 
tifex. Se povesteşte că, înainte de 
aceste evenimente, i s-a arătat în 
Galia zeul Apolo şi, multă vreme 
după alianţa sa publică cu creş- 
tinii, Constantin şi-a reprezentat pe 
monezi simbolul său divin favorit, 
Soarele neînvins. Așadar, propria 
religiozitate se afla în centrul po- 
liticii sale dar, în același timp, era 
specifică sincretismului religios al 
Antichității târzii, în cazul său, 
cultul soarelui şi (din ce în ce mai 
pronunţat) al creștinismului. Opi- 
niile sale religioase erau, în general, 
centrate pe realizarea unui consens 
moralist monoteist în propriul im- 
periu. Fără îndoială, când Con- 
stantin l-a învins în 324 pe Lici- 
nius — ultimul său rival, împăratul 
Imperiului de Răsărit, a crezut că 
voința divină l-a ridicat la statu- 
tul de singur conducător drept 
răsplată pentru urmarea neabă- 
tută a monoteismului. Râuri de 
cerneală au curs, dezbătând dacă 

Constantin s-a folosit de Biserică 
sau Biserica s-a folosit de Con- 
stantin şi, fără îndoială, amândouă 
supoziţiile sunt adevărate. Pe la 
mijlocul secolului al III-lea, creş- 
tinii erau o forță în imperiu, rezis- 
tând tuturor încercărilor imperiale 
de a le împiedica ascensiunea. În 
306, Constantin a acordat creştini- 
lor statutul de protejați pe terito- 
riile aflate sub stăpânirea sa și, în 
313, l-a convins pe co-împăratul 
Licinius (Edictul de la Milan) să 
redea creştinilor proprietăţile pier- 
dute în timpul persecuțiilor. Mitul 
că Biserica a fost abundent înzes- 
trată în acea perioadă maschează 
faptul că restauraţia nu a putut 
reda ceea ce fusese pierdut; însă, 
cu siguranţă, oferirea de daune 
compensatorii (și acordarea a tot 
mai multe scutiri de taxe) a repre- 
zentat începutul drumului prin care 
Biserica va deveni o mare corpo- 
raţie deţinătoare de terenuri și 
proprietăţi, această dezvoltare asi- 
gurându-i o permanentă influență 
politică în chestiunile politico-ad- 
ministrative de mai târziu ale im- 
periului. Curând după înfrângerea 
lui Licinius, din 324, Constantin 
a început să construiască o nouă 
capitală pentru imperiul lumii, o 
nouă Romă, care a fost numită 
Constantinopol, în 330. Oraşul 
va deveni în scurt timp centrul 
politicii creştine din Răsărit. La 
începutul anului 314, Constantin 
a primit un apel din partea epis- 
copilor nord-africani preocupaţi de 
efectele dezbinătoare ale schismei 
donatiste. La început, a intervenit 

personal, apoi, a înaintat cazul unui 
tribunal condus de episcopul Ro- 
mei, în calitate de legat imperial, 
şi, în cele din urmă (când şi-a dat 
seama cât de distrugători erau), a 
intervenit din nou personal. Ast- 
fel a început un lung șir de îm- 
păraţi creștini care au intervenit 
în politica și chestiunile Bisericii. 
Ierarhii acelei vremi au deviat do- 
rința împăratului de a interveni 
în mod absolut prin accentuarea 
importanţei practicii lor tradițio- 
nale de a convoca sinoade epis- 
copale. După cucerirea teritori- 
ilor răsăritene, Constantin s-a ho- 
tărât, pe de-o parte, să folosească 
Biserica precum o infrastructură 
principală de guvernare și, pe de 
altă parte, să amelioreze efectele 
dezastruoase ai anilor de perse- 
cuții care dăduseră naştere la disen- 
siuni, dar nu reușiseră să distrugă 
consensul creștin. Era preocupat, în 
special, să pună capăt controver- 
sei ariene şi, prin urmare, a con- 
vocat în 325 un sinod „universal” 
(ecumenic) la palatul său de la 
Niceea. Aici, a urmat sfatul epis- 
copului Osiu al Cordobei și a im- 
pus un amendament credal pen- 
tru a forma un consens în jurul 
hristologiei lui homoousion, pro- 
nunţându-se împotriva lui Arie. 
În curând, Constantin a ajuns la 
concluzia că credinţa niceeană 
nu poate realiza un consens sufi- 
cient de mare şi, treptat, a aban- 
donat-o în favoarea unei politici 
„arianizante”, fiind orientat în 
acest sens de Eusebiu al Nicomi- 
diei. Urmașii săi au urmat această 

tendință până aproape de sfârși- 
tul secolului al IV-lea. Mutarea 
capitalei la Constantinopol a per- 
mis dezvoltarea unui centru poli- 
tic mult mai centrat pe creștinism 
(aşa cum Roma nu ar fi putut nicio- 
dată fi) şi, în procesul de înfrumu- 
seţare a oraşului, Constantin a luat 
cele mai impresionante statui de 
cult din întreaga lume antică și le-a 
așezat în stradă -— o interesantă 
politică de secularizare a obiec- 
telor cultice păgâne. Constantin a 
poruncit să i se ridice Biserica mau- 
soleu închinată Sfinților Apostoli 
şi se pare că a fost îngropat în 
sarcofagul central, înconjurat de 
doisprezece morminte îmbrăcate 
în porfiră, care îi simbolizează pe 
Apostoli, lucru care sugerează 
posibilitatea ca el să se fi consi- 
derat pe sine un nou Logos sau 
Iso-Hristos. Retorii Bisericii i-au 
închinat cu bucurie laude, prea- 
mărindu-l pe împăratul creștin 
drept „episcopul celor din afara 
Bisericii”, dar, în același timp, au 
deconstruit pretenţiile sale, dăru- 
indu-i doar titlul de „al treispre- 
zecelea apostol”, ștergând astfel 
din documente „teologiile” care fă- 
ceau referire la propria persoană. 
Pe patul de moarte, a primit bo- 
tezul din mâinile lui Eusebiu al 
Nicomidiei și a părăsit această 
viaţă în 337, în stilul său ambiva- 
lent tipic: era îmbrăcat în robe 
albe — îmbrăcămintea tradițională 
atât a noilor botezați, cât și a îm- 
păraţilor păgâni ai Romei, care do- 
bândeau apoteoza. Viaţa sa a dat 
naștere Bizanțului creștin şi, fără 

îndoială, a marcat un moment de 
cotitură, inaugurând politici care 
vor marca și forma Biserica pen- 
tru secolele viitoare. 


T.D. Barnes, Constantine and Eu- 
sebius (Cambridge, Mass., 1981); A.H.M. 
Jones, Constantine and the Conversion 
of Europe (ed. retipărită; Toronto, 1985); 
H.A. Drake, Constantine and the Bishops: 
The Politics of Intolerance (Baltimore, 
2000); O. Cullmann, The Earliest Chris- 
tian Confessions (Londra, 1949); E. Fer- 
guson, Early Christians Speak (Abilene, 
Tex., 1987), pp. 23-32; O.D. Watkins, 
A History of Penance (2 vol.; Londra, 
1920). 


Constantinopol 


După câștigarea controlului ab- 
solut asupra Imperiului Roman, 
în urma războiului civil din 324, 
Constantin cel Mare a marcat aceas- 
tă victorie prin întemeierea unui 
oraş care avea să-i poarte numele. 
De multă vreme, deja, centrul ad- 
ministrativ al imperiului a fost mu- 
tat tot mai mult către est. Conștient 
de punctele slabe ale poziţiei stra- 
tegice a Romei şi de ostilitatea 
adâncă faţă de conducerea aces- 
teia, care era adânc înrădăcinată 
aici în aristocrația păgână tradițio- 
nală, Constantin a învestit această 
nouă ctitorie cu o importanţă stra- 
tegică și dinastică ce a permis Con- 
stantinopolului să devină, în scurt 
timp, capitala dominantă a impe- 
riului încreștinat de curând. Rolul 
său de mare oraș creştin, aflat la 
porţile Europei şi Asiei, între slavi 

şi semiţi, i-au dat încă de la în- 
ceput un rol extraordinar de influ- 
ent în răspândirea ideilor în în- 
treaga lume creștină. Constantin 
a condus ceremonia de întemeiere, 
pe 4 noiembrie 324. Ca loc de înte- 
meiere a fost aleasă colonia By- 
zantium (de unde derivă adjecti- 
vul „bizantin”), foarte atrăgătoare 
datorită poziţiei geografice impo- 
zante a oraşului, capacităţii ridi- 
cate de apărare și a excelentului său 
potențial în calitate de port comer- 
cial. Programul arhitectural con- 
stantinian a favorizat înălțarea de 
biserici creștine. Deja în anul 328, 
zidurile singurei laturi a orașului 
expusă atacurilor de pe uscat în- 
cadrau aproape opt kilometri pă- 
trați, iar în 330, împăratul a condus 
ceremonia de consacrare. Pentru 
a glorifica noua sa capitală, Con- 
stantin a rechiziționat cel mai măreț 
complex statuar sacru și secular al 
lumii antice, obligându-l pe Ieronim 
să facă următoarea remarcă tăioasă: 
„Constantinopolul inaugurat: lu- 
mea întreagă despuiată”. Așezarea 
în stradă a acelor opere de artă 
prestigioase poate fi interpretată 
ca una dintre primele încercări de 
desacralizare a vechii religii, un 
program care va continua cu înver- 
şunare și în timpul succesorilor 
creştini ai lui Constantin. Perioada 
de început a Constantinopolului 
ca centru ecleziastic nu a fost de 
bun augur. A fost dominat de alte 
centre ecleziastice mai importante 
precum Alexandria şi Efes, la sud 
şi Antiohia, la nord. În timpul cri- 
zei ariene, s-a aliat cu facțiunile 

antiniceene şi, în perioada lui Teo- 
dosie, aproape toate bisericile sale 
au trebuit să fie recucerite cu forța 
de armată şi redate micuţei fac- 
ţiuni niceene aflată sub conducerea 
lui Grigorie din Nazianz. În ca- 
noanele Sinodului de la Constan- 
tinopol I din 381, au fost făcute 
primele eforturi pentru a asigura 
independenţa orașului faţă de Ale- 
xandria şi Roma, care concurau 
în încercarea de a-l controla. Pe la 
începutul secolului al V-lea, scau- 
nul Constantinopolului își spo- 
rise puterea în urma asocierii cu 
curtea imperială și, pe vremea 
harismaticului său episcop, loan 
Hrisostom, a fost răsplătit cu un 
întins teritoriu care cuprindea cea 
mai mare parte a Asiei Mici. Rui- 
narea politică a lui Hrisostom a 
fost orchestrată, în parte, de sinoa- 
dele provinciale care se opuneau 
pretențiilor sale de a extinde juris- 
dicţia Constantinopolului. De abia 
la sfârșitul secolului al V-lea și în 
secolul al VI-lea, a reușit să se 
impună Constantinopolul drept 
centrul ecleziastic absolut al Răsă- 
ritului, în dezavantajul Alexan- 
driei și spre constanta nemulțu- 
mire explicită a Romei. La Sinodul 
de la Calcedon din 451, la Acte a 
fost adăugat canonul 28, ambiguu 
formulat, prin care era conferită 
oraşului întâietate, după Roma. 
Constantinopolul l-a interpretat 
în sensul unei parităţi în calitate de 
urmaș al Romei, în timp ce Roma 
l-a acceptat cu greu ca stabilind o 
subordonare imediată. Aici se află 
seminţele unei dispute viitoare și 

mai amare dintre Biserici şi, în cele 
din urmă, sursa schismei dintre 
Bisericile Apuseană și Răsăriteană. 
În secolul al VI-lea, episcopii ora- 
şului imperial au pretins titlul de 
„patriarhi ecumenici”, adică epis- 
copi conducători ai „lumii civili- 
zate (romane)”. Pretenţia a fost 
susținută pe baza conceptului că 
puterea jurisdicțională a Bisericii ar 
trebui să reflecte diviziunile civile 
imperiale ale administraţiei, un 
principiu al guvernării Bisericii 
Răsăritene, în vigoare de pe timpul 
lui Valens, din secolul al IV-lea. 
Oraşul s-a bucurat de beneficiile 
revenirii imperiului din secolul 
al VI-lea, sub domnia lui Iustinian. 
A urmat o măreaţă etapă de noi 
construcţii, incluzând şi bisericile 
care au supravieţuit până în zi- 
lele noastre, Sfânta Sofia, Sfânta 
Irina, Sfinţii Serghie şi Vah [/ Ser- 
gius şi Bacchus]. Pe atunci, Sfânta 
Sofia era cea mai mare catedrală 
din lume dar şi astăzi, aşa cum 
este ea, dezgolită, evocă remarca- 
bil gloria pierdută a Bizanțului. 
După domnia lui Iustinian, finan- 
ţele și stabilitatea politică a impe- 
riului au intrat într-o lungă iarnă. 
Constantinopolul a rămas centrul 
tuturor chestiunilor bisericeşti însă, 
pe măsură ce Imperiul bizantin 
pierdea controlul asupra teritori- 
ilor, rolul orașului a fost amplificat 
chiar şi mai mult. Fără îndoială, 
Constantinopolul a fost centrul vieții 
monahale în Biserica Răsăriteană 
şi chiar şi stâlpnicii și-au ridicat 
stâlpii lor aici și au avut adepți 
din rândul aristocrației, care era 

gata să-i protejeze şi să-i ocro- 
tească pe cei care aveau reputația 
de sfinți. Mulţi dintre episcopii și 
patriarhii orașului din perioada 
patristică au fost minţile cele mai 
luminate ale epocii, în special Gri- 
gorie din Nazianz, loan Hrisostom, 
Nestorie, Proclus al Constanti- 
nopolului şi Flavian. Mănăstirile 
care au fost întemeiate în secolul 
al IV-lea, în întinsul teritoriu din 
suburbiile oraşului au fost absor- 
bite, cu trecerea timpului, în orașul 
propriu-zis şi numeroșii monahi 
teologi adunaţi aici au sporit vita- 
litatea teologică a capitalei. Până 
în secolul al VI-lea existau deja 
aproximativ optzeci şi cinci de 
mănăstiri în oraş, unele fiind spe- 
cializate în arta manuscriselor 
(precum Mănăstirea Studion), iar 
altele ofereau asistență medicală 
locuitorilor oraşului. Se crede că 
scrierea minusculă a manuscriselor 
a luat naștere la Studion, în secolul 
al IX-lea, aceasta făcând transcrie- 
rea mai ieftină și facilitând trans- 
miterea textelor atât creștine, cât 
şi clasice către generațiile de mai 
târziu. Rolul Constantinopolului 
în transmiterea moștenirii Anti- 
chităţii clasice nu poate fi supra- 
estimat. Începând cu sfârșitul seco- 
lului al IV-lea, oraşul a fost locul 
marilor controverse hristologice 
care au format agendele Sinoadelor 
ecumenice, inclusiv al celui de-al 
şaptelea Sinod ecumenic (Niceea II), 
care a fost convocat pentru a for- 
mula un răspuns teologic împo- 
triva iconoclaștilor curţii impe- 
riale. Prezența puternicei partidei 

monastice în capitală, alături de 
personalul clerical al Marii Biserici 
adunat în jurul patriarhului şi al 
curții imperiale, a creat sinteza 
vitală dintre modelele monastice 
de rugăciune şi splendida litur- 
ghie imperială care avea să dea 
forma caracteristică slujbelor litur- 
gice ale Bisericii Răsăritene. 


D. Buckton, ed., Byzantium: Trea- 
sures of Byzantine Art and Culture (Lon- 
dra, 1994); G. Every, The Byzantine 
Patriarchate 451-1204 (Londra, 1962); 
P. Hetherington, Byzantium: City of 
Gold, City of Faith (Londra, 1983); R. 
Janin, Les Eglises et les Monasteres de 
Constantinople (Paris, 1953); R. Krau- 
theimer, Three Christian Capitals (Ber- 
keley, Calif., 1983). 


Constituţiile apostolice 


Scrisă probabil de un teolog 
arian la sfârşitul secolului al IV-lea, 
Constituțiile apostolice reprezintă 
o colecție bazată pe multe mate- 
riale mai vechi, în special pe trei 
rânduieli bisericești anterioare, de 
care se folosește copios (Didahia, 
Didascalia şi Diataxeis a Sfinților 
Apostoli — ultima fiind o versiune a 
Tradiţiei apostolice a lui Ipolit). 
Cartea oferă numeroase instruc- 
ţiuni cu privire la chestiuni liturgice, 
dintre care cele mai importante 
sunt ceremoniile de hirotonire, for- 
mele euharistice corecte și ritua- 
lul botezului (trei versiuni). Deşi 
informaţiile sale liturgice prezintă 
mare interes (cartea conţine un 
citat extins din liturghia antiohi- 
ană timpurie), nu este în general 

considerată drept o sursă sigură 
pentru practica Bisericii din secolul 
al IV-lea. Oferă numeroase sfa- 
turi pastorale în privinţa ajutorului 
pe care Biserica îl oferă văduvelor 
şi orfanilor și pledează pentru ru- 
găciune şi milostenie. Este încura- 
jată împăcarea și iertarea peniten- 
ţilor. La sfârșitul listei de canoane 
(sunt în număr de optzeci și cinci, 
cunoscute distinct drept Canoanele 
apostolice), la Canonul 85 se oferă 
lista cărților scripturistice accep- 
tate, listă care este aproape exact 
aceeaşi cu cea aflată azi în uz (ca- 
nonul Scripturii), cu excepţia fap- 
tului că aici nu este acceptată cartea 
Apocalipsei, iar Constituţiile apos- 
tolice fac parte din canon. Sinodul 
Trullan din 692 a recunoscut pri- 
mul elemente ariene evidente în 
această carte, dar a crezut în origi- 
nea sa apostolică autoproclamată, 
conchizând că un interpolator arian 
trebuie să fi operat modificări în 
text. Sinodul a cenzurat textul, dar 
a proclamat apostolice vechile sale 
canoane și astfel, ele au supravie- 
țuit ca normative în tradiția cano- 
nică. În zilele noastre, întreaga lu- 
crare este considerată, în general, 
ca fiind în întregime produsul unui 
pseudo-epigraf (unii îl menţio- 
nează pe Iulian, episcopul anomeu 
al Ciliciei), care a întrebuințat ma- 
teriale vechi, interpolate cu pro- 
priile sale învățături. 


The Apostolic Constitutions, ]. Do- 
naldson, trad., ANCL, vol. 17, partea 
a 2-a (1870); de asemenea în ANF 
vol. 7 (1886), pp. 385-505; D.A. Fiensy, 


Dicţionar de teologie patristică 


Prayers Alleged to be Jewish: An Exami- 
nation of the Constitutiones Apostolicae 
(BJS 65; Decatur, 1985); C.H. Turner, 
„Notes on the Apostolic Constitutions”, 
JTS 16 (1915), pp. 54-61, 523-538. 


Controversa celor Trei Capitole 
(secolul al VI-lea) 


Cele Trei Capitole erau texte 
scrise de teologi de seamă sirieni, 
reprezentanţi ai teologiei „celor 
două firi”: Teodor al Mopsuestiei, 
Teodoret al Cirului şi Ibas al Ede- 
sei. Fiecare în parte era un oponent 
vehement al hristologiei „unei sin- 
gure firi” propovăduite de Chiril al 
Alexandriei, care învinsese la Sinoa- 
dele de la Efes (431, 449) şi într-o 
formă moderată la Sinodul de la 
Constantinopol II (553). După ce 
Sinodul de la Efes 1 (431) s-a înche- 
iat, Chiril şi-a dat seama că prin 
condamnarea lui Nestorie nu ob- 
ţinuse mai nimic, deoarece între- 
gul patriarhat siriac părea să îm- 
părtășească ideile acestuia despre 
dualitatea firilor în Hristos (ceva 
ce el socotea în mod greșit că ar fi 
o mărturisire a unei duble subiec- 
tivităţi în Hristos — erezia lui Nes- 
torie). Prin contrast, sirienii priveau 
insistența sa pe o singură perso- 
nalitate a lui Hristos ca o susținere 
a ideii că Hristos are doar o singură 
fire (aparent un hibrid de ființă 
divină și umană). În această pri- 
vință, şi ei se înșelau, astfel că nici o 
școală nu era ceea ce susținea cea- 
laltă, însă confuzia provocată de 
terminologia imprecisă şi instabilă 

împiedicau o comunicare deschisă, 
pe lângă faptul că simultan se re- 
glau multe conturi politice în timpul 
disputei. După 431, Chiril şi-a în- 
dreptat energiile către combaterea 
tradiției siriace mai ample repre- 
zentate de „marii învăţători” dece- 
daţi, Teodor şi Diodor. Teodoret 
şi Ibas şi-au asumat și ei sarcina 
de a-l denigra pe Chiril. După ani 
de confuzie hristologică și de divi- 
ziune în Biserica Răsăriteană, împă- 
ratul Iustinian a crezut că o recon- 
ciliere între monofiziții moderați 
(puternic influenţaţi de Chiril) şi 
de calcedonienii răsăriteni (şi ei 
puternic influenţaţi tot de Chiril) 
putea avea loc doar prin denun- 
ţarea simbolică a oponenților siri- 
eni (acum morți) ai lui Chiril. El a 
dat un edict hristologic în acest sens, 
în 543-544 (confirmat la sinodul din 
553). Această politică a înstrăinat 
Roma, care a văzut în ea o încer- 
care deghizată de a reduce semni- 
ficaţia controversatului Sinod de 
la Calcedon (451), aşa încât nu s-a 
obținut reconcilierea ce fusese inten- 
ționată. Cu toate acestea, scrierile 
(capitolele) celor trei au fost folo- 
site ca dovadă pentru a le anate- 
miza persoanele, urmarea fiind 
înstrăinarea profundă a multor 
segmente din Biserica siriacă şi 
grăbirea despărțirii sale treptate 
de lumea creștină. 


W.H.C. Frend, The Rise of the Mono- 
physite Movement (Cambridge, 1972), 
274-82. 

Controversa cvartodecimană 


Cuvântul derivă dintr-un ter- 
men latin care înseamnă „al patru- 
sprezecelea” şi se referă la obi- 
ceiul anumitor vechi Biserici de a 
urma calendarul liturgic evreiesc și 
de a ţine Paştele creştin în ziua a 
patrusprezecea a lunii Nisan, indi- 
ferent în ce zi din săptămână pica 
aceasta. Majoritatea celorlalte Bise- 
rici din perioada timpurie rezerva- 
seră sărbătorirea Paștelui pentru 
duminica imediat următoare datei 
Paștelui iudaic. Către secolul al 
II-lea, disparitatea practicilor litur- 
gice ajunsese o problemă recunos- 
cută internaţional, iar Bisericile din 
Asia Mică erau anume preocu- 
pate să apere propria lor practică 
de a ține cea de-a patrusprezecea 
zi, în ciuda presiunii din partea 
celorlalte comunități de a se ralia 
la sărbătorirea Paștelui în ziua de 
duminică. Atunci când a vizitat 
Roma, în 155, Policarp, episcopul 
Smyrnei, a încercat să-i facă pe 
romani să se conformeze obiceiu- 
lui din Asia Mică, dar papa Anicet, 
felicitându-l pe Policarp pentru 
vechimea obiceiului său, a decli- 
nat invitaţia. În decursul generației 
următoare, Roma a hotărât că tre- 
buie să ia inițiativa în susţinerea 
unei mai mari uniformități în ce 
privește sărbătorirea Paștelui, așa 
încât papa Victor (189-198) a con- 
vocat un sinod de episcopi pen- 
tru a discuta problema, iar apoi l-a 
ameninţat pe Policrat, episcopul 
Efesului, că, dacă biserica aces- 
tuia nu își schimbă practica, vor 

înceta să fie în comuniune cu ei. 
Irineu al Lyonului a protestat îm- 
potriva durității acestei măsuri (Eu- 
sebiu, Istoria Bisericească, 5, 23-25), 
iar Biserica din Asia îşi va mai 
păstra obiceiul multă vreme. În 
secolul al V-lea încă mai exista o 
sectă a cvartodecimanilor în Asia 
Mică, deşi în această etapă ea era 
organizată ca o comunitate sepa- 
rată, schismatică. Subiectul este 
socotit de interes nu doar pentru 
că dezvăluie instaurarea modelu- 
lui de călăuzire a Bisericilor şi de 
stabilire a calendarului liturgic prin 
sinoade episcopale, ci şi pentru 
lumina pe care o aruncă asupra 
naşterii sentimentului, la Roma, că 
papalitatea avea o răspundere spe- 
cială pentru ordinea bisericească 
internațională. 


F.E. Brightman, „The Quatordec- 
imans Question”, JTS 25 (1923-1924), 
pp. 250-270; C.W. Dugmore, „A Note 
on the Quatordecimans”, SP 4; TU 79 
(1961), pp. 411-421; T.]. Talley, The 
Origins of the Liturgical Year (New 
York, 1986), pp. 5-33. 


Crezuri 


Termenul derivă din latines- 
cul credo, „eu cred”, cu care înce- 
pea, de obicei, recitarea oficială a 
adevărurilor pe care credinciosul le 
accepta și le mărturisea. Crezurile 
au avut iniţial rolul unor scurte 
declaraţii de credinţă. Mai multe 
protocrezuri din perioada primară 
au fost încorporate în ultimele părți 
ale Noului Testament, ca imnuri 

și rugăciuni confesionale scurte, 
având, în principal, o natură hris- 
tologică (cf. Filip. 2, 6-11; Col. 1, 
15-20; 1 Tim. 3, 16). În secolul al 
II-lea, conflictele crescânde din co- 
munităţile creștine, în contextul 
crizei gnostice, au făcut ca episcopii 
creștini să devină mai precauți în 
privinţa a ce credeau cu adevărat 
noii convertiți despre adevărurile 
fundamentale. Au fost instituite 
perioade de instruire catehetică, 
cu declaraţii de credinţă cerute 
din ce în ce mai mult candidaţi- 
lor la botez. Acestea începeau cu 
mărturisirea că Unul Dumnezeu 
și Tatăl era Făcătorul cerului și 
pământului (lepădându-se, astfel, 
de gnosticism) şi mărturiseau fap- 
tele principale ale răscumpărării 
care a fost dată prin pogorârea Fiu- 
lui lui Dumnezeu la slujire pămân- 
tească, Pătimire, Înviere, preaslăvire 
şi, în cele din urmă, reîntoarcerea 
pentru a judeca lumea. Declaraţia 
de credinţă în Duhul Sfânt era de 
asemenea inclusă, afirmând, de cele 
mai multe ori, că Dumnezeiescul 
Duh a insuflat întreaga Scriptură 
(lepădându-se, astfel, de marcio- 
niții şi gnosticii care atacau acest 
principiu). Alte clauze credale (pre- 
cum credinţa în operativitatea unică 
a botezului, în sfințenia Bisericii 
şi în Înviere) au fost, de asemenea, 
introduse în secolul al III-lea. Cre- 
zurile au trecut printr-o perioadă 
de intensă dezvoltare în secolul 
al IV-lea, pe măsură ce erau tot 
mai mult folosite ca „norme de 
credință” tradiţionale în timpuri 
de criză doctrinară. Fiindcă, de 

obicei, ele erau foarte generale, 
adeseori au fost rescrise pentru a 
le face adecvate problemelor con- 
temporane. Un exemplu impor- 
tant este extinderea crezului bap- 
tismal al Bisericii din Ierusalim, 
care va deveni crezul dogmatic 
de la Niceea sau chiar extinderea 
Crezului niceean la Sinodul de la 
Constantinopol 1 (381) pentru a 
clarifica dumnezeirea Duhului Sfânt 
ca ipostas în cadrul Treimii. Îna- 
inte de secolul al IV-lea, au existat 
multe varietăţi de crezuri locale. 
După această perioadă, Crezul 
apostolic (în Apus) și Crezul niceo- 
constantinopolitan (în Răsărit) au 
devenit singurele folosite la bote- 
zuri. Biserica Apuseană, de aseme- 
nea, a favorizat mult Crezul ata- 
nasian (Quicunque Vult), care re- 
zuma credinţa hristologică şi trini- 
tară. După secolul al V-lea, crezul a 
fost introdus în liturghia răsări- 
teană, unde este recitat până astăzi 
la fiecare euharistie. La începutul 
secolului al XI-lea, practica a fost 
introdusă, de asemenea, la Roma 
şi răspândită în Bisericile apusene 
în timpul Evului Mediu. 


].N.D. Kelly, Early Christian Creeds 
(Londra, 1950); P. Schaff, The Creeds 
of Christendom (New York, 1877). 


Cruce 


Crucea este unul dintre sim- 
bolurile universale cele mai pu- 
ternice ale religiei creştine, fiind 
instrumentul pe care lisus a fost 
executat de autorităţile romane. 

Fascinaţia creștină pentru Cruce 
este atestată de la începutul pro- 
clamării kerygmei. În relatările 
despre Patimă, se poate observa 
o descriere clară şi sobră a execu- 
tării lui lisus, de o brutală nonșa- 
lanţă, ştiind că răstignirea era cea 
mai temută moarte, rezervată doar 
sclavilor şi rebelilor. Relatările de- 
spre Patimă sunt centrate nu atât 
de mult pe chinurile de pe cruce 
(sau pe alte pedepse suferite în 
timpul Pătimirii), cât, permanent, 
pe statornicia lui lisus, Care devine 
astfel un model pentru martiri. La 
început, teologia creştină dove- 
deşte îndeosebi un sentiment de 
uimire îngrozită că puterile răului 
au putut să se poarte într-un ase- 
menea mod cu Domnul (Fapte 2, 
22-35). Dar accentul a fost decisiv 
pus pe faptul că slăvirea de către 
Dumnezeu a slujitorului Său, lisus, 
a cântărit mai greu decât dezonoa- 
rea pe care au încercat să o pro- 
voace puterile întunericului. În dis- 
cursul său în faţa locuitorilor leru- 
salimului, Petru rezumă aceasta 
în cuvintele: „Dumnezeu, pe Acest 
lisus pe Care voi L-aţi răstignit, L-a 
făcut Domn și Hristos” (Fapte 2, 36). 
Este pusă în contrast ideea umi- 
linţei (Crucea) şi cea a preaslă- 
virii lui lisus de către Dumnezeu 
(pentru credincioşia Sa, atât de 
puternică încât Și-a asumat Crucea), 
așa cum se poate vedea în vechiul 
imn pe care Pavel îl citează (Filip. 
2, 6-11), ca și în îmbinarea ideilor 
de urcare (anabasis) şi coborâre (ka- 
tabasis) care structurează teologia 
despre Răstignire și preaslăvire a 

celei de-a patra Evanghelii (cf. În 
3. 13-15). Pavel a făcut un pas deci- 
siv atunci când a transformat cru- 
cea din afront, care poate fi repede 
motivat, în taina credinței şi iubirii 
lui Dumnezeu, care trebuie prețuită 
(Gal. 6, 14), fiindcă are un rol pivo- 
tal. În uzul creștin, crucea se trans- 
formă dintr-un obiect al batjocurii, 
într-un legământ sacrificial de re- 
conciliere (Ef. 2, 16; Col. 1, 20; Evr. 
12, 2). La primii apologeți şi Pă- 
rinți apostolici, crucea este rareori 
menţionată (cf. Ignatie al Antio- 
hiei, Către efeseni 9, 1; 18, 1; Către 
tralieni 11, 2; Către filadelfieni 8, 2). 
Dar evlavia populară față de ea ca 
simbol puternic al victoriei creş- 
tine asupra puterilor acestei lumi 
era în creştere, așa cum se poate 
vedea odată cu apariţia, în secolul 
al II-lea, a monogramei în formă 
de cruce fos-zoe (lumină și viață 
prin cruce). După sfinţirea noii ba- 
zilici Anastasis la Ierusalim (în 335, 
pe vremea lui Constantin), prin care 
s-a marcat locul morţii și Învierii 
lui Hristos, evlavia faţă de cruce 
a căpătat un nou avânt, răspân- 
dindu-se în toată lumea. Deşi sunt 
atestate inscripții pe cruci datând 
de la mijlocul secolului al II-lea, 
apariţia crucii ca cifru creştin a de- 
venit un lucru tot mai des întâlnit 
după era constantiniană. În 395, 
Ambrozie al Milanului povesteşte 
cum Elena, mama lui Constan- 
tin, a descoperit adevărata Cruce 
a lui lisus. Chiril al Ierusalimului, 
de asemenea, atestă descoperirea 
ei (fără să amintească de Elena) 
în timpul domniei lui Constantin. 

„Aflarea” (sau găsirea) crucii în 
zona Calvarului trebuie, probabil, 
asociată cu săpăturile efectuate pe 
locul unde avea să se ridice bise- 
rica Anastasis (vezi Ierusalim). Ege- 
ria, în relatarea sa despre vizita la 
Ierusalim în 380, amintește de cere- 
monia complexă a venerării crucii 
care se practica aici. Versiunea tra- 
dițională a aflării Crucii relatează 
cum Crucea cea adevărată a fost 
găsită în carieră împreună cu ră- 
măşiţe ale altor cruci, iar episcopul 
local a aşezat un paralitic pe fie- 
care din ele pentru a vedea care îl 
vindecă. La început, Aflarea Crucii 
era sărbătorită doar local, la leru- 
salim (şi apoi în întregul Răsărit), pe 
data de 14 septembrie. Aceeași 
dată a fost aleasă mai târziu pentru 
a sărbători Înălţarea Crucii, care 
marchează readucerea de către îm- 
păratul Heraclie (în primăvara 
lui 629) a rămășițelor adevăratei 
Cruci în biserica din Ierusalim, după 
ce le-a recapturat de la perșii care 
le luaseră ca pradă de război, în 
614. Heraclie a profitat de ocazie 
pentru a duce multe rămășite din 
Sfânta Cruce la Constantinopol, 
de unde au fost trimise la Roma şi 
în alte scaune importante ca daruri 
apreciate de împărații creștini. De 
asemenea, Pontiful roman a pre- 
tins că însuși Constantin dăduse 
Bazilicii din Santa Croce in Geru- 
salemme relicve ale Crucii și Pă- 
timirii, unde încă sunt venerate și 
astăzi. Arta creştină a dezvoltat 
mult tema crucii şi numeroase ti- 
puri sunt încă în uz. De exemplu, 
crucea latină este mai mare în 

lungime decât braţele sale, în timp 
ce crucea greacă este o cruce în 
pătrat, aceasta fiind forma domi- 
nantă în toate bisericile bizantine. 
Crucifixul (reprezentarea trupului 
lui Hristos pe Cruce) a fost dez- 
voltat mai mult în Apus, decât în 
Răsărit. Biserica bizantină Îl pic- 
tează pe Hristos răstignit într-o 
formă sinuoasă (amintind de înăl- 
ţarea de către Moise a șarpelui pe 
toiag, precum în loan 3) și ca Răs- 
cumpărător plin de liniște dumne- 
zeiască. De obicei, crucile bizan- 
tine de biserică făcute din metal nu 
au și trupul Mântuitorului repre- 
zentat pe ele. Datorită evlaviei 
crescânde faţă de Pătimirile lui lisus 
şi un sentiment reînnoit al dorin- 
ţei de a empatiza cu ele, au fost in- 
troduse în Biserică Apuseană me- 
dievală forme ale crucifixului care 
Îl reprezintă realist pe isus în 
suferință pe Cruce. De Fleury a 
demonstrat falsitatea vechii iro- 
nii care afirma că toate relicvele 
Sfintei Cruci puse împreună ar fi 
de ajuns pentru a fi construită o 
corabie de lemn; acesta a estimat 
matematic că toate fragmentele 
care supraviețuiesc până în ziua 
de astăzi formează o treime din 
întregul corp al unei cruci romane. 
Fragmentele Crucii, oriunde ar fi 
aşezate în biserici, sunt, de obi- 
cei, venerate în mod deosebit la 
slujbele din Vinerea Mare. 


].W. Drijvers, Helena Augusta: the 
Mother of Constantine the Great and the 
Legend of Her Finding of the True Cross 
(Leiden, Olanda, 1991); R. de Fleury, 

Memoire sur les instruments de la Pas- 
sion (Paris, 1870); A. Frolow, La Rel- 
ique de la Vraie Croix: Recherches sur la 
developpment d'une culte (Archives de 
L'Orient 7; Paris, 1961); G. de Jerpha- 
nion, La representation de la Croix et du 
Crucifix aux origines de l'art chretien 
(Paris, 1930). 


Cvartodecimani [/Quartodecimani] 
vezi Controversa cvartodecimană 

D 


Damasus al Romei (cca 304-384) 


Damasus, unul dintre diaconii 
de frunte ai Romei, a devenit papă 
în 366, după o alegere violent con- 
testată. Revoltele publice de la în- 
ceputul păstoririi sale nu au fost 
soluționate decât prin intervenţia 
imperială, când Valentinian ] l-a 
recunoscut pe Damasus ca episcop. 
Scandalul este un indiciu intere- 
sant despre cât de important și de 
puternic devenise pe atunci oficiul 
de episcop al Romei. Damasus s-a 
folosit de acesta din plin, stabilind 
norma ortodoxiei doctrinale niceene 
atât la Roma, cât şi în lumea în- 
treagă. A făcut apel frecvent la le- 
gislaţia imperială pentru a-și susține 
hotărârile sinodale. În 382, a pre- 
zidat un sinod la Roma, unde s-a 
stabilit un canon oficial al cărţilor 
recunoscute din Biblie și, toto- 
dată, l-a însărcinat pe Ieronim să 
facă o traducere a Scripturii în la- 
tină, „Vulgata”, a cărei realizare 
va avea o influență imensă în lu- 
mea latină. Damasus a acţionat cu 
sârguință pentru a ordona arhi- 
vele Bisericii Romane şi a resta- 
ura străvechile sale monumente 
și morminte ale martirilor. A fost 
unul dintre cei care au aşezat fun- 
daţiile unui sens sporit al oficiului 
şi importanţei papalității (stabilind 
titulatura de „Scaun Apostolic” 
pentru Roma). Intervenţiile sale în 
chestiunile Bisericii Răsăritene au 
fost mai puţin fericite. Pe Vasile 
al Cezareei l-a privit cu multă sus- 

piciune şi a refuzat să recunoască 
legitimitatea lui Grigorie din Na- 
zianz ca episcop al Constantino- 
polului. Prin sprijinul arătat față de 
pretenţiile lui Paulin (împotriva 
lui Meletie al Antiohiei), Dama- 
sus a sporit confuzia teologilor neo- 
niceeni de frunte din Răsărit. Io- 
mosul lui Damasus este rezuma- 
tul ortodoxiei trinitare şi hristo- 
logice pe care Damasus dorea ca 
Paulin să o instituie în Răsărit 
(anatemizându-i pe apolinariști 
şi pe pnevmatomahi) şi prefigu- 
rează un stil al intervențiilor ulte- 
rioare din partea Romei, nu îl ul- 
timul rând, al Tomosului lui Leon la 
Sinodul de la Calcedon (451). Atunci 
când Teodosie a preluat puterea 
imperială în 380, a decretat că cre- 
dinţa lui Damasus al Romei și Petru 
al Alexandriei (Crezul niceean) 
va fi din acel moment ortodoxia 
oficială a imperiului. 


M.A. Norton, „Papa Damasus”, 
în ]. Marique, ed., Leaders of Iberian 
Christianity (Boston, 1962), pp. 13-80; 
]. Taylor, „St. Basil the Great and 
Pope St. Damasus 1”, DR 91 (1973), 
pp. 186-203, 262-274. 


Deșert 


Primele paradigme biblice în- 
trebuinţate de creștini sugerau că 
deșertul era, în primul rând, locul 
în care Israel s-a răzvrătit împo- 
triva lui Dumnezeu. Nimeni din- 
tre cei care au străbătut deşertul 
nu a mai intrat în Ţara Făgădu- 
inţei (cf. Num. 14, 22). A devenit 

un simbol al sterilității și păcatului, 
prin urmare, o imagine care (în 
special în Egipt) a fost confirmată 
de religia lui Isis care considera 
că regiunile deșertice sunt locuite 
de Set, duşmanul zeilor şi al oame- 
nilor. Atunci când lisus Se retrage 
în pustie după Botezul Său (Mt. 
4, 1), deşertul devine, mai presus 
de orice, locul unde Se luptă cu 
Satana și este ispitit din nou, pre- 
cum odinioară Israel. Există câteva 
rezonanţe în Scriptură care suge- 
rează că deşertul era, de aseme- 
nea, şi locul unde Dumnezeu Îşi 
dezvăluia tainele celor iubiţi ai 
Săi. La Osea, deșertul este locul pe 
care Dumnezeu i-l reamintește lui 
Israel cel rătăcitor pentru ca acesta 
să-și înnoiască iubirea sa (Os. 2, 
14 ș.u.); după retragerea sa în mun- 
tele din deșert, Ilie aude vocea lui 
Dumnezeu vorbindu-i în adiere 
de vânt lin (III Reg. 19, 20). Tot în 
deșert Își duce Iisus ucenicii pen- 
tru a-i odihni după un ostenitor tur 
misionar (Mt. 20, 17; Mc. 6, 31). 
Însă, după secolul al IV-lea, când 
mișcarea ascetică a înflorit în regiu- 
nile deșertice din Egipt, Siria şi Pa- 
lestina, deşertul a devenit un nou 
simbol al paradisului regăsit. În 
lucrarea sa Viața lui Antonie, Ata- 
nasie a trasat multe paralele între 
viaţa monahicească din deșert ca 
mimesis al Evangheliei. Așadar, 
deșertul a devenit în mod special 
locul în care asceţii imitau nevo- 
inţa Domnului (Viata lui Antonie 
47 ș.u.). Acei pustnici care dobândi- 
seră asemănarea cu Hristos (cunos- 
cuți în general ca Părinţi și Maici 

ai Deşertului — Avve şi Amme; vezi 
Antonie, Macarie Alexandrinul, 
Singlitichia) erau precum primii 
părinţi nevinovaţi care au trăit în 
armonie cu lumea: prin urmare, 
au început să fie consemnate multe 
istorii despre pustnicii care aveau 
de-a face cu animale sălbatice (cf. 
Chiril din Schitopolis, Viața lui 
Eutimie 23, 4; Grigorie cel Mare, 
Dialoguri 1, 3). Viaţa Apostolului 
Pavel Pustnicul a lui leronim a pic- 
tat o viziune idealizată în mod 
romantic a deșertului ca loc de li- 
niștire (otium), unde preocupările 
inimii şi ale sufletului au putut 
înmuguri, unde pământul aco- 
perit de buruieni a putut înflori 
şi unde sălbăticia cea stearpă a de- 
venit o nouă civilizaţie, a pustni- 
cilor. Această imagine este cea care 
a devenit enorm de populară în 
retorica și arta creștină de mai 
târziu. 


G.].M. Bartelinck, „Les oxymores 
desertum civitas et desertum floribus 
vernans”, Studia Monastica 15 (1973), 
pp. 7-15; D.]. Chitty, The Desert a City 
(Oxford, 1966); A. Louth, The Wilder- 
ness of God (Londra, 1991); B. Ward, 
The Desert Myth: Reflections on the De- 
sert Ideal (Kalamazoo, Mich., 1976). 


Diaconi 


Titlul semnifică servitori sau 
slujitori (gr. diakonoi). Este una din- 
tre cele trei trepte (principale) ale 
preoţiei creștine (episcopi, preoți 
şi diaconi). Iniţial, se pare că era un 
titlu dat conducătorilor bisericești 

ai creştinilor eleniști, în opoziţie 
cu termenul „apostol” (trimis) pe 
care lisus l-a dat primilor Săi mi- 
sionari şi care, mai târziu, a fost 
adoptat ca titlu de onoare în orga- 
nizarea apostolică a Bisericii din 
Ierusalim din ultima jumătate a 
primului secol. Diaconii eleniști 
numărau în rândul lor teologi de 
calibru precum Ştefan și Filip. Fi- 
indcă doisprezece era considerat 
drept numărul simbolic al apos- 
tolilor (deşi a fost întotdeauna 
depășit în vechile liste de „apos- 
toli”), şapte a fost considerat mai 
întâi drept numărul simbolic al 
diaconilor (vezi Fapte 6, 5). Luca, 
în relatarea sa despre conflictele 
din Biserica Ierusalimului dintre 
creștinii eleniști şi cei evrei, pre- 
zintă propria versiune despre dez- 
voltarea timpurie a slujirii institu- 
ţionalizate care se va dovedi de- 
terminantă pentru toate perspec- 
tivele de mai târziu. A împăcat 
istoria originilor incerte ale structu- 
rilor de conducere instituţionale 
prin subordonarea ordinului dia- 
conilor ordinului apostolic în rela- 
tarea sa despre cum apostolii au 
instituit slujirea diaconală: ca să 
distribuie milosteniile în timp ce 
ei propovăduiau cuvântul (Fapte 
6, 1-6). Versiunea lui Luca a devenit 
acceptată de toţi pe măsură ce 
mișcarea elenistă a fost absorbită 
în creștinismul timpuriu pe la sfâr- 
şitul primului secol, iar diaconatul 
s-a răspândit în biserici, diaconii 
având ca sarcină principală admi- 
nistrarea milosteniei. Pavel menţio- 
nează că erau şi diaconiţe (Rom. 

16, 1), iar Pliniu cel Tânăr a torturat 
două diaconiţe în timpul dom- 
niei lui Traian (Epistulae 10, 96, 8; 
vezi persecuții). Originile unui or- 
din specific al femeilor-diacon în 
Biserică (ele erau deja remarcate 
în structurile clericale ale monta- 
nismului) nu fac decât să îl separe 
clar de cel al văduvelor şi fecioa- 
relor din secolul al IV-lea. Din cele 
mai vechi timpuri, slujirea de dia- 
con a fost atașată episcopatului, 
în calitate de asistent administra- 
tiv (Filip. 1, 1; 1 Tim. 3, 8). În Epis- 
tolele lui Ignatie, ei apar pentru 
prima dată ca cel de-al treilea or- 
din în triada slujirilor preoțești. 
La Roma și în alte orașe mari dia- 
conii erau clerici puternici care ade- 
sea deveneau papi. La Sinodul Ni- 
ceea I (325), puterile lor au fost 
definite şi limitate (canonul 18), 
iar în secolul al VII-lea, Sinodul 
de la Toledo (663) şi Sinodul din 
Trullo (692) au decis în favoarea 
restrângerii influenţei lor crescânde. 
Diaconii nu aveau voie să săvâr- 
șşească Euharistia decât ca asistenţi 
pentru episcopi şi preoţi. Aveau, 
cu toate acestea, funcții liturgice 
speciale, precum cântarea Evan- 
gheliei, rostirea rugăciunilor către 
popor (ecteniile), citirea diptice- 
lor, îngrijirea vaselor euharistice, 
administrarea euharistiei (împre- 
ună cu preoţii) și supravegherea 
conduitei în biserică. Orarul lor 
specific era purtat pe umăr și se 
înfășurau cu el în anumite mo- 
mente pentru a indica faptul că ei 
sunt reprezentarea simbolică a în- 
gerilor la liturghie. Diaconiţele au 


118 


devenit, în secolele al III-lea şi al 
IV-lea, un ordin hirotonit. Slu- 
jirile lor sunt evidenţiate în Consti- 
tuțiile Apostolice și Didascalia. 
În ultima, se cere ca ele să aibă 
vârsta de cel puţin cincizeci de ani, 
numărul fiind redus la patruzeci 
la Sinodul de la Calcedon. Moti- 
vul era ca ele să fie trecute de 
vârsta la care mai puteau rămâne 
însărcinate şi adesea erau recru- 
tate din rândul văduvelor, pust- 
nicelor şi fecioarelor, deşi sunt cu- 
noscute mai multe diaconiţe căsă- 
torite, printre care și soția Sfântului 
Grigorie al Nyssei. Diaconiţele fă- 
ceau cam aceleași lucruri ca și dia- 
conii, în special în ceea ce priveşte 
oferirea de milostenii femeilor să- 
race, ungerea baptismală a femeilor 
şi supravegherea spaţiilor desti- 
nate femeilor din marile biserici (în 
secolul al VI-lea, în rândul per- 
sonalului de la Sfânta Sophia din 
Constantinopol se numărau şi mul- 
te diaconiţe). Diaconii şi diaconi- 
ţele erau hirotoniți în timpul li- 
turghiei, primeau orarul și slujeau 
împreună la altar. Ordinul dia- 
coniţelor a intrat în declin prima 
dată în Apus, în secolul al VI-lea. 
Aici, Sinoadele de la Epaon (517) 
şi Orleans (533) au legiferat des- 
ființarea diaconatului femeilor, deși 
el a mai supraviețuit sporadic până 
în secolul al XI-lea și până mai 
târziu în Bisericile Răsăritene (până 
în secolul al XIX-lea în Biserica 
armeană). În ambele cazuri, izvo- 
rul ostilităţii față de ordinul fe- 
meilor a fost presiunea clerului 
monahal. Slujba de hirotonire a 

lor încă se mai găseşte redată în 
cărţile liturgice din Răsărit. Dia- 
conatul bărbaţilor a continuat cu 
multă vitalitate în Bisericile Răsări- 
tene, unde este adesea o slujire care 
durează toată viața. În Apus, or- 
dinul diaconilor a decăzut şi el, 
devenind în mod predominant o 
etapă pe calea spre preoție. 


].N. Collins, Diakonia: Re-Interpret- 
ing the Ancient Sources (New York, 
1990); ]. Colson, La fonction diaconale 
aux origines de l'Eglise (Paris, 1960); ]. 
Danielou, „Le ministere des femmes 
dans VEglise ancienne”, La Maison- 
Dieu. 61 (1960), pp. 70-96; R. Gryson, 
The Ministry of Women in the Early 
Church (Collegeville, Minn., 1976); A.G. 
Martimort, Deaconesses: An Historical 
Study (San Francisco, 1986). 


Diadoh al Foticeei 
(jumătatea secolului al V-lea) 


Diadoh a fost episcop al Foticeei 
în Epir, Grecia. Este autorul unei 
importante lucrări ascetice intitu- 
late Capitole gnostice, care a devenit 
extrem de influentă pentru teologii 
bizantini de mai târziu (în special 
Maxim Mărturisitorul şi isihaştii 
medievali). A dorit să combine 
tradiția duhovnicească (origenistă) 
a lui Evagrie Ponticul (cu accentul 
său pus pe necunoașşterea intelec- 
tuală, o abordare lipsită de imagini 
a Dumnezeirii transcendente) cu 
tradiţia siriacă (așa cum se regă- 
seşte ea la Pseudo-Macarie — vezi 
Macarie cel Mare II) despre sen- 
sibilitatea distinctă a sălășluirii Du- 
hului ca lumină și căldură în inima 

omenească. Sinteza a devenit parte 
constitutivă a spiritualității creștine 
răsăritene ulterioare. El este unul 
dintre primii reprezentanți ai tra- 
diţiei de recitare continuă a nu- 
melui lui Iisus, ca rugăciune mistică 
meditativă, un obicei care s-a dez- 
voltat, de asemenea, pe larg în anii 
următori, devenind tradiţia orto- 
doxă a Rugăciunii lui lisus. 


A. McGuckin, Standing în God's 
Holy Fire: The Byzantine Tradition (Lon- 
dra, 2001), pp. 62-66; G. Palmer, P. 
Sherrard și K. Ware, trad., „Diado- 
chus of Photike: The Hundred Gnos- 
tic Chapters” în The Philokalia (vol. 1; 
Londra, 1979), pp. 252-296; K. Ware, 
„The Jesus Prayer in St. Diadochus of 
Photike”, în G. Dragas, ed., Aksum- 
Thyateira: A Festschrift for Archbishop 
Methodius of Thyateira and Great Brit- 
ain (Londra, 1985), pp. 557-568. 


Didahia 


Cuvântul grec înseamnă „învă- 
ţătură” şi este titlul abreviat al unei 
cărți foarte importante de orga- 
nizare bisericească redescoperită 
abia la sfârşitul secolului al XIX-lea: 
Învățătura Domnului <adresată> nea- 
murilor prin cei Doisprezece Apos- 
toli. A fost scrisă între sfârşitul se- 
colului I şi jumătatea secolului al 
II-lea și este mai mult o compilaţie 
de practici specifice mai multor 
Biserici, decât opera unui singur 
autor. Didahia este prima dintr-un 
lung şir de cărți de orânduială care 
au pretins autoritate apostolică. 
Propriul său context dovedeşte că 
provine, probabil, din Siria, însă 

unii cercetători cred că aceste con- 
diţii evocă, totodată, Biserica Egip- 
tului. În secolul al IV-lea, era încă 
extrem de prețuită, dar a devenit 
din ce în ce mai ieşită din uz (a 
supraviețuit într-un singur manu- 
scris). Eusebiu al Cezareei o amin- 
teşte ca pe o carte vrednică de 
cinste, dar care nu avea legitimi- 
tate canonică (H.E. 3.25.4); Clement 
din Alexandria considera că este 
o scriere sfântă, iar Atanasie o re- 
comanda în mod special ca pe o 
carte folositoare ca ghid pentru ca- 
tehumeni (Epistole praznicale 39). 
Didahia a avut o puternică influență 
asupra unei alte Reguli bisericești 
(din secolul al IV-lea), anume Con- 
stituțiile apostolice, care reproduce 
mare parte din ea în cartea a 7-a. 
Didahia oferă o imagine despre o 
biserică încă legată strâns de prac- 
tica și gândirea religioasă iudaică. 
Comunitățile creștine însă au câ- 
ţiva convertiți dintre păgâni, iar 
aceştia trebuie să fie instruiți nu- 
maidecât. Primele cărți (cap. 1-6), 
prezentate ca un exemplu de cate- 
heze morale pentru candidaţii la 
botez, vorbesc despre două căi 
(viaţa și moartea) care stau îna- 
intea credinciosului. Aceasta este 
o formă de pareneză (îndemn mo- 
ral) tipic literaturii iudaice târzii 
şi prezintă paralelisme cu Păsto- 
rul lui Herma şi Epistola lui Barnaba. 
Unul dintre elementele specific 
creștine ale acestui material este 
interpretarea pe larg a poruncii 
lui Hristos de a iubi (Didahia 1, 3 — 
2, 1). Capitolele 7-10 oferă îndru- 
mări despre botez, rugăciune, post 

şi agapă sau masa comună. Zilele 
de post stabilite de Biserică sunt 
miercurea și vinerea. În general, 
botezul se săvârşeşte prin întreita 
afundare (turnarea este permisă 
în cazurile în care nu există o apă 
adâncă). Rugăciunea Tatăl nostru 
trebuie rostită zilnic. Rugăciunile 
euharistice din carte (cap. 9-10) 
au ca fundament binecuvântările 
mesei din iudaism. Încă nu este 
universal stabilit dacă reflectă o 
agapă creştină (ospăț al iubirii) sau 
o euharistie, ori o combinaţie din- 
tre cele două. În capitolul al 14-lea, 
este menţionată sinaxa din Ziua 
Domnului și se acordă o mare prio- 
ritate împăcării în sânul comuni- 
tății, ca fiind pregătirea euharistică 
propriu-zisă. Bisericile către care 
este adresată cartea încă mărtu- 
risesc ceea ce trebuie să fi fost un 
model străvechi de rânduială bise- 
ricească, în măsura în care ele 
sunt cercetate, din când în când, de 
„apostoli şi prooroci” călători care 
sunt „preoții voştri cei mai mari”. 
Clerul local este instruit să îi găz- 
duiască pentru o perioadă scurtă 
pe prooroci, însă aceștia nu trebuie 
să zăbovească într-o biserică mai 
mult de câteva zile. Capitolul al 
15-lea oferă îndrumări timpurii 
despre alegerea diaconilor și epis- 
copilor. Se încheie cu capitolul al 
16-lea printr-un avertisment despre 
venirea antihristului şi despre Pa- 
rusia iminentă. 


S. Giet, L'Enigme de la Didache 
(Paris, 1970); C.N. Jefford, The Say- 
ings of Jesus in the Didache (Leiden, 

Olanda, 1989); R.A. Kraft, Barnabas 
and the Didache (The Apostolic Fa- 
thers: A New Translation and Com- 
mentary; New York, 1965); F.E. Vokes, 
„The Didache: Still Debated”, CQ 3 
(1970), pp. 57-62; A. Voobus, Liturgical 
Traditions în the Didache (Stockholm, 
1968). 


Didascalia Apostolorum 


Didascalia Apostolorum este o 
carte siriacă de la începutul se- 
colului al III-lea (scrisă iniţial în 
greacă, dar care a supravieţuit 
complet doar în siriacă şi, parțial, 
în alte versiuni latinești și grecești). 
Face parte din acea serie de „Orân- 
duieli apostolice”, fiind o îmbinare 
de îndrumări morale și reguli pen- 
tru disciplina bisericească. Cunoaș- 
te și folosește părţi din lucrări pre- 
cum Didahia, Păstorul lui Herma şi 
Epistolele lui Ignatie al Antiohiei. 
În siriacă, poartă titlul Învățătura 
catholică a celor Doisprezece Apos- 
toli și Sfinți ucenici ai Mântuitoru- 
lui nostru, dar este mult mai cu- 
noscută prin denumirea mai scurtă 
de mai sus. Textul susţine că nu- 
mai prescripțiile morale ale Vechiu- 
lui Testament rămân obligatorii 
pentru creştini. Slujirea de epis- 
cop este cea mai de seamă, ea 
fiind izvorul rânduielii bisericeşti; 
de asemenea, sunt date instruc- 
ţiuni despre viaţa de familie. Struc- 
tura slujirilor din Biserică dezvă- 
luie faptul că văduvele şi diaco- 
nițele erau parte activă a vieţii 
bisericeşti. Pledează pentru o durată 
de şase săptămâni a Postului Mare 
înainte de sărbătoarea Paștelui. 

În învăţăturile baptismale ale cărții, 
practica ungerii în numele Trei- 
mii se petrece înainte de afundare; 
este menţionată chiar și o îndoită 
ungere, o practică obișnuită în 
Siria acelei perioade. Este susținută 
dogma iertării tuturor păcatelor 
de către Biserică (chiar și adulterul, 
apostazia și idolatria), cu excep- 
ţia „păcatului împotriva Duhului 
Sfânt”, aspect care este lăsat nelă- 
murit. Lucrarea a fost inclusă în 
primele şase cărţi ale Constitu- 
țiilor apostolice. 


].V. Bartlet, Church Life and Church- 
Order During the First Four Centuries 
With Special Reference to the Early 
Eastern Church-Orders (Oxford, 1943); 
R.H. Connolly, Didascalia Apostolorum: 
The Syriac Version Translated and Accom- 
panied by the Verona Latin Fragments 
(Oxford, 1929). 


Didim cel Orb (313-398) 


Didim a fost un exeget și dis- 
cipol intelectual de frunte al lui 
Origen, în Biserica Alexandriei. Pri- 
ma dată a fost desemnat ca teolog 
de Atanasie al Alexandriei şi este 
posibil să fi fost profesorul lui 
Chiril al Alexandriei în perioada 
pregătirii acestuia din urmă pen- 
tru hirotonie de către unchiul său, 
arhiepiscopul Teofil. Era orb din 
copilărie şi a dovedit un talent 
extraordinar pentru memorare și 
improvizație, pe care și l-a pus în 
efortul de-o viaţă de studiu al Scrip- 
turilor. A dictat scribilor multe 
lucrări, fiind un scriitor prolific. 
Tratatul său, Despre Duhul Sfânt, 

a fost păstrat în traducerea sa latină 
făcută de leronim. Susţine teologia 
niceeană şi dumnezeirea deplină a 
Duhului Sfânt, întruchipând gama 
de idei pe care Atanasie o apără 
în scrierile sale hristologice şi în 
Epistolele către Serapion. Una din- 
tre cele mai importante lucrări ale 
sale este tratatul Despre Treime (de- 
spre care se crede acum unanim 
că este pierdută, deşi unii pretind 
că au identificat-o într-un tratat 
anonim, Despre Duhul Sfânt, care 
a supravieţuit într-un manuscris 
din secolul al XVIII-lea). Scrierile 
lui Didim au fost anatemizate la 
Sinodul de Constantinopol II din 
553, fiindcă era unul dintre cei mai 
iubiţi scriitori ai călugărilor orige- 
niști pe care Iustinian era hotărât 
să-i suprime. După acel moment, 
aceștia s-au împrăștiat şi nu s-a 
mai ştiut nimic de ei. În 1941, a 
fost descoperită o ascunzătoare în 
care se aflau mai mulți papiruși 
la Toura, în Egipt, şi mai multe 
fragmente din lucrările exegetice 
ale lui Didim au fost scoase la lu- 
mină. Ele sunt grav deteriorate, 
dar dovedesc faptul că Didim a 
dezvoltat mult mai minuţios exe- 
geza alegorică origenistă. Unii spe- 
cialiști îi atribuie lui Didim cărţile 4 
şi 5 ale lucrării Împotriva lui Euno- 
mie scrisă de Vasile al Cezareei. 


G. Bardy, Didyme |'Aveugle (Paris, 
1910); ].H. Tigcheler, Didyme l'Aveugle 
et l'Exegese allegorique: Etude seman- 
tique de quelques termes exegttiques 
importants de son commentaire sur Za- 
charie (Nijmegen, Olanda, 1977). 

Diodor al Tarsului (m. cca 390) 


Diodor, născut în Antiohia, a 
fost student în Atena. S-a întors 
în Siria şi a devenit conducătorul 
unei mănăstiri de lângă Antiohia. 
S-a implicat în lupta împotriva 
arianismului din acel oraş, făcând 
parte din facțiunea loială lui Me- 
letie. A ocupat scaunul Antiohiei în 
timpul exilului lui Meletie. După 
moartea lui Valens, facțiunea mele- 
tiană a inițiat o campanie energică 
prin care să fie asigurată biruinţa 
Niceei în Răsărit, iar Diodor a 
fost numit, în 378, episcop al Tar- 
sului. În 381, a fost unul dintre 
teologii de frunte la Sinodul Con- 
stantinopol I, unde a avut o dis- 
pută majoră cu Grigorie din Na- 
ziauz în privinţa succesorului lui 
Meletie, care a murit în timpul 
sinodului. Disputa a dus la de- 
misia lui Grigorie, iar nenorocirea 
se va face resimţită în următorii ani, 
când în autobiografia lui Grigorie, 
scrisă în versuri, apar primele cri- 
tici la adresa hristologiei lui Dio- 
dor — presupusa sa învățătură cum 
că Hristos era „Doi Fii”: Fiul lui 
Dumnezeu (Logosul) și Fiul Omu- 
lui (lisus). Grigorie este primul care 
sugerează că Diodor reprezintă 
cealaltă extremă hristologică în ra- 
port cu Apolinarie, la fel de nocivă. 
Diodor a fost unul dintre cei mai 
mari tâlcuitori biblici pe care Bise- 
rica siriacă i-a dat. S-a bucurat de 
cinste în timpul vieţii și mult timp 
după moarte, reputaţia sa s-a aflat 
în ascensiune. Soarta discipolilor 
săi a fost cea care a schimbat total 

această situaţie. Diodor a fost atât 
profesorul lui Ioan Hrisostom, 
cât şi al lui Teodor de Mopsuestia. 
Însă, fiindcă Teodor (postmortem) 
şi ucenicul acestuia, Nestorie, au 
devenit implicaţi în controversa 
hristologică de la Sinodul de la 
Efes I, din 431, şi Diodor a fost 
atras postmortem în confruntare, 
iar lucrările sale au fost din nou 
cenzurate (în special de Chiril al 
Alexandriei şi, prin urmare, de în- 
treaga tradiție ortodoxă răsăritea- 
nă), iar el a fost condamnat ca pre- 
cursor al ereziei nestoriene a dublei 
subiectivităţi în Hristos. Chiar dacă 
a fost cumva anacronică, această 
condamnare a fost fatală trans- 
miterii scrierilor sale. Diodor a sta- 
bilit în epoca sa modelul stilului 
de exegeză antiohian — o preferință 
constantă față de exegeza literală 
şi morală a Bibliei, care dezaproba 
entuziasmul arătat de Origen față 
de interpretările alegorice. Relația 
dintre Vechiul și Noul Testament 
a fost concepută ca un ciclu de îm- 
pliniri tipologice (mai mult decât 
profeţii directe). Nu ne-au mai par- 
venit decât fragmente din opera 
sa. Recent, cercetătorii au reconsti- 
tuit lucrarea sa, Tâlcuire la Psalmi. 


R. Abramowski, „Untersuchun- 
gen zu Diodor von Tarsus”, ZNTW 
30 (1993), pp. 234-262; Idem, „Der 
theologische Nachlass des Diodor von 
Tarsus”, ZNTW 42 (1949), pp. 19-69; 
M. Briere, „Quelques Fragments sy- 
riaques de Diodore &veque de Tarse 
c. 378-394”, ROC 30 (1946), pp. 231-283; 
].M. Olivier, Diodori Tarsensis Comen- 
tarii in Psalmos (CCSG 6; Louvain, 

Belgia, 1980); M. Richard, „Les Trai- 
tes de Cyrille d'Alexandrie contre 
Diodor et Theodore et les fragments 
dogmatiques de Diodore de Tarse”, 
în Melanges dâdies î la mâmoire de Felix 
Grat (vol. 1; Paris, 1946), pp. 99-116. 
Retipărit în M. Richard, Opera Mi- 
nora (vol. 2; Turnhout-Louvain, 1977). 


Diognet, Epistola către 


Acest document este o apologie 
greacă anonimă în favoarea creş- 
tinismului (vezi apologeți), datând 
din secolul al II-lea, adresată unui 
anume Diognet (despre care unii 
cred că a fost fie tutorele împăra- 
tului Marcus Aurelius [161-180], 
fie un magistrat alexandrin de rang 
înalt, menţionat în papirusuri [cca 
167-203]). Când a fost redescope- 
rită în perioada modernă, s-a crezut 
greșit, din cauza acestei adresări, 
că este o epistolă. Se pare că a su- 
praviețuit într-un singur manu- 
scris, datând din secolul al XIII-lea, 
care a fost la rândul său distrus, 
mai apoi, în Strasbourg, în 1870. 
Textul începe (capitolele 2-4) cu 
argumente care dovedesc de ce 
creştinismul este superior păgânis- 
mului şi iudaismului (unul fiind 
idolatru, iar celălalt fiind prea ri- 
tualist). Cea mai faimoasă parte a 
sa îl reprezintă capitolele 5-6 care 
prezintă un elogiu foarte elocvent 
la adresa credinţei creștine (creşti- 
nii trăiesc duhovniceşte în lume 
ca suflet al ei). Capitolele 7-8 susțin 
că noua religie a apărut atât de târ- 
ziu în timp fiindcă Dumnezeu a do- 
rit să demonstreze nevoia netăgă- 

duită de mântuire a neamului ome- 
nesc care a decăzut foarte mult. 
Se încheie cu capitolul 10, în care îl 
invită pe Diognet să devină creș- 
tin. Secţiunea finală din manuscris 
(capitolele 11-12) pare să provină 
dintr-un tratat diferit, scris de un 
teolog al Logosului, anterior auto- 
rului epistolei. Ele descriu aduna- 
rea împreună a Bisericii lui Dum- 
nezeu ca o reconstituire a raiului. 


P. Andriessen, „The Authorship 
of the Epistula ad Diognetum”, VC1 
(1947), pp. 129-136; L.W. Barnard, 
„The Epistle Ad Diognetum: Two 
Units From One Author?” ZNTW 56 
(1965), pp. 130-137; R.H. Connolly, „The 
Date and Authorship of the Epistle 
to Diognetus”, JTS 36 (1935), pp. 347- 
353; idem, „Ad Diognetum 11-12”, 
JTS 37 (1936), pp. 2-15; J.A. Kleist, 
trad., The Didache, the Epistles and Mar- 
tyrdom of St. Polycarp, the Fragments of 
Papias, and the Epistle to Diognetus (ET; 
ACW 6; New York, 1948), pp. 125-147. 


Dionisie al Alexandriei (m. 264) 


Dionisie a fost un elev bogat 
al lui Origen şi conducătorul școlii 
catehetice din oraş (cca 233-248); 
în jurul anului 248, a devenit epis- 
copul Alexandriei. A fost un ierarh 
învăţat și abil, într-un oraș mult 
tulburat de persecuții, război civil, 
foamete și ciumă. A părăsit orașul 
în timpul persecuției lui Decius 
(a fost arestat și a scăpat) și, ulterior, 
a fost din nou ostracizat în timpul 
persecuției lui Valerian. În anii care 
au urmat persecuțiilor, a adoptat 
o atitudine fermă în favoarea unei 

politici moderate, de reprimire a 
celor ce se lepădaseră de credință. 
În acest sens, s-a aliat cu Corneliu al 
Romei împotriva rigorismului lui 
Novaţian şi a luat partea lui Ștefan 
al Romei împotriva lui Ciprian 
când acesta din urmă a pledat pen- 
tru necesitatea rebotezării ereti- 
cilor şi schismaticilor. Însă nu a fost 
de acord cu ruperea comuniunii cu 
cei care rebotezau. În tradiţia teo- 
logiei Logosului la Origen, Dio- 
nisie a atacat monarhianismul prin 
condamnarea monismului teologic 
al lui Sabelie și a adopțianismului 
lui Pavel din Samosata. În lupta 
dusă împotriva monarhianismului, 
Dionisie a folosit o terminologie 
(nepotrivirea termenului homoou- 
sios şi existența a trei ipostasuri 
sau persoane în Dumnezeire) care, 
lui Dionisie al Romei, i se părea că 
expune o doctrină triteistă. A lă- 
murit semnificaţia lui într-o lucrare 
ulterioară, Respingere şi Apologie, 
în care demonstrează acordul lui 
cu trinitarismul apusean. Teolo- 
gia sa (păstrată numai în câteva 
fragmente citate) a fost apărată 
ca ortodoxă de Atanasie (De sen- 
tentia Dionysii), care se străduia 
să dovedească faptul că Dionisie 
întrebuințase termenul homoou- 
sios, însă Dionisie a fost mereu 
privit cu suspiciune de Vasile al 
Cezareei. În afara unor învățături 
cumpătate despre orânduiala Bise- 
ricii Răsăritene, Dionisie este im- 
portant în primul rând pentru sta- 
bilirea unei forme timpurii a ter- 
minologiei trinitare (Fiul este stră- 
lucirea luminii Tatălui, râul fântânii 

Sale; Duhul este inseparabil de Cel 
care trimite şi Cel care Îl aduce). 
De asemenea, Dionisie a fost în mod 
clar un exeget scripturistic atent 
şi interesant, aparținând şcolii lui 
Origen. Mărturiile spun că el este 
cel care a observat diferenţele sti- 
listice dintre cea de-a patra Evan- 
ghelie şi Apocalipsa, concluzio- 
nând că ele nu au putut fi scrise 
de acelaşi autor. 


W.A. Bienert, Dionysius von Ale- 
xandrien zur Frage des Origenismus im 
dritten Jahrhundert (Berlin, 1978); C.L. 
Feltoe, The Letters and Other Remains of 
Dionysius of Alexandria (Cambridge, 
1904); S.D.F. Salmond, The Works of 
Dionysius: Extant Fragments (ANE 6; 
repr.; Grand Rapids, 1971), pp. 77-120. 


Dionisie al Romei (prima 
jumătate a secolului al III-lea) 


Dionisie a fost preot în Roma; 
a ajuns papă la doi ani după moar- 
tea lui Xystus [/ Sixt] al II-lea. În 
timpul păstoririi sale (cca 260-268), 
a reorganizat Biserica Romană, care 
fusese puternic afectată de perse- 
cuția lui Valerian. Chiar înainte de 
alegerea sa, a primit o scrisoare 
de la Dionisie al Alexandriei care 
îi cerea să consimtă la următoa- 
rea politică: cei care primiseră bo- 
tezul de la eretici să nu mai fie 
rebotezaţi. În calitate de episcop, 
a trimis două epistole importante 
în Alexandria (atestate de Atana- 
sie): una împotriva monarhia- 
nismului lui Sabelie şi alta împo- 
triva a ceea ce el credea că este 

subordinaţionismul lui Dionisie 
al Alexandriei; acesta din urmă a 
fost stimulat de scrisoarea lui şi 
şi-a formulat clar concepţiile sale 
despre relaţia Fiului și a Duhului 
Sfânt cu dumnezeiescul Tată. Dio- 
nisie al Romei s-a împotrivit dog- 
mei despre Dumnezeu în trei îpos- 
tasuri, pe care (înșelător) o numea 
marcionism. Această opoziţie ro- 
mană față de terminologia celor 
trei ipostasuri în Treime va duce 
în secolul următor la o importantă 
confuzie între Bisericile Greacă și 
Latină până ce s-a convenit că am- 
bele Biserici, aparent, „inversaseră” 
termenii tehnici, însă erau întru- 
totul de acord asupra aceleiași doc- 
trine (trei persoane divine și o sin- 
gură fire divină). Cu alte cuvinte, 
ipostasul (echivalentul semantic 
al latinescului substantia, substanță 
sau esență) însemna de fapt ceea 
ce latinii doreau să semnifice prin 
persona (persoană), şi nu „ființă 
absolută”. 


].F. Bethune-Baker, An Introduc- 
tion to the Early History of Christian 
Doctrine (Londra, 1942), pp. 113-118; 
G.C. Stead, Divine Substance (Oxford, 
1977). 


Dionisie Areopagitul 
(începutul secolului al VI-lea) 


Dionisie Areopagitul este pseu- 
donimul unui episcop sirian sau 
preot ascet necunoscut; a fost un 
teolog de frunte al secolului al 
VI-lea. Cele patru tratate relativ 
scurte şi cele zece epistole ale lui 

Dionisie sunt printre cele mai im- 
portante lucrări ale literaturii Bise- 
ricii timpurii care au ca subiect ru- 
găciunea mistică. Ele reprezintă 
o încercare profundă de a exprima 
duhul evanghelic al comuniunii 
divine într-un limbaj care va fi ul- 
terior recunoscut ca aparținând tra- 
diţiei filosofice eleniste (în special, 
neoplatonistă; vezi platonism). Scri- 
erile sunt clar influențate de opera 
lui Plotin (m. 270) şi Proclus (m. 
447). Este posibil ca ele să fi fost 
oferite societăţii bizantine într-o 
perioadă când ultimele școli filo- 
sofice eleniste (în special acade- 
mia din Atena) fuseseră închise 
de Iustinian (529), ca exemplu de 
efort misionar. Aceasta ar putea 
explica de ce autorul a ales să le 
descrie (pseudoepigrafic) ca fiind 
lucrările lui Dionisie Areopagitul, 
un însoțitor și discipol al Sfântu- 
lui Apostol Pavel în Atena. Deși 
subterfugiul nu a fost luat în mod 
serios atunci când textele au apă- 
rut în dialogurile teologice bizan- 
tine (Sever al Antiohiei le men- 
ţionează primul în 533), ele s-au 
consacrat, cu toate acestea, ca litera- 
tură „apostolică” şi, purtând această 
etichetă, au continuat să aibă o in- 
fluenţă profundă în următoarele 
secole, în special asupra lui Ma- 
xim Mărturisitorul şi Andrei al 
Cretei în Răsărit, iar în Apus asu- 
pra Papei Grigorie cel Mare, a lui 
Ioan Scotus Eriugena, Bonaven- 
tura și Albert cel Mare. Corpusul 
dionisian a reprezentat principala 
sursă de inspirație pentru redeștep- 
tarea mistică medievală din Apus, 

aşa cum mărturisește Norul necu- 
noașterii și pentru mistici precum 
Meister Eckhart și Tauler. Numele 
divine discută atributele lui Dum- 
nezeu, învățând că Dumnezeirea 
este mai presus de orice cunoaş- 
tere directă și se află în legătură cu 
creaţia prin dinamica mântuitoare 
a emanaţiei divine. Cartea intro- 
duce conceptele influente ale teo- 
logiiei catafatice (afirmative) și apo- 
fatice (negative). lerarhia cerească 
descrie cum nouă cete de fiinţe 
îngerești mediază între Dumne- 
zeu şi creaţie. Cartea expune influ- 
enta concepţie cum că răul nu are 
existenţă în sine; el este absența 
binelui. Ierarhia bisericească arată 
cum principiul emanațţiilor conti- 
nuă să asigure substructura Bise- 
ricii mistice a lui Hristos. Aici, trei 
cete de clerici (episcopi, preoți și 
diaconi) mediază trei rânduieli mis- 
tice (botez, euharistie și mirungere) 
pentru trei cete de creştini (mo- 
nahi, mireni și catehumeni). Siste- 
mul de mediere și emanațţie este 
conceput în mod dinamic, ca un 
proces (precum la Origen din Ale- 
xandria) prin care sufletul urcă la 
Prezenţa divină, Care Se apleacă 
spre creație ca Mântuitor și tămă- 
duitor. Tratatul Teologia mistică de- 
scrie urcuşul sufletului la îndum- 
nezeire prin depășirea oricărei în- 
țelegeri şi al oricărui enunţ (întâl- 
nind întunericul divin al necunoaș- 
terii). Pentru Dionisie, sistemul as- 
censiunii sufletului la Dumnezeu 
este marcat de caracterul triadic 
al curățirii, iluminării şi desăvâr- 
şirii. Această concepție a beneficiat 

de o autoritate copleșitoare asupra 
tradiției mistice creştine ulterioare. 


A. Louth, Denys the Areopagite (Wil- 
ton, Conn., 1989); C. Luibheid, Pseudo- 
Dionysius: The Complete Works (CWS 
54; New York, 1987); P. Rorem, Bibli- 
cal and Liturgical Symbols within the 
Pseudo-Dionysian Synthesis (Toronto, 
1984). 


Dioscor al Alexandriei (m. 454) 


Dioscor, arhiepiscop al Alexan- 
driei după Chiril, a fost un teolog 
intransigent care a pledat pentru 
absolutizarea hristologiei lui Chiril, 
în dauna oricărei alte viziuni teo- 
logice. A destrămat negocierile de- 
licate la care Chiril însuşi consim- 
ţise, dintre tradiţiile hristologice 
alexandrină şi antiohiană, iniţiate 
după Sinodul de la Efes 1 (431). A 
prezidat adunarea conciliară care 
trebuia să fie Sinodul de la Efes II 
(449) convocată pentru a soluţiona 
disputa dintre Flavian al Con- 
stantinopolului şi Eutihie. Aici, el 
a luat partea lui Eutihie, cerând 
ca limbajul despre cele „două firi” 
să fie eliminat din hristologie. La 
acest sinod efesan, rivalii lui Dioscor 
au fost trataţi atât de silnic, încât 
lumea creștină a fost scandalizată 
și a rămas cunoscut sub numele de 
Latrocinium sau Sinodul Tâlhăresc. 
Dioscor a fost chemat la Sinodul 
de la Calcedon (451), unde a şi 
fost depus. Căderea sa marchează 
începutul unei lungi diviziuni între 
Bisericile Ortodoxe orientale în 
privinţa problemei hristologice. 

Pentru aşa-numitele Biserici mono- 
fizite (necalcedonienii, în special 
copţii și etiopienii), Dioscor a ră- 
mas un erou al credinţei. 


R.V. Sellers, The Council of Chal- 
cedon (Londra, 1953); W.H.C. Frend, 
The Rise of the Monophysite Movement 
(Cambridge, 1972). 


Diotelism vezi Sinodul de la 
Constantinopol III 


Dochetism 


Termenul dochetism derivă din 
grecescul dokesis, „a părea sau a 
apărea”, şi a fost folosit pentru 
prima dată de Serapion, episcopul 
Antiohiei (190-203) (cf. Eusebius, 
Istoria bisericească 6, 12, 6) pentru 
a apăra concepţia sa cum că trupul 
lui lisus era „spiritual”. În prezent, 
desemnează concepţia susținută 
de unii, în primele două secole, 
cum că lisus a fost o putere spiri- 
tuală a lui Dumnezeu, care doar 
„părea” să aibă trup şi fire ome- 
nească însă, de fapt, el a fost un 
spirit pur care emana o epifanie 
trupească pe pământ. Ideea este 
cel mai dramatic expusă în Fap- 
tele apocrife (din scrierile gnostice 
de la Nag Hammadi), care vorbesc 
adesea despre trupul epifanic, nu 
trupesc, al lui lisus (Prima Apoca- 
lipsă a lui lacov 6, 31, 1-26; Al doi- 
lea tratat al marelui Seth 7, 55, 9-56; 
Epistola lui Petru către Filip 8, 139, 
15-29; Faptele lui loan 97-104). Ig- 
natie al Antiohiei este foarte pre- 
ocupat în scrierile sale de com- 
baterea unei grupări din Antiohia 

care pare să fi profesat o hristolo- 
gie dochetă (Ignatie, Către smirneni 
2, 1 — 8, 2; Către tralieni 10). Ignatie 
a stabilit tonul pentru mare parte 
din gândirea patristică ulterioară, 
prin modul în care a accentuat 
actualitatea fizică a Pătimirilor și 
morții lui Hristos (Către efeseni 1, 1; 
Către romani 6, 6), ca şi nevoia 
fundamentală a unui trup real pen- 
tru Hristos, cu care să lucreze în 
procesul de răscumpărare, din par- 
tea neamului omenesc (Către tra- 
lieni 9, 2; Către smirneni 7, 1). Cine 
au fost docheţii mai exact este o 
problemă la care nu se poate răs- 
punde cu precizie și, probabil, ei 
au reprezentat mai mult o tendință 
a comunităților influențate de gnos- 
ticism, decât o școală sau o grupare 
organizată. Serapion al Antiohiei și 
Carinthus sunt printre cei puţini 
denumiți efectiv docheţi. Elemente 
din hristologia imnurilor neotes- 
tamentare (de exemplu, interpre- 
tarea textului de la Filip. 2, 6-11 
în lumina întrebării cu privire la 
felul de a fi sau „forma” proprie 
a lui Hristos) arată urme a ceea 
ce mai târziu va fi denumit drept 
dochetism. Şi gruparea atacată în 
I In. 4, 3 şi II In. 7 pare să fi avut 
concepții similare, denigrând trupul 
pentru a preamări semnificația 
duhovnicească a lui lisus. O serie 
de comentatori patristici i-au atacat 
pe gânditorii docheţi, acuzându-i 
de faptul că ei compromit total 
principiul răscumpărării trupului și 
sângelui în persoana şi lucrarea 
Domnului cel Întrupat. Irineu şi 
Tertulian i-au luat în derâdere, 

spunând că sunt „nereali”, întoc- 
mai precum hristosul lor (Irineu, 
Adversus haereses 4, 33, 5; Lertu- 
lian, Împotriva valentinienilor 27, 3). 
Una dintre ideile dochetismului 
a fost în mod special combătută, 
cea potrivit căreia nu este posibil ca 
Domnul spiritual să pătimească 
în trup. Încercările lor de a explica 
„nebunia crucii” printr-un truc al 
Domnului, menit să-i păcălească 
pe demoni, făcându-i să creadă că 
Mântuitorul nu a fost decât un 
alt simplu muritor, şi astfel, fiind 
nimiciţi de planul lor de a-L. răs- 
tigni, au fost combătute de Irineu 
și de alţii (Irineu, Adversus haere- 
ses 1, 7, 2; 1, 26, 1-7; 3, 16, 1-5; 3, 
18, 6; 4, 33, 5; Ipolit, Respingerea 
tuturor ereziilor 8, 1-4; Tertulian, 
Trupul lui Hristos 3-5; idem, Îm- 
potriva lui Marcion 1, 19), fiindcă 
goleau scopul central al kerygmei 
mântuirii. 


G. Bardy, „Docstisme” în Diction- 
naire de Spiritualite (vol. 3; Paris, 1957), 
col. 1461-1468; A. Grillmeier, Christ 
în Christian Tradition (vol. 1, Londra, 
1975), pp. 78-79; W.R. Schoedel, Igna- 
tius of Antioch (Philadelphia, 1985), 
pp. 220-246. 


Donatism 


Această mișcarea schismatică 
din Africa de Nord a fost numită 
după unul dintre primii săi episcopi 
de frunte, Donatus. A luat naștere 
imediat după Marea persecuție 
(303-305) şi a dezbinat Biserica 
africană pentru următoarele două 

secole, dând înapoi abia după ce au- 
toritățile imperiale au decis, într-un 
târziu, ca răspuns la influenţa epis- 
copilor catholici, precum Augus- 
tin, că ierarhia alternativă pe care 
el o reprezenta era cea autentică, 
iar donatiștii trebuiau să fie supuși 
la pedepse grele. Mișcarea a con- 
tinuat în Africa de Nord până la 
cucerirea întregii regiuni de musul- 
mani, în urma invaziilor din seco- 
lul al VII-lea. Schisma a luat naştere 
fiindcă, în timpul persecuțiilor, nu- 
meroși clerici au predat autorită- 
ţilor cărţile sfinte. Acești traditores 
(de aici a apărut cuvântul „trădă- 
tor”) au fost denunţaţi de un grup 
de mărturisitori care fuseseră în- 
temnițați și care au declarat (cu 
marea autoritate care era acordată 
pe atunci mărturisitorilor în Bise- 
rica africană) că doar cei care se 
purtaseră cu curaj în persecuții vor 
primi o răsplată cerească (Faptele 
lui Saturninus 18). Atitudinea lor, 
însă, a fost dezaprobată de Cecilian, 
arhidiacon în Cartagina, despre 
care se spune că, mai târziu, i-ar fi 
pedepsit prin reducerea cantităţii 
de mâncare oferită ca pomană de 
Biserică. În 311, Cecilian a fost ales 
episcop al Cartaginei în urma unei 
consacrări contestate şi, în anul 
următor, arhiepiscopul Numidiei 
a prezidat un Sinod de șaptezeci de 
episcopi la Cartagina, care l-a depus 
pe Cecilian și a ales pe altcineva. 
Cecilian a refuzat să consimtă la 
această hotărâre. În aceeaşi iarnă, 
armatele lui Constantin au ocu- 
pat Africa de Nord și Cecilian a 
fost acceptat în administraţia sa ca 

episcop de frunte, reprezentant al 
împăratului în Africa. Constantin 
a oferit greutate morală şi un ve- 
nit substanţial lui Cecilian și i-a 
ameninţat pe rivalii lui cu sanc- 
ţiuni legale dacă nu intrau în co- 
muniune cu el. După multe pro- 
teste neîntrerupte, Constantin a 
încredinţat Papei Miltiade disputa 
dintre Cecilian și episcopii numi- 
dieni, care a decis la rândul său în 
favoarea lui Cecilian. Rivalii erau 
acum conduși de episcopul Dona- 
tus, care a aranjat un alt apel la 
împărat, susținând că unul dintre 
cei care au participat la hirotonia 
întru episcop a lui Cecilian era un 
traditor şi, prin urmare, hirotonia 
nu era validă. Constantin a hotă- 
rât să încredinţeze problema o dată 
în plus unui sinod mai mare ca s-o 
judece; sinodul a luat act despre 
circumstanţele hirotoniei inițiale. 
Sinodul s-a întrunit la Arles în 314. 
Decizia a fost din nou potrivnică 
lui Donatus, iar verdictul a fost 
confirmat prin decret imperial în 
316. În 320, un proces desfășurat 
în prezenţa guvernatorului Numi- 
diei a dezvăluit că mulţi dintre 
opozanții lui Cecilian din ierarhia 
numidiană fuseseră ei înşişi tra- 
ditores în timpul persecuției. Chiar 
şi aşa, mișcarea nu și-a pierdut 
din avânt. Protestul donatist şi-a 
câștigat cel mai mare sprijin în 
acele provincii din Nordul Africii 
care au fost cel mai puţin romani- 
zate (Numidia şi Mauritania Siti- 
fensis), arătând că popularitatea 
sa era strâns legată de protestele 
anticoloniale. În cea de-a doua 

jumătate a secolului al IV-lea, do- 
natismul reprezenta, probabil, ma- 
joritatea bisericilor din Africa de 
Nord, dar întotdeauna a fost con- 
siderat drept o schismă „locală”, 
cu concepții teologice provinciale, 
însă restul creștinătății îl considera 
pe Cecilian drept adevăratul epis- 
cop. După moartea sa, „facțiunea 
ceciliană” a dispărut, iar chestiunea 
a ajuns să fie considerată drept o 
schismă între „catholici” şi dona- 
tiști. Pe la sfârșitul secolului al 
IV-lea, în activitatea administra- 
tivă obişnuită din nordul Africii, 
autoritățile imperiale acceptau înce- 
tul cu încetul realitatea majorității 
donatiste și o vreme, le-au recu- 
noscut drepturile civile, până ce 
o parte dintre conducătorii aces- 
tei facțiuni s-au aliat cu generalul 
Gildo [comes Africae], care s-a răz- 
vrătit împotriva imperiului în 397- 
398. Eşecul lui a aruncat asupra 
mișcării donatiste o suspiciune de 
lungă durată şi, din acel moment, 
influența morală a catholicilor a co- 
vârșit numărul lor. Însă, de abia 
intrarea în scenă a lui Augustin ca 
episcop african al catholicilor a fost 
cea care a dat o altă turnură eveni- 
mentelor. Între 399 şi 451, el a scris 
mai multe tratate împotriva dona- 
tiştilor, tratate care au permis dez- 
voltarea ecleziologiilor slabe ce 
funcţionaseră până atunci. Punctele 
cheie din argumentația lui Augus- 
tin erau următoarele: mai întâi, 
atacul inițial împotriva lui Cecilian 
fusese greșit; în al doilea rând, miș- 
carea donatistă era o sectă locală, 
în afara comuniunii cu restul lumii 

creştine, evident, și astfel, nu putea 
emite pretenţie la catholicitate (uni- 
versalitate), care era un semn funda- 
mental al adevăratei Biserici; şi, 
în al treilea rând, ei căzuseră în 
erezie datorită stăruinţei lor de a 
reboteza pe convertiţii din Bise- 
rica catholică (o practică instituită 
de Donatus, care reboteza pe cle- 
ricii care căzuseră în timpul Marii 
persecuții), ştiind că botezul nu 
poate fi repetat. În 405, Augustin 
şi Aureliu al Cartaginei au reușit 
să-l convingă pe împăratul Hono- 
rius să-i interzică pe donatiști ca 
eretici și astfel o presiune puter- 
nică a început să apese asupra lor. 
Au fost forțați să participe la un 
sinod în Cartagina (411), la care au 
luat parte 286 de ierarhi catholici 
şi 284 donatiști, după care, tribu- 
nul imperial a emis un decret prin 
care îi condamna fiindcă aveau o 
ierarhie autonomă. Numărul lor 
a scăzut dramatic după acest mo- 
ment însă, atât timp cât Africa a 
rămas creștină, ei nu au dispărut 
niciodată cu adevărat. În general, 
donatiştii au privit Biserica drept 
societatea elitei celor puri. Dacă 
cineva cădea într-un păcat grav, 
acest fapt era echivalent cu o că- 
dere din comuniunea cu Biserica. 
Tainele preoţilor care se lepăda- 
seră în timpul persecuțiilor nu erau 
valide. Donatiștii erau foarte ata- 
şaţi de scrierile lui Ciprian, din care 
extrăgeau idei pentru a-și îndrep- 
tăți concepția lor despre reboteza- 
rea ereticilor. Augustin, în atacul 
îndreptat împotriva lor, a susţi- 
nut teoria că Biserica este arca ce 

îi cuprinde pe sfinţi şi pe păcătoși 
(sau ogorul care conţine și grâu 
şi neghină). La Judecata Sa, Dum- 
nezeu va alege caprele şi oile, dar 
„Biserica celor puri” era un lucru 
contrar Bisericii pe care Hristos 
dorea să o întemeieze, care era 
mai mult precum un spital ge- 
neral decât un salon izolat, com- 
plet sterilizat. Lucrarea sa a fost 
extrem de influentă asupra eclezio- 
logiei și teologiei sacramentale latine 
ulterioare. Modul în care Augus- 
tin a trebuit să accentueze comu- 
niunea cu Roma şi caracterul inter- 
naţional al catholicităţii sale asu- 
pra şi împotriva simțului localizat 
de comuniune operativă printre 
donatiști a avut o lungă influenţă 
în teologia latină ulterioară despre 
catholicitate — asigurată de comu- 
niunea cu scaunul Romei. Dona- 
tiștii au fost o grupare extrem de 
harismatică și conştientă de sen- 
timentul inalienabil al egalității 
tuturor creștinilor. Ei atacau frec- 
vent pe marii proprietari de pă- 
mânt din zonele rurale și îi forțau 
să schimbe locul cu sclavii lor 
(unul dintre motivele pentru care 
autoritățile imperiale nu îi aveau 
la inimă). De asemenea, ei pre- 
ţuiau mult idealurile muceniciei și 
sărăciei voluntare. Rigorismul care 
caracteriza concepţiile lor despre 
ecleziologie făcea parte dintr-o per- 
spectivă generală a unei Biserici 
aflate în „rezistenţă”, care avea 
puţină încredere în atitudinile îm- 
păraților, indiferent dacă aceștia 
pretindeau că sunt sau nu creștini. 
Una dintre cele mai celebre remarci 

donatiste era aceasta: „Ce are a face 
împăratul cu Biserica?” (Optatus din 
Milevis, Impotriva donatiștilor 3, 3). 


W.H.C. Frend, The Donatist Church: 
A Movement of Protest in Roman North 
Africa (Oxford, 1952); R. Markus, Sae- 
culum: History and Society in the Theo- 
logy of St. Augustine (Cambridge, 1970); 
G.G. Willis, St. Augustine and the Do- 
natist Controversy (Londra, 1952). 


Duhul Sfânt 


În Vechiul Testament, termenul 
„duh” (ebraicul ruach; grecescul 
pneuma) este folosit pentru a de- 
numi forța vieţii lăuntrice a unei 
ființe (Fc. 7, 22; lov 15, 13; 17, 1; 
Ps. 50, 11-12; şi passim) şi, nu în 
ultimul rând, manifestările acelei 
forţe în aptitudini extraordinare 
şi dumnezeieşti (leş. 31, 1) sau în 
putere (Jud. 14, 6). Este cel mai 
mult asociat cu Dumnezeu Cel ce 
dă suflare de viaţă (Ps. 103, 30- 
31; Eccl. 12, 7) şi este, în general, 
termenul principal pentru denu- 
mirea substanţei interioare a unei 
persoane, forța de viață. Mai târziu, 
în literatura creştină, va fi strâns 
legat de ideea de suflet, dar cu o 
greutate teologică mai mare decât 
sufletul, în principal fiindcă Pavel a 
susținut o antropologie tripartită 
în multe dintre scrierile sale, spu- 
nând că omul este alcătuit din trup, 
suflet și spirit (soma, psyche, pneuma). 
În câteva părţi din Biblia iudaică, 
interesul este îndreptat către Du- 
hul lui Dumnezeu, acea forţă dina- 
mică de viaţă care îi aparţinea lui 

Dumnezeu. În cele mai multe ca- 
zuri, este o denumire generică a 
lui Dumnezeu Însuși, însă poate 
ca Dumnezeu, văzut ca însuflețitor 
şi dătător de viață şi ca izvorâtor 
al forţei spirituale în slujitorii Săi, 
în special în prooroci (Fc. 41, 38; 
Num. 24, 2; | Reg. 10, 10; II Par. 
15, 1; 24, 20). În primele cuvinte 
ale Facerii, Duhul lui Dumnezeu 
Se poartă deasupra apelor şi dă 
formă haosului (Fc. 1, 2), o ima- 
gine vie a arhetipului suprem al 
energiei, creaţiei, iscusinţei şi al 
vieţii. Termenul precis „Duh Sfânt” 
nu se găseşte extensiv în Vechiul 
Testament. Apare doar de două ori 
(Ps. 50, 12; Is. 63, 10-11), amân- 
două fiind referințe generale la 
Dumnezeu. Psalmistul se roagă 
astfel: „Duhul Tău Cel Sfânt nu-L 
lua de la mine”. În acest caz, poate 
face referire la prezenţa ajutorului 
lui Dumnezeu. Din nou, în Isaia, 
termenul Duhul lui Dumnezeu 
nu este decât un sinonim pentru 
sfințenia lui Dumnezeu. Interesul 
mai mare pentru ideea de duh (şi 
de Duh divin) în Noul Testament 
poate fi apreciată din faptul că 
acest corpus de literatură cu mult 
mai mic cuprinde de două ori mai 
multe referințe la acest concept de- 
cât întregul corpus al Vechiului 
Testament. 

Multe dintre paragrafele Nou- 
lui Testament au un caracter ge- 
neral, în același mod ca şi majori- 
tatea textelor Vechiului Testament. 
Duhul lui Dumnezeu le insuflă 
ucenicilor ceea ce trebuie să spună 
în faţa judecătorilor (Mt. 10, 20; 

Fapte 2, 4); inspiră profeţiile lui 
David (Mt. 22, 43) şi Îl îndrumă 
pe lisus la începutul misiunii Sale 
(Mt. 4, 1; Lc. 2, 27), pogorându-Se 
asupra Lui, desemnându-L drept 
Fiul ales al lui Dumnezeu (Mc. 1, 10; 
In 1, 32-33). În viaţa curentă a Bi- 
sericii, Duhul continuă să-i în- 
drume și să le insufle vigoare apos- 
tolilor (Fapte 8, 29; 10, 19; 21, 4). 
Scrierile lui loan şi Pavel însă, 
marchează o dezvoltare clară în 
înţelegerea Duhului lui Dumnezeu: 
ceea ce generațiile de mai târziu 
de gânditori creştini vor putea for- 
mula cu precizie (fiindcă tradiția 
patristică a oferit un vocabular 
care nu exista încă în epoca scrierii 
Scripturilor) ca sens „ipostatic”, 
adică Duhul văzut drept caracte- 
ristică (sau caracterizare) personală 
distinctă a lui Dumnezeu. Este prea 
devreme de spus „persoană dis- 
tinctă” a lui Dumnezeu (fiindcă 
această teologie nu poate lua naş- 
tere decât în urma unei reflecții 
elaborate despre dogma Treimii), 
însă semnificația Duhului ca mani- 
festare distinctă a lui Dumnezeu 
(nu doar un sinonim general pen- 
tru Dumnezeu) este în mod clar 
prezentă în relatarea ioanină în 
care apare lisus vorbind despre 
Duhul pe Care Îl va descoperi (In 
7, 39): un text care introduce în 
mod semnificativ propriul comen- 
tariu (al evanghelistului) despre 
acea descoperire „retrospectivă” 
a Duhului, remarcând că „încă nu 
era (dat) Duhul”. Acest important 
pasaj ioanin i-a încurajat pe teo- 
logii creștini să considere revelaţia 

Duhului lui Dumnezeu drept as- 
pectul principal al slăvirii lui lisus 
după Înviere. Este deja prezent în 
acest mod în pnevmatologia ioa- 
nină, unde lisus se roagă pentru ca 
„celălalt” Paraclet să fie trimis după 
Pătimirea şi Învierea Sa (In 16, 
7-14). Este, de asemenea, sugerat 
în expresiile ioanine bogate în sem- 
nificaţii că lisus „Şi-a dat duhul” 
în clipa morții Sale (In 19, 30) şi 
„a suflat asupra lor și le-a zis: Luaţi 
Duh Sfânt” (In 20, 22) în ziua În- 
vierii Sale. Teologia paulină este 
şi ea foarte conştientă de impor- 
tanţa Duhului lui Dumnezeu şi la 
rândul său, a ajutat mult Biserica 
să înţeleagă Duhul ca fiind o mani- 
festare ipostatică distinctă a lui 
Dumnezeu (o teologie prototrini- 
tariană). În concepția Apostolu- 
lui Pavel, lisus Se manifestă ca 
Mântuitor şi este slăvit ca Fiu „în 
Duhul” (Rom. 1, 4; 8, 11; 1 Tim. 3, 
16), iar Duhul Său este turnat peste 
Biserică pentru a fi „inspiraţia” fi- 
ințială a vieţii creştine; acest aspect 
este denumit de Apostolul Pavel, 
„umblare în Duhul” (Rom. 8, 1-9; 
Gal. 5, 16) și este o dinamică a 
comuniunii „spirituale” în Biserică 
(| Cor. 6, 17; 1 Cor. 12, 4; II Cor. 4, 13), 
legând împreună pe ucenici cu 
Domnul în taina prezenţei Celui 
Înviat. Pavel vorbește în mod obiș- 
nuit şi familiar despre locuirea Du- 
hului în creștin ca fiind energia 
interioară a rugăciunii și luminării 
(Rom. 8, 16 ş.u.; 1 Cor. 2, 10-15). 
Odată cu Apostolul Pavel începe 
o lungă tradiţie în teologia creştină 

care asociază Duhul în principal 
cu puterea divină a sfințirii. 

În secolul patristic care a urmat, 
dogma despre Duhul Sfânt a fost 
mai lent articulată deplin decât hris- 
tologia, probabil din cauza regis- 
trului şi complexității ideilor expri- 
mate despre Duhul divin în tex- 
tele fundamentale. De asemenea, 
controversa a grăbit formularea 
hristologiei încă de timpuriu și ni- 
mic nu stimulează atât de mult 
discursul creştin precum trecerea 
printr-o dispută amară. De abia 
la sfârșitul secolului al IV-lea, criza 
ariană va aduce pnevmatologia, 
la rândul ei, într-o situaţie de criză 
și va demonstra că era nevoie de 
un vocabular dinamic înnoit. Cu 
această ocazie, lucrarea lui Ata- 
nasie şi a Părinților Capadocieni 
se va dovedi decisivă. În perioada 
primară, mare parte dintre referin- 
ţele la Duhul Sfânt din literatura 
patristică a înaintat lent pe calea 
unei semnificații crescânde despre 
firea specifică a Duhului lui Dum- 
nezeu ca trăsătură a prezenţei di- 
vine. Imaginea pogorârii Duhului 
în forma distinctă (şi separată) de 
porumbel, în timp ce Tatăl rostește 
binecuvântarea peste Fiul la lor- 
dan (Mt. 3, 16-17), a oferit creşti- 
nilor o semnificaţie hotărâtă că era 
mai cuvenit să desemnezi separat 
pe Fiul şi Duhul lui Dumnezeu 
(în ciuda unor texte care Îl asociau 
pe Domnul cu Duhul: II Cor. 3, 18; 
Filip. 1, 19; Rom. 8, 9; Gal. 4, 6). 
Teologii au început tot mai mult 
să urmărească diferenţierea „lucră- 
rilor” felurite ale Fiului și Duhului, 

remarcând că Duhul a înfăptuit În- 
truparea Cuvântului (Lc. 1, 35), a 
dat putere poruncii prin care scoate 
duhurile (Mt. 12, 28) şi a inspirat 
proorocii şi sfinții. S-a considerat 
că darul Duhului este dăruit în 
mod special la botez și astfel, în- 
treaga dinamică a semnificației 
pe care Biserica o acordă sfințirii 
(materiei sau persoanei) a fost con- 
siderată ca fiind în mod special 
lucrarea Duhului: sălășluirea şi 
energizarea Tainelor care reînno- 
iesc sfințenia membrilor Bisericii 
(deși, în mod curios, invocarea spe- 
cială a Duhului peste euharistie 
nu va deveni o practică general ac- 
ceptată decât în secolul al IV-lea — 
vezi epicleză). Aceste asocieri tra- 
diționale ale „lucrărilor” Duhu- 
lui vor fi mai târziu recapitulate 
în crezul constantinopolitan din 
secolul al IV-lea, unde este menţio- 
nat tot ceea ce Biserica mărturisise 
anterior: că Duhul era „Domnul, 
de viață făcătorul, Care din Tatăl 
purcede, Cel ce împreună cu Tatăl 
și cu Fiul este închinat și slăvit; 
Care a grăit prin prooroci” (vezi 
Sinodul Constantinopol 1 [381]). 
Această afirmaţie rezumativă a re- 
prezentat apogeul a trei secole de 
reflecţie patristică, mai degrabă spo- 
radică, despre natura lucrării Duhu- 
lui. După cum Swete afirma succint: 
„Cultul Treimii a fost o realitate 
în viața religioasă a creștinilor îna- 
inte de a fi o dogmă a Bisericii” 
(1912, p. 159). 

În mare, Părinții Apostolici, 
până în perioada lui Irineu, au per- 
petuat intuiţiile scripturistice fără 

să aducă prea multe adăugiri pro- 
prii. Contextul întregii gândiri asu- 
pra chestiunii este cel al dinamicii 
mântuirii: descoperirea lui Dum- 
nezeu adusă în lisus și puterea 
Duhului trimis în lume prin Bise- 
rică, ca urmare a ispășirii mântu- 
itoare a lui lisus (vezi soteriolo- 
gie). 1 Clement 48, face aluzie la 
Duhul ca „legătură a comuniunii”, 
într-o manieră paulină și face apel 
la unitatea pe care Duhul o aduce 
ca motiv pentru care canoanele 
Bisericii ar trebui respectate cu 
grijă în Corint și în orice alt loc. 
Clement Îl cheamă pe „martorul 
Dumnezeului Viu, Domnul lisus 
Hristos şi pe Duhul Sfânt, Care 
sunt împreună credinţa și nădej- 
dea celor aleşi”. El consideră că 
lucrarea specifică a Duhului este 
cea de „insuflător al Scripturilor” 
(1 Clement 13; 16; 45; şi passim). 
Începând cu epoca sa, invocaţiile 
trinitare au devenit tot mai obiș- 
nuite (cf. forma baptismală suge- 
rată de Mt. 28, 19-20; Ignatie, 
Epistola către magnezieni 13; Mar- 
tiriul lui Policarp 14, 1; Didahia 7, 
1, 3). Ignatie descrie plastic armo- 
nia procesului soteriologic, refe- 
rindu-se la mântuirea adusă de 
Dumnezeu ca fiind o înălțare a po- 
porului lui Dumnezeu pentru a de- 
veni pietrele unui nou templu. 
Tatăl ridică pietrele folosindu-se de 
crucea lui lisus şi de Duhul Sfânt 
ca frânghie (Epistola către efeseni 9). 
Păstorul lui Herma este preocu- 
pat mai mult de rolul Duhului Sfânt 
în insuflarea viziunilor şi intuiţii- 
lor profetice pe care le dăruiește 

comunității romane primare. Pute- 
rea Duhului este manifestă şi au- 
tentificatoare prin sine (Păstorul 
lui Herma, Vedenii 1, 1, 3; 2, 1, 1; 
Porunci 11, 2, 5, 7, 12). Autorul 
Păstorului este de asemenea foarte 
conştient de sălășluirea Duhului 
sfințeniei în creștin (Păstorul lui 
Herma, Pilde 5, 6, 5) şi îndeamnă 
Biserica să fie sfântă ca să păstreze 
prezenţa Sfântului Sfințitor (la fel, 
Taţian, Împotriva grecilor 16, 20). 
Herma îi sfătuieşte pe creștini să 
lase la o parte orice neliniște pre- 
santă: „Pentru că Duhul Sfânt 
Care este dat vouă este un Duh al 
bucuriei” și crede că, dacă un suflet 
este prea plin de întristare, aceasta 
ÎI va face pe Duhul să-l ceară lui 
Dumnezeu să plece dintr-un ast- 
fel de sălaș sărăcăcios (Păstorul 
lui Herma, Porunci 10, 2, 1; 3, 1,2). 
Acest concept de „întristare a Du- 
hului Sfânt” prin păcat şi astfel, 
îndepărtarea Lui din sufletul ales 
din acest motiv va deveni o temă 
obișnuită în literatura patristică 
ulterioară (în special în scrierile 
ascetice monastice: vezi Macarie 
cel Mare II). Herma pare uneori 
să Îl confunde pe Fiul cu Duhul 
(Păstorul lui Herma, Pilde 5, 5, 2), 
un reducționism (cunoscut ca bini- 
tarianism) care apare, de aseme- 
nea, în 2 Clement 9, 5. La Iustin 
Martirul se găseşte una dintre pri- 
mele tentative de articulare a lo- 
cului Duhului Sfânt în Treime. El 
se referă la Fiul și Duhul ca fiind 
părți ale unei ierarhii descendente: 
„Cel de-al doilea loc îl oferim lui 
lisus Hristos, Învățătorul nostru, 

iar locul al treilea îl oferim Duhului 
profeţiei” (Apologia 1, 13). Această 
schemă subordinaţionistă va de- 
veni marcantă la majoritatea scrii- 
torilor anteniceeni ulteriori. De ase- 
menea, lustin îl consideră pe Duhul 
lui Dumnezeu, Care se pogoară 
deasupra Fecioarei Maria, ca fiind 
nimeni altul decât Logosul lui Dum- 
nezeu Care este EI însuși un Duh 
dumnezeiesc (Apologia 1, 33). 
Criza montanistă din secolul 
al II-lea a adus în atenţia teolo- 
gilor Bisericii primare chestiunea 
persoanei și a rolului Duhului Sfânt. 
Montanus, Prisca și Maximilla sus- 
ţineau că trăiseră pe viu revărsa- 
rea Duhului profeţiei din zilele 
din urmă. Ca parte a reacției mai 
ample împotriva mişcării lor, a exis- 
tat o atenţie sporită față de natura 
inspiraţiei şi caracterul influenţei 
Duhului în Biserică. Una dintre 
urmări a fost accentul unanim pus 
pe faptul că Duhul lui Dumnezeu a 
înălțat și curăţit capacitățile spiri- 
tuale omenești, în locul „depășirii” 
sau deposedării lor în extaze şi 
răpiri. În această perioadă, Irineu 
deja dovedise o concepție mai ex- 
tinsă despre persoana și lucrarea 
Duhului Sfânt. El repeta credinţa 
„tradiţională” a Bisericii, citând nu- 
mele celor trei persoane divine și 
considerând că atributul specific 
Duhului Sfânt este insuflarea tu- 
turor profeţiilor despre lisus (Ad- 
versus haereses 1, 10, 1; 4, 33, 7). El 
a continuat, de asemenea, în De- 
monstrația propovăduirii apostolice, 
să extindă Regula de credință pen- 
tru a adăuga un accent puternic 

pe rolul principal al Duhului în 
sfinţirea lumii. Totodată, el Îi de- 
scrie pe Duhul și pe Fiul drept „cele 
două mâini ale lui Dumnezeu”, o 
imagine care reflectă din nou im- 
boldul soteriologic al gândirii sale 
(Adversus haereses 4, prefața 4; 
vezi şi ibidem, 4, 20, 1; 5, 6, 1, 28). 
Irineu, urmând drumul trasat de 
literatura sapienţială (Prov. 3, 19; 
8, 22), pune un accent deosebit pe 
rolul Duhului de coagent (împre- 
ună cu Fiul) în făurirea cosmosu- 
lui (Adversus haereses 4, 20, 3.4; 2, 
30, 9). El implică astfel o anumită 
coegalitate a importanţei în cali- 
tate de puteri mântuitoare ale lui 
Dumnezeu, între Fiul și Duhul; 
există o diferenţiere mult mai mare 
între persoane în scrierile sale decât 
în cazul lui Iustin Martirul. Irineu 
spune: „Tatăl ÎL unge pe Fiul. Du- 
hul este acea ungere” (Adversus 
haereses 3, 18, 3; Demonstrația pro- 
povăduirii apostolice 47). Prin un- 
gerea Hristosului, a devenit posibilă 
ungerea neamului omenesc cu da- 
rul Duhului (Adversus haereses 3, 
17, 1) şi întreaga concepţie despre 
Hristos a Bisericii şi lucrarea Sa 
mântuitoare a fost mijlocită prin 
acel Duh (Adversus haereses 3, 17, 
2-3; 3, 24, 1; 4, 20, 5; 5, 8, 1; 5, 36, 
2; Demonstrația propovăduirii apos- 
tolice 7). Irineu a avansat în mod 
considerabil concepţia despre Du- 
hul Sfânt, însă contextul general 
în care scrie, cel al teoriilor gnos- 
tice emanaționiste despre divin, 
explică poate de ce el nu a folosit 
conceptul de Treime. El consideră 
lucrarea „celor două mâini” ale 

lui Dumnezeu ca fiind, în princi- 
pal, o expresie a vieții intime a lui 
Dumnezeu, exprimată iconomic 
în lumea creată. 

De abia după confruntarea din 
secolul al III-lea dintre monarhia- 
nism și teologii Logosului a putut fi 
pregătită scena pentru o altă miș- 
care în pnevmatologia creștină. 
Odată cu prevalența teologiei Lo- 
gosului, conceptul despre Cuvânt 
ca ipostas al ființei divine a fost 
asigurat. Inevitabil, ideea a adus 
o clarificare despre modul în care 
trebuie să se facă definirea naturii 
Duhului Sfânt. Gânditorii de frunte 
ai acestei perioade au fost Tertu- 
lian, Novaţțian, Ipolit (care a com- 
bătut cu înverșunare ipotezele mo- 
narhianiste) și Origen. Ipolit a ofe- 
rit cea mai completă învățătură 
pentru acea vreme, spunând că Ta- 
tăl, Fiul şi Duhul erau „trei reali- 
tăți distincte şi totuşi o singură 
putere a Dumnezeirii, manifestată 
într-o iconomie întreită a mântuirii” 
(Împotriva lui Noetus 8). De aseme- 
nea, contemporanul său, Novaţian, 
a susținut cu tărie că Duhul este 
Același Care inspiră profeţii, apos- 
tolii și Biserica din vremea sa unde 
EI continuă lucrarea de sfințire prin 
înviorarea tainelor şi sfinţirea cre- 
dincioșilor (Despre Treime 16 [24]). 
Origen a reușit să preia limbajul 
limpede al lui Ipolit şi să îl intro- 
ducă în arhitectura fundamentală 
și clasică a Treimii creștine: un 
Dumnezeu în trei persoane divine, 
a Cărui activitate iconomică este 
ghidată de Tatăl către lume şi con- 
duce lumea înapoi prin Duhul și 

Cuvântul la comuniunea cu Tatăl. 
EI foloseşte frecvent termenul „T're- 
ime preacinstită” (Comentariu la loan 
6, 33, 166; Comentariu la Romani |, 
16; vezi şi Comentariu la loan 10, 
39, 240; Comentariu la Matei 15, 31; 
Despre primele principii 1, 4, 3) şi 
nu omite vreodată să observe im- 
plicaţiile trinitare ale textelor din 
Vechiul Testament pe care le co- 
mentează (Omilie la Facere 2, 5; 
Omilie la Numeri 21, 2; Omilie la 
Ieremia 8, 1; Comentariu la Matei 
12, 42; 17, 4). Origen a oferit Bise- 
ricii grecești expresia fundamen- 
tală „o fiinţă (ousia) şi trei per- 
soane (ipostasuri)” (Comentariu la 
Ioan 2, 10, 75; Comentariu la Matei 
17, 14), dar nu fără să bâjbâie pen- 
tru aflarea terminologiei cuvenite 
(un proces care va continua în teo- 
logia patristică pentru încă 150 de 
ani), fiindcă el, de asemenea, a 
lucrat confruntat fiind cu dificul- 
tatea filosofică de a nu avea o su- 
ficientă bază semantică pentru deo- 
sebirea dintre hypostasis şi ousia. 
Aceasta explică de ce în anumite 
cazuri, întrebuințând termenii ca 
sinonimi și dorind în general să 
facă deosebire între persoană şi 
ipostas, el a susținut că Fiul şi Du- 
hul erau „diferiţi” în ousia sau în 
modul de fiinţare [subzistență] de 
la Dumnezeu (Despre rugăciune 
15, 1: heteros kat” ousian kai hypo- 
keimenon). În Apus, Tertulian a 
realizat o muncă similară de sta- 
bilire a unui vocabular tehnic care 
să descrie locul Duhului în Tri- 
ada divină, el oferind un argu- 
ment extrem de convingător pentru 

înţelegerea monarhiei divine (0 sin- 
gură putere și fire a Dumnezeirii) 
ca unică fire (natura) exprimată 
în trei persoane divine (personae). 
Vocabularul său va deveni nor- 
mativ în întreg Apusul. A călăuzit 
ulterior importante tratate latine 
despre Duhul și firea Treimii scrise 
de Ilarie (Despre Treime), Ambro- 
zie (Despre Duhul Sfânt) şi nu în 
cele din urmă, Augustin (Despre 
Treime), care a adăugat la prede- 
cesorii săi viziunea extrem de in- 
fluentă despre Duhul ca legătura 
de unire foarte strânsă dintre per- 
soanele divine. După o scurtă pe- 
rioadă de confuzie dintre greci și 
latini (exemplificată în corespon- 
denţa lui Dionisie al Alexandriei 
şi Dionisie al Romei) când hypos- 
tasis a fost considerat traducerea 
cuvântului substanţă (substan- 
tia), s-a ajuns în curând la conclu- 
zia că formula „un Dumnezeu, o 
singură fiinţă (ousia, natura) di- 
vină şi trei persoane (hypostases, 
personae) divine” era comună pen- 
tru tradiția catholică universală. 

Criza majoră care a lovit teo- 
logia Logosului în secolul al IV-lea, 
sub forma disputei ariene, a năs- 
cut în teologii niceeni un sentiment 
al necesităţii de mărturisire a dum- 
nezeirii depline și coegale a Cuvân- 
tului lui Dumnezeu. Această soluţie 
hristologică niceeană a fost cea care 
a dus la o importantă etapă finală 
de reflecţie despre Duhul Sfânt 
în teologia patristică. Atanasie al 
Alexandriei a fost unul dintre pri- 
mii niceeni care a înţeles că implica- 
ţiile hristologiei treceau inevitabil 


137 


la doctrina despre Duhul Sfânt 
(vezi şi Didim cel Orb). În secolul 
al IV-lea, cateheza liturgică era una 
dintre căile prin care era facilitată 
reflecția profundă despre Duhul 
ca sfinţitor. Tendinţa poate fi ob- 
servată la Chiril al lerusalimului 
(Cateheze mistagogice 16-17), însă 
este dusă la culme de Atanasie şi 
Părinții Capadocieni. În ale sale 
Epistole către Serapion, Atanasie i-a 
atacat pe cei (tropici) care spuneau 
că Duhul nu era decât pur şi sim- 
plu un alt mod de a-L numi pe 
Dumnezeu, de a se referi la Tatăl 
şi Fiul sau că era un mare înger al 
lui Dumnezeu, doar o creatură 
însă, nu o ființă divină. El a insi- 
stat asupra faptului că Duhul era 
distinct din punct de vedere ipo- 
static şi deplin dumnezeiesc și s-a 
folosit de tradiţia liturgică pentru 
a demonstra acest lucru: cel care 
dăruiește liber sfințire și regene- 
rare nu poate fi el însuși altul decât 
izvorul sfințeniei și al vieții. Dacă 
Duhul îndumnezeiește umanitatea, 
înseamnă că El trebuie să fie Dum- 
nezeu (Către Serapion 1, 25) şi, mai 
mult, deoființă (homoousion) cu 
Dumnezeu (Către Serapion 1, 27). 
Vasile al Cezareei a elaborat argu- 
mentul lui Atanasie în tratatul său 
Despre Duhul Sfânt, deşi s-a înde- 
părtat de atribuirea directă a ter- 
menului „deofiinţă” Duhului, fă- 
când dovada unei iconomii pru- 
dente, fiindcă era înconjurat de 
conducători arieni care căutau o 
scuză pentru a-l depune, însă a 
fost un pas înapoi pentru care Gri- 
gorie din Nazianz l-a criticat, el 

însuși afirmând în extrem de influ- 
entul său tratat, Cuvântări teolo- 
gice (Cuvântări 27-31; în special 31) 
că Duhul trebuia să fie deoființă 
şi împreună egal cu Dumnezeu, 
precum Logosul era. Teologia foarte 
pnevmatologică a lui Atanasie și 
Grigorie nu a fost exact ceea s-a 
afirmat la Sinodul de la Constan- 
tinopol I în 381, a cărei summa 
credală am remarcat-o deja. Ter- 
menii afirmaţi aici exprimau cu 
siguranţă sensul deplin al dum- 
nezeirii Duhului lui Dumnezeu, 
însă omiteau să facă referire la 
homoousion-ul cuiva, în afară de 
cel al Fiului. Cu toate acestea, exe- 
geza patristică pe care Grigorie 
din Nazianz o face acelui crez a fost 
cea care a dobândit succes deplin 
şi a marcat Sinodul de la Constan- 
tinopol, fiind respingerea defini- 
tivă a pnevmatomahianismului (cei 
care „luptau împotriva” dumne- 
zeirii Duhului) şi, într-un sens, 
apogeul reflecţiei patristice despre 
rolul şi statutul divin coegal al 
Duhului Sfânt. 

După primul sinod de la Con- 
stantinopol în Răsărit și după Au- 
gustin, în Apus, doctrina patris- 
tică despre Duhul a mai fost doar 
puţin dezvoltată în dogmatizarea 
formală. Reflecția despre Duhul 
Sfânt a fost mult mai invocată în 
textele liturgice și în scrierile as- 
cetice monastice despre rugăciune, 
unde prezenţa locuitoare a Du- 
hului era una dintre temele cen- 
trale (lucru cel mai bine observat 
în scrierile lui Pseudo-Macarie; vezi 
Macarie cel Mare 11). Probabil că 

hristologia Bisericii a fost mult mai 
rapid formulată decât pnevmato- 
logia sa şi cu siguranță, cu mai 
mare forţă de controversă; însă, în 
timp ce teologia creștină a Duhu- 
lui Sfânt a ajuns mai lent la o for- 
mulare formală, totuşi ea a fost 
tot la fel de intim ţesută în struc- 
tura Bisericii vechi precum era 
credinţa în lisus și este un exem- 
plu de teologie care s-a exprimat, 
în cele din urmă, în mare parte 
prin tradiția doxologică creștină 
a rugăciunii și a Tainelor, o tradiție 
mai difuză însă, cu toate acestea, 
fundamentală. 


C.K. Barrett, The Holy Spirit and 
the Gospel Tradition (Londra, 1947); G. 
Bonner, „St. Augustine's Doctrine of 
the Holy Spirit”, Sobornost ser. 4, nr. 
2 (1960), pp. 51-66; S.M. Burgess, The 
Spirit and the Church: Antiquity (Pea- 
body, Mass., 1984); J.P: Burns și ].M. 
Fagin, The Holy Spirit (Wilmington, 
Del., 1984); R.P.C. Hanson, The Search 
for the Christian Doctrine of God (Edin- 
burgh, 1988); A.I.C. Heron, The Holy 
Spirit (Edinburgh, 1983); J.A. McGu- 
ckin, St. Gregory of Nazianzus: An In- 
tellectual Biography (New York, 2002); 
C.R.B. Shapland, The Letters of St. 
Athanasius Concerning the Holy Spirit 
(Londra, 1951); H.B. Swete, The Holy 
Spirit în the New Testament (Londra, 
1910); idem, The Holy Spirit în the 
Ancient Church (Londra, 1912). 

E 
Ebioniţi 


Termenul „ebionit” derivă din 
transliterarea greacă a cuvântului 
aramaic pentru „cei săraci”. În tex- 
tele patristice, este folosit pentru 
a desemna pe membrii supravie- 
ţuitori ai iudeo-creştinismului, îna- 
inte de reîntemeierea Bisericii Pa- 
lestinei în perioada constantiniană. 
Irineu este unul dintre primii care îi 
menţionează (Adversus haereses 1, 
26, 2) şi Origen explică semnifi- 
cația numelui (Primele principii 4, 
3,8; Împotriva lui Celsus 2, 1), su- 
bliniind, printr-un joc de cuvinte, 
că se referă acum la „sărăcia lor 
intelectuală”. La fel de bine poate 
să fi fost inițial o denumire proprie 
a Bisericii ca anawim al lui Dum- 
nezeu, „sfinţii săraci”. Scriitori 
antieretici de mai târziu, precum 
Ipolit (Respingerea tuturor ereziilor) 
și Tertulian (Prescripție împotriva 
ereticilor 4, 8) îşi imaginau că aceștia 
erau o sectă fondată de cineva cu 
numele Ebion (pe atunci, o erezie 
trebuia să aibă un ereziarh). Con- 
form lui Irineu, mișcarea lor se 
distingea prin faptul că respingea 
scrierile Sfântului Apostol Pavel, 
pe care îl considerau un iudeu apos- 
tat ce despărţise nelegitim Evan- 
ghelia de Tora. În ceea ce privește 
canonul Scripturii în curs de dez- 
voltare, ei acceptau doar Evan- 
ghelia după Matei, respectau toate 
poruncile Legii și negau naşterea fe- 
ciorelnică a lui Hristos, socotindu-L, 
în general, drept Mesia, însă doar 

profet și om, nu divin (Tertulian, 
Trupul lui Hristos 14). Origen ada- 
ugă amănuntul că ei ţineau Paștele 
iudaic ca sărbătoarea cea mai im- 
portantă și că cel puţin una dintre 
grupările acestei mișcări recunoștea 
tradiţia naşterii din fecioară. Aceas- 
ta sugerează că ebioniţii îi erau 
cunoscuți în Alexandria şi în Ceza- 
reea, ca formând o grupare creștină 
distinctă. Epifanie al Salaminei 
(Împotriva ereziilor 30, 16, 7-9) oferă 
informații în plus, inclusiv frag- 
mente din scrierile lor care includ 
ceea ce recent a fost identificat drept 
Evanghelia ebioniţilor. Este dificil 
de spus dacă ei reprezentau o con- 
tinuare a cercurilor timpurii ale 
Bisericii din lerusalim, datând din 
vremea lui lacov, fratele lui lisus 
(cf. Eusebius, Onomasticon, ed. De 
Lagarde, p. 138: deși Eusebiu are 
aceeași părere despre secta naza- 
reenilor), care au căzut în obscuri- 
tate datorită urmărilor războiului 
romano-iudeu și au fost un grup 
izolat (şi aparent ciudat) după ce 
Biserica mare a luat act de exis- 
tenţa lor (după cum își închipuie 
Bauer); sau dacă ei au fost pur și 
simplu unul dintre cele mai „neo- 
bişnuite” grupări în rândul unui 
corp mai numeros de creștini evrei 
în Palestina, care deja devenise în 
secolul al III-lea, „curios” în ochii 
unei Biserici alcătuite în princi- 
pal din creştini proveniţi dintre 
neamuri. 


B. Bagatti, L'Eglise de la circoncision 
(lerusalem, 1965); W. Bauer, Ortho- 
doxy and Heresy in Early Christianity 

(Philadelphia, 1971), pp. 241-285; 
L.E. Keck, „The Poor Among the Saints 
in Jewish Christianity and Qumran”, 
ZNTW 57 (1966), pp. 54-78; A.F.]. 
Klijn și G.]. Reinink, Patristic Evidence 
for Jewish-Christian Sects (Leiden, Olan- 
da, 1973), pp. 19-43. 


Ecleziologie vezi Biserică 
Economie vezi lconomie 


Educaţie 


Vechea societate greco-romană 
îşi fixase o concepţie tradițională 
despre sistemul de educaţie (în 
greacă: paideia) pentru tineri, iar 
creştinismul, după ce a dobândit 
suficient suport social pentru a lua 
în considerare un program educa- 
ţional pentru tineri (pe la sfârșitul 
secolului al IV-lea), a schimbat puțin 
această structură globală, însă a 
considerat că multitudinea de re- 
ferinţe la cultul păgân din ve- 
chiul canon de clasici ai literaturii 
(profund întemeiat pe Virgil, Ho- 
mer și pe ceilalți poeţi) s-ar cuveni 
a fi extirpată, iar numeroasele „po- 
vești imorale”, referioate la vieţile şi 
iubirile vechilor zei, evitate. Aceasta 
însă a fost mai uşor de zis decât 
de făcut și unii scriitori patristici 
au încercat să creeze un nou curri- 
culum şcolar, care era mult mai 
temeinic axat pe parafraze ale tex- 
tului biblic. Origen este unul din- 
tre cei mai importanţi teoreticieni 
timpurii care au observat cum o 
şcoală creștină ar putea funcționa 
ca extensie misionară importantă 
a Bisericii. Atât Clement, cât şi el, 


Pr. John Anthony McGuckin 


au lucrat ca profesori la Alexandria 
înainte, probabil cu mici grupe de 
elevi care plăteau o taxă de stu- 
dii. Programul educaţional al lui 
Clement a supraviețuit în cărţile 
sale, Paedagogus şi Stromata. El a 
adus un important argument fun- 
damental pentru creștini: acela că 
adevărata filosofie („filosofia noas- 
tră” așa cum, mai târziu, au denu- 
mit Părinţii religia lor) ar trebui 
să fie înrădăcinată în dreptate şi 
cult înainte de a putea fi o educaţie 
pregătitoare în cele ale Duhului 
(Stromata 1, 7, 37). La mijlocul ce- 
lui de-al III-lea secol, Origen s-a 
mutat în Cezareea și a inițiat aici 
o nouă activitate importantă, fon- 
dând o schola creştină, cu o biblio- 
tecă care avea să supraviețuiască 
timp de mai multe secole. Teoria 
curriculară elaborată de Origen 
aici este lăudată de unul dintre 
elevii săi (Cartea de multumire a 
lui Teodor către Origen). Aici este 
schițată o teorie care începe cu stu- 
diile gramaticale și înaintează prin 
ştiinţele naturale, la retorică, ajun- 
gând în cele din urmă la teologie. 
Va fi un model care va avea o 
mare influenţă pe termen lung. 
Apolinarie al Laodiceei, tatăl său 
şi Grigorie din Nazianz au răs- 
puns cu toţii la Edictul despre pro- 
fesori emis de împăratul Iulian, la 
jumătatea secolului al IV-lea, care îi 
izgonea pe creştinii aflaţi în cele 
mai înalte funcţii academice, prin 
pregătirea propriilor materiale de 
curs pentru o şcoală creştină. Lu- 
crarea lui Grigorie a supraviețuit 
sub forma a numeroase parafraze 

biblice scrise în greacă, în diferite 
structuri metrice, pentru ca astfel co- 
piii să poată învăţa simultan fun- 
damentele moștenirii lor biblice, 
în timp ce memorează exemple ale 
versificării clasice. Grigorie însă 
ilustrează, de asemenea, caracte- 
rul întâmplător al acestui plan, fi- 
indcă proscrierea lui Iulian a fost, 
într-adevăr, foarte scurtă, şi, în 
general, a avut un efect limitat. Deși 
Grigorie este unul dintre cei mai 
elocvenţi Părinţi în denunţarea pai- 
deei elenistice imorale (dar vezi și 
Tertulian, De praescriptione 7, 1-13), 
fără îndoială, el este, de aseme- 
nea, singurul autor patristic care a 
cunoscut perfect și integral întreaga 
literatură clasică. În corespondența 
sa, citează pe poeta Sapho şi mulți 
alţi autori clasici din canonul ele- 
nistic. Diferenţa se vede în predi- 
cile sale arhierești, unde Biblia în- 
locuiește aceşti autori. În teoria sa 
despre educaţie, el îndemna la ci- 
tirea clasicilor prin „retezarea spi- 
nilor de pe trandafiri” (după ex- 
primarea vărului său, Amfilohie), 
oferind în același timp o temelie 
formată din istorisiri biblice pentru 
exemplificarea cazurilor morale. 
Educaţia clasică a rămas, în mod 
deosebit, pentru cea mai mare 
parte dintre clasele educate ale se- 
colului al IV-lea, o preferință per- 
sonală (exact acea clasă care va 
ocupa, în curând, scaunele epis- 
copale în calitate de episcopi-în- 
văţători). La scriitorii patristici ob- 
servăm, în general, o diviziune între 
cei care beneficiaseră de puţină edu- 
cație (în special scriitorii monastici 

din Răsărit) şi cei care, în mod 
limpede, au fost educați timp de 
mai mulți ani, în cele mai bune şcoli 
elenistice. Cei mai mari oratori şi 
retori au fost, probabil, Apolinarie, 
Părinții Capadocieni şi loan Hri- 
sostom, însă şi învățătorii sirieni 
Diodor şi Teodor dovedesc, de ase- 
menea, roada anilor îndelungați 
de studiere a retoricii. Deja în se- 
colul al V-lea, clerici extrem de edu- 
cați precum Chiril al Alexandriei 
dovedesc că Biserica creștină influ- 
ențează de acum foarte mult pro- 
grama generală de studiu a creş- 
tinilor. Acești scriitori citează rar 
vreunul dintre vechii clasici, ba- 
zându-se în schimb pe paradig- 
mele biblice. Vasile al Cezareei, 
în a sa Epistolă către tineri, preia o 
expresie și o idee meșteșugită prima 
dată de Origen, atunci când descrie 
activitatea de a oferi tânărului creş- 
tin o educaţie clasică drept ceva 
demn de eforturile Bisericii (Cle- 
ment din Alexandria menţionase 
cu mult timp înainte opoziţia faţă 
de această idee în comunitatea sa 
locală). Vasile spunea că procesul 
putea fi considerat drept biblica 
„despuiere a egiptenilor”, când 
israelitenii au luat de la asupritorii 
lor aur și argint, din care au făurit, 
mai târziu, vasele sfinte ale alta- 
rului lui Dumnezeu. Doar aşa, argu- 
mentau Capadocienii, o școală creş- 
tină putea să aleagă din întreaga 
matrice a culturii grecești și să ia ce 
este mai bun, punându-l în slujba 
lui Dumnezeu. În secolul al V-lea, 
Augustin va fi unul dintre cei care 
va dezvolta din plin această idee 

şi va trasa un program despre 
cum se poate înfăptui despuierea 
egiptenilor. Lucrările sale au de- 
venit în curând un veritabil canon 
de filosofie, Scriptură şi retorică, 
de la care teologii apuseni de mai 
târziu considerau că nu trebuie să 
se abată prea mult. În general, tra- 
dițiile monastice au avut o con- 
cepție ambivalentă despre educaţia 
clasică, în ciuda activităţii lor de 
păstrare a acelei moșteniri pentru 
generaţiile următoare. Ieronim a 
visat că Hristos se lepădase de el 
din cauza pasiunii sale pentru au- 
torii clasici. El povesteşte în Epis- 
tola 22 cum Hristos i-a spus că el 
„nu este un creştin, ci un cicero- 
nian”, iar în programele educaţio- 
nale de mai târziu din Apus, au- 
torii creștini vor înlocui tot mai 
mult canonul elenistic. În Bizanţ, 
în şcolile de elită, canonul vechi- 
lor clasici a continuat să fie stu- 
diat până în Evul Mediu, la fel de 
mult ca în Antichitatea târzie, dar, 
chiar și aici, spiritul împroprierii 
acestei literaturi (una care îmbina 
intuiţiile şi imperativele sale artis- 
tice, morale și religioase) era radical 
diferit. Creștinii citeau pe vechii 
clasici pentru frumuseţea lor antică 
şi venerabilă, pentru exprimarea 
încântătoare, pentru aluzia erudită. 
Este ceva din interesul unui anticar 
în modul în care toate genurile au 
fost abordate, mai puţin filosofia. 
În domeniile speculaţiei religioase 
şi compoziţiei poetice, reiese lim- 
pede din scriitorii bizantini că noile 
idei şi noul spirit al creștinismu- 
lui a trebuit în cele din urmă să 

producă un nou canon literar (omi- 
liile patristice în domeniul moralei 
şi imnurile liturgice în cel poetic) 
pentru a corespunde cu noile sale 
interese și pasiuni. Cu toate aces- 
tea, încă de la primele începuturi 
(cu catehizarea făcută convertiţi- 
lor), Biserica a fost profund impli- 
cată în procesul de educaţie și, în 
general, l-a considerat drept fun- 
damental pentru sarcina sa de 
propovăduire a sosirii Înțelepciu- 
nii dumnezeieşti în lume. 


G. Buckler, „Byzantine Education” 
în N. Baynes și H. Moss, ed., Byzan- 
tium (Oxford, 1984), pp. 200-220; H.l. 
Marrou, St. Augustin et la fin de la cul- 
ture antique (Paris, 1958); idem, A History 
of Education in Antiquity (Madison, 
Wisc., 1982); W. Jaeger, Early Chris- 
tianity and Greek Paideia (Cambridge, 
Mass., 1962). 


Efrem Sirul (cca 306-373) 


Sfântul Efrem a fost diacon și 
ascet al Bisericii din Nisibe. Este 
printre cei mai importanţi teologi 
sirieni timpurii, apărător al credin- 
ţei de la Niceea şi cel mai impor- 
tant reprezentant al imnografiei 
siriace, având numeroase imnuri 
şi omilii-poeme, prin care s-a stră- 
duit să răspândească învăţătura 
niceeană, folosindu-se de mediul 
liturgic al cântării biblice. Lucra- 
rea sa are un caracter profund se- 
mit, folosind simboluri scriptu- 
ristice în cascade de aluzii, în loc să 
urmeze succesiunea liniară sche- 
matică a gândirii grecești. Efrem a 
avut o abordare extrem de originală 

a teologiei, chiar dacă scopul vieţii 
sale a fost în mod manifest apolo- 
getic, hotărât fiind să combată nu- 
meroasele mișcări eretice pe care 
le observa cum afectau experiența 
creştină siriacă (în special mani- 
heismul, gnosticismul, arianismul 
şi astrologia [vezi Bardesan]). Ope- 
rele sale au fost traduse în greacă 
de timpuriu (născând multe fal- 
suri în tradiţia textuală greacă) şi 
a influenţat stilurile midraşice bi- 
zantine târzii ale poeziei litur- 
gice, în special pe cel al lui Roman 
[Melodul]. În perioada recentă, 
după o renaștere a studiilor siriace, 
lucrările sale au cunoscut noi ediţii 
moderne care au stimulat intere- 
sul pentru Efrem ca gânditor teolog. 
Când, în 363, Imperiul Roman a 
cedat orașul Nisibe perșilor, el s-a 
mutat cu refugiații în Edessa. Aici a 
condus o școală de teologie și a scris 
multe imnuri pentru comunitatea 
de femei ascete care locuia în acest 
loc. A murit la Edessa, în 373, în 
timp ce ajuta pe cei loviți de ciumă. 
Relatările despre alte călătorii (la 
Niceea cu episcopul său, în Capa- 
docia sau Egipt), în general, nu 
mai sunt acceptate astăzi ca veri- 
tabile. Tipologia biblică (unde un 
personaj sau un eveniment din 
Vechiul Testament este văzut pre- 
cum o lupă redacțională menită 
să descopere taina Noului Testa- 
ment la care se referă) formează 
structura pentru mare parte din 
gândirea lui Efrem. El consideră 
creaţia vizibilă drept un mare plan 
de taine simbolice pe care cre- 
dinţa le poate interpreta. Cheia 

principală în înţelegerea lui este 
Cuvântul întrupat al lui Dumne- 
zeu, Care cântă la „trei harpe”: și 
anume, cele două Testamente și 
cartea firii. Faptul că Cuvântul a 
restabilit calea pierdută către pa- 
radis pentru credincioșii lui este o 
temă perenă pentru Efrem. Cele 
mai faimoase lucrări ale sale sunt: 
Imnurile despre credință, Imnurile 
despre rai şi Imnurile din Nisibe. 


S.P. Brock, The Harp of the Spirit 
(ed. a 2-a; Londra, 1983); idem, St. 
Ephrem the Syrian: The Hymns on Para- 
dise (New York, 1990); idem, The Lu- 
minous Eye: The Spiritual World Vision 
of St. Ephrem (Cistercian Studies 124; 
Kalamazoo, Mich., 1992); K. McVey, 
Ephrem the Syrian: Hymns (On the 
Nativity, On Faith, Against Julian; 
Classics of Western Spirituality; New 
York, 1989). 


Egeria (sec. IV) 


Egeria a fost o nobilă creștină 
bogată, foarte posibil o persoană 
de frunte a comunităţii femeilor 
ascete din Spania. La scurt timp 
după anul 381, ea a pornit într-o 
călătorie la locurile sfinte ale Răsă- 
ritului creştin, care a durat trei ani. 
După ce a vizitat Egiptul (mai pre- 
cis, Muntele Sinai şi locurile aso- 
ciate cu leșirea), a trecut în Țara 
Sfântă, apoi a călătorit către nord- 
est, vizitând Edessa; în continuare, 
a străbătut Asia Mică, ajungând, 
în cele din urmă, la Constantino- 
pol. Ea a lăsat un jurnal de călă- 
torie în care descrie numeroasele 
locuri şi comunități pe care le-a 

vizitat, lucrare care este de mare 
interes atât pentru stilul plin de 
viaţă, cât şi pentru spiritul ei de 
observație. Ea era adesea călău- 
zită de pustnicii locali la locurile pe 
care diferitele Biserici le identifi- 
caseră deja cu locurile sfinte din 
istoria biblică. A fost preocupată, 
în special, să consemneze detalii le- 
gate de obiceiurile liturgice ale Bise- 
ricilor pe care le vizita (probabil 
pentru informarea comunității sale 
din Apus). Egeria a fost prezentă 
de Praznicul Naşterii în Egipt şi 
la Ierusalim (6 ianuarie), de Epi- 
fanie, la Betleem (unde s-a făcut 
priveghere de toată noaptea) iar 
în Săptămâna Mare și de Paște la 
Ierusalim. A participat la slujbele 
liturgice zilnice și duminicale, ca 
şi la slujbele speciale pe care le de- 
scrie, precum procesiunea cu frunze 
de palmier până pe Muntele Măs- 
linilor şi Închinarea Crucii. Ea vor- 
beşte despre șase biserici princi- 
pale în zona Ierusalimului: Sfân- 
tul Mormânt, Biserica Sionului, 
Imbomon și Eleona pe Muntele 
Măslinilor, Biserica Naşterii Dom- 
nului din Betleem şi Biserica lui 
Lazăr din Betania. La călătoria de 
întoarcere, a poposit în mănăsti- 
rile din Constantinopol și Seleucia. 
Prin urmare, ea a fost un impor- 
tant transmiţător al culturii ascetice 
răsăritene în Europa de Apus, îna- 
inte de ascensiunea benedictinis- 
mului. Singurul manuscris anonim 
care conține lucrarea (din care lipsesc 
fragmente de la început și de la sfâr- 
şit) a fost redescoperit abia în 1884; 
atribuirea sa Egeriei (numită une- 


Pr. John Anthony McGuckin 


ori și Aetheria) a fost făcută mai 
târziu, în primele decenii ale seco- 
lului al XX-lea, fiind ulterior argu- 
mentată de P. Devos (Analecta Bol- 
lan-diana 85 [1967], pp. 165-194). 


G. Gingras, Egeria: The Diary of a 
Pilgrimage (ACW 38; Washington, 
1970); H. Sivan, „Who Was Egeria? 
Piety and Pilgrimage in the Age of 
Gratian”, HTR 81 (1988), pp. 59-72. 


Egipt vezi Alexandria, Antonie cel 
Mare, arianism, ascetism, Atanasie 
al Alexandriei, Chiril al Alexan- 
driei, Dionisie al Alexandriei, Eva- 
grie Ponticul, Macarie Alexandri- 
nul, Nitria, Origen din Alexandria, 
Sketis, Singlitichia 


Encratism — encratit 


O mișcare radicală ascetică, 
adesea legată de teologia siriacă 
timpurie a primelor trei secole. En- 
cratismul, în special, considera 
sexualitatea drept ostilă eliberării 
spirituale și descuraja, chiar inter- 
zicea căsătoria membrilor iniţiaţi 
ai comunității creştine. Erau, în ge- 
neral, vegetarieni și nu consumau 
vin. Mişcarea a fost adesea alătu- 
rată concepției extrem de polarizate 
a celor „Două Căi” (lumină şi în- 
tuneric, bine şi rău; vezi Didahia) 
care considera că lumea este pro- 
fund coruptă și vedea Biserica drept 
corpul aleşilor puri, retrași din 
lume. Se pare că din rândul en- 
cratiților provin un corp mare de 
scrieri apocrife din primele trei 

secole (vezi Antiohia, etică sexuală, 
fecioare, Taţian). 


L.W. Barnard, „The Heresy of 
Tatian: Once Again”, JEH 19 (1968), 
pp. 1-10; R. Cecire, Encratism: Early 
Christian Ascetic Extremism (teză de 
doctorat, University of Kansas, 1985); 
R.M. Grant, „The Heresy of Tatian”, 
JTS 5 (1954), pp. 62-68. 


Enipostasia 


În literatura patristică greacă, 
„enhypostasia” nu însemna, în ge- 
neral, altceva decât a fi „iposta- 
ziat” (vezi ipostas), adică a avea 
o identitate personală sau subzis- 
tenţă concretă. În câteva manuale 
din secolul al XX-lea, termenul a 
fost excesiv redat printr-o tradu- 
cere comentată și citit retrospectiv 
în teologia bizantină ca semni- 
ficând, destul de precis, „a avea o 
existenţă ipostatică într-un alt ipos- 
tas”. Aceasta avea sens cu referire 
la un context teologic precis, cel 
al controverselor hristologice post- 
calcedoniene de la sfârșitul seco- 
lului al V-lea şi din secolul al VI-lea 
(Sinodul de la Calcedon). Terme- 
nul poate fi găsit referindu-se par- 
ţial la această chestiune în scrierile 
lui Leonţiu de Bizanţ și loan Da- 
maschinul, care, ca apărători ai 
Sinodului de la Calcedon, au încer- 
cat să rezolve o parte dintre neajun- 
surile filosofice ale decretului si- 
nodal. Înțelegerea calcedoniană a 
impus în Bisericile bizantină şi la- 
tină mărturisirea că Hristos este 
persoană (ipostas) având două firi 

(ousiai). Persoana era divină şi veş- 
nică şi, de vreme ce persoana divină 
era unică, dumnezeirea prezentă 
în Hristos era necesar sinonimă 
cu dumnezeiescul Cuvânt, Fiul 
veşnic al lui Dumnezeu înainte 
de veacuri. Conform cu presupo- 
ziţiile contemporane ale filosofiei, 
ființa existentă avea nevoie să fie 
întemeiată pe o formă concretă 
precisă. Cu alte cuvinte, o ființă 
nu putea să existe pur și simplu, 
ci a trebuit să existe ca ceva în 
mod special: orice ousia abstractă, 
pentru a fi reală, a trebuit să fie 
ipostaziată în propria sa formă 
concretă (0 ousie divină necesita 
un ipostas divin; o ousie omenească, 
un ipostas omenesc; O 0usie ani- 
mală, un ipostas animalic și tot așa). 
Teologii de la sfârșitul secolului 
al V-lea au văzut, retrospectiv, mari 
probleme în privința concepţiei 
calcedoniene despre Hristos ca per- 
soană (divină) unică și Care are 
două firi (dintre care una divină, 
iar cealaltă umană). În Hristosul 
calcedonian, firea divină era de- 
plin concretizată în ipostasul divin 
al Logosului. Faptul de a avea o 
fire divină concretizată de iposta- 
sul divin făcea ca Fiul lui Dum- 
nezeu să fie „deplin real” și deplin 
prezent în realitatea şi existența 
specifică a lui Hristos. Firea ome- 
nească a lui Hristos însă nu a avut 
un ipostas corespondent care să 
o concretizeze, care să o facă reală. 
Fără un ipostas omenesc corespun- 
zător firii omeneşti abstracte, uma- 
nitatea lui Hristos apărea foarte 
mult ca fiind „mai puţin reală”. 

Prin urmare, umanitatea lui Hristos 
era aparent doar o abstracţie și nu o 
realitate concretă, o poziţie care 
lovea în orice fusese afirmat de 
Evanghelii despre umanitatea reală 
a lui lisus. Chiar dacă se recunoş- 
tea că un astfel de „dochetism” era 
numai aparent, nu intenționat, to- 
tuși încă părea că face din decla- 
raţia calcedoniană un paradox ce 
statua că, deşi lisus a fost om 
deplin (adică, posedând o fire ome- 
nească autentică), în nici un caz 
El nu a fost ființă omenească (o 
persoană omenească). Într-adevăr, 
ultimul aspect era unul dintre 
corolarele necesare ale insistenței 
Calcedonului asupra faptului că 
lisus este Dumnezeu și era un com- 
promis menit să excludă concep- 
ţiile adopțianiste sau nestoriene 
cum că în „Hristos” cel compus 
exista un Logos divin într-o anu- 
mită formă de asociere cu o ființă 
omenească precisă, numită lisus. 
Dacă se aborda hotărârea de la 
Calcedon din acest unghi, ea putea 
fi interpretată ca o micşorare a 
însăși umanităţii lui lisus pe care 
sinodul dorise să o apere. Pro- 
calcedonienii au răspuns, susținând 
că, în timp ce ousia omenească 
din toate celelalte ființe omeneşti 
avea în mod necesar nevoie să fie 
concretizată (ipostaziată) într-un 
ipostas omenesc specific, numai 
în Hristos, ipostasul divin, adică 
Logosul însuși a ipostaziat per- 
sonal firea omenească. Pe scurt, 
firea omenească a lui Hristos a fost 
concretizată de un act special al 
energiei divine. A fost „ipostaziată 


Pr. John Anthony McGuckin 


în” sau „ipostaziată de” Logosul, 
direct şi imediat, ca o reprezen- 
tare perfectă a ousiei universale: cu 
alte cuvinte, prin divina iposta- 
ziere, lisus a fost nu doar om 
deplin, ci mai la subiect, un exem- 
plar „perfect” al umanității. Aceasta 
însemna că firea omenească a lui 
Hristos a fost creată prin interven- 
ţia divină directă a lui Hristos din 
momentul concepţiei în Fecioara 
Maria şi a fost susținută în fiinţă 
de Cuvântul divin Care a adop- 
tat „propria lui fire omenească”. 
Teoria a avut beneficiul de a rea- 
firma mare parte din viziunea 
hristologică originală a lui Chiril 
al Alexandriei (un motiv favorit 
al teologiei bizantine ulterioare a 
fost cel de a interpreta Calcedonul 
strict în conformitate cu termenii 
din scrierile lui Chiril). Prin ur- 
mare, „enipostasia” era ceva ase- 
mănător cu o reparaţie retrospec- 
tivă de urgenţă a Sinodului și dă 
mărturie despre natura oarecum 
artificială a declaraţiei de la Cal- 
cedon. În Răsărit, la Sinodul Con- 
stantinopol II (553), s-a încercat 
să se formuleze o definiţie hristo- 
logică mult mai consistentă, care 
revenea la concepțiile hristologice 
mult mai organice ale lui Chiril 
al Alexandriei. Biserica Apuseană, 
pe de altă parte, s-a agăţat strâns 
de Calcedon și a neglijat termenii 
dezvoltărilor sinodale grecești de 
mai târziu. Ghidându-se în înţele- 
gerea Calcedonului după cea mai 
rigidă mărturie, Tomosul lui Leon, 
cu concepția sa mecanicistă despre 
persoană și fire, hristologia latină 

a exacerbat și mai mult problema 
„abstracţiei umanităţii”. Prin ur- 
mare, mulți teologi ai secolului al 
XX-lea (aparent, ei înșiși conside- 
rând Sinodul de la Calcedon ca fi- 
ind sinonim cu Leon) au deplâns 
„micşorarea” calcedoniană a uma- 
nităţii lui lisus și au crezut că, 
reînviind conceptul de „eniposta- 
sia”, ar putea contribui la soluţio- 
narea acestei problerme. 


A. Grillmeier, Christ in Christian 
Tradition (vol. 1, ed. a 2-a; Londra, 
1975), pp. 437-439, 459-461, 481-483, 
495 ş.u., 521-523. 


Epicleză 


Semnificând, literal, „a chema 
peste ceva”, epiclesis în tradiția 
creştină se referă în general la rugă- 
ciune, şi în special la invocarea 
solemnă a Sfântului Duh în cea 
mai sfântă parte din liturghia eu- 
haristică, după cuvintele institu- 
irii („Acesta este trupul Meu”) 
pentru ca, astfel, darurile euha- 
ristice să poată fi sfinţite și trans- 
formate. Epiclesis era o parte com- 
ponentă în aproape toate liturghi- 
ile vechi, începând cu secolul al 
III-lea, fiind atestată prima dată 
în Liturghia lui Addai şi Mari şi în 
Tradiția apostolică a lui Ipolit. 
În secolul al IV-lea, Chiril al Ieru- 
salimului a scris un comentariu 
asupra ei în Catehezele mistagogice, 
fapt care dă mărturie despre o 
conştientizare superioară de-a lun- 
gul secolului al IV-lea (în special 
după definiția dumnezeirii Duhului 

la Sinodul Constantinopol I, 381) 
a puterii păstrătoare şi sfințitoare 
a Dumnezeiescului Duh. Absența 
aparentă a unei epiclesis din ritul 
roman a fost considerată drept o 
particularitate şi reformele litur- 
gice ale secolului al XX-lea au re- 
introdus-o în Mesă. În liturghia 
bizantină, textul epiclezei este ur- 
mătorul: „Încă aducem ţie această 
slujbă duhovnicească și fără de 
sânge, şi Te chemăm, Te rugăm 
şi cu umilință la Tine cădem: Tri- 
mite Duhul Tău cel Sfânt peste 
noi şi peste aceste Daruri, ce sunt 
puse înainte. Și fă, adică, pâinea 
aceasta, Cinstit Trupul Hristosu- 
lui Tău, iar ceea ce este în potirul 
acesta, Cinstit Sângele Hristosu- 
lui Tău, prefăcându-le cu Duhul 
Tău cel Sfânt”. Biserica Latină me- 
dievală a considerat, în general, 
că sfinţirea euharistiei se petrece 
după cuvintele Domnești ale insti- 
tuirii. În Răsărit, consacrarea litur- 
gică era în general privită ca fiind 
realizată de lucrarea specială a 
Duhului (deși toate lucrările lui 
Dumnezeu sunt din Treimea Cea 
una și nedespărțită) şi, conform 
învăţăturii lui Grigorie al Nyssei 
(Marele discurs catehetic 96-97) şi 
Ioan Hrisostom (Omilia 1 la trăda- 
rea lui Iuda, paragraful 6), ca având 
loc după rugăciunea epiclezei. Până 
în această zi, în ritualul ortodox, 
clerul şi poporul nu se aşează în 
genunchi la slujbă până când nu 
are loc momentul epiclezei. 


B. Botte, „L'epicl&se eucharistique 
dans les anciennes liturgies”, MSR 3 

(1946), pp. 197-206; M. Jugie, De forma 
eucharistica, de epiclesibus eucharisticis 
(Roma, 1943). 


Epifanie al Salaminei (cca 315-403) 


Unul dintre cei mai renumiţi 
episcopi-scriitori şi politicieni ai 
străvechiului Cipru, Sfântul Epi- 
fanie este acum faimos mai mult 
pentru compendiul său în care enu- 
meră diferitele erezii dominante 
în Biserică, publicat în încercarea 
de a „numi şi ruşina” toate diver- 
genţele din credinţa ortodoxă ni- 
ceeană, al cărei campion dârz era. 
Epifanie s-a născut în Palestina şi 
a studiat în Egipt, unde a fost im- 
plicat în mișcarea ascetică. În 335, 
când s-a întors în Palestina, el a 
fondat propria sa comunitate mo- 
nastică în ludeea și a stat în frun- 
tea ei timp de trei ani. Faima sa de 
conducător dinamic și devotat slu- 
jirii sale a dus la invitaţia de a de- 
veni, în 365, episcop al Constan- 
ţiei (Salamina de azi). A dobândit 
faimă internaţională prin denun- 
ţarea viguroasă a compromisurilor 
teologice. S-a împotrivit, în special, 
teologiei homoiusiene, favorizată 
pe atunci de administraţia imperială 
și a sprijinit adesea politica epis- 
copilor Alexandriei şi Romei. În 
tot decursul îndelungatei sale vieți 
de monah, a fost un opozant al 
stilului origenist de spiritualitate 
şi teologie (crezând că aceasta încu- 
raja forme arianizate de hristo- 
logie), preferând o abordare mai 
simplă și literală-biblică a credinţei. 
Ieronim l-a încurajat în atitudinea 

sa antiorigenistă, iar vizita lui Epi- 
fanie la Ierusalim, în 394, a născut 
resentimente adânci între el și loan, 
episcopul locului. În anul 400, Teo- 
fil al Alexandriei l-a chemat la 
Constantinopol şi a încercat să-l 
implice în procesul lui Ioan Hri- 
sostom, dar, înțelegând că aici era 
vorba mai mult de politică, decât de 
credinţă, Epifanie a refuzat să par- 
ticipe la discuţii. A murit în timpul 
călătoriei pe mare, pe când se în- 
torcea în Cipru. Cartea sa erezio- 
logică a fost felurit numită, fie Pa- 
narion, fie Respingerea tuturor ere- 
ziilor (Haereses). A publicat, de ase- 
menea, Ancoratus, care este o expu- 
nere mai pozitivă a credinţei ni- 
ceene. Operele sale minore, care, de 
altfel, au şi supraviețuit, includ două 
tratate, Despre greutăți și măsuri şi 
un altul, Despre cele doisprezece măr- 
găritare. Ne-au mai rămas, de ase- 
menea, epistole și note la pasaje 
scripturistice. 


P.R. Amidon, The Panarion of St. 
Epiphanius Bishop of Salamis (New York, 
1990); ].F. Dechow, Dogma and Mysti- 
cism în Early Christianity: Epiphanius 
of Cyprus and the Legacy of Origen (Pa- 
tristic Monograph Series 13; Louvain, 
Belgia, 1988); F. Young, From Nicaea 
to Chalcedon (Philadelphia, 1983), pp. 
133-142, 347, 383 ş.u.; idem, „Did Epi- 
phanius Know What He Meant by 
Heresy” SP 17 (1982), pp. 199-205. 


Episcopat 


Cuvântul „episcopat” derivă din 
termenul neotestamentar episkopos, 
„Supraveghetor”, o funcție menţio- 
nată pentru prima dată în Epistolele 

pastorale, cu referire la cel care su- 
praveghează comunitatea creștină 
(Filip. 1, 1; 1 Tim. 3, 1-7; Tit 1,7; 1 
Pt. 2, 25). La 1 Petru, titlul este 
legat de slujirea „pastorală” de a 
fi păstor de suflete. La Filipeni, 
funcţia este strâns legată de dia- 
conii Bisericii. Această asociere pri- 
mară a fost consolidată după seco- 
lul al III-lea, când sinodul prezbi- 
terilor (care slujea iniţial cu epis- 
copul) a părăsit biserica catedralei 
pentru satele aflate în creştere, iar 
diaconii au fost consideraţi în spe- 
cial drept însoțitori ai episcopului. 
Prima epistolă către Timotei stabi- 
leşte atribuţiile de bază pentru epis- 
kopos, anume să fie căsătorit o sin- 
gură dată, să fie un bun adminis- 
trator al propriei sale gospodării, 
să nu fie un neofit, să fie un învă- 
ţător bun și, în general, să fie cinstit 
şi ospitalier. Primele structuri ale 
slujirilor clericale creștine sunt învă- 
luite în obscuritate, însă, în jurul 
secolului al II-lea, a luat naştere o 
formă triadică formată din episko- 
pos-episcop, presbyteros-bătrân (re- 
dat de engleza veche prin „priest” 
[preot]) şi diakonos-diacon. Aceasta 
a înlocuit din ce în ce mai mult o 
gamă de alte slujiri care caracteri- 
zau Biserica timpurie (precum mi- 
sionarii apostolici, profeţii rătăci- 
tori, exorciștii și didaskaloi-învăţă- 
torii) şi s-a împământenit pe la 
sfârşitul secolului al II-lea, drept 
modelul comun în majoritatea co- 
munităţilor creştine. Epistolele pas- 
torale ale Noului Testament și 
Părinții Apostolici (în special, Ig- 
natie al Antiohiei şi literatura cle- 

mentină) dau mărturie despre răs- 
pândirea rapidă a acestui model. 
Mai mult sau mai puţin, pe la mij- 
locul secolului al III-lea, funcţia 
episcopatului a cunoscut o elabo- 
rare suplimentară. În Apus, Ciprian 
face pe larg; referire la ea în ter- 
meni luaţi din literatura Vechiului 
Testament despre preoţia aaronică 
(Ep. 63, 14; Ep. 3; Despre unitatea 
Bisericii). Pentru Ciprian, episcopul 
este sacerdos: marele preot al co- 
munităţii creştine. În Răsărit, în 
special în marile orașe precum 
Alexandria, alte schimbări erau 
în curs, menite a-l deosebi tot mai 
mult pe episcop de treptele mai 
numeroase ale prezbiterilor. Deși 
Ieronim încă mai poate protesta 
în secolul al IV-lea fiindcă epis- 
copul și prezbiterul sunt unul şi 
același lucru (şi există oarecare 
temei să considerăm că aceasta a 
fost de la început așa fiindcă ter- 
menii sunt interschimbabili în Noul 
Testament: Fapte 20, 17, 28; 1 Pt. 
5, 1-4; Tit 1, 5-7 şi Clement Ro- 
manul folosesc termenul la plu- 
ral [1 Clement 42; 44] atunci când 
se referă la clerul Romei), cu toate 
acestea, argumentul său deja nu 
mai era luat în seamă de contem- 
porani. Episcopii marilor orașe, 
Roma este un exemplu de prim 
rang, au fost capabili să dezvolte 
rolul și funcţia slujirii lor conside- 
rabil datorită prestigiului scaunului 
lor. În Răsărit, în primul sfert al 
secolului al III-lea, Dimitrie [/ De- 
metrius] al Alexandriei a fost unul 
dintre primii care a insistat asu- 
pra demarcaţiei clare a episcopului 


150 


de prezbiteri, conturându-se ca un 
lider monarhic puternic. Un sens 
de autoritate monarhică (epis- 
copul este icoana lui Hristos în 
Biserică și nu este supus niciunei 
alte autorităţi) poate fi observat cel 
mai devreme la Ignatie (Către mag- 
nezieni 6, 1), dar actualităţile păs- 
toririi acestuia la Antiohia ar tre- 
bui probabil să fie contextualizate 
într-o asociere cu alte „autorităţi” 
bisericești care includeau învățători 
şi mărturisitori. Clement Romanul 
(ale cărui scrieri arată existenţa 
unui statut la Roma, în care epis- 
copul era un vorbitor important 
şi președinte pentru sinodul prez- 
biterilor), în Epistola întâi către Co- 
rinteni, observă că, deşi comuni- 
tatea își alege episcopul, acest lucru 
nu dă comunităţii dreptul de a-l 
răsturna. Începând din acea peri- 
oadă, alegerea pare să fi fost un 
element important în alegerea tu- 
turor episcopilor noi. Dreptul de 
alegere apare deja în Didahia, ca- 
pitolul 15. O astfel de putere ob- 
ştească s-a diminuat în perioada 
bizantină la o simplă consultare a 
poporului (adesea trebuiau să îl 
„aclame” pe noul conducător), dar 
chiar şi aşa existau multe cazuri 
în care un episcop nu era capabil 
să-şi asume îndatoririle din cauza 
ostilității unei Biserici locale ce era 
de părere că propriile sale doleanţe 
au fost trecute cu vederea (precum 
a fost cazul cu Proclus al Constan- 
tinopolului). Pe la sfârșitul seco- 
lului al II-lea, apar liste de episcopi 
întocmite (prima dată de Hegesip) 
ca o formă de „pedigree” pentru 

puritatea credinţei Bisericii. Aceasta 
decurgea din argumentul lui Irineu 
că modul în care episcopul urma 
apostolilor (succesiune apostolică) 
era o garanţie a autenticităţii în- 
vățăturii (Adversus haereses 3, 3, 
1-3). În ceea ce privește insistența 
lui Ciprian asupra dreptului său 
la autoritatea episcopală unică, 
propria sa Biserică a oscilat ade- 
sea în privinţa chestiunii dacă cel 
mai mare rang îl are episcopul, 
adunarea prezbiterilor sau mărtu- 
risitorii. Inevitabil, odată ce epis- 
copul și-a asumat autoritatea asu- 
pra slujbelor, în special asupra Bo- 
tezului şi euharistiei, postul său a 
trecut ca importanţă pe primul 
loc, fiind conducătorul tuturor cle- 
ricilor. În primele veacuri, cali- 
tatea principală a episcopului era 
aceea de a fi capabil să compună 
spontan marea rugăciune euharis- 
tică a unei Biserici şi, în această 
măsură, rolul ministerial a fost atri- 
buit celor mai înzestrați din punct 
de vedere harismatic şi a fost ade- 
sea considerat drept o extensie 
directă a harismei profetice. Abia 
mai târziu, îndatoririle adminis- 
trative au depășit ca importanță 
aceste funcții esenţial hieratice. În 
istoria Bisericii irlandeze, așa cum 
se poate vedea, de exemplu, în ca- 
zul Sfântului Cuthbert, episcopul 
era ales din rândul asceţilor renu- 
miți, ca om sfânt, iar datoriile ad- 
ministrative ale eparhiei erau înde- 
plinite de alți clerici. Acest model 
era deja arhaic pe vremea sa. După 
secolul al IV-lea, când Constan- 
tin i-a favorizat pe episcopi şi i-a 

încurajat să împartă dreptatea creș- 
tinilor din regiune, funcţia epis- 
copului a dobândit tot mai multă 
putere juridică şi prestigiu. Se- 
colul al IV-lea ne prezintă multe 
exemple de episcopi (Atanasie al 
Alexandriei, Părinții Capadocieni, 
Eusebiu al Nicomidiei şi Gheor- 
ghe al Capadociei) care deţineau 
multă putere, pe plan local şi in- 
ternaţional. Din ceata lor au început 
să facă parte retori şi filosofi re- 
numiți pe plan internaţional, chiar 
şi rude ale familiei imperiale. Ca- 
pacitatea unui episcop de a-l face 
pe împărat să-şi recunoască vina, 
așa cum a fost cazul cu Ambrozie 
şi Teodosie, marchează un plus ve- 
ritabil pentru prestigiul funcţiei. 
După secolul al IV-lea, împărații 
creștini au onorat tot mai mult 
episcopatul şi a început să fie ob- 
servată o tensiune între concepția 
sa originală ca slujire de prezi- 
dent liturgic şi învăţător și noile 
sale funcții ca magistrat și admi- 
nistrator pentru o regiune eparhială 
mai mare. Episcopii din oraşele 
puternice din imperiu au ajuns să 
aibă o influență mai mare decât 
colegii lor din orașele mici, deși 
principiul primar al egalităţii tu- 
turor episcopilor, ca icoane ale lui 
Hristos, a fost menţinut. Chiar și așa, 
episcopii din orașele mari aveau 
rangul de „mitropoliţi” și coman- 
dau guvernarea unor chestiuni mai 
generale precum hirotoniile întru 
episcopat și grija sinoadelor. Ora- 
şele cu adevărat mari, după vre- 
mea lui Iustinian, pretindeau ti- 
tlul de patriarhie (Ierusalimul a fost 

onorific socotit astfel) şi a luat 
astfel naștere o Pentarhie a patri- 
arhiilor (Roma, Constantinopol, 
Alexandria, Antiohia şi Ierusalim), 
ai căror episcopi se bucurau de 
un respect deosebit în chestiunile 
internaționale. Faptul că Roma era 
singura patriarhie din Apus a con- 
tribuit semnificativ la evoluţia pa- 
palităţii. Definiţia dată de Augus- 
tin episcopului, drept „slujitorul 
slujitorilor lui Dumnezeu” (Ep. 217) 
a rămas o aluzie constantă la na- 
tura pastorală a funcţiei, chiar după 
ce expresia a fost preluată de Gri- 
gorie cel Mare (Ep. 1, 1, 36; 6, 51; 
13, 1) pentru a deveni denumirea 
particulară a papilor romani (vezi 
papalitate). 


A. Cunningham, The Bishop în the 
Church: Patristic Texts on the Role of 
the Episkopos (Wilmington, Del., 1985); 
G. Dix, „Ministry in the Early Church”, 
în K.E. Kirk, ed., The Apostolic Minis- 
try (Londra, 1946), pp. 185-303; E. 
Ferguson, „Church Order in the Sub- 
Apostolic Period: A Survey of Inter- 
pretations”, RQ 11 (1968), pp. 225-248; 
E. Hatch, The Organisation of the Early 
Christian Churches (Londra, 1888); E.G. 
Jay, „From Presbyter-Bishops to Bishop 
and Presbyters”, TSC 1 (1981), pp. 125- 
162; W. Telfer, The Office of a Bishop 
(Londra, 1962). 


Erezie vezi Ortodoxie, Patristică, 
Schismă 


Eshatologie 


Termenul semnifică „studierea 
celor de pe urmă” (din grecescul: ta 
eschata). Este o denumire modernă 

introdusă de cercetătorii bibliști 
în încercarea de a acoperi o în- 
treagă legătură de idei care au 
fost dominante în teologia veche, 
în special gândirea apocaliptică, 
şi care reprezentau conceptul stă- 
pânirii absolute a lui Dumnezeu 
asupra făpturii umane, mai ales în 
stăpânirea Sa manifestă asupra im- 
periilor şi sorții omenești. Ridica- 
rea şi prăbușirea destinelor umane, 
luate în considerare din punct de 
vedere cosmic sau asemănată cu 
căderea și ridicarea naţiunilor în 
marile bătălii, este parte integrantă 
în ultima perioadă de înflorire a 
profeţiei din literatura apocalip- 
tică a iudaismului (acum doar măr- 
turisită în Vechiul Testament în 
anumite locuri din lezechiel, Isaia 
şi Daniel, dar marcată în întreg 
Noul Testament [cf. | Tes. 4, 13 — 
5, 11; 1 Cor. 15; 1 Pt. 4, 7-19; şi în 
special Cartea Apocalipsei]). Este 
o schemă de gândire mărturisită 
în cărțile apocrife din perioadele 
intertestamentare şi din perioada 
creștină primară (Apocalipsa lui 
Petru, Înălțarea lui Isaia, Oracolele 
sibiline 7-8). Aşa cum ridicarea lui 
Israel la statutul de popor ales a 
fost un punct central în teologia 
biblică a legământului, tot așa pră- 
bușirea constantă a lui Israel în 
fața armatelor puterilor ostile ale 
neamurilor a fost un şoc major și 
o ameninţare pentru acea teologie a 
Legământului. Dacă Dumnezeu 
a dorit lumea de dragul lui Israel, 
de ce s-a năruit atât de mult din 
acest plan în faţa forţei asirieni- 
lor, babilonienilor, perșilor, grecilor 

şi romanilor? Literatura apocalip- 
tică a fost o încercare de a da un 
răspuns la acea problemă care ține 
de teologia providenţei. În gân- 
direa apocaliptică, proorocul este 
în mod tipic ridicat de pe pământ 
pentru a „vedea” rațiunile: Dumne- 
zeu a îngăduit răului să înflorească, 
însă numai pentru o vreme, du- 
rată doar de El cunoscută. Răstur- 
narea ordinii lumii („ordinea legă- 
mântului”, unde cel ales trebuia 
să fie slobozit de sub atacurile celui 
rău) nu a fost decât un scurt spaţiu 
de curăţire și testare a celor drepți. 
În curând, Dumnezeu se va întoarce 
cu putere pentru a realiza judecata 
şi răzbunarea adevărată pentru 
sfinții pătimitori. Întoarcerea cu 
judecată este adesea considerată 
drept „un cer nou și un pământ 
nou”. Imaginea acelei noi creaţii 
este limpede arătată în Cartea Apo- 
calipsei, ea însăși scrisă după acel 
şoc recent dat sistemului Bisericii 
primare din Asia Mică, cel al mor- 
ţii a numeroși credincioși în timpul 
unei persecuții inițiate de autori- 
tățile romane („desfrânata” marii 
fiare). Genul apocaliptic a dat naș- 
tere unei alte semnificaţii eshato- 
logice mai extinse și cuprinzătoare 
în teologia Părinților creştini. Con- 
cepţia despre relaţia lui Dumne- 
zeu cu lumea, ca fiind în principal 
una de judecată și răzbunare, este 
înălțată la rangul de presupoziţie 
principală în mare parte din lite- 
ratura creştină. „Cele din urmă” 
precum moartea, judecata, raiul 
şi iadul devin astfel forțe puter- 
nice în modelarea şi ascuţirea unei 

concepții teleologice de înaltă etică 
despre lume, pe care gândirea (cu 
excepţia unor stoici) și religiile ele- 
nistice contemporane (cu excepția 
a o parte dintre misterele grecești) 
nu le împărtășeau. În general, pen- 
tru elenism, moartea era o tristă 
coborâre în lumea umbrelor tân- 
guitoare. Pentru creștini, era nă- 
dejdea comună de a lua parte la 
Învierea lui Hristos, acea pătrun- 
dere eshatologică supremă a lui 
Dumnezeu în ordinea istorică. Li- 
teratura ulterioară a Noului Tes- 
tament, aşa cum reiese din imnu- 
rile hristologice din Efeseni, Colo- 
seni și Filipeni, demonstrează că 
apocalipticismul de la sfârșitul pri- 
mului secol era deja subsumat drept 
compartiment al hristologiei. Aceas- 
tă tendinţă a continuat la Părinții 
Apostolici din secolul al II-lea și 
astfel a luat naştere o nouă formă 
de eshatologie patristică, născută 
din genul apocaliptic iudaic, dar 
ferm ancorată acum pe chestiu- 
nea Învierii lui lisus ca dar pen- 
tru Biserică (0 „creare nouă” a 
temeliilor firii omeneşti care fusese 
mai înainte înlănțuită de strică- 
ciune) și asupra implicaţiilor celei 
de-a doua veniri a Sa (Parousia), 
drept cheie pentru acea „clipă a 
judecății” când Hristos va fi „totul 
în toate”. În secolul al II-lea, re- 
deșteptările apocaliptice erau încă 
un lucru obișnuit în Biserică așa 
cum demonstrează criza monta- 
nistă. De asemenea, Tertulian de- 
monstrează o concepție despre lume 
pătrunsă de o nădejde asemănă- 
toare într-o judecată iminentă care 

va introduce un mileniu al păcii 
(Adversus Marcionem 3.24). Pe vre- 
mea lui Eusebiu al Cezareei, în 
secolul al IV-lea, astfel de aștep- 
tări milenariste (încă mărturisite, 
de exemplu, în milenarismul elabo- 
rat al lui Lactanţiu în Instituțiile 
divine) au fost respinse ca fiind 
extrem de arhaice (Eusebiu, Isto- 
ria bisericească 3, 39, 13; 7, 24, 1). 
În secolul al III-lea, începuse deja 
să apară o revizuire intelectualistă 
a temelor apocaliptice armonizate 
cu speranța unei comuniuni sufle- 
teşti cu Dumnezeu. Eusebiu a fost 
unul dintre apărătorii ei. Părinţii 
Capadocieni vor fi cei mai impor- 
tanţi sintetizatori și propovăduitori 
ai ei. Îşi are originea în Alexan- 
dria. Clement a retradus apocalip- 
ticul conform acestor concepții 
(Stromata 7, 11, 63, 1 ş.u.; 7, 2, 12, 
2 ş.u.; 7, 6, 34, 4; 7, 12, 78, 3). Ori- 
gen însuşi era deplin conștient că 
planul eshatologic al morţii, în- 
vierii, judecății, raiului şi iadului 
făcea parte din tradiționala Regula 
Fidei oferită catehumenilor. EI îl 
prezintă ca fiind o viziune validă 
despre lucruri (PArch. Praef. 5-7), 
însă una care este potrivită pen- 
tru „copiii mici”, cei ai credinţei 
literale care nu s-au aplecat pro- 
fund asupra realităţii. El sugerează 
că planul real cosmic al lui Dum- 
nezeu este cu mult mai cuprin- 
zător decât permite să se întrevadă 
acest program simplu: că întreaga 
ordine a lumii se află într-un lung; 
proces de revenire la comuniunea 
cu Dumnezeu, pe care această es- 
hatologie creştină nu face decât 

să o simbolizeze. Similar, învierea 
trupului era mai mult un simbol 
al transcendenţei spirituale decât 
o resuscitare corporală reală. Când 
Origen comentează avertismen- 
tele apocaliptice pe care lisus le 
dă în Mt. 24, 2-44, de exemplu 
(Origen, Omilii Mt 32-60), el le re- 
interpretează în moduri care evi- 
denţiază dominaţia cosmică a lui 
lisus pe o scală mare, guvernarea 
sufletelor din toată creaţia aflată în 
urcuş către Dumnezeu în curăţia 
vederii intelectuale. Atât Clement, 
cât şi Origen erau de părere că 
iadul nu putea fi veşnic, ci trebuia 
să fie un proces corectiv prin care 
Dumnezeu îi restaurează pe păcă- 
toşi la o viață corect îndreptată 
spre dumnezeire. Nu toți Părinţii 
au împărtăşit cosmologia orige- 
nistă centrată pe suflet; şi mai 
puţini au împărtăşit concepţia lui 
despre înviere, însă majoritatea au 
mers pe urmele sale către o exe- 
geză hristologică profundă a „celor 
de pe urmă”. În Apus, Augustin 
a sintetizat feluritele curente esha- 
tologice latine și chiar dacă mulți 
dintre contemporanii săi erau de 
părere că prăbușirea Romei era 
semnul sfârşitului, el a rămas re- 
zervat în privinţa unei Parusii imi- 
nente (Epistola 199). Chiar şi așa, 
el a sprijinit o concepţie eshato- 
logică fundamentată mult mai lite- 
ral decât cea disputată de orige- 
niștii greci (Despre cetatea lui Dum- 
nezeu 20-22). „Simplitatea” sa era 
deplin înrădăcinată într-o teologie a 
timpului foarte sofisticată: este 
pusă în contrast rapida trecere a 

destinelor omenești cu condiția în 
afara timpului a lui Dumnezeu 
(Despre Psalmi 101, 10; Despre Evan- 
ghelia după loan 31.5; Confesiuni 
13.37). Marele popularizator al lui 
Augustin, Grigorie cel Mare, în 
secolul al VII-lea, deși personal 
credea că sfârşitul va avea loc în 
timpul vieţii sale, a pus la punct un 
elaborat program pastoral pen- 
tru biserica sa (Regula pastorală), 
ca şi cum l-ar fi aşteptat o lungă 
călătorie. Gândirea eshatologică 
a apărut astfel odată cu nașterea 
Bisericii şi a continuat în timpul 
perioadei patristice să dea un im- 
puls dinamic pentru mare parte 
din gândirea creştină asupra firii 
umane şi condiţiei sociale, chiar 
şi atunci când mare parte din sti- 
mulul apocaliptic original era re- 
modelat creativ în misticism hris- 
tologic sau morală ascetică. 

Eschatology” în W. Manson, ed., Escha- 
tology (Londra, 1953), pp. 17-35; ]. Peli- 
kan, The Shape of Death: Life, Death 

Etică sexuală 


Cele mai vechi epoci ale Bise- 
ricii au fost puternic influențate 

de învăţăturile despre etica sexuală 
expuse în Vechiul Testament. Exista 
un set variat şi complex de po- 
runci, interdicții rituale și coduri 
de lege adunate vreme de secole 
și nu întotdeauna coerente sau 
sistematice într-un sens filosofic. 
Astfel, în vreme ce homosexuali- 
tatea era „spurcăciune” (Lev. 18, 
22) în vechiul cod, tot așa era şi 
consumarea struțului sau a crus- 
taceelor (Lev. 11, 10, 13-16), iar să- 
vârşirea adulterului se pedepsea 
cu moartea (Lev. 20, 10). Biserica 
a preluat fără adaptări prima po- 
runcă în codul său etic (excepţie 
făcând sporadicele dispute asu- 
pra dreptului de a-i atașa pedepse 
civice severe după revizia făcută 
de Iustinian codului canonic din 
secolul al VI-lea); celelalte însă 
au fost trecute cu vederea și recon- 
textualizate în mod radical. Și to- 
tuși toate poruncile exprimate în 
Levitic, capitolul 18, în contextul 
vechiului Israel, aveau, din punct 
de vedere etic, aceeași poziție. Chiar 
dacă nu erau neapărat coerente 
în totalitatea lor ca filosofie etică, 
ele erau totuși coerente ca aspecte 
subordonate ale respectării legă- 
mântului. Ceea ce interzicea acest 
drept sacru era păcatul. Astfel, ceva 
devenea un păcat atunci când prin 
libertatea umană era revocat ceea 
ce fusese revelat în mod expres 
ca voie a lui Dumnezeu. Virtutea 
însemna ascultare, păcatul răzvră- 
tire trufașă. Păcatul alcătuia o uni- 
tate, virtutea o alta. Această temă 
dominantă a gândirii etice, pe care 
o putem numi preocuparea lui 

Israel pentru puritate rituală şi 
fidelitate față de Lege, va fi și o 
componentă a gândirii creştine din 
primele trei secole, până la apo- 
logeţi. Aceştia sunt primii care 
inițiază un dialog conştient cu filo- 
sofia elenistică pe teme de teologie, 
cosmologie și etică. Tranziţia de 
la o etică a legământului la o etică a 
situaţiei (centrată pe acţiune) nu 
a fost una întotdeauna fericită 
pentru Biserică şi, într-adevăr, în 
majoritatea regiunilor vor fi pre- 
zente ambele tipuri de gândire încă 
multă vreme, uneori completân- 
du-se una pe cealaltă, iar alteori 
împiedicându-și reciproc dezvol- 
tarea logică. Adaptarea eticii se- 
xuale înăuntrul Bisericii era adânc 
problematizată deoarece, pe de o 
parte, creștinismul adopta vocea 
autoritară a Vechiului Testament, 
în care vedea o literatură revelată, 
iar pe de altă parte, citea această 
autoritate „totală” a Legii în lumina 
Evangheliei, pe care se socotea că 
o prefigurează. În câteva rânduri, 
lisus a făcut comentarii asupra se- 
xualităţii. Pericopa femeii prinse în 
adulter (In. 8, 2-11) este un exem- 
plu al învăţăturii Sale radicale și 
foarte enigmatice despre compa- 
siune, care, fără a spune prea multe 
explicit, se opune poruncii din Le- 
vitic, conform căreia adulterul se 
pedepsea cu moartea (o mișcare 
de revizuire care apăruse deja în 
iudaismul din vremea Lui). Însă 
respectarea strictă a cuvintelor lui 
lisus nu îi era întotdeauna de ajutor 
Bisericii pentru adoptarea unei 
poziţii clare asupra eticii sexuale, 


156 


căci lisus are şi numeroase afir- 
mații interpretabile antifamilial 
şi antimarital (Mt. 8, 21-22; 10, 21, 
35-37; 19, 10-12; Le. 8, 19-21; 11, 
27-28), care 1 se atribuie în Evan- 
ghelii (vezi căsătorie). Pe acestea 
Biserica nu le urma (în ciuda con- 
stantei orientări către ascetism), 
transformând cele mai multe dintre 
poruncile Sale directe în „recoman- 
dări ideale”. Cu toate că Biserica 
va păstra celibatul ca starea cea 
mai înaltă pentru creștin, este ne- 
îndoielnic că în creştinism (deşi 
firește că nu în tradiţia sa retorică 
ori canonică), ca şi în iudaismul de 
dinainte, căsătoria, dragostea se- 
Xuală și viața de familie vor ocupa 
un loc la fel de central și vor fi la 
fel de mult celebrate. Textul de la 
I Timotei 4, 3, scris probabil la 
începutul celui de-al II-lea secol, 
era deja preocupat să echilibreze 
tendinţa în creştere, vizibilă în 
evangheliile apocrife, de a pre- 
zenta celibatul ca îndatorire funda- 
mentală și universală. Ca răspuns 
critic, scrisoarea prezintă dimpo- 
trivă căsătoria ca normă pentru 
Biserică. O problemă importantă 
de intepretare este de a se ști care 
era contextul originar al mănun- 
chiului de spuse ale lui lisus ce 
recomandă celibatul ascetic şi de- 
tașarea socială. La mijlocul primu- 
lui secol, când au fost scrise Evan- 
gheliile, este sigur că erau recoman- 
date Bisericii ca spuse ale Dom- 


" Datarea este în acord cu rezultatele 
cercetărilor biblice efectuate după metoda 
istorico-critică (n.red.) 

nului cu aplicare universală: dacă 
nu ca porunci, cel puțin ca idealuri 
către care ar trebui să tindă toţi 
ucenicii. Dacă totuși la origine 
spusele se adresau numai cercului 
celor mai apropiaţi ucenici, atunci 
este posibil ca, alegându-Şi misio- 
narii, lisus să le fi arătat că sluji- 
rea Lui ca propovăduitori exclude 
viaţa de familie. Acesta este con- 
textul pe care îl întrezărim la Pe- 
tru şi la ceilalți, care își părăsiseră 
familiile şi mijloacele de trai (Mc. 
1, 16-20). Totuşi, după înviere ei 
se întorc în Galileea şi își folosesc 
bărcile din nou (In. 21, 1-3). Am 
putea fi mânaţi atunci să gândim 
în termenii unui celibat tempo- 
rar, de dragul propovăduirii itin- 
erante. Faptul că nici o femeie nu 
e menţionată ca soţie a unui uce- 
nic, afară de cazul accidental al 
soacrei lui Petru (Mc. 1, 30), nu 
este neobișnuit în izvoarele vechi, 
unde adesea femeile sunt cu totul 
absente. Atmosfera generală a în- 
vățăturilor lui lisus despre căsă- 
torie, celibat şi familie pare clar 
dependentă de cerinţele copleși- 
toare ale Împărăției lui Dumnezeu. 
Pavel duce mai departe această 
exegeză la I Cor. 7, când i se cere 
sfatul din partea unor membri ai 
Bisericii în chestiunea dacă pă- 
rinţii trebuie să fie preocupați ca 
fiicele lor să se căsătorească, iar el 
răspunde că mai bine este să ră- 
mâi necăsătorit, dată fiind apropie- 
rea sfârșitului timpului. Așadar, cea 
mai timpurie concepţie creştină 
despre etica sexuală era modelată 
de un imperativ eshatologic, fără 

să se demoleze în același timp cu 
totul preocuparea cultică mai veche 
şi mai răspândită pentru puritatea 
rituală care se regăseşte în Lege. 
Afirmația lui lisus că gândul adul- 
terului este identic cu un adulter 
al inimii (Mt. 5, 27-28) va fi pri- 
mită în general de moraliștii patris- 
tici în sensul că echivalează moti- 
vul lăuntric și fapta. Ideea este 
subliniată de îndemnuri precum 
acela oferit la Mc. 7, 1-23 unde, 
într-un pasaj foarte critic la adresa 
fariseilor, lisus recomandă atitudi- 
nea lăuntrică pe care o vede mai 
semnificativă decât respectarea 
exterioară a Legii. Adesea ceea ce 
la origine era o observație ambiguă 
a lui lisus privitoare la motivaţia 
inimii va fi ridicat în gândirea etică 
timpurie a creştinismului la rang 
de „lege a Domnului”. Dificultatea 
acestei proceduri — receptarea revi- 
zuită a eticii cultuale a Vechiului 
Testament, tălmăcit cu putere de 
Hristos („Aţi auzit că s-a spus [...] 
dar Eu vă zic vouă”, Mt. 5, 21) — 
va fi că, deşi Biserica adunase toate 
spusele Domnului pe teme morale, 
ele nu alcătuiau un comentariu 
cuprinzător asupra Legii din Ve- 
chiul Testament și nici nu fuseseră 
vreodată intenționate ca atare. Cu 
toate acestea, spusele lui lisus de- 
spre faptul că apropierea Împără- 
ţiei cere un standard mai înalt decât 
cel vechi vor modela o mare parte 
din gândirea creştină asupra pro- 
blemelor de etică sexuală, cum ar fi 
fidelitatea maritală, castitatea, con- 
tracepţia și avortul. Mulţi Părinţi 
recomandă „nepătimirea” drept cea 

mai bună stare spre care se poate 
ţinti (Ignatie, Epistola către Policarp 
5, 2; Tertulian, De anima 27; Împo- 
triva lui Marcion; Clement Alexan- 
drinul, Pedagogul 2, 10, 91; Stro- 
mate 3, 5, 42-44; 3, 7, 57; 3, 11, 71; 
3, 12, 87; Augustin, Despre cetatea 
lui Dumnezeu 14; și passim în De- 
spre căsătorie şi poftă), adică evitarea 
pasiunii sexuale chiar și în timpul 
căsătoriei. Deși ei arareori mergeau 
mai departe de simpla intruziune 
„retorică” în dragostea de familie 
(situația va fi diferită după secolul al 
VIII-lea, când regulile pentru spo- 
vedanie invadează progresiv viața 
de familie într-un chip mai juridic 
şi mai punitiv), această atitudine 
va învedera totuși un ton sumbru 
şi de lungă durată în creștinismul 
timpuriu, potrivit căruia sexul și 
spiritualitatea nu fac casă bună. 
Părinţii repetau în general o foarte 
veche presupoziţie elenistică că 
viaţa înţeleptului, sfătuitorul în pro- 
bleme etice şi filosofice, trebuie să 
fie marcată de o detașare radicală 
de treburile acestei lumi, mai ales de 
căsătorie și creşterea copiilor. Era 
un ideal dominant în reflecţia etică 
stoică, ce va avea un impact con- 
siderabil asupra tradiţiei retorice a 
eticii creștine în era patristică. Majo- 
ritatea scriitorilor sunt fie asceţi ne- 
căsătoriți, fie călugări-filosofi, fie 
episcopi celibatari, iar textele lor 
despre nepătimire vor dobândi în 
timp o largă influenţă. Şi mai răs- 
pândita vox populi, adică a creşti- 
nilor căsătoriţi care alcătuiau vasta 
majoritate a Bisericilor vremii, prac- 
tic nici nu se face auzită, ei nefiind 

nici retori, nici teologi. Adevărul 
este că nu avem nici o mărturie 
textuală despre cum va fi arătat 
realitatea normală și normativă a 
nenumăratelor cupluri creștine care 
se iubeau, care credeau că dragos- 
tea lor îi luminează spiritual şi care 
considerau retorica celibatului o 
perspectivă parțială. Desigur că 
orice argumentare pe baza mărtu- 
riilor lipsă este dubioasă, însă aici 
suntem nevoiţi să apelăm la aceasta. 
Există aici un dezechilibru care a 
lăsat o urmă până astăzi asupra 
creştinismului. Cele mai multe afir- 
mații patristice despre etica sexua- 
lităţii din timpul căsătoriei privesc 
conceptul (tot de inspirație stoică) 
de „lege naturală”. Valoarea unui 
act este determinată de compati- 
bilitatea sa cu scopul firesc. Mân- 
catul este bun în sens etic atunci 
când privește subzistenţa trupu- 
lui, rău atunci când priveşte satis- 
facerea unor pofte sofisticate. La 
fel, raportul sexual este bun și cu- 
venit, dar numai atunci când are ca 
țel procrearea copiilor (Iustin, Prima 
Apologie 29, Atenagoras, Solie în 
favoarea creştinilor 33; Clement Ale- 
xandrinul, Pedagogul 2, 10, 83, 92- 
93; 2, 10, 91, 95-96; Stromata 3, 7, 
58; 3, 12, 79; Augustin, Despre ce- 
tatea lui Dumnezeu 14, 23; Despre 
căsătorie și poftă 1, 5, 4; 1, 16, 14; 1, 
17, 15). În acest răstimp în care, 
odată cu viguroasa ascensiuni a 
mișcării ascetice, în patristică se 
dezvoltă un limbaj tehnic despre 
ceea ce e natural, adică din secolul 
al II-lea până în cel de-al V-lea, 
va cădea totodată în uitare mai 

vechea temă biblică a celor două 
ființe care devin un singur trup, 
ca semn al vitalităţii creaţiei ori al 
legământului lui Dumnezeu cu 
poporul Său. Ea mai poate fi încă 
zărită în elogiul adus căsătoriei 
în unele părţi din literatura pasto- 
rală, ca semn al dragostei lui Hris- 
tos pentru Biserica Lui (Ef. 5, 25), 
şi e prezentă ca atare în slujba ră- 
săriteană a nunții. Deși mulţumită 
acestor texte scripturistice și litur- 
gice, tema respectivă nu va fi nicio- 
dată cu totul copleșită de tăvălugul 
mişcării ascetice, fără îndoială că 
ea o va pune în umbră. Stridenţa 
sexualităţii eleniste, generată fie de 
cultul păgân, fie de relativismul 
existențialist, și care înfrunta Bise- 
rica explică poate nevoia unei re- 
torici aspre la adresa ei din partea 
vechilor învăţători creștini. Avor- 
tul, contracepţia și expunerea copi- 
ilor vor fi tratate de mulți teologi 
creștini. În ele, ei vedeau rezultatul 
netrebnic al unei capitulări în fața 
licenţiozității sexuale și de aceea, 
le vor condamna cu regularitate. 
Condamnarea aspră şi continuă a 
avortului şi infanticidului este una 
dintre mărcile vizibile ale vechii 
Biserici. Ea îi va oferi un relief în 
societatea elenistică contemporană, 
în care avortul era practicat pe 
scară largă şi fără remușcări (Dida- 
hia 2.2; Barnabas 19; Atenagora, 
Solie 29; 35; Iustin, Prima Apologie 
27; 29; Tertulian, Apologeticul 9; 
Clement din Alexandria, Pedago- 
gul 2, 10, 9; leronim, Epistole 22, 13; 
Augustin, Despre căsătorie și poftă 
1, 17, 15; Vasile cel Mare, Epistole 

188, 2; Constituţiile apostolice 7, 3; 
loan Hrisostom, Omilia 24 la epis- 
tola către romani). De-a lungul aces- 
tei perioade, mișcarea ascetică se 
opune cu succes împotriva unei a 
doua căsătorii, în urma decesului 
primului soț. Episcopii din secolul 
al IV-lea o vor îngădui, în cele din 
urmă, cu multe ezitări, ca o conce- 
sie făcută acelora care nu se puteau 
stăpâni (lustin, Prima apologie 15; 
Atenagora, Solie 33; Tertulian, Că- 
tre soție, 1, 7; Despre castitate, 5-6; 9; 
12; Despre monogamie; leronim, 
Epistole 54, 4, 2; 79, 10, 4; loan 
Hrisostom, Omilii la căsătorie 1). 
Unii scriitori, ca lovinian, au cre- 
zut că această elevare a idealului 
ascetic denigrează în chip nesănă- 
tos căsătoria, dar mustrarea pu- 
blică a acestuia de către Ieronim 
va duce la descurajarea tuturor ace- 
lora care îndrăzneau să gândească 
la fel. Iulian de Eclanum, el însuşi 
un episcop căsătorit (aşadar, unul 
dintre ultimii episcopi de acest fel 
dinaintea trecerii integrale a ofici- 
ului în seama asceţilor, la sfârși- 
tul secolului al IV-lea și începutul 
celui de-al V-lea) a alcătuit, la puţin 
timp după nuntă, un poem în care 
proclama bucuria căsătoriei. Va 
fi aspru criticat de Augustin şi, 
prin căderea sa monumentală în 
plasa controversei pelagiene, va 
rămâne timp de veacuri una din- 
tre puţinele voci bisericești care să 
celebreze iubirea maritală. Augus- 
tin, unul dintre cei ce asumaseră 
o concepţie extrem de dură despre 
necesitatea controlării poftelor, in- 
clusiv înăuntrul căsătoriei, era sin- 

gurul scriitor de tradiţie latină cu 
mare popularitate, astfel că viziu- 
nea lui puritană va avea parte de 
o primire generală. Concepţia lui 
era că nepătimirea e un ideal reflec- 
tat în Adam şi Eva, care, deşi aveau 
organe sexuale, erau în întregime 
sub controlul voinţei lor și le fo- 
loseau doar în slujba conceperii de 
copii, adică atunci când era necesar 
(după căderea lor din har). Pen- 
tru Augustin, sexul este o lamen- 
tabilă acceptare a păcătoşeniei și 
a alienării de Dumnezeu și, deși 
raporturile maritale cădeau în sfera 
păcatelor care pot fi iertate, ele 
sunt pătate întotdeauna de vină şi 
de o neascultare desfrânată (Au- 
gustin, Despre cetatea lui Dumnezeu 
14; Împotriva lui Faustus 15, 7; 22, 
84; Despre căsătorie şi poftă 1, 16, 
14; 1, 17, 15; Împotriva lui Iulian 
de Eclanum 2, 15, 7; 2, 16, 7; 2, 30, 
26; 4, 12, 2; 6, 59, 19). Căsătoria a 
fost în mod clar un element de di- 
vergenţă între conducătorii Bise- 
ricii, marile mase creştine și filoso- 
fiile etice din acea vreme. lată de 
ce legislaţia privitoare la căsătorie 
va fi obiectul dominant al reflec- 
ţiei etice asupra sexualității în Bi- 
serica timpurie, începând de la si- 
nodul de la Elvira din 306. Po- 
runcile referitoare la căsătorie date 
de lisus au avut dintru început un 
impact asupra creștinilor, după cum 
se poate vedea din variațiile tex- 
tuale prezente în Evanghelii atunci 
când redau „spusa tare” a Dom- 
nului despre imposibilitatea divor- 
ţului (Mc. 10, 1-12). Acest logion va 
fi primit în Biserica latină ca un 

element de bază al dreptului ca- 
nonic, fără prea multă reflecţie. În 
Biserica răsăriteană el va fi primit 
diferit, iar către secolul al IV-lea, 
este absorbit în dreptul roman creș- 
tin, care va permite până la trei că- 
sătorii. Grigorie din Nazianz, în 
Cuvântarea 37 către Teodosie, în care 
pledează viguros pentru menţine- 
rea codului canonic curent în Ră- 
sărit și nu pentru impunerea unui 
cod latin mai restrictiv, va da spu- 
selor referitoare la divorţ o exegeză 
în care cerea cu elocinţă ca intenţia 
lui Iisus să fie contextualizată. Pen- 
tru el, acest context care determină 
ceea ce Domul cere de la Biserica 
Lui în prezent, era modelat de ca- 
racterul general al lui Iisus de Le- 
giuitor plin de adâncă milostivire, 
mereu preocupat de grija iubitoare 
pentru bunăstarea poporului Său. 
Pe acest temei, susține Grigorie, 
„iconomia” mai milostivă a poziţiei 
canonice răsăritene față de legea 
căsătoriei este de preferat inter- 
pretării occidentale mai rigide, de- 
oarece ea surprinde intenţia de 
adâncime a milostivului Legiuitor 
mai fidel decât stricta respectare 
a literei legii. Însă vocea empatică 
şi subtilă a lui Grigorie va rămâne 
ceva rar în analele eticii patristice. 
Cea mai mare parte a reflecției de- 
spre sexualitate din epoca patris- 
tică clasică, din secolul al III-lea 
până în cel de-al V-lea, se află sub 
umbrela unei mişcări ascetice în 
ascensiune, care nu se depărtează 
prea mult de etica dură a unor ce- 
libatari, luptând împotriva dorinței 
sexuale ca şi cum aceasta ar fi cel 

mai mare rău din lume. Această 
etică sexuală încrâncenată va mo- 
dela cea mai mare parte din litera- 
tura pustiei, bunăoară Patericul, 
şi merită să fie apreciată pentru 
ceea ce a reprezentat, anume o adap- 
tare unică a mesajului eshatologic 
originar al lui lisus, o conştiinţă a 
apropierii Împărăției care cere de- 
dicare totală şi care acum era ex- 
primată de monahi prin abando- 
narea radicală a iubirii familiale 
şi împlinirii sexuale. Cu toate aces- 
tea, ea nu poate fi considerată ca 
o expresie satisfăcătoare ori echili- 
brată a eticii sexuale creştine, luată 
ca întreg. După secolul al IV-lea, 
problema eticii sexuale va primi 
formal ceva mai multă atenţie, iar 
sentimentul general va fi acela că 
ea ar putea fi soluționată prin lăr- 
girea legilor dreptului canonic; din 
acel moment, preocupările dog- 
matice încep să pună în umbră li- 
teratura patristică. În felul acesta, 
o regiune profund semnificativă 
a experienţei umane și totodată o 
temă a ceea ce am putea numi con- 
cepţia lui lisus despre teologia crea- 
ţiei (cf. Mc. 10, 6-8), respectarea le- 
gământului şi spiritualitatea umană, 
va ajunge să fie subordonată unei 
mentalități juridice în ascensiune. 


D.S. Bailey, Sexual Relation in Chris- 
tian Thought (New York, 1959); P. Brown, 
The Body and Society: Men, Women, and 
Sexual Renunciation in Early Christianity 
(New York, 1988); E. Levin, Sex and 
Society in the World of Orthodox Slavs 
(Ithaca, N.Y., 1995); V.]. Popishil, Di- 
vorce and Remarriage (Londra, 1967); 

A. Rouselle, Porneia: On Desire and the 
Body in Antiquity (Londra, 1988). 


Etiopia 


Etiopia (uneori numită „India” 
de scriitorii patristici şi „Abisinia” 
de scriitorii de la începutul seco- 
lului al XX-lea) este una dintre cele 
mai vechi civilizaţii creştine. Izo- 
larea sa geografică, exacerbată mai 
târziu de colapsul Bisericii din Nu- 
bia de la sfârşitul Evului Mediu 
(care a rupt-o de drumul Nilului 
spre Alexandria), a fost acutizată și 
mai mult de presiunile neliniști- 
toare crescânde ale islamului (care 
înainta către ea din Orientul apro- 
piat). În cele din urmă, puterea 
islamică îi va priva pe etiopieni 
de zona de coastă, forțându-i să se 
retragă în ținuturile muntoase și 
accentuând procesul de „auto-sigi- 
lare” a creştinismului lor de res- 
tul lumii creştine. Formele bizan- 
tine sunt foarte importante pentru 
etiopieni (care sunt clasificați azi, 
în general, ca făcând parte din Bi- 
sericile Ortodoxe Orientale), în spe- 
cial fiindcă au fost mijlocite de o 
prezență mai mult sau mai puţin 
constantă a influenţei copte din 
Biserica Alexandriei (care oferea 
de secole arhiepiscopi Etiopiei), dar 
alte influenţe au marcat Biserica 
etiopiană în feluri unice. Influenţa 
omniprezentă a practicii rituale 
iudaice a fost mult dezbătută: fie 
este o influență medievală timpu- 
rie, fie reprezintă o formă veche și 
indigenă de creștinism care nu a 
adoptat niciodată separaţia sina- 
gogă-biserică care a pătruns în 

creștinismul latin și bizantin în 
restul lumii mediteraneene. Etio- 
pienii, de exemplu, ţin atât circum- 
cizia, cât şi botezul; atât Sabatul, 
cât și Duminica; şi, de asemenea, 
în canonul lor păstrează cărți care 
nu numai că nu au fost niciodată 
acceptate în altă parte, dar nu au 
mai supravieţuit în niciun alt loc. 
Redescoperirea în Etiopia a Cărții 
lui Enoh a fost un eveniment major 
pentru cercetarea biblică modernă. 
Originile Bisericii de aici pot fi ușor 
trasate până în primul secol deși 
legendele etiopiene plasează înte- 
meierea acesteia în faimoasa întâl- 
nire dintre Solomon şi regina din 
Saba, despre care se spune că ar fi 
dus arca legământului înapoi cu 
ea în ținuturile muntoase ale Etio- 
piei (legendele solomonice tind să 
dateze din secolul al XIII-lea). Re- 
ferința la eunucul etiopian din Fap- 
tele Apostolilor însă este un fapt 
istoric mult mai sigur. Ne este înfă- 
ţişat Apostolul Filip (Fapte 8, 26-39), 
botezând pe marele dregător famen 
al administraţiei kandak-iei etio- 
piene sau al reginei (numele ei 
este înțeles greşit în Noul Testa- 
ment ca un nume personal: Can- 
dachia). Autorul Faptelor introduce 
această poveste pentru a înfățișa 
răspândirea Evangheliei în cele mai 
îndepărtate colțuri ale lumii. Deja în 
literatura greacă etiopienii fuse- 
seră catalogaţi drept cei mai blânzi, 
dar și cei mai îndepărtați oameni 
de pe pământ. Oricum, întâlnirea 
lui Filip este importantă prin faptul 
că sugerează faptul că primii creş- 
tini din Etiopia erau „temători de 

Dumnezeu” care călătoreau regulat 
la Ierusalim și participau la sărbă- 
torile templului. Drumurile comer- 
ciale dinspre Etiopia către Ţara 
Sfântă (tărâmul indian estic și calea 
maritimă) erau des folosite în An- 
tichitate și nu există nici un motiv 
pentru a pune la îndoială o legă- 
tură istorică din cele mai vechi tim- 
puri, o conexiune care a rămas de 
atunci o parte vitală și dominantă a 
vieţii bisericeşti etiopiene, exem- 
plificată astăzi de modul în care 
au păstrat o capelă mică în parte, 
din spate a ediculului Sfântului 
Mormânt, iar la etajul aceleiași bise- 
rici se nevoieşte o mică obște de 
monahi etiopieni. Tradițiile istorice 
relatează că Biserica a avut parte 
de o a doua întemeiere datorată 
Sfântului Frumentius (cca 300-380; 
Rufin, Istoria bisericească 1, 9 ş.u.; 
Socrate, Istoria bisericească 1, 19; 
Sozomen, Istoria bisericească 2, 24; 
Teodoret, Istoria bisericească 1, 22). 
Frumentius și fratele său, Aedesius, 
erau tineri romani care făceau co- 
merț în Etiopia pe timp de război 
când au fost capturați şi forțați să 
slujească regelui etiopian Ezana. 
Crescut la curte, Frumentius a fost 
adoptat de Atanasie al Alexandriei, 
care l-a hirotonit episcop atunci 
când a vizitat Alexandria şi i-a în- 
credinţat sarcina de a institui bise- 
rici şi slujbe după ritul alexan- 
drin (cf. Atanasie, Apologie către 
Constanțiu 31). La sfârşitul seco- 
lului al V-lea, tradiţiile etiopiene 
vorbesc despre sosirea celor „nouă 
sfinți”. Aceştia par a fi fost misio- 
nari şi călugări sirieni rătăcitori. 

Impactul lor asupra Bisericii etio- 
piene a fost inestimabil, imprimân- 
du-i puternicul caracter monastic, 
ascetic și apocaliptic pe care îl are 
astăzi. Organizarea creştinismului 
[etiopian] de către cei „trei înte- 
meietori” a coincis cu ascensiunea 
regelui creștin Caleb. El a dobândit 
puterea zdrobind armatele rege- 
lui iudeo-african Dhu Nuwas, care 
ucidea pe creștinii din ţara sa. 
Dinastia lui Caleb a stabilit cetatea 
Aksum drept centru de civilizaţie 
creştină și a inaugurat prima mare 
perioadă de înflorire a Bisericii. În 
timpul acestei ere, au fost traduse 
în limba Ge'ez Biblia și multe scrieri 
patristice. După această perioadă, 
puterea crescândă a islamului a 
umbrit Biserica, determinând-o să 
se retragă în obscuritate. Nume- 
roasele războaie şi raiduri care au 
devastat creștinismul etiopian au 
pustiit sursele sale scrise: însă 
dintotdeauna a existat o preferință 
pentru tradiţia orală care face astăzi 
imposibil de distins creştinismul 
etiopian de multele sale legende. 
Informaţii mai clare despre Bise- 
rică ne sunt disponibile doar după 
ascensiunea dinastiei regale Zagwe 
(1137-1270); se crede că un rege care 
aparţinea acestei dinastii (Lalibela) 
ar fi poruncit construirea uimitoa- 
relor biserici sculptate în piatră de 
la Roha-Lalibela. În această peri- 
oadă de sfârșit a secolelor al XIII-lea 
şi al XIV-lea, o altă fază a expan- 
siunii creștine, avându-l în frunte 
pe monahul misionar Tekla Hay- 
manot, a lărgit Biserica spre sud și a 
început o perioadă de traducere 

a textelor creștine din arabă: o peri- 
oadă în care multe surse apusene 
au pătruns în literatură; cel mai im- 
portant efect al acestui fenomen 
a fost o redeşteptare de amploare 
a cultului Maicii Domnului. Isto- 
ria târzie a Bisericii etiopiene a 
fost marcată de un ciclu de întâl- 
niri cu catolicismul portughez și de 
războaiele distructive cu islamul. 
Prin avanposturile istorice ale Bise- 
ricii de la lerusalim şi Alexandria, 
clerul înalt etiopian a reușit întot- 
deauna să fie la curent cu dezvol- 
tările ulterioare petrecute în restul 
lumii creştine, păstrând în același 
timp caracterul distinct al vechilor 
tradiţii. Biserica etiopiană împarte 
o moștenire patristică profundă cu 
copții şi ortodocşii. Ca şi copții, ea 
respinge tradiţia hristologică a Si- 
nodului de la Calcedon, în favoarea 
unei singure realități divino-umane 
a lui Hristos (vezi monofizitism). 


A. Grillmeier, The Church of Ale- 
xandria with Nubia and Ethiopia after 
451 (vol. 2, pt. 4 din Christ in Christian 
Tradition; Londra, 1996), pp. 293-392; 
].M. Harden, An Introduction to Ethiopic 
Christian Literature (Londra, 1926); A. 
Hasting, The Church in Africa: 1450-1950 
(Oxford, 1994); M. Heldman, ed., Afri- 
can Zion: The Sacred Art of Ethiopia (New 
Haven, Conn., 1993); H.M. Hyatt, The 
Church of Abyssinia (Oxford, 1928). 


Euharistie 


Termenul grec (eucharistia) în- 
seamnă „a aduce mulțumire” și, 
din cele mai vechi timpuri, semni- 
fica atât actul general al mulțumirii 

spirituale (precum se vede în car- 
tea De Oratione a lui Origen, unde 
citează necesitatea de a mulţumi 
cu regularitate lui Dumnezeu drept 
una dintre îndatoririle fundamen- 
tale ale creștinului la rugăciune), cât 
şi actul specific și central al rugă- 
ciunii în comun creştine, săvârşirea 
ritualului euharistic, pomenirea in- 
stituirii Trupului și Sângelui Dom- 
nului la Ultima Cină (sau „Cina 
cea de Taină”). În timp ce prima 
referinţă la ritualul de comuniune 
pare să fi fost „frângerea pâinii” 
(Klasma), termenul de euharistie 
era în uz cel puţin de pe vremea 
Apostolului Pavel. Primele măr- 
turii despre rugăciunea lui lisus de 
la Cina cea de Taină se axează des- 
tul de explicit pe faptul că Dom- 
nul a luat pâinea și vinul şi „a 
mulțumit” lui Dumnezeu (1 Cor. 
11, 24; Mt. 26, 27). Scriitorii din 
secolul al II-lea precum Didahia 
(9, 1), Iustin Martirul (Prima apo- 
logie 66) şi Ignatie al Antiohiei 
(Către filadelfieni 4; Către efeseni 
13, 1; Către smirneni 7, 1; 8, 1) de- 
monstrează că Euharistia devenise 
deja un cuvânt tehnic pentru ri- 
tualul Sfintei împărtăşanii. Iniţial, 
era folosit în paralel cu anamnesis, 
un cuvânt întrebuințat cu regula- 
ritate de Iustin Martirul pentru 
descrierea ritualului ca o „amin- 
tire” a Domnului. În literatura bi- 
zantină de mai târziu, „euharistia” 
era folosită împreună cu denu- 
mirea de „Taine” care cuprindea 
şi alte sacramente precum botezul 
și mirungerea. În scrierile patris- 
tice, Euharistia este, mai presus de 

orice, „o jertfă de laudă şi mulțu- 
mire” înrădăcinată în pomenirea 
Pătimirii mântuitoare și a Învierii 
Domnului. Săvârşirea tainelor euha- 
ristice era abordată eshatologic; 
puterea sfinţitoare a Sfântului Duh 
Care, o dată în plus, ÎL făcea pre- 
zent pe Domnul Slavei în forme 
euharistice (vezi epicleză) a deschis 
o fereastră în afara timpului în Bi- 
serica pământească supusă timpu- 
lui în care credincioșii, individual şi 
colectiv, erau cuprinși în lucrarea 
răscumpărătoare unică a lui Hris- 
tos care a fost împlinită în istorie, 
dar acum este aplicată mai presus 
de toată vremea şi istoria. Euha- 
ristia ÎI celebra pe Hristos Care, prin 
jertfa Sa (reprezentată în taina Bi- 
sericii) restaurează viaţa în credin- 
cioşi. Cultul euharistic, în toate ri- 
turile vechi, dezvăluie acest sens 
profund al prezenţei și aşteptării 
eshatologice. Irineu a descris îm- 
părţirea pâinii euharistice ca pe o 
anticipare „a tainei secerișului cel 
din urmă” (Adversus haereses 4, 17- 
18). Prima relatare despre euha- 
ristia creştină aparține lui lustin 
Martirul în Prima apologie (65, 76), 
când el descrie (generic) ritualurile 
de Duminică ale unei adunări creş- 
tine tipice. În secolul al III-lea, scri- 
itorii bisericești începeau deja să-și 
îndrepte atenția mult mai clar asu- 
pra problemei (înainte, ei „au pre- 
supus”, mai mult sau mai puțin, că 
este un element de bază al vieţii 
bisericești), iar Ciprian al Carta- 
ginei a fost primul care a dedicat 
acestui subiect un mic tratat (Epis- 
tola 63). Temele sale centrale sunt 

bucuria și beţia spirituală care pot 
fi experiate la masa lui Hristos și 
modul în care taina asociază în- 
treaga Biserică în lucrarea mân- 
tuitoare a Pătimirii Răscumpărăto- 
rului. Adunarea mai multor boabe 
de grâu într-o singură pâine devine 
pentru el (ca şi pentru Didahie şi 
mulţi alți scriitori patristici) un semn 
plin de înţeles despre felul în care 
Euharistia creștină este mai întâi 
și înainte de toate un simbol și o 
cauză eficientă a unităţii înăuntrul 
Bisericii. În secolul al IV-lea, după 
ce Biserica a intrat în grațiile im- 
periale și și-a amplificat ritualurile 
publice, riturile euharistice au deve- 
nit subiectul a mai multor tratate 
liturgice şi duhovnicești scrise de 
autori patristici, dintre care cei mai 
importanţi sunt: Chiril al lerusa- 
limului, loan Hrisostom, Ambrozie, 
Augustin, Chiril al Alexandriei, 
Dionisie Areopagitul şi Maxim 
Mărturisitorul. 


M. Goguel, L'Eucharistie des Origi- 
nes ă Justine Martyr (Paris, 1910); R.P.C. 
Hanson, „Eucharistic Offering in the 
Pre-Nicece Fathers”, PRIA 76c (1976), 
pp. 75-96; D.]. Sheerin, The Eucharist: 
Message of the Fathers of the Church 
(vol. 7; Wilmington, Del., 1986); G. 
Wainwright, Eucharist and Eschatology 
(Londra, 1978). 


Eunomie al Cizicului (cca 325-395) 


Eunomie a fost un retor capa- 
docian care s-a ridicat din clasele de 
jos; a fost un critic constant al aris- 
tocraţilor Părinți Capadocieni. Lu- 
crarea sa a fost cea care i-a stimulat, 

în principal, pe Capadocieni să își 
elaboreze reflecţiile în ceea ce pri- 
veşte viitorul sintezei niceene. Eu- 
nomie și Vasile al Cezareei au fost 
oponenți înverşunați în întreaga 
lor carieră ecleziastică, dar Grigorie 
din Nazianz a compus, de aseme- 
nea, faimoasele sale Cinci cuvântări 
teologice ca o încercare deliberată 
de a-l combate pe Eunomie care, 
pe atunci, locuia lângă el, la Con- 
stantinopol. Eunomie a studiat la 
Constantinopol, Antiohia şi Ale- 
xandria, unde s-a întâlnit cu haris- 
maticul logician şi retor Aeţiu, de 
care a rămas ataşat toată viaţa. Aețiu 
a fost conducătorul mișcării radi- 
cale de protest din gruparea ariană 
care dorea să denunțe pe homo- 
ieni, homoiusieni şi homousieni. 
Drept urmare, el a susținut o învă- 
ţătură în care Fiul lui Dumnezeu 
era „total neasemănător” cu Tatăl 
(anhomoios), iar adepţii săi au fost, 
prin urmare, numiți anomei, în ciu- 
da preferinţei lor de a fi numiţi 
heterousieni (susţinători ai altei fi- 
inţe). Facţiunea aetiană-eunomiană 
(căci energia lui Eunomie l-a făcut 
să deţină în scurt timp conduce- 
rea virtuală a grupării) a pus accent 
foarte mult pe necesitatea metodei 
strict logice în disciplina teologică. 
Dumnezeu era ființial Cel Nenăs- 
cut. Nenaşterea a fost desemnată 
drept trăsătura principală a lui 
Dumnezeu, așa cum Fiul și Duhul 
Sfânt (ca de altfel, toate celelalte 
fiinţe născute) erau, în mod lim- 
pede, non-dumnezei, oricât de apro- 
piate ar fi fost de Nenăscutul Ab- 
solut. În plus, cuvintele au fost 


165 


considerate a avea forță revela- 
toare esenţială. Numele erau consi- 
derate a fi esențe [fiinţe] revelate. 
Referitor la Scripturi, titlurile Fiu 
şi Tată denotă ființe diferite, nu 
doar persoane diferite. Capado- 
cienii au fost forţaţi, în fața aces- 
tui sofisticat atac logic la adresa 
fideismului simplu al multora din- 
tre cei din mişcarea lor, să arti- 
culeze răspunsuri mai profunde. 
De exemplu, s-a argumentat că nu- 
mele din Scriptură erau relaţii și 
nu esențe, în mare parte datorită 
reacției faţă de Eunomie. În mod 
asemănător, insistența neoniceeană 
asupra cunoașterii mistice ca mod 
primar de teologie a fost eviden- 
ţiată, la început, ca un atac precis 
împotriva priorităţii acordate de 
Eunomie silogismului logic în ela- 
borarea învăţăturii sale. Capado- 
cienii au provocat exilul final al lui 
Eunomie în Capadocia în timpul 
domniei lui Teodosie cel Mare. 
Apologia lui Eunomie a supravie- 
ţuit, ca de altfel şi Mărturisirea sa de 
credință, iar numeroase secțiuni ale 
lucrării sale Apologia pentru Apolo- 
gie sunt citate de Grigorie al Nyssei 
în propria sa carte, în care îl apără 
pe Vasile de atacurile lui Eunomie. 


M.V. Anastos, „Basil's Kata Euno- 
miou”, în P.]. Fedwick, ed., Basil of 
Caesarea: Christian, Humanist, Ascetic 
(Toronto, 1981), pp. 67-136; E. Caval- 
canti, Studi Eunomiani (OCA 202; Roma, 
1976); R.P.C. Hanson, The Search for 
the Christian Doctrine of God (Edinburgh, 
1988), pp. 598-636; T.A. Kopecek, A 
History of Neo-Arianism (vol. 1-2; Cam- 
bridge, Mass., 1979); R.P. Vaggione, 

Eunomius: The Extant Works (Oxford, 
1987); L.R. Wickham, „The Date of 
Eunomius' Apology: A Reconside- 
ration”, JIS 20 (1969), pp. 231-240. 


Eusebiu al Cezareei (cca 260-340) 


Eusebiu este cel mai important 
dintre primii scriitorii creştini de 
istorie bisericească și el este cel care 
a stabilit tonul pentru majoritatea 
scrierilor istorice creștine ulterioare 
din secolele care i-au urmat. A fost 
ucenicul lui Pamfilie, teologul și 
origenistul devotat care a fost con- 
ducătorul școlii creștine din Ceza- 
reea Palestinei. După mucenicia lui 
Pamfilie din 310, Eusebiu a fugit 
în Tir, apoi în Egipt, unde a fost în- 
temnițat pentru credinţă. În 315, 
a fost ales pentru episcopia Ceza- 
reei şi a condus școala teologică 
de acolo cu eforturi energice de a 
lărgi marea bibliotecă, ale cărei baze 
au fost puse de Origen. Biserica 
sa a devenit un centru important 
pentru transmiterea manuscriselor. 
La începutul controversei ariene, 
Eusebiu l-a apărat pe Arie, iar aceas- 
ta a cauzat condamnarea sa la Si- 
nodul de la Antiohia de la sfârşi- 
tul anului 324. La Sinodul ] de la 
Niceea (325), a reușit să-și apere cu 
succes ortodoxia şi a fost reabi- 
litat din porunca lui Constantin. 
Eusebiu a împărtășit devotamen- 
tul învățătorului său faţă de Origen 
şi a fost mereu privit cu adâncă 
suspiciune de facțiunea niceeană, 
în principal datorită faptului că a 
considerat că termenul ousia este 
inadecvat folosit atunci când se 

referă la Dumnezeirea transcen- 
dentă și, prin urmare, nu putea spri- 
jini cu sinceritate hristologia lui 
homoousion. S-a aflat de mai multe 
ori în alianță cu Eusebiu al Nico- 
midiei împotriva lui Atanasie. A 
devenit retorul favorit al lui Con- 
stantin, a cărui reputaţie de binefă- 
cător creștin i-a promovat-o intens. 
Eusebiu a fost marele retor care a 
oferit Cuvântarea Tricennaliană, în 
cuprinsul căreia îl laudă pe Con- 
stantin cu ocazia aniversării celui 
de-al treizecilea an de la urcarea 
sa pe tron, în 336. Este considerat 
de mulți drept teologul care a depus 
cele mai mari eforturi pentru fău- 
rirea concepţiei bizantine despre 
„simfonia” providenţială dintre 
împăratul (acum) creştin și Bise- 
rică. Scrierile sale istorice conțin 
adesea speculație deductivă oferită 
cu încredere drept fapte reale şi 
există câteva erori în cronologiile 
lor şi în succesiunea evenimentelor. 
Valoarea lor însă este inestimabilă 
datorită respectului său deosebit 
şi sincer față de documentele vechi 
(multe dintre acestea putând fi con- 
sultate din excelenta sa bibliotecă) 
şi, de asemenea, datorită obiceiu- 
lui său de a le cita în întregime în 
relatarea bisericească. Opera sa tre- 
buie să fie folosită cu precauţie, însă 
este de mare autoritate pentru în- 
treaga istorie a creștinismului până 
la începutul secolului al IV-lea. În 
afară de Istoria bisericească a scris 
lucrări apologetice şi de exegeză 
biblică. Cartea sa, Viața lui Constan- 
tin, este un panegiric de curte, o 
mostră evidentă de propagandă 

oficială în favoarea dinastiei con- 
stantiniene, dar, de asemenea, este 
o sursă majoră de informaţie pen- 
tru istoria romană imperială. 


T.D. Barnes, Constantine and Euse- 
bius (Cambridge, Mass., 1981); R.M. 
Grant, Eusebius as Church Historian (Ox- 
ford, 1980); C. Luibheid, Eusebius of 
Caesarea and the Arian Crisis (Dublin, 
1981). 


Eusebiu al Nicomidiei (m. 342) 


Înrudit cu familia imperială şi 
primit cu căldură în rândul aces- 
teia datorită relaţiei sale apropiate 
cu sora lui Constantin (Constantia, 
soţia lui Licinius), Eusebiu a fost 
sprijinit de dinastiile pro-creștine 
ale începutului de secol IV și a fost 
episcopul care a săvârşit botezul 
lui Constantin pe când se afla pe 
patul de moarte (un fapt adesea 
trecut cu vederea datorită ideilor 
teologice ale lui Eusebiu și faptului 
că întreaga sa viaţă a apărat cauza 
lui Arie). Eusebiu a fost episcop 
la Beirut până în anul 317, când 
împăratul Liciniu şi-a mutat capi- 
tala la Nicomidia, iar Eusebiu a 
primit scaunul arhieresc. A avut o 
mare influenţă în calitate de teolog 
al curţii imperiale, devenind sfet- 
nicul lui Constantin când acesta 
din urmă s-a mutat la Nicomidia. 
Spre sfârșitul vieții, în 339, a fost 
numit episcop al noului oraş al Con- 
stantinopolului, după ce Constan- 
tin a reușit să mute capitala pe ma- 
lurile Bosforului. Anterior, în dis- 
puta sa cu episcopul Alexandru, 

Arie a apelat la protecţia lui Eu- 
sebiu (în tinereţe fuseseră amândoi 
discipoli ai lui Lucian al Antiohiei) 
şi a primit asigurări în privinţa spri- 
jinului. La Sinodul Niceea I, Euse- 
biu a acceptat crezul homousian, 
dar a refuzat să subscrie la condam- 
narea lui Arie, motiv pentru care 
Constantin l-a depus şi l-a exilat. 
A fost rechemat după doi ani însă, 
şi a devenit cel mai apropiat sfet- 
nic al împăratului. Constantin dorea 
să se ajungă la un consens teologic 
în Răsărit, iar Eusebiu reprezenta 
această îndepărtare recidivistă de 
Niceea, spre marea supărare a unor 
vechi niceeni precum Afanasie, pe 
care Eusebiu a reușit să-l depună 
la Sinodul arianizant de la Tir, din 
335. De asemenea, a sprijinit depu- 
nerea unor alți lideri ai opoziţiei, 
inclusiv Eustațiu al Antiohiei şi 
Marcel al Ancirei. În 341, Euse- 
biu a prezidat Sinodul „Târnosirii” 
de la Antiohia, un eveniment care a 
marcat ascensiunea arianismului ofi- 
cial pentru următoarea generaţie 
în Răsărit. Perspicacitatea sa poli- 
tică a asigurat coerență mișcării 
ariene în timpul dezvoltării sale 
timpurii, mai mult chiar decât Arie 
însuşi. Facţiunea sa era adesea 
numită „eusebiană” de oponenții 
niceeni. 


G. Bardy, Recherches sur S. Lucien 
d'Antioche et son €cole (Paris, 1936); 
C. Luibheid, „Ihe Arianism of Eu- 
sebius of Nicomedia”, ITQ 43 (1976), 
pp. 3-23. 

Eusebiu al Samosatei (cca 310-380) 


Un lider foarte respectat al fac- 
ţiunii niceene răsăritene, Eusebiu a 
fost episcop la Samosata, începând 
cu anul 360. A fost un prieten apro- 
piat şi susținător al lui Meletie al 
Antiohiei. De asemenea, a fost prie- 
ten și susținător al lui Vasile al 
Cezareei şi Grigorie din Nazianz 
şi i-a influenţat pe amândoi în po- 
litica sa de apropiere de Atanasie 
pentru stabilirea unei baze mai largi 
în acordul dintre niceeni. L-a cri- 
ticat pe Vasile fiindcă l-a părăsit 
pe Grigorie în Sasima, iar la Sino- 
dul de la Antiohia, din 379, reco- 
mandarea sa a fost hotărâtoare 
pentru realizarea misiunii istorice a 
lui Grigorie la Constantinopol. Eu- 
sebiu a fost exilat fiindcă s-a opus 
lui Valens în 374 și a revenit tri- 
umfal în 378, în timpul domniei 
lui Graţian. În timp ce călătorea 
prin Siria, numind episcopi pro- 
niceeni oriunde putea, a fost ucis 
de o femeie ariană care l-a lovit 
în cap cu o ţiglă grea pe când tre- 
cea pe sub casa ei. Ultimul său gest 
a fost să-i determine pe cei din an- 
turajul său să jure că nu se vor 
răzbuna pe femeia prinsă. 


F. Halkin, „Une Vie grecque d'Eu- 
sebe de Samosate”, AB (1967), pp. 5-15: 
H.R. Reynolds, „Eusebius of Samo- 
sata”, DCB 2 (1880), pp. 369-372. 


Eustațiu al Antiohiei (fl. 325) 
Eustațiu s-a născut în Sida (Pam- 

filia) şi a devenit episcop al cetăţii 

Bereea (Alep), apoi a fost trans- 

ferat pentru a deveni episcop al 
marii cetăţi a Antiohiei, în 324. 
Un an mai târziu, a jucat un rol 
proeminent la Sinodul Niceea 1, 
fiind principalul teolog care a con- 
damnat teologia lui Arie. După si- 
nod, Eustațiu i-a persecutat energic 
pe simpatizanți, arieni din eparhia 
siriacă. Din acel moment, a fost 
etichetat ca duşman de către Eu- 
sebiu al Nicomidiei. Eusebiu al Ce- 
zareei, prietenul celui din urmă, 
denunțat ca arian de Eustațiu, l-a 
acuzat în schimb că este sabelian 
şi a pus umărul la depunerea lui, 
din motive administrative, la Sino- 
dul de la Antiohia, din 327. Pentru 
restul vieții sale, Eustațiu pare să-și 
fi continuat munca în calitate de 
scriitor şi apologet în Tracia (Traia- 
nopolis). Este dificil de stabilit alte 
date ulterioare despre el. Istoricii 
Socrate și Sozomen vorbesc despre 
el ca fiind în avangarda luptei an- 
tiariene din Constantinopol, din 
anul 370. Teologia sa pare să fi avut 
un vag caracter monarhianist. El 
afirmă o singură fire dumnezeiască 
și o prosopa distinctă a Tatălui de 
a Fiului care sunt, de fapt, moduri 
fundamentale de prezentare ale 
firii divine. La Niceea, Eustațiu s-a 
ridicat împotriva lui Arie, susţi- 
nând că hristologia lui implica fap- 
tul că Logosul doar locuia într-un 
vehicul de carne (lipsită de suflet), 
în timp ce credinţa creștină cerea 
ca Logosul să locuiască într-o ființă 
omenească. Așadar, el este unul 
dintre primii reprezentanți ai hris- 
tologiei antiohiene care avea să 
devină predominantă la sfârșitul 

secolului al IV-lea, prin Diodor, 
Teodor al Mopsuestiei şi Nesto- 
rie. În toată viaţa sa, Eustațiu a fost 
un critic al teologiei și stilului exe- 
getic al lui Origen. Singura omilie 
care a supravieţuit de la el, Despre 
vrăjitoarea din Endor, este un strigăt 
mobilizator pentru a lua seama 
la alegorizarea excesivă. Ieronim 
enumeră alte lucrări (pierdute), 
inclusiv tratatele Împotriva arie- 
nilor şi Despre suflet. 


R.V. Sellers, Eustathius of Antioch 
(Cambridge, 1928). 


Eustațiu al Sevastiei (cca 300-380) 


Fiul episcopului Eulalius din 
Sevastia, Eustațiu a fost educat în 
Alexandria; este posibil să fi fost 
un discipol de-al lui Arie, pe când 
acesta era încă activ ca preot aici. 
S-a întors acasă, în Biserica tatălui 
său și în eparhia armeană, spriji- 
nind cu entuziasm mişcarea asce- 
tică aflată în creştere și a fost repede 
recunoscut drept conducătorul ha- 
rismatic al asceţilor din toată regiu- 
nea. Această linie de potenţială di- 
viziune între autoritatea ascetică 
şi episcopală a dus la condamnarea 
sa chiar de propriul tată. Monahis- 
mul lui Eustațiu a avut un caracter 
radical și a insistat pe egalitatea 
de statut între monahi. Acest atac la 
adresa ierarhiei sociale a claselor 
şi sclaviei (de asemenea, se pare 
că a militat pentru alimentaţia ve- 
getariană și s-a opus căsătoriei cle- 
rului) i-a alarmat pe mulţi dintre 
ierarhii contemporani. Eusebiu al 

Nicomidiei i s-a împotrivit dato- 
rită sprijinului acordat de acesta lui 
Macedonie, rivalul său la scaunul 
Constantinopolului şi l-a denunțat 
episcopilor armeni, acuzându-l că 
este un zelot lipsit de măsură. Reac- 
ţia față de Eustațiu poate fi dedusă 
şi din actele Sinodului de la Gangra 
(cca 340), care l-a condamnat, deși 
fusese hirotonit preot în Cezareea 
în același an. Condamnarea sino- 
dală i-a permis lui Eusebiu să ob- 
ţină depunerea lui la Sinodul de la 
Antiohia, din 341. Eustațiu a de- 
venit adept al școlii homoiusiene şi, 
în calitate de episcop nou ales al 
Sevastiei (357) a participat la Sinoa- 
dele homoiusiene de la Ancira (358) 
şi Lampsacus (364). La Sevastia, 
a iniţiat construirea unui spital, 
fapt care a influenţat viziunea mo- 
nastică ulterioară a lui Vasile al 
Cezareei despre episcopii-monahi, 
o direcţie radical nouă pentru creș- 
tinism. Eustațiu a fost un important 
model pentru Vasile și l-a inițiat în 
cariera ecleziastică, amândoi fiind 
aliați împotriva lui Eunomie. Chiar 
în Antichitate, se credea că regulile 
monastice ale lui Vasile (în spe- 
cial Asketikonul) erau extrem de re- 
prezentative pentru gândirea lui 
Eustațiu (dacă nu cumva îi apar- 
ţineau chiar lui). Legătura sa cu 
Macedonie a fost una de durată, 
însă Eustațiu şi Macedonie împăr- 
tăşeau credinţa că nu era adecvat 
ca Duhul Sfânt să poată fi carac- 
terizat adecvat ca divin. Odată ce 
Macedonie a devenit conducătorul 
facțiunii pnevmatomahilor (luptă- 
torii împotriva Duhului, așa cum 

îi numeau niceenii grupați în jurul 
lui Meletie al Antiohiei), ruptura 
crescândă dintre Părinții Capado- 
cieni (care, de asemenea, îl spri- 
jineau pe Meletie) și Eustațiu nu 
putea fi ascunsă, oricât de mult a 
încercat Vasile; în cele din urmă, 
s-a produs o despărţire amară între 
Vasile și fostul său prieten, [rup- 
tură] forțată parţial de Grigorie din 
Nazianz, care a făcut presiuni asu- 
pra lui Vasile să recunoască des- 
chis dogma dumnezeirii Duhului 
şi a deofinţimii Acestuia cu Tatăl şi 
cu Fiul. Tratatul lui Vasile, Despre 
Duhul Sfânt, reprezintă despărţi- 
rea drumurilor de Eustaţiu, care 
este zugrăvit aici ca partener de 
dialog. Unii cercetători cred că tra- 
diția monastică a lui Eustațiu a 
fost menţinută de Macrina, sora 
lui Vasile, și poate fi deslușită astăzi 
în scrierile duhovniceşti ale lui 
Pseudo-Macarie (vezi Macarie cel 
Mare Il). Nu a supravieţuit nici o 
lucrare care să îi poată fi atribuită 
direct, iar familia şi prietenii lui 
Vasile au mușamalizat asiduu legă- 
tura lui Vasile cu Eustațiu după 
moartea acestuia, pentru a se dis- 
tanţa de un om pe care acum ei îl 
considerau a fi un eretic dovedit. 


]. Gribomont, „Le monachisme 
au quatrieme si€cle en Asie Mineure: 
de Gangres au Messalianisme”, în K. 
Aland și F.L. Cross, ed., Studia Patris- 
tica (TU 64; 1957), pp. 400-415; idem, 
„Eustache le Philosophe et les vo- 
yages du jeune Basile de Cesare”, RHE 
(1959), pp. 115-124; idem, „S$. Basile et 
le monachisme enthousiaste”, Ireni- 
kon 53 (1980), pp. 123-144; R.P.C. 

Hanson, The Search for the Christian 
Doctrine of God (Edinburgh, 1988), 
pp. 683-685. 


Eutihianism 


Erezia eutihianismului a fost 
prezentată publicului larg de papa 
Leon I care a dorit să promoveze 
o țintă ușoară pe care să o poată 
denunța și parodia. Prin critica- 
rea şi stigmatizarea ca eretic a lui 
Eutihie — „bătrânul cel prost”, Leon 
a echilibrat opoziţia hristologică 
în favoarea propriului scaun şi a 
hristologiei sale clare despre cele 
„două firi”, care era deja conside- 
rată extrem de imperfectă de mulți 
credincioși ce aparțineau de Biseri- 
cile vorbitoare de limbă greacă. 
Referinţa constantă la hristologia 
leonină a celor două firi ce co-există 
într-o singură persoană, dar sub- 
zistă intacte după Întrupare, părea 
pentru mulți a fi o respingere di- 
rectă a concepției Sfântului Chiril 
al Alexandriei (exprimată la Sino- 
dul de la Efes I [431] şi în tratatul 
său, Că Hristos este Unul) despre 
cele două firi ca fiind „făcute una” 
sau unite de dinamismul Întrupării, 
rezultând Un Domn, atât Dum- 
nezeu, cât şi om. Pentru o parte 
dintre chirilienii cei mai devotați, 
concepția latină despre o persoană 
care posedă două firi era foarte greu 
de distins de nestorianism (deşi 
era foarte diferită datorită insis- 
tenţei lui Leon pe unicitatea per- 
soanei divine și referința mutuală 
la firi). Eutihie părea a împărtăși 
acea concepţie și, prin urmare, 

susţinea o teologie pe care el o 
credea a fi chiriliană, dar care, în 
realitate, era concepută cu mai pu- 
ţină precauţie și slabă în privinţa 
aspectului central, cel care a deve- 
nit critic în generaţia de după Efes 
431, adică, modul în care integri- 
tatea umanităţii și divinității în 
lisus putea fi clarificată și deopo- 
trivă afirmată într-o mărturisire 
hristologică. Eutihie părea să do- 
rească revenirea la un „amestec” 
vag şi confuz între umanitate şi 
dumnezeire. Evlavia sa l-a făcut să 
dea înapoi de la admiterea faptului 
că Hristos a avut „o umanitate ca 
a noastră” care, pentru urechi mai 
puţin prietenoase, părea a sugera 
că el gândea umanitatea lui Hris- 
tos fie ca deficientă, fie aparentă, 
fie un hibrid (atât de posedată de 
dumnezeire, încât a fost absorbită 
şi extrem de schimbată în raport 
cu o umanitate obișnuită). În toiul 
atacului, pe măsură ce era purtat 
la Constantinopol prin procese si- 
nodale, apoi reabilitat la Sinodul 
de la Efes II (449) şi apoi condam- 
nat la Sinodul de la Calcedon (451), 
cu cât mai mult trebuia să pără- 
sească rolul său de agitator anti- 
latin şi să devină un vorbitor coerent 
în cadrul teologiei internaţionale, 
cu atât mai mult se îngropa în ob- 
scurităţi. El credea că era un Chiril 
al Alexandriei, însă ascuţimea lui 
nu era nici pe departe asemănă- 
toare cu strălucirea învățătorului 
său. Până la apariţia lui Sever al 
Antiohiei, facțiunea antinestori- 
ană, antilatină şi anticalcedoniană 
nu a găsit un teolog care să poată 

explica clar de ce Chiril fusese de 
părere că expresia „două firi” este o 
greșeală. Eutihianismul este adesea 
(impropriu) folosit ca o referință 
derogatorie la monofizitism. Însă 
teologii monofiziți din vremea sa 
l-au condamnat pe Eutihie fiindcă 
a negat faptul că umanitatea lui 
Hristos era deoființă cu cea a nea- 
mului omenesc. Erezia sa este cel 
mai bine înţeleasă ca o încercare 
de a susţine o concepție despre uni- 
tatea întrupată în care dumnezeirea 
absoarbe atât de complet umani- 
tatea lui lisus, încât El nu mai este 
„Dumnezeu şi om” ci „om îndum- 
nezeit”; deplin Dumnezeu, cu sigu- 
ranță, însă om doar într-un mod 
care a depășit tot ceea ce noi numim 
umanitate firească și astfel, om 
într-un sens modificat (vezi Euti- 
hie din Constantinopol). 


R. Draguet, „La Christologie d'Eu- 
tyches d'apres les Actes du Synode 
de Flavien (448)”, Byzantion 6 (1931), 
pp. 441-457; W.H.C. Frend, The Rise 
of the Monophysite Movement (Cam- 
bridge, 1972); J.A. McGuckin, St. Cyril 
of Alexandria and the Christological 
Controversy (Leiden, Olanda, 1994). 


Eutihie din Constantinopol 
(cca 378-454) 


Conducător al unei importante 
mănăstiri din Constantinopol şi 
extrem de implicat în discuţiile hris- 
tologice care au avut loc după con- 
troversatul Sinod Efes 1 (431), Eu- 
tihie a intrat în conflict cu Flavian, 
arhiepiscopul său, care negocia o 

reconciliere internaţională între 
Siria şi celelalte scaune răsăritene, 
menită a fi și pe placul Romei. 
Flavian, beneficiind de sprijinul 
Papei Leon, l-a condamnat pe Eu- 
tihie fiindcă era conducătorul fac- 
ţiunii radicale care insista pe ade- 
ziunea la gândirea lui Chiril al 
Alexandriei, excluzând orice influ- 
enţă siriacă. Doctrina hristologică 
a celor „două firi” era centrală pen- 
tru reconciliere, iar Eutihie s-a opus 
cel mai mult împotriva acestui as- 
pect. Eutihie a primit sprijin supli- 
mentar de la aristocrația bizantină 
şi de la Dioscor al Alexandriei, suc- 
cesorul lui Chiril. Procesul său 
ecleziastic va deveni Sinodul de 
la Efes II (449), care, spre marea 
nemulțumire a Bisericilor siriacă 
şi romană, l-a achitat pe Eutihie 
şi l-a condamnat pe Flavian, în 
schimb. Protestele amare ale roma- 
nilor au dus la convocarea revizio- 
nistului Sinod de la Calcedon din 
451, care i-a condamnat atât pe 
Eutihie, cât și pe Dioscor. Eutihie 
este important mai mult pentru 
rolul său de catalizator al marilor 
evenimente, decât ca teolog. Ela 
reprezentat varianta timpurie a 
teologiei despre „o singură fire” 
(mia physis) a lui Chiril, dar dusă 
la un nivel inacceptabil în privința 
căruia însuşi Chiril a avertizat în 
timpul vieţii sale. Neșansa lui Eu- 
tihie a fost, în cele din urmă, fap- 
tul că și-a îndepărtat prietenii, căci 
în final a încercat să sublinieze dum- 
nezeirea transcendentă a lui lisus, 
învățând că umanitatea Sa nu era 
deoființă (homoousion) cu cea a 

fiinţelor omeneşti obişnuite — o 
idee care a şocat restul mișcării 
prochiriliene din Bisericile egip- 
tene şi a dus la abandonarea lui ca 
eretic, precum o făcuseră Constan- 
tinopolul și Apusul (vezi eutihi- 
anism, monofizitism). 


W.H.C. Frend, The Rise of the Mono- 
physite Movement (Cambridge, 1972); 
J.A. MeGuckin, St. Cyril of Alexandria 
and the Christological Controversy (Leiden, 
Olanda, 1994). 


Evagrie Ponticul (345-399) 


Evagrie a fost un student de re- 
torică al lui Grigorie din Nazianz 
și a fost hirotonit diacon de Grigo- 
rie al Nyssei, care l-a luat la Con- 
stantinopol pentru marele Sinod 
din 381 unde, probabil, l-a asistat 
pe Grigorie din Nazianz la com- 
punerea celor Cinci cuvântări teo- 
logice. A rămas la Constantinopol 
ca diacon şi sfătuitor al succeso- 
rului lui Grigorie, Nectarie, dar a 
trebuit să fugă din oraș fiindcă s-a 
îndrăgostit de o doamnă din aris- 
tocraţie și a stârnit furia familiei 
împotriva lui. A ajuns la lerusa- 
lim și a poposit la Mănăstirea de 
pe Muntele Măslinilor, unde s-a 
sfătuit cu Melania cea Bătrână şi 
cu cărturarul origenist Rufin. În 383, 
s-a mutat în marele centru mo- 
nastic din Nitria şi a petrecut doi 
ani aici înainte să se mute, în 385, 
în Kellia, unde a rămas până la 
moartea sa. În Kellia, s-a alăturat 
unei comunități de monahi ce apar- 
ţinea intelighenţiei, sub conducerea 

lui Ammonius (vezi Frații Lungi). În 
curând, aveau să fie numiţi casnicii 
lui Ammonius și Evagrie, iar mai 
târziu, simplu, „Casa lui Evagrie”. 
În deșert, i-a întâlnit pe cei mai 
importanţi asceţi ai vremii, inclu- 
siv pe cei doi Macarie şi pe Pa- 
Iladius, şi a devenit principalul ar- 
hitect al spiritualităţii intelectuale 
din cadrul mișcării monastice tim- 
purii. Lucrările sale au avut un efect 
decisiv asupra aproape fiecărui 
mare teoretician monah care i-a ur- 
mat: între aceștia, Ioan Casian, Ma- 
xim Mărturisitorul şi loan Scăra- 
rul. Scriitorii de mai târziu au redus 
concepțiile sale origeniste explicite, 
în special, metafizica sa, care spune 
că fiecare suflet a fost odată parte 
dintr-o unitate divină, dar a căzut 
prin păcat la o existență pămân- 
tească, iar prin nevoinţă ascetică, 
poate să-și purifice intelectul spiri- 
tual pentru ca astfel să urce din 
nou la unirea cu Dumnezeu. Scrie- 
rile sale nu doar că demonstrează 
un mare accent pus pe metoda 
rugăciunii fără reprezentare, care 
depăşeşte gândirea, dar, de ase- 
menea, oferă asceţilor sfaturi foarte 
practice despre controlul stărilor 
psihologice, taxonomia virtuților 
și a viciilor și discernământul du- 
hurilor. În secolul al VI-lea, ori- 
genismul său a dus la condam- 
narea sa postmortem (vezi Sinodul 
Constantinopol II [V Ecumenic]) 
iar lucrările care au supraviețuit 
au fost fie păstrate în siriacă, fie 
reatribuite, pseudoepigrafic, unor 
alţi scriitori obscuri (ca Sfântul Nil). 
Spre sfârşitul secolului al XX-lea, 

scrierilor sale li s-a acordat o atenţie 
mai mare și s-a putut observa o 
reînnoire justificată a interesului 
pentru acest teolog, care ar trebui 
considerat pe drept unul dintre fon- 
datorii misticismului creștin. 


].E. Bamberger, Evagrius Ponticus: 
Praktikos and Chapters on Prayer (Cis- 
tercian Studies Series 4; Kalamazoo, 
Mich., 1972, 1989); G. Palmer, P. Sher- 
rard și K. Ware, ed., The Philokalia 
(vol. 1; Londra, 1979), (Selected Works 
of Evagrios, pp. 29-71); S. Brock, trad., 
The Syriac Fathers on Prayer and the Spi- 
ritual Life (Kalamazoo, Mich., 1987); 
A. Louth, The Origins of the Christian 
Muystical Tradition (Oxford, 1981), pp. 
100-113; J.A. McGuckin, Standing în 
God's Holy Fire: The Byzantine Spiri- 
tual Tradition (Londra, 2001), pp. 37-54. 


Evagrie Scolasticul (cca 535-600) 


Sirian de origine, venit în An- 
tiohia să practice dreptul, Evagrie 
Scolasticul a decis să scrie propria 
sa Istorie bisericească, imitându-i 
pe scriitorii anteriori Eusebiu, So- 
crate, Sozomen și Teodoret, pe care 
i-a citit și admirat. Istoria biseri- 
cească începută de el în jurul anu- 
lui 593 are ca punct de plecare anul 
428 şi continuă până în zilele lui 
şi este astfel o importantă sursă 
pentru chestiunile hristologice care 
au urmat Sinodului de la Efes 1 
(431), trecând prin Sinodul de la 
Calcedon (451) şi urmările sale. Nu 
este deplin informat despre con- 
troversa teologică, însă arată un 
interes viu pentru istorisirile hagio- 
grafice şi are pasaje în care critică 

istoriografia imperfectă a unor 
istorici precum monofizitul Zaha- 
ria Retorul și apologetul păgân Zo- 
simus. El urmează ideea centrală 
a lui Eusebiu, care afirmă că planul 
providenţial al lui Dumnezeu pen- 
tru societatea omenească s-a îm- 
plinit odată cu încreștinarea Im- 
periului Roman. 


P. Allen, Evagrius Scholasticus, the 
Church Historian (Louvain, Belgia, 
1981); G.F. Chesnut, The First Chris- 
tian Histories: Eusebius, Socrates, S0zo- 
men, Theodoret, and Evagrius (ed. a 2-a; 
Macon, Ga., 1986); E. Walford, trad., 
Evagrius: The Ecclesiastical History 
(Londra, 1846). 


Excomunicare 


Excomunicarea reprezenta ex- 
cluderea disciplinară a unui cre- 
dincios de la primirea Tainelor şi, 
implicit, de la comuniunea de ru- 
găciune şi tovărăşie cu adunarea 
credincioşilor, până în momentul 
în care era săvârşită pocăinţa, iar 
împricinatul putea fi reprimit în 
viața adunării creștine. Iniţial, avea 
o intenţie terapeutică, dar a devenit 
din ce în ce mai mult o sancțiune 
disciplinară şi juridică. Își are ori- 
ginea în concepția biblică despre 
Biserică drept „Israelul cel pur”, 
a cărui sfântă societate nu putea 
tolera în sine nici un element de 
pângărire cultică. Deşi conceptul 
s-a lovit în multe privinţe de to- 
leranța doctrinei împăcării pro- 
povăduite de lisus, paradigmele 
Vechiului Testament ale excluderii 

(herem) păcătoşilor din Israel au in- 
fluențat considerabil mentalitatea 
creștină (vezi anatema). Epistolele 
ioanine vorbesc deja despre ex- 
cluderea dizidenţilor din Biserică, 
ekklesia, şi nu doar din comuni- 
tatea locală. Într-o argumentație 
concisă, ni se spune că schismaticii 
dizidenţi au plecat fiindcă ei nu 
au fost dintru început membrii ai 
Bisericii (I In. 2, 19) căci, „dacă ar fi 
fost de-ai noștri”, ei nu ar fi plecat. 
Prin urmare, literatura ioanină şi 
epistolele sobornicești de mai târziu 
au apărat unitatea Bisericii împo- 
triva unui context de crescândă 
diversitate doctrinară şi socială 
în perioada gnosticismului. S-a fă- 
cut apel la exemplul Apostolului 
Pavel care a excomunicat temporar 
(„să daţi pe unul ca acesta Sata- 
nei”) un membru al Bisericii care 
încălcase normele maritale (I Cor. 
5, 1-7; vezi şi Il Cor. 2, 10-11). Un 
astfel de om era exclus din noul 
Israel până ce arăta pocăință. O 
atitudine similară se vede în in- 
strucţiunile lui lisus către ucenicii 
Săi (Mc. 6, 11), cum că ar trebui 
să-și scuture sandalele de praful 
așezărilor care nu au ascultat pro- 
povăduirea lor. Ritualul de cură- 
ţire era îndeplinit de evreii evlavioși 
care se întorceau în Israel din te- 
ritoriile păgâne pentru ca astfel 
să nu aducă praful pângăritor al 
păgânilor în Ţara Sfântă; tot ast- 
fel, cei care nu primeau mesajul 
apostolilor, implicit, cădeau din 
Israel şi li se dădea un semn al 


Dicţionar de teologie patristică 


excomunicării lor. O concepție simi- 
lară despre excomunicare se vede 
la Mt. 18, 16. În primele secole ale 
Bisericii, practica excomunicării 
nu este atestată de multe ori, deși 
este adesea mărturisită în corespon- 
denţele episcopale (precum cea a 
lui Vasile al Cezareei) cu referire 
la chestiuni locale și personale. Însă, 
după secolul al V-lea, puterea tot 
mai centralizată a episcopatului, 
care veghea asupra cultului euha- 
ristic și învățăturii doctrinale într-o 
modalitate mult mai centrată şi 
specifică orașelor mari, a făcut pe- 
deapsa excomunicării mult mai 
efectivă politic în calitate de con- 
damnare episcopală. Cea mai înaltă 
formă de excomunicare era cea 
aplicată de sinoadele episcopale. 
Sinoadele ecumenice aveau greu- 
tatea unei judecăţi imperiale și im- 
puneau exilul și confiscarea bunu- 
rilor. Pronunţarea unei astfel de 
pedepse, chiar într-un tribunal epis- 
copal local, a dobândit o „greutate” 
tot mai mare pe măsură ce Bise- 
rica putea dispune de o influență 
tot mai juridică şi, în cele din urmă, 
a putut aplica pedepse grave în 
ceea ce privește posedarea de bu- 
nuri şi de drepturi juridice pentru 
persoana care era excomunicată. 


W. Doskocil, Der Bann în der Ur- 
kirche: Eine rechtsgeschichtliche Unter- 
suchung (Miinchener theologische Stu- 
dien 3; Miinchen, 1958); ]. Gaudemet, 
„Notes sur les formes anciennes de 
l'Excommunication”, RSR 23 (1949), 
pp. 64-77. 


175 


Exegeză 


Termenul „exegeză” derivă din 
grecescul ex hegesthai, „a aduce la 
iveală” și era menit să desemneze 
extragerea implicațiilor unui text. 
În această idee, el poate fi pus în 
opoziție cu eisegesis (citirea unor 
lucruri sau înțelesuri într-un text, 
care nu erau acolo de la început). 
Exegeza a căpătat un interes deo- 
sebit în ultimii ani, ce au urmat 
teoriilor structuraliste şi postmo- 
derniste ale semnificației în nara- 
ţiune, însă vechii retori eleniști 
elaboraseră o teorie exegetică, în 
special cei din Alexandria, în cursul 
stabilirii unui canon de autori cla- 
sici sacri din rândul poeților mitici 
(mai ales Homer) și al filosofilor 
cei mai importanţi (în principal, 
Platon şi Aristotel). În Marea Bi- 
bliotecă din Alexandria, concep- 
tul de canon, care necesita tehnici 
exegetice atente atât în stabilirea 
unui text critic, cât și în stabilirea 
metodelor științifice de interpre- 
tare, a fost atent elaborat de mai 
mulți învăţaţi. Climatul intelectual 
al orașului încuraja gânditorii re- 
ligioşi să înţeleagă cum vechile 
adevăruri ale religiei (concepute 
mitic) puteau fi armonizate cu des- 
coperirile ştiinţifice și filosofice. 
Gânditorii eleniști erau deosebit de 
preocupaţi de „traducerea” vechi- 
lor povestiri poetice despre faptele 
zeilor într-o naraţiune coerentă din 
punct de vedere cosmologic și etic. 
Primul mare învăţat care va aborda 
canonul Scripturii prin prisma pro- 
cesului științific a fost Filon din 


176 


Alexandria. Lucrarea sa va avea 
o influenţă imensă asupra exegeților 
creştini care i-au urmat. La început, 
Părinţii creștini s-au mulțumit să 
ofere o citare verset cu verset a 
Scripturilor, în forma argumen- 
tării scripturistice, sau mici citate 
care sprijineau diferite puncte de 
vedere pe care doreau să le for- 
muleze, fie stabilind doctrine, fie 
ilustrând probleme de ordine şi 
disciplină bisericească. Chiar căr- 
ţile Noului Testament, în special 
Evangheliile, au avut acest caracter 
parţial referitor la vechile Scripturi. 
Nu s-a făcut referire la întreaga 
Biblie iudaică; texte atent alese 
au fost scoase şi dovedite ca „împli- 
nite” în relatările despre lisus. Chiar 
şi structura acelor prime poves- 
tiri creştine despre Evanghelie și 
Epistole au fost construite din mici 
unităţi (subiectul criticismului de- 
spre redactare și forma modernă) 
sau au fost mai degrabă scrisori 
ocazionale stimulate de probleme 
locale, decât tratate de amploare. 
Mare parte din întrebuinţarea Scrip- 
turii la Părinții Apostolici la sfâr- 
şitul secolului al II-lea păstrează 
acest caracter vechi al argumen- 
tării scripturistice. Cărţile au fost 
scrise ilustrând chiar cum pasajele 
puteau fi extrase din Scriptură și 
aplicate propovăduirii creștine. Un 
exemplu al unei astfel de Cărți de 
mărturii a supravieţuit, fiind atri- 
buită acum lui Ciprian (Ad Quiri- 
num). Însă, deja în secolul al III-lea, 
intelectuali precum primii scrii- 
tori gnostici au observat că religia 
creştină a dezvoltat un întreg set 

de afirmaţii antropologice şi cos- 
mologice care necesitau o formă 
de organizare tot mai profundă și 
mai holistică. În acest scop, ei inter- 
pretau soteriologia creştină (mode- 
lul mântuirii) printr-un set adesea 
elaborat de relatări mistice despre 
cădere și mântuire. Formele ele- 
nistice de exegeză literară seculară 
au început să fie popularizate în 
rândul primilor gnostici (chiar dacă 
elemente ale formelor elenistice 
precum alegoria și tipologia pot 
fi găsite la Apostolul Pavel și alți 
scriitori timpurii). Interpretările 
textuale alegorice, prin care ceva 
pretins de un text putea fi reinter- 
pretat într-un mod pur simbolic 
(un lucru corespunde simbolic al- 
tuia), au permis gnosticilor să își 
unească doctrinele cu scrierile evan- 
ghelice şi apostolice mai simple. 
A cauzat o tulburare imensă în rân- 
dul primilor martori patristici şi 
a fost unul dintre motivele pentru 
care Irineu a denunţat întregul plan 
al gnosticilor în lucrarea sa, A4- 
versus hnereses, susținând că stilul 
lor simbolic de interpretare tăia 
creştinismul de rădăcinile sale isto- 
rice. Irineu a făcut un lucru de laudă 
din faptul că era mai „simplu” şi 
mai „apostolic” şi, cu siguranță, 
mai legat de sensul istoric al Scrip- 
turii. Dar această lucrare deja arată 
o conștientizare sofisticată a fap- 
tului că textele scripturistice nu 
se explică pur și simplu prin sine, ci 
trebuie așezate în context, explicate 
din cauza multelor aspecte obscure 
prezente în ele și relaţionate sim- 
bolic cu alte părți din Scriptură; 

pe scurt, abordate ca oricare altă 
formă literară, cu o atenţie deose- 
bită asupra coerenţei interpreta- 
tive din partea exegetului. Irineu 
însă a stabilit un principiu impor- 
tant pe care să-l urmeze toţi exe- 
geții creştini: interpretul trebuie 
să urmeze „cugetul autorului”. În 
cazul Scripturii, acel autor era un 
apostol care a scris adevărurile pe 
care Dumnezeu le-a comunicat. 
Fidelitatea față de înțelesul (apos- 
tolic) original a devenit, prin ur- 
mare, o dovadă a apostolicităţii 
continue a Bisericii și modul pri- 
mar prin care exegetul era fidel 
autorului suprem al Scripturii. Ori- 
gen din Alexandria a fost cel care 
a pus cu adevărat baza practi- 
cilor exegetice ale Bisericii pentru 
secolele ce aveau să vină. În lu- 
crarea sa Cartea începuturilor (De 
principiis), el expune o gamă în- 
treagă de probleme exegetice (con- 
tradicțiile din relatările evanghe- 
liştilor, numeroasele „lecturi im- 
posibile” din Scriptură, problema 
corelării Vechiului cu Noul Testa- 
ment, problema stabilirii textelor 
corecte, multele pasaje dubioase 
din punct de vedere moral, aparent 
recomandate ca evlavioase) și a 
trasat un sistem pentru abordarea 
Scripturii creştine ca un întreg 
coerent. El a observat că întreaga 
Scriptură a fost dată de Dumnezeu 
„minţii luminate” a credinciosu- 
lui (în special marilor inițiați pre- 
cum Pavel și loan). Un credincios 
luminat putea vedea înțelesurile 
ascunse ale vechilor relatări prin 
„cheia” care este Hristos. Această 

analiză hristocentrică a întregii 
Scripturii a fost decisivă pentru 
gândirea sa. Folosind o interpre- 
tare întru totul hristologică, Ori- 
gen a stabilit că toată Scriptura 
conduce la lisus şi a continuat să 
conducă la El, acum în starea Sa 
slăvită de Logos divin Care coor- 
donează peste revenirea tuturor 
sufletelor la comuniunea divină 
prin iluminare intelectuală. Chiar 
şi pasaje din Noul Testament (lenti- 
lele prin care oglinda întunecată 
a „Vechiului” Testament a fost lim- 
pezită) au fost supuse iluminării 
treptate în mâinile exegeţilor creș- 
tini. Așa cum Iisus a vorbit anu- 
mite lucruri în văi, pe câmpii sau 
munți, tot așa Scriptura, spunea 
Origen, i-a învăţat pe cei simpli, 
pe cei învăţaţi și pe cei sporiți din 
punct de vedere duhovnicesc. Cei 
simpli nu ar trebui să se rezume 
în a pretinde că Scriptura nu con- 
ţine decât un înţeles literal. Ea 
poartă un astfel de mesaj numai 
pentru ei, adaptat înțelegerii lor 
sărace. Scriptura are mai multe 
niveluri de realitate, aşa cum o fi- 
inţă omenească are: suflet, trup şi 
psyche. Aşadar, Origen a abordat 
Biblia extrem de serios, ca istorie 
și text, și a fost de asemenea ca- 
pabil să iasă din Scriptură într-o 
teologie cosmologică foarte specu- 
lativă. Pare să fi format o sinteză 
a concepțiilor teologilor gnostici 
și antignostici despre problema an- 
corării istorice a textului biblic. 
Sistemul său exegetic a fost per- 
petuat de Părinții Capadocieni 
Grigorie din Nazianz şi Vasile în 

Filocalia lor (păstrând multe părți 
din De principiis, în baza autori- 
tăţii lor) şi astfel, a devenit „orto- 
dox” chiar și atunci când restul 
corpusului său de scrieri a suferit 
foarte mult în timpul mișcărilor 
antiorigeniste din secolele ulte- 
rioare. Mulţi scriitori siriaci, înce- 
pând cu secolul al IV-lea (Eusta- 
țiu al Antiohiei, Diodor și Teodor 
fiind principalii exponenți), au 
considerat lipsită de gust „alegori- 
zarea sa excesivă” (dusă la extrem 
în special de discipoli târzii pre- 
cum Didim) şi au susţinut o inter- 
pretare mai simplă, istorică și mo- 
rală a textelor. Chiar și așa, ei înșiși 
au întrebuințat adesea în interpre- 
tările lor alegoria care, pe atunci, 
era o metodă recunoscută de a 
interpreta orice tip de naraţiune. 
Opera exegetică a lui Origen a 
fost extrem de influentă în lumea 
apuseană. Ambrozie și Ieronim i-au 
fost extrem de îndatorați și l-au 
introdus ca element principal al 
exegezei latine chiar atunci când 
exegeţii înșiși nu știau că îl repro- 
duc pe Origen. Augustin a abordat 
cu atenție și cu curaj probleme 
critice ale interpretării biblice din 
vremea sa, care apăreau adesea din 
cauza unei controverse imediate 
sau locale. EI a abordat problemele 
asociate cu interpretarea literală a 
Facerii (Despre interpretarea literală 
a Facerii) şi problemele critice aso- 
ciate cu armonia narațiunilor evan- 
ghelice (Despre armonia Evanghe- 
liştilor) iar în cartea sa Despre doc- 
frina creştină a sumarizat şi stabilit 
un set de reguli care să guverneze 

interpretarea scripturistică (extrase 
în parte din donatistul Tyconius), 
care au fundamentat exegeza scrip- 
turistică drept temeiul suprem pen- 
tru toată învățătura creștină. După 
Augustin (comparabil ca autoritate 
cu Origen în Răsărit), Biserica La- 
tină a opus întotdeauna o rezistență 
sănătoasă fundamentalismului lite- 
ral în interpretarea Bibliei. Grigo- 
rie cel Mare a stabilit termenii pe 
care mare parte din exegeza latină 
i-a urmat, în cărţile sale, Marele tra- 
tat moral despre lov şi Regula pasto- 
rală, trasând (pe baza lui Augus- 
tin şi Origen) o măreaţă teorie de- 
spre cum ar trebui predicatorul 
să abordeze textul „progresiv”, din 
punct de vedere istoric, moral și 
apoi mistic, atent fiind să-și con- 
ducă ascultătorul — pe măsură ce 
interpretează textul sacru — prin 
toate nivelurile desăvârșirii spiri- 
tuale. În literatura patristică, exe- 
geza reprezintă principala cale a 
speculaţiei teologice. După secolul 
al IV-lea, majoritatea marilor Pă- 
rinţi erau în primul rând exegeți 
biblici. În perioada modernă, lucră- 
rile lor au fost tot mai adesea răs- 
colite, căutându-se propoziții dog- 
matice care au legătură cu contro- 
versele teologice. Pe vremea lor, 
chiar și polemiștii erau, mai întâi 
de toate, teologi biblişti. Este un 
adevăr faptul că exegeza revine 
tot mai mult în atenţia cercetării 
patristice contemporane. Secole de-a 
rândul, exegeza patristică a fost 
desconsiderată prin prisma punctu- 
lui de vedere îngust al liberalis- 
mului din secolul al XIX-lea, ca 

fiind imperfectă din punct de ve- 
dere istoric, însă acum beneficiază 
şi ea de o atenţie sporită. 


R.P.C. Hanson, Allegory and Event 
(Londra, 1959; retip. Louisville, Ky., 
2002): B. De Margerie, Introduction ă 
I'histoire de l'exegese (vol. 1; Paris, 1980); 
M. Simonetti, Biblical Interpretation în 
the Early Church (Edinburgh, 1994); 
F.M. Young, Biblical Exegesis and the 
Formation of Christian Culture (Cam- 
bridge, 1997). 


Exorcism 


Din grecescul exorkizo, „te [con]- 
jur” (cf. Mt. 26, 63), „exorcism” a 
devenit un termen proeminent în 
creștinismul primar, începând cu 
secolul al II-lea (cf. lustin, Dia- 
logul cu Trifon 76, 6; 85, 2), semni- 
ficând alungarea diavolilor. În ve- 
chile ritualuri de exorcizare, po- 
runca (conjurarea) dată demonu- 
lui reprezenta o parte centrală a 
procesului de alungare, ceva ce 
era comun practicii elenistice (cf. 
Filostrat, Viața lui Apollonius), iu- 
daice (Fapte 13, 6; 19, 3; Josephus 
Flavius, Antichități iudaice 8, 46-49) 
şi creștinismului primar. Relatările 
din Evanghelii despre exorcismele 
înfăptuite de lisus reprezintă arhe- 
tipul pentru toată reflecţia despre 
exorcismul creștin, iar cercetătorii 
au susținut că relatările despre exor- 
cism (cf. Mt. 9, 32-34; 12, 22-29, 
43-45; 17, 14-20; şi locurile para- 
lele) sunt ele însele printre cele 
mai timpurii secţiuni ale structu- 
rilor Evangheliei. În Noul Testa- 
ment, autoritatea (exousia) divină 

a lui lisus se află în miezul acţiunii 
sale aproape lipsite de efort, de iz- 
gonire a opresiunii demonice din 
Israel. Evangheliile descriu întot- 
deauna exorcismul drept un act 
de manifestare a apropierii Împă- 
răţiei lui Dumnezeu (Lc. 11, 14-22), 
un semn mai mare decât „vinde- 
carea” locală imediată a demoniza- 
tului. lisus este descris ca „scoțând” 
(ekballein) demonii, iar epifania pu- 
terii divine pe care EI o vădește 
producea în mod obișnuit „uimire 
(thauma) mare” în rândul marto- 
rilor. Uşurinţa şi puterea de a po- 
runci se află în contrast cu numărul 
mare de papirusuri magice care au 
supravieţuit din Antichitate, unde 
exorciștii sunt în mod tipic de- 
scrişi ca având serioase dificul- 
tăţi în a găsi cuvântul exact nece- 
sar pentru controlul demonului. 
Este probabil ca în primul secol, în 
cea mai timpurie propovăduire a 
kerygmei creştine, exorciştii să fi 
fost o parte importantă a tehnicilor 
de evanghelizare în vechile orașe, 
slujind ca preludiu al predicato- 
rilor, prin demonstrarea concretă 
şi efectivă a „puterii în numele 
lui lisus” asupra celor posedaţi și a 
celor bolnavi. Ucenicii sunt de- 
scriși de la începutul misiunii de 
propovăduire ca fiind continua- 
torii practicii exorcismului (Lc. 9, 49 
ș.u.; 10, 17; Fapte 16, 18). Practica 
exorcismului creştin a provocat o 
mare controversă, fariseii contem- 
porani pretinzând, se pare, că abi- 
litatea de exorcist a lui lisus dove- 
dea că EI Însuși era un demonizat 
(Mt. 12, 24). În secolul al II-lea, 

Celsus, de asemenea, a perpetuat 
această acuzaţie (arătând, aşadar, 
că creștinii erau încă asociaţi cu 
exorcismele) atunci când îi acuză că 
sunt implicați în magie (o infrac- 
ţiune gravă în imperiul târziu). 
Câteva dintre scrierile patristice 
sunt preocupate să distanţeze exor- 
cismul creștin de magia terapeutică, 
practicată pe scară largă în acea 
perioadă. Și mare parte dintre apo- 
logeţii care au scris despre această 
acuzaţie se axează asupra modu- 
lui în care creştinii sunt diferiți 
de ceilalți oameni, atât timp cât ei 
nu folosesc decât numele lui lisus 
(și nu ritualuri elaborate) alături 
de rugăciuni și lecturi din Scrip- 
tură (lustin, Dialogul cu Trifon 76; 
Tertulian, Apologia 23; Origen, 
Împotriva lui Celsus 7, 4; 7, 57; Co- 
mentariu la Matei 13, 7). Însă există 
mărturii clare cum că creștinii erau 
foarte interesaţi în realizarea cuve- 
nită a exorcismelor, motiv pentru 
care Evangheliile au grijă să păs- 
treze cuvintele aramaice exacte ale 
lui Iisus în cazul câtorva dintre 
exorcismele sale. Ritualul a supra- 
viețuit cel mai mult în iniţierile 
baptismale (Ipolit, Tradiţia aposto- 
lică 20-21) care implicau ungerea 
cu ulei, punerea mâinilor, facerea 
semnului crucii peste candidat, ci- 
tirea Scripturii şi „suflarea în față” 
(exuflare). Tratatul pseudo-clem- 
entin Despre feciorie (1, 12) păstrează 
una dintre primele relatări expli- 
cite despre exorcism. Despre fecio- 
rie menţionează, de asemenea, pu- 
nerea mâinilor şi ungerea cu ulei 
sfinţit ca parte a ritualului. Până 

în secolul al III-lea, exorciștii erau o 
componentă obișnuită a clerului, 
fiind menţionaţi în acest sens de 
Papa Cornelius (Eusebiu, Istoria 
bisericească 6, 43, 11). După acel 
moment, oficiul a căzut într-o re- 
lativă suspendare, supraviețuind 
în principal în ritualurile baptis- 
male şi în relatările penitenţiale 
monastice care atribuiau ispita acti- 
vităţii demonice. Ritualul formal 
al exorcismului a fost încă ocazi- 
onal invocat în cazul unor nevoi 
speciale. Mai târziu, era săvârşit 
de episcopi și preoți, folosind sem- 
nul crucii, ulei sfinţit, invocarea 
numelui sfânt şi punerea Evan- 
gheliei pe capul persoanei bolnave. 
În cărţile de cult ortodoxe, rugă- 
ciunile de exorcizare atribuite lui 
Vasile al Cezareei sunt încă între- 
buinţate, pentru trebuinţe perso- 
nale sau comune. În Biserica Latină, 
ritualul exorcismului este acum 
rar folosit şi atunci numai cu per- 
misiunea episcopului. Rugăciunile 
de exorcizare continuă vechea aso- 
ciere a bolii și a năpastei cu acti- 
vitatea demonică, iar binecuvân- 
tările animalelor și a locurilor din 
cărţile de cult ortodoxe rostite chiar 
şi în ziua de azi exemplifică acest 
lucru. 


L. Delatte, Un office byzantin d'exor- 
cisme [Athos, Ms. Lavra, 9.20]; Aca- 
demie royale de Belgique, Classe de 
Lettres, Memoires; Collection in Oc- 
tavo; seria a 2-a nr. 52; 1957); E. Fer- 
guson, Demonology of the Early Chris- 
tian World (New York, 1984); H.A. 
Kelly, The Devil at Baptism: Ritual, Theo- 
logy and Drama (Ithaca, N. Y., 1985); 

E. Sorenson, Possession and Exorcism 
in the New Testament and Early Chris- 
fianity (Tubingen, Germania, 2002); 
G.H. Twelftree, Jesus the Exorcist: A 
Contribution to the Study of the Elistori- 
cal Jesus (Tibingen, Germania, 1993). 


Extaz 


Cuvântul derivă din grecescul 
ekstasis şi înseamnă, literal, „ieşire 
din sine”. Termenul său înrudit 
(exesti: a fi în afara propriei per- 
soane) este folosit în Evanghelii 
(Mc. 3, 21), în critica la adresa lui 
lisus, sugerând că El ar fi fost ieșit 
din minţi (şi astfel, deposedat de 
sine — o acuzaţie înrudită narativ cu 
cea a fariseilor din aceeaşi Evan- 
ghelie, cum că lisus ar fi fost po- 
sedat de demoni; cf. Mc. 3, 22). În 
experienţa religioasă elenistică, de- 
posedarea extatică a unui închi- 
nător nu era necunoscută, iar ter- 
menul în sine, „a fi plin de zeu” 
(implicând o stare extatică) a de- 
venit mai târziu foarte cunoscut în 
creştinism ca „entuziasm” (enthou- 
sismos). La început, aceasta a fost 
strâns asociată cu religia dionisiacă. 
În acest context, consumul de vin 
mult era un act religios care ajuta 
la dobândirea stării de a fi plin de 
zeu. Preoteasa Pythia de la Delphi 
era, de asemenea, cunoscută pen- 
tru faptul că făcea descoperiri în 
timp ce se afla sub o stare de into- 
xicaţie indusă de droguri (fumul 
frunzelor de laur), acele oracole 
(bolboroseli) care, mai târziu, au fost 
transformate în poezie frumoasă 
de preoţii-scribi. Însă majoritatea 

atitudinilor creştine oglindesc so- 
brietatea abordărilor religiei iu- 
daice: presupun că sosirea Duhu- 
lui dumnezeiesc în suflet scoate 
în evidenţă trăsăturile sale morale 
omenești (rațiunea, conştientizarea 
și ascultarea), în loc să nimicească 
conștiința lui omenească într-o sta- 
re extatică a lipsei de rațiune. În 
această măsură, tipologia „profe- 
tică” a majorităţii Scripturii con- 
sidera apropierea de Dumnezeu 
drept o stare de uimire profundă, 
însă una în care creatura trebuia să 
fie instruită. Acesta era arhetipul 
dominant al creștinismului tim- 
puriu şi explică, probabil, de ce 
Biserica a privit, în general, expe- 
rienţele extatice cu o atitudine în- 
rudită cu ostilitatea. Biserica Corin- 
tului din primul secol cunoștea, 
cu siguranţă, experienţele extatice 
ale Duhului (precum vorbirea în 
limbi) însă Pavel, deși nu le-a in- 
terzis precis, subordonează hotărât 
aceste daruri quasi-extatice daruri- 
lor „raţionale” ale vorbirii în limbi, 
sau învăţătorilor și profeților care 
puteau instrui cu folos comuni- 
tatea (1 Cor. 12, 7-16; 14, 1-32). Însă, 
chiar şi atunci când subordonează 
religia extatică, el este foarte con- 
ştient că pretenţiile pentru auto- 
ritate spirituală pe această bază 
erau mult mai „atrăgătoare” într-un 
mediu elenistic şi, prin urmare, 
el revine la chestiunea din II Cor., 
unde, pretinde, de asemenea, că 
a trăit un extaz, înălțat fiind până 
la al treilea cer, experienţă care de- 
păşește pe oricare din cele trăite 
de adversarii săi. În acest caz, este 

din nou clar faptul că el retro- 
gradează experiența extatică (chiar 
şi atunci când pare că îi acordă 
prioritate în mod fățiș), fiindcă 
sugerează aici din nou că scopul 
extazului „mai presus de cuvinte 
omenești” era să îl înveţe în mani- 
era unui profet apocaliptic (Il Cor. 
12, 1-6) şi, deşi nu dezvăluie acea 
vedenie, el îşi comunică autori- 
tatea în multele cuvinte ale Epis- 
tolei sale. Afirmația Apostolului 
Pavel a fost deosebit de influentă 
de-a lungul veacurilor: „Şi duhu- 
rile proorocilor se supun prooro- 
cilor. Pentru că Dumnezeu nu este 
al neorânduielii, ci al păcii” (1 Cor. 
14, 32). Naşterea mișcării mon- 
taniste în Asia Mică, în cel de-al 
II-lea secol, a marcat o schimbare, 
fiindcă Montanus şi profetesa care 
făcea parte împreună cu el din 
conducerea timpurie a mișcării sus- 
ţineau că posesiunea extatică a 
Duhului este un semn al adevă- 
ratei harisme a inspiraţiei. Totuşi, 
această posesiune a lor era un 
amestec de extaz şi instruire di- 
dactică, fiindcă oracolele lor, de 
asemenea, erau adunate și con- 
semnate în scris pentru edificare 
(cărți montaniste grupate sub tit- 
lul Testimonia au fost recent recon- 
stituite din citatele culese de la 
adversarii mișcării şi din alte frag- 
mente care au supraviețuit). Mulți 
sunt de părere că valul de opozi- 
ţie stârnit în rândul comunităţilor 
creştine împotriva montaniștilor a 
cauzat, în general, o înăsprire a 
atitudinilor față de extaz în rândul 
teologilor creștini. O parte dintre 

aceste atitudini aveau să se schimbe 
de-abia la sfârşitul secolului al 
IV-lea şi atunci doar într-o mică 
măsură. Schimbarea poate fi ob- 
servată în scrierile ascetice despre 
rugăciune ale primilor monahi. 
Apare pentru prima dată la as- 
ceții sirieni. Pseudo-Macarie (vezi 
Macarie cel Mare II) începe să vor- 
bească în termeni cvasi-dionisieni 
despre „beţia trează” a sufletu- 
lui atunci când Îl experiază pe 
Dumnezeu direct (termen care se 
găsește, de asemenea, la Filon). 
Tradiţia de rugăciune evagriană 
pledează pentru extaz ca cea mai 
înaltă formă de percepţie a divi- 
nului. Aici însă există o schim- 
bare subtilă față de religiozitatea 
elenistică timpurie, fiindcă răpirea 
intelectului (harpage — precum la 
Nil, Ad Magnum PG 79, 1004) este 
înţeleasă în şcoala origenistă drept 
o transcendenţă a înțelepciunii și 
imageriei pământeşti, însă, sub nici 
o formă, un imperativ al raţiunii, 
în măsura în care este o comuni- 
une cu Logosul divin (rațiunea în 
sine). Aceasta a fost denumită 
tehnic [experienţă] „Katastatică” 
şi nu extatică (vederea răpitoare 
a lui Dumnezeu este împlinirea 
structurii înțelepciunii omeneşti ca 
icoană a lui Dumnezeu). În armo- 
nie cu această tradiție mai largă a 
lui Origen şi Evagrie, Grigorie al 
Nyssei a descris cea mai înaltă stare 
de percepţie drept un întuneric 
mistic în care sufletul a ieșit din 
sine (ekstasis) pentru a fi ridicat la 
prezenţa autentică a lui Dumne- 
zeu „pe aripile iubirii”. Scriitorul 

mistic medieval al lucrării Norul 
necunoaşterii rezumă clar această 
tradiţie origenistă (prin interme- 
diul lui [Pseudo] Dionisie Areopa- 
gitul, care a popularizat-o enorm) 
atunci când scrie: „Dumnezeu poate 
fi ajuns şi păstrat prin iubire, însă 
prin gândire, niciodată”. 


H. Crouzel, Origene et la connaissance 
mystique (Paris, 1961); R.S. Kraemer, 
„Ecstasy and Possession: The Attraction 
of Women to the Cult of Dionysus”, 
HTR 72 (1979), pp. 55-80; A. Louth, 
The Origins of the Christian Mystical 
Tradition: From Plato to Denys (Ox- 
ford, 1981); J.A. McGuckin, Standing 
in God's Fire: The Spiritual Tradition of 
Byzantium (Londra, 2001); T. Spidlik, 
The Spirituality of the Christian East 
(Kalamazoo, Mich., 1986), pp. 71-86, 
339-340. 

F 
Facundus al Hermianei (fl. 540-570) 


Facundus a fost un teolog și 
episcop nord-african. În timpul 
controversei monofizite care a ur- 
mat Sinodului de la Calcedon (451), 
a fost oponentul înverșunat al po- 
liticii lui Iustinian de condamnare 
a celor Trei capitole şi astfel a 
ajuns la Constantinopol cu scopul 
de a milita pentru ortodoxia teo- 
logiei celor trei scriitori avuţi în 
vedere: Teodor al Mopsuestiei, Teo- 
doret al Cirului şi Ibas din Edessa 
(deși avea îndoieli în privinţa lui 
Teodor). Prima sa apologie, com- 
pusă în 547-548, era intitulată În 
apărarea celor Trei Capitole. Princi- 
pala îngrijorare a lui Facundus era 
faptul că politica lui Iustinian de 
împăcare cu monofiziţii, prin con- 
damnarea celor Trei Capitole, era 
similară cu o negare a echilibrului 
hristologiei calcedoniene (care re- 
prezenta principalul său interes). 
După ce condamnarea celor Trei 
Capitole a fost reconfirmată de 
Sinodul Constantinopol II (553) 
IV Ecumenic], Papa Vigilius l-a 
condamnat pentru opoziţia sa con- 
tinuă, determinându-l astfel să scrie 
în apărarea sa două alte lucrări: 
Împotriva lui Mocianus Scolasticul 
și Epistolă despre credinta catholică, 
în apărarea celor Trei Capitole. În 
afara faptului că a fost un teolog 
perspicace, Facundus oferă impor- 
tante perspective istorice despre 
Sinodul Constantinopol II. 


R.B. Eno, „Doctrinal Authority in 
the African Ecclesiology of the 6" 

century: Ferrandus and Facundus”, 
REA 22 (1976), pp. 95-113. 


Familia 


Scriitorii perioadei apostolice 
(cf. 1 Clement) au continuat deseori 
o temă care fusese deja mult dez- 
bătută de Epistolele pauline şi pas- 
torale ale Noului Testament, care 
trebuia să inspire „codul de uz 
casnic”, un ideal social sau o figură 
de stil a Imperiului Roman târziu. 
În această casă ideală, tatăl con- 
ducea o familie liniştită și ascultă- 
toare, în care fiecare își ştia și păstra 
locul stabilit. Reprezenta un con- 
trast evident față de atitudinea apo- 
caliptică a lui lisus faţă de „valorile 
familiei”, în condiţiile în care EI 
părea adesea să îndemne la submi- 
narea lor (cf. Mc. 3.31-35; 10.28-30; 
Mt. 10, 35, 37-38). În literatura apos- 
tolică, această imagine elenistică 
obișnuită a unei societăți ordonate 
precum o gospodărie era de re- 
gulă aplicată Bisericii şi în special 
pentru a sprijini ordinea bună și 
disciplina în îndemnul adresat cre- 
dincioşilor de a se supune conducă- 
torilor lor. Experienţa creștină cea 
mai timpurie era fundamentată pe 
dezvoltarea Bisericilor, urmând mo- 
delul familiei romane extinse și 
probabil creștinii au continuat să 
se întrunească în case particulare în 
vederea cultului până în secolul 
al II-lea. Pavel mărturiseşte origi- 
nea misiunii creștine atunci când 
trimite sau primește frecvent sa- 
lutări din partea diferitelor „case” 
(Rom. 16, 10; Filip. 4, 22). El vorbeşte 

despre diferitele case care au fost 
convertite într-o clipă (probabil 
după ce capii familiilor au adop- 
tat noua credinţă; cf. | Cor. 1, 16; 
Fapte 16, 15). De asemenea, Pavel 
întrebuințează imaginea „casnicilor 
credinței” (Gal. 6, 10) şi „casnicii 
lui Dumnezeu” (Ef. 2, 19) pentru 
a desemna Biserica aleasă. Gân- 
direa elenistică mai timpurie a 
schiţat forma „codului de uz cas- 
nic”, în special în ceea ce priveşte 
modul în care societatea „își fixase 
locurile” care erau relativ prede- 
terminate de Dumnezeu. Acţiunea 
de răsturnare a ordinii sociale nu 
era un lucru recomandabil. Aceasta 
ar putea explica de ce, în ciuda sus- 
ţinerii unor noi libertăţi şi egalități 
(Gal. 3, 28), creştinismul a obser- 
vat cu întârziere natura imorală a 
sclaviei, un sprijin atât de funda- 
mental chiar pentru codul casnic/ 
familial pentru care milita. Seco- 
lele de gândire greacă au făcut 
aproape o axiomă în Antichitate 
din concepția că femeile (în general) 
nu ar trebui să fie educate și ar tre- 
bui limitate doar la universul inte- 
rior a casei și la treburile gospo- 
dăreşti, în timp ce bărbatului i se 
rezerva lumea „exterioară” a poli- 
ticii, conducerii, retoricii, afaceri- 
lor publice și adunărilor sociale. 
Imaginea idealizată a stăpânului 
patern al casei (rareori în casă), cu o 
soţie modestă și docilă și copii care 
să-l ajute, deşi evocată uneori de 
scriitorii patristici (cf. Didascalia 
siriacă) şi susţinută ca fiind pla- 
nul instituit de Divinitate pentru 
vindecarea „tendinței mai firești 

a femeilor” către faptele frivole 
(Clement Alexandrinul, Pedagogul 
2, 33, 2; Epistola către Aristeas 250) 
a fost dintotdeauna mai mult o fi- 
gură de stil retorică, decât o analiză 
serioasă, în afara descrierii realită- 
ţilor sociale specifice creştinismu- 
lui timpuriu. Starea domestică a 
familiilor creştine trebuie să fi fost 
mai mult sau mai puţin precum 
cele câteva referințe care pot fi găsite 
în afara textelor retorice burgheze, 
în special comediile Antichității, 
unde poate fi întâlnită o gamă 
mai largă de personaje. Chiar și așa, 
textele pauline care indică faptul 
că femeile ar trebui să se supună 
soţilor lor s-au bucurat de o deo- 
sebită importanţă în rândul scrii- 
torilor timpurii (Tit 2, 5; Ef. 5, 21-25; 
1 Pt. 3, 1; Ignatie, Către Policarp 5; 
Irineu, Adversus haereses 4, 20, 12; 
5, 9, 4). lar aceasta poate fi un mo- 
tiv parţial pentru obiceiul răspân- 
dit în Antichitate ca bărbaţii în 
vârstă să se căsătorească cu femei 
mult mai tinere şi lipsite de edu- 
cație. Gândirea patristică despre 
valoarea familiei a fost ocupată în 
mare parte cu scrieri despre natura 
eticii sexuale, care susțineau în prin- 
cipal o abordare severă de inspi- 
raţie stoică, ce considera că acti- 
vitatea sexuală este permisă doar 
dacă are drept scop procreaţia (cf. 
Lactanţiu, Instituţiile divine 6, 23). 
După secolul al IV-lea (cf. Sinodul 
de la Elvira), comportamentul se- 
xual a intrat progresiv sub exa- 
minarea minuțioasă și controlul de- 
liberat al episcopilor tot mai asceți. 
Literatura patristică a condamnat 

constant și cu înverșunare infanti- 
cidul şi avortul şi a susținut puter- 
nic fidelitatea monogamă, fiind un 
factor în stabilizarea gospodăriilor 
creştine, în comparaţie cu cele pă- 
gâne și, fără îndoială, în creşterea 
fecundității, proliferării și a ratei de 
supravieţuire pentru familiile şi 
femeile creştine. Apariţia ascetis- 
mului, ca valoare puternic promo- 
vată după secolul al IV-lea, a afectat 
la fel de mult femeile, cât și băr- 
baţii. Macrina, sora lui Grigorie 
al Nyssei, care dă mărturie despre 
influenţa sa puternică asupra în- 
tregii familii (inclusiv asupra lui 
Vasile, care o ignoră în scrierile 
sale) este un studiu de caz despre 
cum viaţa ascetică își permitea noi 
posibilități de libertate și autode- 
terminare în Biserică. Femeile bo- 
gate, alegând fecioria sau văduvia 
(mai degrabă decât recăsătorirea, 
precum impunea statul) au putut 
să păstreze controlul asupra veni- 
turilor, de regulă moştenite (de la 
soţii lor mult mai în vârstă). Fe- 
meile ascete precum Melania cea 
Bătrână demonstrează remarcabil 
această idee. În perioada bizantină, 
femeile ascete care făceau parte 
din aristocrație erau capabile să 
exercite o presiune considerabilă 
asupra politicilor ecleziastice şi își 
exercitau propriile ritualuri de aso- 
ciere, adesea legate de slujbele de 
vecernie, mesele în comun și aju- 
torarea săracilor. Dacă progresul 
social extindea influenţa femeilor 
în biserică, vremurile de insecuri- 
tate militară o micșorau din nou. În 
general, datorită dominaţiei asce- 

tismului asupra majorităţii litera- 
turii patristice şi a condiţiilor soci- 
ale ale imperiului târziu nu este sur- 
prinzător, dar este, fără îndoială, 
dezamăgitor, faptul că reflecția pa- 
tristică asupra familiei nu s-a ex- 
tins şi la analizarea mai extinsă a 
temei iubiri reciproce, sprijinu- 
lui și comunităţii intime, așa cum 
s-ar fi aşteptat de la ea. 


P.M. Beagon, „The Cappadocian 
Fathers, Women and Ecclesiastical 
Politics”, VC 49, 2 (1995); V. Burrus, 
Chastity as Autonomy (Studies in Wo- 
men and Religion 23; Lewiston, N. Y., 
1987); E.A. Clark, Women în the Early 
Church (Message of the Fathers of the 
Church 13; Del., 1983); S. Dixon, The 
Roman Family (Londra, 1992); S. Elm, 
Virgins of God: The Making of Asceti- 
cism in Late Antiquity (Oxford, 1994); 
M. Moxnes, ed., Constructing Early 
Christian Families: Family as Social Rea- 
lity and Metaphor (Londra, 1997); G. 
Nardin, Famiglia e societă secondo i Padri 
della Chiesa (Roma, 1989), ].M. Petersen, 
Handmaids of the Lord: Contemporary 
Descriptions of Feminine Asceticism in 
the First Six Centuries (Kalamazoo, Mich., 
1996); M. Sheather, „The Eulogies on 
Macrina and Gorgonia, Or: What 
Difference Did Christianity Make?”, 
Pacifica 8 (1995), pp. 22-39; P. Veyne, 
ed., A History of private Life: From Pagan 
Rome to Byzantium (Cambridge, Mass., 
1987). 


Fecioara Maria 


Preasfânta Fecioară Maria a fost 
încă de la început un subiect de in- 
tensă fascinaţie şi devoțiune pentru 
creștini. Cultul Fecioarei a atins pro- 
porţii foarte înalte prin imboldul 

marilor retori ascetici ai erei patris- 
tice clasice din secolul al IV-lea și 
al V-lea, însă nu există propriu-zis 
nici o generaţie a vechii Biserici 
unde să nu se observe un interes 
aparte pentru Fecioara Maria, mai 
ales dacă luăm în consideraţie dese- 
nele murale din vechile centre de 
pelerinaj, precum şi marile texte ale 
teologilor patristici. Dacă ţinem 
seama de adevărul general că tex- 
tele evanghelice redau în toate ipos- 
tazele o singură figură (adică pe 
Iisus), va trebui să acordăm o aten- 
ţie sporită textului de fiecare dată 
când apare un ucenic într-un relief 
mai pronunţat (de obicei, e vorba 
despre Petru sau Pavel) un feno- 
men ce reflectă marile tensiuni din 
transmiterea autorității în comuni- 
tățile timpurii. Despre texte ca Evan- 
ghelia după Marcu 10, 35-40, unde 
Iacov şi loan primesc pentru puțină 
vreme un rol central (chiar dacă 
aici Marcu îi critică), se consideră că 
reflectă anumite panegirice pos- 
tume închinate ucenicilor martiri- 
zaţi, adunate de Biserică până la 
jumătatea primului secol şi deja 
„tradiționale” în vremea fixării în 
scris a Evangheliilor, către finalul 
aceluiași secol. În lumina acestor 
observaţii, apariţiile Fecioarei Maria, 
maica lui lisus, în textul Noului 
Testament se disting printr-o mă- 
iestrie literară și modelare textuală 
de excepție. Fecioara Maria se înfă- 
ţișează, cu mult mai mult decât 
primii ucenici (inclusiv Petru, ex- 
cepţie făcând doar Pavel, ucenicul 
din „a doua generație”, căruia auto- 
rul Faptelor Apostolilor i-a închinat 

o hagiografie deosebit de întinsă), 
ca personajul dominant al Noului 
Testament care face să înainteze 
relatarea faptelor mântuitoare ale 
lui lisus. Pe baza argumentului 
că un ucenic descris la nivelul cel 
mai timpuriu al textelor este unul 
care a avut mai înainte un impact 
semnificativ asupra chipului miș- 
cării creştine primare, este pe dep- 
lin logic să deducem că Fecioara 
Maria a avut de jucat un rol esen- 
ţial nu doar asupra formării lui 
lisus Însuși, ci și asupra dezvol- 
tării creştinismului din perioada 
ulterioară. Această concluzie este 
exprimată simbolic în texte pre- 
cum Lc. 2, 51, Fapte 1, 14 și In. 19, 26, 
dar se poate extrage și din felul 
în care Josephus Flavius (care în 
general nu e un susținător al „miş- 
cării lui lisus”) îi privește în Anti- 
chitățile iudaice pe lisus şi Iacov, 
fratele Domnului, anume ca pe 
două personalităţi memorabile ale 
iudaismului din vremea lui. Pe 
primul îl socotește un soi de „caz 
nefericit” (cel puţin așa se deduce 
din versiunea originală a textu- 
lui) (Antichități iudaice 18.3), pe al 
doilea, un interpret de seamă al 
Torei din acea perioadă. Poziţia 
Fecioarei Maria înăuntrul acestei 
„Şcoli de familie” a Torei nu poate 
fi pusă pe seama unui accident; 
aşa încât prima ei apariţie istorică 
va fi făcut în cercurile timpurii din 
preajma lui lisus impresia unui 
„figuri matriarhale a Torei”. Din 
perspectiva evangheliștilor, Fe- 
cioara Maria se înfățișează mai în- 
tâi ca „mamă a Celui ales”. Figura 

ei este expusă în relatările nașterii 
lui lisus din Evangheliile după Ma- 
tei și Luca, în forme care provin 
dintr-un amestec al unor arheti- 
puri biblice: cel al femeii sterpe ce 
se roagă şi primeşte binecuvânta- 
rea unui mare profet (ca în cazul 
Anei și al copilului ei, Samuel) și 
cel al şirului femeilor din istoria 
Israelului, care se întinde până la 
Mesia (ca în genealogiile lui lisus). 
În relatările naşterii lui lisus, Fe- 
cioara Maria se înfățișează ca un 
ucenic contemplativ „punând în 
inima ei” tot ce se petrecea (cf. Lc. 
2, 19; 2, 33; 2, 52) şi împlineşte o 
vocaţie a suferinţei câtă vreme lisus 
este copilul ei (Lc. 2, 35). Chiar și 
în tradiţia sinoptică (astfel, cu o 
generaţie înainte de menţiunea 
făcută în cea de-a patra Evanghe- 
lie) Fecioara Maria este martorul 
credincios (martys) în kerygma pă- 
timirii lui Hristos. Părţi ale tradi- 
ţiei marcane reflectă un anumit 
antagonism mascat față de Fecioara 
Maria și familia lui lisus (obser- 
văm mai întâi absenţa unei relatări 
a nașterii lui lisus, dar vezi şi Mc. 
3, 19-35) care ar putea fi foarte 
bine atribuit faptului că Marcu 
reflectă, în general, o Evanghelie 
„paulină”, într-o perioadă în care 
sunt bine cunoscute conflictele 
Apostolului Pavel cu lacov și fa- 
milia lui Iisus pe tema legiuitei pri- 
miri a păgânilor în comunitatea 
creștină. Marcu ia partea tradiției 
pauline, potrivit căreia credința 
produce o legătură de „familie” cu 
lisus mai puternică decât sângele. 
Dar puterea legăturii de sânge cu 

lisus nu este de subestimat în pe- 
rioada cea mai timpurie a creștinis- 
mului, mai ales în Palestina dina- 
intea distrugerii templului din anul 
70 d.Hr. Pe atunci, importanţa Fe- 
cioarei Maria trebuie să fi fost deja 
foarte ridicată. Dacă nu ar fi fost 
astfel, fără îndoială că propovă- 
duitorii creștini ar fi evitat relată- 
rile tradiționale despre nașterea din 
fecioară a lui lisus. Desigur că acest 
aspect al tradiţiei sporeşte slava 
lui lisus și reflectă prestigiul atașat 
Mariei ca Mireasă Fecioară a lui 
Dumnezeu (cum aspirase dintot- 
deauna Israelul să fie), însă, cu 
toate acestea, relatarea despre naș- 
terea „nefirească” a lui lisus a con- 
stituit o povară apologetică la care 
creștinii ar fi vrut adesea să re- 
nunţe (după cum se poate vedea 
în controversele legate de această 
temă prezente în literatura apolo- 
getică iudeo-creștină din secolele 
ulterioare). În Evanghelia după loan, 
Fecioara Maria facilitează mani- 
festarea publică a slavei lui lisus 
în Cana Galileii (In. 2, 1-12), apoi din 
nou pe cruce (In. 19, 25-27), unde 
ea este „femeia” arhetipală (noua 
Evă), care devine garantul validi- 
tății mesajului kerygmatic al uce- 
nicului mult-iubit (adică primirea 
simbolică în îngrijire a mamei lui 
lisus îi legitimează succesiunea la 
propovăduirea mesajului Aces- 
tuia). Această teologie embrionară 
a fost dezvoltată considerabil în 
secolul al doilea de Irineu (Adver- 
sus haereses 3, 22, 4; 3, 18, 1; 5, 19, 1) 
şi de Iustin Martirul (Dialogul cu 
Trifon 100, 4-6), ambii comparând 

explicit pe Fecioara Maria cu o nouă 
Evă care repară căderea primeia, 
tot aşa cum Fiul ei, al Doilea Adam, 
repară căderea neamului lui Adam. 
La niciunul dintre acești doi teo- 
logi nu există vreo sugestie a ridi- 
cării Mariei la rangul de principiu 
mântuitor independent. Rolul ei 
de „antitip” în procesul mântuirii 
(vezi alegorie) este prezentat me- 
reu ca pârgă a lucrării mântuitoare 
a Fiului. Şi la Ignatie din Antio- 
hia (Către efeseni 18, 2; 7, 2; 19, 1; 
Către trallieni 9, 1; Către smirneni 
1, 1) găsim aceeași idee despre lu- 
crarea credincioasă a Fecioarei Ma- 
ria ca prim ucenic. Preocupat de 
problema dochetismului, Ignatie 
face referire la Fecioara Maria ca 
să scoată în relief umanitatea lui 
lisus. Așadar, pentru toţi scriitorii 
patristici timpurii, Fecioara Maria 
joacă, din punct de vedere teolo- 
gic, rolul de martor hristologic, un 
aspect imortalizat în titlul ei bizan- 
tin de Hodegitria: cea care „arată 
calea” către Fiul ei. Idei similare se 
regăsesc și la Tertulian; el începe 
să pună accentul pe fecioria Mariei, 
care, prin modelul ei de curăţie ori- 
ginară, se arată potrivită primirii 
Logosului care „face toate lucru- 
rile noi” prin întrupare (Tertulian, 
Despre trupul lui Hristos 17). Ori- 
gen este acela care a popularizat 
intens titlul de Născătoare de Dum- 
nezeu (Theotokos), însă Chiril al 
Alexandriei îl va transforma într-o 
importantă mărturisire ecumenică 
de credinţă la Sinodul de la Efes 1 
(431). Din acel moment, atât Bise- 
rica latină, cât şi cea greacă vor 

folosi mereu acest titlu ca referință 
primară la Fecioara Maria. Cele- 
lalte titluri folosite în mod obișnuit 
sunt: „Preacurată” (Achrantos, Pan- 
agia) şi „pururea Fecioară” (Aei- 
parthenos); ambele titluri au căpătat 
greutate la Sinodul de la Constan- 
tinopol II din 553 şi la Sinodul de 
la Niceea II din 787. Scriitorii as- 
cetici din secolul al IV-lea au văzut 
în fecioria Mariei un model de re- 
tragere ascetică din lume, în conso- 
nanţă cu tendinţa ei de a „pune în 
inimă” toate lucrurile, aşa cum men- 
ționează Luca. În felul acesta, Fe- 
cioara Maria va deveni atât pentru 
asceții apuseni (mai ales pentru Am- 
brozie şi pentru Ieronim), cât şi din 
Răsărit (în special pentru Proclus 
din Constantinopol și loan Damas- 
chinul), isihastul arhetipal (misti- 
cul contemplativ) şi maica tuturor 
asceţilor feciorelnici. După seco- 
lul al V-lea, locul Fecioarei Maria 
în viaţa devoţională și liturgică a 
Bisericii şi, în cele din urmă, în 
iconografie (vezi artă) reflectă in- 
fluenţa sa puternică asupra imagi- 
nației clerului și laicatului din An- 
tichitatea creștină. După Hristos, 
ea va fi socotită cel mai puternic 
mijlocitor (şi este interesant de ob- 
servat că întreaga iconografie o zu- 
grăveşte ca Împărăteasă Mamă — 
Basilissa), sfântul suprem, care 1 
se poate adresa direct lui Hristos 
şi care mijloceşte pentru suferin- 
ţele de pe pământ, la fel cum mij- 
locise pentru mirii săraci din Cana 
şi dobândise pentru ei (și pentru 
întreaga lume) vărsarea vinului cel 
nou. Sinodul de la Niceea II (787) va 

stabili că cinstirea arătată Fecioarei 
Maria trebuie să fie mai presus de 
cea acordată sfinţilor. În timp ce 
adoraţia (Jatreia) poate fi adusă doar 
lui Dumnezeu, iar sfinţilor li se acor- 
dă venerație (ouleia), slava deo- 
sebită a Fecioarei (pe care rugăciu- 
nile liturgice bizantine o socotesc 
singura făptură omenească fără pată) 
cere aşa-numita /mperdouleia, care 
se traduce prin „supravenerare”. 


R-E. Brown, et al., ed., Mary în the 
New Testament (New York, 1978); S.A. 
Campos, ed., Corpus Marianum Patris- 
ticum (6 vol. in 7; Burgos, Spain, 
1970-1981); H. Graef, Mary: A History 
of Doctrine and Devotion (2vol.; New 
York, 1963-1965); ]. McHugh, The Mother 
Of Jesus în the New Testament (New 
York, 1975); P.F. Palmer, Mary în the 
Documents of the Church (Philadel- 
phia, 1952). 


Feciorie 


Creştinismul, în cele mai vechi 
forme ale sale, în apocaliptica si- 
riacă de la baza textelor Noului 
Testament, a adoptat o atitudine 
puternic ezitantă faţă de cultura 
lumească. În tradiția evanghelică 
ioaneică, chiar şi termenul „lume” 
(kosmos) este utilizat ca numitor 
comun al tuturor forțelor indife- 
rente sau chiar ostile mesajului 
mântuirii (In. 1, 10; 14, 17; 15, 18-19; 
17, 25). Puternicul mesaj al lui lisus 
de a pune grija pentru Împărăţia lui 
Dumnezeu înaintea oricărei alte 
preocupări, chiar și a obligațiilor 
sacre şi a legăturilor de familie 
(Mt. 19, 29), şi-a găsit o audiență 

receptivă în structurile timpurii 
ale Bisericii, astfel încât existența 
unor oameni sfinţiți în vederea vie- 
ţuirii în feciorie (femei şi bărbaţi), 
ducând o viaţă ascetică plină de 
râvnă în inima diverselor comuni- 
tăți locale pare să fi fost un aspect 
important al creștinismului din Siria 
de la începutul secolului al II-lea, 
cu mult înainte ca mișcarea mona- 
hală din secolul al IV-lea să popu- 
larizeze acest stil de viaţă şi ca 
acesta să devină central pentru Bise- 
rica din perioada antică. Cuvintele 
lui lisus despre subordonarea do- 
rinţei sexuale grijii față de Împă- 
răția lui Dumnezeu (Mt. 19, 12) și 
recomandarea fecioriei de către 
Pavel ca răspuns potrivit sfârșitu- 
lui vremilor (I Cor. 7, 25-31) şi-au 
găsit un ecou în tradiţia creștină 
timpurie, aşa cum e atestată ea în 
cartea Apocalipsei (Apoc. 14, 4). 
Aici, feciori sunt cei ce trăiesc în 
curăția inimii, alcătuind miezul 
Bisericii care Îi slujesc Hristosului 
Ceresc și care reprezintă pârga 
celor izbăviți. Și o menţiune în tre- 
cere din Faptele Apostolilor 21, 9 
ne spune că Filip evanghelistul avea 
patru fiice care erau proorociţe 
fecioare (două dintre ele au rămas 
în această stare toată viaţa, potri- 
vit mărturiei lui Eusebiu, Istoria 
bisericească 5, 24, 2). Acest detaliu 
despre fecioare creștine, care duc 
un stil de viaţă ascetică în scopul de 
a sluji ca „martore” ale Evanghe- 
liei într-un chip profund apoca- 
liptic, marchează o legătură foarte 
veche și foarte strânsă în gândirea 
creștină între ideea de detașare 

evanghelică de patimile lumeşti și 
abstinenţa sexuală. Cu alte cuvinte, 
creștinismul primar exaltă absti- 
nența sexuală nu ca un factor social 
(Pavel îndemna la viaţă solitară 
ca la ceva „folositor” în I Cor. 7, 35), 
ci ca un semn al răsturnării esha- 
tologice (aşa este descris acest stil 
de viaţă de Atanasie la sfârșitul 
lucrării De incarnatione). Femeile 
care se păstrau fecioare se pare că 
au trăit în primele patru secole creș- 
tine în inima comunităţilor urbane, 
adăpostite în casele părintești sau 
în alte familii. Există unele dovezi 
care sugerează că, de exemplu, în 
Siria, primirea deplină în Biserică 
prin botez era rezervată numai 
celor care renunţau la iubirea conju- 
gală. Practica va fi abandonată în 
secolul al III-lea și denunțată ca 
encratism, dar se poate ca numai 
asceții celibatari („feciori duhovni- 
ceşti”, dacă nu cumva chiar vir- 
gini la propriu) să fi primit împăr- 
tăşania, aceștia fiind Ihidaya, „fiii 
şi fiicele Legământului”. Omiliile 
pseudo-clementine dovedesc că aceste 
comunități erau destul de obiș- 
nuite în secolul al III-lea în Siria. 
Tradițiile de acest tip, unde numai 
asceții puteau fi botezați, vor face 
ca cele mai vechi comunități siri- 
ene să fie tot mai predominate de 
asceţi virgini. Deși femeile fecioare 
stăteau închise în casă, totuşi ele 
se înfățișau la biserică pentru ru- 
găciunile obișnuite, care erau orga- 
nizate destul de des, astfel încât 
impactul lor asupra vieții publice 
şi ritualurilor Bisericii trebuie să fi 
fost considerabil. Odată ce bărbaţii 

adoptau un stil de viață celibatar și 
asumau simbolic rolul de „feciori 
duhovnicești”, ei aduceau această 
slujire din zona domestică în sfera 
publică; așa se face că, după seco- 
lul al IV-lea, asistăm la cooptarea 
masivă a rangurilor bisericești de 
asceţii celibatari. Textul siriac cu 
titlul Epistola către fecioare, un pro- 
test împotriva practicii bărbaților 
şi femeilor celibatari de a împărți 
acelaşi acoperiș (vezi și Canonul 3 
al Sinodului de la Niceea), aruncă 
o lumină suplimentară asupra orga- 
nizării comunităţilor ascetice, unde, 
din câte se pare, femeile asceți se 
adunau în grupuri și beneficiau 
de protecţia socială a fraților. Ig- 
natie a fost unul dintre primii care 
au avertizat împotriva „mândriei” 
fecioarelor (Către Policarp 5, 2), 
gest care sugerează că avusese oca- 
zia să regrete influenţa lor socială 
la Antiohia, pe când îi trimitea sfa- 
turi mai tânărului episcop, Policarp. 
Succesiunea apostolică a lui Ipolit 
vorbeşte și ea despre un ordin al 
fecioarelor care trăiesc acasă, sub 
îndrumarea duhovnicească a epis- 
copului. După explozia de viață 
ascetică din secolul al IV-lea, multe 
femei creștine au început să pri- 
vească tot mai des către comuni- 
tatea monahală și să găsească aici 
o vocaţie atrăgătoare. Scriitorii pa- 
tristici, ei înșiși tot mai adesea re- 
prezentanțţi ai clasei ascetice, au 
alcătuit întinse tratate în care reco- 
mandau viaţa feciorelnică şi o con- 
siderau superioară căsătoriei. Pri- 
mul care a scris în aceşti termeni este 
Ciprian (Despre portul fecioarelor); 

un alt scriitor este Tertulian, la care 
găsim multe informații în tratatul 
său Despre vălul fecioarelor. Ulterior 
acestor scrieri, se pare că „pur- 
tarea vălului” şi a hainelor sim- 
ple a devenit semnul distinctiv al 
fecioarelor creştine. Metodiu din 
Olimp compune, la sfârşitul seco- 
lului al III-lea, o versiune creștină 
a Banchetului lui Platon, intitulată 
Ospățul celor zece fecioare, în care 
prezintă un lung elogiu al vieţii 
caste. Un text clasic ce afirmă „supe- 
rioritatea” vieţii ascetice în fecio- 
rie este poemul lui Grigorie din 
Nazianz Elogiul fecioriei (Carmen 
1, 2, 1). După reluarea acestei ati- 
tudini în Dialogurile lui Grigorie 
cel Mare, ea va se statornici în creş- 
tinismul latin până la apogeul E- 
vului Mediu. Grigorie al Nyssei, 
Ambrozie, Vasile al Cezareei, loan 
Hrisostom și Augustin au scris cu 
toţii tratate întinse despre fecio- 
rie. Lucrarea Viaţa Sfintei Macrina, 
alcătuită de Grigorie al Nyssei de- 
spre propria lui soră, atestă și ea 
un fenomen remarcabil în secolul 
al IV-lea, când mai multe femei 
cunoscute prin bogăţie și putere 
(cum ar fi Sinclitichia, Macrina, 
Melania cea Bătrână, Olimpia din 
Constantinopol sau împărăteasa 
Pulcheria, în secolul al V-lea) se 
vor folosi de viața feciorelnică spre 
a păstra controlul personal asupra 
proprietăţilor familiei, extinzând 
astfel autodeterminarea femeilor 
în societatea antică. Este paradoxal, 
dar nu mai puţin adevărat, că adop- 
tarea fecioriei ascetice de către fe- 
meile creştine a reprezentat pentru 

ele o mutare socială eliberatoare. 
Puterea de mijlocitor a celui care 
trăia în feciorie a devenit un factor 
notabil în hagiografia şi iconogra- 
fia creştină veche (zidul de nord 
al mănăstirii San Apollinare Nuovo 
de la Ravenna ilustrează acest fapt). 
Observaţia aceasta e şi mai vala- 
bilă dacă sfântul trăitor în feciorie e 
şi martir, iar câteva dintre femeile 
asceţi au fost, căci atrăseseră aten- 
ţia persecutorilor tocmai în virtutea 
notorietății lor locale. Şirul fecioa- 
relor din listele vechilor martiri este 
remarcabil. Cele mai multe scrieri 
patristice, alcătuite toate de băr- 
baţi, fac elogiul fecioriei în termeni 
de „logodire duhovnicească” cu 
Hristos. Astfel, chiar și atunci când 
elogiază renunţarea ascetică la că- 
sătorie, bărbaţii teologi o concep 
în termeni matrimoniali. Puținele 
voci feminine care au pătruns în 
literatura creştină nu sugerează nici 
ele ceva diferit. 


P. Brown, The Body and Society: 
Men, Women, and Sexual Renunciation 
on Early Christianity (New York, 1988); 
H. Von Campenhausen, Tradition and 
Life in the Church (Philadelphia, 1968), 
pp. 90-112; S. Elm, Virgins of God: The 
Making of Asceticism in Late Antiquity 
(New York, 1994); J.A. McNamara, A 
new Song: Celibate Women în the First 
Three Christian Centuries (New York, 
1983); ]. Salisbury, Church Fathers: In- 
dependent Virgins (New York, 1991); 
C.H. Turner, „Ministries of Women 
in the Primitive Church: Widow, Dea- 
coness, and Virgin, in the First Four 
Christian Centuries”, în H.N. Bate, ed., 
Catholic and Apostolic (Londra, 1931), 
pp. 316-351. 


Dicţionar de teologie patristică 
Felicitas vezi Perpetua și Felicitas 


Femei, creștine din perioada veche 
(vezi antropologie, ascetism, 
Cassia, diaconi, Egeria, familie, 
Macrina, căsătorie, Melania, 
montanism, Olympia, Perpetua 
și Felicitas, Pulcheria, etică 
sexuală, Sinclitichia, Fecioara 
Maria, fecioare, văduve). 


Literatura patristică a urmat 
multe dintre obiceiurile sociale şi 
presupoziţiile intelectuale ale vechii 
lumi grecești. În lumea intelec- 
tuală, femeile ţineau de domeniul 
„privat”, în timp ce bărbaţii, de do- 
meniul „public”. Casa, interiorul 
domestic, erau socotite „feminine” 
de către spiritul grecesc, iar spaţiul 
deschis al agorei, asocierea în pu- 
blic şi (lucrul cel mai important), 
„cuvântarea” (logos) erau mascu- 
line. Textualitatea (grecii au înţeles 
întotdeauna „cuvântul” ca discurs 
public) era aşadar parte a dome- 
niului masculin. lar textualitatea 
a devenit și sursa istorică princi- 
pală. E limpede că femeile bogate 
din Antichitate erau educate și in- 
tegrate culturii textuale, dar nu era 
deloc ceva obişnuit ca femeile în 
general să fie educate, cel puţin nu 
la nivelul unei şcoli de retorică din 
marile cetăţi. Aceasta duce inevi- 
tabil la marea problemă a „invizi- 
bilităţii textuale” a femeilor (prin 
comparaţie cu bărbații, cel puţin) în 
analele societăţii greco-romane şi 
mai ales în cele ale creștinismului 
din perioada veche. Se vorbește con- 
siderabil despre femei, dar mereu 

din punctul de vedere masculin. 
Reprezentările scenice ale literaturii 
grecești rezumă fidel această si- 
tuaţie: personajele care prezintă 
perspectiva feminină utilizează cu- 
vintele puse în gura lor de autori 
masculini pentru beneficiul exclu- 
siv al unor spectatori masculini și 
sunt ele însele (după cum cerea 
legea) interpretate de actori mas- 
culini travestiţi. În Biserica veche, 
femeile erau dezavantajate de aceas- 
tă invizibilitate generală tipic gre- 
cească. Femeile se căsătoreau de 
tinere, în medie la cincisprezece 
ani, cu bărbaţi considerabil mai în 
vârstă, care se bucurau de o auto- 
ritate totală asupra lor atât în sens 
social, cât şi financiar (vezi văduve). 
Hotărârea căsătoriei era luată de 
familie, iar nașterile, muncile do- 
mestice și lipsa unor medicamente 
mai avansate făceau ca rata morta- 
lităţii să fie destul de ridicată. Era 
ceva obișnuit ca o femeie să fie so- 
cotită în vârstă la capătul a patru- 
zeci de ani de viaţă. Neavând un 
rol deosebit în formarea tradiţiei 
textuale patristice (fără acces la 
ocuparea funcţiei de episcop sau 
preot) femeile au fost trecute cu ve- 
derea în istorie până în secolul XX, 
iar istoria Bisericii în epoca patris- 
tică a fost unilaterală și sever pa- 
triarhală. Jumătatea a doua a seco- 
lului XX a fost totuşi martora unei 
înfloriri remarcabile a studiilor de- 
spre femei, inclusiv despre cele 
implicate în viața Bisericii timpurii. 
Prezenţa semnificativă a femeilor 
apostoli în cea mai veche perioadă a 
mișcării creștine a fost invocată 

de mulţi specialiști biblici de sex 
feminin. După câteva decenii de 
cercetare realizată de pricepute spe- 
cialiste în teologia patristică şi is- 
toria Antichității târzii, care au ex- 
cavat dincolo de stratul „tăcerii” 
surselor greceşti, avem o imagine 
mai deplină asupra impactului pe 
care l-au avut femeile asupra creş- 
tinismului timpuriu, din perioada 
postbiblică până în zorii Evului 
Mediu. Ca urmare a acestei munci 
de pionierat, a devenit limpede că 
multe femei au îmbrățișat ascetis- 
mul ca o cale de emancipare și ca 
mijloc pentru noi oportunităţi de 
dezvoltare. Astăzi, calea fecioriei ar 
putea să ne pară restrictivă; totuși, 
eliberarea de căsătorie și capaci- 
tatea de a-și determina propria 
identitate financiară şi socială (vezi 
avere) a fost întreţinută cu multă 
imaginaţie de importante ascete 
(multe dintre ele au fost învăță- 
tori respectabili; vezi Macrina, Me- 
lania, Olympia, Sinclitichia). Elo- 
gierea de către Biserică a vieții fe- 
ciorelnice a oferit în felul acesta 
noi opţiuni de viaţă, dincolo de 
corvoada căsniciei. Autonomia, 
independenţa relativă din cercu- 
rile ascetice fac din secolul al IV-lea 
o importantă eră a emancipării fe- 
meilor creştine; totuşi, în veacurile 
ulterioare are loc o erodare trep- 
tată a acestor drepturi, pentru că 
autoritățile episcopale vor aduce 
toate comunităţile ascetice sub con- 
trolul lor canonic. Încercarea specia- 
liştilor de a reface chipul femeilor 
creştine din perioada timpurie se 
loveşte de tot mai multe dificultăți, 


Pr. John Anthony McGuckin 


pe măsură ce se îndepărtează de 
bogata temă a rolului femeilor în 
ascetismul creștin, a slujirii biseri- 
cești ca diacon, profet sau văduvă, 
şi se apropie de cea a poziţiei so- 
ciale generale, a vieţii de familie 
și a rețelelor sociale creştine alcă- 
tuite de femei. Problemele perene 
sunt de fiecare dată insuficiența da- 
telor arheologice și insuficiența 
textelor. Totuşi, are loc o reînsufle- 
ţire a întregului domeniu al patris- 
ticii, care se deschide către cerce- 
tarea socială, religioasă și filosofică 
a Antichității târzii. Entuziasmul 
noii generaţii de specialiste în is- 
toria creştinismului antic promite 
să aducă rezultate fructuoase în 
deceniile următoare. 

Monastics: A Source-Book on Women's 
Religions in the Graeco-Roman World 

secrated Women in the Fourth Cen- 

soginism and Virginal Feminism in the 

Filioque 


Cuvântul latin filiogue înseamnă 
„Şi de la fiul” şi se referă la acel 
articol adăugat în crezul adoptat 
la Sinodul II Ecumenic de la Con- 
stantinopol (381), de către Biserica 
Latină, la începutul Evului Mediu, 
articol care se referea la modul în 
care Duhul Sfânt al lui Dumnezeu 

purcede de la Tatăl. Crezul afirma 
inițial: „Și [credem] întru Duhul 
Sfânt, Domnul de viaţă dătătorul, 
Care de la Tatăl purcede, Care îm- 
preună cu Tatăl și cu Duhul Sfânt 
este închinat şi slăvit”. Filioque, 
adăugat după cuvântul „Tatăl” fă- 
cea ca crezul să fie citit astfel: „Care 
purcede de la Tatăl și de la Fiul”. 
Aceasta a fost cunoscută și sub nu- 
mele de „dublă purcedere” a Duhu- 
lui. Textul original al crezului a fost 
păzit cu strictețe de Biserica Răsă- 
riteană, care vedea în adaosul latin 
o erezie trinitariană incipientă, 
sau cel puţin o intruziune nejustifi- 
cată în afirmaţia dogmatică şi de- 
claraţia unui sinod ecumenic. Din 
momentul în care a apărut pen- 
tru prima dată ca element comun al 
teologiei latine, în principal din 
perioada carolingiană, a devenit 
o chestiune de controversă aprinsă 
între Bisericile Greacă și Latină şi 
a rămas astfel până în ziua de azi, 
în ciuda mai multor încercări de 
a reconcilia formal divergența. Teo- 
logia răsăriteană despre purce- 
derea unică a Duhului, formulată 
de Grigorie din Nazianz, urma de- 
clarația dogmatică de la In. 15, 26: 
„Duhul Adevărului, Care de la 
Tatăl purcede”. Grigorie susținea 
că „purcederea” este proprium-ul 
Duhului, așa precum înfierea este 
caracteristică numai ipostasului 
Fiului. Fiul iese de la Tatăl prin 
modul nașterii, aşa precum Duhul 
iese de la Tatăl prin modul pur- 
cederii. Atât Fiul, cât și Duhul vin 
din același Tată și au firea acelui 
Tată ca fire a lor proprie. Astfel, 

există o singură fire a Dumnezei- 
rii în dumnezeiasca Treime (nu 
alta decât firea divină a Tatălui) cu 
trei ipostase care o exprimă carac- 
teristic: Tatăl Îşi exprimă propria 
fire în calitate de Cauză necauzată 
a Dumnezeirii (Aitia); Fiul exprimă 
firea Tatălui (acum a sa) în calitate 
de ipostas filial, iar Duhul o ex- 
primă în calitate de ipostas purces. 
Izvorul unic, atât al Fiului, cât şi 
al Duhului numai din Tatăl păs- 
trează astfel conceptul creştin de 
Dumnezeire unică supremă. Pen- 
tru greci, asocierea Fiului cu cau- 
zarea ipostasului divin al Duhului 
(un factor care nu este întotdea- 
una sau neapărat urmărit de măr- 
turisirea latină a lui filioque) era o 
despărțire de însăși coerenţa dog- 
mei Treimii şi a fost considerată 
drept o chestiune foarte serioasă, 
o perspectivă care nu a fost împăr- 
tăşită, în general, în Apus. Teologii 
latini erau conștienți că mulţi din- 
tre Părinţii anteriori puseseră Du- 
hul într-o relaţie foarte strânsă cu 
Fiul. Atanasie și alții l-au numit 
„Duhul Fiului” (Atanasie, Către Se- 
rapion 1, 24; 3, 1; Grigorie al Nyssei, 
Împotriva lui Eunomie 1, 378; Vasile 
al Cezareei, Epistola 38; loan Da- 
maschinul, Despre credința ortodoxă 
1, 12). Prin aceasta, Părinţii se re- 
fereau în general la misiunea Du- 
hului în iconomia mântuitoare, în 
timp ce afirmaţia credală se referea 
la emanaţia ipostasurilor în viața 
eternă a Dumnezeirii. Chiar şi așa, 
concepția despre Duhul Care pur- 
cede din Tatăl „prin Fiul” era cu- 
noscută în Răsărit. A fost inclusă 

în declaraţia de credinţă trimisă 
de Tarasie, Patriarhul Constanti- 
nopolului, către ceilalți patriarhi 
răsăriteni în 784 (şi aprobată de 
loan Damaschinul în suma sa teo- 
logică, Despre credința ortodoxă). 
Această afirmaţie a fost recunos- 
cută implicit de cel de-al doilea 
Sinod de la Niceea (787), care a exa- 
minat-o. Din nou, contextul ar 
trebui înțeles aici drept misiunea 
soteriologică a Duhului în Biserică 
şi lume. În 867, patriarhul Fotie a 
dat peste filioque în contextul unei 
dispute cu misionarii latini în Bul- 
garia. El a examinat doctrina şi, la 
un sinod ţinut la Constantinopol în 
879-880, la care au fost prezenţi 
delegaţi ai papei loan al VIII-lea, 
a condamnat această concepție. 
Fotie a compus o epistolă sinodală 
despre acest subiect (PG 102, 793- 
821), dar şi un tratat special (Mista- 
gogia [Sfântului Duh]), în care atacă 
învățăturile apusene. Însă concep- 
tul dublei purcederi a Duhului era 
un element al speculaţiei latine, 
provenind dintr-o perioadă mai 
timpurie. Apare pentru prima dată 
la Tertulian, un arhitect important 
al gândirii sistematice latine des- 
pre Treime (Împotriva lui Praxeas 
4, 1). Ilarie, de asemenea, a susţinut 
că Duhul este o expresie a unității 
trinitare sau o legătură, fiindcă „El 
primeşte de la amândoi, de la Tatăl 
şi de la Fiul” (Ilarie, Fragmente îs- 
torice 2, 31; cf. şi Victorinus, Împo- 
triva arienilor 1, 13; şi Ambrozie, 
Despre Duhul Sfânt 1, 11, 120). În 
toate aceste cazuri, contextul ime- 
diat este cel al misiunii soteriologice 

a Duhului, însă există în mod clar 
o interpretare speculativă a relaţi- 
ilor imanente ale Treimii și această 
tendinţă a fost ulterior întărită de 
lucrarea monumentală a lui Augus- 
tin, în cartea sa extrem de influentă, 
Despre Treime. El a clarificat aici 
că Tatăl este principalul izvor al 
Duhului însă, „prin darul Tatălui”, 
Fiul, de asemenea, slujeşte ca izvor 
al purcederii Duhului, astfel în- 
cât există o „purcedere comună” 
a amândurora (Despre Treime 15, 
26, 47). A fost doar o chestiune de 
timp până ce acești teologi influenți 
ai Bisericii latine au avut impact 
asupra liturghiei şi declaraţiilor 
publice de credinţă. Termenul fi- 
lioque se întâlneşte pentru prima 
dată în actele celui de-al treilea 
Sinod de la Toledo (589) şi a fost 
apărat de Paulin din Aquileia la 
Sinodul de la Friuli (796). Papa Mar- 
tin a fost cel care i-a alarmat pri- 
mul pe răsăriteni, făcând referire 
la dogma dublei purcederi într-o 
epistolă sinodală către Constan- 
tinopol, în 694. Clauza filioque a 
fost introdusă în crezul cântat de 
la Liturghie la curtea lui Carol cel 
Mare şi, de acolo, în 807, monahii 
latini l-au introdus în practica lor 
liturgică la mănăstirea lor de pe 
Muntele Măslinilor. Patriarhul Ieru- 
salimului, alertat de monahii de 
la Sfântul Sava, a adresat imediat 
un protest papei Leon al III-lea în 
privinţa acestei practici, susținând 
că era o schimbare neautorizată a 
unei declaraţii sinodale, ce profesa 
o doctrină dubioasă. Teologii caro- 
lingieni, sub îndrumarea papei, 


197 


au analizat chestiunea și au afir- 
mat că grecii greşeau din punct de 
vedere teologic, iar declaraţiile 
sinodale nu puteau fi schimbate 
doar în ceea ce privește cugetul 
ortodox, nu şi în chestiuni ce țin 
de exactitatea cuvintelor. Papa a 
emis o decizie care apăra orto- 
doxia doctrinei filioque în timp ce, 
diplomatic, a renunţat la orice altă 
acuzație la adresa grecilor. A refu- 
zat, de asemenea, să permită adău- 
garea clauzei în liturghia romană 
și a sfătuit Biserica francă și cea 
spaniolă să pună capăt practicii lor 
inovatoare. Curtea francă a con- 
tinuat nestânjenită însă şi pe la în- 
ceputul secolului al XI-lea, filioque 
şi-a croit în cele din urmă drum, 
de asemenea, și în practica liturgică 
romană. Au existat câteva tentative 
istorice de a rezolva controversa. 
Teologii greci de la Sinodul al 
doilea de la Lyon (1274) și Ferrara- 
Florenţa (1439) au fost de acord 
în privinţa ortodoxiei lui filiogue 
(deși nu și cu legitimitatea adău- 
gării sale la Crez), dar în ambele 
cazuri, aceste sinoade au fost pu- 
ternic dezaprobate ulterior de clerul 
şi poporul grec [/ ortodox]. 


G.C. Berthold, „Maximus the Con- 
fessor and the Filioque Controversy”, 
SP 18 (1985), pp. 113-118; J.P. Farrell, 
St. Photios: The Mystagogy of the Holy 
Spirit (Brookline, Mass., 1987); R. Haugh, 
Photius and the Carolingians: The Trin- 
itarian Controversy (Belmont, Mass., 
1975); ].N.D. Kelly, Early Christian 
Creeds (Londra, 1972), pp. 358-367; L. 
Vischer, Spirit of God: Spirit of Christ: 


198 


Ecumenical Reflections on the Filiogue 
Controversy (Londra, 1981). 


Filocalia 


Filocalia este o colecţie de pa- 
saje selectate din Origen al Alexan- 
driei, concentrată în primul rând 
pe teoria lui exegetică şi menită a 
fi un manual de instruire pentru 
propovăduitori. Ea a fost colațio- 
nată şi publicată de Grigorie din 
Nazianz (care o menţionează în a 
sa Epistolă 115) şi Vasile al Ceza- 
reei, pe când cei doi se gândeau 
la felul în care puteau combina în 
cariera lor separarea monahală cu 
slujirea Bisericii, la puţin timp după 
hirotonia lui Grigorie, din 361, 
atunci când acesta a vizitat aşe- 
zarea monahală a lui Vasile, aflată 
în Pont. Alegerea pasajelor era me- 
nită să reducă părțile speculative 
mai explicite din gândirea lui Ori- 
gen și să arate în ce fel strălucitoa- 
rea lui exegeză putea sluji cauza 
niceeană (mulţi arieni îşi reven- 
dicau şi ei autoritatea lui Origen). 
Titlul înseamnă „iubire de frumu- 
seţe”. Astăzi este adesea numită 
Filocalia lui Origen, ca să nu fie con- 
fundată cu mai populara Filocalie 
colaționată de Nicodim Aghiori- 
tul (călugăr din secolul al XVIII-lea). 
Această Filocalie mai târzie este o 
colecție majoră din texte ale scrii- 
torilor monastici greci din secolul 
al IV-lea până în era bizantină şi 
serveşte drept compendiu de scrii- 
tori patristici ascetici şi mistici. 


G. Lewis, The Philocalia of Origen 
(Edinburgh, 1911); J.A. McGuckin, St. 

Gregory of Nazianzus: An Intellectual 
Biography (New York, 2001), pp. 102- 
104; G. Palmer, P. Sherrard și K. Ware, 
trad., The Philokalia: The Complete Text 
of. St. Nikodimos of the Holy Mountain, 
and St. Makarios of Corinth (5 vol., 
Londra, 1979-1997). 


Filon din Alexandria 
(cca 20 î.Hr. — 50 d.Hr.) 


Filosof evreu şi comentator bib- 
lic din Alexandria, Filon a fost un 
contemporan puţin mai în vârstă 
al lui lisus. El aparţinea unei fa- 
milii proeminente din Alexandria 
şi a fost conducătorul unei delegaţii 
către împăratul Caligula (descrisă 
în tratatul său Legatio ad Caium), 
din partea comunităţii iudaice din 
cetate pentru a protesta împotriva 
violenţei de care aveau parte. Pri- 
mise cea mai rafinată educaţie ele- 
nistică din vremea sa, iar scrierile 
lui arată o adâncă preocupare de 
a pune în legătură teologia biblică a 
moştenirii sale iudaice cu preocu- 
pările și intuiţiile metafizicii ele- 
niste. Metafizica lui era un iudaism 
alexandrin puternic platonizat, care 
a avut un profund efect asupra 
perioadei formative a cugetării creş- 
tine, mai ales prin intermediul in- 
fluenţei aduse platoniștilor creştini 
din Alexandria (deşi este de pre- 
supus că o moștenire comună anu- 
mitor scriitorii creştini au consti- 
tuit-o şi lucrările filosofice ale pla- 
tonismului de mijloc). Abordarea sa 
alegorică a Torei repovestea, în 
mare măsură, vechile naraţiuni bi- 
blice din punctul de vedere al unei 

teologii a Logosului cosmic. Pen- 
tru Filon, supremaţia lui Dumnezeu 
este mediată prin Înţelepciunea Sa 
divină, care conţine toate „ideile” 
divine şi este izvorul întregului 
cosmos. Cunoașterea Logosului în 
suflet era văzută ca principiul pri- 
mordial al înțelegerii omenești și 
ca temelie a dorinţei sufletului de 
a se întoarce la Dumnezeu. Reve- 
laţia scripturistică (Legea iudaică) 
este modelul oricărui comporta- 
ment etic care orientează corect 
fiinţa umană către ascensiunea 
divină. Ascultând de aceste pres- 
cripţii, sufletul dobândește o „ase- 
mănare” cu Dumnezeu. Acest sis- 
tem masiv (în special prescrip- 
iile de bază ale teologiei Logosului, 
forţa care motivează abordarea 
alegorică a Bibliei) şi perspectiva 
asupra mântuirii ca urcuș către co- 
muniunea cu Dumnezeu (vezi în- 
dumnezeirea) au avut un efect hotă- 
râtor asupra lui Origen din Ale- 
xandria, care i-a urmat schemele 
principale şi i-a creștinat masiv 
ideile, fapt ce a avut un efect ines- 
timabil asupra istoriei ulterioare. 
Filon i-a influențat mult şi pe Cle- 
ment din Alexandria, Eusebiu al 
Cezareei, Ieronim şi mai ales lite- 
ratura ascetică a lui Grigorie al 
Nyssei, a cărui lucrare Viaţa lui 
Moise îi este deosebit de tributară. 


R.M. Berchman, From Philo to Origen: 
Middle Platonism in Transition (Chico, 
Calif., 1984); E.R. Goodenough, An 
Introduction to Philo Judaeus (New 
Haven, Conn., 1940); D. Winston, Lo- 
gos and Mystical Theology in Philo of 

Alexandria (Cincinatti, 1985); H.A. Wolf- 
son, Philo 2 vol.; Cambridge Mass., 
1947). 


Filosofia, Biserica și 
(vezi aristotelianism, platonism, 
pitagoreism, stoicism) 


Încă din timpul Apostolului 
Pavel, care a făcut o apologie cri- 
tică a credinţei în Domnul Răstignit, 
înțeleasă ca ceva ce stă într-un 
contrast puternic cu „înțelepciunea 
acestei lumi” (I Cor. 1, 17-25; citând 
Is. 29, 14), a apărut la mai mulți 
scriitori creștini timpurii un topos 
comun, un motiv adesea repetat, 
potrivit căruia filosofia este incom- 
patibilă cu credinţa. Această con- 
cluzie nu este identică nici cu ceea 
ce spusese Pavel și nici cu ceea ce 
intenționase să spună, de vreme 
ce chiar el s-a folosit de o mare 
cantitate de silogisme şi de forme 
argumentative luate din vechile 
şcoli filosofice; însă este o idee 
reluată de multe ori în scriitorii 
ascetici mai târzii și care a rezistat 
de-a lungul unei mari părţi a is- 
toriei creștinismului, într-o formă 
sau alta, acolo unde filosofia și cul- 
tura sunt adesea grupate împreună 
şi puse în opoziţie cu kerygma, 
aceasta din urmă fiind înțeleasă 
mai degrabă ca forţă ce neagă lu- 
mea şi transcende cultura, decât ca 
ferment izbăvitor înăuntrul ma- 
tricii culturale omenești. De la în- 
ceputul Bisericii, utilizarea cate- 
goriilor filosofice în scopul înţele- 
gerii mesajului evanghelic a fost 
o parte importantă şi centrală a 

strategiei misionare creştine, dar 
a existat și o fricțiune considera- 
bilă, mai ales în comunităţile pri- 
melor două veacuri, între cei care 
voiau să aibă o înţelegere predo- 
minant biblică și imagistică a creş- 
tinismului și cei ce doreau să aplice 
în chip substanţial (sau cel puţin 
organizat) metodele eleniste de 
raţionare pentru a lămuri chestiu- 
nile teologice pe căi mai complexe 
decât cea a poeticii biblice. Primii 
care au declanșat criza legăturii for- 
male a Bisericii cu filosofia sunt cei 
ce mai târziu vor fi cunoscuţi sub 
numele de gnostici. Aceştia erau 
învăţători particulari, cu educaţie 
elenistică, provenind din Biserici 
precum cele ale Romei, Alexandriei 
şi Antiohiei, iar prin multe dintre 
preocupările lor, păreau pentru 
membrii mai simpli că se desprind 
de datele biblice ca niște gimnaști 
de pe trambulină. În parte, expli- 
caţia constă în aceea că multe școli 
filosofice din perioada Noului Tes- 
tament erau extrem de eclectice ca 
stil şi utilizau cosmologii cu bază 
mitologică (precum căderea eoni- 
lor spirituali din tărâmuri cerești) 
şi metode interpretative alegorice 
pentru a explora aspecte ale teo- 
diceei comune Bisericii şi școlilor 
de înţelepciune antică. Alarma mul- 
tor conducători din vechile comu- 
nităţi creștine faţă de acest stil de 
„filosofie” și exegeză este pe deplin 
evidentă în câteva epistole sobor- 
niceșşti (cf. Il Pt. 1, 16) şi la scriitori 
precum Clement Romanul şi Igna- 
tie; ea va atinge un nivel critic la 
părinţii antignostici din secolul al 

II-lea, precum Irineu. Acesta va 
aplica avertismentul paulin împo- 
triva „înţelepciunii lumești” tocmai 
filosofilor creştini gnostici, pe care 
îi consideră „trădători” ai simpli- 
tății credinţei. Acest topos, potrivit 
căruia filosofia era socotită com- 
plexă şi abilă din punct de vedere 
omenesc, în timp ce credinţa este 
simplă, castă și poartă marca auten- 
ticităţii, era ea însăşi împrumutată 
din şcolile retorico-filosofice din vre- 
mea respectivă şi, de aceea, nu poate 
fi acceptată la valoarea ei nominală. 
Însă, până la sfârșitul celui de-al 
II-lea secol, acest aspect nici nu 
conta, de vreme ce majoritatea creş- 
tinilor erau din stratul de jos şi 
aveau o educaţie precară, necunos- 
când de unde sunt luaţi acești topoi 
ai învăţătorilor lor. Situaţia avea să 
se schimbe semnificativ în al III-lea 
secol, perioadă în care vedem cum 
mai mulți gânditori creștini elevaţi 
încearcă să ajungă la o mult mai 
complexă apreciere a filosofiei ele- 
niste, în lumina revelaţiei biblice. 
O figură dominantă printre aceștia 
a fost Clement din Alexandria, care, 
într-o trilogie de opere menite să 
ofere creştinilor un program de 
educaţie superioară (Protrepticul, 
Pedagogul şi Stromatele), se plânge 
explicit de faptul că mulți creștini 
îi priveau pe profesorii de filoso- 
fie ca pe un soi de sperietori. El îi 
avea aici în minte pe „credincioşii 
simpli”, în care voia să dezvolte o 
mai sofisticată înțelegere a credin- 
ţei, dar cuvintele lui s-ar fi putut la 
fel de bine aplica și unor importanți 
gânditori patristici, atât dinainte, 

cât și de după el, ca Taţian, Ipolit 
sau Epifanie, care au fost în perma- 
nență ostili oricărei idei de „filoso- 
fie”. Clement își fixase sarcina de a 
arăta cum putea adevăratul creştin 
„&nostic”, sau credinciosul ilumi- 
nat, să discearnă exact cât anume 
din vechea înţelepciune era com- 
patibil cu credinţa. El va pune ba- 
zele unui program care descria creş- 
tinismul ca o fiind el însuși o școală 
filosofică eclectică, ghidată în opțiu- 
nile ei cognitive privind înţelep- 
ciunea filosofică şi morală de reve- 
laţia dăruită ei. În Protrepticul său, 
Clement intenționează în mod vădit 
să-i atragă atenţia „căutătorului 
înţelegător al adevărului” și să-i 
ofere credinţa creștină ca împlinire 
supremă a căutării lăuntrice și a 
aspirațiilor celor mai rafinate ale 
filosofiei. În prima jumătate a seco- 
lului al III-lea, Origen va așeza acest 
efort pe o bază mai sistematică, prin 
cartea lui Despre principii, menită 
să înfăţişeze cum aborda creştinis- 
mul problemele majore tratate de 
vechile școli ale filosofiei. Câţiva 
importanţi filosofi greci s-au con- 
vertit și au continuat să scrie acum 
în numele Bisericii; Iustin Mar- 
tirul şi Aristides sunt printre cei 
mai faimoşi. Filosofii latini conver- 
tiți, precum Tertulian și Lactanţiu, 
erau încă și mai viguroşi în a sus- 
ţine că creştinismul nu este atât res- 
pingerea filosofiei, ci împlinirea 
ei. Tertulian (în ciuda descrierilor 
adesea ostile pe care le făcea filo- 
sofiei) argumenta, pe baza înțelep- 
ciunii stoice comune, că Dumnezeu 
a pus „seminţe dumnezeiești” în 

lume în forma conștiinței spirituale 
omenești şi a dat multă susţinere 
afirmației că potenţialul general 
pentru adevăr îşi arată roadele în 
creştinism. Întruparea rațiunii uni- 
versale supreme (Logosul) repre- 
zenta pentru el reconcilierea, sub 
forma creştinismului, a căutărilor 
filosofice și religioase. Lactanţiu, 
în Instituțiile divine, alcătuite în se- 
colul al IV-lea, încerca să arate că 
în creştinism se reconciliau „căile” 
religioase și filosofice ale elenis- 
mului într-o religie care este în sine 
o adevărată filosofie: „Înţelepciunea 
se unește în chip desăvârșit cu re- 
ligia”, după cum spune el. Gân- 
ditorii creştini timpurii au folosit 
într-o măsură semnificativă stoi- 
cismul pentru a elabora o teorie 
morală rafinată, aristotelismul în 
procedeele de gândire şi platonis- 
mul în cosmologie şi antropologie. 
Ei și-au trasat cu încredere dru- 
mul prin diferite albii, afirmând 
şi deplângând variate aspecte ale 
școlilor filosofice. Chiar și în atunci 
când şcolile sunt frecventate intens, 
arareori se întâmplă ca creştinii să 
preia în întregime filosofia antică, 
deoarece concepțiile erau întotdea- 
una așezate sub privirea fermă a 
conștiinței biblice. Lactanţiu şi-a 
exprimat simultan încrederea și sus- 
piciunea la adresa lui Platon prin 
dictonul: „Nu L-a cunoscut pro- 
priu-zis pe Dumnezeu, ci a visat 
la EI” (Instituţiile divine 5, 14, 13); 
era o atitudine comună, vădind 
marea încredere pe care o aveau 
teologii creștini în această peri- 
oadă. După secolul al IV-lea, pentru 

scriitorii greci și latini era ceva 
obișnuit să descrie creştinismul ca 
„filosofia noastră” (nostra philoso- 
phia). Atitudinea generală a Biseri- 
cii față de filosofie în perioada 
patristică ar putea, de aceea, să pară 
adesea că operează un contrast for- 
ţat, pe de o parte, între revelaţia 
socotită un dar divin făcut Bisericii 
care în felul acesta deținea izvorul 
adevărului, iar, pe de alta, şcolile 
filosofiei omeneşti care utilizau 
speculaţii fizice pentru a deduce 
vag lucruri parţial adevărate. În 
realitate, aici este mai mult o pro- 
blemă de apologetică retorică ivită 
între creștinism și tradiția vechi- 
lor şcoli de înţelepciune, decât o 
descriere exactă a adevăratei relații 
dintre Biserica timpurie și filoso- 
fia antică. Este probabil adevărat 
că abia în Evul Mediu timpuriu 
Biserica începe să-și dea propriile 
sale sisteme filosofice (până în 
acel punct, ea fiind profund eclec- 
tică); totuşi, în epoca patristică 
clasică, dezbaterea dintre credință 
şi filosofie urma deja direcţii clare 
şi era cel mai adânc preocupată 
de chestiunea transmiterii mesa- 
jului evanghelic în lumea elenistică, 
folosind propria ei media culturală. 
În epoca patristică ulterioară, se 
deschidea o cale, deja vizibilă la 
Grigorie din Nazianz în secolul al 
IV-lea, ca şi la Marius Victorinus 
și Augustin, de a defini filosofia 
drept „credinţa în căutarea înţele- 
gerii”, iar această concepție despre 
filosofie ca „ajutor” al cercetării 
teologice va avea un efect formativ 

asupra relaţiei Bisericii cu filoso- 
fia de-a lungul Evului Mediu. 


A.H. Armstrong și R.A. Markus, 
Christian Faith and Greek Philosophy 
(Londra, 1964); H.A. Wolfson, The Phi- 
losophy of the Church Fathers (Cam- 
bridge Mass., 1964). 


Filostorgiu (cca 368-439) 


Ucenic al neoarianului Euno- 
mie şi istoric al Bisericii, Filostorgiu 
era capadocian prin naștere, însă 
și-a petrecut cea mai mare parte 
a vieţii la Constantinopol, unde 
a scris o operă de căpătâi, Istoria 
bisericească, acoperind perioada con- 
troversei ariene (300-430) dintr-o 
perspectivă ariană. Lucrarea a fost 
fragmentată și supravieţuieşte într-o 
epitomă realizată în secolul al IX-lea 
de Fotie (care nu era prea intere- 
sat de acesta nici ca scriitor, nici ca 
teolog) şi în Martiriul lui Artemie, 
un martir arian. Filostorgiu e un 
scriitor extrem de părtinitor, dar 
portretele arienilor de marcă din 
vremea sa au o valoare unică. 


E. Walford, The Ecclesiastical His- 
tory of Sozomen, and also the Ecclesias- 
tical History of Philostorgius as Epi- 
tomised by Photius (Londra, 1855). 


Filoxen de Mabbug (cca 440-523) 


Filoxen a fost unul dintre condu- 
cătorii Bisericii monofizite siriace 
şi, împreună cu Petru Fullo (care 
l-a numit episcop de Mabbug-Hie- 
rapolis, în 485) şi Sever al Antiohiei, 

un susținător de seamă al instituirii 
ca normă în Biserică a hristologiei 
lui Chiril al Alexandriei, ca replică 
la insistența calcedoniană pentru 
două firi distincte. Lucrările lui au 
supravieţuit în siriacă, dar așteaptă 
încă o ediţie completă în limba en- 
gleză, care i-ar putea demonstra 
pe deplin importanţa sa ca teolog. 
A scris pe larg despre spirituali- 
tatea ascetică (Treisprezece cuvân- 
tări despre viața creştină), despre hris- 
tologie și exegeză. 


R.C. Chesnut, Three Monophysite 
Christologies: Severus of Antioch, Phil- 
oxenus of Mabburg, and Jacob of Serug 
(Oxford Theological Monographs; Ox- 
ford, 1976), pp. 57-112; D.]. Fox, The 
Matthew-Luke Commentary of Philoxenus: 
Text, Translation, and Critical Analysis 
(Missoula, Mont., 1979); A. de Halleux, 
Philoxene de Mabbog: sa vie, ses €crits, 
sa theologie (Louvain, Belgia, 1963); G. 
Lardreau, Discours philosophique et dis- 
cours spirituel: autour de la philosophie 
spirituelle de Philoxene de Mabboug 
(Paris, 1985); E.A. Wallis Budge, The dis- 
courses of Philoxenus, Bishop of Mab- 
bogh, A.D. 485-519 (editat după manu- 
scrisele siriace din sec. VI şi VII din 
Muzeul Britanic, cu o traducere în 
Limba engleză)(Londra, 1984). 


Fire [/ Natură] 


Termenul modern semnifică în 
general două chestiuni în limbajul 
teologic: [a] mediul natural sau 
mai simplu, „lumea”, înțeleasă ca 
creaţie a lui Dumnezeu şi [b] con- 
diţia de creatură sau, cu alte cu- 
vinte, „firea omenească”. În gân- 
direa patristică, chestiunea este 

abordată în întregime din perspec- 
tiva puterii divine a creatorului. 
Conceptul de fire ca creație este 
acoperit de termenul „lume” (kos- 
mos). Mare parte dintre argumen- 
tele biblice care stau la baza con- 
ceptului de „lume” transmit sensul 
de manifestare majoră a puterii și 
stăpânirii Dumnezeului creator, 
Care continuă să îndrume realitățile 
ordinii lumești pe care a făcut-o 
(Ps. 21, 1; 50, 1; 90, 2). În Noul Tes- 
tament, cuvântul semnifică forțele 
din lume care sunt încă ostile stă- 
pânirii lui Dumnezeu. Acesta este 
motivul pentru care în a patra Evan- 
ghelie, de exemplu, „lumea” apare 
de obicei într-un mod peiorativ, 
ca ceva care se opune lui Dumne- 
zeu (In 17, 14, 25; 14, 17; 15, 18), 
sau în cel mai bun caz, ceva care 
are nevoie în mod pasiv de mân- 
tuirea lui Dumnezeu (In 1, 29; 3, 
16; 6, 51; 12, 47), ceva care poate 
fi încă perceptibil în contrastul 
creștin dintre Împărăţia lui Dum- 
nezeu și atitudinile seculare ale 
celor care nu sunt dedicați Împă- 
răției. „Secular” (saecularis), în acest 
sens, este echivalentul latin exact 
al grecescului kosmos, însemnând 
tot ceea ce aparținea „secolului pre- 
zent”, spre deosebire de „secolul ce 
va veni”. În literatura patristică, con- 
flictele cu gnosticii din secolele II 
şi III care, în general, considerau 
lumea ca fiind un fenomen profund 
negativ, au liniștit maniera apoca- 
liptică timpurie de a trasa un con- 
trast între Dumnezeu și lume şi a 
pus bazele pentru o abordare teolo- 
gică mult mai pozitivă. Irineu a 

fost unul dintre primii teologi im- 
portanți care au afirmat frumuseţea 
creației ca manifestare a harului 
şi slavei lui Dumnezeu. Origen a 
descris facerea lumii de către Dum- 
nezeu ca pe un gest terapeutic, lu- 
mea fiind un teren de instrucție 
pentru sufletele căzute. Deși încă 
influențat de multe tendinţe gnos- 
ticizante, Origen a fost extrem de 
influent pentru modul în care a 
insistat pentru moștenirea biblică 
deplină a creştinilor, înțelegând lu- 
mea ca pe un loc al frumuseţii și 
revelaţiei divine. Apologeții din 
secolul al II-lea și al III-lea au pre- 
luat mult din literatura religioasă 
stoică şi au încreștinat argumentul 
acestora că lumea era sala de clasă 
a activităţii lui Dumnezeu, o lecţie 
clară de înțelepciune pentru cei 
care puteau să o înţeleagă. Atana- 
sie al Alexandriei a stabilit tonul 
pentru mare parte din gândirea 
patristică ulterioară în lucrarea sa 
timpurie Contra gentes. Aici lumea 
devine un punct de plecare apo- 
logetic pentru nenumărate cazuri 
de lucrare a providenţei divine, 
însă este considerată, de asemenea, 
ca fiind integral restaurată de întru- 
parea în ea a Cuvântului lui Dum- 
nezeu. Vasile a oferit unul dintre 
cele mai bune exemple al acestui 
gen de teologhisire, inspirându-se 
din viaţa de zi cu zi pentru a ex- 
plica filantropia lui Dumnezeu, Cel 
ce a creat lumea, în ale sale Predici 
la Hexaemeron (relatarea din Facerea 
despre crearea lumii în şase zile) 
pe care le-a ţinut muncitorilor din 
eparhia sa, trasând într-un limbaj 

simplu, dar elegant, conexiunile 
pe ei care le cunoșteau din pro- 
priile ateliere de lucru, dintre planul 
[zidirii] lumii şi mintea Proiectan- 
tului. Din această cauză, în gândi- 
rea patristică greacă referitoare la 
lumea creată a supravieţuit o com- 
ponentă profund optimistă. Ata- 
nasie a descris astfel căderea în 
tratatul său De incarnatione: sufle- 
tul omenesc, care era inițial pre- 
cum 0 „oglindă”, a fost corodat și 
înnegrit atât de mult, încât oame- 
nii nu au mai putut să-L vadă pe 
Dumnezeu în lume sau în vieţile 
lor. În concepția sa, tratamentul era 
curățirea chipului (prin botez, po- 
căinţă şi rugăciune) pentru ca să 
funcţioneze din nou așa cum fusese 
inițial orânduit să o facă. Grecii nu 
au favorizat niciodată acea nuanță 
de pesimism care a însoțit paşii 
gândirii creştine latine care a cul- 
minat cu concepția severă a lui Au- 
gustin, specifică spaţiului creştin 
nord-african, despre deplina coru- 
pere a lumii și firii omenești după 
cădere, o corupere atât de mare, 
încât numai harul suprafiresc putea 
repara stricăciunea extinsă la nivel 
structural. Tradiția patristică greacă 
nu a acceptat niciodată deplin teo- 
ria augustiniană despre har și, prin 
urmare, s-a opus implicațiilor unui 
sistem care introducea o diviziune 
radicală între fire și suprafire. În 
gândirea patristică greacă, tot ceea 
ce ţinea de fire era o taină binecu- 
vântată de Dumnezeu, chiar dacă 
era vorba de o fire căzută, de una 
în care simbioza prezenţei divine 
în forma materială era frecvent și 

luminos manifestată (în modul cel 
mai sublim și arhetipal în Întru- 
parea lui Dumnezeu Însuși ca om). 

Celălalt izvor primordial al ter- 
menului „fire” în gândirea creștină 
era precum o referinţă la „firile li- 
mitative” care constituie întregul 
kosmos. Cugetarea asupra firii speci- 
fice (ousia, natura) fiinţei umane a 
pornit de la ideea de delimitare. 
O fire, în acest sens, era „limita fi- 
inţei” atribuită unei creaturi ca 
parte a destinului său fundamental 
în cadrul creaţiei. Gândirea patris- 
tică despre ousia umană s-a axat 
în mare pe problema umană a unei 
firi sintetice care conţinea atât de 
multe tendinţe diferite: un suflet 
nemuritor, un trup material și un 
spirit care aspira către transcendent. 
Compozitul (to syntheton) uman 
a fost abordat de majoritatea scri- 
itorilor patristici în termeni peda- 
gogici. Omul a trebuit să înveţe să 
se reorienteze înapoi la Dumne- 
zeu prin subordonarea elemente- 
lor mai mici ale sintezei față de 
călăuzirea elementelor superioare. 
O astfel de sarcină dificilă şi de du- 
rată a fost socotită drept asceza ne- 
cesară pentru o viață omenească 
autentică. Firea lui Dumnezeu era 
socotită ca fiind fundamental de ne- 
conceput. În timp ce toate celelalte 
firi create erau ontologii delimita- 
toare (firile trasau astfel o limită 
în jurul fiinţei), firea lui Dumnezeu 
era nelimitată şi, prin urmare, nu 
se potrivea în cadrul termenilor 
convenţionali care descriau firile 
drept seturi de atribute. Grigorie 
din Nazianz în ale sale Cuvântări 

teologice (Orat. 27-31) descrie eloc- 
vent cât de mult transcende „firea” 
cosmică obişnuită mintea ome- 
nească şi cum, cu atât mai mult, o 
face mintea lui Dumnezeu. Drept 
urmare a acestor linii de reflecţie, în- 
cepând cu secolul al III-lea, atunci 
când hristologia și relaţia sa cu teo- 
logia trinitară au devenit subiectul 
dezbaterilor polemice, gândirea pa- 
tristică a socotit strânsa juxtapu- 
nere a ideilor de fire umană și fire 
divină ca fiind deosebit de proble- 
matică. În hristologie, ideea de 
persoană și fire au dominat scena. 
Gândirea latină a tins să abordeze 
problema firii în acest context ca 
fiind „un set de atribute pe care le 
deține o persoană”, însă echilibrul 
s-a dovedit precar atunci când s-a 
pus problema cum persoana divină 
a lui Hristos putea poseda simul- 
tan două firi absolute și distincte. 
Hristologia greacă a preferat să 
renunţe la ideea statică de „pose- 
dare a firilor” în favoarea concep- 
tului de sinergie a firilor: dinamica 
„alăturare într-o unire” pe care Hris- 
tos a simbolizat-o și realizat-o. Deşi 
o formulă comună (0 persoană în 
două firi) a fost convenită la Sino- 
dul de la Calcedon, a rămas totuşi o 
linie avariată între concepțiile hris- 
tologice mai largi ale Bisericilor 
Latină şi Greacă, mai exact din 
cauza abordărilor mai fixe sau mai 
fluide ale „firii” active în tradi- 
țiile respective. 


D.S. Wallace-Hadrill, The Greek 
Patristic View of Nature (New York, 
1968); H.A. Wolfson, The Philosophy 

of the Church Fathers (Londra, 1976), 
pp. 364-493. 


Flavian al Constantinopolului 
(m. 449) 


Flavian a fost un arhiepiscop 
al capitalei răsăritene care a încer- 
cat să reconcilieze tradiţiile hris- 
tologice romană și siriacă cu teo- 
logia lui Chiril al Alexandriei, aşa 
cum a fost ea formulată la Sino- 
dul de la Efes I din 431. Succeso- 
rul lui Chiril, Dioscor, s-a folosit 
de ocazia procesului organizat de 
Flavian lui Eutihie pentru a cere 
împăratului convocarea unui sinod 
major (Sinodul de la Efes II [449]), 
la care chiar Flavian a fost depus. 
Dioscor s-a purtat atât de rău cu 
Flavian încât acesta a murit, iar 
scandalul a inaugurat o schimbare 
majoră de politică, schimbare care 
a dus la convocarea Sinodului de 
la Calcedon. 


H. Chadwick, „The exile and death 
of Flavian of Constantinople: A pro- 
logue to the Council of Chalcedon”, 
JTS ns. 6 (1955), pp. 17-34; R.V. Sellers, 
The Council of Chalcedon (Londra, 1953). 


Fortunatus vezi Venantius For- 
tunatus 


Fotinianism 


Fotinianismul este o poziție teo- 
logică numită după Fotin, epis- 
cop de Sirmium (m. în jurul lui 376), 
care a fost depus pentru con- 
cepţiile sale asupra persoanei lui 
Hristos la sinodul de la Sirmium, 

din 351 (Socrate, Istoria bisericească 
2,18, 29-30; Sozomen, Istoria biseri- 
cească 4, 6; Epifanie al Salaminei, 
Panarion 71). Fotin a fost un retor 
erudit, elev al lui Marcelus de 
Ancira. Deşi accepta naşterea din 
fecioară a lui lisus și relatările mi- 
nunilor, respingea învăţăturile unei 
teologii a Logosului (pentru el, 
Logosul era doar un alt termen 
pentru Tatăl) şi susținea ideea că 
lisus a fost un om inspirat de Dum- 
nezeu care, prin viaţa lui ome- 
nească, a însemnat o revelaţie deo- 
sebit de luminoasă a prezenţei lui 
Dumnezeu. După depunerea și 
exilarea lui, s-a poruncit să-i fie 
distruse operele și, de aceea, este 
dificil să știm exact care era învă- 
ţătura sa. Scriitorii patristici mai 
târzii utilizau numele lui pentru 
a eticheta drept „fotinianism” orice 
concepție care sugera că lisus nu 
este Dumnezeu, ci doar un om bine- 
cuvântat sau privilegiat de Dumne- 
zeu. În felul acesta, fotinianismul 
ar putea corespunde conceptului 
modern de hristologie „profetică”. 
Scriitorii patristici îl pun retros- 
pectiv în legătură cu teologul mo- 
narhian mai timpuriu, Sabelie, și 
fac adesea din fotinianism un si- 
nonim al „psilantropismului” (din 
grecescul psilos anthropos) ori a 
hristologiei „celui doar om”. A fost 
condamnat explicit din nou la Si- 
nodul de la Constantinopol I (381) 
şi apoi încă odată, prin decret im- 
perial, de Teodosie al II-lea, în 428. 


G. Bardy „Photine”, (DTC 12, pt. 
2; Paris, 1935), col. 1532-36; R.P.C. 

Hanson, The Search for the Christian 
Doctrine of God (Edinburgh, 1988), 
pp. 235-238; D. Petavius, De Photino 
Haeretico eiusque Damnatione (Paris, 
1936); M. Simonetti, „Studi sull” Ari- 
anesimo”, Verba Seniorum n.s. 5 (1965), 
pp. 1385-59. 


Fotin |/ Photinus] vezi Fotinianism 


Fotie [/ Photius] (cca 810-895) 


Aristocrat și bibliofil din Con- 
stantinopol, Sfântul Fotie a ajuns, 
în secolul al IX-lea, unul dintre cei 
mai importanţi patriarhi ai capi- 
talei. Împăratul Mihail al III-lea l-a 
depus pe patriarhul Ignatie în 
858 şi a cerut ca diplomatul Fotie 
să îl înlocuiască, deşi era încă un 
mirean. Însă papa Nicolae I l-a 
sprijinit pe Ignatie ca patriarh le- 
gitim, folosindu-se de prilej pentru 
a susţine cu tărie pretenţia supre- 
mației papale. Schisma care a re- 
zultat a fost exacerbată de disputa 
dacă nou întemeiata Biserică bul- 
gară trebuia să fie subordonată 
jurisdicției bisericești romane ori 
celei constantinopolitane. Fotie s-a 
opus cu tărie misionarilor romani 
din Bulgaria și a început să strângă 
argumentele care îndreptățeau Ră- 
săritul ortodox, ceea ce, din punct 
de vedere istoric, va naşte cultura 
întregii lumii ortodoxe slave. În 
timpul sinodului de la Constan- 
tinopol din 867, argumentele lui 
Fotie împotriva supremației papale 
și a caracterului netradiţional al 
prezenţei lui Filioque în teologia 
trinitară latină vor duce în Bizanţ 
la condamnarea papei. Alienarea 

definitivă a Bisericilor bizantină 
şi romană a fost adesea plasată în 
1054, însă lucrarea lui Fotie marca 
prima ocazie semnificativă (exista- 
seră anterior mai multe divizări 
şi vor mai fi şi altele după aceea) 
când Biserica Răsăriteană şi cea Apu- 
seană se separau oficial şi instinc- 
tiv pe teme teologice semnifica- 
tive, mai ales că răsăritenii erau 
de părere că autoritatea papală a 
schimbat modelul străvechi al lumii 
creştine (vezi papalitate). Mai târ- 
ziu, în 867, împăratul Vasile ia tro- 
nul (omorându-l pe Mihail), iar 
Ignatie este restabilit ca patriarh. 
Ignatie profită de ocazie și îl ana- 
temizează pe Fotie la Sinodul de 
la Constantinopol din 869-870. Cu 
toate acestea, relaţiile cu Roma nu 
s-au îmbunătăţit, de vreme ce Igna- 
tie a numit episcopi pentru admi- 
nistrarea Bisericii bulgare. În 877, 
după moartea lui Ignatie, Fotie 
este redesemnat patriarh, iar în 879, 
se ajunge la o reconciliere cu Roma. 
În 886, când pe tron a urcat îm- 
păratul Leon al VI-lea, Fotie va 
renunţa la demnitatea lui și se va 
retrage în viața monahală. De-a 
lungul vieţii sale, Fotie a fost un 
iubitor de lectură, iar la Constan- 
tinopol, a prezidat un cerc de prie- 
teni intelectuali care citeau şi re- 
cenzau literatura, din Antichitate 
până în vremea lor. Accesul lui la 
marile biblioteci ale capitalei era 
fără egal. Rezultatele cercului său 
de lectură au fost publicate de Fotie 
în cea mai faimoasă lucrare a sa: 
O mie de cărți (Myrobiblion — cunos- 
cută de asemenea și sub denumirea 

Bibliotheca). Este un compendiu de 
recenzii adnotate (adesea însoțite 
de extrase) a mai multe sute de 
lucrări, dintre care multe cunos- 
cute de istorici doar prin inter- 
mediul comentariilor lui Fotie. Lu- 
crarea este, de aceea, de o impor- 
tanţă istorică inestimabilă. Tratatul 
său Despre Sfântul Duh |Mista- 
gogia Sfântului Duh, n.ed.] a deve- 
nit o operă fundamentală pentru 
teologia ortodoxă răsăriteană ulte- 
rioară, determinând lumea bizan- 
tină să se concentreze pe motivele 
pentru care era suspectat catoli- 
cismul latin, deopotrivă în ceea ce 
priveşte organizarea ecleziastică 
şi învățătura despre Dumnezeu. 


F. Dvornik, The Photian Schism: 
History and Legend (Cambridge, 1948), 
P.].H. Freese, trad., The Library of 
Photius (1-165) (vol. 1; Londra, 1920); 
W.T. Treadgold, The Nature of the Bib- 
liotheca of Photius (Dumbarton Oaks 
Studies 18; Washington D.C., 1980); 
D.S. White, Patriarch Photius of Con- 
stantinople (Brookline, Mass., 1981). 


Frații Lungi (fl. 400) 


Călugării egipteni Dioscor (epis- 
cop de Hermopolis), Amonie, Eu- 
sebiu și E-utimie au fost cunoscuţi 
sub numele comun de Fraţii Lungi 
datorită fie înălțimii, fie staturii 
impozante ca teologi intelectuali 
de tradiţie origenistă (puternic in- 
fluenţaţi de Evagrie Ponticul, a 
cărui recentă moarte a încurajat pro- 
babil autorităţile să acţioneze îm- 
potriva școlii sale). Au ajuns în con- 
flict cu Teofil, episcopul dominator 

al Alexandriei, care i-a condamnat 
în 401, aprinzând scânteia unui 
conflict de durată printre comuni- 
tăţile monastice răsăritene (atât 
pe teme teologice, cât şi pe cea a 
controlului episcopal asupra călu- 
gărilor), conflict cunoscut sub nu- 
mele de „criză origenistă”. Aceştia 
au făcut o plângere la curtea ca- 
nonică a lui Ioan Hrisostom din 
Constantinopol, pe care Teofil nu 
îl putea suferi, deoarece Biserica 
lui nu consimţise niciodată pe de- 
plin la canoanele Sinodului de la 
Constantinopol 1 (381), care dă- 
deau Constantinopolului întâietate 
asupra Alexandriei. Teofil a făcut 
din apelul Fraţilor Lungi prilejul 
constituirii unei largi delegații către 
capitală, din care făcea parte el, 
nepotul său, Chiril al Alexandriei, 
precum și numeroși episcopi su- 
fragani, unde a orchestrat depu- 
nerea lui loan la infamul Sinod de 
la Stejar (Calcedon), din 403. 


C.D. Hartranft, trad., Sozomen: 
The Ecclesiastical History (NPNE seria 
a 2-a; New York, 1890). 


Fulgenţiu de Ruspe [/ Fulgentius] 
(467-532) 


Episcop şi teolog nord-african 
care provenea dintr-o familie în- 
stărită; a primit o educaţie aleasă 
în greacă şi latină (devenind un 
cărturar bilingv, lucru neobișnuit 
pentru acea vreme). La început, el a 
administrat proprietățile mamei sale 
văduve, dar apoi a decis, în ciuda 
opoziției înverşunate a familiei, 

să devină monah. Pe atunci, ad- 
ministrația vandală din Nordul 
Africii sprijinea activ arianismul, 
iar Fulgenţiu a devenit cunoscut 
ca un niceean fervent și a trebuit 
să rătăcească mult timp pentru a 
evita arestarea. Odată, a fost bătut 
foarte grav de un preot arian pen- 
tru a-l determina să mărturisească 
erezia sa. A devenit preot şi apoi 
episcop al orașului Ruspe (Byza- 
cena), în 507. Regele arian Thra- 
samund l-a exilat, împreună cu 
restul clerului catholic, în Sardinia. 
Când Fulgenţiu a fost recunoscut 
drept conducătorul grupului, Thra- 
samund l-a rechemat pentru o dez- 
batere teologică publică în Africa, 
însă, în curând, l-a exilat din nou 
fiindcă îi încuraja în mod energic 
pe dizidenţii niceeni. Fulgenţiu s-a 
întors în Africa după moartea lui 
Thrasamund, din 523, şi şi-a reluat 
slujirea de episcop. Fulgenţiu s-a 
bucurat de un statut strălucit în 
Biserica timpului său, atât ca teo- 
log, cât şi ca mărturisitor pentru 
credință. Monahii sciți cunoscuţi 
sub numele de teopashiţi i-au cerut 
ajutorul și, astfel, a intrat într-o 
serie de dezbateri hristologice care 
au marcat perioada de după Sino- 
dul de la Calcedon. Hristologia sa 
este o apărare chibzuită a unităţii 
subiectului în Hristos dar, de ase- 
menea, și a validității limbajului 
celor două firi a Tomosului lui Leon. 
El consideră că Biserica Latină ocupă 
o poziţie de mijloc, echilibrată, în- 
tre nestorianism şi monofizitism. 
De asemenea, a scris în apărarea 
teologiei lui Augustin despre har, 

împotriva lucrării lui Faustus de 
Riez, care o atacase. Fulgenţiu era 
ferm convins de justețea concep- 
ţiei lui Augustin despre stricăciu- 
nea voinţei omenești și chiar poate 
că a şi transmis un sentiment mai 
adânc al pesimismului augustinian 
în Africa de Nord romană. De ase- 
menea, el a reînsuflețit credinţa lui 
Augustin în predestinare drept 
soluţie la problema harului și mân- 
tuirii. Scrierile sale frinitariene 
reprezintă o formă moderată a in- 
tuiţiilor augustiniene, însă au o 
prospeţime care provine din modul 
în care lucrarea sa apologetică din 
această zonă a fost stimulată de 
întâlnirea neprevăzută și aprigă 
cu o formă târzie de arianism. 


J.A. McGuckin, „The Theopaschite 
Confession (Text and Historical Con- 
text): A Study in the Cyrilline Rein- 
terpretation of Chalcedon”, JEH 35, 2 
(1984), pp. 239-255; W.G. Rusch, The 
Later Latin Fathers (Londra, 1977); Ste- 
vens, „The Circle of Bishop Fulgen- 
tius”, Traditio 38 (1982), pp. 327-341. 

Ghelasie I [/ Gelasius] (sfârșitul 
secolului al V-lea) 


Ghelasie a fost episcop al Romei 
între anii 492 şi 496 şi, în timpul 
schismei acachiene care a apărut 
între Roma și Constantinopol în 
privința declaraţiei Henoticon a 
împăratului Zeno (o încercare de 
a rezolva criza monofizită în Ră- 
sărit prin micşorarea importanţei 
Sinodului de la Calcedon [451]), 
a elaborat o puternică apărare a 
primatului papal (vezi papalitate), 
care avea să influențeze Bisericile 
apusene pentru multe secole ulte- 
rioare. Este primul care a susținut 
teoria celor „două săbii” care va 
deveni parte a teoriei medievale 
papale: Hristos a vrut să spună 
(prin simbolul celor două săbii men- 
ţionat în relatarea din Grădina 
Ghetsimani) că împăratul are o 
sabie pentru a guverna doar lu- 
mea seculară, dar papa exercită sin- 
gur sarcina purtării sabiei spirituale, 
care reprezintă toate aspectele ce 
au legătură cu Biserica şi expri- 
marea credinţei creștine. Ghelasie a 
fost primul papă care a schimbat 
titlul tradițional al episcopilor ro- 
mani din Vicar al Sfântului Petru 
în Vicar al lui Hristos, ca parte, de 
asemenea, a politicii sale de spo- 
rire a semnificației oficiului papal. 
Politica sa domestică a fost mar- 
cată de interzicerea ultimului fes- 
tival păgân din Roma (Lupercalia) şi 
de suprimarea maniheilor şi pela- 
gienilor care mai supraviețuiau în 
Italia. Importantele texte liturgice și 
canonice care îi sunt atribuite tra- 

dițional nu îi aparțin (Liturghierul 
ghelasian sau Canoanele ghelasiene). 


]. Taylor, „The Early papacy at 
Work: Gelasius I (492-496), JRH 8 
(1974-1975), pp. 317-332; A.K. Ziegler, 
„Pope Gelasius I and His Teaching 
on the Relation of Church and State”, 
CHR 27 (1942), pp. 412-437. 


Gnosticism 


Termenul derivă din cuvântul 
grecesc pentru cunoaștere (gn0s:5), 
cu sensul de cunoaștere secretă a 
adevărului spiritual. Probabil are 
aceeași semnificație cu cea pe care 
cuvântul religios generic „ilumi- 
nare” o are în zilele noastre. Ter- 
menul „gnosticism” este folosit 
pentru a descrie un curent amplu al 
religiozităţii elenistice târzii, care 
îmbrățișează o largă varietate de 
mișcări şi secte diferite. În ultimul 
secol, originile mișcării gnostice au 
fost mult studiate, iar rădăcinile 
sale precreștine sunt acum, în ge- 
neral, recunoscute. Apare în religia 
iraniană și în anumite fracțiuni 
ale iudaismului elenistic apoca- 
liptic (Şi în alte forme ale acestuia). 
Însă a fost prețuit, de asemenea, 
de multe școli filosofice elenistice 
care, cu câteva secole mai înainte 
de apariţia creștinismului, adopta- 
seră o puternică tendinţă „nelu- 
mească”, cu dorinţa de a teoretiza 
despre blocarea principiului spiri- 
tual într-un cosmos material ostil 
şi de a lua în considerare zborul 
sufletului către tărâmurile libertății 
spirituale transcendente. Prin ur- 
mare, un factor comun în toate 

sistemele gnostice îl reprezintă o 
profundă suspiciune față de ma- 
terie, o concepţie dihotomică de- 
spre materie și spirit și astfel, o 
tendinţă către dualitate morală și 
religioasă care urmează acesteia 
(un Dumnezeu bun şi un Dumne- 
zeu rău sau creator al unei lumi 
rele; binele este un spirit pur; răul 
este carnea și necunoaşterea). Lu- 
mea elenismului, cu două secole 
înainte și după apariţia Bisericii 
primare, a fost o cultură ideală pen- 
tru transmiterea rapidă și întrepă- 
trunderea mutuală a unei asemenea 
legături de idei și, astfel, nu este 
surprinzător că chiar și după atât 
de mulţi ani de studiu profund al 
mișcărilor gnostice (ajutat și de re- 
descoperirea, la mijlocul secolului 
al XX-lea, a colecţiei de literatură 
gnostică creştină de la Nag Ham- 
madi), nu există încă un consens 
comun asupra gnosticismului ca 
întreg şi nici măcar în privința 
stabilirii faptului dacă termenul 
generic [de „gnosticism”] mai este 
cumva de ajutor. Maniheismul, de 
exemplu, este probabil cea mai 
de succes formă a gnosticismului 
în formă creştină, deși este îndoi- 
elnic dacă poate fi cu uşurinţă cla- 
sificat ca creştin sau ca gnostic. 
Gnosticismul creştin, în sensul de 
grupuri care pretindeau că repre- 
zintă înțelesul „tainic” adevărat 
al Evangheliei, nu este mai simplu 
de determinat, vorbind din punct 
de vedere istoric. O problemă ar 
fi că feluriții învăţători creștini şi-au 
dovedit propria lor perspicacitate 
[înţelegere] şi intuiţie a gnozei prin 
înălțarea propriilor revelații secrete 

la rangul de învățături dogmatice 
(sau cel puţin de poezie mitolo- 
gică). Astfel, conceptul de școală 
dedicată transmiterii intacte a gân- 
durilor unui stăpân anterior, de-a 
lungul unor generaţii succesive, 
nu a fost deosebit de prețuit. Din 
acest motiv, printre altele, episcopii 
creștini ai Bisericii primare (precum 
Irineu) au găsit sistemul gnostic de 
învățături atât de alarmant, dato- 
rită capacităţii sale de a „pierde” 
tradiţia autentică a lui lisus într-o 
perioadă de timp foarte scurtă. 
Prin folosirea alegorizării exagerat 
de spiritualizante a textelor (înainte 
ca trupul larg; al Bisericii să con- 
sidere că este potrivită adoptarea 
unei astfel de tehnici), gnosticii 
creștini au putut să-L reprezinte pe 
lisus în chip de mântuitor în ca- 
drul concepţiilor lor despre căderea 
cosmică și ascensiunea spirituală. 
Detaliile fizice concrete ale învă- 
ţăturii lui lisus despre Tora sau 
problema Pătimirilor Sale pe cruce 
şi Învierea Sa trupească își găseau 
rar locul în sistemele gnostice (multe 
dintre acestea fiind fundamental 
dochetiste), însă majoritatea teo- 
logilor creștini antignostici (în spe- 
cial Irineu, Adversus haereses; Ipolit, 
Respingerea tuturor ereziilor şi Ter- 
tulian, Prescripția împotriva ereticilor; 
Împotriva lui Marcion) au putut să 
îi denunțe pe baza lipsei lor de 
respect faţă de „tradiția apostolică” 
și a refuzului lor de a recunoaște 
centralitatea morţii lui lisus în sis- 
temul răscumpărător creștin. Aceste 
două chestiuni, alături de criticile 
constant reluate la adresa dualis- 
mului lor cosmologic și teologic și a 


212 


predispoziţiei lor pentru dizolva- 
rea istoriei în mit, au creat o țintă 
convingătoare împotriva căreia teo- 
logii antignostici îşi puteau în- 
drepta eforturile. Astfel, în ceea ce 
îi priveşte pe ereziologii creştini, 
gnosticismul a fost probabil mult 
mai limpezit și mai definit decât 
era în realităţile istoriei. Gnosticis- 
mul creștin pare să fi înflorit înce- 
pând cu ultima parte a primului 
secol, până la sfârșitul secolului 
al III-lea. A devenit și mai puternic 
atunci când a fost susținut de re- 
tori în mediul oraşelor mari, unde 
cetățenii puteau plăti pentru ore 
private. Exponenţii săi cei mai de 
seamă au fost Valentin, Ptolemeu, 
Vasilide [/ Basilides] şi Heracleon. 
Printr-o varietate de mijloace, teo- 
logii patristici din primele două 
secole s-au opus cu putere învăţă- 
torilor gnostici creştini şi în acest 
proces s-a dezvoltat structura ca- 
tholicității primare. Programul lor 
antignostic includea dezvoltarea 
unui principiu solid al tradiţiei 
apostolice; organizarea rolului şi 
a funcţiei episcopatului comuni- 
tar în locul și împotriva filosofu- 
lui-religios privat; plasarea istoriei 
și Pătimirilor lui lisus în centrul 
teologiei, ca elemente ce trebuiau 
să fie transmise intact din gene- 
raţie în generație şi folosirea unor 
astfel de tehnici precum formu- 
lele credale pentru a făuri o formă 
clară şi netehnică a credinţei creş- 
tine comune (vezi crezuri). Gnos- 
ticismul a fost unul dintre cei mai 
importanţi factori care au ajutat 
ca Biserica primelor două secole 
să-şi articuleze caracterul și valoa- 

rea în calitate de mișcare religi- 
oasă independentă. 


]. Behr, The Way to Nicaea: The 
Formation of Christian Theology (vol. 1; 
New York, 2001); H. Jonas, The Gnos- 
tic Religion (Boston, 1963); B. Layton, 
The Gnostic Scriptures (Garden City, 
N.Y., 1987); P. Perkins, The Gnostic 
Dialogue: The Early Church and the 
Crisis of Gnosticism (New York, 1980); 
K. Rudolph, Gnosis: The Nature and 
History of Gnosticism (San Francisco, 
1983). 


Grigorie cel Mare 
[/ Grigorie Dialogul] (cca 540-604) 


Episcop important al Romei, ad- 
ministrator politic și teolog, Sfân- 
tul Grigorie s-a născut într-o familie 
creştină aristocrată romană, într-o 
perioadă în care soarta Italiei și a 
străvechii cetăţi era în declin din 
cauza războaielor de recucerire ale 
lui Iustinian şi a raidurilor de mai 
târziu (începând cu anul 586) ale 
jefuitorilor longobarzi. Tatăl său era 
senator și, în 573, Grigorie însuși 
a devenit prefect al Romei (cea mai 
înaltă funcţie civilă). Curând după 
aceasta, şi-a anunţat retragerea din 
viaţa publică și şi-a dăruit întin- 
sele sale proprietăți din Roma și Si- 
cilia cauzei ascetismului creştin. 
Spaţioasa sa vilă de pe Colina Cae- 
lian, lângă Colosseum, a devenit 
Mănăstirea Sfântului Andrei (există 
şi în zilele noastre), unde a dus o 
viață de studiu și rugăciune ală- 
turi de ceilalți vieţuitori. În curând, 
Papa Pelagius al II-lea i-a poruncit 
să îmbrăţișeze slujirea liturgică și 

l-a hirotonit diacon. A fost trimis ca 
reprezentant papal (apocrisiarius) 
la Constantinopol, unde a trăit între 
579 şi 586, implicându-se în disputa 
cu Patriarhul Eutihie. În această 
perioadă, a început lucrul la una 
dintre cele mai importante lucrări 
ale sale, Magna Moralia la lov, me- 
nită a fi un comentariu ascetic al 
textului lui lov pentru folosul mo- 
nahilor săi. După ce şi-a reluat 
îndatoririle sale de secretar papal 
la Roma, Grigorie a condus Bise- 
rica în timpul ciumei din 590 şi, 
la moartea lui Pelagius, petrecută 
în același an, a fost ales papă (îm- 
potriva voinţei sale), primind nu- 
mele de Grigorie I. A angrenat 
orașul în ample procesiuni de po- 
căință, pentru a cere mila lui Dum- 
nezeu. Relatări ulterioare vorbesc 
despre o viziune în care un înger 
îşi întinde sabia deasupra mauso- 
leului lui Hadrian (Castelul San 
Angelo); statuia acestuia a devenit 
astăzi un semn distinctiv al Ro- 
mei. Grigorie a iniţiat o adminis- 
trare foarte eficientă a Romei, un 
sfârșit simbolic al lungului declin 
al Bisericii romane. A monasticizat 
profund administraţia romană, în 
ciuda protestelor clerului, înce- 
pând astfel — între aceste coordo- 
nate — o lungă tradiţie ce va marca 
creștinismul catolic apusean pen- 
tru totdeauna. Faptul că a condus 
cu succes Roma și provincia a făcut 
ca păstorirea sa să devină aproape o 
paradigmă despre modul în care 
se va putea dezvolta oficiul papal în 
viitor. Grigorie, înțelegând inutili- 
tatea administraţiei bizantine locale 

de la Ravenna, a negociat separat 
pacea cu invadatorii longobarzi. 
Multe reforme ulterioare (precum 
modificările liturgice care au ajuns 
să fie cunoscute sub numele de 
ritul gregorian) i-au fost atribuite 
retrospectiv. Scrierile sale despre 
chestiuni teologice au fost în pri- 
mul rând pastorale, biblice şi ha- 
giografice. Întinsele sale exegeze 
biblice şi comentarii teologice re- 
prezintă o formă moderată și sim- 
plificată de augustinianism, iar Gri- 
gorie s-a străduit mai mult decât 
oricine altcineva (poate cu excepția 
lui Prosper al Aquitaniei) să ex- 
tindă influenţa lui Augustin asupra 
întregii Biserici Apusene, oferind o 
preeminenţă teologică doctrinei de- 
spre har şi adăugând propria con- 
cepţie despre curățirea purgato- 
rială, o concepție care, în cele din 
urmă, a evoluat într-o doctrină ro- 
mană aparte (purgatoriu). Lucrarea 
sa, Regula pastorală (scrisă în prin- 
cipal pentru sine, la scurtă vreme 
după ce a devenit papă), era me- 
nită să fie un manual călăuzitor 
pentru episcopi. A devenit o carte 
obligatorie în şcolile bisericeşti apu- 
sene. Pentru el, episcopul este, mai 
presus de orice, un păstor de su- 
flete, un conducător şi interpret 
al cuvântului divin al Scripturii. 
Lucrările exegetice ale lui Grigorie 
au standardizat concepţia apuseană 
despre exegeza biblică ca fiind cele 
trei etape ale construirii unei case, 
în care temeliile era reprezentate de 
expunerea sensului literar și isto- 
ric; urmau acoperișul și pereții sen- 
sului alegoric, care interpretează 

cele mai înalte taine creștine; şi, 
în cele din urmă, frumoasele deco- 
raţii care împodobesc o construc- 
ţie, sub forma sfaturilor morale 
menite a înnobila sufletele ascultă- 
torilor. Insistenţa sa asupra fap- 
tului că un predicator trebuie să 
ţină cont de toate cele trei aspecte ale 
unui text s-a dovedit hotărâtoare 
pentru Evul Mediu. Dialogurile sale 
au fost, de asemenea, foarte popu- 
lare. În aceste patru cărţi, Grigorie 
relatează vieţile sfinților asceţi ita- 
lieni. Elementul miraculos abundă, 
marcând o etapă importantă în dez- 
voltarea cultului sfinților într-o pe- 
rioadă în care, atât în Bizanţ, cât 
şi în Apus, ideea fundamentală 
despre cum să te afli în prezența 
Dumnezeirii și cum să dobândeşti 
bunăvoința Sa trecea printr-o re- 
construcţie radicală şi o democra- 
tizare locală. În cea de-a doua carte 
a Dialogurilor, Grigorie l-a popu- 
larizat pe Benedict, pustnicul din 
Nursia, oferind astfel un suflu pu- 
ternic răspândirii benedictinismu- 
lui ca paradigmă a monahismului 
apusean. Scrierile sale duhovnicești 
au avut un efect determinant si- 
milar în Evul Mediu latin, în mă- 
sura în care au acordat prioritate 
vieții monahale în calitate de cale 
„desăvârșită” de contemplaţie, su- 
perioară căsătoriei. 


F.H. Dudden, Gregory the Great 
Q vol.; Londra, 1905), G. Evans, The 
Thought of Gregory the Great (Cam- 
bridge, 1986); R.A. Markus, From 
Augustine to Gregory the Great (Lon- 
dra, 1983); ]. Richards, Consul of God: 

The Life and Times of Gregory the Great: 
Perfection in Imperfection (Berkeley, 
Calif., 1988). 


Grigorie din Nazianz [/ Teologul] 
(329-390) 


Sfântul Grigorie a fost fiul unui 
bogat episcop latifundiar din Na- 
zianz, Capadocia (numit tot la fel, 
Grigorie). A beneficiat de cea mai 
bună educaţie locală şi apoi (îm- 
preună cu fratele său, Caesarios) 
a fost trimis în Alexandria și, în 
cele din urmă, în Atena, unde a 
petrecut zece ani, perfecționându-şi 
stilul retoric și educaţia literară. 
A fost cel mai bun retor creștin al 
acelor timpuri și, cu siguranță, cel 
mai educat episcop al Bisericii vechi. 
Călătoria pe mare la Atena (în 348) 
a fost întreruptă de o furtună vio- 
lentă şi se pare că, temându-se pen- 
tru viaţa sa, Grigorie s-a făgăduit 
slujirii lui Dumnezeu, o făgădu- 
ință pe care a împlinit-o atât prin 
primirea botezului la Atena, cât și 
prin angajarea sa într-o viață as- 
cetică. A fost o dăruire pe care a 
considerat-o în deplină consonanță 
cu obligativitatea celibatului pentru 
un filosof serios. Grigorie a între- 
prins multe acțiuni pentru a pro- 
mova teoria ascetismului creștin 
primar, însă întotdeauna a pus ac- 
cent pe retragerea în singurătate 
în favoarea reflecţiei și studiului. 
El adesea se referă la creştinism 
ca la „filosofia noastră”. În Atena 
a împărțit aceeași locuinţă cu pri- 
etenul său apropiat, Vasile al Ce- 
zareei. La întoarcerea în Capadocia 

(358), planurile lui Grigorie de a 
duce o viaţă de retragere dedicată 
studiului pe proprietatea familiei 
au fost brutal întrerupte de tatăl său, 
care l-a hirotonit preot cu forţa, 
în 361. Ca semn de protest, Grigorie 
a fugit în comunitatea monastică 
a lui Vasile de la Annesoi, unde a 
redactat Filocalia lui Origen. S-a 
întors în curând pentru a ajuta în 
administraţia Bisericii sale locale, 
iar în 363, Grigorie a condus atacul 
literar împotriva politicii impe- 
riale a lui lulian de restricționare 
a accesului profesorilor creștini în 
posturile educaționale (Invective 
împotriva lui Iulian). În 364, a inter- 
mediat reconcilierea lui Vasile cu 
episcopul său și, în cele din urmă, 
în 370, l-a ajutat să dobândească 
scaunul episcopal al Cezareei. Apoi, 
a urmat lunga lor înstrăinare. Va- 
sile l-a acuzat de lipsă de curaj iar 
Grigorie considera că Vasile deve- 
nise prea important și puternic. 
În 372, Vasile şi tatăl lui Grigorie 
au conspirat, împotriva voinţei sale, 
pentru a fi numit episcop la Sa- 
sima; Grigorie s-a văzut aruncat 
într-un jalnic oraș de graniţă, în mij- 
locul unei dispute despre venitu- 
rile bisericeşti, și a refuzat să preia 
scaunul. L-a ajutat însă pe tatăl său, 
ca episcop sufragan la Nazianz, și a 
început să ţină o serie de omilii 
episcopale, toate așternute pe hârtie 
de scribi și editate către sfârșitul 
vieţii sale ca material de bază pen- 
tru un episcop creştin, în calitate 
de „predici pentru toată vremea”. 
Sub această înfăţişare, ele s-au bu- 
curat de o influenţă imensă în toată 

perioada bizantină. De la început, 
Grigorie a fost de partea cauzei 
niceene a lui homoousion şi a pro- 
movat-o în poziţia clasică neoni- 
ceeană, de a cere ca homoousion-ul 
Sfântului Duh (împreună cu Tatăl) 
să fie de asemenea recunoscut (şi 
astfel, să devină principalul arhitect 
al doctrinei clasice despre Trei- 
mea coegală). L-a presat constant 
pe Vasile să își exprime clar poziția 
[în acest sens] şi l-a determinat, în 
cele din urmă, să rupă relaţiile cu 
Eustațiu al Sevastiei şi să se de- 
clare fățiș în favoarea dumnezeirii 
Sfântului Duh. La moartea tată- 
lui său, în 374, Grigorie s-a retras 
într-o comunitate monastică, însă 
a fost convocat de Sinodul de la 
Antiohia (379), după ce moartea lui 
Valens a născut o nouă nădejde 
într-o redeșteptare niceeană, pen- 
tru a-și asuma sarcina de misio- 
nar apologet la Constantinopol. 
A început să ţină în 379, în Con- 
stantinopol, o serie de predici de- 
spre credința niceeană (Cinci cuvân- 
tări teologice) şi a fost recunoscut de 
teologii niceeni de frunte, Meletie 
al Antiohiei, Eusebiu al Samosa- 
tei şi Petru al Alexandriei (deşi nu 
şi de Papa Damasus) drept ade- 
văratul episcop niceean al orașului. 
Când Teodosie a preluat capitala, 
în 380, numirea lui Grigorie a fost 
confirmată odată cu exilarea epis- 
copului (arian) Demofilus. În 381, 
Sinodul de la Constantinopol a 
fost convocat pentru a stabili cre- 
dința niceeană ca normativă în 
Imperiul de Răsărit și atunci când a 
murit Meletie, președintele sinodu- 

lui, Grigorie a fost ales în locul său. 
Modul său de conducere, blajin 
şi calculat (şi probabil insistența 
asupra doctrinei homoousion pen- 
tru Duhul), a provocat o criză în 
Sinod, iar demisia sa a fost sin- 
gura cale de rezolvare a situaţiei 
conflictuale. El s-a retras pe dome- 
niile sale şi a compus un corpus 
întins de poezie apologetică, reali- 
zare care oferă informații cruciale 
despre controversele vremii sale. În 
ultimii ani de viață, a compus multă 
poezie (o parte din ea de foarte bună 
calitate) şi şi-a pregătit cuvântările 
pentru publicare. În perioada bizan- 
tină, Grigorie a fost cel mai studiat 
dintre toţi scriitorii creștini tim- 
purii. Lucrările sale teologice împo- 
triva lui Apolinarie au fost citate 
ca normative la Sinodul de la Cal- 
cedon, unde a fost recompensat 
post-mortem cu titlul de Grigorie 
Teologul. Reflecţia sa despre Tre- 
ime nu a fost niciodată depășită, el 
fiind arhitectul necontestat al con- 
cepției Bisericii despre cum uni- 
tatea divină coexistă în cele trei 
ipostasuri coegale drept dinamica 
esențială a mântuirii lumii. 


J.A. McGuckin, St. Gregory of Na- 
zianzus: An Intellectual Biography (New 
York, 2001); F.W. Norris, Faith Gives 
Fullness to Reason: The Five Theological 
Orations of Gregory of Nazianzus — Text 
and Commentary (Leiden, Olanda, 
1991); R. Ruether, Gregory of Nazian- 
zus: Rhetor and Philosopher (Oxford, 
1969); D.F. Winslow, The Dynamics of 
Salvation: A Study in Gregory of Na- 
zianzus (Philadelphia, 1979). 

Grigorie al Nyssei (cca 331-395) 


Fratele mai tânăr al Sfântului 
Vasile al Cezareei şi prietenul şi 
sprijinitorul Sfântului Grigorie din 
Nazianz, contemporanul său mai 
vârstnic, Sfântul Grigorie al Nys- 
sei a fost un reprezentant de frunte 
al Părinților Capadocieni, care au 
promovat cauza niceeană în avan- 
garda triumfului doctrinei niceene 
de la Sinodul de la Constantinopol 
din 381. În perioada modernă, opera 
sa s-a bucurat de o revigorare popu- 
lară pentru interesul său faţă de 
teologia mistică apofatică, pre- 
cum, de exemplu, în scrierea sa, 
Viaţa lui Moise, unde zugrăveşte 
dobândirea comuniunii divine în 
chipul intrării într-un nor întune- 
cat al necunoașterii. Exegeza sa 
este influenţată de concepţia lui 
Origen că sufletul este întotdea- 
una condus mai departe pentru a 
căuta comuniunea cu Logosul (TÂl- 
cuire la Cântarea Cântărilor; Despre 
viețuirea creştină; Despre feciorie). 
Dintre Capadocieni, el este cel mai 
evident „origenist”, învățând că 
sufletele au preexistat şi că chiar 
şi sufletele din iad se vor întoarce în 
cele din urmă la Dumnezeu (vezi 
apocatastază). Ucenicul şi diaco- 
nul său, Evagrie Ponticul a făcut 
mai târziu multe eforturi ca să 
răspândească influenţa lui Origen 
asupra teoriei creștine a rugăciunii 
şi ascetismului. Grigorie a fost cres- 
cut şi educat de sora sa, Macrina, 
care a încercat în zadar să îl înro- 
leze ca ascet în mănăstirea pe care o 

întemeiase pe proprietățile fami- 
liale din Pont. Macrina a avut mai 
mult succes în influenţa sa asu- 
pra lui Vasile, care s-a dedicat cu 
hotărâre vieţii ascetice. Deși Vasile 
nu a recunoscut niciodată influ- 
enţa ei, Grigorie — fratele mai tâ- 
năr -— a privit întotdeauna către 
Macrina cu respect şi, în cele din 
urmă, a compus o Viaţă, zugră- 
vind-o în maniera unui Socrate 
aflat pe patul de moarte. Grigorie 
a fost atras în politica bisericească 
de Vasile, care l-a hirotonit în 371, 
numindu-l într-un mic scaun epis- 
copal din Capadocia, de unde 
arienii au orchestrat îndepărtarea 
lui în 376, pe baza unor acuzaţii de 
gestionare incorectă a finanţelor. 
A redobândit controlul Nyssei o- 
dată cu moartea lui Valens, în 378. 
După moartea lui Vasile, în 379, 
Grigorie a preluat cauza literară 
împotriva mișcării ariene cu o forță 
reînnoită, în special în atacurile 
sale împotriva lui Eunomie, care 
a continuat să-l denigreze pe Va- 
sile după moartea acestuia. Alături 
de Grigorie din Nazianz, Grigorie 
al Nyssei a fost delegat la Sino- 
dul de la Antiohia, în 379, şi a fost 
unul dintre principalii protago- 
niști ai sinodului din capitală, din 
anul 381. Apoi a fost delegat de 
împăratul Teodosie pentru a fi 
unul dintre arbitrii ortodoxiei ni- 
ceene pentru episcopii din regiunea 
Pontului. Favorizat de curte, el a 
fost chemat anume pentru a ţine 
predica la înmormântarea prinţesei 
Pulheria şi a împărătesei Flacilla. 

În afara lucrărilor sale despre as- 
cetism și apologetica antiariană, el 
a scris, de asemenea, despre uma- 
nitatea deplină a lui isus (ata- 
cându-l pe Apolinarie) şi a lăsat în 
urmă numeroase lucrări. Marea 
cuvântare catehetică a avut rolul de 
manual pentru diaconii care îi 
instruiau pe candidații la botez și 
reprezintă o introducere fascinantă 
în teologia sacramentală şi în te- 
mele dogmatice fundamentale, din 
perspectiva niceeană a secolului 
al IV-lea. 


D.F. Balas, Metousia Theou: Man's 
participation in God's perfections according 
to St. Gregory of Nyssa (Roma, 1966); 
V.E.F. Harrison, Grace and Human Free- 
dom According to St. Gregory of Nyssa 
(New York, 1992); A. Meredith, Gre- 
gory of Nyssa (Londra, 1999); H. Musu- 
rillo, ed., From Glory to Glory: Texts 
from Gregory of Nyssa's Mystical Wri- 
tings (New York, 1961). 


Grigorie de Tours (538-494) 


Episcop și istoric al poporului 
franc, Grigorie a fost cel de-al trei- 
sprezecelea membru al familiei sale 
şi episcop în Tours. Accesul său la 
documentele de stat, în calitate de 
sfetnic al regelui, face din cea mai 
faimoasă carte a sa, istoria în zece 
volume a francilor (Historia Fran- 
corum), o operă de cea mai mare 
importanţă. A scris, de asemenea, 
pe larg despre mărturia minunilor 
lui Hristos și despre sfinţi (în spe- 
cial despre sfinţii din Galia sa na- 

tală), iar hagiografia sa a avut o 
influență extinsă. 


S. Dill, Roman Society in Gaul în 
the Merovingian Age (Londra, 1926); 
M. Heinzelmann, Gregory of Tours: 
History and Society în the 6th Century 
(Cambridge, 2001); E. James, Gregory 
of Tours: Lives of the Fathers (Liverpool, 
Marea Britanie, 1991); W.C. McDer- 
mott şi E. Peters, ed., Monks, Bishops and 
Pagans: Christian Culture in Gaul and 
Italy 500-700. Sources in Translation: 
Including the World of Gregory of Tours 
(Philadelphia, 1975); L. Thorpe, Gre- 
gory of Tours: The EHistory of the Franks 
(Harmondsworth, 1974). 


Grigorie Taumaturgul (cca 213-270) 


Se crede că Grigorie Taumatur- 
gul este același cu studentul lui 
Origen din Alexandria, Teodor, care 
i-a dedicat un discurs de mulțu- 
mire lui Origen la absolvirea stu- 
diilor la Caesarea Maritima, în jurul 
anului 240. A fost un păgân bogat 
din oraşul Neocezareea Pontului, 
pe care Origen l-a convertit la creș- 
tinism. Când Grigorie (se presu- 
pune că acesta este numele lui de 
botez) s-a întors în orașul natal, a 
fost hirotonit episcop şi a devenit 
faimos ca mare propovăduitor al 
Evangheliei. Numeroasele poves- 
tiri despre semnele și minunile 
sale (exorcisme, vindecări şi ve- 
denii) i-au conferit mai târziu titlul 
de „taumaturg” şi, după moarte, a 
devenit unul dintre stâlpii Bisericii 
Capadociene, la care Părinții Capa- 
docieni de mai târziu se raportau 

ca la o autoritate. Grigorie a fost 
unul dintre episcopii prezenţi la 
Sinodul de la Antiohia, în 264-265, 
care l-a depus pe Pavel din Samo- 
sata. Lucrările sale teologice princi- 
pale sunt Epistola canonică, ce vor- 
bește despre organizarea biseri- 
cească de la începutul secolului al 
III-lea, și Ekthesis despre Credință, 
care reprezintă o încercare de a con- 
cepe o teologie trinitară echilibrată 
între polaritățile monarhianismu- 
lui şi triteismului. Gândirea sa este 
foarte mult influențată de premize 
origeniste. 


R. Lane Fox, Pagans and Christians 
(1986), pp. 516-542; W. Telfer, „The 
Cultus of St. Gregory Thaumatur- 
gus”, HTR 29 (1936), pp. 225-344. 


Grigorie Teologul, vezi Grigorie 
din Nazianz 

Hagiografie 


Termenul înseamnă, literal, scri- 
eri despre sfinți şi denumeşte un 
gen de literatură creștină care a 
proliferat după secolul al IV-lea. 
A fost în primul rând o celebrare 
a vieţii, faptelor și învăţăturii unui 
erou creştin, oferită în vederea unei 
emulări publice. Hagiografia a fost 
prezentă în iudaism, putând fi ob- 
servată pentru prima dată în inte- 
resul mare arătat pentru Moise ca 
personaj idealizat sau pentru ciclul 
de povestiri Ilie-Elisei (III Reg. 17 — 
IV Reg. 13) despre marii prooroci. 
A fost, de asemenea, prezentă în 
mișcarea creştină încă de la înce- 
puturile ei. Evangheliile sunt, de- 
sigur, într-un anumit sens, o hagio- 
grafie a Domnului, care relatează 
cu atenţie faptele și învățăturile Sale. 
În acest sens, ele prezintă anumite 
concordanţe cu „vieţile eroilor” ele- 
nistice, care fuseseră compuse 
despre anumiţi sofiști şi înţelepţi. 
Evanghelia a slujit ca arhetip pen- 
tru majoritatea hagiografiilor care 
au urmat, adesea înfățișând epi- 
soade în care sfântul reitera anu- 
mite scene din Evanghelie. Auto- 
rul Cărţii lui Isus Sirah închină 
câteva pasaje menţionării hagio- 
grafice a marilor eroi biblici (Înţ. 
Sir. 44-50), începând cu o invitaţie 
(„Să lăudăm pe bărbaţii cei vestiți 
în neamul lor”, Înţ. Sir. 44, 1), de 
care Ieronim s-a folosit ca inspi- 
rație pentru o carte vastă în care 

sunt enumeraţi eroii literari ai creş- 
tinismului (Despre bărbați iluștri). 
În cuprinsul Noului Testament erau 
deja scurte secțiuni care relatau 
realizările unor mari eroi precum 
Ştefan (Fapte 6, 8-7, 60) şi Pavel 
(Mc. 13, 9-13; Fapte 9 şi passim.). 
Genul hagiografiei a fost dezvol- 
tat mai departe datorită interesului 
creștinilor din secolele II-III pen- 
tru relatarea detaliată a patimilor 
martirilor. Exemple pot fi văzute 
în Faptele Martirilor scilitani, Mar- 
tiriul lui Policarp sau în Martiriul 
lui Perpetua şi Felicitas. Martirolo- 
giile au dezvoltat foarte mult forma 
unei istorii a „slăvirii” marilor sfinți 
creștini. Într-adevăr, martirii au fost 
prima categorie de sfinți despre 
care s-a crezut în mod clar și una- 
nim că au trecut din viaţa aceasta 
în slava veșnică a raiului. A existat 
astfel un avânt semnificativ în sen- 
sul păstrării renumelui lor și al cin- 
stirii amintirii lor, fiindcă interme- 
dierea lor era dorită și cerută de 
Biserica rămasă pe pământ. Cul- 
tul martirului şi actele martiro- 
logice au fost, așadar, preludiul 
imediat la marea înflorire a hagio- 
grafiei care a avut loc în secolul al 
IV-lea, când categoriile sfințeniei 
au fost extinse pentru a include și 
pe asceţii Bisericii. Primul exemplu 
al acestui gen nou a fost cartea 
foarte populară a lui Atanasie, Viaţa 
lui Antonie. Ea a generat ulterior o 
veritabilă abundență de vieți de sfinți 
în Bisericile Greacă și Latină (cf. 
Palladius, Istoria lausiacă). Grigorie 
din Nazianz a dezvoltat genul prin 

intermediul cuvântării funebre, 
iar Grigorie al Nyssei a oferit o 
Vita ascetică timpurie (o prescurtare 
comună pentru viața unui sfânt), 
în cartea sa, Viata Macrinei, deşi 
aceasta din urmă este scrisă mai 
mult sub forma unui dialog filo- 
sofic, decât ca o povestire autentică 
despre sora sa. O colecţie clasică 
de vieți de sfinţi bizantini este car- 
tea Vieţile Părinților a lui Chiril 
din Schithopolis, care relatează ha- 
giografiile întemeietorilor mona- 
hismului palestinian, Teodosie, Ef- 
timie și Sava. În perioada bizan- 
tină târzie, textul hagiografic era 
citit în ziua de prăznuire a sfân- 
tului și astfel genul a continuat 
să fie întrebuințat ca parte a pro- 
cesului de canonizare în Biserica 
Răsăriteană. În Biserica Apuseană, 
hagiografia era la fel de populară, 
însă nu au fost compuse atât de 
multe vieți precum în Răsărit. Mar- 
tin din Tours reprezintă una dintre 
primele și cele mai pline de viață 
surse hagiografice; Benedict, de 
asemenea. Confesiunile lui Augus- 
tin, menite a fi iniţial o examinare 
intimă a sufletului înaintea lui Dum- 
nezeu, a devenit, de asemenea, 
una dintre marile surse ale hagio- 
grafiei și popularității sale în Evul 
Mediu timpuriu. Mulţi dintre ha- 
giografi au început să amplifice 
elementele miraculoase din viața 
sfântului și chiar să se întreacă unul 
cu celălalt în privinţa acestora. Mul- 
tă vreme, istoricii au avut ten- 
dinţa de a considera mulțimea de 
hagiografii creştine drept surse de 

informare cu totul lipsite de în- 
credere. În ultimii ani, există o 
apreciere înnoită faţă de valoarea 
acestor texte, nu numai pentru 
detaliile contextuale despre vene- 
rarea unui anumit sfânt, ci şi pen- 
tru lumina suplimentară pe care o 
revarsă asupra condiţiilor societății 
Evului Mediu târziu în diferitele 
regiuni ale lumii pe care le re- 
flectă; totodată au început să apară 
multe ediţii și traduceri noi de 
hagiografii. 


P. Brown, The Cult of the Saints: 
Its Rise and Function in Latin Christia- 
nity (Chicago, 1981); E. Dawes și N. 
Baynes, Three Byzantine Saints (Lon- 
dra, 1977); H. Delehaye, The Legends 
of the Saints: An Introduction to Hagio- 
graphy (Norwood, 1974); A.G. Elliott, 
Roads to Paradise: Reading the Lives of 
the Early Saints (Londra, 1987); S. 
Hackel, ed., The Byzantine Saint (ed. a 
2-a; New York, 2001); S. Wilson, Saints 
and Their Cults: Studies in Religious 
Sociology, Folklore, and History (New 
York, 1984). 


Har 


Ideea și conceptul teologic de 
har (în greacă: charis; în latină: 
gratia) a fost atât de amplu dezvol- 
tat în creștinismul apusean după 
disputa lui Augustin cu Pelagius 
în secolul al V-lea, încât majori- 
tatea concepţiilor creştine despre 
har, atât în gândirea medievală, cât 
şi în cea modernă, sunt profund 
condiţionate de sistemul augus- 
tinian (în special din cauza faptu- 
lui că a fost mult mai elaborat şi 

dezvoltat de scolastici în Apusul 
medieval), o deosebire majoră fi- 
ind făcută, pe de-o parte, între har 
ca prezenţă salvifică a lui Dum- 
nezeu (har necreat), și harul în- 
ţeles, pe de altă parte, ca forme 
felurite ale ajutorului filantropic al 
lui Dumnezeu către ființele umane 
pe calea către mântuire (har creat). 
Gândirea patristică anterioară lui 
Augustin, în special cea grecească, 
nu era atât de tivită scolastic, ci 
era mult mai difuză în înțelege- 
rea conceptului și a matricei de 
idei corelate. Ideile latine preau- 
gustinene despre har erau mai 
discrete și mai „tranzacţionale”. 
Augustin a rămas în această tra- 
diție şi, deşi concepţiile sale s-au 
născut chiar în urma controver- 
sei locale cu Pelagius, el a transmis 
termenii acestei abordări norma- 
tive pentru întreaga lume latină. 
În contrast, Părinţii greci nu au 
considerat paradigma tranzacțio- 
nală atât de dominantă şi, în abor- 
darea aceleiaşi idei, s-au folosit 
de o gamă variată de termeni. În 
literatura creştină greacă, harul pu- 
tea fi semnificat prin charis, aju- 
torul lui Dumnezeu și darul divin 
pentru un întreg spectru de bene- 
ficii, sau putea fi bunăvoința ge- 
nerală a lui Dumnezeu (eudokia) şi 
blânda purtare de grijă (philanthropia) 
față de un om sau modul condes- 
cenţei iubitoare (synkatabasis) prin 
care Dumnezeu se manifestă pentru 
a mântui și elibera creația. Nu s-a 
insistat deloc — poate intenţionat — 
asupra distincţiei dintre Dumne- 
zeul Care a mântuit în afara pro- 

priei Sale fiinţe și prezenţe, și pu- 
terea (energeia) pe care a comu- 
nicat-o credinciosului pentru a ajuta 
acea mântuire. Mai mult, Răsă- 
ritul grec s-a opus cu stăruință 
unei distincții tot mai răspândite, 
care a avut un impact deosebit asu- 
pra gândirii latine, între lumea 
firii şi lumea suprafirii. În prima, 
se considera că există o ordine 
precisă a legilor naturale; în cea- 
laltă, Dumnezeu intervenea pen- 
tru a-l face pe credincios să se ridice 
din stricăciune şi ispite şi astfel 
pentru „a depăși firea prin har”. 
Prin urmare, în abordarea apu- 
seană, harul a devenit treptat un 
produs suprafiresc. Pentru greci, 
firea în sine era un miracol trans- 
cendent al iconomiei lui Dumne- 
zeu. Nu putea exista astfel un fe- 
nomen „pur firesc [natural]” care 
să nu fie deja plin de har. Ființa 
umană din lumea naturală exista 
ca un preot sacru al planurilor și 
intenţiilor lui Dumnezeu. Atanasie 
spune, în De incarnatione, că harul 
este o chestiune care ține de redes- 
coperirea de către om a chipului 
desăvârşit al lui Dumnezeu din 
suflet, prin curățirea oglinzii inte- 
rioare (înnegrită, fără îndoială, însă, 
cu toate acestea, perfect intactă). 
Gânditori apuseni precum Tertu- 
lian și Augustin au fost mai dras- 
tici în concepţiile lor despre cât 
de profund decăzuse sufletul, însă 
gândirea ascetică greacă (şi aceas- 
tă idee este clar evidenţiată de 
Origen) nu a văzut nici o pro- 
blemă în a concepe harul drept o 
sinergie, o strânsă cooperare între 

Dumnezeu și suflet. În timp ce 
Dumnezeu a fost dintotdeauna 
considerat izvorul a toată viaţa, 
materială și spirituală, vocației 
pe care EI o dă constant sufletului 
ca să urce trebuia să i se răspundă 
printr-un consimțământ liber. În 
secolul al VI-lea, Maxim Mărtu- 
risitorul a exprimat această idee 
printr-o distincţie între voința 
gnomică și cea adevărată (natu- 
rală). El dezvolta concepția lui Ata- 
nasie din De incarnatione (5; 11; 
54) cum că, chiar dacă Adam nu 
era decât o ființă firească (physei) 
el a avut o vedere directă a lui 
Dumnezeu, capacitate pe care nea- 
mul omenesc a dobândit-o din nou 
prin lucrarea lui Hristos. Voința 
sgnomică, după cum a explicat Ma- 
xim, a fost cea care a rămas oa- 
menilor căzuți: ea era deteriorată 
şi nu întotdeauna capabilă să în- 
drume instinctiv pe om la opţiu- 
nea binelui și la alegerea liberă și 
fără greşeală a realităţilor divine 
(menirea inițială a voinţei natu- 
rale, pe care, acum numai Hristos o 
păstra). Cu toate acestea, prin 
lucrarea mântuitoare a lui Hris- 
tos, harul divin a format o voință 
gnomică omenească și a instruit- 
o să aleagă binele din obicei (chiar 
şi atunci când instinctul său pen- 
tru bine fusese dereglat). Alegerea 
lui Dumnezeu ar fi „divinizat” su- 
fletul. De fapt, urcușul credincio- 
sului într-o unire mistică tot mai 
adâncă cu Dumnezeu era o îndum- 
nezeire care înrâurea atât trupul, 
cât și sufletul într-o sinergie indi- 
solubilă. Grecii au exprimat mai 

târziu acest sentiment al divini- 
zării progresive prin hristologia 
lor soteriologică. În concepția creș- 
tinismului grec, harul este, aşadar, 
o cale principală de a denumi 
energia divină prezentă în taina 
hristologică care realizează res- 
taurarea și îndumnezeirea ome- 
nirii. Este înrădăcinată originar în 
aceste concepte de bază — care ţin 
de aspectul ascetic — înainte de a 
fi aplicată la procesul moral și 
mistic de intrare într-o comuniune 
mai adâncă cu Dumnezeu. Parţial, 
din acest motiv, Răsăritul grec a 
întâmpinat mereu dificultatea de 
a înţelege perimetrii înguști ai 
raționamentului augustinian și ma- 
niera în care harul părea a fi pus 
în contrast cu firea înţeleasă ca forță 
întru totul coruptă. 

Desigur, aspectul negativ despre 
har din teologia lui Augustin a ră- 
sărit imediat în contextul disputei 
cu predicatorul extrem de opti- 
mist, Pelagius. O parte dintre afir- 
maţiile acestuia din urmă păreau 
să sugereze că, dacă oamenii „ar 
face un efort comun”, ar putea avea 
loc o transformare morală com- 
pletă. Augustin cunoștea omeni- 
rea mai bine şi, el însuși fiind un 
ascet, şi-a cercetat conştiinţa cu o 
mai adâncă străpungere. Concep- 
ţia sa despre har din propriile 
scrieri era o doxologie radioasă, 
o mărturisire de preamărire a lui 
Dumnezeu, a Cărui filantropie și 
activitate neîncetată de a îmbră- 
ţişa pe toţi oamenii în mântuire 
el o resimțea cel mai viu în po- 
vestea propriei vieți. Accentul său 

pus pe precedenţa absolută a lui 
Dumnezeu (pe care Părinţii greci 
o afirmă de asemenea) era scos în 
relief de un accent paralel pus pe 
imperfecţiunea efortului omenesc. 
Tradiţia latină de dinainte și de 
după el a avut, de asemenea, ten- 
dinţa de a întrebuința imageria 
tranzacţională în conceperea ide- 
ilor sale despre răscumpărare („răs- 
cumpărarea” în sine fiind un ter- 
men preferat care se referă la cum- 
părarea înapoi a produsului). Fi- 
rile erau considerate ca fiind mai 
degrabă „posesiuni” ale persoa- 
nelor decât un aspect organic al 
condiţiei psihice umane. Exista, 
așadar, o rigiditate certă care a con- 
dus la faptul predominant de a 
considera harul drept ajutorul ex- 
tern pe care Dumnezeu îl oferă 
procesului de mântuire. Tertulian 
fusese unul dintre primii (De anima) 
care a așezat bazele cercetării psi- 
hologice ce va însoţi întotdeauna 
reflecţia latină asupra harului. Ter- 
menii săi principali, „a aduce sa- 
tisfacţie” și „a câștiga merite”, sub- 
liniau, de asemenea, caracterul mo- 
ralismului voluntarist care va de- 
veni contextul imediat pentru mare 
parte din gândirea latină ce i-a ur- 
mat. Tertulian a fost primul care 
a operat distincția hotărâtă dintre 
fire, pe de-o parte, şi har, pe de 
altă parte (De anima 21, 6). Au- 
gustin a fost stimulat să trateze 
problema cu o retrospectivă de am- 
ploare, în principal pentru a apăra 
două fronturi apologetice majore. 
Primul era o apărare a libertăţii 
voinței împotriva pesimismului 

și fatalismului maniheian. Celălalt 
era oferirea unui raționament pen- 
tru obiceiul local african de a bo- 
teza copiii, împotriva atacurilor 
moralizatoare mai simpliste ale 
lui Pelagius și Celestin. Augustin 
trebuia să arate de ce un prunc 
pre-moral avea nevoie de taina 
iertării par excellence. Din cauza 
acestor contexte retorice imediate, 
munca sa amplă și expansivă în 
reflectarea proceselor mântuirii a 
fost canalizată prin niște forme fixe 
şi oarecum înguste. Când această 
lucrare a fost scolasticizată și mai 
mult după Grigorie cel Mare şi 
astfel transmisă creștinismului me- 
dieval, a apărut un contrast și mai 
mare între modalitățile patristice 
grecești și latine de a concepe mân- 
tuirea, contrast care a supravie- 
ţuit până în prezent. Cu toate aces- 
tea, există o remarcabilă unifor- 
mitate asupra reflecţiei creştine de- 
spre har şi ambele tradiţii, greacă 
şi latină, coincid în a atribui lui 
Dumnezeu o putere copleșitoare 
de iubire filantropică ce motivează 
o căutare neîncetată de a restaura 
comuniunea divină cu și în ca- 
drul creaţiei Sale. Acest har, această 
„dăruire” reprezintă atât mijlo- 
cul, cât și scopul. Harul lui Dum- 
nezeu, la urma urmei, serveşte la 
a aduce întreaga suflare în pre- 
zența Dumnezeului harului. 


J.P. Burns, „Grace: The Augusti- 
nian Foundation”, în B. McGinn şi ]. 
Meyendorff, ed., Christian Spirituality 
(New York, 1985), pp. 331-349; B. Dre- 
wery, Origen and the Doctrine of Grace 
(Londra, 1960); P. Phan, Grace and the 

Human Condition (Message of the Fa- 
thers of the Church 15; Willmington, 
Del., 1988); A. Vanneste, „Nature et 
grace dans la theologie de S. Augus- 
tin”, RecAug 10 (1975), pp. 143-169. 


Hegesip (cca 110-180) 


Eusebiu al Cezareei s-a folosit 
de istoricul palestinian Hegesip ca 
sursă pentru lucrarea sa Istoria bi- 
sericească, bazându-se mai ales pe 
Memorii împotriva gnosticilor. Aceas- 
tă lucrare relatează cum Hegesip 
a călătorit la Roma prin Corint și 
a fost impresionat de unitatea de 
credinţă şi doctrină a numeroşilor 
episcopi pe care i-a întâlnit. Ceea 
ce a supravieţuit din Memorii se 
referă la istoria agitată a Bisericii 
Ierusalimului şi a sectelor sale. Se 
crede că Epifanie (Respingerea ere- 
ziilor 27, 6) a reprodus lista primilor 
papi ai Romei din lucrarea lui He- 
gesip. Din cauza faptului că cu- 
noștea ebraica şi tradiţiile ebraice 
nescrise, Eusebiu a dedus că Hege- 
sip trebuie să fi fost un convertit 
de la iudaism (Istoria bisericească 
4, 22, 7). Hegesip este un avocat 
al concepţiei potrivit căreia orto- 
doxia creştină nu poate fi susți- 
nută şi apărată decât de cei mai 
înzestrați episcopi ai Bisericii, care 
continuă propovăduirea aposto- 
lică, iar această succesiune haris- 
matică sau tradiţie (diadoche) se 
află în spatele preocupării sale de 
a alcătui listele cu episcopi ale Bi- 
sericilor Romei şi lerusalimului. 


G. Bardy, La Theologie de l'Eglise 
de saint Clement de Rome ă saint Irence 

(Paris, 1945), pp. 196-198; N. Hyldahl, 
„Hegesippus Hypomnemata”, ST 14 
(1960), pp. 70-113; M.]. Routh, Reli- 
quiae Sacrae (vol. 1; Oxford, 1846), pp. 
207-284; W. Tefler, „Was Hegesippus 
a Jew?”, HTR 53 (1960), pp. 143-155. 


Heracleon (fl. 145-180) 


Heracleon a fost unul dintre cei 
mai de frunte discipoli ai lui Va- 
lentin, gnosticul creștin. Conform 
lui Ipolit (Haer. 6, 35, 5-7), Hera- 
cleon și Ptolemeu constituiau nu- 
cleul școlii valentiniene din Roma 
secolului al II-lea. Clement din Ale- 
xandria şi în special, Origen au păs- 
trat în scrierile lor părți ale celei 
mai importante cărți scrise de el, 
Comentariu la loan, care pare a fi 
unul dintre cele mai timpurii co- 
mentarii la o carte neotestamen- 
tară scrisă vreodată. Heracleon 
urmează forma mitului valentinian 
al căderii cataclismice a sufletelor 
care, prin coborârea lui Hristos, 
au devenit conștiente de originea 
lor cerească și pot urca din nou, 
eliberate de această lume opresivă 
și de forțele demonice care încearcă 
să le ţină în legăturile necunoașterii. 
Heracleon s-a folosit de Evanghelia 
după loan ca să prezinte concep- 
ţia sa despre Hristos Care încearcă 
să conducă sufletele în afara regiunii 
cosmosului material condusă de 
Demiurg, aplicând din plin ale- 
goria în argumentare. Opera sa a 
atras (și parţial, influenţat) respin- 
gerea lui Origen, scrisă aproape un 
secol mai târziu, care va deveni 
mai târziu magnum opus-ul lui, 

Comentariu la loan. De asemenea, 
unii cercetători îl consideră pe 
Heracleon ca fiind autorul textu- 
lui gnostic de la Nag Hammadi, 
Tratatul tripartit. 


A.E. Brooke, The Fragments of He- 
racleon (Cambridge, 1891); E. Pagels, 
The Johannine Gospel in Gnostic Exege- 
sis: Heracleon's Commentary on John 
(SBL Monograph Series 17; Nashville, 
1973). 


Herma (fl. 90-150) 


Unul dintre Părinții Apostolici, 
Herma este autorul Păstorului, un 
tratat care a fost la un moment 
dat luat în considerare pentru a fi 
inclus în canonul Noului Testa- 
ment. Titlul cărţii provine de la 
personajul Îngerului pocăinței care 
apare sub înfățișarea unui păstor 
pentru a călăuzi gândirea lui Her- 
ma. Un alt personaj, o bătrână care 
devine treptat tânără, este una din- 
tre primele întruchipări feminine 
ale ekklesiei sau Bisericii. Cea mai 
veche parte a cărţii este o apoca- 
lipsă de sine stătătoare scrisă în 
jurul anului 90 (Vedenii 1-4), iar ca- 
racterul apocaliptic nu este nicio- 
dată absent din celelalte materiale 
ulterioare. Autorul său a fost un 
sclav la Roma, care a urcat în ierar- 
hia socială a comunităţii creștine 
romane. Este posibil să fi fost pales- 
tinian și a fost adus probabil în 
captivitate la Roma după căderea 
templului (unii au lansat ipoteza 
că era un fost preot). Unii cerce- 
tători l-au identificat cu autorul 

Epistolei întâi a lui Clement. Cu si- 
guranţă, a fost contemporan cu el. 
Proprietarul lui Herma era bogata 
matroană romană, Rhoda, care, 
în cele din urmă, l-a eliberat. A fost 
ruinat în timpul unei persecuții 
(probabil cea a lui Domițian) şi a 
fost denunţat de propria familie. 
A luat decizia, în timp ce primea 
revelaţiile, să îmbrăţișeze o viață 
ascetică de pocăință. Cartea a fost 
scrisă într-o perioadă de timp des- 
tul de lungă. Descrie mai multe 
vedenii care slujesc ca mijloace pen- 
tru învățătura sa către comuni- 
tatea bisericească mai largă. Are 
o împărţire tripartită: 5 Vedenii; 
12 Trimiteri; 10 Asemănări. Auto- 
rul se luptă cu problema păcatu- 
lui postbaptismal printre creştini 
şi ajunge, aproape fără tragere de 
inimă, la concluzia că Dumnezeu 
a permis, în cele din urmă (prin 
revelaţiile pe care i le-a trimis lui, 
ca profet), posibilitatea unei a doua 
şi ultime pocăinţe. El scrie, proba- 
bil, în contextul general de încu- 
rajare a Bisericii să nu amâne bo- 
tezul până pe patul de moarte care 
era rezultatul pastoral al credinţei 
timpurii cum că botezul era o cu- 
răţire (nerepetabilă) o dată pen- 
tru totdeauna. Tonul lucrării sale 
este unul rigorist, în ciuda faptu- 
lui că militează pentru o teologie a 
reconcilierii (nu îndeajuns de rigo- 
rist pentru Tertulian, care l-a de- 
nunţat drept „păstorul adulterilor”) 
şi deschide o fereastră impor- 
tantă pentru înțelegerea Bisericii 
romane primare. Scriitorul pare să 
fi avut funcţia de prooroc creștin 

în structura ecleziastică (aşa cum 
am întâlnit în Didahia) şi aici ob- 
servăm că principala trăsătură a 
acestei slujiri este pareneza morală. 
Hristologia lui Herma este arhaică: 
el Îl identifică pe Duhul Sfânt cu 
Fiul preîncarnat și sugerează că 
Treimea a început să existe după 
Înălţare. 


D.E. Aune, Prophecy în Early Chris- 
tianity and the Ancient Mediterranean 
World (Grand Rapids, 1983), pp. 299- 
310; L.W. Barmard, „The Sheperd of 
Hermas in Recent Study”, H] 9 (1968), 
pp. 29-36; C. Osiek, Rich and Poor in 
the Shepherd of Hermas: An Exegetical- 
Sociological Investigation (Washington, 
1983); ].N. Sparks, The Aposotlic Fa- 
thers (Nashville, 1978). 


Hiliasm [/ chiliasm] (milenarism, 
milenialism) 


Doctrina hiliasmului se găseşte 
într-o mare varietate de forme în 
lucrările unor teologi din primele 
trei secole (a avut o scurtă redeș- 
teptare în milenarismul lui Lac- 
tanțiu în secolul al IV-lea, dar deja 
în acea perioadă era foarte puțin 
întâlnit). Hiliasmul afirmă că Dum- 
nezeu va da sfinţilor Săi o peri- 
oadă de prosperitate paradisiacă pe 
pământ înainte de nimicirea finală 
a tuturor lucrurilor. Etapa finală 
a paradisului pământesc va fi ul- 
tima epocă din istoria omenirii. 
Termenul grec, chilias (lat. mille) 
semnifică cei o mie de ani care re- 
prezintă această perioadă. Ideea se 
găseşte în mai multe lucrări apo- 
caliptice iudaice, de unde, probabil 

a intrat în atenţia gânditorilor apo- 
caliptici creştini. Curentul creştin 
are la bază o interpretare a verse- 
telor 1-7 din capitolul 20 al Apo- 
calipsei, în care Satan este legat 
pentru o mie de ani, astfel că sfinţii 
pătimitori se vor putea odihni, iar 
martirii se vor ridica din nou pen- 
tru a se bucura de slava lui Hris- 
tos în rai. Toate acestea preced 
lupta eshatologică finală (Apoc. 
20, 1-7) care are drept urmare în- 
frângerea lui Satan, Judecata de 
Apoi şi făurirea unui „cer nou și 
pământ nou” (Apoc. 20, 2 ş.u:; 
21, 1 ş.u.). Se pare că milenarismul 
creştin își are originea în Asia Mică, 
de unde provine și cartea Apo- 
calipsei. Nu se regăsește în ora- 
colele montaniste care au supra- 
viețuit, deşi întreaga mișcare avea 
un caracter apocaliptic extrem; poate 
fi identificat însă în alţi câțiva au- 
tori asiatici. Papia al lerapolei, în 
Frigia, a fost un hiliast de la înce- 
putul secolului al II-lea, care (în 
lucrările sale acum pierdute) a de- 
scris perioada glorioasă a paradi- 
sului milenar (cf. Irineu, Adversus 
haereses 5, 33, 3). Irineu spune că 
această concepţie era împărtăşită 
de adepţii Apostolului loan din 
Efes. Pe baza acestei autorităţi, în- 
suși Irineu (cca 185) pare gata să 
fie de acord cu „nădejdea” potrivit 
căreia restaurarea pământească a 
lui Israel ar putea să fie mai mult 
decât o simplă alegorie (Adversus 
haereses 5, 35) şi înţelege scopul 
raiului pământesc ca parte din apo- 
katastasis, actul lui Dumnezeu 
de a readuce creaţia la forma sa 


Dicţionar de teologie patristică 


inițială (Adversus haereses 5, 32, 1). 
În aceeași perioadă cu Papia (cca 
100), teologul asiatic Cerinthus, 
poate unul dintre primii gnostici, 
pare să fi fost, de asemenea, mile- 
narist (cf. Eusebiu, Istoria biseri- 
cească 3, 28). O parte dintre teologii 
Bisericii primare din Alexandria 
au respins cartea Apocalipsei din 
canon, motivând că a fost scrisă de 
Cerinthus, care s-a folosit de ea pen- 
tru a-şi apăra concepţiile despre 
raiul milenar (Eusebiu, Istoria biseri- 
cească 7, 25). La începutul secolului 
al III-lea, Ipolit Romanul vorbeşte 
despre sfârşitul lumii ca fiind imi- 
nent și leagă momentul sfârșitului 
de o perioadă de cinci sute de ani 
de după nașterea lui Hristos, care 
va fi, de asemenea, și sfârşitul celui 
de-al VI-lea mileniu al istoriei lumii. 
Apoi, Ipolit argumentează că va 
urma mileniul sabatic al odihnei 
care a fost promis în cartea Apoca- 
lipsei (Ipolit, Comentariu la cartea 
lui Daniel 4, 23; 4, 10). Origen din 
Alexandria, contemporanul său mai 
tânăr, una dintre vocile puternice 
ale timpului, a pus o stavilă aștep- 
tării milenariste exacerbate, denun- 
ţând-o ca fiind o preocupare mate- 
rialistă și o „greşeală iudaizantă” 
(Origen, Despre principii 2, 112; Co- 
mentariu la Matei 17, 35). Cuvân- 
tul lui Origen a fost unul deosebit 
de influent și a pus capăt aștep- 
tărilor milenariste din Biserica pri- 
mară. El înţelegea „odihna sfinților” 
în termeni de transfigurare spi- 
rituală, şi nu de fericire pămân- 
tească. Metodiu din Olimp, un alt 
teolog din Asia Mică, a fost unul 

dintre ultimii care şi-au exprimat 
dezacordul în mod public. El l-a 
atacat pe Origen în privinţa con- 
cepţiei sale spirituale despre în- 
vierea trupurilor şi în apologia lui 
Metodiu întâlnim o redeșteptare 
a vechii credinţe că raiul în care vor 
merge trupurile de carne înviate 
ale sfinților este „un loc ales de pe 
acest pământ” (Metodiu, Despre 
înviere 1, 55, 1). Într-o altă carte care 
imită dialogul lui Platon, Sympo- 
sium (Metodiu, Banchetul), raiul 
pământesc este legat de timpul mi- 
lenar de odihnă în compania lui 
Hristos pe pământ, înainte de trans- 
figurarea finală în slava duhovni- 
cească. Comentariul la cartea Apo- 
calipsei al lui Victorin de Poeto- 
vio, scris la începutul secolului 
al IV-lea, vădeşte, de asemenea, 
unele semne de milenarism. Lac- 
tanţiu, scriind în aceeași perioadă, 
oferă teorii elaborate despre ciclu- 
rile milenare în cea de-a șaptea carte 
a lucrării sale Instituţiile divine. 
Sursele sale erau o combinaţie din- 
tre Egloga a 4-a a lui Vergiliu, Oraco- 
lele sibiline, literatura sapienţială 
hermetică și cartea Apocalipsei. 
Lucrarea sa este unul dintre ulti- 
mele locuri în care mai apar nuanţe 
milenariste în perioada patristică. 
După secolul al IV-lea, a fost etiche- 
tat treptat drept arhaism „iudaic”. 
Eusebiu al Cezareei s-a exprimat 
şi el cu privire la acest curent vechi, 
spunând că era un semn al „puţi- 
nătății minţii” (Istoria bisericească 
3, 39, 13; 7, 24, 1). Dezaprobarea 
lui Augustin (De civitate Dei 20, 7 
ş.u.) a înlăturat, mai mult sau mai 

puţin, orice nădejde într-o redeștep- 
tare apuseană ulterioară a acestei 
concepții (în Apus, cartea Apoca- 
lipsei a fost mult mai apreciată 
decât în lumea greacă). 


B.E. Daley, The Hope of the Early 
Church: Eschatology în the Patristic Age 
(New York, 1991); L. Gry, Le Millena- 
risme dans ses origines et son developpe- 
ment (Paris, 1904). 


Hirotonie 


Hirotonia reprezintă conferi- 
rea unui statut preoţesc unei per- 
soane. În greacă, este semnificată 
de termenul „punerea mâinilor” 
(cheiorotenia). Desemnează în prin- 
cipal treptele importante ale slujirii 
creştine (episcop, preot și diacon) 
şi ordinul mai mic al ipodiacona- 
tului. Celelalte grade ale clerului 
precum citeți [/ lectori], acoliți sau 
ușieri erau admise în postul lor 
printr-o binecuvântare (cheirothe- 
si) din partea episcopului, care se 
deosebea de hirotonia în sine. În 
limba latină, ordinatio derivă din 
ulterioara „înrolare” (ordinatus) a 
candidatului în treptele clerului 
bisericesc. Preoţia ereditară a Ve- 
chiului Testament a fost total aban- 
donată în Biserica primară, în fa- 
voarea unei concepții despre marea 
şi unica preoție a lui Hristos. Epistola 
către Evrei a dezvoltat distincţia 
între preoția cea „după rânduiala 
lui Melchisedec”, care era cea a lui 
lisus, ca fiind deosebită de preoţia 
legii vechi, cea după Aaron. Ale- 

gerea şi trimiterea Apostolilor (Mt. 
10, 1-5), împreună cu inițierea şi 
sfinţirea lor euharistică la Cina cea 
de Taină (În 14, 26; 15, 16-20; 17, 5-26) 
și luminarea lor la Înviere-Cincize- 
cime (In 20, 19-23; Fapte 1, 8; 2, 1-4) 
au fost considerate drept naraţiunile 
prototipice ale hirotoniei creștine. 
În Biserica de la sfârşitul secolului 
întâi, ritualul prin care se structura 
funcţia slujitoare a fost din ce în ce 
mai mult regularizată, iar în Fap- 
tele Apostolilor, procesul de nu- 
mire a bătrânilor (prezbiteri) sau 
supraveghetorilor (episkopoi) este atri- 
buit Apostolului Pavel (Fapte 14, 
23; 20, 17). În Epistolele pastorale, 
apar semne clare referitoare la prac- 
tica numirii de slujitori prin pune- 
rea mâinilor (1 Tim. 3, 1-13; 4, 14; 
5, 22; Il Tim. 1, 6). Bătrânii sunt la 
început aproape sinonimi cu supra- 
veghetorii (Fapte 20, 28). Mode- 
lele de slujire, care erau la început 
variate în Biserica primară (prez- 
biteri, diaconi, învăţători, profeți şi 
exorciști), s-au cumulat în curând 
în modelul mai simplu al unui 
sinod de prezbiteri-bătrâni; aceştia 
îi aveau pe diaconi drept asistenți 
ai lor, fiindu-le încredinţată admi- 
nistrarea practică a treburilor biseri- 
ceşti (practică bazată pe o para- 
digmă din Fapte 6, 1-6). Instituţia 
episcopului pare să fi evoluat din 
sinodul bătrânilor, el fiind un pre- 
şedinte monarhic ales din rândul 
acestora. Epistolele lui Ignatie al An- 
tiohiei şi Epistolele clementine din 
Roma sunt printre primele care 
mărturisesc apariţia episcopatului 

unic. În anumite orașe mari pre- 
cum Roma, Antiohia şi Alexandria, 
această evoluţie către un singur 
„supraveghetor” s-a petrecut mai 
repede decât în alte locuri; însă, 
pe la mijlocul secolului al III-lea, 
a devenit normă în toate Biseri- 
cile creștine. În Apus, Ciprian a de- 
pus mari eforturi pentru a avansa o 
teologie despre preoţie inspirată 
din Scripturi, din tipologia levitică 
şi cea templului. După secolul al 
IV-lea, diaconii au devenit în mod 
special atașați slujirii episcopi- 
lor, iar prezbiterii au primit trep- 
tat în îngrijire biserici mai mici, 
distincte de catedrală (la început, 
regula fuse destul de clară: „un 
oraș, o biserică”). Încă de timpuriu 
femeile au fost înrolate în rândul 
diaconilor. În Biserica Greacă, ele 
au avut un rol important în botezul 
femeilor, însă au slujit, de asemenea, 
la altar în desfăşurarea ritualului 
euharistic. În Biserica Apuseană, 
diaconatul feminin a căzut în desu- 
etudine destul de repede. În Ră- 
sărit, a fost proeminent până în 
secolul al IX-lea, iar ritualul de hiro- 
tonire încă mai există. În ambele 
cazuri, probabil că presiunea mona- 
hală a cauzat declinul slujirii fe- 
minine din rândul treptelor prin- 
cipale ale preoţiei. 


P.F. Bradshaw, Ordination Rites of 
the East and West (New York, 1990); 
B.H. Streeter, The Primitive Church: 
Studied with special reference to the origin 
of the Christian ministry (New York, 
1929). 

Homoeni 


Cuvântul derivă din greces- 
cul homoios, însemnând ceva care 
este „precum” altceva. Homoenii 
erau o facțiune teologică din Bise- 
rica secolului al IV-lea. Ei au fost 
denumiți astfel de cercetătorii mo- 
derni care au studiat formula pe 
care ei o propuseseră la Sinodul 
de la Sirmium, în 359: „Hristos este 
precum Tatăl în toate, conform 
Scripturilor”. Ei au fost principala 
facțiune ariană care s-a opus cre- 
zului şi teologiei de la Niceea. În 
timp ce Sinodul Niceea I (325) mi- 
lita pentru recunoașterea Fiului lui 
Dumnezeu ca fiind „de aceeași fi- 
ință” cu Dumnezeu (homoovusios), 
la sfârşitul Sinodului, o facțiune 
revizionistă numeroasă, condusă 
în principal de Eusebiu al Nico- 
midiei, a susținut abandonarea ter- 
menilor înrudiţi „aceeași” și „fiinţă” 
şi adoptarea în locul acestora a 
unui termen mult mai generos și 
cuprinzător, „asemănarea” Fiului 
cu Dumnezeu. Această mișcare a 
fost sprijinită de împăratul Con- 
stanțiu și nu a supraviețuit mult 
timp după moartea lui. Învățătura 
homoeană a evitat chiar și aparenta 
atribuire de materialitate divinității 
(adică Dumnezeu nu a avut „fiinţă”, 
în maniera în care se poate zice 
despre două mere că au aceeași 
ființă); de asemenea, proteja mo- 
narhia divină, insistând că Fiul și 
Tatăl nu erau deloc „același lucru”. 
Desigur, a avut avantajul politic de 
a fi fost o politică „bună pentru toți” 
mult mai vagă, destinată unei ie- 
rarhii bisericeşti puternic dezbinate 

de controversa ariană. Facţiunea 
niceeană, condusă de Atanasie al 
Alexandriei, s-a aliat apărării doc- 
trinei homoousion pentru a-i de- 
masca pe homoeni ca arieni care 
luptau pentru aruncarea în ilegi- 
timitate a Sinodului de la Niceea, 
care se împotrivise lor. Cu trecerea 
timpului, chiar tabăra ariană ho- 
moeană s-a divizat în două facțiuni 
diferite. Primii au fost denumiți 
homoiusieni (un compromis între 
facțiunea niceeană şi homoeni, care 
refuzau identitatea, însă admiteau 
asemănarea și totuși insistau pe 
atribuirea unei asemănări „sub- 
stanţiale” între Fiul şi Tatăl; vezi 
homoiusianism). Aceştia s-au des- 
părţit atât de niceeni, cât şi de 
homoeni, însă, în cele din urmă, 
s-au aliat cu niceenii pentru a pune 
capăt crizei ariene. Cei din a doua 
facțiune au fost denumiți anomei 
(sau anomeeni, „cei neasemănă- 
tori”). Aceştia erau arieni radicali 
care negau că ar fi existat măcar 
vreo asemănare între Fiul și Tatăl. 
Amândoi erau fiinţe separate. 
Unul era divin, celălalt nu. Ano- 
meii au fost detestaţi de niceeni, 
homoeni şi homoiusieni și nu au 
fost niciodată o facțiune nume- 
roasă, deşi din rândul lor au făcut 
parte teologi şi logicieni precum 
Eunomiu şi Aețiu, iar scrierile lor 
apologetice au slujit drept impuls 
pentru tot ceea ce Părinţii Capado- 
cieni au scris despre acest subiect. 


R.P.C. Hanson, The Search for the 
Christian Doctrine of God (Edinburgh, 
1988). 

Homoiusianism 


Homoiusianismul susținea că 
Fiul lui Dumnezeu este „asemenea 
în ființă” cu Tatăl. A apărut în seco- 
lul al IV-lea, în timpul crizei ariene, 
şi a fost susținut de o facțiune pu- 
ternică formată din episcopii răsă- 
riteni. Reprezintă un pas înapoi 
deliberat de la mărturisirea nice- 
eană că Fiul este „deoființă” (ho- 
moousi0s). S-a dorit a fi o poziţie 
de mijloc între homoeni (Fiul lui 
Dumnezeu este precum Tatăl) și 
niceenii homousieni. Facţiunea ho- 
moiusiană era cu totul opusă pre- 
mizei ariene, potrivit căreia Fiul 
lui Dumnezeu nu era divin. Prin 
urmare, tendința manualelor mai 
vechi de a descrie această facțiune 
ca fiind „semiariană” nu este deo- 
sebit de folositoare şi este acum, 
în general, evitată. Homoiusienii 
credeau despre ei înșiși că sunt 
tradiţionalişti şi din rândurile lor 
făceau parte mulți teologi deose- 
biţi, însă de tradiţie origenistă (care 
considerau că însuși conceptul de 
ființă este un concept prea mate- 
rialist ca să fie aplicat Dumnezeirii). 
Considerau că niceeni erau diz- 
graţioși în politică (mulţi erau foarte 
ostili față de Atanasie al Alexan- 
driei) şi inovativi într-un mod prea 
cutezător, în dorința lor de a forța 
întreaga Biserică să consimtă la măr- 
turisirea lui homoousion (un ter- 
men care nu era nici scripturistic 
şi care nici nu fusese în uz înainte 
de Sinodul Niceea I [325]). Cei mai 
de frunte teologi ai facțiunii erau: 
Eusebiu al Cezareei, Vasile al Anci- 
rei, Gheorghe al Laodiceei și Meletie 

al Antiohiei. După moartea, în 362, 
a împăratului proarian, Constanțiu, 
când Atanasie al Alexandriei a făcut 
un efort considerabil să îi aducă 
de partea sa pe homoiusieni (recu- 
noscând acordul lor substanţial în 
privinţa chestiunii critice a divini- 
tăţii depline a Fiului lui Dumne- 
zeu), un nou front a fost deschis 
de alianţa vestitoare a înţelegerii 
neoniceene (intermediată de Me- 
letie și Părinţii Capadocieni, Vasile 
al Cezareei, Grigorie al Nyssei şi 
Grigorie din Nazianz), care, spre 
sfârşitul secolului al IV-lea, a pus 
capăt crizei ariene. Capadocienii 
au susținut în special sinonimitatea 
intelectuală a homoiusianismului 
şi homousianismului (ceva remar- 
cabil în sine). Lucrarea lor a fost 
de o importanţă majoră nu doar 
pentru rezolvarea disputei ariene, 
ci şi pentru stabilirea termenilor 
pentru doctrina clasică a Treimii, 
cu trei persoane de aceeași ființă 
sau fire. 


R.P.C. Hanson, The Search for the 
Christian Doctrine of God (Edinburgh, 
1988). 


Homoousion 


Homoousion este doctrina adop- 
tată la Sinodul Niceea I (325), po- 
trivit căreia Fiul lui Dumnezeu era 
deoființă cu Tatăl. A fost sugerat 
pentru prima dată, la îndemnul lui 
Constantin cel Mare, de Osiu al 
Cordobei, care a prezidat sinodul. 
Osiu şi Constantin credeau că va fi 
de ajutor în calitate de „adăugire” 

confesională la crezul baptismal 
tradițional, ajutând la unirea tu- 
turor teologilor răsăriteni care fu- 
seseră atât de dezbinaţi în pri- 
vinţa chestiunii ariene din timpul 
persecuțiilor. La scurtă vreme după 
ce Constantin a dobândit puterea, 
în 323, asupra jumătăţilor răsări- 
teană și apuseană a Imperiului, 
el s-a decis să pună capăt acestui 
conflict neplăcut odată pentru tot- 
deauna. Introducerea acestui ter- 
men a fost controversată. Nu era 
nici tradițional şi nici nu se găsea în 
Scriptură. Însă, pentru el, a susţine 
că Fiul era deoființă (ceea ce era 
Tatăl, era şi Fiul), nu era decât un 
simplu mod de a afirma că Fiul lui 
Dumnezeu era deplin și cu totul 
divin și vrednic de închinare. Pen- 
tru Constantin, probabil, însemna 
puţin mai mult și, când în anii ur- 
mători a văzut că termenul său nu 
întrunise consensul larg pe care îl 
urmărise, s-a arătat dispus să-l aban- 
doneze — de aici mânia lui împo- 
triva lui Atanasie al Alexandriei, 
care a refuzat să permită trecerea 
tăcută a termenului (şi a Sinodu- 
lui de la Niceea) în obscuritate. 
La început, teologii alexandrini 
s-au bucurat în privinţa termenului, 
văzând în el un mijloc de ostra- 
cizare a lui Arie (care a refuzat să 
subscrie la el fiindcă era de pă- 
rere că termeni materiali precum 
„fiinţă” erau mult prea grosieri 
pentru a fi atribuiţi lui Dumnezeu), 
însă nu au fost apărători înfocaţi ai 
lui. Atanasie a preferat să ÎL descrie 
pe Fiul drept „de o ființă identică 

cu cea a Tatălui” (tautotes ousias), 
care evita orice sens (mult temut 
de teologii antiniceeni) cum că ho- 
moousion afirma identitatea nume- 
rică a Tatălui şi a Fiului într-o ma- 
nieră care amintea de vechiul mo- 
dalism monarhianist. Atanasie de 
abia se ataşase de homoousion când 
a înţeles că politica imperială era 
interesată numai de un consens 
binevoitor asupra hristologiei și, 
dacă ar fi fost necesar, ar fi aban- 
donat Crezul niceean în favoarea 
unei mărturisiri ariene mult mai 
moderate (politica imperială din 
ultimii ani ai lui Constantin şi cei 
ai fiului său, Constanțiu). Atanasie 
a fost conducătorul care a grupat 
în jurul său pe homousienii din Ră- 
sărit, alături de Marcel al Ancirei, 
ale cărui concepţii problematice în 
privinţa hristologiei au confirmat 
multe dintre cele mai mari temeri 
ale episcopului. Dacă nu ar fi fost 
sprijinul perseverent al episcopilor 
apuseni, care au susținut imediat 
și cu tărie doctrina homoousion, este 
îndoielnic că Atanasie ar mai fi 
obținut o atât de mare victorie, încât 
crezul și învățătura de la Niceea să 
devină mărturisirea normativă a or- 
todoxiei trinitare și hristologice. 


].F. Bethune-Baker, The Meaning 
of Homoousios in the Constantinopolitan 
Creed (Texts and Studies 7.1; Cam- 
bridge, 1901); R.P.C. Hanson, The Search 
for the Christian Doctrine of God (Edin- 
burgh, 1988); C. Stead, Divine Sub- 
stance (Oxford, 1977), pp. 190-226. 

Hosius vezi Osiu al Cordobei 


Horepiscopi 


Chorepiskopoi este un termen 
grec pentru „episcop de ţară”; res- 
ponsabilitatea acestuia erau zonele 
rurale slab populate (chora). Repre- 
zenta un ordin al clerului care poate 
fi observat în Răsărit între secolele 
al III-lea şi al V-lea. Deja în secolul 
al VIII-lea, deși termenul mai este 
încă întrebuințat, el se referă, în 
principal, la preoții vârstnici care au 
atribuţii de episcop-vicar în zonele 
îndepărtate. Horepiscopii sunt men- 
ţionaţi pentru prima dată în cano- 
nul 13 al Sinodului de la Ancira 
(314); la Sinodul de la Niceea I (325), 
au fost prezenţi nu mai puţin de 
cincisprezece horepiscopi care au 
semnat în nume propriu (deși, la 
Sinodul de la Calcedon, în 451, ei 
vor semna în numele superiorului 
lor). Se presupune că ei au fost ini- 
ţial episcopi în sensul deplin al cu- 
vântului, deşi puși peste eparhii 
sărace și necunoscute, dar, începând 
cu secolul al IV-lea, au fost elabo- 
rate canoane care au limitat rolul 
şi drepturile lor, aducându-i astfel 
sub autoritatea episcopilor din ora- 
şele vecine mari. Sinodul de la An- 
cira (314) le-a interzis să hiroto- 
nească vreunul din cele trei trepte 
clericale, dar le-a îngăduit să hiro- 
tonească treptele inferioare (la fel, 
canonul 10 al Sinodului de la An- 
tiohia din 341). Sinodul de la Sar- 
dica, în anul 343, a cerut ca nici un 
episcop să nu fie numit de episcopii 
micilor așezări rurale pentru ca „să 
nu se defaime rangul de episcop”. 

În a doua jumătate a secolului al 
IV-lea, Sinodul de la Laodiceea 
(365) a cerut desființarea ordinu- 
lui, deși funcționase timp de mai 
multe generații. În Biserica Apu- 
seană, chorepiskopoi erau, majori- 
tatea, prezenți în mijlocul francilor, 
în calitate de asistenţi-misionari 
ai episcopului. În cele din urmă, în 
Apus, conceptul de chorepiscopus 
a evoluat în cel de episcop-asistent, 
de ajutor al episcopului. Aceasta, 
alături de limitarea drepturilor ho- 
repiscopale din secolul al IV-lea în 
Biserica Greacă, a însemnat ero- 
ziunea principiului catholic primar 
(afirmat pentru prima dată de Ig- 
natie al Antiohiei) că episcopul este 
icoana lui Hristos într-o Biserică 
locală deplină (indiferent de mări- 
mea ei). A fost una dintre pierde- 
rile cauzate de coliziunea dintre 
ecleziologie și metoda imperială 
romană de a impune definiţia poli- 
tică a unei dioceze. 


H. Bergtre, Etude historique sur les 
chor&veques (teză de doctorat, Paris, 1995); 
F. Gillmann, Das Institut der Choreb- 
schofe in Orient (Miinchen, 1903). 


Hrisostom [/ Gură de Aur] 
vezi loan Hrisostom 


Hristologie 


Acest termen modern denu- 
meşte colectiv studiul credințelor 
şi învățăturilor Bisericii despre per- 
soana și lucrarea lui Hristos. Stu- 
diul efectelor răscumpărării înfăp- 
tuite de Hristos este mult mai precis 
denumit soteriologie (dogma de- 

spre mântuire), dar cercetările pa- 
tristice moderne au fost predomi- 
nant preocupate de ambele ches- 
tiuni și pe bună dreptate, fiindcă cei 
din vechime nu au făcut niciodată 
deosebire între ele, susținând în 
toate formele hristologiei patristice 
că venirea lui Hristos pe pământ 
a fost parte din planul divin de 
mântuire a neamului omenesc. Așa- 
dar, cheia întregii gândiri patris- 
tice în privinţa acestei chestiuni și a 
dinamicii sale interioare este ob- 
servaţia că Hristos Însuși este mân- 
tuirea întrupată. 

În Noul Testament, hristologia 
este remarcabil de fluidă și deschisă 
oricărei exprimări literare. Este 
avansată mai mult printr-o serie de 
analogii și imagini grafice, decât 
prin reflecţie sistematică. Imaginile 
sunt reprezentate în numeroasele 
titluri hristologice care sunt pre- 
zente aici: Învățător (Mc. 1, 27), 
Profet (Mt. 21, 11), Fiul lui David 
(Mt. 9, 27), Mesia (Mt. 16, 16), Slu- 
jitorul lui Dumnezeu (Mt. 12, 17-18), 
Păstorul lui Israel (Mt. 2, 6), Fiul 
iubit al lui Dumnezeu (Mt. 3, 17), 
Judecătorul (Mt. 8, 29), Fiul lui 
Dumnezeu (Mt. 12, 8), Domnul 
(Mt. 14, 30), Lumina lumii (In. 1, 36), 
Mielul lui Dumnezeu (In. 1, 36), 
Șarpele înălţat (In. 3, 13-14), Cel 
ce dăruiește apa vie (In. 4, 10-14; 
7, 37-38), Pâinea vieţii (In. 6, 35), 
Sfântul lui Dumnezeu (In. 6, 69), 


” Referinţa din original este greşită; 
pentru lisus Hristos ca ultim judecător 
vezi, între altele, In. 5,22; Fapte 10, 42 şi Il 
Tim. 4,1 [n. ed.]. 

Cel ce este (In. 8, 58), Păstorul cel 
Bun (In. 10, 2, 10), Uşa oilor (In. 
10, 7), Învierea (In. 11, 25), Calea, 
Adevărul și Viaţa (In. 14, 6), Viţa 
cea adevărată (In. 15, 1), Biruitorul 
lumii (In. 16, 33), Împăratul unei 
împărăţii nepământești (In. 18, 36), 
Icoana lui Dumnezeu (Col. 1, 15), 
Capul Bisericii (Col. 1, 18), Începu- 
tul (Col. 1, 18), Noul Adam (Rom. 
5, 12), Marele Preot (Evr. 5, 1-10), 
Mediatorul Creaţiei (Col. 1, 15-17). 
Aici nu se află decât o parte din 
gama abundentă de aclamații hris- 
tologice care, în mod limpede, au 
nu numai un scop dogmatic ci, mai 
la obiect, izvorăsc dintr-un motiv 
doxologic sau mărturisitor. Hris- 
tologia, din începuturile sale, este 
mărturisirea şi proclamarea de 
către Biserică a lui lisus drept dum- 
nezeiescul și unicul autor al mân- 
tuirii. Înainte de a fi o învăţătură 
sistematică, ea este rugăciunea cre- 
dinței. Concepţia scripturală hristo- 
logică acumulează această varie- 
tate de abordări pentru a descrie 
evenimentul săvârşit odată pentru 
totdeauna, al restaurării legămân- 
tului milei prin învăţăturile, moar- 
tea și Învierea Stăpânului. Oricât 
de variate ar fi abordările, această 
kerygmă soteriologică asigură o 
armonie coerentă întregii procla- 
maţii scripturistice a lui lisus ca 
Mântuitor. În scrierile cele mai tim- 
purii ale perioadei patristice, de 
exemplu, în literatura clementină 
sau la Părinţii Apostolici, păstra- 
rea terminologiei biblice este cea 
care îndrumă, în principal, gândi- 
rea şi scrierea despre lisus, deşi se 

remarcă pierderea progresivă a ti- 
tlurilor, îngustarea gamei de acla- 
maţii folosite, astfel încât accentul 
este pus pe cele mai înalte dintre ele 
(Mesia, Domnul, Fiul lui Dumne- 
zeu, Mediatorul dumnezeiesc al 
Creaţiei). Tipologiile Vechiului Tes- 
tament, de asemenea, încep să fie 
din ce în ce mai întrebuințate (deja 
prezente în însuşi Noul Testament) 
pentru a lărgi mai mult semnifi- 
caţia că Iisus este Împlinirea pro- 
misă a nădejdilor lui Israel (așa cum 
se poate vedea, de exemplu, în 
Tratatul despre Paşte al lui Meliton 
de Sardis). La apologeţii din seco- 
lul al II-lea, poate fi observată ope- 
rând o nouă dinamică, una care 
încearcă să explice lumii elenistice, 
folosind un limbaj pe care aceasta îl 
poate recunoaște, că acest lisus nu a 
fost un simplu învățător rabinic, ci 
axul central al mântuirii lumii. La 
retorii filosofi precum Iustin, Teo- 
fil şi Tertulian (şi apoi mai dez- 
voltat la teologi precum Ipolit, Cle- 
ment din Alexandria şi Origen), 
lisus este propovăduit ca revelație 
a Logosului divin, izvorul şi cauza 
a toată armonia şi rațiunea cosmo- 
sului, Acelaşi care a venit acum 
într-un trup istoric unic pentru a-i 
învăţa şi aduna la un loc pe acei 
înţelepţi „aleşi” din lume. Pe mă- 
sură ce teologia Logosului se con- 
tura din prima sa formă embrio- 
nică în cea de-a patra Evanghelie, 
vor izvori din ea un întreg complex 
de idei înrudite, iar după secolul 
al III-lea, această teologie va fi vo- 
cea dominantă a hristologiei patris- 
tice. Dar în secolele al II-lea și al 

III-lea, mai existau încă o varie- 
tate de alte abordări care puteau 
fi urmate. Unele grupări iudeo- 
creștine (cunoscute mai apoi ca 
ebioniţi) se sprijineau pe ideea că 
lisus a fost un simplu om, un în- 
vățător rabinic pe care Dumnezeu 
l-a înălțat la rangul de mare pro- 
fet. Pentru concepţia profundă a 
Bisericii secolului al II-lea potrivit 
căreia lisus era de origine divină, 
aceste aspecte nu erau socotite stră- 
ine, pur și simplu, ci chiar în deza- 
cord cu majoritatea scrierilor Nou- 
lui Testament, ale cărui mărturisiri şi 
imnuri demonstrează o concepţie 
foarte diferită (vezi Filip. 2, 6-11, 
care era deja un imn vechi atunci 
când Pavel îl cita). Prin contrast, 
unele grupări elenistice, adoptând 
premiza că lumea materială era 
foarte străină şi opusă divinității, 
considerau că lisus este o epifanie 
spirituală a lui Dumnezeu şi în nici 
un caz un om. Sunt cunoscuţi sub 
denumirea colectivă de docheţi, 
[denumire] care provine din ter- 
menul grec pentru „a părea că este 
om”. Imperativul hristologic do- 
chetist a produs mai multe lucrări 
apocrife în secolele al II-lea și al 
III-lea, care sugerau că trupul lui 
lisus a existat doar în aparenţă. El a 
fost precum un zeu grec care S-a 
manifestat pe pământ sub o înfă- 
ţișare fantasmagorică. Alți învăță- 
tori, care par a fi asemănători cu 
gânditorii speculativi individuali, 
precum Pavel din Samosata, se 
întrebau dacă lisus nu a fost decât 
un om obișnuit care, într-o zi (de 
obicei, momentul ales este Botezul 

lui Iisus) a fost atât de pătruns de 
Dumnezeu încât, de atunci, viaţa 
sa a fost covârşită de sălășluirea 
Duhului lui Dumnezeu. Astfel, 
Iisus a fost Fiul lui Dumnezeu, în 
sensul că El avea înăuntrul Său Du- 
hul divin. Atunci când Duhul „co- 
bora” asupra lui lisus, El devenea 
„exaltat”. În perioada modernă, 
această concepţie a fost denumită 
monarhianism, fiindcă dorea, în 
principal, să păstreze accentul creș- 
tinismului pe monoteism. Dacă 
lisus era Dumnezeu, El nu putea 
fi un al doilea Dumnezeu, ci doar 
Dumnezeu, în sensul că Dumne- 
zeirea (Tatăl-Duhul) cea unică L-a 
ales ca să fie noua Sa manifestare 
(Fiul era Tatăl). Această concep- 
ţie se lovea, în special, de teologia 
Logosului care punea total accen- 
tul pe ideea că Logosul divin a 
coborât în vehiculul Său de carne 
(fără să fie vorba de înălțarea omu- 
lui prin unire cu Dumnezeu) și, 
de asemenea, a subliniat deosebi- 
rea îpostatică dintre Tatăl și Fiul. 
Comentatorii moderni au descris 
adesea aceste două școli de gân- 
dire primare şi arhetipale ca fiind 
„hristologia de jos” (monarhianis- 
mul, după modelul lui Pavel din 
Samosata) şi „hristologia de sus” 
(teologia Logosului, după mode- 
lul lui Ipolit și Origen). Cu toate 
acestea, deși termenii ar putea fi fo- 
lositori pentru o privire de ansam- 
blu superficială, ei sunt, în cele din 
urmă, anacronici şi au fost mult 
prea adesea folosiți greşit, fiind 
cu neputinţă să recunoaștem cum 
diferitele sisteme sunt deja intim 

interconectate (cum se poate vedea, 
de exemplu, în cea de-a patra Evan- 
ghelie). După activitatea lui Ipolit și 
Origen, de la mijlocul secolului al 
III-lea, teologia Logosului a captat 
atenţia întregii hristologii patris- 
tice ulterioare. În curând, avea să 
devină matricea întregii reflecţii 
teologice. Decizia de a scoate în 
evidenţă deosebirea ipostatică din- 
tre persoanele Dumnezeirii (Tatăl, 
Fiul-Logosul și Duhul-Paracletul) a 
asigurat dominaţia gândirii hris- 
tologice şi trinitare în agenda teo- 
logilor creștini pentru următoarele 
două secole. În secolele al IV-lea 
şi al V-lea, poate fi observată o 
abundență de tentative sinodale 
de a alcătui o declaraţie hristolo- 
gică care să poată fi acceptată de 
toate comunităţile. Această istorie 
poate fi cel mai bine spusă prin 
studierea vieților și lucrărilor prin- 
cipalilor contribuitori la dezba- 
tere (vezi Atanasie al Alexandriei, 
Grigorie din Nazianz, arianism, 
Apolinarie de Laodiceea, Eusebiu 
al Cezareei, Eusebiu al Nicomi- 
diei, Diodor al Tarsului, Teodor 
al Mopsuestiei, Nestorie, Chiril al 
Alexandriei, Proclus, Eutihie din 
Constantinopol, Leon cel Mare, 
Dioscor al Alexandriei) şi sinoa- 
dele principale în care a fost nego- 
ciată o declaraţie hristologică for- 
mală (Sinodul de la Niceea I [325], 
Efes [431], Sinodul de la Constan- 
tinopol [381], Calcedon [451], Sino- 
dul de la Constantinopol II [553]). 
Probabil că este suficient să ofe- 
rim aici doar o foarte scurtă prezen- 
tare a evenimentelor. 

La Niceea a fost afirmată ideea 
dumnezeirii lui Hristos, Logosul 
întrupat, iar aceasta a fost păstrată, 
mai mult sau mai puţin, drept ca- 
dru de bază, în ciuda luptelor de 
durată asupra unor detalii pre- 
cise. La sfârșitul secolului, episcopii 
apuseni, împreună cu o facțiune 
a teologilor niceeni (Atanasie şi 
Capadocienii), au pus temelia pen- 
tru realizarea unui consens catho- 
lic potrivit căruia Logosul divin 
era întrupat personal în Hristos și 
era deoființă (homoousios) cu Dum- 
nezeu („Lumină din Lumină, Dum- 
nezeu adevărat din Dumnezeu ade- 
vărat”). Pentru moment, problema 
semnificației sale, din punctul de ve- 
dere al Întrupării a fost lăsată la o 
parte, atenţia fiind în principal 
centrată asupra modului în care 
afecta relaţiile trinitare; însă, pe 
măsură ce dezbaterile din secolul 
al IV-lea continuau furtunos, o parte 
dintre problemele inerente care 
apăreau în urma atribuirii Logosu- 
lui divin o întrupare omenească 
(isus sau Hristos) au devenit din 
ce în ce mai evidente. De exemplu, 
cum putea oare o conștiință divină 
să îndrume viaţa omenească a lui 
Iisus? Putea lisus să nu cunoască 
ceva dacă mintea Lui era divină? 
Dacă cunoştea absolut totul, cum 
mai putea fi om? Gânditori precum 
Apolinarie de Laodiceea au încer- 
cat să rezolve problema, susținând 
că mintea divină (Logosul) nu a 
avut nevoie de o minte și de un 
suflet omenesc atunci când s-a în- 
trupat în lisus. De ce ar fi avut ne- 
voie de cel inferior atunci când cel 

superior îl putea înlocui? Așadar, 
folosind puterea divină, atunci când 
a socotit de cuviinţă, rațiunea in- 
finită a Logosului s-a exprimat pe 
sine în limitele raţionale pentru un 
învăţător rabinic din primul secol, 
îngăduind ca lisus să pară un om al 
vremii sale. Deşi ingenioasă, ideea 
nu a câştigat popularitate, semă- 
nând mult prea mult cu o redeş- 
teptare a dochetismului. Gânditorii 
sirieni din secolul al IV-lea (Dio- 
dor şi adepţii săi) au combătut pu- 
ternic hristologia acestuia și au 
argumentat spunând că în Hris- 
tos există doi centri ai persoanei 
Sale, și anume: sufletul omenesc cu 
mintea lui lisus şi Logosul divin. 
Aceste două „persona” (nu în sen- 
sul modern de „persoană”) au fost 
combinate într-o armonie reciprocă 
la Întrupare. Fiul Omului a fost 
adoptat de Fiul lui Dumnezeu și 
a acționat în unire în calitate de 
Hristos, persona unirii hristolo- 
gice (principiul modului în care 
s-au apropiat). Pornind de la teoria 
siriacă, nu exista nici o dificultate, 
pe de-o parte, de a vedea în lisus 
o gamă largă și completă de mani- 
festări ale psihicului omenesc şi 
reacţii intelectuale (de exemplu, 
El nu a cunoscut multe lucruri, a 
avut sentimente omenești și a su- 
ferit) şi totodată, pe de altă parte, a 
mărturisi în Hristos (pentru că 
viaţa omenească nu era povestea 
întreagă) semne ale prezenţei divine 
a Logosului. Pentru opozanții aces- 
tei şcoli, întrebuințarea regulată 
a expresiei „doi Fii” sugera prea 
expresiv o despărţire dihotomică. 

Dacă a existat un Fiu divin alături 
de un Fiu omenesc, oare nu era o 
blasfemie să te închini lui lisus, 
de vreme ce, la urma urmei, El nu a 
fost nimic mai mult decât un om? 
Temerile erau îndreptăţite: aici 
avem de-a face cu exaltarea hris- 
tologiilor lui Pavel din Samosata 
(în care un om este mărit prin unire 
cu Divinitatea). 

Întreaga gamă a chestiunilor 
ce ţin de subiectivitatea personală a 
lui Lisus a ajuns la un punct cul- 
minant la începutul secolului al 
V-lea, când s-au confruntat doi în- 
verșunați reprezentanți ai școlilor 
alexandrină, respectiv siriacă: Chiril 
al Alexandriei şi Nestorie. Criza 
hristologică ce a urmat a fost reflec- 
tată în patru importante întruniri 
sinodale (Sinoadele de la Efes [431], 
Efes [449], Calcedon [451] şi Con- 
stantinopol II [553]). Drept urmare, 
ideile siriace au fost profund mar- 
ginalizate, iar sistemul alexandrin 
al Logosului divin întrupat per- 
sonal în lisus a ieșit învingător. 
Conștiinţa lui lisus nu a fost alta 
decât cea a Cuvântului. Subtilită- 
ţile reciprocității dintre trăsăturile 
omeneşti şi divine ale vieţii lui 
lisus au fost explicate printr-un set 
de formule sofisticate şi păzite cu 
grijă şi pot fi rezumate în dogma 
unirii ipostatice şi în cea a comu- 
niunii însuşirilor. Hristos are două 
firi (omenească şi divină), fiecare 
desăvârşită în sine, dar unite într-un 
singur ipostas divin care energi- 
zează şi permite fiecărei firi să-și 
îndeplinească funcţiile sale proprii. 
Fiecare fire, deşi deosebită, este 

atât de lipită de singurul ipostas 
care le valorifică pe amândouă 
simultan, încât expresiile carac- 
teristice fiecărei firi pot fi în mod 
legitim „îmbinate”, fiind, în cele 
din urmă, aplicate aceluiași ipostas 
(sau persoană). Așadar, limbajul 
tradițional precum pătimirile lui 
Dumnezeu, sau Fecioara Maria ca 
Maica lui Dumnezeu (Theotokos) 
sunt legitime și pot fi încurajate. 
Declaraţiile hristologice deta- 
liate şi complicate ale sinoadelor 
din secolele al IV-lea şi al V-lea au 
fost adesea trecute cu vederea de 
mulți cercetători moderni, fiind 
considerate mostre ale unui sco- 
lasticism exacerbat; dar sinoadele 
nu au fost decât rezumatele con- 
cise ale argumentelor hristologice 
mai ample care au fost promovate 
în câteva dintre cele mai importante 
scrieri patristice ale acelei vremi, 
de intenţia celor mai de seamă teo- 
logi de a fi tradiționaliști în modul 
cel mai înțelept cu putință. Aceste 
tratate mai extinse, precum scri- 
erile hristologice ale lui Chiril al 
Alexandriei, de exemplu, arată 
limpede și fără îndoială că motivul 
pentru subtilităţile hristologice a 
fost întotdeauna un impuls doxo- 
logic foarte profund: dorința de 
a-L mărturisi pe Hristos drept Mân- 
tuitorul divin Care S-a smerit pe 
Sine pentru a lua parte deplin la 
viaţa omenească, motivat fiind de o 
autentică iubire de oameni și com- 
pasiune. Dacă interpretăm contex- 
tul mai larg şi nu doar pasaje din 
declaraţiile sinodale (acestea fiind, 
de obicei, tot ceea ce se redă despre 
acest subiect în manualele mo- 

derne), putem recunoaște în hris- 
tologia patristică din secolele al 
IV-lea şi al V-lea o moștenire legi- 
timă şi valoroasă a spiritului reli- 
gios specific Noului Testament. Se 
poate observa, la o cercetare amă- 
nunţită, că chiar şi cei mai tehnici 
termeni introduși în această peri- 
oadă au fundament și motivaţie 
scripturistică. În secolele ulterioare, 
pe măsură ce controversa hristo- 
logică se stingea în lumina susți- 
nerii imperiale acordate marilor 
sinoade și, pe măsură ce dizidenții 
(precum sirienii şi copţii) erau în- 
depărtaţi de marile centre ale lu- 
milor bizantină și latină, gândirea 
patristică despre persoana şi lucra- 
rea lui Hristos a căpătat o turnură 
mult mai mistică şi mai duhovni- 
cească, aşa cum se poate observa 
în scrierile lui Pseudo-Dionisie şi 
Maxim Mărturisitorul. Etapa finală 
a hristologiei patristice clasice poate 
fi observată în secolul al VIII-lea în 
sinteza pe care loan Damaschin a 
făcut-o soluţiilor sinodale în car- 
tea sa, Despre Credința Ortodoxă. 
Marea realizare a teoriei patristice 
hristologice a intrat în sistemul san- 
guin al Bisericii și nu doar prin 
tradiția dogmatică ci, simultan, şi 
prin formarea liturghiilor clasice 
care-și vor atinge etapa finală în 
aceeași perioadă și în scrierile mo- 
nastice duhovniceşti care s-au acu- 
mulat pentru a da glas dorinţei 
Bisericii de a se uni mistic cu Mân- 
tuitorul și nu doar de a avea o 
cunoaștere exactă despre El. 


R.H. Fuller, The Foundation of New 
Testament Christology (Londra, 1965); 

A. Grillmeier, Christ în Christian Tra- 
dition (vol. 1, ed. a 2-a; Londra, 1975); 
J.A. MeGuckin, St. Cyril of Alexandria 
and the Christological Controversy: Its 
History, Theology, and Texts (Leiden, 
Olanda, 1994); idem, Cyril of Alexan- 
dria: On the Unity of Christ: That the 
Christ Is One (New York, 1995); ]. Me- 
yendorff, Christ in Eastern Christian 
Tradition (Washington, D.C., 1969). 


Hyppolitus vezi Ipolit Romanul 

Iacov Baradeus (cca 500-578) 


Iacov „Zdrenţărosul” (nume pri- 
mit ca urmare a deghizării sale în 
cerşetor, pe care o folosea ca să evite 
să fie prins de poliția imperială) a 
fost un episcop misionar impor- 
tant, înverşunat anticalcedonian, 
care, prin călătoriile sale neobosite 
şi organizarea comunităţilor de 
rezistență, a pus mișcarea mono- 
fizită pe drumul său către stabili- 
rea permanentă în Siria. Numele 
său a fost mai apoi atașat — de 
oponenții lor — Bisericilor antical- 
cedoniene, care au fost o perioadă 
cunoscute ca „iacovite” [/ „iaco- 
bite”]. Era fiul unui preot şi a de- 
venit călugăr la Nisibe, iar în 527 
a plecat într-o delegaţie pentru a 
obține toleranţă faţă de anticalce- 
donieni la curtea lui Iustinian. 
Acolo a beneficiat de patronajul 
împărătesei Teodora. A petrecut 
cincisprezece ani în capitală îna- 
inte de a deveni, în 542 (fără apro- 
bare imperială), episcopul Edessei. 
De pe această poziție avantajoasă, a 
sfințit episcopi şi numeroși preoți 
din propria facțiune anticalcedo- 
niană în cât de multe posturi va- 
cante a putut. Poziţia sa hristolo- 
gică este în esenţă cea a lui Sever 
al Antiohiei. 


E.W. Brooks, trad., John of Ephe- 
sus: Lives of the Eastern Saints (PO 18; 
1924), pp. 690-607; (PO 19; 1926), pp. 
153-158. 

Iacov de Serugh (cca 450-520) 


Iacov a fost unul dintre cei mai 
mari teologi sirieni și unul dintre 
ultimii învățători aparținând sfârși- 
tului perioadei de independență 
a Bisericii siriace, pe când aceasta 
încă era legată dinamic de mediul 
cultural siro-elenistic. Provenea din 
districtul Serugh, de lângă Edessa, 
şi a devenit preot aici. A fost un 
poet prolific şi i-a fost atribuit su- 
pranumele de „Flautul Duhului”. 
Iacov a fost un adept înflăcărat al 
hristologiei lui Chiril al Alexan- 
driei, într-o Biserică ce era sfâ- 
şiată de criza care a debutat la 
Sinodul de la Efes I (431), şi care 
a fost exacerbată de ceea ce fac- 
ţiunea din care făcea parte a con- 
siderat că este o „trădare” impusă 
Bisericilor la Sinodul de la Calce- 
don (451). A fost ucenic și prieten 
al lui Sever al Antiohiei şi, la fel 
ca el, a fost o forță moderată în în- 
cercarea de a alinia aşa-numita 
facțiune monofizită la învăţătura 
chiriliană (nu eutihiană). A fost 
sfințit episcop în 519, chiar înain- 
tea morții sale. A fost faimos în 
timpul vieţii ca poet strălucit, iar 
omiliile sale sunt exemple clasice 
de memre — omilia ritmică (metrică) 
siriacă. Opera lui Roman Melo- 
dul (un alt sirian) este un exemplu 
clasic al acestei forme, așa cum a 
fost ea transmisă Bizanțului în 
greacă, devenind apoi substratul 
kontakion-ului (imn liturgic) bi- 
zantin. lacov însă a scris capodo- 
pere literare care nu există decât 
în siriacă (în tradiţia textuală i se 

atribuie 736 de memresa), şi astfel 
a suferit aceeași cădere în obscu- 
ritate ca şi limbajul său nativ în 
chestiunile ulterioare ale Bisericii. 
De abia astăzi, poemele și omili- 
ile sale au început să fie traduse. 
El rămâne, în cea mai mare parte, 
o comoară închisă într-un cufăr. 


R.S. Chesnut, Three Monophysite 
Christologies (Oxford, 1976). 


Iad 


Doctrina creștină primară de- 
spre iad combină două concepte 
din Noul Testament, redate prin 
termenii Hades şi Gheena. Hadesul 
era sinonim în religia elenistică cu 
tărâmul morţilor (numit după zeul 
lumii subpământene; Homer, Odi- 
seen 4, 834), dar a fost, de asemenea, 
termenul prin care Septuaginta a 
tradus cuvântul biblic Sheol. În sens 
elenistic, Hadesul era un tărâm trist 
al umbrelor rătăcitoare. Gândirea 
ebraică primară împărtăşea o parte 
dintre aceste asocieri (cf. Ps. 89), 
conceptele de înviere și viață de apoi 
nefiind încă suficient de dezvol- 
tate decât mult mai târziu. Căde- 
rea în Hades era adesea un sino- 
nim pentru a fi bolnav de moarte 
şi apare astfel în psalmii care se 
roagă pentru slobozirea din fălcile 
morții sau „groapa pământului”. 
Era imaginar conceput ca fiind un- 
deva în locurile din mijlocul pă- 
mântului (Ps. 28, 1; Mt. 11, 23; Lc. 
10, 15). Gheena era iniţial Valea 
Hinomului, aflată în apropierea 

muntelui templului din Ierusalim. 
Odinioară, fusese locul în care se 
aduceau sacrificii umane zeului 
Moloh (IV Reg. 16, 3) şi era privit 
cu dezgust, fiind considerat locul 
peste care va veni urgia lui Dum- 
nezeu (ler. 19, 6; cf. los. 15,8). 
Valea a fost mai târziu folosită ca 
loc de depozitare a gunoaielor din 
Ierusalim. Focurile sale urât miro- 
sitoare și neîncetate au fost evo- 
cate de lisus când, la rândul Său, 
se referă la ele ca fiind un semn 
al judecății lui Dumnezeu şi al 
înfrângerii definitive a diavolului 
(Mt. 5, 22; Mc. 9, 47-49) şi astfel a 
început o îndelungată asociere a 
Iadului cu un loc înfricoșător, de 
chin. Combinația dintre ideea de 
judecată a sufletelor cu cea de viață 
de apoi nu fusese răspândită în 
religia elenistică, însă era binecu- 
noscută în mitologia egipteană. 
A fost o parte importantă a expe- 
rienţei iudaice și creștine în secolul 
apocaliptic, când ideile de înviere 
şi viaţă de apoi ca răsplată sau 
pedeapsă au venit mult mai în prim 
plan. Gheena a fost în curând aso- 
ciată cu simbolurile mult mai ex- 
plicite ale judecății apocaliptice creş- 
tine și iudaice, precum adâncul 
înfricoşător (Mt. 13, 42) şi lacul de 
foc (Apoc. 20, 10). Corespunzător, 
imaginaţia creştinismului timpu- 
riu a umplut detaliile topografiei 
iadului. Vechea ambivalenţă din- 
tre iad ca loc unde toți oamenii 
trebuiau să meargă (nu era chiar 
un loc de cinste, ci al izolării) şi 

Gheenă ca loc de pedeapsă pentru 
cei răi a fost înlocuită de o nouă 
concepţie creștină despre viaţa de 
apoi ca fiind o chestiune de jude- 
cată foarte precisă: trecerea celor 
aleși în rai și a celor răi în iad 
(mult mai târziu a apărut concepția 
despre starea intermediară, cea a 
purificării purgatoriale). Însă am- 
bivalenţa a continuat într-un alt 
sens, şi anume prin faptul că, în 
tradiția patristică mai largă, a per- 
sistat confuzia în privinţa faptu- 
lui dacă sufletele drepţilor merg 
în rai după moarte sau trebuie să 
aștepte în Hades până la învierea 
de obşte din Ziua de Apoi. Irineu 
a fost de părere că credinţa gnos- 
tică, potrivit căreia sufletele drep- 
ţilor merg direct în rai (Adversus 
haereses 5, 31, 1-2; lustin, Dialogul 
cu Trifon 80) este necorespunză- 
toare cu modelul dezvăluit de lisus: 
a trăit pe pământ, S-a pogorât la 
iad pentru trei zile şi de abia apoi 
S-a înălțat la slava cerească. Irineu 
credea că aleşii se vor odihni în 
Hades până în ziua învierii când, 
în cele din urmă, se vor înălța la 
slavă. Prin urmare, o parte din 
Hades era rezervată pentru conso- 
larea drepţilor, în timp ce o altă 
parte îi cuprindea pe cei răi care 
erau pedepsiți pentru păcatele lor. 
Această imagine este reflectată în 
pilda despre bogatul nemilostiv 
şi săracul Lazăr (Lc. 16, 19-31). Alte 
concepții răspândite în Biserica pri- 
mară susțineau că sufletele muce- 
nicilor și ale sfinţilor aleși vor merge 

direct în rai (Lc. 23, 43; II Cor. 5, 8) 
şi astfel, Hadesul îi cuprindea doar 
pe păcătoşii penitențţi și pe cei răi. 
Spre sfârşitul secolului al II-lea, 
Ipolit a umplut lacuna, scriind unul 
dintre primele „ghiduri de călăto- 
rie” în viaţa de apoi (Despre uni- 
vers 1). Aici, cei drepți sunt luaţi de 
îngeri și, trecând prin poarta dreap- 
tă, sunt duși într-un loc plin de lu- 
mină, numit „Sânul lui Avraam”, 
pe când cei răi sunt duși prin poarta 
stângă într-un loc întunecat și plin 
de fum, de unde pot zări lacul 
înfricoșător al Gheenei, care este 
momentan gol, dar îi așteaptă după 
judecata viitoare. Tertulian cre- 
dea că Hadesul (în locașuri diferite) 
reprezenta soarta întregii Biserici, 
cu O singură excepţie, cea a mar- 
tirilor. Aceştia puteau să evite Ha- 
desul și să meargă direct în rai ca 
urmare a virtuţii lor extraordinare 
(Despre suflet 55). EL era de părere 
că timpul petrecut de cei drepți 
în Hades era o perioadă de puri- 
ficare postumă (Tertulian, Despre 
suflet 58; Împotriva lui Marcion 4, 34) 
în timp ce, pentru cei răi, această 
perioadă era una de pedepsire în 
suflet și trup (Despre învierea tru- 
pului 16). Înaintea lui şi Iustin a 
susținut cu putere că pedeapsa 
focului era veșnică şi că a fost pre- 
gătită pentru demoni însă, acum, 
punerea ei în aplicare este amânată 
pentru ca sufletele oamenilor răi 
să primească aceeaşi pedeapsă în 
ziua de apoi (Iustin, Apologia întâi 
8, 28, 52). Origen însă considera 

conceptul de pedeapsă veşnică ne- 
vrednic de un Dumnezeu Care în- 
totdeauna caută să îndrepte şi să 
mântuiască. Era de părere că în- 
dreptarea postumă a sufletului în 
iad este doar o pedeapsă vindecă- 
toare care se va sfârşi atunci când 
scopul său va fi atins (Contra Celsus 
6, 25; De principiis 3, 6, 5). Teoria 
sa, apocatastaza, care susținea că 
toate sufletele vor redobândi, în cele 
din urmă, comuniunea cu Dum- 
nezeu, a creat ulterior o mare con- 
troversă în Biserică și o consecință 
a acesteia a fost călirea speculaţiei 
patristice despre mântuire și ju- 
decată după sfârşitul secolului al 
III-lea. Însă lectura atentă a textu- 
lui de la I Cor. 3, 12-15 l-a făcut 
pe Origen să nege concepţia sa 
veche cum că Hadesul îi va conţine 
pe drepți şi pe cei răi, iar Omilia 
la 1 Samuel 28, 3-25 respingea clar 
concepția lui Irineu că toţi creştinii 
erau destinați să-L urmeze pe lisus 
în iad. După Origen, mare parte 
din învăţătura creştină a imaginat 
coborârea în Hades ca parte a eli- 
berării definitive pe care Hristos 
o aduce sufletelor întemniţate aici 
pentru ca astfel drepţii să poată 
intra în rai pentru „a fi cu Dom- 
nul”, după expresia Apostolului 
Pavel. Grigorie cel Mare a fost de 
acord cu această idee şi a popu- 
larizat-o în Biserica Latină (Mora- 
lia la lov 12, 13). Mare parte din- 
tre Părinţii latini de după secolul 
al IV-lea credeau că pedepsirea 
celor căzuți venea asupra lor ime- 

diat după moarte (Ilarie, La Psalmi 
51, 22; 57, 5; leronim, Tâlcuire la 
Ioil 2, 1; Augustin, Despre predes- 
tinarea sfinților 24). A fost o idee 
pe care Grigorie cel Mare a legiti- 
mat-o (Dialogul 4, 28). El şi cu Au- 
gustin au fost cei mai responsabili 
pentru concepţia comună de mai 
târziu potrivit căreia rugăciunile 
celor vii nu erau de nici un folos 
pentru mântuirea unui suflet odată 
ce a căzut în iad (Augustin, Enchi- 
ridion 109; Despre oraşul lui Dum- 
nezeu 21, 9, 16-27; vezi Perpetua și 
Felicitas pentru o concepţie contrară 
mai veche), deşi Biserica Răsări- 
teană nu s-a pronunţat niciodată 
cu adevărat în această chestiune şi, 
deși a susținut și această concepţie, 
solemnele „rugăciuni rostite în 
genunchi” la Rusalii Îl roagă în 
mod special pe Dumnezeu, în nu- 
mele întregii Biserici, să aline chi- 
nurile sufletelor pierdute. Istori- 
sirea despre Ava Sisoe (care a dez- 
gropat oasele unui mort păgân care 
i-a vorbit şi i-a cerut rugăciunile ca 
să aline chinurile iadului) a fost, 
de asemenea, o mărturie populară, 
provenind de această dată de la 
Părinţii Deşertului, care încuraja 
rugăciunea de acest fel. Odată cu 
dezvoltarea doctrinei purgatoriu- 
lui, Apusul a devenit chiar și mai 
precis în privinţa stării sufletului în 
viața de apoi. În Biserica Răsări- 
teană a persistat mai multă ambi- 
guitate. Aici s-a crezut că sufletul 
celui drept trecea după moarte, 
împreună cu îngerii, prin diferite 

regiuni și niveluri de instruire (pen- 
tru perioada primelor patruzeci de 
zile de după moarte au fost insti- 
tuite diferite liturghii). O parte din- 
tre rugăciunile Bisericii pentru morți 
evocă un „loc de verdeață şi odih- 
nă”, amintind de starea drepţilor 
în Hades, însă din ce în ce mai 
mult credinţa într-o trecere în rai a 
devenit normă, precum în Apus. 


R.H. Charles, A Critical History of 
the Doctrine of a Future Life în Israel, în 
Judaism, and în Christianity (Londra, 
1913); H. Crouzel, „Hades et la Ge- 
henne selon Origene”, Gregorianum 
50 (1978), pp. 291-331; G.L. Prestige, 
„Hades in the Greek Fathers”, JTS 24 
(1922), pp. 476-485. 


Ibas al Edesei (a. 435-457) 


Ibas a fost un episcop siriac deo- 
sebit de inteligent, prins la mijlocul 
unui conflict internaţional major 
între tradiţiile hristologice ale Ale- 
xandriei şi Siriei. A fost profund 
implicat în desfășurarea crizei pe 
măsură ce aceasta a evoluat la Sino- 
dul de la Efes I (431), unde Chiril 
al Alexandriei a impus condam- 
narea lui Nestorie și implicit, un 
rechizitoriu împotriva întregii Bi- 
serici siriace, la Sinodul de la Calce- 
don (451), şi a fost invocat postum 
ca simbol important al Sinodului 
de la Constantinopol II (553). A 
fost episcop al Edesei între 435 și 
449, până la condamnarea sa la Si- 
nodul de la Efes I (449), prezidat 
de Dioscor, și a fost ulterior — după 
Sinodul de la Calcedon (451) — 

repus pe scaunul său, unde va 
rămâne până la moarte, în 457. 
Traducerea pe care a făcut-o în si- 
riacă, în această perioadă, a lucră- 
rilor lui Teodor al Mopsuestiei au 
asigurat supraviețuirea lor. Ibas 
a dorit să realizeze un compromis 
moderat între dualismul pe care 
credea că Nestorie l-a introdus în 
hristologie printr-o expunere neso- 
cotită a tradiţiei siriace și ceea ce 
el credea că sunt tendințe mono- 
fizite periculoase prezente în gân- 
direa lui Chiril. A fost, pe scurt, un 
membru al școlii care sprijinea apro- 
pierea siriacă după Sinodul de la 
Efes, din 431, prezidat de loan al 
Antiohiei. Ibas a lucrat împreună 
cu Teodoret al Cirului pentru a pro- 
pune o înţelegere pe care Chiril 
însuși a acceptat-o în Formula de 
împăcare pe care a semnat-o în 433. 
Dioscor al Alexandriei a considerat 
această înțelegere post-efeseniană 
cu sirienii ca fiind urmarea unei 
erori de judecată din partea lui 
Chiril, iar accentul înnoit pus pe 
hristologia firii unice (mia physis), 
la care instiga, au făcut din Ibas și 
Teodoret principalele ţinte pentru 
un atac reînnoit după moartea lui 
Chiril, în 444. La Sinodul de la Efes, 
din 4409, cei doi au fost depuși, însă 
au fost reabilitaţi doi ani mai târziu, 
la Calcedon, unde Dioscor însuși 
a fost depus. În scrierile personale, 
atât Teodor, cât şi Ibas au expri- 
mat o distanţă şi mai stridentă față 
de hristologia chiriliană (Ibas o nu- 
mea „respingătoare”), iar Epistola 
către Mari a lui Ibas a fost dată ca 
model de atitudine încăpățânată 

(pretins nestoriană). În ciuda reabi- 
litării calcedoniene, Ibas a fost fo- 
losit postum ca victimă sacrificială 
pentru a îmblânzi facțiunea chiri- 
liană monofizită la Sinodul Con- 
stantinopol II. Al lui a fost unul 
dintre cele Trei capitole condam- 
nate (declararea postumă ca eretic a 
lui Teodor, Teodoret şi Ibas), care a 
dus la distrugerea totală a tuturor 
scrierilor sale, cu excepția epistolei 
ofensatoare care a fost păstrată în 
colecţia de Acte ale sinodului. 


A. d'Ales, „La lettre d'Ibas ă Mares 
le Persan”, RSR 22 (1932), pp. 5-25; 
P.T.R. Gray, The Defense of Chalcedon 
în the East, 451-533 (Leiden, Olanda, 
1979). 


Icoană vezi Artă, Iconoclasm, 
Chipul lui Dumnezeu 


Iconoclasm 


Termenul derivă din expresia 
grecească pentru „zdrobirea imagi- 
nilor”. Se referă la o ruptură majoră 
care a separat lumea creștină bizan- 
tină în două rânduri. Prima peri- 
oadă iconoclastă a fost instituită 
de dinastia imperială siriană (de 
Leon al III-lea şi fiul său, Constan- 
tin al V-lea Copronimul) și a durat 
din 726 până la ascensiunea lui Leon 
al IV-lea (775-780). După moartea 
lui Leon, soţia sa, Irina, a devenit 
regentă pentru fiul lor (Constan- 
tin al VI-lea) și, confruntată fiind cu 
o puternică opoziţie din partea 
curții, a început să abroge politica 
iconoclastă, atitudinea sa culmi- 
nând cu pregătirea Sinodului de 

la Niceea II (Sinodul al VII-lea Ecu- 
menic) în timpul Patriarhului Ta- 
rasie, pe care l-a convocat la Con- 
stantinopol, în 786, şi apoi l-a 
transferat la Niceea, în următorul 
an. Acesta a elaborat o declarație 
dogmatică ce explica legitimitatea 
şi necesitatea venerării icoanelor 
lui Hristos, a Fecioarei și a sfinţilor, 
ale căror chipuri erau moduri de 
transmitere a venerării Bisericii 
către „prototipurile” reprezentate 
în acele icoane. Adorarea şi cultul 
lui Dumnezeu (latreia) erau ferm 
separate de venerarea sfinților şi a 
obiectelor sfinte (proskynesis, dou- 
leia), deşi ultimele două au fost 
decretate drept destinatari legitimi 
ai cinstirii şi veneraţiei creştine. La 
Sinodul de la Niceea II, lucrările 
lui loan Damaschinul (În apărarea 
Sfintelor Icoane) şi ale Patriarhului 
Gherman, cei mai importanţi teo- 
logi antiiconoclaști, au primit statut 
de scrieri patristice. loan a eviden- 
ţiat principalele argumente împo- 
triva afirmației iconoclaste că ve- 
nerarea icoanelor era idolatră și 
lipsită de fundament scripturistic, 
clarificând distincţia dintre închi- 
narea la idoli și cinstirea pe care 
creştinii o dau Mântuitorului prin 
intermediul icoanei Sale din bise- 
rică (vezi artă, chipul lui Dumnezeu). 
De asemenea, a arătat din Scrip- 
turi cazurile în care Dumnezeu a 
poruncit ca imaginile să fie făcute 
pentru a fi folosite în cult (image- 
ria de pe Chivotul legământului 
sau de pe perdelele Templului) și a 
concluzionat că idolatria fusese cea 
condamnată și nu imaginile în sine. 

Într-o epocă în care multe chestiuni 
erau nelămurite, cele două ar fi 
putut fi considerate ca fiind sino- 
nime, susține el, însă, după întrupa- 
rea lui Dumnezeu, icoana a devenit 
un mediu teologic legitim pentru 
exprimarea credinţei în caracterul 
de taină al materiei. Așa cum tru- 
pul lui Hristos a fost îndumnezeit 
și este îndumnezeitor, tot așa și 
icoana devine o taină materială a 
prezenţei divine. Pentru loan, ostili- 
tatea față de principiul icoanelor 
ca forme sacramentale dovedea o 
aversiune față de principiile fun- 
damentale implicate în revelația 
autentică a lui Dumnezeu întru- 
pat. Astfel, venerarea icoanelor nu 
a fost chiar o chestiune „oarecare”, 
ci una aflată în miezul credinţei or- 
todoxe. Iconoclasmul nu a repre- 
zentat, așadar, doar un puritanism 
rigorist, ci a fost, mai precis, o erezie 
hristologică. Cea de-a doua peri- 
oadă a iconoclasmului, reînsufle- 
ţită de împăratul Leon al V-lea din 
dinastia armeană bizantină, a durat 
între 814 și 842. Cea de-a doua fază a 
atacului împotriva icoanelor şi sus- 
ţinătorilor lor („iconodulii”) a fost 
din nou coordonată de curtea impe- 
rială şi de armată şi, din nou, mo- 
nahii au fost cei care au opus re- 
zistenţă. Cert este că s-a dovedit a fi 
mai violentă decât prima. S-a înche- 
iat odată cu moartea împăratului 
Teofil, în 842. După acest moment, 
împărăteasa văduvă Teodora l-a 
promovat pe tronul patriarhal pe 
teologul iconodul Metodie și îm- 
preună au instituit un măreț praz- 
nic în prima duminică din Postul 

Mare. Această mare „biruinţă a icoa- 
nelor”, care includea procesiunea 
pe străzi cu sfintele icoane ale Bi- 
zanţului, a fost extrem de populară 
și a marcat sfârșitul definitiv al ten- 
dinţelor iconoclaste ale armatei, for- 
ţele dizidente din cadrul acesteia 
fiind anihilate. În cea de-a doua 
perioadă a iconoclasmului, teolo- 
gii de frunte care au militat pentru 
venerarea icoanelor au fost Teodor 
Studitul şi Patriarhul Nichifor. Săr- 
bătorirea „restaurării Ortodoxiei” a 
fost pe urmă instituționalizată în 
liturghia bizantină în prima dumi- 
nică a Postului Mare, iar în prezent 
poartă numele de „Sărbătoarea (sau 
Biruinţa) Ortodoxiei”, când toate 
vechile erezii sunt anatemizate li- 
turgic, culminând cu iconoclaștii. 
Poate că aceasta a dus la „încetini- 
rea” radicală a convocării de si- 
noade ecumenice, anume credința 
că Niceea II reprezintă încununarea 
întregii serii. A fost o tendinţă exa- 
cerbată de ruptura iminentă din- 
tre Bisericile Greacă și Latină din 
secolele ulterioare. 


M. Barasche, Icon: Studies in the 
History of an Idea (New York, 1995); 
A.M. Bryer şi ]. Herrin, Iconoclasm 
(papers given at the Ninth Spring Sym- 
posium of Byzantine Studies, Birmin- 
gham University, 1975; Birmingham, 
1977); ].M. Hussey, The Orthodox Church 
în the Byzantine Empire (Oxford, 1986), 
pp. 30-68; A. Louth, trad., Three Trea- 
tises on the Divine Images (St. John of 
Damascus) (New York, 2003); J.A. 
McGuckin, The Theology of Images and 
the Legitimation of Power in Eighth- 
Century Byzantium (SVTQ 37, 1 [1993]), 

pp. 39-58; C.P. Roth, trad., On the Holy 
Icons (St. Theodore the Studite) (New 
York, 1981). 


Iconomie 


Oikonomia (latină: dispensatio) 
este un termen folosit în literatura 
paulină târzie (Ef. 1, 3-14, în spe- 
cial 1, 10; 3, 9; Col. 1, 25-26) pentru a 
desemna un înțeles panoramic al 
planului divin de răscumpărare 
a cosmosului. În textele scripturis- 
tice, este denumit „taina iconomiei” 
mântuirii. Aceasta era o încura- 
jare pe care scriitorii patristici au 
preluat-o cu entuziasm, deoarece 
conceptul de iconomie fusese fo- 
losit mai înainte de filosofii reli- 
gioşi stoici pentru a denumi prin- 
cipiile ordinii din lume care repre- 
zentau, pentru privitorul evlavios, 
manifestarea providenţei. În lite- 
ratura patristică de după Origen 
din Alexandria, cel care a făcut ade- 
sea această legătură, „iconomie” 
a devenit un termen cheie care de- 
numea sistemul mântuirii (sote- 
riologie) pe care Dumnezeu îl pune 
în aplicare prin Întruparea, moar- 
tea și Învierea lui Hristos. În con- 
troversele hristologice din secolele 
al IV-lea şi al V-lea, era ceva obiş- 
nuit pentru teologi să sublinieze 
diferența contextuală care trebuia 
luată în seamă atunci când se aborda 
problema identității și al modului de 
acţiune a lui Dumnezeu. Chiril al 
Alexandriei, de exemplu, l-a acu- 
zat pe Nestorie că nu înțelege fap- 
tul că toate afirmaţiile lui Dumne- 
zeu făcute despre Hristos-omul 

(dacă, de exemplu, era legitim doar 
să Îl numești simplu pe lisus „Dum- 
nezeu” sau dacă are vreun sens 
să vorbeşti despre dumnezeirea lui 
lisus din Nazaret) nu au putut fi 
rostite decât în contextul iconomiei. 
Pentru Chiril, ceea ce era adevărat 
despre Logosul preexistent nu pu- 
tea, pur şi simplu, să fie afirmat și 
despre Hristos, fără să se ţină cont 
de contextul diferit inaugurat de 
iconomia Întrupării. Aşadar, era 
legitim, „conform iconomiei” (kat'oi- 
konomian), să vorbeşti despre „Păti- 
mirile dumnezeiescului Cuvânt”, 
o expresie care ar fi putut fi blas- 
femiatoare cu privire la dumne- 
zeire (kata theoteten), adică, dacă 
era afirmată în afara contextului 
iconomic al întrupării în istorie a 
Cuvântului. Prin urmare, s-a dez- 
voltat o distincţie între teologia pro- 
priu-zisă (theologia), pe de-o parte, 
care se referă la afirmaţii despre 
firea lui Dumnezeu (0usia dumne- 
zeiască) și care a trebuit să devină 
afirmarea tainei transcendente, 
de vreme ce acea ousia era, în cele 
din urmă, incognoscibilă şi, pe de 
altă parte, în relaţie cu iconomia, 
afirmaţiile soteriologice (precum 
cele despre hristologie, pnevma- 
tologie sau ecleziologie) care de- 
scriau cum Dumnezeu S-a revelat 
pe Sine în lume prin acte răscumpă- 
rătoare. În termeni moderni, aceasta 
ar putea să însemne că, în general, 
scriitorii patristici considerau că 
toate dogmele teologice, în afară 
de dogma despre Dumnezeu per se, 
sunt un aspect al iconomiei. Înce- 
pând cu sfârșitul secolului al IV-lea, 

observabil mai întâi la Părinții 
Capadocieni (Vasile, Epistola 199; 
Grigorie al Nyssei, Marele discurs 
catehetic 34), termenul a început să 
capete, de asemenea, o semnifi- 
cație mai specific bisericească, cu 
privire la administrarea Tainelor 
şi cât de tolerant se putea arăta 
cineva în reprimirea dizidenţilor 
la comuniunea deplină. Acest în- 
ţeles, cum că ceea ce era strict ne- 
permis putea fi tolerat pentru a 
realiza reconcilierea sau vindecarea 
unei realități sensibile, s-a dez- 
voltat repede în Bizanţ și a devenit 
un aspect important al orânduielii 
bisericeşti (canoane) în Răsărit. 


]. Ruemann, „Oikonomia as Ethi- 
cal Accomodation in the Fathers, and 
Its Pagan Background”, TU 78 (1961), 
pp. 370-379; A. Grillmeier, Christ în 
Christian Tradition (vol. 1, ed. a 2-a; 
Londra, 1975), pp. 112-113, 443; J.A. 
McGuckin, St. Cyril of Alexandria and 
the Christological Controversy (Leiden, 
Olanda, 1994). 


Ieronim (cca 347-420) 


Unul dintre cei mai polemiști 
asceți ai secolului al IV-lea, leronim 
a fost poate cel mai important 
biblist al Bisericii Apusene vechi. 
S-a născut în orașul Stridon, la gra- 
nița dalmată a imperiului, şi a 
studiat gramatica latină înainte de a 
veni la Roma, în jurul anului 360, 
pentru a studia retorica cu Aelius 
Donatus, unul dintre cei mai de 
seamă literați ai zilei. Aici și-a lus- 
truit stilul său latin strălucit. În 366, 
Ieronim s-a convertit la creştinism 

şi, după ce a locuit o perioadă în 
Trier, s-a mutat împreună cu niște 
prieteni, dintre care făcea parte și 
Rufin, la Aquileia, unde a îmbră- 
țișat un mod de viaţă ascetic. În 
jurul anului 372, s-a hotărât să ducă 
o viaţă de pustnic în Răsărit şi, 
prin urmare, și-a perfecționat greaca 
la Antiohia înainte de a se muta 
pentru cinci ani în deșertul Chalcis 
din Siria, unde a învăţat, de ase- 
menea, ebraica. Episcopul Paulin 
(vezi schisma meletiană) l-a hiro- 
tonit preot la Antiohia, însă nu se 
cunoaște dacă și-a îndeplinit această 
slujire, iar alianţa sa cu Paulin i-a 
adus mulți dușmani. În această 
perioadă petrecută la Antiohia, a 
ascultat prelegerile lui Apolina- 
rie şi a avut visul faimos în care 
Hristos l-a acuzat că este „un cice- 
ronian şi nu un creştin”, o aver- 
tizare pe care a luat-o în serios, 
îndreptându-și din acel moment 
atenţia către teologie şi interpre- 
tare biblică, acestea devenind fo- 
carele principale ale neobositei sale 
energii. S-a dus la Constantinopol 
împreună cu Paulin și Epifanie 
pentru a participa la Sinodul din 
381, iar aici i-a ascultat pe Grigorie 
din Nazianz şi Grigorie al Nys- 
sei, pe care i-a prețuit. Călătorind 
la Roma pentru a asigura spriji- 
nul Papei Damasus pentru Paulin, 
Ieronim a rămas acolo și, între 382 
şi 385, a îndeplinit funcţia de se- 
cretar al papei. În această perioadă, 
Damasus l-a însărcinat să pregă- 
tească o versiune latină veritabilă 
a Evangheliilor, o traducere din 
greacă, proiect care, în cele din 

urmă, va evolua în Vulgata și care a 
fost o încercare de a realiza o tra- 
ducere fluentă și exactă a întregii 
Biblii pentru a înlocui Itala, o ver- 
siune mai degrabă rudimentară și ce- 
lelalte versiuni din latina veche care 
circulau în acea vreme. În timpul 
petrecut în capitală, leronim a atras 
de partea sa un grup de doamne 
înstărite, devenind părintele lor du- 
hovnicesc. Din acest grup făceau 
parte Marcela, Paula și fiica ei, 
Eustochia [/ Eustochium], care vor 
deveni, ulterior, susținătoarele lui 
din punct de vedere financiar. După 
moartea lui Damasus, clerul ro- 
man (în rândul căruia era, în ge- 
neral, nepopular) l-a încurajat să 
plece și s-a întors în Antiohia, vi- 
zitând Egiptul și s-a stabilit, în cele 
din urmă, la Betleem, în jurisdicția 
lui loan al Ierusalimului. A avut 
relaţii antagonice cu loan, recu- 
noscând cu anevoie drepturile bi- 
sericeşti ale acestuia. La Betleem 
a întemeiat împreună cu Paula o 
dublă mănăstire, pentru bărbați, 
respectiv femei. Atașamentul lui 
Ioan de ideile origeniste însă l-au 
apropiat pe episcop tot mai mult 
de Melania şi Rufin (care înteme- 
iaseră și ei o mănăstire pe Muntele 
Măslinilor) și, începând din acel 
moment, prietenia lui leronim cu 
Rufin s-a transformat într-un resen- 
timent amar. Din cercetătorul şi 
traducătorul origenist de odinioară, 
Ieronim a devenit un denunțător al 
lui Origen, acuzându-l de influență 
nefastă (deși a continuat să se fo- 
losească, fără să recunoască, de vas- 
tul material exegetic [al acestuia]). 

Pe parcursul ultimului deceniu al 
secolului al IV-lea, leronim a căutat 
și a dobândit sprijinul Bisericilor 
Romei și Alexandriei pentru a-și 
înfrânge duşmanii din Antiohia și 
Ierusalim. A avut un caracter foarte 
susceptibil dar nu a fost lipsit de 
succes în relaţiile sale politice. Că- 
tre sfârșitul vieţii, a avut o ciocnire 
rezervată cu Augustin, pe care se 
pare că-l admira, dar într-un mod 
necurtenitor (împărtăşeau o ostili- 
tate comună faţă de pelagianism). 
Cea mai importantă realizare a sa 
este traducerea multor secțiuni din 
Biblie într-o latină elegantă, folo- 
sindu-se de abilităţile dobândite 
prin studiul limbilor greacă și ebra- 
ică, [abilități] necunoscute pe atunci 
scriitorilor bisericești apuseni. A 
anticipat canonul ebraic (susținut 
ulterior de promotorii Reformei). 
A realizat un studiu amănunţit al 
teologilor latini anteriori, deşi ca- 
pacităţile sale științifice erau altele 
decât alcătuirea de sinteze. A fost 
un niceean și un proapusean înflă- 
cărat şi nu a încetat niciodată să 
militeze pentru stilul de viață as- 
cetic şi dedicat studiului. Traduce- 
rile sale din Origen au asigurat 
supraviețuirea unor materiale im- 
portante după condamnarea celui 
din urmă la Sinodul de la Constan- 
tinopol (V Ecumenic) (553) şi a 
determinat, mai mult sau mai pu- 
ţin, influenţa lui Origen asupra a 
mare parte din exegeza apuseană 
ulterioară (în ciuda repudierii pu- 
blice a fostului său erou). leronim a 
petrecut mulți ani scriind comen- 
tarii scripturistice, în special la 

Facerea, Profeţi, Psalmi (această tâl- 
cuire păstrează lucrarea pierdută 
a lui Origen, Selecta în Psalmos), Ma- 
tei, Marcu, precum și la Apocalipsă 
şi la unele dintre epistolele pauline. 
Reputația sa de exeget este supra- 
solicitată în Biserica Apuseană 
(cel puţin din punctul de vedere 
al originalității), însă a servit la sta- 
bilirea canonului stilului nobil şi 
a subtilităţii (origeniste) pentru 
mare parte a exegezei latine care 
i-a urmat și care a privit la el ca la un 
model. leronim a dorit să continue 
opera istorică a lui Eusebiu al Ce- 
zareei cu un manual foarte impor- 
tant: Despre bărbaţii iluştri (De viris 
illustribus), care oferă detalii im- 
portante despre scriitorii creştini de 
la începuturi până în prezent (cul- 
minând chiar cu prezentarea sa). 
Lucrările sale apologetice împo- 
triva anumitor persoane sunt ade- 
sea lipsite de moderație și respect. 
În ultima parte a vieţii, a scris mai 
multe tratate de preamărire a fe- 
cioriei ascetice, în care zugrăvește 
sexualitatea şi căsătoria într-un 
mod pesimist și extremist (Împotriva 
lui Helvidius şi Împotriva lui lovinian), 
stabilind astfel un precedent care 
a aruncat o umbră asupra atitu- 
dinii creștine (clericale) referitoare 
la aceste chestiuni, în secolele ur- 
mătoare (vezi etică sexuală). Epis- 
tolele numeroase care ne-au rămas 
de la el ni-l dezvăluie ca fiind un 
corespondent strălucitor, plin de 
duh și foarte caustic. 


].N.D. Kelly, Jerome: His Life, Writ- 
tings, and Controversies (Londra, 1975); 

H.F.D. Sparks, „Jerome as Biblical 
Scholar” în P.R. Ackroyd și C.F. Evans, 
ed., The Cambridge History of the Bible 
(vol. 1; Cambridge, 1970), pp. 510-541. 


Ierusalim 


Ierusalimul a fost dintotdeauna 
considerat drept „biserica mamă” a 
creștinismului, deși a fost aproape 
complet lipsit de importanţă (alta 
decât cea de destinaţie pentru pe- 
lerinaj), cu excepţia a două peri- 
oade. Prima a fost în epoca apos- 
tolică, când „stâlpii Bisericii”, Petru, 
Iacov și loan au activat aici, iar 
ulterior, Iacov, „fratele” lui lisus, 
a devenit conducătorul creștinilor 
ierusalimiteni. Cea de-a doua pe- 
rioadă este cuprinsă între secolele 
al IV-lea şi al VI-lea, când a func- 
ţionat ca centru de viață monastică 
și liturgică, devenind foarte cunos- 
cut datorită traficului pelerinilor. 
Istoria conflictului dintre concepția 
lui lacov despre o Biserică în care 
se punea accent pe păstrarea rigu- 
roasă a Legii și cea a Apostolului 
Pavel despre misiunea generală 
către popoare este prezentată atât 
în Epistolele pauline, cât și în Fap- 
tele Apostolilor. Argumentul Apos- 
tolului Pavel a fost cel care a învins, 
nu numai datorită puternicei sale 
personalităţi și a presiunii născute 
din extinderea creștinismului la 
popoarele păgâne, ci și fiindcă ar- 
matele Romei au devastat lerusa- 
limul în 70 d.Hr. și au distrus tem- 
plul. Peste noapte, din centrul ve- 
ritabil al liturghiei iudaice și al doc- 
trinei pentru un iudaism construit 

în jurul unei caste preoțești foarte 
bine organizate, lerusalimul a deve- 
nit un mic oraș provincial, fără să 
mai beneficieze de veniturile inde- 
pendente care decurgeau din taxa 
de la templu, şi cu foarte puţină 
populaţie. Pe timpul lui Hadrian, o 
ultimă revoltă disperată a zeloților 
evrei a fost zdrobită şi în acel an, 
135, Hadrian a decis să reconstru- 
iască oraşul sub numele Aelia Ca- 
pitolina. A emis un decret prin care 
îi alunga pe toți evreii din oraș. Se 
ştia că mai existau evrei creștini 
care locuiau în Decapolis, în regi- 
unea transiordaniană, însă ceea ce a 
rămas din Biserica ierusalimiteană 
era un grup format numai din creș- 
tinii proveniți dintre neamuri. Tra- 
diția susține că, pentru a pângări 
locul în care se afla mormântul lui 
lisus, romanii au construit peste el 
un templu al Afroditei. Abia după 
vizita din 326 a împărătesei Elena 
în Țara Sfântă a început lerusali- 
mul să se reînsuflețească. Donaţiile 
pe care ea le-a făcut Bisericii de aici 
au încurajat înflorirea orașului ca 
centru al pelerinajului creştin. Po- 
vestirile despre găsirea Adevă- 
ratei Cruci, ca şi a numeroase alte 
relicve ale apostolilor și martirilor, 
care s-au petrecut cu rapiditate pe 
parcursul unui secol, a marcat o 
strânsă legătură între procesul de 
construire plin de avânt din leru- 
salim și poporul din Constanti- 
nopol şi Alexandria, care era tot 
mai doritor să vadă sfintele locuri 
legate de viaţa lui lisus. Ambele 
capitale aveau rute maritime intens 
circulate către Ţara Sfântă, iar splen- 

dida biserică Anastasis (acum cu- 
noscută drept Biserica Sfântului 
Mormânt), ctitorită de Constantin, 
funcţiona ca mare centru liturgic, 
modelul său fiind în curând copiat 
în toată lumea creștină. Pe timpul 
lui Origen, Biserica Ierusalimului 
a fost condusă de un episcop eru- 
dit, Alexandru (care a studiat în 
Alexandria) şi tot în această peri- 
oadă a fost inaugurată o bibliotecă 
la Ierusalim pentru progresul stu- 
diilor creştine. Însă, pentru tot res- 
tul perioadei de până la Sinodul 
de la Calcedon (451), lerusalimul 
a fost o Biserică sufragană, subor- 
donată Cezareei, care era adevă- 
ratul centru intelectual. Unul din- 
tre preoţii săi, Chiril al lerusali- 
mului, a lăsat o remarcabilă serie 
de predici liturgice care arată cum, 
în jurul secolului al IV-lea, Biserica 
devenise faimoasă pentru ritualul 
său liturgic. În timpul crizei ari- 
ene, crezul baptismal ierusalimitean 
a fost adesea folosit ca „stindard 
[/ normă] al ortodoxiei” în încer- 
cările sinodale de a rezolva disputa. 
În secolul al V-lea, luvenalie al Ie- 
rusalimului a reușit ca Biserica leru- 
salimului să fie recunoscută ca 
patriarhie la Sinodul de la Calce- 
don, însă a fost în principal un titlu 
onorific. Acest secol a fost marto- 
rul remarcabilei apariţii a mona- 
hismului egiptean, așa cum este 
exemplificat de vieţile lui Eftimie 
și Sava, ale căror realizări au fost 
transpuse pe hârtie de Chiril din 
Schitopolis. În Palestina, noua formă 
de monahism - lavriotic (o fami- 
lie de mici comunități eremitice) — 

a devenit populară. Intensificarea 
raidurilor de la granițe, pe mă- 
sură ce bizantinii pierdeau stăpâ- 
nirea asupra Ţării Sfinte, și apariția 
puterii islamice în secolul al VII-lea, 
a dus la o nouă lungă eclipsare a 
Ierusalimului, deși a rămas un izvor 
constant de atenţie ca centru de pe- 
lerinaj, iar împărații bizantini au 
negociat adesea pasaje sigure pen- 
tru pelerinii creştini în perioada 
anterioară Cruciadelor. 


E.D. Hunt, Holy Land Pilgrimages 
în the Later Roman Empire, AD 312-460 
(Oxford, 1982); R.L. Wilken, The Land 
Called Holy: Palestine în Christian His- 
tory and Thought (New Haven, 1992). 


Ignatie al Antiohiei (cca 35-107) 


Sfântul Ignatie a fost episcop al 
Bisericii antiohiene. Spre sfârșitul 
domniei lui Traian (98-117) a fost 
arestat fiindcă propovăduia cre- 
dinţa creştină și a fost dus la Roma, 
sub paza a zece soldați. Pe drumul 
către judecată a compus o serie de 
epistole către conducătorii Biseri- 
cilor creștine prin care trecea. A 
fost primit la Smirna de Policarp, 
care a aranjat să fie întâmpinat 
de conducătorii Bisericilor locale din 
Asia Mică. Din Smirna, Ignatie a 
scris trei epistole de îmbărbătare 
Bisericilor din Efes, Magnesia şi 
Tralles şi o a patra către Roma, 
cerându-le să nu se opună şansei 
sale de a deveni martir. Pe urmă, 
a fost dus de gărzi la Troada, iar aici 
a scris alte trei epistole Bisericilor 
Filadelfiei, Smirnei și lui Policarp, 

personal. În afară de acestea șapte, 
alte epistole au fost adăugate apo- 
crif corpusului în secolul al IV-lea 
(se presupune că de către autorul 
Constituţiilor apostolice). Se crede, 
în general, că șederea în capitală 
s-a finalizat cu execuţia sa — așa 
cred Origen și Policarp — fiindcă 
reputaţia lui de martir era foarte 
răspândită în Biserica primară. Re- 
latări (Acta) ale morţii sale au fost 
compuse mai târziu, fără a avea 
prea mult fundament istoric. Epis- 
tolele lui Ignatie, strânse pentru 
prima dată de Policarp şi păstrate 
în arhivă de Eusebiu al Cezareei, 
sunt un izvor foarte important de 
informaţii despre starea Bisericii 
la începutul celui de-al II-lea secol. 
Ele invită comparaţia cu modul în 
care a fost realizată colecția epis- 
tolelor Apostolului Pavel, dar sunt 
şi oglinda (și chiar au contribuit la 
formarea) unui model monarhic 
al episcopatului în comunitățile 
creștine de pretutindeni. Ignatie, 
împreună cu epistolele deutero- 
pauline”, este un puternic susţi- 
nător al ideii existenței unui sin- 
gur episcop al comunităţii, care În 
reprezintă pe lisus Hristos în Bise- 
rică. Episcopul este socotit sim- 
bolul eficient (taina) al Bisericii 
şi este principalul legitimizator al 
Tainelor Căsătoriei şi Euharistiei. 


” Prin „epistolele deutero-pauline” exe- 
geza modernă denumește uneori și epis- 
tolele pastorale 1 Tim, 2 Tim și Tit, a căror 
paternitate este disputată: părerile sunt 
că acestea ar fi scrise fie de Sf. Ap. Pavel, 
fie de un ucenic al acestuia [n. ed.]. 

Autoritatea lui decurge direct de 
la Hristos. Ignatie avertizează împo- 
triva hristologiei dochetiste, care 
nega realitatea întrupării lui lisus și 
ÎI alungau astfel din istorie. Igna- 
tie este un puternic apărător al unei 
divinităţi a lui lisus învecinate 
umanităţii Sale, referindu-se la Mân- 
tuitorul drept „Dumnezeul nostru, 
lisus Hristosul”. Teologia sa euha- 
ristică este dinamică şi realistă: 
„Acel trup care a suferit pentru 
păcatele noastre”; el schițează legă- 
tura mistică între credincios și Hris- 
tos aşa cum este fundamentată în 
euharistie, nu în ultimul rând când 
face referire la mucenicia sa imi- 
nentă, zugrăvindu-se pe sine mă- 
cinat (precum grâul) în fălcile leilor, 
aşa cum lisus a fost, euharistic, 
jertfa mântuirii. Ca mucenic mărtu- 
risitor și ca episcop, Ignatie se con- 
sideră și se desemnează pe sine ca 
fiind de Dumnezeu-purtător (theo- 
phoros). În generaţia următoare, 
Irineu va desăvârși concepția sa de- 
spre episcopatul monarhic, în teo- 
logia despre succesiunea apostolică. 


L.W. Barnard, Studies în the Apos- 
tolic Fathers and Their Background (Ox- 
ford, 1966), cap. 3; R.M. Grant, Igna- 
tius of Antioch (Philadelphia, 1985); 
W.R. Schoedel, „Polycarp: Witness 
to Ignatius of Antioch”, VC 41 (1987), 
pp. 360-376. 


Ilarie de Poitiers (cca 315-367) 


Ilarie a fost cel mai important 
apărător al teologiei niceene în Bi- 
serica Apuseană. Se pare că s-a 

convertit la creștinism impresionat 
de caracterul nobil al Scripturilor. 
Atunci când a fost ales episcop la 
Poitiers, în jurul anului 350, era 
căsătorit și avea o fiică. A sprijinit 
politica homoousion a niceenilor 
şi astfel a început să redacteze 
lucrarea sa principală, o apărare 
pe scară largă a credinţei niceene, 
intitulată De Trinitate. Fiindcă nu 
a consimţit la condamnarea lui 
Atanasie, a fost depus la Sinodul 
de la Beziers şi exilat de împă- 
ratul Constanțiu în Frigia, unde a 
devenit familiar cu multe aspecte 
specifice creștinismului răsăritean, 
nu în ultimul rând, cu cântarea 
de imnuri. A devenit unul dintre 
primii imnografi latini (au supra- 
viețuit numai trei fragmente). În 
Frigia, a terminat De Trinitate în doi- 
sprezece cărți şi de la cunoştin- 
ţele sale care făceau parte din fac- 
ţiunea homoiusiană (antiariană 
dar, de asemenea, şi antiniceeană), 
a câştigat o înțelegere mai adâncă 
asupra faptului că ortodoxia era 
o chestiune mai importantă decât 
simpla adeziune la Crezul niceean 
(o lecţie pe care Atanasie însuși 
avea să o înveţe mult mai târziu, 
abia în 372). Prin urmare, a scris 
o carte (De Synodis) în care explică 
de ce au trebuit să fie convocate 
atât de multe sinoade şi în care le 
arată cititorilor apuseni de ce ter- 
menul homoousion era atât de con- 
troversat pentru greci. Ilarie a apă- 
rut alături de homoiusieni la Sinodul 
de la Seleucia, în 359. S-a întors în 
Galia (deşi nu i s-a permis să reia 

anumite îndatoriri la Poitiers) și 
aici a organizat facțiunea antiariană. 
La Sinodul de la Paris, din 361, a 
reușit să promulge o teologie care 
reconcilia interesele homousiene 
cu cele homoiusiene. Este menţio- 
nat ultima dată în 364, alături de 
Eusebiu de Vercelli, încercând să 
îl alunge pe episcopul arian Au- 
xenţiu. Ilarie a scris, de asemenea, 
un Opus Historicum care păstrează 
textele crezurilor ariene și o ustu- 
rătoare Apologie împotriva lui Con- 
stanțiu, pe care-l denumeşte anti- 
hrist. Au supravieţuit două Tratate 
biblice, la Matei şi la cartea Psal- 
milor, care arată că Ilarie l-a stu- 
diat pe Origen, unul dintre bene- 
ficiile exilului său răsăritean forţat, 
când a învăţat şi greaca. Ilarie este 
un teolog neobișnuit de medita- 
tiv şi irenic. El scoate în evidență 
distincţia dintre Tatăl şi Fiul, însă 
concepe unitatea lor ca fiind o în- 
trepătrundere reciprocă (pericho- 
resis), unde nu există nici o deose- 
bire, cu excepția modului de origi- 
nare: Tatăl Se comunică în între- 
gime Fiului, iar Fiul primește tot 
ceea ce este Tatăl, doar că unul ră- 
mâne Tatăl, iar celălalt este Fiul. 
Pentru a contra raționamentele hris- 
tologice ariene cum că Pătimirile 
Logosului întrupat demonstrează 
statutul Său nedivin, Ilarie a pro- 
pus o hristologie în care trupul lui 
Hristos era într-adevăr real, dar și 
ceresc; Hristos putea simţi impac- 
tul răstignirii, de exemplu, dar nu 
şi durerea provocată de aceasta 
(vezi Eutihie). Pnevmatologia sa 

este relativ nedezvoltată; el crede 
cu siguranţă că Duhul Sfânt este 
divin, spre deosebire de arieni, însă 
Îl concepe ca o putere dinamică a 
lui Dumnezeu, mai mult decât o 
persoană distinctă sau ipostas. 


C.F.A. Borchardt, Hilary of Poitiers” 
Role în the Arian Struggle (The Haga, 
Olanda, 1966); P.C. Burns, „Hilary of 
Poitiers' Confruntation with Arianism, 
356-357” în R.C. Gregg, ed., Arianism 
(Cambridge, Mass., 1985), pp. 287-302; 
E. P. Meyering, Hilary of Poitiers on 
the Trinity (Leiden, Olanda, 1982). 


Imaginea lui Dumnezeu vezi 
Chipul lui Dumnezeu 


Imnuri 


Cuvântul „imn” derivă din ter- 
menul grec (hymnos) pentru cân- 
tece religioase și ode. Încă din cele 
mai vechi timpuri, creștinii cântau 
cântece lui Hristos în adunările lor 
comune. Raportul lui Pliniu către 
Traian (98-117) adevereşte faptul 
că, în urma investigațiilor, a aflat că 
creștinii „cântă un imn (carmen) 
către Hristos ca unui zeu” (Epis- 
tola 96.7). Multe dintre aceste im- 
nuri timpurii pot fi încă identifi- 
cate în textul Noului Testament 
(Le. 1, 46 ş.u.; Apoc. 15, 3-4; 19,1 
ş.u.; Fapte 16, 25; Ef. 5, 19; Filip. 
2, 6-11; Col. 1, 15-20; 1 Tim. 3, 16) 
şi sunt din ce în ce mai mult consi- 
derate drept mijloace importante 
pentru determinarea caracterului 
mărturisirilor creştine primare. Obi- 
ceiul de a-l cânta lui Dumnezeu era 
bine întemeiat în cultul iudaic, nu 

mai puțin în Psalmi, cartea cultu- 
lui la templu, dar şi în multe alte 
părţi ale Vechiului Testament (leş. 
15, 1 ş.u.; Jud. 5, 3-5; lov 5, 9-16; 
12,13-25; Is. 42, 10-12; 44, 23; 52, 
9-10; Sir. 39, 14-35; 42, 15 — 43, 33). 
În jurul secolului al III-lea, papi- 
rușii mărturisesc existența imnuri- 
lor creştine. Unul dintre cele mai 
timpurii şi care se regăseşte și în 
zilele noastre, anume în rugăciu- 
nea de la Vecernia ortodoxă, este 
Phos Hilarion, care Îl celebrează 
pe Hristos drept „Lumină lină a 
sfintei slave a Tatălui ceresc” și care 
era cântat în biserici și în case par- 
ticulare atunci când erau aprinse 
primele lumânări ale serii. Scrii- 
torii greci de imnuri au observat 
rapid potenţialul imnurilor în mi- 
siunea catehetică și în secolul al 
IV-lea, Arie din Alexandria a între- 
buinţat forme metrice pentru a-și 
promova apologia, un factor care 
a determinat un răspuns rapid și 
asemănător al ortodocșilor. Scrii- 
tori precum Clement din Alexan- 
dria, cu faimosul său imn către 
„Hristos Păstorul” de la sfârşitul 
cărții sale, Pedagogul, și Sinesiu din 
Cirene au dezvoltat imnul creștin, 
aducându-l la o formă foarte va- 
loroasă din punct de vedere literar 
și filosofic. A fost dusă la culme 
de unii dintre cei mai talentați și 
pricepuţi poeți creștini, îndeosebi 
Prudenţiu în Apus (Cathemerionul) 
şi Grigorie din Nazianz, Roman 
Melodul şi loan Damaschinul în 
Biserica Răsăriteană. De atunci, 
multe dintre cele mai măreţe im- 
nuri şi-au găsit loc în slujbele și 

cărţile de cult ale Bisericilor Latină 
şi Greacă. Un vast corpus de alte 
imnuri creștine în armeană, etio- 
piană, coptă și alte limbi creștine 
rămâne să fie descoperit de lumea 
largă. Majoritatea imnurilor însă 
nu sunt capodopere literare sau 
teologice, ci metri robuşti meniți 
uzului comun. Ambrozie a fost cel 
mai important scriitor latin care a 
folosit acest gen literar. Paispre- 
zece dintre imnurile sale originale 
au supraviețuit; a născut însă, după 
moartea sa, un mare număr de 
imitatori (şi pseudoepigrafi). Poe- 
zia creştină a Evului Mediu latin 
şi grec este, în general, mai puţin 
intensă din punct de vedere teo- 
logic decât marile imnuri patris- 
tice, însă nu mai puţin fermecă- 
toare prin eleganța, umanitatea și 
atenţia față de detaliu. 


W. Christ și M. Paranikas, Antho- 
logia Graeca Carminum Christianorum 
(Leipzig, Germania, 1871); A. Fitzge- 
rald, The Essays and Hymns of Synesius 
of Cyrene (Oxford, 1926); J.A. McGu- 
ckin, St. Gregory of Nazianzus: Selected 
Poems (Oxford, 1986, 1989); idem, At 
the Lighting of the Lamps: Hymns of the 
Ancient Church (Harrisburg, Pa., 1997); 
].T. Sanders, The New Testament Chris- 
tological Hymns (Cambridge, 1971); H. 
Waddell, Medieval Latin Lyrics (ed. a 
5-a; Londra, 1975). 


India 


O parte dintre cei din vechime 
întrebuinţau termenul „India” pen- 
tru a denumi ceea ce astăzi numim 
Etiopia şi, astfel, primele apariţii 

ale creştinismului pe continentul 
indian propriu-zis nu sunt foarte 
bine cunoscute. Prima referinţă so- 
lidă în literatura patristică este cea a 
scriitorului bizantin din secolul al 
VI-lea, cunoscut sub numele de 
Cosmas Indicopleustes (cuvântul 
înseamnă „marinar [care navi- 
ghează] către India” care făcea că- 
lătorii comerciale din Alexandria 
spre Răsărit și care și-a scris impre- 
siile în tratatul său Despre topogra- 
fia creştină. El remarca faptul că 
Biserica creştină a fost întemeiată în 
India cu mult înainte de jumăta- 
tea secolului al VI-lea. Prezenţa unei 
puternice comunități de creştini 
în sud-vestul Indiei (mai târziu, ei 
s-au răspândit în afara arealului 
inițial, devenind o puternică miş- 
care evanghelizatoare), cu multe 
trăsături siriace în viaţa lor biseri- 
cească, sugerează faptul că Siria 
a fost într-adevăr originea vieţii 
bisericeşti din această zonă (pre- 
cum a fost şi pentru Etiopia în anu- 
mite momente ale istoriei sale pri- 
mare) și, astfel, poate fi presupusă 
existența unei întreprinderi misio- 
nare în secolele al IV-lea şi al V-lea 
când acea Biserică se afla încă în 
culmea puterii sale. Comunitățile 
creștine din India au o tradiţie vie 
proprie, care spune că ar fi fost 
întemeiate de Apostolul Toma (Di- 
dymus), însă figura acestui apostol, 
ca simbol al învățăturii encratite, 
era deja înrădăcinată în tradițiile 
străvechi ale Bisericii siriace şi ast- 
fel, este posibil, de asemenea, ca 

tradiţia despre Toma să fi ajuns 
în India via Siria, de asemenea. 


S.C. Neil, The Story of the Christian 
Church în India and Pakistan (Grand 
Rapids, 1970); idem, The Beginnings to 
AD 1707 (vol. 1 din History of Chris- 
tianity în India; Cambridge, 1984). 


Ioan Casian (cca 360-433) 


loan Casian a fost un scit (ro- 
mân) prin naștere, ale cărui călătorii 
l-au dus în cele din urmă în Apus, 
unde a întemeiat mănăstiri impor- 
tante și a avut o influenţă funda- 
mentală asupra teologiei experien- 
ței ascetice. În tinereţe, a îmbrățișat 
monahismul la Betleem. Curând 
după aceea s-a mutat în Egipt pen- 
tru a studia ascetismul aici şi a fost 
profund influențat de Evagrie, a 
cărui gândire a temperat-o și răs- 
pândit-o prin propriile scrieri. În 
401, îl găsim la Constantinopol, slu- 
jind ca diacon al lui loan Hrisos- 
tom, care l-a trimis într-o misiune 
la Papa Inochentie I [/ Inocenţiu]. 
Aici l-a întâlnit şi s-a împrietenit 
cu Leon, care va deveni papă mai 
târziu. Se pare că loan s-a stabilit 
în Apus după acest moment, înte- 
meind două mănăstiri la Marsilia, 
în 415. Pentru aceste comunități a 
scris cele mai renumite cărți ale 
sale. Una dintre ele poartă titlul 
Aşezăminte mănăstirești şi descrie 
cele opt păcate mari care îi luptă 
pe monahi și în care el prescrie 
regimul (mâncare, îmbrăcăminte, 
perioadele din zi dedicate rugă- 
ciunii) care ghidează viaţa unui 

monah; cealaltă lucrare este Con- 
vorbiri duhovniceşti, în care sunt re- 
date numeroase discuţii pe care le-a 
purtat în Răsărit cu bătrâni mo- 
nahi. Ambele lucrări au avut un 
impact profund asupra monahis- 
mului, pe măsură ce acesta începea 
să se extindă în Biserica Apuseană. 
Mai ales Așezămintele sale au influ- 
ențat forma multor reguli mona- 
hale apusene și au fost adaptate ca 
substructură de familia benedic- 
tină. loan a avut repulsie față de 
ideile lui Augustin despre har, iar 
în Convorbiri 13 el a atacat ideile 
acestuia, prezentând învățătura lui 
Ioan Hrisostom (atrăgându-și astfel 
ulterior reputaţia de semipelagian 
în Biserica Apuseană, deși în Bise- 
rica Răsăriteană el este cinstit ca 
sfânt). În timpul pregătirii Sino- 
dului de la Efes din 430, papa Ce- 
lestin i-a cerut lui Casian să alcătu- 
iască o condamnare oficială a doc- 
trinei lui Nestorie şi astfel, a redac- 
tat un studiu despre teologia În- 
trupării, care va fi publicat în cele 
din urmă sub numele de Șapte cărți 
despre Întruparea Domnului. 


C. Luibheid, John Cassian: The Con- 
ferences (CWS; New York, 1985); P. 
Munz, „John Cassian”, JEH 9 (1960), 
pp. 1-22; P. Rousseau, Ascetics, Autho- 
rity and the Church în the Age of Jerome 
and Cassian (Oxford, 1978). 


Ioan Damaschinul (cca 655-750) 


Ioan Damaschinul (Yanan ibn 
Mansur) a fost membru al unei 
familii creştine de rang înalt şi a 

pășit pe urmele tatălui său, deve- 
nind dregător la curtea califului 
musulman din Damasc, probabil ca 
reprezentant al comunității creş- 
tine. loan și-a dat demisia din acest 
post în jurul anului 725, probabil 
din cauza presiunilor politice, și 
a devenit monah în Mănăstirea 
Mar Saba de lângă Betleem, unde 
a fost hirotonit preot. În timpul pri- 
mei crize iconoclaste din timpul 
împăratului Leon (726-730), a scris 
trei Cuvântări în apărarea icoanelor, 
care au devenit lucrări standard de- 
spre închinarea la icoane. A fost 
anatemizat de sinodul iconoclast 
din 753, însă Palestina era pe atunci 
în afara zonei de influenţă a curţii 
bizantine. Închinătorii la icoane (ico- 
nodulii), care au fost în cele din 
urmă victorioși, l-au salutat ca măr- 
turisitor eroic la Sinodul de la Ni- 
ceea II în 787. Un important aspect 
al apologiei sale este corelarea teo- 
logiei icoanei cu hristologia Întru- 
pării. De asemenea, loan a început 
o prezentare sistematică a învăţă- 
turilor patristice despre toate as- 
pectele credinţei. Aceasta a deve- 
nit cea mai importantă lucrare a sa: 
Izvorul cunoașterii. Poartă amprenta 
unui compendiu academic struc- 
turat în trei părți: Despre filosofie, 
Despre erezii şi Despre credința or- 
todoxă. Ultima secțiune a dobândit 
repede autoritatea unui volum de 
sine stătător în teologia ortodoxă 
şi a exercitat, de asemenea, o influ- 
ență masivă asupra Bisericii Apu- 
sene medievale, nu mai puţin fiind- 
că a fost o sursă principală pentru 
Toma d'Aquino și a sa Summa 

Theologiae. Loan, care a avut con- 
tact direct cu islamul, îl caracteri- 
zează pe acesta din urmă ca fiind 
mai degrabă o deviaţie eretică de 
la creştinism, decât o religie nouă 
(și prin urmare, un partener pentru 
un potenţial dialog religios). A com- 
pus, de asemenea, o colecţie de texte 
despre viaţa ascetică, Sacra Parallela 
(au supraviețuit numai fragmente 
din ea). Compunerea de imnuri (ală- 
turi de ruda sa, Cosma Melodul) 
a constituit un model pentru scrie- 
rea liturgică a Răsăritului, iar multe 
dintre acestea sunt cântate în Bise- 
rică până în ziua de azi. 


D. Anderson, trad., St. John of 
Damascus: On the Divine Images (Crest- 
wood, N.Y., 1980); J.A. McGuckin, 
The Transfiguration of Christ in Scrip- 
ture and Tradition (Lewiston, N.Y., 1987); 
]. Nasrallah, St. Jean de Damas: Son 
€poque, sa vie, son oeuvre (Paris, 1950); 
M. O'Rourke-Boyle, „Christ the Eikon 
in the Apologies for Holy Images of 
John of Damascus”, Greek Orthodox 
Theological Review 15 (1970), pp. 175- 
186; D.]. Sahas, John of Damascus on 
Islam: The „Heresy of the Ishmaelites” 
(Leiden, Olanda, 1972); S. Salmond, 
trad., St. John of Damascus: On the 
Orthodox Faith (NPNE ser. a 2-a, vol. 
9; Grand Rapids, 1989); F.H. Chase, 
trad., St. John of Damascus: The Fount 
of Knowledge (Fathers of the Church 
37; Washington, D.C., 1958). 


Ioan din Gaza vezi Varsanufie 
și loan 


Ioan Gură de Aur vezi loan 
Hrisostom 

Ioan Hrisostom (cca 345-407) 


Numele său înseamnă „Gură 
de Aur” şi a fost dat în onoarea ora- 
toriei sale strălucite și a stilului cu- 
rat care caracterizează numeroa- 
sele sale predici pe care le-a ţinut în 
timpul păstoririi sale ca arhiepiscop 
al Constantinopolului. Lucrările 
sale sunt atât de mult preţuite de 
Biserica Răsăriteană, încât sunt 
socotite paradigme ale omileticii. A 
avut o influenţă la fel de mare în 
Apus, unde puternicul accent pus 
pe morală a făcut ca el să fie consi- 
derat un moralist model şi un re- 
formator social. loan era originar 
din Antiohia, fiind fiul unui func- 
ţionar civil din administrația guver- 
natorului militar al provinciei si- 
riene. Mama sa, Antuza, a rămas 
văduvă la vârsta de douăzeci de 
ani, însă i-a asigurat cea mai bună 
educaţie fiului său, care a studiat 
probabil cu Libanius, cel mai mare 
sofist al vremii. A studiat teologia 
cu Diodor, marele teolog; biblist 
sirian, și a fost botezat în 368, după 
care a început un curs de studiere 
a Scripturii împreună cu episcopul 
Meletie. Scrierile sale reprezintă 
școala antiohiană aflată la apogeul 
său, moderând acele polarități care 
mai târziu vor aduce acea tradiţie 
în criză în controversele hristo- 
logice din secolul al V-lea. În 371, 
a fost hirotonit citeţ şi a petrecut 
o vreme în retragere alături de un 
monah vârstnic. Îmbolnăvindu-se, 
s-a întors acasă, locuind aici între 
378 şi 381, împreună cu mama sa. În 
381, a fost sfinţit diacon de Flavian, 

noul episcop al Antiohiei, iar în 386 
a fost hirotonit preot, primind cu 
această ocazie însărcinarea de a pre- 
dica la catedrală. Predicile sale — 
din această perioadă —, în care in- 
terpretează pasaje scripturistice, 
sunt atât de mari dimensiuni, cât 
şi de cea mai bună calitate. El se 
foloseşte de instruirea sa exegetică 
siriacă pentru a realiza o legătură 
intimă cu semnificaţia istorică şi 
contextuală a naraţiunii și eviden- 
țiază semnificaţia morală a textu- 
lui fără să întrebuinţeze un ale- 
gorism sau o speculație elaborată. 
Din acest motiv, a fost foarte apre- 
ciat de cititorii moderni (vezi exe- 
geză). În 387, după ce o revoltă din 
Antiohia a distrus statuile împăra- 
tului, amenințând să atragă o pe- 
deapsa militară nimicitoare asu- 
pra oraşului, loan a adresat mai 
multe apeluri la clemenţă (Omilii 
la statui), iar reputaţia sa a fost 
statornicită. În 398, a fost ales de 
împăratul Arcadie pentru a-l înlo- 
cui pe Nectarie ca arhiepiscop al 
Constantinopolului și s-a arătat 
decis să reformeze cât mai repede 
Biserica din acest oraş. Atitudinea 
sa ascetică şi severă i-a înstrăinat 
pe mulți din rândul curții impe- 
riale şi din cler, în special pe îm- 
părăteasa Eudoxia, care s-a simţit 
atinsă de remarcile sale despre 
venalitatea bogaţilor care nu ar 
ridica un deget pentru a-i ajuta pe 
săraci. A început să-l hăituiască 
pe loan și să facă presiuni ca acesta 
să îşi dea demisia. Teofil al Ale- 
xandriei a sesizat oportunitatea de 
a câștiga dominaţia asupra capi- 

talei atunci când loan a acordat 
adăpost Fraților lungi, monahii 
pe care Teofil îi condamnase și alun- 
gase din Egipt din cauza orige- 
nismului lor. Teofil a venit în Con- 
stantinopol și, la Sinodul de la 
Stejar (Calcedon, 403), l-a judecat și 
l-a depus pe loan, invocând abateri 
canonice. Curtea imperială, conști- 
entă de popularitatea crescândă a 
lui Ioan în rândul populaţiei obiș- 
nuite a capitalei, a aprobat sentința 
şi l-a exilat pentru o scurtă pe- 
rioadă de timp, presupunând că 
aceasta va fi îndeajuns pentru ga- 
rantarea comportamentului său 
viitor. La scurtă vreme după reche- 
marea sa, şi-a reluat programul 
de reforme cu o râvnă chiar și mai 
mare, atrăgându-și dușmănia cruntă 
a împărătesei. A fost exilat din nou, 
pe baza faptului că își reluase păs- 
torirea după condamnarea sino- 
dală, în lipsa unei autorizaţii ca- 
nonice. Apelurile internaționale 
făcute de Roma nu au fost de nici 
un folos. La început, a fost trimis 
la Antiohia, dar această pedeapsă a 
fost sporită ulterior cu un marş 
forţat în timpul iernii către o lo- 
calitate de pe malul Mării Negre, 
fapt care a avut ca efect grăbirea 
morții sale. Faima lui loan se spri- 
jină pe reputaţia sa de episcop 
martir neînfricat care şi-a asumat 
sarcina de apărare a săracilor îm- 
potriva abuzurilor celor bogaţi. 
Se crede, de asemenea, că ar fi in- 
stituit reforme liturgice, fiindu-i 
atribuită ulterior forma constan- 
tinopolitană a liturghiei euharistice 
(care demonstrează origini siriace). 

Această liturghie reprezintă în pre- 
zent ritualul standard al Bisericii 
Ortodoxe, iar loan a devenit una 
dintre cele mai de seamă autori- 
tăți patristice, atât în calitate de 
creator de liturghie, cât şi ca predi- 
cator. În Antiohia, a intrat într-o 
polemică încercând să-i împiedice 
pe creștinii locului să participe la 
festivalurile religioase evreiești 
(aparent, o practică obișnuită), iar 
limbajul său este adesea dur. În 
perioada contemporană, abordat 
în contexte diferite, acest text oferă 
o paradigmă periculoasă pentru 
prezenţa retoricii antisemite prin- 
tre creştini (vezi iudaism). Din punct 
de vedere istoric, importanţa lui 
este imensă pentru că a asigurat 
impactul de durată al tradiţiei teo- 
logice siriace asupra Bizanțului aflat 
în curs de dezvoltare. Tradiţia sa 
manuscrisă a devenit un depozi- 
tar la îndemână de-a lungul seco- 
lelor pentru numeroase lucrări ne- 
scrise de el, inclusiv pentru câteva 
dintre omiliile lui Nestorie (de- 
spre înalta preoţie a lui lisus). 


C. Baur, John Chrysostom and His 
Times (2 vol.; Londra, 1960); ].N.D. 
Kelly, Golden Mouth: The Story of John 
Chrysostom: Ascetic, Preacher, Bishop 
(Ithaca, N.Y., 1995); M. Lawrenz, The 
Christology of John Chrysostom (Lewiston, 
N.Y., 1996); ].H.W.G. Liebeschuetz, Bar- 
barians and Bishops: Army, Church and 
State in the Reign of Arcadius and Chry- 
sostom (Oxford, 1990); R.L. Wilken, 
John Chrysostom and the Jews: Rhetoric 
and Reality în the Late Fourth Century 
(Berkeley, Calif., 1983). 

Ioan Malalas (cca 490-575) 


Numele său înseamnă „reto- 
rul”. El este autorul lucrării Chro- 
nographia în optsprezece cărți, scrisă 
în Constantinopol, care schițează 
istoria universală de la creație până 
în anul 563 (se pare că perioada 
dintre 563 şi 565, care era inclusă 
inițial, s-a pierdut). Nouă cărți pre- 
cedă Întruparea, iar nouă continuă 
povestea Bisericii. Chronographia 
este un amestec de izvoare — dintre 
care unele sunt acum pierdute —, 
fiind în mare parte nedemnă de 
încredere prin modul propriu de în- 
țelegere a istoriei, însă importantă 
pentru informaţia despre epoca 
lui Iustinian și în special pentru 
chestiunile despre Antiohia, unde 
autorul pare să fi trăit pentru o 
perioadă de timp. 


E. și M. Jeffreys și R. Scott, trad., 
The Chronicle of John Malalas: A Trans- 
Iation (Melbourne, Australia, 1986). 


Ioan Moshu (cca 550-619 sau 634) 


Monah călător și scriitor duhov- 
nicesc, loan Moshu a devenit, în 
575, ascet la mănăstirea Sfântului 
Teodosie de lângă Ierusalim, iar 
în 587, a întreprins faimoasa sa călă- 
torie (în compania prietenului și 
ucenicului său, Sofronie, care va 
deveni mai târziu patriarh al leru- 
salimului), pentru a vedea cât mai 
multe aşezări monahale (în Egipt, 
Sinai, Siria, Cipru şi Roma). El şi-a 
redactat jurnalul de călătorie sub 
forma unei colecţii de povestiri 

despre sfinții monahi, intitulată Pă- 
şunea duhovnicească (Pratum Spiri- 
tuale) [/ Limonariu]. Povestirile au 
devenit extrem de populare în lu- 
mea bizantină. 


N.H. Baynes, „The Pratum Spiri- 
tuale”, OCP 13 (1947), pp. 404-414; 
retipărită în idem, Byzantine Studies 
(Londra, 1955), pp. 261-270; H. Chad- 
wick, „John Moschus and His Friend 
Sophronius the Sophist”, JTS n.s. 25 
(1974), pp. 41-74; ]. Wortley, trad., John 
Moschus: The Spiritual Meadow (Kala- 
mazoo, Mich., 1992). 


Ioan Scărarul [/ Climacus] 
(cca 575-cca 650) 


Sfântul loan din Sinai (unde a 
trăit cea mai mare parte a vieții), 
sau loan „Scărarul” (Klimakos), își 
trage numele de la cea mai fai- 
moasă carte a sa: Scara dumnezeies- 
cului urcuş. În această lucrare este 
recapitulată tradiţia deșertului în 
perioada sa ultimă, de aur, și a de- 
venit un manual standard pentru 
îndrumarea monahilor răsăriteni. 
În 591, la vârsta de şaisprezece ani, 
Ioan a venit în Sinai dintr-o lo- 
cație necunoscută și a rămas aici 
ca novice pe lângă Ava Martyrius. 
Pe când loan avea douăzeci de ani, 
bătrânul său a murit, iar el a con- 
tinuat să trăiască singur ca pustnic 
într-o peşteră, pentru următorii 
patruzeci de ani. Faima sa cres- 
cândă de povăţuitor înţelept a atras 
ucenici, însă unii membri ai mă- 
năstirii vecine de pe Sinai au adresat 
o serie de critici la care loan a răs- 
puns prin întoarcerea la o viață 
de singurătate desăvârșită. Curând, 

a fost ales drept noul stareţ al Mă- 
năstirii Sinai; revenirea la mănăs- 
tirea sa de metanie s-a întâmplat 
în jurul anului 635. În ultimii ani 
ai vieții, a compus manualul său 
practic de îndrumare pentru mo- 
nahi. Este o colecţie tradițională 
bazată pe materiale pe care loan 
le-a adunat de-a lungul deceniilor 
de experienţă și învățătură mona- 
hală. L-a compus în ajunul devas- 
tării Egiptului creștin. Cartea sa 
este împărțită în treizeci de secțiuni, 
reprezentând treptele presupuse 
ale unei scări către rai. Primele 
douăzeci și trei explică viciile care 
sunt periculoase pentru asceți, iar 
secțiunile 24-30 interpretează virtu- 
țile care ar trebui să definească un 
monah. Învățătura lui loan a sim- 
plificat spiritualitatea școlii din 
Gaza, cea a lui Varsanufie şi Do- 
rotei, iar sinteza lui va influența 
profund monahismul atonit și prin 
urmare, Răsăritul ortodox, până 
în ziua de astăzi. Lucrarea sa învaţă 
că simplificarea firii (liniştirea sa 
prin isihasm), de care are nevoie 
monahul ca să își sporească rugă- 
ciunea, trebuie să fie însoțită de 
repetarea constantă a unei propo- 
ziții care concentrează mintea (de 
exemplu, numele lui lisus și pu- 
terea sa mântuitoare): aşa-numita 
rugăciune monologică. Marea tra- 
diţie creștină a Rugăciunii lui lisus a 
rodit din această carte. 


D. Chitty, The Desert a City (Ox- 
ford, 1966, pp. 170-175); C. Luibheid 
şi N. Russell trad., John Climacus: 
The Ladder of Divine Ascent (CWS; New 
York, 1982). 

Iovinian (m. cca 406) 


Iovinian a fost un monah din 
Milano care, deşi dedicat vieţii mo- 
nahale, a fost alarmat de modul în 
care mișcarea ascetică din Apus 
dezvolta anumite concepții în detri- 
mentul căsătoriei şi sexualității. 
A scris o carte în care susținea că 
asceții și cei căsătoriți au statut spi- 
ritual egal în Biserică. Și-a exprimat, 
de asemenea, îndoiala (urmându-l 
pe scriitorul Helvidius) în privința 
pururea-fecioriei Maicii Domnu- 
lui (vezi Fecioara Maria, Theoto- 
kos). Concepţiile sale au stârnit o 
adevărată furtună de proteste din 
partea teologilor apuseni de frunte, 
precum Ambrozie (care l-a con- 
damnat la Sinodul de la Milano, din 
393), Augustin (care a scris împo- 
triva lui Despre binefacerea căsătoriei 
şi Despre sfânta feciorie), Pelagius 
şi Ieronim (Împotriva lui lovinian). 
Critica severă a lui leronim la adresa 
lui lovinian a fost percepută ca 
fiind atât de violentă, încât nu a 
fost bine primită la Roma, însă, cu 
toate acestea, protestele au deter- 
minat exilarea lui lovinian și ar- 
derea cărții sale. Grigorie cel Mare, 
rezumând mai târziu opiniile lui 
Augustin, a făcut ca învăţătura 
total opusă lui lovinian (superi- 
oritatea statutului spiritual al ce- 
libatului, în dauna căsătoriei) să 
fie considerată ortodoxia standard 
în Biserica Apuseană. 


].N.D. Kelly, Jerome: His Life, Wri- 
tings, and Controversies (Londra, 1975), 
pp. 180-187. 

Ipolit Romanul [/ Hyppolitus] 
(cca 170-236) 


Ipolit a fost un important teo- 
log al Logosului și un prezbiter fi- 
losof al Bisericii romane. Origen 
a călătorit pentru a-l auzi predi- 
când. Câteva surse răsăritene îl 
desemnează ca episcop al Romei. 
Dacă acest lucru este adevărat, 
atunci înseamnă că el a rupt co- 
muniunea cu Papa Zefirin (198-217) 
sau (mai probabil) cu Calist (217- 
222), pe care îl considera eretic din 
punct de vedere teologic și frivol din 
punct de vedere moral. Se afirmă 
adesea că Ipolit a devenit astfel 
unul dintre primii antipapi. Din 
acest motiv, dar şi din cauza fap- 
tului că a scris în greacă (ceva obiș- 
nuit pentru teologii Romei din acea 
perioadă), reputaţia sa și tradiția 
lucrărilor sale au fost neglijate până 
în perioada modernă. Cea mai ve- 
che tradiție romană afirma că atât 
Ipolit, cât și Papa Pontianus (230- 
235) au fost arestați în 235 și con- 
damnați la moarte prin muncă 
silnică în minele de sare din Sar- 
dinia. În timpul exilului, s-au îm- 
păcat. Papa Fabian (236-250) a dis- 
pus aducerea trupurilor lor şi îngro- 
parea în cimitirul de pe Via Ti- 
burtina, fiind cinstiţi ca martiri. În 
1551, săpăturile din zonă au scos 
la lumină o statuie a lui Ipolit, fău- 
rită încă din timpul vieţii sale, care 
se găseşte acum în colecția de la 
Vatican. Principala sa lucrare (deși 
o minoritate de cercetători nu o 
atribuie lui) este Respingerea tuturor 
ereziilor care derivă toate ereziile 

creştine din coruperea cauzată de 
preferarea religiilor de mistere sau 
a filosofiei elenistice în dauna Evan- 
gheliei. A scris un atac împotriva 
hristologiei sabeliene, reprezen- 
tată de învățătorul Noetus (Con- 
tra Noetum), şi a compus o carte 
intitulată Tradiția apostolică, o 
discuţie despre cum ar trebui să fie 
săvârşit cultul comunității, oferind 
exemple foarte importante de ru- 
găciuni pe care trebuia să le ros- 
tească episcopul slujitor. Cercetă- 
torii au reușit recent să abstragă 
această lucrare din diferite colecții 
liturgice în care era încorporată. 
Ea reprezintă astăzi una dintre cele 
mai vechi și mai importante surse 
pentru cunoașterea primelor ri- 
tualuri ale hirotoniei creştine, ale 
hirotoniei diferiților oficianţi, cate- 
humenatului, botezului şi a prac- 
ticii timpurii a euharistiei. Ipolit 
a scris, de asemenea, comentarii 
biblice. Tâlcuirea la cartea lui Daniel 
a supravieţuit complet în slavonă. 
Binecuvântările lui Moise şi Binecu- 
vântările lui Isaac şi lacov au supra- 
vieţuit, de asemenea, ca şi cartea 
Despre Hristos şi antihrist. În cali- 
tate de teolog, Ipolit a sprijinit o 
concepţie în care Biserica era vă- 
zută ca fiind o comunitate a aleşilor 
puri, deplângând cu tărie tendința 
pe care o observa la Calist (vezi 
pocăință), de a susţine o teologie 
a reconcilierii (o Biserică a păcă- 
toşilor care păşesc pe calea pocă- 
inţei). Îi urmează pe primii apolo- 
geți în concepţia sa despre Logosul 
Care a fost extrapolat din Monada 
divină, în scopul creaţiei şi mân- 

tuirii (vezi Teofil). Logosul a fost 
la început imanent în Monada 
divină, apoi a devenit Cuvântul 
emis în procesul creaţiei şi, în 
cele din urmă, este — în iconomia 
mântuirii - Cuvântul întrupat. 
Ipolit era de părere că hristologia 
lui Calist este una monarhianistă, 
iar Calist este un propovăduitor 
al sabelianismului, faţă de care 
Ipolit avea o aversiune de o viaţă. 
În schimb, Calist considera că dis- 
tincţia lui Ipolit dintre Cuvânt și 
Tată era atât de accentuată (din 
cartea Respingerea lipsea, de ase- 
menea, referinţa clară la Duhul 
Sfânt), încât părea a fi un diteist. 
În vasta sa concepţie soteriolo- 
gică, Ipolit îl urmează pe Irineu 
care considera mântuirea ca fiind 
o recapitulare în care Hristos Îşi 
asumă trupul pentru a anula răul 
cauzat de Adam și pentru a reda 
nemurirea neamului omenesc. 


R. Butterworth, trad., Hippolytus: 
The Contra Noetum (Londra, 1977); G. 
Dix, trad., The Treatise on the Apostolic 
Tradition of St. Hippolytus of Rome 
(Londra, 1968); C. Osborne, Rethink- 
ing early Greek Philosophy: Hippolytus 
of Rome and the Pre-Socratics (Ithaca, 
N. Y., 1987); D.L. Powell, „The Schism 
of Hippolytus”, SP 12; TU 115 (1975), 
pp. 449-456. 


Ipostas 


Cuvântul grecesc înseamnă li- 
teral „ceea ce se află sub ceva”. 
Echivalentul său direct latin ar fi 
„Subzistență” (subsistentia) sau enti- 
tate individuală. Ar putea fi redat, 

de asemenea, ca „substanță” (sub- 
stantia). Pentru o perioadă, şi anume 
în secolul al III-lea, în cadrul schim- 
burilor teologice dintre Bisericile 
Greacă și Latină în privinţa teolo- 
giei trinitare, a existat un grad de 
confuzie cauzat de traducerea lui 
hypostasis ca substantia fiindcă acolo 
unde grecii susțineau existenţa a 
trei ipostasuri în Dumnezeire într-o 
singură ousia (trei subzistenţe într-o 
singură fire), latinii îi înțelegeau 
ca învățând despre trei firi divine, 
ceea ce era echivalent cu triteis- 
mul. Cuvântul hypostasis este pro- 
babil unul dintre primii și cei mai 
importanţi termeni tehnici care au 
început să intre tot mai mult în 
vocabularul creștin începând cu se- 
colul al III-lea. A jucat un rol im- 
portant în controversele trinitare 
şi hristologice, având semnificaţii 
diferite ca nuanţă. La început, a fost 
un termen științific elenist care sem- 
nifica sedimentul precipitat într-un 
lichid. Epistola către Evrei însă 
presupune deja semnificația modu- 
lui în care Hristos putea exprima 
ființa lui Dumnezeu (Evr. 1, 3), ară- 
tând conceptul „personeităţii in- 
dividuale” a lui Hristos (Evr. 3, 14) 
şi este folosit ca termen pentru 
„Substanţă” (Evr. 11, 1). Astfel, a 
pătruns în vocabularul hristologic 
al Noului Testament ca referindu-se 
atât la existenţa personală distinctă 
(particulară), cât şi la realitatea 
fiinţială concretă. În secolul al III-lea, 


” Hypostasis înseamnă și „încredin- 
ţare”, variantă preferată de traducătorul 
român al textului biblic de la Evrei 11, 1 
(în versiunea sinodală) [n. ed.] 

călcând pe urmele lui Origen (Îm- 
potriva Lui Celsus 8, 12; Comentariu 
la Evanghelia Iui loan 2, 10, 75), cu- 
vântul a devenit termenul preferat 
pentru combaterea monarhianis- 
mului sabelian, iar identitățile dis- 
tincte ale celor trei „persoane” ale 
Dumnezeirii au fost denumite ipos- 
tasuri. Trei ipostasuri într-o ousia 
era o formulă tehnică pentru care 
Atanasie a dobândit acordul Si- 
nodului din Alexandria din 362, 
permiţând astfel Bisericilor Răsări- 
tene să se concentreze pe o soluție 
la problemele hristologice parali- 
zante din perioada ariană. În acest 
context, Apolinarie de Laodiceea 
a readus cuvântul în arena hristo- 
logică, întrebuințându-l pentru a 
susține concepţiile sale puternice 
despre singura realitate a dumne- 
zeiescului lisus. Începând din acel 
moment, numeroșii antiapolina- 
riști (inclusiv cei din Biserica siriacă) 
au asociat termenul cu o teorie de- 
spre o divino-umanitate confuză 
care s-a coalizat pentru a face un 
Dumnezeu-om cu o singură fire 
şi, chiar în secolul al V-lea, mulți 
dintre dușmanii lui Chiril al Ale- 
xandriei (care a dus cuvântul la 
noi culmi de rafinament) pretin- 
deau că atunci când îl citesc pe Pă- 
rintele alexandrin, li se pare că îl 
ascultă pe Apolinarie din vechime. 
Acolo unde Chiril susținea că Hris- 
tos a fost un singur ipostas (însem- 
nând persoană subzistentă), duş- 
manii săi îl acuzau că propovădu- 
iește învățătura despre o singură 
fire (monofizitism). Se părea că, 
o dată în plus, dubla semnificație 

a cuvântului (un fundament sub- 
stanţial sau o realitate individuală) 
arunca în confuzie domeniul dez- 
bătut, în loc să îl clarifice. Grigorie 
din Nazianz a fost cel care (ur- 
mând Epistolei către Epictet a lui 
Atanasie) a salvat cuvântul din 
mâinile lui Apolinarie şi a clarifi- 
cat modul în care ar trebui să fie 
folosit de ortodocşi: insistând că 
în contextele trinitare şi hristolo- 
gice, cuvântul avea semnificații di- 
ferite. În trinitarism, era principiul 
și dinamica individualităţii (tre- 
imicitatea), în timp ce în hristologie 
era principiul şi dinamica unirii 
(unitatea). În teologia trinitară, tre- 
buie să fie mărturisite trei ipostasuri. 
În hristologie, trebuie mărturisit 
doar un singur ipostas (Epistola 101 
către Cledonius). Chiril al Alexan- 
driei a dus cuvântul un pas mai 
departe în marele conflict teologic 
cu Nestorie, care a debutat în 428, 
trecând prin dezbaterile de la Si- 
noadele Efes I (431) şi Calcedon 
(451). Chiril a dorit să evite lim- 
bajul nestorian despre doi fii (un 
fiu divin al lui Dumnezeu şi un 
fiu omenesc al omului) şi a căutat 
să modeleze un limbaj puternic al 
unităţii hristologice, preferând for- 
mula „o singură fire întrupată a lui 
Dumnezeu Cuvântul” (mia phy- 
sis), pe care el o considera (greşit) 
ca având o provenienţă atanasiană. 
A renunţat în curând la această 
terminologie atunci când a conști- 
entizat originea sa apolinaristă și, 
prin urmare, a întrebuințat conti- 
nuu în timpul dezbaterilor efesene 
formula „ipostasul unic al Cuvân- 

tului dumnezeiesc” ca principiu 
şi dinamică a unirii hristologice. 
Cu alte cuvinte, în Hristos nu a 
existat nici un alt subiect personal 
decât Logosul dumnezeiesc (cel 
de-al doilea ipostas al Treimii). 
Astfel, în același moment, toate ac- 
ţiunile lui Hristos (chiar și cele ome- 
nești, precum actul de a plânge) 
erau „dumnezeieşti” fiindcă erau 
actele Cuvântului şi, cu toate aces- 
tea, erau „cu adevărat omeneşti” 
fiindcă erau actele Cuvântului în 
trupul Său omenesc (şi, prin ur- 
mare, lacrimile sale erau omenești). 
Pentru Chiril, teoria despre sin- 
gurul ipostas confirma și articula 
suficient din taina hristologică, atât 
cât era necesar pentru interpre- 
tarea corectă a Scripturilor. El nu 
a dorit să meargă mai departe. Si- 
noadele de la Efes şi Calcedon au 
confirmat această terminologie a 
singurului ipostas (divin). În cele 
din urmă, ceea ce putea fi observat 
într-o stare incipientă la Chiril, însă 
s-a dezvoltat la scriitorii bizantini 
ulteriori, este faptul că cele două 
semnificaţii ale lui hypostasis au 
crescut împreună și au marcat o 
schimbare monumentală în filoso- 
fie, fiind probabil una dintre cele 
mai importante contribuţii ale creș- 
tinismului la istoria filosofiei. Pen- 
tru prima dată în gândirea elenis- 
tică, noţiunea de existenţă indi- 
viduală (ceea ce era distinct sau 
personal) primea o semnificaţie 
concretă „substanţial”. Una dintre 
realitățile ipostatice ale Dumnezei- 
rii treimice (Logosul) a fost afirmată 
drept principiu concretizator al vieţii 

omenești. În această unire siner- 
gică, individuațţia (care a fost întot- 
deauna înţeleasă de greci ca fiind 
accidentală sau având o semnifi- 
caţie periferică) a fost adusă în etapa 
centrală a revelaţiei adevăratei fi- 
inţe (restaurarea fiinţei căzute a 
umanității). Într-un anumit sens, cu 
introducerea în hristologie a cu- 
vântului hypostasis, fiinţa indivi- 
duală a primit o nouă semnifica- 
ţie ontologică în istoria gândirii 
occidentale. 


J.A. McGuckin, St. Cyril of Alexan- 
dria and the Christological Controversy 
(Leiden, Olanda, 1994), pp. 212-222; 
M. Richard, „L'introduction du mot 
hypostase dans la theologie de lin- 
carnation”, MSR 2 (1945), pp. 5-32, 
243-270. 


Irineu al Lyonului (cca 135-200) 


Teolog important din Smirna 
(ne spune că l-a cunoscut pe Poli- 
carp), Sfântul Irineu a studiat la 
Roma înainte de a deveni preot 
al Bisericii din Lyon. În 177, Bise- 
rica l-a trimis într-o misiune de me- 
diere la papa Eleutherius [/ Elef- 
terie] ca să facă apel la toleranță 
faţă de montaniști; pe când se afla 
în misiune, a izbucnit persecuția 
în Lyon, căzându-i victimă epis- 
copul Potinus, al cărui loc a fost 
luat de Irineu la întoarcerea sa. În 
190, s-a întors la Roma ca să ple- 
deze în fața papei Victor (189-198), 
în favoarea episcopilor din Asia 
Mică (cvartodecimani) care sărbă- 
toreau Paștele la o dată diferită de 

cea adoptată ca standard de Roma. 
O tradiţie târzie sugerează că a 
fost martirizat. Irineu este una din- 
tre cele mai importante voci care 
s-au opus hristologiilor gnostice 
din vremea sa. Apologia sa a sta- 
bilit şabloanele de gândire şi con- 
ducere care au devenit parte din 
ortodoxia catholică ulterioară. El 
este un teolog interesant care l-a 
influențat pe Origen și tradiţia ale- 
xandrină de mai târziu în mai 
multe moduri. Lucrarea sa princi- 
pală este tratatul în cinci volume 
Împotriva ereziilor (Adoversus haere- 
ses). Aici, el trece în revistă siste- 
mele teologice gnostice, în special 
pe cel al lui Valentin, pe care 
pare să-l cunoască cel mai bine. 
Până la descoperirile de la Nag 
Hammadi, de la mijlocul secolu- 
lui al XX-lea, a mai multe dintre 
tratatele gnostice originale, Irineu 
era unul dintre cele mai cuprinză- 
toare izvoare pentru cunoaşterea 
gnosticismului creştin. Descope- 
rirea unor texte originale arată că, 
chiar dacă a fost un martor ostil, ci- 
tându-le adesea distorsionat (pre- 
cum făceau majoritatea scriitorilor 
antici), caracterizarea pe care o face 
sistemelor gnostice nu este eronată. 
Ostilitatea sa față de gnoză a fost 
exprimată dintr-o perspectivă pas- 
torală blândă. El nu doreşte să 
întemeieze o „gnoză ortodoxă” în 
maniera în care Clement Alexan- 
drinul și Origen s-au ocupat mai 
târziu de chestiune, ci doreşte să 
aplice „reguli de bun-simţ” pen- 
tru a preveni căderea comunităţii 
sale în rătăcire din pricina unor 

învăţători a căror popularitate ame- 
ninţa în mod clar administraţia 
primilor episcopi creştini şi sta- 
tutul lor de teologi normativi. În 
acest scop, Irineu a pus accent pe 
unitatea lui Dumnezeu şi profunda 
Sa implicare în lumea materială 
în calitate de principiu dinamic 
al mântuirii. Dumnezeu Unul este 
bunul creator al cerului și al pă- 
mântului. Articolele inițiale ale cre- 
zurilor au fost probabil articulate 
în această perioadă pentru a res- 
pinge premiza gnostică fundamen- 
tală a diferenţei dintre „Tatăl” lui 
Hristos și dumnezeul demiurgic rău 
al acestui cosmos material (dum- 
nezeul pe care gnosticii îl vedeau în 
Vechiul Testament). Irineu afirmă 
axiomatic în opera sa sacramen- 
talitatea lumii şi pune bazele unei 
teorii, fundamentată pe învățătura 
Apostolului Pavel, despre recapi- 
tularea (anakephalaiosis) destinu- 
lui omenesc în persoana (şi trupul) 
lui Hristos. Fiindcă Hristos însu- 
mează întregul cosmos în persoana 
Sa divină şi umană, omenirea este 
eliberată de păcat și moarte şi re- 
dată unui destin divin. Sistemul său 
este o elaborare patristică majoră 
a teologiei îndumnezeirii (theosis), 
care va fi atât de importantă mai 
târziu. Cosmologia lui Irineu se 
integrează perfect în soteriologia 
sa. Acesta este argumentul său 
cel mai important și cel mai im- 
presionant împotriva dizidenţi- 
lor gnostici. E a folosit, de ase- 
menea, toate argumentele antignos- 
tice pe care le-a putut concepe. Cele 
mai importante dintre ele constau 

în ridiculizarea concepţiilor gnos- 
ticilor despre medierea cosmică 
multietajată. Precum mulți retori 
din vechime, el insista asupra con- 
cluziilor născute din raţionamen- 
tele oponenților săi până ce acestea 
luau forma unui nonsens, motiv 
pentru care ulterior îi mustra. Iri- 
neu credea că moștenirea intelec- 
tuală a tradiţiei lui lisus era cel mai 
bine protejată de autoritatea epis- 
copului și, în acest scop, a dez- 
voltat foarte mult ideile lui Igna- 
tie despre episcopatul monarhic. 
Pentru Irineu, episcopul este suc- 
cesorul învățătoresc direct al apos- 
tolilor şi întruparea tradiţiei direct 
continuatoare a unei credinţe apos- 
tolice simple (fiind distinctă de so- 
fisticatele doctrine ezoterice gnos- 
tice care aduceau inovaţii). Tradiţia 
creştinismului apostolic, care de- 
rivă direct din învățăturile lui Iisus, 
este demonstrată în Scripturi (el 
susține unitatea fundamentală a 
Vechiului şi a Noului Testament și 
orientarea lor constantă către Hris- 
tos) şi, de asemenea, în practicile 
tradiționale ale Bisericii (crezurile 
şi liturghiile, în special) care alcă- 
tuiesc toate o Normă de credinţă 
(Regula Fidei). Doar această Normă 
poate fi folosită pentru evaluarea 
episcopilor (pentru a demonstra 
fidelitatea lor armonioasă și conso- 
nanţa mutuală), ca şi a varietăţii 
de profesori gnostici (care contra- 
zic tradiţia și diferă unul față de 
celălalt). Irineu este una dintre per- 
sonalitățile majore care dezvoltă 
ideea că Scripturile sunt teologia 
normativă a armoniei și insistă 

asupra faptului că ele sunt un canon 
închis, excluzând astfel multe apo- 
crife gnostice care erau compuse 
pe atunci. La începutul secolului 
al XX-lea, a fost descoperită o lu- 
crare pierdută a sa, în traducere ar- 
meană, Demonstrația propovăduirii 
apostolice. Este o carte care rapor- 
tează textele Vechiului Testament 
la venirea lui Hristos. La rândul său, 
este o apologie importantă împo- 
triva separaţiei gnostice a celor 
două Testamente și slujeşte, de ase- 
menea, ca manual pentru a fi fo- 
losit în instruirea catehumenilor. 


]. Lawson, The Biblical Theology of 
St. Irenaeus (Londra, 1948); ].T.. Nielsen, 
Adam and Christ în the Theology of Ire- 
naeus of P.S.Bs (Assen, 1968); G. Win- 
gren, Man and the Incarnation: A Study 
în the Biblical Theology of Irenaeus (Edin- 
burgh, 1959). 


Irlanda 


Este posibil ca creștinismul să 
fi ajuns în Irlanda înaintea sosirii 
aici a Sfântului Patrick (au fost des- 
coperite câteva artefacte arheolo- 
gice creștine din secolul al IV-lea), 
însă, odată cu misiunea lui Palla- 
dius şi cu cea ulterioară a lui Patrick, 
apar şi primele mărturii istorice. 
Conform lui Prosper al Aquita- 
niei (Cronica: pentru anul 431), Papa 
Celestin şi-a trimis unul dintre 
diaconi ca să fie episcop „pentru 
irlandezii care cred în Hristos”. 
Aceasta sugerează că aici exista 
deja o biserică, probabil în sudul 
Irlandei; însă informații suplimen- 

tare despre Palladius și activitatea 
sa se pierd în obscuritate. Felu- 
ritele Vieţi ale Sfântului Patrick (care 
îşi propun scoaterea din prim-plan 
a lui Palladius) povestesc marti- 
rajul lui sau faptul că s-a întors în 
Britania (deşi nu a venit din Bri- 
tania) şi, în general, nu pot fi so- 
cotite ca sursă de informaţii sigure. 
Cu toate acestea, dacă ținem cont de 
faptul că Palladius era unul dintre 
diaconii personali ai papei, dedu- 
cem că această misiune irlandeză nu 
a fost lipsită de importanţă. Adevă- 
ratul apostol al Irlandei însă este, 
fără îndoială, Patrick, un creştin 
britanic care a fost capturat și făcut 
rob de piraţii irlandezi și obligat să 
lucreze ca păstor. A scăpat și, la 
scurtă vreme, a intrat în viața mo- 
nahală, revenind în cele din urmă 
în Irlanda ca episcop misionar. 
Câmpul său de lucru a fost nor- 
dul Irlandei şi, pentru mai mult 
de treizeci de ani, a pus în aplicare 
un plan misionar dramatic și pri- 
mejdios în teritoriile deținute de 
conducătorii păgâni din nord. Toate 
bisericile pe care le-a fondat au în- 
florit şi au sporit. A învăţat limba 
irlandeză și multele povestiri care 
se referă la el sugerează că a ata- 
cat frontal magia păgână cu fapte 
taumaturgice prin care i-a înfrânt 
pe şamanii irlandezi. Misiunea sa 
a fost criticată de clerul britanic care 
considera că el le încălcase dreptu- 
rile și în replică, a scris faimoasele 
sale Confesiuni, ca să-şi justifice apos- 
tolatul. În Epistola sa către Coroti- 
cus, regele britanic, îl ameninţa cu- 
rajos pe conducătorul militar creștin 

cu excomunicarea fiindcă înrobise 
creştini irlandezi în timpul unui 
raid (vezi sclavie). Ambele scrieri 
sunt considerate drept cele mai 
vechi documente scrise din Irlanda 
şi ne zugrăvesc imaginea vie a unui 
bărbat curajos, având sentimentul 
destinului său apostolic. După Pa- 
trick, urmează o perioadă săracă în 
informații istorice până la sfârși- 
tul secolului al VI-lea, când mai 
mulți sfinți monahi (Columba, Bri- 
gita, Brendan şi Columbanus) dau 
mărturie despre caracterul deosebit 
de ascetic și penitențial al Bisericii 
irlandeze, care a rămas o trăsă- 
tură a sa până în epoca modernă. 
În timpul secolului al VII-lea, a 
existat un conflict intern în Bise- 
rica irlandeză între conservatori 
(care doreau să menţină trăsăturile 
celtice ale Bisericii lor) şi „inova- 
tori” (care doreau să adopte for- 
mele liturgice și instituționale pen- 
tru a așeza Irlanda în tradiţia ro- 
mană). Controversele au dus la for- 
marea de numeroase mici colegii 
şi au fost responsabile pentru naşte- 
rea reputației despre conducătorii 
Bisericii irlandeze ca fiind printre 
cei mai învăţaţi din Europa. Ten- 
siunile au fost în general reglemen- 
tate spre sfârşitul secolului al 
VII-lea, când romaniștii au reușit 
să impună calendarul pascal roman. 
Facţiunea celtică a reușit să păs- 
treze organizarea monahală a bise- 
ricilor, în locul unui sistem mitropo- 
litan de episcopi, precum în restul 
lumii creştine. Abia după secolul 
al IX-lea orașele au început să joace 
un rol în organizarea bisericească 

irlandeză. În secolele al VI-lea și 
aş VII-lea, cercetătorii irlandezi 
(înrădăcinaţi atât în spiritul celtic, 
cât și în diferitele forme ale litera- 
turii latine) au străbătut de-a lun- 
sul şi de-a latul Galia, Germania 
şi Italia, aducând cu ei abilităţile lor 
literare şi artistice. Scriitori pre- 
cum Sedulius Scotus (Scotus fiind 
termenul original latin pentru „ir- 
landez”) au dus influenţa celtică în 
inima imperiului carolingian. Scrii- 
torii irlandezi din perioada patris- 
tică au fost deosebit de importanţi 
ca traducători de manuscrise: au 
realizat multe copii ale Scripturii 
şi au păstrat numeroase lucrări ale 
Părinților latini pentru Europa Apu- 
seană, într-o perioadă în care in- 
frastructura Imperiului Roman de 
Apus se afla într-un real colaps. 
Poezia irlandeză creştină este una 
dintre bijuteriile literaturii medi- 
evale timpurii. 


D.O. Croinin, Early Medieval Ire- 
land: 400-1200 (Londra, 1995); ].F. 
Kenny, Ecclesiastical (vol. 1 din The 
Sources for the Early History of Ire- 
land; Records of Civilisation 11; New 
York, 1929, 1966); L. de Paor, St. Pa- 
trick's World: The Christian Culture of 
Ireland's Apostolic Age (Londra, 1993). 


Isaac al Ninivei (secolul al VII-lea) 


Sfântul Isaac a fost un monah al 
Bisericii caldeene din Beit Qua- 
traye, posibil Qatar, în Golful Per- 
sic. Înainte de anul 680, a fost nu- 
mit episcop în Ninive însă, după 
câteva luni, a renunțat la postul său 

şi s-a întors la viaţa în singurătate. 
În a doua jumătate a vieții a orbit 
din cauza nevoinţelor cărturărești. 
Autoritatea sa duhovnicească şi 
frumuseţea scrierilor sale despre 
rugăciune și experiență mistică 
au făcut ca lucrările sale să fie fo- 
losite de ambele grupări rivale din 
Biserica persană a vremii sale, mo- 
nofiziții şi nestorienii. În secolul 
al IX-lea, au fost traduse din limba 
siriacă în greacă și arabă şi au 
pătruns în Bizanţ la scurtă vreme, 
unde au avut un impact mare asu- 
pra dezvoltării teologiei spirituale 
isihaste. Isaac pune mare accent 
pe sensibilitatea harului lui Dum- 
nezeu în inimă (vezi Macarie cel 
Mare II) şi este unul dintre cei 
mai maturi și delicați autori din 
Antichitatea creștină care au scris 
despre viața duhovnicească. În 
ultimii ani, au fost redescoperite 
lucrări pierdute şi, datorită unor 
noi traduceri în limba engleză, el 
devine din nou cunoscut ca unul 
dintre cei mai mari maeştri ai 
spiritualității creştine timpurii. 


D. Miller, trad., The Ascetical Ho- 
milies of St. Isaac the Syrian (Boston, 
1984). 


Ispășire 


Ispăşire este un termen modern 
pentru o largă varietate de imagini 
şi teorii patristice despre eficaci- 
tatea mântuirii aduse în lume de 
Hristos. Cuvântul înseamnă, literal, 
„a readuce pe cele despărțite la 
un tot unitar” sau „a reconcilia”. 


Pr. John Anthony McGuckin 


Scriitorii patristici preferă ideea 
mai generică de mântuire (soteria) 
şi descriu în unanimitate proce- 
sul ca fiind „iconomia mântuirii” 
(oikonomia tes soterias), unde cu- 
vântul iconomie înseamnă dina- 
mica activă a lucrării lui Dumne- 
zeu de salvare a lumii şi actul de 
a reda omenirii bunăvoința Lui și 
harurile însoţitoare ale nemuririi 
şi comuniunii cu El. După peri- 
oada medievală, conceptul de ispă- 
şire a devenit subiectul a numer- 
oase dispute teologice, îndeosebi 
în Biserica Apuseană, și a fost ul- 
terior clasificat ca fiind o chestiune 
de prim rang a gândirii teologice. 
În perioada patristică, conceptul 
de Dumnezeu ca Mântuitor este 
exprimat mai organic, printr-o va- 
rietate de imagini biblice și poetice, 
fără a fi modelat de multe contro- 
verse specifice, cu excepţia crizei 
gnostice din secolul al II-lea, când 
implicarea totală a unui Dumnezeu 
milostiv în lumea creată a fost pusă 
în discuţie. Scriitorii creștini conven- 
ţionali au insistat în mod special 
pe autenticitatea concepției biblice 
despre un Dumnezeu personal Care 
este intim implicat în istoria po- 
porului Său, făcând şi restaurând 
legământul cu el de-a lungul vea- 
curilor, în mod absolut în persoana 
şi lucrarea lui Hristos. Au fost 
abandonate soluţii simpliste la 
problema teodicităţii propuse de 
Marcion şi alți gnostici, şi anume, 
concepția că Dumnezeul Vechiului 
Testament era un demon corupt, 
ostil adevăratului Dumnezeu spiri- 
tual (Tatăl lui lisus) şi, prin urmare, 

Vechiul Testament trebuia să fie 
aruncat peste bord, iar marea pro- 
blemă a reconcilierii deităţii su- 
preme transcendente cu suferința 
și failibilitatea ordinii cosmice a 
fost abordată, în primul rând, prin 
punerea în discuţie a Scripturii. 
Primii scriitori creştini au fost fas- 
cinaţi de relatarea căderii din cartea 
Facerii și au explicat păcatul, su- 
ferinţa și necunoașterea omenească 
prin deteriorarea facultăților ome- 
nirii, fapt care a afectat progresiv 
constituția fundamentală a per- 
soanei (vezi antropologie). Lucra- 
rea de mântuire era văzută drept 
o dinamică întreită de pedagogie 
(Dumnezeu a trimis profeții şi sfinţii 
în decursul perioadei Vechiului 
Testament pentru a îndrepta și în- 
văţa poporul), iluminare cultică 
(Dumnezeu a cerut poporului legă- 
mântului Său o închinare adevă- 
rată şi exclusivă, care îl deosebea 
de toate celelalte naţiuni) și ajutor 
ontologic. În această a treia miş- 
care, Întruparea lui Hristos era con- 
siderată ca fiind evenimentul deci- 
siv al mântuirii neamului omenesc, 
pregătit cu multe veacuri înainte 
(memoria biblică era astfel perfect 
integrată cu relatarea creștină într-o 
mișcare decisivă de teorie exege- 
tică). Dacă omenirea a căzut onto- 
logic din condiţia sa inițială de ne- 
murire, odată ce s-a îndepărtat 
de la faţa lui Dumnezeu (de la 
destinul ei de a contempla) și a 
îmbrățișat viaţa materială (asu- 
mându-şi un destin asemănător cu 
cel al animalelor), potenţialul pen- 
tru comuniunea divină a rămas 

în creatura vătămată, iar Hristos 
trebuia să o restaureze în și prin 
asumarea (şi transfigurarea) tru- 
pului în actul Întrupării. Primele 
abordări importante ale ispășirii 
la scriitorii patristici au pășit pe 
urmele bogatului limbaj paulin de- 
spre substituţia sacrificială. Sângele 
lui Hristos a fost o curăţire de pă- 
cate (Ef. 1, 7; Evr. 9, 1-28) şi o is- 
păşire smerită pentru întreaga lume 
(Evr. 2, 9-10). În victoria Sa asupra 
morții, Hristos a devenit conducă- 
torul a mulţi frați (Evr. 2, 14-18) 
și i-a eliberat din sclavia lor amară 
faţă de moarte și stricăciune. A fost 
un act tranzacţional, în care cei care 
au fost asumaţi prin moartea Lui 
s-au înfășurat în darul Învierii și 
slavei Lui (II Tim. 2, 11-13). Lucra- 
rea de ispășire a lui Hristos a fost 
o activitate preoțească, o ofrandă 
constând în rugăciuni şi lacrimi 
pentru sfințirea şi luminarea cre- 
dincioșilor (Evr. 5, 1-10). A fost, de 
asemenea, o victorie cosmică asu- 
pra tuturor forțelor ostile lui Dum- 
nezeu (prin cruce, El a doborât for- 
țele demonice) şi un triumf care a 
schimbat definitiv modul în care 
Dumnezeu era raportat la lume, 
deschizând ușile milostivirii pen- 
tru un nou legământ prin mijloci- 
rea lui Hristos Biruitorul (Filip. 2, 
6-11; Col. 1, 15-20; 2-14-15; 1 Tim. 
3, 16). Lucrarea lui Hristos a fost, 
de asemenea, considerată ca fiind o 
lecţie ce a dat lumii exemplul su- 
prem de evlavie şi a stabilit un 
model de comportament pe care 
să-l respecte și să-l urmeze toți uce- 
nicii (Evr. 12, 1-4). Toate aceste 

imagini se regăsesc din plin la scrii- 
torii patristici din primele patru 
veacuri. Imaginile cultice și litur- 
gice ale substituţiei sacrificiale au 
fost treptat integrate în teologia 
euharistiei. Origen explicase încă 
din secolul al III-lea conceptul de 
mânie divină în termenii unei „stra- 
tegii” pedagogice a lui Dumnezeu 
de a determina o reformă intelec- 
tuală și spirituală (Dumnezeu nu 
era mai mânios decât este un pă- 
rinte sau un învăţător înțelept care 
încearcă să educe un copil), dar 
scriitorii de mai târziu, precum 
Ioan Hrisostom, au vorbit pe larg 
despre moartea lui Hristos ca jertfă 
care, literal, a îmblânzit mânia lui 
Dumnezeu. Era nu doar un concept 
familiar israeliților din vremea tem- 
plului, ci şi o idee care părea na- 
turală și explicabilă prin sine audi- 
torului creştin vorbitor de greacă 
şi siriacă, ce trăia în lumea cultelor 
sacrificiale elenistice și a cărui ipo- 
teze despre mânia lui Dumnezeu nu 
remarca nimic neobișnuit în această 
imagerie. Ignatie al Antiohiei scrie 
despre iminenta sa moarte marti- 
rică la Roma, spunând că este des- 
tinul său să fie măcinat precum 
grâul de dinţii leilor şi astfel, să 
ia parte la chinurile stăpânului său 
(Epistola către Romani 4, 1). Scopul 
său era „să imit patima Dumne- 
zeului meu” (Epistola către Ro- 
mani 6, 3). Însă tema împroprierii 
chinurilor lui Hristos nu a prezen- 
tat niciodată un interes major pen- 
tru scriitorii răsăriteni, aşa cum s-a 
întâmplat cu cei latini (în special 
în perioada medievală). Scriitori 

precum Irineu s-au axat mai mult 
pe slava biruinţei lui Hristos răs- 
pândită în lume într-o taină a 
biruinţei cu o semnificație cosmică 
(conform abordării din Coloseni). 
Hristos Biruitorul a fost Cel a Cărui 
nevoinţă a zdrobit puterea demo- 
nilor (In. 12, 31). Atanasie, în De 
incarnatione, explică alegerea Răs- 
tignirii ca metodă de moarte a lui 
lisus ca fiind o strategie prin care 
Logosul i-a prins în capcană pe 
demonii aerieni (cei care stânjen- 
esc urcușul sufletului către Dum- 
nezeu atât în timpul rugăciunii, 
cât şi după moarte). De asemenea, 
forţele învinse ale vrăjmașului au 
fost descrise ca fiind: moartea, ne- 
ştiinţa, stricăciunea şi idolatria. 
Toate acestea (împreună cu ches- 
tiunea demonilor) sunt cercetate 
personal și în scris de vechii scri- 
itori patristici. Pentru interpreţii 
moderni, acest fapt reprezintă ade- 
sea o dificultate, fiindcă ei doresc 
să demitologizeze ideile, dar con- 
ceptul de lume aflată efectiv sub 
stăpânirea puterilor rele a stat la 
baza relatărilor evanghelice și a 
fost în întregime împărtășit de scri- 
itorii vechi care văd şi experiază, 
din acest punct de vedere al elibe- 
rării psihice, o lucrare clară de ispă- 
şire. Aceasta explică de ce atât de 
mulți teologi patristici accentuează 
puterea dinamică a „semnului cru- 
cii” în exorcizare sau binecuvân- 
tare. Fără îndoială, această pietate 
populară a fost un element impor- 
tant în răspândirea prin cateheză 
a creştinismului în oraşe şi sate. 
Scriitori precum Irineu, Atanasie 

şi Grigorie al Nyssei au dezvoltat 
conceptul de Hristos Biruitorul 
pornind de la faptul că El a eliberat 
lumea din legăturile lui Satan. 
Fiindcă păcatul înrobise lumea 
(după cum spune Pavel în Rom. 
6, 15-23), Hristos a venit ca să răs- 
cumpere sclavul și să-i redea liber- 
tatea. Preţul a fost însuși sângele 
lui Hristos. Uneori, scriitorii patris- 
tici dezvoltă această temă imagi- 
nar: Satan este amăgit în dorinţa sa 
de a-L nimici pe Hristos, crezând 
că este un „om păcătos” obișnuit, 
fără să-şi dea seama că această 
greşeală va anula puterea sa asu- 
pra neamului omenesc. Grigorie 
al Nyssei descrie dumnezeirea lui 
Hristos ca fiind cârligul ascuns în 
carne prin care Leviathanul este 
prins, iar domnia sa ia sfârşit (Ma- 
rea cuvântare catehetică 17-23). 
Irineu l-a caracterizat pe Satan ca 
fiind un uzurpator rău, prințul lu- 
mii, a cărui putere a fost în mod 
legitim nimicită de lisus, în cali- 
tate de cuceritor. Dar alți scriitori, 
precum Tertulian, Origen și Gri- 
gorie al Nyssei, au sugerat că Dum- 
nezeu i-a dat drepturi lui Satan 
asupra neamului căzut, iar lucrarea 
lui Hristos a fost o răscumpărare 
din mâinile unui crud proprietar 
de sclavi. Teologi alexandrini pre- 
cum Origen și Clement au folosit 
o parte dintre ideile menţionate 
mai sus, dar au subliniat faptul că 
ispăşirea este, în primul şi cel mai 
important rând, un act de educație. 
Logosul S-a pogorât pe pământ 
pentru a învăţa căile prin care su- 
fletele pot urca din nou. Moartea 

Sa a fost un exemplu. În scrierile 
patristice, aceasta nici nu repre- 
zintă „totul” şi nici nu se reduce la 
valoare de exemplu, fiindcă Ori- 
gen combină teoria sa pedagogică 
cu concepția despre jertfă și noțiu- 
nea de răscumpărare tranzacţio- 
nală. După secolul al IV-lea, teoria 
alexandrină, reprezentată de Ata- 
nasie și dusă mai târziu la apogeu 
de Chiril al Alexandriei şi teologii 
bizantini, începe să domine gân- 
direa patristică răsăriteană. Aceasta 
a fost numită „teoria fizică” a is- 
păşirii, prin care intrarea în ma- 
terie și asumarea condiţiei trupului 
de către Cuvântul a reconstituit atât 
de radical firea umanităţii, încât 
stricăciunea a devenit nestrică- 
ciune. Imaginea trupului de carne 
al lui Hristos (de exemplu, degetul 
sau saliva Sa) care devine un in- 
termediar divin al harului și puterii 
(vindecarea orbului sau învierea 
lui Lazăr) este considerată o para- 
digmă pentru ceea ce s-a petrecut 
cu omenitatea tuturor oamenilor 
după transfigurarea omenităţii lui 
lisus. Irineu vorbeşte astfel despre 
acest aspect: „Din marea Sa iubire, 
a devenit ceea ce suntem noi pen- 
tru ca noi să putem deveni ceea 
ce este EI” (Adversus haereses 5 praef.). 
lar Atanasie a reformulat această 
afirmaţie mai succint: „EI [Logo- 
sul] a devenit om pentru ca oa- 
menii să devină Dumnezeu” (De 
incarnatione 54). După secolul al 
IV-lea, teoria îndumnezeirii (theo- 
poiesis) a dominat imaginaţia reli- 
gioasă bizantină. În Apus, ideea 
unei jertfe înlocuitoare menite să 

îmblânzească mânia lui Dumnezeu 
a rămas cea mai răspândită și dina- 
mică concepție despre ispășire. 
Ideea este predominantă la scrii- 
torii nord-africani Tertulian şi Ci- 
prian şi a fost reafirmată de Augus- 
tin (într-o manieră mai filosofică 
și echilibrată), intrând în Biserica 
Apuseană în calitate de motiv prin- 
cipal al teologiei ispăşirii pentru 
secolele următoare. Augustin o de- 
fineşte în felul următor: „De vreme 
ce moartea a fost pedeapsa noastră 
pentru păcat, moartea lui Hristos 
a fost cea a unei jertfe de ispășire 
pentru păcatele noastre” (De Tri- 
nitate 4, 12, 15). Mulţi teoreticieni 
patrologi moderni au încercat să 
ordoneze imaginile despre ispășire 
din literatura patristică, descriind 
diferite „şcoli” sau teorii (teoria 
fizică, Hristos Biruitorul ș.a.m.d.). 
Cert este faptul că literatura patris- 
tică este unitar neclară în privința 
misterului central al iconomiei lui 
Hristos și contextul ei este, în 
general, cel al unei predici enco- 
miastice. Scriitorii folosesc multe 
imagini, adesea o combinaţie între 
ele, dar toate provenind, într-un 
sens sau altul, din tapiseria poetică 
bogată a textelor scripturistice 
despre lucrarea lui Hristos. A im- 
pune o ordine sistematică în această 
întinsă şi dinamică mărturie ke- 
rygmatică este adesea o între- 
prindere anacronistă şi inadec- 
vată științific. 


G. Aulen, Christus Victor (Londra, 
1931); F.W. Dillistone, The Christian 
Understanding of Atonement (Londra, 

1968); ]. Riviere, The Doctrine of Ato- 
nement (2 vol.; St. Louis, 1909); H.E.W. 
Turner, The Patristic Doctrine of Re- 
demption (Londra, 1952). 


Iudaism, relaţia cu Biserica 


Relaţia dintre iudaism și crești- 
nism a fost marcată de o ostilitate 
atât de mare încă din primele vea- 
curi, încât este dificil, deşi important, 
din mai multe motive (nu mai pu- 
ţin din cauza numeroaselor progro- 
muri și persecuții care au fost să- 
vârşite împotriva poporului evreu), 
să găsim un oarecare echilibru is- 
toric care să ne arate că nu a existat 
dintotdeauna o ostilitate „primej- 
dioasă” între cele două confesiuni și 
că o astfel de ostilitate nu este o 
parte necesară a relațiilor interre- 
ligioase. Documentele întemeie- 
toare ale Bisericii, Evangheliile și 
Epistolele, demonstrează că deja 
exista o anumită tensiune între 
„Biserică” şi „sinagogă”. lisus este 
reprezentat în Evanghelii ca şi cum 
ar fi fost într-o tensiune constantă 
cu fariseii pe care EI, în general, îi 
critica pentru ipocrizia lor şi, de 
asemenea, într-o dispută înverșu- 
nată cu preoţii, pe care îi consi- 
dera corupți (şi care, în cele din 
urmă, au orchestrat uciderea Lui). 
Nu este vreo îndoială că aceasta 
reprezintă un aspect din imaginea 
de ansamblu a lui lisus, însă dez- 
văluie mai mult o ascuţire a tonului 
apologetic dintre, pe de o parte, 
mișcarea creștină din a doua ju- 
mătate a secolului I, aflată în sta- 
diu incipient şi, pe de altă parte, 

păzitorii profund conservatori ai 
legii mozaice cu care se pare că a 
avut multe divergențe în cursul ex- 
tinderii sale misionare. Multe din- 
tre învățăturile lui lisus, precum 
cele despre înviere, har, îngeri şi 
curăţia interioară nu numai că nu 
erau opuse doctrinei fariseice, ci 
rezonau foarte mult cu ea. Dacă 
lisus este adesea reprezentat ca 
un adversar polemic al fariseilor, 
aceasta se datorează faptului că 
El a adoptat totodată formele rabi- 
nice de teologhisire, bazate foarte 
mult pe schimbul de replici pole- 
mice. Acest fel de argumentaţie 
specific anticilor apare mult mai 
ostil în documentele scrise decât 
fusese cu adevărat, de cele mai 
multe ori; este comparabilă, proba- 
bil, cu asistarea la o discuţie din- 
tre călugării budiști de la o școală 
dharma, în care observatorul din 
afară ar putea fi înclinat să creadă 
că în orice moment se poate ajunge 
la lovituri fizice deşi, de fapt, vi- 
guroasa demonstraţie de dialectică 
este orchestrată astfel ca un lucru 
de la sine înțeles. Această afirmaţie 
nu este echivalentă cu a spune că 
nu au existat puncte divergente 
între lisus și celelalte școli ale iuda- 
ismului contemporan Lui, pentru 
că — într-adevăr — au existat, ci este 
menită a scoate în evidenţă un as- 
pect extrem de important: aceste 
conflicte nu pot fi considerate per 
se o ciocnire între creştinism și iu- 
daism. Chiar în timpul generaţiei 
apostolice, când observăm că misiu- 
nea Apostolului Pavel a avut multe 
momente de fricțiune cu autori- 

tăţile iudaice din Ierusalim şi cu 
sinagogile din diasporă, tot nu este 
corect să afirmăm că acestea repre- 
zintă altceva decât probleme apo- 
logetice locale. Pavel a avut multe 
probleme cu „creștinii evrei” din 
cercul lui Iacov din lerusalim, dar 
aceasta nu înseamnă că Pavel nu 
era el însuşi un „creştin evreu”. A 
face din el o paradigmă a crești- 
nismului neamurilor, precum lacov 
a fost o paradigmă a creștinismu- 
lui evreilor, înseamnă pur și simplu 
a falsifica mărturia scrisă în lumina 
separaţiei ulterioare tot mai accen- 
tuate dintre iudaismul rabinic şi 
creștinismul predominant al nea- 
murilor din orașele elenistice de 
după secolul al II-lea. În primele 
trei secole formatoare ale creşti- 
nismului timpuriu, creștinii (care 
proveneau din ce în ce mai mult 
din rândul neamurilor şi care fie 
nu respectau toate poruncile Legii, 
fie le împlineau într-un mod cu 
totul răstălmăcit) au trăit şi s-au 
mișcat într-o cultură urbană ele- 
nistică, realitate care a determinat 
conlocuirea alături de comunitățile 
altor „oameni temători de Dum- 
nezeu” pe care îi recunoșteau: 
evreii și monoteiștii care duceau un 
stil de viaţă moral (precum secta ip- 
sistarienilor din Capadocia). Aceas- 
ta e adevărat mai ales în zonele 
unde creştinii și iudeii trăiau în 
comunități mari foarte apropiate, 
precum în Roma, Alexandria, An- 
tiohia şi în Asia Minor (toate aces- 
tea fiind locuri unde s-a construit 
edificiul fundamental al teologiei 
creştine). Afraat Persanul și Meliton 

de Sardis ne dau exemple de teo- 
logi care, deși purtau discuţii pole- 
mice cu înțelepții evrei, împărtă- 
şeau totuși cu aceștia puncte de 
vedere comune. De abia în secolul 
al III-lea, clericii creştini au trebuit 
să facă presiuni pentru ca credin- 
cioşii lor să nu mai participe, pe 
lângă slujbele creştine, la sărbă- 
torile și rugăciunile iudaice, impu- 
nând o serie de prohibiţii (așa cum 
se găsesc la Origen din Alexan- 
dria) care au relevanţă doar dacă 
se presupune că reprezentau un 
fenomen obișnuit. Aceeași plân- 
gere potrivit căreia comunitatea 
de creștini lua parte cu ardoare la 
sărbătorile religioase iudaice se 
găseşte la Ioan Hrisostom, dar şi 
în secolul al V-lea, la Chiril al Ale- 
xandriei. Ambii teologi patristici 
au scris mai multe pasaje de pole- 
mică dură împotriva evreilor, fo- 
losind un limbaj aspru în privința 
„trădării” lui Hristos de către po- 
porul evreu, lucru care va deveni 
obișnuit în creștinismul medieval, 
pătrunzând chiar şi în tradiţia sa 
liturgică şi formând o mentalitate 
de opoziţie crâncenă care a devenit 
tot mai primejdioasă fiindcă lu- 
mea specifică vieţii orașului ele- 
nistic, unde comunitățile de creștini 
şi de evrei locuiau împreună, avea 
să devină în curând de domeniul 
trecutului. În perioada bizantină 
sau în orașele lumii latine, devine 
tot mai des întâlnită situaţia în care 
Biserica neamurilor cunoaște tot 
mai puţin viaţa religioasă a veci- 
nilor evrei şi se arată dispusă din 
ce în ce mai mult să înlocuiască 

cu propria sa apologetică îngustă 
orice schimb de opinii real. Presiu- 
nile obișnuite exercitate asupra co- 
munităţilor iudaice în perioada 
bizantină de împărați care doreau 
uniformitate [religioasă] au făcut ca 
evreii să fie interesaţi să meargă 
către „teritoriile răsăritene” (Bag- 
dad sau Damasc). În perioada creş- 
tinismului primar, cele mai puter- 
nice comunități iudaice se găseau 
în Roma, Siria, Palestina şi Egipt. 
Ceea ce în secolul al II-lea era un 
mediu cultural comun a devenit 
un climat de ignoranță din partea 
Bisericii, în care vechile apologii 
biblice din sânul comunităţii iu- 
daice au fost luate din context și 
transformate în adevăr absolut. 
Un exemplu îl reprezintă folosirea 
criticilor tranșante împotriva iu- 
deilor (Iudaeoi) din cea de-a patra 
Evanghelie. Aici, Evanghelistul ros- 
tește cuvinte aspre la adresa iude- 
ilor care L-au respins pe Hristos. 
Contextul lui imediat este cel al 
unei perioade când misionarii din 
comunitatea sa par să fi fost res- 
pinşi din sinagogă. La fel de bine 
pare a reflecta perioada de la sfâr- 
şitul secolului I și de la începutul 
secolului al II-lea când iudaismul 
începea să se organizeze pe struc- 
turi rabinice după prăbușirea cau- 
zată de cucerirea romană. Cu toate 
acestea, Evanghelistul, care îi atacă 
pe ludaeoi atât de înverşunat, este 
el însuși contrariat de excluderea 
din sinagogă a celor care Îl mărtu- 
riseau pe lisus (un context care este 
prezentat în capitolul al 5-lea al 
Evangheliei după loan), iar în mai 

multe pasaje din Evanghelia sa sus- 
ţine că lisus este împlinirea vieţii 
liturgice şi spirituale a lui Israel, 
în nici un caz sfârşitul ei sau „că- 
derea ei în desuetudine”. Acesta 
este de asemenea un aspect susţi- 
nut cu putere de Apostolul Pavel 
care, din punctul de vedere al teo- 
logiei sale despre lisus ca nădejde 
împlinită a lui Israel, Care îl elibe- 
rează acum din ataşamentul exce- 
siv faţă de vechile precepte, nu 
militează totuși pentru o doctrină a 
„înlocuirii” lui Israel de către Bise- 
rică (cf. Rom. 11, 1-32). Comuni- 
tatea din cea de-a patra Evanghe- 
lie pare să fi fost învestită în Sa- 
maria, precum reiese probabil din 
istorisirea propovăduirii din capi- 
tolul al 4-lea al Evangheliei după 
Ioan, și a fost ostilă cultului de la 
templul din Ierusalim (cf. Fapte 7, 
care relatează moartea lui Ștefan, 
unul dintre reprezentanţii de seamă 
ai creştinilor elenişti). Uitarea aces- 
tui context în care apar clar moti- 
vele pentru care este prezentă apo- 
logia înverșunată și transpunerea 
imaginii „iudeilor” din a patra 
Evanghelie peste comunitatea evre- 
iască în general — pentru noile con- 
texte specifice creștinismului uni- 
versalizat al epocii bizantine — a 
fost o cauză principală pentru fău- 
rirea unei identități a iudaismului 
văzut ca „celălalt”, o mișcare inte- 
lectuală și socială care va degenera 
în curând în „celălalt oprimat”. 
Astfel că, în timp ce scrierile pa- 
tristice până în secolul al V-lea, 
oricât de ostile au putut fi în reto- 
rica lor, nu au fost cu adevărat 

„antievreiești”, în sensul că aspri- 
mea lor poate fi mai mult sau mai 
puţin întotdeauna explicată pe 
baza imaginii a două comunități 
care se ciondănesc una cu cealaltă 
pe plan local, ele, cu toate acestea, 
au pus bazele unei concepţii care 
în curând se va dezvolta într-o ati- 
tudine antievreiască, mai precis 
într-o perioadă ulterioară când 
textele scripturistice și retorica pa- 
tristică a fost tot mai mult absolu- 
tizată în afara contextului său is- 
toric şi a mediului social inițial. 
Numeroasele relatări ale ostilității 
evreiești față de primul val al creș- 
tinilor misionari care au pătruns 
în sinagogile din Asia Mică au că- 
pătat altă rezonanţă pentru creștini 
odată cu pătrunderea lor în cano- 
nul Scripturii prin cartea Faptelor 
Apostolilor, crescând până la a 
avea o semnificație religioasă „arhe- 
tipală”. O parte dintre cel mai ostile 
texte creștine-iudaice timpurii au 
fost compuse pentru a sprijini „răz- 
boiul pentru convertiți” care avea 
loc între cele două comunități. În 
cercurile evreieşti a fost compusă 
cel puţin o biografie defăimătoare a 
lui lisus, pentru a contracara atrac- 
ţia Bisericii. A supraviețuit în forma 
sa primară în cartea medievală 
Sepher 'Toledoth Yeshu. Meliton de 
Sardis (m. 190) a fost la fel de 
preocupat să explice potenţialilor 
convertiți din iudaism că liturghia 
creştină păstra ce fusese mai bun 
din tradiția evreiască (Omilia despre 
Paşti), sub o formă mult mai po- 
trivită circulației universale. Meli- 
ton scria de fapt ca să încurajeze 

comunitatea creștină, care era nu- 
meric și social mult inferioară co- 
munităţii iudaice. Această apolo- 
getică generală, cum că iudaismul 
fusese făcut acceptabil de către nea- 
muri și internaționalizat, ca împli- 
nire a misiunii încredințate lui Is- 
rael pentru lume, a fost un factor 
puternic în atragerea de convertiți 
la Biserică şi a fost întâmpinată 
cu forță egală în argumente care 
se centrau pe „ilegitimitatea” for- 
melor de interpretare ale creștinis- 
mului. O schiţă a unui astfel de 
schimb poate fi deslușit în notele 
remarcabile ale greco-samarinea- 
nului Iustin Martirul, păstrate şi 
folosite la redactarea cărţii sale 
Dialogul cu Trifon, în care este re- 
dată discuția apologetică pe care 
a avut-o împreună cu un gânditor 
evreu în prima jumătate a secolu- 
lui al II-lea. lustin (Dialogul cu 
Trifon, 16, 4) observă întâmplător 
că rigiditatea tanaitică a iudais- 
mului din vremea sa introdusese 
un blestem anticreştin în ritualul 
sinagogii. Acest argument despre 
Biserică, văzută ca formă „inter- 
naționalizată” a legământului, era 
întâlnit la cel mai înalt nivel inte- 
lectual pe vremea lui Origen, la 
Cezareea, începând cu mijlocul se- 
colului al III-lea, unde acesta a 
lucrat foarte aproape de impor- 
tanta academie rabinică. Apolo- 
gia lui Origen a acutizat lucrurile 
considerabil prin stabilirea unui 
vast plan de exegeză biblică care 
va domina în curând toate formele 
de gândire creştină. În el este statuat 
foarte ferm conceptul de „vreme 

umbrită” a „Vechiului Testament” 
care a făcut loc acum luminii lim- 
pezi a celui Nou (vezi alegorie). 
După epoca lui, „înlocuirea” (argu- 
mentul potrivit căruia nașterea 
Bisericii a făcut din iudaism ceva 
depășit) a devenit din ce în ce mai 
obişnuit un mod de abordare, din 
punctul de vedere creştin, a rela- 
ţiei problematice dintre cele două 
sisteme religioase. Creştinii din 
secolul al IV-lea s-au văzut pe ei 
înșiși favorizați de puterea impe- 
rială şi puţin timp a trecut până ce 
decretele sinodale, acum cu forță 
de lege în dreptul roman (vezi si- 
noade), au început să impună o tot 
mai mare separație socială și le- 
gală între cele două comunităţi 
religioase. În Codul lui Iustinian 
(secolul al VI-lea), opreliștile so- 
ciale puse împotriva comunită- 
ţilor evreieşti ale imperiului au 
început să fie luate în considerare 
alături de opreliștile politice şi fi- 
nanciare. Novella 146 chiar a inter- 
venit într-o dispută internă evre- 
iască pentru a impune ca acele 
practici care semănau cel mai mult 
cu practica creştină să fie consi- 
derate ca normative în slujbele și 
doctrinele iudaice. Acesta era în- 
ceputul unui lung declin al rela- 
ţiilor pe care apariţia unei noi forțe 
religioase, ascendenţa agresivă a 
islamului, nu a făcut nimic să o 
atenueze. Chiar şi așa, producția 
regulată de texte apologetice din 
cele două comunităţi, în special 
numărul de tratate Împotriva evrei- 
lor care au fost scrise în perioada 
bizantină și la începutul Evului 

Mediu, dă mărturie despre lunga 
continuare a unei atitudini mutuale 
stranii atât de atracţie, cât și de 
repulsie: fiindcă, desigur, astfel de 
texte nu ar fi fost scrise atât de 
pasional (cu laborioase texte dove- 
ditoare din Scriptură, ca de altfel 
și cu demonstraţii cum că Bise- 
rica este expansiunea universală 
a Vechiului Israel) sau compuse în 
număr mare, dacă aceste comu- 
nități ar fi fost indiferente una față 
de cealaltă din punct de vedere 
intelectual și religios. Atunci când 
contextul elenistic inițial de strânsă 
proximitate nu a mai putut fi pre- 
zumat, adică după secolul al V-lea, 
ceea ce odată fusese un robust 
schimb apologetic a devenit treptat 
sămânţa xenofobiei antievreiești. 


S. Krauss, „The Jews in the Works 
of the Church Fathers”, JOR 5 (1983): 
pp. 122-157; N. de Lange, Origen and 
the Jews: Studies în Jewish-Christian 
Relations in 3" Century Palestine (Cam- 
bridge, 1976); ]. Neusner, Aphrahat 
and Judaism: The Christian-]Jewish Argu- 
ment în 4" Century Iran (Leiden, Olanda, 
1971); idem, Judaism and Christianity 
în the Age of Constantine (Chicago, 
1987); ]. Parkes, The Conflict of the 
Church and the Synagogue: A Study in 
the Origins of Anti-Semitism (New York, 
1974); A.F. Segal, Two Powers in Heaven: 
Early Rabbinic Reports about Christia- 
nity and Gnosticism (Leiden, 1977); M. 
Simon, Verus Israel: A Study of the 
Relations Between Christians and Jews 
in the Roman Empire (135-425) (Ox- 
ford, 1986); R.L. Wilken, John Chryso- 
stom and the Jews: Rhetoric and Reality 
in the Late 4th Century (Berkeley, Calif., 

1983); A.L. Williams, Adversus Judaeos: 
A Bird's Eye View of Christian Apologiae 
Until the Renaissance (Cambridge, 1935). 


Iulian de Eclanum (cca 386-454) 


Fiul unui episcop italian, Iulian 
a fost căsătorit cu fiica unui epis- 
cop. Cercul de cunoștințe al tatălui 
său se afla în relaţii prietenești cu 
Paulin de Nola şi Augustin. După 
hirotonirea sa ca diacon, în 408, 
Augustin i-a scris, invitându-l să-l 
viziteze. În 416, a fost sfințit epis- 
cop de Eclanum [/ Aeclanum], în 
Apulia. A fost alarmat de ostili- 
tatea pe care Pelagius o atrăsese 
asupra sa din cauza a ceea ce lu- 
lian credea că este un mesaj moral 
simplu și a refuzat să subscrie la 
condamnarea sinodală a monahu- 
lui, decretată de Papa Zosimus în 
417, motiv pentru care a fost depus 
de pe scaunul său și surghiunit. Și-a 
petrecut restul vieţii călătorind, 
încercând să aibă parte de un pro- 
ces corect al cazului său. A petre- 
cut o perioadă de timp alături de 
Teodor al Mopsuestiei, iar din 429, 
alături de Nestorie al Constanti- 
nopolului (prezenţa lui lulian ca 
invitat în capitală a fost unul dintre 
motivele pentru care Chiril al Ale- 
xandriei a beneficiat de sprijinul 
cordial al Papei Celestin când, în 
430, a început să atace hristologia 
lui Nestorie). Cazul lui Iulian a fost 
analizat la Sinodul de la Efes I (431), 
unde a fost din nou condamnat. 
Se crede că şi-a sfârşit viaţa ca 
profesor de retorică în Sicilia. El 

considera că în teologia siriacă exis- 
tau multe aspecte care rezonau 
cu propria sa gândire şi a încercat 
să arate că această teologie și nu 
cea nord-africană reprezentată de 
Augustin, era o tradiţie latină mult 
mai autentică. lulian nu avea în- 
credere deloc în stilul teologic al 
lui Augustin, socotindu-l puritan 
şi considera că (cu posibilele ex- 
cepții reprezentate de Ioan Casian 
și Faustus de Riez) el era singura 
voce autorizată din Biserica Apu- 
seană care a pus la îndoială în- 
ţelepciunea triumfului augustinia- 
nismului. lulian era de părere că 
pesimismul manifestat în concepţia 
lui Augustin despre firea ome- 
nească era o pată a trecutului său 
maniheist şi era cu totul de acord cu 
Pelagius cum că firea omenească 
este o realitate harică și nu este ire- 
mediabil coruptă de la rădăcini. lu- 
lian era însă un teolog cu mult mai 
bun decât Pelagius. El dezaproba 
mai ales teoria lui Augustin de- 
spre păcatul originar transmis prin 
poftă sexuală, concepţie despre 
care el credea că este netradiţio- 
nală și o denigrare a frumuseții 
sexualității omeneşti, elaborată în 
special pentru apărarea practicii 
nenecesare a botezului pruncilor. 
De la el ne-au parvenit următoa- 
rele lucrări (compuse între 418-426): 
Patru cărți către Turbantius şi Opt 
cărți către Florus. Pasaje din scrie- 
rile sale apar, de asemenea, în căr- 
ţile pe care Augustin le-a alcătuit 
împotriva lor. Se crede că el este 
traducătorul versiunii latine a Co- 

mentariului la Psalmi scris de Teo- 
dor [al Mopsuestiei]. 


P. Brown, „Sexuality and Society 
in the 5" century AD: Augustine and 
Julian of Eclanum”, în E. Gabba, ed., 
Tria Corda: Scritti in onore di A. Mo- 
migliano (Athenaeum I Como; 1983), 
pp. 49-70; A.E. McGrath, „Divine Jus- 
tice and Divine Equity in the Contro- 
versy Between Augustine and Julian 
of Eclanum”, DR 101 (1983), pp. 312-319. 


Iustin Martirul (m. cca 165) 


Unul dintre cei mai importanţi 
apologeți, Sfântul lustin Martirul 
este o sursă foarte importantă de 
informaţii despre viaţa, teologia 
și cultul Bisericii din cel de-al II-lea 
secol. Iustin a fost un palestinian din 
Nablus. Pare să fi fost un păgân 
care a făcut un tur neobosit al dife- 
ritelor şcoli filosofice (stoici, peri- 
pateticieni, pitagoricieni şi plato- 
nicieni), până ce, ajuns la maturi- 
tate, în jurul anului 132, a descope- 
rit învăţăturile creştinilor datorită 
unei întâlniri cu un bătrân înţelept, 
devenind astfel un convertit înflăcă- 
rat. Fusese profund impresionat 
de curajul pe care îl văzuse la creș- 
tinii care nu renunţau la filosofia 
lor, în ciuda oricărei ameninţări cu 
moartea. El relatează cum bătrânul 
înțelept i-a deslușit semnificaţia 
textelor Vechiului Testament şi 
împlinirea lor în viaţa şi învățătu- 
rile lui lisus. Iustin descrie această 
întâmplare în cuvinte care amintesc 
de ucenicii aflaţi pe drumul către 
Emaus: „Imediat, un foc s-a aprins 

în inima mea... şi am îmbrățișat 
creştinismul ca singura filosofie 
sigură și binefăcătoare” (Dialogul 
cu Trifon 8). Obişnuia să poarte 
tradiționala mantie de filosof şi a 
început să predea creștinismul ca 
mod de viață în agora vechilor orașe 
elenistice, alături de alți înţelepţi 
rătăcitori care puteau fi găsiți de 
obicei în acel loc. În jurul anului 
135, Iustin s-a mutat în Efes şi s-a 
implicat într-o dezbatere cu un 
învăţător iudeu, pe nume Trifon. 
A călătorit apoi la Roma, deschi- 
zând aici o şcoală unde l-a avut ca 
elev pe Taţian. A predat în timpul 
domniei lui Antoninus Pius (138- 
161); tot atunci, dorind să demon- 
streze că creștinii erau persecutați 
de legi nedrepte, a publicat Apo- 
logia întâi (cca 155). În aceeași pe- 
rioadă, şi-a publicat dezbaterea 
avută la Efes, cu titlul: Dialogul cu 
iudeul Trifon. La scurtă vreme după 
venirea la putere a lui Marcus Au- 
relius (161), Iustin a redactat Apo- 
logia a doua, adresată Senatului 
Romei. Unul dintre filosofii rivali, 
cinicul Crescens, i-a denunţat auto- 
rităților pe el și pe o parte dintre 
studenţii săi. Atunci când au refu- 
zat să jertfească idolilor, au fost 
biciuiţi şi decapitați. Desfășurarea 
procesului lor a fost așternută pe 
hârtie de martori oculari și a su- 
pravieţuit până azi. lustin este unul 
dintre cei mai interesanţi apologeţi 
creştini. A respins acuzaţiile aduse 
de obicei împotriva creștinilor (imo- 
ralitate, tendință spre răzvrătire, 
ură împotriva omenirii) și a reușit, 

de asemenea, să arate ascultători- 
lor receptivi la idei noi trăsăturile 
fundamentale ale noii mișcări. El 
descrie Biserica drept comunita- 
tea celor devotați Logosului sau 
rațiunii lui Dumnezeu. Logosul cre- 
ator a pus o sămânță germinativă 
a adevărului (Logos Spermatikos) 
în toate inimile şi S-a întrupat în 
persoana lui lisus în istorie ca să-i 
reconcilieze pe toți iubitorii adevă- 
rului într-o singură școală de sofis- 
tică divină. Pentru Iustin, creşti- 
nismul este însumarea și împlini- 
rea a toată căutarea omenească a 
adevărului. Creștinii sunt mono- 
teiști și cred că Logosul este Dum- 
nezeu, al doilea după Dumnezeul 
suprem. Dialogul cu Trifon a avut 
un rol important în apariţia unei 
concepții potrivit căreia creștinii 
proveniţi din rândul neamurilor 
sunt Noul Israel. Vechiul Testament 
este întrebuințat într-un mod cu 
totul hristocentric. Apologia întâi 
este una dintre primele și cele mai 
autorizate mărturii despre riturile 
creştine primare ale botezului şi 
euharistiei. 


L.W. Barnard, Justin Martyr: His 
Life and Thought (Cambridge, 1967); 
H. Chadwick, Early Christian Thought 
and the Classical Tradition (Oxford, 1966), 
pp. 1-30; E.R. Goodenough, The Theo- 
logy of Justin Martyr (Jena, Germania, 
1923); R. Holte, „Logos Spermatikos: 
Christianity and Ancient Philosophy 
According to St. Justin's Apologies”, 
ST 12 (1958), pp. 109-168; D. Traka- 
tellis, The Pre-Existence of Christ in Jus- 
tin Martyr (Missoula, Mont., 1976). 

Iustinian (482-565) 


Flavius Petrus Sabbatus lusti- 
nianus a fost unul dintre cei mai 
puternici împărați bizantini, iar 
domnia sa a marcat o redeştep- 
tare a puterii Imperiului Roman 
după ani lungi de declin. A studiat 
dreptul și teologia. A urcat treptele 
puterii avându-l ca protector pe 
unchiul său, lustin, un comandant 
militar întronizat după moartea 
lui Anastasie, în 518. A suprave- 
gheat politica în timpul adminis- 
traţiei unchiului său, fiind deja 
conștient de nevoia de a asigura 
unitate internă în provinciile răsă- 
ritene istovite de controversele hris- 
tologice care au urmat Sinodului 
de la Calcedon (monofizitism). S-a 
căsătorit cu Teodora, o actriță renu- 
mită, care i-a devenit un partener 
abil de domnie (sunt amândoi re- 
prezentaţi în faimosul mozaic de 
la Ravenna). În 527, a urcat pe tron. 
În 537, revolta Nika, provocată 
de aristocrați, a fost pe punctul de 
a pune capăt domniei sale, dar 
stăpânirea de sine a Teodorei l-a 
făcut să repurteze o victorie. Ur- 
mările dezastruoase ale acestei 
revolte în capitală au inaugurat 
campania majoră de construire a 
lui Iustinian. El construise deja mă- 
reaţa biserică a Sfinţilor Serghie 
și Vah, însă acum avea ambiția să 
zidească cea mai mare biserică din 
lume - splendida Sfânta Sophia — 
care încă stârnește uimirea, în ciuda 
stării sale jalnice de astăzi. Con- 
struirea acesteia a avut ca efect 
îndreptarea privirii întregii lumi 

creştine asupra Constantinopo- 
lului şi a artei, liturghiei şi teolo- 
giei sale pe parcursul secolelor 
următoare. După încheierea unui 
acord de pace cu Persia, Iustinian 
a putut să își îndrepte atenţia 
către teritoriile apusene de mult 
pierdute în faţa triburilor germa- 
nice ariene. Războaiele sale apusene 
aveau să dureze mai bine de două- 
zeci de ani: Africa de Nord a fost 
redobândită în 534; Italia de la 
ostrogoți, în 555; Spania de la vi- 
zigoţi, în 555. Vechile graniţe ale 
Imperiului Roman au fost aproape 
refăcute, însă costul extinderii ex- 
cesive a fost prea mare, iar restau- 
rarea nu a durat și poate că a servit 
chiar la diminuarea idealului reali- 
zării unei politici romano-creşștine 
unitare pentru viitor. Iustinian a 
inaugurat o revizuire importantă 
a legii romane: în 529 (ulterior în 
534), a fost emis Codex Iustinianus. 
În 533, au fost elaborate Digestele 
și Instituţiile. Toate trei colecțiile 
au devenit Codul de drept civil, 
care avea să aibă un efect hotă- 
râtor asupra dreptului civil euro- 
pean (şi islamic) ulterior, ca de alt- 
fel şi asupra legii canonice biseri- 
cești din Răsărit și din Apus. Dintre 
toți împărații creştini, Iustinian a 
fost cel mai implicat în reglemen- 
tarea vieţii bisericești. A fost nu 
doar un apărător, ci și un prigonitor 
al ortodoxiei, convocând sinoade, 
depunând episcopi şi papi atunci 
când considera necesar acest lucru. 
A fost profund ostil monahilor ori- 
geniști, dar, deşi a orchestrat con- 
damnarea postumă a lui Origen 

în 543, nu a repurtat un succes 
deosebit în suprimarea influenţei 
acestuia. Dorind să pună capăt 
schismei monofizite, principala 
sa politică ecleziastică a ţintit re- 
concilierea ortodocșilor cu monofi- 
ziții; prin urmare, a încercat să mo- 
dereze autoritatea Calcedonului 
în așa fel încât să nu îndepărteze 
Roma, instituind astfel din nou 
preeminenţa autorităţii lui Chiril 
al Alexandriei. Sinodul de la Con- 
stantinopol II din 553 a fost plă- 
nuit de el; aici au fost decretate 
condamnări severe împotriva teolo- 
gilor sirieni cu care Chiril luptase 
cu un secol înainte (vezi Contro- 
versa celor Trei Capitole). Pe ter- 
men lung, nu a ajutat atât de mult 
la reconciliere pe cât a servit la 
marcarea deosebirilor de ton şi ca- 
racter dintre Biserica siriacă (care 
avea să părăsească în curând orbita 
politicii bizantine), Bisericile ale- 
xandrină şi etiopiană (care au de- 
nunţat Calcedonul și care au con- 
siderat că Sinodul de la Constan- 
tinopol II nu a fost îndeajuns de 
radical), şi Bisericile bizantină şi 
romană care se raportau la Sinodul 
de la Calcedon în stiluri diferite. 
Iustinian a desfășurat o campanie 
activă de suprimare a păgânismu- 
lui prin sancţiuni juridice. În 529, 
a închis ultima Şcoală a Atenei și 
a suprimat cultul samarinean şi 
iudaic din Palestina. I-a încredin- 
ţat episcopului misionar loan al 
Efesului sarcina de a organiza ex- 
pediții de convertire în masă în 
rândul păgânilor din Asia Mică; în 
documente ne-au rămas consemnări 

despre botezul a 70.000 de oameni. 
Imperiul său, în special Constan- 
tinopolul, a avut de suferit enorm 
de două ori din cauza ciumei bu- 
bonice. Se estimează că pierderile 
umane s-au ridicat până la un pro- 
cent de 20% din populaţia totală, 
un factor care, după moartea sa, a 
făcut ca declinul încet al Imperiu- 
lui de Răsărit să continue. 


G. P. Baker, Justinian (New York, 
1931); R. Browning, Justinian and Theo- 
dora (New York, 1971); G. Downey, 
Constantinople in the Age of Justinian 
(Norman, Okla., 1964); ]. Meyendorff, 
Imperial Unity and Christian Divisions 
(New York, 1989), cap. 7; K.P. Wesche, 
On the Person of Christ: The Christology 
of the Emperor Justinian (New York, 
1991). 

Indumnezeire 


Îndumnezeirea este procesul 
de sfințire al creştinilor prin care 
ei devin progresiv asemenea lui 
Dumnezeu, o asemănare care, în 
cele din urmă, este manifestată în 
transfigurarea drepţilor în Împărăția 
cerurilor. Termenul „îndumnezeire” 
(gr. theosis, theopoiesis) a repre- 
zentat o întrebuințare îndrăzneață 
a limbajului, care amintea deliberat 
de limbajul păgân despre apothe- 
osis (oamenii, în special împărații, 
puteau urca la rangul de zeitate), 
deși acest termen precis era evitat 
cu stricteţe datorită conotațiilor 
sale fundamental păgâne despre 
creaturile care nu respectă prero- 
gativele divine. Conceptul este întâl- 
nit pentru prima dată la II Petru 
1,4 („să vă faceţi părtaşi dumne- 
zeieştii firi”), iar teologii alexan- 
drini, Clement, Origen, Atanasie 
şi Chiril, au dus ideea la noi înăl- 
ţimi, punând-o în relație cu întru- 
parea Logosului, în timp ce Logo- 
sul divin a asumat trupul pentru 
ca toată omenirea să fie înălţată 
la taina dumnezeirii Sale. Este un 
termen comun la Dionisie Areo- 
pagitul (cf. lerarhia bisericească 1, 3) 
şi, după el, a devenit un subiect 
comun pentru majoritatea scrii- 
torilor răsăriteni, denumind efec- 
tele transformatoare ale mântui- 
rii. Semnificaţia îndumnezeirii se 
învârte în jurul ideii că ceea ce 
Logosul era prin fire este dăruit 
celor credincioși Lui prin „partici- 

pare” ca un „har al unirii” (vezi 
Irineu, Adversus haereses 5 praef.; 
Atanasie, De incarnatione 54, 3; 
Orationes contra Arianos 1, 39; De 
decretis 14; Grigorie al Nyssei, Ma- 
rele discurs catehetic 25). Atanasie 
considera că întruparea este o is- 
păşire fizică concretă, o reconciliere 
mistică a firilor despărțite până 
acum, a lui Dumnezeu şi a umani- 
tăţii. Chiril al Alexandriei a mers 
mai departe, clarificând implica- 
ţiile acesteia. Ceea ce nu putea să 
se întâmple, adică reconcilierea 
„naturală” (în ziua de astăzi, am 
putea-o numi ontologică) dintre 
Dumnezeire și umanitate a fost de 
fapt demonstrată în întruparea 
Logosului ca lisus Hristos, Dum- 
nezeu-omul. Chiril a argumentat 
mai departe că această tranzacție 
mistică „între firi” nu s-a întâm- 
plat numai în persoana lui Hristos 
sau de dragul lui Hristos, ci mai 
degrabă pentru neamul omenesc, 
reprezentând nimic mai puţin decât 
recrearea temeliilor naturii umane. 
Gândirea patristică greacă consi- 
deră astfel că Întruparea a reconsti- 
tuit persoana umană ca pe o taină 
împodobită cu dumnezeirea: în- 
dumnezeirea a fost termenul ales 
să redea acest lucru. Această abor- 
dare dinamică a teologiei Întrupării 
a fost în curând răspândită în lumea 
creştină. În mod special, Chiril o 
pune în conexiune cu teologia eu- 
haristică. Limbajul îndumnezeirii 
nu a fost niciodată un aspect major 
în Apus, unde nu a purtat nicio- 
dată povara principală a teoriei răs- 
cumpărării, aşa cum s-a întâmplat 

la Părinţii greci, ci este un termen 
care se găsește în anumite capitole 
din Augustin (Predica 192, Tâlcuiri 
la Psalmi 49; 146) pentru a desemna 
efectele transformatoare ale harului. 


D. Balas, Metousia Theou: Man's Par- 
ticipation in God's Perfection According 
to St. Gregory of Nyssa (Roma, 1966); 
G. Bonner, „Augustine's Conception 
of Deification”, JTS 37 (1986), pp. 369- 
386; M. Lot-Borodine, La Deification 
de l'homme selon la doctrine des peres 
grecs (Paris, 1970); ]. Gross, La Divini- 
sation du chretien d'apres les peres grecs 
(Paris, 1983); V. Lossky, The Vision of 
God (Londra, 1963). 


Îngeri 


Cuvântul derivă din termenul 
grec pentru „mesager” (Angelos) şi 
în cea mai mare parte dintre nume- 
roasele referinţe scripturistice la 
îngerii lui Dumnezeu (de exem- 
plu, Fc. 16, 7; 32, 1; Jud. 6, 11; 
Dan. 7, 10), ei apar ca intermediari 
care slujesc voia lui Dumnezeu, 
mijlocind pentru umanitate. Ei sunt 
în special mesagerii revelaţiei și, 
prin urmare, joacă un rol important 
în relatările Noului Testament de- 
spre Bunavestire, naşterea lui Mesia 
și Înviere (Mt. 28, 2-7; In. 20, 12). 
În perioada târzie a religiei biblice, 
în special în textele apocaliptice, 
ei sunt, în principal, consideraţi ca 
fiind suita lui Dumnezeu, iar în 
literatura creştinismului primar 
(în special cartea Apocalipsei şi 
Epistola către Evrei), acest aspect 
a fost dezvoltat într-o concepţie 
despre oștirea îngerească în care 
îngerii sunt cei mai de frunte rap- 

sozi ai slavei lui Dumnezeu: corul 
liturgic al slavosloviei divine. lisus 
a făcut de câteva ori referire la în- 
geri, spunând că ei se bucură puru- 
rea de prezenţa și vederea Tatălui 
(Mt. 18, 10) şi că ei vor fi armata 
lui Dumnezeu care Îl va însoți pe 
Fiul lui Dumnezeu la revenirea Sa, 
la Parusie (Mt. 16, 27). Unele secte 
iudeo-creștine au elaborat o anghe- 
lologie în care Hristos era văzut 
drept un arhanghel de frunte care a 
venit pe pământ pentru a da ves- 
tea mântuitoare. Curentul era deja 
avansat în iudaismul elenist (poate 
fi observat la Filon), imaginând 
pe mijlocitorii îngerești ca fiind 
„manifestări” ale divinului pe pă- 
mânt (astfel că legea era văzută 
ca fiind dată prin îngeri şi nu în 
mod direct, printr-o epifanie a lui 
Dumnezeu față de Moise) şi poate 
fi atestată parţial în anxietatea cu 
care unele părți din epistolele pas- 
torale ale Noului Testament și Epis- 
tola către Evrei insistă asupra fap- 
tului că Hristos este „cu mult mai 
presus” decât îngerii (Col. 2, 18; 
Evr. 1, 4). Irineu afirma răspicat 
că îngerii erau creaturi distincte 
ale lui Dumnezeu și nu un sistem 
de emanaţii divine, așa cum îşi în- 
chipuia gnosticismul și, la fel ca 
omenirea, aveau menirea de a sluji 
şi slăvi pe Dumnezeu (Adversus 
haereses 2, 30, 6-9). Origen a lărgit 
mult concepţia patristică despre 
cetele îngerești prin doctrina sa 
despre preexistenţa sufletelor. În 
sistemul lui Origen, îngerii erau su- 
fletele primordiale create de Dum- 
nezeu care şi-au păstrat demnitatea 

cerească şi statusul lor eteric. Ome- 
nirea a fost odată îngerească, însă 
a căzut în corporalitate din cauza 
păcatelor săvârșite înainte de crea- 
rea lumii; totuși, într-o bună zi, su- 
fletul credincios va putea urca îna- 
poi pentru a fi transfigurat din nou 
în slava îngerească. Origen a fost 
cel care a inițiat credinţa larg; răs- 
pândită în viaţa Bisericii într-un 
înger păzitor, prin învăţătura sa care 
susține că Dumnezeu a numit pe 
unii îngeri care să vegheze asupra 
destinelor neamurilor, iar pe alţii 
să vegheze călătoria fiecărui suflet 
pe pământ până ce se va întoarce 
la familia sa iniţială, îngerească. Sis- 
temul lui Origen despre preexis- 
tenţă a fost foarte atractiv pentru 
misticii creştini precum Evagrie, 
dar nu a fost niciodată acceptat de 
Biserică. Grigorie din Nazianz, în 
secolul al IV-lea, a salvat învăţă- 
tura despre îngeri de la implica- 
ţiile doctrinei despre preexistenţă a 
lui Origen şi a elaborat un sistem 
care va deveni normativ pentru 
tradiţia de pretutindeni. Grigorie 
susținea că Dumnezeu a făcut trei 
creaţii. Prima a fost ceata îngerilor. 
Cea de-a doua a fost creația mate- 
rială și animală, iar cea de-a treia 
a fost omenirea. Primele două creaţii 
erau simple şi coerente în ontolo- 
gia lor, adică din punct de vedere 
spiritual și trupesc. Doar omenirea 
a fost o „creație amestecată” (trup 
şi suflet). Prin supunere cu credin- 
ţă și printr-un „urcuș” constant al 
sufletului, oamenii ar putea ajunge 
la slava stării îngereşti în viața de 
apoi (Grigorie din Nazianz, Car- 

mina 1, 1, 7). Două pasaje scriptu- 
ristice în care „rangurile” îngerilor 
erau descrise cu unele deosebiri 
între ele au captat imaginaţia Bise- 
ricii primare (Ef. 1, 21; Col. 1, 16). 
Primii scriitori patristici, punân- 
du-le împreună, au enumerat cinci 
ranguri diferite de îngeri. Dionisie 
Areopagitul a adăugat la această 
listă de cinci, rangul de înger, ar- 
hanghel, serafim şi heruvim şi a 
stabilit astfel lista definitivă a „nouă 
cete” îngerești care va forma de 
atunci concepţia de bază a Biseri- 
cilor Greacă și Latină (îngeri, ar- 
hangheli, începătorii, puteri, dom- 
nii, stăpânii, serafimi, heruvimi și 
tronuri). Serafimii se află în al șap- 
telea cer, lângă Dumnezeu, iar apro- 
pierea lor de prezenţa divină de- 
termină manifestarea lor ca foc pur 
(astfel sunt reprezentaţi întotdea- 
una în iconografie). Îngerii erau 
consideraţi ca fiind înzestrați cu 
o mobilitate aproape absolută și 
puteri neîngrădite. De asemenea, în 
concepția patristică, ei participă 
la liturghie oricând aceasta este 
săvârșită pe pământ. În liturghia 
bizantină, diaconii simbolizau cetele 
îngerești, iar eunucii imperiali (fără 
sex, așa cum lisus spusese că sunt 
îngerii în ceruri: Mc. 12, 25) aveau 
sarcina specială de a cânta Imnul 
Heruvic în timpul Vohodului Mare: 
„Noi care pe heruvimi cu taină 
închipuim și făcătoarei de viaţă 
Treimi întreită sfântă cântare Îi 
aducem, toată grija lumească să o 
lepădăm ca pe Împăratul tuturor 
să-L primim, pe Cel nevăzut încon- 
jurat de cetele îngerești” (imnul 

Heruvic al Liturghiei Sfântului loan 
Hrisostom). 


]. Danislou, „Les anges et leur mis- 
sion d'aprăs les P&res de VEglise”, Ire- 
nikon 5 (1952); K.S. Frank, Angelikos 
Bios (Miinster, Germania, 1964). 


Inmormântare 


Creștinii par să fi urmat, în ge- 
neral, obiceiul iudaic al îngropării 
trupului (înhumare) mai degrabă 
decât practica elenistică răspân- 
dită a incinerării, deşi este greu 
de făcut o generalizare, fiindcă, 
în perioada de sfârșit a Imperiului 
roman, în oraşele mai mari, înhu- 
marea a devenit tot mai mult op- 
ţiunea preferată pentru săraci, fie 
creştini, fie păgâni. Creștinii au 
adoptat termenul „cimitir” (koim- 
eteria) sau „loc de dormit”, indi- 
când credinţa lor că moartea era 
o odihnă întru Domnul şi o trecere 
la viaţa nemuritoare pe care Hris- 
tos o dăruiește celor ce-l sunt cre- 
dincioşi. Primele dovezi despre 
practici creştine ale înmormân- 
tării apar în secolul al II-lea. Cata- 
combele din Roma oferă cea mai 
bogată mărturie şi există o mare 
deosebire între stilurile de înmor- 
mântare, în funcţie de starea socială 
şi averea creştinilor îngropați. Lo- 
curile de înmormântare variau de 
la mici firide (loculi) în impozanțţii 
pereţi subterani care adăposteau 
straturi și straturi cu morţi, la ca- 
mere spaţioase de mausoleu (cu- 
bicula) cu un perete construit ca o 

arcadă deasupra mormântului (ar- 
cosolium), adesea decorată cu fresce 
reprezentând teme precum: Oranta 
(o femeie care se roagă) sau Păs- 
torul cel bun. La Roma, în Africa 
de Nord şi în multe locuri din Asia 
Mică, cubicula era, de asemenea, 
locul în care se desfăşurau mesele 
comemorative (refrigeria) pe care 
familia le dădea în cinstea celui 
mort, o practică pe care creștinii o 
împărtășeau cu vecinii lor păgâni. 
Pentru păgâni, aroma meselor și 
jertfele în cimitir erau menite să 
hrănească duhurile celor morți. Pen- 
tru creștini (în general), mesele erau 
o comemorare, fără să înţeleagă 
prin aceasta că duhul celui mort 
ar avea nevoie de altceva în afară 
de rugăciune. Este semnificativ fap- 
tul că cimitirele creştine au renunțat 
universal la practica îngropării unor 
bunuri odată cu cadavrul. Deja în 
secolele al IV-lea și al V-lea, prac- 
tica numită refrigeria a devenit tot 
mai rară, iar Ambrozie a reuşit să o 
surprindă pe Monica, mama lui 
Augustin, prin interzicerea săvâr- 
şirii ei în Biserica milaneză. Din 
ce în ce mai mult, comemorările se 
vor săvârși în biserică iar între- 
buinţarea cultică a cimitirelor va 
deveni predominantă. Imaginile 
mai timpurii despre Biserica perse- 
cutată ascunzându-se în catacombe 
și celebrând aici euharistia a fost 
mult exagerată, deși anumite lo- 
curi din catacombe, și nu numai, 
au fost, într-adevăr, cinstite în 
mod deosebit, mai ales mormin- 
tele martirilor. Cripta papilor din 

Catacomba Sfântului Calist de la 
Roma este un astfel de exemplu și, 
adesea, mormintele altor martiri au 
evoluat de la statutul de morminte 
locale la cel de biserici principale 
pentru acel areal; acesta este cazul 
cu mormântul Sfântului Petru din 
necropola de pe Vatican, care, în 
cele din urmă, a devenit Basilica 
„Sfântul Petru”. Ceremoniile cen- 
trale ale înmormântării creştine 
au adaptat, în principal, obiceiul 
roman. În timp ce muribundul își 
dădea sufletul, preoţii și diaconii 
recitau psalmii (practică menită a 
o desființa pe cea veche romană a 
bocirii și jelirii mortului de boci- 
toare special angajate în acest scop), 
iar recitarea lor continua şi după 
moartea aceluia. Acesta a rămas mo- 
delul de bază pentru funus [funera- 
lii] în Biserica Răsăriteană. Atunci 
când Augustin și-a simţit moartea 
apropiindu-se, a pus să fie scriși 
psalmi (psalmii săi favoriţi, de 
pocăință) cu litere mari pe pereţii 
din camera sa pentru ca astfel ochii 
săi muribunzi să-i poată citi (Po- 
ssidius, Viața lui Augustin). Mortul 
era chemat, formal, pe nume pen- 
tru a se adeveri legal că moartea 
s-a produs (un obicei care este încă 
în vigoare la înmormântarea papi- 
lor). Apoi, corpul era spălat şi 
învelit de femeile acelei gospo- 
dării, în seara de dinaintea îngro- 
pării (în cazul preoților, spălarea 
era făcută de ceilalți slujitori sfințiți, 
iar trupul era uns cu untdelemn 
parfumat şi aşezat în biserică, pe 
un catafalc sau feretrum). O cere- 

monie funerară având în frunte 
oameni care purtau torţe îl con- 
duceau pe cel mort la groapă, 
urmat fiind de cei aflați în doliu. 
În mare, creştinii nu au continuat 
practica păgână de a centra cere- 
monia în jurul unui portret al 
decedatului, căruia i se aduceau 
onoruri. Peste cadavru se arunca 
țărână și se rosteau rugăciuni. Pru- 
dențiu, într-unul dintre primele 
poeme creștine dedicate ceremo- 
niei de înmormântare (Cathemeri- 
non 10), menţionează că trupul era 
uns cu mir și înfășurat cu giulgiuri 
de pânză, iar pe mormânt se pre- 
sărau flori. Tertulian, cu două secole 
înainte, menționează acest obicei 
cu oroare, fiind uimit de faptul că 
creștinii puteau fi atât de lipsiţi 
de ruşine încât să celebreze înfri- 
coșătoarea mutare la judecată cu 
ofrande de flori. În general, tra- 
diția creştină primară a temperat 
practica elenistică de a celebra viaţa 
persoanei prin discursuri și com- 
plimente, dar nu s-a dispensat com- 
plet de ea. Grigorie din Nazianz 
şi Ambrozie sunt printre primii 
oameni de frunte ai Bisericii care, 
în secolul al IV-lea, au încreștinat 
practica elenistică a genului enco- 
miastic și au echilibrat cu chibzu- 
ință celebrarea virtuţilor persoa- 
nei moarte cu nevoia de a atrage 
mila lui Dumnezeu asupra sufle- 
tului celui mort. Ideea că sufletul 
se află de acum în faţa lui Dum- 
nezeu a cizelat considerabil cere- 
monialul creştin. Încă din primele 
veacuri, numele celor morţi erau 

scrijelite pe plăcile care închideau 
loculus-ul şi, mai târziu, acest obi- 
cei a evoluat în practica de a le scrie 
pe cruci, iar în perioada post-con- 
stantiniană, pe medalioane aurite 
de sticlă cu simboluri creştine. În- 
mormântarea în interiorul bisericii 
(doar în cazul în care nu era vorba 
de un martir) a fost, la început, 
privită drept un sacrilegiu major 
şi a întâmpinat o oarecare rezis- 
tență, dar era, în mod evident, un 
obicei ce avea să se răspândească 
în toată lumea creştină. 


A.D. Nock, „Cremation and Burial 
in the Roman Empire”, HTR 25 (1932), 
pp. 321-359; G.F. Snyder, Ante Pacem: 
Archaeological Evidence of Church Life 
Before Constantine (Macon, Ga., 1985); 
].M.C. Toynbee, Death and Burial in 
the Roman World (Londra, 1971). 


Întrupare 


Prin Întrupare se înțelege că Cu- 
vântul Cel veşnic al lui Dumne- 
zeu (Logosul) „a devenit trup” în 
istorie pentru mântuirea neamului 
omenesc. Întruparea nu se referă 
pur și simplu la actul în sine (pre- 
cum conceperea lui lisus în pânte- 
cele Fecioarei sau la evenimentul 
Crăciunului); într-o accepțiune mai 
generală se referă la întreaga legă- 
tură de evenimente din viaţa, învă- 
țăturile, pătimirile și slăvirea Dom- 
nului, considerate a fi activitatea 
pământească, întrupată a Cuvân- 
tului. Astfel, conceptul teologic al 
Întrupării este un termen profund 
soteriologic: întotdeauna se referă 

la efectele dinamice ale implicării 
lui Dumnezeu în cosmos. Este, de 
asemenea, un evident mod hristo- 
centric de abordare a concepției de- 
spre mântuire. Așa cum este mereu 
adevărat în istoria creştină, atunci 
când cineva abordează o teologie 
a mântuirii prin intermediul întru- 
pării Logosului, el ajunge repede 
să observe că se îndreaptă către 
zonele profund înrudite ale dog- 
mei trinitare despre Dumnezeu 
şi către antropologia transfigurată. 
Cuvântul „încarnare” [,„întrupare”] 
derivă din latinescul in carne şi 
este o traducere din grecescul „în- 
carnat” [,întrupat”] (sarkothenta) . 
Acesta însă este doar un singur as- 
pect din planul total al teologiei 
Întrupării. Concepţia potrivit căreia 
Cuvântul lui Dumnezeu intră în 
„carnea” [,„trupul”] lui lisus din 
Nazaret este adesea numită în căr- 
țile de teologie modernă hristologia 
„Logos-Sarx”. Aceasta sugerează 
o distincţie fundamentală între ca- 
tegoriile de „divinitate” şi „carne” 
[„trup”] (cu referire la „Dumnezeu” 
şi „creatură”). Această teologie Lo- 
gos-Sarx poate fi observată în sis- 
temele hristologice timpurii. O ve- 
dem astfel la docheţii gnostici care 


"Pentru a rămâne fideli originalului en- 
glez, care folosește aici termenii „incarna- 
tion” și „flesh”, includem aici atât formele 
mai familiare limbajului teologic româ- 
nesc, „întrupare”, respectiv „trup” (de pro- 
venienţă slavonă), cât şi formele mai pu- 
ţin familiare „încarnare”, respectiv „carne” 
(de provenienţă latină), dar care sunt ne- 
cesare în acest context [n. ed.]. 

nu acceptau vreo legătură funda- 
mentală între Logos şi o realitate 
„de carne”, pe care o considerau 
profană. Gândirea Logos-Sarx poate 
fi de asemenea observată foarte 
clar la Apolinarie de Laodiceea, care 
considera că puterea intelectuală 
a Logosului lui Dumnezeu „înlo- 
cuia” puterile omenești și rațiunea 
lui lisus. Aşadar, atunci când Lo- 
gosul a intrat în carne [trup], nu 
a avut nevoie de un suflet sau de 
o minte omenească, El însuși asi- 
gurându-Și aceste funcţii. Apoli- 
narie credea că acesta era un mod 
folositor de a insista pe persona- 
litatea unică a Cuvântului divin 
în persoana lui Hristos Cel întru- 
pat, însă oponenții săi, precum 
Părinții Capadocieni, aveau să-l 
combată în curând spunând că teo- 
ria sa este o hristologie foarte im- 
perfectă, de vreme ce lăsa umani- 
tatea lui Hristos lipsită de rațiune și 
de suflet (cf. Grigorie din Nazianz, 
Epistola 101 către Cledonius). Încă 
de la început, concepția despre În- 
trupare a fost acceptată de către 
creștini pe scară largă, existând 
câteva variante ale acesteia în pe- 
rioada primară. Majoritatea scrii- 
torilor anteriori secolului al III-lea 
nu o dezbat în amănunt, fiind preo- 
cupaţi doar atunci când apar ex- 
tremele precum negarea realității 
depline fie a umanităţii, fie a carac- 
terului divin al lui Hristos. După 
secolul al III-lea, chestiunile spe- 
ciale ale teoriei despre Întrupare 
au devenit din ce în ce mai bine 
specificate și accentul a fost pus în 

principal pe problema existenţei 
unei subiectivități coerente: în ce 
mod putea o ființă divină (Logo- 
sul) să fie o ființă omenească? Pă- 
rinţii greci au folosit în general o 
gamă mai largă de termeni pen- 
tru întrupare, iar limba engleză, de 
obicei, falsifică sensul lor. Ei vor- 
besc în general despre Întrupare 
ca fiind o „înomenire” a Cuvântu- 
lui lui Dumnezeu (enanthropesis), 
un concept mai larg și mai cuprin- 
zător (în acest caz, termenul grecesc 
pentru „bărbat” fiind socotit drept 
genul, luat totodată în considerare și 
în calitate de termen scripturistic ce 
evocă în mod direct „omul” sau 
noul Adam). Tradiţia hristologică 
oficială (această denumire cuprin- 
zând atât tradiţia latină, cât şi cea 
greacă) a susținut cu tărie ideea că 
umanitatea nu a fost pur şi simplu 
o haină goală cu care S-a îmbrăcat 
Cuvântul (deși această imagine 
paulină a „îmbrăcării” hainelor a 
fost foarte mult întrebuințată), ci 
o viață omenească autentică de care 
Cuvântul lui Dumnezeu S-a folosit 
ca mijloc principal al vieţuirii Sale 
pe pământ. Confruntat cu mai multe 
alternative (precum cele ale gnos- 
ticilor care susțineau ideea unui 
Hristos aparent, sau ale adopția- 
niştilor care susțineau că Duhul lui 
Dumnezeu locuise temporar într-un 
om), Origen a încercat să insiste pe 
autenticitatea atât a Logosului, cât 
şi a omului lisus, prin complexa sa 
teorie despre Cuvântul Care locu- 
ieşte în marele suflet preexistent 
Iisus, devenit om în istorie. Acest 

sistem nu a avut succes pentru că 
nu a considerat că lisus este sino- 
nim cu Cuvântul întrupat. Teologi 
ulteriori precum Atanasie (Despre 
Întrupare) au elaborat o teorie com- 
plexă despre Cuvânt ca unic subiect 
psihic al lui Hristos. Concepţia sa 
a fost dezvoltată de Chiril al Ale- 
xandriei (Că Hristos este Unul), care 
l-a combătut pe Nestorie, susținând 
că o unică subiectivitate în Domnul 
întrupat însemna că astfel de cate- 
gorii odinioară străine şi despărțite 
una de cealaltă precum trup și su- 
flet, Dumnezeu şi om, erau în cele 
din urmă reconciliate în taina lui 
Hristos. Această taină a comuniunii, 
care aparținea în mod firesc lui Hris- 
tos, a fost transmisă Bisericii ca un 
har. Astfel, întruparea Cuvântului 
a devenit paradigma pentru îndum- 
nezeirea neamului omenesc. Supu- 
nerea sa anterioară inevitabilă faţă 
de stricăciune şi moarte făceau acum 
loc potenţialului pentru înnemurire 
și comuniune divină. Chiril a susţi- 
nut că în nici un loc aceasta nu pu- 
tea fi mai mult văzută vie decât în 
harul îndumnezeitor al euharis- 
tiei și al Tainelor care asigurau creş- 
tinului nemurirea. Teologia alexan- 
drină a Întrupării (înomenire) a de- 
venit standard pentru Biserică dato- 
rită adoptării şi promulgării sale 
de către sinoadele ecumenice din 
secolele al IV-lea și al V-lea. 


A. Grillmeier, Christ in Christian 
Tradition (vol. 1; Londra, 1975); J.A. 
McGuckin, St. Cyril of Alexandria and 
the Christological Controversy: Its History, 
Theology and Texts (Leiden, Olanda, 

1994); idem, St. Cyril of Alexandria: On 
the Unity of Christ (New York, 1995); 
R.A. Norris, The Christological Contro- 
versy (Philadelphia, 1980); F.M. Young, 
From Nicaea to Chalcedon (Philadel- 
phia, 1983). 


Inviere 


Termenul latin pentru înviere 
(resurrectio) înseamnă a urca sau 
a se ridica din nou. Cuvântul gre- 
cesc neotestamentar și patristic este 
anastasis, tot de la rădăcina seman- 
tică „a sta ridicat din nou”. În Scrip- 
turi, cuvântul este adesea folosit ca 
simbol al ridicării unei persoane 
omeneşti în slavă de către Dum- 
nezeu după o nenorocire (sau al 
redării sănătăţii), iar în Evanghe- 
lii el reprezintă în primul rând o 
referinţă la slava (doxa) lui lisus, 
după Pătimirea și moartea Sa. Este 
important de observat că sensul pri- 
mar al termenului ar trebui redat 
prin „slăvire”, sau ridicare din nou 
(înainte de a-l asocia cu „ridicarea 
din morți”), aceasta deoarece în tex- 
tele evanghelice, semnificaţia lui 
anastasis ca întoarcere la viaţă a 
trupului răstignit al lui Iisus ajunge 
într-atât de preponderentă, încât, 
în următorii ani, utilizarea creştină 
a cuvântului are loc aproape exclu- 
siv cu sensul de „înviere din morţi”. 
Chiar şi aşa, ideea că anastastis- 
slava poate fi exprimată și prin — nu 
neapărat de către — învierea trupu- 
lui mort, reprezintă o idee teolo- 
gică puternică și rodnică înăuntrul 
Noului Testament, iar această per- 
spectivă nu trebuie pierdută. În 

Scripturi apar și alte moduri de „slă- 
vire” a lui lisus după Pătimire: rela- 
tările despre înălțarea la Cer (ana- 
lepsis, un alt cuvânt pentru „ridi- 
care”), sau despre o transformare 
angelică (arătările Lui înaintea uce- 
nicilor), pogorârea cu putere a Sfân- 
tului Duh (Cincizecimea), toate aces- 
tea cumulându-se în teologia creş- 
tină cea mai timpurie, formând o 
reţea de mărturii despre slăvire care 
descriu anastasis-înălțarea lui lisus 
pe mai multe dimensiuni. Astfel 
încât a restrânge concepţia despre 
anastastis-slavă doar la învierea 
trupului ar însemna să diminuăm 
complexitatea și bogăţia mărturiei 
fondatoare a Noului Testament. În 
epoca patristică, chiar când predo- 
mină tendinţa concentrării pe întoar- 
cerea trupească la viață (minunea 
învierii lui lisus din morţi devine 
miracolul ultim din şirul celor ce 
marchează misiunea Sa lumească), 
există totuşi un sentiment profund 
că învierea nu este doar un „semn” 
din seria amintită de semne ului- 
toare date de lisus, ci mai degrabă 
„semnul ultim” al misiunii lui Ii- 
sus. Relatarea învierii lui Lazăr din 
Evanghelia după loan, cap. 12, în- 
cearcă să pună această teologie în 
legătură cu o versiune proprie a 
învierii-slăvire, oferită la sfârșitul 
Evangheliei, care vede în învierea 
Domnului puterea care mântu- 
iește lumea și dă naștere Bisericii 
înțelese drept comunitatea aleşilor 
de la sfârșitul secolului acesta. În 
pasajele ioanice privitoare la înviere 
se observă că arătările lui Hristos 

înviat, dăruirea Duhului şi întoar- 
cerea trupului la o viaţă transfigu- 
rată sunt toate descrise ca mani- 
festări ale „slăvirii” din Duminica 
Paștelui. Învierea era acceptată de 
unele şcoli ale iudaismului târziu, 
în particular de farisei (cf. Josephus 
Flavius, Despre războiul iudeilor îm- 
potriva romanilor 18, 11-12), con- 
form utilizării teologice în cadrul 
mișcării apocaliptice din vremea 
cărții profetului Daniel. lisus a fost 
un apărător puternic al acestei idei 
(Mc. 12, 18-27). Noţiunea unei reve- 
niri la viaţă a celor drepţi (Dan. 
12, 1-2; II Mac. 7) şi răsplătirea lor 
în felul acesta de Dumnezeu (ade- 
sea şi aducerea celor răi la viaţă, 
pentru ca necredinţa lor să fie pe- 
depsită; cf. Apoc. 20, 11-15) era o 
trăsătură a iudaismul eshatologic 
din vremea lui lisus. Se credea totuși 
că învierea celor drepți se va pe- 
trece la sfârșitul timpului, adică în 
eshaton, când planul istoriei uni- 
versale va fi înfăşurat la loc de Dum- 
nezeu, iar Împărăţia Lui se va in- 
staura definitiv. Nimeni nu va mai 
putea „trăi din nou”, în concepţia 
iudaică târzie, înainte de învierea 
generală. Numai cei mai mari din- 
tre marii profeți (în timpul lui Jo- 
sephus erau socotiți aşa Moise, Ilie 
și Enoh — de unde şi miza relatării 
Schimbării la Faţă din Evanghelia 
după Marcu, cap. 9) ar putea fi che- 
mați de Dumnezeu la viaţă în pri- 
mul cer, ca ființe cvasi-angelice. Pro- 
povăduirea creștină timpurie a 
învierii trupești a lui lisus era mai 
mult decât o simplă afirmaţie că, 

după o brutală execuţie, lisus a fost 
adus din nou la viaţa trupească de 
către Dumnezeu; noutatea deose- 
bită era că, redându-l lui Hristos 
viaţa trupească (deși textele insistă 
că această viață trupească nu este 
o simplă continuare a fostei Sale 
vieţi biologice şi cronologice), Dum- 
nezeu a inaugurat în chip definitiv, 
în și prin slăvirea lui lisus, vea- 
cul cel de pe urmă. De aceea, pen- 
tru primii creștini prin învierea 
lui lisus au sosit vremurile de pe 
urmă, iar lisus Cel înviat este ast- 
fel așezat Domn al eshatonului, Care 
Se arată înviat pentru împuter- 
nicirea Bisericii. Tocmai acest ames- 
tec precis şi puternic de aserțiuni 
teologice este cel care stă la baza 
kerygmei învierii din Noul Testa- 
ment, fie că se exprimă în anumite 
locuri într-un stil de genul: „Dum- 
nezeu L-a înviat pe lisus din morți” 
(cf. Fapte, 2, 24), fie în stilul ioanin: 
„Putere am Eu ca să-l pun [sufle- 
tul Meu] și putere am iarăși să-l 
iau” (In. 10, 17-18). Concepţia pa- 
tristică despre învierea lui lisus 
se centrează tot mai mult pe mo- 
tivele ioanine și pauline (cf. Filip. 
2, 6-11), anume pe ideea că învie- 
rea semnifică o biruire definitivă 
a morții şi a păcatului. Unul din- 
tre cele mai vechi demersuri apo- 
logetice a fost cel de a insista fără în- 
cetare, împotriva curentelor gnos- 
tice din secolul al II-lea, că în- 
vierea implică trupul adevărat 
atât al lui lisus (adică faptul că a în- 
viat la modul fizic din morți), cât 
și al ucenicilor (care vor fi ridicați 

în trupul de carne în ziua de apoi, 
în virtutea harului învierii). Con- 
cepția pur „spiritualizată” despre 
anastasis (lisus cel Înviat este de 
obicei descris în textele gnostice 
ca o figură luminoasă și cu formă 
schimbătoare, care a lăsat în urmă 
corporalitatea: Faptele lui Toma 27; 
Apocrifa lui loan 2.1.32-2.9) se poate 
vedea cel mai bine în Tratatul de- 
spre înviere din corpusul de la Nag; 
Hammadi. Aici, învierea e în în- 
tregime doar una psihică, trupul 
fiind pomenit numai simbolic, de- 
oarece adevărata înviere este o eli- 
berare completă de orice materia- 
litate. Această idee era deja proble- 
matică pentru Luca, care a respins 
explicit ideea că învierea lui lisus 
era doar o „experienţă contempla- 
tivă” a unor ucenici (Lc. 24, 36-45). 
Şi scriitorii patristici din primele 
veacuri au combătut acest soi de 
învățătură; ca urmare a precauţiilor 
lor apologetice, ei au pus un accent 
deosebit pe revenirea la viaţă a 
trupului lui lisus ca aspect central 
al învierii (Epistola către apostoli 
11; 24-26). Una dintre principalele 
scrieri de acest fel a fost tratatul 
lui Tertulian, Despre învierea tru- 
pului; aceeaşi idee poate fi obser- 
vată simultan și la Irineu (cf. Ad- 
versus haereses 5,7, 1-2; 5, 13, 1). 
Un al doilea val a avut loc mai 
târziu, în cursul controversei anti- 
origeniste, când teologi ca Meto- 
diu de Olimp şi Epifanie au atacat 
ceea ce ei percepeau a fi subesti- 
marea „fizicalităţii” învierii de către 
Origen. Însă, chiar din cele mai 

vechi timpuri patristice, această 
abordare predominant apologetică 
nu a trecut cu vederea implicaţiile 
mai largi ale propovăduirii esha- 
tologice. Majoritatea scriitorilor pa- 
tristici, urmând fidel Apostolului 
Pavel, au insistat că prin reveni- 
rea la viaţă a trupului Domnului 
vieţii, moartea a fost distrusă. Frân- 
gându-se laţul în care moartea a 
strâns umanitatea până în momen- 
tul învierii lui lisus, lumii i-a fost 
redat în Biserică harul nemuririi. 
Ideea se găsea și la Origen (De prin- 
cipiis 2.10-11), însă Atanasie al 
Alexandriei a fost printre primii 
care au exprimat explicit și insis- 
tent ideea că învierea fizică este 
locul izbăvirii umanităţii. În trata- 
tul său Despre Întrupare, el susţine 
că învierea este soluţia prin care 
viaţa a fost din nou insuflată neamu- 
lui omenesc, înlănțuit până atunci 
de moarte și stricăciune. Ideea a 
ajuns reprezentativă pentru toţi 
autorii de mai târziu, mai ales 
pentru Chiril, marele teolog alexan- 
drin, care a pus în legătură expe- 
rienţa învierii cu viața permanent 
euharistică a creştinilor, văzând 
în tainele euharistice leacul ne- 
muririi (pharmakia tes athanasias), 
care împărtășește trupurilor credin- 
cioșilor puterea de a învia, anti- 
cipând izbăvirea finală prin porţile 
mormântului. Insistând pe transfi- 
gurarea la faţă fizică a trupului, lao- 
laltă cu nădejdea sufletului în viața 
nemuritoare prin harul învierii lui 
lisus, Biserica şi-a făurit propria 
ei cale, dincolo de înțelepciunea 

moștenită din elenism. Ideea unui 
trup transfigurat părea ridicolă mul- 
tor gânditori sofisticați, care credeau 
în axioma filosofică a nemuririi 
sufletului. Dezvoltându-şi teolo- 
gia trupului înviat (al celui cre- 
dincios), Biserica insista că sufletul 
omenesc este nemuritor doar în 
mod condiţionat (Taţian, Cuvânt 
către greci, 5.3-6.1; 13-16; Irineu, 
Adversus haereses 5.3.2-13; lustin, 
Apologia Întâi, 18-19; Teofil, Către 
Autolic, 18-19). Exact aşa cum 
trupul e transfigurat de harul în- 
vierii, la fel și sufletul e imortalizat 
de aceeași putere. Conceptul a de- 
venit o parte constitutivă a întregii 
soteriologii patristice ulterioare. 
Faptul acesta se vede cel mai lim- 
pede în vechile liturghii, care au 
devenit pe această cale întinse 
celebrări ale învierii lui lisus ca 
început al stăpânirii Domnului în 
Împărăţia văzută a lui Dumnezeu 
şi ca dăruire a pârgii harului vieţii 
în și prin abordarea eshatologică 
şi sacramentală a acestei taine. 


A.H.C. Van Eijk, „Resurrection- 
Language: Its Varous Meanings in 
Early Christian Literature”, SP 12 (1975), 
pp. 271-276; E. Gebremedhin, Life- 
Giving Blessing: An Enquiry into the 
Eucharistic Doctrine of Cyril of Alexandria 
(Uppsala, Sweden, 1977); J.A. McGu- 
ckin, The Transfiguration of Christ în 
Scripture and Tradition (New York, 1986); 
idem, St. Cyril of Alexandria and the 
Christological Controversy: Its History, 
and Texts (Leiden, Olanda, 1994); J.E. 
McWilliam Dewart, Death and Resur- 
rection: Message of the Fathers of the 
Church (Wilmington, Del., 1986). 

Judecată 

Concepţia despre judecata lumii 
și a sufletului individual de către 
Dumnezeu, în care el este socotit 
răspunzător atât pentru păcatele 
personale împotriva codului divin 
al milei, cât şi pentru păcatele co- 
lective împotriva principiului divin 
al ordinei şi destinului menit cos- 
mosului, se regăsește în întreg Noul 
Testament, precum şi în scrierile 
patristice, în chestiuni precum mo- 
rala şi eshatologia. Judecata ca apo- 
geu al unei perspective teologice 
şi al dinamicii sale interne a fost 
o viziune religioasă observată mai 
întâi la scriitorii biblici (precum 
în cuvintele Psalmului 57, 11: „Da, 
este Dumnezeu Care îi judecă pe 
ei în viață!”) şi mai limpede la 
profeţii clasici (cf. Is. 30, 18) care 
au educat conştiinţa lui Israel de- 
spre păcatul colectiv şi corpora- 
tiv prin predica lor înfocată pen- 
tru dreptate la fiecare nivel — o 
dreptate care este fundamentată 
pe chemarea divină la mila legă- 
mântului, justificată însă de răzbu- 
narea divină dacă acel cod este 
ignorat. Parte constitutivă a acelui 
mesaj profetic și limpede, obser- 
vat la Isaia și leremia de exemplu, 
este cotropirea repetată a lui Israel 
de armate străine ca un semn lim- 
pede al corecției divine cauzate de 
păcatele lui Israel (Is. 1, 4-9; ler. 4, 6). 
Cu câteva secole înainte de naște- 
rea creștinismului, mişcarea apoca- 
liptică a dus conceptul de jude- 
cată divină la o nouă culme de 

intensitate. Viziunea apocaliptică 
clasică a teologiei îl include pe pro- 
fetul răpit în extaz de Dumnezeu 
și dus într-un loc al curții cereşti, 
unde îi este revelat timpul: trecutul, 
prezentul și viitorul. Tema princi- 
pală a vedeniilor cosmice avute de 
profet era în general cea a ostili- 
tăţii crescânde a neamurilor pă- 
mântului, care chinuie neamul 
ales — Israel, şi obstrucţionează con- 
stant planul lui Dumnezeu de a-l 
întemeia ca împărăție a Sa pe pă- 
mânt, unde valorile împărăției vor 
fi cultivate prin respectarea legilor 
Legământului. În genul apocalip- 
tic (poate fi mărturisit scripturistic 
în tot cuprinsul cărţii lui Daniel și 
în Cartea Apocalipsei din Noul Tes- 
tament, care este scrisă în aceeași 
formă), zdrobirea dușmanilor pă- 
mântești ai lui Dumnezeu este parte 
a judecății divine care este preves- 
tită și invocată ca nădejde pentru 
sfinții de pe pământ, ca justificare 
și eliberare a lor (vezi persecuții). 
Scrierile Noului Testament, la rân- 
dul lor, mărturisesc sensul profetic 
şi cel apocaliptic al unei teologii a 
judecății însă, de asemenea, ade- 
veresc un sens nou făurit al jude- 
căţii individuale, în care sufletele 
tuturor oamenilor sunt judecate 
de Dumnezeu conform cu faptele 
lor bune sau rele de pe pământ 
(Mt. 12, 36-37; cf. Evr. 6, 2; 9, 27). 
Textele târzii ale Noului Testa- 
ment atribuie judecata de aseme- 
nea Fiului (cf. In. 5, 22, 27; 9, 39), 
ca parte constitutivă a slavei Înăl- 
ţării Sale. EI se va întoarce anume 
în slavă ca să înfăptuiască această 

judecată cosmică la Parousia, la 
sfârșitul veacurilor (Mt. 25, 31-46). 
Acest al treilea aspect al Judecăţii 
a devenit tot mai pronunţat în 
literatura patristică, implicând cer- 
cetarea minuțioasă de după moar- 
te realizată de îngerii lui Dumne- 
zeu înaintea tronului de judecată 
al lui Hristos, care determină apoi 
locul sufletului în viaţa de apoi, 
fie în Hades (vezi iad), fie în rai. 
În această „Judecată de Apoi”, sen- 
surile individual și colectiv erau 
încă reținute; această concepţie a 
dus ulterior la deosebirea dintre 
Judecata „de obşte” şi cea „par- 
ticulară”, care a fost de aseme- 
nea prelucrată într-o nouă concep- 
ţie, potrivit căreia judecata imediată 
de după moarte a sufletului indi- 
vidual va duce, la sfârșitul veacu- 
rilor, la o judecată generală a ome- 
nirii, când judecata definitivă a lui 
Dumnezeu va fi înfăptuită. Majo- 
ritatea scriitorilor patristici timpurii 
au repetat doctrina biblică despre 
judecată fără să-i aducă multe com- 
pletări (1 Clement 16, 28; Ignatie, 
Către efeseni 16, 2; idem, Către Poli- 
carp 2; Către filipeni 2; Ibidem 7; 
Didahia 16; Păstorul lui Herma, 
Vedenia 3, 8, 9; 4, 3; Ibidem, Asemă- 
narea 9, 18, 2; 9, 27, 3). Mulţi scrii- 
tori din perioada patristică târzie, 
însă, au elaborat de asemenea o 
concepţie care este mărturisită atât 
în Psalmi, cât şi în alte scrieri tim- 
purii ale lui Israel, potrivit căreia 
Dumnezeu îi va judeca pe cei răi 
încă din această viață. Aşadar, 
păcatele unei persoane sau ale 
unui neam puteau provoca nemul- 

țumirea divină. La scriitorii creș- 
tini, această judecată a lui Dum- 
nezeu era cel mai obișnuit conce- 
pută în termeni de boală, dezastre 
naturale sau înfrângeri în fața ar- 
matelor inamice. Un exemplu clasic 
de răspuns patristic la această pro- 
blemă poate fi întâlnit la Grigorie 
din Nazianz, în Cuvântarea despre 
tăcerea tatălui său din timpul foametei 
(Cuvântarea 16), unde prezintă o 
perspectivă creștină asupra „milei” 
judecății divine, în lumina tradiției 
biblice de dinaintea lui, şi tâlcu- 
iește cu deosebită finețe chestiu- 
nea interpretării dificultăţilor vieții, 
cumpănind sentimentul de des- 
chidere plină de căinţă la mustrarea 
divină cu nădejdea neclintită în 
mila şi providenţa divină veșnic 
iubitoare de oameni. 


J.A. Baird, The Justice of God în the 
Teaching of Jesus (Londra, 1963); S.G.F. 
Brandon, The Judgment of the Dead: 
An Historical and Comparative Study of 
the Idea of a Post-Mortem Judgment în 
the Major Religions (Londra, 1967); E. 
Schissler Fiorenza, The Book of Reve- 
Iation: Justice and Judgment (Philadel- 
phia, 1985); J].G. Griffiths, The Divine 
Verdict: A Study of Divine Judgement in 
the Ancient Religions (Leiden, Olanda, 
1991). 

K 
Kenosis vezi Chenoză 


Kerygma 


În greaca elenistică, cuvântul în- 
semna pur și simplu un mesaj sau 
un anunţ. În Noul Testament, apare 
ca termen cheie al mişcării creş- 
tine, semnificând „propovăduirea”, 
conţinutul esenţial, precum și fap- 
tul de a propovădui Evanghelia 
mântuitoare. lisus și loan Boteză- 
torul sunt de obicei zugrăviți pro- 
povăduind (kerussein) mesajul lor 
poporului, un verb care poartă con- 
textual forţa unui imperativ divin. 
Literatura paulină începe să speci- 
fice structura fundamentală a pro- 
povăduirii kerygmatice, primele 
trăsături ale formulărilor cunos- 
cute ulterior sub numele de cre- 
zuri. În mai multe ocazii, Petru și 
Pavel sunt reprezentați oferind ver- 
siuni schematice ale vechii keryg- 
me (Petru: Fapte 2, 14-36, 38-39; 
3, 12-26; 4, 8-12; 10, 34-43; Pavel: 
Fapte 13, 16-41). În toate aceste ca- 
zuri, propovăduirea morții şi În- 
vierii lui lisus este prezentată ca 
fiind sinonimă cu „vestea bună” 
a mântuirii. Există, de asemenea, 
mai multe relatări mistice despre 
kerygmă în alte locuri din Noul 
Testament (Filip. 2, 6-11; Col. 1, 
15-20; | Cor. 8, 6; II Cor. 8, 9; Rom. 
10, 6-9; Evr. 1, 2-4), care descriu 
poetic slujirea istorică a lui lisus 
în cadrul arcului cosmic mai larg 
al bunăvoinţei și apoteozei divine. 

A fost făcută o deosebire (datând 
se pare din perioada primelor mi- 
siuni apostolice) între a auzi ke- 
rygma și a fi mântuit de ea (pre- 
cum în ] Cor. 1, 21; 2, 4) şi nevoia 
permanentă de didahie (învăţare), 
care va fi continuată în viaţa de zi 
cu zi a Bisericii. În perioada apos- 
tolică, kerygma a fost întrebuin- 
ţată pentru a semnifica totalitatea 
„tainei lui Hristos” (Păstorul lui 
Herma, Asemănarea 8, 3). Herma, 
de asemenea, denumeşte botezul 
„pecetea kerygmei” (Asemănarea 
9, 16). În disputa sa cu gnosticii, 
Irineu a încercat o descriere tot mai 
concisă a kerygmei, abordată ca 
„doctrină apostolică”, în ceea ce 
priveşte cele două principii ale cre- 
dinţei creștine: primul este dogma 
despre Dumnezeu ca Tatăl, Fiul 
și Sfântul Duh, iar al doilea este 
conceptul de iconomie a mântuirii 
(subdivizat în nașterea omenească, 
Pătimirea și moartea lui lisus, Învie- 
rea, înălțarea, Parousia, anakepha- 
Iaiosis [recapitularea] a tuturor lu- 
crurilor, învierea neamului ome- 
nesc şi Judecata de Apoi) (Irineu, 
Haer., 1, 10, 1). Începând cu Origen, 
conceptul de kerygmă este parțial 
divizat în literatura patristică. O 
direcţie teologică dezvoltă concep- 
tul „conţinutului”, centrându-se pe 
ideea de domnie a legii și extrapo- 
lând crezurile, mai ales în vremuri 
de criză. Celălalt aspect crucial al 
kerygmei, ca propovăduire a vieţii 
prin iconomia mântuitoare a mor- 
ţii şi învierii, este mult mai pe larg 
dezvoltat la scriitorii hristologici 

şi duhovniceşti. În secolul al IV-lea, 
Atanasie, în lucrarea sa De incar- 
natione, a făcut o încercare remarca- 
bilă de a explica unui nou mediu 
intelectual consecințele kerygma- 
tice ale Întrupării, morţii și Învierii 
lui lisus. Tratatul său se afla în 
strânsă legătură cu o lucrare pre- 
cedentă (Contra gentes), în care 
denunța idolatria păgânismului, 
ceea ce sugerează că vechiul mo- 
del al propovăduirii kerygmatice, 
în calitate de structură de bază a 
propovăduirii misionare (prebap- 
tismale) a Bisericii, era încă mai 
mult sau mai puţin intact. După 
campania împotriva „cultului de- 
monic” (vezi exorcism), au fost aşe- 
zate temeliile propovăduirii lui lisus 
(kery9ma) şi astfel, cei care au fost 
„însemnați pentru mântuire” au 
ieşit înainte pentru a primi învăţă- 
tura morală și doctrinară prin care 
vor fi primiţi în Biserică (didache). 
Probabil că episcopul din secolul 
al IV-lea a propovăduit la fel de 
intens precum misionarii apostolici 
de la sfârşitul secolului întâi. 


C.H. Dodd, The Apostolic Preaching 
and its Development (Londra, 1936); 
].1.H. McDonald, Kerygmma and Didache: 
The Articulation and Structure of the 
Earliest Christian Message (Cambridge, 
1980). 


Pr. John Anthony McGuckin 


Dicţionar de teologie patristică 

Lactanţiu (cca 250-325) 


Lucius Caecilius Firmianus a 
fost un apologet de frunte (chiar 
dacă a aparţinut unei perioade târ- 
zii) şi unul dintre primii scriitori 
latini care au încercat să realizeze 
o prezentare sistematică a credinţei 
creștine în lucrarea sa Despre insti- 
tuțiile divine. Era originar din Africa 
de Nord; a fost chemat de împă- 
ratul Dioclețian la curtea imperială 
din Nicomidia pentru a preda reto- 
rica și limba latină. Aici, probabil 
l-a întâlnit pentru prima dată și l-a 
avut ca elev pe tânărul Constan- 
tin, devenind mai târziu consilie- 
rul acestuia. Şi-a dat demisia în 
timpul persecuției din 303 și a pă- 
răsit la scurtă vreme orașul. Sfârși- 
tul vieţii l-a surprins la curtea im- 
perială de la Trier, ca tutore al lui 
Crispus Caesar. În Instituţii şi în 
celelalte lucrări (în special în Poe- 
mul despre pasărea Phoenix), Lac- 
tanţiu dovedește, de la un capăt 
la celălalt, un interes viu pentru mis- 
ticismul hermetic, pe care îl consi- 
deră un semn al revelației natu- 
rale care a fost împlinită în Hris- 
tos. Religiozitatea sa deschisă este 
foarte înrudită cu cea manifestată 
de Constantin în prima parte a dom- 
niei. Lactanţiu formulează concep- 
ţia potrivit căreia progresul civili- 
zației lumii antice era zădărnicit 
datorită faptului că religia era di- 
vorțată de înțelepciune, iar propriile 
tradiţii sapienţiale erau ostile re- 
ligiei. Aderenţii cultelor populare 

erau politeiști lipsiți de cunoaștere, 
iar cei ai şcolilor erau relativiști 
religioși. Lactanţiu Îl zugrăvește pe 
Hristos — înţelepciunea întrupată 
a lui Dumnezeu — drept Marele 
preot, Care este în același timp ade- 
văratul învăţător filosofic al lumii, 
și promovează mișcarea creştină 
ca exemplu al unei noi societăţi care 
are o religie umană și care își fun- 
damentează filosofia pe un cult 
al înțelepciunii ce oferă unitate so- 
cială şi îndrumare sub egida drep- 
tăţii. Apologia sa antipăgână a fost 
cea mai solidă și mai argumentată 
dintre toate cele scrise de autorii 
latini creștini timpurii (cu posibila 
excepţie a lui Tertulian). S-a dis- 
cutat mult despre data convertirii 
lui Lactanţiu. Cunoştinţele sale de- 
spre creştinism și citatele bogate 
din Scriptură și din literatura her- 
metică arată un om care a cunoscut 
creştinismul de aproape, de la o 
vârstă fragedă. Teologia sa, însă, 
este arhaică pentru o persoană care 
scrie în ajunul Sinodului de la Ni- 
ceea. A fost hiliast; a elaborat o 
hristologie angelică şi a fost bini- 
tarian în dogma sa despre Dum- 
nezeu. Nu arată nici un interes pen- 
tru chestiunile liturgice sau altele de 
acest gen, așa cum se poate vedea și 
la alți scriitori contemporani, decât 
în cazul în care ele sunt absorbite în 
concepţia sa despre o nouă reli- 
gie universalizată care va aduna 
toate neamurile la un loc pentru 
a practica un cult filosofic al Înțe- 
lepciunii divine. Din acest motiv, 
el revine adeseori în paginile sale la 
primatul unei teologii a dreptății. 

Relatările despre persecuții (Despre 
morțile persecutorilor) şi despre pe- 
rioada în care Biserica își începea 
ascensiunea [în imperiu] fac din 
opera lui Lactanţiu una dintre cele 
mai importante surse istorice ale 
începutului secolului al IV-lea. Po- 
vestirea „visului” pe care Constan- 
tin l-a avut înaintea bătăliei de la 
Podul Milvius a devenit deosebit 
de faimoasă în literatura creștină, 
iar stilul lui Lactanţiu a fost din- 
totdeauna foarte admirat de latini. 
Teologii renascentiști l-au numit 
ulterior un „Cicero creștin”. 


ME. McDonald, Lactantius: The Di- 
vine Institutes (Fathers of the Church 
49; Washington, D.C., 1964); idem, 
Lactantius: The Minor Works (Fathers 
of the Church 54; Washington, D.C., 
1965); J.A. McGuckin, „The Non- 
Cyprianic Scripture Texts in Lactan- 
tius” Divine Institutes”, VC 36 (1982), 
pp. 145-163; idem, „Spirit Chrystology: 
Lactantius and His Sources”, Heythrop 
Journal 24 (1983), pp. 141-148; idem, 
„Lactantius as Theologian: An Angelic 
Christology on the Eve of Nicaea”, 
Rivista di Storia e Letteratura Religiosa, 
22, 3, 8, 1986), pp. 492-497. 


Legea firii [/ Legea naturală] vezi 
Fire, Etică sexuală, Stoicism 


Leon cel Mare (fl. 440-461) 


Sfântul Leon a fost unul dintre 
cei mai capabili episcopi ai Romei 
secolului al V-lea. Se cunoaște foarte 
puţin despre viața sa anterioară ale- 
gerii sale ca papă, cu excepţia fap- 
tului că a fost diacon și a făcut 
parte din administraţia a doi dintre 

predecesorii săi (Celestin și Xystus 
[/ Sixt] al III-lea). A fost deosebit de 
implicat în criza hristologică din 
jurul Sinodului de la Efes 1 (431) 
şi l-a însărcinat pe prietenul său, 
Ioan Casian, să facă un studiu de- 
taliat despre chestiunile antrenate 
în disputa dintre Chiril al Alexan- 
driei și Nestorie. Datorită acestei 
pregătiri, Leon s-a implicat direct 
în criza hristologică renăscută la 
Sinoadele de la Efes II (449) și Cal- 
cedon (451), unde intervenţia sa a 
fost deosebit de importantă. Re- 
forma legislativă din interiorul Bi- 
sericii Romane a crescut foarte mult 
prestigiul papalității, iar Leon a 
stabilit ideile care vor avea o evo- 
luţie majoră în secolele viitoare 
fiindcă a considerat că întâietatea 
scaunului său este fundamentată 
scripturistic şi, astfel, a avut un rol 
important în transformarea teolo- 
gumenei despre primatul Vicaru- 
lui lui Petru într-o dogmă funda- 
mentală a creștinismului apusean. 
L-a determinat pe împăratul Valen- 
tinian al III-lea să emită un decret 
care recunoștea formal jurisdicția 
sa asupra tuturor provinciilor apu- 
sene şi a sporit mult importanța 
politică a papalității prin convin- 
gerea hunilor invadatori să se re- 
tragă dincolo de Dunăre și prin în- 
cheierea unei înțelegeri cu vandalii 
care cuceriseră Roma în 455. Pa- 
triarhii răsăriteni au rămas, ca de 
obicei, neconvinşi de ideile romane 
despre primat, însă Leon, în curând, 
avea să se implice foarte mult în 
chestiunile teologice ale creştinis- 
mului răsăritean atunci când Flavian 

al Constantinopolului, care con- 
damnase hristologia monahului 
Eutihie şi atrăsese asupra sa furia 
Bisericii Alexandriei, i-a cerut aju- 
torul. Delegații lui Leon la Sinodul 
de la Efes din 449 au fost complet 
ignoraţi de Dioscor, care a prezi- 
dat acest sinod, şi care a fost şocat 
de dosarul pe care Leon l-a trimis 
(Tomosul lui Leon); acesta cuprin- 
dea o declaraţie standard despre 
hristologia celor două firi, inspirată 
din exegeze clasice aparţinând unor 
teologi latini precum Tertulian şi 
Augustin. Leon a dorit cu orice preţ 
ca acest document să se afle în cen- 
trul agendei Sinodului următor, 
cel de la Calcedon (451) și, deși epis- 
copii adunaţi aici au considerat-o 
tulburător de diferită de teologia 
chiriliană pe care o adoptaseră la 
Efes (431), presaţi fiind, au accep- 
tat-o fără tragere de inimă. Din acel 
moment, teologii apuseni au în- 
ceput să interpreteze semnificația 
Calcedonului în sensul unui tri- 
umf al Tomosului lui Leon, în timp 
ce scriitorii răsăriteni, mai mult sau 
mai puţin, au desconsiderat To- 
mosul, văzând în el o afirmaţie sub- 
sidiară gândirii lui Chiril al Alexan- 
driei. Deosebirea a ieşit din nou 
în evidenţă la Sinodul Constanti- 
nopol II (553). Hristologia lui Leon 
este poate mai mecanică și bipo- 
lară decât cea a lui Chiril, care pune 
accent mai mult pe unitatea mistică 
a dumnezeiescului Hristos întru- 
pat într-un nou mod de umanitate, 
în timp ce Leon consideră firile drept 
proprietăţi legale locuite de per- 
soane. Însă această schemă latină 

tradițională a stabilit în termeni 
simpli o hristologie despre o per- 
soană (divină) și două firi (una ome- 
nească și una divină), care putea fi 
ușor transmisă prin cateheză. Me- 
nite probabil a fi o rezolvare a con- 
troversei, elementele leonine ale 
Calcedonului au născut un con- 
flict care avea să dureze secole de-a 
rândul, ducând la despărţirea ecu- 
menică înfăptuită în Bisericile Răsă- 
ritene, rămase nevindecate până 
în ziua de azi. 


H. Bettenson, trad., The Later Chris- 
tian Fathers: A Selection from the Writings 
of the Fathers from St. Cyril of Jerusalem 
to St. Leo the Great (Londra, 1970); 
T.G. Jalland, The Life and Times of St. 
Leo the Great (Londra, 1941); W. Ull- 
mann, „Leo IL and the Theme of Papal 
Primacy”, JTS n.s. 11 (1960), pp. 25-51. 


Leonţiu din Bizanţ (m. cca 543) 


Leonţiu a fost un monah teo- 
log (probabil același cu Leonţiu 
menţionat ca origenist în Viața Sfân- 
tului Sava a lui Chiril din Schitopo- 
lis) care a apărat cu tărie hristologia 
Sinodului de la Calcedon (451) îm- 
potriva oponenților nestorieni și 
monofiziţi. A fost obligat să pără- 
sească mănăstirea sa din Palestina, 
fiind trimis în jurul anului 531 la 
Constantinopol într-o misiune, și 
a reprezentat pe monahii calcedo- 
nieni din Ţara Sfântă la sinoadele 
din capitală, din 532 şi 536 (deşi 
unii consideră că acel Leonţiu, 
prezent la ultima întâlnire, este 
altă persoană). Leonţiu a ocupat 

o interesantă poziție de mijloc în 
dezbaterea hristologică, interpre- 
tând la început dogma celor două 
firi de la Calcedon prin interme- 
diul lucrărilor teologice ale lui Dio- 
dor al Tarsului şi Teodor al Mop- 
suestiei, deşi a abandonat această 
încercare pe măsură ce devenea tot 
mai clar că acești teologi nu vor fi 
niciodată baza de plecare pentru 
asigurarea unui consens interna- 
ţional. S-a opus încercării tot mai 
pronunţate de a suprima origenis- 
mul în mănăstiri, văzând în măr- 
turia antiorigenistă o tendinţă peri- 
culoasă în Biserică, de suprimare 
a intelectualismului. Două lucrări 
importante, Împotriva monofiziților 
şi Împotriva lui Nestorie, au fost atri- 
buite de unii cercetători unui alt 
Leonţiu, al lerusalimului. Unii cer- 
cetători cred că el ar putea fi auto- 
rul tratatului Împotriva fraudelor 
apolinariştilor. Apolinariştii răspân- 
deau scrieri hristologice ce promo- 
vau teologia despre „o singură fire”, 
atribuindu-le Părinților ortodocși 
din vechime. Dacă el este autorul 
acestui tratat, atunci se poate spune 
că a fost şi un critic literar versat. 


B.E. Daley, Leontius of Byzantium: 
A Critical Edition of His Works, with 
Prolegomena (teză de doctorat, Univer- 
sitatea din Oxford, 1978); idem, „The 
Origenism of Leontius of Byzantium”, 
JTS ns. 27 (1976), pp. 333-369; idem, 
„A Richer Union: Leontius of Byzan- 
tium and the Relationship of the 
Human and Divine in Christ”, SP 24 
(1993), pp. 239-265; D.B. Evans, Leon- 
tius of Byzan-tium: An Origenist Chris- 
tology (Wa-shington, D.C., 1970). 

Literatura clementină vezi Cle- 
ment Romanul 


Liturghie 

Cuvântul derivă din termenul 
grec precreștin pentru „lucrări pu- 
blice” (Leitourgia), care putea de- 
semna fapte civice, serviciu public 
sau recunoaşterea formală a binefa- 
cerilor unei divinități. Fusese deja 
adoptat în limbajul biblic de tradu- 
cătorii Septuagintei, pentru a de- 
semna cultul (civic) al lui Dum- 
nezeu în cultul statului ebraic și, 
astfel, şi-a făcut apariţia în scrierile 
neotestamentare pentru a reflecta 
sensul de slujire a lui Hristos (Evr. 
8, 6), sau a creştinilor, unul față de 
celălalt (Filip. 2, 30), slujirea condu- 
cătorilor Bisericii (Fapte 13, 2; cf. 
Didahia 15, 1) sau cultul ceresc să- 
vârșit de îngeri (Evr. 1, 14). Clement 
Romanul este primul scriitor pa- 
tristic care a întrebuințat termenul 
pentru a pune în contrast practi- 
cile cultice ale Vechiului Testament 
cu slujbele liturgice caracteristice 
Bisericii (1 Clement 40-41; 44). Ipo- 
lit l-a definit pe clericul creştin drept 
cel hirotonit pentru a sluji în lei- 
tourgia Bisericii şi această semnifi- 
caţie, liturghia ca serviciu public, 
a fost cea care a câștigat predo- 
minanţă. Echivalentele latine au 
fost ministerium sau officium munus 
(oficiu divin). Până în ziua de azi 
Biserica Latină foloseşte oficiul divin 
(servicii cu psalmi pentru ceasurile 
zilei) în concepţia sa mai largă de- 
spre liturghie, în timp ce Bisericile 

răsăritene restricționează semni- 
ficația cuvântului la riturile sacra- 
mentale ale Bisericii, în special 
„dumnezeiasca liturghie”, adică 
slujba euharistică. Liturghia creş- 
tină, în acest sens de dezvoltare a 
unor servicii de cult specifice, are 
o istorie complexă și foarte pro- 
fundă. Spre deosebire de istoria 
chestiunilor dogmatice, cea a litur- 
ghiei creștine nu a fost afectată atât 
de mult de controverse şi, din acest 
motiv, istoria liturgică a progresat 
de-a lungul secolelor într-un mod 
destul de lipsit de complicaţii. Ma- 
rile ritualuri ale creştinilor s-au 
dezvoltat în etape: mai întâi ritua- 
lurile euharistiei și botezului, apoi 
alte ritualuri sacramentale; cele din 
urmă practici de rugăciune care 
au fost integrate în „cultul divin” au 
fost cele specifice monahilor, fiind 
orânduite slujbe de psalmodie și 
rugăciuni de mijlocire care marcau 
ceasurile zilei. Până în jurul seco- 
lului al IX-lea, forma generală a 
tuturor liturghiilor Bisericii creștine 
vechi era mai mult sau mai puțin 
stabilită şi a avut o putere de rezis- 
tență imensă, fiindcă modificarea 
liturgică a fost destul de greu de 
operat după această perioadă. În 
perioada patristică (mai ales în pri- 
vinţa secolelor al IV-lea și al V-lea), 
au existat perioade de dezvoltare 
atât de intensă, încât mare parte 
din vechiul rit roman şi liturghiile 
curente ale Bisericilor bizantină și 
orientală sunt încă profund îmbibate 

de formele de gândire, imagerie 
şi limbaj teologic patristic. 
Liturghia creștină a început cu 
adoptarea practicii iudaice a rugă- 
ciunii de dimineață și seară (Mc. 
1, 35; 6, 46; Lc. 10, 17). Ritualurile 
botezului şi euharistiei au fost, de 
asemenea, repede adoptate pre- 
tutindeni (deși protoistoria lor spe- 
cifică este încă învăluită în obscu- 
ritate din cauza lipsei de informații 
scrise). În ambele cazuri, temeliile 
intelectuale pentru actele de ritual 
erau oferite de scrierile aposto- 
lice neotestamentare. Alte ritua- 
luri sacramentale (precum nunta 
sau hirotonia) şi-au găsit, de ase- 
menea, inspiraţia în faptele lui 
Iisus (precum nunta din Cana sau 
alegerea apostolilor), însă în ast- 
fel de cazuri, „startul” simbolic 
oferit de arhetipurile Noului Tes- 
tament a trebuit să fie continuat 
destul de mult de reflecția patristică 
asupra naturii tainelor. De exem- 
plu, ritualurilor de hirotonie le-a 
luat ceva timp să capete o formă 
definitivă, deşi erau universal con- 
stituite pe modelul neotestamentar 
al „punerii mâinilor”. O formă mai 
deplină a ritualului de hirotonie 
poate fi găsită în Tradiția apos- 
tolică (2-3; 7-8; acea versiune a 
hirotoniei, aşa cum era practicată la 
răsărit de Iordan în secolul al II-lea, 
poate fi observată în Epistolele cle- 
mentine, Om. 3, 60-72). De abia în 
prima jumătate a secolului al IV-lea, 
căsătoriile încep să fie săvârșite îna- 
intea episcopilor pentru a fi bi- 
necuvântate în numele Bisericii. 

Ritualul încoronării (în Răsărit) şi 
cel al acoperirii cu un voal (în Apus), 
inițial practici civile, au fost adop- 
tate și adaptate de Biserică. Cartea 
Apocalipsei şi Epistola către evrei 
sunt două texte timpurii impor- 
tante care demonstrează cât de ex- 
tensiv impregnase deja imaginația 
creştină o spiritualitate cultică sau 
liturgică. Principiul enunțat în aceste 
două cărți, potrivit căruia eveni- 
mentele liturghiei din ceruri sunt 
oglindite de liturghia cerească a 
Bisericii pe pământ, a fost formativ 
pentru teologia liturgică creștină. 
Pe la sfârșitul secolului al II-lea, 
ochiul Bisericii era aţintit asupra 
cărților liturgice ale Vechiului Testa- 
ment și a preluat, din ce în ce mai 
mult, ritualurile de la templu ca 
formă de instruire arhetipală, chiar 
dacă în Biserică a existat întotdea- 
una o delimitare activă a diferen- 
ţelor dintre închinarea „spirituală” 
creștină, pe de-o parte (prin care 
ei se refereau la gradul de conști- 
entizare morală și „jertfa” de rugă- 
ciune) și conceptul de jertfă fizică, 
pe de altă parte (o experienţă în- 
deajuns de obişnuită nu doar în 
iudaism, ci în toată Antichitatea). 
Aversiunea creștină față de sacri- 
ficiile fizice a delimitat Biserica 
[de alte religii] în mod distinct 
încă din primele veacuri, însă prac- 
ticii de a aduce daruri de tămâie 
și rugăciune li s-a acordat impor- 
tanţă destul de mare, mai ales în 
Biserica siriacă. Originile liturghiei 
creștine par să derive din obiceiul 
întâlnirii pentru euharistie în pri- 

ma zi (duminica) a fiecărei săptă- 
mâni (Fapte 20, 7-11; Didahia 14, 1). 
Iustin Martirul este primul mar- 
tor patristic care oferă o relatare a 
unei astfel de slujbe euharistice 
duminicale (Apologia întâi 65; 67). 
Alte relatări despre liturghia anteni- 
ceeană pot fi găsite în câteva alte 
surse precum: Tradiția apostolică 4; 
Didahia 9-10; Anaforaua lui Addai 
și Mari; Anaforaua Sfântului Marcu). 
Începând cu secolul al IV-lea, mo- 
delul euharistiei este mult mai viu 
atestat, fiind compuse mult mai 
multe „tratate liturgice”, precum 
Discursurile catehetice ale lui Chiril 
al Ierusalimului, care erau menite 
să explice neofiților riturile noii 
lor credinţe. Mai există, de ase- 
menea, un liturghier al unui epis- 
cop de la începutul secolului al 
IV-lea, care s-a păstrat sub forma 
Euchologion-ului lui Serapion din 
Thmuis. Se pare că rugăciunile 
euharistice din perioada primară, 
şi alte formulare probabil, au fost 
compuse de episcopul în funcţie, 
devenind mai stabile pe măsură 
ce erau așternute pe hârtie. Seco- 
lele al III-lea și al IV-lea mărtu- 
risesc apariţia unei legislații care 
restricționează tot mai mult prin- 
cipiul compunerii spontane a rugă- 
ciunilor liturgice. Ritualurile euha- 
ristice, așa cum erau ele săvârşite 
în Siria, au avut un impact special 
asupra formelor răsăritene de li- 
turghie și pot fi observate (într-o 
formă dezvoltată) în liturghiile fo- 
losite în lumea răsăriteană: cea a 
lui Vasile al Cezareei și Liturghia 

Sfântului loan Hrisostom. Au exis- 
tat numeroase „familii de litur- 
ghii” şi cercetătorii moderni au fost 
preocupaţi de trasarea relaţiilor 
dintre toate aceste forme, atât apu- 
sene, cât şi răsăritene. Principalele 
deosebiri pot fi grupate ca tradiţii 
liturgice ale Alexandriei (tradiţia 
coptă), Ierusalimului şi Antiohiei 
(tradiția siriacă apuseană și, respec- 
tiv, răsăriteană), Capadociei (tra- 
diția armeană) şi Constantinopo- 
lului (tradiţia bizantină), ultima 
fiind predominantă în lunga peri- 
oadă când orașul era o capitală a 
lumii, aceasta sintetizând multe 
dintre celelalte forme răsăritene. 
În Apus, principala cale de dez- 
voltare a fost mai coerentă şi mai 
puţin variată, însă tradiţiile locale 
sunt cu siguranţă observabile în bi- 
sericile din Roma, Milano, Spania, 
Galia, Africa de Nord şi insulele 
celtice apusene. Stabilirea ciclului 
anual de sărbători s-a realizat în 
decursul unei însemnate perioade 
de timp. A început cu sărbători- 
rea Paştilor. Această practică este 
pentru prima dată atestată în Asia 
Mică (lucrarea lui Meliton, Peri 
Pascha, oferă informaţii bogate) și 
de aici s-a răspândit foarte repede 
în toată lumea, astfel că, pe la mij- 
locul secolului al II-lea, [sărbăto- 
rirea Paştilor] era un aspect uni- 
versal al ritualului creștin. Epistola 
Apostolilor (135-140) oferă o re- 
latare foarte timpurie şi atribuie 
sărbătoarea unei porunci divine. 
Sărbătorile pascale timpurii con- 
stau din privegheri de toată noap- 

tea, în timpul cărora lecturi ample 
din Scriptură demonstrau legă- 
tura dintre experiența Exodului și 
Paştele creștin al morții și slăvirii 
lui lisus. Euharistia săvârșită în 
zorii zilei din Duminica Paștelui 
inaugura cincizeci de zile de bu- 
curie. Unele comunităţi nu doreau 
să ţină sărbătoarea în intervalul 
sâmbătă-duminică, ci în ziua de 
14 a lunii Nisan (Aprilie), în amin- 
tirea zilei în care Domnul a fost 
ucis. Aceasta a provocat o criză în 
multe comunităţi, fiindcă Biserica 
romană, condusă pe atunci de Papa 
Victor, și-a exercitat influența ca 
să suprime practica, favorizând obi- 
ceiul popular (controversa cvarto- 
decimană). Pe la sfârșitul secolului 
al IV-lea, forma de bază a „anului 
liturgic” era deja vizibilă, mai pre- 
cis, Paştele era precedat de patru- 
zeci de zile de post şi urmat de săr- 
bători care celebrau Înălțarea și 
Cincizecimea. În secolul al IV-lea, 
Răsăritul a urmat practica apu- 
seană de a sărbători Crăciunul pe 
25 decembrie, iar Apusul a preluat 
în schimb de la Răsărit sărbătoa- 
rea Arătării Domnului (Epifania). 
Crăciunul a fost în curând prece- 
dat de o altă perioadă de post mai 
mică, numită postul Nașterii Dom- 
nului, iar ultimul element care avea 
să fie adăugat a fost ciclul de mari 
sărbători ale Domnului și ale Fecioa- 
rei şi mulţimea de praznice ale 
martirilor și ale altor sfinţi. Înce- 
pând cu secolul al IV-lea, practi- 
cile Bisericii lerusalimului au fost 
adoptate de toată lumea creștină. 

Mărturii despre formele ritualu- 
lui baptismal primar pot fi găsite 
în Didahia 7, 1-2; lustin Martirul, 
Apologia întâi 61; Ipolit, Tradiția 
apostolică 15-21. Părinţii secolului 
al IV-lea, de asemenea, au extins 
comentariul lor asupra practicii 
baptismale și câteva serii de dis- 
cursuri catehetice (cele ale lui Chi- 
ril al lerusalimului, Teodor al Mop- 
suestiei, Ambrozie al Milanului) 
descriu ritualul; multe astfel de pre- 
dici liturgice s-au păstrat până as- 
tăzi (incluzând câteva exemple 
foarte frumoase aparținând lui Gri- 
gorie din Nazianz, loan Hrisos- 
tom şi Augustin). Ritualurile fun- 
damentale preliminare constau 
în exorcisme, afundarea (turnarea 
nu era îngăduită decât în cazuri de 
urgenţă, însă mai târziu a deve- 
nit standardul în Apus) de trei ori 
în numele lui Dumnezeu cel slăvit 
în Treime, cu ungeri (ulei și mir) 
care să simbolizeze alungarea păca- 
tului și primirea „peceţii Duhului”. 
Doar în Siria, mirungerea preceda 
botezul în sine. 


P. Bradshaw, The Search for the 
Origins of Christian Worship (Oxford, 
2002); T. Carroll şi T. Halton, Liturgi- 
cal Practice in the Fathers (Wilmington, 
Del., 1988); L. Deiss, Early Sources of 
the Liturgy (Londra, 1967); C. Jones, 
G. Wainwright şi E. Yarnold, ed., The 
Study of Liturgy (Oxford, 1978); J.A. 
Jungmann, The Early Liturgy to the 
Time of Gregory the Great (Notre Dame, 
Ind., 1959); H.]. Schultz, The Byzan- 
tine Liturgy (New York, 1986); ].S. 
Srawley, The Early History of the Li- 

turgy (Cambridge, 1947); R. Taft, The 
Byzantine Rite: A Short History (Colle- 
geville, Minn., 1992). 


Lucian al Antiohiei (m. 312) 


Prezbiter al Bisericii Antiohiei 
și unul dintre cei mai de seamă 
sofişti ai epocii sale, Lucian a fost 
profesorul lui Eusebiu al Nicomi- 
diei şi al lui Arie. Se presupune 
(din această cauză) că ar fi învăţat 
o hristologie subordinaţionistă de- 
spre care s-a zis că ar fi izvorul 
controversei ariene, însă moartea 
sa malrtirică şi reputația sa de om 
sfânt (alături de pierderea totală 
a scrierilor sale teologice) au făcut 
ca reputația sa să rămână mai mult 
sau mai puţin intactă. Alexandru al 
Alexandriei l-a atacat fiindcă fusese 
învățătorul lui Arie şi a susținut că 
era un ucenic al lui Pavel din Sa- 
mosata. În trecut, această acuzaţie 
a fost acceptată, însă acum este 
văzută ca o stratagemă polemică, 
lipsită de temei. Lucian a fost un 
faimos erudit biblist, care a revi- 
zuit textul Septuagintei şi textul 
grec al Noului Testament. Versi- 
unea sa a Evangheliei a devenit 
versiunea standard (Iextus Recep- 
tus) în perioada bizantină, iar cea 
a Septuagintei a devenit versiunea 
standard în Constantinopol și Siria. 
A fost torturat până la moarte la Ni- 
comidia, în timpul Marii persecuții. 


R.P.C. Hanson, The Search for the 
Christian Doctrine of God (Edinburgh, 
1988), pp. 79-84. 

Macarie Alexandrinul (m. cca 394) 


Unul dintre primii monahi ere- 
miţi, acesta a trăit în apropierea lui 
Antonie cel Mare. În 355, a fost 
hirotonit preot pentru a sluji comu- 
nităţile monahale de la Kellia (vezi 
Nitria, Sketis) şi a câştigat o mare 
faimă printre Părinţii Deşertului 
datorită sfinţeniei și înțelepciunii 
sale. Alături de Macarie cel Mare 1 
(a nu fi confundat cu Pseudo-Ma- 
carie: vezi Macarie cel Mare II), 
este adesea cunoscut drept unul 
dintre cei „doi Macarie”, simboluri 
ale teologiei și practicii Părinților 
Deșertului. 


E.T. Meyer, trad., Palladius: The 
Lausiac FHistory (New York, 1965), cap. 
18; A.]. Festugiere, ed., Historia mo- 
nachorum în Aegypto (Bruxelles, 1961), 
cap. 29. 


Macarie cel Mare I (cca 300-390) 


„Adevăratul” Macarie cel Mare 
(diferit, deci, de „Pseudo-Macarie” 
care mai târziu i-a preluat identi- 
tatea în tradiţia textuală: vezi Ma- 
carie cel Mare II) a fost monahul 
fondator al coloniilor din Sketis 
(Wadi el Natrun — vezi Nitria), în 
pustia egipteană, la sud de Ale- 
xandria. A fost un sprijinitor al lui 
Atanasie cel Mare și un proeminent 
Părinte al Deşertului, figurând în 
colecţia înțelepciunii deşertului 
cunoscută drept Cuvintele Părinți- 
lor (Apophtesmata Patrum). Istoricii 

monahi Palladius şi Rufin spun 
câteva lucruri despre el, însă de- 
spre viaţa sa nu s-a păstrat aproape 
nimic; aceasta l-a făcut să fie un 
candidat ideal pentru atribuirea 
ulterioară a unor importante texte 
monastice care nu i-au aparținut 
cu adevărat. 


E.T. Meyer, trad., Palladius: The Lau- 
siac History (New York, 1965), cap. 17; 
Rufinus, History of the Monks, cap. 28. 


Macarie cel Mare II (Pseudo-Ma- 
carie) (fl. sfârșitul secolului al IV-lea) 


Macarie cel Marie este, de ase- 
menea, pseudonimul unui scriitor 
siriac care a fost un important con- 
ducător monahal al unui cerc care 
fusese mai înainte criticat pentru 
anumite excese ale teologiei sale 
spirituale. Unii l-au identificat cu 
Simeon al Mesopotamiei (liderul 
grupului, după Teodoret) şi este 
acum cunoscut fie drept Macarie- 
Simeon, fie Pseudo-Macarie. Cri- 
tica moştenirii sale monahale în- 
cepe să fie perceptibilă începând 
cu anul 370. Sursele îi numesc pe 
aderenţii săi „mesalieni” (o corupere 
a cuvântului siriac pentru „oameni 
ai rugăciunii” — MshLni). În anu- 
mite surse grecești, ei sunt cunos- 
cuți drept euhiţi, însă ereziologii 
de mai târziu au sporit confuzia, 
afirmând că gruparea lor a fost în- 
temeiată de un anume Messalius 
(care nu a existat niciodată). Chiar 
și elementul criticabil al mişcării 
nu a fost deplin înţeles de critici, 
iar Epifanie, care i-a atacat pe 

mesalieni în opera sa Respingerea 
tuturor ereziilor, din 377, nu a găsit 
alt argument împotriva lor decât 
„lipsa de disciplină”. Alţi critici au 
pretins că ei ar fi susținut că bote- 
zul nu era suficient pentru viața 
creștină, care ar trebui să fie în mod 
constant întregită şi susținută de 
rugăciune. Această doctrină putea 
sau nu să fie eretică, depinzând de 
cum era primită: de prieten sau 
duşman. Mișcarea a fost condam- 
nată într-o ședință a Sinodului de 
la Efes I (431), care citează pasaje 
dintr-o lucrare cheie, Asceticon. Este 
limpede că elemente ale acestui 
text au fost luate din omiliile lui 
Pseudo-Macarie. Există însă anu- 
mite teme care, „mesaliene” sau 
nu (iar relaţia lui Pseudo-Macarie 
cu orice mișcare mesaliană precisă 
este încă totuși o afirmaţie dubi- 
oasă), par a fi parte constitutivă 
pentru cercul de asceți sirieni pen- 
tru care el scria. lată o astfel din 
învățătură: păcatul sălășluieşte în 
inima omenească precum un șarpe, 
iar ființa omenească are o tendință 
de disoluţie spirituală care trebuie 
să fie compensată de rugăciune 
constantă şi atenţie interioară. De 
asemenea, această școală susținea 
abandonarea ideilor monahale tra- 
diționale conform cărora munca 
grea este o formă de asceză, mili- 
tând în schimb pentru un trai pri- 
beag, care era centrat mai mult pe 
retragerea spirituală și reculegere 
(probabil din acest motiv episco- 
pii locali nu îi simpatizau). O altă 
temă tipică pare a fi accentul pu- 
ternic pus pe conştiinţa (aesthesis) 


Pr. John Anthony McGuckin 


sensibilă la lucrarea Duhului Sfânt 
în locul cel mai adânc al inimii. 
Această comunitate monahală în- 
văţa că, dacă o persoană nu era 
deplin conștientă de prezenţa Du- 
hului, atunci acea persoană în mod 
clar nu se mântuia. Cei posedaţi de 
Duhul puteau adesea simţi prezența 
Sa sub forma unei viziuni de lu- 
mină sau căldură. Pseudo-Maca- 
rie însuși arată indicii ale tuturor 
acestor elemente; într-adevăr, spi- 
ritualitatea inimii atente şi invoca- 
rea constantă a penthos-ului („plân- 
sul de-bucurie-făcător”) sunt contri- 
buţiile majore pe care el le aduce 
la dezvoltarea întregii spiritualități 
creştine. Există puţine indicii ale 
faptului că ar duce vreuna dintre 
aceste idei la o extremă critica- 
bilă. Opera sa, în principal Epis- 
tola mare şi Cincizeci de omilii, a 
influenţat teologia ascetică a lui 
Grigorie al Nyssei şi, începând cu 
secolul al XI-lea, a devenit mai 
târziu, în Bizanţ, un izvor princi- 
pal al reînnoirii isihaste. 


]. Gribomont, „Monasticism and 
Asceticism”, în B. McGinn şi ]. Me- 
yendorff, ed., Christian Spirituality: 
Origins to the 12th Century (New York, 
1993), pp. 89-112; W. Jaeger, Two Re- 
discovered Works of Ancient Christian 
Literature (Leiden, Olanda, 1965); G. 
Maloney, Ps. Macarius: The 50 Spi- 
ritual Homilies and the Great Letter (CWS; 
New York, 1992); ]. Meyendorff, „Me- 
ssalianism or Anti-Messalianism: A 
Fresh Look at the “Macarian' Pro- 
blem”, în Kyriakon. Festschrift. ]. Quas- 
ten. II (Miinster, Germania, 1971), p. 585; 
S. Tugwell, Ways of Imperfection (Lon- 
dra, 1984), pp. 47-58; idem, „Evagrius 

and Macarius”, în C. Jones, G. Wain- 
wright, și E. Yarnold, ed., The Study of 
Spirituality (Oxford și New York, 1986), 
pp. 168-175. 


Macedonianism 
vezi Pnevmatomahism 


Macrina (cca 327-380) 


Macrina a fost o ascetă din Ca- 
padocia. A fost sora mai mare a lui 
Vasile al Cezareei şi a lui Grigo- 
rie al Nyssei și nepoata Macrinei, 
care a fost ucenica lui Grigorie Tau- 
maturgul, marele teolog origenist, 
a cărui autoritate a fost aproape 
„patronală” în Capadocia. Logo- 
dită şi, la scurtă vreme, „văduvită” 
pe când avea doar doisprezece ani, 
Macrina a apelat la legile Bisericii 
care echivalau logodna cu căsăto- 
ria pentru a bloca planurile tatălui 
său de a o căsători din nou; a ales 
să trăiască acasă, ducând o viață de 
asceză, ocupându-se de educația 
fratelui ei, Grigorie al Nyssei, pe 
când Vasile era plecat să studieze 
retorica. După moartea tatălui său, 
Macrina a transformat proprieta- 
tea sa rurală din Pont (Annesoi) 
într-o mănăstire de familie. Acolo, 
Vasile a fost câștigat pentru cauza 
ascetismului (ulterior, i-a fost atri- 
buită lui această idee) şi a fost locul 
în care Grigorie din Nazianz şi 
Vasile au redactat regulile mona- 
hismului (Asceticon-ul atribuit lui 
Vasile), care au avut ulterior mare 
influenţă în Bisericile răsăritene. 
Macrina a întemeiat o comunitate 
unde este posibil ca ea să fi urmat 
ideile radicale ale lui Eustațiu al 

Sevastiei despre viaţa monahală, 
precum impunerea egalităţii soci- 
ale în rândul monahilor. Bărbaţii 
din familia sa nu par să fi fost de 
acord cu această nivelare a rangu- 
rilor sociale. E posibil ca, de ase- 
menea, Macrina să fi păstrat un 
ataşament față de Eustațiu, care a 
fost condamnat de familie deoa- 
rece s-a opus mărturisirii niceene 
a lui homoousion şi a dumnezeirii 
Duhului Sfânt al lui Dumnezeu. 
Drept urmare, Vasile nu-și menţio- 
nează niciodată sora în scrierile 
sale, deși Grigorie al Nyssei a scris 
o mişcătoare Viaţă a Macrinei, ca 
testament al filosofiei sale ascetice. 
Vorbeşte despre ea în Epistola 19, 
iar în tratatul său Despre suflet și 
înviere, el o descrie ca pe un So- 
crate muribund, meditând pe patul 
de moarte la nemurirea sufletului. 


V.W. Callahan, Gregory of Nyssa: 
The Life of Macrina (FOTC 58; Wash- 
ington, D.C., 1967), pp. 161-191; idem, 
On the Soul and the Resurrection (FOTC 
58; Washington, D.C.), pp. 195-272; 
S. Elm, Virgins of God: The Making of 
Asceticism in Late Antiquity (Oxford, 
1994); ]. Laporte, The Role of Women 
în Early Christianity (New York, 1982), 
pp. 80-88, 103-105; P. Wilson-Kastner, 
„Macrina: Virgin and Teacher”, AUSS 
17 (1979), pp. 105-117. 


Magie 


Magia este o categorie vastă şi 
definiţia sa variază foarte mult. 
Creștinii erau convinși că mare 
parte din religia elenistă consta din 
practici magice care erau patronate 


310 


de puteri demonice și care își aveau 
forţa de la demoni. Aceasta a fost 
o acuzație atât de puternică, încât 
se regăseşte la majoritatea apolo- 
geților timpurii. În mare, lumea 
veche considera creștinismul drept 
o altă sectă magică sau o formă de 
religie care întrebuința frecvent 
practici magice în ritualurile sale 
de vindecare şi în rugăciunile de 
invocare. Creștinii doreau să tragă 
o linie clară între religie și magie, 
un aspect care a fost susținut în toate 
formele de mai târziu ale teologiei 
creştine. În acest context, magia ar 
putea fi definită drept o încercare 
de a constrânge puterile pămân- 
teşti daimonice să săvârșească ac- 
țiuni sau să dezvăluie adevăruri 
care puteau fi folositoare pentru 
practicant (cf. lustin, Apologia întâi 
26, 1-3; 56, 2; Dialogul cu Trifon, 
120, 6). Religia, pe de altă parte, 
poate fi definită drept slujirea obe- 
dientă a lui Dumnezeu, iar orice 
încercare de a dobândi beneficii 
din partea lui Dumnezeu trebuie 
înfăptuită cu smerenie și fără „ne- 
gociere”, care ar fi ofensatoare 
față de credinţa în providenţa părin- 
tească universală a lui Dumnezeu. 
Cu toate acestea, o astfel de deli- 
mitare precisă ar fi fost aprobată, 
de asemenea, de multe părţi ale 
religiei eleniste, dar poate servi 
ca definiţie de lucru preliminară 
deoarece cuvântul „magie” de- 
semna, de regulă, aspectele comune 
ale religiei populare (astrologie, 
blesteme ritualice, petiţii pentru 
favoruri sexuale sau de afaceri şi 
altele asemenea) care erau dispre- 

ţuite de creștini şi de filosofii re- 
ligioşi elenistici dar care, cu toate 
acestea, au jucat un rol important 
în viaţa de zi cu zi a Antichității şi 
au fost adesea supuse cercetării 
şi controlului de episcopii ulteri- 
ori, care au încercat de nenumă- 
rate ori să le dezrădăcineze din 
practica creştină. Istoricul roman 
Suetoniu i-a numit pe creștinii pe 
care îi cunoștea, adepţi ai Malefi- 
cei [Malefica], aceasta fiind defi- 
niția juridică romană clasică ce 
desemna respingătoarea magie. Era 
o acuzaţie serioasă care atrăgea 
pedepse juridice severe. Legislaţia 
romană condamna foarte aspru 
magia, temându-se de „deochi”, 
care putea fi dezlănţuit de practicile 
oculte. Într-adevăr, în perioada 
persecuțiilor, Biserica a fost nerăb- 
dătoare să se distanțeze de orice 
asociere cu magia. Primii apolo- 
geți rabinici au încercat să-L dis- 
crediteze pe lisus, zugrăvindu-l ca 
pe un magus (vrăjitor) oarecare, 
care săvârșea vindecări cu ajutorul 
puterilor demonice (o acuzaţie care 
apare chiar și în Noul Testament: 
Mc. 3, 22-24). Insistenţa asupra 
diferenței esenţiale era un lucru 
delicat, iar primii apologeţi au fost 
deosebit de ocupați să explice aceas- 
ta, confruntați fiind cu prevalența 
acuzaţiei printre scriitorii evrei şi 
elenistici (lustin, Dialogul cu Tri- 
fon 69, 7; 108, 2; Apologia întâi 30; 
Recunoaşterile clementine 1, 58; Ori- 
gen, Împotriva lui Celsus 7, 69; Ter- 
tulian, Către soția sa 2, 4, 5; Lac- 
tanţiu, Instituţiile divine 5, 3, 19; 
Socrate, Istoria bisericească 3, 13, 

11-12). Argumentul central era că 
supunerea puterilor demonice se 
dovedea a fi un lucru extrem de 
diferit de manifestarea puterii Dum- 
nezeului suprem Care lucrează prin 
slujitorul Său, lisus, lucrare con- 
tinuată în Biserica Sa prin harul 
Duhului Sfânt. Augustin a fost unul 
dintre ultimii care au formulat 
un răspuns (De doctrina christiana). 
Însă creştinii, la nivelul de masă, 
au crezut de la început că sim- 
plul semn al Crucii deţine putere 
spirituală, ca de altfel și moaștele 
martirilor sau părticele din Sfânta 
euharistie, sau chiar cuvintele Scrip- 
turii atunci când erau întrebuin- 
ţate în invocații (expresia „Cuvân- 
tul trup S-a făcut” era adesea folo- 
sită ca invocaţie împotriva trăsne- 
telor). Adeseori, în cazuri de boală 
sau pentru a marca ieșirea sufle- 
tului din trup, se citeau pasaje mari 
din Psaltire. În Antichitate, pentru 
observatorii din afară, întrebuin- 
ţarea elementelor materiale (mai 
ales oasele celor uciși prin execuţie) 
şi folosirea ritualurilor de rugă- 
ciune aveau toate semnele ezote- 
rice ale magiei obișnuite. Pentru 
teologii creștini însă, ele erau mij- 
lociri sacramentale ale harului. To- 
tuși, chiar și teologii patristici do- 
reau să descurajeze uzul popular 
al amuletelor. În general, creștinii 
le-au înlocuit pe cele păgâne cu cele 
proprii: purtau cruci la gât sau 
amulete care conţineau țărână de 
la mormântul lui lisus sau meda- 
lioane cu versete biblice inscrip- 
ţionate pe spatele lor (cf. loan Hri- 
sostom, Omilii la Evanghelia după 

Matei 3, 3). În Egipt există câteva 
exemple de scarabei (vechiul ta- 
lisman purtător de noroc), având 
o cruce inscripționată pe spatele 
lor. Asemănător, semnul ankh, care 
reprezenta viaţa, a putut fi con- 
vertit într-o cruce resurecțională. 
Până în această zi, unul dintre cele 
mai puternice talismane purtătoare 
de noroc din Grecia este semnul 
ochiului (ochiul lui Dumnezeu) care 
contracarează „deochiul”; acesta, 
la început, nu era decât un ritual 
de aversiune apotropaic, dar a be- 
neficiat de o cosmetizare creștin- 
bizantină. Obișnuita acuzaţie de 
„superstiție” pe care cercetătorii 
o aduc acestor practici populare 
ale creștinismului (sugerând că ar fi 
fost cvasi-magice) este o dovadă 
a unei anumite lipse de conștien- 
tizare a faptului că, în rândul celor 
din vechime, exista sentimentul 
profund potrivit căruia lumea era 
plină de puteri spirituale, rele și 
bune. Este probabil mai folositor 
să fie trasată o linie intelectuală nu 
doar între religia creştină şi ma- 
gie, ci şi între expresiile autentice 
ale evlaviei și rugăciunii creştine 
şi credinţa superstițioasă în amu- 
lete sau fetișuri, o linie care de- 
pinde, pentru relevanţa sa, de gra- 
dul de încorporare a practicilor reli- 
gioase în viaţa întreagă a parti- 
cipanţilor. Cu alte cuvinte, identifi- 
carea unui amestec de simboluri 
păgâne și religioase este o ches- 
tiune diferită de prevalența obi- 
ectelor de cult personale într-un 
mediu cu totul creştin. Altfel, există 
tot mai mult printre cercetători 

tendinţa unei prejudecăţi de a fa- 
voriza elemente de religie speci- 
fice claselor intelectuale (teologia 
euharistică sau simbolismul litur- 
gic ecleziastic) şi de a le opune 
celor specifice poporului de rând 
(bijuterii creştine, semne funerare şi 
alte aspecte ale cultului casnic). 


D.E. Aune, „Magic in Early Chris- 
tianity”, ANRW 2.32.2 (1980), pp. 1507- 
1557; P. Brown, „Sorcery, Demons, 
and the Rise of Christianity: From 
Late Antiquity to the Middle Ages”, 
în Religion and Society in the Age of St. 
Augustine (Londra, 1972), pp. 119-146; 
E.V. Gallagher, Divine Man or Magician? 
Celsus and Origen on Jesus (Decatur, 
1982); H.C. Kee, Medicine, Miracle, and 
Magic in New Testament Times (Cam- 
bridge, 1986). 


Malalas vezi loan Malalas 


Maniheism 


Mişcarea a fost foarte populară 
şi s-a luptat o perioadă cu creşti- 
nismul catholic pentru titlul de 
evanghelizator principal al lumii 
vechi. Întemeietorul său este învă- 
ţătorul Mani (latină: Manichaeus), 
care s-a născut lângă capitala Im- 
periului persan, Seleucia-Ctesi- 
phon, şi a trăit între anii 216-276. 
A fost crescut în secta rigoristă iu- 
deo-creștină a elkesaiților; a adap- 
tat învățăturile Apostolului Pavel, 
propovăduind o concepţie despre 
religie mult mai universală ca im- 
portanță și eliberatoare în principiu. 
Paulinismul său era puternic influ- 
enţat de curentele contemporane 
ale gnosticismului şi de elemente 

ale budismului, ca şi de religia 
zoroastriană originară din Persia. 
Viziunile sale religioase au început 
la vârsta de doisprezece ani, atunci 
când a început să vorbească de fap- 
tul că şi-a văzut „geamănul ceresc” 
care l-a luminat și, începând de 
atunci, a experiat o serie de viziuni 
pe care le-a atribuit Paracletului. 
Cariera sa ca propovăduitor reli- 
gios şi filosof rătăcitor (imitându-l 
deliberat pe Apostolul Pavel, ca 
nou apostol pentru o nouă eră) a 
început în 240 şi a câștigat nume- 
roşi discipoli într-un areal teritorial 
extins din Răsărit. Întorcându-se, 
în 242, în capitala Persiei, a fost mai 
întâi sprijinit de conducătorul per- 
san, Sapor I, dar a început să se con- 
frunte cu o opoziţie tot mai îndâr- 
jită a curții. În cele din urmă, succe- 
sorul lui Sapor, Bahram 1, l-a arestat 
și l-a jupuit de viu, atârnând de 
ziduri pielea sa umplută pentru a-i 
înfricoșa pe adepţii lui. Cu toate 
acestea, mișcarea sa (cunoscută 
drept „Trupul” lui Mani) s-a răs- 
pândit atât în Răsărit, cât şi în Apus. 
A ajuns şi în China, unde era încă 
activă în secolul al X-lea (posibil 
chiar și în secolul al XVII-lea). În 
Apus, a devenit cunoscută la Ale- 
xandria, în secolul al III-lea, şi la 
Roma, începând cu secolul al IV-lea. 
De la Roma s-a răspândit în Africa 
de Nord, unde, începând cu sfârşi- 
tul secolului al IV-lea, a dobândit 
numeroşi adepţi. Scriitorii patris- 
tici au cunoscut-o în principal sub 
forma manifestărilor sale apusene, 
adeseori fiind nesiguri dacă manihe- 
ismul era pur şi simplu gnosticism 

sau o formă eretică a teologiei pau- 
line. În general, a fost clasificat în 
literatura patristică drept o erezie 
creștină şi şi-a atras astfel opoziţia 
concertată a ierarhilor. În tinerețe, 
Augustin al Hipponei a fost unul 
dintre cei mulți care au fost atrași de 
maniheism. Doctrina maniheistă 
punea accent pe lupta cosmică și 
religioasă perenă dintre lumină și 
întuneric, bine și rău. Domnul cel 
rău a furat particule din lumina 
divină și le-a întemnițat în conști- 
inţa umană într-o lume materială 
care a fost dintotdeauna refractară 
față de orice spiritualitate autentică. 
Religia și înțelepciunea reprezentau 
o chestiune de eliberare a divinității 
dinăuntru printr-o serie întreagă de 
fapte ascetice și printr-o armonie 
ceremonială cu cosmosul. Calea 
Lactee reprezenta scara de lumină 
care ducea înapoi la rai, iar fazele 
lunii erau manifestări ale întemni- 
țării şi eliberării luminilor spirituale 
în cosmosul material. Abstinenţa 
sexuală făcea parte dintre cerinţe 
(cei care nu o puteau îndeplini erau 
aşezaţi într-o categorie secundară 
de ucenicie, „ascultătorii”), ca de 
altfel și vegetarianismul strict. Con- 
cepția sexuală nu era decât un alt 
proces al multor forme de întem- 
nițare a sufletelor în materie, iar 
biografia lui Mani chiar relatează 
faptul că el auzea vaietele agoni- 
zante ale legumelor atunci când 
erau tăiate de oamenii lipsiți de cu- 
get. În doctrina sa despre „non-vio- 
lență”, el se apropie de principiul 
indian ahimsa, prevalent în jai- 
nism și budism. Mani se considera 


313 


drept ultimul dintr-o serie de ma- 
eștri spirituali care fuseseră trimiși 
în lume pentru a propovădui doc- 
trina eliberării spirituale. Din rân- 
dul predecesorilor săi, învăţa el, 
făceau parte Buddha, proorocii evrei 
şi Iisus. Mişcarea maniheistă își 
încuraja adepţii să se elibereze atât 
de mult de „lumea răului”, încât 
ei depindeau cu totul de sprijinul 
material al „ascultătorilor” care asi- 
gurau o puternică rețea socială de 
relații în perioada de început a im- 
periului, rivalizând chiar cu con- 
gregațiile creştine catholice (Augus- 
tin şi-a câștigat postul de retor la 
Milano ca urmare a patronajului 
maniheist). Combinația dintre opo- 
ziţia episcopilor în imperiul creştin 
şi declinul categoriei „ascultăto- 
rilor” a contat probabil în puter- 
nicul declin al maniheismului în 
Bisericile Latină şi Greacă după 
secolul al VI-lea, deși unii au pre- 
tins că reînvierea sa poate fi depis- 
tată sub forma curentelor medie- 
vale ale bogomilismului și albi- 
genzianismului. 


P. Brown, „The Diffusion of Mani- 
chaeism in the Roman Empire”, JRS 
59 (1969), pp. 92-103. Retipărită în 
Idem, Religion and Society în the Age of 
St. Augustine (Londra, 1972), pp. 94-118; 
F.C. Burkitt, The Religion of the Ma- 
nichees (New York, 1978); R. Cameron 
şi A. Dewey, ed., The Cologne Mani 
Codex: Concerning the Origin of His 
Body (Missoula, Mont., 1979); S.N.C. 
Lieu, Manicheism în the Later Roman 
Empire and Medieval China (Manches- 
ter, Marea Britanie, 1985); K. Ru- 
dolph, Gnosis (San Francisco, 1983), 
pp. 326-342. 

Marcel al Ancirei (cca 280-374) 


Episcop și teolog controversat, 
Marcel al Ancirei a fost unul dintre 
cei mai puternici oponenți ai miș- 
cării ariene, însă a provocat multă 
îngrijorare, atât în rândul adver- 
sarilor săi, cât și în rândul teologilor 
niceeni, fiindcă a proferat concepții 
care au determinat o separare tot 
mai crescândă a facțiunii niceene 
de el. Eusebiu al Cezareei a fost 
unul dintre primii care l-au atacat 
pe Marcel, insinuând că era un mo- 
narhian modalist. Criticile sale erau 
fundamentate pe lucrarea (acum 
pierdută) a lui Marcel, Împotriva 
lui Asterie. Se pare că, în acest tra- 
tat, Marcel afirma că Logosul era 
identic cu Tatăl, o singură monadă, 
cu Care era deoființă (homoousios), 
în calitate de unică realitate concretă 
(hypostasis). Diferenţa dintre Tatăl 
şi Fiul se realiza numai pentru 
scopul iconomiei mântuirii în is- 
torie (vezi Teofil). La sfârșitul vea- 
curilor, Fiul va da toate lucrurile 
înapoi Tatălui și va reface unirea 
cea cu totul fără deosebire, pentru 
ca astfel, Dumnezeu să fie „toate în 
toți”. EI îşi fundamenta concepția 
pe versetele de la I Cor. 15, 24-28. 
Marcel era tot ceea ce arienii urau 
mai mult și, fiindcă teologia sa neo- 
modalistă devenea din ce în ce mai 
mult o rușine pentru mare parte 
din facțiunea niceeană, ei s-au stră- 
duit să refacă semnificația precisă a 
lui homoousion, pe care doreau să 
îl apere ca fiind distinct de monis- 
mul arhaic. În Răsărit, a fost con- 
damnat de mai multe sinoade, însă 


Pr. John Anthony McGuckin 


a prezentat o respectabilă mărtu- 
risire de credinţă la Roma, unde 
papa lulius, în cadrul unui sinod 
ţinut în anul 340, l-a reabilitat ală- 
turi de Atanasie, ca apărători ai 
Sinodului de la Niceea. A fost din 
nou condamnat în urma întrunirii 
episcopilor apuseni la Sinodul de 
la Sardica, în 343. Deja Atanasie 
era deosebit de nerăbdător să se dis- 
tanţeze pe sine și cauza homoousion 
de Marcel și interpretările sale ex- 
treme. Izolată de cea mai mare parte 
a facțiunii niceene, hristologia lui 
Marcel a început tot mai mult să 
preia din trăsăturile subordinațio- 
nismului asociat cu elevul său, Fo- 
tin [/ Photinus]. La Sinodul de la 
Constantinopol (381), a fost con- 
damnat împreună cu fotinianismul, 
iar expresia hristologică „a Cărui 
împărăție nu va avea sfârșit” a fost 
deliberat introdusă în Crez pentru 
a respinge doctrina sa despre Fiul 
Care este absorbit înapoi în mo- 
nada divină la sfârșitul veacurilor. 


].T. Lienhard, Contra Marcellum: 
Marcellus of Ancyra and Fourth Cen- 
tury Theology (Washington, D.C., 1999); 
T.E. Pollard, „Marcellus of Ancyra: 

A Negjlected Father” în ]. Fontaine și 
C. Kannengiesser, ed., Epektasis (Paris, 
1972), pp. 187-196. 


Marcion (m. cca 154) 


Teolog din Pont, fiu de epis- 
cop, Marcion s-a îmbogăţit de pe 
urma comerțului maritim și a venit 
în jurul anului 140 la Roma ca să 
studieze. Aici a făcut donaţii imense 
Bisericii locale. A devenit discipol 

al lui Cerdo, un învățător gnostic 
şi, plecând de la niște speculații 
gnostice, şi-a întemeiat la scurtă 
vreme propria sa școală. Biserica 
romană, alarmată de concepţiile 
sale neobișnuite, l-a excomunicat în 
144 (returnându-i banii donați). 
Marcion a organizat apoi o comu- 
nitate alternativă, ce avea aceleaşi 
ritualuri și modele precum Bise- 
rica romană şi care a supraviețuit 
timp de mai multe secole ca o bi- 
serică alternativă minoritară ce a 
preluat însă tot mai mult concepţii 
maniheiste. La două sute cincizeci 
de ani după moartea lui Marcion, 
Chiril al lerusalimului considera că 
era important să-și avertizeze ca- 
tehumenii (Cateheze 4, 4) să nu 
intre într-o biserică marcionită 
atunci când se aflau în călătorie, con- 
fundând-o cu una ortodoxă. Mar- 
cion nu era atât interesat de ierar- 
hiile descendente ale emanaţiilor, 
un aspect care se regăsea în mai 
multe sisteme teologice gnostice 
(prin urmare, el nu este clasificat 
categoric drept gnostic), însă era, ca 
și ei, convins că Dumnezeul Ve- 
chiului Testament este complet di- 
ferit de Dumnezeul și Tatăl Dom- 
nului lisus. Dorea să opereze o 
separație radicală între cele două 
Testamente și să promoveze o con- 
cepţie foarte mult axată pe ideea 
împlinirii vocației divine a lui Is- 
rael în Biserica lui lisus Hristos 
(vezi iudaism), în care legea era 
în cele din urmă abolită şi înlocuită 
cu religia harului lui Hristos. În 
concepţia sa, Vechiul Testament 
vorbea doar de un demiurg in- 

competent care a aruncat toată 
omenirea în tirania păcatului și a 
judecății. Adevăratul Dumnezeu 
era revelat de lisus: un Dumnezeu 
al iubirii, Care contrasta cu demiur- 
gul răzbunător al textelor iudaice. 
Marcion credea că doar Pavel în- 
ţelesese corect mesajul lui lisus 
(deși el fie nu cunoaște, fie resp- 
inge epistolele pastorale). Ceilalţi 
apostoli erau încă cuprinși de amă- 
girile legii și ereziarhul credea că 
Hristosul acelor texte era unul și 
același cu lisus, în timp ce Mesia 
iudeilor, despre care ei vorbeau era 
menit să aducă poporul iudeu îna- 
poi din exil, un eveniment în pri- 
vința căruia Marcion spunea că 
aparținea în mod clar viitorului. 
Biblia lui Marcion a fost și mai mult 
redusă, prin abandonarea progre- 
sivă a Evangheliilor, cu excepţia 
celei a lui Luca, un proces de sim- 
plificare pe care l-a fundamentat 
pe versetele de la Gal. 1, 8-9. Pa- 
sajele pauline care contraziceau 
concepţia sa despre pogorămân- 
tul legământului au fost respinse 
de Marcion ca fiind o interpolare 
târzie. El a şters, de asemenea, ge- 
nealogia și relatările despre copi- 
lăria lui lisus din Evanghelia după 
Luca, considerând că fuseseră intro- 
duse de iudaizanţi. Marcion s-a îm- 
potrivit alegorizării, în orice formă 
a sa, şi s-a opus oricărei tentative 
de a lega gândirea creştină de împli- 
nirea tipurilor sau a tradiţiilor Ve- 
chiului Testament. Din această 
cauză, el a fost adeseori ridiculizat 
de scriitorii creştini de mai târziu 
(Irineu, Adversus haereses 1, 27; 4, 

8, 34; Clement din Alexandria, Stro- 
mata 3, 3-4; Origen, Împotriva lui 
Celsus 6, 53), în special în apologia 
lui Tertulian, Împotriva lui Marcion. 
Interesul său major în tradiţia tex- 
tuală, oricât de naiv ar putea fi con- 
siderată, a făcut ca Marcion să fie 
considerat drept primul creștin care 
s-a angajat în elaborarea unui cata- 
log (un canon) cu ceea ce trebu- 
iau să fie considerate drept textele 
„biblice” normative, acceptate de 
Biserică. Deşi versiunea marcio- 
nită a acestui canon a fost complet 
respinsă de comunitatea mai mare 
a Bisericii, concepţia sa canonică 
avea să se dovedească extrem de 
influentă și va ajunge la o rezoluție 
internațională în secolul al IV-lea. 
Până în secolul al V-lea, marcio- 
nismul avea să se stingă, însă a 
impus unele opinii proprii în con- 
cepţia despre „depăşirea” iuda- 
ismului, care va avea o lungă is- 
torie în creștinism. 


E.C. Blackman, Marcion and His 
Influence (Londra, 1948); A. von Har- 
nack, Marcion: The Gospel of the Alien 
God (prima ediţie în 1921; retipărită la 
Durham, N.C., 1990); R.]. Hoffmann, 
Marcion: On the Restitution of Christia- 
nity (Chico, Calif., 1984); R.S. Wilson, 
Marcion: A Study of a Second Century 
Heretic (Londra, 1933). 


Maria vezi Fecioara Maria 


Martiri [/ Mucenici] vezi 
Actele Martirilor, Mărturisire, 
Persecuţie, Sfinţi 

Maxim Mărturisitorul (cca 580-662) 


Sfântul Maxim a fost unul din- 
tre cei mai importanți teologi bi- 
zantini; a realizat o strălucită sinteză 
a teologiei lui Origen, pe care a 
combinat-o cu o teologie a rugă- 
ciunii profund ascetică (mare parte 
din ea extrasă din Dionisie Areo- 
pagitul) şi care (precum Grigorie 
din Nazianz înaintea lui, pe care 
l-a urmat în mod explicit) a elimi- 
nat excesele moștenirii lui Origen, 
în contextul de după condamnarea 
sa de către Iustinian, salvând cele 
mai bune intuiții ale vechiului în- 
vățător, în vederea unei receptări 
creștine mai largi. Maxim a fost 
un aristocrat în slujba împăratului 
Heraclie. În 614, a depus voturile 
monahale la Mănăstirea Hrisopolis. 
Tulburările războiului cu perșii (626) 
l-au determinat să plece în Creta, 
Cipru şi, în cele din urmă, în Africa 
de Nord. În 654, mănăstirea greacă 
din Cartagina a devenit locul unei 
dezbateri dintre Maxim și Pyrrhus, 
patriarhul exilat al Constantino- 
polului care, favorizat de curtea 
imperială, sprijinea compromisul 
monotelit în hristologie: o politică 
ce încerca să ocolească hristologia 
celor două firi a Sinodului de la 
Calcedon, învățând că Hristos nu 
a avut decât o voinţă divină, care 
a fost centrul religios și psihic al 
unităţii Sale subiective. Acestei teo- 
logii monotelite i s-a opus facțiu- 
nea diotelită, care învăţa existența 
în Hristos a două voințe, una ome- 
nească şi una divină, fiecare cores- 
punzând celor două firi și fiecare 

stăpânind peste ceea ce îi era pro- 
priu. Maxim considera poziția mo- 
notelită drept o trădare a Calce- 
donului în nădejdea (deșartă a) 
reconcilierii cu monofiziții, însă 
totodată şi o erezie periculoasă care 
afirma implicit un Mântuitor cu o 
omenitate micşorată, un Hristos 
Care nu avea o voință omenească 
adevărată. Pentru el, monotelismul 
era o concepție aproape mecani- 
cistă despre omenitatea Mântuito- 
rului. Episcopii apuseni l-au încu- 
rajat pe Maxim, temându-se că po- 
litica imperială va duce la submi- 
narea Calcedonului. În cursul dez- 
baterii, Pyrrhus s-a declarat convins 
că Maxim avea dreptate (mai târ- 
ziu, avea să se răzgândească în 
această privință). În curând, mai 
multe sinoade antiohiene aveau să 
condamne monotelismul drept ere- 
zie, iar Roma a procedat întocmai, 
papa Martin anatemizând această 
învățătură la Sinodul de la Lateran 
din 649. Împăratul Constans al 
II-lea însă era hotărât să impună 
monotelismul Typos-ului său și în 
653, i-a arestat şi adus la Constan- 
tinopol pe cei care i se opuneau. 
Martin a murit pe drum, iar din 
cauza refuzului său de a semna 
Typos-ul, Maxim a fost exilat. A 
fost rechemat în 658 și 661, iar în 
cursul ultimei anchete a fost tortu- 
rat. Tradiţia menţionează că limba 
şi mâna sa dreaptă (care l-au în- 
fruntat neîncetat pe împărat) au 
fost tăiate (de aici şi supranumele 
lui de Mărturisitor). Avea să moară 
la scurt timp, pe când se afla exi- 


317 


lat în Georgia. Numeroasele sale 
lucrări atacă hristologia monotelită, 
promovând o doctrină bine argu- 
mentată despre libertatea persoa- 
nei umane asigurată prin Întru- 
parea lui Hristos. Întruparea, vă- 
zută drept cea mai înaltă culme a 
istoriei omenirii, reprezintă mij- 
locul și metoda dinamică a în- 
dumnezeirii neamului omenesc, o 
recreare a firii omenești, care oferă 
oamenilor libertatea necesară pen- 
tru a practica virtutea, de vreme ce 
toți oamenii erau anterior înrobiți 
de patimi. Maxim combină într-un 
mod armonios învăţăturile sale teo- 
logice cu o concepţie mistică de- 
spre viața creștină văzută ca o 
comuniune profundă progresivă 
cu Dumnezeu. Scrierile ascetice (Cu- 
vânt ascetic și Capetele despre iubire) 
şi comentariile sale teologice asu- 
pra unor subiecte dificile (Ambigua, 
Răspunsuri către Talasie) sunt lu- 
crări profunde care, în deceniile 
recente, au atras din ce în ce mai 
mult atenţia. Studiile sale litur- 
gice (Mystagogia şi Tâlcuire la Tatăl 
nostru) dezvăluie un intelectual 
de prim rang, care este de aseme- 
nea capabil să scrie despre rugă- 
ciune folosind un limbaj liric. 


G. Berthold, trad., St. Maximus the 
Confessor (CWS; New York, 1985); A. 
Louth, Maximus the Confessor (Londra, 
1996); L. Thunberg, Microcosm and me- 
diator (Lund, Suedia, 1965). 


Maximilla vezi Montanism 

Mărturisire — Mărturisitor 


În perioada Noului Testament 
şi în cea patristică, „mărturisire” 
însemna, în principal, mărturisirea 
(exomologesis) sau mărturia publică 
a credinţei (1 Tim. 6, 13; II Cor. 9, 13). 
Titlul este întrebuințat în sensul 
de aclamare a slavei lui Dumne- 
zeu printr-o mărturie publică, în 
faimoasa lucrare a lui Augustin, 
Confesiuni. Mărturisirea credinţei 
era parte integrantă din ceremonia 
baptismală (Tertulian, De specta- 
culis 4; Chiril al Ierusalimului, 
Cateheze 2, 4) şi este reprezentat 
în mărturisirile credale. Pe măsură 
ce botezul pruncilor devenea o prac- 
tică tot mai obişnuită, s-a impus, 
totuşi, necesitatea ca cineva să 
rostească mărturisirea din partea 
copilului (Ipolit, Tradiția aposto- 
lică 21). Asocierea strânsă dintre 
mărturisire și mărturie a creat o ex- 
presie care, după secolul al III-lea, a 
ajuns să fie strâns asociată cu acea 
mărturie (martyria) foarte speci- 
fică pe care creștinul era așteptat 
să o dea atunci când era arestat și 
anchetat de magistrați, care căutau 
să îl facă să se lepede de credinţă. 
Desigur, mărturisirea de la pro- 
ces asigurau soarta și statutul de 
martir pentru persoana care pro- 
ceda astfel. Cei care au supravie- 
ţuit procesului și întemniţării şi 
s-au întors în comunitatea Bisericii, 
în timpurile de pace de după per- 
secuţii, s-au bucurat de un statut 
şi poziţii de cinste. Ei erau numiţi 
„mărturisitori”. Până în secolul 
al IV-lea, faptul de a fi mărturisit 

credinţa în vremuri de persecuție 
era considerat ca fiind un echivalent 
al hirotonirii (astfel teoretizează 
Ipolit). Mărturisirea este, de ase- 
menea, o expresie care denotă, de 
obicei, mormântul unui martir. 
Mărturisirea era chiar micul mor- 
mânt sau, mai adesea, după seco- 
lul al IV-lea, când cultul martirilor 
era foarte răspândit, micile edificii 
care erau construite peste mormânt, 
înăuntrul bisericii. „Mărturisirea 
Sfântului Petru” (scobitura adâncă 
în podeaua naosului din fața ma- 
relui altar) este un exemplu de 
mărturisire străveche care se poate 
încă vedea la mormântul unui mar- 
tir din Bazilica Sfântului Petru de 
la Vatican. După secolul al IV-lea 
(observabil prima dată sub forma 
unui proces în discursurile fune- 
bre ale lui Ambrozie şi Grigorie 
din Nazianz), aclamarea sfinţeniei 
martirilor-mărturisitori a fost tot 
mai mult extinsă pentru includerea 
altor categorii de bărbaţi şi femei 
sfinte, în special, asceți şi ierarhi. 
Aceşti sfinți ne-martiri erau, în 
mod obişnuit, numiţi mărturisitori 
(precum în titlul faimos conferit 
în 1161 Regelui Edward Mărturisi- 
torul, unul dintre ultimii regi sa- 
xoni ai Angliei). Tertulian este unul 
dintre primii, la sfârșitul secolu- 
lui al II-lea, care leagă ideea de 
mărturisire de cea de recunoaștere 
penitenţială publică a greșelilor 
înaintea preoţilor și a poporului: 
„Această mărturisire (exomologe- 
sis) este un act disciplinar de mare 
smerenie... îl învață pe penitent 
să se arunce la picioarele preoților 


Dicţionar de teologie patristică 


şi să îngenuncheze înaintea po- 
porului iubit de Dumnezeu și să îi 
implore pe toți credincioşii să mij- 
locească pentru el” (Despre pocă- 
ință 9). Odată cu creşterea în popu- 
laritate a pocăinţei personale în 
perioada medievală (o practică 
încurajată de tradiția monahală, 
de a spune tainele inimii unui preot 
sau unui superior monastic), ter- 
menul „mărturisire” a ajuns să 
denote actul de asceză penitențială, 
mărturisirea [/ confesiunea] pro- 
priilor păcate. Cel care asculta acea 
mărturisire (la început, acesta era 
adeseori doar un bătrân duhovni- 
cesc, mai apoi, însă, numai un preot) 
a devenit cunoscut sub numele de 
„părinte confesor” [duhovnic]. 


O. Cullmann, The Earliest Christian 
Confessions (Londra, 1949); E. Fergu- 
son, Early Christian Speak (Abilene, 
1987), pp. 23-32; O.D. Watkins, A His- 
tory of Penance, 2 vol. (Londra, 1920). 


Mântuire vezi Soteriologie 


Melania cea Bătrână (cca 342-410) 


Sfânta Melania cea Bătrână a 
fost o bogată matroană romană 
care a îmbrățișat asceza după moar- 
tea soțului ei, în jurul anului 365. 
În 372, şi-a lăsat la Roma copilul 
mic pe care-l avea și s-a mutat în 
Egipt pentru a studia viața mona- 
hală, devenind o protectoare a teo- 
logilor origenişti. După ce, în 379, 
s-a stabilit în Ierusalim, a întemeiat 
pe Muntele Măslinilor, împreună 
cu Rufin din Aquileia, o mănăstire 
dublă care a devenit centrul învă- 

ţăturii origeniste, atrăgând astfel 
asupra sa dezaprobarea lui Ieronim. 
Tot aici l-a sfătuit pe Evagrie, pe 
când se afla în refugiu după fuga sa 
din Constantinopol, să îmbrățișeze 
viața ascetică. În anul 400, s-a în- 
tors în Italia, unde l-a vizitat pe 
Paulin de Nola. După ce a scăpat 
de devastarea Italiei de către goți, 
în 408, Melania s-a întors în leru- 
salim şi a fost îngropată în mănăs- 
tirea ei. Este posibil ca rămășițele 
sale să se afle în pământul pe care 
s-a construit noua biserică Domi- 
nus Flevit de pe Muntele Măsli- 
nilor. Melania cea Tânără a fost ne- 
poata sa. 


F.X. Murphy, „Melania the Elder: 
A Biographical Note”, Traditio 5 (1947), 
pp. 59-77. 


Melania cea Tânără (cca 385-439) 


Sfânta Melania cea Tânără a fost 
o aristocrată romană foarte bogată. 
Dorinţa sa din tinereţe de a fi o 
fecioară ascetă a fost zădărnicită 
de părinţii ei (tatăl său era un copil 
atunci când Melania cea Bătrână 
l-a lăsat în grija altora, alegând să 
ducă o viaţă ascetică în Palestina). 
Prin urmare, s-a căsătorit, însă, la 
scurtă vreme, l-a convins pe soţul 
ei, Pinianus, să adopte stilul de 
viaţă ascetic și astfel au devenit 
patroni darnici ai bisericilor și ai 
asceţilor. Întocmai precum bunica 
sa, Melania a călătorit în Răsărit, 
numai că alături de soțul ei. Au 
fugit din Italia în timpul invaziei 
goților şi, în 410, s-au stabilit cu 

alți refugiați pe proprietăţile lor 
din Africa de Nord, întemeind 
două mănăstiri la Thagaste, unde 
s-au împrietenit cu Augustin. În 
417, s-au mutat în Palestina și au 
locuit împreună cu Ieronim la Bet- 
leem. După moartea lui Pinianus, 
în 431, Melania și-a întemeiat pro- 
pria mănăstire pe Muntele Măsli- 
nilor, lângă cea ctitorită de bunica 
sa (Melania cea Bătrână). A vizitat 
Constantinopolul înainte de moar- 
tea sa, petrecută la lerusalim, în 439. 
Preotul Gherontie, care a preluat 
egumenia mănăstirii ctitorită de 
Melania, a scris la scurtă vreme o 
istorie a vieţii acestei cuvioase femei. 


E.A. Clark, The Life of Melania the 
Younger: Introduction, Translation, and 
Commentary (New York, 1984). 


Meletie al Antiohiei (m. 381) 


Meletie a fost unul dintre cei 
mai importanţi teologi niceeni de 
la începutul secolului al IV-lea dar, 
de asemenea, și un „semn de împo- 
trivire” care a provocat multă di- 
sensiune în rândul niceenilor şi a 
stingherit coeziunea comunității 
niceene până către sfârșitul seco- 
lului. Şi-a început cariera biseri- 
cească în 360, ca episcop al Sevas- 
tiei, sprijinit inițial de arieni, însă, 
după ce a fost transferat la Antio- 
hia, a trecut cu totul de partea fac- 
ţiunii niceene, iar cuvântarea sa 
inaugurală (în care tâlcuia Prov. 
8, 22 conform teologiei niceene) a 
dus la demiterea sa imediată de că- 
tre împăratul Constanțiu. A putut 

să se întoarcă totuşi la Antiohia 
în 362, deși a fost exilat din nou, 
între 365-366 şi 371-378. Meletie 
și-a atras dușmănia de durată a 
facțiunii ariene și nu a putut nicio- 
dată să câștige încrederea deplină a 
tuturor niceenilor, în special a lui 
Atanasie, a cărui ostilitate față de 
el (o antipatie reciprocă) s-a trans- 
mis și în Apus. Meletie a beneficiat 
de o puternică susținere în Capa- 
docia și în mare parte a diocezei 
Antiohia, în special în ultimii săi 
ani, sprijinit venit din partea gene- 
raţiei de frunte a teologilor niceeni 
mai tineri precum Diodor, Vasile 
al Cezareei, Grigorie al Nyssei şi 
Grigorie din Nazianz. Împreună 
cu Eusebiu al Samosatei, Meletie 
a fost un mentor foarte respectat al 
generaţiei neoniceene. Facţiunea 
proapuseană din Antiohia, încă 
atașată de amintirea episcopului 
său (niceean) precedent, Eustațiu, 
a aranjat lucrurile pentru hiroto- 
nirea, în 362, a unui antiepiscop 
niceean, Paulin, care era sprijinit de 
apuseni. Această așa-numită schis- 
mă meletiană (a nu fi confundată 
cu schisma melitiană din Egipt; vezi 
Melitie din Lycopolis) a tulburat 
foarte mult unitatea ecumenică a 
niceenilor și a împiedicat realizarea 
unei înțelegeri între Apus și Răsă- 
rit pentru mai bine de o generaţie. 
După moartea lui Valens în 378, 
Meletie i-a convocat pe niceeni 
într-un sinod la Antiohia, [sinod] 
care se va dovedi ulterior influent, 
și le-a trasat sarcina lui Diodor și 
celor doi Grigorie să fie vârful de 
lance al unei mișcări care va duce 

în cele din urmă la Sinodul Con- 
stantinopol I (381), triumful defi- 
nitiv al cauzei niceene, pus în prac- 
tică de Teodosie. Meletie a fost pre- 
şedintele Sinodului din 381, însă 
a murit în primele săptămâni ale 
şedinţelor sinodale, preşedinţia tre- 
când la Grigorie din Nazianz. Agi- 
tația neîntreruptă asupra chestiunii 
privind soluţionarea schismei mele- 
tiene a fost cea care l-a determinat 
pe Grigorie să-şi dea demisia din 
funcția de preşedinte al Sinodu- 
lui în 381. 


R.P.C. Hanson, The Search for the 
Christian Doctrine of God (Edinburgh, 
1988), cap. 20; W.A. Jurgens, „A Letter 
of Meletius of Antioch”, HTR 53 (1960), 
pp. 251-260; J.A. McGuckin, St. Gre- 
gory of Nazianzus: An Intellectual Bio- 
graphy (New York, 2001). 


Melitie [/Meletie] din Lycopolis 
(fL. la începutul secolului al IV-lea) 


Melitie din Lycopolis a fost un 
preot al Bisericii alexandrine, care 
a adoptat o concepție rigoristă de- 
spre reprimirea creştinilor care se 
lepădaseră de Hristos în timpul 
persecuțiilor dintre 303-311 şi, drept 
urmare, a renunţat să se mai su- 
pună episcopului său, Petru al Ale- 
xandriei. A fost depus de un sinod 
egiptean în anul 306 și a provocat 
o mișcare schismatică a clerului, 
care a dăinuit în timpul păstoririi 
succesorilor lui Petru, Achillas și 
Alexandru. Alexandru a prezen- 
tat chestiunea spre soluționare la 


321 


Sinodul Niceea 1 (325), fapt care a 
permis clerului hirotonit de Melitie 
(în documente apar 28 de hore- 
piscopi sau episcopi de ţară) să 
îşi continue slujirea ca cler înce- 
pător subordonat lui Alexandru, 
însă l-a privat pe Melitie de sta- 
tutul de episcop. Când Atanasie 
a fost ales pe scaunul Alexandriei 
(328), schisma a fost reînnoită dato- 
rită încurajărilor venite din partea 
lui Eusebiu al Nicomidiei, unul 
dintre fruntașii arieni ai acelei pe- 
rioade, care spera ca aceasta va 
submina autoritatea lui Atanasie. 
Schisma a fost un permanent dis- 
confort pentru Atanasie și cauza a 
mai multe tentative de a-l depune 
sau exila. Treptat, melitienii au ajuns 
să fie văzuţi drept un instrument 
al politicii ariene, însă schisma a 
durat timp de mai multe secole și 
era încă un subiect de îngrijorare 
pentru Chiril al Alexandriei, în 
special în regiunile Egiptului de 
Sus. Schisma melitiană nu trebuie 
confundată cu schisma meletiană 
cauzată de hirotonirea necanonică 
a lui Paulin ca episcop rival al lui 
Meletie al Antiohiei, petrecută în 
aceeași perioadă. 


W. Telfer, „St. Peter of Alexandria 
and Arius”, AB 67 (1949), pp. 117-130; 
idem, „Meletius of Lycopolis and Episco- 
pal Succesion in Egypt”, HTR 48 (1955), 
pp. 227-237; R. Williams, „Arius and 
the Melitian Schism”, JTS n.s. 37 (1986), 
pp. 35-52. 

Meliton de Sardis (m. cca 190) 


Unul dintre episcopii din Asia 
Mică, care a aparținut grupului 
cvartodecimanilor (cei care sărbă- 
toreau Paştele în a 14-a zi a lunii — 
14 Nissan - fără a ţine cont de du- 
minică) (vezi Irineu). Într-o mărtu- 
rie timpurie, el este descris drept 
„una dintre marile lumini ale Asiei”. 
Singura lucrare care a supravie- 
ţuit de la el a fost redescoperită în 
1932, o predică Despre Paşte, dar 
se spune că a scris în total șapte- 
sprezece cărţi, abordând teme va- 
riate de apologetică (către împă- 
ratul Marcus Aurelius), exegeză 
biblică (o discuţie asupra Cărţii 
Apocalipsei) şi liturgică. A călă- 
torit ca pelerin în Țara Sfântă (este 
primul creștin despre care se știe 
că a întreprins un astfel de peleri- 
naj) pentru a dobândi o înţelegere 
mai profundă despre locurile unde 
au fost săvârşite pentru prima dată 
faptele mântuirii creștine (vezi so- 
teriologie). A dorit, de asemenea, 
să dobândească informaţii precise 
despre cărțile care formează „Ve- 
chiul Testament” (şi în acest caz, 
Meliton este primul scriitor creştin 
care a folosit acest termen). Predica 
sa Despre Paşte dezvăluie o concep- 
ţie vie despre dumnezeirea lui Hris- 
tos şi este virulent centrată împo- 
triva obiecţiilor iudaice împotriva 
creștinismului. Această lucrare este 
un bun exemplu de exegeză tipolo- 
gică. Episoadele Paștelui evreiesc 
îşi găsesc toate împlinirea în taina 
răscumpărătoare a lui Hristos. 


L.H. Cohick, The Peri Pascha Attri- 
buted to Melito of Sardis: Setting, Pur- 

pose, and Sources (Brown Judaic Studies; 
Providence, R.I., 2000); S.G. Hall, 
Melito of Sardis: On Pascha and Frag- 
ments (Oxford, 1979); F.W. Norris, „Me- 
lito's Motivation”, ATR 68 (1986), pp. 
16-24; A. Stewart-Sykes, The Lamb's 
High Feast: Melito, Peri Pascha, and the 
Quarto-Deciman Paschal Liturgy at Sar- 
dis (Leiden, Olanda, 1998). 


Mesalieni vezi Macarie cel Mare II 
(Pseudo-Macarie) 


Milenarism vezi Hiliasm 


Milostenie 


Un termen colectiv pentru darul 
de hrană, bani sau pentru ajutarea 
în general a celor aflaţi în necazuri, 
dar făcut pentru slava lui Dumne- 
zeu sau din milă (termenul grec 
pentru milostenie: eleemosyne). În 
întreaga Scriptură se susține că mi- 
lostenia este un semn al fidelității 
față de Legământ (Is. 58, 6-12; Mt. 
6; 25, 34-45; lac. 2, 14-17). Din cele 
mai vechi timpuri, practica dona- 
ţiilor caritabile făcea parte din viața 
obișnuită a Bisericii (Fapte 11, 19-30; 
II Cor. 8, 1-15). Începând cu jumă- 
tatea secolului al II-lea, episcopii 
şi-au asumat îndrumarea lucrării 
de întrajutorare (unul dintre moti- 
vele pentru care această îndato- 
rire a sporit în însemnătate), iar 
treptelor de diaconi şi văduve le-a 
fost încredinţată sarcina distribuirii. 
În unele biserici mai mari, aceasta 
însemna un efort social conside- 
rabil. Orfanii, prizonierii, bolna- 
vii, sclavii și călătorii se numărau 
printre beneficiari. Rugăciunea, 

postul şi milostenia erau, în ge- 
neral, considerate a fi practici prin 
care se cerea ca Dumnezeu să-i mi- 
luiască pe cei care le îndeplineau 
şi erau formele standard de prac- 
tică penitenţială a creştinismului 
primar, în favoarea căreia se pleda 
şi în Didahia (15.4). Păstorul lui 
Herma consideră interdependenţa 
săracilor și a bogaţilor, în ceea pri- 
veşte mântuirea lor, ca fiind com- 
parabilă cu modul în care vița de 
vie are nevoie de ulm să o spri- 
jine (Păstorul lui Herma, Alegoria a 
2-a) (vezi Avere). Ciprian (secolul 
al III-lea) a dedicat milosteniei un 
întreg tratat (De opere et eleemosynis) 
şi după secolul al IV-lea, odată cu 
oportunităţile sporite pentru lucra- 
rea publică de întrajutorare ale 
erei constantiniene, multe predici 
patristice au început să susțină un 
efort mai sistematic al Bisericii pen- 
tru donațiile caritabile. Grigorie din 
Nazianz a rostit o faimoasă „Pre- 
dică despre săraci” (Or. Orat. 14), 
care a fost una dintre primele omi- 
lii ce a detaliat motivul pentru 
care milostenia ar trebui făcută în 
termeni de dreptate față de săraci, 
de vreme ce cel mai nenorocit om 
de pe pământ (se referea la leproși 
şi pleda pentru strângerea de fon- 
duri pentru construirea unui le- 
prosarium în Cezareea) era icoana 
lui Dumnezeu pe pământ şi avea 
statut egal cu oricare altă ființă ome- 
nească (o idee nu foarte acceptată 
în Antichitate, păgână sau creștină, 
unde multe concepții se învârteau 
în jurul ideii că bolnavii și suferinzii 
erau „blestemați de Dumnezeu”). 

În perioada patristică clasică, pe 
măsură ce apelurile retorice mobi- 
lizatoare pentru milostenie deve- 
neau din ce în ce mai mult un ele- 
ment al predicii episcopale, orga- 
nizarea lucrării de întrajutorare a 
Bisericii a crescut, iar în epoca 
bizantină şi după ea, stabilimen- 
tele bisericeşti pentru bolnavi, pen- 
tru leproşi, pentru orfani și nevoiaşi 
au devenit o componentă obișnuită 
a vieţii bisericilor din marile orașe. 
Părinţii Capadocieni, împreună cu 
Ambrozie, Hrisostom şi Augustin 
sunt printre cei mai elocvenţi Pă- 
rinţi ai Bisericii în susținerea milos- 
teniei, atât ca doxologie a lui Dum- 
nezeu, cât și ca un gest de dreptate 
milostivă. 


D. Constantelos, Byzantine Philan- 
thropy and Social Welfare (New Bruns- 
wick, N.]., 1968); L. Giordani, The Social 
Message of the Early Church Fathers 
(Paterson, N.]., 1944); A. Guillaume, 
Riches et Pauvres dans I' Eglise ancienne 
(Paris, 1962); J.A. McGuckin, „The 
Vine and the Elm Tree: The Patristic 
Interpretation of Jesus' Teaching on 
Wealth” în The Church and Wealth (Stu- 
dies in Church History 24; Oxford, 
1987), pp. 1-14; P. Phan, Social Thought 
(Message of the Fathers of the Church 
20; Wilmington, Del., 1984); B. Ram- 
sey, „Almsgiving in the Latin Church: 
The late Fourth and the Early Fifth 
Centuries”, TS 43 (1982), pp. 226-259. 


Minucius Felix 


Apologet de la sfârşitul secolu- 
lui al II-lea și începutul secolului al 
III-lea, Minucius Felix a fost un retor 

latin nord-african care a compus 
un dialog intitulat Octavius, ce de- 
scrie o conversaţie între un creștin, 
Octavius, și un respondent păgân, 
Caecilius (din Cirta, Numidia, ora- 
șul din care se va naște ulterior 
Lactanțiu). Lucrarea se adresa citi- 
torilor păgâni de convingere stoică 
şi, deşi evită majoritatea referin- 
ţelor la Scriptură sau la practica 
Bisericii, susține puternic cauza 
superiorității creştinismului, prin 
raționalitatea sa (Lactanţiu a luat 
multe dintre atacurile sale ulteri- 
oare asupra absurdităţii cultului 
păgân de la Minucius), integritatea 
morală, monoteismul universal şi 
faptul că admite existenţa provi- 
denţei divine și nemurirea sufle- 
tului. Este discutabil dacă Tertu- 
lian s-a folosit de Octavius sau 
Minucius însuși a împrumutat din 
Apologia lui Tertulian, însă este 
evident faptul că aceste scrieri pre- 
zintă similarități. La sfârșitul lui 
Octavius, Caecilius se declară el în- 
suşi convins de argumentele aduse 
în favoarea Bisericii şi doreşte să 
devină creştin. Lucrarea este un 
indiciu despre optimismul energic 
care caracteriza creştinismul nord- 
african în acea perioadă. 


H.). Baylis, Minucius Felix and His 
Place Among the Early Fathers of the 
Latin Church (Londra, 1928); G.W. 
Clarke, „The Literacy Setting of the 
Octavius of Minucius Felix”, JRH 3 
(1965), pp. 195-211; idem, „The Histo- 
rical Setting of the Octavius of Minu- 
cius Felix”, JRH 4 (1967), pp. 267-286. 

Minune 


Cuvântul derivă din latinescul 
miraculum, care denumește un lu- 
cru minunat și prezintă o asemă- 
nare semantică apropiată de cu- 
vântul care predomină în Noul 
Testament și în greaca bisericească 
de mai târziu: thauma, sau minune 
(care stârneşte uimirea). Scopul ini- 
ţial al acestor cuvinte, așa cum erau 
ele întrebuințate în creştinismul 
primar, a fost cel de a arăta că o 
„minune” este un semn dat mar- 
torului sau părtașului pentru a-i 
arăta că Dumnezeu este prezent 
lucrător printre oameni. Așadar, 
sensul creştin al minunii a avut 
iniţial un scop, o semnificație care a 
făcut loc unui alt scop, nu doar cel 
de a prezenta minunea ca atare. 
Pentru Biserică, forma arhetipală 
a unei povestiri despre săvârşirea 
unei minuni a fost stabilită de re- 
latările Evangheliei despre faptele 
minunate ale lui lisus. Învățătu- 
rile, exorcismele, vindecările și în- 
vierea morților înfăptuite de lisus 
sunt toate prezentate în relatările 
evanghelice drept fapte de putere 
care provocau uimirea (thauma) asu- 
pra privitorilor și adesea năștea în- 
trebarea: „Cine este, oare, Acesta?” 
(Mc. 4, 41). În scrierile patristice 
de mai târziu, chestiunea minuni- 
lor este abordată în două moduri. 
În primul mod, „semnul minunat” 
este abordat mai mult în maniera 
unei acțiuni care contrazice legile 
lumii şi mai puţin în maniera unei 
simţiri a prezenţei lui Dumnezeu 
în comunitatea de credinţă. În cel 
de-al doilea mod, minunea ajunge 

să fie abordată în principal ca „do- 
vadă” a statutului divin al lui lisus 
(ca manifestare a puterii Sale supra- 
fireşti), ca vehicol hristologic. Aceas- 
tă abordare este legată de întrebu- 
ințarea neo-testamentară (căci deja 
evangheliştii dezvăluie un motiv 
hristologic), însă marchează, de 
asemenea, o abatere: căci lisus a 
dorit ca minunea să fie un semn al 
Împărăției și un aspect incidental 
al autorităţii Sale (exousia), în timp 
ce teologii creștini de mai târziu 
o interpretează ca fiind un indiciu 
al unicităţii persoanei Sale. În pe- 
rioada apostolică, dar şi în peri- 
oada patristică ulterioară, nu a fost 
exprimată nici o îndoială cu privire 
la capacitatea lui Iisus de a săvârși 
fapte minunate. Ele nu au fost ex- 
plicate nici măcar atunci când au 
fost interpretate simbolic de comen- 
tatorii biblici alegorici. Astfel, atunci 
când Tertulian susține că vinde- 
carea orbului de către lisus este 
un simbol al luminării poporului 
evreu prin EI (Împotriva lui Mar- 
cion 4, 36, 13), el nu vrea să sugereze 
că vindecarea nu s-a produs în 
realitate. Alegorismul simbolic a 
existat în armonie alături de o ac- 
ceptare unanimă a minunilor (thau- 
mata) săvârşite de lisus. Încă din 
perioada apostolică, exista aștepta- 
rea ca faptele puternice ale Dom- 
nului să fie reiterate în viaţa Bise- 
ricii (cf. In 14, 12; II Cor. 12, 12; Rom. 
5, 19), iar cartea Faptelor Aposto- 
lilor este plină de relatări despre 
validarea propovăduirii apostolice 
prin săvârşirea continuă a „lu- 
crărilor cu putere”. Biserica era 
foarte preocupată ca minunile să 

nu fie confundate cu magia, nu 
mai puțin din cauza pedepselor 
legale periculoase care însoțeau 
acea asociere. În Antichitate, în 
opinia celor din afara Bisericii, mi- 
nunile lui lisus nu erau atât negate 
(deși unii precum Celsus puneau 
la îndoială mărturia firavă în fa- 
voarea Învierii), cât atribuite magiei 
de joasă speţă. A existat o oarecare 
reflecţie patristică tardivă asupra 
problemei minunii și abrogarea legii 
naturale, deși nu amplă. Augus- 
tin (Despre interpretarea literală a 
Facerii 6, 13, 24) sugera că minu- 
nile nu erau atât de mult fapte care 
contraziceau legile naturale (insti- 
tuite de Dumnezeu Însuşi), ci mai 
degrabă fapte care contraziceau ceea 
ce oamenii ştiau despre legile natu- 
rale, în perspectiva lor limitată asu- 
pra realității (vezi har, fire). În se- 
colul al IV-lea deja, asocierea mi- 
nunilor cu modelul standard al 
evanghelizării creștine decrescuse 
considerabil (la început, exorcis- 
mele și vindecările fuseseră parte 
ale propovăduirii kerygmatice), ba 
chiar atât de mult, încât Ioan Hri- 
sostom încearcă să explice lipsa de 
fapte minunate din Biserica timpu- 
lui său, sugerând că acestea au fost 
necesare doar pentru perioada ex- 
pansiunii misionare, nu și pentru 
perioada în care Biserica era înte- 
meiată. Un interes mare și neînce- 
tat față de acest fenomen este măr- 
turisit din abundență în numeroa- 
sele hagiografii (vieţi ale sfinților) 
care au apărut începând cu secolul 
al IV-lea şi până la sfârșitul peri- 
oadei patristice. Minunile sfinți- 
lor bărbaţi și femei, precum cele 

relatate în cartea lui Chiril din 
Schitopolis, Vieţile monahilor din Pa- 
lestina, arată o preocupare atentă de 
a corela faptele sfinţilor cu cele ale 
lui lisus relatate în Evanghelii. Mi- 
nunile erau tot mai mult aştep- 
tate de la sfinți, morți sau vii, în 
ultimul caz, de la moaștele lor. În 
hagiografiile scrise începând cu se- 
colul al VII-lea (schimbarea poate 
fi observată la Grigorie cel Mare 
în Dialoguri 1, 1-5), elementul mi- 
raculos sporeşte şi devine tot mai 
mult „extraordinar”. Chestiuni pre- 
cum mijlocirea pentru a preveni 
dezastrele naturale sau invocarea 
vindecărilor însă nu au fost nicio- 
dată transferate domeniului mira- 
culosului extraordinar din concep- 
ţia creştină, ci au fost păstrate în 
trăirea de zi cu zi a Bisericii și sunt 
menţionate în rugăciunile de vin- 
decare din cărțile de slujbă. Acesta 
este un aspect al faptului că peri- 
oada patristică nu a uitat deplin 
niciodată semnificația originală a 
miraculum-ului de semn reglemen- 
tar (validator) al propovăduirii Îm- 
părăţiei, că este un memento al 
minunării de prezenţa simțită a 
lui Dumnezeu printre bărbaţi şi 
femei: o prezenţă care este fără în- 
doială minunată în sine, fără însă 
a fi privită ca un aspect contradic- 
toriu al vieţii fireşti, ci mai de- 
grabă o împlinire a unei vieţi deja 
transfigurate. 


P. Brown, The Cult of the Saints: 
Its Rise and Function în Latin Christi- 
anity (Chicago, 1981); R.M. Grant, 
Miracle and Natural Law in Graeco- 
Roman and Early Christian Thought 

(Amsterdam, 1952); J.A. Hardon, 
„The Concept of Miracle from St. 
Augustine to Modern Apologetics”, 
TS 15 (1954), pp. 229-257; H. Hen- 
drikx, The Miracle Stories of the Synop- 
tic Gospels (Londra, 1987); H.C. Kee, 
Miracle în the Early Christian World 
(New Haven, Conn., 1983); Cyril of 
Scythopolis: Lives of the Monks of Pal- 
estine, trad. R.M. Price (Kalamazoo, 
Mich., 1991). 


Mir 


Cuvântul (derivat din grecescul 
chrio, a unge) este cel mai adesea 
întâlnit în Apus pentru a desemna 
uleiul sfânt făcut dintr-un ames- 
tec din ulei de măsline, balsam și 
(cel puţin în Biserica Răsăriteană) 
plante aromate. În Biserica Greacă 
[Ortodoxă], termenul folosit este 
myron. Întrebuinţarea mirului în 
ritualul Botezului este atestată încă 
din vremea lui Tertulian şi majo- 
ritatea comentatorilor liturgici din 
secolul al IV-lea (Chiril al Ierusa- 
limului, Leodoret, Ambrozie) îl aso- 
ciază simbolic cu ritualul ungerii 
preoților și regilor în Vechiul Testa- 
ment, ritual împlinit în preoția îm- 
părătească dăruită de Duhul Sfânt 
credincioşilor luminaţi. În Biseri- 
cile Ortodoxă şi Catolică, el este 
folosit pentru ungerea celui nou- 
botezat, dăruind „pecetea Duhului”. 
Ortodoxia foloseşte, de asemenea, 
mirul pentru a-i unge pe creștinii 
care s-au lepădat de credinţă și care 
se pocăiesc sau pe creştinii bote- 
zați valid în altă confesiune și care 
intră în Biserica Ortodoxă în calitate 
de convertiți adulţi. În Bisericile 

Catolice apusene, este întrebuințat 
pentru același scop simbolic la con- 
firmare. Atât în Răsărit, cât şi în 
Apus, mirul este folosit pentru sfin- 
ţirea bisericilor şi altarelor sau în 
ungerea monarhilor creștini. Doar 
în Apus se foloseşte la hirotonirea 
preoţilor (ungerea mâinilor). În 
Bisericile Apusene, toţi episcopii 
eparhioţi au dreptul de a sfinţi 
mirul (canonul 3 al Sinodului de 
la Cartagina, secolul al IV-lea). De 
obicei, este făcut în Joia Verde, la 
Misa de dimineaţă. În Biserica 
Ortodoxă, dreptul de a sfinţi mi- 
rul este rezervat numai patriar- 
hului sau conducătorului bisericii 
autocefale. Fiecare preot de paro- 
hie din creștinismul răsăritean păs- 
trează mirul într-un loc anumit 
în altarul sau sanctuarul bisericii. În 
Apus, mirul este, de obicei, păstrat 
într-un depozitar ferit, în sacristie. 


M. Dudley și G. Rowell, ed., The 
Oil of Gladness: Anointing in the Christian 
Tradition (Londra, 1993); L.L. Mitchell, 
Baptismal Anointing (Alcuin Club Col- 
lection 48; Londra, 1966). 


Moarte 


În gândirea creştină, moartea 
este mai mult decât o simplă înce- 
tare a vieţii trupeşti pe pământ. 
Este o taină foarte încărcată cu sens 
eshatologic şi a fost dintotdeauna 
parte centrală a reflecției teolo- 
gice patristice despre Evanghelie. 
Scriitorii Vechiului Testament con- 
sideră, în mare măsură, moartea 
drept semnul fundamental pentru 

starea de creatură, cea mai mare 
slăbiciune a ființei umane (Ps. 6, 
5; 89, 48). Cea de-a patra Evan- 
ghelie ne prezintă o concepție creș- 
tină cu totul nouă, cum că Hristos va 
da ucenicilor Săi, în dar, „Viaţă” 
(n 11, 25). Pavel a stabilit tonul 
pentru cea mai mare parte a gân- 
dirii patristice despre „taina” morţii 
atunci când a descris moartea în 
termeni personaliști, ca un tiran 
care a capturat omenirea datorită 
rătăcirii omenirii în păcat (Rom. 
5, 12-14). Păcatul a fost o înrobire 
față de tiranul care a pretins moar- 
tea ca preţ (Rom. 6, 23). Dar bi- 
ruinţa lui Hristos asupra morții a 
eliberat omenirea și a redat posi- 
bilitatea vieţii prin taina Învierii 
(Rom. 6, 9; 1 Cor. 15, 26; 54-56). 
Mulţi scriitori patristici (în spe- 
cial Grigorie al Nyssei), pășind 
pe urmele acestei teme pauline, 
au văzut în relatările din Facerea 
despre faptul că Adam se plimba 
de mână cu Dumnezeu, drept o 
sugestie că moartea nu a fost nicio- 
dată parte a ființei omeneşti inițiale, 
ci mai degrabă una dintre pedepsele 
impuse de Dumnezeu din cauza 
păcatului lui Adam (În. Sol. 2, 23). 
Aşadar, pentru câţiva gânditori 
patristici importanţi, Adam a fost 
conceput inițial ca făptură nemu- 
ritoare care a pierdut această nemu- 
rire în urma deteriorării statutu- 
lui fiinţei sale cauzate de sclavia 
față de păcat. În De incarnatione, 
Atanasie a descris cum întoarcerea 
la contemplaţia divină ar putea res- 
taura chipul divin interior, fapt care, 
în schimb, ar putea reda oamenilor 

nemurirea. Restaurarea a fost în 
primul rând realizată de întrupa- 
rea Logosului Care, în trupul Său, a 
nimicit puterea morții și a pus 
capăt tiraniei stăpânitorului acestei 
lumi, care a ţinut prizonieră în- 
treaga omenire în legăturile morții 
și stricăciunii. Atanasie interpre- 
tează micșorarea fricii de moarte 
în rândul creştinilor ca pe un semn 
vital al acestei speranţe (De incar- 
natione 27, 2). Imnurile lui Roman 
[Melodul] din secolul al VI-lea, 
care celebrează biruința pascală a 
lui Hristos, întrebuințează imageria 
crucii străpungând acoperişul ia- 
dului, cu Satan şi Moartea (perso- 
nificată) întristaţi fiindcă Biruito- 
rul înviat eliberează sufletele drep- 
ţilor adormiţi din legăturile lor 
(mn despre biruința Crucii). Imagi- 
nea este exprimată în icoanele ul- 
terioare ale Învierii, în care Hris- 
tos sfărâmă porţile iadului și îi 
ridică din mormintele lor pe Adam 
şi Eva. Din cele mai vechi timpuri, 
creștinii au arătat o grijă deose- 
bită pentru cel mort (vezi înmor- 
mântare) şi, de asemenea, s-au ară- 
tat preocupaţi de rugăciunea pen- 
tru o stare mai bună a celui mort; ei 
ştiau că această practică era una 
nouă, care nu avea prea multe baze 
scripturistice (Tertulian, Coroana 
4, 1; cf. II Mac. 12, 40-45). Rugă- 
ciuni deosebite erau rostite de Bi- 
serică, o dată pe an, în „ziua ador- 
mirii” [morţilor], pe care creştinii 
din secolul al II-lea o cinsteau deja 
ca prilej de comemorare în loc de 
sărbătorire obişnuită a „zilei de naş- 
tere” (vezi Tertulian, Coroana 3, 3; 

Îndemn la feciorie 11, 1; Monogamie 
10, 1). Ospeţele creştine (refrigeria) 
în amintirea celor morţi au con- 
tinuat pentru foarte mult timp, în 
ciuda unor nemulțumiri expri- 
mate de clerici; mare parte dintre 
aceste ospeţe aveau o nuanţă de 
petrecere după cum arată multe 
fresce din catacombe. Una dintre 
ideile dominante ale atitudinii creş- 
tine față de moarte este nădejdea 
în înviere (In 6, 40) şi nădejdea în 
puterea pomenirii (anamnesis): pu- 
terea Bisericii de pe pământ, care se 
roagă pentru cei morţi; nădejdea 
că Domnului înviat ia aminte și 
poartă în continuare de grijă de 
toţi ucenicii Săi, vii sau morți. Așa 
cum lisus a afirmat, cu referire la 
cinstita pomenire a patriarhilor 
din vechime, „Dumnezeu nu este 
Dumnezeul celor morţi, ci a celor 
vii” (Mc. 12, 27). 


E. Lash, trad., St. Romanos: On the 
Life of Christ (Kontakia) (Londra, 1997); 
H.M. Luckock, After Death: An exami- 
nation of the testimony of primitive 
times respecting the state of the faithful 
dead, and their relationship to the living 
(New York, 1886); F.S. Paxton, Chris- 
tianizing Death: The Creation of Ritual 
Process in Early Medieval Europe (Lon- 
dra, 1990). 


Moaşte 


Termenul de moaşte (în latină: 
reliquae, în greacă: leipsanta) era 
aplicat rămășițelor pământeşti ale 
sfinților după moartea lor, precum 
şi materialelor care au aparținut 
unor persoane sfinte şi au fost 

într-un contact regulat cu acestea, 
bunăoară hainele. Și lucrurile care 
veneau în atingere cu moaștele 
unui sfânt erau prețuite (în latină: 
brandea), acestea din urmă fiind 
adesea purtate în cruciulițele din 
jurul gâtului (un loc preferat și pen- 
tru purtarea pământului adus din 
Țara Sfântă). În Biserica Latină, ele 
au ajuns să fie numite „moaște de 
rangul al doilea”. Dintre moaștele 
creștine, cea mai importantă era 
crucea Domnului, pe care tradiţia 
mai târzie a asociat-o cu sfânta 
Elena, mama lui Constantin, care 
a vizitat Ţara Sfântă în 326. Epoca 
lui Constantin a asistat la răspân- 
direa rapidă a cultului moaștelor 
în Biserică, deşi practica venerării 
trupurilor martirilor (care este pro- 
babil la originea practicii creştine 
a cinstirii moaştelor) a fost stator- 
nicită cu mult înainte de secolul 
al IV-lea. După pacea Bisericii, la 
încheierea persecuțiilor, ridicarea 
de altare ale sfinţilor și dorinţa bi- 
sericilor de a avea astfel de altare 
a dus la o veritabilă explozie a 
semnificației moaștelor. Curând, va 
fi ceva obişnuit (obligatoriu după 
secolul al VIII-lea şi încă este ast- 
fel pentru Biserica Greacă și cea 
Latină) ca fiecare altar din fiecare 
biserică să aibă moaşte de sfinţi în 
el. Creștinismul timpuriu vedea 
în povestea proorocului Ilie un 
precedent biblic pentru cultul moaș- 
telor. Haina lui ajunsese la Elisei, 
transmițându-i acestuia și puterea 
de a săvârşi minuni şi de a proo- 
roci (III Reg. 2, 14), iar osemintele 
lui Elisei aveau şi ele puterea de 

a învia morții (IV Reg. 13, 21). Un 
cult al moaștelor Apostolului Pavel 
(al batistei acestuia) se observă chiar 
în Faptele Apostolilor (19, 12). 
Religia elenistică cunoștea ceva 
similar în cultul marilor eroi, ale 
căror morminte (cum ar fi cel al 
lui Tezeu de la Atena) erau soco- 
tite a avea puteri vindecătoare. Eu- 
sebiu al Cezareei (Istoria bisericească 
1, 8, 6, 7) spune că de multe ori a 
trebuit să-i lămurească pe păgâni 
că martyria creştine nu erau doar 
versiuni ale venerării eroilor, unde 
adepţii ofereau onoruri morților. 
Dar pericolul ivirii acestei greșeli 
printre păgânii din vremea lui nu 
îl împiedica de la practica litur- 
gică a cinstirii martirilor. În ge- 
neral totuşi, civilizaţia elenistică 
(faptul e cu certitudine adevărat 
despre cultura romană) privea cu 
oroare la noţiunea de sărutare a 
osemintelor celor morți, socotind-o 
o practică spurcată. Împăratul Iu- 
lian Apostatul glumea pe seama 
preocupării creştine pentru moaș- 
tele sfinților, numind bisericile „osu- 
are” (cf. Chiril al Alexandriei, Îm- 
potriva lui lulian 1, 6). Din aceste 
motive, dezmembrarea moaștelor 
(dăruirea unor părți către alte Bi- 
serici) a fost mai întâi practicată 
generații întregi în Bisericile Răsă- 
ritene, abia ulterior fiind acceptată 
în Apusul mai conservator. Una 
dintre primele dovezi ale preocu- 
pării pentru strângerea moaștelor 
de martiri vine din Martiriul lui 
Policarp (cca 156-157), scriere din 
secolul al II-lea care spune despre 
moaştele acestuia că sunt „mai 

cinstite decât pietrele prețioase şi 
mai scumpe decât aurul”. Se cre- 
dea că martirii au o atât de mare 
putere de mijlocire divină, încât 
mulți creștini voiau să fie înmor- 
mântaţi alături de ei, pentru a fi 
pregătiţi pentru ziua cea de pe 
urmă. Este o practică ce se poate 
observa în orientarea vechilor ci- 
mitire creştine, oriunde sunt pre- 
zente morminte de sfinți. Au exis- 
tat și voci care i s-au opus. Origen, 
bunăoară, deşi susţinea cu tărie 
puterea cerească a martirilor, nu 
era dornic să încurajeze cultul li- 
turgic al moaștelor lor. Remarcile 
lui de dezaprobare la adresa aces- 
tui cult arată deja că el era predo- 
minant și în Biserica din Cezareea 
secolului al III-lea, doar că Ori- 
gen, cel puţin, îl vedea potrivit 
doar pentru ignoranți (cf. Origen, 
Exhortaţie la martiriu, 30). Sinodul 
de la Gangra, din secolul al IV-lea, 
i-a anatemizat pe cei care „dispre- 
ţuiesc cinstirea moaștelor”, ceea ce, 
din nou, nu e doar o mărturie a 
ascensiunii cultului, ci arată toto- 
dată că exista şi o oarecare re- 
zistență. Una dintre cele câteva ne- 
mulțumiri la adresa abuzurilor 
bisericești exprimate de Vigilan- 
tius din Toulouse, în secolul al V-lea, 
se referă la venerarea moaștelor, 
în care (dacă îi dăm crezare lui 
Ieronim) el vedea o renaștere a 
idolatriei. leronim i-a aplicat o mus- 
trare atât de severă în lucrarea lui 
Împotriva lui Vigilantius (406), încât 
puţine glasuri de protest s-au mai 
ridicat în era patristică pe acest su- 
biect. Mulţi scriitori din această 

perioadă încep să menționeze moaş- 
tele ca pe ceva obișnuit şi la mare 
preţ atât în Biserica Răsăriteană, 
cât și în cea Apuseană (cf. Teodoret, 
Epistole 131, 145; Paulin de Nola, 
Epistole 32, 17). În Biserica Latină, 
înainte de jefuirea Constantinopo- 
lului din 1204, când mii de moaşte 
transportabile s-au împrăștiat în 
Apus, venerarea moaștelor a fost în 
general tombală, adică rămășițele 
erau găzduite în altar sau în mor- 
mântul sfântului. După cea de-a 
patra cruciadă, a devenit mai răs- 
pândită practica venerării relicva- 
riilor portabile. Această din urmă 
practică fusese întotdeauna una 
obişnuită în lumea bizantină. Aici, 
după criza iconoclastă din secolul 
al VIII-lea şi al IX-lea, venerarea 
moașştelor slăbise considerabil îna- 
inte ca venerarea icoanelor să câş- 
tige popularitate, deşi ambele prac- 
tici sunt încă foarte evidente şi 
astăzi în Ortodoxie. Reflecția pa- 
tristică asupra semnificației moaș- 
telor a conchis în general că ele 
trebuie să fie venerate deoarece 
sfinții, cât au trăit pe pământ, au 
fost prieteni aparte ai lui Hristos, 
iar acum, după ce au trecut în slava 
cerească, trupurile lor pământești 
sunt anticipări sacramentale ale 
trupului de slavă pe care Hristos 
îl va da lor în cele din urmă. Între 
timp, ca martiri şi prieteni ai Lui, se 
crede că ei lucrează (ca și patronii 
lor cereşti) în folosul bisericilor 
lor aici, pe pământ. Anumiți teo- 
logi patristici (bunăoară Teodor 
Studitul, în secolul al IX-lea) au 
recurs şi la ideea îndumnezeirii, 

susținând că oasele sfinţilor sunt 
umplute de puterea sfințeniei pe 
care Sfântul Duh a lucrat-o în ei 
pe când trăiau și că aceasta este 
transmisă celor care se roagă cu 
credinţă înaintea lor. Ulterior, cei 
mai mulți teologi vor avea grijă să 
facă o deosebire, în ceea ce priveşte 
venerarea moaștelor între latreia 
şi douleia, între închinare și cin- 
stire (vezi Sinodul de la Niceea II). 
Prima (închinarea) e rezervată nu- 
mai lui Dumnezeu. A doua (cinsti- 
rea) poate fi acordată și sfinților lui 
Dumnezeu, prin sfintele moaşte. 
În secolul al VII-lea, Isidor al Se- 
viliei a sintetizat întreaga învăţă- 
tură despre moaște în De Ecclesiae 
Officiis (1, 25, 1-6). 


P. Brown, „Relics and Social Sta- 
tus in the Age of Gregory of Tours”, în 
Society and the Holy in Late Antiquity 
(Berkeley, Calif., 1982), pp. 222-250; 
idem, The Cult of the Saints: Its Rise 
and Function în Latin Christianity (Chi- 
cago, 1987); H. Lecrercg, „Reliques et 
reliquaires”, în F. Cabrol și H. Lec- 
rercg, ed., Dictionnaire d'Archeologie 
Chretienne et de Liturgie, vol. 14, pt. 2; 
Paris, 1948), col. 2294-2359. 


Modalism vezi Monarhianism 
Monahism vezi Ascetism 


Monarhianism (vezi și adopția- 
nism, Calist al Romei, Pavel din 
Samosata şi Valentin) 


Termenul este vechi (a fost în- 
trebuinţat prima dată de Tertulian 
în tratatul său clasic, în care ataca 
acest curent de gândire [Împotriva 

lui Praxeas 10, 1]). A cunoscut, de 
asemenea, o revigorare modernă, în 
special în analiza pe care [Adolf 
von] Harnack o face Bisericii pri- 
mare și este de obicei folosit pen- 
tru a descrie tendinţa teologică a 
două școli de teologie romană de la 
începutul secolului al II-lea. Monar- 
hianismul este una dintre primele 
încercări formale de a reconcilia un 
simţ profund al monoteismului 
biblic cu instinctul dezvoltat al Bi- 
sericii în divinitatea lui lisus. Jux- 
tapunerea celor două idei putea 
prezenta fie o problemă intelec- 
tuală majoră pentru Biserica pri- 
mară (în special pentru teologii 
preciși), fie nici o problemă (pentru 
evlavia populară, de exemplu). 
Putea, de exemplu, să nu fie o pro- 
blemă dacă divinitatea lui lisus era 
socotită de marea masă a crești- 
nilor ca având doar un înţeles ono- 
rific. În acea perioadă, atribuirea de 
cinstiri divine unui mare număr de 
oameni cu siguranţă nu era necu- 
noscută. O astfel de referință la 
lisus ca personaj divin va repre- 
zenta însă un elenism radical care 
cu greu putea ţine pasul cu sensul 
strict al unicităţii absolute a Dum- 
nezeului lui Israel. Considerarea 
divinității lui lisus drept ceva ce 
ţinea de întâietatea Sa spirituală în 
rândul oștirilor îngerești (numit, de 
exemplu, Marele Înger Cel mai 
înainte de veacuri al lui Dumnezeu) 
era o cale deja bătătorită, deja su- 
gerată în doctrina lui Filon din 
Alexandria despre Logos. Logosul 
putea fi considerat drept puterea 

îngerească de care Dumnezeu se 
folosea în actul de guvernare a 
lumii şi, într-adevăr, urmând acest 
filon (ajutaţi de literatura sapi- 
enţială a Vechiului Testament), 
teologii Logosului au găsit o cale 
folositoare pentru a-i ajuta în arti- 
cularea rolului lui Iisus în unitatea 
divină: ca mediator distinct al lui 
Dumnezeu, împodobit cu slava di- 
vină, dar totuşi nu identic cu Dum- 
nezeu Care L-a trimis. Problema era 
că toată această teologie subtilă 
de atribuire a unei asemănări de 
statut (putere, ființă sau slavă), în 
timp ce se afirma distincţia de per- 
soană (sau funcția sau rangul) era 
ceva care, până în acel moment, nu 
beneficia de nici o infrastructură 
lingvistică. Procesul de elaborare 
de către teologii creştini a unei 
teologii clare despre o Treime de 
persoane divine care sunt părtașe 
la aceeași fiinţă sau fire va dura 
până la sfârșitul secolului al IV-lea. 
În primele decenii ale secolului al 
II-lea, chestiunea era simultan mai 
simplă şi mai neprelucrată: Era 
lisus Dumnezeu? Dacă da, cum 
putea această mărturisire cultică să 
fie împăcată cu unicitatea Dumne- 
zeirii descrisă în credinţa biblică? 
În general, monarhianismul a în- 
cercat să răspundă la această pro- 
blemă subliniind unitatea lui Dum- 
nezeu ca putere unică (o monarhie). 
Teologii care au reprezentat această 
mișcare au fost grupaţi în două ca- 
tegorii. În prima categorie (mai in- 
fluentă) se aflau Noetus (cca 200), Sa- 
belie (începutul secolului al III-lea), 

Papa Calist (217-222) şi poate Pra- 
xeas, dacă ultimul nu este doar 
porecla lui Tertulian pentru Calist, 
fiindcă „praxeas” înseamnă „bă- 
gărețul”. Erau grupaţi în Roma și 
au avut o influență dominantă asu- 
pra chestiunilor Bisericii Romane 
aşa cum se poate vedea din modul 
în care Papa Calist considera apă- 
rarea cauzei monarhiene ca fiind 
pur și simplu păstrarea integrității 
străvechii tradiţii romane în fața 
inovațţiilor venite din partea teo- 
logilor Logosului (în special Ipolit). 
Tratatele lui Ipolit Împotriva lui 
Noetus şi Respingerea tuturor ere- 
ziilor (9, 1, 5-6) sunt centrate pe 
această chestiune. El considera că 
papa Calist nu era decât un igno- 
rant care își justifica lipsa de cu- 
noaştere în canonicitatea tradiției. 
Grupul lor a fost adesea numit al 
monarhienilor modaliști. Încercarea 
lor de a rezolva problema unici- 
tăţii și diversităţii în relația Tată- 
Fiu era bazată pe ideea că Tatăl era 
un mod distinct de operare a lui 
Dumnezeu Unul atunci când se 
manifesta către lume ca Creator. 
Fiul era un alt mod de operare al 
aceluiași Dumnezeu când se mani- 
festa către lume ca Mântuitor; iar 
Duhul Sfânt era a treia modalitate 
atunci când lucra în lume ca Sfin- 
ţitor. Tatăl, Fiul și Duhul sunt astfel 
toţi trei diferite chipuri „icono- 
mice” ale aceluiași Dumnezeu în 
diferite modalităţi ale experienţei 
mântuirii. Tertulian și Ipolit au fost 
printre primii teologi ai Logosului 
care au ridiculizat această încercare 

primitivă de a reconcilia unicita- 
tea cu o mărturisire a statului divin 
al lui lisus. Tertulian a ironizat în- 
treaga chestiune, numind-o „pa- 
tripassianism”, adică echivalentă 
cu învățătura că Tatăl a fost răs- 
tignit, de vreme ce El este sinonim 
cu lisus (Împotriva lui Praxeas 27-29). 
În schimb, monarhienii i-au numit 
pe teologii Logosului „diteiști”. Cel 
de-al doilea grup de monarhieni 
a încercat să atingă același scop, 
însă cu mijloace semnificativ dife- 
rite. Din acest grup făceau parte 
doi cărturari care locuiau în Roma 
anului 190 d.Hr., Teodot Cizma- 
rul și Teodot Bancherul [ho trape- 
zites], ucenicul său (cf. Ipolit, Res- 
pingerea tuturor ereziilor 7, 23-24). 
Ulterior, din acest grup avea să 
facă parte şi Pavel din Samosata 
(condamnat la un sinod din 268; 
cf. Eusebiu, Istoria bisericească 7, 
27-30) şi Artemon, contemporanul 
său, care se plângea că vechea tra- 
diție monarhian-adopţianistă fu- 
sese nimicită de teologia Logosu- 
lui (cf. Eusebiu, Istoria bisericească 
5, 28, 3). Aceşti teologi au susținut 
că divinitatea este una și de nedes- 
părţit, însă se manifestă în diferite 
moduri de acţiune în Hristos (de 
aici şi-au primit numele de monar- 
hieni dinamici), anume în înălțarea 
concretă a lui lisus din Nazaret la 
graniţa divinului („posedarea” Lui 
radicală de către puterea lui Dum- 
nezeu) pentru slujirea Sa pămân- 
tească, şi în exprimarea mult mai 
difuză a prezenţei puterii divine 
prin Duhul lui Dumnezeu care lu- 

crează în lume. lisus putea fi astfel 
numit „Dumnezeu” şi chiar adorat, 
conform cu tradiţia creştină, însă 
prin aceasta nu era confundat cu 
Dumnezeul suprem şi Tatăl. După 
moartea lui lisus, EI a fost înălțat la 
ceruri drept răsplată a credincio- 
şiei Sale. Însă „divinitatea dinăun- 
trul” lui Iisus a fost întotdeauna 
numai a Tatălui. Strict vorbind, nu 
exista o pluralitate de fiinţe divine, 
ci numai suprema Monarhie a Ta- 
tălui, care întrebuința diferite căi 
iconomice. Ambele şcoli de monar- 
hieni s-au lovit de o opoziție puter- 
nică din partea teologilor Logosu- 
lui (Tertulian, Ipolit, Clement din 
Alexandria şi Origen din Alexan- 
dria). În multe feluri, ei au avut 
rolul unei pietre de polizor pentru 
rapida evoluţie şi șlefuire a gân- 
dirii școlii Logosului din perioada 
sa de început. Teologia Logosului a 
înlocuit în curând monarhianis- 
mul şi, după sfârşitul secolului al 
II-lea, a pretins întâietate ca mod 
principal de gândire teologică în 
Biserică. Când lui Origen i s-a cerut 
să vorbească la un sinod din Arabia, 
la mijlocul secolului al III-lea, pen- 
tru a-l convinge pe Episcopul Hera- 
clides că poziţia sa monarhiană era 
eronată din punct de vedere teo- 
logic (Origen, Dialogul cu Hera- 
clides), succesul său a demonstrat 
soluționarea problematicii unităţii 
puterii divine din schema Logosu- 
lui despre deosebirea ipostaselor. 
Când Heraclides (monarhianul) a 
fost în cele din urmă de acord cu 
Origen (teologul Logosului) că Tatăl 

era Dumnezeu, iar Fiul era Dum- 
nezeu, dar exista doar o singură 
putere a Dumnezeirii în Ei, atunci 
scena a fost pregătită pentru elabo- 
rarea, în cursul secolului al IV-lea, 
a dogmei clasice despre Treime. 


H.]. Carpenter, „Popular Chris- 
tianity and the Theologians in the 
Early Centuries”, JTS 14 (1963), pp. 
294-310; ].N.D. Kelly, Early Christian 
Doctrines (Londra, 1978), pp. 115-126; 
G. la Piana, „The Roman Church at the 
End of the Second Century”, HTR 18 
(1925), pp. 201-277; G.L. Prestige, God 
in Patristic Thought (Londra, 1952). 


Monoenergism 


Termenul se referă la concep- 
ţia potrivit căreia unirea dinamică 
dintre firile divină și umană ale 
lui Hristos poate fi cel mai bine 
descrisă drept o problemă ce ţine 
de existența unei unice energii 
(activitate monoenergistică), în care 
Hristos Cel Unic, om și Dumnezeu 
în același timp, într-un mod ine- 
fabil și tainic, a acţionat în istoria 
omenirii într-o unică energie di- 
vino-umană. Abordarea era popu- 
lară în rândul a numeroși monahi 
bizantini din cauza potenţialității 
sale mistice și din cauza faptului 
că ea coincidea cu mare parte din 
„tonul” teologic al hristologiei lui 
Chiril al Alexandriei, aşa cum este 
ea exemplificată la Sinoadele de 
la Efes din 431 şi 449. A fost o teo- 
rie adoptată de administraţia bizan- 
tină a lui Heraclie sub Patriarhul 
Serghie, pentru a încerca o rezol- 
vare a marii schisme dintre calce- 

donieni și monofiziţii anticalce- 
donieni. S-a crezut că, dacă ideea 
unei uniri care implică „firile” drept 
termen cheie a fost evitată, ideea 
de energie (energeia) ca legătură 
comună putea soluţiona impasul 
hristologic în Biserica Răsăriteană. 
Acestei apropieri încurajate de îm- 
părat i s-a opus Sofronie, patriarhul 
Ierusalimului, şi Maxim Mărturi- 
sitorul, care au văzut în ea o încer- 
care mascată de a abandona semni- 
ficaţia Sinodului de la Calcedon 
(451). Sofronie a susținut că din fire 
(0usia) este derivat conceptul de 
viață-energie, nu din persoană (hy- 
postasis) şi astfel, dacă Hristos avea 
două firi, El trebuie, de asemenea, 
să aibă două energii: una umană 
şi alta divină. Prin urmare, mono- 
energismul era pur și simplu mono- 
fizitism sub o altă înfățișare. După 
ce a adoptat teoria la începutul lui 
630, împăratul a decis să interzică 
orice discuție asupra acestei con- 
cepţii când a devenit clar că Roma 
nu îi era favorabilă. Apoi şi-a în- 
dreptat speranţele către soluţia al- 
ternativă de a postula o singură 
voinţă în Hristos, un principiu al 
acțiunii morale și al intenționali- 
tăţii (ceea ce astăzi am numi con- 
ştiinţa spirituală). Din nou, această 
mișcare a fost susținută în speranța 
că acest nou termen central al vo- 
inţei (thelema) va elimina limbajul 
despre una sau două firi care pro- 
vocase atât de multă dezbinare. 
Această abordare (monotelism) nu 
a avut mai multe şanse de succes 
decât precedenta. Maxim Mărtu- 
risitorul a susținut chiar și mai 

răspicat că a nega umanitatea lui 
Hristos înseamnă a goli întregul 
scop al mântuitoarei iconomii a 
Întrupării, unde Hristos a adoptat 
o voinţă umană pentru a o vindeca 
şi mântui, de vreme ce în deplină 
cunoştinţă şi prin voinţă a căzut din 
har prima dată neamul omenesc. 
În 648, împăratul Constans al II-lea, 
deznădăjduit în cele din urmă de 
rezultatele planului anterior de 
apropiere, a emis un I1pos prin care 
interzicea în tot imperiul orice dis- 
cuție atât despre o singură voință 
unică, cât şi despre o lucrare unică. 
Drept răspuns, papa Martin a con- 
vocat un sinod la Lateran (Roma), 
în 649, unde a anatemizat atât doc- 
trina monotelită, cât şi îndrăzneala 
împăratului de a încerca să con- 
troleze dezbaterile teologice asupra 
credinţei. În schimb, împăratul a 
acţionat violent atât împotriva pa- 
pei, cât şi a lui Maxim Mărturisito- 
rul. Controversa nu a fost soluţio- 
nată până în 680-681, când Sino- 
dul VI Ecumenic (Sinodul de la 
Constantinopol III [680-681]) a 
condamnat și monoenergismul și 
monotelismul și a afirmat că, aşa 
cum Hristos a avut două firi, tot 
așa El a avut două voințe și două 
energii (omenească și divină), care 
erau în armonie și acord desăvâr- 
şit una cu cealaltă și care au oferit 
reciproc modelul și scopul dinamic 
la care să aspire toţi credincioșii: 
alinierea desăvârşită a vieţii ome- 
nești cu prezența și voinţa divină. 


L.D. Davis, The First Seven Ecu- 
menical Councils: Their History and 

Theology (Wilmington, Del., 1987); C. 
Laga, ed., After Chalcedon: Studies in 
Theology and Church History (Louvain, 
Belgia, 1985). 


Monofizitism [/ Monofizism] 


Termenul monofizitism (din 
grecescul „o fire”) desemnează con- 
cepția susținută de cei care res- 
pingeau teologia Sinodului de la 
Calcedon (451), concepţie ce in- 
sistă asupra a două firi desăvâr- 
şite (umană și divină), armoni- 
zate fără confuzie sau separație 
în persoana (divină) unică a lui 
Hristos. Așadar, fiindcă teologia 
calcedoniană era diofizită (două 
firi), prin implicaţie, cei din facțiu- 
nea rivală erau numiți „monofiziţi”. 
Mulţi calcedonieni, din trecut şi 
din prezent, au plecat în mod ero- 
nat de la ideea de bază a acestei 
rezumări ostile și mai degrabă sim- 
pliste a credinței oponentului lor 
pentru a concluziona că o astfel 
de fire unică a lui Hristos trebuie 
inevitabil să fie un hibrid sau o 
„fire amestecată” a divino-umani- 
tății. Consecința acestei fapte, ex- 
primată cu forţă în multe studii 
patristice timpurii, este că gândirea 
diofizită reprezintă claritate hristo- 
logică atunci când vorbește despre 
persoana divină unică a Logosu- 
lui întrupat, care guvernează direct 
asupra a două firi distincte, în 
timp ce monofizitismul reprezintă 
o concepţie confuză unde evlavia 
adâncă (afirmă statutul divin fără 
tăgadă al lui Hristos) subestimează 

gama autentică deplină a expe- 
riențelor sale umane. Fără îndoială, 
o parte dintre oponenții Calcedo- 
nului au urmat o linie de gândire 
care a acordat o atenție insufi- 
cientă realității umane a lui Hris- 
tos. Păşind în diferite grade pe 
urmele lui Apolinarie de Laodiceea, 
ei adesea credeau că a afirma limi- 
tarea omenească era un deserviciu 
pentru Hristos Cel divin. Gândi- 
tori precum lulian din Halicarnas 
și Eutihie din Constantinopol au 
reprezentat acest fel de evlavie 
neclară. Însă au fost alţii precum 
Filoxen din Mabbug, Timotei Ae- 
luros („Pisica”) şi Sever al Antio- 
hiei, a căror teologie sofisticată nu a 
putut fi redusă la acest nivel. Ar- 
gumentul major, dacă apologiile 
ostile pot fi date la o parte, se în- 
vârte în jurul a două chestiuni înru- 
dite: în primul rând, Chiril al Ale- 
xandriei (care în Răsărit a devenit o 
autoritate de vârf a hristologiei) a 
folosit anumiţi termeni simultan 
cu două sensuri; în al doilea rând, 
Sinodul de la Calcedon, de dra- 
gul clarităţii, a dorit să fie realizat 
un vocabular tehnic stabilit de 
comun acord, şi a respins o parte 
dintre afirmaţiile anterioare ale aces- 
tuia. Urmașii săi (nu mai puţin 
decât întreaga Biserică egipteană) 
au refuzat să accepte un astfel de 
veto. Chiril vorbise despre unirea 
fără cusur dintre activitatea divină 
şi cea umană într-un singur Hristos, 
sub sloganul facțiunii: „O singură 
physis (mia physis) a Cuvântului 
lui Dumnezeu întrupat”. Aici, el 

a întrebuințat physis în înțelesul 
antic de „o singură realitate con- 
cretă”, care era mai mult sau mai 
puţin un sinonim pentru ideea cen- 
trală a hristologiei sale (şi a Calce- 
donului), conform căreia în Hristos 
nu era decât „un ipostas”. Din ne- 
fericire, până în această zi, cuvân- 
tul physis a ajuns să fie considerat 
un sinonim pentru 0usia, sau firea 
înțeleasă nu ca o realitate concretă 
(o prezenţă subiectivă), ci mai mult 
ca un set de proprietăţi (firești) sau 
atribute (precum „firea omenească” 
şi „firea divină”). Aşadar, a-L de- 
scrie pe Hristos ca având o singură 
fire-physis, în acest sens, a fost în 
general considerat de nechirilieni 
ca susținând o nouă formă de fire 
hibridă (sinteză divino-umană) în 
Hristos. Chiril a simţit că un astfel 
de limbaj plastic despre unitatea 
physis-ului era necesară, fiindcă 
el era îngrijorat că acele facțiuni 
care doreau ostentativ să apere 
autenticitatea experienţei umane 
în Hristos și sferele diferenţiate ale 
faptelor umane şi divine în viaţa 
Sa (Biserica siriacă), s-au abătut 
într-o astfel de polarizare, încât 
Întruparea a devenit artificială; o 
dezunire mai degrabă decât o unire 
dintre Dumnezeu și om. Adepții lui 
Chiril, îndepărtați după Sinodul 
de la Calcedon prin condamnarea 
lui Dioscor, au fost din ce în ce 
mai mult etichetaţi drept monofiziți 
şi acuzaţi că propovăduiesc doc- 
trina despre un amestec hibrid între 
firi (eutihianism). Ei înşişi consi- 
derau fapta lor de apărare a „unirii 

firilor” drept ultima redută pentru 
credinţa în îndumnezeirea nea- 
mului omenesc care a rezultat din 
dinamica Întrupării lui Dumnezeu. 
În concepția lor, calcedonienii nu 
erau cu nimic mai buni decât apă- 
rătorii nestorianismului. În această 
privinţă, ei se aflau în eroare (aşa 
cum oponenții lor se aflau în ero- 
are atunci când îi considerau 
eutihieni), însă confuziile seman- 
tice au făcut ca disputa să dureze 
de-a lungul veacurilor și, după 
cucerirea Siriei şi Egiptului de către 
islam în secolul al VII-lea, posibi- 
lităţile de reconciliere cu tradiţiile 
bizantină şi romană au devenit 
tot mai firave. Cea mai bună rea- 
lizare a așa-zișilor monofiziți este 
chiar formula mia physis a teolo- 
giei de început a lui Chiril (înainte 
de împăcarea sa cu loan al Antiohiei 
după Sinodul de la Efes I [431]). 
Anticalcedonienii au respins con- 
secvent orice limbaj despre două 
firi ca fiind atât o trădare a lui 
Chiril (şi implicit al Sinodului de 
la Efes din 431), cât şi a credinţei 
potrivit căreia Întruparea a fost o 
dinamică a unităţii; ca atare, au 
fost persecutați tot mai mult de 
administraţia imperială. Este una 
dintre marile tragedii ale perioa- 
dei patristice faptul că au eșuat 
atât de multe încercări de recon- 
ciliere a dizidenţilor, în condiţiile 
în care ambele părți au căzut de 
acord în privinţa chestiunilor cen- 
trale (integritatea umanităţii și dum- 
nezeirii în Hristos, Care nu este 
decât o singură persoană divină). 

Factorii politici și etnici au jucat un 
rol considerabil în această privinţă. 


W.H.C. Frend, The Rise of Mono- 
physite Movement (Cambridge, 1972); 
A. Grillmeier și T. Hainthaler, The 
Church of Alexandria with Nubia and 
Ethiopia after 451, vol. 2, partea a 4-a 
din Christ în Christian Tradition (Lon- 
dra, 1996); A.A. Luce, Monophysitism 
Past and Present: A Study in Christology 
(Londra, 1920); ]. Meyendorff, Christ 
în Eastern Christian Thought (New York, 
1975). 


Monotelism vezi Sinodul de la 
Constantinopol III, Monoener- 
gism, Maxim Mărturisitorul 


Montanism 


Montanism este numele pe care 
adversarii l-au dat mișcării „Noua 
profeție”. Montanus a fost un pro- 
fet controversat din perioada crești- 
nismului primar, care a inițiat o 
mișcare de renaștere harismatică 
în Frigia (Asia Mică), între 150 şi 
160. Apare pe scena istoriei ca pre- 
dicator creștin (unele relatări vor- 
besc despre faptul că se convertise 
recent de la păgânism); a călătorit 
în zona centrală a Asiei Mici, în- 
soţit de două profetese, Maxi- 
milla şi Prisca (Priscila). Ele sunt 
importante pentru noi (deși se cu- 
nosc puţine lucruri în privinţa lor), 
fiind două dintre cele mai impor- 
tante conducătoare profetice din 
perioada creştinismului primar. 
Montanus pretindea că el era por- 
tavocea Duhului Sfânt şi că Para- 
cletul, care fusese făgăduit în In. 
16, 7, era acum întrupat în persoana 

sa. Contextul său este probabil un 
protest împotriva așteptării apoca- 
liptice aflate în declin în rândul 
comunităţilor primare și o ajustare 
corespunzătoare a vieţii bisericești 
la un mediu urban. Unii au cre- 
zut că elementul extatic al religiei 
sale era mai mult o reportare din 
aderenţa sa precreştină la cultele 
oraculare și că acesta este contextul 
în care trebuie să vedem încrede- 
rea sa în oracolele oferite de pro- 
fetese. Alţii sunt de părere că 
autoritatea feminină (a rămas în 
comunitățile montaniste, însă nu 
și în comunităţile catholice) este 
un aspect care dezvăluie un model 
mai larg al slujirilor din creştinis- 
mul primar decât ceea ce a supra- 
viețuit după controversa monta- 
nistă. Montanus reprezintă una 
dintre ultimele încercări din peri- 
oada patristică de a revitaliza o 
concepţie despre lume în între- 
gime apocaliptică, pretinzând că 
sfârşitul veacurilor [pe care con- 
sidera că le trăia] inaugura nece- 
sitatea unei vieți bisericești reîn- 
noite sub conducerea cercului său 
profetic extatic (se credea că exta- 
zul caracteriza inspiraţia venită de 
la Duhul Sfânt şi era încurajată 
vorbirea în limbi [glosolalia]). Infor- 
maţiile noastre despre mișcare de- 
rivă în principal din izvoare indi- 
recte și contradictorii (Eusebiu, 
Istoria bisericească 5, 14-19; Epi- 
fanie, Respingerea tuturor ereziilor 
48 ş.u.), ambele provenind de la 
scriitori din secolul al IV-lea care 
şi-au preluat, la rândul lor, infor- 
maţiile din scrierile antimontaniste 

mai timpurii. Aşadar, mai multe 
dintre formulările montaniste ini- 
ţiale au fost păstrate (editate de 
Heine). Irineu (la rândul lui, nativ 
din Asia Mică) considera că ei sunt 
o grupare demnă de admiraţie și 
a apărat cauza lor la Roma. Propria 
sa formă de milenarism (Adversus 
haereses 5) ar putea reflecta ten- 
dinţa frigiană către profeția apoca- 
liptică (vezi hiliasm). Cei trei pro- 
feţi ai grupării pretindeau că fuse- 
seră investiţi cu nu mai puţin decât 
autoritatea directă a lui Dumnezeu. 
Considerau că autoritățile biseri- 
cești (episcopii Bisericii primare au 
reprezentat prima opoziție organi- 
zată împotriva montanismului), 
dacă li se opuneau sau dacă nu ac- 
ceptau cuvintele lor profetice ca 
fiind echivalente cu corpul Scrip- 
turilor, atunci nu aveau nici o auto- 
ritate de a învăţa sau de a conduce. 
(Gravitatea acestei pretenţii a fost 
cea care, de fapt, a ridicat întrebări 
în privinţa lor). Episcopii puteau 
păstori Bisericile, însă nu puteau 
să o facă în opoziţie cu autoritatea 
profeților. Ei învățau că sfârșitul 
vremurilor era iminent și, în pre- 
gătire pentru această nenorocire, 
creștinii trebuiau să adopte un ri- 
guros stil viaţă de ascetic. Căsă- 
toria era interzisă (ulterior, această 
normă a fost îmblânzită, fiind in- 
terzisă doar recăsătorirea); era încu- 
rajat postul aspru și regulat; de 
asemenea, era încurajată practica 
acordării de milostenii substanţiale. 
Era încurajată mucenicia. Fuga de 
persecuție era interzisă ca apos- 
tazie (un alt motiv pentru care 

episcopii urbani îi antipatizau, vă- 
zând în ei un pericol pentru comu- 
nitatea mare de creștini). Conside- 
rau că, la sfârşitul veacurilor, Noul 
Ierusalim făgăduit în Scriptură 
(Apoc. 21, 1-10) avea să coboare 
în chip material din ceruri la Pe- 
puza (Iimione), o mică aşezare din 
Frigia. Aici, adevărații credincioși 
trebuiau să se adune la un loc îna- 
inte de venirea Domnului. În mare 
parte însă, montanismul a fost o 
mișcare care nu a manifestat in- 
teres față de dogmă în sine. Recu- 
noştea învierea trupurilor (un mo- 
tiv de controversă în rândul gru- 
purilor creştine secesioniste) şi in- 
terpreta multe chestiuni scrip- 
turistice într-un mod simplu (în 
această privință, nu se deosebeau 
prea mult de comunitățile creștine 
primare contemporane). Avântul 
său fundamental pare să fi fost 
renovaţionist, urmând inspiraţia 
filonului apocaliptic străvechi al 
creştinismului primar din Asia 
Mică. Atacul la adresa conducerii 
bisericeşti locale a cauzat unele 
dificultăţi în anumite situaţii, însă 
este clar faptul că mișcarea exer- 
citat o oarecare atracție în rândul 
maselor. Mai mulți episcopi din 
primele comunități chiar au preluat 
mesajul mișcării și l-au propovă- 
duit. Lipsa elementelor dogma- 
tice criticabile a cauzat autorităților 
Bisericii dificultăţi considerabile 
în luarea unei decizii în privinţa 
vinovăţiei lor. Mișcarea s-a răspân- 
dit în Apus unde, pentru o pe- 
rioadă, între 177 şi 178, Biserica 
romană a luat în considerare posi- 

bilitatea recunoașterii ei ca aspect 
oficial al vieţii bisericești. De la 
Roma s-a mutat în Africa de Nord, 
unde a cunoscut o nouă perioadă 
de înflorire (numită faza a doua a 
montanismului). Teologul creștin 
rigorist Tertulian a devenit, în ul- 
tima perioadă a vieţii, din critic, 
un susținător entuziast al mișcării. 
Unii cred că Teodot Tăbăcarul, teo- 
logul monarhian de frunte, ar fi 
fost de asemenea intim legat de 
mișcarea montanistă, deși Tertu- 
lian (Împotriva lui Praxeas 1) ne 
spune că monarhianul Praxeas a 
avut un rol decisiv în interzicerea 
mişcării în Roma. În ultima formă a 
montanismului, așa cum s-a înră- 
dăcinat în Africa de Nord la sfârşi- 
tul secolului al II-lea și începutul 
secolului al III-lea, multe dintre 
elementele inițial puternic încăr- 
cate de fiorul apocaliptic au fost 
netezite. S-a pus mai puţin accent 
pe funcția profeţiei extatice, iar ur- 
genţa Parusiei iminente a părut 
să fie retrasă din discurs. Se crede 
că mișcarea montanistă a fost im- 
plicată în redactarea Pătimirii Mar- 
tirelor Perpetua şi Felicitas, acea re- 
latare martirică clasică în care 
visul-vedenie și apocalipticul pro- 
fetic joacă roluri dominante. Mili- 
tarea puternică pentru mucenicie, 
ca fiind destinul suprem al unui 
creștin, a rămas o trăsătură a mon- 
tanismului până la sfârșit şi se re- 
găseşte în creştinismul nord-afri- 
can. Cel mai important text pro- 
to-montanist este, probabil, însăși 
cartea Apocalipsei, care a apărut în 
Asia Mică și se pare că reprezintă 

tendinţele generale ale Bisericii din 
acea regiune care a căpătat o formă 
radicalizată odată cu apariția mon- 
tanismului. În jurul secolului al 
IV-lea mișcarea a început să pă- 
lească, excepție făcând mica așezare 
Pepuza, care, de atunci, a devenit 
sediul central al sectei. A fost o 
mișcare ce a determinat creștinis- 
mul să reflecteze serios asupra na- 
turii inspiraţiei profetice. Ca reacţie 
la accentul pus de montanism asu- 
pra extazului, scriitorii patristici au 
luat în considerare lucrările Du- 
hului Sfânt în suflet ca fiind mai 
degrabă o îmbunătăţire a conști- 
inței raționale, decât o suprimare 
a ei. Aceasta va avea un efect hotă- 
râtor de lungă durată asupra creş- 
tinismului. De asemenea, episcopii 
Bisericii primare din Frigia au reac- 
ţionat la amenințarea percepută 
a mişcării ca forță destabilizatoare 
din punct de vedere social, prin 
aranjarea întrunirii de „adunări” 
(sinoade) pentru a discuta criza 
şi găsirea unei soluţii sinodale (Eu- 
sebiu, Istoria bisericească 5, 16, 10). 
Aceasta este probabil prima dată 
când sinoadele episcopale (care mai 
târziu vor deveni un mod stan- 
dard de organizare a Bisericilor) 
sunt atestate în istoria creștinis- 
mului. Rezolvarea crizei marchează, 
de asemenea, rapida cădere în ob- 
scuritate a vechiului oficiu creștin 
de profet, în favoarea unui rol tot 
mai crescut pentru episcopi și preoți. 


D.E. Aune, Prophecy in Early Chris- 
fianity and the Ancient Mediterranean 
World (Grand Rapids, 1983); T.D. Barnes, 

„The Chronology of Montanism”, 
JTS 21 (1970), pp. 403-408; J.A. Fischer, 
„Die antimontanistichen synoden 
des 2-3 jahrhunderts”, AHC 6 (1974), 
pp. 241-273; R.E. Heine, ed., The Mon- 
tanist Oracles and Testimonia (Macon, 
Ga., 1989); F.C. Klawiter, The New Pro- 
phecy în Early Christianity: The Origin, 
Nature, and Development of Montanism, 
AD 165-200 (teză de doctorat, Uni- 
versitatea din Chicago, 1975); idem, 
„The Role of Martyrdom and Perse- 
cution in Developing the Priestly Au- 
thority of Women in Early Christia- 
nity: A Case Study of Montanism”, 
Church EHistory 49 (1980), pp. 251-261; 
]. Massingberd-Ford, „Was Montanism 
a Jewish Christian heresy?”, JEH 17 
(1966), pp. 145-158; C. Trevett, Mon- 
tanism: Gender, Authority, and the New 
Prophecy (Cambridge, 1996). 


Montanus vezi Montanism 


Moshus vezi loan Moshus 

Neoarianism (vezi Aeţiu, Arianism, 
Eunomie). 


Neoarianismul a fost una din- 
tre formele târzii ale mișcării ariene, 
atacând și fiind atacat de Părinții 
Capadocieni niceeni în ultima parte 
a secolului al IV-lea. A primit, în 
principal de la oponenții săi, nu- 
mele de anomoianism (sau anome- 
ianism: neasemănătorii), ca urmare 
a răspunsului controversat dat de 
această şcoală la întrebarea ariană 
cheie: Fiul lui Dumnezeu era unul 
şi acelaşi (homouos) cu Tatăl sau 
pur şi simplu asemenea (homoios) 
cu Tatăl? Ei au răspuns că Fiul era 
cu totul „neasemenea” cu Tatăl. 
Faptul că au dezintegrat radical 
termenii complexului silogism arian 
le-a adus mulţi dușmani, atât din 
tabăra ariană, cât şi din cea ni- 
ceeană. Ei preferau să se numească 
heterousieni, denumirea reflectând 
afirmaţia lor centrală că Fiul era 
de o esenţă sau fire (ousia) diferită 
de a Tatălui. Aeţiu și Eunomie au 
fost teologii neoarieni de frunte. 
Amândoi erau foarte bine instruiți 
în metoda silogismului și au aplicat 
cu rigurozitate legile logicii dis- 
cursului teologic, opunându-se 
concepției că teologia era ceva ce 
ţinea de „taine” şi adesea au adus 
în prim plan concepții surprinză- 
tor de provocatoare, precum cea 
care susținea că Dumnezeu este 
cu totul cognoscibil (în silogismele 
scripturistice, aflăm o revelaţie per- 
fectă a actualităţilor teologice: astfel 

că, de exemplu, „fiii” nu sunt, în 
mod clar, același lucru cu „taţii”). 
Teologia Capadocienilor niceeni 
a fost mult cizelată de conflictul lor 
cu neoarienii. Grigorie din Nazianz 
şi-a conceput cele Cinci discursuri 
teologice (Cuvântări 27-31) ca un 
răspuns direct împotriva lui Euno- 
mie; de asemenea, au supraviețuit 
tratatele Împotriva lui Eunomie ale 
lui Vasile al Cezareei şi ale frate- 
lui său, Grigorie al Nyssei. Gri- 
gorie din Nazianz a atacat silo- 
gismul lor central, susținând că 
Fiul şi Tatăl nu sunt termeni care 
desemnează firi, ci relaţii, şi că 
Întruparea este mai mult o taină, 
decât o revelație şi nu poate fi 
pur şi simplu dedusă prin logică, 
ci este mai mult precum poezia, 
necesitând iluminare spirituală și 
sensibilitate ascuţită pentru a o 
înţelege (calități pe care el le nega 
neoarienilor). Pe parcursul argu- 
mentaţiei, Grigorie a dezvoltat ex- 
traordinar de mult dogma creştină 
a Treimii. Neoarienii au fost o ţintă 
principală a politicii antieretice a 
lui Teodosie, după Sinodul de la 
Constantinopol I (381), şi s-au stins 
ca grupare după exilul lui Euno- 
mie în Capadocia, la scurtă vreme 
după desfășurarea sinodului. 


M.V. Anastos, „Basil's Kata Euno- 
miou” în P.]. Fedwick, ed., Basil of Cae- 
sarea: Christian, Humanist, Ascetic (To- 
ronto, 1981), pp. 67-136; G. Bardy, 
„L'heritage literaire d'Adtius”, RHE 
24 (1928), pp. 809-827; E. Cavalcanti, 
Studi Eunomiani (OCA 202; Roma, 1976); 
R.P.C. Hanson, The Search for the Chris- 
tian Doctrine of God (Edinburgh, 1988), 


342 


pp. 598-636; T.A. Kopecek, A History 
of Neo-Arianism (vol. 1-2; Cambridge, 
Mass., 1979); R.P. Vaggione, Eunomius: 
The Extant Works (Oxford, 1987); L.R. 
Wickham, „The Date of Eunomius' 
Apology: A Reconsideration”, JTS 20 
(1969), pp. 231-240; idem, „The Syn- 
tagmation of Aeţiu the Anomoean”, 
JTS 19 (1968), pp. 532-569; idem, „Ae- 
tius and the Doctrine of Divine Inge- 
neracy”, SP 11 (1972), pp. 259-263. 


Neoniceeni 


Termenul de „neoniceean” a fost 
propus de cercetătorii moderni 
pentru a denumi acea facțiune a 
episcopilor răsăriteni de la sfârși- 
tul secolului al IV-lea, care au 
continuat politica lui Atanasie de 
apărare a dogmei despre homo- 
ousion-ul Cuvântului lui Dum- 
nezeu în ultimii ani de viaţă ai 
episcopului alexandrin (mai ales 
după Sinodul de la Alexandria, 
pe care l-a convocat în 362) și în anii 
ce au urmat imediat după moar- 
tea sa. Facţiunea neoniceeană este 
reprezentată în principal de Pă- 
rinții Capadocieni: Grigorie din 
Nazianz, Vasile al Cezareei, Grigo- 
rie al Nyssei şi Amfilohie de Ico- 
nium. Termenul de neoniceean este 
o paralelă pentru denumirea unor 
părți din mișcare ariană târzie drept 
„neoarianism”, o altă desemnare 
recentă a radicalei școli anomiene 
(Aețiu şi Eunomie), care au fost 
profund antipatizați de Capado- 
cieni, care au scris mai multe tratate 
împotriva lor. Teologia neoniceeană 
reflectă o concentrare asupra con- 
ceptului de „aceeaşi substanţă”, 

ca însemnând „coegalitatea” de 
ființă şi, de asemenea, reflectă un 
interes crescând față de concep- 
tul de Treime de persoane divine 
co-egale. Pentru Grigorie din Na- 
zianz, cel puţin, aceasta implica 
faptul că Sfântul Duh era deoființă 
cu Tatăl și cu Fiul (cf. Grigorie 
din Nazianz, Cuvântarea 31). 


R.P.C. Hanson, The Search for the 
Christian Doctrine of God (Edinburgh, 
1988); J.A. McGuckin, St. Gregory of 
Nazianzus: An Intellectual Biography 
(New York, 2001). 


Neoplatonism vezi Platonism, 
Proclus 


Nestorianism (vezi Sinodul de la 
Efes 1 (431), Chiril al Alexandriei, 
Nestorie). 


Nestorianismul este doctrina, 
atribuită lui Nestorie al Constan- 
tinopolului, conform căreia în Hris- 
tos existau două persoane sepa- 
rate, una umană şi o alta divină. 
De fapt, Nestorie însuşi nu a învățat 
aceasta, însă în dezbaterea retorică 
antică, poziţiile care puteau fi în 
chip logic extrapolate din afirma- 
ţiile iniţiale ale oponentului erau 
adesea atribuite acelui vorbitor, in- 
diferent dacă acela le susținuse sau 
nu. Nestorie a crezut că reprezintă 
hristologia tradițională a Siriei, aşa 
cum era ea exemplificată de hris- 
tologiile lui Diodor al Tarsului şi 
Teodor al Mopsuestiei, în care am- 
bii gânditori accentuaseră nevoia 
de a păstra integritatea distinctă a 
celor două firi (omenească şi divină) 

în Hristos. Limbajul siriac folosise 
în mod tradițional imagini precum 
înalta preoție a lui lisus pentru a 
arăta învierea Sa de către Dumne- 
zeu și urcarea Sa la EI (un contrast 
marcant cu hristologia alexandrină 
tradițională, care de mult timp pre- 
fera să vorbească despre coborârea 
Logosului ceresc pe pământ și de- 
spre adoptarea umanității, însă nu 
despre o persoană umană). De ase- 
menea, gândirii siriace i-a plăcut 
(mai ales în teologia lui Diodor) să 
vorbească despre „Doi Fii”, în- 
semnând dumnezeiescul Fiu al lui 
Dumnezeu și omenescul Fiu al 
Omului. Aceasta nu era inițial decât 
un mod poetic de a vorbi despre 
ceea ce hristologia de mai târziu 
va numi „cele două firi”; însă, la 
începutul secolului al V-lea, mul- 
tor gânditori alexandrini (în special 
lui Chiril) li s-a părut că acesta 
era un mod strident de a învăţa că 
un om, lisus din Nazaret (Fiul Omu- 
lui) era asociat în lucrarea de mân- 
tuire alături de adevăratul Fiu al 
lui Dumnezeu (Logosul). Chiril a 
insistat pe acest aspect fără încetare. 
Dacă sunt doi Fii, cugeta el, tre- 
buie de asemenea să fie doi centri 
personali în Hristos: și cine, prin 
urmare, era acest fiu omenesc? Chi- 
ril a criticat aspru teologia celor 
două persoane în Hristos ca fiind 
o trădare a credinţei fundamentale 
în unirea Dumnezeirii și umani- 
tăţii în Hristos Cel Unul. Caracterul 
dramatic și claritatea hristologiei 
Sale despre persoana cea unică se 
afla într-un contrast foarte mare cu 
teologia mai liberă și intelectua- 

listă a lui Nestorie. De asemenea, 
mulți episcopi l-au părăsit pe Nes- 
torie după ce acesta, la Sinodul de 
la Efes I din 431, şi-a pierdut cum- 
pătul atunci când a venit vorba de 
afirmații tradiţionale precum „Dum- 
nezeul Meu înfășurat în scutece”, 
spunând unor ierarhi care erau 
de faţă că „eu nu pot să numesc un 
prunc de două sau trei luni Dum- 
nezeul meu” (se știa despre el deja 
că, în concepţia sa, denumirea de 
Theotokos dată Maicii Domnului 
era nebunească). Aceasta a părut 
să confirme că cele mai rele suspi- 
ciuni ale lui Chiril despre el erau 
adevărate şi, la scurtă vreme, a fost 
condamnat ca eretic care învăţa 
că două persoane coexistă în Hris- 
tos. În exilul său de mai târziu, a 
încercat să se justifice, scriind Tra- 
tatul către Heraclide (în mod eronat 
cunoscut până acum câteva dece- 
nii drept Bazarul), însă a circulat 
foarte puţin. A fost redescoperit la 
începutul secolului XX, și astfel, 
intenţiile sale au fost mai bine în- 
ţelese. Condamnarea lui Nestorie 
în 431 a fost începutul unui atac 
pe scară largă împotriva hristolo- 
giei Bisericii din Siria de-a lungul 
următoarelor două secole, în ca- 
drul procesului sinodal ecumenic. 
Marele controverse care au urmat 
apoi în hristologie au dus la rupturi 
majore în viaţa Bisericilor răsări- 
tene, care nu au fost încă soluţio- 
nate din punct de vedere dogmatic. 


G. Driver și L. Hodgson, trad., The 
Bazaar of Heraclides (Oxford, 1925); F. 
Loofs, Nestoriana (Halle, Hermany, 

1905); J.A. MeGuckin, Cyril of Alexan- 
dria and the Christological Controversy 
(Leiden, Olanda, 1994), cap. 2; idem, 
„Nestorius and the Political Factions 
of 5th Century Byzantium: Factors in 


A 


His Personal Downfall” în J.F. Coakley 
şi K. Parry, ed., „The Church of the 
East: Life and Thought” (issue title), 
BJRUL 78, 3 (1996), pp. 7-21. 


Nestorie al Constantinopolului 
(cca 381-452) 


Nestorie al Constantinopolului 
a fost un monah din Antiohia şi 
ucenic al lui Teodor al Mopsues- 
tiei, renumit pentru activitatea sa 
de predicator, care a devenit arhi- 
episcop al Constantinopolului în 
428 şi a încercat imediat să impună 
populaţiei un vocabular teologic 
siriac. A cauzat o controversă atât 
de mare, încât în primii trei ani a 
implicat fiecare scaun creştin im- 
portant în una dintre cele mai mari 
controverse hristologice întâlnite 
vreodată. L-a ridicat împotriva sa 
în principal pe redutabilul Chiril 
al Alexandriei, care avea să pro- 
voace căderea sa la Sinodul de la 
Efes 1 (431). Chiril şi-a asigurat spri- 
jinul scaunului roman în vederea 
condamnării învăţăturii lui Nesto- 
rie şi a convocat un sinod egiptean, 
în 430, pentru a-l ameninţa cu de- 
punerea dacă nu-și va retrage afir- 
maţiile. Împăratul Teodosie al II-lea 
a hotărât ca chestiunea hristolo- 
gică să fie dezbătută într-un mare 
sinod, planificat la început pentru 
Constantinopol. La începutul lui 
431, locul întâlnirii a fost schim- 
bat la Efes, unde Chiril a luat în 

mâinile sale conducerea discuţiilor 
şi, în ciuda unui mare sprijin pen- 
tru Nestorie din partea episcopilor 
sirieni (ajunși acolo după o mare 
întârziere), Nestorie şi învăţăturile 
sale au fost anatemizate, iar hris- 
tologia lui Chiril a fost afirmată 
ca normă a ortodoxiei. Împăratul 
şi-a rezervat conducerea judecății 
şi a dispus arestarea atât a lui Chi- 
ril, cât şi a lui Nestorie însă, după 
ce revolte de stradă au demonstrat 
lipsa de popularitate a ultimului, 
sentința împotriva lui a fost con- 
firmată. Trimis înapoi în exil în 
Siria, a fost mutat în Petra din Ara- 
bia, iar scrierile sale au fost arse 
în 435, fiindcă a continuat să pro- 
testeze față de injustiția procesului 
său de la Efes. Curând după aceea, 
a fost trimis într-un exil perma- 
nent în Marea Oază din Egiptul 
de Sus, colonia cea mai îndepăr- 
tată şi cu cel mai înalt grad de risc 
infracţional din lumea bizantină. 
A murit în 452, crezând că Sino- 
dul de la Calcedon l-a reabilitat. Nes- 
torie a accentuat în învăţăturile sale 
că lisus a avut doi centri de operare 
în viaţa Sa: a fost om și a fost divin. 
EI considera că aceste două cercuri 
de operare nu trebuie să fie ames- 
tecate, căci, altfel, concepția despre 
Hristos ar fi înnegrită şi confuză 
fiind conceput drept cineva care 
nu a fost propriu-zis nici Dumne- 
zeu, nici om. Pentru Nestorie, lim- 
bajul precis era foarte important 
în acest proces de păstrare a unei 
credinţe curate. Dumnezeirea, pre- 
zentă în Hristos, a lucrat semne 
de mare putere, precum învierea 


Dicţionar de teologie patristică 


morţilor, în timp ce umanitatea din 
Hristos a arătat semnele obişnuite 
de slăbiciune și nevoie (foame, sete 
şi aşa mai departe). Cuvântul lui 
Dumnezeu a fost subiectul grama- 
tical propriu-zis al actelor divine; 
omul lisus a fost subiectul actelor 
omeneşti și, dacă se dorea să fie 
denumit modul misterios în care 
Scripturile vorbesc despre „unirea” 
celor doi factori, ar trebui folosit 
subiectul gramatical „Hristos”. A 
fost deosebit de vehement în nega- 
rea legitimităţii expresiilor populare 
care evocau unirea firilor, precum 
Maria, Maica lui Dumnezeu (Theo- 
tokos) sau a imnurilor creștine care 
vorbesc de „Cuvântul lui Dum- 
nezeu înfăşurat în scutece” și aşa 
mai departe. De vreme ce aceste 
afirmaţii se regăseau în fondul co- 
mun al evlaviei populare din Con- 
stantinopol și de pretutindeni, ati- 
tudinea lui Nestorie a stârnit tulbu- 
rare. Mulţi dintre cei care l-au au- 
zit au considerat că învăţătura lui 
sugera existența a două persoane 
în Hristos, un om și un dumnezeu, 
şi, prin urmare, l-au denunţat, acu- 
zându-l că ar fi reînsuflețit vechea 
erezie a lui Pavel din Samosata (care 
susţinuse că lisus a fostun om 
„posedat” de divinitate). Sub nici 
o formă nu aceasta voise Nesto- 
rie să spună, însă astfel a fost per- 
ceput de mulți oameni și a deve- 
nit, pentru totdeauna, semnificaţia 
populară a ereziei nestorianis- 
mului: învățătura că un om, lisus, 
a locuit simultan împreună cu Cu- 
vântul divin în persoana lui Hristos. 
Vocabularul său se împotrivea celui 

folosit de Chiril în discuţia despre 
o unire (fizică) concretă între firi 
(încât ele deveneau precum una în 
persoana divină unică a lui lisus) 
şi a vorbit în schimb despre o 
asociere (synapheia) de firi consti- 
tuită de harul divin (kat eudokian). 
Nestorie a fost catalistul important 
al unei ample dispute creştine asu- 
pra unităţii persoanei lui lisus, 
care a debutat aproximativ la mij- 
locul secolului al V-lea şi a durat 
până la mijlocul secolului următor 
(vezi Sinodul de la Efes, Sinodul 
de la Calcedon, Sinodul de la Con- 
stantinopol II). Deşi majoritatea 
scrierilor sale au fost distruse, au 
supraviețuit fragmente în Actele 
Sinodului de la Efes din 431 [şi în 
scrierile lui Chiril, care îl com- 
bate —n.red.] și unele predici despre 
arhieria lui lisus, sub numele lui 
Ioan Hrisostom. Cartea lui Hera- 
clide, în care a încercat să clarifice 
concepţia sa hristologică pe când 
se afla în exil, a fost redescoperită 
la sfârșitul secolului al XIX-lea. 


F. Loofs, Nestoriana (Halle, Her- 
many, 1905); G. Driver și L. Hodgson, 
trad., The Bazaar of Heraclides (Oxford, 
1925); J.A. MeGuckin, Cyril of Alexan- 
dria and the Christological Controversy 
(Leiden, Olanda, 1994), cap. 2; idem, 
„Nestorius and the Political Factions 
of 5th Century Byzantium: Factors in 
His Personal Downfall” în ].F. Coakley 
şi K. Parry, ed., „The Church of the 
East: Life and Thought” (issue title), 
BJRUL 78, 3 (1996), pp. 7-21. 


Niceean vezi Hristologie, Sinodul 
de la Niceea, Neoniceeni 

Nitria 


Regiune deșertică din apropie- 
rea Alexandriei, situată la vest de 
gura Nilului, Nitria se afla lângă 
străvechea Sketis (fl. Wadi al Na- 
trun) şi era un centru al vieţii in- 
telectuale pentru monahismul din 
deșertul egiptean (vezi ascetism). 
Aşezarea a fost fondată de Ammo- 
nius, unul dintre așa-numiții Frați 
Lungi, care au fost mai târziu hăi- 
tuiți de Teofil al Alexandriei din 
cauza origenismului lor. Ammonius 
a fost, de asemenea, conducător 
al așezămintelor de lângă Kellis 
(la nord de Sketis). Evagrie Pon- 
ticul a intrat în viața monahală 
sub călăuzirea lui Ammonius; a 
locuit inițial la Nitria, între 383 şi 
385, şi apoi s-a stabilit permanent 
la Kellis. Așezămintele au fost ade- 
sea asociate cu spiritualitatea mis- 
tică a școlii origenist-evagriene. 


D.]. Chitty, The Desert a City (Lon- 
dra, 1977); H.G. Evelyn-White, His- 
tory of the Monasteries of Nitria and 
Scetis (3 vol.; New York, 1932). 


Noetus din Smirna 
vezi Monarhianism 


Novaţian vezi Novaţianism 


Novaţianism 


Novaţianismul a fost o mişcare 
dizidentă şi rigoristă în Biserică, 
al cărei iniţiator a fost Novaţian, 
un preot roman (Ciprian, Scrisori 
30, 32, 55; Eusebiu, Istoria biseri- 
cească 4, 43, 13) care a trăit în timpul 

persecuției lui Decius (249-250). 
Avea faima unui teolog redutabil 
(scrisese deja o lucrare importantă 
Despre Treime) şi în timpul perse- 
cuţiilor, când Papa Fabian a pătimit 
mucenicia, şi-a asumat rolul de 
conducător al preoţilor, cerând ca 
rânduielile canonice ale Bisericii 
să nu fie neglijate sau aplicate cu 
indulgență. După persecuție, când 
a venit vorba despre alegerea unui 
nou papă, a fost trecut cu vederea 
şi şi-a exprimat cu vehemenţă îm- 
potrivirea faţă de noul papă, Cor- 
neliu (251-253). Acesta din urmă 
se confrunta deja cu o puternică 
opoziţie din partea facțiunii rigo- 
riste din Biserica romană, care 
dorea să interzică reprimirea în 
comuniunea Bisericii a celor care, 
constrânşi fiind, se lepădaseră de 
Hristos în timpul persecuției. Cor- 
neliu dorea să instituie un fel de 
proces de reprimire cu caracter 
penitenţial (vezi pocăință). A fost 
sprijinit în această direcţie de clerul 
înalt din Roma şi Cartagina (unde 
Ciprian se confrunta, de asemenea, 
cu probleme similare, scrisorile sale 
fiind cele care ne oferă informaţii 
despre criză), dar Novaţian s-a ra- 
liat, din nefericire, facțiunii rigo- 
riste şi a devenit marioneta lor. A 
fost sfinţit episcop (primul anti- 
papă cunoscut) de trei episcopi 
italieni şi i-a convins pe aceştia, 
de asemenea, să ridice în treapta de 
episcop alţi simpatizanți, în în- 
cercarea de a rândui o ierarhie 
rivală. Când a înţeles că Ciprian 
împărtăşea o parte din ideile rigo- 
riştilor, a renunţat la atitudinea 

duşmănoasă faţă de acesta. Pentru 
Novaţian, Biserica era adunarea 
celor aleşi, iar cei care se lepăda- 
seră de făgăduinţele de la Botez — 
nefiind astfel cu nimic mai buni 
decât păgânii — nu mai puteau fi 
primiţi în sânul ei. În afară de 
această ecleziologie rigoristă, nova- 
ţienii aveau o atitudine tradiţio- 
nalistă faţă de toate formele teo- 
logice şi practicile liturgice. Au 
fost foarte admiraţi pentru rigu- 
rozitatea lor chiar şi de oponenți, 
iar în perioada patristică au fost 
întotdeauna consideraţi ca fiind 
mai degrabă o „schismă” majoră, 
decât o erezie. La Sinodul de la 
Niceea, din 325, Constantin l-a mus- 
trat personal pe unul dintre cei 
mai importanţi episcopi novaţieni 
(Acesius) fiindcă dorea „să urce 
singur la rai”. Canonul 8 al acestui 
sinod stabileşte condiţiile necesare 
pentru acei novaţieni care doreau 
să se întoarcă la Ortodoxie. Au 
supravieţuit în secolul al V-lea ca 
o mică sectă. Atitudinea lor a fost 
adeseori asumată de alţii în seco- 
lele care au urmat (de obicei, în 
timpuri de prigoană, când facțiunea 
persecutată nu era dispusă să arate 
indulgență faţă de cei care se căiau 
şi doreau să fie reprimiţi în comu- 
niune). Conştient de problema no- 
vaţiană, Ciprian — la rândul său 
în conflict cu rigoriştii din propria 
Biserică, a Cartaginei — a reflectat 
asupra ecleziologiei (Despre uni- 
tatea Bisericii universale) şi a raţiu- 
nilor pentru (re)botezarea aposta- 
ţilor. Mai târziu, Augustin a dez- 
voltat o concepţie mai largă despre 

Biserică, aceasta fiind „o plasă pen- 
tru peşti diferiţi” sau un câmp „plin 
de neghină şi grâu”, opunându-se 
în anumite privinţe lui Ciprian. 
Linia de fractură a acestor eclezio- 
logii patristice (o atitudine exclu- 
sivistă sau una inclusivistă) încă 
afectează rânduiala primirii în co- 
muniunea Bisericii adoptată de 
romano-catolici şi de ortodocşi; dar, 
din punct de vedere istoric, nova- 
ţianismul şi donatismul (de mai 
târziu) au fost izvorul unei consi- 
derabile reflecţii patristice despre 
Biserica văzută ca o comunitate a 
mântuirii. 


A. d'Alăs, Novatien: Etude sur la 
theologie romaine au milieu du troisieme 
siecle (Paris, 1924); H. Guzlow, Cy- 
prian und Novatian (Tibingen, 1975). 


Nubia 


Vechea Biserică a Nubiei, odini- 
oară (cu excepţia Etiopiei) singurul 
exemplu subsaharian de creştinism 
indigen în lumea veche, este acum 
deplin uitată. Este un exemplu 
tragic de biserică care a înflorit în 
perioada patristică, cu o conexi- 
une vie atât cu Bizanțul, cât și cu 
Etiopia pe ruta comercială a Nilu- 
lui prin poarta reprezentată de 
cetatea Alexandriei. Odată cu că- 
derea Alexandriei în mâinile mu- 
sulmanilor, Nubia creştină a fost 
efectiv lipsită de posibilitatea de 
a comunica facil cu lumea creștină 
şi istoria sa ulterioară a fost (precum 
cea a Etiopiei) una de luptă con- 
stantă pentru supraviețuire. Nubienii 

şi etiopienii, deopotrivă, au un nu- 
măr extraordinar de mare de sol- 
dați mucenici în calendarele lor, 
o mărturie despre experiența amară 
a istoriei lor bisericești. Biserica 
Nubiei a existat timp de 900 de ani. 
Cuprindea cele trei regate africane 
creștine ale Nobatiei, Makurrah 
(sau Makuria) și Alwah (sau Alo- 
dia) şi ocupa terenul fertil din 
jurul Nilului, de la prima cascadă 
(Aswan) la graniţele Etiopiei. În 
prezent, teritoriul se află în mare 
parte în nordul Sudanului. Biserica 
a luat naștere printr-o misiune 
către Nobatia din Alexandria, spon- 
sorizată de împărăteasa Teodora, 
în secolul al VI-lea. În jurul anu- 
lui 580 deja, locuitorii celor trei 
regate deveniseră, în cea mai mare 
parte creștini, precum erau și regii 
lor. Cele trei regate au fost aliate cu 
curtea bizantină după încreștina- 
rea lor, însă au aparținut tradiţiei 
hristologice anticalcedoniene (așa- 
numiții monofiziți), pe care se 
pare că Teodora o sprijinea. Întâm- 
plările misiunii la curtea nobațiană, 
din 542, sunt descrise de loan al 
Efesului. La începutul secolului al 
VIII-lea, cele trei regate erau unite 
sub conducerea Regelui Mercurius 
din Nobatia. Textul arab-creştin 
Istoria patriarhilor descrie pe scurt 
evenimentele şi vorbeşte de aseme- 
nea despre relațiile diplomatice cu 
califatul islamic din Bagdad și emi- 
ratul din Cairo. În această perioadă, 
Nubia a slujit drept important pa- 
tron politic și apărător al creşti- 
nilor copți din Egipt. În timpul se- 
colelor al IX-lea și al X-lea, Biserica 

Nubiei s-a bucurat de o reală pace 
şi prosperitate, însă puterea uzur- 
patoare a islamului și propria po- 
ziţie strategică vulnerabilă au dus 
la invadarea sa în secolul al XV-lea 
şi prăbuşirea sa rapidă. La fel de 
repede cum a apărut, la fel a decă- 
zut atunci când regii săi au primit 
religia islamului la Dongola. În 
1960, când barajul Aswan era pe 
punctul de a inunda nordul Nubiei, 
excavațiile rapide au demonstrat 
amploarea şi calitatea civilizaţiei 
creștine care înflorise odată aici. 
Bisericile sale principale erau la 
Dongola, Qasr Ibrim și Fars (unde 
au fost descoperite minunate fresce 
afro-bizantine datând din secolul 
al X-lea). Deși cei mai înalţi condu- 
cători bisericeşti ai săi au fost nu- 
miţi în Alexandria, frescele arată 
clar că ei erau arhiepiscopi afri- 
cani sub-saharieni și nu, aşa cum 
s-a presupus adesea, cler coptic 
importat din Egipt. 


W.Y. Adams, Nubia: Corridor to 
Africa (Princeton, N.]., 1977); A. Grill- 
meier, The Church of Alexandria with 
Nubia and Ethiopia after 451, vol. 2, 
partea a 4-a, Christ in Christian Tradi- 
tion (Londra, 1996), pp. 263-294; P.L: 
Shinnie, „Christian Nubia” în ].D. 
Fage, ed., The Cambridge History of 
Africa (Vol. 2; Cambridge, 1978), pp. 
556-588; ]. Vantini, The Excavations at 
Faras: A Contribution to the History of 
Christian Nubia (Bologna, Italia, 1970). 

Olimpiada (cca 365-410) 


Olimpiada a fost o femeie bizan- 
tină aristocrată din Constantinopol. 
Era o verișoară îndepărtată a lui 
Grigorie din Nazianz, iar familia 
sa a avut un rol important în spri- 
jinirea chemării lui în oraș ca epis- 
cop misionar, în 379. Olimpiada a 
fost căsătorită cu Nebridius, pre- 
fectul Constantinopolului în 386, 
iar după moartea lui neașteptată, 
ea a refuzat să se recăsătorească (în 
ciuda presiunii împăratului Teo- 
dosie I de a proceda astfel). Dedi- 
cându-se vieţii ascetice, ea şi-a fo- 
losit imensa avere în sprijinul unei 
comunități de femei din apropie- 
rea Catedralei Sfânta Sofia, care a 
devenit un centru de slujire carita- 
bilă. Şi-a sprijinit prietenul, aris- 
tocratul Nectarie, care a fost ales 
pentru a-l înlocui pe Grigorie din 
Nazianz ca episcop al capitalei, și 
a fost hirotonită (la vârsta de trei- 
zeci de ani) ca diaconiță de către 
acesta. A fost, de asemenea, o prie- 
tenă apropiată şi o sprijinitoare a 
lui Ioan Hrisostom, mai multe femei 
din comunitatea sa fiind hirotonite 
diaconițe de el. Mai multe dintre 
epistolele Sfântului loan către ea 
din timpul exilului său au supra- 
viețuit în corespondenţa acestuia. 
Olimpiada a fost prinsă la mijloc 
în campania îndreptată împotriva 
lui Hrisostom și, în 404, a fost ea 
însăşi condamnată și exilată în Ni- 
comidia unde, ulterior, a murit. 
Lucrarea sa a devenit model pentru 

mai multe comunități din capitală 
conduse de femei aristocrate şi as- 
cete care au exercitat un patronaj 
considerabil prin lucrările lor cari- 
tabile (având astfel o înrâurire ex- 
tinsă asupra treburilor Bisericii). 
Viaţa sa a fost scrisă în mijlocul seco- 
lului al V-lea și atribuită sub carac- 
ter pseudonim lui loan Hrisostom. 


E.A. Clark, Jerome, Chrysostom, and 
Friends: Essays and Translations (New 
York, 1979). 


Origen din Alexandria (cca 186-255) 


Cel mai influent teolog grec, 
Origen a fost (fie că opiniile lui au 
fost urmate, fie că au fost respinse 
explicit) arhitectul celei mai mari 
părți a structurii dogmei creștine și 
a teologiei biblice proprii creştinis- 
mului Antichității târzii. Influența 
sa a fost la fel de mare precum cea 
a lui Augustin în Apus, chiar dacă 
în lumea vorbitoare de limbă greacă 
ceilalți mari gânditori care au mo- 
derat şi redirecționat făgașul gân- 
dirii sale (precum Grigorie din Na- 
zianz sau Maxim Mărturisitorul) 
au luat măsuri pentru ca moște- 
nirea lui spirituală să fie primită și 
dezvoltată creator. Pe când avea 
şaptesprezece ani, în 202, la Alexan- 
dria a izbucnit Marea Persecuţie, 
iar tatăl său, Leonidas, a fost ares- 
tat şi executat. Mama lui Origen 
şi-a oprit fiul din încercarea de a se 
alătura mărturisirii tatălui. Ulterior, 
Origen a fost angajat de Biserica 
locală, fiind numit, probabil, cate- 
het. Tatăl său fusese grămătic, iar 

Origen şi-a întreținut şi el familia 
dând lecţii unor elevi în privat. A 
urmat cursuri aprofundate în filo- 
sofie cu unii dintre intelectualii 
de prim rang din vremea lui şi a în- 
ceput să-și dezvolte propria școală 
şi să ducă o viaţă ascetică. Exem- 
plul său va avea ulterior un impact 
adânc asupra dezvoltării timpurii a 
mișcării monastice, ea ocupând 
dintotdeauna un loc special în vi- 
ziunea lui Origen asupra înțelep- 
ciunii teologice, pe care o înțelegea 
în esenţă ca un urcuș ascetic către 
comuniunea cu Dumnezeu. În jurul 
vârstei de douăzeci de ani, Origen 
vinde biblioteca tatălui în schim- 
bul unei mici rente, ceea ce îi va 
oferi independenţa necesară pentru 
a se dedica întru totul studiului 
filosofiei. La acea vreme, se zvonea 
că viaţa sa ascetică era o urmare 
a hotărârii de a se castra. Există o po- 
veste relatată de Eusebiu la un secol 
după moartea lui Origen, în car- 
tea a șasea a Istoriei bisericești, dar 
foarte improbabilă, pentru că Ori- 
gen însuși vorbea despre cei care 
interpretează literal textul Evan- 
gheliei referitor la castrare (Mt. 
19, 12) ca fiind cu puţin mai presus 
de nebuni. Eusebiu dorea să utili- 
zeze povestea ca un argument pen- 
tru a explica protestul episcopu- 
lui locului împotriva hirotonirii 
lui Origen (castrarea era ilegală 
canonic în secolul al IV-lea) și pen- 
tru a distrage astfel atenţia de la 
faptul că Origen fusese probabil 
acuzat de eterodoxie în timpul vieții 
sale. Steaua călăuzitoare a lui Ori- 
gen în viața lui intelectuală a fost 

credinţa că cele mai înalte țeluri 
ale filosofiei puteau fi reconciliate 
cu planul tainic al Înţelepciunii di- 
vine (Logosul) şi că Sfintele Scrip- 
turi, dar al revelației, şi căutarea 
omenească a iluminării s-ar putea 
întâlni — o apropiere simbolică ates- 
tată mistic de întruparea Logosu- 
lui în istorie. Din momentul în 
care s-a devotat filosofiei, Origen 
şi-a dedicat în chip deliberat toată 
viaţa exegezei biblice. A urmat cele 
mai elevate tradiţii ale analizei li- 
terare contemporane lui, aşa cum 
erau ele exemplificate de erudiţii 
Marii Biblioteci din Alexandria, și a 
instituit reguli de interpretare cu 
o influenţă enormă asupra tuturor 
creștinilor de mai târziu. Abordarea 
lui e dominată de ideea că Scrip- 
tura e o realitate unitară, un corpus 
coerent emanat dintr-o singură 
minte, aceea a Logosului dumne- 
zeiesc. Multiplicitatea sa aparentă e 
doar o camuflare a revelaţiei veș- 
nice sub masca aparenţelor iluzorii 
ale istoriei și ale condiţionărilor 
relative. De aceea, un text are mai 
multe straturi de semnificaţie: are o 
relevanţă istorică (de exemplu, Is- 
rael care ia în stăpânire pământul 
făgăduinţei de la canaaniţi), o sem- 
nificaţie morală (povestirea luptei 
pentru pământul făgăduinţei sem- 
nifică, „în mai mare măsură”, lupta 
neîncetată a individului pentru 
a-şi stăpâni sufletul în fața poftelor 
pătimaşe), precum și o semnifi- 
caţie mistică („înţelesul adevărat” 
sau cea mai înaltă semnificaţie a 
pătrunderii în pământul făgădu- 
inţei este comuniunea sufletului 

cu Dumnezeu în Împărăţia ceru- 
rilor, care se va petrece după pieirea 
acestei lumi pământeşti). Așadar, 
interpretarea alegorică (sau duhov- 
nicească) era în chip constant me- 
toda preferată de Origen. Textele cu 
semnificație „imposibilă” (poves- 
tirile dăunătoare din punct de ve- 
dere moral din Vechiul Testament 
sau cele lipsite în mod vădit de bază 
istorică) sunt ca un soi de semne 
de carte aparte lăsate în Scripturi 
de Logos, cu rolul de a face sufletele 
inteligente să se oprească asupra 
lor și să-și dea seama că acolo se 
află o taină mai adâncă, asemenea 
unei comori ascunse în pământ. 
Pentru Origen, cei ce rămân doar 
la semnificaţia literală a textului 
sunt suflete neiluminate ce nu au 
înţeles că lisus Şi-a dăruit o parte 
din învățătură în văile joase și altă 
parte pe vârfuri de munte. Doar 
ucenicilor din urmă, care au putut 
să urce pe munţi, li S-a arătat lisus 
schimbat la faţă. În 212, Origen 
călătorește la Roma şi ascultă pre- 
dicile lui Ipolit. Faima începea 
deja să-l însoțească pretutindeni, 
căci Ieronim relatează că Ipolit s-a 
oprit și a indicat prezenţa distin- 
sului oaspete în adunare. La întoar- 
cerea în Alexandria, Origen publică 
prima lui lucrare majoră, Despre 
principii, ambițios plănuită să fie o 
introducere în rezumat la credinţa 
creștină, cu scopul mai larg de a 
lămuri cum îmbrățișează filoso- 
fia creştină cosmologia, filosofia 
şi religia, şi de a încerca un răs- 
puns definitiv la problemele majore 
ridicate de celelalte şcoli dinaintea 

lui. Viziunea lui avea, desigur, un țel 
misionar. Preferinţa explicită pen- 
tru metafizica platonică (nu în ul- 
timul rând, pentru preexistența 
sufletelor) va atrage mânia epis- 
copului locului, ambițiosul Dimitrie, 
care în acea vreme își transformase 
cu forța slujirea ca episcop al Ale- 
xandriei într-o guvernare monar- 
hică. Dimitrie era tot mai prudent 
față de Origen, temându-se că acesta 
va ajunge încă unul dintre acei 
mulți Didaskaloi independenți, învă- 
ţători gnostici, care își făcuseră deja 
apariţia la Alexandria şi la Roma. 
Dar de fapt, chiar dacă prelua 
multe concepții gnostice, Origen 
era un critic consistent al sistemu- 
lui lor. Autorităţile conducătoare îl 
invită pe Origen în această peri- 
oadă la un turneu internațional de 
prelegeri. Origen profită de îndată 
de prilej (şi de câştigul bănesc) şi 
începe să pună bazele unei mari 
biblioteci de cercetare. După ce se 
va stabili în Cezareea Palestinei, 
aceasta va deveni centrul primei 
universităţi creștine din lume. În 
215, Origen părăsește Alexandria, 
fugind de prigoana lui Caracalla 
asupra profesorilor de universitate, 
iar episcopii Palestinei îl invită să 
vorbească în faţa Bisericilor din 
Cezareea și Ierusalim. Episcopul 
său se înfurie și îi reamintește de 


” Printre acestea se numără contro- 
versata învăţătură despre apocatastază (res- 
taurarea finală a tuturor fiinţelor raţionale 
şi mântuirea chiar și a diavolului, atunci 
când „Dumnezeu va fi totul în toate”), care 
va fi preluată și de alţi scriitori patristici 
[n.red.]. 

îndatorirea sa, aceea de catehet. 
Origen se supune şi își reia în li- 
niște lucrul, inspirat de textele vechi 
pe care le găsise şi le cumpărase 
din lerihon (foarte asemănătoare 
cu exemplarele vechi descoperite 
la Qumran). Începe astfel un imens 
proiect, intitulat Hexapla: șase co- 
loane de text listând variatele ver- 
siuni ale Vechiului Testament și 
aranjate în scopul unei cercetări 
comparate. Era pentru prima oară 
când o școală creştină întreprindea 
exegeza biblică de o manieră atât 
de științifică, Origen meritând in- 
contestabil titlul de „părinte al exe- 
gezei biblice”. Curând după aceea, 
este invitat de însăși împărăteasa 
Iulia Mammaea să ţină discursuri 
la curtea ei din Antiohia. Această 
cinste îi va oferi lui Origen inde- 
pendenţa financiară, precum și con- 
vingerea tot mai clară că poate 
climatul bisericesc ostil din Ale- 
xandria nu era cel mai bun loc 
pentru el. Unul dintre studenții săi, 
un fost gnostic deosebit de bogat 
pe nume Ambrozie, îl însărcinează 
să compună un mare Comentariu 
la Evanghelia după loan. Origen în- 
cepe lucrul, dar fricțiunile cu epis- 
copul său privitoare la apariţia Prin- 
cipiilor şi aparenta tăgăduire de 
către Origen a învierii materiale 
a trupului (în Stromatele lui) îl de- 
termină să abandoneze capitolele 
de început și să se refugieze în 231 
în Biserica palestiniană, unde epis- 
copii savanţi din Ierusalim şi Ce- 
zareea sunt încântați să-l aibă prin- 
tre ei. În Palestina, Origen e hi- 
rotonit ca preot și compune, pe 

lângă tratatele sale mai savante, 
un mare corpus omiletic care ne 
oferă o perspectivă de neîntrecut 
asupra obiceiurilor predicării zil- 
nice și duminicale din Biserica se- 
colului al III-lea (chiar dacă per- 
spectiva e cea de la amvonul unui 
geniu). Livrarea de interpretări ex 
tempore se pare că era comună şi că 
era privită ca o extindere a rolului 
„profetic” al clerului. Origen şi-a 
încheiat aici Comentariul la Evan- 
ghelia după loan, care rămâne una 
dintre cele mai importante opere 
ale sale. Încheie totodată și Comen- 
tariul la Cântarea Cântărilor. La Ce- 
zareea fondează o nouă școală în 
preajma bibliotecii, cu ușile des- 
chise pentru toţi noii sosiți. Unul 
dintre studenţi, cel ce mai târziu 
avea să devină Grigorie Taumatur- 
gul, marele episcop misionar al 
Capadociei, va lăsa posterității un 
Panegiric unde descrie propria dra- 
goste pentru profesorul Origen și 
schițează vasta programă compa- 
rativă urmată în școala lui. Efor- 
turile lui Origen vor face din Ceza- 
reea un veritabil centru intelectual 
al creștinismului din generaţia sa. 
Nu există în Biblie aproape nici o 
carte asupra căreia să nu se fi aple- 
cat, dar mai presus de orice, iubea 
Evanghelia după loan şi Epistolele 
pauline, socotindu-le înăuntrul pro- 
priului său sistem de ierarhii bi- 
blice „o pârgă a pârgii”. Dimitrie 
al Alexandriei şi succesorul său, 
Heraclas, au continuat să-l urmă- 
rească pe Origen de la distanţă și 
să caute susținerea Romei pentru 
a-i asigura condamnarea. Aceasta 

l-a făcut pe Origen să scrie unele 
scrieri apologetice; episcopii săi 
palestinieni l-au susținut, iar pres- 
tigiul său ajunsese atât de mare, 
încât a devenit teologul principal 
al Bisericii din vremea lui și s-a 
pronunţat la mai multe sinoade 
din Arabia, de obicei cu privire la 
necesitatea exegezei atente în sta- 
bilirea doctrinei creștine. Ca preot 
în Cezareea, Origen a mai com- 
pus şi un Tratat despre rugăciune, 
care-l înfățișează explicând pastoral 
natura rugăciunii Tatăl nostru, pro- 
babil unui grup de catehumeni, şi 
ridicându-se (tipic) de la simplitatea 
rugăciunii copilărești la întrebări 
privitoare la providenţa cosmică. 
În 235, Origen este ameninţat de 
persecuția lui Maximin Tracul și stă 
ascuns. Compune un tratat foarte 
mișcător, Exortația la martiriu, pen- 
tru prietenii care fuseseră prinși. 
Restabilirea păcii i-a îngăduit să 
facă o altă călătorie, la Atena (între 
238 şi 244), ca să adune cărţi şi să 
predea în cetate. Se întoarce la Ce- 
zareea atunci când moartea împăra- 
tului filocreştin Filip Arabul dez- 
lănţuie o nouă furtună de ostilitate 
împotriva creștinilor din Palestina, 
susținută de Decius. De data aceas- 
ta, Origen e urmărit cu atenție, iar 
guvernatorul poruncește să fie tor- 
turat lent (ca să nu moară până nu-și 
va fi renegat credința). E pus într-un 
butuc de fier și întins de patru ori 
(conform marcajelor instrumentu- 
lui), ceea ce ar fi condus la schilo- 
direa sa mai mult sau mai puţin 
definitivă. Curajul său va prevala 
asupra persecutorilor, iar odată 

cu restabilirea păcii în 253, e luat 
sub îngrijirea Bisericii, rezistând 
morții încă un an. Eusebiu ne spune 
că era foarte preocupat ca cei care 
suferiseră la judecăţi să nu fie des- 
curajaţi şi că le-a adresat o serie 
de scrisori: „câte cărţi a compus și a 
lăsat pentru cei care aveau lipsă 
de îmbărbătare, toate acestea se 
păstrează în chip foarte amănunțit 
şi exact în multele epistole rămase 
de la acest bărbat” (Istoria biseri- 
cească 6, 39, 5; Bodogae, p. 257). 
Această literatură este astăzi pier- 
dută. Origen a murit la vârsta de 
şaizeci şi nouă de ani cu cinste, 
chiar dacă nu şi având cununa de 
martir. Dacă ar fi avut oficial acest 
statut, operele lui nu ar fi cunoscut, 
probabil, împuţinarea apărută de-a 
lungul veacurilor. După mulți ani 
de controversă, împăratul Iustinian 
a determinat, în 543, condamnarea 
scrierilor lui Origen, care au fost 
arse (vezi Sinodul de la Constan- 
tinopol 11). Dar chiar și așa, o canti- 
tate enormă de scrieri a supravie- 
ţuit. Aproape că nu există gânditor 
important al Bisericii care să nu-i 
fie profund îndatorat lui Origen. 
De la jumătatea secolului al XX-lea, 
se organizează simpozioane eru- 
dite (ce publică odată la patru ani 
o serie de studii intitulate Orige- 
nista) unde este expusă critic bo- 
gata moștenire origenistă. 


G.W. Butterworth, trad., Origen: 
On First Principles (Londra, 1936); H. 
Chadwick, trad., Origen: Against Cel- 
sus (Londra, 1953; retip. 1986); H. 
Crouzel, Origen (Edinburgh, 1989); 

R. Heine, trad., Origen: Commentary 
on the Gospel of John (FOTC 80, 89; 
Washington, D.C., 1989, 1993); C. Kan- 
nengiesser — W.L. Petersen, ed., Origen 
of Alexandria: His World and His Legacy 
(Notre Dame, Ind., 1988); R.P. Lawson, 
trad., Origen: Commentary on the Song 
of Songs, and Homilies on the Song of 
Songs (ACW 26; Washington, D.C., 
1957); J.A. McGuckin, „Caesarea Ma- 
ritima as Origen Knew It”, în R.]. Daly, 
ed., Origenista Quinta (Louvain, 1992) 
3-25; idem, „Structural Design and 
Apologetic Intent in Origen's Com- 
mentary on John”, în G. Dorival — A. le 
Boulluec, ed., Origenista Sexta (Lou- 
vain, 1995), pp. 441-57; J.A. McGuckin, 
ed., The Westminster Handbook to Origen 
(Louisville, Ky., 2004); ].W. Trigg, Ori- 
gen: The Bible and Philosophy în the Third 
Century Church (Atlanta, 1983). 


Ortodoxie 


Cuvântul „ortodoxie” vine de 
la termenul grecesc pentru „învăţă- 
tura dreaptă” (orthodoxia). El îşi 
face apariţia la scriitorii patristici 
din secolul al V-lea cu scopul de 
a contrasta „tradiţia Părinților” cu 
„rătăcirile eretice” (opinia falsă 
sau eterodoxia), tot mai mult iden- 
tificate cu marile erezii istorice. Din 
acest motiv, în teologia patristică, 
ortodoxia este opusul ereziei și e 
considerată proprietatea exclusivă 
a Bisericii (o idee care merge îna- 
poi până la ultimele epistole so- 
borniceşti ale Noului Testament 
și e dezvoltată intens de Irineu și 
de Origen), în timp ce ereziile sunt 
privite ca invenţie a sectanţilor. 
În gândirea filosofică greacă pre- 
creştină, „ortodoxia” se referea la 

o concepţie corectă, în vreme ce 
eterodoxia însemna pur și simplu 
o opinie care se abate de la normă 
(nu neapărat corectă sau greşită). 
În concepția patristică despre tra- 
diția revelată, eterodoxia, depăr- 
tarea de ortodoxie, este văzută 
mereu ca o alunecare vinovată în 
rătăcire. Un fapt evident mai ales 
din consideraţiile teologice con- 
ciliare ale celui de-al V-lea secol 
îl reprezintă sentimentul că scri- 
erile „Părinţilor” au susținut şi au 
reprezentat tradiția ortodoxiei, sen- 
timent ce a oferit Antichității târ- 
zii un imbold către studierea atentă 
şi colecționarea izvoarelor și au- 
torităţilor din vechime. După se- 
colul al IX-lea, cuvântul ajunge 
să fie folosit pentru a desemna 
curent Biserica (împreună cu cele 
patru „aspecte” sau „trăsături” ale 
Bisericii, aşa cum sunt ele enu- 
merate în Crez, anume: Una, Sfântă, 
Catholică |/ Sobornicească] și Apos- 
tolească). Într-o utilizare mai târzie, 
e un termen folosit spre a desemna 
Bisericile răsăritene (Biserica Orto- 
doxă), spre deosebire de Biserica 
Catolică Apuseană (sau Romano- 
Catolică, așa cum a fost numită 
după perioada Reformei). Când 
termenul este folosit în acest sens, 
se menționează și celelalte trăsă- 
turi al Bisericii. În felul acesta, 
Bisericile răsăritene se intitulează 
formal ca Biserica Ortodoxă Răsă- 
riteană, Una, Sfântă, Catholică/ 
Sobornicească și Apostolească. 


]. Meyendorff, The Orthodox Church 
(New York, 1962); M. Simon, „From 

Greek Haeresis to Christian Heresy”, 
in Early Christian Literature and the 
Classical Intellectual Tradition (Paris, 
1979), pp. 101-16; T. Ware, The Ortho- 
dox Church (Londra, 1963). 


Osiu al Cordobei [/ Hosius, Ossius] 
(cca 256-357) 


Simbol important al credinţei 
niceene originale pentru episcopii 
apuseni din timpul crizei ariene, 
Sfântul Osiu a fost, de asemenea, 
sfătuitorul împăratului Constan- 
tin începând cu anul 313 şi până 
la Sinodul Niceea 1 (325). Curând 
după aceea, a pierdut această po- 
ziție în favoarea lui Eusebiu al Nico- 
midiei, iar Constantin a abandonat 
politica şi ideile ecleziastice ale 
lui Osiu. A fost episcop începând 
cu anul 295 şi a fost mărturisitor 
în timpul persecuției lui Maximian. 
Din cauza bunei sale reputații, Con- 
stantin l-a trimis ca delegat per- 
sonal la Alexandria pentru a inves- 
tiga disputa dintre Arie şi Ale- 
xandru al Alexandriei. Raportul 
său a devenit baza pentru convo- 
carea Sinodului de la Niceea. Tonul 
a fost dat în avans de sinodul 
antiarian de la Antiohia, din 325, 
care a fost prezidat de Osiu. A fost 
un vorbitor important la Niceea 
şi mulți sunt de părere că a lui a 
fost ideea de introducere a terme- 
nului homoousion în Crez. Osiu 
a prezidat Sinodul antiarian de la 
Sardica, din 343, şi a refuzat să con- 
simtă la condamnarea lui Atanasie, 
motiv pentru care el însuși a fost 
exilat la Sirmium de Constantin, 

în 355. Printre puţinele fragmente 
care au supraviețuit de la el (nici 
o lucrare teologică majoră) este și 
o epistolă pe care a trimis-o lui 
Constantin în 356 şi în care sus- 
ţine (pe temeiul lui Mt. 22, 21) că 
împăratul nu trebuie să se ames- 
tece în chestiunile ecleziastice. În 
357, Sinodul arian de la Sirmium 
l-a forţat pe foarte vârstnicul Osiu 
să semneze crezul său (aşa-numita 
„Blasfemie de la Sirmium”) și în 
curând i s-a permis să meargă acasă, 
la Cordoba. Conform lui Atanasie 
(care este singurul ce menţionează 
acest lucru), înaintea morţii, el și-a 
repudiat semnătura. Niceenii apu- 
seni au reacționat violent față de 
ceea ce era în mod clar un abuz al 
arienilor la adresa unui bătrân con- 
fuz, iar veştile despre semnătura sa 
i-au întărit și mai mult în hotă- 
rârea lor. 


H. Chadwick, „Ossius of Cordova 
and the Presidency of the Council of 
Antioch 325”, JTS n.s. 9 (1985), pp. 292- 
304; V.C. de Clereg, Ossius of Cordova: 
A Contribution to the History of the Con- 
stantinian Period (Washington, 1954). 


Ousia 


Ousia este cuvântul grecesc pen- 
tru fire [/ natură], un termen ge- 
neric pentru ceea ce delimitează 
fiinţa unui anumit tip de a exista. 
Urmând perspectiva teleologică a 
lui Aristotel asupra firilor, creştinii 
timpurii au înțeles firea umană 
drept ceea ce face ca o fiinţă să fie 
în mod esenţial „umană”, iar firea 

câinelui ceea ce face ca un câine să 
fie câine. În dezbaterile creștine, 
termenul a căpătat o enormă sem- 
nificaţie în perioada controverse- 
lor hristologice: cum ar putea să 
existe în Hristos simultan două 
firi? În ceea ce privește firile create 
(0usiai), ousia este limita impusă 
de Creator condiţiei ontologice a 
creaturii. Teologii patristici au vă- 
zut în ousia omenească o combi- 
nație dinamică şi sintetică a mai 
multor elemente (trup, suflet şi 
duh), care o fac să fie unică între 
celelalte firi create (materia neîn- 
sufleţită, animalele și îngerii fiind 
realități simple, nu compuse). Ei 
au văzut-o totodată ca fiind menită 
pentru uniunea transcendentă cu 
Dumnezeu (îndumnezeirea). Cu 
toate acestea, ea rămâne o fire creată 
înăuntrul unor limite, la fel ca 
întreaga creaţie. Numai Ousia lui 
Dumnezeu este nelimitată, însă, 
chiar din acest motiv, ea nu poate 
fi cuprinsă, fiind lipsită de limi- 
tare descriptivă, adică de maniera 
fundamentală în care toate ființele 
limitate îşi primesc o definiţie. 


C. Stead, Divine Substance (Oxford, 
1977); H.A. Wolfson, The Philosophy 
of the Church Fathers (Londra, 1976), 
pp. 364-493. 

Pahomie (cca 290-346) 


Sfântul Pahomie [cel Mare] este 
socotit în mod tradiţional iniția- 
torul monahismului prin vieţuire 
laolaltă (cenobitic): o viaţă asce- 
tică trăită într-o clădire comună 
(de obicei un complex fortificat) 
sub conducerea unei figuri vârst- 
nice (egumen sau stareţ), în acord 
cu o regulă comună zilnică bazată 
pe muncă în folos obştesc și rugă- 
ciune. Pahomie reprezintă dezvol- 
tarea modului cenobitic de viaţă 
creştină ascetică, pe când, anterior, 
monahismul fusese în cea mai mare 
parte dezorganizat şi mai indivi- 
dualist (monahismul derivă din 
cuvântul grecesc ce desemnează 
persoana solitară). Pahomie s-a 
născut în Egipt şi a fost înrolat cu 
forța de tânăr în armata romană. 
Starea sa mizeră a fost ameliorată 
la un moment datorită bunătăţii 
arătate de o comunitate creştină 
din Chenoboskion, în Egiptul de 
Sus. Când în 313 şi-a încheiat ser- 
viciul militar, s-a întors în sat şi a 
fost botezat. Câţiva ani mai târziu, 
şi-a asumat viaţa ascetică sub în- 
drumarea călugărului Avva Pala- 
mon. El povestește cum, în jurul 
anului 320, pe când strângea lemne 
de foc în satul părăsit Tabennisi, 
a auzit un glas care i-a poruncit 
să ridice o mănăstire și să fie gata 
să primească mulți ucenici. Prin 
urmare, ea a fost ridicată şi, încetul 
cu încetul, a început să atragă uce- 
nici. În șase ani va trebui să ridice 

încă o alta la Pbow, care va deveni 
în cele din urmă centrul unei re- 
ţele de unsprezece case pahomiene 
(două pentru femei) așezate de-a 
lungul Nilului Superior. Una din- 
tre acestea se afla aproape de satul 
Nag Hammadi, locul descoperirii 
mai multor texte gnostice şi s-a 
bănuit de mai multe ori că ele re- 
prezintă manuscrise aruncate din 
biblioteca acestei comunităţi. Soarta 
caselor pahomiene a intrat abrupt 
în declin după al V-lea secol, însă 
regula sa monahală a avut o foarte 
mare influenţă asupra lui Vasile 
al Cezareei, loan Casian şi Cezar 
de Arles, iar prin intermediul aces- 
tora, s-a răspândit larg, în întreaga 
Biserică. 


A.N. Athanassakis, The Life of Pa- 
chomius (Missoula, Mont., 1975); D.]. 
Chitty, The Desert a City (Oxford, 1966); 
P. Rousseau, Pachomius: The Making 
of a Community în 4th Century Egypt 
(Berkeley, Calif., 1985); A. Veilleux, Pa- 
chomian Koinonia (vol. 1-3; Kalamazoo, 
Mich., 1980-1982). 


Palladius (cca 365-425) 


Palladius a fost elevul lui Eva- 
grie Ponticul. Intră prima oară în 
viața monahală în comunitatea de 
la Muntele Măslinilor. Trăiește şi 
călătoreşte prin comunităţile pus- 
tiei Egiptului din perioada lor de 
aur, stabilindu-se în comunitatea 
lui Evagrie. Apoi se vede nevoit 
să părăsească Egiptul din cauza 
sănătăţii și se întoarce în Palestina. 

În cele din urmă, ajunge episcop 
al cetăţii Helonopolis din Bithy- 
nia, iar în 406 este exilat pentru 
susţinerea lui Ioan Hrisostom. Lu- 
crarea de căpătâi a lui Palladius, 
scrisă în 419, este o carte alcătuită 
pentru aristocratul bizantin Lau- 
sus (Istoria Lausiacă), cuprinzând 
colecţii de povestiri monahale, afo- 
risme şi istorii ale figurilor majore 
din pustia egipteană. Ea a devenit 
o carte extraordinar de populară 
în Bizanţ şi reprezintă o sursă 
nepreţuită de descriere a vieții în 
pustie, oferindu-ne mai ales cam 
tot ce se știe despre Evagrie însuși. 
Palladius a mai scris şi un Dialog, 
în care relatează viața și suferin- 
ţele lui loan Hrisostom. 

Un alt Palladius a fost unul 
dintre diaconii Papei Celestin 1, 
trimis în 431 ca să fie episcop „al 
irlandezilor care-L iubesc pe Hris- 
tos” (Prosper al Aquitaniei, Cronica 
anului 431). A activat în sudul Ir- 
landei, dar se știu puţine lucruri 
despre caracterul și activitatea lui, 
chiar dacă izvoare mai târzii (și 
lipsite de încredere) îl descriu ca 
martir (vezi Irlanda, Patrick). 


E.D. Hunt, „Palladius of Heleno- 
polis: A Party and Its Supporters in 
the Church of the Late 4th Century”, 
JTS n.s. 24 (1973), pp. 456-80; R.T. 
Meyer, Palladius: The Lausiac History 
(ACW 34; New York, 1965); idem, 
Palladius: Dialogue on the Life of St. 
John Chrysostom (ACW 45; New York, 
1985). 

Papalitate 


„Papalitatea” este un termen 
teologic târziu ce se referă la dez- 
voltarea teoriei Bisericii Apusene 
despre autoritatea și jurisdicția 
episcopului de la Roma (derivând 
din vechiul titlu de „părinte”, papa, 
al episcopului). Analiza teologică 
recentă a subiectului își are punctul 
de plecare în perspectivele medie- 
vale târzii și cele moderne timpurii, 
după ascensiunea monarhiei pa- 
pale. În veacurile patristice, fun- 
damentele unei teologii a slujirii 
petrine și autoritatea cu care era 
învestit episcopul Romei erau evi- 
dente încă dintr-o perioadă tim- 
purie, deși este important să citim 
această mărturie pentru ceea ce ne 
dezvăluie în sine și nu, aşa cum 
s-a petrecut adesea, mai ales pen- 
tru ceea ce lasă să se înțeleagă 
despre dezvoltările târzii, adică 
să o citim mai degrabă în lumina 
Antichității, decât în lumina con- 
troverselor anacroniste și a apolo- 
geticii post-Reformă. Este adevă- 
rat că mișcarea creştină a ajuns la 
Roma dintr-o perioadă foarte tim- 
purie. Se afla deja acolo, probabil 
la Trasvetere, cartierul evreiesc al 
cetăţii, chiar şi înainte de vizitele 
misionare ale lui Petru şi Pavel 
din anii 40 şi 50 ai primului secol 
(cf. Faptele Apostolilor 2, 10). Cu 
toate acestea, începând cu al II-lea 
secol și în mare parte datorită scrie- 
rilor lui Irineu, a devenit o obișnu- 
inţă ca Petru şi Pavel să fie consi- 
deraţi întemeietorii apostolici înge- 
mănaţi ai marii Biserici. Concepţia 
lui Irineu despre apostolicitate 

ca temelie a autenticităţii creștine 
atribuie Romei o dublă valoare, 
iar în timpul celui de-al II-lea şi 
de-al III-lea secol, prestigiul Bise- 
ricii romane va continua să crească. 
Aceasta nu doar pentru că cetatea 
era capitala imperiului lumii (deși 
fără îndoială că era un factor po- 
zitiv), ci pentru că îşi câștigase 
deja o reputaţie internaţională ca 
centru al rezistenţei creştine și pro- 
dusese un număr mare de mar- 
tiri şi mărturisitori. Acumularea 
unei liste apreciabile de sfinţi, prin- 
tre care se regăsesc şi unii dintre 
conducătorii ei timpurii, a coincis 
cu ascensiunea rolului comunității 
creștine de la Roma ca sursă de 
apel cu autoritate în neînțelege- 
rile internaţionale. Pe la sfârșitul 
primului secol, cetatea Romei ajun- 
sese unul dintre locurile către care 
puteai privi dacă voiai să vezi 
cum trebuie să se conducă o bise- 
rică. Comunitatea avea o reputație 
pentru sobrietate și tradiționalism, 
una meritată, de vreme ce în gene- 
ral conducătorii diverselor Biserici 
romane (înainte de mijlocul secolu- 
lui al II-lea este prea devreme să 
putem vorbi despre o singură Bise- 
rică romană) le opuneau rezistență 
învăţătorilor speculativi care mai 
târziu au ajuns să fie cunoscuţi 
sub numele de gnostici. Irineu a 
apelat în câteva ocazii la Roma ca 
să își asume o astfel de voce cu au- 
toritate. El este unul dintre primii 
care au susținut idea potrivit căreia: 
„comuniunea cu această Biserică 
este o chezășie a apostolicităţii” 
bisericilor locale (A4versus haere- 
ses 3, 3, 2); aceasta va fi o doctrină 

care va sta în miezul întregii dez- 
voltări ulterioare a papalității și 
mai ales când ea va aluneca de la 
ceea ce spunea de fapt Irineu (co- 
muniunea cu o Biserică neîndo- 
ielnic apostolică înseamnă apos- 
tolicitatea propriei Biserici) către 
ceva ce nu spusese: anume că recu- 
noașterea de către episcopul Bise- 
ricii Romei înseamnă autenticitate 
pentru o comunitate creștină. Abia 
atunci când accentul se deplasează 
pe cel din urmă aspect putem vorbi 
în mod corect despre teoria „papa- 
lităţii”. Pe lângă Irineu, și epis- 
tolele clementine au demonstrat 
preocuparea similară a comunităţii 
romane de a acţiona ca o forţă „tra- 
dițională” întemeietoare şi stabi- 
lizatoare pentru celelalte comunități. 
Figuri precum cea a lui Iustin și 
Ignatie dau mărturie pentru respec- 
tul pe care-l putea deţine Biserica 
romană și, prin urmare, autoritatea 
episcopului roman a fost respectată 
încă de la început. Exact aşa cum 
Roma era de multă vreme privită ca 
suprema autoritate de apel juridic 
(instanţa romană de judecată era 
supremă, aici revărsându-se între- 
sul talent juridic al imperiului), 
tot astfel, Biserica de la Roma a în- 
ceput să aibă o reputaţie de curte 
internațională de apel ecleziastic. 
Tradiționalismul ei în problemele 
creştine îi accentua acest rol. De 
la sfârşitul secolului al II-lea un 
şir de papi remarcabili a stator- 
nicit şi adăugat cetăţii lor o auto- 
ritate bisericească fără precedent. 
Primul în acest sens a fost papa 
Victor, care în 190 a acţionat deci- 
siv pentru a cenzura bisericile din 

regiunea Asia Mici care nu voiau 
să sărbătorească Paștele la o dată 
comună, ci preferau tradiția lor lo- 
cală (controversa cvartodecimană); 
totodată, el este creditat cu acțiunea 
decisivă de condamnare a mani- 
festărilor teologiei adopționiste de 
la Roma. La jumătatea celui de-al 
III-lea secol, devenea limpede ideea 
unei autorități speciale a lui Petru, 
[socotit] principe al apostolilor, 
autoritate ce trecea asupra succe- 
sorului petrin (în epoca patristică, 
papii erau numiți cu titlul special 
de „locţiitor al lui Petru” — abia 
mult mai târziu el s-a preschim- 
bat în „locţiitor al lui Hristos”). 
Papa Ştefan va invoca această idee 
spre a-și justifica politica de admi- 
tere a botezului ereticilor, împo- 
triva concepției lui Ciprian potri- 
vit căreia botezul ereticilor nu este 
primit. În controversa lui cu Ștefan, 
Ciprian a găsit că e necesar să res- 
pingă această dezvoltare a „slujirii 
petrine”, acest înțeles de autoritate 
specială care făcea din episcopul 
Romei un Petrus Redivivus. Ciprian 
a argumentat că, deși Petru era, 
ce-i drept, un simbol special de au- 
toritate, preeminenţa lui nu trecea 
asupra succesorilor săi de la Roma, 
ci era o harismă generală care tre- 
buie să fie dăruită fiecărui episcop 
care era „apostolic” precum Petru. 
Ciprian a trebuit să lucreze con- 
siderabil la această respingere, 
de vreme ce abia cu câțiva ani în 
urmă publicase un tratat intitulat 
Despre unitatea Bisericii universale, 
care ridicase mărturisirea de cre- 
dinţă a Sfântului Petru la rangul de 
simbol al unităţii creştine inter- 

naționale în jurul marii Biserici a 
Romei. Totuși, puternicii condu- 
cători de la Roma dezvoltau pres- 
tigiul slujirii papale până la un soi 
de „superepiscopat”. Mai târziu, 
în secolul al III-lea, după sfârşitul 
persecuției împăratului Decius, 
papa Dionisie va reuși să resta- 
bilească ordinea în comunitatea 
devastată, iar Biserica romană va 
deveni iarăși standardul vizibil al 
eforturilor internaţionale de sta- 
bilizare a mișcării creştine. Atunci 
când preoții din Alexandria vor 
apela la papă ca apărător al orto- 
doxiei, el îi va scrie în numele unui 
sinod de episcopi latini tizului său, 
Dionisie al Alexandriei, să facă o 
prezentare a învățăturii sale, iar 
acesta va da curs apelului. Papali- 
tatea va atinge însă un nivel cu 
adevărat inedit de influenţă în se- 
colul al IV-lea și al V-lea, pe măsura 
atragerii favorurilor imperiale. Îm- 
păratul Constantin a înzestrat Bi- 
serica romană cu mai multe edi- 
ficii, nu în ultimul rând cu mormân- 
tul Sfântului Petru de la Roma, care 
avea să devină în curând un loc 
important de pelerinaj, sporind mis- 
tica prezenţei dăinuitoare a lui Petru 
la Roma (în moaștele sale și în spi- 
ritul succesorului episcopal). În 
același timp, Constantin aștepta de 
la papa Miltiades (310-314) să re- 
zolve criza donatistă în numele Bi- 
sericii nord africane, un lucru mai 
presus de puterea acestuia, dar care 
ilustrează cum îl privea acum îm- 
păratul pe papă: ca pe un soi de 
„director” executiv al Bisericii din 
întreaga lume. De-a lungul seco- 
lului al IV-lea, papii romani și-au 

exercitat în chip constant autori- 
tatea în problema credinţei niceene, 
adesea luând apărarea unor teo- 
logi niceeni din Răsărit, precum 
Atanasie sau Marcel al Ancyrei, 
spre iritarea generală a multor ie- 
rarhi greci. Când, la sfârșitul ace- 
luiași secol, credinţa niceeană a fost 
confirmată, reputația Romei în ceea 
ce privește ortodoxia tradițională 
a sporit considerabil şi la fel şi 
propria așteptare de a fi recunos- 
cută pe scena internaţională ca sursa 
adevăratei rânduieli creştine. Cu 
cât mai mult își dezvolta papali- 
tatea acest sens juridic al influenței 
sale (deosebit de sensul moral), cu 
atât mai multă opoziție a început să 
întâmpine teoria papală în Ră- 
sărit. Însuși Constantin părea că se 
răzgândeşte (adesea), adoptând de 
obicei calea celei mai mici rezis- 
tenţe în problemele creștine. Atunci 
când a convocat Sinodul de la Ni- 
ceea, el a dat foarte puţină impor- 
tanță papalității. Pe măsură ce ca- 
noanele de la Niceea vor începe să 
instituie principiile rânduielii ju- 
ridice din Biserică, ele vor vădi că 
drepturile administrative ale epis- 
copilor trebuiau doar să reproducă 
ierarhia civilă a organizării impe- 
riale. Cele două idei: prima, că 
Roma ar trebui să aibă drepturi 
apostolice speciale și a doua, că prin- 
cipalele centre imperiale ar trebui 
să primească drepturi în virtutea 
vechimii, s-au aliat mai întâi în fa- 
voarea Romei, care era atât cetate 
apostolică (de două ori), cât şi ca- 
pitală; însă, după secolul al IV-lea, 
au apărut unele dificultăți, deoa- 
rece şi alte cetăţi din Răsărit au 

câştigat putere, iar influenţa poli- 
tică a Romei a scăzut rapid. Subiec- 
tul relativei importanţe a Romei 
pentru Apus și a Alexandriei sau 
Constantinopolului pentru Răsărit 
a ajuns de mai multe ori până la 
un punct critic. În timp ce Roma 
încă se mai aștepta să exercite gu- 
vernarea asupra tuturor Bisericilor 
creştine, multe Biserici răsăritene 
vedeau din ce în ce mai mult în Con- 
stantinopol cetatea care avea pen- 
tru episcopiile din Răsărit aceeași 
semnificație ca Roma. Totodată, 
preeminenţa ei se baza pe statutul 
său de capitală, nu pe vreo harismă 
apostolică specială. Chiar dacă 
mai târziu episcopiile răsăritene 
vor dezvolta propriile lor pretenții 
(Constantinopolul susținând că a 
fost întemeiat de Sfântul Andrei, 
„primul chemat”), în general ele 
au adoptat teoria că episcopiile sunt 
apostolice în virtutea doctrinei co- 
recte, nu datorită cazului special 
al prezenţei petrine ori altceva de 
acest gen. La Roma, papa Dama- 
sus a fost cel care, la sfârşitul seco- 
lului al IV-lea, a supus din nou 
atenţiei pretenţia petrină și a pus 
bazele unei arhitecturi pe care suc- 
cesorii săi au continuat să o șle- 
fuiască până la cel mai înalt nivel, 
câștigând tot mai multe privilegii 
imperiale pentru scaunul lor și pri- 
matul autorităţii asupra celorlalte 
episcopii din Apus. Succesorul său 
direct, papa Siricius, a formulat 
pentru prima oară pretenţia cen- 
trală a papalității (deosebită, adică, 
de ideea mistică a „prezenţei pe- 
trine”), definind-o ca „îndatorirea 
de a se îngriji de toate Bisericile” 

(sollicitudo omnium ecclesiarum). 
Papii Leon și Grigorie cel Mare au 
fost mai apoi continuatorii şi dez- 
voltatorii principali ai teoriei pri- 
matului papalității, iar declinul 
progresiv al influenţei bizantine 
asupra Apusului medieval timpu- 
riu a dus la o ascensiune imensă 
a prestigiului papal, pretenţia sa 
de a reprezenta Roma aeterna şi au- 
tenticitatea pură a credinţei creștine 
fiind tot mai mult privită (cel puţin 
în Apus) ca fiind de la sine înţe- 
leasă, atât social, cât şi intelectual. 
Însă din secolul al VII-lea, aceste 
pretenţii vor fi socotite din ce în ce 
mai îndoielnice și mai irelevante 
de către Bisericile bizantine, care 
în locul teoriei petrine deţineau un 
viguros sistem sinodal și patriar- 
hal. Aceste Biserici răsăritene vor 
ajunge să considere pretențiile pa- 
pale fie drept onorifice, fie o pro- 
blemă de tradiţie locală (un theo- 
logoumenon), fie irelevante, pur și 
simplu. Peste mai multe veacuri, 
după lungi perioade de separare 
efectivă a Bisericilor Greacă şi Latină, 
papalitatea, care între timp își dez- 
voltase energic sentimentul unei 
harisme speciale, nu s-a mai dis- 
tins ca un simbol de unitate a Bi- 
sericilor, ci ca subiect de dispută 
asupra modurilor variate de a 
intepreta apostolicitatea. 


].N.D. Kelly, The Oxford Dictio- 
nary of the Popes (Oxford, 1986); ].M.R. 
Tillard, The Bishop of Rome (Londra, 
1983); W. Ullmann, „Leo I and the 
Theme of Papal Primacy”, JTS 11 (1960), 
pp. 25-51. 

Papia al Ierapolei [Hierapolis] 
(fl. la începutul secolului al II-lea). 


Unul dintre Părinții Apostolici, 
despre care se spune că a fost un 
însoțitor al Sfântului Policarp, fiind 
cunoscut acum numai din citatele 
fragmentare ale autorilor mai târ- 
zii. Papias al Hierapolei a fost un 
vechi episcop din Asia Mică și par- 
tizan al eshatologiei hiliaste, fapt 
care i-a atras dezaprobarea din 
partea scriitorilor de mai târziu, 
în special din partea lui Eusebiu al 
Cezareei, care îl foloseşte și toto- 
dată îl critică în Istoria bisericească, 
socotindu-l o veche autoritate, dar 
un teolog mai degrabă slab. Papia 
este sursa tradiţiilor timpurii păs- 
trate în cartea lui Eusebiu despre 
alcătuirea Evangheliilor, pe care a 
relatat-o în tratatul său (acum pier- 
dut) Tălmăciri ale spuselor Domnu- 
lui. Această lucrare a fost scrisă în 
jurul lui 130 şi a avut o influență 
semnificativă atât asupra lui Ipolit, 
cât și asupra lui Irineu, care îl con- 
sideră un „vechi” martor al tradiţii- 
lor apostolice. Concepţiile lui Papia 
despre ordinea alcătuirii Scriptu- 
rilor (mai întâi versiunea aramaică 
a Evangheliei după Matei, iar apoi 
Evanghelia după Marcu, înțeleasă 
ca relatare scrisă de un ucenic direct 
al lui Petru) au avut ulterior o mare 
influență asupra ideilor despre 
transmiterea textului biblic până 
în epoca modernă. Concepţia sa e 
un soi de doctrină a transmiterii 
succesiunii apostolice către epis- 
copi și a sensului „tradiţiei celei vii 
a bătrânilor”; ea se poate observa 

şi la Ignatie, iar într-o formă con- 
centrată la Irineu, cei doi având şi 
ei rădăcini în Asia Mică și trăind 
într-o perioadă apropiată de Papia. 


R.M. Grant, „Papias in Eusebius” 
Church History”, în Melanges H.C. 
Puech (Paris, 1974), pp. 209-213; ].B. 
Lightfoot, The Apostolic Fathers (Lon- 
dra, 1907), pp. 514-535; ]. Munck, „Pres- 
byters and Disciples of the Lord of 
Papias”, HTR 52 (1959), pp. 223-43. 


Paradis vezi Rai 


Parousia 


Termen din Noul Testament 
grecesc ce înseamnă „prezenţă” 
şi se referă în particular la venirea 
întru slavă a lui Hristos, care se 
întoarce să judece lumea în ziua 
cea de pe urmă (Mt. 24, 3, 1 Cor. 
15, 23). Parusial (un adjectiv mo- 
dern) are aproape aceeași conotație, 
aşadar, cu eshatologic. În epoca 
patristică, mai mulți scriitori erau 
preocupaţi de subiectul recunoaş- 
terii timpului în care va avea loc 
Judecata (vezi milenarism), însă este 
limpede că, așa cum atestă Mar- 
cu 13, idea a produs multă specu- 
laţie și nu puţin conflict încă din 
primul secol. În literatura patristică, 
parousia înseamnă în primul rând 
lucrarea Judecăţii (Epistola către 
Diognet 7, 6; Origen, Comentariu la 
Evanghelia după Matei 70; Chiril al 
Alexandriei, Cateheze 15, 1-4; loan 
Hrisostom, Omilii la Evanghelia după 
Matei 76, 3-4), când martirii vor fi 
răzbunațţi prin învierea lor în pre- 
zenţa lui Hristos (cf. Epistola către 

Diognet 7, 9). Scriitorii secolului al 
III-lea din şcoala Logosului, pre- 
cum Ipolit şi Origen au fost pu- 
ternic motivaţi de dorinţa de a da 
teologhisirii despre „prezența” lui 
Hristos în epopeea continuă a is- 
toriei universale un cadru esha- 
tologic mai larg și mai complex 
decât cea concepută de literalismul 
biblic, de milenarism şi de mon- 
tanism. Impactul pe care l-a avut 
răspândirea ideilor lor a făcut ca în 
curând termenul de parusie să 
capete o coloratură puternic hristo- 
logică, să denote tot mai mult pre- 
zența activă mântuitoare a lui Dum- 
nezeu în lume, prin întruparea lui 
Hristos, aceasta însăşi fiind înţe- 
leasă ca un act eshatologic al Jude- 
cății asupra istoriei (Ignatie, Către 
Filadefieni 9, 2; Iustin, Dialog cu iu- 
deul Tryfon 88, 2; Apologia Întâi 48, 2; 
Clement din Alexandria, Stromate 
1, 18; 2, 16). Teologii Logosului, 
mai ales Origen, au adus această 
concepție despre teologia întru- 
pării (ea însăși o adâncă reflecţie 
asupra concepției pauline despre 
prezenţa lui Hristos ca un aspect al 
slavei învierii) în centrul întregii 
gândiri creştine ulterioare. 


D.G. Dunbar, „The Delay of the 
Parousia in Hippolytus”, VC 37 (1983), 
pp. 313-327; R.M. Grant, „The Coming 
of the Kingdom”, JBL 67 (1948), pp. 
297-303; A.L. Moore, The Parousia în 
the New Testament (Supplements to 
Novum Testamentum 13; Leiden, 1966); 
R. Tevijano-Etcheverria, „Epidemia 
y Parousia en Origenes”, Scriptorium 
victoriense 16 (1969), pp. 313-337. 

Patrick (m. cca 460) 


Cinstit ca apostol al Irlandei, 
Sfântul Patrick a fost fiul unui dia- 
con, fiind răpit din sud-vestul Bri- 
taniei romane la cincisprezece ani 
şi dus în robie timp de șase ani în 
vestul Irlandei. Situaţia sa neferi- 
cită de sclav l-a adus la credința 
profundă în Hristos, iar când în cele 
din urmă a evadat și s-a întors 
acasă, a intrat în rândurile clerului 
ascetic. În jurul anului 432, Patrick 
este trimis ca episcop misionar după 
Palladius, care deja slujea micii 
comunităţi creştine din sudul Ir- 
landei. De la bun început, el şi-a 
proiectat misiunea în scopul conver- 
tirii păgânilor irlandezi din nord- 
estul şi nord-vestul ţării. După ce 
Biserica întemeiată de el ajunge 
să fie mai cunoscută, este supus 
oprobiului episcopilor britanici, 
care ridicaseră împotriva lui încă 
din tinereţe unele acuzaţii canonice. 
El va răspunde printr-o mișcă- 
toare mărturie personală cunoscută 
acum sub titlul de Mărturisirea Sfân- 
tului Patrick. Reuşeşte să treacă și 
peste acerba cenzură canonică a 
unui prinţ britanic creştin (Epis- 
tola către oștenii lui Coroticus), care 
îi robise pe unii dintre noii lui con- 
vertiți. Patrick cerea recunoașterea 
faptului că botezul lor făcea im- 
posibilă înrobirea, o crimă odioasă 
între creștini, şi impune excomu- 
nicarea soldaților prințului care îi 
ridiculizau demersul. Fiind unul 
dintre cei mai populari sfinți din 
Irlanda, la povestea vieţii lui Pa- 
trick s-au adăugat ulterior nume- 

roase legende; acestea reflectă im- 
pactul misionar pe care l-a avut 
creştinismul asupra religiilor drui- 
dice şi populare ale irlandezilor 
precreștini. În poveşti, Patrick apare 
ca un soi de magician mai puternic 
decât tot ce se văzuse până atunci și 
care poruncea supunere față de 
puternicul său Dumnezeu. Imnul 
„Platoșa Sfântului Patrick” a fost 
alcătuit în secolul al VIII-lea. 


L. Bieler, trad., The Works of St. 
Patrick (ACW 17; Washington, D.C., 
1953); R.P.C. Hanson, Saint Patrick: 
His Origins and Career (Oxford, 1968); 
L. de Paor, Saint Patrick's World (Lon- 
dra, 1993). 


Patripasianism vezi Monarhianism 


Patristică 

„Patristică” este un termen mo- 
dern ce provine de la latinescul 
patres, adică „părinţi” (vezi și pa- 
trologie). Părinţii au fost episcopi 
sau bătrâni lideri monastici ai Bise- 
ricii timpurii. Teologia patristică 
este, așadar, studiul dezvoltării doc- 
trinare a Bisericii din primele opt 
veacuri. De obicei, „linia de sepa- 
rare” se trasează la loan Damas- 
chinul în Biserica Răsăriteană a 
celui de-al VIII-lea secol și (ceva 
mai târziu) teologul apusean medi- 
eval Bernard de Clairvaux (adesea 
numit „ultimul dintre Părinţi”). 
Masivele colecţii şi ediţii din se- 
colul al nouăsprezecelea ale lui 
J.P. Migne (Patrologia series graeca şi 
Patrologia series latina), cuprinzând 
sute de volume cu texte grecești 

şi latine, sunt practic un „canon” 
al literaturii patristice. Noţiunea 
de patristică este totuşi incompletă 
din mai multe motive — nu în ul- 
timul rând pentru că, tehnic vor- 
bind, ea nu include niciunul dintre 
teologii din Biserica timpurie (şi 
sunt mulți) care nu au fost epis- 
copi. În această categorie intră unii 
dintre cei mai mari gânditori, cum 
ar fi bunăoară Origen al Alexan- 
driei şi Ieronim şi, nu în ultimul 
rând, toate femeile importante din 
Biserica timpurie, precum Macrina, 
Sinclitichia, Olimpia şi Melania. 
Concepţia că teologia creștină este 
„patristică” a dus la o anumită 
neglijare a importantelor surse neo- 
ficiale și nontextuale ale istoriei bi- 
sericești, care abia în ultima vreme 
este îndreptată. Cu toate acestea, 
patristica (în sensul precis de studiu 
al teologiei episcopale și sinodale) 
nu e un termen în întregime sexist 
și anacronic; ea rămâne o ramură 
importantă și validă a disciplinelor 
teologice, care s-a bucurat în seco- 
lul douăzeci de o renaștere, un do- 
meniu de cercetare revigorat de 
numeroase ediţii critice ale texte- 
lor primare și de analize istorice 
sofisticate. Patristica evocă totodată 
un sens tare al istoriei bisericești 
ca model al ortodoxiei în opoziţie 
față de erezie. Cele mai vechi is- 
torii al Bisericii, începând cu cea 
a lui Eusebiu al Cezareei, au adop- 
tat această ideologie (atestată bună- 
oară în epistolele ioanine și cele 
soborniceşti ale Noului Testament), 
potrivit căreia Biserica s-a născut 
în adevăr, iar ereticii au pervertit 

treptat adevărata învățătură. În 
această schemă, marii bărbaţi (me- 
reu bărbaţi, s-ar părea) s-au ivit de-a 
lungul generaţiilor asemenea pro- 
feţilor din vechime, spre a apăra 
ortodoxia împotriva maşinaţiilor 
ereticilor şi au fost recunoscuţi (re- 
trospectiv) drept „părinţi” ai po- 
porului, purtătorii definitorii ai 
harului adevăratei teologii. Con- 
ceptul de „mărturie patristică” este, 
în acest sens, în principal produ- 
sul scriitorilor anti-arieni din al 
IV-lea secol, dar va fi adoptat cu 
pasiune în Bisericile Greacă și La- 
tină de mai târziu. Un exemplu 
clasic este hagiografia Sfântului 
Antonie cel Mare, scrisă de Ata- 
nasie al Alexandriei (Viaţa lui An- 
tonie), unde este descris ca unul 
dintre primii „părinţi”, care repre- 
zintă prin persoana sa un model 
de adevăr, sfinţenie şi ortodoxie. 
Un altul este hagiografia lui Ata- 
nasie scrisă de Grigorie din Na- 
zianz (Or. 21; vezi și Or. 33, 5), care 
îl elogiază ca părinte şi stâlp al 
ortodoxiei fiindcă a apărat dreapta- 
credință la Niceea (vezi și Vasile 
al Cezareei, Ep. 140, 2). Pe la în- 
ceputul celui de-al V-lea secol, se 
apelează în mod specific şi siste- 
matic la conceptul de „Părinţi cu 
autoritate” pentru a stabili liniile 
de obârşie a doctrinei (aşa face, 
bunăoară, Chiril al Alexandriei 
care începe să adune florilegii de 
„spuse al părinţilor ortodocşi” în 
timpul conflictului său cu Nesto- 
rie), iar expresia ajunge în dezba- 
terile sinoadelor ecumenice, care 
se văd pe sine însele tot mai mult 

drept apărătoare şi propagatoare 
ale „teologiei Părinților” (vezi Ca- 
nonul 7 al Sinodului de la Efes 1 
[431] și Sinodul de la Calcedon [451], 
Definiţia de credinţă 2; 4). În acest 
din urmă sens, patristica cores- 
punde viziunii despre teologie ca 
„apărare şi păstrare a ortodoxiei”, 
fiind favorizată mai ales de către 
teologii romano-catolici și ortodocși 
răsăriteni, ale căror tradiţii încă 
susțin această macroperspectivă 
asupra istoriei bisericești. În acest 
sens, de exemplu, patristica este mai 
mult sau mai puţin echivalentă cu 
conceptul de „teologie sistematică”. 


O. Bardenhewer, Patrology (St. 
Louis, 1908); G.L. Prestige, Fathers and 
Heretics (Londra, 1940); ]. Quasten, 
Patrology (vol. 1-3; Utrecht, 1975). 


Patrologie 


Patrologia este în sens literal 
„studiul Părinților”, unde prin 
Părinţi sunt desemnaţi episcopii 
creştini. Originar, Avva era un 
titlu acordat bătrânilor duhovni- 
ceşti dintre monahi, dar, din seco- 
lul al IV-lea, a ajuns să fie însușit 
şi de ierarhii importanţi. Studiul 
teologilor episcopi ai epocii clasice 
este de obicei sinonim cu analiza 
scrierilor lor teologice. Patrologia 
este un concept de secol al XIX-lea 
şi început de secol al XX-lea, care 
a căzut acum tot mai mult în desue- 
tudine. El îmbrățișează semnifi- 
caţia cuvântului patristică (stu- 
diul teologiei Părinților Bisericii), 
dar o extinde, incluzând şi scrierile 

teologilor semnificativi ai Bisericii 
timpurii care nu au fost „Părinţi” 
sau episcopi, teologi precum Cle- 
ment, Origen, leronim, apologeții, 
dar și mulți alți învățători monahi. 
Aproape nici o scriere aparținând 
unor femei semnificative nu a su- 
pravieţuit, deşi există dovezi că 
existau şi învățători femei, iar din- 
tre acestea unele câștigaseră titlul 
de Amma (femininul de la Avva, 
însemnând „Mamă-învăţător”). Este 
vorba de personalităţi ca Sincli- 
tichia sau Sarra, care apar numai vag, 
în colecția Apophtegmata Patrum 
(Patericul sau Spusele „Părinților ”), 
dar care în mod evident erau fai- 
moase învățătoare ale comunită- 
ţilor de femei ascete din zilele lor. 
Patrologia în sens de studiu al 
teologiei patristice a avut o mare 
renaştere în secolul trecut, dar, 
recent, termenul a căzut în diz- 
graţie din mai multe motive, nu 
în ultimul rând deoarece studiul 
istoriei, aşa cum este realizat în 
programa contemporană, cere să 
fie adoptat un punct de plecare 
metodologic mai profund decât 
simpla parcurgere a textelor și a 
afirmațiilor doctrinare (care pre- 
domina în patrologia de stil vechi), 
unul care să îmbrăţișeze întreaga 
panoplie de evenimente socio-cul- 
turale și care să nu se rezume strict 
la episcopi, împărați şi documente. 
În concepţia tradiționalistă a pa- 
trologiei, femeile din Biserica tim- 
purie, bunăoară, erau cu totul ig- 
norate, iar poziția laicatului și a 
scriitorilor nespecialiști (respinsă 

în epocile anterioare în domeniul 
religiei creștine populare) nu erau 
considerate nici măcar vrednice 
de studiu. Patrologia şi patristica 
au făcut astfel loc unei definiţii noi 
(dar mai degrabă vagi) a dome- 
niului, aceea de „studiu al creştinis- 
mului timpuriu” (sau, dacă se pre- 
feră reducerea la tăcere a teologiei, 
de „studiu al Antichității târzii”); 
cu toate acestea, termenul reţine 
încă un sens tehnic valid, căci ana- 
liza detaliată și specială a învăţă- 
turii episcopale și sinodale rămâne 
totuși o sarcină vitală a istoriei 
bisericeşti şi a teologiei istorice. 
Multe dintre patrologiile mai vechi 
ni se păstrează și sunt încă ex- 
trem de folositoare, bunăoară cea 
a lui Bardenhewer sau Altaner. Cea 
mai populară patrologie, redactată 
în câteva volume, apărută în 1975 
şi deosebit de prețuită pentru rezu- 
matele ei extinse la vechii scrii- 
tori, cu bibliografii și sinopse ale 
materialului, este Patrologia lui 
Johannes Quasten, recent supli- 
mentată sub supravegherea edito- 
rială a lui Angelo di Berardino și 
actualizată de Institutul Patristic 
Augustinianum. Di Bernadino (care 
este totodată editorul unei foarte 
influente Enciclopedii a creştinis- 
mului timpuriu) conduce o echipă 
care a lărgit conținutul volumelor 
originale până la cuprinderea în- 
tregii istorii a creştinismului grec 
şi latin din perioadele medievale 
timpurii, alcătuind astfel un „nou 
Quasten”, setul de manuale patris- 
tice considerat cel mai influent 

astăzi. Nu toate volumele sunt ac- 
cesibile în traducere engleză. 


A. Altaner, Patrology (Londra, 1960); 
O. Bardenhewer, Patrology (St. Louis, 
1908); ]. Quasten, ed., Patrology (vol. 
1-3; Utrecht, 1975; vol. 4, ed. A. di 
Berardino, Westminster, Md., 1986). 


Paulin de Nola (cca 353-431) 


Aristocrat, retor roman şi elev 
al lui Ausonius, Paulin de Nola a 
fost unul dintre cei mai mari litt6- 
rateurs ai vremii sale. Paulin a fost 
guvernator al provinciei Campa- 
nia, iar după ce şi-a îndeplinit în- 
datoririle s-a căsătorit cu Thera- 
sia, o aristocrată spaniolă, şi s-a 
retras ca să trăiască pe moşiile 
sale de lângă Bordeaux. L-a întâl- 
nit aici pe sfântul ascet Martin din 
Touzrs și a devenit prieten apropiat 
cu unul dintre ucenicii lui Martin, 
istoricul creştin Sulpicius Seve- 
rus, care i-a influenţat interesul tot 
mai mare pentru ascetism. Paulin 
și soţia lui, Therasia, au fost bote- 
zaţi în 389, iar după moartea sin- 
gurului lor copil, s-au dăruit amân- 
doi celibatului ascetic, mutându-se 
împreună în Spania și începând 
să-și împartă averile considerabile. 
În această perioadă, Paulin renunță 
să mai scrie poezie profană, o ho- 
tărâre care a l-a alarmat pe profe- 
sorul său, Ausonius, şi care a repre- 
zentat punctul de plecare al unui 
celebru schimb de scrisori despre 
relaţia dintre religie și cultură. Pau- 
lin devine preot în 394 şi pleacă 
împreună cu Therasia în Campania, 

stabilindu-se pe moșiile private de 
la Nola și îngrijind mormântul unui 
puţin cunoscut martir, Sfântul Fe- 
lix. Este ales episcop local undeva 
între 403 și 413 și îşi reia lucrările 
poetice, de data aceasta în slujba 
cultului Sfântului Felix, compu- 
nând imnuri martirice și cântece 
liturgice. „Convertirea” lui la creş- 
tinismul ascetic a fost o cause celebre 
în cercul aristocratic în care era 
foarte bine cunoscut. Paulin a ini- 
ţiat o serie extinsă de schimburi 
epistolare cu unii dintre asceţii de 
marcă din vremea lui, printre care 
Ambrozie, leronim şi Augustin. 
Poezia sa este importantă pentru 
dezvăluirea impactului pe care l-a 
avut cultul martirilor asupra Bi- 
sericii din vremea lui, precum şi 
pentru faptul că reprezintă, pe bună 
dreptate, una dintre cele mai fru- 
moase opere lirice creştine. 


D.E. Trout, Paulinus of Nola: Life, 
Letters, and Poems (Berkeley, Calif., 
1999); ].T. Lienhard, Paulinus of Nola 
and Early Western Monasticism (Theo- 
phaneia 28; Cologne și Bonn, Ger- 
many, 1977); P.G. Walsh, trad., Letters 
of St. Paulinus of Nola (ACW 35-36; 
Washington, D.C., 1966-1967); idem, 
Poems of St. Paulinus of Nola (ACW 490; 
Washington, D.C., 1975). 


Pavel din Samosata 
(fl. la începutul secolului al III-lea). 


Pavel s-a născut în cetatea si- 
riană a Samosatei. Provenind dintr-o 
familie săracă, s-a ridicat la bună- 
starea și proeminenţa treptei de 
magistrat (procurator ducenarius) 

în administraţia politică. Este ales 
episcop al Bisericii din Antiohia 
în jurul anului 260, într-o vreme 
când comunităţile creștine începu- 
seră să caute persoane de vază pen- 
tru slujire, iar el a adus cu sine în 
Biserică însemnele rangului său 
social. Despre el se mai relatează 
(de către oponenții clericali scanda- 
lizaţi) că a introdus un tron mai 
înalt pentru episcop, o platformă 
ridicată pentru masa lui de ju- 
decată (la capătul apsidal de est 
al bazilicii) şi o suită de gărzi de 
corp şi secretari personali. Rolul 
de învăţător în Biserică îl aduce în 
curând în conflict cu membrii cle- 
rului şi ai adunării, deoarece se 
pare că își împlinea îndatoririle 
teologice în manieră speculativă, 
interpretând Scripturile de parcă 
ar fi dat comentarii filosofice la ite- 
ratura creştină. Eusebiu al Cezareei 
(care a avut acces la actele sino- 
dului care l-a condamnat) spune că 
Pavel învăţa că Iisus a fost un om 
obișnuit care a fost locuit de Cu- 
vânt și care, în acest fel, a devenit 
Fiul lui Dumnezeu. Cuvântul este 
puterea veșnică a înțelepciunii dum- 
nezeieşti. Este homoousios cu Tatăl 
dumnezeiesc — prin care el înţe- 
legea că nu este o entitate îpos- 
tatică distinctă, ci pur şi simplu un 
alt atribut al ființei divine. Pavel 
este primul teolog despre care se 
ştie că a folosit cuvântul homoou- 
sios în discursul creştin (reapa- 
riția sa în dezbaterile hristologiei 
din era niceeană după un aseme- 
nea început nefericit va genera 
asocieri neplăcute pentru mulți 

tradiționaliști). Hristologia sa este 
de tip adopționist clasic, iar învă- 
ţătura lui despre Dumnezeu și Cu- 
vânt ne sugerează că era monar- 
hian (e catalogat drept „monarhian 
dinamic”, deoarece vede în Cu- 
vântul una dintre puterile, dyna- 
meis, lui Dumnezeu). Oponenții săi 
cei mai activi din Biserica antio- 
hiană au fost, se pare, acei teologi 
ai Logosului care urmau învăţă- 
turile origeniste (nu în ultimul 
rând, Grigorie Taumaturgul). În 
264 şi 268, s-au ţinut sinoade ale 
episcopilor la Antiohia pentru a 
condamna teologia lui Pavel şi 
pentru a-i grăbi depunerea, dar 
stăpânirea sa asupra Bisericii a 
fost îndeajuns de puternică pen- 
tru ca el să poată ignora cenzura 
şi să-şi continue activitatea. Abia 
după ce s-a făcut un apel la îm- 
păratul Aurelian a putut fi alun- 
gat cu forța din clădirile bisericii. 
Secta lui Pavel a dăinuit oarece 
timp după moartea acestuia, iar 
Canonul 19 al Sinodului de la 
Niceea i-a cerut clerului fidel lui 
și celor care îi urmau să fie bote- 
zați de novo, dacă voiau să fie pri- 
miți în Biserică. Mult mai târziu, 
a fost folosit ca un simbol eretic, 
iar oponenții lui Nestorie vor sus- 
ţine (în mod eronat) că acesta din 
urmă înviase învățăturile lui Pavel 
despre distincţia radicală dintre 
Iisus și Cuvânt. 


H.]. Lawlor, „The Sayings of Paul 
of Samosata”, JTS n.s. 19 (1917-1918), 
pp. 20-45, 115-120; F.W. Norris, 
„Paul of Samosata: Procurator Duce- 
narius”, JIS n.s. 35 (1984), pp. 50-70. 


369 


Părinţii apostolici 
(începutul secolului al II-lea) 


„Părinţii apostolici” este denu- 
mirea colectivă dată primilor scrii- 
tori ai Bisericii creştine, care au 
trăit imediat după perioada Nou- 
lui Testament (şi în unele cazuri 
contemporani cu ultimele cărțile 
scrise din ceea ce va fi mai târziu 
cunoscut drept canonul complet 
al Noului Testament). Scrierile lor 
sunt extrem de importante pentru 
înţelegerea formării primelor co- 
munități creştine, dar au fost relativ 
neglijate de Biserica post-niceeană, 
pe considerentul că sunt foarte 
diferite ca formă și stil de intere- 
sele de atunci ale teologiei și, astfel, 
nu deţin statutul normativ al scrie- 
rilor scripturistice. Părinţii apos- 
tolici aparţin perioadei bisericilor- 
de-casă sau începutului episco- 
patului monarhic și sunt de obicei 
preocupaţi de încurajarea morali- 
zatoare, într-un puternic context 
sau perspectivă eshatologică. Scrii- 
torii principali ai acestui grup sunt 
Clement Romanul, Herma, Igna- 
tie al Antiohiei, Papia, Policarp și 
autorii Epistolei către Barnaba, Epis- 
tolei către Diognet şi al epistolei 2 
Clement. De asemenea, Didahia 
este în mod tradiţional inclusă în 
acest grup. Cele două cărți cunos- 
cute îndeobște ca Rânduiala biseri- 
cească apostolică (Egipt, cca 300) şi 
Constituţiile apostolice (Constan- 
tinopol, sfârșitul secolului al IV-lea) 
dovedesc deja că, în Antichitate, 
scriitorii creștini erau în mod deli- 
berat arhaizanţi pentru a fi incluși în 

acest grup, în parte din raţiuni teo- 
logice, dar în principal din motive 
ce ţineau de ritual și organizare 
bisericească. 


L.W. Barnard, Studies în the Apos- 
tolic Fathers (Oxford, 1961); ]. Lawson, 
A Theological and Historical Introduc- 
tion to the Apostolic Fathers and Their 
Background (Londra, 1966); S. Tugwell, 
The Apostolic Fathers (Oxford, 1989). 


Părinţii Capadocieni (secolul al 
IV-lea) 


Denumirea colectivă de „Părinţi 
Capadocieni” este dată celor mai 
importanţi teologi neoniceeni din 
Capadocia, care au preluat condu- 
cerea mișcării niceene după moar- 
tea lui Atanasie al Alexandriei, 
unii fiind implicaţi în apărarea 
cauzei niceene la Sinodul de la 
Constantinopol (381). Cei mai im- 
portanţi dintre ei erau retori bo- 
gaţi, sprijinindu-l şi fiind ajutaţi 
de Meletie al Antiohiei. Între ei 
toţi existau legături strânse, fie că 
era vorba de cele din familie sau 
de relațiile de rudenie și sunt frec- 
vent numiţi „cei Trei Capadocieni” 
(cei doi Grigorie și Vasile), dar, 
de fapt, numărul lor este mai mare, 
incluzându-i pe Vasile al Ceza- 
reei şi sora sa, Macrina, fraţii săi, 
Grigorie al Nyssei şi Petru al Se- 
vastiei, împreună cu Grigorie din 
Nazianz și vărul său, Amfilohie de 
Iconium. Vasile şi familia sa (poate 
fără Macrina) au părăsit poziţia 
homoiusiană pentru a mărturisi 
total concepţia homousiană şi au 

acționat ca mediatori, pentru a-i 
sprijini pe mulţi sirieni să ajungă 
la un acord cu partida niceeană ale- 
xandrină şi apuseană. Grigorie din 
Nazianz a fost un apărător mult 
mai înfocat al deoființimii Logo- 
sului şi a Duhului lui Dumnezeu, iar 
opera sa a pus bazele arhitecturii 
majore a hristologiei neoniceene și 
a doctrinei trinitare mărturisite 
de ortodoxia de mai târziu. 


J.A. McGuckin, St. Gregory of Na- 
zianzus: An Intellectual Biography (New 
York, 2001); A. Meredith, The Cappa- 
docians (New York, 1995); idem, Gre- 
gory of Nyssa (Londra, 1999); P. Rou- 
sseau, Basil of Caesarea (Berkeley, Calif., 
1994). 


Păstorul lui Herma vezi Herma 


Păcat 


Păcatul este traducerea obiş- 
nuită atât a termenului hamartia 
din Noul Testament grecesc, care, 
etimologic vorbind, înseamnă ra- 
tare a țintei, greșeală, cât şi a cu- 
vântului latin peccatum, care în- 
seamnă vină. Creștinismul tim- 
puriu nu s-a focalizat prea mult 
pe natura păcatului, cu toate că a 
fost întotdeauna conștient (o ten- 
dinţă ce a continuat să marcheze 
şi teologia patristică) că păcatul 
este în primul rând o chestiune de 
neascultare a poruncilor lui Dum- 
nezeu și, astfel, o rebeliune împo- 
triva legământului milostivirii Sale. 
În această privinţă, vechiul crești- 
nism a asumat linia morală fermă 
dezvoltată de Vechiul Testament, 

aceea de a interioriza legământul 
ascultării, o temă ce se poate ob- 
serva în toate Scripturile ulterioare. 
Cele mai vechi scrieri ale Părin- 
ților Apostolici sunt puternic influ- 
enţate de ideea cvasi-apocaliptică 
a celor „două căi” (ale binelui și 
răului, vieţii şi morţii) aşternute 
înaintea omului. Biserica este co- 
munitatea celor care urmează calea 
vieţii (Didahia 1, 1-6; 2; Barnabas 
18-21; Păstorul lui Herma, Porunci). 
În primele trei secole, ideea Bise- 
ricii ca Aleasă a sfârșitului aces- 
tui secol, care primeşte un răgaz 
spre pocăire, este foarte puternică și 
poate fi sesizată mai ales în teolo- 
giile timpurii despre botez ca izbă- 
vire a credincioșilor de moartea 
spirituală și fizică pricinuită de do- 
minaţia păcatului asupra lumii. 
Botezul este cel mai strâns legat 
de conceptul puterii de înviere a 
lui Hristos ca Domn al Bisericii, 
Care înnoieşte comunitatea sfinților 
ce vor fi eliberaţi de stricăciunea 
cauzată de păcat. Legătura strânsă 
în gândirea patristică dintre păcat 
şi moarte este limpede exempli- 
ficată în teologia lui Origen şi în 
lucrarea lui Atanasie al Alexan- 
driei, Despre Întrupare, unde Ata- 
nasie arată că viaţa creștină este o 
asimilare tot mai adâncă în pute- 
rea nepieritoare a Domnului înviat, 
în timp ce păcatul reprezintă forța 
endemică ce trage umanitatea în 
jos către stricăciune (phtarsia) şi 
moarte. Ascetismul monastic de 
după secolul al IV-lea își îndreaptă 
atenţia către problema păcatului, 
comunitățile celibatare din pustie 

ajungând astfel la un nou nivel de 
conștientizare psihologică. Teo- 
logi ca Evagrie au lărgit conside- 
rabil practica examinării morale, 
iar conceptul de taină a păcatului 
(faptul că nu „dispare” niciodată 
pur și simplu și că posedă o forță 
de atracţie asupra ființelor umane) 
a devenit un obiect central al in- 
terpretării. Evagrie şi alții au în- 
ceput să teoretizeze că, așa cum 
purtarea sfântă e datorată lucrării 
lui Hristos și sprijinului îngerilor, 
tot aşa și răspândirea păcatului are 
loc în parte din pricina atacurilor 
demonice asupra credinciosului. 
În secolul al IV-lea, asceţii sirieni ca 
Macarie (vezi Macarie cel Mare 11) 
dezvoltă ideea păcatului, în care 
văd un balaur furișat în inima omu- 
lui, câteodată adormit datorită ha- 
rului, dar care niciodată nu tre- 
buie tratat cu ușurință. Mai mulți 
teologi răsăriteni ulteriori acestei 
perioade se vor împotrivi aprig 
acestei tendinţe „messaliene”, ac- 
centuând apăsat pe caracterul liber 
al păcătuirii omenești. În Apus, 
lucrurile stăteau diferit. În secolul 
al V-lea, Augustin şi-a îndreptat și 
el atenţia asupra problemei păca- 
tului, tot din perspectiva ascetului 
introspectiv. Teologia sa despre 
har și izbăvire, amplificată de con- 
flictul cu moralistul optimist Pe- 
lagius, oferă direcţia creștinismu- 
lui latin de după el, care va vedea în 
păcat o molimă generalizată a nea- 
mului omenesc, cauzând o pierdere 
radicală a capacităţii spirituale și 
putând fi vindecată numai prin la 
fel de radicala intervenţie a harului 

lui Dumnezeu. Adânca influență 
a lui Augustin asupra gânditorilor 
de mai târziu va face ca theolo- 
goumenon-ul nord-african al păca- 
tului originar să pătrundă în cu- 
rentul principal al tradiţiei latine. 
Opinia sa era că păcatul se răspân- 
deșşte ca o boală, de la protopărinţi, 
în întreg neamul omenesc, prin in- 
termediul poftei sexuale, încât toți 
noii născuţi sunt vinovaţi şi au 
nevoie de iertare prin botez. După 
Augustin, mulți conducători biseri- 
cești latini vor presupune că pă- 
catul este aproape o înclinaţie a 
fiinţelor omenești și că, prin con- 
trast, lucrările harului sunt mira- 
culoase. Creştinismul răsăritean nu 
a adoptat niciodată un pesimism 
atât de amplu cu privire la răspân- 
direa păcatului. Origen și Atana- 
sie au susţinut cu tărie amândoi, în 
tradiţia alexandrină, că deși uma- 
nitatea a căzut, posibilitatea con- 
templării divine rămâne intactă 
în lăuntrul cel mai adânc al sufle- 
tului şi că puterea de înviere a lui 
Hristos va răzbate dacă ucenicul 
dă ascultare din prisosul inimii. 
Origen a insistat mereu că păcatul 
este de fiecare dată o chestiune de 
alegere liberă și că oamenii trebuie 
judecaţi potrivit alegerii (Despre 
principii 3, 1). Majoritatea reflec- 
ţiei patristice asupra păcatului a 
rămas la acest nivel individual. 
Predicile despre justiţia socială ale 
multora dintre marii Părinţi (spre 
exemplu, loan Hrisostom, un critic 
aspru al venalităţii celor bogaţi) 
pleacă de la supoziţia dreptului de 
proprietate și de la o pledoarie în 

favoarea filantropiei individuale. 
Preocupările etice moderne pen- 
tru „păcatul instituțional” erau în 
mare măsură necunoscute, chiar 
dacă la scriitorii creştini timpurii 
a existat întotdeauna sentimentul 
viu că păcatul nu este ceva cu totul 
interior și individual, ci are mai 
degrabă o dimensiune cosmică, 
Biserica fiind implicată într-o bă- 
tălie apocaliptică cu răul și for- 
ţele răului care urăsc răspândirea 
Împărăției lui Dumnezeu. Multe 
rugăciuni creștine răsăritene vor- 
beau și ele cu regularitate despre 
mărturisirea păcatelor „cu voie sau 
fără de voie, ştiute sau neştiute”, 
ceea ce dovedeşte o conştiinţă so- 
fisticată despre complicațiile sufle- 
tului și ale inimii umane în veșnica 
problemă a urmării sau evitării 
cerințelor Evangheliei. 


W. Babcock, „Augustine on Sin 
and Moral Agency”, JRE 16 (1988), 
pp. 28-55; ].P. Burns, ed., Theological 
Anthropolosy (Philadelphia, 1981); 
S. Lyonnet și L. Sabourin, Sin Re- 
demption, and Sacrifice: A Biblical and 
Patristic Study (Analecta Biblica 48; 
Roma, 1970). 


Păcatul originar vezi Cădere, Păcat, 
Soteriologie 


Pelagius — Pelagianism 


Pelagius a fost un ascet britanic 
care a trăit cu aproximaţie între 350 
şi 425 şi a predat la Roma ca pre- 
dicator moral şi comentator bi- 
blic respectat. Comentariul la cele 

treisprezece epistole pauline scris de 
el ne oferă o privire generală asu- 
pra concepţiei sale dinaintea marii 
controverse pe care a avut-o cu 
Augustin al Hipponei, în perioada 
târzie a vieţii lui și care i-a adus 
ulterior renumele de fondator al 
ereziei pelagiene. Pelagius a fost 
și un reformator moral. O idee de 
bază a gândirii lui este aceea că 
Dumnezeu a dat poruncile morale 
bisericeşti în Scripturi și în con- 
știința naturală și că este de dato- 
ria ucenicului să le pună în faptă 
printr-o ascultare credincioasă. Răs- 
punderea morală este întotdea- 
una dificilă, dar nu imposibilă, căci 
Dumnezeu nu poruncește nicio- 
dată ceea ce nu este în puterea de 
înfăptuire a ucenicilor. În conse- 
cință, greutăţile pe care le aduce 
respectarea legii morale trebuie 
întâmpinate şi rezolvate printr-o 
corespunzătore pregătire ascetică. 
Această hotărâre progresivă de a 
ţine poruncile este pentru el sino- 
nimă cu adevăratul creștinism. O 
mare parte dintre aceste idei era 
privită în multe cercuri ale Bisericii 
din vremea lui ca ceva cu totul 
obișnuit. Într-adevăr, deși Pelagius 
va ajunge într-o mare încurcătură 
odată cu sinoadele din Africa de 
Nord, care erau dominate de Au- 
gustin, principalul său oponent, 
atunci când va fi cercetat la leru- 
salim, episcopul loan îl va exonera, 
negăsind nimic greșit în învăţă- 
turile sale ascetice. Cu toate acestea, 
ciocnirea dintre Pelagius şi Au- 
gustin a ajuns definitorie pentru 
gândirea creștină latină de mai 

târziu şi catalizatorul celor mai 
întinse reflecţii ale lui Augustin 
asupra teologiei harului și mân- 
tuirii. Cercul lui Pelagius socotea 
Confesiunile, autobiografia lui Au- 
gustin, o carte mai degrabă scan- 
daloasă. Li se părea că el este un 
episcop fără fibra morală nece- 
sară spre a da un bun exemplu 
conduitei laxe în care vedeau că 
se află bisericile. Îi îngrozeau mai 
ales desele ocazii când Augustin 
părea să sugereze că voinţa lui 
morală era neputincioasă în faţa 
atât de multor greutăți și că a putut 
fi mântuit doar atunci când Dum- 
nezeu i-a venit în ajutor, dăruindu-i 
harul mântuitor spre a se con- 
verti. Mai ales expresia: „Porun- 
ceşte ce vrei, Doamne, și dăruiește 
ce poruncești” era socotită con- 
damnabilă. Pentru Pelagius, ea 
confunda în mod iremediabil spri- 
jinul dat de Dumnezeu ucenicilor 
Lui cu puterea morală pe care 
Dumnezeu se așteaptă să o mani- 
feste un ucenic (ca să se preschimbe 
şi să primească a se disciplina). 
Pelagius credea că, dacă un ucenic 
perseverează într-o disciplinare 
puternică şi în rugăciune, va ajunge 
la o statornicie în care până și 
dorinţa de a păcătui va dispărea, 
la starea de nepătimire ascetică 
(apatheia). Ciocnirea cu Augustin 
s-a petrecut mai întâi odată cu 
introducerea în Africa de Nord a 
unor teze controversate de către 
unul dintre ucenicii lui Pelagius 
(Caelestius). Examinarea acestuia 
din urmă şi cenzura impusă de 
Sinodul din Cartagina, din 411, 

au aruncat o umbră adâncă şi asu- 
pra statutului învățătorului său. 
Caelestius fusese oripilat de con- 
cepţia lui Augustin despre trans- 
miterea păcatului prin omenire 
de parcă ar fi fost o formă de in- 
fecţie (cf. tratatul lui Augustin, 
Despre vină şi iertarea păcatelor, care 
este o replică la adresa lui Caeles- 
tius) şi arătase că şcoala lui privea 
păcatul și păcătoșenia ca pe o pro- 
blemă ce ţine pe de-a întregul de 
alegerea morală conștientă, atri- 
buibilă individual. Copiii se nasc 
în aceeaşi stare de inocenţă ca şi 
Adam. În jurul anului 412, Pela- 
gius a scris un tratat Despre firea 
omenească în scopul de a lărgi 
aceste concepții, iar când Augus- 
tin l-a criticat în propriul tratat 
Despre fire şi har era limpede că 
mocnește un conflict internaţio- 
nal. Cercurile pelagiene credeau că 
africanii încearcă să impună Bise- 
ricii unele dintre concepţiile lor 
ciudate și extreme (despre păcatul 
originar şi efectele atotcuprinză- 
toare ale căderii). Augustin i-a cerut 
ajutorul lui leronim împotriva lui 
Pelagius, iar acesta (care deja se 
întâlnise și începuse să se certe cu 
Pelagius) a redactat propria scriere 
critică, Dialogul împotriva pelagie- 
nilor, în care îi ataca pentru că ar fi 
fost mai mult stoici, decât creştini 
(avea în minte concepțiile lor de- 
spre apatheia, capacitatea oame- 
nilor de a rămâne fără păcate dacă 
se arătau credincioşi). După ce Pe- 
lagius este achitat de acuzaţia de 
erezie (pentru ideile sale despre po- 
tențiala lipsă de păcat omenească) 

la sinodul palestinian din 415, Au- 
gustin va obține condamnarea lui 
pentru aceleaşi concepţii de către 
papa Inocenţiu I, în 417. Moartea 
papei în același an a dus însă la 
revizuirea cazului de către suc- 
cesorul său, papa Zosimus, care 
era mult mai înțelegător cu Pela- 
gius şi mult mai alarmat decât 
predecesorul său de influenţa teo- 
logiei africane. Zosimus l-a rea- 
bilitat atât pe Caelestius, cât și pe 
Pelagius și i-a dezaprobat pe aceia 
care îi atacau fără un motiv adecvat. 
Dar africanii câştigă între timp 
sprijinul curții imperiale și împă- 
ratul Honoriu dă un edict prin 
care îi condamna ca agitatori pe 
ambii gânditori. Presiunea politică 
îl face pe Zosimus să aprobe această 
condamnare mai târziu în același 
an, iar Pelagius pleacă în pribegie 
spre Răsărit (probabil murind în 
Egipt, unde nu se mai aude nimic 
despre el). Deși există o lungă dez- 
batere erudită despre ce tratate pot 
fi atribuite în realitate lui Pela- 
gius ca personaj istoric, erezia de 
„pelagianism” este descrisă prin 
raportare la teologia augustiniană a 
harului. Pelagius credea că Dum- 
nezeu le-a dat, ce-i drept, oame- 
nilor har, dar acest har prim este 
libertatea de a alege şi de a răs- 
punde. Celor care aleg calea binelui 
li se dăruiește şi mai multă încu- 
rajare din partea lui Dumnezeu 
pentru a progresa în viaţa duhov- 
nicească. Augustin credea că o 
asemenea concepție face din creş- 
tinism un simplu cult al „auto- 
perfecționării” morale. El credea 

despre capacitatea omenirii de ale- 
gere morală liberă că este atât de 
pervertită din pricina vechii (şi 
neopritei) căderi din har şi din 
iluminare, încât până și dorința 
de a se întoarce la Dumnezeu tre- 
buie mai întâi să fie hrănită de harul 
anticipator al lui Dumnezeu. Toată 
dorința de Bine şi toată mişcarea 
către Bine este, în opinia lui, un 
dar de la Dumnezeu. loan Casian, 
teolog provenit din Biserica Răsări- 
teană, a fost consternat de întreaga 
controversă, pe măsură ce o ob- 
serva, şi a sugerat un compromis 
între cele două poziții: voința ome- 
nească liberă cooperează cu harul 
divin (o teologie ascetică predomi- 
nantă la teologii monastici răsărteni 
şi la Origen). În Răsărit, faptul acesta 
fusese primit întotdeauna ca o filo- 
sofie comună, deși era acceptată 
şi concepția lui Augustin despre 
prioritatea harului divin (dar în 
nici un caz cu formularea acestuia 
şi cu pesimismul său radical refe- 
ritor la vătămarea adusă sufletului 
de cădere). În Apus, Sfântul Casian 
a fost ulterior mânjit cu un vag 
reproş de pelagianism, o formă care 
mai târziu va fi numită „semipe- 
lagianism”. Pelagianismul n-a fost 
niciodată cu adevărat o mișcare 
eretică la scară largă, ci mai mult un 
soi de controversă fabricată pentru 
a promova teologia harului din 
cercul lui Augustin. Din acest mo- 
tiv, tema nu a fost primită ca o 
discuţie rodnică în tradiţiile bise- 
ricești răsăritene. Cu toate acestea, 
viziunea pesimistă a lui Augustin 
despre transmiterea contagioasă 

a păcatului prin neamul omenesc, 
care a deteriorat cu totul libertatea 
şi capacitatea spirituală a omului, a 
devenit în Apus o concepție stan- 
dard. Teologia augustiniană a haru- 
lui a reprezentat de bună seamă o 
celebrare rapsodică a mărinimiei 
lui Dumnezeu dar, ca urmare a con- 
damnării severe a lui Pelagius, ea 
s-a perpetuat în creștinismul latin 
cu un preţ nu tocmai mic pentru 
conceptul de libertate umană. 


G. Bonner, Augustine and Modern 
Research on Pelaginiasm (Villanova, 
1972); P. Brown, „Pelagius and His 
Supporters: Aims and Environment”, 
JTS 19 (1968), pp. 83-114; J.P. Burns, 
„Augustine's Role in the Imperial 
Action against Pelagius”, JTS 30 (1979), 
pp. 67-83; R. Evans, Four Letters of Pela- 
gius (Londra, 1968); ]. Morris, „Pelagian 
Literature”, JTS 16 (1965), pp. 26-60; 
B. R. Rees, Pelagius: A Reluctant Heretic 
(Woodbridge, Marea Britanie — Wolfe- 
boro, N.H., 1988); idem, The Letters of 
Pelagius and His Followers (Wood- 
bridge, Rochester, N.Y., 1991). 


Pelerinaj 


Cuvântul „pelerinaj” derivă din 
termenul latin peregrinatio, între- 
prindere a unei călătorii în străi- 
nătate, fiind folosit de creştini în 
sensul de călătorie cu scopul de a 
vedea și a se ruga la un anumit loc 
sfânt. Noţiunea este strâns legată 
de practica rugăciunii la mormin- 
tele marilor sfinți şi martiri, vechi 
ritual funerar pe care creştinii îl 
vor dezvolta într-un mod aparte pe 
cale liturgică (vezi înmormântare). 

Mormântul lui Petru era un vechi 
loc de atracţie al Bisericii romane 
şi tot așa erau şi catacombele ei, 
care deţineau rămășițele unor im- 
portanţi martiri. Însă, după persecu- 
țiile din secolul al II-lea și al III-lea, 
multe biserici aveau mormintele 
lor cu martiri locali și se credea în 
general că cel mai bine este să te 
rogi la proprii sfinţi, legaţi de re- 
giunea de baştină şi de zonele din 
vecinătate. De aceea, în cele mai 
vechi faze, pelerinajul la mormin- 
tele sfinţilor era atât de delimitat 
local, încât avea o importanţă re- 
dusă. În secolul al III-lea, Origen 
manifesta un viu interes pentru 
identificarea și vizitarea locurilor 
notabile din istoria biblică, dar era 
o voce izolată (deși anticipată de 
Hegesip); exemplul său va fi citat 
mai târziu de Eusebiu al Cezareii, 
în secolul al IV-lea, ca probă a cul- 
turii biblice excepționale a lui Ori- 
gen. Pelerinajul s-a manifestat pub- 
lic abia după secolul al IV-lea, când 
pacea Bisericii se statornicise şi 
era lipsit de pericol să-ţi declari 
apartenenţa creștină înaintea locui- 
torilor unei cetăți străine. Pe atunci, 
el era legat mai întâi de mormin- 
tele martirilor, extinzându-se apoi 
treptat până la a include o călă- 
torie la siturile monahale din Egipt, 
popularizate de Atanasie în Viaţa 
lui Antonie. După lucrările de con- 
strucţie realizate de Constantin în 
Palestina, mai ales după constru- 
irea Bisericii Învierii, (numită mai 
târziu Biserica Sfântului Mormânt), 
„Tara Sfântă” începe să devină pen- 
tru creștini un concept semnificativ, 

iar ideea unei călătorii sacre la locul 
pătimirii, învierii şi minunilor Dom- 
nului începe să fie încurajată de 
mulți scriitori ai Bisericii palesti- 
niene, nu în ultimul rând de Euse- 
biu. Biserica din Ierusalim a ela- 
borat un splendid ritual liturgic în 
această perioadă şi, împreună cu 
mănăstirile latine şi siriace stabilite 
în împrejurimile cetăţii, a deve- 
nit un adevărat loc de pelerinaj 
internațional, săvârşind adesea sluj- 
bele în trei limbi. Una dintre urmă- 
rile vizibile ale acestui fapt a fost 
aceea că, în curând, practicile litur- 
gice de la Ierusalim vor fi copiate în 
toată lumea creştină. Anumite voci, 
precum cea a Sfântului Grigorie 
al Nyssei, care călătorise el însuși 
pentru a vedea Ţara Sfântă, erau 
totuși sceptice. EL îi sfătuia pe citi- 
toarele sale ca nici măcar să nu se 
gândească la călătorie (Epistole 2, 18). 
Primul jurnal care înregistrează o 
călătorie în Palestina creştină este 
„Pelerinajul de la Bordeaux”, alcă- 
tuit în 333. Unul dintre cele mai 
populare și cele mai citite în urmă- 
toarele secole este relatarea din se- 
colul al IV-lea, compusă de maica 
Egeria, o călătoare la majoritatea 
siturilor biblice. Dintre acestea, 
multe, deşi atinse de o istoricitate 
îndoielnică, se bucurau de reclamă 
din partea călugărilor locali, care 
sesizaseră latura turistică a peleri- 
najului. În secolul al V-lea, s-au al- 
cătuit ghiduri speciale de călătorie 
pentru a descrie locurile sfinte din 
Palestina; un exemplu de prim rang; 
este cel al lui Eucherius din Lyon. 
El a adăugat descrierii locurilor 

pasaje biblice potrivite citirii sau re- 
citării. Cele mai faimoase centre 
de pelerinaj erau cele de la Roma 
și lerusalim, dar erau bine cunos- 
cute şi mormintele martirilor, pre- 
cum cel al lui Vavila din Antiohia, 
Tecla din Seleucia, Serghie şi Vah 
din Siria, Eufimia din Calcedon și 
Mina din apropierea Alexandriei, 
iar, în curând, şi mănăstirile unor 
asceți de seamă au început să atra- 
gă vizitatori. Comunitatea din preaj- 
ma Sfântului Simeon Stâlpnicul din 
Siria era intens vizitată în timpul 
vieţii lui, dar și alți asceţi vor că- 
păta susținători după moartea lor. 
Pe la sfârșitul secolului al V-lea, 
multe Biserici voiau să-și ridice mor- 
mintele locale la rangul de centru 
de pelerinaj cu relevanţă interna- 
ţională. Un exemplu unic de acest 
fel îl constituie însuşi Constanti- 
nopolul, care a început să consti- 
tuie treptat un punct de atracţie 
pentru moaștele sfinţilor, în pri- 
mul rând pentru relicvele pătimirii 
Domnului aduse aici de împărații 
Constantin și Elena. În curând, Con- 
stantinopolul va avea între zidu- 
rile sale tot ce putea dori un pelerin 
(faima lui în această privință du- 
când la distrugerea fără precedent 
din timpul Cruciadei a IV-a din 
1204). Totodată, el avea să devină 
în scurt timp centrul principal al 
vieţii monahale creştine, mai ales 
după ce invaziile barbare asupra 
Sketisului au făcut nesigure călă- 
toriile în Egipt. Cât priveşte rezis- 
tența capitalei răsăritene în faţa 
vizitatorilor de plăcere ocazionali, 
o urmare a acesui fapt a fost că 

Țara Sfântă devenea o reședință 
tot mai primitoare. În creștinismul 
apusean de după secolul al V-lea, 
pelerinajul a ajuns să fie asociat 
cu ispășirea păcatelor, un concept 
cultivat mai ales de Biserica celtă, 
care avea o preferință pentru mai 
vechiul concept monahic de „exil” 
penitenţial (xeniteia). Vechiului as- 
pect al pelerinajului, de căutare a 
mijlocirii la un sfânt mormânt, în- 
cep, din acest motiv, să i se adauge 
elemente de practică penitenţială, 
dezvoltate mai ales în Evul Me- 
diu târziu. 


E.D. Hunt, Holy Land Pilgrimages 
in the Later Roman Empire, A.D. 312- 
460 (Oxford, 1982); P.W.L. Walker, 
Holy City: Holy Places? Christian Atti- 
tudes to Jerusalem and the Holy Land in 
the 4th Century (Oxford, 1990); R.L. 
Wilken, The Land Called Holy (New 
Haven, Conn. și Londra, 1992). 


Perihoreză 


Literal, termenul înseamnă „dans 
în jur” (chora era dansul antic gre- 
cesc în cerc). Într-un sens tehnic 
neoplatonist (vezi Plotin, Proclus), 
era folosit pentru a descrie felul 
în care este legat sufletul de trup, 
trăind înăuntrul acestuia, fără a-i 
fi subsumat. În textele teologice 
creştine, cuvântul este tradus de 
obicei prin „sălășluire reciprocă” 
sau „întrepătrundere”. Este folo- 
sit în principal în contextul lim- 
bajului treimic sau hristologic pen- 
tru a conota, bunăoară, maniera 
dinamică și intimă în care cele 

două firi ale lui Hristos se rapor- 
tează una la cealaltă (în unirea 
ipostatică), în așa fel încât o sferă 
de activitate (cum e cea a umani- 
tăţii) e deosebită, dar nu separată, 
de cealaltă (dumnezeirea), ci sunt 
mai degrabă interactive și core- 
late într-o relaţie de intensă inti- 
mitate (vezi comuniunea însușiri- 
lor). Grigorie din Nazianz e unul 
dintre primii teologi care au folosit 
acest limbaj (Epistola 101; Cuvân- 
tarea 38, 13). În context trinitar, 
cuvântul se referă la maniera în 
care cele trei persoane (ipostasuri) 
împărtășesc dinamic aceeași Dum- 
nezeire și se bucură de interco- 
muniune dinamică în cea mai in- 
tensă unitate imaginabilă înăuntrul 
fiinţei comune, de-a lungul rela- 
ţiilor deosebite dintre Tatăl, Fiul 
şi Sfântul Duh. loan Hrisostom 
este printre primii care l-au utilizat 
în acest domeniu, iar după Ioan 
Damaschin, el a devenit un termen 
standard în teologia bizantină. 


G.L. Prestige, God in Patristic Thought 
(Londra, 1952), pp. 297-305; H.A. Wolf- 
son, The Philosophy of the Church Fa- 
thers (Cambridge, Mass., 1964). 


Perpetua și Felicitas (m. în 203) 


Sfintele Perpetua și Felicitas au 
fost două femei martir din Bise- 
rica Africii de Nord. Povestea lor 
se păstrează într-o uimitoare nara- 
ţiune (Pătimirea Martirelor Perpetua 
și Felicitas) bazată pe jurnalele de 
închisoare (povestirea viselor-ve- 
denii) notate de Perpetua (cap. 3-10) 

şi preotul Saturus (cap. 11-13). Cele 
două candidate la botez fuseseră 
arestate în Cartagina, împreună cu 
preotul lor şi cu alți catehumeni 
(Saturninus, Secundulus şi Revo- 
catus), în timpul persecuției creşti- 
nilor din vremea domniei lui Sep- 
timius Severus. Felicitas şi Revo- 
catus erau sclavi care mărturisi- 
seră credinţa laolaltă cu stăpânii 
lor creștini. Dramatica poveste a 
Sfintei Perpetua ne prezintă o tâ- 
nără mamă care refuză autoritatea 
tatălui (păgân) și renunță la ata- 
şamentul față de copil pentru a 
rămâne credincioasă jurământului 
făcut lui Hristos. Neînţelegerile 
dintre familie și noii creștini (bo- 
tezaţi în închisoare) se radicali- 
zează şi pun într-o lumină esha- 
tologică mărturisirea noii religii. 
Felicitas refuză să se lepede de măr- 
turisire, deși naște în închisoare. 
Vedeniile o conving pe Perpetua 
că va putea să-l izbăvească pe mai 
tânărul frate Dinocrates, mort pă- 
gân, de suferinţele iadului prin 
harul mijlocirii ei martirice și toto- 
dată că propriile suferinţe (atunci 
când va fi îmbrăcată simbolic în 
bărbat ca să lupte în arenă) sunt în 
realitate o luptă cu forțe demonice, 
prin care va fi mântuită. Preotul 
are o vedenie (probabil la fel de 
auto-referenţială) a martirei Per- 
petua în rai, punând capăt unui con- 
flict apărut între episcop şi preot. 
Martiriul este o importantă con- 
tribuţie, miza sa fiind aceea de a 
înregistra în mod detaliat mărtu- 
risirea creștină şi de a demonstra 
anumite idei teologice deduse din 

neînfricarea martirilor. Sunt preva- 
lente temele statorniciei și curaju- 
lui, dar editorul pare totodată inte- 
resat mai ales să avanseze ideea 
că martirii vădesc lucrarea dura- 
bilă a Sfântului Duh, Care trezeşte 
viziuni profetice în sfinţii puși la 
încercare şi îi desăvârşeşte, și Care 
încredințează Biserica de iertare 
prin mijlocirea martirilor. Martiriul 
va deveni un model standard al 
hagiografiei martirice ulterioare. 
Interpreţii moderni s-au întrebat 
adesea dacă textul derivă din cer- 
curile montaniste (profeţi femei, 
accentul pus pe vise și elemente 
prin care martirii capătă întâie- 
tate asupra episcopilor locului), 
dar aceste elemente se pot găsi în 
aproape naraţiunile martirice din 
Africa (fie montaniste, donatiste, 
ori ortodoxe), în care cultul lor a 
dobândit repede o semnificație. 
Ideea că martirii dăruiţi cu har 
au o putere de mijlocire pe lângă 
Dumnezeu care o depășește pe cea 
a unui episcop local reprezintă o 
chestiune identică cu aceea care 
va diviza biserica lui Ciprian din 
Cartagina cincizeci de ani mai târ- 
ziu. Atât Tertulian (De anima), cât 
şi Augustin (Predici, 280-283) se 
referă la tradiţia acestor acte mar- 
tirice. Basilica Sfintelor Perpetua 
și Felicitas a fost una dintre cele 
mai mari din Cartagina. 


M. R. Lefkowitz, „Lhe Motiva- 
tions for St. Perpetua's Martyrdom”, 
JAAR 44 (1976), pp. 417-21; J.A. Me 
Guckin, „Martyr Devotion in the Ale- 
xandrian School (Origen to Athana- 

sius)”, în Martyrs and Martyrologies 
(Studies in Church History 30; Oxford, 
1993), pp. 35-45; retipărit în E. Fergu- 
son, ed., Recent Studies in Church His- 
tory (vol. 5; Hamden, Conn., 1999); 
W. Shewring, trad., The Passion of Saints 
Perpetua and Felicity (Londra, 1931). 


Persecuţii 


Termenul derivă din concep- 
tul juridic roman timpuriu (perse- 
qui) al „prigonirii” dizidenţilor so- 
cotiți periculoși pentru stabilitatea 
statului. Din punctul de vedere al 
autorităţilor oficiale, creștinii erau 
principala problemă locală invo- 
cată pe întreaga întindere a impe- 
riului, ce trebuia rezolvată prin 
metodele obișnuite de suprimare 
(în grade variate de constrângere, 
pe măsura gradului de ostilitate 
al comunităţii locale și a caracte- 
rului guvernatorului provincial și 
al magistraților locali). În majori- 
tatea surselor de până în secolul al 
IV-lea (când autorităţile imperiale 
au devenit cu adevărat conștiente 
că mișcarea creştină reprezenta o 
forţă internaţională), autorităţile 
romane se pare că erau uluite de 
tenacitatea arătată de creştini în 
refuzul de a oferi jertfele cuvenite 
şi revoltate totodată de „mizan- 
tropia” lor antisocială. Percepția 
asupra acestei mizantropii va face 
ca cele mai vechi comunităţi creș- 
tine să suporte pe mari teritorii o 
doză adâncă de resentiment din 
partea maselor locale, adesea irum- 
pând în persecuții aprobate ofi- 
cial. Însă, din punctul de vedere 

creștin, aceste persecuții de stat 
nu erau în primul rând o chestiune 
locală sau pur şi simplu juridică, 
ci o manifestare de mânie a prin- 
ţului lumii acesteia împotriva Mi- 
resei alese, Bisericii, comunitatea 
izbăviţilor din vremurile de pe 
urmă. Persecuţiile sponsorizate de 
stat, agentul „fiarei”, erau luate ca 
semn apocaliptic al vremurilor 
de pe urmă, proorocite ca atare de 
Însuși lisus (Mc. 10, 17; In. 15, 17-21), 
Care era prin aceasta arhetipul 
rezistenței creştine. Ca urmare, Bi- 
serica va consemna cu grijă „actele” 
martirilor, în fiecare caz comuni- 
tatea luptând cu un rău apocalip- 
tic, şi va fi foarte conștientă de 
importanţa faptului de a avea mar- 
tiri în fiecare comunitate, pentru 
a-şi valida puterea ei de comuni- 
tate a noului secol. Despre martiri 
se credea că trec imediat din această 
lume în proximitatea lui Hristos, 
Martirul suprem, şi că sunt vred- 
nici de a exercita o puternică mij- 
locire la Dumnezeu, în numele 
Bisericilor lor locale. lată de ce 
consemnarea persecuțiilor a fost 
precisă și (în general) corectă încă 
din zorii creştinismului (începând 
cu relatările despre protomarti- 
rul Ștefan din Faptele Apostolilor 
7, 60 şi despre executarea lui la- 
cov şi arestarea lui Petru din Fap- 
tele Apostolilor 12, 2-3), deşi atenţia 
acordată naturii eshatologice a 
persecuțiilor le conferă în izvoa- 
rele bisericești o prioritate și o 
semnificaţie pe care nu o au din 
perspectiva seculară a istoriei con- 
temporane lor. Autorul Faptelor 

Apostolilor arată cum Pavel era 
persecutat din cetate în cetate (Fap- 
tele Apostolilor 17, 10-13), semn 
al ostilităţii reale pe care o vor fi 
stârnit vizitele sale de propovă- 
duire în sânul comunităților locale 
iudaice. Unele persecuții de stat 
timpurii urmăreau să constrângă 
la conformitate clasa de mijloc creș- 
tină ce se ivise, prin amenințarea 
cu pierderea dreptului de propri- 
etate și a celor civile; altele se 
concentrau pe învățătorii creştini 
de marcă sau pe convertiţii recenți, 
însă pentru Biserică toate erau la 
fel, mereu îndreptate fără discrimi- 
nare împotriva „Bisericii lui Hris- 
tos”. În felul acesta, ea dădea no- 
ţiunii de „persecuții romane” o 
continuitate și o coerenţă istorică 
pe care adesea acestea nu le aveau, 
în multe cazuri ele constituind 
doar răspunsuri ad hoc şi politici 
de probă. 

Prima persecuție imperială a fost 
cea a lui Nero, călăul lui Petru și 
al lui Pavel, cel întotdeauna pri- 
vit ca geniu rău arhetipal al lun- 
gului şir de „împărați răi”. Ideea 
acestui șir de împărați răi e pre- 
zentată strălucit de Lactanțiu în 
tratatul său Despre moartea persecu- 
torilor, unde acesta (alături de căr- 
ţile Macabeilor) dovedește cum 
împărații răi (definiţi astfel în în- 
tregime prin persecuțiile lor poli- 
tice) sunt îndepărtați de Dumne- 
zeu prin moarte violentă, în timp ce 
împărații cei buni prosperă, mai 
ales Constantin, cel are a abolit per- 
secuţia, fiind în felul acesta răs- 
plătit de Dumnezeu cu puterea 

supremă. Persecuţia lui Nero, din 
64, a fost stimulată de dorinţa aces- 
tuia de a fi văzut că face ceva ca 
răspuns la incendierea catastrofică 
a Romei. Fiind un grup foarte ne- 
popular, străin şi care nu adora 
zeii, creştinii erau o ţintă ușoară și 
vor fi tratați cu o cruzime specta- 
culoasă, menită să împace mânia 
zeilor şi, în același timp, să poto- 
lească cathartic mânia populaţiei 
din cetate. Acest pogrom violent 
s-a limitat numai la cetatea pro- 
priu-zisă a Romei. 

Izvoarele creștine (Eusebiu, Is- 
toria bisericească 4, 26, 8; Tertu- 
lian, Apologeticul 5, 4) îl menţio- 
nează pe Domițian ca al doilea per- 
secutor, în anul 95. Măsurile sale 
represive par acum să fi fost în- 
dreptate în mare parte împotriva 
nobilimii romane care vădea oarece 
atracţie pentru „idei evreieşti” în 
moralitate şi cult, o mișcare urâtă 
de Domițian pentru că eroda valo- 
rile şi tradițiile romane. Domitilla, 
nepoata împăratului, probabil creş- 
tină, va fi exilată pe insula Ponza, 
acolo unde „chilia” ei va deveni 
centru de cult în secolul al IV-lea 
(Eusebiu, Istoria bisericească 3, 18, 4; 
Ieronim, Epistole 108, 7). Soţul ei, 
Flavius Clemens, este executat, 
printre alte motive, pentru „simpatii 
evreieşti”. Mult timp s-a bănuit că 
el ar fi Clement Romanul, unul 
dintre cei mai mari conducători 
timpurii ai creştinilor de la Roma. 
Astăzi, în general, se crede că papa 
Clement a fost mai degrabă un 
membru din gruparea acestuia, 
probabil un libert aflat în serviciul 

acestuia. Dorinţa lui Domițian de 
a se deifica a confirmat cele mai rele 
bănuieli ale creştinilor că ceea ce 
se petrecuse nu era un simplu ac- 
cident. Persecuţia este reflectată 
în câteva izvoare (1 Clement 7, 1; 
59, 4; Păstorul lui Herma; Lertu- 
lian, Apologeticul 5, 4; Meliton de 
Sardis, în Eusebiu, Istoria biseri- 
cească 3, 17-18; 4, 26, 9) şi nu în 
cele din urmă, în cartea Apoca- 
lipsei (Apoc. 2, 13; 20, 4). Ea va fi 
cauza exilului lui loan în Patmos 
și a chemării ultimelor rude ale lui 
Iisus pentru anchetare la Roma 
(cf. Hegesippus, în Eusebiu, Istoria 
bisericească 3, 19-20). Creştinis- 
mul va fi amestecat în această peri- 
oadă laolaltă cu „practicile evre- 
iești” — dar, pe la sfârșitul secolului 
întâi, dreptul roman făcea o deo- 
sebire între ele — spre marele detri- 
ment al creştinismului, de vreme ce 
pierduse orice pretenţie anteri- 
oară de a fi tratat aparte. 
Următoarea persecuție e con- 
semnată sub împăratul Traian, al 
cărui legat în provincia Bithynia, 
Pliniu cel Tânăr, îi cerea în 112-113 
instrucțiuni speciale (Epistola 10, 
96, 2), din cauză că era foarte ne- 
mulțumit de felul în care localnicii 
profitau în chip revanșard de cen- 
zura de stat asupra creștinismu- 
lui pentru a-și denunța inamicii 
din pură meschinărie — mai ales 
că propriile informaţii, extrase prin 
torturarea unei diaconițe, dezvă- 
luiseră că era vorba despre o miş- 
care destul de inofensivă. Pliniu voia 
să ştie dacă creştinii trebuiau exe- 
cutaţi pentru simpla „mărturisire 


382 


a numelui”, ori doar pe baza unor 
crime demonstrabile. Răspunsul 
imperial a fost că pedeapsa cu 
moartea este meritată dacă la ju- 
decată persoana refuză să retrac- 
teze şi să „venereze zeii noștri”, 
dar că creștinii nu trebuie urmă- 
rii (non conquirendi sunt) ca niște 
criminali de rând. Hadrian, suc- 
cesorul lui Traian, îl va instrui în 
124-125 pe proconsulul Asiei în 
chip asemănător să nu incite la 
proteste publice locale împotriva 
creștinilor și să-i condamne doar 
dacă au comis crime dovedite la 
judecată. Hadrian le-a dat creşti- 
nilor dreptul de a-și da în jude- 
cată detractorii, în virtutea legilor 
calomniei. 

Acest rescript a calmat tendința 
locală de a denunța grupuri creş- 
tine prin vagi acuzaţii de mizan- 
tropie sau magie, însă izbucnirile 
locale de ostilitate au fost încă 
responsabile pentru alte câteva per- 
secuțţii, unele dintre ele rămânând 
vii în amintirea creştină, bunăoară 
execuţia de la Roma a lui Iustin, în 
165, cea de la Smyrna a lui Poli- 
carp, din aceeași perioadă (Euse- 
biu, Istoria bisericească 4, 15, 26, 29; 
Martiriul lui Policarp), ori a mar- 
tirilor din Lyon, în 177 (Eusebiu, 
Istoria bisericească 5, 1; 5, 2, 1-8). 
Împăratul Marcus Aurelius, sub 
a cărui domnie s-au petrecut toate 
aceste lucruri (161-180), este aşa- 
dar socotit ca următorul împărat 
„persecutor”. În acea vreme (c. 178), 
apologetul păgân Celsus scrie un 
tratat intitulat Cuvânt adevărat, în 
care arăta că ostilitatea comună 

împotriva creștinilor era cauzată de 
asocierea lor mutuală, de rostirea 
unor jurăminte secrete de spri- 
jinire reciprocă și de subminarea 
valorilor romane prin tăgăduirea 
zeilor și refuzul cultului public. 
Pentru Celsus, creștinii erau o so- 
cietate ce trebuia urmărită și era- 
dicată (Origen, Contra lui Celsus 
8, 69) spre binele comun. 

În 193, când dinastia Severilor 
a ocupat tronul imperial, presiu- 
nea împotriva creştinilor se des- 
tinde datorită politicii mai relaxate 
faţă de religiile orientale de la 
Roma. În această perioadă, crești- 
nismul își va relua eforturile mi- 
sionare (cf. Tertulian, Ad nationes 
1, 14; Apologeticul 18, 4) cu un re- 
lativ succes, deoarece un nou val 
de ură populară împotriva Bisericii 
se manifestă între 197 și 212, iar 
la Roma, în Alexandria şi Africa 
de Nord au loc izbucniri locale de 
violență împotriva comunităților 
creștine. La Cartagina, printre vic- 
time s-au numărat și Perpetua și 
Felicitas. Un element comun al vio- 
lenţelor din această perioadă este 
acela că par a fi îndreptate mai 
ales împotriva noilor convertiți la 
mișcarea creștină (vezi şi Eusebiu, 
Istoria bisericească 6, 3). Scriitorii 
creștini au atribuit retrospectiv o 
mare parte din vina simbolică pen- 
tru aceste evenimente împăratu- 
lui Septimius Severus, care, în 202, 
a dat un rescript ce interzicea con- 
vertirea atât la iudaism, cât şi la 
creştinism. Între 212 și 235, a existat 
încă o perioadă de pace, culmi- 
nând cu domnia lui Alexandru 

Severus (222-235), împărat care a 
tolerat Biserica. Este perioada în 
care sunt atestate primele clădiri 
creștine (cum ar fi catacombele ro- 
mane și biserica din Dura-Europos). 
Dinastia Severilor va fi răs- 
turnată violent în martie 235 de 
Maximinus Thrax (235-238), eve- 
nimentele fiind însoţite de epurarea 
de la curte a susținătorilor creștini 
ai lui Alexandru (Eusebiu, Istoria 
bisericească 6, 28). Ea se va extinde 
până la o epurare a personalită- 
ţilor creștinele de la Roma (Ipolit 
şi papa Pontianus vor fi condam- 
naţi la exil cauzator de moarte în 
minele de sare din Sardinia) și 
probabil şi din Palestina (cf. Ori- 
gen, Exhortaţie la martiriu). Maxi- 
minus va fi și el răsturnat de pe 
tron de dinastia gordiană în 238 
şi, cu toate că în anul acela Origen 
prevestește un viitor pogrom mon- 
dial împotriva Bisericii (Comentariu 
la Matei 24, 9; Omilii la Matei 39), 
perioada s-a dovedit a fi un scurt 
interludiu de pace. Unii consideră 
că Filip Arabul, împărat din 244 
până în 249, a fost el însuși creştin. 
Asasinarea lui Filip în 249 şi 
urcarea pe tron a împăratului De- 
cius (249-251) a adus cu sine o pu- 
ternică reacție împotriva influenței 
în creştere a creştinilor și o încer- 
care hotărâtă de a nimici Biserica. 
Decius dorea să dea vina pentru 
declinul militar și politic al Romei 
pe respingerea ostentativă a valo- 
rilor romane de către creștini, iar în 
ianuarie 250, porunceşte ca jertfa 
anuală adusă pe dealul Capitolin 
zeilor Romei să fie respectată cu 

solemnitate și în toate capitalele 
provinciilor. Pentru a marca această 
ocazie, el arestează mulţi lideri 
creştini importanţi. Sunt martiri- 
zați Fabian al Romei și Vavila din 
Antiohia, iar Dionisie al Alexan- 
driei şi Ciprian al Cartaginei scapă 
cu mare dificultate. După primul 
val, Decius va statornici comisii 
religioase pentru a supraveghea 
respectarea sacrificiilor regulate 
şi participarea cetăţenilor la ele. 
Această măsură avea în parte in- 
tenţia de a-i elimina pe creștinii 
care se împotriveau, iar certificatele 
(libelli) vor deveni o dovadă obli- 
gatorie că jertfa s-a oferit cu adevă- 
rat. Creștinii care se conformau fie 
prin oferirea de tămâie, fie prin 
jertifire (sacrificati) sau prin mitu- 
irea oficialilor pentru ca aceștia să 
le vândă un certificat (libellatici) 
vor fi socotiți de Biserică la fel de 
apostaţi. Însă este limpede că po- 
litica lui Decius a avut un impact 
considerabil şi că a fost persecuția 
cea mai bine organizată de până 
atunci. Ciprian ne oferă multe in- 
formaţii despre această perioadă 
şi despre dislocarea produsă în 
viaţa Bisericii. Decius este ucis 
într-o bătălie cu goții din 251, iar 
succesorii lui, Galus şi Volusianus 
vor încerca mai întâi să continue 
politica religioasă (cf. Ciprian, Epis- 
tola 59, 8), dar în curând își pierd 
entuziasmul, iar Biserica se va re- 
face cu rapiditate, așa cum se poate 
vedea din notabilele progrese în 
materie de literatură teologică și 
probleme organizaționale din aceas- 
tă perioadă. 

Împăratul Valerian (253-260), 
incapabil să învingă în războiul 
împotriva Persiei, încearcă din nou 
să insiste pe devoţiunea religi- 
oasă pentru zeii romani, iar în 257, 
dă un edict care le cerea creștinilor 
conformare; în anul următor, el 
va da la iveală o politică de repri- 
mare și mai intensă. Potrivit aces- 
teia (Ciprian, Epistole 80), clerul 
creştin urma să fie arestat și exe- 
cutat sumar, senatorii și cavalerii 
care mărturiseau creștinismul să- 
şi piardă rangul şi proprietățile, 
matroanele să îndure confiscarea 
averii și exilul, iar slujbașii publici 
să fie duși în robie și trimiși în 
lagăre de muncă. În 258, Ciprian 
al Cartaginei este scos din arestul 
forțat la domiciliu şi condamnat 
la moarte pentru sacrilegiu și ati- 
tudine de duşman al zeilor Romei. 
Persecuţia valeriană nu a fost so- 
cotită de creştini în nici un caz la 
fel de teribilă ca cea a lui Decius 
sau, mai târziu, ca a lui Dioclețian, 
însă a fost probabil una dintre 
cele mai severe pe care le-a îndu- 
rat Biserica, chiar dacă nu a fost de 
lungă durată. Valerian este cap- 
turat de perși la Edessa, în 260. 
Va fi ţinut ca ostatic de lux pentru 
tot restul vieţii, iar după moarte, 
trupul îi va fi jupuit, pielea împă- 
iată şi vopsită în purpură impe- 
rială, apoi atârnată în templul 
zeilor ca jertfă — o pedeapsă me- 
ritată, din punctul de vedere al 
creștinilor. După ce şi-a asigurat 
mai mult sau mai puţin tronul, fiul 
său, împăratul Gallienus (253-268) 
emite în 262 un rescript de to- 

leranţă a Bisericii. În următorii 
patruzeci de ani, Biserica se bucură 
de stabilitate politică şi face mari 
progrese. 

Astfel, următoarea perioadă 
de criză a lovit cu multă putere, 
câștigându-și prin aceasta renu- 
mele de Marea Prigoană. Ea du- 
rează, în jumătatea apuseană a 
imperiului, din 303 până în 305, 
iar în Răsărit, din 303 până în 312. 
Împăratul Dioclețian introdusese o 
politică de reformă religioasă con- 
servatoare ca parte a unui pachet 
mai larg de măsuri, menit să sta- 
bilizeze imperiul. S-a susținut că 
membrii propriei familii erau sim- 
patizanți creștini și că acesta e mo- 
tivul pentru care a avut o atitu- 
dine ambivalentă în ce privește 
violenţa persecuției; însă cezarul 
său, Galeriu, era mult mai fățiș ostil 
cauzei creştine și l-a convins pe 
Dioclețian să ceară conformarea 
religioasă printr-un edict către în- 
tregul imperiu, dat în februarie 303. 
Acesta evita încă pedeapsa cu moar- 
tea, dar ordona distrugerea bise- 
ricilor creştine, arderea Scripturi- 
lor, degradarea socială a credincio- 
şilor din clasa superioară, ducerea 
în robie a slujbașilor publici şi pier- 
derea generală a drepturilor civile 
de către cei ce profesau creştinis- 
mul. Curând, un edict adiţional 
va cere arestarea clerului, dar pe 
atunci sistemul închisorilor era atât 
de supraîncărcat, încât edictul fu 
amendat cu prevederea de a li se 
cere tuturor să aducă jertfe, iar apoi 
să fie eliberați. Mulţi vor fi torturați 
pentru a li se obține conformarea. 

Unii au devenit martiri în această 
perioadă (Eusebiu, Martirii din Pa- 
lestina), deși câțiva au căzut din 
credință; decimarea infrastructurii 
clericale, laolaltă cu arderea bise- 
ricilor, se va dovedi însă devasta- 
toare. Încă de timpuriu, în 304, ca 
urmare a îmbolnăvirii și retragerii 
temporare a lui Dioclețian, Galeriu 
intensifică stricteţea măsurilor şi 
dă un edict prin care cere ca toți 
cetățenii să aducă jertfe și libaţii 
zeilor, sub amenințarea cu moar- 
tea. Faptul a provocat ravagii prin- 
tre creștinii din Africa de Nord 
(Eusebiu, Istoria bisericească 8, 6, 10) 
și a dus la un număr ridicat de 
execuţii, constituind un episod pe 
care conştiinţa creștină mai largă 
l-a consemnat sub numele de „Ma- 
rea Prigoană”. În 305, Dioclețian şi 
colegul său, Maximian, au demisio- 
nat în Apus, iar noii conducători 
au fost distraşi de războiul civil, în 
timpul căruia supremaţia a obţi- 
nut-o Constantin, nu întâmplător în 
calitate de protector al creştinilor. 
În Răsărit, acolo unde Galeriu era 
acum împăratul mai vârstnic, per- 
secuţia a continuat. În primăvara 
lui 306, proaspătul său Caesar, Ma- 
ximin Daia, dă un edict prin care 
cere tuturor guvernatorilor de pro- 
vincii să se asigure că poporul 
aduce jertfe. Măsura va fi impusă 
cu severitate în Palestina, iar în alte 
părţi va fi controlată sporadic până 
în 309, dată după care devine tot 
mai limpede că era o politică ine- 
ficientă. În 311, Galeriu cade la pat 
bolnav de moarte şi, încredinţat 
că L-a mâniat în mod nechibzuit 

pe Dumnezeul creștin, hotărăşte 
revocarea politicii sale. Acum, el 
cere creştinilor să se roage pentru 
bunăstarea statului și pentru vin- 
decarea sa, îngăduindu-le să-și re- 
construiască bisericile (Eusebiu, 
Istoria bisericească 8, 17, 3-10). Șase 
zile mai târziu, va muri. Succesorul 
său, Maximin Daia, preia comanda 
teritoriilor lui și, fără să anuleze 
edictul lui Galeriu, încurajează au- 
toritățile locale să atace comunită- 
ţile creştine și pe liderii de marcă 
ai acestora. Această violenţă „pe 
jumătate oficială” e răspunzătoare 
pentru mai multele izbucniri ale 
persecuției din Nicomidia, Tyr și 
Antiohia (Eusebiu, Istoria biseri- 
cească 9, 7, 10-11). Un episod încă 
şi mai violent are loc în Egipt (9, 
9, 4-5), în timpul căruia este mar- 
tirizat Petru al Alexandriei. Ul- 
tima victimă va fi faimosul teo- 
log Lucian, episcop al Antiohiei, 
care moare în ianuarie 312. Maxi- 
min Daia va muri şi el în 313, 
imediat după ce Constantin îl în- 
frânge la Roma pe Maxenţiu, ulti- 
mul său rival din Occident. În ace- 
lași an, o reconciliere formală între 
Constantin și Liciniu, cel ce era 
acum Augustus al întregului Răsă- 
rit, pune capăt Marii Prigoane. În 
imperiul apusean, Constantin îi în- 
curaja acum în mod vădit pe creş- 
tini. Deoarece aspiraţia lui la pu- 
terea supremă deveneau din ce în 
ce mai manifeste, Liciniu, Augustus 
al provinciilor răsăritene, hotărăște 
să se sprijine pe puterea alter- 
nativă a vechii religii şi a susțină- 
torilor ei tradiţionali. Au existat 

câteva semne incipiente de ostili- 
tate faţă de creştinii din Răsărit, 
pe care Constantin le-a invocat ca 
justificare pentru a-l răsturna pe 
Liciniu de la putere în 324, rămâ- 
nându-i liberă calea către monarhia 
supremă în imperiu. El și dinastia 
sa vor fi, începând din acel mo- 
ment, strâns asociați mișcării creş- 
tine, iar la sfârşitul secolului al 
IV-lea, Biserica se va bucura de o 
pace și prosperitate fără de egal. 
A mai existat un scurt efort, dar 
lipsit de entuziasm (aspru criticat 
de Grigorie din Nazianz în Cu- 
vântări 4-5), din partea împăratului 
Iulian (361-363), de a obstrucționa 
cauza Bisericii, însă moartea aces- 
tuia (probabil de mâna unor asa- 
sini creştini) consemnează sfârși- 
tul persecuțiilor ordonate de îm- 
păraţi păgâni împotriva Bisericii, 
cel puţin în era patristică. În Apus, 
va mai exista un număr conside- 
rabil de persecuții în veacurile al 
V-lea și al VI-lea, când regii goți 
invadatori, care erau arieni, își 
fac simțită puterea asupra catholi- 
cilor niceeni. Și în Bizanţ, împărații 
creștini zeloși să impună varie- 
tăţile lor de ortodoxie vor fi, de 
asemenea, numiţi în veacurile ulte- 
rioare „prigonitori răi”, însă aceasta 
doar „prin analogie”. 

Biserica s-a născut în mijlocul 
persecuției și s-a ridicat ca o pu- 
ternică forță de rezistență de-a lun- 
gul a patru secole de împrejurări 
dificile. Pentru ea, după această 
perioadă, amintirea acestor perse- 
cuţii a fost mereu un motiv ar- 
hetipal de încurajare în (multele) 

tulburări de mai târziu. Biserica 
și-a sărbătorit biruința din seco- 
lul al IV-lea nu doar prin aceea că 
s-a statornicit adânc în însăși ţe- 
sătura civilizației romane, ci mai 
ales prin faptul că și-a conservat 
amintirea vechilor ei martiri pe 
firmamentul unui calendar litur- 
gic în expansiune, care a canonizat 
vechea perspectivă eshatologică 
a „timpului prigoanelor” 


L.W. Barnard, „Clement of Rome 
and the Persecution of Domitian”, 
NTS 10 (1963), pp. 251-60; T.D. Barnes, 

58 (1968), pp. 32-50; W.H.C. Frend, 
Martyrdom and Persecution în the Early 
Church (Oxford, 1965); P. Keresztes, 
„The Jews, the Christian, and the 
Emperor Domitian”, VC 27 (1973), 
pp. 1-28; H. Musurillo, The Acts of the 
Christian Martyrs (Oxford, 1972); A.N. 
Sherwin-White, „The Early Persecu- 
tions and Roman Law-Again”, JIS 3 
(1952), pp. 199-213; G.E.M. de St. 
Croix, „Why were the Early Chris- 
tians persecuted?”, Past and Present 
26 (1963), pp. 6-38; B.W. Workman, 
Persecution în the Early Church (Ox- 
ford, 1980). 


Persoană 


Gândirea contemporană (mai 
ales după progresele analizei psi- 
hologice din secolul al XX-lea) este 
atât de fundamental orientată în 
jurul ideilor de persoană, perso- 
neitate şi personalitate, încât este 
aproape o revelație să descoperim 
că vechea gândire grecească privea 
ideea de persoană ca fiind ceva 
periferic. Aristotel a centralizat în 

așa mare măsură categoria de 
natură colectivă, încât ideea unui 
individ reprezentativ al genului nu 
oferea mai nimic interesant în sens 
obiectiv privirii filosofice. Tot ce 
putea fi dedus despre umanitate 
era accesibil prin cercetarea colec- 
tivităţii. Investigația privitoare la 
ființa omenească masculină sau 
feminină, la persoană, era „acci- 
dentală” în raport cu clasificarea 
naturii. Creștinismul epocii bizan- 
tine a fost cel care va schimba radi- 
cal perspectiva şi o va face datorită 
intensei focalizări asupra personei- 
tăţii, produsă ca urmare a crizei 
hristologice. Etapele timpurii ale 
dezbaterii hristologice vor fi par- 
curse fără ca între creştini să existe 
o prea mare îngrijorare că din vo- 
cabularul Bisericii era mai mult 
sau mai puţin absent un cuvânt teh- 
nic pentru „persoană”. Unitatea 
subiectivă era pur și simplu presu- 
pusă. În Crez, bunăoară, afirma- 
ţiile despre Fiul Cel veşnic al lui 
Dumnezeu („Dumnezeu din Dum- 
nezeu, Lumină din Lumină”) erau 
pur şi simplu contopite cu aserțiu- 
nile istorice despre Iisus, Fiul lui 
Dumnezeu („Care a pătimit sub Pon- 
ţiu Pilat, a murit și a fost îngro- 
pat”), fără prea multe aprecieri. La 
începutul secolului al V-lea, sofis- 
ticata teologie a Bisericii siriene 
(Diodor al Tarsului, Teodor din 
Mopsuestia) a fost adusă de Nes- 
torie al Constantinopolului într-un 
conflict major cu devoţiunea hris- 
tologică alexandrină mai tradi- 
ţională, reprezentată de Chiril al 
Alexandriei. Rezultatul dezbaterii 

care a urmat a fost dorința de a 
clarifica ideea de subiectivitate per- 
sonală, aşa cum era ea reprezen- 
tată în viaţa lui Hristos. Biserica 
siriacă oferea ideea de prosopon 
pentru a exprima subiectul indivi- 
dual. Prosopon era la origine „masca 
actorului”. Implica ideea de „chip”. 
În utilizarea hristologică tehnică 
a cuvântului, era acel chip al per- 
sonalității pe care realitatea îl pre- 
zenta lumii exterioare. În felul aces- 
ta, ea era un sinonim foarte apro- 
piat de termenul vechi din latină, 
persona, care fusese în uz de ge- 
nerații, deși niciodată definit pe 
de-a-ntregul (Tertulian, Împotriva lui 
Praxeas). Nestorie explica oarecum 
teme complicate folosind o teorie 
complexă despre faptul că Hristos 
prezenta mai multe „fațete perso- 
nale” către lume, după cum lucra 
ca Fiul veșnic al lui Dumnezeu 
(Logos), ca Fiul Omului (omul Ii- 
sus) sau ca Hristos (un rol mixt com- 
plex, care putea fi comparat cu 
sacralitatea Marelui Preot). Toate 
acestea ţin de un alt subiect (vezi 
Sinodul de la Efes), însă vederile 
lui Nestorie au fost atacate viguros 
de Chiril al Alexandriei, care sus- 
ţinea o singură physis (realitate con- 
cretă) a Hristosului divin, rezultat 
al sinergiei Cuvântului lui Dum- 
nezeu cu o viață omenească, astfel 
încât o persoană dumnezeiască a 
Treimii asumă modalitatea ome- 
nească de existență, rămânând toto- 
dată Cel Care fusese dintotdeauna, 
Fiul dumnezeiesc („mia physis tou 
theou logou sesarkomene”). Această 
terminologie a unei singure physis 

va fi de îndată respinsă de aproape 
oricine altcineva din Biserica Răsă- 
riteană, iar în curând va fi aban- 
donată şi de Chiril (dar nu şi de 
susținătorii săi din Egipt: vezi mo- 
nofizitism), care recunoştea că un 
cuvânt care era echivalent al naturii 
colective (physis ca atribute fizice) 
putea cu greu să funcționeze ca 
nouă definiție a subiectivităţii per- 
sonale (physis ca fiinţare concretă). 
Dar Chiril va refuza să adopte ter- 
menul prosopon preferat de Nes- 
torie, deoarece îi părea din capul 
locului superficial (accidental, în 
sensul filosofiei antice), în vreme ce 
noțiunea de personeitate a Dum- 
nezeu-Cuvântului trebuia să fie 
exprimată prin ceva profund con- 
cret şi solid (de aici şi alegerea sa 
originară a lui physis). Se va mul- 
țumi în schimb cu termenul hy- 
postasis. Acesta comunica ideea de 
soliditate (substrat adânc al reali- 
tăţii) și era destul de flexibil (şi 
de nou) pentru a conota ideea de 
subiect personal. Așa se face că 
hypostasis a fost repede adoptat ca 
principalul termen creștin pentru 
personeitatea individuală. În Occi- 
dent, după 400, Augustin îşi va 
îndrepta atenţia către problema 
personeităţii în hristologie și îi va 
pregăti calea lui Boethius care va da 
Apusului o definiţie clasică, potri- 
vit căreia persoana este „substanța 
individuală a unei naturi raționale”. 
La Sinodul de la Calcedon (451), 
prosopon şi persona au fost redefi- 
nite ca având același sens cu hypos- 
tasis, iar în curând numai ultimii 
doi termeni au rămas în uz în Bi- 

sericile Latină şi Greacă. Tendinţa 
latină de a substanţia persoana s-a 
combinat cu tendinţa greacă de a 
o privi ca prezenţă a unei energii 
transformatoare. În felul acesta 
în civilizaţia occidentală și-a făcut 
intrarea un vocabular tehnic al „per- 
soneității”. Funcţia ipostasului în 
hristologie era aceea de a îndum- 
nezei firea umană asumată. Așa că 
„persoana”, concept al prezenţei 
şi puterii divine care transfigu- 
rează şi transcende, nu a mai intrat 
în filosofie ca fiind ceva „acciden- 
tal”, ci ceva substanţial. Deși inițial 
termen periferic şi accidental din 
punct de vedere filosofic, el era 
menit să ocupe scena centrală a 
filosofiei religioase. 


J.A. McGuckin, St. Cyril of Ale- 
xandria and the Christological Con- 
troversy (Leiden, Olanda, 1994); M. 
Nedoncelle, „Prosopon et persona 
dans lantiquite classique”, RSR 22 
(1948), pp. 277-99; M. Richards, 
„L'introduction du mot hypostase dans 
la theologie de lincarnation”, MSR 2 
(1945), pp. 5-32, 243-70. 


Petru Fullo (m. 488) 


Teolog monofizit şi episcop al 
Antiohiei, Petru a fost piuar (cu- 
răţător de haine) în tinereţe, ca 
monah în Mănăstirea Acoimetai 
(Celor Neadormiţi) din Constan- 
tinopol. A fost exilat din capitală 
din cauza concepțiilor lui puternic 
anticalcedoniene. În timpul dom- 
niei împăratului Zenon, s-a întors 
şi a luat parte la procesul care so- 
licita o nouă formulă hristologică 

și reducerea semnificației sinodului 
de la Calcedon (451). În timpul 
unei vizite la Antiohia, Zenon i-a 
încurajat încercarea de a obține 
tronul episcopal în 470, însă pa- 
triarhul Constantinopolului a des- 
coperit complotul și l-a întemni- 
ţat pe Petru în fosta lui mănăs- 
tire, până ce acesta a evadat, ob- 
ţinându-şi episcopia în 475. A 
fost depus din nou în 477. În 482, 
a devenit semnatarul și propaga- 
torul Henoticon-ului lui Zenon, 
edict care încerca să negocieze o 
formulă hristologică în care era 
negată semnificația Calcedonului. 
Ulterior, a fost confirmat în scau- 
nul din Antiohia până la surve- 
nirea morții, în 488. A provocat 
controverse în Biserica lui fiindcă 
a adus amendamente monofizite 
liturghiei. Una dintre cele mai fai- 
moase era adăugarea expresiei „a 
fost răstignit pentru noi” la Imnul 
Trisaghion („Sfinte Dumnezeule, 
Sfinte tare, Sfinte făr-de-moarte, 
miluiește-ne pe noi”). Oponenții 
săi au protestat că în felul acesta 
prefăcea în chip ilegitim un imn 
treimic într-o referință monohris- 
tologică. Intenţia sa era aceea de 
a amplifica teologia teopaschită a 
lui Chiril al Alexandriei (teologia 
care se regăseşte în anatemele lui 
Chiril, ataşate la sfârșitul celei 
de-a treia epistole către Nestorie, 
unde spune că: „Unul din Treime 
a fost răstignit în trup”) şi să ple- 
deze pentru repunerea în drep- 
turi a terminologiei chiriliene în 
locul limbajului calcedonian de- 
spre cele două firi. Despre el se 

spune și că a fost episcopul care a 
introdus obiceiul recitării Crezului 
niceo-constantinopolitan în sluj- 
bele duminicale. 


W.H.C. Frend, The Rise of the Mono- 
physite Movement (Cambridge, 1972), 
pp. 167-170, 188-190. 


Pitagoreism 


Pitagora s-a născut în insula 
greacă Samos, în prima jumătate 
a secolului al VI-lea î.Hr. La mij- 
locul aceluiaşi secol, el s-a mutat 
la Crotona, în sudul Italiei, unde 
a fondat o societate filosofică le- 
gată de el prin jurăminte de loia- 
litate și adânc implicată în viaţa 
politică a cetăților grecești din regi- 
une. O reacţie violentă împotriva 
acestei mișcări va provoca masa- 
crarea majorităţii susținători săi 
timpurii şi chiar moartea lui Pita- 
gora (deşi unii spun că ea s-a pro- 
dus la scurtă vreme după aceea, în 
exil). Susţinătorii săi au fost descriși 
într-o lucrare (acum pierdută) ce 
aparţine lui Aristotel. Pitagoreicii 
erau cunoscuți pentru devotamen- 
tul lor comun pentru ascetismul 
religios, matematică, muzică şi cos- 
mologie, toate acestea fiind cu aten- 
ţie integrate într-un sistem propriu. 
Astfel, în progresia ordonată a 
numerelor, bunăoară, ei vedeau 
rădăcina oricărei armonii muzi- 
cale (chiar și a armoniei sferelor, 
pe care doar iniţiaţii o puteau auzi) 
şi un model al ordinii cosmice. În 
domeniul religios, se crede că Pita- 
gora a fondat o comunitate bazată 

pe credinţa în transmigraţia sufle- 
telor prin variatele forme ale exis- 
tenței pământești (umană și ani- 
mală) și pe convingerea că, prin 
respectarea anumitor reguli, putea 
fi obținută o mai bună reîncarnare. 
Unele reguli sunt explicit mențio- 
nate în izvoarele antice, de exem- 
plu: respectarea unei diete vege- 
tariene, interzicerea bobului (o 
hrană nocivă spiritual), interdicția 
de a culege ceea ce a căzut de pe 
masă, de a atinge un cocoș alb, 
de a fărâmiţa o felie de pâine. Au 
existat multe încercări, chiar și în 
Antichitate, de a explica motiva- 
ţiile acestor reguli, cele mai multe 
bazându-se pe alegorie pentru a 
putea găsi un sens. În primul se- 
col î.Hr., școala lui Pitagora va fi 
reîntemeiată, în cercetarea modernă 
ea fiind cunoscută sub numele de 
neopitagoreism. Această formă 
sintetizată a școlii este cea care a 
venit în contact cu creştinismul. 
În secolul al IV-lea d.Hr., a existat o 
fricțiune aparte între neopitagoreici 
și creştini, ambele tabere susți- 
nând că întemeietorii lor erau vin- 
decători și înţelepţi cu har divin, 
trimiși ca să aducă lumea la un 
adevăr filosofico-religios şi să ridice 
nivelul general al umanităţii. Apo- 
logetul neopitagoreic lamblichus 
(secolul al IV-lea d.Hr.) a scris un 
tratat intitulat Despre viața lui Pi- 
tagora, care relatează numeroasele 
minuni săvârşite de Pitagora, iar 
opinia generală este că a fost in- 
spirat de dorinţa sa de a da o re- 
plică ascensiunii creştinismului. 
Conceptul unei societăți strâns unite 

de filosofi-asceţi religioși va fi de 
oarecare interes și pentru vechii 
călugări creştini, care erau con- 
ştienţi de utilitatea întrebărilor şi 
răspunsurilor filosofice (chreia) pen- 
tru atragerea de noi membri în 
comunitate. Este un aspect care 
poate fi sesizat în parte în litera- 
tura pustiei, bunăoară în Pateric. 


G. Clark, ed., lamblichus: On the 
Pytagorean Life (Liverpool, Marea Bri- 
tanie, 1989); W.K.C. Guthrie, A His- 
tory of Greek Philosophy (vol. 1; Cam- 
bridge, 1962). 


Platonism 


Platon (cca 428-346) a fost un 
aristocrat grec și elev al lui So- 
crate, a cărui executare pentru „Co- 
ruperea tineretului” l-a făcut să 
abandoneze cariera politică şi să 
se dedice filosofiei, mai ales pentru 
că ea se preocupa cu crearea unei 
noi societăți ideale, a unei noi or- 
dini de stat. Între 389 şi 367 î.Hr., 
şi-a organizat propria şcoală în 
grădina lui Akademos de lângă 
Atena, ceea ce i-a adus platonis- 
mului numele alternativ de „Aca- 
demie”. În dialogurile timpurii 
ale lui Platon, Socrate apare ca o 
figură de prim rang, adresând ci- 
titorului întrebări (în forma dra- 
maturgică a dialogului între varii 
personaje) menite să pună la încer- 
care felul în care înțelege fiecare 
concepte fundamentale ca: pietatea, 
prietenia și dragostea, până ce toate 
definițiile se dovedesc a fi imper- 
fecte, iar în respondenţi se naşte 
încurcătura (aporia). Această stare 


Dicţionar de teologie patristică 


de necunoaștere îl invită apoi pe 
cititor să pătrundă în concepţiile 
adevărate printr-un studiu mai 
adânc, după ce se demonstrează 
nevoia profundă de a pune sub 
semnul întrebării filosofiile super- 
ficiale moștenite. Socrate, sau mai 
degrabă Platon, au numit această 
metodă educaţională maieutică (mo- 
şire), deoarece sarcina filosofică 
fundamentală era de a-i îngădui 
interlocutorului să „iasă la supra- 
față”, fără a fi dominat de asimi- 
larea nereflectată a „adevărurilor” 
comun acceptate. Dialogurile tim- 
purii (ca Eutyphron, Lysis) sunt preo- 
cupate îndeaproape de stabilirea 
unei fundament moral al reflecţiei. 
Binele este văzut drept ceea ce e 
cu adevărat binefăcător; răul e de- 
finit ca ignoranță, virtutea este 
cunoaştere. Ceea ce trebuie să orien- 
teze viaţa morală este căutarea 
adevărului. În dialogurile din pe- 
rioada de mijloc (Phaidon, Banche- 
tul, Republica), Platon expune ca- 
racteristicile societății ideale şi spe- 
culează asupra naturii în sine a 
adevăratei realități. Aici el susține 
că idealuri precum frumuseţea, 
adevărul sau dreptatea există ca 
entităţi reale dincolo de orice con- 
diţionări materiale sau relative, ne- 
fiind susceptibile de variații impuse 
de vreun context sau cultură. Ele 
sunt standarde absolute, întotdea- 
una identice. Aceste idealuri pot 
fi numite Idei, sau Forme Ideale, 
fiind prototipuri care cauzează ma- 
nifestările individuale din lumea 
materială. Frumuseţea absolută 
(Frumuseţea Ideală) este în felul 

acesta modelul şi rădăcina, sau 
numitorul comun a tot ceea ce 
este frumos aici, în sânul experi- 
enţei noastre variate a „lucrurilor 
frumoase”. Fiinţele omenești sesi- 
zează aceste Idealuri numai prin 
intermediul percepţiei intelectuale 
(nous). Înțelegerea provine din fap- 
tul că într-o existență prematerială 
(înainte ca sufletul să fie întem- 
nițat în forma trupului) intelectul 
le cunoștea în mod direct. Și chiar și 
acum, mintea omenească posedă 
o anumită „amintire” a lor prin 
reminiscențele și evocările (anam- 
neseis) furnizate de copiile mate- 
riale (mimeseis) ale diverselor ab- 
soluturi. Teoria Ideilor nu a mai 
fost atât de accentuată în scrierile 
târzii, ceea ce i-a făcut pe unii 
istorici să speculeze că Platon s-a 
depărtat de ea fiindcă era tot mai 
mult criticată de Aristotel. Suc- 
cesorii mai târzii ai lui Platon la 
şefia Academiei, în special Albi- 
nus, la mijlocul secolului al II-lea 
d.Hr., au dezvoltat totuși această 
teorie în două direcţii, sintetizând-o 
în parte cu elemente din gândi- 
rea aristotelică târzie. Albinus, de 
exemplu, susținea că Ideile sunt 
gânduri în mintea Binelui suprem, 
adică a Zeului. Această versiune 
a teoriei platonice târzii este şi cea 
care a avut impact și influenţă asu- 
pra creştinismului. Platon însuși 
şi-a dezvoltat Teoria Ideilor, insis- 
tând tot mai mult asupra felului 
în care realitatea materială înde- 
părta mintea de la percepţia ade- 
vărului, oferindu-i doar o reflec- 
ție adesea iluzorie a realităţii. În 

Republica, el a utilizat imaginea 
unui foc pe care locuitorii unei 
peşteri puteau să-l vadă numai în 
măsura în care arunca umbrele 
formelor lor pe perete înaintea 
acestora, în timp ce ei stăteau cu 
spatele la peșteră. Ei erau atât de 
îndepărtați de „lumea adevărată”, 
lumea realităţii din afara peșterii, 
încât, în cele din urmă, au ajuns 
să creadă că umbrele erau lucruri 
reale şi îşi construiau deducţiile 
despre realitate plecând de la aceste 
iluzii fără de substanţă. Platon 
realiza în felul acesta un puternic 
contrast între instabilitatea mate- 
rială şi permanenţa lumii adevă- 
rate. Mai multe dintre dialogurile 
sale (Phaidon, Phaidros, Republica, 
Timaios) vorbesc despre suflet în 
raportul său cu trupul. Sufletul este 
descris ca parţial separabil de trup 
prin dimensiunea sa raţională (to 
logistikon, nous) şi în sine nemuri- 
tor, în timp ce trupul e înrădăcinat 
în cosmosul material, fiind părtaş 
la curgere și iluzie. În Republica, 
Platon descrie sufletul tripartit ca 
fiind alcătuit dintr-o parte superi- 
oară, a raţiunii, apoi de aspectul 
„animat”, motivat de ceea cee 
bun şi creativ şi, în fine, de partea 
„doritoare”, motivată de însuşire. 
Cea din urmă are nevoie de călău- 
zirea rațiunii și de disciplinarea 
sufletului „animat”, în caz contrar 
căzând pradă împrăștierii. Filoso- 
fia, potrivit lui Platon, poate aduce 
ordinea potrivită în suflet, îndepăr- 
tându-l de la iluziile pământești 
către adevărul intelectual (noetic). 
Această orientare nu înseamnă 

altceva decât un urcuş către Bine 
(to kalon) sau către lumea spirituală a 
Ideilor. În Gorgias, el vorbeşte de- 
spre o schemă mântuitoare (sote- 
riologică) şi cvasi-religioasă (sau, 
oricum, cu siguranță metafizică) 
în care sufletul drept urcă, printr-un 
ciclu al reîncarnărilor, cu ajuto- 
rul vieţii virtuoase, până la exis- 
tenţa fericită, evadând astfel din 
subjugarea materială. Toate aceste 
idei nu alcătuiau un sistem pro- 
priu-zis, însă formau o concepţie 
coerentă asupra realităţii, dezvol- 
tată pe larg; de generaţiile ulterioare 
de platoniști. Aristotel, membru 
al școlii lui Platon pentru o vreme, 
va opera revizuiri majore schemei 
platonice, dar în ultimă instanţă 
nu se va abate de la scopurile Aca- 
demiei. Platonismul a fost poate 
cea mai dominantă formă de filo- 
sofie antică, în timp ce aristotelis- 
mul a fost cea mai „adaptată”. Am- 
bele forme vor avea un impact 
major asupra creștinismului în era 
patristică. Metodologia aristotelică 
a avut o deosebită importanţă în 
logica și antropologia creştină, însă 
ideile lui Platon referitoare la as- 
censiunea spre Bine au captivat 
imaginaţia unora dintre cei mai 
vechi şi mai importanți intelectuali 
creștini, care au crezut că ar pu- 
tea găsi aici un prieten al propriei 
religii. De-a lungul tuturor perioa- 
delor în care creştinismul a fost 
într-un dialog activ cu platonis- 
mul, mai ales din al II-lea până în al 
VI-lea secol (după aceea, plato- 
nismul a devenit o realitate pur 
textuală), niciunul dintre platoniști 

n-a fost mulțumit cu felul în care 
școala lor era absorbită și repre- 
zentată de creștini. Plotin a luptat 
împotriva gnosticilor, Porfir l-a ata- 
cat pe Origen, iar Proclus (ultimul 
conducător al Academiei) deplân- 
gea faptul că creştinismul îi um- 
brise atât de mult şcoala, încât 
cultura greacă fusese nimicită (el 
va fi martor al închiderii defini- 
tive a Academiei din ordinul unui 
împărat creştin). Cu toate acestea, 
gânditorii creştini au fost gata să 
preia material de construcţie de 
oriunde socoteau că le e folositor și 
au adaptat o mare parte din uni- 
versul mental platonic pentru uzul 
teologiei. Nu a rămas aproape ni- 
mic neatins, într-atât de adânc l-au 
subordonat ei poruncilor generale 
ale religiei inspirate de textul biblic, 
însă se distinge impactul major pe 
care l-a exersat platonismul creștin 
asupra istoriei teologiei. Apolo- 
geții timpurii au susținut adesea 
că Platon a fost un creştin avant la 
lettre. Această concepție a fost dusă 
la apogeu în lucrarea lui Eusebiu, 
Pregătirea evanghelică, unde susţi- 
nea că filosofia antică (în special 
platonismul) slujise drept cate- 
heză evanghelică în lumea păgână 
(într-un fel asemănător Vechiului 
Testament pentru evrei) și că acum 
aspiraţiile intelectuale și spirituale 
ale lumii grecești se puteau împlini 
odată cu sosirea creștinismului. 
Concepţia lui Platon despre natura 
transcendentă a divinității, care se 
reduce la o unicitate dincolo de for- 
mele materiale, i-a influențat pe 
creştini câtă vreme au început şi 

ei să descrie existenţa lui Dum- 
nezeu în termeni ce nu erau pur 
şi simplu dependenţi de antropo- 
morfismele naraţiunii biblice. Ori- 
gen studiase cu atenţie filosofia an- 
tică. El a fost adesea descris drept 
cel mai ostentativ platonizant al 
erei patristice, însă un studiu mai 
atent la operelor lui arată că a fost 
un sintetizator atent şi critic. Anu- 
mite aspecte ale operei lui Platon 
au fost importante pentru el (punea 
un accent deosebit pe harta meta- 
fizică a sufletului în ascensiunea 
către Binele Suprem, în sensul de 
katharsis moral), însă în alte lo- 
curi se desparte în mod radical de 
Platon atunci când socotește că în- 
văţătorul nu e în acord cu Scrip- 
turile. Astfel, de exemplu, Origen 
insistă pe o viziune asupra lumii 
care include creaţia din nimic (ex 
nihilo) pentru a consolida concep- 
ţia biblică a supremaţiei lui Dum- 
nezeu, în răspăr cu viziunea lui 
Platon asupra divinității care acţio- 
nează într-un cosmos mai mult sau 
mai puţin determinist şi preexis- 
tent din veșnicie. Ideea platonică 
a filosofiei ca pregătire a sufletu- 
lui pentru urcușul către Bine a fost 
folosită din plin şi de alţi creștini, 
prin mijlocirea teoriei ideilor. In- 
tuiția platonică a nemuririi sufle- 
tului a fost adesea invocată, deşi 
creştinii au susținut nu atât nemu- 
rirea naturală a sufletului, cât mai 
degrabă nemurirea sa condiționată. 
În lumea latină, Marius Victori- 
nus şi Augustin au fost avocaţii 
entuziaşti ai efectului benefic pe 
care îl putea avea neoplatonismul 

asupra exprimării de sine a creșşti- 
nismului. Cât priveşte Răsăritul, 
Origen, Grigorie al Nyssei, Pseudo- 
Dionisie şi Maxim Mărturisitorul 
reprezintă noul platonism creştin 
al Bizanțului. Concepţia lui Pla- 
ton despre filosofie ca disciplină 
morală prin care sufletul se poate 
ridica la adevărata înțelegere a avut 
o adâncă influenţă asupra mișcării 
creştine ascetice timpurii, a celor 
care se considerau „adevărații filo- 
sofi”, folosind tehnici ascetice pen- 
tru a se distanţa de iluziile materiale 
şi a se apropia de intuiţia noetică. 
Din al IV-lea până în al VI-lea secol, 
platonismul însuși a dobândit un 
caracter mai religios, în forma neo- 
platonismului, însă în multe pri- 
vinţe, și monahismul creștin, aşa 
cum este el ilustrat de reprezen- 
tanţii săi origeniști (ca Evagrie şi 
Maxim) a fost un moştenitor auten- 
tic al mișcării platonice mai vechi. 
Platonismul ca întreg, cu profunda 
şi înnăscuta lui suspiciune faţă de 
realitatea materială, nu a putut fi 
niciodată realmente asimilat în pla- 
nul general al creştinismului, care, 
prin mediul fundaţional al Scrip- 
turilor şi prin primatul acordat în- 
trupării Logosului, ridica în fond 
materialitatea la rang; sacramen- 
tal, într-o manieră cu totul străină 
de valorile platonice. 


R. Arnou, „Platonisme des Peres”, 
(DTC 12; Paris, 1921), col. 2294-2392; 
S. Lilla, „Platonism and the Fathers”, 
în A. di Berardino, ed., Encyclopedia of 
the Early Church (vol. 2; Cambridge, 
1992), 689-98; ].M. Rist, Platonism and 

Its Christian Heritage (Londra, 1986); 
W.D. Ross, Plato's Theory of Ideas (Ox- 
ford, 1951). 


Plotin 


Filosof grec necreștin născut în 
204, fondatorul școlii filosofice neo- 
platonice. Opera lui principală o 
reprezintă Enneadele. A studiat în 
Alexandria timp de unsprezece ani 
cu Ammonius Saccas, care mai îna- 
inte fusese învățătorul lui Origen. 
În 244, Plotin s-a stabilit la Roma 
ca profesor de filosofie, publicând 
o serie de scrieri după 253. L-a 
atras ca discipol pe Porfir, care, 
pe lângă faptul că i-a fost editor 
şi apologet, era totodată și un aprig 
critic al felului în care creștinii vre- 
mii (în special Origen) se folo- 
seau de ideile platonice. Plotin era 
profund interesat de ideea unei 
filosofii călăuză a urcușului sufle- 
tului către comuniunea cu divinul 
şi, deşi el şi susţinătorii lui erau 
foarte critici la adresa învățătu- 
rilor creştine și gnostice, a avut o 
pronunţată influență asupra câ- 
torva scriitori creştini târzii, între 
care se remarcă Ambrozie, Marius 
Victorinus și Augustin. A murit în 
270. Porfir i-a compus Viaţa ca o 
hagiografie filosofică, socotindu-l 
un adevărat mistic ce obținuse mo- 
mente de comuniune divină chiar 
în această lume. Textul lui Porfir 
avea ca motiv discreditarea preten- 
ţiilor alternative la revelație spiri- 
tuală, cum erau cele ale creștini- 
lor, pe care în general îi disprețuia. 
Plotin se deosebea de receptările 

mai vechi ale platonismului, în spe- 
cial de cele care îi marcaseră pe 
creștinii precum Origen, prin aceea 
că a înlocuit concepţia că nous-ul 
(intelectul spiritual) era cea mai 
înaltă realitate, Binele suprem, spre 
care se îndrepta orice, cu acele idei 
luate din Parmenidele lui Platon, 
unde „Unul” suprem e prezentat ca 
realitate absolută. El a socotit că 
Binele suprem este dincolo de ființă, 
numindu-l „Prima Ipostază”, şi că 
putea fi cunoscut doar prin negaţii. 
A doua lIpostază este Nous-ul, iz- 
vor al lumii inteligibile, principiu 
al raţiunii generat din Unul și ră- 
dăcină a oricărei frumuseți. A treia 
Ipostază e Sufletul Lumii, născut 
din Intelect şi slujind pentru a in- 
spira raționalitate în lumea sen- 
sibilă, pe care o construieşte și o 
umple de percepție spirituală. Plo- 
tin credea că destinul omenirii 
era acela de a transcende această 
lume prin obţinerea unei stări de 
nepătimire (apatheia), în care ființa 
omenească își găsește eliberarea 
de domeniul senzorial şi este în 
stare să îşi întoarcă mintea în mod 
curat către lumea inteligibilă şi să 
ajungă la comuniune cu a doua 
Ipostază. Ideile lui au fost prelu- 
ate de Grigorie al Nyssei în con- 
ceptul teologiei apofatice și al cu- 
răţirii progresive a minții și au avut 
o înrâurire neîncetată asupra unor 
scriitori ca Maxim Mărturisitorul 
şi Pseudo-Dionisie, cu impact asu- 
pra contemplaţiei mistice bizan- 
tine de mai târziu. Influenţa sa a 
fost pronunţată mai ales asupra 
autorilor patristici de la sfârşitul 

secolului al IV-lea și începutul celui 
de-al V-lea, care au scris despre 
Sfânta Treime (îndeosebi Augustin) 
şi despre care se poate observa că 
au fost parţial influenţaţi de noțiu- 
nile privitoare la triada ierarhiei 
ascendente în concepţiile lor de- 
spre relaţiile Treimice. 


A.H. Armstrong, ed., The Cam- 
bridge History of the Later Greek and 
Early Medieval Philosophy (Cambridge, 
1967), pp. 196-268; S. Lilla, „Plato- 
nism and the Fathers”, în A. di Berar- 
dino, ed., Encyclopedia of the Early 
Church (vol. 2; Cambridge, 1992), 
pp. 689-698. 


Pnevmatologie [/ Pneumatologie] 
vezi Duhul Sfânt 


Pnevmatomahism 


Termenul derivă din expresia 
greacă pentru „luptătorii împotriva 
Duhului”. Este o desemnare peio- 
rativă inventată de Părinții Capa- 
docieni pentru a descrie o partidă 
îndeajuns de însemnată de teo- 
logi-episcopi (mai mult de treizeci 
dintre ei au fost prezenţi la Sino- 
dul I de la Constantinopol [381]) 
care se împotriveau mărturisirii 
dumnezeirii ipostatice a Sfântu- 
lui Duh. Retrospectiv, ei au fost 
numiți macedoneni, cu trimitere 
la unul dintre cei mai de seamă 
reprezentanți timpurii ai acestora, 
Macedonie, episcop al Constan- 
tinopolului, care a fost depus de 
un sinod arian ținut în această 
cetate în 360 (cf. Sozomen, Istoria 
bisericească 5, 14; 4, 27; Grigorie 

din Nazianz, Cuvântarea 31). Mace- 
donie a fost unul dintre teologii 
homoiusieni, care erau prea puțin 
convinși că ideea deoființimii tre- 
buie aplicată Fiului și, cu atât mai 
puţin, Duhului lui Dumnezeu. 
Pentru a-i convinge pe homoiu- 
sienii şovăitori, Vasile al Cezareei a 
scris tratatul Despre Duhul Sfânt. 
Grigorie din Nazianz polemiza cu 
episcopii homoiusieni antitrini- 
tarieni de la sinodul de la Con- 
stantinopol, numindu-i „moabiţi” 
admiși ilegitim în sinoadele Bise- 
ricii; dar, chiar şi așa, nu a putut 
să-i convingă pe părinţii sinodali 
să adopte teologia sa care susținea 
în chip explicit deoființimea Sfân- 
ului Duh (crezul mărturisea mult 
mai vaga „împreună slăvire”). Se 
pare că intenţia împăratului Teo- 
dosie era aceea de a-i împăca, în 
măsura în care era cât de cât po- 
sibil. Dacă deoființimea Fiului era 
un pas prea mare pentru acest grup, 
o teologie Treimică a ispostasuri- 
lor egale (ca cea reprezentată de 
Grigorie din Nazianz) era însă 
deja mult prea mult, astfel încât 
aşa-zisa partidă macedoniană a 
părăsit sinodul din 381 încă din 
primele momente. Este foarte ne- 
clar cât de apropiată era legătura 
acestei partide cu persoana istorică 
a lui Macedonie, deşi istorici ca 
Socrate și Sozomen fac această apro- 
piere. Conducătorul real al gru- 
pului a fost Eustațiu al Sevastiei, 
însă el era complet ignorat de ca- 
padocieni. Totuși, titlul pe care l-a 
inventat Grigorie, „luptătorii împo- 
triva Duhului”, era foarte plastic 

şi s-a păstrat. Au fost adesea aso- 
ciați ca grup cu cei pe care mai 
devreme Atanasie al Alexandriei 
îi numise tropici (considerau că Du- 
hul este doar o modalitate a lui 
Dumnezeu, nu un ipostas aparte) în 
Epistolele către Serapion. Au dispă- 
rut ca forţă semnificativă în politica 
creştină după ce Codul Teodo- 
sian 383 i-a văduvit de bisericile lor 
în 383, supraviețuind într-o mică 
regiune din preajma capitalei răsă- 
ritene până în secolul al V-lea (So- 
zomen, Istoria bisericească 8, 1). 


R.P.C. Hanson, The Search for the 
Christian Doctrine of God (Edinburgh, 
1988), pp. 760-772; W.D. Hauschild, 
Die Pneumatomachen (disertaţie, Uni- 
versitatea din Hamburg, 1967); M.A.G. 
Haykin, The Spirit of God: The Exegesis 
of 1* and 2" Corinthians in the Pneuma- 
tomachian Controversy of the Fourth Cen- 
tury (Leiden, Olanda, 1994). 


Pocăinţă 


Pocăinţa, în latină paenitentia, 
căinţă, se referă, în teologia pa- 
tristică, mai ales la modalitataea 
de iertare a păcatelor după botez, 
idee adoptată de Biserică şi dez- 
voltată începând cu primul secol, 
dar mai ales din al III-lea până în 
cel de-al VIII-lea secol, când a ajuns 
în Bisericile din Răsărit şi din 
Apus la o formă definitivă. Con- 
ceptul de pocăință însumează con- 
ceptele grecești înrudite de meta- 
noia şi exomologesis (pocăință şi 
mărturisire). Cele mai timpurii con- 
cepții despre mesajul Evangheliei 
au înţeles că iertarea e centrală 

pentru kerygma biblică şi că re- 
prezintă în mod fundamental un 
har al lui Dumnezeu, adus de lu- 
crarea mântuitoare a lui lisus (în- 
deosebi de pătimire și înviere) şi 
însușit prin pocăinţa celui credin- 
cios. Parabola vameșului şi fari- 
seului (Lc. 18: 9-14) dovedește 
înalta demnitate pe care lisus a 
oferit-o pocăinţei în smerenie. Or- 
ganizarea în timp a Bisericii a con- 
dus, totuși, la probleme legate de 
ideea de pocăință, fiindcă ea va 
intra în câteva rânduri în conflict 
cu puternicul simţ al Bisericii că 
este comunitatea eshatologică a 
celor aleși, răscumpărată prin sân- 
gele lui Hristos și Mireasa Dom- 
nului neprihănită, templul sfânt al 
lui Dumnezeu, a cărui pângărire 
e un păcat ce aduce răzbunarea 
divină (| Cor. 3, 16-17; 6, 18-20). 
Chiar și în Evanghelia după Matei 
există multe pasaje care abordează 
„problemele” creştinilor care ră- 
mân „păcătoși”. Într-un loc Hristos 
recomandă adoptarea unei poziţii 
de iertare până la un punct a celor 
care persistau în greşeală, ca apoi 
să fie puși la respect, tratându-i 
ca pe vameşi (Mt. 18, 15-18), ceea 
ce însemna probabil că se impunea 
asupra lor o anumită formă de 
excomunicare. În acest pasaj co- 
munitatea susține pentru prima 
dată că puterea de a „lega și dez- 
lega” este moștenită de la lisus spre 
a sluji ca măsură activă de discipli- 
nare (vezi şi In. 20, 22-23). Forme 
incipiente de disciplinare peniten- 
ţială, bazate pe excluderea din co- 
munitate şi de la rugăciunile ei 

(mai ales de la Împărtășanie) sunt 
deja vizibile în bisericile pauline 
(cf. | Cor. 10, 21; 11, 26-29; 5, 1-5, 
11-13; Il Cor. 6, 14-18; 2, 5-11; 1 
Tim. 1, 20), iar în epistolele sobor- 
nicești există un evident sentiment 
în creştere că Biserica, înțeleasă 
drept comunitate a vremurilor de 
pe urmă, nu-i poate adăposti pe 
cei care păcătuiesc în mod curent 
( Pt. 4, 7; Il Pt. 2, 20-22; 1 In. 3, 4-6). 
Această teologie s-a extins pe mă- 
sură ce taina botezului, ca supremă 
taină a iertării și inițierii înlocuia 
în întâietate împărtășania ca taină 
a împăcării. Cele mai vechi Biserici 
accentuau în așa măsură că re- 
nașterea prin botez este irepetabilă, 
încât în curând vor trebui să facă 
față problemei realităţii păcatului 
postbaptismal printre membrii lor 
(cf. In. 1, 8-20). Câtă vreme păcatul 
rămânea la nivelul unor „atitudini 
lăuntrice”, el nu devenea o pro- 
blemă critică, fiind adesea înfruntat 
cu soluții protoascetice, bunăoară 
în cele mai timpurii comunități 
din Siria, unde inițierea baptismală 
era rezervată doar celor care urmau 
să adopte celibatul și un stil de 
viață radical ascetic. Celor inca- 
pabili să se ridice până aici, mai 
ales tinerilor și celor căsătoriți, li 
se amână de obicei botezul pe mai 
târziu (uneori până la sfârşitul 
vieții), păstrându-se astfel ideea 
Bisericii în sensul de comunitate 
a sfinților. Când păcatul ajungea să 
fie cunoscut în mod public (mai 
ales în cazul celor trei „păcate de 
neiertat”: crima, adulterul și apos- 
tazia), faptul era privit uneori ca 

semn că acea persoana nu fusese 
niciodată „cu adevărat” un creştin. 
Totuși, nu toate Bisericile au adop- 
tat soluţia siriacă; în secolul al 
IV-lea, ea va fi în dezacord cu ma- 
joritatea regulilor baptismale ale 
celorlalte Biserici; totuși, chiar și 
la sfârşitul secolului al IV-lea, cei 
mai mulți creştini își amânau bote- 
zul până la instalarea vârstei a treia 
ŞI iminenta ameninţare a morţii. 
Păstorul lui Herma e un text preo- 
cupat îndeaproape de păstrarea 
curăției membrilor Bisericii și vă- 
deşte o neliniște în ceea ce privește 
problema obţinerii iertării pentru 
păcatele obișnuite. Aceasta este 
şi una dintre preocupările episto- 
lelor ioanine (scrise probabil în 
aceeași perioadă, la sfârşitul pri- 
mului secol și începutul celui de-al 
II-lea), care au introdus noțiunile 
de păcat în genere, pe care toţi creş- 
tinii trebuiau să-l mărturisească, 
şi de „păcat de moarte” (1 In. 5, 
15-17), un păcat atât de greu, încât 
păcătosul nu mai putea fi membru 
al Bisericii. Autorul epistolelor 
ioanine se gândea probabil la o 
schismă atunci când a introdus 
această idee, dar în curând, con- 
ceptul de „păcate obișnuite” și acela 
de „păcate de moarte” au devenit o 
distincție comună. Texte precum 
Didahia demonstrează felul în care 
pare să fi lucrat cel mai timpuriu 
sistem penitențţial, cu „păcatele obiș- 
nuite” mărturisite în rugăciune și 
cu postul şi milostenia ca metode 
de curăţire. Epoca persecuțiilor din 
secolul al III-lea va schimba dra- 
matic această schemă penitenţială 

timpurie. La capătul scurtelor dar 
amarelor persecuții, un număr con- 
siderabil de Biserici alunecaseră 
din credinţă, în cea mai mare parte 
din simplul motiv că au trebuit să 
supraviețuiască. Păcatul lor fusese 
unul dintre cele trei numite „de 
neiertat”, anume apostazia, însă în 
perioadele de revenire la pace, 
mulți dintre creștinii căzuţi din cre- 
dinţă cereau Bisericilor lor să-i pri- 
mească în comuniune, susținând că 
s-au pocăit pentru fapte cum ar fi 
oferirea de tămâie către vechii zei, 
pe care le săvârșiseră doar din con- 
strângere, fără a fi convinși. Bise- 
rica din Cartagina, din vremea 
lui Ciprian, se confrunta în chip 
aparte cu această problemă (Ci- 
prian, De lapsis). Aici, câțiva mărtu- 
risitori biruitori (potenţiali martiri 
care supraviețuiseră) socoteau că 
e de datoria lor să arate că Domnul 
îi iartă pe păcătoşii ce se pocăiesc, 
în răspăr față de convingerea co- 
mună că acești păcătoşi nu trebuie 
reprimiţi la comuniunea euharis- 
tică. Dimpotrivă, în anumite bise- 
rici (cf. novațianism), inclusiv cea 
a lui Ciprian, rigoriștii susțineau 
cu egală convingere că, pentru pă- 
catul greu săvârșit după botez, 
nu putea exista nici un fel de iertare. 
Din pricina haosului care a urmat 
persecuțiilor celui de-al III-lea se- 
col, în cele mai multe Biserici a fost 
instituit un sistem de penitență 
„treptată” ce îngăduia celor alu- 
necaţi în vremea prigoanei să se 
întoarcă în adunarea creştină ca 
„pocăiţi”. Tertulian este printre pri- 
mii care au abordat chestiunea 

dacă cel ce a păcătuit grav mai pu- 
tea fi reprimit. În tratatul său De 
paenitentia (7, 9-10, la care va re- 
nunţa după ce va deveni monta- 
nist), el admitea cu greu că ar fi 
posibilă o a doua „pocăire” dacă e 
dovedită prin adoptarea unei vieți 
de o severă penitenţă, cu rugăciune 
îndelungată, post, mătănii în bise- 
rică şi înaintea preoţilor, precum 
şi rugăciune specială din partea 
comunității. În secolul al IV-lea, 
odată ce împăratul Constantin sta- 
bilise pacea internațională pentru 
Biserici, sistemul de canoane care 
guverna această procedură va fi 
adoptat pretutindeni după un șir de 
adunări sinodale. Bisericile Apusene 
rânduiau acest sistem într-un chip 
mai explicit, el cuprinzând urmă- 
torii pași: (a) o cerere adresată 
episcopului, de a fi primit înapoi 
ca pocăit; (b) apartenenţa la un 
ordin al pocăiţilor pentru un răs- 
timp mai lung sau mai scurt (uneori 
pentru toată viaţa); (c) reprimirea, 
în cele din urmă (reconciliatio), în 
comuniunea euharistică printr-o 
ceremonie a punerii mâinilor (săvâr- 
şită în Joia Mare). Intrarea într-un 
ordin al pocăiţilor excludea o per- 
soană de la relaţii maritale sau de 
la orice formă de îndatorire pu- 
blică şi, de aceea, era amânată până 
la o vârstă târzie. Clerul nu putea 
participa în nici un fel la această 
procedură, cele două stări fiind 
socotite incompatibile: delictul pu- 
blic era pedepsit la clerici cu de- 
punerea din ordin. Era un sistem 
cu atât de multe defecte, încât 
după secolul al VII-lea se va ivi o 

practică mai populară, atestată 
mai întâi în comunitățile ascetice, 
de mărturisire a propriei vieți spi- 
rituale unui părinte duhovnicesc 
sau duhovnic. Duhovnicul (irlan- 
dezii îl numeau Anam Cara, sau 
prietenul sufletului) își asuma rolul 
de înaltă autoritate asupra uce- 
nicului și îi impunea, pentru vari- 
ate căderi, „pocăinţe” cum ar fi: 
perioade de post, numeroase mă- 
tănii, sau alte lucrări de lepădare 
de sine. În curând, în Bisericile Apu- 
sene deveni obişnuit un soi de 
„tarif” (anumite pocăinţe ce cores- 
pundeau diverselor păcate), călu- 
gării irlandezi introducând aceste 
sistem într-o manieră mai gene- 
rală. Clerul carolingian va încerca 
să se opună sistemului celtic în 
favoarea vechilor canoane, aşa încât 
de-a lungul erei patristice, Bise- 
rica Apuseană va fi marcată de 
două concepții. Sistemul consilierii 
monahale se va răspândi pretu- 
tindeni şi în lumea bizantină, ajun- 
gând la obișnuita procedură a spo- 
vedirii. Atât în Biserica Greacă, 
cât şi în cea Latină, undeva după 
secolul al IX-lea, spovedirea către 
o călăuză duhovnicească va deveni 
o procedură formală sacramentală 
şi se va statornici ca „taină a măr- 
turisirii”, administrată în cele din 
urmă numai de preot sau episcop. 
Biserica Apuseană a adoptat și o 
concepție mai permisivă despre 
„comutările penitenţelor”, îngă- 
duindu-i confesorului o libertate 
considerabilă în impunerea pocă- 
ințelor punitive asupra individului. 
În lumea bizantină, canoanele de 

pocăință (stabilite în scrieri asce- 
tice, în primul rând în epistolele 
canonice ale lui Vasile al Cezareei) 
erau privite ca pedepse fixe pentru 
varii păcate. Dată fiind severitatea 
acestor vechi reguli, acest sistem 
al pocăinţei nu va ajunge nicio- 
dată la fel de popular ca în Apus. 


E. Langstadt, „Tertulian's doc- 
trine of sin and the power of absolution 
in the De Pudicitia”, SP 2 (1957), pp. 
251-57; H.E.W. Turner, The Patristic 
Doctrine of Redemption (Londra, 1952); 
C. Vogel, Le pecheur et la penitence 
dans l'Eglise ancienne (Paris, 1966); B. 
Ward, Harlots of the Desert: A Study of 
Repentance in Early Monastic Sources 
(Kalamazoo, Mich., 1987); L.M. White, 
„Transactionalism in the Penitential 
Thought of Gregory the Great”, RQ 
21 (1978), pp. 33-51. 


Policarp (cca 69-156) 


Sfântul Policarp este unul dintre 
Părinții Apostolici şi a fost epis- 
copul Smyrnei care l-a sprijinit pe 
Ignatie al Antiohiei, pe când acesta 
călătorea ca prizonier prin Asia 
Mică. A fost o sursă de inspirație 
pentru Irineu al Lyonului, când 
Irineu era copil, şi a devenit pen- 
tru el un exemplu viu de apostol 
din a doua generaţie, influențân- 
du-i în felul acesta teoria despre 
succesiunea apostolică (transmi- 
terea autorităţii de la apostolii lui 
Hristos la episcopii din comuni- 
tăţile catholice timpurii). Policarp 
este totodată cel care a colaționat și 
a publicat scrierile lui Ignatie. Su- 
pravieţuiesc şi propriile epistole 

către Ignatie și către Biserica din 
Filipi, o ilustrare a felului în care 
evoluează organizarea episcopală a 
Bisericii în această perioadă. Scri- 
erile sale atestă multe preocupări 
asemănătoare celor evidenţiate în 
epistolele pastorale ale Noului Tes- 
tament. Narațiunea dramatică a 
arestării, procesului și martiraju- 
lui său (Martiriul lui Policarp) este 
una dintre primele relatări ale mor- 
ţii unui martir și dă mărturie pen- 
tru apariţia cultului martirilor în 
Biserica veche. 


W.R. Schoedel, Polycarp, Martyr- 
dom of Polycarp, Fragments of Papias 
(Camden, 1967). 


Post [/ Postire] 


Biserica primară a adoptat prac- 
tica postirii în principal din iuda- 
ism, deși nu era necunoscută reli- 
giilor elenistice ale vremii. Practica 
postirii fusese de mult timp stabi- 
lită în Vechiul Testament, ca semn 
de pocăință sau doliu, adecvată în 
special pentru o vreme de criză 
sau de nevoie imperioasă care ne- 
cesita rugăciune fierbinte pentru 
dobândirea milei lui Dumnezeu 
(II Reg. 12, 16; III Reg. 21, 9; II Par. 
20, 3; Ezdra 8, 21; lona 3, 5; ler. 
36, 9; Ps. 109, 24; Lc. 2, 37). Practica 
rabinică târzie (aşa cum demon- 
strează relatarea din Mișna despre 
Honi, Desenatorul de Cercuri, care 
a postit până ce a „forțat mâna 
lui Dumnezeu” ca să se milosti- 
vească de Israel) ilustrează ideea 

că postirea intensifică forța rugă- 
ciunii cinstite și încearcă să atragă 
mila și ajutorul grabnic al lui Dum- 
nezeu. Ucenicii lui loan Boteză- 
torul au urmat tradiţia învățăto- 
rului lor de a ţine mai multe pos- 
turi (Mc. 2, 18) şi se pare că au fost 
scandalizaţi de faptul că ucenicii 
lui lisus nu posteau deloc. lisus a 
apărat practica lor, evidențiind fap- 
tul că postirea era necuvenită pen- 
tru „prietenii mirelui”. Dar textul 
continuă, arătând că va veni tim- 
pul când ucenicii vor posti. Inter- 
pretarea modernă sugerează că pos- 
tirea nu era un semn al primilor 
ucenici; pe la sfârşitul secolului |, 
devenise o practică distinctă a Bise- 
ricii, pe măsură ce se conforma tot 
mai mult practicii iudaice. Refe- 
rinţa la post în vindecarea demoni- 
zatului, când lisus afirmă explicit: 
„acest neam de demoni cu nimic nu 
poate ieși, decât numai cu rugă- 
ciune și cu post” provine dintr-o in- 
terpolare textuală târzie (Mc. 9, 29). 
Versiunea iniţială nu menţionează 
postirea: un alt indiciu că a intrat 
târziu în tradiţie . Biserica a căutat 
de la început un motiv pentru pos- 
turile sale şi, așa cum arată Mc. 2, 
18 ş.u., aceasta a fost prima şi cea 
mai importantă tânguire pentru 
moartea Stăpânului, un factor care 
a legat dintotdeauna postirea în 
practica creștină cu amintirea Pă- 


” Opinia este în acord cu rezultatele 
cercetărilor biblice moderne efectuate după 
metoda istorico-critică [n. red.]. 

timirii, instituind astfel miercurea 
şi vinerea drept zile „constante” de 
postire încă de pe vremea Dida- 
hiei (cap. 8, cf. Didascalia 21; Ter- 
tulian, Despre post 14; Augustin, 
Epistola 36, 16, 30). Probabil, Pos- 
tul Mare de dinainte de Paşti a fost 
instituit ca o extindere a posturi- 
lor premergătoare botezului, dar 
a devenit în curând o pomenire a 
Pătimirii și a fost practicat încă din 
secolul al II-lea, după cum demon- 
strează epistola lui Irineu către Papa 
Victor (Eusebiu, Istoria bisericească 
5, 24). lisus şi-a început misiunea 
postind (Mt. 4, 2), o formă de ru- 
găciune intensă pe care evanghe- 
listul o asociază cu simbolul stră- 
baterii deșertului de către Israel cu 
puţină hrană. Sarcina de a-L propo- 
vădui pe lisus însă a făcut din 
postire un semn al apropierii Împă- 
răției lui Dumnezeu. Referința Sa 
la praznicele de nuntă în parabo- 
lele Sale ca un alt semn al Împă- 
răţiei pe care o propovăduia explică, 
de asemenea, de ce a zis că pos- 
tirea nu este cuvenită pentru uce- 
nicii Săi direcţi. Învățătura lui lisus 
despre mila risipitoare a lui Dum- 
nezeu dăruită păcătosului care se 
pocăiește se potrivea cu dificultate 
cu mai vechea doctrină iudaică 
de a posti pentru a-L convinge pe 
Dumnezeu să îl asculte pe păcă- 
tosul care se pocăieşte. După eveni- 
mentul Pătimirii, Biserica a con- 
siderat mai adecvat să postească 
în amintirea suferinței mirelui şi, 
într-adevăr, termenul în sine de 

„mire” a devenit o denumire speci- 
fică dată de Biserica Răsăriteană 
Domnului pătimitor. În perioada 
apostolică, postirea era folosită pen- 
tru a marca ocaziile speciale de ru- 
găciune solemnă precum punerea 
mâinilor (Fapte 13, 3), o practică ce 
încă însoţeşte primirea marilor 
Taine precum botezul (preotul şi 
candidatul sunt îndemnați să pos- 
tească; cf. Didahia 6, 4; lustin, Prima 
apologie 61; Tertulian, Despre botez 
20), euharistia (fapt menţionat după 
secolul al IV-lea) sau mirungerea. 
Didahia este nerăbdătoare să deo- 
sebească postul creștin de practica 
iudaică, o problemă pe care o re- 
zolvă prin instruirea creștinilor să 
respecte zilele „diferite” de postire, 
miercurea şi vinerea (fariseii pos- 
teau lunea şi joia). Posturile erau 
marcate, de obicei, prin refuzul 
oricărui fel de hrană, de dimineaţa 
până la apus (mai apoi printr-un 
consum limitat de hrană în timpul 
zilei). Unele posturi puteau fi xero- 
fagice („mâncare uscată”, adică 
legume fără ulei); se practica şi 
„abstinenţa”, care semnifica evi- 
tarea cărnii și a vinului. Apariţia 
montanismului în secolul al II-lea 
a dat un impuls abordării mai re- 
gulate a postirii ca exercițiu spiri- 
tual în cadrul creştinismului, iar 
Tertulian a dedicat un tratat aces- 
tui subiect (Despre post; vezi și tra- 
tatul lui Augustin, Despre folosul 
postului). După secolul al IV-lea, 
nașterea ascetismului (care a gă- 
sit sprijin în rândul călugărilor ca 

modalitate puternică de control 
asupra patimilor) a încurajat, de 
asemenea, transformarea postirii 
într-o chestiune de ritual creștin 
(Epifanie, Împotriva ereziilor 65, 6; 
Expunerea credinței 22). La Sino- 
dul de la Niceea, a fost stabilită 
practica postului de patruzeci de 
zile înaintea Paştelui, iar în secolele 
ulterioare, numărul acelor peri- 
oade de post s-a înmulțit (în pre- 
zent, în Biserica Răsăriteană sunt 
ţinute câteva posturi mai mici, îna- 
intea Crăciunului și a Praznicului 
Apostolilor și al Fecioarei). Obiceiul 
de a posti a fost astfel legat de trei 
principii fundamentale: primul, 
așa apare în mai multe regulamente 
bisericești (Didascalia 21; Consti- 
tuțiile apostolice 5, 3), este că rugă- 
ciunea, postul și milostenia pot ob- 
ţine iertarea păcatelor (Tobit 12, 8). 
Cu alte cuvinte, postul este un semn 
important al pocăinței. Al doilea 
principiu: postirea reprezintă un 
stimul pentru dobândirea concen- 
trației necesare rugăciunii. Repre- 
zintă o formă de rugăciune sinceră 
și simțită din inimă, cuvenită vre- 
murilor de criză şi de imperioasă 
nevoie. Al treilea principiu: este 
o formă devoţională de memoria 
passionis. 


W.L. Johnson, „Motivations for 
Fasting in Early Christianity to AD 
270” (teză de masterat, Southern Baptist 
Theological Seminary, 1978); J.A. McGu- 
ckin, „Christian Asceticism and the 
Early School of Alexandria” în Monks, 
Hermits, and the Ascetic Tradition (Studies 

in Church History 22; Oxford, 1985), 
pp. 25-39; idem, „The Sign of the Pro- 
phet: The Significance of Meals in 
the Doctrine of Jesus”, Scripture Bulle- 
tin 16, 2 (summer 1986), pp. 35-40; H. 
Musurillo, „The Problem of Asce- 
tical Fasting in the Greek Patristic 
Writers”, Traditio 12 (1956), pp. 1-64; 
].F. Wimmer, The Meaning and Moti- 
vation of Fasting to the Synoptic Gos- 
pels (Roma, 1980). 


Praxeas vezi Calist al Romei, Mo- 
narhianism, Tertulian 


Preoţie 


Cuvântul preot derivă din lati- 
nescul presbiterum', care traduce 
termenul grecesc neotestamen- 
tar presbyter, bătrân. Una dintre 
triadele primordiale de termeni 
(deși există și mulți alții cum ar fi: 
exorcist, prooroc ş.a.m.d.) care de- 
scriu cele mai timpurii trepte ale 
slujirii creștine este: episcopul (epis- 
kopos), preotul (presbyteros) şi dia- 
conul (diakonos). Epistolele pasto- 
rale ale Noului Testament sunt pri- 
mele izvoare care descriu preoția 
creştină. Oficiul nu este net deo- 
sebit în texte de acela al „supra- 
veghetorului” sau episcopului 
(cf. Fapte 20, 17, 28; 1 Pt. 5, 1-4; Tit 
1, 5-7), iar în multe locuri din 
Biserica veche, cele două slujiri par 
a fi suprapuse sau chiar sino- 


” Ne-am luat permisiunea de a adapta 
aici originalul pentru cazul limbii române; 
în text, autorul indică faptul că substan- 
tivul „priest” (preot) provine din cuvântul 
„prester”, din limba engleză veche [n. ed.]. 

nime, deşi este limpede că supra- 
veghetorul era întotdeauna unul 
singur, în timp ce preoţii puteau 
fi mai mulți în orice comunitate. 
Scriitorii de la sfârşitul secolului 
întâi și începutul celui de-al II-lea, 
precum Clement Romanul şi Ig- 
natie, schițează un tablou în care 
bisericile erau conduse de un con- 
siliu al bătrânilor (la origine, pro- 
babil că erau pur și simplu vârst- 
nicii și înțelepţii comunităţilor), 
unul dintre ei slujind drept condu- 
cător al adunării liturgice şi având 
răspunderi de organizare speciale. 
Către sfârșitul secolului al II-lea, 
deosebirea dintre oficiul preotu- 
lui și cel al episcopului a devenit 
mult mai evidentă (o realitate ce 
fusese deja atestată la Ignatie al 
Antiohiei, prin înaltul său simț al 
demnității speciale ce revine epis- 
copului ca reprezentant singular 
al Bisericii locului). În această pe- 
rioadă își fac apariţia în literatura 
creștină anumiţi termeni comuni 
uzului elenistic ce fuseseră până 
atunci evitați de creştini. Ciprian 
al Cartaginei, de exemplu, care era 
el însuși ținta unei considerabile 
critici din partea preoților locali, 
a pus în joc noțiunea de sacerdos 
sau mare preot, care în trecut de- 
semna preoţia din cultele păgâne. 
Ciprian o va pune destul de ex- 
plicit în legătură cu relatările biblice 
despre marii preoți ai Israelului 
şi va da un puternic impuls Bise- 
ricii Latine către dezvoltarea unei 
teologii a episcopatului ca slujire 

distinctă şi superioară, iar prin ex- 
tensie, şi unei teologii a preoţiei 
(prezbiteriului), care în sine în- 
truchipa într-un fel aparte preoția 
unică a lui Hristos. Legătura dintre 
slujitorii creștini și tipologia preo- 
ţească din Vechiul Testament fu- 
sese făcută pentru prima oară de 
Clement Romanul (1 Clement 43-44), 
însă Ciprian îi va conferi o rapidă 
dezvoltare (cf. Epistole 63, 14; 3; 
Despre Unitatea Bisericii Univer- 
sale, 17). Ciprian va sublinia şi no- 
ţiunea de preot ca „un alt Hristos” 
(alter Christus), care a devenit im- 
portantă pentru Apus și a contri- 
buit totodată la sentimentul pro- 
gresiv că preoția este obținută de 
slujitori hirotonisiți care, prin ad- 
ministrarea tainelor, îl întruchi- 
pează pe Hristos în ritualul liturgic 
bisericesc. În lumea creştină greacă, 
termenul corespunzător latinescu- 
lui sacerdos, adică hiereus (preot 
sacrificator), nu a fost niciodată la 
fel de folosit, cu toate că în am- 
bele Biserici, dezvoltarea teoriei 
despre împărtăşanie ca jertfă, cu o 
mare contribuţie în evoluţia preo- 
ţiei (atât cea a preotului, cât şi cea 
a lui episkopos) ca realitate funda- 
mental diferită de preoţia credin- 
cioşilor despre care se vorbeşte 
în 1 Petru 2, 5. În general, reflecția 
patristică asupra preoţiei îi pri- 
vea, înainte de secolul al IV-lea, pe 
creştini în primul rând ca întreg 
ce vădeşte un simţ al cultului divin 
profund diferit de cel al iudeilor 
sau păgânilor; creștinii sunt preoți 

ai „jertfei lăuntrice”, adică o co- 
munitate care îşi exercită evlavia 
preoțească față de Dumnezeu prin 
mijloace morale și raționale. Aceas- 
tă veche idee părea deja arhaică 
în ajunul Sinodului de la Niceea, 
atunci când era reluată de Lactanţiu 
în Instituţiile divine. În secolul al 
III-lea, Origen a dedicat o lungă 
scriere ideii de preoţie creştină au- 
tentică şi a pus un accent aparte 
(deși era el însuși prezbiter hiro- 
tonit) pe susținerea vechii idei 
că adevăratul „preot” creștin este 
credinciosul care se apropie de [i- 
sus, Preotul suprem, și se împăr- 
tăşește din sfinţenia Lui ca un 
adorator curăţit şi luminat. Însă 
expansiunea rapidă a Bisericilor 
din secolul al IV-lea și adâncirea 
concepțiilor despre teologia litur- 
gică vor da în general semnul unei 
schimbări permanente în concep- 
ţiile despre preoţie de la baza ie- 
rarhiei bisericești; iar după acest 
secol, principalii slujitori ai Bisericii, 
anume episcopii, preoţii şi diaco- 
nii, îşi vor revendica în exclusivi- 
tate dreptul la preoţie (în cele trei 
grade ierarhice), lăsând reflecțiile 
asupra „preoţiei împărătești a cre- 
dincioșilor” într-un soi de notă de 
subsol, adesea redusă la o scurtă 
mențiune cu referire la teologia 
botezului. Ascensiunea și consoli- 
darea neîngrădită a episcopatu- 
lui monarhic după cel de-al III-lea 
secol nu a eliminat vechiul con- 
siliu de bătrâni — prezbiteri, nici nu 
a perturbat situația mai veche care 

le îngăduise acestora aproape ace- 
leași drepturi şi responsabilităţi 
ca și episcopilor (episkopoi). Pe la 
sfârșitul secolului al IV-lea, când 
expansiunea Bisericii va cere de 
multe ori ca o mare aşezare să aibă 
mai mult de o comunitate de cult, 
ori ca un hinterland suburban să 
impună construirea mai multor 
biserici (deși Roma şi Alexandria 
cunoşteau această situaţie de mulți 
ani), cei care se vor muta unul câte 
unul de la biserica centrală pen- 
tru a conduce slujbele locale au 
fost preoții, ei ajungând propriu-zis 
să funcționeze ca episcopi de ţară 
sub autoritatea episcopului citadin. 
Oficiul va fi apoi standardizat în 
practica pastorală, după ce, la sfâr- 
şitul secolului al IV-lea, încercarea 
de a păstra poziția unică a epis- 
copului prin hirotonirea episco- 
pilor de ţară (chorepiskopoi), în 
scopul unei delimitări ferme între 
prezbiteri și episkopoi, să eşueze 
pur şi simplu şi să fie oficial aban- 
donată. Oferirea împărtășaniei va 
deveni, din secolul al III-lea, o atri- 
buţie proprie prezbiterului și epis- 
copului. Ea îi va fi oprită diaconu- 
lui sau vreunui alt slujitor creștin 
(deşi în secolul I pare să fie şi 
apanajul profetului călător, fiind 
menţionată ca atare în Didahie). 
După secolul al IV-lea, oficiul preo- 
ţesc începe să includă şi alte forme 
de binecuvântare (cu excepţia hi- 
rotonisirii şi a slujbelor speciale de 
sfințire), iar drepturile sale se ex- 
tind pe măsură ce rolul altor sluji- 


405 


tori scade. După secolul al VII-lea, 
slujirea preoțească are în centrul 
său, atât în lumea latină, cât şi în 
Bizanţ, „jertfa” euharistică. În pe- 
rioada recentă, s-a manifestat un 
interes de a ști dacă au existat vreo- 
dată femei preoți în vechile comu- 
nități creștine. Se pare că anumite 
biserici creştine gnostice (Ipolit, 
Refutatio omnium haeresium 6, 35; 
Irineu, Adversus haereses, 1, 13, 1-2; 
Epifanie, Panarion 42, 4; Tertulian, 
Despre prescripția contra ereticilor 41), 
dar şi mai multe comunități mon- 
taniste (cf. Ciprian 75, 10; Epifanie, 
Panarion 49, 2) aveau femei preoți 
care botezau și oficiau împărtă- 
șania. Este posibil ca acesta să fi 
fost motivul care a făcut să reacțio- 
neze comunitățile catholice împo- 
triva promovării atât de inovatoare 
a femeilor la conducerea lor. Totuşi, 
izvoarele sunt foarte reduse şi foar- 
te vagi. Este limpede că rolul foarte 
timpuriu al apostolilor feminini a 
cedat locul (iar asta până la sfâr- 
şitul primului secol), odată cu răs- 
pândirea creștinismului în cetă- 
ţile elenistice, unui sistem în care 
slujirea femeilor era limitată cu 
strictețe, sub egida episcopatului. 
Prin includerea femeilor în oficiul 
diaconului (vezi Canonul 15 al Si- 
nodului de la Calcedon [451]; Con- 
stituțiile Apostolice 8, 20) este clar 
că în Biserica Răsăriteană femeile 
au exercitat preoția în forma ei dia- 
conală, cel puţin până la apogeul 
Evului Mediu (când nesiguranța 
politică şi presiunile monastice 

antagonice au dus la dispariţia 
ordinului). Teologia latină despre 
preoție a tins către excluderea dia- 
conatului din domeniul „celor trei 
trepte” ierarhice, astfel încât, în 
Apus, diaconatul feminin a fost 
înăbușit mai repede. Problema dacă 
femeile au exercitat vreodată preo- 
ţia (la o treaptă de preotese) în co- 
munităţile timpurii rămâne încă 
mult discutată. 


G. Dix, „Ministry in the Early 
Church”, în K.E. Kirk, ed., The Apos- 
tolic Ministry (Londra, 1946), pp. 185- 
303; E. Ferguson, „Church Order in 
the Sub-Apostolic Period: A Survey 
of Interpretations”, RQ 11 (1968), pp. 
225-248; R. Gryson, The Ministry of 
Women in the Early Church (College- 
ville, Minn., 1980); E.G. Jay, „From 
Presbyter-Bishops to Bishops and 
Presbyters”, TSS 1 (1981), pp. 125-162. 


Presbiter vezi Preoţie 


Priscillian din Avila (fl. 370 — 386) 


Priscilian din Avila a fost un 
senator spaniol care în jurul anu- 
lui 370 a iniţiat o mișcare de re- 
înnoire morală, încurajându-i pe 
membrii Bisericii sale locale să 
adopte o viață mai serioasă şi mai 
ascetică. Mişcarea lui a atras nu- 
meroşi susținători, inclusiv din rân- 
durile clerului, dar se pare că a fost 
interzisă la sinodul de la Sara- 
gossa din 380 (care invoca „relele 
obiceiuri” de a posti duminica, de 
a nu merge la biserică în timpul 
postului Paştelui, de a se aduna 
în grupuri mixte pentru lectură și 

studiu biblic în afara întâlnirilor 
liturgice obișnuite). Cu toate aces- 
tea, Priscillian a fost ales episcop 
de Avila la sfârşitul aceluiași an. 
În 381, inamicii obţin împotriva lui 
o condamnare la exil ca maniheu 
(nume obișnuit dat ereziei nedefi- 
nite în acea perioadă), iar Priscilian 
şi cercul său de apropiaţi călăto- 
resc la Biserica din Roma (papa 
Damasus) şi Milano (Ambrozie) ca 
să obţină o audiere echitabilă. Nu 
sunt primiţi în niciunul dintre aceste 
locuri, însă reuşesc să obțină din 
partea administraţiei imperiale anu- 
larea condamnării la exil și, în fe- 
lul acesta, se întorc în Spania. Un 
sinod ţinut la Bordeaux îl condam- 
nă din nou și Priscilian va face apel 
împotriva sentinţei la curtea im- 
perială a lui Maximus de la Trier. 
Aici, într-un proces secular ținut în 
386, inamicii vor schimba acuzația 
în vrăjitorie și, fiind din nou găsit 
vinovat, va fi supus pedepsei legale 
pentru această crimă, adică exe- 
cuției. Căderea împăratului Ma- 
ximus, în 388, a dus la înflorirea 
mișcării prisciliene și la răspân- 
direa reputației de martir a lui Pris- 
cilian. Susţinători de-ai lui au mai 
fost menţionaţi până în secolul al 
VI-lea. Priscilian manifesta probabil 
un interes pronunţat pentru spi- 
ritualitatea ezoterică (se ştie că 
avea un viu interes pentru Evanghe- 
liile și Faptele apocrife), iar aceasta, 
împreună cu încurajarea viguroasă 
a unui ascetism cu iz dualist și cu 
o desconsiderare corespunzătoare 
a valorii spirituale a căsătoriei și 
a practicilor rugăciunii creştine 

obișnuite au fost probabil motivele 
care au dat naștere acuzațiilor (exa- 
gerate) de maniheism și vrăjito- 
rie aduse împotriva lui. Povestea sa 
reprezintă în orice caz un moment 
simbolic întunecat, când creştinii 
au săvârșit prima execuţie a unui 
dizident religios din mijlocul lor. 


V. Burrus, The Making of a Heretic: 
Gender, Authority, and the Priscillianist 
Controversy (Berkeley, Calif., 1995); 
H. Chadwick, Priscillian of Avila: The 
Occult and the Charismatic în the Early 
Church (Oxford, 1976). 


Proclus 


Proclus a fost un filosof ne- 
creștin născut la Byzantium, un- 
deva între 409 și 412 (nu trebuie 
confundat cu Proclus al Con- 
stantinopolului, care a fost episcop 
aici între 434-446). A devenit unul 
dintre cei mai notabili filosofi pă- 
gâni din vremea lui şi s-a impli- 
cat fără succes într-o încercare 
„clasicizantă” de a restabili cultul 
vechilor zei la Atena. Faptul acesta 
a cauzat retragerea lui forțată din 
cetate pentru o scurtă perioadă. 
A fost ultimul mare conducător 
al şcolii neoplatonice, al Acade- 
miei. Ideile sale despre Intelectul 
divin, despre transcendenţă și de- 
spre comuniunea spirituală i-au 
influenţat pe Boethius şi pe Pseu- 
do-Dionisie Areopagitul, care l-au 
studiat amândoi îndeaproape. A 
murit în 484. 


S. Lilla, „Platonism and the Fa- 
thers”, în A. di Berardino, ed., Ency- 

clopedia of the Early Church (vol. 2; 
Cambridge, 1992), pp. 689-69%; ].M. 
Rist, Platonism and Its Christian Heri- 
tage (Londra, 1985). 


Profet, creștin vezi Didahia, 
Herma, Montanism 


Prosper din Aquitania (cca 390-455) 


Poet, istoric, şi teolog; creştin 
din Galia, Prosper din Aquitania 
a fost unul dintre primii care au 
răspândit teologia augustiniană 
în Apus. Prosper trăia lângă Mar- 
silia când, în 426, comunităţile 
monastice asociate cu numele lui 
Ioan Casian au ridicat obiecţii la 
ideile de har şi predestinare pre- 
zentate în teologia lui Augustin. 
Prosper a purces la apărarea lui 
Augustin, etichetându-i (în mod 
eronat) pe oponenții săi drept „se- 
mipelagieni”. După moartea lui 
Augustin, în 430, Prosper a călă- 
torit la Roma ca să îi ceară papei 
Celestin să decidă în favoarea con- 
cepțiilor lui Augustin. Celestin a 
făcut-o de o manieră generală 
într-o epistolă către episcopii din 
Galia, fără să afirme însă totali- 
tatea sistemului augustinian (Ce- 
lestin, Epistola 21). Prosper şi-a 
continuat apologia cu numeroase 
opere, între 431 și 435, anul morții 
lui loan Casian. A realizat câteva 
colecţii de extrase din Augustin, 
fiind probabil primul teolog care 
a început să transforme corpul 
operei acestuia într-un manual șco- 
lar de texte și referințe cu autoritate. 
Rezumatele sale au fost folosite în 

canoanele Sinodului de la Orange 
(529), a căror autoritate a avut o 
influență mare în standardizarea 
augustinianismului pentru uzul 
Bisericii Apusene medievale (vezi 
şi Grigorie cel Mare). Cronica istoriei 
bisericeşti a lui Prosper se bazează 
pe operele lui Eusebiu, ale lui le- 
ronim și ale altora, însă pentru 
perioada dintre 425 şi 455, este 
originală și importantă. Se crede 
că Poemul despre pronia divină (care 
discută motivele pentru care Dum- 
nezeu îngăduie invazii precum 
cele ale vandalilor şi goților) ar 
putea fi al lui. A mai scris și un alt 
lung poem teologic despre contro- 
versa referitoare la har (Carmen 
de Ingratis). 


P. de Letter, St. Prosper of Aquita- 
ine: The Call of All Nations (ACW 14; 
New York, 1952); J.R. O'Donnell, 
Prosper of Aquitaine: Grace and Free 
Will (FOTC 7; Washington, D.C., 
1949); ]. şi P.G. Walsh, Divine Provi- 
dence and Human Suffering (trad. of 
the Poem on Divine Providence; Wil- 
mington, Del., 1985), pp. 64-91. 


Prudenţiu (348 — cca 410) 


Aurelius Prudentius Clemens 
este unul dintre cei mai capabili 
poeţi creştini latini. Era spaniol 
din regiunea Tarragona şi prove- 
nea probabil dintr-o familie creş- 
tină. Bine educat în gramatică și 
retorică, Prudenţiu a îmbrățișat 
ulterior profesia avocaturii, dar 
spune că „experiențele amare” l-au 
mânat către o carieră în admi- 
nistrația publică. Către sfârșitul 

acestei cariere, era prefect urban, 
având sub administraţie două ce- 
tăţi. În această poziţie, el a do- 
bândit o așa de înaltă reputaţie, 
încât i s-a încredințat o îndatorire 
neprecizată (probabil ca atașat di- 
plomatic, adică proximus) la curtea 
imperială. El însuși nu oferă de- 
talii, așa încât ar putea fi vorba fie 
de curtea de la Milano a lui Teo- 
dosie (388-391), fie de cea de la 
Roma. Aici a ocupat înalta funcţie 
de „conte al primului ordin”. Însă 
tot la curte a trăit şi o anumită 
criză personală la care face aluzie 
în lucrările sale și care a precedat 
imediat retragerea lui din viaţa pu- 
blică. Putem bănui că e vorba de- 
spre moartea lui Teodosie, în 395, 
care a inaugurat o perioadă de mare 
instabilitate în administraţia im- 
perială. Relatează călătoria sa la 
Roma, care l-a impresionat adânc 
datorită vechilor locuri sfinte ale 
creștinismului aflate laolaltă cu 
nobilele monumente ale civiliza- 
ţiei romane. Va hotări să așeze în 
scris armonia celor două realități, 
idee ce reprezintă un element cheie 
al poeziei sale. Prudenţiu sărbă- 
toreşte botezul lui Constantin ca 
maturizarea spirituală a Romei și 
vede în creștinism adoptarea civi- 
lizaţiei romane de către Dumne- 
zeu ca mijloc de evanghelizare a 
întregii lumi. Bun cunoscător al 
tuturor autorilor latini și poeţilor 
precreştini, Prudenţiu socoteşte că 
menirea lui este de a demonstra 
că creştinii pot prelua şi curăţi 
această tradiție, înnoind-o pentru 
un viitor în Hristos. După vizita 

lui la Roma, între 401 și 403, s-a 
orientat energic către scrierea de 
poezie (deși felul în care stăpâ- 
nește metrul sugerează că era deja 
un scriitor priceput). Şi-a publicat 
opera principală, lungul poem Ca- 
themerinon (Cartea îndeletnicirilor 
zilnice) în 405, la vârsta de cincizeci 
şi şapte de ani. Ea se prezintă ca 
un exemplu tipic creştin de po- 
veste a unei „convertiri”, în care 
îşi descrie opțiunea pentru o viață 
retrasă şi curățirea întru simpli- 
tate a sufletului. Cealaltă operă 
principală a sa este Peristephanon 
(Despre coroana martirilor), în care 
celebrează martirii a trei cetăţi 
din Spania: Tarsaconensis (Cala- 
horra), Zaragoza și Tarragona, su- 
gerând că se poate să se fi retras 
pe una dintre moșiile pe care le 
deţinea pe aceste meleaguri. Tot 
lui îi aparține Apotheosis, un poem 
în hexametru despre întrupare. 
A mai compus şi poezie apolo- 
getică (împotriva păgânilor şi ere- 
ticilor), precum și o Psychomachia 
(o întinsă alegorie despre lupta 
sufletului împotriva viciilor). 


M.M. van Assendelft, Sol ecce sur- 
git igneus: A Commentary on the Morn- 
ing and Evening Hymns of Prudentius 
(Cathemerinon [, 2, 5, 6) (Groningen, 
Olanda, 1976); E. Castelli, „Epic in 
Prudentius' Poem for the Martyr Eu- 
lalia”, în E. Castelli, ed., Reimagining 
Christian Origins (Valley Forge, Pa., 
1996), pp. 173-184; M.C. Eagan, Pru- 
dentius (FOTC 43, 52; Washington, 
D.C., 1962, 1965); V. Edden, „Pruden- 
tius”, în ].W. Binns, ed., Latin Litera- 
ture of the Fourth Century (Londra, 

1974), pp. 160-182; B.M. Peebles, The 
Poet Prudentius (New York, 1951); R.M. 
Pope, The Hymns of Prudentius Trans- 
lated (Londra, 1905); ].]. Thompson, 
Poems of Prudentius (Loeb Classical Li- 
brary; 2 vol.; Londra, 1949, 1963). 


Psilantropism 


Doctrina potrivit căreia Hristos 
a fost pur și „simplu” un om (adică 
nu divin). (Vezi Fotinianism). 


Pulcheria vezi Sinodul de la Efes |, 
Sinodul de la Efes II, Sinodul de 
la Calcedon 


Purgatoriu 


Cuvântul reprezintă termenul 
creștin latin pentru loc de cură- 
ţire (purgatorium) şi se referă la 
conceptul unui loc „intermediar” 
între rai şi iad, rezervat acelor 
suflete care în clipa morţii nu 
merită condamnarea definitivă la 
chinurile iadului, dar ale căror pă- 
cate sunt de așa fel încât nu sunt 
socotite vrednice să aibă parte de 
bucuriile raiului. Așadar, purga- 
toriul a fost imaginat ca un loc de 
curăţire penitenţială după moarte. 
Locuitorii purgatoriului pot fi eli- 
beraţi atunci când păcatele lor au 
fost îndeajuns curăţite (adesea se 
imagina că purgatoriul avea flă- 
cări curăţitoare analoge flăcărilor 
punitive ale iadului), și primiţi încât 
bucuria paradisiacă. Doctrina schi- 
ţată în felul de mai sus nu a primit 
întru formă clară în Biserica Apu- 
seană decât în secolul al unspreze- 
celea (în lucrările lui Hildebert, PL 

171.741) deşi şi-a făcut o apariție ger- 
minală mult mai devreme, la Ter- 
tulian, care deduce că sufletul care 
are nevoie de curăţire e obligat să 
stea pentru un scurt timp în Sheol 
(De anima 58). Pentru el, lucrul 
acesta se aplică tuturor sufletelor, 
cu excepţia celor care erau în stare 
să meargă direct la Dumnezeu în 
virtutea muceniciei. Şi alți câțiva 
scriitori patristici au speculat că, 
după moarte, sufletul va fi curățit 
printr-o formă de foc purificator 
(cf. Origen, Omilii la Numeri 15; 
Ciprian, Epistole 55, 22; Ambrozie, 
Despre Psalmul 36, 26). Această 
teorie a purificării sufletești post 
mortem s-a dezvoltat pe baza cu- 
vintelor Apostolului Pavel (1 Cor. 
3, 11-15): „Focul însuși va lămuri 
ce fel este lucrul fiecăruia”; el 
merge până acolo încât afirmă că 
cel care a clădit pe temelii șubrede 
„se va mântui, dar așa ca prin foc”. 
Ideea purificării post mortem era 
împărtăşită şi de gândirea rabi- 
nică timpurie (cf. II Mac. 12, 38-45). 
Aşa se face că încă de la începu- 
tul existenţei lor organizate, atât 
sinagoga, cât şi Biserica creștină 
timpurie se rugau considerabil 
pentru cei morți, iar multe dintre 
rugăciunile cele mai vechi de felul 
acesta încă se regăsesc în litur- 
ghiile Bisericii Greceşti şi Latine. 
Ideea purgatoriului a primit un 
sprijin masiv odată cu aprobarea ei 
de către Augustin. Cu toatea aces- 
tea, papa Grigorie cel Mare este cel 
care, în secolul al VII-lea, va ri- 
dica ceea ce el numea „opinia” gân- 
ditorilor anteriori până la rangul 

de doctrină, mai mult sau mai pu- 
ţin formulată (Dialog 4, 41[39]), 
potrivit căreia „focul purificator 
va curăți pe fiecare suflet ales îna- 
inte de a se înfățișa la Judecata 
de Apoi”. După acest moment, Bi- 
serica Latină va prelua din ce în 
ce mai mult conceptul în propo- 
văduirea ei oficială, în vreme ce 
Bisericile Răsăritene vor reține în 
general o învățătură mai simplă 
despre viața după moarte, în care 
sufletele celor aleși, chiar și ale 
celor care nu erau neapărat sfinţi, 
vor fi păstrate într-un „loc luminat, 
de unde a fugit toată durerea, 
întristarea şi suspinarea”. Această 
concepție reflecta afirmaţia din 
Apoc. 14, 13 că „cei ce mor întru 
Domnul [...] să se odihnească de 
ostenelile lor”. Pe scurt, starea vieții 
de după moarte era concepută în 
general de Biserica Răsăriteană 
timpurie ca o stare de fericire şi 
odihnă, în care sufletele plecate 
ale credincioşilor nu erau sepa- 
rate de Dumnezeu, ci aşteptau cu 
nădejde Judecata de Apoi, timpul 
în care vor fi primite într-o stare 
transfigurată, paradisiacă, în proxi- 
mitatea lui Dumnezeu. După Ori- 
gen (care susținea că, prin coborârea 
lui Hristos în iad, sufletele celor 
drepți au dobândit o eliberare de- 
finitivă), ideea (bazată pe autori- 
tatea Apostolului Pavel) că sfinţii 
sunt „cu Domnul” a dus la schim- 
barea concepției răsăritene gene- 
rale în credinţa că sufletele celor 
drepţi ajung după moarte în pre- 
zenţa lui Hristos (vezi Rai, Iad), 
în timp ce răii sunt izgoniți de la 

fața Lui. De aceea, începând din 
secolul al VII-lea, doctrina purga- 
toriului va fi o trăsătură distinc- 
tivă a lumii latine catolice. 


R.R. Attwell, „From Augustine to 
Gregory the Great: An Evaluation of 
the Emergence of the Doctrine of 
Purgatory”, JEH 38 (1987), pp. 173-186; 
]. le Goff, La naissance de purgatoire 
(Paris, 1981). 

Q 


Quartodecimani, vezi Controversa 
cvartodecimană 


Quicunque Vult vezi Crezuri 

Rai [/ Ceruri] 


Teologia creștină a schimbat 
semnificativ speculaţia iudaică tim- 
purie despre natura raiului, mai 
ales prin simplificarea și democra- 
tizarea acesteia și, cu siguranţă, 
prin ghidarea întregii speculaţii prin 
înțelegerea eshatologică a Învie- 
rii lui Hristos. Gândirea biblică a 
conceput cerurile ca fiind locul în 
care se află Dumnezeu și îngerii Săi. 
Iacov și-a ridicat ochii şi a văzut 
cum fiinţele cereşti treceau din 
regiunile cerești pe pământ (Fc. 
28, 12), iar Dumnezeu a putut fi în- 
ţeles ca „pogorându-Se” din ceruri 
pe Sinai (leş. 19, 18-20). lisus a 
transmis această concepție Bisericii 
Sale ca exemplu pentru modul în 
care El se ruga „privind la cer” 
(Mc. 6, 41; In 17, 1) şi se adresa lui 
Dumnezeu, numindu-L „Tatăl nos- 
tru Care eşti în ceruri” (Mt. 6,9). 
Gândirea iudaică din timpul Nou- 
lui Testament presupunea existența 
unui cer în şapte straturi. În cel 
mai înalt cer se afla Dumnezeu, 
înconjurat de serafimi, tăinuit de 
la faţa oricărei alte creaturi. Apro- 
pierea lor de maiestatea divină 
era atât de intensă, încât se roteau 
învăpăiaţi în jurul slavei divine. 
În cerurile de mai jos se aflau he- 
ruvimii şi puterile arhanghelicești. 
Primul cer era acel loc din văzduh 
perceptibil simţurilor omului; nu 
era pur și simplu cerul de deasu- 
pra noastră, ci un domeniu supe- 
rior unde îngerii încă se luptau 


413 


cu puterile spirituale vrăjmașe care 
se adunaseră acolo pentru a influ- 
enţa destinele pământenilor. Una 
dintre cele mai puternice pretenții 
ale creștinismului primar a fost 
aceea că biruinţa Învierii lui Hristos 
a fost resimțită în acel loc, energi- 
ile ostile fiind astfel înfrânte (Ef. 
1, 10-11; 4, 7-9; Filip. 2, 9-11; Col. 
1, 15-20); a fost o victorie care a 
semnificat eliberarea spirituală a 
sufletelor drepţilor şi o „trecere 
sigură” câștigată pentru ei atunci 
când sufletele lor vor trebui să facă 
acea călătorie teribilă de pe acest 
pământ până la tărâmurile cerești. 
De asemenea, această călătorie a 
sufletului a fost o preocupare fun- 
damentală a religiilor elenistice, 
în special a religiilor de mistere și 
mare parte din caracterul atrăgător 
al creștinismului din primele vea- 
curi se datora faptului că demo- 
cratiza posibilitatea de a accede, 
întru Hristos, la viaţa cerească. Pavel 
face întâmplător referire la acest 
sistem al cerurilor multiple când 
vorbeşte despre „un om” ridicat 
până la al treilea cer, unde a pri- 
mit inspiraţia divină (II Cor. 12, 
1-4). De asemenea, a fost folosit ca 
mărturie vie despre semnificația 
unică a slavei de care era încon- 
jurat Hristos cel Înviat atunci când 
S-a suit mai presus de toate ceru- 
rile (Ef. 4, 10). Pictura catacombe- 
lor mai vechi arată cum creștinii îşi 
imaginau raiul ca un refrigerium 
pentru cei drepţi, un otium, o de- 
lectare calmă la banchetul para- 
disiac (ospăţul mesianic din para- 
bolele neotestamentare) și, mai ales, 

o odihnă de la orice muncă. Raiul 
era frecvent evocat ca o imagine 
a acelei frumoase „grădini a desfă- 
tărilor” pe care a pierdut-o Adam. 
Scenele cu copii erau ceva obișnuit, 
aceştia fiind zugrăviți jucându-se 
lipsiţi de griji pe pășunile liniș- 
tite. Inscripţiile funerare din secolul 
al III-lea vorbesc despre morţi ca 
„trăind acum în Hristos” sau „în- 
viorându-se și înveselindu-se prin- 
tre stele”. Tensiunea dezvăluită în 
mai multe izvoare creștine, dintre o 
judecată iminentă după moarte 
(cf. Le. 16, 19-31; 1 Clement 5, 4-7; 
6, 1-2; 50, 3-4; Martiriul lui Poli- 
carp 17, 1) şi una situată în viito- 
rul îndepărtat (Apoc. 20, 11-15) a 
fost în general reconciliată (în 
mod sigur după secolul al IV-lea) 
de o credință populară în rândul 
creștinilor cum că drepții vor fi în- 
tâmpinaţi imediat după moarte de 
Hristos. În anumite părţi ale Bise- 
ricii siriene primare, credința domi- 
nantă în învierea viitoare afirma 
că morţii vor zace într-un somn 
fără vise până în Ziua de Apoi, când 
vor fi chemați la Judecată înainte 
de a fi primiţi în rai sau destinaţi 
Hadesului [iadului]. Cele două con- 
cepte (supraviețuire sau restaurare 
finală a conştiinţei) au fost în ge- 
neral reconciliate până în secolul 
al IV-lea, iar sinteza lor augusti- 
niană (0 judecată individuală pre- 
cede Judecata de Apoi) a devenit, 
după secolul al V-lea, standardul în 
Apus (Enchiridion 109-110; Comen- 
tariu la loan 49, 10; Despre inter- 
pretarea literală a Facerii 12, 32). 
Creștinii (urmând cuvintele Apos- 

tolului Pavel de la I Corinteni 15) 
au insistat, în mare, împotriva învă- 
ţăturilor gnostice contrare, asu- 
pra ideii că trupul este bun și va 
lua parte la învierea a doua (Epis- 
tola lui Barnaba 5, 7; 21, 1; Irineu, 
Adversus haereses 1, 10, 1; 3, 9, 1; 5, 
13, 2-3; 5, 20, 1; 1 Clement 49, 6; 2 
Clement 9, 1-5; lustin, Dialogul cu 
Trifon 80; Tertulian, Despre învie- 
rea trupului). Chiar şi Origen pro- 
povăduia doctrina tradițională de- 
spre trupul înviat (De principiis, 
praef. 5) care va fi identificabil cu 
cel din timpul vieţii (De principiis 
2, 10, 1-2), deşi în altă parte (Îm- 
potriva lui Celsus 5, 18-23) a susţinut 
o concepție mai „spiritualizată” 
despre transfigurarea pe care viața 
viitoare o implică. După respinge- 
rea decisivă, din secolul al IV-lea 
şi din nou în secolul al VI-lea, a 
ideilor lui Origen despre un trup 
ceresc radical spiritualizat, Biserica 
a atribuit un grad mai mare de 
corporalitate sfinților din rai decât 
sugerase Origen, deşi imaginea 
paradoxală a Apostolului Pavel 
despre „trupul duhovnicesc” din 
I Cor. 15 a slujit întotdeauna ca 
frână împotriva celor care doreau 
să adopte o concepţie total cor- 
porală (vezi hiliasm). Noţiunile de 
desăvârșire continuă implicată în 
viața cerească, trecerea „din slavă 
în slavă” și potenţialitatea unei co- 
muniuni tot mai sporite cu Dum- 
nezeu au fost dominante în gân- 
direa Părinților Capadocieni şi în 
cea a altor „origenieni” târzii, pre- 
cum Maxim Mărturisitorul; prin 
urmare, ele nu au părăsit niciodată 

cu totul speculația creștină despre 
viaţa cerească. Detaliile precise 
despre ceea ce constituia cu adevă- 
rat viaţa cerească au fost alimentate 
deseori de propovăduirea populară, 
însă speculaţia teologică a fost în- 
grădită de Apostolul Pavel de la 
început, iar creștinismul a așezat 
următoarele cuvinte fundamen- 
tale în inima sa: „Cele ce ochiul 
n-a văzut şi urechea n-a auzit și 
la inima omului nu s-au suit, pe 
acestea le-a gătit Dumnezeu celor 
ce-L iubesc pe EI” (I Cor. 2,9). 


D.W. Lotz, „Heaven and Hell in 
the Christian Tradition”, RIL 48 (1979), 
pp. 77-92; C. McDannell și B. Lang, 
Heaven: A History (Londra, 1988); U. 
Simon, Heaven în the Christian Tradition 
(New York, 1958); ].D. Tabor, Things 
Unutterable: Paul's Ascent to Paradise 
in Its Greco-Roman, Judaic, and Early 
Christian Contexts (Londra, 1986). 


Război 


Motivul pentru care în creş- 
tinismul timpuriu au pătruns atât 
de multe imagini războinice este 
desigur moștenirea Vechiului Tes- 
tament. Ele au fost constant utilizate 
pentru a descrie „bătălia” pentru 
fidelitatea faţă de Evanghelie (trans- 
pusă însă în simboluri ale luptei 
lăuntrice). Presupoziţia constantă 
din Vechiul Testament că pămân- 
tul este important și că pământul 
fizic propriu-zis este cel pentru 
care trebuie luptat necontenit, că 
Dumnezeu va izgoni cu putere și 
dreptate forțele răului pentru a 
statornici Împărăţia apocaliptică 

(prăbuşind imperiile, ca în cartea 
lui Daniel), sau că va întinde mâna 
Sa dreaptă ca să-i zdrobească pe 
dușmani, va pătrunde și în conşti- 
ința Bisericii. lisus Însuși are multe 
spuse care sugerează că atitudinea 
Lui era nonviolentă. El descrie 
războaiele şi răscoalele ca parte a 
ordinii de neocolit a lumii, dar care 
nu pot zădărnici planul lui Dum- 
nezeu pentru ea (Mc. 13, 7-8). 
Tulburările şi violenţa de pe Pă- 
mânt nu sunt expresia forței de 
nebiruit a celor puternici, ci mai 
degrabă prilejul ca Dumnezeu să 
intervină cu dreptate în istorie. 
Iisus urmează, aşadar, învăţătura 
clasică a profeților, deși cu un evi- 
dent accent eshatologic. El este 
foarte sceptic în ce priveşte utili- 
tatea puterii politico-militare, iar 
printre spusele păstrate de la El 
există una care pare să fie o ridicu- 
lizare a „eroului” suprem al lumii 
elenistice, Alexandru cel Mare (Mc. 
8, 36), dar şi o alta ce exprimă o 
privire la rece a meseriei de soldat: 
„Toţi cei ce scot sabia de sabie vor 
pieri”. Şi totuşi multe dintre pa- 
rabole utilizează imaginea unui 
Împărat ce își exprimă voinţa prin 
forţa armelor — un simbol al felu- 
lui în care Dumnezeu va răzbuna 
Israelul. Programul politic prin 
care Dumnezeu răsturna puterea 
lumească (prin care se înțelege, 
de bună seamă, Roma) pentru a-l 
răzbuna pe cel drept rămânea to- 
tuşi o concepție trecută sub tăcere, 
dat fiind contextul imperiului ro- 
man. Cu excepţia cărții Apocalip- 
sei, care vorbeşte explicit despre 

o răzbunare violentă a lui Dum- 
nezeu în lumina sălbaticelor perse- 
cuţii recente, majoritatea scrieri- 
lor creştine din perioada cea mai 
veche sunt deosebit de pașnice și 
îşi povăţuiesc comunităţile să se 
conformeze nonviolent autorită- 
ţilor politice. Astfel este mesajul 
Apostolului Pavel, care îi încura- 
jează pe creştini să fie buni cetă- 
ţeni, să-şi plătească taxele și să se 
roage pentru bunăstarea condu- 
cătorilor. În epistolele pastorale, 
dar și în 1 şi 2 Clement, se arată că 
bisericile trebuie să fie modele de 
bună cetăţenie. Imaginile militare, 
mai abundente la Apostolul Pavel 
decât la majoritatea scriitorilor Nou- 
lui Testament (| Tes. 5, 8; Rom. 
13, 12; Efes. 6, 10-17; Il Tim. 2, 3), 
sunt în general simple alegorii ale 
pregătirii spirituale. Clement Ro- 
manul, în a sa Epistolă către Corin- 
teni, compusă între 96-98, imediat 
după persecuția lui Domițian, încă 
îşi mai exprimă admiraţia pentru 
profesia militară (Clement Roma- 
nul, Epistola către Corinteni 37). Mili- 
tăria romană, o profesie cunoscută 
prin asprime şi oprimare până și 
într-o lume deprinsă cu ele, păstra 
un soi de aură în jurul său, în parte 
şi pentru motivul că admiraţia 
lui lisus faţă de credinţa centu- 
rionului (Lc. 7, 1-10), botezul cen- 
turionului Cornelius săvârșit de 
Apostolul Petru (Fapte 10) şi măr- 
turisirea pretorianului în faţa cru- 
cii (Mc. 15, 39) arătau că mesajul 
credinţei îl poate transforma pe 
soldat. Fireşte că, dacă mesajul 
evanghelic a ajuns popular printre 

soldaţii romani de rang mijlociu, 
era doar o chestiune de timp pen- 
tru creștinism să pătrundă în în- 
săşi substructura imperiului, ceea 
ce de bună seamă că s-a și întâm- 
plat. În ce privește atitudinea Bise- 
ricii faţă de război, se observă că 
prudenta neimplicare inițială face 
loc, în secolul al IV-lea, unei ati- 
tudini universal ostile față de răz- 
boi, pentru ca, la rândul ei, aceasta 
să cedeze în faţa unei poziţii care 
e mai pregătită să accepte rolul 
acestuia în modelarea destinului 
Romei. Această din urmă etapă nu 
reprezintă decât răsturnarea finală 
a imperiului de către creştinism, 
din epoca lui Constantin. Ulterior, 
scriitorii patristici mai vorbesc 
doar despre o diminuare a rele- 
lor morale produse de război. Cu 
toate că și Taţian se arată profund 
ostil meseriei militare (Cuvântare 
către greci 11, 1; 19, 2; 23, 12), abia 
Tertulian e cu adevărat primul 
scriitor patristic angajat în pro- 
blema războiului ca noţiune etică. 
La început, el a fost receptiv față 
de profesiunea armelor (Apologe- 
ticul 30, 4), însă mai târziu con- 
cepţia sa va evolua până la ideea 
că milităria este incompatibilă din 
capul locului cu credinţa în Hris- 
tos. În parte, atitudinea acesta se 
explică din cauza îndatoririi per- 
manente a soldatului de a se an- 
gaja în acte de cult păgâne (De- 
spre idolatrie 19; Despre coroană, 
passim), dar şi pentru că era un 
stil de viață ce sprijinea puterea, 
indiferent dacă aceasta era sau nu 
morală. Clement din Alexandria e 


Dicţionar de teologie patristică 


la fel de direct: milităria nu este 
decât o mașinaţie a răului (Stro- 
mate 5, 126, 5), iar ideea își găsește 
un ecou și la Ciprian al Cartagi- 
nei (Către Donatus 6). Ambii scri- 
itori au avut prilejul să vadă cât 
de ușor se poate întoarce mașinăria 
statului împotriva Bisericii. Apolo- 
getul latin Lactanțiu este una din- 
tre puţinele voci pentru care totuși 
obiecțiile la adresa milităriei nu 
ţin numai de binele și răul indi- 
vidual, ci de o concepție mai gene- 
rală. El denunţă războiul ca rău 
pentru că vede în el o mașinărie a 
crimei (Instituţiile divine 6, 20, 15-17) 
care încearcă să se ascundă fie sub 
mascarada patriotismului, fie a 
unei forme speciale de „invazie”. 
Lactanţiu notează ironic că, dacă 
o persoană și-a tâlhărit şi ucis 
aproapele, este un ticălos, dar dacă 
un popor (aici critică pe marii eroi 
romani) se scaldă în sânge, su- 
punând alte tărâmuri și popoare, 
e lăudat ca mare „făcător de pace”. 
Cu toate acestea, în Despre moartea 
persecutorilor, el îl susţine și elo- 
giază pe Constantin, în care vede 
conducătorul ales de Dumnezeu. 
În opinia lui Lactanţiu, Dumnezeu 
l-a înălțat pe împărat deasupra ce- 
lorlalți pretendenți deoarece nu- 
mai el a protejat și încurajat Bise- 
rica. Și totuși Constantin a ajuns la 
putere printr-o ascensiune sânge- 
roasă, pe calea războiului civil și 
a crimelor de familie. Eusebiu din 
Cezareea, un alt elogiator al împă- 
ratului Constantin, recunoaște că 
războiul e o catastrofă totală (Is- 
toria bisericească 1, 2), dar trece 

peste detalii cu ușurință când îl 
portretizează pe Constantin, care 
acum primește binecuvântarea unui 
nou zeu al războiului, nu Marte, 
ci Hristos, atunci când le porun- 
cește soldaților să zugrăvească sim- 
bolul divin al crucii pe scuturile 
lor (Eusebiu, Viata lui Constantin 
2, 4; 4, 56). Epoca lui Constantin a 
dus la schimbarea atitudinilor. 
Creștinii erau acum o forță domi- 
nantă în armată și la curtea im- 
perială, fapt ce i-a alarmat nespus 
de mult pe Dioclețian și Galerius 
şi care a dus la declanșarea Marii 
Persecuţii. Erau atât de redutabili 
ca forță, încât nici după ani de 
epurări nu i-au putut elimina, iar 
după Constantin, nu vor mai putea 
fi îndepărtați de la putere. Totuși, 
după secolul al IV-lea, creştinii sunt 
nevoiţi să facă față unui context 
inedit al reflecției etice. Pentru teo- 
reticieni, fusese ușor să susțină o 
poziţie pacifistă radicală înainte ca 
Biserica să ajungă responsabilă 
de călăuzirea morală a statului, 
dar cum mai putea creștinismul să 
călăuzească acum o nouă ordine 
politică, fără să vrea să o binecu- 
vânteze? Nu s-ar întâmpla atunci 
așa cum susţinuse odinioară Celsus 
în secolul al II-lea, când spusese 
în batjocură (cf. Origen, Contra lui 
Celsus 8, 68-71) că, dacă va exista 
vreodată un împărat creștin, acesta 
va trebui să fie un pacifist ireme- 
diabil și va lăsa Roma să fie sfâ- 
şiată de dușmani? Scriitorii pa- 
tristici din secolul al IV-lea se vor 
arăta conştienţi, dar numai trep- 
tat şi parţial, de noua problemă. 

Câţiva, ca Eusebiu din Cezareea, au 
fost probabil mulțumiți să pre- 
schimbe un Dumnezeu păgân al 
oştirilor într-unul creștin și să con- 
tinue politica militară în mare parte 
ca și înainte. Totuși, schimbarea 
va fi una apreciabilă. O filosofie 
mult mai pașnică pătrundea în 
inima cugetării morale a imperiu- 
lui. Este instructiv să observăm 
că veacurile bizantine ulterioare 
au preferat mereu negocierile în 
locul utilizării armelor. Este unul 
dintre principalele motive pentru 
care istoricii, de la Ammianus Mar- 
cellinus, în secolul al V-lea, și până 
la Gibbon, în cel de-al XVIII-lea, 
vor denunța în creștinism forța 
care a destabilizat imperiul, deoa- 
rece condamnase ideea războiului 
de agresiune și susținuse că sin- 
gura justificare a acțiunilor mili- 
tare se oprea la conceptul de auto- 
apărare. Ideea se găsește în rezu- 
mat la Vasile al Cezareei, care res- 
pingea din răsputeri orice noțiune 
a războiului, incompatibilă din 
capul locului cu Evanghelia iubi- 
rii. Este atitudinea pe care el o 
aflase deja în cea mai veche co- 
lecţie de canoane (Tradiţia apos- 
tolică 16; Canoanele lui Ipolit 14, 74). 
Totuși, Vasile era și episcopul unei 
cetăți militare; aceasta se afla la o 
importantă răscruce pe drumul 
spre hotarul instabil de la Răsărit, 
iar populaţia suferea din cauza 
incursiunilor unor despoţi locali. 
La această problemă, soluţia lui 
Vasile va fi aceea de a-i îndemna pe 
soldaţii creștini să formeze grupări 
războinice pentru a-i pedepsi pe au- 

torii atacurilor. Dacă vărsau sânge, 
urma totuşi să fie excluşi de la 
împărtăşanie pentru câţiva ani. 
Dar dacă refuzau să lupte, erau la 
fel de vinovaţi înaintea lui Dum- 
nezeu pentru că nu i-au ocrotit pe 
cei neajutoraţi. Clerul, care repre- 
zenta în Biserică „tipul pur” al 
creștinului, nu avea cu nici un chip 
îngăduinţa de a ridica armele și de 
a participa la violenţe sau crime. 
Dacă vărsa sânge, nu mai avea 
dreptul de a sluji la altar. Episto- 
lele canonice ale lui Vasile au 
imprimat creştinismului răsăritean 
direcția concepţiei despre război 
pentru cea mai mare parte a isto- 
riei sale, evitând orice referire la 
o teorie a „războiului drept” în 
favoarea ideii că e răul cel mai mic 
ce se poate săvârși pentru ocro- 
tirea celor nevinovați. Anumiți scrii- 
tori latini de mai târziu vor fi mai 
„patrioţi”. Ambrozie al Milanu- 
lui a elogiat fidelitatea militară, 
dând-o comunităţii ca exemplu. 
El enumera în lista principalelor 
virtuți și pe aceea a războinicului 
(De oficiis ministrorum 1, 129). Gri- 
gorie din Tours a avut un ton mar- 
ţial încă şi mai explicit. El este unul 
dintre primele exemple de epis- 
cop belicos, categorie ce își va face 
simțită o mai largă prezenţă în 
Evul Mediu timpuriu. Grigorie îi 
îndemna pe prinții creştini să nu 
ezite să pornească la război atunci 
când nevoia le cerea să apere sau să 
răspândească credinţa. Conștient că 
tradiţia latină, prinsă la mijloc între 
pacifismul zburlit al lui Tertulian 
și învinuirea că creștinismul dusese 

la căderea Romei (De civitate Dei), 
are nevoie să primească o coerență 
sistematică, Augustin îşi asumă sar- 
cina de a gândi o poziție mai con- 
sistentă decât cea a unei etici de 
conjunctură. A fost primul care a 
încercat să dea o justificare morală 
meseriei armelor. El a preluat ideea 
de bază a „războiului drept” de 
la Cicero (Augustin, Epistole, 138, 
5; Împotriva maniheului Faustus 22, 
69-76), cu ajutorul căreia va elabora 
termenii și condiţiile unei teorii 
creştine a „războiului drept”. Ma- 
joritatea scriitorilor bisericești latini 
vor urma punctul său de vedere. 
Răsăritul şi-a menţinut poziția 
canonică, mai individualizantă, 
însă întotdeauna s-a împotrivit 
ideii că războiul ar putea fi legiti- 
mat ca atare în mod abstract. 


R.H. Bainton, „The Early Church 
and War”, HTR 39 (1946), pp. 189- 
212; C.]. Cadoux, The Early Christian 
Attitude to War (Londra, 1919, reti- 
părit la New York, 1982); W.L. Elster, 
„The New Law of Christ and Early 
Pacifism”, în W.M. Swartley, ed., 
Essays on War and Peace: The Bible and 
Early Church (Elkhart, Ind., 1986), pp. 
108-129; ]. Fontaine, „Christians and 
Military Service in the Early Church”, 
Concilium 7 (1965), pp. 107-119; ]. Frie- 
sen, „War and Peace in the Patristic 
Age”, în W.M. Swarltey, ed., Essays 
on War and Peace: The Bible and Early 
Church (Elkhart, Ind., 1986), pp. 130-154; 
A. von Harnack, Militia Christi: The 
Christian Religion and the Military in 
the First Three Centuries (orig. ed. Ger- 
mană, 1905; Philadelphia, 1985); H.T. 
McElwain, Augustine's Doctrine of 

War in Relation to Earlier Ecclesiastical 
Writers (Roma, 1972); L.]. Swift, The 
Early Fathers on War and Military Ser- 
vice (Message of the Fathers of the 
Church; Wilmington, Del., 1983). 


Rânduiala bisericească apostolică 


Rânduiala bisericească apos- 
tolică este o carte egipteană nor- 
mativă scrisă în primii ani ai în- 
ceputului de secol IV, cunoscută 
şi sub numele de Canoanele biseri- 
cești ale Sfinților Apostoli. Cartea 
atribuie apostolilor, în mod imagi- 
nar, diferite canoane, acestea fiind 
elaborate în timpul unei întâlniri 
la care au fost de față Maria şi 
Marta. Secţiunile 4-14 reflectă pre- 
dica despre „Cele două căi” cu care 
începe Didahia şi care prezintă 
îndemnuri morale mult asemă- 
nătoare cu cele care se află în alte 
rânduieli bisericeşti din secolele 
al II-lea și al III-lea (vezi Tradiţia 
apostolică, Didahia, Didascalia). 
Cea de-a doua parte a cărții (sec- 
ţiunile 15-30) legiferează în privința 
chestiunilor de slujire. Aminteşte 
existența unui episcop monarhic, 
cu prezbiteri, un citeţ bisericesc, 
diaconi și văduve. Susţine explicit 
că femeile ar trebui să nu parti- 
cipe la Jertfa Trupului și Sângelui 
lui Hristos, indicând, probabil, o 
respingere egipteană, în această 
perioadă, a aspectelor euharistice 
ale slujirii specifice femeilor dia- 
conițe. Original scrisă în greacă, a 
fost de asemenea tradusă în latină, 
siriacă, coptă, arabă şi etiopiană. 
S-a bucurat de o mare autoritate, 

de vreme ce faptul atribuirii sale 
apostolilor a fost mult timp so- 
cotită ca autentică (vezi Consti- 
tuțiile apostolice). 


J.P. Arendzen, „An Entire Syriac 
Text of the Apostolic Church Order”, 
JTS 3 (1901), pp. 59-80; ].V. Bartlet, 
Church Life and Church-Order During 
the First Four Centuries With Special 
Reference to the Early Eastern Church- 
Orders (Oxford, 1943); A. Harnack, 
Sources of the Apostolic Canons (Lon- 
dra, 1895). 


Recapitulare 


Termenul derivă din latină 
(recapitulatio), unde sensul este 
acela de a aduce lucrurile înapoi la 
punctul lor de plecare, a rezuma 
sau a face un cerc complet. Ter- 
menul echivalent grecesc (anake- 
phalaiosis) se găseşte în literatura 
Noului Testament (Ef. 1, 10), acolo 
unde într-un pasaj semnificativ 
se spune că Dumnezeu a „reca- 
pitulat” toate lucrurile în Hristos. 
Interesul patristic pentru această 
idee se explică prin punctul ei de 
plecare hristologic, care schițează 
o soteriologie a întrupării ca taină 
cosmică a totalității timpului și a 
destinului creaţiei (cf. II Cor. 5, 
17-18). Unul dintre primii care au 
dezvoltat această idee a fost Irineu 
(Adversus haereses 3, 18, 1; 3, 22, 3; 
Demonstrarea propovăduii aposto- 
lice 87), pe care a folosit-o în lu- 
crarea lui Adversus haereses pen- 
tru a arăta că întruparea rezumă 
istoria umanităţii, în măsura în care 

ascultarea lui Hristos a reparat 
neajunsul pricinuit de neascul- 
tarea lui Adam şi a dus umani- 
tatea la o culme nouă a sensului, 
prin statornicirea lui Hristos ca 
Domn şi Cap al creaţiei. În felul 
acesta, restaurarea umanităţii în co- 
muniunea cu Dumnezeu „revine” 
la punctul iniţial al creaţiei pe 
care Dumnezeu o plănuise ca o cale 
către unire, dar care căzuse, astfel 
încât acum ea este recapitulată în 
Hristos. Prin aceste grandioase ima- 
gini ciclice, Irineu lărgeşte schema 
paulină a soteriologiei cosmice și 
îi oferă o nouă dimensiune. Aceasta 
va influența profund gândirea pa- 
tristică ulterioară, mai ales cea de 
după secolul al III-lea și în parti- 
cular școala de la Alexandria prin 
Clement şi Origen, a căror viziune 
cosmologică asupra teologiei ocupă 
un loc întins. Irineu folosea acest 
cuvânt și pentru a susține că reve- 
laţia Noului Testament rezumă (şi 
duce la apogeu) toate revelațiile 
anterioare pe care Vechiul Testa- 
ment le ţinea ascunse. Acest sens 
de ducere la „capăt” se bazează pe 
Rom. 13, 10, unde se spune despre 
porunca iubirii dată de Hristos 
că este „împlinirea” Legii. Aceste 
două semnificaţii, cea soterio- 
logică şi cea hermeneutică, vor 
predomina în gândirea patristică 
ulterioară despre recapitulare. 


]. Behr, The Way to Nicaea (New 
York, 2001), pp. 122-133; ].T. Nielsen, 
Adam and Christ în the Theology of Ire- 
naeus of Lyons (Assen, Olanda, 1986). 

Regula de credinţă vezi Apostoli- 
citate, Irineu al Lyonului, Tradiţie 


Reîncarnare 


Doctrina potrivit căreia sufle- 
tele migrează în noi forme de viață 
odată ce mediul trupesc al vieţii 
pământeşti este dizolvat este da- 
tată încă din vremurile preistorice 
ale civilizaţiilor indiene și a avut 
un impact și asupra gândirii filo- 
sofice şi religioase greceşti. În era 
patristică, Biserica s-a confruntat 
cu acest concept (cunoscut în ge- 
neral sub numele de metempsi- 
hoză) în dialogul ei cu platonismul 
şi pitagoreismul. Primul sugerase 
că sufletele au preexistat într-o stare 
pur intelectuală, în care puteau 
contempla starea pură a formelor 
ideale, dar că fuseseră „întemni- 
ţate” într-o formă corporală și 
căzuseră într-o existență pămân- 
tească plină de suferință. Cunoaș- 
terea adevărului era pentru Pla- 
ton amintirea (anamnesis) parţială 
a existenţei prenatale. Prin traiul 
virtuos (0 viaţă filosofică devo- 
tată căutării Binelui), un suflet se 
poate ridica din nou către tărâmu- 
rile superioare. Aceasta nu însemna 
reîncarnare în sensul clasic, dar va 
avea un impact asupra creştinis- 
mului, mai ales asupra școlii din 
Alexandria, care specula despre 
preexistenţa sufletelor înaintea ma- 
nifestării lor pământeşti. Printre 
călugării origenişti din secolul al 
V-lea și al VI-lea, la Evagrie mai 
ales, o idee cheie era aceea că su- 

fletul care căzuse din puritatea lui 
spirituală (din starea preexistentă) 
se va ridica într-o bună zi din nou 
la demnitatea transcendenței di- 
vine. Acuzele aduse călugărilor 
origeniști de o serie de episcopi, 
cum ar fi Epifanie şi Teofil, şi con- 
damnarea lor în final prin decret 
sinodal în timpul lui Iustinian va 
pune capăt speculaţiei pe astfel de 
teme în istoria ulterioară a gândirii 
patristice. Teologii latini, începând 
cu Tertulian (De anima) şi culmi- 
nând cu Augustin, care era anume 
preocupat să combată conceptul de 
reîncarnare manihean şi pitagoreic 
(cf. Despre interpretarea literală a 
Facerii 7, 9, 13; 7, 11, 17; Despre ce- 
tatea lui Dumnezeu 10, 30), discutau 
dacă sufletul este creat în prealabil 
de Dumnezeu și apoi trimis în 
trup, după conceperea acestuia de 
către părinţii săi pământești (cre- 
aționism), ori dacă Dumnezeu a 
pus sufletele tuturor generațiilor 
în formă germinală în coapsele 
strămoşilor, astfel încât fiecare con- 
cepere a unei noi vieţi transmite 
existența trupească și îi „trece” to- 
todată un suflet (traducianism). 
Ambele posibilităţi alternative (la- 
tinii erau preocupaţi în mod ex- 
plicit să ofere doar aceste două 
opinii, pe care le socoteau singu- 
rele în armonie cu tradiţia creștină) 
respingeau efectiv reîncarnarea 
ca teorie creștină. Şcoala pitago- 
reică era interesată în mod mai 
deschis de reîncarnare, în sensul de 
posibilă transmigraţie a sufletelor. 


422 


Printr-o viaţă disciplinată ascetic 
şi intelectual, înțelepţii pitago- 
reici încercau să-și asigure o mai 
bună reîncarnare în viața urmă- 
toare. Origen a discutat această 
doctrină în Despre Principii 1, 8, 4 
și în câteva alte ocazii (Comentariul 
la Romani 6, 8; Comentariul la Ma- 
tei 11, 17; Împotriva lui Celsus 3, 
75; 4, 83; 5, 49; 8, 30; cf. 1, 20) şi a 
respins-o de fiecare dată ca pe o 
nebunie, de vreme ce pentru el 
scopul existenţei sufletului era ur- 
cușul către Dumnezeu, iar motivul 
comun al reîncarnării, susținea 
el, este acela că fiecare viaţă în- 
seamnă uitarea, mai mult sau 
mai puțin, a celei anterioare, ceea 
ce înseamnă că identitatea spiri- 
tuală nu se poate menţine. Ori- 
gen era critic mai ales la adresa 
posibilităţii sufletului uman de a 
cădea din cauza păcatelor în tru- 
pul irațional al unui animal. Aici, 
Origen întreprindea un atac filo- 
sofic direct împotriva pitagorei- 
cilor. Ulterior, inamicii săi mai slabi 
intelectual, Epifanie şi Ieronim (ne- 
socotind, în mod flagrant, textul 
explicit al lui Origen) au încercat 
să-l facă responsabil că ar fi sus- 
ţinut o asemenea teorie (Augus- 
tin a procedat şi el în același fel) 
şi au reușit, până acolo încât ea a 
devenit opinia obișnuită despre 
„Origen ereticul”. Nici un gânditor 
creştin semnificativ nu a adoptat 
vreodată o teorie atât de îndepăr- 
tată ca reîncarnarea, nu în ultimul 
rând datorită accentului deose- 

bit pe care teologii vechii Biserici 
l-au pus pe conceptul Judecăţii de 
Apoi (cf. Augustin Despre cetatea 
lui Dumnezeu 21, 17) şi totodată 
din cauză că ideea unei treceri ne- 
încetate prin variate învelișuri tru- 
peşti intră în conflict cu noțiunea 
centrală de înviere a trupului. 


M.C. Albrecht, „Reincarnation and 
the Early Church”, Update: New Reli- 
gious Movements 7, 2 (1983), pp. 34-39; 
L. Lies, „Origenes und Reinkarnation”, 
Zeitschrift fiir katholische Theologie121 
(1999), pp. 139-158, 249-268; R. Rou- 
kema, „Transmigration of Souls”, în J.A. 
McGuckin, ed., The Westminster Hand- 
book to Origen (Louisville, Ky., 2004). 


Revelaţie 


Termen ce derivă din limba la- 
tină (revelatio), cu sensul literal de 
ridicare a unui văl de pe un lucru 
pentru a-l expune vederii. Este așa- 
dar o traducere directă a termenu- 
lui grec neotestamentar și patris- 
tic „apocalipsă” (apocalypsis), dar în 
teologia patristică a ajuns să aibă 
un şir mai larg, de conotaţii decât 
termenul apocalipsă (care a rămas 
fixat de originea sa eshatologică, 
sugerând o iniţiere profetică exta- 
tică şi dramatică; cf. Dan. 10, 1-12; 
Apoc. 4 ş.u.). Revelația a devenit 
cuvântul generic pentru întreaga 
iconomie a mântuirii divine, inclu- 
siv pentru „învăţăturile pregăti- 
toare” ale Vechiului Testament și 
mai ales pentru scrierile Noului 
Testament, care împreună au deve- 
nit corpusul „revelaţiei” scripturale. 


Dicţionar de teologie patristică 


În acest sens mai larg, revelaţia 
era conotată de termeni grecești 
ca epifanie, manifestare sau ilu- 
minare (epiphaneia, phanerosis, pho- 
tismos). De aceea, considerată obi- 
ectiv, revelaţia este, mai mult sau 
mai puțin, canonul Scripturii, dar 
este și transmisă în Biserică prin 
harisma proorocirii. Așa se face că 
în tratarea patristică a acestei teme 
s-a ivit o tensiune (încă vizibilă în 
teologia ortodoxă şi cea catolică) 
pe de o parte, între revelaţia con- 
siderată încheiată prin finaliza- 
rea canonului Scripturii (sau prin 
încheierea epocii apostolice, după 
cum ar fi numit-o scriitorii patris- 
tici) şi, pe de alta, puterea dinamică 
a revelaţiei încă viu trăite în viața 
neîntreruptă a Bisericii (nu ca sim- 
plă receptare a unui corpus de ade- 
văruri, ci ca trăire mereu nouă a 
prezenţei revelate a lui Dumne- 
zeu în diferitele generaţii ale Bise- 
ricii). În teologia creștină răsări- 
teană, ideea de revelaţie, atât ca 
tezaur închis al adevărului, cât şi 
ca trăire continuă a lui Dumnezeu 
Care Se revelează prin taina pre- 
zenţei în Biserică, este exprimată 
de noţiunea de tradiție (paradosis). 
Ea are un sens profund dinamic, 
absent din majoritatea aprecierilor 
sale contemporane. Concepţiile Ve- 
chiului Testament despre revelație 
s-au exprimat printr-o largă vari- 
etate de imagini. Apariţii ale ves- 
titorilor angelici (Fc. 16, 7, 9-11; 
Jud. 6, 20) sau vise didactice (leşi. 
33, 22; Num. 24, 4; Is. 6, 1; Fc. 28, 
1 ş.u.; III Reg. 28, 6) slujeau toate ca 
mijloace de legătură între Dum- 

nezeu și Israel, în gândirea iudaică. 
Însă una dintre cele mai răspân- 
dite idei biblice era exprimată în 
sentimentul că Dumnezeu se adre- 
sează lui Israel prin cuvânt; ea și-a 
atins apogeul în afirmaţia proo- 
rocilor că „vorbesc în numele” 
lui Dumnezeu (cf. Fc. 1, 28; leş. 
7, 13; IV Reg. 1, 3; Dan. 9, 2; Am. 
3, 1). În felul acesta, bunăoară, 
Dumnezeu îi poruncește lui lere- 
mia să noteze tot ce i-a zis (ler. 30, 
2). Încă din Vechiul Testament, era 
bine statornicit conceptul de Scrip- 
tură ca mediu paradigmatic al re- 
velației, cu toate că (la fel ca şi în 
cazul Noului Testament) ea nu a 
fost niciodată singurul mediu al re- 
velației. Ambele Testamente con- 
sideră revelaţia nu atât o transmi- 
tere a unui corp de adevăruri de- 
spre Dumnezeu, cât mai degrabă 
o serie de întâlniri cu Dumnezeul 
Cel Viu, Care se apleacă asupra 
poporului Său şi îi dăruiește astfel 
viață și mântuire. Noul Testament 
a dus acest aspect fundamental al 
teologiei revelaţiei pe o nouă cul- 
me, insistând că aplecarea izbăvi- 
toare supremă a lui Dumnezeu 
către lume s-a petrecut în persoana 
lui lisus, a Cărui moarte a inaugu- 
rat un nou legământ, o nouă apro- 
piere (prosagoge) de prezenţa di- 
vină. Din acest motiv, Evangheliile 
Îl prezintă pe lisus ca poartă su- 
premă a adevărului revelat, Calea 
adevărată către trăirea lui Dum- 
nezeu (Mt. 11, 27; Lc. 10, 21-22; 
In. 16, 12-15). Învățăturile, viaţa, 
moartea şi învierea Lui au deve- 
nit în felul acesta revelatoare în 

chip suprem pentru mişcarea creș- 
tină ulterioară (Evr. 1, 1-4), dar 
deplinătatea revelaţiei era doar 
anticipată, realizându-se defini- 
tiv la sfârşitul timpului, când se va 
produce Parousia Fiului Omu- 
lui (Lc. 17, 30). Scrierile Părinților 
Apostolici vădesc în general un 
sentiment difuz al revelaţiei, în 
continuitate cu sentimentul pro- 
priu Noului Testament că în Hris- 
tos a răsărit noul secol al mântuirii. 
Exista un interes încă redus pentru 
alcătuirea unui canon definitiv al 
Scripturilor sau pentru elaborarea 
unei teologii a revelaţiei, ea nefiind 
deocamdată o temă controversată 
ca atare. Ignatie al Antiohiei re- 
peta crezul paulin potrivit căruia 
Dumnezeu S-a revelat în zilele din 
urmă pe Sine în Fiul Său: „Unul este 
Dumnezeu, Care S-a arătat prin 
Iisus Hristos, Fiul Lui, Care este 
Cuvântul Lui ieșit din tăcere, Care 
în toate a bineplăcut Celui Ce L-a 
trimis” (Epistola către Magnezieni 
8, 2). Ignatie și mai ales Irineu se 
îngrijeau de păstrarea integrității 
acestei kerygme într-o lume pri- 
mejdios de ostilă și relativizată in- 
telectual, motiv pentru care mulți 
scriitori patristici timpurii insis- 
tau pe ascultarea cuvântului odată 
auzit. Ascultarea și credincioșia 
păstrează intact mesajul transmis 
odată pentru totdeauna. Ea devine 
o temă centrală a Părinților din se- 
colul al II-lea, ce vorbesc despre 
„lanţul tradiției apostolice” care 
păstrează vitalitatea spirituală a 
revelaţiei lui Dumnezeu (Didahia 
4, 1; Barnaba 9, 9; Clement 2, 1; 

Ignatie, Către Efeseni 15, 2; Irineu, 
Adversus Haereses 1, 8, 1; 1, 10, 2; 
2,9, 1). În generaţia următoare, 
când relaţia Bisericii cu lumea ele- 
nistică devine o problemă intelec- 
tuală presantă, unii apologeţi vor 
reflecta asupra naturii revelaţiei, în 
care vor vedea izvorul de „autori- 
tate” a învățăturilor Bisericii despre 
Dumnezeu, lume și mântuire. No- 
ţiunea de revelaţie va fi în această 
perioadă îndreptată mai ales spre 
apărarea legitimităţii învăţăturii 
creştine. Unii apologeţi, cum ar fi 
Iustin Martirul şi Tertulian, dez- 
voltă acum ideea Logosului ima- 
nent Care pătrunde întreaga viață 
omenească, alcătuind temelia şi 
baza oricărui adevăr şi înțelepciuni 
(ea va ajunge la un punct culmi- 
nant în opera lui Origen). Dove- 
dind că lisus este Logosul creator 
personificat (Iustin, Apologia a doua, 
6, 3) şi izvorul oricărei revelații 
sacre (Iustin, Dialogul cu Trypho, 
62, 4), ei vor arăta că, deşi alcă- 
tuiau un grup religios foarte re- 
cent și aveau puțini conducători 
educați, totuşi învăţătura lor era 
veche, adevărată și puternică to- 
todată și că era cu adevărat singurul 
izvor de înțelepciune religioasă, 
pentru că Domnul lor este Înţe- 
lepciunea Însăși (Iustin, Apologia 
Întâi 13, 3; 63, 13; Dialogul cu Trypho 
121, 4). Ideea mai veche (probabil 
acum adresată mai mult cititorilor 
creştini, decât celor elenistici), po- 
trivit căreia întruparea este forma 
supremă prin care Dumnezeu îi vor- 
beşte poporului Său nu va fi însă 
uitată (lustin, Dialogul cu Trypho 

127, 4; Apologia Întâi 63; Irineu, 
Adversus haereses 4, 20, 5), ci, dim- 
potrivă, va cunoaște o culme în 
secolul al IV-lea prin hristologia 
întrupării. În această perioadă, Pă- 
rinții reuşesc să se depărteze întru- 
câtva de contextele apologetice ale 
veacurilor trecute şi să elaboreze o 
concepție mai sistematică despre 
revelaţie, activă pe mai multe fron- 
turi. Ei încep să articuleze o con- 
cepţie precisă despre canonicitatea 
Bibliei, în care învăţăturile scrip- 
turale ale lui Hristos, manifestări 
supreme ale adevărului apostolic, 
reprezentau cheia către întreaga 
revelaţie a corpusului Scripturii. Ei 
vor mai reflecta totodată și asu- 
pra actului întrupării, înfățișând-o 
ca loc al revelaţiei supreme. În 
acest sens, Atanasie şi Chiril, în 
secolul al IV-lea și al V-lea, vor 
elabora odată pentru totdeauna 
o puternică apărare a unicităţii 
întrupării ca revelaţie supremă a 
persoanei și prezenţei lui Dumne- 
zeu în Hristos. Atanasie, în lucra- 
rea Contra gentes, şi Părinții Capa- 
docieni (în special Hexaemeron-ul 
lui Vasile al Cezareei) erau și ei pre- 
ocupați să argumenteze că creația 
poate fi înțeleasă ca o carte a re- 
velaţiilor lui Dumnezeu adresată 
tuturor oamenilor, o pregătire pen- 
tru revelaţiile mai adânci ascunse 
în Biserică. Aceste exaltări ale fru- 
museţii lui Dumnezeu manifes- 
tate în frumusețea lumii își aveau 
rădăcina în Vechiul Testament, însă 
ele vor fi doar începutul unei lungi 
tradiţii creştine apologetice; po- 
trivit acesteia, întreaga umanitate 

şi nu doar o parte, primeşte re- 
velaţia divină, iar rezistenţa la sen- 
timentul prezenţei divine în viața 
omenească este, de aceea, o ale- 
gere ce nu poate fi pusă pe seama 
ignoranței sau lipsei de oportuni- 
tate. După Atanasie, ideea că veri- 
tabilul chip al lui Dumnezeu se 
află în cele mai adânci tainiţe ale 
inimii omeneşti va deveni o temă 
comună în literatura patristică, dusă 
pe culmi rafinate de Grigorie din 
Nazianz şi de Augustin. Revelația 
îşi primeşte, astfel, locașul în me- 
diul cel mai transcendent (al dez- 
văluirilor apostolice, ascunse cursu- 
lui general al omenirii) și în mediul 
cel mai imanent (deschisă tuturor 
celor capabili să examineze sufle- 
tul curăţit). Majoritatea literaturii 
patristice grecești va duce mai de- 
parte acest curent transcendent- 
imanentist. Mai mulți teologi ulte- 
riori secolului al IV-lea vor dez- 
volta în reflecţiile lor despre na- 
tura revelaţiei ideea că există o ten- 
siune între credinţă şi cunoașterea 
speculativă. Ea va deveni o temă 
reluată adesea în gândirea latină. 
Şi conceptul de revelaţie ca funda- 
ment al autorităţii credinței în fața 
limitei rațiunii omenești va marca 
în chip decisiv teologia latină (vezi 


filosofie). 


]. Barr, Revelation in History (Nash- 
ville, 1976); A. Dulles, Revelation Theo- 
logy: A History (New York, 1969); M. 
Harl, Origene et la fonction r&velatrice 
du Verbe incarne (Paris, 1958); P. Stock- 
meier, Offenbarung în der fruhchristlichen 
Kirche (HDG 1, 1a; Freiburg, Germa- 
nia, 1971), pp. 27-87. 

Roma 


În momentul ivirii creştinis- 
mului Roma era incontestabil cea 
mai mare cetate a imperiului, con- 
firmând corectitudinea spusei că 
„toate drumurile duc la Roma”. Pen- 
tru Biserica creştină din primele 
două secole, numai Alexandria şi 
Antiohia mai puteau rivaliza ca 
importanţă, dar primele și cele 
mai bune mărturii pe care le avem 
sunt despre creştinismul roman. 
La Ierusalim încă de la prima Cinci- 
zecime au fost de faţă iudei și „pă- 
gâni drepţi” proveniţi din Roma 
(Faptele Apostolilor 2, 10). Despre 
cei mai vechi simpatizanți ai creş- 
tinismului roman se ştie că locu- 
iau, începând cu a doua jumătate a 
secolului întâi, în întinsul cartier 
iudaic Trastevere. Potrivit tradi- 
ţiei, Apostolul Petru a vizitat și pre- 
dicat aici în jurul anului 42 d.Hr. 
(sarcina lui fiind probabil de a pro- 
povădui Schimbarea la Faţă; pre- 
zenţa lui Petru va produce o con- 
troversă îndeajuns de mare pentru 
a iniţia o contrareacţie și apari- 
ţia Evangheliei după Marcu: cf. 
McGuckin, 1987). Istoricul Sueto- 
nius menţionează şi el tulburări în 
rândul creștinilor în timpul domniei 
lui Claudius (Divus Claudius 25, 4), 
urmate de o masivă expulzare a 
evreilor din capitală. Cam în vre- 
mea în care Pavel şi-a scris Epis- 
tola către Romani (cca 58 d. Hr.), 
comunitatea creștină romană era 
deja statornicită. Judecând după 
conţinutul scrisorii, aici se hotărau 

chestiunile centrale privitoare la 
viitorul mișcării creştine, mai ales 
cea a relațiilor dintre iudei și pă- 
gâni în Biserica timpurie. Dacă creș- 
tinii din Siria erau conservatori în 
această direcție (vezi tradiţia pre- 
zenţei lui Iacov la Ierusalim și a lui 
Pentru la Antiohia), Biserica ro- 
mană (în scurt timp puternic in- 
fluenţată de curentul paulin, după 
cum se vede în Evanghelia după 
Marcu şi în Luca — Faptele Apos- 
tolilor) va promova cu energie po- 
litica „păgânizării” extensive. Cele 
mai vechi comunităţi creştine de 
aici erau diversificate, iar adună- 
rile aveau loc în biserici-case de 
întâlnire. Abia la finele secolului 
al II-lea putem vorbi despre o Bi- 
serică a Romei mai unificată, chiar 
dacă scriitorii patristici (mai ales 
Eusebiu din Cezareea) vor proiecta 
o asupra realităților romane o or- 
dine a succesiunii episcopale care 
merge până la Apostolul Petru. De- 
sigur că lista episcopilor de la Roma 
este una dintre cele mai vechi din 
Bisericile care au supraviețuit, însă 
impresia pe care o lasă — că ar fi 
existat dintru început o singură Bi- 
serică şi o politică coerentă — este 
înșelătoare. Persecuţia s-a abătut 
asupra comunităților creştine mai 
întâi în vremea lui Nero, îndeajuns 
de conştient că erau o sectă nouă și 
în general antipatizată și că o putea 
folosi pe post de ţap ispăşitor. Prin 
arderea de vii a celor prinși, se ur- 
mărea o împăcare a mâniei zeilor; 
şi cine putea mai bine îndepini acest 

rol decât un grup străin sărac, ori- 
ental și „mizantrop”, care refu- 
zase cinstirea zeilor Romei (Tacit, 
Anale 15, 44, 1 Clement, 6; vezi per- 
secuții)? Tradiţia ne spune că sfinții 
Petru și Pavel au pierit amândoi 
în acea vreme: Apostolul Petru 
într-un circus construit de Nero pe 
dealul Vaticanului, Pavel în afara 
zidurilor cetăţii. Sub domnia lui 
Domițian, Biserica romană este din 
nou ţinta prigoanelor (Eusebiu, Is- 
toria bisericească 4, 26, 8; Tertu- 
lian, Apologeticul 5, 4), dovadă că 
rezistase și crescuse. Era majoritar 
evreiască și săracă, dar atrăgea deja 
un interes considerabil din partea 
păturilor superioare; măsurile lui 
Domițian erau menite, din această 
cauză, să pună capăt atracției no- 
bilimii pentru „ideile iudaice”. Se 
crede că Domitilla, nepoata împă- 
ratului, e posibil să fi fost creștină, 
iar aristocratul Flavius Clemens, 
care şi-a pierdut viața în această 
perioadă, deși nu era el însuși creş- 
tin, totuși unul dintre liberţii lui 
era. Este vorba despre acel Flavius 
Clemens (Clement Romanul) cunos- 
cut în istorie drept unul dintre pri- 
mii papi şi autor al unei impor- 
tante epistole către Biserica din 
Corint, în numele creștinilor de la 
Roma. Epistola clementină reflectă 
o Biserică urbană bine organizată 
şi care încearcă deja să se eviden- 
ţieze ca forum al organizării inter- 
naţionale a creștinilor. Cele două 
trăsături vor rămâne pentru multă 
vreme tipice comunităţii creştine 

de aici. După căderea lerusalimu- 
lui din anul 70 d.Hr., mai mulți 
preoți iudei supraviețuitori vor fi 
aduși ca ostatici la Roma. Este po- 
sibil ca Herma, un alt important 
teolog; şi scriitor roman, să se fi 
aflat printre ei. Şi el era libert și de- 
ţinea o răspundere în Biserica ro- 
mană, fiind probabil unul dintre 
primii profeţi. Canonul lui Mura- 
tori ne spune că era fratele papei 
Pius (141-154). Cartea sa (Păsto- 
rul lui Herma) va fi multă vreme 
socotită de același rang cu Scrip- 
turile. Papa Victor ajunge, în 189, 
primul conducător al Bisericii de 
la Roma vorbitor de limbă latină. 
El primeşte delegaţiile de la Lyon 
conduse de Irineu și dă instruc- 
ţiuni generale în privinţa contro- 
versei cvartodecimanilor. Această 
încercare de a impune o dată uni- 
formă pentru sărbătorirea liturgică 
a Paştelui ne arată că tradiţia de a 
superviza internațional Bisericile 
era veche la Roma. Era o situaţie 
întrutotul firească dat fiind că toate 
disensiunile juridice ajungeau de 
obicei la Roma pentru verdictul 
final. În mentalitatea întregului 
imperiu, Roma era ultima instanță 
de apel și nu este surprinzător dacă 
şi creştinii au început să privească 
Biserica din cetatea cea mai mare 
a lumii atât ca dătătoare de direc- 
ţie, cât şi ca forță conservatoare a 
„bunei rânduieli”, virtuţi care fă- 
ceau faima civilă Romei. La în- 
ceputul celui de-al II-lea secol 
(cca 110-117), va fi martirizat aici 

Ignatie al Antiohiei, iar în jurul 
anului 165, şi Iustin Martirul; ulte- 
rior, lista martirilor romani va lua 
proporții tot mai mari. Așa se face 
că în fazele sale timpurii, Biserica 
romană era cunoscută mai mult 
pentru martirii săi faimoşi, decât 
pentru aceea că era scaunul celor 
doi mari apostoli, Petru și Pavel. 
Începând cu secolul al III-lea însă, 
această din urmă pretenţie (că 
Roma era scaunul lui Petru și casa 
spirituală a Apostolului Pavel) va 
fi utilizată de Biserică din ce în ce 
mai mult ca imagine de sine. De-a 
lungul secolului al II-lea, Biserica 
de la Roma este nevoită să dea 
replica unui șir complicat de învă- 
ţători de tradiţie gnostică (Mar- 
cion şi Valentin) şi unor orientări 
radical ascetice de provenienţă si- 
riacă (Taţian şi Hegesippus; vezi 
şi secta encratiților). Ca centru al 
educaţiei, urbea atrăgea tot soiul 
de filosofi, iar diversitatea teolo- 
gilor pe care îi găsim aici reflectă 
concepțiile religioase reprezentate 
în cetate. Conducătorii Bisericii de 
la Roma din această perioadă vor 
da un răspuns ferm și aspru curen- 
telor gnostice, asumând o pers- 
pectivă conservatoare asupra tra- 
diției. În curând, ea ajunge fai- 
moasă pentru conservatorismul 
său, încă un alt motiv care stă la 
baza popularității sale crescânde 
de curte internaţională de apel pe 
teme ecleziastice. Ascensiunea la 
Roma a teologiei Logosului la în- 
ceputul secolului al III-lea, va ge- 

nera o criză din cauza conducerii 
conservatoare. Ea va reacționa atât 
de exagerat la această teologie, 
încât concepţia pe care o va for- 
mula va fi la scurt timp îndepăr- 
tată şi denunţată ca monarhianism 
arhaic. Relevantă în acest sens este 
înfruntarea dintre Ipolit și Papa 
Calist (217-222) în disputa care 
punea problema dacă trebuie să 
aibă întâietate monarhianisul sau 
teologia Logosului. O altă pro- 
blemă din aceeași perioadă va fi 
organizarea unui sistem discipli- 
nar pentru creștinii care alune- 
caseră de la credinţă în timpul 
persecuției. Roma va da tonul în- 
tregului proces penintenţial al creș- 
tinismului timpuriu, adoptând în 
general o perspectivă moderată și 
echilibrată și apărându-se cu stă- 
ruire împotriva oricărui fel de bi- 
gotism şi exclusivism. Novaţian 
este un alt teolog al Logosului care 
va duce comunitatea în pragul unei 
serioase schisme pe tema procedu- 
rilor disciplinare. Papii din această 
perioadă, Cornelius (251-253) şi 
succesorul său, Ștefan (253-257), 
vor contribui mult la diseminarea 
concepției că Biserica, arcă a mân- 
tuirii, are nevoie de un tipic al 
pocăinței care să abordeze reali- 
tatea păcătuirii printre membrii 
acesteia. Controversele cu Novaţian 
şi cu Ciprian al Cartaginei vor acu- 
tiza conștiința clerului superior 
de la Roma de necesitatea unei 
ecleziologii inclusiviste, în răspăr 
cu cerinţele rigoriștilor ca păcătoșii 

să fie excluși din comunitatea celor 
aleşi. La sfârşitul celui de-al III-lea 
secol, persecuția iniţiată de Valerian 
devastează încă o dată conducerea 
bisericii romane. Ea nu va avea 
însă efect pe termen lung, asupra 
politicii sau vitalităţii Bisericii, 
semn al unei considerabile dezvol- 
tări în acest moment. Şi, într-ade- 
văr, sub papa Corneliu sunt ates- 
taţi patruzeci şi şase de preoți şi 
şapte diaconi, care alcătuiau con- 
ducerea oficială (Eusebiu, Istoria 
bisericească 6.43.11). În 258, papa 
Xystus [/ Sixt] al II-lea, împreună 
cu toți diaconii lui, au fost tortu- 
rați și uciși (inclusiv celebrul diacon 
Laurentius, despre care se spune 
că glumea cu torționarii lui pe când 
îl ardeau cu o făclie ca să dezvă- 
luie unde se află tezaurul Bisericii 
zicându-le: „Întoarceţi-mă! Pe par- 
tea asta m-am rumenit”). Către 
sfârșitul secolului al III-lea, atât pro- 
prietăţile, cât şi caznele la care e 
supusă Biserica romană capătă pro- 
porţii considerabile. După Xystus, 
papa Dionisie (259-268) intervine 
în problemele Bisericii din Alexan- 
dria, cerându-i episcopului acesteia, 
Dionisie, să se explice pe chestiuni 
de teologie trinitară, ceea ce acesta 
va face într-o serie de scrisori. 
Urmează Marea Prigoană a lui Dio- 
cleţian, care se va abate cu o as- 
prime deosebită asupra conducerii 
Bisericii de la Roma și va cauza o 
imensă tulburare în rândurile cle- 
rului şi ale credincioşilor. O mare 
parte din proprietate este confis- 

cată şi se înregistrează multe alu- 
necări, laolaltă cu încă un rând de 
martiri (al căror număr va tinde 
retrospectiv să se amplifice). În 306, 
odată cu preluarea puterii de către 
Maxenţiu şi extinderea războiului 
civil dus de Constantin, persecu- 
ţia creștinilor la Roma este anulată 
și un număr mare de căzuţi din 
credinţă cere să fie reprimiţi la 
comuniune. Tulburările din Bise- 
rică cauzează în această perioadă 
exilul succesiv al papilor Marcellus 
(308-309) şi Eusebiu (310). Seco- 
lul al IV-lea inaugurează însă în 
curând o perioadă de mare pace 
și prosperitate pentru Biserică. O 
mare parte din proprietatea confis- 
cată este dată înapoi papei Mil- 
tiade (311-314). În fine, victoria lui 
Constantin de la Podul Milvius şi 
cucerirea Romei, apoi publicarea 
edictului de la Milano (313), va da 
creştinilor statutul de organizaţie 
căreia i se îngăduia să primească 
moștenire și să dețină titluri. Din 
acest moment, Biserica romană 
creşte cu rapiditate în bogăţie şi 
greutate politică, devenind o forță 
de luat în seamă atât de împărații 
creştini, cât și de cei păgâni. În 382, 
împăratul Graţian săvârşeşte o 
răsturnare simbolică dramatică, în- 
depărtând (la cererea creştinilor) 
altarul păgân al zeiţei Victoria din 
casa senatului roman. Evenimen- 
tul marchează declinul rapid al pă- 
gânismului latin de la Roma, deși 
vechea religie, adânc înrădăcinată 
cultural, se va menţine încă vreme 

îndelungată. O ilustrare simbolică 
a destinului ei este însă faptul că 
marile uși de bronz ale casei se- 
natului roman sunt acum porțile 
de la intrarea principală a bisericii 
Sfântul loan de la Lateran. Con- 
ducerea Bisericii romane devine, 
de-a lungul secolului al IV-lea, 
tot mai conștientă de „drepturile” 
ei în faţa dezvoltării la fel de pu- 
ternice a Bisericilor Răsăritene sub 
patronajul lui Constantin. Probabil 
că şi schimbarea capitalei la Con- 
stantinopol îi oferea Romei pre- 
sentimentul unei sorți de gigant 
în declin. Deși poate că nimeni la 
începutul secolului al IV-lea nu-l 
putea crede posibil, marea epocă 
de pace şi prosperitate va pune 
în mișcare pentru Roma debutul 
unui mare declin politic, care va 
culmina într-un anumit sens prin 
căderea cetăţii în mâinile forțelor 
hunului Atilla, în secolul al V-lea. 
Însă iarba crescuse deja de multă 
vreme în jgheaburile clădirilor im- 
periale de la Roma, în timp ce Con- 
stantinopolul era pavat cu mar- 
mură nouă, iar episcopii „vechii 
Rome” protestaseră în mod repetat 
la debarcarea lor din postura de 
arbitri internaţionali ai credinţei. 
Dinamica reală a creştinismului 
trecuse, în sinoadele ţinute în Ră- 
sărit, sub patronaj imperial și în 
limba greacă. Din secolul al IV-lea 
până în al VI-lea, papii vor adopta, 
în general, rolul de comentatori 
gălăgioşi şi plini de importanţă, 
dar exteriori, ai dezvoltării hris- 

tologiei ecumenice și teologiei Sfin- 
tei Treimi ce se producea în Ră- 
sărit. Vechea reputaţie a Romei 
de bastion al ortodoxiei conser- 
vatoare s-a dovedit a fi de un 
folos inestimabil pentru partida 
răsăriteană niceeană din secolul 
al IV-lea, condusă de Atanasie și, 
mai târziu, de Părinții Capadocieni. 
Fără sprijinul Apusului orchestrat 
de la Roma, niceenii greci nu ar fi 
putut niciodată surclasa opoziţia 
ariană aliniată împotriva lor. Tot 
atunci, Roma își extindea progra- 
mul construcției de biserici și se 
gândea să-şi însușească în folos 
propriu puzderia de temple păgâne, 
deşi aici era de fiecare dată mai 
precaută decât celelalte regiuni ale 
lumii creştine. În timp ce soarta 
surâdea Milanului și Ravennei, 
trimițând Roma tot mai departe 
în zona de umbră a politicii, teoria 
papalității a început să se dezvolte 
mai fățiș. La început, papii era soco- 
tiți locţiitori ai lui Petru și începuse 
să se dezvolte o concepţie cvasimi- 
tică despre prezența permanentă a 
Apostolului martir înăuntrul Bise- 
ricii prin succesorii episcopali. Mult 
mai târziu, această concepţie va 
fi depășită, ei ajungând locţiitori ai 
lui Hristos (vezi Ghelasie). Autori- 
tatea şi înțelepciunea a mulți mari 
papi din perioada întunecată, când 
cetatea este jefuită de barbarii inva- 
datori și când, în 476, este supusă 
stăpânirii barbare, va da tonul eve- 
nimentelor de după epoca lui lus- 
tinian. Începând cu războaiele din 

secolul al VI-lea dintre goți, stă- 
pâni ai Italiei, şi armatele bizan- 
tine, care doreau să ia Roma, locu- 
itorii cetății sunt treptat aduși la 
sărăcie extremă. La începutul se- 
colului al VII-lea, papalitatea va 
acapara vidul de putere lăsat în 
Italia de colapsul efectiv al domi- 
naţiei bizantine şi ascensiunea des- 
poţilor lombarzi. Lunga istorie a 
monarhiei papale debutează sim- 
bolic prin persoana și opera lui Gri- 
gorie cel Mare, cel ce îi va im- 
prima creştinismului latin înfăți- 
șarea generală din era patristică 
ulterioară și o traiectorie perma- 
nentă în jurul forței atotcuprin- 
zătoare a Bisericii romane. 

Roman Melodul (fl. cca 540; m. 
după 555). 


Unul dintre cei mai mari poeţi 
liturgici ai Bizanțului creștin, Sfân- 
tul Roman Melodul era de origine 
din Siria, fiind probabil un evreu 

convertit la creştinism. A fost hiro- 
tonisit ca diacon la Beirut şi a ve- 
nit la Constantinopol la sfârşitul 
domniei lui Anastasius, în jurul 
anului 515. Specialitatea sa era 
condacul (numele înseamnă „pre- 
dică pe un sul”), un lung imn bi- 
blic devenit un element standard 
al stilului liturgic din vremea lui 
Roman Melodul, dar care mai târ- 
ziu s-a redus ca importanţă, deși 
el ocupă încă un loc aparte în sluj- 
bele Bisericii Răsăritene. Roman re- 
prezintă stilul midraşic siriac în 
prelucrările sale poetice ale tex- 
telor biblice, punând accentul pe 
caracterul dramatic ale evenimen- 
telor, pe care le reproduce poetic 
sau prin parafrază, folosind con- 
traste intensificate și paradoxuri 
pentru a exprima sentimentul de 
minune și taină din istoria mântui- 
rii. „Imnul de Crăciun” și „Imnul 
tânguirii Fecioarei” compuse de el 
sunt folosite astăzi în Biserica Orto- 
doxă la marile sărbători ale Cră- 
ciunului și Vinerii Mari din Săp- 
tămâna Mare. 

Rugăciune 


Termenii uzuali pentru rugă- 
ciune în religia elenistică s-au păs- 
trat în latina creştină (oratio, rugă 
sau cerere), iar în greacă ușor adap- 
taţi (euche fiind înlocuit cu terme- 
nul paulin proseuche). Multe pre- 
supoziţii de felul acesta erau co- 
mune iudaismului, creştinismului 
şi elenismului în perioada Bise- 
ricii timpurii, nu în ultimul rând 
credinţa în nevoia umană funda- 
mentală de a mijloci pe lângă di- 
vinitate ca binefăcător (euergetes), 
faptul acesta demonstrând evla- 
via (pietas, eusebeia) esenţială care 
e semnul distinctiv al umanității. 
Urmând tradiţia biblică iudaică, 
creştinii erau totuși mai puţin în- 
clinaţi să dezvolte acele aspecte 
comune din religia și rugăciunea 
elenistică care ar putea fi desem- 
nate drept „ritualuri de aversiune” 
preocupate să ţină departe de casă 
mânia zeilor ori să cheme bles- 
teme asupra dușmanului. Creștinii 
erau totodată intens preocupaţi să 
facă o deosebire clară între felul 
în care îl invocau ei pe Dumne- 
zeu şi cel al vecinilor eleniști, în 
termenii purității fundamentale a 
monoteismului despre care insis- 
tau că definește rugăciunile lor 
(cele păgâne fiind considerate a se 
adresa demonilor). Dezvoltarea bi- 
sericească a conceptului de rugă- 
ciune a fost puternic influențată de 
formele biblice și, nu în ultimul 

rând, de ritualul împărtășaniei, care 
a dat vechimii rugăciunilor sale o 
formă profund „doxologică”: adu- 
cerea de laude și mulțumire lui 
Dumnezeu ca parte a respectării 
legământului de către Biserică. 
Într-un sens, Biserica a inclus în 
concepţia ei despre rugăciune acel 
aspect al teologiei legământului, 
prin care Israel se înțelegea pe sine 
drept acela care trebuie, mai pre- 
sus de orice, să păstreze cultul sa- 
crificial de la templu. Urmând Psal- 
mului 21, 3, Biserica a înțeles că 
„Tu [Dumnezeu] între cei sfinți 
sălășluieşti, lauda lui Israel”. De 
aceea rugăciunea creştină, aseme- 
nea celei a vechiului Israel, a fost 
înțeleasă ca un fenomen mai de- 
grabă colectiv, decât ca activitate 
privată: este acea conștiință spiri- 
tuală a alegerii și mântuirii care se 
exprimă în mărturisirea de iden- 
titate a Bisericii în doxologie. Ma- 
rile rugăciuni liturgice au crescut 
din acest sentiment adânc al comu- 
nităţii când oamenii erau chemaţi 
să-l cânte lui Dumnezeu rugăciuni 
şi să-i ceară iertare, iar creștinii 
au găsit un model gata făcut de 
asemenea rugăciune în textele bi- 
blice, mai ales în psalmi şi cân- 
tări, care în scurt timp au fost fruc- 
tificate pentru uzul creștin. Cele 
mai timpurii referinţe patristice 
la rugăciune din scrierile aposto- 
lice arată că rugăciunea Domnu- 
lui era repetată cu regularitate (şi 
se cerea învăţarea ei pe de rost). 
Didahia (cap. 8) cere ca ea să fie 
repetată de trei ori pe zi, de către 

orice creștin. Şi Barnaba se referă 
în multe locuri la practica rugă- 
ciunii, cerând ca ea să fie încre- 
zătoare, stăruitoare şi mai ales sme- 
rită şi bucuroasă. Epistola aceasta, 
împreună cu Didahia şi Păstorul 
lui Herma, dau mărturie pentru 
caracterul profund eshatologic al 
rugăciunii în Biserica veche: o ru- 
găciune ca în parabola din Evan- 
ghelia după Luca, spre a putea fi 
treji atunci când se întoarce Dom- 
nul (Lc. 12, 35-36; cf. Didahia 16; 
Barnaba 21, 3; Păstorul lui Herma, 
Pilda 2, 8; vezi și Tertulian, Despre 
rugăciune, 5; 29). Începând din se- 
colul al II-lea, cu Irineu rugăciu- 
nile încep să fie deduse din Noul 
Testament. La el există în acest 
sens multe exemple, probabil alcă- 
tuite chiar de el însuși, în care sunt 
rescrise texte ale Noului Testa- 
ment astfel încât acestea să poată 
sluji ca rugăciuni formale biseri- 
cești, o practică ce va marca de aici 
înainte cele mai multe forme de 
rugăciune creștină (cf. Irineu, Îm- 
potriva ereziilor 3, 6, 4; 25, 2). În 
secolul al III-lea, încep să apară 
primele tratate explicit teologice 
pe tema rugăciunii. Cele ale lui 
Tertulian (De oratione) şi Origen 
(Peri Euches) au fost atât cele mai 
întinse, cât și cele mai profunde; 
însă se poate susține că Clement 
din Alexandria este primul care a 
compus câteva frumoase rugă- 
ciuni hristologice înăuntrul unei 
mărturisiri a Sfintei Treimi (Peda- 
gogul 1, 6, 42, 1-2; 3, 12, 101). El 
dedică a șaptea carte a Stromatelor 

unei tratări a rugăciunii lăuntrice 
ca urcuş duhovnicesc către comu- 
niunea cu Dumnezeu, un concept 
care va avea un impact profund 
asupra lui Origen și asupra tra- 
diției mistice creștine mai târzii. 
Tratatele lui Tertulian şi Origen 
expun cu grijă semnificația rugă- 
ciunii Domnului, la fel şi cel al 
lui Ciprian al Cartaginei (Despre 
Rugăciunea Domnească), şi probabil 
că ele s-au ivit din vechea practică 
a instruirii catehumenilor în fun- 
damentele rugăciunii, care avea 
loc de-a lungul postului Paștelui, 
înainte de botezul acestora. La în- 
ceputul celui de-al III-lea secol, 
anumite aspecte ale rugăciunii creș- 
tine erau deja statornicite. Credin- 
cioșii se rugau stând în picioare, 
cu fața spre Răsărit ca loc al Învierii 
şi cu braţele întinse înainte și în 
sus, cu palmele către exterior, ca 
semn al mijlocirii. Dacă își mărtu- 
riseau păcatele se rugau îngenun- 
chind, însă, după Sinodul de la 
Niceea, îngenuncherea în timpul 
duminicii a fost descurajată, fiind 
socotită nepotrivită pentru slava 
invocării lui Dumnezeu. Origen 
îi sfătuia pe creştini să aibă un loc 
aparte amenajat pentru rugăciu- 
nile lor, iar în lucrarea apocrifă 
Faptele lui Hipparchas se descrie 
cum protagonistul pictează o cruce 
pe peretele interior de răsărit al 
casei lui, acolo unde se ruga „de 
șapte ori pe zi” (o practică reco- 
mandată în Psalmi). Alte tratate 
despre rugăciune menţionează în 
mod special rugăciunile solemne din 

timpul dimineţii şi serii. Creștinii 
se rugau în mod obișnuit și la mese, 
continuând tradiţia iudaică a bi- 
necuvântării mâncărurilor, dar care 
acum avea un sens profund hris- 
tocentric. Pe la începutul secolu- 
lui al IV-lea, rugăciunea de seară 
este asociată mai ales cu ritualul 
aprinderii luminilor din casă și încă 
se mai cântă un imn creştin din 
secolul al treilea, Phos Hilaron, pen- 
tru a marca momentul vecerniei 
grecești. Rugăciunile matinale și 
de seară s-au transformat, pe la 
sfârșitul secolului al IV-lea, în ritua- 
luri tipizate de adunare în biserică, 
care, împreună cu slujba de împăr- 
tăşanie au devenit cadrul obișnuit 
al rugăciunii creştine, îmbinând 
elemente de intercesiune comună 
şi personală. După secolul al IV-lea, 
tiparele rugăciunii și ritualurile bi- 
sericeşti au fost mult îmbogăţite de 
asceţi, care, prin veghea monahală 
şi folosirea intensă a Psaltirii, au 
dus rugăciunea tipizată creștină 
până la forma ei finală liturgică. 
Scriitorii ascetici din secolele al 
IV-lea şi al V-lea au produs și ei 
din belșug manuale de călăuzire în 
rugăciunea lăuntrică pentru uzul 
monahilor. Unii dintre autorii aces- 
tor lucrări, cum ar fi: Evagrie în 
Egipt, Pseudo-Macarie în Siria, 
Diadoh în Grecia, Ioan Casian 
în Marsilia şi Dorotei în Gaza, au 
lăsat în urma lor capodopere ale 
literaturii duhovniceşti, care insistă 
pe nevoia de a curăţi inima îna- 
inte de rugăciune şi de a face din 
rugăciune „0 jertfă arzătoare”, de 

a trezi conştiinţa lucrării Sfântului 
Duh înăuntrul sufletului. Origen, 
Evagrie și Macarie au ocupat o 
poziție dominantă înăuntrul acestei 
tradiții mistice a rugăciunii, iar 
contemplaţia creștină va concepe 
în general urcușul sufletului către o 
conștiință spirituală rafinată ca 
apropiere a iubitei de „cămara de 
nuntă a lui Hristos”, în termeni 
care trimit la Cântarea Cântărilor. 


P. Bradshaw, Daily Prayer în the 
Early Church (Londra, 1981); A. Ha- 
mann, Le Pater explique par les peres 
(Paris, 1952); idem, La pritre: tom. 1, Les 
origines chretiennes (Paris, 1959); R.L. 
Simpson, The Interpretation of Prayer in 
the Early Church (Philadelphia, 1965). 


Rugăciunea Domnească 


Rugăciunea Domnească (greacă: 
proseuche kyriake) este rugăciunea 
predată de lisus ucenicilor Săi (Mt. 
6, 9-13; Lc. 11, 2-4), cunoscută altfel 
ca Pater Noster sau Tatăl nostru, 
după primele cuvinte ale rugă- 
ciunii. Rugăciunea există în două 
forme în Noul Testament; cea a 
lui Luca arată semne de adaptare 
pentru uzul unei comunităţi formate 
din creștini proveniți din rândul 
neamurilor. Formele greceşti sunt 
în mod evident traduceri din ara- 
maică, iar sensul lucan de „pâine 
de toate zilele” (hyperusială, supra- 
substanţială) este obscur în greacă. 
Rugăciunea poate fi, de asemenea, 
observată fragmentar în relatarea 
despre lisus în Ghetsimani dată 
de Marcu în Evanghelia sa. Fap- 
tul că este bazată în special pe 

Kaddish-ul de seară evreiesc, în 
care se cerea ca Împărăţia lui Dum- 
nezeu să vină cât mai repede, chiar 
în timpul generației prezente. Fap- 
tul că poate fi recunoscută parţial 
într-o formulă de rugăciune evre- 
iască obișnuită nu trebuie să ducă 
la presupunerea că nu ar proveni 
de la lisus. Versetele de început 
sunt menite a preamări numele 
sfânt prin manifestarea Împărăției 
lui Dumnezeu, un element central 
în propovăduirea lui lisus, care 
este la fel de prezent în cererile ul- 
terioare de iertare (după cum ier- 
tăm pe semeni, „|ni se] iartă nouă 
greşelile noastre”) și dobândire a 
celor necesare pentru supravie- 
ţuire prin grija părintească a lui 
Dumnezeu şi de izbăvire din 
„încercări” (acum interpretate în 
mod obişnuit ca făcând referire 
la ispite însă, iniţial, referindu-se 
la vremurile de persecuții și neca- 
zuri care puteau înfrânge curajul 
unui credincios), care erau stâr- 
nite de „cel rău”. În Biserica pri- 
mară (cu siguranță până în secolul 
al III-lea), Rugăciunea Domnească 
era comunicată catehumenilor în 
instrucţiunile prebaptismale din 
timpul Postului și se dorea a fi 
învățată pe de rost (o practică fo- 
losită în catehizare încă de atunci). 
Doar credincioşii aveau voie să 
recite rugăciunea. Trebuia să fie ros- 
tită zilnic, unele surse afirmând că 
se rostea de trei ori pe zi. Cele mai 
timpurii comentarii patristice ale 
Rugăciunii Domnești (un bun exem- 
plu îl reprezintă tratatul lui Origen, 
Despre rugăciune), îşi au originea 

în experienţa procesului de cate- 
hizare. Tertulian a fost primul care 
a scris o tâlcuire a acestei rugă- 
ciuni (Despre rugăciune), numind-o 
„rezumatul întregii Evanghelii”. 
Ciprian, de asemenea, a tâlcuit-o 
(Despre Rugăciunea Domnească), iar 
Augustin i-a închinat o secțiune 
lărgită în ale sale Tâlcuiri la Pre- 
dica de pe munte (2, 15-39). Din rân- 
dul grecilor, Chiril al Ierusalimu- 
lui a vorbit despre ea (Discursuri 
catehetice 7), iar Grigorie al Nyssei 
a dedicat cinci predici interpre- 
tării acestei rugăciuni (Predici la 
Rugăciunea Domnească). În jurul 
secolului al IV-lea, era deja în mod 
obișnuit recitată în timpul Euha- 
ristiei (Chiril al Ierusalimului, Dis- 
cursuri catehetice 23.11). În ritul am- 
brozian apusean, urma după frân- 
gerea pâinii şi preceda sărutul 
păcii și împărtășania. Și papa Gri- 
gorie cel Mare a dat instrucţiuni ca 
ea să ocupe acest loc în ritul ro- 
man, care reflecta, mai mult sau mai 
puţin, poziţia sa în Liturghia bi- 
zantină ca rugăciune de pregătire 
pentru împărtășanie. Acest context 
euharistic a făcut ca tâlcuirile pa- 
tristice târzii la Rugăciunea Dom- 
nească să se centreze mai ales asu- 
pra aspectului spiritual al „pâinii 
de toate zilele” (un bun exemplu 
este Tâlcuirea la Rugăciunea Dom- 
nească a lui Maxim Mărturisito- 
rul, din secolul al VII-lea). 


R.E. Brown, „The Pater Noster as 
an Eschatological Prayer”, TS 22 (1961), 
pp. 175-208; F.H. Chase, The Lord's 
Prayer in the Early Church (Cambridge, 

1891); ]. Petuchowski și M. Brocke, 
ed., The Lord's Prayer and the Jewish 
Liturgy (New York, 1978); R.L. Simp- 
son, The Interpretation of Prayer in the 
Early Church (Philadelphia, 1965). 


Rute comerciale 


Creștinismul s-a răspândit cu o 
rapiditate considerabilă în lumea 
antică. La sfârşitul primului secol 
(o impresie dobândită din vizuali- 
zarea siturilor cunoscutelor comu- 
nităţi bisericești listate în hărțile 
anexelor din Van der Meer și Mohr- 
mann), era o religie care se depla- 
sase de-a lungul sinagogilor din 
diaspora, asemenea unui şirag de 
perle răsfirate înăuntrul imperiu- 
lui. Către jumătatea secolului al 
III-lea, el evoluase către o macro- 
comunitate înrădăcinată social, care 
constituise deja canale interna- 
ţionale de comunicare inter-bise- 
ricească, și ajunsese o forță de care 
societatea mai largă trebuia să ţină 
seama (era persecuțiilor atestă foarte 
limpede acest lucru). Într-un sin- 
gur secol, va răsturna însuși siste- 
mul de guvernare, punând bazele 
dezvoltării unui imperiu creştin de 
tip nou. Miracolul răspândirii noii 
religii nu a pierit odată cu creş- 
tinii înșiși. Gânditori precum Me- 
liton de Sardis, Ipolit şi Origen 
au crezut că o mare taină a îcono- 
miei lui Dumnezeu este aceea că 
Roma oferea atât de multe dru- 
muri şi de cetăţi legate între ele 
în folosul unei răspândiri facile a 
Evangheliei în lume (Eusebiu din 

Cezareea va da o formulare cla- 
sică a acestui crez în lucrarea lui, 
Preparatio evangelica, din secolul 
al IV-lea). Toţi aceştia reflectau aici 
concepția comună gândirii medi- 
teraneene, potrivit căreia Imperiul 
Romei reprezenta oikoumene — ho- 
tarele lumii. Într-un anumit sens, 
mentalitatea romană nu mai vedea 
nimic dincolo de aceste limite (toţi 
cei care nu erau în imperiu erau 
„bâlbâiţi”, adică barbari). Concep- 
ţia noastră modernă despre „lume” 
ne-ar putea face să ne întrebăm 
cum ar fi fost dacă marii scriitori 
patristici ar fi fost mai puţin con- 
centraţi pe regiunea mediteranea- 
nă, „lacul roman”, şi ar fi fost mai 
interesați de vastele domenii situate 
în exteriorul ei: teritoriile celtice 
de la nord (Germania, Galia, Bri- 
tania și Irlanda), teritoriul imens 
al Chinei și Indiei, regiunea vastă 
a Africii de la sudul Saharei, tre- 
cătorile muntoase spre Persia ori 
rutele caravanelor până în Arabia. 
Harta lumii pe care o va înfățișa 
creştinismul va arăta, desigur, că 
aceste teritorii plasate în afara Im- 
periului Roman nu erau doar peri- 
ferice mental şi geografic pentru 
concepția antică despre oikoumene, 
ci va dovedi istoric şi că ele erau 
mai puţin durabile din punctul 
de vedere al succesului misionar 
sau al dăinuirii Bisericii. Crești- 
nismul a putut supraviețui unor 
persecuții severe câtă vreme aces- 
tea erau de scurtă durată, însă se- 
cole întregi de ostilitate susținută 
şi oprimare sistematică au reuşit în 
mod evident să şteargă vestigiile 

bisericilor cândva înfloritoare, așa 
cum se observă cu ușurință astăzi 
când vorbim despre creștinismul 
din Asia Mică, din Siria, despre ora- 
șele reduse la ruină și nisip care 
alcătuiau odinioară lumea lui Au- 
gustin, sau despre Biserica din Ori- 
entul Apropiat, care atrăgea cândva 
privirile întregii lumi asupra sa în 
aşteptarea ştirilor despre cele mai 
noi stiluri liturgice (vezi Ierusalim). 
Sediul central al Bisericii creştine 
(stabilit odinioară în Asia Mică în 
jurul axei Constantinopolului) a 
fost treptat dezrădăcinat şi împins 
către Apus. Nenumăraţi factori pot 
da seama de această situaţie, nu 
în ultimul rând erodarea progre- 
sivă a creștinismului răsăritean în 
fața înaintării islamului. Aceasta 
reprezintă un factor puternic înce- 
pând din secolul al VII-lea și, deși 
va atinge proporții critice pentru 
creștinismul bizantin după secolul 
al XI-lea, impactul ei fusese deja 
devastator cu mult mai devreme 
pentru creştinii din răsăritul Siriei. 
Desigur că armatele islamului nu 
se materializaseră de nicăieri; ne- 
gustorii turci bătătoriseră deja Asia 
Mică cu generații înainte, iar înain- 
tarea finală a armatelor otomane 
este doar ultimul act în lunga dramă 
a erodării Bizanțului ca putere su- 
premă comercială (şi din acest mo- 
tiv, ca putere maritimă şi militară) 
a lumii răsăritene. După cum forța 
sa maritimă a cunoscut declinul, 
la fel s-a petrecut și cu loialitatea 
religioasă a marilor sale posesi- 
uni de altădată. Răspândirea sau 
declinul comunităţilor creştine a 

fost în strânsă legătură cu rutele 
comerciale antice. Pe calea rutelor 
comerciale, atât pe mare, cât şi pe 
uscat, veneau armatele sau coră- 
biile marilor puteri care totodată 
le protejau. Ca şi astăzi, în Anti- 
chitate, războiul nu se făcea pen- 
tru onoare și teritoriu, ci pentru 
securitate, tribut în bani sau taxe. 
Dacă am urmări aceste rute, am 
putea avea o imagine mult mai 
bună despre răspândirea Bisericii 
în era patristică decât cele pe care 
le-am putea construi retrospectiv 
pe baza viziunilor contemporane 
dominate de spiritul euro-ameri- 
can, care ne duc la anacronica si- 
tuaţie că astăzi creştinii sunt ade- 
seori surprinși când află că Bise- 
rica a existat în Africa probabil încă 
din primul secol în mediul unei 
foarte sofisticate culturi locale, ori 
că creștinismul era o puternică re- 
ligie în Irak în secolul al III-lea, ce 
putea trimite misionari până în 
interiorul Chinei înainte de seco- 
lul al VII-lea. Migraţia către Apus a 
creștinismului (sau poate mai bine 
zis „marșul forțat”) a fost atât de 
însemnată în primele veacuri ale 
erei moderne, încât se uită cu foarte 
multă ușurință faptul că la ori- 
gine creştinismul a fost o religie 
ex oriente. Din acest motiv, rutele 
comerciale sunt relevante pentru 
cel care își propune reconstituirea 
originilor creştinismului. Mai îna- 
inte de orice, aceste origini, pot fi 
văzute ca o revoluție maritimă din 
jurul Mediteranei. Într-un timp 
scurt, creştinismul a populat ţăr- 
murile ei, de la un capăt la altul. 

Palestina a rămas în multe privinţe 
nesemnificativă (cu excepţia sim- 
bolismului său religios), iar bise- 
ricile nu au înflorit acolo cu ade- 
vărat decât după apariţia centrelor 
de pelerinaj din secolul al IV-lea. 
Explicaţia rezidă în faptul că Pales- 
tina a avut un comerț sărac. Pre- 
zenţa ei pe harta Bisericii se dato- 
rează în principal deşerturilor şi 
mormintelor sale. Adevăratele cen- 
tre ale Bisericii erau punctele co- 
merciale: marile cetăți meditera- 
neene ale Romei, Alexandriei, Car- 
taginei, fiecare cu teritoriile sale de 
la frontieră, ale căror centre urbane 
locale se aflau într-un comerţ viu 
cu punctele îndepărtate ale impe- 
riului. Africa de Nord, de exem- 
plu, vorbitoare de limbă latină și 
conservatoare din fire, era strâns 
legată de centrul său comercial fi- 
resc de la Roma. Într-un chip ase- 
mănător s-a format întregul peisaj 
al vechiului creștinism latin. Roma 
făcea totodată comerţ pe scară largă 
cu Răsăritul prin rutele maritime 
care duceau spre Asia Mică şi teri- 
toriul central al Greciei. Toate 
marile porturi de pe coasta asia- 
tică — Pergam, Smyrna, Efes, Milet 
şi apoi cele de pe coasta sudică 
până la Antiohia şi Beirut — au fost 
importante încă din primele etape 
ale creştinismului (multe dintre 
ele apărând și în cartea Apocalip- 
sei). Aceste cetăţi erau în contact 
permanent cu Roma și Alexandria, 
marii poli ai comerțului medite- 
ranean. Așa se face, bunăoară, că îl 
găsim pe Irineu, creştin din Asia 
Mică, ca episcop al Lyonului din 

Galia, pledând pentru creștinii din 
patria lui asiatică pe lângă papa 
de la Roma, nu mai târziu de seco- 
lul al II-lea. Mari gânditori — cum 
ar fi Iustin, filosoful samarinean, 
Ignatie, episcopul captiv, Ipolit, 
primul teolog internaţional (apoi 
şi Origen), Marcion, milionarul 
proprietar de vase, și mulți dintre 
învățătorii gnostici — toţi aceştia 
au fost atrași spre Roma în încer- 
carea de a-și face un nume, trans- 
formând și adâncind în tot acest 
timp mesajul creștinismului. Ma- 
rile drumuri imperiale se întin- 
deau de la o cetate la alta, cu puncte 
de oprire presărate pe întreaga su- 
prafaţă a Asiei Mici, mereu pregă- 
tite să-şi trimită comasările de trupe 
în marș forțat la frontierele estice 
cu Mesopotamia. Pe timp de pace, 
aceleași drumuri duceau produ- 
sele răsăritene către Apus și veneau 
în legătură cu Drumul Mătăsii din 
nord-est, care urca până în China. 
La sud, călătoria prin Arabia către 
India era suplimentată de rutele 
maritime care porneau din Ma- 
rea Roșie (întotdeauna apreciată 
pentru legătura cu Alexandria și 
Etiopia şi marea cultură creștină 
din Nubia [Sudan], care se afla 
între acestea și slujea ca loc de tre- 
cere a creştinismului în inima Afri- 
cii). Primele comunităţi creștine 
instalate în Persia s-au organizat 
în jurul gurii Golfului Persic, iar 
apoi s-au răspândit în semicerc, 
ajungând la nord-vest, de-a lun- 
gul rutelor caravanelor de cămile 
spre în interior, iar de acolo până la 
Samarkand. Tot rutele maritime, 

care plecau din Etiopia și, mergând 
de-a lungul coastei arabe, ajungeau 
până în India, sunt responsabile 
de prima instalare a creștinilor 
aici de-a lungul regiunilor estice 
de coastă. Rezultă de aici o cone- 
xiune între India şi Siria ce datează 
cel puțin din secolul al III-lea şi 
care încă marchează istoria și cul- 
tura Bisericii vechi a Etiopiei. Într-o 
călătorie ce putea fi chiar mai aven- 
turoasă, de vreme ce țintea înfricoșă- 
torul necunoscut, corăbiile părăseau 
strâmtoarea Gibraltar și străbăteau 
sălbaticul Atlantic către Nord în cău- 
tare de cositor și argint în insulele 
britanice. Se stabileau în felul acesta 
puternice legături între bisericile 
preromane din sudul Britaniei și al 
Irlandei și comunităţile copte de 
pe litoralul sudic mediteranean. 
Biserica din insula celtică a Irlan- 
dei și din insula britanică a rămas 
prinsă asemenea mușchiului de 
stâncă și a rezistat de-a lungul a 
trei perioade fondatoare (colonială 
romană, celtică, saxonă papală), 
din primul secol până în cel de-al 
VII-lea (fapt încă vizibil în ames- 
tecul de tradiţii celtice şi romane). 
În cele din urmă, ea îşi va găsi li- 
niştea printr-o ultimă reîntemeiere, 
după invazia economică a „oame- 
nilor nordului”, a normanzilor 
din secolul al XI-lea. În ce priveşte 
bizantinii, prin alianţe politice stra- 
tegice, aceştia au fost capabili să 
răspândească treptat cultura creș- 
tină către nord, chiar şi atunci când 
pierdeau teren la sud-est în fața 
islamului. În secolul al X-lea, vor 
fi atraşi în orbita bizantină negus- 

torii de blănuri din Rusia și chiar 
din Scandinavia. Aceştia se vor sta- 
biliza în cele din urmă ca o mare 
cultură creștină, care a rămas în 
picioare în fața incursiunilor suc- 
cesive ale popoarelor din nordul 
încă şi mai îndepărtat, mongolii, 
un neam ce nu s-a putut niciodată 
dezbăra de mentalitatea nomadă 
şi, de aceea, nu s-a arătat potrivit 
să întemeieze un sistem durabil ca 
cel pe care Biserica îl învățase de la 
modelul cetăților romane. China a 
fost întotdeauna un zid înalt. S-a 
putut intra în contact cu ea doar 
pe Drumul Mătăsii şi nu a fost 
niciodată colonizată de-a lungul 
oraşelor de coastă, aceasta fiind 
pur şi simplu prea îndepărtată. 
Creştinismul a preferat să se miște 
printre comunităţile de săraci și 
imigranţi din marile cetăți por- 
tuare, spre care se îndrepta odată 
cu bunurile de pretutindeni. Con- 
cepția noastră despre răspândirea 
creştinismului este adeseori legată 
în mod romantic de misionari și 
călugări: apostoli navigând cu unul 
sau doi însoțitori spre a planta o 
cruce şi a construi o biserică. E o 
imagine răspândită deoarece în- 
ţelegerea misionarismului creştin 
este încă atât de fragmentată, încât 
adesea ne bazăm pe paradigme 
biblice şi relatări legendare pentru 
a explica o mare parte din ceea ce 
pur şi simplu nu cunoaștem. Reali- 
tatea este că cei mai mari misionari 
creștini au fost vechii negustori, 
călători, marinari și soldaţi creștini 
şi familiile care-i însoțeau, şi abia 
apoi călugării care s-au stabilit în 

acele locuri pentru a-i sluji pe aceş- 
tia, iar la urmă clerul care a construit 
în final biserici ca să-şi marcheze 
sosirea ca minoritate deținătoare 
de proprietăţi. Un element al ge- 
niului creştinismului a fost capa- 
citatea sa de a se deplasa şi de ao 
lua din nou, de fiecare dată de la 
capăt, mereu interesat de locurile 
în care se simţea adierea vieţii, 
comerțului și culturii. 


R. Foltz, Religion of the Silk Road: 
Overland Trade and Cultural Exchange 
from Antiquity to the 15" Century (New 
York, 1999); A.H.M. Jones, The Roman 
Economy: Studies in Ancient Economic 
and Administrative History (Totowa, 
N.]., 1974); E. van der Meer și C. Mohr- 
mann, Atlas of the Early Christian World 
(Londra, 1958). 

Sabelianism vezi Monarhianism 


Sabelie vezi Monarhianism 


Sacrament 


Termenul latin sacramentum sem- 
nifica originar un „lucru sacru” 
(sacer) sau o iniţiere întărită de un 
jurământ sacru. În utilizare laică, 
denumea intrarea unui candidat în 
viaţa militară, ritual îndeplinit atât 
prin jurăminte sacre, cât şi prin 
jertfe religioase. A fost introdus nu- 
mai în limbajul teologic al Bisericii 
latine. Nu a avut niciodată un si- 
nonim corespunzător în greacă, dar 
a fost din ce în ce mai mult folosit 
de latini pentru a exprima semni- 
ficaţia cuvântului grecesc „taină” 
(mysterion). Prima oară, termenul 
a apărut în discuţiile despre ritualul 
botezului pentru a descrie carac- 
terul sacru al îndatoririlor pe care 
le primise acum candidatul și măr- 
turisirea de credinţă prin care aces- 
ta se lega în slujba lui Hristos. În 
curând, a fost dezvoltat ca termen 
tehnic specific creştin, acoperind o 
mare parte din utilizarea biblică gre- 
cească a lui „mysterion”, „taina mân- 
tuirii”. În vremea lui Augustin, 
cuvântul ajunsese să desemneze 
cea mai mare parte dintre riturile 
creștine: împărtășania, căsătoria, 
hirotonirea, ungerea cu Sfântul Mir 
şi pocăința. 


O. Cassel, „Zum wort sacramen- 
tum”, JLW 8 (1928); T.M. Finn, Early 

Christian Baptism and the Catechume- 
nate (Wilmington, Del., 1989); ]. de 
Ghellinck, Pour I'histoire de mot „Sacra- 
mentum” (Louvain, Belgia, şi Paris, 
1924); D.]. Sheerin, The Eucharist (Wil- 
mington, Del., 1986). 


Schismă 


Termenul derivă din cuvântul 
grecesc (schisma) care semnifică o 
crăpătură sau ruptură într-un ma- 
terial, de unde şi ideea de divizare. 
La început, a fost un termen care de- 
semna disensiunile dinăuntrul unei 
comunități, însă curând a ajuns să 
fie folosit aproape exclusiv ca ter- 
men precis pentru o divizare în Bi- 
serică produsă de alte motive decât 
cele teologice. La rândul ei, aceasta 
duce la o divizare pe chestiuni fun- 
damentale de interpretare a cre- 
dinţei, numită în mod obișnuit ere- 
zie (în greacă: hairesis). O schismă 
este o ruptură de comuniune în 
Biserică (cel mai adesea văzută 
ca o întrerupere a comuniunii sa- 
cramentale dintre diferite comu- 
nități și indivizi), având la bază o 
problemă de disciplină bisericească, 
integritate morală sau ceva semă- 
nător. Ieronim a fost primul care 
a avansat această definiție (Ieronim, 
Comentariu la epistola către Tit, 3, 
1-11), iar în Răsărit, spusa lui Vasile 
al Cezareei că schisma este non-ere- 
tică şi că produce o separare repa- 
rabilă față de Biserică a pătruns în 
dreptul canonic răsăritean (Vasile, 
Epistola 188, Canonul 1). Cu toate 
acestea, unii teologi, cum ar fi Ci- 
prian, nu exprimă o distincție atât 
de limpede, el văzând în schisma- 
tici şi eretici două feţe ale aceleași 

monede (Ciprian, Epistole 33; 66, 5). 
Augustin va ajunge, după ani de 
deschidere infructuoasă faţă de 
donatiști, la concluzia că această 
schismă va duce în cele din urmă 
mereu la erezie. Arienii au fost 
văzuți întotdeauna ca o erezie din 
perspectiva teologilor de la Niceea, 
în timp ce novaţienii (care susți- 
neau că cea mai mare parte a Bise- 
ricilor îşi compromiseseră puritatea 
și formele lor sacramentale) erau 
priviţi de niceeni ca un grup schis- 
matic. Şi din punctul de vedere al 
comunităților novaţiene, curentul 
dominant era eretic. Comunitățile 
ortodoxe din Africa de Nord din 
vremea lui Augustin îi socoteau 
pe donatişti schismatici, în timp ce 
donatiştii înşişi considerau, mai 
grav, că ortodocșii au alunecat din 
Biserică și de la eficacitatea Taine- 
lor. Cu toate acestea, în era patris- 
tică, noţiunea de alunecare doar 
juridică nu era întotdeauna clar 
diferențiabilă de motivele teolo- 
gice ale divizării, iar reconcilierea 
ereticilor și schismaticilor era tra- 
tată de autorităţile bisericeşti într-o 
manieră în principal „iconomică”: 
se proceda în funcţie de situaţie. 
Adeseori, se cerea ca ereticii întorși 
să fie (re)botezați, în timp ce schis- 
maticii puteau fi primiţi prin mi- 
rungere şi o mărturisire de credință. 
Majoritatea scriitorilor din peri- 
oada patristică au văzut în schis- 
mă o problemă serioasă, un păcat 
împotriva Sfântului Duh Care cerea 
unitate în Biserică, dar care putea 
fi totuşi rezolvată prin reconcilieri 
interne; însă mulţi (pe baza epis- 

tolelor ioanine, unde se spune de- 
spre schismatici că nu au fost de 
la bun început ai Bisericii) au pus 
sub semnul întrebării validitatea 
ideii că un grup schismatic ar mai 
reține vreo urmă de asemănare 
cu Biserica. Tratatul lui Ciprian 
Despre unitatea Bisericii universale 
este una dintre cele mai vechi şi 
mai substanţiale tratări patristice 
ale problemei schismei şi a iden- 
tității ecleziale. Augustin era de 
asemenea foarte îngrijorat de re- 
laţia lui cu donatiştii. El a dat Bi- 
sericii Apusene o concepţie mai 
pașnică despre schismă ca alune- 
care de la iubirea caritabilă ce nu 
implică motive teologice serioase, 
putând fi rezolvată juridic. Această 
perspectivă optimistă nu a fost 
niciodată susținută atât de general 
în Biserica Răsăriteană, ale cărei 
canoane presupun adesea că alu- 
necarea în schismă este în sine o 
subminare teologică gravă a tai- 
nei Bisericii, care periclitează conti- 
nuitatea de identitate eclezială a 
celor care s-au despărțit. Mai mulți 
scriitori patristici spun că schisma 
este întotdeauna rezultatul mân- 
driei și dorinţei de a conduce (phi- 
larhia) (cf. Vasile al Cezareei, Îm- 
potriva lui Eunomie, 1, 13; loan Hri- 
sostom, Comentariul la Epistola către 
efeseni 4, Omilii 11, 4-5; Fericitul 
Teodoret, Comentariu la prima Epis- 
tolă către corinteni 11, 18). 


D.]. Chitty, The Desert a City (Lon- 
dra, 1977); H.G. Evelyn-White, His- 
tory of the Monasteries of Nitria and 
Scetis (3 vol.; New York, 1932). 

Schisma meletiană (între mijlo- 
cul şi sfârşitul secolului al IV-lea) 


Schisma meletiană din Biserica 
Antiohiei (după 362) a ţinut în dez- 
binare facțiunea niceeană răsări- 
teană și Apusul pentru cea mai 
mare parte a zbuciumatului secol 
al IV-lea. A fost cauzată de hiro- 
tonirea necanonică a lui Paulin ca 
episcop al Antiohiei de Lucifer de 
Cagliari, ca protest faţă de tendin- 
ţele ariene anterioare ale lui Me- 
letie al Antiohiei. Chiar și după 
ce Meletie a jurat credință cauzei 
niceene (asigurând o conducere 
niceeană dinamică în Răsărit), Ata- 
nasie al Alexandriei şi scaunele 
episcopale apusene nu i-au acordat 
lor încrederea. Meletie a interme- 
diat o încercare de soluţionare a 
schismei la Sinodul de la Antiohia 
din 379, un preludiu al Sinodului 
de la Constantinopol I din 381, însă 
decesul său, survenit în primele 
şedinţe ale sinodului, a aruncat în 
haos discuţiile de negociere fiindcă 
el deținea preşedinţia sinodului. 
Grigorie din Nazianz, care l-a suc- 
cedat ca președinte, a încercat să 
soluţioneze problema internaţio- 
nală prin recunoașterea lui Pau- 
lin, rivalul lui Meletie, ca episcop 
al Antiohiei (acesta era deja recu- 
noscut de Apus). Gestul a provocat 
atât de multă furie în rândul ma- 
jorităţii membrilor facțiunii loiale 
lui Meletie, încât Grigorie a fost for- 
ţat să părăsească Constantinopolul. 
Sinodul a ales un alt membru din 
anturajul lui Meletie, iar schisma 
a mai continuat pentru o perioadă 

(deşi nu a mai fost atât de dăună- 
toare, de vreme ce cauza niceeană 
triumfase sub patronajul lui Teo- 
dosie) înainte ca, în cele din urmă, 
să se stingă. Nu trebuie confun- 
dată cu schisma melitiană (vezi Me- 
litie din Lycopolis), care a dezbinat 
Biserica Alexandriei în timpul păs- 
toririi lui Atanasie al Alexandriei. 


R.P.C. Hanson, The Search for the 
Christian Doctrine of God (Edinburgh, 
1988), pp. 382-384. 


Schisma melitiană vezi Melitie 
din Lycopolis 


Sclavie 


Practica de a înrobi pe alţii, mai 
ales popoarele cucerite prin război, 
era fundamentală pentru economia 
elenisto-romană, fiind răspândită, 
așadar, pe scară largă. Legile care 
pedepseau cu brutalitate răscoa- 
lele sclavilor reflectă realitatea po- 
litică a societăţii antice, una în 
care sclavii erau probabil superi- 
ori ca număr cetățenilor liberi din 
centrele urbane imperiale și îi în- 
treceau masiv în regiunile rurale. 
Penalizările severe pentru revoltă 
şi evadare (identice cu cele apli- 
cate lui lisus) reflectă anxietatea 
perpetuă a sistemului. Aristotel a 
aşezat o bază filosofică şi morală 
reflecției pe tema libertăţii şi scla- 
viei, o temă care va hrăni multă 
vreme conştiinţa societăţii eleniste. 
Ea stipula că urmărirea virtuții 
(arete) este fundamental necesară 
pentru dobândirea unei umanități 
autentice. Numai aceia care au 

dobândit virtutea prin practica re- 
flecţiei filosofice savante puteau 
fi oameni, în adevăratul sens al 
cuvântului, și numai lor li se cădea 
să voteze în adunările cetății-stat. 
Prin aceasta, Aristotel intenționa 
să restricționeze drepturile poli- 
tice doar la clasele deţinătoare de 
pământ, singurele din societatea 
greacă a Antichității care își pu- 
teau permite răgazul pentru studiu, 
în mare parte fiindcă foloseau 
munca sclavilor pe domeniile și în 
casele lor. Această definiţie îi so- 
cotește pe cei bogaţi ființe auten- 
tic umane, vede în săracii liberi cei 
mai de jos oameni, iar pe sclavi 
(care îndeplineau muncile cele mai 
grele) îi trata ca pe ființe inferioare 
oamenilor. Aristotel mai considera 
şi că această împărțire a umani- 
tății era un fenomen „firesc” şi că 
societatea reflecta clasificarea natu- 
rală a oamenilor în ființe pe de- 
plin ori mai puţin umane, adică 
în stăpâni şi subordonați. Tratarea 
sclavilor într-un asemenea sistem 
etico-filosofic era, aşadar, compa- 
rabilă cu cea a unor animale do- 
mestice. Situaţia sclavului (lăsând 
deoparte orice concept al dreptu- 
rilor omului) era irelevantă; ce conta 
cu adevărat era calculul bugetar în- 
ţelept al stăpânului, care își putea 
trata fiecare sclav de pe moşie (sau 
din cetate) cu o moderație care-i asi- 
gura cea mai ușoară cale de a atinge 
o prosperitate pașnică. Gândirea 
greacă ulterioară, în special sto- 
icismul din preajma erei creştine, 
va adăuga nuanţe acestei poziţii 

generale, în primul rând prin fap- 
tul că susţinea un tratament uman 
al sclavilor, în care vedea forma 
obişnuită a decenţei. Stoicismul 
era mai conștient de umanitatea 
comună a sclavului și a posesoru- 
lui său, însă, deşi această nouă 
temă a compasiunii în fața sufe- 
rinței (cf. Seneca, Epistole către Lu- 
cillius 47) îşi va găsi ecoul în creş- 
tinism, ea nu va fi suficientă ca să 
disloce concepţia mai veche, aristo- 
telică. Contextul cu precădere eco- 
nomic al reflecţiei asupra sclaviei 
este ethosul dominant în care se 
ivește Biserica. Desigur că creștinii 
moșteneau o mare parte din le- 
gislaţia privitoare la sclavi a Ve- 
chiului Testament (leș. 21, 2-11; 
Deut. 15, 12-18; Lev. 25, 44-46; 
Num. 31, 25-47; los. 9, 22-27; 
Ezdra 8, 20), preocupată și ea de 
tratamentul lor uman, iar în unele 
cazuri, de manumisiunea sabatică 
a sclavilor israeliți (cât priveşte 
sclavii străini, se îngăduia ca aceş- 
tia să rămână înrobiți permanent). 
Dar impactul general al Vechiului 
Testament în această direcție nu a 
fost niciodată la fel de instructiv 
ca practica elenistică, decât atunci 
când unii gânditori ai Bisericii au 
crezut că textele veterotestamen- 
tare despre sclavie justifică într-o 
oarecare măsură această realitate 
(deşi sclavia nu a fost în Israel 
nicidecum la fel de răspândită ca 
în elenism). Faptul acesta dă seama 
în parte de inabilitatea generală a 
teologilor patristici (şi a gânditori- 
lor creştini care s-au perindat timp 

de secole după ei) de a merge până 
la concluzia logică a sentimentului 
lor general de repudiere a scla- 
viei, adică până la condamnarea 
expresă a servituţii. Grigorie al 
Nyssei este singurul dintre Pă- 
rinţii mari care a socotit sclavia o 
ofensă înaintea lui Dumnezeu și 
a contestat pe față drepturile stă- 
pânului asupra sclavului (Ommilia 
a patra la Ecleziast). De asemenea, 
şi Grigorie din Nazianz a văzut în 
ea o instituţie lamentabilă, care 
reflecta haosul moral al lumii, în 
răspăr cu Legea lui Dumnezeu (Car- 
mina |Theologica] 1, 2, 36), sugerând 
prin aceasta că sclavia nu este o 
parte a eticii Împărăției lui Dum- 
nezeu. Aici, el va fi urmat de câ- 
ţiva teologi patristici de seamă (cf. 
Ioan Hrisostom, Omiliile 1-3 la Fili- 
mon). La rândul lor, donatiştii, o 
mişcare creştină schismatică din 
Africa de Nord, vor exprima o 
puternică ostilitate la adresa po- 
sesorilor de sclavi (opresorii colo- 
niali romani). Uneori, ei vor merge 
până la a invada moșiile de la ţară 
ca să elibereze sclavii şi să-i pe- 
depsească pe stăpânii care mani- 
festau cruzime. Şi Eustațiu al Se- 
vastiei va încerca să introducă 
reforme monastice care să abo- 
lească deosebirile sociale dinăun- 
trul comunităţilor lui, refuzând să 
admită legitimitatea sclaviei în creș- 
tinism. Numai că Eustațiu va atrage 
din pricina obiceiului său itinerant 
ostilitatea episcopilor locali, iar 
donatiştii vor aduce asupra lor pe- 
depse chiar și mai aspre din partea 

autorităţilor romane imperiale, pe 
motiv de rebeliune politică. Au- 
gustin a considerat sclavia un rezul- 
tat direct al păcatului originar (De 
civitate Dei, 19, 15-16) şi parte a 
suferinței universale pe care neamul 
omenesc a atras-o asupra sa. Acest 
pesimism ar putea explica faptul 
că Augustin, deşi era îndeaproape 
interesat de situaţia grea a scla- 
vilor și a cheltuit el însuși multă 
energie și resurse financiare bise- 
riceşti ca să răscumpere pe copiii 
capturați de negustorii africani de 
sclavi (Epistole 10, colecţia Divjak), 
totuși nu a condamnat categoric 
instituţia sclaviei. Numeroşi epis- 
copi creştini bogaţi, inclusiv Grigo- 
rie din Nazianz, au deținut sclavi. 
Testamentul lui Grigorie consem- 
nează manumisiunea sclavilor săi 
și înzestrarea lor cu o rentă în aur, 
însă aici e vorba de o gratificare 
postumă. Patrick, cândva el în- 
suși sclav, consideră înrobirea (chiar 
şi pe timp de război) un păcat ce 
poate atrage excomunicarea. Con- 
diţia de sclav varia considerabil în 
Imperiul Roman, de la poziţia de 
slujitor cu contract (sclavi de oraș 
care adesea puteau ajunge bogați 
şi importante figuri sociale), până 
la aceea de animal de povară în 
minele imperiale sau pe întinsele 
moşii de la țară. Familiile de sclavi 
nu au fost totuşi niciodată destră- 
mate cu atâta cruzime ca în pe- 
rioada modernă timpurie, iar în 
Antichitate au existat mereu unele 
căi de ieşire din sclavie (de obicei, ac- 
cesibile numai acelora care puteau 

acumula bani din afaceri), dar în 
general, aceasta reflectă soarta ce- 
lor mai săraci membri ai socie- 
tăţii antice. Clasa slujitoare trebuia 
să muncească nu pentru sine, ci 
pentru toţi ceilalți. Biserica a avut 
un impact asupra condiţiei lor, 
chiar dacă nu a socotit necesar să 
ceară abolirea sclaviei. A legitimat 
prin dreptul canonic căsătoria între 
sclavi, în timp ce, potrivit con- 
cepţiei romane, ea avea un statut 
legal secundar, de concubinaj. În 
rândurile vechilor comunități ur- 
bane creștine, intrau și foarte mulți 
sclavi, aşa încât Biserica a fost una 
dintre cele mai flexibile organizaţii 
din societatea antică, acceptând ca 
sclavi sau foşti sclavi să fie condu- 
cători ai acestor comunități. Papa 
Calist era el însuși un sclav ma- 
numis și la fel autorul Păstorului 
lui Herma, care s-a ridicat prin 
patronajul stăpânului său până 
la o poziție proeminentă înăun- 
trul Bisericii de la Roma. Calist a 
fost condamnat de alți scriitori 
creștini în mare parte pentru că 
îngăduise căsătorii între sclavi şi 
libertele romane înăuntrul Biseri- 
cii (interzise în dreptul civil). Ati- 
tudinea lui era în mod vădit una de 
egalitate spirituală (dacă nu cumva 
şi temporală), o idee pe care o re- 
ţinuse din lectura Apostolului 
Pavel, care îl sfătuiește pe Onisim 
să se întoarcă la stăpânul său, de 
unde evadase (Epistola către Fili- 
mon) și scrie totodată că în Hris- 
tos nu mai există om liber sau 
sclav (I Cor. 12, 13; Gal. 3, 28; Col. 

3, 11). Pavel, cel puţin, l-a încura- 
jat pe Filimon să ia în calcul mai 
degrabă manumisiunea lui Oni- 
sim decât pedepsirea lui. Tradiția 
paulină mai târzie, de la începutul 
secolului al II-lea, pare că începe 
să se teamă că atitudinea spiri- 
tuală de egalitate în Hristos ar 
putea atrage atenţia supărătoare 
a puterilor seculare, deoarece în li- 
teratura deutero-paulină, ca și în 
epistolele soborniceşti, există o 
preocupare de a calma orice neli- 
nişte potenţială, cerându-le să fie 
ascultători faţă de stăpânii lor (Ef. 
6, 5-8; Col. 3, 22-25; I Tim. 6, 1-2; 
Tit. 2, 9-10; 1 Pt. 2, 18-25). În 316 şi 
în 323, Constantin autorizează Bi- 
serica să devină o instituţie cu 
dreptul de a manumite sclavi. Nu 
există nici o dovadă că s-ar fi orga- 
nizat eliberarea unui număr masiv 
dintre aceştia (ea trebuia să se pe- 
treacă cu consimțământul stăpâ- 
nului), însă majoritatea autorilor 
patristici din secolul al IV-lea, mai 
ales Ioan Hrisostom, îi îndeamnă 
pe cei bogaţi la o atitudine libe- 
rală faţă de ideea eliberării sclavilor 
(loan Hrisostom, Omilie la Întâia 
epistolă către Corinteni 40, 5; Au- 
gustin, Omilii 31, 6). În canoanele 
post-constantiniene, unui sclav nu 
îi era îngăduit să fie hirotonit, 
însă în secolul al VI-lea, împă- 
ratul Iustinian va permite mănăs- 
tirilor să-i protejeze pe sclavii fu- 
giţi, iar dacă aceștia petreceau trei 
ani în mănăstire ca monahi, erau 
eliberaţi formal de orice obligaţie. 
Către sfârşitul secolului al VI-lea 

şi după aceea, economia impe- 
riului decade în aşa măsură, încât 
întregul sistem al sclaviei, aflat 
sub puterea împăraţilor creştini, 
începe să se prăbușească și este 
înlocuit treptat de sistemele feu- 
dale de muncă pe contract, adică 
de instituţia şerbiei, care se va men- 
ţine atât în Răsărit, cât şi în Apus 
de-a lungul întregului Ev Mediu. 


W. Buckland, The Roman Law of 
Slavery (Cambridge, 1908); G. Corco- 
ran, St. Augustine on Slavery (Roma, 
1985), G. de Ste. Croix, „Early Chris- 
tian Attitudes to Property and Slavery”, 
în D. Baker, ed., Church, Society, and 
Politics (Oxford, 1975), pp. 1-38; S. 
Talamo, La schiavită secondo 1 Padri della 
Chiesa (Roma, 1927); W.L. Wester- 
mann, The Slave Systems of Greek and 
Roman Antiquity (Philadelphia, 1955). 


Sever din Antiohia (cca 465-538) 


Conducător al așa-numitei par- 
tide „monofizite” siriene, Sever 
studiază în tinereţe retorica la Ale- 
xandria şi Beirut, primeşte bote- 
zul în 488 şi intră în viaţa mona- 
hală din Gaza. Soseşte la Constan- 
tinopol ca monah în jurul anului 
508 şi, în perioada când era emis 
Henoticon-ul imperial, mijloceşte 
cu succes pe lângă împăratul Anas- 
tasius în favoarea toleranţei față 
de partida monahală anticalcedo- 
niană care susținea cu putere ide- 
ile lui Chiril. În 512, Sever ajunge 
patriarh al Antiohiei şi este con- 
siderat un teolog solid, care are 
toate datele pentru mijlocirea unei 

soluţii de reconciliere a crizei hris- 
tologice postcalcedoniene care do- 
mina pe atunci Biserica de Ră- 
sărit. În 518, la urcarea pe tron a 
împăratului lustin I, Sever este 
depus și trăiește în Alexandria. 
Încercările făcute de Iustinian, în 
535, de a-l reconcilia cu propria 
orientare hristologică se dovedesc 
fără rezultat. Sever va fi condam- 
nat la sinodul de la Constantinopol 
din 536. Se poruncește arderea 
scrierilor lui. Retrăgându-se din 
nou în Egipt, va muri la puţin timp 
după aceste evenimente. Gândi- 
rea lui Sever îl arată a fi un ucenic 
prudent al lui Chiril din Alexan- 
dria, insistând pe unitatea mistică 
a lui Hristos (teologia de tip mia 
physis a lui Chiril) ca paradigmă 
a îndumnezeirii omenești. Socotea 
axiomatică ideea că dacă cineva 
mărturiseşte existenţa a două firi 
în Hristos după unirea adusă de 
întrupare, nu mai poate crede că 
a avut loc o unire. Teologia lui este 
mai apropiată de cea a Sinodului 
de la Constantinopol II (553) decât 
ar fi putut recunoaşte, însă lim- 
bajul în aparenţă separaționist din 
Tomosul lui Leo făcea din Sinodul 
de la Calcedon un sinonim al nes- 
torianismului, în ochii lui Sever. 
Din cauza acestei poziţii antical- 
cedoniene, lucrările lui (hristolo- 
gice şi apologetice în principal) au 
rămas accesibile doar în siriacă și 
sunt, de aceea, necunoscute tra- 
diţiei clasice. Ca și Filoxen de Mab- 
bug, Sever din Antiohia este unul 

dintre gânditorii cei mai intere- 
sanţi din perioada lui Iustinian. 


W.H.C. Frend, The Rise of the Mo- 
nophysite Movement (Cambridge, 1972); 
A. Grillmeier, Christ în Christian Tra- 
dition (vol. 2; Atlanta, 1987), pp. 269- 
284; L.R. Torrance, Christology after Chal- 
cedon: Severus of Antioch and Sergius the 
Monophysite (Norwich, Marea Brita- 
nie, 1988) 


Sfântul Duh vezi Duhul Sfânt 


Sfinţi 


Urmând scrierile biblice mai 
vechi (Ps. 15, 3; 33, 9; 88, 6), Noul 
Testament îi numeşte pe membrii 
Bisericii „sfinţi” (în greacă: hagioi, 
în latină: sancti), sau mai degrabă 
sfințiți întru Hristos, pentru a ex- 
prima răspândirea efectelor mân- 
tuirii în Biserică. Comunitatea sfin- 
ţilor era văzută (tot în termenii 
derivați din Vechiul Testament) 
ca „împărăție preoțească și neam 
sfânt” (leş. 19, 6; 1 Pt. 2, 9; Apoc. 
20, 6). Se socotea că lucrarea de 
mântuire a lui Hristos, prin păti- 
mirea şi învierea Lui, îi consfin- 
țeşte pe credincioșii creştini. Biserica 
avea părtășia acestei sfințirii de la 
izvorul ei originar, sfințenia lui 
Hristos Însuşi, o sfinţenie pe care 
El a adus-o în întreaga Biserică (așa 
cum apare bunăoară în Evanghe- 
lia după In. 17, 17), în sens de co- 
munitate a celor aleşi. Toată sfin- 
țenia dinlăuntrul acestei comunități 
e darul aceluiaşi Duh Sfânt, dat 
Bisericii spre a face din ea pârga 
mântuirii cosmice. Sfințenia înțe- 


Pr. John Anthony McGuckin 


leasă doar ca ceva către care indi- 
vizii pot aspira în mod privat, prin 
merit personal, e străină de sensul 
autentic mai adânc, de consacrare 
şi de har liber de la Dumnezeu în 
Hristos. În primele trei secole creș- 
tine, a dominat ideea de sfinţenie 
a Bisericii, în înțeles colectiv. Se 
ştia totodată că martirii fideli au 
fost ridicaţi într-un loc aparte în 
rai, de unde mijlocesc pentru co- 
munitatea credincioșilor care încă 
luptă pe Pământ (cf. Apoc. 2, 26-27; 
6, 9 ş.u.). Un impact asupra ideii 
de sfințenie îl va avea era perse- 
cuțiilor, care marchează Biserica 
din secolul al II-lea până în cel 
de-al IV-lea. Persecuţiile dovedeau 
într-un mod dramatic că în comu- 
nități mulţi erau legaţi de mișcare 
doar cu numele, pe când alţii se 
dăruiau eroic, până la tortură și 
moarte. Acești martiri vor căpăta 
în curând un mare respect. Actele 
martirice, aflate între primele scrieri 
non-canonice creştine (Martiriul 
lui Policarp, din 165, de exemplu), 
le vor relata procesele și execuțiile, 
iar pe timp de pace mormintele 
lor vor fi venerate în chip aparte, cu 
speranţa vie că se vor apleca asu- 
pra fostelor lor comunităţi și le vor 
ajuta. Martirul este considerat, așa- 
dar, ca primul „sfânt”, în sensul de 
ocrotitor cu sfințenie şi putere deo- 
sebite. Ideea patronajului activ se 
va extinde curând, începând din se- 
colul al IV-lea, pentru a cuprinde 
(alături de martirii publici) numă- 
rul crescând al asceților şi epis- 
copilor. În ambele cazuri, se aștepta 
ca sfântul, bărbat sau femeie, să 


Dicţionar de teologie patristică 


dovedească o dedicare eroică, să 
fie confirmat de Dumnezeu prin 
semne aparte de bună-voinţă (ha- 
giografiile din această epocă enu- 
meră semne și minuni ale sfinților, 
adesea modelate de narațiunile din 
Noul Testament) și să poată sluji 
ca ocrotitor creștinilor care îi vor 
lua viaţa drept model. Unul din- 
tre primele texte care îi ridică pe 
asceții monastici la rangul special 
de „sfinţi” a fost Viaţa lui Antonie, 
alcătuită de Atanasie cel Mare. 
Mai târziu, în secolul al IV-lea, 
Grigorie din Nazianz va săvârşi 
ceva asemănător, transformând elo- 
giul funerar elenist într-o formă de 
hagiografie. Predicile sale despre 
defuncţii lui frate şi soră, Caesarie şi 
Gorgonia, reprezintă exemple tim- 
purii de canonizare putativă a unor 
creștini obișnuiți (niciunul nu fu- 
sese în vreun fel martir sau ascet 
adevărat). În cele mai multe cazuri 
din această perioadă de tranziţie, 
iese în evidenţă limbajul roman 
al patronajului și binefacerii: sfân- 
tul apare ca o nouă formă de erou 
local care va avea grijă de poporul 
său. După cel de-al V-lea secol, ha- 
giografia ajunge deosebit de popu- 
lară în literatura creștină şi supra- 
viețuiesc numeroase scrieri. Vene- 
rarea sfinților era descrisă ca dou- 
leia (cinstire), pentru a o distinge 
explicit de adorare (/atreia) care 
era cuvenită doar lui Dumnezeu. 
Sentimentul că cinstirea unui sfânt 
ca „prieten al lui Dumnezeu” este 
un act de cinstire și pentru Dum- 
nezeu, de vreme ce sfântul mani- 
festă sfințenia singulară a lui Hris- 

tos, păstrează vechea idee a sanc- 
tificării colective a Bisericii. Către 
sfârşitul secolului al IV-lea, cin- 
stirea sfinților intră în liturghiile 
Bisericilor Latină și Greacă, iar ca- 
lendarul sărbătorilor liturgice care 
îi celebra începe să se amplifice 
până la acoperi întregul an. Sulpi- 
cius Severus relatează cum a avut 
o vedenie a lui Martin din Tours 
stând printre apostoli și profeţi și 
dându-și binecuvântarea cerească 
credincioşilor care se adunau pen- 
tru rugăciune (Sulpicius Severus, 
Epistole 2; 4; 16). Atât în liturghia 
latină, cât şi cea greacă, acest rol 
mijlocitor al sfinţilor și martirilor 
a devenit tot mai central după 
secolul al V-lea. 


P. Brown, The Cult of the Saints: 
Its Rise and Function în Latin Chris- 
tianity (Chicago, 1981); idem, „The Rise 
and Function of the Holy Man in Late 
Antiquity”, JRS 61 (1971), pp. 80-101; 
].H. Corbett, „The Saint as Patron in 
the Work of Gregory of Tours”, JMH 
7 (1981), pp. 1-13; A.G. Elliott, Roads to 
Paradise: Reading the Lives of the Early 
Saints (Hanovra, 1987). 


Shenouda din Atripe (sau Shi- 
nouti, Shenoute, Shenuti, Sinouti, 
cca 350-466) 


Călugăr de seamă din Egiptul de 
Sus și o adevărată forță de evan- 
ghelizare monastică a țării, She- 
nouda din Atripe a fost un susțină- 
tor activ al lui Chiril al Alexandriei 
şi l-a însoţit pe acesta la Sinodul 
de la Efes, ulterior militând (cu 
succes) pentru răzbunarea lui Chiril 

la Constantinopol, în urma sinodu- 
lui. În 377, Shenouda a fost atras 
în viaţa monahală de unchiul său, 
Pgol, care întemeiase Mănăstirea 
Albă de pe Nil. Ajunge stareţ al 
comunității în 388 şi o lărgește con- 
siderabil până la 2000 de călugări 
şi aproape tot atâtea măicuţe. In- 
staurează un regim sever, în care 
biciuirile pentru încălcarea regu- 
lilor erau ceva obișnuit. Este con- 
siderat primul care solicită mona- 
hilor o mărturisire scrisă, practică 
ce va deveni mai târziu comună în 
viața monastică. Shenouda este în- 
temeietorul hristologiei copte și 
a literaturii teologice copte. Îna- 
inte de descoperirea, în secolul al 
XX-lea, a unor documente noi, el 
era în general repudiat, fiind con- 
siderat o figură pătată din pricina 
unor preocupări legate de magie. 
Însă textele înfățișează un teolog 
popular ce încurajează o adâncă 
evlavie faţă de lisus, un condu- 
cător local puternic care îşi apără 
poporul de triburile jefuitoare şi 
negociază pentru acestea cu auto- 
ritățile imperiale, folosindu-se de 
legăturile sale cu Chiril și cu Dios- 
cor din Alexandria. L-a atacat pe 
Nestorie și a fost un oponent al 
călugărilor origeniști (intelectuali) 
din Egipt. Violenţa și legendele 
taumaturgice asociate inevitabil 
cu el i-au făcut pe mulți savanţi 
europeni să-l judece greșit; ei oferă 
totuşi o perspectivă importantă 
asupra procesului de evanghelizare 
rapidă a Egiptului din această 
perioadă. Scrierile lui Shenouda 
care au supraviețuit (toate în coptă, 
fapt ce a făcut creştinismul de peste 

hotare să-l ignore) provin toate din 
scriptoriul Mănăstirii Albe, însă 
astăzi sunt risipite în aproape 
douăzeci de biblioteci şi aşteaptă 
încă o ediţie completă. Viața lui 
Shenouda a fost compusă de Besa, 
succesorul lui imediat. 


D.N. Bell, trad., Besa: The Life of 
Shenoute (CS vol. 73; Kalamazoo, Mich. 
1983); A. Grillmeier și T. Hainthaler, 
Christ in Christian Tradition (vol 2., pt. 
4; Louisville, Ky., 1996), pp. 167-228; 
]. Limbi, „The State of Research on 
the Career of Shenoute of Atripe”, în 
B.A. Pearson și ].E. Goehring, ed., The 
Roots of Egyptian Christianity (Phila- 
delphia, 1986), pp. 258-270. 


Simeon Stâlpnicul [/Stilitul] 
(cca 390-459) 


Primul şi cel mai faimos dintre 
asceţii stâlpnici, adică acei asceți 
care îşi duceau viața de pocăință 
pe vârful unor coloane (sftl0). Ei 
erau slujiți de ucenici care trimit- 
eau hrană şi îi ţineau sub control 
pe aceia care veneau să le caute 
sfatul şi rugăciunile. Sfântul Si- 
meon a început ca simplu călugăr 
sirian în mănăstirile din preajma 
Antiohiei, trecând apoi la o viață 
de pustnic sub cerul liber. Locuia 
într-o chilie de formă cilindrică, 
pe care treptat a ridicat-o pentru 
a evita presiunea mulțimilor care 
veneau să-i ceară mijlocire. Cele- 
britatea sa ilustrează ascensiunea 
unui cult al omului sfânt în Ori- 
entul Apropiat. Autorii și monahii 
apuseni (în special Benedict) au 
dezaprobat senzaţionalismul for- 
melor siriene de asceză. Simeon 


Dicţionar de teologie patristică 


a avut un impact notabil asupra 
Bisericii şi autorităților imperiale 
din vremea sa. Obiecţiile lui l-au 
împiedicat pe împăratul Teodosie 
al II-lea să le înapoieze sinagogile 
evreilor din Antiohia, iar pe împă- 
ratul Leon I l-au convins să sprijine 
cauza calcedoniană în hristologie. 
Supravieţuiesc încă lângă baza 
stâlpului lui Simeon ruinele în- 
tinse ale complexului monastic care 
a crescut în jurul său (Qalat Sim'an). 
Ucenicul lui Simeon, Daniel Stâlp- 
nicul (m. cca 493), și-a ridicat pro- 
pria coloană la Constantinopol şi a 
exercitat aici o misiune la fel de in- 
fluentă. A mai existat încă un Si- 
meon Stâlpnicul („cel tânăr”, m. cca 
596), care şi-a ridicat coloana la vest 
de Antiohia și a devenit o figură 
de cult în hagiografia bizantină. 


R. Doran, trad., Symeon Stylites: 
The Biographies (Kalamazoo, Mich., 
1988); S. Ashbrook Harvey, „The Sense 
of a Stylite: Perspectives on Simeon 
the Elder”, VC 42 (1988), pp. 376-094. 


Sinai 


Muntele Sinai (unde s-a dat 
Legea lui Moise) a fost identificat 
de creştini cu situl „Muntele lui 
Moise” (așezarea modernă Jebel 
Musa), în sudul regiunii deșertice 
dintre Egipt și Palestina. Monabhii 
erau deja aici atunci când Egeria 
a venit în pelerinaj, la sfârșitul se- 
colului al IV-lea. Asceţii creștini 
au ridicat un număr de comuni- 
tăți ale pustiei în regiunea Sina- 
iului (adică în toată peninsula). 

Așezările cenobitice mai mari erau 
totodată în legătură strânsă cu 
diverși sihaștri, cărora le ofereau 
sprijin. Cele mai importante două 
centre erau Mănăstirea Raithu de 
pe coasta Mării Roșii şi Mănăstirea 
Rugului Aprins de la poalele Mun- 
telui Sinai. Ambele așezăminte slu- 
jeau ca punct central al unei vii cul- 
turi ascetice, atestate textual de Scara 
Raiului ce aparţine lui Ioan Scă- 
rarul, unul dintre cei mai semnifi- 
cativi stareţi de la Sinai. Pe fun- 
dalul unei instabilități politice în 
creştere în pustia Egiptului şi de 
declin al monahismului cândva 
înfloritor aici, împăratul Iustinian 
a autorizat fortificarea masivă a 
Mănăstirii Sinai, iar clădirile au 
rămas până azi ca o remarcabilă 
mărturie a creştinismului bizantin 
din secolul al VI-lea. Mănăstirea a 
fost numită mai târziu a Sfintei 
Ecaterina și a fost asociată cu le- 
genda care relata că trupul sfintei 
a fost purtat până pe vârful unui 
pisc învecinat, unde a fost găsit de 
un călugăr care l-a adus înapoi la 
biserica de la poale. Hramul său 
iniţial, „Rugul Aprins” omagia în 
special rolul Fecioarei Maria ca 
Theotokos (în simbolismul creştin, 
ea era anti-tipul rugului care nu s-a 
mistuit, deși în el sălășluia pre- 
zenţa divină). Opera lui lustinian 
a făcut ca mănăstirea din Sinai să 
rămână o vie prezenţă calcedo- 
niană, chiar și după ce Imperiului 
Bizantin a pierdut stăpânirea asu- 
pra Egiptului. Clerul de la Sinai a 
păstrat legături mai apropiate cu 
Ierusalimul decât cu Alexandria. În 

cele din urmă, deşi regiunea Sina- 
iului a fost întotdeauna minusculă, 
va primi statutul de Biserică autoce- 
fală, fiind condusă de un stareţ care 
de atunci a fost mereu arhiepiscop. 
Mănăstirea Sinai din zilele noas- 
tre deţine capodopere ale icono- 
grafiei creştine timpurii, iar colec- 
ţiile sale de manuscrise sunt de o 
importanţă inestimabilă. Mozaicul 
apsidei din mănăstirea ridicată în 
secolul al VI-lea Îl înfățișează pe 
lisus în momentul Schimbării la 
Faţă, asociind astfel celălalt munte 
al slavei (Tabor) cu piscul Sinaiului 
(de vreme ce Moise s-a arătat pe 
ambele). De aici a fost furat de că- 
tre Tischendorf faimosul Codex 
Sinaiticus, care a devenit o impor- 
tantă bază pentru ediţiile critice 
moderne ale Noului Testament. 
Atât el, cât și Codex Vaticanus re- 
prezintă probabil ceea ce a supra- 
vieţuit din pandectele biblice co- 
mandate de Constantin pentru noile 
biserici pe care le ridica și care au 
fost copiate la Cezareea sub supra- 
vegherea lui Eusebiu al Cezareei. 


O Baddeley și E. Brunner, The Mo- 
nastery of St. Catherine (Londra, 1996); 
V.N. Beneshevich, Monumenta Sinaitica, 
archaeologica et paleographica (text ru- 
sesc; vol. 1; Leningrad, Rusia, 1925); 
G.H. Forsyth, K.Weitzmann et al., The 
Monastery of St. Catherine (Atena, 1990); 
J.A. McGuckin, The Enigma of Christ 
Icon Panel at St. Catherine's at Sinai: A 
Call for the Re-Appraisal (Union Semi- 
nary Quarterly Review 52, 3-4; 1999), 
pp. 29-47; K. Weitzmann, Studies în 
the Arts at Sinai (Princeton, N.]., 1982). 

Sinaxar 


Cartea liturgică despre viețile 
sfinților folosită în Bisericile Orto- 
doxe răsăritene, organizată pe epi- 
soade scurte corespunzătoare săr- 
bătorilor anului. Viaţa sfântului 
zilei este citită la slujba de utrenie 
(dimineaţa). 


Sinaxă 


Cuvântul de origine greacă este 
mai mult sau mai puţin o creaţie 
creștină, cu sensul de adunare a 
credincioșilor, strânși laolaltă într-a- 
dins în vederea împărtășaniei. 
Către secolul al IV-lea, așa cum se 
poate vedea din scrierile lui Vasile 
al Cezareei (Omilia 1 la Psalmul 28) 
sau cele ale lui Ioan Hrisostom 
(Omilii la Faptele Apostolilor 29), a 
ajuns să fie folosit ca termen teh- 
nic pentru împărtășanie, ritualul 
primirii cuminecăturii din cadrul 
Dumnezeieştii Liturghii. În me- 
diul monastic grecesc şi latin din 
secolul al V-lea, a dobândit și o a 
doua semnificaţie, aceea de adu- 
nare a monahilor pentru rugăciune, 
în speţă pentru slujba de prive- 
ghere ori pentru slujbele bazate 
pe Psaltire (Apophtegmata Patrum 
PG.65.200), deși sensul primar al 
termenului a rămas și în Răsărit și 
în Apus acela de adunare euharis- 
tică sau de ritual al împărtășaniei. 


E. Peretto, „Synaxis”, în A. di Be- 
rardino, ed., Encyclopedia of the Early 
Church (Cambridge 1992). 

Sinclitichia [/ Syncletica] 


Una dintre puţinele „maici ale 
pustiei” (vezi ascetism, pustie) care 
au lăsat o urmă (chiar dacă mică) 
asupra tradiţiei textuale a Pateric- 
ului (Apophtegmata Patrum). Fap- 
tul acesta sugerează prin sine în- 
suși importanţa istorică originară 
a maicii Sinclitichia, dată fiind 
lipsa aproape completă de vizibi- 
litate a vechilor femei creştine în 
tradiţia textuală a originilor creş- 
tinismului. Dacă Antonie este nu- 
mit „părintele monahilor”, Sin- 
clitichia poate fi pe drept numită 
„maică a ascetelor”. Într-adevăr, 
unul dintre cele mai vechi titluri 
acordate ei de către ucenicele sale 
a fost acela de Amma (Mamă). A 
existat o Viaţă scrisă despre ea, 
atribuită mai de mult lui Afa- 
nasie cel Mare. Deşi în prezent 
nu se mai socotește că îi aparţine, 
respectiva scriere are totuși ace- 
eași vechime, probabil chiar ante- 
rioară Vieţii Sfintei Macrina, scrisă 
de Grigorie al Nyssei, ceea ce face 
din respectiva scriere prima bio- 
grafie păstrată a unei femei creş- 
tine. Sinclitichia a fost o moșteni- 
toare bogată care, încă de la o vârstă 
fragedă, a trăit acasă ca fecioară 
consacrată. Moștenind averea fami- 
liei sale de negustori, ea a folosit ba- 
nii pentru ridicarea la Alexandria a 
unei case cenobitice (menite tra- 
iului în comun) destinate femei- 
lor ascete, casă pe care a condus-o 
și în care şi-a dăruit sfaturile du- 
hovniceşti. Din acest motiv, ea este 
considerată prima fondatoare de 

chinovii din monahismul feminin 
(vezi Pahomie). Puținele sale apof- 
tegme care au supravieţuit ilus- 
trează un spirit viu şi independent, 
fiind cinstită în vremea ei ca o că- 
lăuză spirituală luminată. 


E. Bryson Bongie, trad., The Life 
and Regimen of the Blessed and Holy 
Teacher Syncletica (Toronto, 1997); K. 
Corrigan, „Syncletica and Macrina: 
Two Early Lives of Women Saints”, 
Vox Benedictina 6, 3 (1989), pp. 241-256. 


Sinoade — Sinodalitate 


Se spune adesea că întrunirea 
apostolilor (Fapte 15) pentru a dis- 
cuta dacă circumcizia era necesară 
convertiților dintre neamuri este 
modelul principal pentru practica 
Bisericii de a convoca episcopii 
pentru dezbaterea și rezolvarea 
problemelor, însă, exemplul „Si- 
nodului de la Ierusalim” nu este 
amintit în scrierile patristice până 
în secolul al V-lea. Este mai proba- 
bil că lumea elenistică (organizată 
ca un lanţ de orașe care depindeau 
de împărat) oferea un exemplu la 
îndemână prin practica conducă- 
torilor din provincie care stabileau 
politici comune prin întâlniri cu 
consiliile orășenești și prin repre- 
zentarea prin delegaţi a orașului 
în faţa guvernatorului provinciei 
în privinţa obișnuitelor chestiuni- 
lor fiscale și politice. Primul exem- 
plu al unor episcopi creștini care 
se consultă reciproc apare în prac- 
tica trimiterii de scrisori de co- 
muniune (eirenika) şi recomandări 

pentru creștinii care călătoreau în- 
tre Bisericile dintre oraşe (un eve- 
niment obișnuit în rețeaua vastă 
a relaţiilor comerciale care com- 
puneau Imperiul Roman). Tertu- 
lian este unul dintre primii care 
menţionează că episcopii Asiei Mici 
aveau un obicei, deja împămân- 
tenit înainte de secolul al II-lea, po- 
trivit căruia conducătorii Bisericii 
din zona lor se întâlneau ocazio- 
nal pentru a dezbate controversele 
(Despre post 13). Criza montanistă 
a fost cea care a așezat această prac- 
tică pe harta publică ca fiind un 
mod foarte eficient de rezolvare a 
problemelor ecleziastice și care nu 
se sprijinea pe vocea autoritară a 
unui singur scaun episcopal (cf. Eu- 
sebiu, Istoria bisericească 5, 16, 10). 
Modul în care papa Victor s-a 
ocupat de montaniști a fost con- 
siderat de mulți prea sever, astfel 
că un sistem alternativ de disci- 
plină bisericească, așa cum era cel 
asigurat de o adunare mai mare de 
episcopi, s-a dovedit popular în 
toată Biserica, şi din Răsărit și din 
Apus. Drept răspuns la apelul pa- 
pei Victor de a stabili data Paștelui 
(controversa cvartodecimană), au 
fost convocate mai multe sinoade 
în toată lumea creştină (Eusebiu, 
Istoria bisericească 5, 23, 2-4), iar 
acest fapt a internaţionalizat prac- 
tica sinodală specifică Asiei Mici. 
La mijlocul secolului al III-lea, Ori- 
gen a fost chemat, în ultima parte 
a vieţii, de adunarea episcopilor 
palestinieni în calitate de erudit 
teolog (Dialogul cu Heraclide) pen- 
tru a-i ajuta să rezolve mai multe 

probleme de interpretare teologică 
(despre semnificația sângelui şi 
natura învierii). Însemnările sale 
despre întâlnire arată că adunarea 
(grecescul s1nodos) a fost un dia- 
log sincer prin care s-a căutat ajun- 
gerea la un acord și un consens 
prin studiu. La sfârşit, episcopul 
dizident s-a împăcat cu majoritatea, 
admițând faptul că dovezile l-au 
convins. Doar mai târziu, sinoadele 
sau conciliile și-au asumat funcția 
de judecare a dizidenţilor. În se- 
colul al III-lea, regula întâlnirilor 
anuale ale episcopilor unei pro- 
vincii a devenit comună. Ciprian 
arată că episcopii nord-africani se 
întruneau regulat pentru a hotări 
asupra chestiunilor disciplinare în 
Bisericile lor (Ciprian, Epistole 55; 
67, 1). Acest fapt a făcut din sinoade 
(cel puţin în Biserica Răsăriteană) 
sursa supremă a legii canonice. De- 
ciziile disciplinare pe care le-au 
publicat au devenit cunoscute sub 
numele de „canoane“. După se- 
colul al V-lea, papalitatea a emis 
tot mai multe legi, remarcându-se o 
tot mai pronunţată fricțiune între 
ideea de autoritate fundamentată 
pe scaunul apostolic al Romei sau 
de autoritate fundamentată pe co- 
lectivul mai mare de episcopi ai 
Patriarhiei Apusene (controversa 
sinodală medievală). Papa Leon | 
a scris mai multe îndrumări într-o 
parte dintre epistolele sale, expli- 
când cum autoritatea sinoadelor 
era fundamentată pe inspiraţia Du- 
hului Sfânt, în temelia Scripturii 
și în armonie cu tradiţia univer- 
sală. De asemenea, a susţinut că, 

pentru ca un sinod să fie autentic, 
el trebuie să fie în acord cu cele 
precedente, să fie primit de toată 
lumea (consensul celor credincioși) 
şi să fie aprobat de Sfântul Scaun 
(Leon, Epistole 13; 14; 106; 119; 129; 
145-147; 162; 164; 166). Răsăritul a 
urmat în întregime aceste precepte, 
cu excepția ultimului. Dacă ideea că 
autoritatea sinodală este ultima in- 
stanță de apel a întâlnit opoziţie 
în Apus din cauza extraordinarei 
ascensiuni a puterii papalității, nu 
la fel au stat lucrurile în Răsărit. 
Întotdeauna, sinodul a avut întâ- 
ietate, autoritatea sa fiind mai pre- 
sus de cea a episcopului și patriar- 
hului. De la început, s-a urmărit 
ca sinodul episcopilor să reflecte 
un „cuget unanim”. Se presupunea 
că atunci când se întruneau cei 
mai vârstnici ierarhi, ei trebuiau să 
„cunoască credința” și nu să bâj- 
bâie precum novicii în încercarea 
de a defini adevărurile teologice. 
Astfel, atunci când se ajungea la 
o criză din cauza unei anumite 
chestiuni de doctrină sau de prac- 
tică, cugetul şi credința unanimă 
a episcopilor puteau astfel să re- 
cunoască și să proclame imediat 
şi cu autoritate linia adevărată a 
tradiţiei. Prin urmare, este lim- 
pede faptul că episcopii erau so- 
cotiți ca fiind înzestrați cu harisme 
profetice şi preoțești. Rezultatul 
sinodal final nu se hotăra prin vo- 
tul majorității şi, din acest motiv, 
întotdeauna se exercita multă pre- 
siune pentru a fi siguri că în mo- 
mentul votului final acesta va fi 
unanim. Dacă acest deziderat nu 

putea fi realizat (o situaţie tot mai 
întâlnită după secolul al IV-lea), 
dizidenţii care refuzau să semneze 
actele sinodale erau denunţaţi de 
sinod ca fiind lipsiţi de „cugetul Bi- 
sericii” şi, drept consecinţă, ana- 
temizaţi fiindcă deveniseră ere- 
tici. Deja în secolul al IV-lea, ca- 
racterul de dezbateri sinodale se 
stingea tot mai mult, devenind o 
chestiune care fusese anticipată 
de colecţia de opinii normative 
ale personalităților bisericești din 
vechime (începutul folosirii auto- 
rilor „patristici” în calitate de mar- 
tori absoluțţi ai tradiţiei autentice). 
Chiar și așa, şi în ciuda avantajului 
acordat acelei anumite cancelarii 
episcopale care se putea îngriji de 
colecţia și aranjarea textelor, toate 
marile sinoade au rămas guvernate 
de legiuirile romane referitoare la 
dezbateri (a fost luat ca model des- 
făşurarea lucrărilor senatului [ro- 
man]) şi de ideile elenistice despre 
modul în care concepțiile filoso- 
fice puteau fi schimbate (mai mult 
propoziţional, decât informativ). 
După ce Constantin a dobândit pu- 
terea absolută asupra imperiului, a 
luat hotărârea ca creștinii să devină 
o forţă de coeziune şi politica sa re- 
ligioasă a sprijinit puternic această 
inițiativă. A încurajat constituirea 
unei reuniuni mai mari a episco- 
pilor, bazată pe modelul întruni- 
rilor sfetnicilor senatori ai împăra- 
tului. Primul exemplu a unei astfel 
de întruniri „internaţionale” (ecu- 
menică sau mondială, dând astfel 
naştere conceptului de Sinod ecu- 
menic) a fost Sinodul de la Arles 

din 314, întrunit pentru a soluţiona 
criza donatistă. Nu a reușit. Con- 
stantin a încercat din nou în Ră- 
sărit, de data asta pentru a rezolva 
criza ariană. A convocat un „sinod 
ecumenic” la palatul său din Ni- 
ceea, în 325, pentru a marca ani- 
versarea a douăzeci de ani de dom- 
nie. Acesta a hotărât ca, cel puţin o 
dată pe an, să fie ţinut un sinod 
local în fiecare circumscripție (Ca- 
nonul 5). Deciziile sale teologice 
vor deveni ulterior standardul 
normativ al hristologiei ortodoxe 
şi, de asemenea, au stabilit regula 
că împăratul era cel îndreptăţit să 
convoace un Sinod ecumenic; criza 
ariană a continuat și după Sinodul 
de la Niceea, deciziile acestuia fiind 
extrem de atacate și mai multe si- 
noade s-au întrunit pe parcursul 
întregului secol al IV-lea, certân- 
du-se unul cu celălalt. La Sinodul 
de la Calcedon, din 451, episcopii 
întruniţi aici au privit înapoi și 
au declarat retrospectiv că dintre 
toate aceste nenumărate sinoade, 
doar trei fuseseră, până atunci, cu 
adevărat „ecumenice”: Sinodul de 
la Niceea 1 (325), Sinodul de la 
Constantinopol 1 (381) şi Sinodul 
de la Efes I (431). După acest mo- 
ment, doar sinoadele extrem de 
importante au dobândit titulatura 
de ecumenic. Acestea sunt în nu- 
măr de şapte în perioada patris- 
tică, toate ţinute în lumea creştină 
greacă, și au fost în mod obișnuit 
considerate drept autoritatea su- 
premă, subordonată lui Dumne- 
zeu, în reglementarea chestiunilor 
lumii creștine. Datorită faptului 

stânjenitor că numeroase sinoade 
manifestaseră public opinii con- 
trare în cadrul episcopatului ecu- 
menic [internaţional], principiul 
inspiraţiei sinodale a căpătat ca- 
racteristica unei lupte pentru do- 
minaţia credinței populare şi, tot 
mai mult, după secolul al V-lea, 
sinoadele au evoluat, devenind o 
colecţie de mărturii patristice, epis- 
copii elaborând o declaraţie de 
conformitate cu autorităţile stan- 
dard din vechime. Deja, în această 
etapă, ideea timpurie de sinod, ca 
împărtășire deschisă de idei, expi- 
rase în mare şi a căpătat un aspect 
legalist, deși în nici un moment 
nu a fost abandonată concepţia că 
deciziile unui sinod erau guver- 
nate de Duhul inspiraţiei divine 
în mod special. 


P.R. Amidon, „The Procedure of St. 
Cyprian's Synods”, VC 37 (1983), pp. 
328-329; L.D. Davis, The First Seven 
Ecumenical Councils: Their History and 
Theology (Wilmington, Del., 1987); G. 
Florovsky, „The Authority of the An- 
cient Councils and the Tradition of the 
Fathers”, în G. Muller și W. Zeller, ed., 
Glaube, Geist, Geschichte (Leiden, Olan- 
da 1967); J.A. McGuckin, St. Cyril of 
Alexandria and the Christological Contro- 
versy (Leiden, Olanda, 1994); idem, 
„Eschaton and Kerygma: The Future of 
the Past in the Present Kairos. The 
Concept of Living Tradition in Ortho- 
dox Theology”, SVTQ 42, 3-4 (winter 
1998), pp. 225-271. 


Sinodul de la Calcedon 


Sinodul de la Calcedon a fost 
convocat de împărăteasa Pulhe- 
ria şi împăratul Marcian pentru a 

rezolva criza hristologică în desfă- 
şurare, care mocnea de pe vre- 
mea Sinodului de la Efes I (431), şi 
fusese foarte agravată de curând 
de comportamentul lui Dioscor al 
Alexandriei, preşedintele Sinodu- 
lui de la Efes, din 449, cel care l-a 
reabilitat pe Eutihie, i-a pedepsit 
pe teologii sirieni, nu a ținut cont 
de opinia papei Leon şi l-a cen- 
zurat pe Flavian al Constanti- 
nopolului. Împăratul Teodosie al 
II-lea nu a dorit să redeschidă dis- 
cuțiile, chiar dacă comportamentul 
lui Dioscor înfierbântase spiritele 
în Siria, Constantinopol și Roma, 
însă, după moartea acestuia, noua 
administraţie a decis să realizeze o 
reconciliere irenică a tradiţiei hris- 
tologice bizantină, siriacă şi ro- 
mană și să țină în frâu Biserica 
Egiptului (şi tradiţia sa atât de pro- 
fund îndatorată lui Chiril al Ale- 
xandriei) care fusese până atunci 
extrem de dominantă. Deși Calce- 
donul era menit să fie un sinod al 
împăcării, hotărârile sale au cau- 
zat multă tulburare în provinciile 
răsăritene, dând naştere la sci- 
ziuni adânci (controversa monofi- 
zită) care nu au fost vindecate nici 
până în ziua de astăzi. Împăratul 
era hotărât să ţină sinodul sub cea 
mai strictă supraveghere militară, 
astfel că a hotărât ca lucrările sale 
să se ţină într-o suburbie a Con- 
stantinopolului, în palatul imperial 
de pe țărmul asiatic, la Calcedon. 
Refuzul lui Dioscor de a accepta 
Tomosul lui Leon la Efes, în 431, a 
fost o chestiune urgentă pe agendă 
şi sinodul a rămas cunoscut pentru 

modul în care reprezentanţii im- 
periali au insistat ca episcopii (apa- 
rent reticenţi) să adopte Tomosul 
(un sinopsis clasic al hristologiei 
apusene al celor două firi, inspi- 
rată în mare parte din Tertulian şi 
Augustin) ca declaraţie principală 
a lor. Într-adevăr, episcopii au fost 
extrem de reticenţi să consimtă la 
promovarea lui Leon în dauna lui 
Chiril şi, după câteva şedinţe stag- 
nante, s-a ajuns în cele din urmă la 
un compromis care combina ele- 
mente din teologia lui Chiril (care 
insista puternic pe unificarea fi- 
rilor într-un henosis indisolubil) 
cu claritatea cerinţei leoniene de 
a afirma că „în Hristos există o 
singură persoană (divină) şi două 
firi”. Prima ședință din 8 octom- 
brie a fost preocupată de cererea 
reprezentanţilor ca Dioscor să fie 
depus. Acordul nu a putut fi reali- 
zat decât în privinţa condamnării 
lui pentru recursul la violenţă (ast- 
fel, majoritatea au refuzat să îi 
condamne teologia) şi excluderea 
lui din încăpere nu a fost decât o 
mică victorie, fiindcă apariţia ulte- 
rioară a lui Teodoret al Cirului (unul 
dintre cei mai puternici dușmani 
ai egiptenilor, care fusese depus 
la Sinodul de la Efes, din 449) a 
stârnit furtuni de proteste. Cea 
de-a doua şedinţă, ținută două 
zile mai târziu, s-a axat pe realiza- 
rea unei mărturisiri de credinţă. 
Documente tradiționale precum 
Crezul niceean şi cea de-a doua 
epistolă a lui Chiril către Nestorie 
(care fusese citită la Efes, în 431) 
au fost din nou aprobate. La fel a 


458 


fost şi cazul cu declaraţia de re- 
conciliere (Să se veselească cele ce- 
reşti — cunoscută, de asemenea, și 
ca Formula de reunire), adoptată de 
Ioan al Antiohiei şi Chiril în 433, 
care a semnificat împăcarea dintre 
Siria și Egipt. Însă atunci când a 
fost pus în discuţie Tomosul lui 
Leon pentru a fi aprobat oficial, 
mulți dintre episcopi au susținut 
că este „în armonie cu Chiril” (o 
subtilă hermeneutică a subordo- 
nării) dar câțiva, din Illyricum și 
Palestina, şi-au exprimat chiar în- 
doieli în privinţa sa, motivând că 
este marcat de tendinţele nestoriene 
de a diviza unirea în două centre 
personale. Desigur, Tomosul nu avea 
nici o legătură cu nestorianismul, 
dar se ciocnea într-un anumit grad 
cu insistența neclintită a lui Chiril 
asupra faptului că orice discuție 
despre cele „două firi” după unire 
demonstrează lipsa de credință 
în acea unire. Opunându-i-se lui 
Leon, mulţi episcopi, nu doar cei 
egipteni, simțeau că apără tra- 
diția Sinodului de la Efes, din 431. 
Încercarea lor de a pune capăt dis- 
cuției acolo şi atunci prin simpla 
condamnare a comportamentu- 
lui violent de la Efes, din 449, era 
un truc care nu a reuşit să-i înșele 
pe ofiţerii imperiali. În ședința a 
patra din 17 octombrie, delegaţia 
romană papală (micul grup de 
episcopi şi preoţi apuseni pre- 
zenți) au fost încurajați de împărat 
să își prezinte opiniile. Aceştia au 
expus o concepție hristologică orto- 
doxă care considera că cei doi poli 
extremi sunt reprezentați de Nes- 

torie și Eutihie. De asemenea, pre- 
zenta o listă autentică a sinoade- 
lor acceptate: Niceea, Constanti- 
nopol I, Efes 1 din 431. Tomosul 
lui Leon prezenta poziţia de mijloc 
a ortodoxiei hristologice. Acesta 
a devenit, pentru Bisericile Orto- 
doxe concepţia hristologică clasică 
acceptată, cu pedigree sinodal. Po- 
ziţia insistentă a delegaților ro- 
mani cum că Sinodul de la Calce- 
don ar trebui să accepte Tomosul 
ca propria declaraţie teologică a 
fost întâmpinată de o rezistență 
pasivă (deşi Tomosul a fost accep- 
tat de atunci în Apus ca declaraţia 
hristologică absolută și rezumatul 
semnificației Calcedonului). După 
multe manevre de culise, în cea 
de-a cincea ședință de pe data de 
22 octombrie, a fost prezentat un 
plan care a trasat o nouă sinteză de 
elemente din scrierile lui Chiril, 
precum și fragmente selectate din 
opera lui Leon, toate însoţite de 
comentarii explicative care le in- 
terpretau într-o manieră chiriliană. 
Se spera astfel că numeroșii adepți 
ai tradiţiei chiriliene nu vor fi în- 
depărtaţi, o speranţă care, pe ter- 
men lung, se va dovedi zadarnică. 
Episcopii egipteni au refuzat să 
semneze declarația, susținând că, 
de vreme ce își pierduseră patriar- 
hul, pe Dioscor, nu puteau vota. În 
paragraful central al declaraţiei de 
credinţă calcedoniene se afirmă 
următoarele: „Urmând Sfinţilor Pă- 
rinţi, noi învăţăm și mărturisim 
cu toții pe Unul și același Fiu, pe 
Domnul nostru lisus Hristos, desă- 
vârşit în Dumnezeire și desăvârșit 

în umanitate, Dumnezeu adevărat 
şi om adevărat, având suflet raţio- 
nal și trup, deoființă cu Tatăl după 
Dumnezeire şi deoființă cu noi, 
după umanitate, fiind întru toate 
asemenea nouă, în afară de pă- 
cat. Ca Dumnezeu, s-a născut mai 
înainte de toți vecii din Tatăl, după 
Dumnezeire, iar ca om, s-a năs- 
cut în zilele cele de pe urmă pentru 
noi și pentru mântuirea noastră 
din Fecioara Theotokos, Unul şi 
acelaşi Hristos, Fiu, Domn, Unul- 
Născut, cunoscut în două firi, în 
chip neamestecat şi neschimbat și 
neîmpărțit şi nedespărţit, deose- 
birea firilor nefiind nicidecum dis- 
trusă prin unire, păstrându-se mai 
ales însușirea fiecăreia și întâl- 
nindu-se împreună într-o singură 
persoană și un singur ipostas, nu 
în două persoane, împărţit sau 
despărţit, ci Unul şi același Fiu, 
Unul-Născut, Cuvântul, Domnul 
lisus Hristos. Aşa ne-au învăţat 
mai înainte despre El proorocii și 
Însuşi Domnul nostru lisus Hris- 
tos, și așa ne-a fost transmis de 
Simbolul Părinților noştri”. Avea 
toată claritatea necesară unei decla- 
rații comune prin care se încerca 
să se pună capăt discuţiilor. A reu- 
şit în Apus în această privinţă. În 
Răsărit, chestiunea a mocnit până 
la Sinodul de la Constantinopol II, 
din 553, dar chiar și după acest 
moment, reconcilierea nu a putut 
fi realizată în Bizanţ. Unul dintre 
efectele nedorite ale limbajului cal- 
cedonian a fost cel de a face din 
hristologie în principal o chesti- 
une de „echilibru”, în loc să ofere 

expresia energiei fără de odihnă 
a dumnezeieștii taine a mântuirii 
și, fiindcă Sinodul de la Calcedon a 
fost ultimul cuvânt [în privința 
dogmei hristologice] pentru o pe- 
rioadă îndelungată, mare parte din 
hristologia patristică de mai târziu 
avea să sufere, într-un anumit grad, 
din cauza îngreunării birocratice. 


L.D. Davis, The First Seven Ecu- 
menical Councils: Their History and Theo- 
logy (Wilmington, Del., 1987); P.T.R. 
Gray, The Defense of Chalcedon in the 
East: 451-553 (Leiden, Olanda, 1979); 
A. Grillmeier, Christ în Christian Tra- 
dition (col. 1, ed. a 2-a; Londra, 1975), 
pp. 520-557; E.R. Hardy, Christology 
Of the Later Fathers (Philadelphia, 1964); 
J.A. MeGuckin, St. Cyril of Alexandria 
and the Christological Controversy (Lei- 
den, Olanda, 1994); R.V. Sellers, The 
Council of Chalcedon: A Historical and 
Doctrinal Survey (Londra, 1953). 


Sinodul de la Constantinopol | 


Sinodul II Ecumenic, adică Si- 
nodul de la Constantinopol |, a 
fost ţinut în capitala răsăriteană, în 
381. În cea mai mare parte a se- 
colului al IV-lea, datorită patro- 
najului împăraţilor, facțiunea ari- 
ană a avut o influență dominantă 
în Biserica Răsăriteană dar, în 378, 
ultimul împărat arian, Valens, a 
suferit o înfrângere decisivă în 
războiul cu goții, fiind de altfel 
ucis de soldaţii inamici trimiși în 
recunoaștere. Lovitura dată Impe- 
riului Roman și tulburarea imedi- 
ată cauzată de traversarea Dunării 

de către goți, l-au determinat pe 
împăratul apusean Valentinian să 
trimită rapid un Augustus înlo- 
cuitor și, prin urmare, l-a ales pe 
Teodosie Î, un soldat experimentat, 
capabil să încheie pace cu goții şi 
să apere graniţele. Teodosie era 
un creştin latin, un niceean devo- 
tat, astfel că, încă de la începutul 
anului 379, era limpede că impu- 
nerea credinței niceene va fi una 
dintre priorităţile sale în propria 
capitală. Pentru a profita de si- 
tuaţie, episcopii răsăriteni niceeni 
aflați sub conducerea lui Meletie 
al Antiohiei l-au încurajat pe Gri- 
gorie din Nazianz să vină în ca- 
pitală. Acesta a transformat casa 
vărului său într-o capelă mică şi a 
început să ţină mai multe Cu- 
vântări în apărarea credinţei ni- 
ceene și în apărarea dumnezeirii 
Duhului Sfânt, miezul dogmei de- 
spre Treimea co-egală (vezi în spe- 
cial Cuvântările 27-31). Când Teo- 
dosie a intrat în capitală, în 380, l-a 
confirmat pe Grigorie în funcția 
de patriarh al orașului (exilându-l 
pe arianul Demofilus). De aseme- 
nea, a decretat convocarea unui 
sinod general în luna mai a anu- 
lui 381, pentru a se ocupa de cele 
două probleme nerezolvate care 
mențineau o stare de dezordine 
în Biserică: succesiunea legitimă 
în Antiohia (Schisma meletiană) 
şi aprobarea definitivă a teologiei 
niceene în Răsărit (împreună cu 
planuri privind suprimarea aria- 
nismului) vezi Sozomen, Istoria bise- 
ricească 1, 7, 7; Socrate, Istoria bise- 
ricească 1, 5, 8). Politica sa referi- 

toare la prima chestiune a deve- 
nit limpede atunci când el însuși 
l-a numit pe Meletie al Antiohiei 
preşedinte al sinodului. Problema 
schismei a fost astfel rezolvată prin 
recunoaşterea lui Meletie al Antio- 
hiei episcop legitim. De asemenea, 
a fost aprobată şi numirea lui Gri- 
gorie în capitală. Apoi, spre sur- 
prinderea tuturor, Meletie a murit 
subit şi conducerea i-a revenit lui 
Grigorie. Intenţia de a proclama o 
afirmare generică a ortodoxiei hris- 
tologice (afirmarea niceeanului ho- 
moousion) a făcut astfel neașteptat 
un pas înainte prin acest teolog 
desăvârşit şi sub conducerea sa, 
s-a proclamat homoousion-ul Du- 
hului Sfânt. Aceasta era o dogmă 
pe care o elaborase în Cuvântările 
sale, însă ea i-a frapat pe mulți din- 
tre episcopii prezenţi, aceștia con- 
siderând că este „netradiţională”. 
În afară de cei 150 de episcopi 
adepți fervenţi ai teologiei niceene, 
mai erau de față 36 de episcopi, 
adepţii lui Macedonie, şi care erau 
mai mult de partea facțiunii ariene 
decât a celei niceene, deşi împă- 
ratul nădăjduise că reconcilierea 
publică dintre ei va deschide drum 
liber politicii sale niceene pentru 
a fi mult mai acceptabilă univer- 
sal. Puternica pledoarie a lui Gri- 
gorie în favoarea dumnezeirii Du- 
hului Sfânt a consfințit îndepăr- 
tarea de această facțiune (numiţi 
mai târziu pnevmatomahi — de 
vreme ce „luptau împotriva Du- 
hului” lui Dumnezeu). Strădaniile 
lui Grigorie s-au intersectat cu in- 
dignarea împăratului și cu opoziția 

puternică a celorlalți episcopi și, 
în cele din urmă, [ereticii] au fost 
respinși. Propunerea sa ulterioară 
de a urma intenţiile lui Meletie și 
de a permite ca episcopul niceean 
de la Antiohia (puternic sprijinit 
de Biserica Apuseană) să ocupe 
„oficial” acest scaun (punând, ast- 
fel, capăt definitiv schismei) a stâr- 
nit proteste furioase din partea 
episcopilor sirieni mai tineri care 
formau anturajul lui Meletie. Aceas- 
ta a fost cauza care a făcut ca lu- 
crările Sinodului să intre în impas, 
ducând la demisia, mai mult sau 
mai puţin forțată, a lui Grigorie 
(vezi Grigorie, Cuvântări 39-40; 
Epistole 88-90, 95-97, 99-100, 128- 
129, 153, 157). În poemele de mai 
târziu, descriind evenimentele (vezi, 
în special, Despre viața sa vv. 1506- 
1918, PG 37), el denumeşte toată 
această întâmplare drept „găgă- 
itul unor gâște mânioase”; Grigo- 
rie s-a jurat că niciodată nu se va 
mai încrede într-un sinod de epis- 
copi. Se pare că acest sinod a re- 
dactat un Crez (desigur, îi este 
atribuit un Crez, dar această atri- 
buire a avut loc ulterior) însă a 
fost o întâlnire de la care nu s-au 
mai păstrat actele şedinţelor și, 
prin urmare, este greu de spus ce 
s-a întâmplat cu adevărat. Grigo- 
rie, care descrie în detaliu în poe- 
zia sa desfăşurarea sinodului, nu a 
fost de faţă la redactarea declara- 
ţiilor finale. Crezul constantino- 
politan afirmă niceeanul homo- 
ousion şi adaugă la declaraţiile 
niceene rezumative articolele de- 
spre relația cu Duhul dumnezeiesc: 

„Cred în Unul Duhul Sfânt, Dom- 
nul de viaţă-Făcătorul, Care din 
Tatăl purcede. Cel ce împreună 
cu Tatăl și cu Fiul este închinat și 
slăvit”. Această pnevmatologie a 
fost o importantă recunoaştere si- 
nodală a dumnezeirii și a împre- 
ună-egalității Duhului Sfânt, decla- 
rată pentru prima dată în Sinodul 
lui Atanasie de la Alexandria, în 
362. Ea evită întrebuințarea pnev- 
matologică a lui homoousion şi 
nu-L proclamă explicit pe Duhul 
drept Dumnezeu (cele două lu- 
cruri pe care le ceruse Grigorie), 
dar admite purcederea dumneze- 
iască directă a Duhului; totodată, 
atât în atribuirea de diferite titluri 
Duhului (Domn şi de Viaţă-Dă- 
tător), cât şi în recunoaşterea legiti- 
mității adorării Lui (împreună slă- 
vit cu Tatăl și Fiul) se afirmă impli- 
cit dogma creștină a Treimii (deși 
în termeni care aminteau mai mult 
de Vasile al Cezareei decât de Gri- 
gorie din Nazianz). Crezul a fost 
adoptat mai târziu ca declaraţie 
pentru a fi citită la slujbele eu- 
haristice şi a devenit astfel atât 
de popular, încât până în ziua de 
astăzi este cel mai adesea numit (cel 
puţin din punct de vedere litur- 
gic) Crezul de la Niceea, deși nu ar 
trebui confundat cu Crezul redac- 
tat în 325. În ciuda acestui eşec și a 
dezamăgirii sale în privinţa teo- 
logiei Sinodului, Grigorie nu a 
renunţat. Şi-a petrecut ultimii ani 
de viaţă angajat în uriaşe eforturi 
literare menite să explice intenţia 
teologică a pnevmatologiei sino- 
dului. Exegeza pe care a făcut-o 

lucrărilor Sinodului (așa cum este 
ea oferită în mărturia lui despre 
Sinod, ca și în Cuvântările care au 
ca temă teologia trinitară) a do- 
bândit, în cele din urmă, ecou inter- 
național, în ciuda faptului că mem- 
brii sinodali nu au luat atunci în 
seamă sfaturile sale. Seria de ca- 
noane ataşată acestui Sinod era 
menită să întărească disciplina și 
organizarea ecleziastică. Primul 
canon enumera mai multe erezii 
care trebuiau universal condam- 
nate, inclusiv arianismul şi apo- 
linarismul. Canonul al doilea re- 
strângea drepturile Alexandriei (re- 
prezentanții acestei Patriarhii făcu- 
seră multe obiecţii, respinse în pro- 
cesul alegerilor episcopale la Con- 
stantinopol), iar Canonul al treilea 
împărțea din nou ordinea ierar- 
hică a Scaunelor Răsăritului (pu- 
nând Constantinopolul deasupra 
Alexandriei şi făcând astfel din el 
un puternic rival pentru întâietatea 
Romei, în calitate de instanţă bi- 
sericească supremă de apel). Acesta 
a fost, în special, motivul pentru 
care mulţi ani, Roma a refuzat să 
recunoască acest Sinod. Când l-a 
acceptat, ea a continuat să res- 
pingă canoanele lui (o atitudine 
anormală) până în secolul al VII-lea. 
La Sinodul de la Calcedon din 451, 
Sinodul din 381 a primit, retroactiv, 
statutul de sinod ecumenic, deve- 
nind Sinodul al II-lea Ecumenic. 

cap. 23; J.A. MeGuckin, St. Gregory of 

Sinodul de la Constantinopol II 


Sinodul de la Constantinopol II 
a fost al V-lea Sinod Ecumenic ţi- 
nut în capitala răsăriteană, în 553. 
Au fost prezenţi 165 de episcopi 
răsăriteni, împreună cu papa Vi- 
gilius (care nu a venit la ședințe) și 
patriarhul Eutihie al Constantino- 
polului. Sinodul s-a ţinut în Hagia 
Sophia și a fost convocat de împă- 
ratul Iustinian pentru a se încerca 
ajungerea la o înțelegere hristolo- 
gică care să reconcilieze mai multe 
facţiuni ale Bisericilor Răsăritene 
care considerau că hristologia cal- 
cedoniană a celor două firi este o 
trădare față de concepția chiriliană 
a unirii hristologice, aşa cum este 
exemplificată în scrierile sale teo- 
logice și (cel puţin, așa cum a fost 
înţeleasă în multe locuri din Siria şi 
Egipt) la Sinodul de la Efes din 431 
(vezi monofiziți). Facţiunile anti- 
calcedoniene erau unite într-o sin- 
gură privinţă şi anume, în inter- 
pretarea adevăratului curs al dez- 
voltării hristologice ca trecând de 
la Sinodul de la Efes, din 431, prin 
cel de la Efes, din 449, fiind radi- 
cal trunchiată de Tomosul lui Leon, 
care, pentru ei, era asemănător cu 
nestorianismul, nu atât fiindcă des- 
părțea persoana lui lisus în două 
(aşa cum se crede că a făcut Nes- 
torie), ci fiindcă atribuia câte o 
persoană pentru fiecare sferă de 


Dicţionar de teologie patristică 


acțiune a celor două firi, reducând 
astfel mişcarea dinamică la acel 
„unu” pe care unirea hristologică 
îl realiza în mod perfect. Cu alte 
cuvinte, Leon, din cauza preciziei 
sale atente şi riguroase (el a dorit să 
evite „confuzia” şi conceptele de 
„amestec” în cele două firi), era o 
pricină de mare dezbinare în Ră- 
sărit, iar Calcedonul era, în gene- 
ral, considerat drept un sinod forțat 
(desfășurat sub o atentă suprave- 
ghere militară) care nu ar fi acceptat 
în alte condiţii hristologia romană 
a celor două firi. Răsăritenii anti- 
calcedonieni erau dispuşi să ac- 
cepte afirmaţia că Hristos cel Unu 
a fost născut „din două firi” însă nu 
există „în două firi” (în măsura în 
care aceasta sugera că unirea hris- 
tologică „nu rezolva nimic în mod 
special”, că nu „făcea una” firile în 
mod propriu-zis, aşa cum se pre- 
supunea). La poziţia taberei ro- 
mane și calcedoniene care susținea 
că „unirea” este compatibilă cu in- 
sistența asupra faptului că în Hristos 
există două firi, anti-calcedonienii 
răspundeau că aceasta ar putea fi 
adevărat doar dacă se referea în rea- 
litate la „asociere”, în loc de „unire” 
(Chiril al Alexandriei a fost pri- 
mul care a adus în discuţie această 
chestiune). A fost un punct de ve- 
dere foarte contestat, de vreme ce 
gânditorii sirieni — Diodor, Teodor 
de Mopsuestia și Nestorie — au fost 
cei care au folosit „asocierea” ca 
expresie hristologică proprie, iar 
ultimul dintre cei enumeraţi a fost 
condamnat pentru acest lucru la Si- 
nodul de la Efes, din 431. Iustinian, 

el însuși teolog, era convins de 
faptul că reconcilierea dintre răsă- 
ritenii anti și pro-calcedonieni era 
posibilă prin acordarea unei im- 
portanţe sporite teologiei chiriliene, 
pe care ambele tabere o împăr- 
tăşeau. În decrete diferite, în 543 
și 551, el a condamnat cele Trei 
Capitole, scrieri aparţinând unor 
gânditori sirieni anteriori (Teo- 
dor al Mopsuestiei, Teodoret al 
Cirului şi Ibas din Edessa), acestea 
fiind cele mai severe critici aduse 
gândirii lui Chiril al Alexandriei. 
Încă de pe vremea lui Nestorie, 
mulți dintre ierarhii sirieni ajun- 
seseră ei înşişi la o poziție chiri- 
liană radicală. Singurul lucru ne- 
cesar era să menţină dialogul cu 
romanii şi erau ferm convinși că 
nimic nu putea clătina supremaţia 
Calcedonului și (cel puţin din per- 
spectivă apuseană) a Tomosului lui 
Leon, față de care păreau a fi atașați. 
Prin urmare, Apusul a fost în ge- 
neral ostil față de condamnarea 
celor Trei Capitole, intuind că este 
vorba de revizionism recidivist. Îm- 
păraţii anteriori, cei de după 451, 
au încercat să limiteze Calcedo- 
nul prin diferite declaraţii perso- 
nale (precum Henoticon sau Ekthe- 
sis). Iustinian avea acum intenţia 
să organizeze un sinod la scară 
mare pentru a reformula Calce- 
donul într-o manieră mult mai 
pro-chiriliană, fără să lepede acel 
sinod (dar, implicit, îndepărtân- 
du-se, pe cât de mult se putea, de 
limbajul Tomosului). Așadar, era 
imperativ să se asigure implicarea 
papalității în chestiunile Sinodului. 

Papa Vigilius, potrivnic ideii de la 
început, a fost târât până în capi- 
tală şi forțat să joace rolul de factor 
implicat în dezbaterile sinodale. 
A oscilat tot timpul, dar, în cele 
din urmă, a fost constrâns să sem- 
neze actele și să consimtă la con- 
damnarea celor Trei Capitole, spre 
marele dezgust manifestat de epis- 
copii apuseni la primirea veștii. 
Sinodul a declarat ecumenice ma- 
rile sinoade anterioare (Niceea, 
Constantinopol I, Efes și Calcedon), 
însă, de asemenea, a făcut cunos- 
cută lumii respingerea radicală a 
nestorianismului, prin condamna- 
rea celor Trei Capitole. Cele 11 ca- 
pitula ale sale respingeau în mod 
absolut „hristologia dualității” 
(siriacă la origine, unde se găsea 
critica tacită a Tomosului lui Leon). 
De asemenea, cele cincisprezece 
anateme ale sale atacau problema 
origenismului. În Anatema a 11-a, 
numele lui Origen însuși apare 
ca eretic. Cercetătorii moderni au 
tot dezbătut de atunci că numele 
a fost introdus ulterior, fiind o in- 
terpolare târzie în actele sinodale 
pentru a justifica arderea cărților 
sale (deşi multe afirmaţii ale lui 
Evagrie şi ale călugărilor orige- 
niști ai deșertului au fost în mod 
clar condamnate aici). Milanul și 
Aquileia au rupt comuniunea cu 
Vigilius datorită faptului că a ac- 
ceptat acest Sinod, iar actele sale 
nu au fost acceptate ca „ecumenice” 
în întregul Apus până la sfârșitul 
secolului al VI-lea (în Aquileia, 
abia la sfârşitul secolului al VII-lea). 
Declaraţia hristologică urmăreşte 

claritatea şi precizia celei calce- 
doniene, dar nu face nici o referire 
la Leon și afirmă cele mai puter- 
nice texte hristologice ale lui Chiril 
(Cele Douăsprezece anatematisme ata- 
șate la A treia epistolă către Nestorie), 
care fuseseră trecute cu vederea 
la Calcedon în favoarea textelor 
romane. Astfel, limbajul viu al theo- 
pashismului (Dumnezeu a pătimit 
în propriul Său trup) a fost accep- 
tat în tradiţia sinodală. Sinodul a 
reprezentat o încercare îndrăzneață 
de a reconcilia pe monofiziții siri- 
eni și egipteni pe baza teologiei 
chiriliene, reținând Calcedonul, 
dar interpretându-l în așa fel încât 
să reducă impactul Tomosului lui 
Leon. În cele din urmă, a eșuat să- 
şi atingă scopul pentru care a fost 
convocat, în principal datorită fap- 
tului că Siria și Egiptul vor fi în 
curând pierdute pentru lumea bi- 
zantină, în urma invaziei islamice. 
În perioada modernă, a fost subi- 
ectul unui interes reînnoit pentru 
o apropiere ecumenică între tra- 
diţiile bizantină, latină, coptă şi 
armeană, care s-au despărțit după 
Calcedon în urma controversei mo- 
nofizite. Tradiţia bizantină a pre- 
ferat întotdeauna să fie tenorul teo- 
riei hristologice reprezentate în tra- 
iectoria intelectuală de la Sinodul 
din 431, de la Efes, culminând la 
Sinodul de la Constantinopol, din 
anul 553. În Apus, hristologia a fost 
dintotdeauna interpretată predo- 
minant prin Sinodul de la Calce- 
don (451), așa cum este el văzut 
prin prisma Tomosului lui Leon şi, 
în consecință, s-a acordat foarte 

puţină atenţie Sinodului de la Con- 
stantinopol II. 


W.H.C. Frend, The Rise of the Mo- 
nophysite Movement (Cambridge, 1979); 
P.T.R. Gray, The Defense of Chalcedon 
în the East: 451-553 (Leiden, Olanda, 
1979); A. Grillmeier, Christ in Christian 
Tradition (vol. 2, Londra, 1995); E.R. 
Hardy, Christology of the Later Fathers 
(Philadelphia, 1964), pp. 378-381; M. 
Kalamaras, He Pempte Oikoumenike 
Synodos (text grec; Atena, 1985). 


Sinodul de la Constantinopol III 


Sinodul de la Constantinopol III 
a fost al VI-lea Sinod Ecumenic și 
a fost ţinut în capitala răsăriteană 
între 680 și 681. Sinodul a fost con- 
vocat de împăratul Constantin al 
IV-lea. A fost inaugurat cu con- 
simțământul papei Agaton (care a 
trimis o delegație romană formată 
din trei persoane) şi organizat sub 
preşedinţia patriarhilor Gheorghe 
al Constantinopolului şi Macarie 
al Antiohiei (care locuia pe atunci 
în capitală). S-a întrunit în sala de 
sub cupola (Trullos) cea mare a 
palatului imperial și, prin urmare, 
este uneori numit Sinodul de la 
Trullo (un nume dat, de aseme- 
nea, așa-numitului „Sinod V-VI” 
[Quinisext], care este un sinod con- 
vocat în 692 pentru a completa re- 
trospectiv o listă de canoane refor- 
matoare aparținând Sinoadelor V 
şi VI Ecumenice). Au luat parte 
mai mult de 164 de episcopi. La 
Constantinopol III s-a sperat că vor 
fi soluționate mai multe contro- 

verse care dominau prim-planul 
în Biserica Răsăriteană și care pri- 
veau interpretarea hristologiei, mai 
precis monotelismul (doctrina po- 
trivit căreia Hristos are o singură 
voinţă) şi monoenergismul (doc- 
trina „toate în unul”, care a fost 
propusă ca drum ocolitor pentru 
cea anterioară), care considerau că 
Hristos este motivat de o singură 
putere (energeia sau dynamis) şi 
aceasta divină, prin care omenirea 
era în întregime prinsă în activita- 
tea şi prezența răscumpărătoare a 
Cuvântului. Atât monotelismul, cât 
şi monoenergismul au fost încer- 
cări de a rezolva criza monofizită 
prin eludarea teologiei celor două 
firi a Sinodului de la Calcedon şi 
amândouă vor întâmpina o puter- 
nică opoziţie din partea Apusului 
timp de mai mulți ani. De aseme- 
nea, în anul 680, pentru împărații 
bizantini era limpede că politica 
lor de a încerca suprimarea dispu- 
telor hristologice în Răsărit sau 
de a le controla prin dictat impe- 
rial eșuaseră lamentabil. Sinodul 
a fost o încercare serioasă de a 
medita asupra problemelor care 
încă mai persistau şi de a rezolva o 
parte dintre acestea. În acest sens, 
a fost ultima explicaţie sau justi- 
ficare adusă tradiţiei hristologice 
sinodale. A atras foarte puţin aten- 
ţia cercetării moderne, ceea ce este 
regretabil, pentru că chestiunile 
dezbătute aici au avut un impact 
foarte mare şi a fost unul dintre 
puţinele momente când teologii 
creștini ai Antichității au analizat 

dimensiunea libertății personale 
și a identităţii psihologice . Sinodul 
s-a desfășurat de-a lungul a opt- 
sprezece ședințe, dintre care pri- 
mele unsprezece au fost prezidate 
de împărat, în persoană. Macarie 
al Antiohiei a insistat asupra fap- 
tului că recunoașterea a două vo- 
inţe în Hristos era echivalentă cu o 
redeșteptare a neoarianismului. Ma- 
joritatea episcopilor au urmat învă- 
ţăturile lui Maxim Mărturisito- 
rul (m. 662), care a susținut cu tărie 
ideea că negarea voinţei omeneşti 
în Hristos înseamnă a face din ome- 
nitatea lui ceva aparent. De aseme- 
nea, a-L vedea pe Hristos doar ca pe 
o simplă „forță” divină înseamnă 
a trăda tradiţia sinodală anteri- 
oară, care accepta faptul că Hristos 
Cel Unul a săvârşit acţiunile atât 
ca Dumnezeu, cât şi ca om, con- 
form umanităţii şi conform Dum- 
nezeirii şi, astfel, a exercitat două 
energii ale vieţii, ambele fiind de- 
plin armonizate în persoana Sa 
divină. Cu alte cuvinte, monoener- 
gismul implica faptul că unirea 
hristologică ar trebui să fie postu- 
lată în conceptul de forță, în timp ce 
Maxim susţinea că trebuia să fie 
postulată în conceptul de persoană 
liberă și binevoitoare. Hristologia 


" De la scrierea textului de faţă, a fost 
făcut un pas important în direcţia cu- 
noașterii mai bune a sinodului, prin pu- 
blicarea traducerii Actelor în limba engleză: 
The Acts of the Council of Constantinople of 
553, edited with an introduction and notes 
by Richard Price, 2 vol., translated texts 
for historians, Liverpool University Press, 
Liverpool, 2009 [n. ed.]. 

era astfel o taină a angajamentu- 
lui personal (mântuirea de către 
Dumnezeu a poporului său creat 
prin iubire) nu o simplă manife- 
stare de putere abstractă. Maca- 
rie al Antiohiei a fost depus din 
scaunul său. În ședința finală, nu- 
mele celor care fuseseră adepți ai 
poziţiilor monotelite și monoener- 
giste au fost, de asemenea, ana- 
temizate: unul dintre rarele cazuri 
în care un papă (Honorius) a fost 
condamnat postmortem ca eretic. 
Astfel, a fost acceptată dogma po- 
trivit căreia Hristos are două voințe 
(una divină și una omenească) ar- 
monizate perfect în persoana Sa 
divină, aşa precum persoana a ar- 
monizat deplin lucrarea celor două 
firi ale Sale. Aceasta este cunos- 
cută sub numele de hristologie 
diotelită. 


L.D. Davis, The First Seven Ecume- 
nical Councils: Their History and Theol- 
08y (Wilmington, Del., 1987). 


Sinodul de la Efes 1 


Primul Sinod de la Efes a fost 
al III-lea Sinod Ecumenic și a fost 
convocat de împăratul Teodosie II. 
A fost ţinut la Efes în 431, sub pre- 
şedinţia lui Chiril al Alexandriei 
pentru a soluţiona criza hristolo- 
gică ce izbucnise între Chiril şi 
Nestorie al Constantinopolului. 
Curând după numirea lui Nesto- 
rie ca arhiepiscop al Constantino- 
polului în 428, acesta a ţinut o serie 
de predici reformatoare, luând 

totodată şi alte măsuri menite să 
introducă rânduielile şi învățătu- 
rile specifice propriei Biserici siri- 
ace în noua sa eparhie. În cursul 
acestei campanii energice de re- 
forme, lipsa de tact i-a adus mulți 
duşmani, dintre care, cei mai im- 
portanţi au fost împărăteasa Pulhe- 
ria, aristocrația militară bizantină, 
facțiunile populare (Nestorie inter- 
zisese spectacolele erotice) și nu în 
ultimul rând, numeroșii monahi şi 
clerici din Constantinopol, care, 
în mod tradițional, priveau către 
Alexandria, către arhiepiscopul ei 
şi tradiţiile sale teologice, căutând să 
se inspire pentru propria rânduială. 
Când Nestorie a aflat că mulți din 
capitala sa preferau obiceiul hris- 
tologic alexandrin de a asocia fără 
discriminare — în termeni lipsiți de 
echivoc — acțiunile proprii Dumne- 
zeirii cu cele ale umanităţii, s-a 
decis să îi înveţe pe cei pe care el îi 
considera drept niște ignoranți. 
Avea în vedere afirmaţii precum 
Maria [ca] „Maica lui Dumnezeu” 
(Theotokos). Nestorie susținea că 
ea era, „la drept vorbind”, Maica 
lui Hristos sau a lui lisus, dar nu 
Maica lui Dumnezeu, Care nu a 
avut nici o mamă. Un alt exemplu 
era obiceiul mult privilegiat de a 
alcătui „perechi de paradoxuri” 
puternice precum a vorbi despre 
„Cuvântul lui Dumnezeu înfă- 
şurat în scutece” sau „Dumnezeu 
Care a sângerat pe Cruce”. Nes- 
torie considera că acest fel de afir- 
mații sunt contestabile în cel mai 
înalt grad. Problema era că acestea 
nu erau doar pietisme populare 

exprimând sentimentul că lisus a 
fost divin, ci erau, de asemenea, 
încorporate în tradiția hristolo- 
gică oficială a Alexandriei. A fost 
ghinionul lui Nestorie să cenzureze 
acest tip de limbaj într-o vreme 
când Alexandria era păstorită de 
unul dintre cei mai puternici arhi- 
episcopi, atât din punct de vedere 
politic, cât şi intelectual. Chiril a 
răspuns la plângerile tot mai nu- 
meroase ale clericilor, care erau 
de părere că teologia lui Nestorie 
separa în mod alarmant Cuvân- 
tul dumnezeiesc de omul lisus. 
Nestorie însuşi nu credea că a exi- 
stat un simplu om, lisus, în care a 
fost prezent și Cuvântul dumneze- 
iesc (ceea ce nu ar fi fost decât o 
reiterare a doctrinei lui Pavel din 
Samosata), însă limbajul său era 
cel al învăţătorilor săi sirieni, Dio- 
dor al Tarsului şi Teodor al Mop- 
suestiei. Cu mult timp înainte, 
Grigorie din Nazianz îl corectase 
pe Diodor fiindcă vorbise despre 
„doi Fii” (Fiul lui Dumnezeu și Fiul 
Omului) şi, atunci când Nestorie 
a reînsuflețit acest stil de limbaj 
în greaca constantinopolitană, în 
loc să o facă în siriaca sa nativă, a 
fost înţeles greșit, căci sensul dat de 
el cuvintelor nu a putut fi receptat 
corect. La afirmaţia sa că Maria nu 
a fost „la drept vorbind” Maica lui 
Dumnezeu, Chiril a contracarat, 
răspunzând că „dacă Maria nu 
este, la drept vorbind, Maica lui 
Dumnezeu, atunci Cel care S-a năs- 
cut din ea nu este, la drept vorbind, 
Dumnezeu”. Așadar, liniile frontu- 
lui fuseseră trasate. Pe de o parte, 

Chiril considera că limbajul lui 
Nestorie despre două arii perso- 
nale de referință (prosopa) care au 
fost suprapuse într-o a treia arie 
este echivalentă cu o hristologie a 
separaţiei schizoide. Nestorie cre- 
dea că se pot face afirmaţii mai 
întâi despre ființa omenească lisus; 
apoi, despre Cuvântul dumnezei- 
esc; sau în al treilea rând, despre 
cei doi care sunt uniţi împreună. 
Mai târziu, acestea vor deveni afir- 
maţii despre Hristos, despre Fiul 
lui Dumnezeu, despre Domnul 
(acești termeni fiind singurii po- 
triviţi pentru a exprima celelalte 
două arii). Așadar, lisus (sau Fiul 
Omului) a suferit setea, Logosul 
l-a înviat pe Lazăr, iar Hristosul 
(sau Fiul lui Dumnezeu) a mers pe 
apă. Dar nu Dumnezeu a sângerat 
pe Cruce (ci lisus) și nu lisus i-a 
vindecat pe bolnavi (ci Fiul lui 
Dumnezeu). Proprietatea precisă a 
atribuirii personale, din punctul 
de vedere al alexandrinilor, con- 
trazicea taina centrală a Întrupării: 
că Dumnezeu a unit trupul cu 
Sine şi, astfel, firea omenească a 
fost în acest fel însușită, în Hristos, 
devenind „chiar trupul lui Dum- 
nezeu”, ceva ce Chiril considera 
că este izvorul a toată binecuvân- 
tarea mântuitoare. Pentru Chiril, 
dacă Hristos, şi lisus, şi Cuvântul 
dumnezeiesc nu erau referiri sino- 
nime și subiectul unic a toate ac- 
ţiunile trupeşti, atunci o unire 
între Dumnezeu şi omenire nu s-a 
petrecut în Întrupare, iar umani- 
tatea nu a avut loc în Întrupare, 
iar faptele lui lisus nu au putut 


Pr. John Anthony McGuckin 


avea efect global. Cu alte cuvinte, 
moartea unei ființe omenești, adică 
lisus, nu putea avea efectul fun- 
damental salutar pe care Biserica îl 
înţelegea prin conceptul de „moar- 
tea lui Dumnezeu întrupat” pen- 
tru mântuirea lumii. Nici Întru- 
parea însăși nu putea fi recon- 
cilierea ontologică a Dumnezeirii 
şi umanităţii în persoana lui lisus 
şi, prin EI, ca har dat Bisericii Sale. 
Sinodul a fost mai întâi convocat 
în capitală şi era menit a fi o ju- 
decată a terminologiei folosite de 
Chiril (pe care Nestorie îl consi- 
dera a fi apolinarism renăscut). 
Cineva (noi am putea să o bănuim 
pe Pulheria) a schimbat locul la 
Efes (Asia Mică). Acest fapt i-a in- 
comodat pe partizanii lui Nestorie 
din Siria. De îndată ce a sosit, Chiril 
şi-a asumat preşedinţia (pe baza 
dreptului conferit de Scaunul său 
străvechi), spre marea furie a lui 
Nestorie, care a susținut că sinodul 
trebuia să fie procesul lui Chiril. 
A refuzat să participe la vreuna 
dintre şedinţe. Chiril a început 
oricum, chiar înainte de a sosi si- 
rienii şi, pe baza mărturiei celor 
câțiva episcopi oaspeţi care auzi- 
seră afirmaţia lui Nestorie că era 
imposibil să numești un prunc 
„Dumnezeu” (probabil, se referea 
la chestiunea „Cuvântul lui Dum- 
nezeu înfășurat în scutece”), ei l-au 
denunţat ca eretic şi l-au depus. Nu 
există nici o îndoială asupra faptului 
că nu a avut parte de o audiere 
corectă. De asemenea, este adevărat 
că hristologia sa a fost profund 
răstălmăcită și respinsă nu doar 

fiindcă Chiril era decis să o scu- 
funde ci, mai mult, fiindcă con- 
trasta atât de radical cu evlavia tra- 
dițională reprezentată de majori- 
tatea episcopilor prezenţi la Efes. 
Când, într-un târziu, au sosit și sirie- 
nii, aceştia s-au aliat cu Nestorie şi 
l-au depus pe Chiril. Chestiunile au 
intrat într-un lung impas, în timp 
ce împăratul audia apeluri în ca- 
pitală, punându-i pe toți protago- 
niştii sub arest la domiciliu la Efes. 
În cele din urmă (în principal din 
cauza revoltelor din oraş împo- 
triva lui Nestorie, deşi „daruri” au 
fost, de asemenea, împărţite de 
Chiril pentru a permite facțiunii 
sale să aibă acces la împărat mult 
mai frecvent) Teodosie a hotărât în 
favoarea lui Chiril și l-a exilat pe 
Nestorie la casa sa din Siria (mai 
târziu va fi exilat în Petra, Arabia, 
şi apoi în Marea Oază, din Egipt, 
fiindcă a refuzat să recunoască de- 
punerea sa). Scrierile lui Chiril au 
primit statutul de ortodoxie sino- 
dală, iar titlul de Theotokos a fost 
consfințit oficial; dar triumful nu a 
fost complet, de vreme ce Biserica 
siriană a refuzat să intre în comu- 
niune cu el. Doi ani mai târziu, a 
fost moderată o reconciliere de 
către palat, iar Chiril şi loan al 
Antiohiei au semnat o înțelegere 
comună (Formula de reunire) care 
conţinea o afirmaţie hristologică, 
combinând elemente din mărturi- 
sirile siriace și alexandrine și ac- 
ceptând unitatea personală a lui 
Hristos. Această reapropiere for- 
mală nu a pus capăt resentimen- 
tului mocnit al sirienilor faţă de 

modul în care Egiptul uneltise eve- 
nimentele sinodale şi, într-adevăr, 
toate scrierile lui Chiril de după 
semnarea înțelegerii au continuat 
să îi denunțe pe marii învăţători 
sirieni (Diodor al Tarsului și Teo- 
dor al Mopsusestiei) ca „nestorieni” 
necondamnațţi. De asemenea, acest 
acord masca problema care nu fu- 
sese rezolvată la sinod, şi anume, 
modul în care cele „două firi” erau 
combinate. A fost Hristos o sin- 
gură unire „din două firi” (accep- 
ţiunea lui Chiril) sau a fost El o 
singură persoană Care a existat „în 
două firi” (accepțiunea preferată 
de Roma și Siria)? Chiril a fost con- 
vins să nu persevereze în atacurile 
sale împotriva tradiției siriace, dar 
discipolii săi nu au fost atât de 
ușor convinși și, după moartea lui 
Chiril în 444, Dioscor, succesorul 
lui, a decis să reia din nou în- 
cleştarea, o mișcare care a dus la 
Sinodul de la Efes II (449). 


L.D. Davis, The First Seven Ecume- 
nical Councils: Their History and Theo- 
Iogy (Wilmington, Del., 1987); J.A. 
McGuckin, St. Cyril of Alexandria and 
the Chrystological Crisis: Its History, 
Theology and Texts (Leiden, Olanda, 
1994 și New York, 2004). 


Sinodul de la Efes II 


Sinodul ţinut la Efes, în 449, a 
fost convocat de Teodosie al II-lea 
pentru a rezolva controversa care 
se ivise la Constantinopol în timpul 
Patriarhului Flavian, în privinţa 
ieromonahului Eutihie, condamnat 

de sinodul local al lui Flavian fi- 
indcă sprijinise concepţiile pe care 
Dioscor le atribuise (în mod greșit) 
lui Chiril. Astfel, Dioscor credea că, 
prin condamnarea lui Eutihie, nes- 
torianismul își făcea din nou in- 
trarea în capitală și că tradiţia ale- 
xandrină era atacată. Atât de vio- 
lent a luat iniţiativa la Efes, folo- 
sindu-se de forța fizică a monahi- 
lor pentru a-și impune ideile, încât 
a dobândit preşedinţia Sinodului, 
pe care l-a transformat în judecata 
lui Flavian și reabilitarea lui Euti- 
hie. Delegații romani prezenţi au 
solicitat de nenumărate ori citirea 
Tomosului lui Leon şi includerea 
lui în procesele verbale sinodale, 
în calitate de contribuţie oficială a 
Bisericii lor la dezbaterea hristo- 
logică. După ce l-a citit, Dioscor a 
fost de părere că se află într-o atât 
de mare contradicţie cu teologia 
chiriliană încât şi-a exercitat drep- 
tul de veto împotriva lui, spre 
marea furie a romanilor. Acesta a 
fost motivul care l-a determinat 
pe papa Leon să introducă Tomo- 
sul în actele oficiale ale unui sinod 
viitor, întrunit pentru a-l revizui 
pe acesta (ceea ce se va și întâm- 
pla, doi ani mai târziu, la Sinodul 
de la Calcedon). Flavian a fost atât 
de brutal tratat după depunere, în- 
cât a murit din cauza violenţelor. 
Teologii sirieni au fost condam- 
nați cu toţii, iar Teodoret al Cirului, 
care îl acuzase vehement pe Chi- 
ril al Alexandriei încă de la Sinodul 
de la Efes, din 431, a fost, de aseme- 
nea, depus. Sinodul a fost socotit 
pretutindeni drept unul ruşinos. 

Papa Leon l-a numit „Latroci- 
nium” (Banditismul de la Efes sau 
Sinodul tâlhăresc; cf. Leon, Epis- 
tola 95), o caracterizare care a ră- 
mas în numeroase manuale. Chiar 
şi aşa, în Răsărit, majoritatea argu- 
mentelor teologice ale lui Dioscor 
au fost considerate, în mare, în 
acord cu Sinodul de la Efes I (431), 
iar împăratul Teodosie II a refu- 
zat să redeschidă discuţia sau să 
cerceteze plângerile. Oricum, după 
moartea neașteptată a celui din 
urmă, în 450, în urma unui acci- 
dent de călărie, împărăteasa Pul- 
heria și noul împărat, Marcian, au 
fost de acord cu cererile romane 
de a revizui problema, astfel că, 
în anul 451, la Calcedon, Dioscor a 
fost depus pentru comportamen- 
tul său (deşi, în esenţă, nu pentru 
doctrina sa). Mai multe manuale 
consideră acest sinod (cumva re- 
ducționist şi anacronic) drept în- 
ceputul monofizitismului. 


L.D. Davis, The First Seven Ecume- 
nical Councils: Their History and Theo- 
logy (Wilmington, Del., 1987); S.G.F. 
Perry, trad., The Second Council of Ephe- 
sus (Dartford, 1881). 


Sinodul de la Elvira vezi Anatema, 
Canoane, Celibat, Etică sexuală 


Sinodul de la Niceea 1 


Primul dintre Sinoadele Ecu- 
menice, primul Sinod de la Ni- 
ceea a fost convocat de Constan- 
tin cel Mare, în 325, la palatul său 
de la Niceea din Bitinia, cu ocazia 

aniversării a douăzeci de ani de 
domnie. A fost prezidat de Osiu al 
Cordobei împreună cu Eustațiu 
al Antiohiei şi Alexandru al Ale- 
xandriei (acesta a fost însoţit de 
diaconul său, Atanasie cel Mare). 
De îndată ce Constantin a dobân- 
dit controlul total asupra Răsări- 
tului, s-a decis să rezolve disputele 
care tulburau provinciile creştine 
de aici în perioada care a urmat 
lungului şir de războaie și perse- 
cuţii. Dorea, în special, să domo- 
lească spiritele stârnite de disputa 
ariană. Sfătuitorul său în probleme 
teologice, Osiu, organizase un si- 
nod în Antiohia, în anul 324, unde 
fuseseră condamnate mai multe 
aspecte ale arianismului. Osiu l-a 
considerat pe acesta o repetiţie 
pentru Niceea. Urmând sfatului 
lui Constantin de a căuta recon- 
cilierea în rândul episcopilor, s-a 
căzut de acord asupra unui crez 
baptismal tradițional (probabil, 
cel al Ierusalimului), la care au fost 
adăugate o serie de inserțiuni pen- 
tru a accentua agenda antiariană 
şi pentru a afirma dumnezeirea 
eternă a Fiului lui Dumnezeu. La 
aceste inserțiuni, care descriau sta- 
tutul Fiului („Lumină din Lumină, 
Dumnezeu adevărat din Dumne- 
zeu adevărat”) a fost adăugată una 
care folosea pentru prima dată 
termeni nebiblici pentru a defini 
relaţia Fiului cu Dumnezeu: „deo- 
fiinţă cu Tatăl” (homoousios). Aceas- 
ta va deveni cifrul distinctiv al teo- 
logiei niceene. Pentru a clarifica 
chestiunile și mai mult, la sfârşitul 
Crezului, au fost de asemenea 

atașate o serie de anateme expli- 
cit antiariene, prin care se respingea 
concepția că Fiul fusese născut din 
nimic ca creatură. Atanasie nu a 
fost imediat atras de conceptul ne- 
lămurit al lui homoousion însă, 
mai târziu, şi-a dat seama că pu- 
tea fi întrebuințat pentru a res- 
pinge pe oponenții arieni şi, astfel, 
şi-a petrecut restul vieţii ca arhi- 
episcop al Alexandriei, clarificând 
şi luptând pentru principiul iden- 
tităţii fiinţiale veşnice a Fiului cu 
Tatăl (unul după fiinţă şi de aceeaşi 
fiinţă). Crezul niceean, canoanele 
şi o epistolă sinodală sunt tot ce a 
mai rămas de la acest sinod fiindcă 
nu a supravieţuit nici un act și nu 
avem relatări decât de la cei im- 
plicaţi direct. Atanasie (Ep. Afr. 2) 
spune că 318 de episcopi au fost 
de față (un simbol bazat pe Fc. 
14, 14); cercetătorii moderni au 
revizuit acest număr, estimându-l 
între 220 și 250. În afara celor opt 
delegaţi apuseni, toţi participanţii 
au fost răsăriteni. Cele douăzeci de 
canoane autentice de la Niceea au 
încercat să restabilească o disci- 
plină comună după serioasele rup- 
turi civile și ecleziastice. Ele au 
ajuns să fie considerate matricea 
legii canonice de mai târziu şi, 
prin urmare, multe sinoade le-au 
imitat. Canoanele au pus la punct 
un sistem pentru stabilirea datei 
Paștelui şi au hotărât prioritatea 
Scaunelor [patriarhale] și alte ches- 
tiuni. Din punct de vedere teologic, 
Sinodul s-a dovedit a fi extrem de 
controversat. Deși cu toţii au sem- 
nat declaraţia finală, Constantin 

însuși a abandonat în curând poli- 
tica lui homoousion, pe care chiar el 
o propusese, și mulți dintre epis- 
copi, în decursul secolului al IV-lea, 
au oscilat puternic în ceea ce pri- 
veşte doctrina niceeană. În multe 
privinţe, niceenii au reprezentat o 
minoritate în Răsărit, dar au fost 
susținuți de Apus și, în cele din 
urmă, au ieșit victorioși la Sino- 
dul de la Constantinopol I, din 381. 
De asemenea, Sinodul a fost im- 
portant pentru stabilirea modelu- 
lui de guvernare ecleziastică pen- 
tru viitoarele controverse majore 
(vezi sinoade): o adunare sinodală 
care imită adunarea Senatului (de- 
cretele având forţa legii), convo- 
cată de împărat, în care erau dez- 
bătute şi rezolvate chestiunile teo- 
logice. Niceea a fost considerat 
retrospectiv „Sinod Ecumenic”, dar, 
într-adevăr, a fost evenimentul care 
a transformat procesul sinodal stră- 
vechi în ceva mult mai important 
pentru lumea creştină, acum, sub 
împărații creştini. 


R.P.C. Hanson, The Search for the 
Christian Doctrine of God (Edinburgh, 
1988); ].N.D. Kelly, Early Christian 
Creeds (3rd ed.; Londra, 1972); C. 
Luibheid, The Council of Nicaea (Gal- 
way, 1982); C. Stead, Divine Substance 
(Oxford, 1977), pp. 223-266. 


Sinodul de la Niceea II 


Al doilea Sinod ţinut la Niceea a 
fost recunoscut drept Sinodul VII 
Ecumenic. A fost convocat de îm- 
părăteasa Irina și s-a desfășurat 

în Biserica Sfinţilor Apostoli din 
Constantinopol, în august 786, şe- 
dinţele fiind prezidate de Patriar- 
hul Tarasie al Constantinopolului. 
Sinodul a reprezentat o încercare 
de a pune definitiv capăt contro- 
versei iconoclaste (deşi aceasta 
va mai supraviețui până în 843). 
Papa Adrian şi patriarhii răsăriteni 
au trimis delegaţi. La scurtă vreme 
după deschiderea lucrărilor Sino- 
dului, garnizoana trupelor stațio- 
nate în capitală a descins în bi- 
serică şi i-a scos afară pe episcopi, o 
mărturie atât a loialității lor ico- 
noclaste (aşa cum a fost cultivată 
de foștii împărați), cât şi a ostili- 
tăţii față de Irina, care dobândise 
puterea în mod violent. Calculân- 
du-și bine pașii, împărăteasa a 
transferat în tăcere trupele icono- 
claste active departe de capitală și 
apoi, a reorganizat sinodul. De data 
acesta a fost întrunit în septem- 
brie 787, în oraşul Niceea, pentru 
a-i acorda o greutate simbolică prin 
referinţa la Niceea I. A fost apro- 
bată Epistola Papei Adrian către 
Irina, în ea fiind definită venerarea 
(cucernică și cinstitoare) care putea 
fi dăruită icoanelor (aspasmon kai 
timetiken proskynesis) ca fiind dis- 
tinctă de adorare (alethine latreia), 
ce putea fi adusă doar spiritual 
lui Dumnezeu. Scrierile lui Ioan 
Damaschin şi Gherman al Con- 
stantinopolului au fost înălțate la 
rangul de călăuze autentice pen- 
tru aspectele teologice implicate în 
venerarea icoanei şi a moaștelor 
(Teodor Studitul va fi adăugat mai 
târziu pe listă). Cultul icoanelor 

(adică „venerarea”, fiindcă terme- 
nul modern „cult” nu face să trans- 
pară şi deosebirile care se făceau 
în vechime) a fost definit drept în- 
chinarea care urcă prin interme- 
diul imaginii, al crucii sau al moaș- 
telor direct la persoana care este 
reprezentată prin acestea (Hris- 
tos, Fecioara Maria sau sfinții) şi 
care o face prezentă sacramental. 
Actele devoţionale precum tămâie- 
rea sau închinăciunea înaintea unei 
icoane a lui Hristos nu erau idolatre 
fiindcă făceau referire la imaginea 
materială doar ca mediu pentru 
prezenţa persoanei sfinte pe care o 
reprezenta. La acuzaţia icono- 
claștilor (literal „distrugătorii de 
icoane”) că nici o imagine mate- 
rială nu-L putea reprezenta pe 
Dumnezeu, iconodulii (închină- 
torii la icoane) replicau, spunând 
că venerarea imaginii materiale ca 
manifestare validă a lui Hristos era 
o mărturisire a principiului Întru- 
pării lui Dumnezeu. Prin această 
legătură, stabilită deja în scrierile 
principalilor iconoduli, al doilea 
Sinod de la Niceea a fost consi- 
derat ultimul Sinod Ecumenic care 
s-a ocupat de problema hristolo- 
giei. Este important nu numai pen- 
tru practica Ortodoxiei Răsăritene 
de mai târziu şi pentru istoria 
artei creştine, ci, de asemenea, şi 
pentru stabilirea principiilor me- 
dierii sacramentale în gândirea 
creştină. În lumea ortodoxă, acest 
sinod a pus capăt seriei de Sinoade 
Ecumenice, de vreme ce nici un 
altul nu a mai fost ținut înainte 
de Marea Schismă dintre Răsărit 

şi Apus. În lumea latină, papii au 
continuat să convoace sinoade in- 
ternaționale pe care, de multe ori, 
le-au numit „ecumenice”. 


L.D. Davis, The First Seven Ecu- 
menical Councils: Their History and 
Theology (Wilmington, Del., 1987); P.]. 
Henry, „Initial Eastern Assessments 
of the 7th Ecumenical Council”, JTS 
25 (1974), pp. 75-92; K. Parry, Depicting 
the Word: Byzantine Iconophile Thought 
of the 8th and 9th Centuries (Leiden, 
Olanda, 1996); D.]. Sahas, Icon and Logos: 
Sources în Eighth Century Iconoclasm 
(Medieval Texts and Translations 4; 
Toronto, 1986). 


Sinodul Quinisext 


Sinodul Quinisext înseamnă 
literal sinodul ecumenic „al cinci- 
şaselea”, numit așa deoarece a 
fost un sinod convocat retrospec- 
tiv, pentru a adăuga unele canoane 
disciplinare la hotărârile Sinoade- 
lor al V-lea și al VI-lea ecumenice 
(vezi Sinoadele de la Constanti- 
nopol II și III) şi pentru că nu dorea 
să pretindă o existență separată 
înăuntrul schemei preexistente a 
„sinoadelor ecumenice”, ci mai 
degrabă să se ataşeze de cele două 
sinoade anterioare şi să reven- 
dice autoritatea lor pentru pro- 
priile reforme morale. Sinodul s-a 
ţinut în sala boltită (troullos) a 
palatului imperial de la Constan- 
tinopol, în 692, și datorită acestui 
locaș, este numit câteodată şi Si- 
nodul din Trullo (o denumire care 
produce confuzie deoarece același 

titlu denumește şi cel de-al treilea 
Sinod de la Constantinopol din 681). 


L.D. Davis, The First Seven Ecu- 
menical Councils: Their History and Theo- 
logy (Wilmington, Del., 1987). 


Siria (vezi şi Antiohia, Afraat, As- 
cetism, Bardesan, Diodor, Encra- 
tism, Ibas, Iacov din Serug, Nes- 
torie, Philoxenus, Severus, Taţian, 
Teodor, Teodoret, Fecioare). 


Vechea Biserică a Siriei a fost 
leagănul creștinismului născut în 
mediul păgân. Această mare ce- 
tate a Antiohiei, capitală a provin- 
ciei romane, este cea pentru care s-a 
însărcinat și finanţat mai întâi mi- 
siunea Apostolului Pavel; aici este 
şi locul în care s-a stabilit Apos- 
tolul Petru şi, tot aici, mișcarea lui 
lisus a fost numită pentru prima 
oară „creștină”. Este foarte proba- 
bil ca Evanghelia după Matei să fi 
fost o carte liturgică produsă și apro- 
bată de Biserica din Antiohia. Teo- 
logia siriacă de la sfârșitul secolu- 
lui întâi și începutul celui de-al II-lea 
au continuat caracterul profund 
apocaliptic al kerygmei creştine tim- 
purii. Unii dintre teologii sirieni tim- 
purii, cum ar fi Taţian, cu tendin- 
țele lui encratite, ne arată că primul 
model al botezului din Biserica si- 
riacă tindea să fie prea ascetic, deo- 
arece îi primea ca membri deplini 
ai Bisericii numai pe aceia care in- 
trau în comunitatea de Ihidaya și 
alegeau să fie celibatari ai Noului 
Legământ. Tot în Siria a început să 

se dezvolte, în secolul al III-lea, 
mișcarea monahală, mai întâi cu 
asceţi păstrători ai fecioriei care du- 
ceau o viaţă retrasă în cetăți, apoi 
răspândindu-se sub forma unor 
grupuri de monahi itineranţi, care 
trăiau la periferia satelor și a mi- 
cilor târguri. Perimetrul rural al 
Bisericii siriace (muntos şi greu de 
traversat) se întindea din Antio- 
hia către Răsărit, până în Persia, 
către sud până în Ţara Sfântă, iar 
la nord-vest, până în Capadocia și 
Armenia. Acestea sunt direcţiile 
către care a privit Biserica siriacă 
şi unde și-a găsit aliaţii naturali. 
Roma și Egiptul au fost întotdea- 
una „departe” atât intelectual, 
cât și politic, iar de-a lungul erei 
patristice, a existat o rivalitate între 
sirieni și alexandrini, care a avut 
consecințe adânci atunci când, la 
Sinodul de la Efes 1 (431), teologii 
alexandrini au reuşit să condamne 
și să scoată din circulaţie o tradiţie 
hristologică siriacă. În timpul cri- 
zei ariene, conducători ca Eustaţie, 
Meletie din Antiohia și Eusebiu 
din Samosata au educat un corp 
tânăr de clerici intelectuali, printre 
care Vasile al Cezareei, Grigorie 
din Nazianz şi Diodor al Tarsului, şi 
i-au format ca episcopi pentru a 
purta mai departe bătălia dog- 
matică, iar aceștia au dus mișcarea 
de la Niceea la succesul obținut prin 
hotărârile Sinodului de la Con- 
stantinopol 1 (381). Marea cetate 
a Antiohiei a fost întotdeauna com- 
plet elenizată în filosofia și cultura 
ei, dar oamenii locului vorbeau și 

siriacă. Scrierile teologilor vorbitori 
de siriacă precum Bardesanes, Efrem 
Sirul şi Iacov de Serugh vădesc un 
viu caracter poetic și imagistic pe 
care puţine zone ale creștinismu- 
lui timpuriu greco-roman l-ar putea 
egala. Influenţa lor a ajuns în poe- 
zia liturgică bizantină prin mijlo- 
cirea sirianului Roman Melodul. 
Unii dintre cei mai mari retori ai 
Bisericii siriace de la sfârşitul seco- 
lului al IV-lea şi începutul celui 
de-al V-lea, printre care și loan Hri- 
sostom, au scris numai în greacă, 
deși despre loan se ştie că a predi- 
cat în ambele limbi când era preot 
în Antiohia. După crizele hristo- 
logice din veacurile al IV-lea și al 
V-lea, pe fundalul unei pierderi 
crescânde a controlului politic din 
partea capitalei bizantine, creștinii 
sirieni au devenit tot mai detașați 
de influența Constantinopolului și 
a Bisericilor latine-bizantine. Ex- 
pansiunea valului islamic a izolat 
creştinismul siriac şi mai mult, iar 
după secolul al VII-lea, istoria lui 
a devenit una a micşorării neînce- 
tate sub dominaţia islamică. În anii 
săi de succes, creştinismul siriac a 
reprezentat o Biserică puternic evan- 
ghelizată şi a trimis misionari în 
China, Persia, Etiopia și India. 


W.S. McCullough, A Short His- 
tory of Syriac Christianity to the Rise of 
Islam (Chico, Calif., 1982); R. Murray, 
Symbols of Church and Kingdom: A 
Study in Early Syriac Tradition (Lon- 
dra, 1973); W. Wright, A Short His- 
tory of Syriac Literature (Londra, 1894). 

Sketis 


Zonă de deşert cu mai multe 
lacuri sărate, aflată la sud-vest de 
Alexandria şi la egală depărtare 
de Alexandria şi Cairo. Este astăzi 
cunoscută ca Wadi al Natroun, ceea 
ce a dus la anumite confuzii între 
vechea Sketis și Nitria, o altă așe- 
zare monastică situată mai spre est 
(modernul El Barnugi). Sketis este 
locul în care, în 330, s-a stabilit 
Macarie Alexandrinul, atrăgând 
un număr mare de monahi. Înce- 
pând de atunci, a fost unul dintre 
cele trei centre spirituale și teologice 
cu maximă importanţă ale Egiptu- 
lui monastic (împreună cu Nitria şi 
Kellia) până la devastările barba- 
rilor din secolul al V-lea. Patru 
vechi mănăstiri supraviețuiesc încă 
în regiune. 


Socrate Scolasticul (cca 380-450) 


Important istoric al Bisericii din 
secolul al V-lea, Socrate a locuit 
la Constantinopol de-a lungul în- 
tregii sale vieți și a avut, în proble- 
mele Bisericii, o perspectivă cen- 
tralistă. A fost mirean şi avocat cu 
largi simpatii politice și religioase 
(socotea oracolele, atât păgâne, cât 
şi creştine, o experienţă religioasă 
comună). Dorinţa lui era să con- 
tinue lucrarea istorică a lui Euse- 
biu al Cezareei până în epoca lui 
şi, în consecinţă, a publicat o Isto- 
rie bisericească proprie, în şapte 
cărți (fiecare acoperind domnia unui 
împărat), pentru perioada dintre 
438 şi 443. Acesta este motivul 

pentru care a ajuns faimos și care 
a făcut din el istoricul principal al 
epocii. Lucrarea lui acoperă pe- 
rioada Bisericii dintre 306-439. 
Socrate este un istoric atent, cu o 
bună judecată, şi simte o nevoie 
acută de a-şi cita izvoarele cu acu- 
ratețe. El foloseşte lucrările lui Ata- 
nasie, precum şi o colecţie de si- 
noade bisericești (Synagoge) adu- 
nate în 375 de Sabinus din Heraclea, 
pe care îl critică pentru tendința 
de a suprima dovezile pe care nu le 
agreează ideologic. Socrate a fost 
un platonist creştin prin înclinaţie 
şi favorizează, în întreaga lui lu- 
crare, intelighenţia bisericească, 
mai ales pe Origen şi pe ucenicii 
săi. El are complexul de superiori- 
tate al constantinopolitanului care 
priveşte de sus către provincial, 
ceea ce se vede mai ales atunci 
când discută chestiunile creştinis- 
mului din Siria și Egipt. Se pare că 
a avut o legătură cu biserica no- 
vațiană din cetate, căreia îi des- 
crie problemele (altminteri negli- 
jabile) cu simpatie. Socrate adoptă 
perspectiva bizantină clasică potri- 
vit căreia istoria este relatarea tul- 
burărilor aduse planului dumne- 
zeiesc de pace pentru Biserică (unii 
văd în stilul lui simplu o prefe- 
rință deliberată pentru un cadru 
al naraţiunii istorice care să nu 
nască discuţii) şi îşi sfârşeşte lu- 
crarea cu speranţa ca viitorul să 
nu aibă „nimic demn de poves- 
tit” pentru istorici. 


G.F. Chestnut, The First Christian 
Histories: Eusebius, Socrate, Sozomen, 

Theodoret, and Evagrius (ed. a 2-a, Ma- 
con, Ga., 1986); A.C. Zenos, The Eccle- 
siastical History of Socrates (NPNE, 
seria a 2-a, vol. 2; New York, 1890). 


Soteriologie 


Termen modern derivat din cu- 
vântul grecesc pentru mântuire 
(soteria), soteriologia se referă la 
învăţătura sau teologia despre mân- 
tuire. Este foarte folosit în analiza 
patristică de astăzi, deoarece cei 
mai mulți scriitori vechi au avut 
concepții dinamice despre creșşti- 
nism, în care văd procesul în des- 
fășurare al mântuirii cosmosului 
de către Dumnezeu. În scrierile 
mai vechi, predomina termenul 
„răscumpărare” (teologia răscum- 
părării), însă conceptul de răs- 
cumpărare a unui sclav este doar 
una dintre multele imagini (chiar 
dacă e neotestamentară) folosite 
în scrierile patristice pentru a de- 
scrie vastul plan și metodele prin 
care Dumnezeu readuce lumea la 
har. Mulţi dintre vechii autori îşi 
încep deducţiile teologice plecând 
de la consecinţele soteriologice. 
Referitor, bunăoară, la hristolo- 
gie, ei nu argumentează abstract 
despre persoana şi firea lui Hris- 
tos, ci tratează efectele pe care le-a 
avut întruparea asupra neamului 
omenesc (vezi îndumnezeire). În 
perioada creștină timpurie, sote- 
riologia nu a fost niciodată în cen- 
trul atenţiei ca acea structură ma- 
croteoretică de la baza kerygmei 
creştine. Ca atare, ea nu a fost nicio- 
dată definită în chip expres în 

tradiţiile conciliare sau dogmatice, 
cu toate că putem recunoaște și 
subiecte în care e prezentă, mai ales 
iluminarea, curățirea, răscumpă- 
rare, îndumnezeirea, biruinţa şi îm- 
păcarea. Există totodată o abun- 
denţă de imagini iconice şi textuale 
prin care este schițată această idee: 
de exemplu, cea a Bunului Păstor, a 
Pătimitorului, a Pâinii vieții ș.a.m.d. 
Întregul şir al Scripturilor, cu bo- 
gata lor asociere de tipologii su- 
gestive, a încurajat o perspectivă 
vastă și poetică. Cele mai timpurii 
soteriologii patristice din secolul 
al II-lea se centrează pe coborârea 
plină de slavă a Domnului ceresc 
pentru a-Şi mântui poporul de asu- 
prirea demonică. Imnurile hristo- 
logice din Epistolele către Efeseni 
şi Coloseni reprezintă modelul 
acestei scheme și ea încă mai este 
explicit prezentă în lucrarea lui 
Atanasie De Incarnatione, din se- 
colul al IV-lea (căci, de vreme ce 
majoritatea imaginilor soteriolo- 
gice nu au fost niciodată în centrul 
controversei, ele au fost mai de- 
grabă acoperite, decât eliminate). 
Atanasie este de părere că alege- 
rea dumnezeiască a crucii a fost 
necesară pentru a-i prinde în laţ 
pe „demonii din aer”. Însă schema 
generală pe care o prezintă în De 
incarnatione vădeşște, ca urmare a 
crizei gnostice, şi alte influenţe. 
Irineu, Tertulian şi Ignatie al An- 
tiohiei își concentraseră deja aten- 
ţia pe întruparea lui Dumnezeu, 
în care vedeau actul chintesenţial 
al mântuirii. Această înțelegere so- 
teriologică şi dinamică a întru- 

pării nu şi-a pierdut niciodată po- 
ziţia centrală în gândirea creștină 
ulterioară. Atanasie va exprima suc- 
cint din nou această viziune atunci 
când va descrie asumarea firii ome- 
neşti de către Cuvântul divin ca un 
act în primul rând de „recreare” a 
umanităţii corupte. Întruparea lui 
Dumnezeu este îndumnezeirea lu- 
mii, izbăvirea şi stabilizarea firii su- 
puse odinioară stricăciunii și morții. 
Pentru Atanasie, ea este cauza fun- 
damentală a dobândirii nemuririi 
de către neamul omenesc (aceasta 
este adesea numită „teoria fizică” 
a ispăşirii). O seamă de învăţători 
greci cu formație filosofică precum 
Clement şi Origen din Alexandria 
au investit mult în soteriologia pe- 
dagogică. Hristos, Cuvântul cel 
Adevărat, este rațiunea și princi- 
piul întregii existențe. Întruparea 
Lui a avut ca scop să dea omenirii 
învățătura şi modelul necesar în- 
toarcerii la viața adevărată. Aceeași 
idee, într-o formă mai sobră, se 
găseşte la mulți scriitori latini ca 
Tertulian, Ciprian și Lactanţiu. Se 
observă cu ușurință izul pedago- 
gic al unei mari părți a literaturii 
creştine, adesea combinat cu alte 
teme și idei soteriologice. El va 
înflori la scriitorii bizantini asce- 
tici din secolul al V-lea și din ur- 
mătoarea perioadă. Sub pana lui 
Pseudo-Dionisie Areopagitul şi Ma- 
xim Mărturisitorul, tema pedago- 
gică ascetică se combină cu o con- 
cepție profund liturgică (sacramen- 
tală) şi mistică (unirea cu Hristos, 
Biruitorul pascal), care va domina 
majoritatea gândirii greceşti din 

Evul Mediu şi ulterior. În Apusul 
latin mare parte din lungul șir al 
imaginilor soteriologice timpurii 
vor fi din ce în ce mai limitate, 
astfel încât ajunge să se impună 
ideea unei substituiri sacrificiale 
izbăvitoare. 


]. Riviere, The Doctrine of Atonement 
Q vols; St. Louis, 1909); B. Studer, „So- 
teriologie in der Schrift und Patris- 
tik”, vol. 3, sec. 2a în Handbuch der 
Dogmengeschichte (Freiburg, Germania, 
1978); H.E.W. Turner, The Patristic Doc- 
trine of Redemption (Londra, 1952). 


Sozomen (fl. la începutul secolu- 
lui al V-lea) 


Salamon Hermias Sozomen a 
fost un important istoric al Biseri- 
cii şi al crizei ariene care a tulbu- 
rat-o. Sozomen s-a născut la Gaza 
și a fost educat de monahi și, cu 
toate că a păstrat o adâncă afec- 
ţiune pentru asceți şi un interes 
viu pentru problemele monahale 
în scrierile sale, a rămas mirean 
şi nu s-a interesat în mod special 
de chestiunile intelectuale impli- 
cate în controversele teologice ma- 
jore pe care le consemnează (deși 
scrie din punctul de vedere al ni- 
ceenilor). A venit la Constanti- 
nopol către 425, unde a practicat 
dreptul şi a fost de faţă la criza 
provocată de Nestorie. El exprimă 
în scrierile lui o permanentă critică 
la adresa episcopilor care abuzează 
de puterile lor. În 443, compune 
o Istorie bisericească pe care o de- 
dică împăratului Teodosie al II-lea. 

Lucrarea acoperă perioada dintre 
325 și 425. Îi lipseşte sfârşitul, 
fapt pe care unii l-au văzut ca o 
dovadă a cenzurii curții imperiale 
asupra materialelor referitoare la 
politica Bisericii din perioada di- 
nastiei teodosiene. Sozomen s-a 
sprijinit pe Istoria bisericească a lui 
Socrate, care tocmai fusese publi- 
cată în capitală, și adesea o folo- 
sește, fără să precizeze lucrul acesta. 
Nu este la fel de bun ca Socrate în 
izolarea, precizarea sau citarea ce- 
lorlalte surse, deşi manifestă un 
interes unic pentru problemele Bi- 
sericii din mijlocul armenilor, go- 
ţilor şi sarazinilor şi este mult mai 
limpede decât rivalul său atunci 
când relatează evenimentele din 
capitală (și din Biserica Apuseană). 
Când se deosebește de Socrate, este 
limpede că folosește alte materiale, 
însă este greu să cunoaștem care 
vor fi fost acestea. Stilul literar al lui 
Sozomen este mult mai viu decât 
cel al lui Socrate (probabil a fost de 
la bun început motivul pentru care 
a hotărât să scrie o istorie alter- 
nativă). Vede în Biserica ortodoxă 
așezământul lui Dumnezeu, iar în 
împărați, apărătorii sacri ai orto- 
doxiei. Este foarte interesat în a 
relua povestiri hagiografice, pe care 
le consideră o dovadă a impli- 
cării continue a lui Dumnezeu în 
clipele istoriei. 


G.F. Chesnut, The First Christian 
Histories: Eusebius, Socrates, Sozomen, 
Theodoret, and Evagrius (ed. a 2-a, Macon, 
Ga., 1986); G. Downey, „The Pers- 
pective of the Early Church Historians”, 


Dicţionar de teologie patristică 


GRBS 6 (1965), pp. 63-66; C.D. Har- 
tranft, trad., Sozomen: The Ecclesiasti- 
cal History (NPNE seria a 2-a; New 
York, 1890). 


Stoicism 


Şcoală de filosofie antică gre- 
cească inițiată de Zenon (cca 333- 
262 î.Hr.). Şi-a primit numele de 
la porticul pictat (Stoa Poikile) din 
Atena unde Zenon a predat pen- 
tru prima oară. În afara întemeie- 
torului, figurile majore ale acestei 
şcoli sunt: Chrysip, Panaetius, Posi- 
donius şi Seneca (tutorele roman 
al lui Nero). Stoicismul a evoluat 
considerabil de-a lungul întregii 
sale existenţe și a exercitat o in- 
fluenţă dinamică asupra gândito- 
rilor creştini timpurii, deoarece, în 
vremea nașterii Bisericii, el era unul 
dintre cele mai respectate sisteme 
filosofice. Concepţia stoică potrivit 
căreia lumea e plină de scânteile 
divine provenite de la Logosul ab- 
solut, principiul imanent al ordinii 
și rațiunii divine, care sălășluieşte 
în sufletele ființelor umane raţio- 
nale, este o idee pe care teologii 
creștini ai Logosului au adaptat-o 
cu entuziasm în scopurile proprii, 
procedând în chip similar şi cu 
sistemul eticii stoice. Stoicii învă- 
ţau că ordinea și asemănarea cu 
natura sunt imperative etice pri- 
mordiale. Teoria dreptului natural, 
adaptată la poruncile biblice, va 
fi inestimabilă pentru gânditorii 
patristici. Pătrunderea universală 
a Logosului ca element comun de 
legătură (principiu universal) al 

umanităţii este o idee specifică 
şcolii stoice, care în felul acesta a 
fost una dintre puținele mișcări fi- 
losofice din Antichitate ce va vorbi 
deschis despre egalitatea tuturor 
fiinţelor umane raționale și despre 
inconsistenţa distincţiilor sociale 
(nu în ultimul rând, a sclaviei). 
Prietenia era puternic accentuată, 
fiind socotită legătura de dragoste 
care susține societatea. Şi aceste 
idei îşi vor găsi un puternic asen- 
timent printre creștini. Școala stoică 
era adânc interesată de logică și 
de argumentarea silogistică. În se- 
colul al IV-lea, mulţi dintre Părinţii 
greci, nu în ultimul rând, Grigo- 
rie din Nazianz, în lucrarea Cinci 
cuvântări teologice (Cuvântări 27-31), 
vor folosi regulile logice stoice și 
aristotelice pentru a dezvolta o 
abordare sistematică a marilor în- 
vățături, precum cea despre Sfânta 
Treime sau despre hristologie. Ter- 
tulian şi Lactanţiu sunt Părinţii 
latini care vădesc în operele lor 
cea mai bogată influenţă stoică. 
Paralelele dintre valorile creştine 
și idealurile etice stoice erau atât 
de evidente, încât creştinii de mai 
târziu au fabricat o serie de scri- 
sori ce se pretindeau a fi o cores- 
pondenţă între Pavel şi contem- 
poranul său, filosoful stoic Seneca. 
Cosmologia stoică, prin descrierea 
apariţiei lumii după o mare con- 
flagraţie ciclică şi împrăștierea 
după fiecare conflagrație a scân- 
teilor divine din Logos în suflete, 
apoi cu revenirea lor în cele din 
urmă, constituie un vast sistem 
panenteist. Luat în întregime, el 

este total opus creștinismului şi 
nici un Părinte nu a adoptat ele- 
mente stoice fără să le revizuiască 
substanţial. Cu toate acestea, în acest 
sistem filosofic, ca și într-o mare 
parte din platonism, unii dintre 
gânditorii patristici (mai ales Iustin 
Martirul, Clement din Alexandria, 
Origen şi Eusebiu din Cezareea) 
au găsit o formă de propedeutică 
a mesajului evanghelic: dacă nu 
o anticipare, cel puţin un element 
prietenos în societatea elenistică, 
ce putea fi adaptat cu ușurință în 
scopul misiunii evanghelizatoare. 


].M. Rist, The Stoics (Berkeley, 
Calif., 1978); M. Spanneut, Le Stoi- 
cisme des peres de l'6glise: de Clement de 
Roma ă Clement d'Alexandrie (Paris, 
1957); R.M. Wenley, Stoicism and its 
influence (New York, 1963). 


Stâlpnici vezi Simeon Stâlpnicul 


Subordinaţionism 


Termen folosit retrospectiv pen- 
tru a-i desemna pe teologii din 
Biserica timpurie care afirmau di- 
vinitatea Fiului sau Sfântului Duh, 
dar o considerau oarecum infe- 
rioară divinității Tatălui. Este un 
concept modern și destul de vag, 
aşa încât nu spune prea mult des- 
pre învăţătura teologilor preni- 
ceeni care împărtășeau în mod 
larg, şi nereflectat o presupoziţie 
subordinaţionistă. Ideea că „sub- 
ordinaționismul” este o orientare 
cu totul incompatibilă cu recunoaș- 
terea dumnezeirii (cu alte cuvinte, 

cu ideea că Dumnezeirea exclude 
în mod absolut orice limitări) re- 
prezintă o perspectivă care a ieșit 
la iveală cu adevărat abia în timpul 
crizei ariene din secolul al IV-lea. 
Atanasie al Alexandriei şi Părin- 
ţii capadocieni au fost principalii 
responsabili care au expus impli- 
caţiile sale în termenii hristologiei 
homousiene şi ai teologiei treimice 
a celor trei ipostasuri dumneze- 
ieşti egale ce împărtășesc aceeași 
fire. După hotărârile niceo-constan- 
tinopolitane din secolul al IV-lea, 
subordinaţionismul a fost exclus 
în mod oficial din ortodoxia sino- 
dală patristică. 


A. Grillmeier, Christ în Christian 
Tradition (vol 1; Londra, 1975); W. 
Marcus, Der Subordinationismus (Mu- 
nich, Germany, 1963); ].N. Rowe, Ori- 
gen's Doctrine of Subordination: A Study 
in Origen's Christology (New York, 1987). 


Succesiune apostolică, vezi 
Apostolicitate 


Suflet 


Sufletul (în latină: anima, în 
greacă: psyche) este un concept 
fundamental pentru gândirea pa- 
tristică, unul care este fondator, 
într-un sens, pentru concepţia sa 
mistică, antropologică și soterio- 
logică, dar totodată unul care atestă 
probleme nerezolvate ale majori- 
tăţii scriitorilor. În parte, situaţia 
aceasta se explică prin aceea că 
tradiția intelectuală creştină implică 
o moștenire anterioară foarte ames- 
tecată. Concepţiile biblice și cele 

ale diferitelor şcoli filosofice gre- 
cești cu privire la suflet alcătuiau 
un corpus doctrinal foarte dispa- 
rat. Primele veacuri ale erei patris- 
tice au încercat să sintetizeze o 
mare parte din acest corpus de teo- 
rii. În Vechiul Testament, concep- 
tul de suflet își face simțită pre- 
zenţa în mai multe feluri. Textele 
utilizează adesea cuvântul nephesh 
pentru a descrie suflul de viață 
dintr-o ființă umană, adică o forță 
vitală aparte pe care Dumnezeu a 
insuflat-o ţărânei pentru a face din 
ea o creatură vie (Fc. 2, 7). Însă, 
cel mai adesea, scriitorii creştini 
utilizează termenul de „duh” (în 
greacă: pneuma) pentru a semni- 
fica forţa vitală lăuntrică dăruită 
de la Dumnezeu, acel element care 
deosebeşte o ființă omenească de 
animale. Această conotaţie nu este 
neapărat prezentă nici în mare 
parte din teologia ebraică și nici 
în majoritatea referințelor Noului 
Testament la „suflet”, care folosesc 
termenul doar în maniera biblică, 
pentru a se referi la creatura uma- 
nă. Ea a devenit însă o parte no- 
tabilă a reflecţiilor creștine ulteri- 
oare, articulate în contextul gândirii 
greceşti, care de multă vreme spe- 
cula asupra alcătuirii lăuntrice a 
conștiinței omenești. Distincția din- 
tre suflet și duh a rămas mereu 
una subţire în reflecția creştină. 
Privitor la influenţa elenismului, 
cu mult timp înainte de apariția 
creştinismului, existau trei mari 
şcoli care rivalizau clar pe tema 
sufletului omenesc. Platon învăţa că 

sufletul (psyche) omenesc a căzut 
în mod tragic în existența mate- 
rială a trupului dintr-o viață spiri- 
tuală anterioară, unde putuse să 
contemple cu limpezime neşovă- 
itoare Formele Ideale. Prins în 
trup („trupul este închisoare” era 
motto-ul platonic) sufletul suferă 
tot soiul de rele, nu în ultimul rând, 
de incapacitatea de a percepe cu 
certitudine adevărul. Misiunea lui 
fundamentală este să transceadă 
iluzia materială și să se întoarcă 
la demnitatea sa anterioară, pre- 
luând controlul prin puterea lui 
rațională (sufletul ca to logistikon). 
Pe de altă parte, aristotelismul 
susţinea cu tărie că sufletul e o 
parte fundamentală a entelehiei lă- 
untrice a naturii umane, nu O scân- 
teie străină întemniţată în materie. 
El se naște împreună cu trupul și 
este forţa vitală care face ca întreg, 
organismul să crească până la capăt. 
Așa cum o ghindă are o forță 
internă care o conduce până la 
telos-ul ei natural (stejarul), tot așa, 
sufletul uman slujește drept călăuză 
a dezvoltării omeneşti prin stadiile 
sale, de la cel de embrion până la 
acela de ființă rațională, gândi- 
toare. În schimb, stocismul sus- 
ţinea că sufletul este principiul 
vieții (comparabil cu partea „con- 
ducătoare” a sufletului din pla- 
tonism: to hegemonikon), viaţă care 
își are fiinţa în reconstituirea ele- 
mentelor cosmice după mari con- 
flagraţii ciclice. Sufletul este sălașul 
scânteii divine a Logos-ului, care 
pătrunde prin fiecare ființă vie 

dotată cu rațiune. El este astfel 
principiul raţiunii din oameni și 
sălașul divinității în forma muri- 
toare. Este material ca natură, aşa 
cum spusese Aristotel, dar nu ma- 
terial în sensul materiei primare, 
ci are o „natură arzătoare” spe- 
cială, rafinată și subtilă. Fiecare 
concepţie despre suflet aparţi- 
nând acestor şcoli va produce o 
atracţie asupra unuia sau altuia 
dintre teologii patristici. Platon 
pusese un accent deosebit pe ne- 
murirea intrinsecă a sufletului. La 
început, mulți creștini s-au opus 
acestei idei, socotită incompatibilă 
cu mesajul Evagheliei, şi a fost 
preferat conceptul de „nemurire 
condiționată” a sufletului, care 
stipula că Dumnezeu va înălța fi- 
ința umană la viață nemuritoare 
(şi nu doar sufletul, ci și trupul) 
dacă (și numai dacă) creatura va 
da ascultare legământului Său. 
Abia după secolul al III-lea, pre- 
supoziţia nemuririi sufletului va 
deveni mai general acceptată în 
lumea creştină. Figurile dominante 
ale lui Augustin și Origen au avut 
o foarte mare influenţă în această 
dezvoltare. Şi stoicismul va oferi 
Bisericii o bază atrăgătoare de 
reflecţie asupra ideii că sufletul 
este sediul lăuntric al Dumnezei- 
rii, locașul scânteii divine. Nu a 
durat prea mult să se lege această 
noțiune cu imaginea vibrantă din 
Noul Testament a sufletului ca 
templu al Sfântului Duh, locul în 
care Dumnezeu sălăşuieşte în crea- 
tură. Însuși Pavel sesizase aceas- 

tă conexiune, multe dintre reflec- 
ţiile sale despre psyche şi suflet 
fiind influențate de același amestec 
de idei filosofice din vremea lui, 
accesibile mai târziu și teologilor 
patristici. Aceştia din urmă vor fi 
totodată și moştenitorii limbaju- 
lui sintetic paulin despre suflet, 
duh şi trup (cf. I Cor. 6, 20; 7, 34; 1 
Tes. 5, 23), un limbaj care, deşi 
putea fi văzut ca o încercare oare- 
cum naivă din partea Apostolului 
Pavel de a reconcilia anumite idei 
fluide de antropologie spirituală 
din vremea lui, pentru că venea din 
partea unui apostol, a căpătat ime- 
diat autoritate în tradiția patristică 
şi a şi modelat-o până într-un anu- 
mit punct. Cât despre aristotelism, 
el a dat Bisericii puternicul senti- 
ment că sufletul este forţa dinamică 
vitală ce orientează dezvoltarea 
întregului organism, adică atât pro- 
gresul său fizic și emoțional, cât 
şi pe acela intelectual şi moral. 
Sufletul ca centru integrator al con- 
ştiinţei şi alegerii morale este o 
noțiune preluată din aristotelism 
și folosită în mare parte atât în 
etica creștină, cât și în scrierile mo- 
nastice mai târzii despre curățirea 
ascetică a inimii ca pregătire pen- 
tru contemplarea mistică a lui Dum- 
nezeu. Toată această articulare creş- 
tină a învăţăturii despre suflet re- 
prezintă o vastă sinteză filosofică și 
religioasă. Ea nu s-a petrecut poate 
conştient sau cu o coerenţă siste- 
matică rafinată, dar a evoluat to- 
tuşi în decursul a câtorva veacuri, 
când intelectuali creștini de marcă 

vor interveni în marile dispute de- 
spre originea şi natura sufletului 
ce se consumau pe scena lumii an- 
tice. Iustin Martirul este unul din- 
tre primii Părinţi cu un interes 
aparte pentru această temă. El va 
critica teoria platonică a nemuririi, 
susținând că Dumnezeu a creat 
sufletele, că ele nu preexistă din 
veşnicie şi că sufletul va fi nemuri- 
tor doar prin darul lui Dumnezeu 
și nu datorită forţei sale vitale 
(Dialogul cu Tryphon, 4-5). Înre- 
gistrând această idee, Irineu sub- 
liniază în teologie diferența majoră 
dintre sentimentul biblic de crea- 
tură și sentimentul platonic al sub- 
zistenţei în sine a sufletului (A4- 
versus Haereses 2, 19, 29, 33-34). 
Irineu a făcut pași şi în direcția 
sintetizării unor idei stoice, argu- 
mentând că sufletul este forța con- 
ducătoare (to hegemonikon) în viaţa 
omenească, dar nu aşa cum cre- 
dea Platon, căci orientarea către 
Dumnezeu este funcţia totală a în- 
tregului suflet, nu a unei singure 
părţi ori a unui aspect separat al 
acestuia (Jogistikon-ul lui Platon). 
Exegeza lui Irineu la psihologia 
tripartită a Apostolului Pavel, cu 
distincţia dintre suflet, trup și duh, 
consi-deră că duhul înseamnă aici 
(| Tes. 5, 23) Duhul dumnezeiesc 
care sălășluiește în om, nu un spirit 
omenesc-divin separat (Adv. Haer. 
5, 6,9), aşa cum sugeraseră stoicii 
(şi probabil şi o parte dintre gnos- 
ticii creştini contemporani lui). Ter- 
tulian va strânge laolaltă aproape 
toate aceste consideraţii de teolo- 

gie creştină într-un tratat compact 
intitulat Despre suflet. Pornind de 
la premise biblice, el a crezut că 
sufletul nu preexistă nicidecum, 
ci este transmis copilului prin 
sămânţa tatălui în timpul conce- 
perii, o perspectivă (traducianism) 
care mai apoi s-a confruntat cu o 
altă credinţă creștină, potrivit că- 
reia sufletul este creat în mod di- 
rect de Dumnezeu în momentul 
conceperii (creaționism) şi aşezat 
în embrionul conceput, așa încât 
Dumnezeu sfințește în chip direct 
fiecare viaţă. Această presupo- 
ziție creaționistă este cea care va 
face ca avortul să fie socotit un act 
abominabil în ochii vechii Biserici. 
Tertulian a crezut și el că stoicii 
aveau probabil dreptate când spu- 
neau că sufletul uman este o sub- 
stanță foarte rafinată și eterică, 
dar nu cu totul „duh” (adică nu 
imaterială). Opera lui Origen va 
modifica radical concepţia lui Ter- 
tulian. Origen era pe deplin con- 
ştient că sufletul este una dintre 
cele mai mari probleme filosofice 
ale epocii și a schițat diversele con- 
vingeri pe această temă atât în 
Comentariul la Cântarea Cântărilor 
1, 8, cât şi în prefața la De princi- 
piis. Origen învăţa că sufletul e cu 
totul necorporal în natura lui, că 
preexistă lumii materiale și că a 
fost trimis pe pământ prin întru- 
pare ca să-și execute pedeapsa 
pentru păcatele anterioare din lu- 
mea cerească. Ca atare, el are în- 
datorirea de a-și disciplina trupul 
şi de a se reorienta astfel către 

divin. Sufletul este sediul şi cen- 
trul creaturii ca entitate spirituală 
și sălașul Chipului lui Dumnezeu 
înăuntrul umanității. După Origen, 
ideea că sufletul este o substanță 
materială rafinată dispare mai mult 
sau mai puţin din teologia creş- 
tină (cf. Origen, Dialogul cu Hera- 
clide). Ideile sale despre preexis- 
tenţa sufletului vor fi curând res- 
pinse, însă teza lui că sufletul este 
Chipul lăuntric al lui Dumnezeu, 
nemuritor şi ascendent, a devenit 
baza reflecțiilor ulterioare, fiind 
socotită nu doar o strălucită sin- 
teză a ideilor celor mai bune școli 
grecești, ci şi o reconciliere a pro- 
blemei filosofice a sufletului cu 
orientarea generală a concepției 
biblice despre condiţia creaturii 
sub Dumnezeu. În Apus, teza lui 
Tertulian rămâne cea mai dezvol- 
tată tratare a ideii până la Augustin, 
care o va revizui în lumina anu- 
mitor dezvoltări ulterioare (De- 
spre nemurirea sufletului; Despre 
suflet şi originea lui; Despre mări- 
mea sufletului). Augustin a rămas 
mereu cuprins de îndoieli în ce pri- 
vește originea sufletului. El era 
atras de ideea preexistenţei, însă 
şi-a dat seama că nu putea subscrie, 
ca episcop, la o astfel de perspec- 
tivă. Totodată, era dezgustat de 
concepţia lui Tertulian despre ma- 
terialitatea rafinată, dar a contin- 
uat să se bazeze pe teoria tradu- 
cianismului pentru a explica trans- 
miterea păcatului originar, consi- 
derând că ea nu e incompatibilă 
cu perspectiva creaționistă (așa cum 

deja afirmase Grigorie al Nyssei 
în Despre suflet și înviere). El va 
susține de fiecare dată ideea că 
sufletul este creat în mod direct de 
Dumnezeu, dar mereu va fi ne- 
sigur dacă lucrul acesta s-a petrecut 
în momentul creaţiei, ori în acela 
al conceperii individuale. Ezitarea 
lui Augustin va face ca această 
idee să fie receptată în Apus ca un 
soi de „problemă” perenă, o temă 
de nerezolvat. Ea va atrage şi alți 
gânditori, cei mai notabili fiind 
Claudius Mamertinus, cu al său 
tratat Despre starea sufletului după 
moarte, şi Cassiodorus, cu lucrarea 
Despre suflet; însă, atât înainte, 
cât şi după Augustin, Biserica se 
îndrepta într-un consens general 
către teza creaţionismului: anume, 
către ideea că Dumnezeu creează 
în mod direct fiecare suflet şi că 
această atingere directă a „degetu- 
lui lui Dumnezeu” explică des- 
tinul divin al umanităţii, în deo- 
sebirea ei de toate celelalte forme 
de viață de pe pământ. În Răsărit, 
ideea sufletului este preluată ener- 
gic după secolul al IV-lea în scri- 
erile monastice. Pseudo-Macarie 
şi Evagrie, în special, vor influ- 
ența receptarea credinţei larg; răs- 
pândite că sufletul este locașul fun- 
damental al contemplării lui Dum- 
nezeu. Trihotomia paulină trup- 
suflet-duh i-a mânat pe scriitorii 
ascetici să privească sufletul ca o 
„stare de mijloc” între motivațiile 
trupești şi cele spirituale ale indi- 
vidului. Scriitorii ascetici de mai 
târziu, ca Dionisie Areopagitul și 

Maxim Mărturisitorul, vor lămuri 
tema relaţiei dintre suflet și duh 
prin conceptul de îndumnezeire 
treptată şi urcuş ierarhic către 
Divinitate. 


E.L. Fortin, Christianisme et cul- 
ture philosophique au V-ieme siecle: La 
querelle de l'ame humaine en Occident 
(Paris, 1959); R. Markus, Christian Faith 
and Greek Philosophy (New York, 1964), 
pp. 43-58; E.]. O'Connell, The Origin 
Of the Soul in Augustine's Later Works 
(New York 1987); R. Roukem, „Souls”, 
în J.A. McGuckin, ed., The Westmin- 
ster Handbook to Origen (Louisville, 
Ky., 2004). 

Taină 


Termenul grec mysterion derivă 
din verbul muein, „a fi tăcut”. A 
avut din Antichitate o semnificaţie 
religioasă profundă, desemnând în 
principal așa-numitele „religii de 
mistere” ale elenismului, în care 
candidaţii erau primiţi în urma unei 
inițieri secrete cu zeul sau zeița, 
una care implica o încărcătură emo- 
țională și fizică intensă. În punctul 
culminant al inițierii, iniţiatului îi 
erau „arătate” însemnele regale sa- 
cre ale divinității şi, astfel, kerygma 
sacră era transmisă mai departe. În 
multe cazuri, aceasta implica incan- 
taţii sau cuvinte secrete care asigu- 
rau trecerea sigură a inițiatului prin 
sferele cereşti, după moarte, ga- 
rantând astfel sufletului un destin 
nemuritor. Una dintre obligaţiile 
cele mai sfinte care revenea iniţia- 
tului era aceea de a „păstra tăcerea” 
în privinţa a tot ceea ce i se spu- 
nea şi arăta. Misterul era astfel o 
chestiune de profundă revelare a 
secretelor şi păstrare credincioasă 
a încrederii. Sensibilitatea religi- 
oasă mai colectivă a Scripturii evre- 
ieşti nu era interesată atât de mult 
de psihologia religioasă, însă, în 
perioada iudaismului apocaliptic 
târziu, termenul a fost preluat, de- 
semnând revelaţia tainelor „ulti- 
mului secol”. Profetul apocaliptic 
(ridicat în mod tipic la cele mai 
înalte ceruri unde putea vedea des- 
tinul veacurilor dezvăluit în fața lui) 
ştia planul concentrat al dumne- 


Pr. John Anthony McGuckin 


zeieștii „taine a veacurilor”, pla- 
nul divin tainic ţesut în istoria lu- 
mii. În perioada creștinismului pri- 
mar, această întrebuințare este cea 
care va avea impact asupra Bisericii 
prin exemplul Sfântului Apostol 
Pavel, care a recunoscut în ke- 
rigma apocaliptică a Evangheliei 
multe aspecte ce puteau fi compa- 
rate cu religiile de mistere pentru 
a câștiga un punct de sprijin mai 
larg în discursul apologetic către 
lumea greacă. Accentul pus pe evla- 
via personală, inițierea prin moar- 
tea și Învierea lui Hristos şi darul 
vieţii veşnice ar putea fi toate ex- 
primate în modul revelării miste- 
relor. Pavel, desigur, discută această 
terminologie (în loc să o adopte 
pur și simplu) fiindcă el este preo- 
cupat de „vorbirea pe faţă despre 
taină”, care ar fi fost o contradicţie 
pentru un elenist contemporan 
(Rom. 16, 25; | Cor. 2, 7; Ef. 1,9; 6, 19; 
Col. 1, 26-27 ş.u.). Pentru creştinii 
de mai târziu, taina/misterul a de- 
venit sinopsisul experierii lui Hris- 
tos sau al mântuirii iconomice ofe- 
rite de Hristos. În Mc. 4, 11, în- 
treaga kerygmă este definită rezu- 
mativ ca „taina Împărăției”, pe care 
numai cei de pe calea mântuirii o 
pot discerne, de vreme ce pentru 
toţi ceilalți este nebunie și întu- 
neric. În 1 Timotei 3, 16, reprezintă 
aproape rezumatul credal al „cre- 
dinţei”. În scrierile patristice ulte- 
rioare, ideea Apostolului Pavel de 
plan ascuns al lui Dumnezeu dez- 
văluit în modelul vieţii lui Hristos 
este preluat și dezvoltat cu entu- 
ziasm în câteva moduri înrudite. 

După Origen, Scriptura (în spe- 
cial așa cum este ea însăși un mo- 
del de umbre și dezvăluiri) este 
văzută ca o „taină «colectivă» a 
mântuirii”. Începând cu secolul 
al IV-lea, prin exemplul lui Ata- 
nasie, Chiril al Ierusalimului şi 
Ioan Hrisostom, cuvântul myste- 
rion devine un cifru pentru sacra- 
mentele creştine, în special pen- 
tru botez și euharistie. În aceste 
„Iaine”, Hristos este văzut ca fi- 
ind prezent, transformând cu pu- 
tere comunitatea Sa. Unii scriitori, 
precum Clement din Alexandria, 
Origen (parţial), Evagrie şi scriitori 
bizantini ulteriori precum Dio- 
nisie şi Maxim Mărturisitorul, au 
urmat exemplul Apostolului Pavel 
(| Cor. 14, 2), care a făcut aluzie la 
„cunoașterea tainică” a sufletului 
aflat în stare transcendentă. Acesta 
a fost începutul întrebuințării de 
către creștinism a cuvântului „mis- 
tic”, un termen care este prima 
dată aplicat teologiei de Dionisie 
Areopagitul în secolul al VI-lea. 
Din primele veacuri, a fost pre- 
vestită (însă de abia în secolul al 
IV-lea a fost supusă în mod ho- 
tărât atenţiei) ideea că sufletul Îl 
putea cunoaște pe Dumnezeu doar 
dacă se admitea că este nemuritor 
(dar încă limitat şi creat). Adevă- 
rata percepţie a divinului, dacă este 
comunicat sufletului, era o expe- 
riență care nu putea fi nici expli- 
cată, nici apreciată decât de un alt 
inițiat. Origen și mulți alţii de 
după el au comparat această per- 
cepție cu a avea o vedenie, dar şi 
cu starea de cunoaștere care a 

permis ucenicilor pe munte să-L 
vadă pe lisus transfigurat şi de a-i 
recunoaște pe nemuritorii prooroci, 
chiar dacă cunoaşterea naturală 
nu ar fi fost suficientă pentru ast- 
fel de lucruri. Scriitorii duhovniceşti 
bizantini au subliniat că această 
theoria transcendentă era o veri- 
tabilă anticipare a Împărăției şi 
un „mod de cunoaştere” care era 
mai mult spirituală, decât intelec- 
tuală. Acesta este începutul „mis- 
ticismului”, aşa cum este el înțeles 
în mod obișnuit astăzi, deşi teolo- 
gii Bisericii primare nu i-au alocat 
o categorie distinctă. Pe tot par- 
cursul erei bizantine, titlul „mis- 
tic” semnifica pur și simplu „secre- 
tar personal”. 


L. Bouyer, „Mystique: Essai sur 
histoire d'un mot”, VSP 3 suppl. 
(1949): pp. 3-23; H. Crouzel, Origene 
et la connaissance mystique (Paris, 1961); 
H.A.A. Kennedy, St. Paul and the Mys- 
tery Religions (Londra, 1913); V. Lossky, 
The Mystical Theology of the Eastern 
Church (Londra, 1957). 


Taţian 


Unul dintre apologeții seco- 
lului al II-lea, Taţian a fost un retor 
din Siria orientală care s-a conver- 
tit la credinţa creştină și şi-a devo- 
tat restul carierei pentru a-i con- 
strui o apărare solidă, socotind-o 
filosofia supremă, care dezvăluie 
toate căile spre adevăr. Cuvânta- 
rea către greci compusă de Taţian 
prezintă o condamnare puternică 
a moravurilor contemporane și a 
incapacității filosofiei grecești de a 

ajunge la un trai autentic. El este 
critic mai ales cu privire la presu- 
punerea Romei că are monopolul 
asupra culturii și la faptul că so- 
cotea barbare toate forţele exterio- 
are (inclusiv pe cele creştine). Ca 
urmare a retoricii sale ascuţite pe 
această temă, Taţian este socotit 
adesea una dintre vocile teologice 
timpurii care îi tăgăduiesc culturii 
omenești orice valoare teologică 
(deşi este o perspectivă exagerată 
asupra operei lui). Taţian repre- 
zintă totodată un exemplu al ver- 
siunii radical ascetice a creştinis- 
mului siriac timpuriu. A susținut 
idei care descurajau căsătoria prin- 
tre credincioși și impuneau vege- 
tarianismul. Din punctul de vedere 
al concepţiilor encratite pe care le 
expune, probabil că nu era prea 
„ieşit din comun”, dat fiind con- 
textul creştinismului siriac tim- 
puriu, deşi Părinţii Bisericii de 
mai târziu îl vor privi cu suspiciune, 
sugerând că fusese influențat de 
idei gnostice (Eusebiu, Istoria bise- 
ricească 4, 29; Sfântul Epifanie, Pa- 
narion 1, 3). Taţian a produs o armo- 
nizare sinoptică a celor patru Evan- 
ghelii, numită Diatessaron, care a 
fost în mare vogă în bisericile si- 
riace timp de două veacuri. A că- 
lătorit mult, întâlnindu-l pe Iustin 
Martirul la Roma şi petrecându-şi 
ultimii ani din viaţă în Mesopo- 
tamia, unde a condus o şcoală 
teologică. 


G.F. Hawthorne, „Iatian and his 
Discourse to the Greeks”, HTR 57 
(1964), pp. 161-188. 

Tămâie 


Tămâia este făcută dintr-un 
balsam rășinos parfumat luat de 
la arbori și plante, amestecat cu mi- 
rodenii și pulbere de piatră. Puse 
pe cărbuni aprinşi, granulele de ră- 
şină moale se topesc lent şi emană 
un fum parfumat. Arderea tămâiei 
pentru înmiresmarea caselor boga- 
ţilor era o practică obișnuită în 
Antichitate și, din cele mai vechi 
timpuri, tămâia era arsă în temple 
ca jertfă pentru zei. Ritualul de la 
templul iudaic întrebuința tămâia; 
la început, era folosită în cortul 
mărturiei (leş. 30, 34-38) şi apoi în 
templul din Ierusalim, unde preoții 
erau instruiți să amestece tămâie 
pură cu jertfe de cereale (cf. Lev. 
2, 2) pentru a produce o „mireas- 
mă plăcută Domnului”. În rela- 
tarea din leşire, este oferită rețeta 
detaliată pentru prepararea tămâ- 
iei, iar despre rezultat se spune: 
„aceasta va fi pentru voi sfinţenie 
mare”. Poporului îi este interzisă 
arderea acestui amestec în pro- 
priile corturi. În ritualul ultimului 
templu, de Ziua Ispăşirii, marele 
preot intra în Sfânta Sfintelor cu 
tămâie abundentă înainte să stro- 
pească cu sânge peste acoperă- 
mântul ispășirii. Jertfa de tămâie 
aici pare să fi evoluat în semni- 
ficația sa simbolică, ajungând să 
semnifice norul care învăluie pre- 
zența divină (Shekinah); astfel, tă- 
mâia este o evocare a prezenţei 
Celui Sfânt în sanctuarul interior 
(aşa cum odinioară a locuit în 
stâlpul de nor în deşert) și vălul 

protector care acoperă ochii muri- 
tori ai marelui preot de la vederea 
arătării uimitoare şi înfricoşătoare 
a Domnului (leș. 33, 20). Primii 
creştini erau la început nehotărâți 
în privinţa întrebuințării în ritual 
a tămâiei. Pe de-o parte, obiceiul 
păgân răspândit de a aduce daruri 
de tămâie zeilor era o practică de 
care doreau să se distanţeze (vezi 
Tertulian, Apologeticus 30; Augus- 
tin, Enarrationes în Psalmos 49, 14). 
În timpul persecuțiilor, era o ma- 
nevră obișnuită a autorităților de 
a-i identifica pe creştini, punând 
un grup de suspecți să arunce 
granule de tămâie — în cinstea zei- 
lor Romei — în vasele cu cărbuni 
aprinși din clădirile administra- 
ţiei imperiale, sau aflate la intra- 
rea în temple. lar Biserica vedea 
în jertfirea de tămâie chintesenţa 
idolatriei — ca un act de cinstire a 
demonilor. Însă ei păstrau în amin- 
tire totodată importanţa tămâiei 
în slujbele închinate Dumnezeului 
adevărat din cadrul cultului biblic 
de la templu. La fel şi versetul 
instructiv din cartea Psalmilor 
(140, 2): „Să se îndrepteze rugă- 
ciunea mea ca tămâia înaintea ta”, 
care, în cele din urmă, va deveni 
parte a rugăciunii de seară din 
creștinismul timpuriu. Slujba ve- 
cerniei, săvârșită la apusul soarelui, 
se folosea de simbolurile luminii 
candelelor de seară şi arderii tă- 
mâiei pentru a simboliza rugă- 
ciunea Bisericii care se aduce în 
prezenţa lui Dumnezeu. Rugăciu- 
nea preoțească pentru binecuvân- 
tarea tămâiei înainte de a fi arsă 

pe altar, așa cum este folosită în 
liturghia euharistică răsăriteană, 
dezvăluie întregul scop simbolic: 
„Tămâie îţi aducem Ţie, Hristoase, 
Dumnezeul nostru, întru miros 
de bună-mireasmă duhovnicească, 
pe care primind-o în jertfelnicul 
Tău cel mai presus de ceruri, tri- 
mite-ne nouă harul Preasfântului 
Tău Duh”. Nu se cunoaște în mod 
precis perioada în care folosirea 
tămâiei în cultul creștin a devenit 
o practică generalizată. Probabil, 
aceasta s-a înfăptuit în secolul al 
IV-lea, când slujbele de rugăciune 
au început să fie reglementate struc- 
tural. Însă, în cartea Apocalipsei 
8, 3-5, arderea de tămâie simbo- 
lizează deja rugăciunile sfinților 
şi este posibil să reflecte între- 
buinţarea sa în viața Bisericii în 
perioada apostolică imediată. Bi- 
serica siriacă o considera atât de 
importantă încât Euharistia nu 
putea fi săvârşită fără ea, o atitu- 
dine care, în curând, a devenit do- 
minantă în întreaga Biserică Răsă- 
riteană. Tămâia era de asemenea 
folosită în ritualurile funerare creş- 
tine încă de pe vremea lui Tertu- 
lian (Apologeticus 42). Constantin a 
oferit un dar constând din mai 
multe cădelniţe pentru a fi folosite 
în Bazilica Sfântul loan Lateran 
din Roma, iar Egeria menţionează 
de asemenea obiceiul Bisericii Anas- 
tasis din Ierusalim de a folosi ar- 
deri de tămâie în cult. În ambele 
cazuri ar putea la fel de bine fi 
vorba și de înmiresmarea unei bise- 
rici încăpătoare care adăpostea mul- 
țimi de vizitatori urât-mirositori. 

În ritualul de la curtea bizantină, 
tămâierea demnitarilor şi a mul- 
ţimilor de vizitatori era o parte 
esenţială a etichetei sociale (ma- 
gistraţii aveau dreptul de a merge 
pe stradă cu o cădelniță cu tămâie 
arzând înaintea lor), iar Biserica a 
adoptat și această procedură. loan 
Hrisostom şi Dionisie Areopagi- 
tul menţionează amândoi tămâia 
ca parte a ritualului de zi cu zi al 
Bisericii din vremea lor. În prac- 
tica Bisericii din secolul al V-lea, 
practica tămâierii altarului și a 
darurilor euharistice era conside- 
rată, în sens scripturistic, o „jertfă” 
adusă strict slavei lui Dumnezeu, 
o formă de închinare unică și cu- 
venită Divinităţii. În conflictul său 
cu împăratul Constanțiu, Atana- 
sie a descris amestecul acestuia 
în viaţa Bisericii ca fiind la fel de 
extrem de neîntemeiat precum ac- 
tul unui mirean de a oferi tămâie 
lui Dumnezeu și, prin urmare, el 
considera tămâierea ca fiind una 
dintre slujirile și semnele distinc- 
tive ale preoţiei. Însă tămâia era 
de asemenea „oferită” comunităţii 
ca semn de respect în ritualul creş- 
tin răsăritean: pentru a arăta statu- 
tul lor de egalitate ca fraţi și surori 
ai Domnului și, de asemenea, va- 
loarea lor religioasă ca „icoane vii 
ale lui Dumnezeu”. Această tă- 
mâiere a poporului urma de obicei 
ulterior tămâ:ierii altarului lui Dum- 
nezeu și era destul de diferită de 
ea. După criza iconoclastă, tămâ- 
ierea poporului a fost separată de 
tămâierea altarului prin juxtapu- 
nerea intermediară a tămâierii icoa- 

nelor în biserică. Astăzi, tămâia se 
foloseşte în întregul ritual liturgic al 
creștinismului răsăritean și multe 
forme ale ritualului romano-ca- 
tolic, deşi în Antichitate, obiceiul 
latin era de a tămâia doar la cele 
mai solemne ocazii. În zilele noas- 
tre, mulți creștini răsăriteni aduc 
tămâie lui Dumnezeu ca parte a 
rugăciunii lor de seară, înaintea 
icoanelor de acasă, mirenii folosind 
o mică cățuie de mână de vreme 
ce uzul cădelniţei este rezervat nu- 
mai clerului. 


G.C.F. Atchley, A History of the Use 
of Incense in Divine Worship (Alcuin 
Club Collections 19; Londra, 1909); 
M. Righetti, Manuale di storia liturgica 
(vol. 1; Milano, 1964), pp. 390-394. 


Teodor al Mopsuestiei (350-428) 


Teodor a fost principalul uce- 
nic al lui Diodor al Tarsului şi a 
fost, împreună cu acesta, unul din- 
tre principalii interpreţi biblici 
sirieni ai „şcolii de la Antiohia”. 
Diodor şi Teodor vor fi implicaţi 
postum în criza referitoare la hris- 
tologie, ulterioară Sinodului de 
la Efes 1 (431), când ucenicii mai 
tineri ai lui Teodor, Nestorie şi 
Teodoret, s-au opus lui Chiril al 
Alexandriei. Condamnarea lui Teo- 
dor la Sinodul de la Constanti- 
nopol II, din 553, a dus la pierderea 
majorităţii scrierilor sale biblice. 
Exegeza care mai supraviețuiește 
de la Teodor vădeşte un stil ce ac- 
centuează lectura morală și literală 
a Bibliei, printr-o hermeneutică 

istorico-gramaticală atentă. Scri- 
sul său are o forță comparabilă cu 
cea a lui loan Hrisostom. Teodor a 
fost (probabil) prieten cu acesta 
(dacă el este destinatarul Îndemn 
către Teodor cel căzut) şi se hotă- 
râseră împreună să urmeze o viaţă 
ascetică retrasă după completarea 
studiilor de retorică cu Libanius. 
Schimbarea deciziei lui Teodor în 
favoarea unei încercări de carieră 
politică l-a îndemnat pe loan Hri- 
sostom să-i scrie pentru a-l re- 
chema la slujirea Bisericii. În 383, 
Teodor a fost hirotonit preot, iar, 
în 392, a fost numit episcop al Mop- 
suestiei, în Cilicia (siriană). Pe 
parcursul vieţii sale (și ulterior, în 
Biserica siriacă), Teodor a fost pri- 
vit cu mare respect, fiind numit 
„tălmăcitorul”, iar autoritatea lui 
teologică a rămas neegalată în 
rândul scriitorilor sirieni. După 
Sinodul de la Efes din 431, Chiril 
al Alexandriei i-a atacat puternic 
reputaţia, socotindu-l precursor 
al „nestorianismului”, iar faptul 
acesta a dus la intrarea sa într-un 
con de umbră în lumea vorbi- 
toare de greacă. Nici măcar as- 
tăzi nu există o ediție completă a 
lucrărilor lui Teodor în engleză. 
Cea mai mare parte a lucrărilor 
nondoctrinare şi nonexegetice s-a 
pierdut, cu excepţia a trei tratate 
ascetice: Despre preoție, Către mo- 
nahi şi Despre purtarea desăvârşită. 
Opera teologică a lui Teodor era 
în tradiția proniceeană, iar prin- 
cipalul său tratat antiarian era o 
Apărare a lui Vasile împotriva lui Eu- 
nomie (în care îl urma pe Grigorie 

al Nyssei). Supravieţuiește, în mare 
parte într-o versiune siriacă și lu- 
crarea Împotriva macedonienilor. Ea 
provine dintr-o dispută publică 
ţinută la Anazarbus, în 392. O im- 
portantă lucrare antiapolinaristă 
numită De Assumente et Assumpto 
este socotită complet pierdută. Ti- 
tlul ei sugerează o aplicare vigu- 
roasă a hristologiei titlurilor din 
Noul Testament, ceea ce a dus mai 
târziu la condamnarea lui Teo- 
dor (deoarece a fost privită ca un 
sinonim pentru hristologia lui Dio- 
dor cu „două subiecte”, deși in- 
tenţia ei era aceea de a fi o refor- 
mulare mai atentă a formulelor 
învățătorului său). Teodor a de- 
venit conștient de criza pelagiană și 
a compus tratatul Împotriva celor 
care apără păcatul originar. A con- 
chis că învățătura augustiniană 
este aici ostilă tradiţiei creştine şi 
l-a salutat pe episcopul Iulian de 
Eclanum, despre care credea că a 
fost condamnat pe nedrept de 
papalitate. Principala lucrare de 
teologie a lui Teodor a fost cea 
Despre Întrupare, în cincisprezece 
cărți. Era o expunere sistematică 
a hristologiei, cu atacuri la adresa 
neoarienilor şi apolinariştilor. 
A fost redescoperită în siriacă, în 
1905, și pierdută din nou în timpul 
războiului dintre 1914-1918. Se 
presupune că a fost distrusă şi, 
fiindcă nu a fost publicată, este 
una dintre cele mai mari tragedii 
literare din secolul XX. O altă lu- 
crare hristologică (care ajunge la 
aceeași temă, din perspectivă litur- 
gică şi catehetică) au constituit-o 

Omiliile catehetice. Ele au fost redes- 
coperite în versiune siriacă, în 1932, 
şi curând după aceea au fost pu- 
blicate. Teodor era cunoscut pen- 
tru atacul său viguros împotriva 
„exceselor” alegorismului alexan- 
drin. Prefera ceea ce socotea a fi 
lectura „directă” a sensului isto- 
rico-moral al textului. Cea mai 
mare parte a lucrărilor exegetice 
s-a pierdut. Catalogul lor cuprin- 
dea la origine comentarii la Face- 
rea şi la celelalte cărți ale Penta- 
teuhului, la Psalmi, la marii și mi- 
cii Profeți, la lov, Ecclesiast, o epis- 
tolă despre Cântarea Cântărilor, 
precum și comentarii la Matei, 
Luca, loan, Faptele Apostolilor și 
la Epistolele pauline mari și mici. 
Tot ce supravieţuieşte din acest cor- 
pus de lucrări sunt fragmentele 
greceşti din Comentariul la Facerea, 
cap. 1-3, Comentariul la micii profeți 
(în textul grec original), Comenta- 
riul la Evanghelia după loan (într-o 
versiune siriacă); Comentariul la 
epistolele mici ale Apostolului Pavel 
(într-o versiune latină), fragmente 
din Comentariul la epistolele mari ale 
Apostolului Pavel şi o reconstruire 
modernă făcută de Devreesse, din 
diverse izvoare, a Comentariului 
la Psalmi (doar la primii optzeci 
de psalmi). Teodor avea obiceiul 
de a-şi prefața comentariile sale 
detaliate la textul biblic cu un cu- 
vânt, în care preciza caracterul ge- 
neral al cărţii (ethosul ei) şi dis- 
cuta autorul şi contextul în care a 
fost scrisă. Procedeul acesta este 
foarte asemănător canoanelor (aris- 
totelice) ale comentariului literar, 

ce fuseseră stabilite la Marea Bi- 
bliotecă din Alexandria. Comenta- 
riul la Psalmi arată că Teodor ob- 
servase deja că multe dintre epi- 
soadele narate în psalmi (cum ar 
fi invazia lerusalimului) erau ul- 
terioare perioadei lui David; totuși, 
susținea el, erau compuse de Da- 
vid, fiindcă e cunoscut prin tra- 
diție ca autor al Psalmilor, astfel 
că David a acţionat proleptic, în 
termenii vizionari ai profetului, 
atunci când a vorbit despre acele 
episoade. Nu există aproape nici 
o aplicare explicit doctrinară a 
exegezelor lui Teodor. Cea mai 
mare parte a lucrărilor lui au de- 
venit, prin urmare, O parafrază 
extinsă a povestirii biblice. Teo- 
dor dorea mai ales să elimine obi- 
ceiul (origenist) de a raporta reci- 
proc texte din cărți diferite ale 
Scripturii şi lupta împotriva ori- 
cărui simbolism numeric, tăgădu- 
indu-i orice fel de asocieri mis- 
tice. El păstrează simţul alexan- 
drin pentru tipologie (vezi alego- 
rie), aşezând-o la baza unor pasaje 
biblice, dar reduce masiv scopul 
şi întinderea tipurilor, prin com- 
paraţie cu alexandrinii. Principa- 
lele lui tipuri legitime sunt lona 
ca prevestire simbolică a morții şi 
învierii lui lisus, exodul ca tip al 
Paștelui lui Hristos și şarpele de 
bronz ca simbol al pătimirii. Pe 
scurt, el urmează fie un precedent 
neotestamentar, fie o tradiţie litur- 
gică stabilită. În timp ce Atanasie 
consideră că întreaga carte a Psal- 
milor are referinţă hristologică, Teo- 
dor afirmă că doar patru psalmi 

pot fi interpretaţi astfel (Ps 2; 8; 
44/45 şi 109/110). Despre nume- 
roase texte din Vechiul Testament, 
care până în acea vreme fuseseră in- 
terpretate de obicei în sens hristo- 
centric sau ecleziologic (cum ar fi 
Maleahi 4, 2. [= 3, 20 în LXX] — Soa- 
rele Dreptăţii), Teodor spune că pot 
fi explicate ca făcând referinţă la 
evenimente care s-au petrecut în 
timpul profeților înșiși. Este singu- 
rul comentator patristic care tăgă- 
duiește că mirele și mireasa din 
Cântarea Cântărilor sunt o referință 
la Hristos şi Biserică. Încearcă să 
dea o regulă sistematică, una care 
să explice când trebuie urmată şi 
când trebuie evitată tipologia. Pen- 
tru a fi folositor ca tip, susține el, 
un episod al Vechiului Testament 
trebuie: a) să aibă corelaţii evidente 
cu antitipul său neotestamentar; 
b) să fie inferior ca înţeles și greu- 
tate contextuală episodului neo- 
testamentar pe care îl prevesteşte 
şi c) să aibă un bun impact moral, 
care să poată fi aplicat considera- 
bil în predică. Restricţia foarte dură 
a lui Teodor în folosirea Vechiu- 
lui Testament pentru legături ti- 
pologice demonstrează preferința 
lui generală pentru citirea Bibliei 
ebraice ca un sistem închis, care 
susține o iconomie religioasă pre- 
creştină, superioară elenismului, dar 
menită să cedeze locul Noului Le- 
gământ. Acesta din urmă este vestit 
de învățătura de curând revelată 
despre Sfânta Treime. Întruparea 
lui Hristos revelează o nouă icono- 
mie între Dumnezeu şi umanitate 
(rezumată în învăţătura şi credința 

în Sfânta Treime, întru Care va fi 
botezat un nou popor), iar sensul 
acesteia e purtat de un nou text 
sacru, care luminează sensul celui 
vechi și nu este el luminat de acela. 
Teodor își plasează întreaga lui 
exegeză în contextul mai larg al unei 
învățături despre cele două Vea- 
curi. Întruparea lui Hristos inau- 
gurează secolul ce va să vie. Noul 
Testament este, astfel, icoana acelui 
secol și priveşte către viitor, nicio- 
dată spre trecut. Pentru Teodor, 
tipologia e un curent teologic ce 
pare că vrea să lege Noul Testament 
de cel Vechi, iar în acesta din urmă 
el nu vede decât un șir de cărţi care 
privesc spre trecut. De vreme ce 
sunt înrădăcinate în istorie, aceste 
cărți trebuie lămurite istoric. Dar, 
pentru că Noul Testament priveşte 
în altă parte, către viitorul esha- 
tologic care este încărcat proleptic, 
el nu poate fi explicat istoric, căci 
explică el însuși istoria, ci poate fi 
interpretat doar în lumina eshato- 
logiei. Obiceiul său de a citi textul 
literal și secvențial face din Co- 
mentariul la loan al lui Teodor una 
dintre cele mai puţin inspirate in- 
terpretări ale Evangheliei din li- 
teratura patristică. Unii văd în sen- 
timentul său polarizat că există o 
mare diferență între cele două Tes- 
tamente un ajutor în înțelegerea 
gândirii pauline. Anterior, exegeza 
paulină încercase să armonizeze 
toate aspectele gândirii Aposto- 
lului Pavel cu Vechiul Testament, 
din pricina unei răspândite anxie- 
tăți anti-marcionite. loan Hrisos- 
tom şi Teodor sunt probabil cei mai 

buni comentatori antici ai Aposto- 
lului Pavel. Comentatorii moderni, 
neînțelegând tot timpul miza dis- 
tincţiei dintre hermeneutica isto- 
rică şi cea transistorică, au văzut 
adesea (în mod greșit) în Teodor 
un precursor al interpretării isto- 
rico-critice moderne a Bibliei. 


R. Devreesse, ed., Le Commentaire 
de Theodore de Mopsueste sur les Psau- 
mes (Roma, 1933); A. Minaga, ed., The 
Commentary of Theodore of Mopsuestia on 
the Nicene Creed (vol. 2; Cambridge, 
1932); R.A. Norris, Manhood and Christ 
(Oxford, 1963); H.B. Swete, ed., Theo- 
dori episcopi Mopsuesteni în epistulas B. 
Pauli commentarii (vol.1-2; Cambridge, 
1880-1882); H.N. von Sprenger, ed., 
Theodori episcopi Mopsuesteni Commen- 
tarius în XII Prophetas (Gottingen, 
Germania, 1977); D.Z. Zaharopoulos, 
Theodore of Mopsuestia on the Bible 
(New York, 1989). 


Teodoret al Cirului (cca 393-460) 


Teodoret a fost un episcop și 
teolog sirian puternic implicat în 
controversa hristologică dintre Chi- 
ril al Alexandriei şi Nestorie (Sino- 
dul de la Efes 1 [431]. El a reprezen- 
tat (mult mai mult decât Nesto- 
rie) o formă echilibrată a tradiţiei 
teologice siriace şi a fost convins 
de patriarhul loan al Antiohiei să 
facă o expunere rațională a moti- 
velor pentru care sirienii conside- 
rau ofensatoare hristologia „unei 
singure firi” a lui Chiril. Teodoret 
l-a atacat pe Chiril pentru prefe- 
rinţa acestuia de a folosi cuvân- 
tul hypostasis pentru a desemna 

principiul unei singure subiecti- 
vități în Hristos, crezând că ducea 
la o perspectivă excesiv de mate- 
rialistă sau esenţialistă asupra a 
ceva ce este în chip fundamental o 
taină spirituală a unirii. În ultimele 
sale scrieri hristologice, bunăoară 
în Cerșetorul (Eranistes), Teodoret 
şi-a schimbat opinia tacit şi a adop- 
tat terminologia centrată pe ipos- 
tas stabilită de Chiril ca standard 
internaţional. A crezut întotdeauna 
că poziţia lui Chiril este lacunară, 
iar Eranistes, scris în 447, la trei ani 
după moartea lui Chiril, plănuia 
să îi atace reputaţia. Lucrul acesta 
l-a adus în conflict cu Dioscor al 
Alexandriei, care a orchestrat în- 
chiderea legală a lui Teodoret (ca 
producător de tulburare) în pro- 
pria-i dioceză siriacă şi i-a asigu- 
rat condamnarea la Sinodul de la 
Efes II (449). A fost reabilitat (deși 
cu mare controversă şi doar după 
ce a fost constrâns să-l anatemizeze 
pe prietenul său, Nestorie) la Si- 
nodul de la Calcedon (451); însă 
numele lui Teodoret a rămas sim- 
bolic împotrivirea doctrinei despre 
rezistența „cele două firi” față de 
doctrina hristologică a lui Chiril, 
iar oponenții i-au asigurat anate- 
mizarea ca „nestorian” la Sinodul 
de la Constantinopol II (553) (vezi 
Controversa celor Trei Capitole). 
Teodoret s-a născut la Antiohia și 
a fost educat de monahi, devenind 
episcop ascetic în mica cetate si- 
riacă a Cirului, în 423. La Cir, el 
întreprins multe lucrări de con- 
strucții publice (au rămas încă în 
zonă poduri construite de el) şi a 

fost activ ca scriitor. Lucrarea lui 
Teodoret, Vieţile monahilor din Siria, 
este un izvor important pentru vie- 
ţile asceţilor sirieni de seamă din 
vremea lui. A mai compus şi o Isto- 
rie bisericească, lucrare ce acoperă 
anii 323-428, cu referire specială 
la patriarhatul Siriei. 


B. Jackson, trad., The Ecclesias- 
tical History, Dialogues, and Letters of 
Theodoret (NPNE seria a 2-a; New 
York, 1892); J.A. McGuckin, St. Cyril 
of Alexandria and the Christological 
Controversy (Leiden, Olanda, 1994); 
R.M. Price, trad., Monks of Syria (Ka- 
lamazoo, Mich., 1986); R.V. Seller, Two 
Ancient Christologies (Londra, 1954). 


Teodosie cel Mare (346-395) 


Teodosie Ia fost un general spa- 
niol căruia împăratul Graţian i-a 
acordat conducerea supremă (379) 
în provinciile răsăritene, după moar- 
tea dezastruoasă a împăratului Va- 
lens, din 378, când acesta încerca 
să împiedice influxul masiv al tri- 
burilor gotice în Imperiul Roman. 
Prin campanii militare și printr-un 
tratat politic, Teodosie i-a pacificat 
pe vizigoți şi i-a primit în armata 
romană (o politică ce va avea mai 
târziu serioase urmări dezintegra- 
toare în Apus). La moartea lui Gra- 
ţian, în 383, Teodosie a devenit ul- 
timul Augustus al imperiului ne- 
divizat. A recunoscut revolta lui 
Maximus, în 384, dar, în cele urmă, 
a venit spre Apus ca să-l înfrângă 
şi să-l ajute pe împăratul mai tânăr, 
Valentinian al II-lea. În 390, a tri- 

mis o expediţie punitivă împo- 
triva Tesalonicului, ai cărui cetățeni 
îl uciseseră pe guvernatorul militar, 
şi mulți locuitori au fost omorâţi. 
Cu această ocazie, Ambrozie al Mi- 
lanului a insistat ca Teodosie să 
se pocăiască înainte de a fi primit 
la împărtăşanie — o acțiune cano- 
nică amplificată ulterior la rangul 
de simbol al superiorității morale 
a episcopilor față de împărați. În- 
torcându-se în capitala Constan- 
tinopol, în 391, Teodosie va între- 
prinde o a doua campanie în Apus, 
în 394, pentru a suprima o revoltă 
păgână iniţiată de uzurpatorul Eu- 
genius. Moare la Milano la înce- 
putul următorului an. A fost pome- 
nit de creștini ca primul dintr-un șir 
de puternici împărați „ortodocși” 
(rădăcinile sale apusene făceau din 
crezul niceean credința ancestrală a 
familiei lui Teodosie) care au venit 
în lumea răsăriteană și au impus o 
schimbare profundă a politicii, în 
urma unui alt lung șir de condu- 
cători arieni. Această turnură poli- 
tică se observă îndeosebi în cazul 
carierei lui Grigorie din Nazianz, 
căruia Teodosie i-a confirmat epis- 
copia Constantinopolului după ce 
l-a izgonit pe Demofil, ocupantul 
arian al scaunului. Teodosie a con- 
vocat Sinodul de la Constantino- 
pol (381) pentru a rezolva contro- 
versele hristologice şi trinitare 
şi, ulterior, a pedepsit tot mai se- 
ver mărturisirea arianismului. A 
fost primul împărat creştin care a 
pedepsit „păgânismul” fățiș, o com- 
bativitate care provenea din faptul 


496 


că fusese botezat neobișnuit de tim- 
puriu în cursul domniei, deoarece 
renunțase să mai spere că va trăi 
după ce contractase o boală în 
timpul campaniei împotriva Tesa- 
lonicului, pe drumul către capi- 
tala răsăriteană. A dat instrucțiuni, 
în canoanele Sinodului de la Con- 
stantinopol, să îi fie acordată capi- 
talei răsăritene egalitate cu Roma 
în chestiunile bisericești, fapt care 
reflecta realităţile politice, dar care 
va rămâne multă vreme o sursă de 
fricţiune între Bisericile din Apus 
şi cele din Răsărit. Cu încurajarea 
mai multor ierarhi (cum ar fi Am- 
brozie al Milanului), Teodosie a 
interzis prin lege sacrificiul ani- 
mal și a legalizat sechestrarea de 
către Biserică a multor temple pă- 
gâne. A fost urmat de fiul său, Ar- 
cadie (395-408). Teodosie al II-lea 
(408-450), nepotul său, a continuat 
politica dinastiei de susţinere vi- 
guroasă a ortodoxiei. 


N.Q. King, The Emperor Theodosius 
and the Establishment of Christianity 
(Londra, 1961); C.E.V. Nixon, Pacatus: 
Panegyric to the Emperor Theodosius 
(Liverpool, Marea Britanie, 1987); S. 
Williams şi G. Friell, Theodosius: The 
Empire at Bay (News Haven, Conn. 1995). 


Teodot Bancherul 
vezi monarhianism 


Teodot Tăbăcarul (sau Pielarul) 
vezi monarhianism 


Teodot Gnosticul 
vezi gnosticism, Valentin 

Teofil al Antiohiei 


Teofil a fost episcop al Antio- 
hiei la sfârşitul secolului al II-lea, 
fiind totodată și unul dintre apo- 
logeți. Din lucrările lui, supravie- 
ţuiește o apologie intitulată Către 
Autolic (vezi Eusebiu, Istoria Biseri- 
cească 4, 24; leronim, Despre băr- 
baţii iluştri 25; Epistole 121, 6, 15). 
În această lucrare, Teofil încearcă să 
demonstreze superioritatea religiei 
lui Hristos şi a concepțiilor aces- 
teia despre moralitate și originea 
lumii față de miturile olimpiene, 
care, susținea el, dau numai exem- 
ple de imoralitate și idolatrie. Car- 
tea lui Teofil conține prima expu- 
nere creştină a Facerii ca teologie 
a creaţiei. A dezvoltat, mai mult 
decât orice gânditor creştin dina- 
intea lui, teologia Logosului şi a 
fost în felul acesta un precursor al 
dominaţiei școlii Logosului din se- 
colul următor (vezi Clement din 
Alexandria, Ipolit, Origen). Pri- 
vitor la doctrina creaţiei, Teofil vor- 
beşte despre un moment când Lo- 
gosul lui Dumnezeu se afla ima- 
nent înăuntrul Său, în mod nedife- 
renţiat (Logos endiathetos), dar apoi 
el consideră că Logosul pășește în 
afară (Logos prophorikos), în scopul 
creării lumii, prin intermediul sfin- 
tei Înţelepciuni. În felul acesta, el 
este un exponent timpuriu al teo- 
logiei trinitare, în care vede un mod 
de a concepe iconomia mântuirii 
lumii de către Dumnezeu. În ope- 
rele lui Teofil, îşi face debutul 

teologic termenul de Sfânta Tre- 
ime (Iris). 


R.M. Grant, Theophilus of Antioch: 
Ad Autolycum (Oxford, 1970); R. Ro- 
gers, Theophilus of Antioch: The Life 
and Thought of a Second-Century Bishop 
(Lanham, Md., 2000). 


Teologia Logosului 


Teologia Logosului este un ter- 
men modern folosit pentru a de- 
semna dezvoltarea unei școli de 
gândire hristologică timpurie, care 
se afla în opoziţie cu monarhia- 
nismul. A fost amplificat de apo- 
logeţii târzii, în special de Teofil, 
Atenagora, lustin şi Tertulian, şi a 
ajuns la o dezvoltare mai deplină 
în secolul al III-lea cu Ipolit, Cle- 
ment din Alexandria şi Origen. 
După Origen, schema teologiei Lo- 
gosului a intrat atât de profund 
în circuitul general al concepţiilor 
teologice creştine, încât a format 
substratul întregii gândiri hristo- 
logice și trinitare. Își are punctul de 
plecare în cele (câteva) referințe din 
prologul celei de-a patra Evan- 
ghelii la Logosul lui Dumnezeu, 
Care era „la început... la Dumne- 
zeu” (In 1,1) şi Care „S-a făcut trup 
şi S-a sălăşluit între noi” (In 1, 14). 
Conexiunea ideii de Logos (ra- 
ţiune, structură internă, șablon cre- 
ator sau cuvânt rostit) cu tradiția 
biblică a Cuvântului lui Dumne- 
zeu (cf. Is. 55, 11), aşa cum apare 
în întreaga literatură sapienţială) 
dar în special acel cuvânt [- logos], 
folosit pentru orânduirea cosmo- 

sului cu înțelepciune și har, a fost, 
pentru scriitorii patristici timpurii, 
un termen foarte la îndemână pen- 
tru a desemna reconcilierea dintre 
tradiţiile filosofice greceşti despre 
cosmogonie și concepţia biblică 
despre Dumnezeu ca creator per- 
sonal. Stoicii aplicaseră deja ter- 
menul „logos” pentru a denumi 
principiile ordinii divine în cadrul 
ciclurilor generării cosmice. Apli- 
când conceptul de Logos pentru a 
denumi lucrarea înțeleaptă a lui 
Dumnezeu în creaţie, prin Cuvân- 
tul Său, şi în sfârşit (în vremurile 
din urmă), prin acel Cuvânt ca ma- 
nifestare în viaţa și învățăturile lui 
lisus, apologeţii au depus eforturi 
mari pentru a comunica mesajul 
creștin culturii contemporane. A fost 
prima încercare serioasă a teo- 
logilor creştini de a universaliza 
Evanghelia pentru greci şi de a 
explica cum viaţa, învățăturile și 
moartea unui învățător uman, Li- 
sus, putea fi un punct culminant 
atât pentru istorie, cât și pentru des- 
tinul universului. Conceptul Lo- 
gosului a fost unul strălucit prin 
registrul său potenţial, acoperind 
aspecte de interes fundamental pen- 
tru stoicism şi platonism (demiur- 
gul creator din Timaios va fi cu- 
rând absorbit în gama semniifi- 
caţiei creştine a Logosului); şi, pe 
măsură ce s-a dezvoltat, a devenit 
tot mai clar faptul că el era mai 
mult decât o simplă elenizare a 
adevărului Evangheliei (așa cum 
[Adolf von] Harnack se plângea 
mai demult) fiindcă forța motrice 
a programului de reconciliere a 

limbilor a fost dintotdeauna inspi- 
raţia sa biblică. În procesul de adap- 
tare a conceptului biblic al cuvân- 
tului, creştinii au sintetizat concep- 
tele de Cuvânt (Logos) divin şi În- 
ţelepciune (Sophia) divină (cf. Ps. 
33, 6-9; Prov. 8, 22; 9, 1-2). Înainte 
de secolul al III-lea, este posibil ca 
în comunitatea credincioşilor din 
Biserică (spre deosebire de lucra- 
rea apologeţilor care au elaborat 
un mesaj pentru a fi comunicat pe 
un front mai larg), să fi existat şi 
creștini care nu erau ataşaţi de sis- 
temul teologic al Logosului. Ade- 
sea, era întrebuințat un şablon de 
limbaj mai simplu, mai puţin coe- 
rent și fundamentat scripturistic. 
Erau întrebuințate expresii din Bi- 
blie ca substrat ale formelor mai 
timpurii de rugăciune către Dum- 
nezeu și predomina imaginea su- 
premă a lui Dumnezeu Tatăl cel 
Unic și singur alături de Fiul Său as- 
cultător. În jurul secolului al III-lea, 
progresele sofisticate ale hristolo- 
giei, fundamentate pe literatura 
sapienţială și terminologia Logo- 
sului (deja prefigurată în imnurile 
hristologice ale textelor pauline târ- 
zii din Coloseni şi Efeseni), au făcut 
ca o astfel de simplitate timpurie 
să pară arhaică. Tradiționaliștii care 
se opuseseră teologiei Logosului 
erau tot mai mult presaţi să explice 
cum Fiul lui Dumnezeu era „fiu” 
în perioada de dinaintea nașterii 
Sale, când întruparea nu ar fi putut 
avea loc. Genialitatea sistemului Lo- 
gosului, care a făcut posibilă rela- 
ţionarea vieții veșnice (imanente) a 
lui Dumnezeu cu îconomia mântuirii 

şi utilitatea sa în domeniul apolo- 
getic, i-au oferit un avantaj dublu. 
Pe la sfârşitul secolului al III-lea, mo- 
narhianismul a făcut tot mai mult 
loc unui sens mai profund al rea- 
lității ipostatice (existentă personal) 
a Logosului şi, în curând, şi Du- 
hului Sfânt. Implicaţiile dezvoltării 
teologiei Logosului din secolul al 
III-lea (înrădăcinată substanţial în 
conceptul rolului Cuvântului în 
creația şi răscumpărarea cosmosu- 
lui) a culminat în secolul al IV-lea, 
când criza ariană a pus la îndo- 
ială premizele sale fundamentale. 
leşind victorioasă din acel creuzet 
de dezbateri teologice, teologia Lo- 
gosului a continuat să fie tot mai 
mult rafinată sub forma hristologiei 
sinodale a secolului al IV-lea și 
şi-a atins apogeul în dogma for- 
mală despre Treimea celor trei ipos- 
tasuri într-o singură Dumnezeire, 
când ultimele vestigii ale ipote- 
zelor inerente „subordinaţioniste” 
ale sistemului au fost, în cele din 
urmă, eradicate. 


A. Heron, „Logos, Image, Son: Some 
Models and paradigms in Early Chris- 
tology”, în R. McKinney, ed., Creation, 
Christ, and Culture (Edinburgh, 1976), 
pp. 43-62; W. Kelber, Die Logoslehre 
von Heraklit bis Origenes (Stuttgart, 
Germany, 1976); D.C. Trakatellis, The 
Pre-Existence of Christ in Justin Martyr 
(Missoula, Mont., 1976); H.A. Wolfson, 
The Philosophy of the Church Fathers 
(Cambridge, 1964). 


Teoria celor două săbii 
vezi Ghelasie 

Tertulian (cca 160-225) 


Quintus Septimius Florens Ter- 
tulianus a fost un mare apologet 
creștin din Africa de Nord, care a 
avut un impact formativ asupra 
stabilirii vocabularului tehnic al 
creştinismului latin. A fost o minte 
juridică strălucitoare și bătăioasă 
pusă în slujba Bisericii în era per- 
secuţiilor şi, în ciuda trecerii sale 
(aparente) la montanism, reputația 
lui de minte fondatoare a teologiei 
ortodoxe latine i-a fost menţinută 
de urmașii săi, bunăoară de Ci- 
prian, Lactanţiu şi Augustin. Tertu- 
lian a fost fiul unui centurion care 
slujea în Africa romană, iar în ti- 
nereţe a urmat o carieră juridică la 
Roma. La mijlocul vieţii, s-a con- 
vertit la creștinism, probabil în Car- 
tagina (Ieronim spune că a deve- 
nit preot), iar cunoaşterea atât a 
limbi latine, cât și a celei greceşti i-a 
permis să studieze tradiția creş- 
tină internaţională. Stilul său apo- 
logetic este întunecat, bazat pe ca- 
ricatură și ridiculizare (un ele- 
ment comun în argumentele de 
tribunal din acea vreme). În ge- 
neral, nu este recomandată dedu- 
cerea concepțiilor reale ale opo- 
nenţilor din felul în care Tertulian 
dă cu ei de pământ, însă, atunci 
când nu se angajează în denun- 
ţarea explicită a inamicilor din 
afara sau dinăuntrul Bisericii, el 
se arată a fi un teolog capabil de 
reflecţie. A avut darul vorbelor de 
duh şi multe dintre ele încă au un 
ecou în minţile creştinilor. Aver- 
tizând autorităţile că politica lor 

de persecuție este zadarnică, va 
spune că: „sângele martirilor e să- 
mânţa (Bisericii)”. Vorbind despre 
taina revelării lui Dumnezeu în 
Hristos Cel crucificat şi înviat, Ter- 
tulian a argumentat: „Cred, pentru 
că este absurd”. I-a respins dis- 
preţuitor pe filosofii contempo- 
rani, pe care-i socotea ridicoli, în 
favoarea mișcării creștine, cu re- 
plica: „Ce are a face Atena cu leru- 
salimul?”, iar în tratatul Despre 
mărturia sufletului, acolo unde sus- 
ţinea că viaţa naturală este un mar- 
tor instinctiv al prezenţei divine, a 
făcut curajoasa afirmaţie că: „su- 
fletul este în mod natural creștin”. 
Stilul său dramatic, rigorismul său 
cultural (care iarăși nu este atipic 
pentru atitudinea generală a Bise- 
ricii africane) și frecventul său mi- 
soginism sunt socotite un obstacol 
de către cititorii de azi. Tertulian 
a îmbogăţit literatura teologică la- 
tină prin buna cunoaștere a obice- 
iurilor și controverselor ecleziastice 
din Răsărit, nu în ultimul rând, 
prin ridicarea teologiei Logosu- 
lui la un rang înalt în învăţătura 
sa. Începând din jurul anului 205, 
scrierile lui Tertulian vădesc un 
respect crescând pentru ideile mon- 
taniste, însă forma de montanism 
care circula pe atunci în Africa de 
Nord era mult mai moderată decât 
mișcarea originară din Asia Mică 
şi nu există nici o indicație limpede 
că Tertulian s-a rupt vreodată de 
comunitatea ortodoxă. Între lucră- 
rile sale majore, este inclus şi Apo- 
logeticul (scrisă în jurul lui 197), 
în care face un apel pătimaș la 

toleranţă juridică pentru creşti- 
nism. Într-o serie de lucrări morale 
adresate creștinilor (Despre spec- 
tacole, Despre coroană, Despre ido- 
latrie, Despre pocăință), Tertulian 
îi avertizează apăsat pe aceştia îm- 
potriva primejdiilor asimilării stan- 
dardelor corupte ale societății con- 
temporane și adoptării profesiei 
de soldat (în mare parte, din cauza 
cerinței de a adora daimonul im- 
perial, dar și cu convingerea că o 
astfel de viață este contrară pașni- 
cei Evanghelii). A scris şi o lucrare 
în care susține (pornind de la prin- 
cipiul legal al prescripţiei ca „ex- 
cludere preliminară”) că ereziile 
nu pot fi considerate deloc parte a 
lumii creștine (De praescriptione 
haereticorum). L-a urmat pe Irineu 
în stabilirea succesiunii apostolice 
ca probă de facto a creştinismului 
ortodox. Efectul a fost consolidarea 
importanţei ortodoxiei universale 
în definirea Bisericii. A compus un 
alt şir de lucrări, care atacau ideile 
gnosticilor şi pe Marcion (Împo- 
triva lui Marcion, Împotriva lui Her- 
mogene, Despre învierea trupului, 
Despre trupul lui Hristos), făcând 
o temă centrală din ideea că în- 
truparea lui Hristos s-a petrecut 
în materie autentică, ceea ce res- 
taurează lumea materială și făgă- 
duiește credincioșilor o înviere au- 
tentică. A mai scris o critică amplă 
contra monarhienilor (Împotriva 
lui Praxeas), adresată unui oare- 
care Praxeas (un „băgăreț”), pro- 
babil nume fictiv; este posibil să 
fie o cale ironică de a-l ridiculiza 
pe papa Calist al Romei, contem- 

poranul său, pe care Ipolit (teolog; 
al Logosului pe care Tertulian îl 
respectă) îl acuzase de monarhia- 
nism. În opera sa, Tertulian pune 
bazele a ceea ce va deveni doc- 
trina latină a Sfintei Treimi. El 
arată că modalismul nu este scrip- 
turistic și întreprinde o explicaţie 
a felului în care Cuvântul și Du- 
hul purced ca Persoane distincte 
de la Tatăl, având aceeași fire. Con- 
cepția sa despre hristologie înţe- 
lege firile în sensul unor posesii 
juridice, idee ce a pus gândirea 
latină pe o traiectorie de lungă du- 
rată: Hristos posedă două firi, dar 
este numai o Persoană. Tratatul 
lui Tertulian Despre botez aruncă 
o lumină interesantă asupra prac- 
ticii liturgice de la începutul se- 
colului al III-lea (nu agreează bo- 
tezul copiilor, care devenise mai 
obișnuit). Lucrarea Despre suflet 
introduce conceptul traducianis- 
mului, ideea că sufletul este trans- 
mis, împreună cu toate celelalte 
însușiri ale vieţii, de la părinte la 
copil. A fost poarta care a dus la 
conceptul de transmitere a „păca- 
tului originar”, văzut ca o pată mo- 
rală. El va fi dezvoltat de Augus- 
tin în disputa cu Pelagius şi va 
arunca o anumită umbră de pesi- 
mism asupra gândirii latine ulte- 
rioare. În ultimii ani din viaţă, Ter- 
tulian și-a reînnoit interesul pen- 
tru eshatologie; un rigorism în creș- 
tere va marca lucrările „perioadei 
montaniste” (Despre monogamie, 
Exhortaţie la feciorie, Despre post, 
Despre smerenie). Acest din urmă 
tratat a fost scris în jurul anului 200; 

este plin de mânie la adresa in- 
tenţiei episcopului din Cartagina 
(la fel ca și aceea a papei Calist) 
de a le îngădui iertarea pentru pă- 
cate sexuale grele creştinilor căzuți 
(vezi pocăință). 


T.D. Barnes, Tertulian: A Histori- 
cal and Literary Study (Oxford, 1971); 
P. Holmes și S. Thelwell, trad., Works 
of Tertulian (ANF 3-4; Edinburgh, 
1885); ]. Morgan, The Importance of 
Tertulian in the Developement of Chris- 
tian Dogma (Londra, 1928); E. Osborn, 
Tertulian: First Theologian of the West 
(Cambridge, 1977); R. Roberts, The 
Theology of Tertulian (Londra, 1924). 


Theotokos 


Termen grecesc care înseamnă 
„Născătoare de Dumnezeu”. De 
obicei, este tradus ca Maica lui 
Dumnezeu (în latină: Mater Dei; în 
greacă: Meter Theou), deşi în fapt 
acest titlu mai vechi a fost înlă- 
turat (cel puţin în creştinismul vor- 
bitor de limbă greacă) de imensa 
popularitate a titlului Theotokos 
după secolul al V-lea. A început 
prin a fi, în creştinismul egiptean, 
un titlu pentru Fecioara Maria, 
conceput probabil pentru a com- 
pensa folosirea aceluiași termen 
spre a o desemna pe Isis („mama 
zeului” Horus). A devenit inter- 
naţional prin intermediul opere- 
lor lui Origen şi ale altor autori, 
astfel încât, la începutul secolului 
al V-lea, intră în uzul creștin obiş- 
nuit. Când Nestorie a dobândit 
scaunul său episcopal de la Con- 
stantinopol, în 428, a descoperit 

că aici era un termen popular fo- 
losit cu evlavie și a început să-l 
interzică, argumentând că este un 
cuvânt păgân care nu este echitabil 
pentru ilustrarea complexităţilor 
învățăturii creştine a Întrupării. 
Maria nu este „Maica lui Dumne- 
zeu”, susținea el, deoarece Dum- 
nezeu nu are origine; ci mai de- 
grabă este mama lui lisus sau even- 
tual Maica lui Hristos (Christotokos). 
Când veştile despre acest lucru au 
ajuns la urechea lui Chiril al Ale- 
xandriei, el a văzut aici un atac 
asupra propriei tradiții ecleziale: 
nu doar devoțiunea marianică, ci 
și întreaga tradiţie a hristologiei 
alexandrino-egiptene, care obiş- 
nuia să juxtapună puternice para- 
doxuri (cum ar fi: „Dumnezeu în 
scutece” sau „Pătimirile lui Dum- 
nezeu”) pentru a exprima dina- 
mica Mântuirii săvârşită prin în- 
truparea divină. Chiril a folosit 
acest prilej pentru a apăra titlul de 
Theotokos, pe care îl considera ga- 
ranția supremă a credinţei în dum- 
nezeirea lui lisus. La afirmaţia lui 
Nestorie că Theotokos nu repre- 
zintă un termen teologic „întru 
totul exact”, el a replicat că: „Dacă 
Maria nu este Maica lui Dumnezeu 
(Theotokos), în sensul exact (akri- 
bos), atunci Cel Născut din ea nu 
este Dumnezeu, în sensul exact”. 
În felul acesta, lupta a fost declan- 
şată, iar rezultatul va fi Sinodul 
de la Efes I (431), unde titlul de 
Theotokos va fi aprobat ca o ex- 
presie „ecumenică” a credinţei în 
dumnezeirea lui lisus și ca ter- 
men al unei cinstiri aparte care 

trebuie arătată Maicii Domnului. 
Ecumenicitatea termenului a fost 
reafirmată la Sinodul de la Cal- 
cedon (451). 


G.A. Maloney, „Mary and the 
Church as Seen by the Early Fa- 
thers”, Diakonia 9 (1974), pp. 6-19; J.A. 
McGuckin, „The Paradox of the Vir- 
gin-Theotokos: Evangelism and Im- 
perial Politics in the 5" Century By- 
zantine World”, Maria: A Journal of 
Marian Theology 3 (autumn 2001), pp. 
5-23; idem, St. Cyril of Alexandria and 
the Christological Controversy (Leiden, 
Olanda, 1994). 


Timotei Aelurus (m. în 477) 


Timotei Aelurus a fost patriar- 
hul monofizit al Alexandriei din 
457 până în 460, când a fost în- 
locuit de calcedonianul Timotei 
Salofaciolus („tichie-largă” sau „ti- 
chie-albă”), și apoi, din nou, între 
475 şi 477. E însuși era cunoscut 
ca Timotei „Pisica”, sau „Nevăs- 
tuica” (Aelurus), fie din pricina sta- 
turii lui scunde (după cum spun 
prietenii), fie din cauza tendinţe- 
lor alunecoase în politică (versiunea 
dușmanilor). A făcut parte din an- 
turajul lui Dioscor la Sinodul de 
la Efes II (449), fiind un impor- 
tant conducător al rezistenţei față 
de Sinodul de la Calcedon (451), 
în Egipt, și a prefigurat tradiţia lui 
Sever din Antiohia, preferând o 
întoarcere la teologia lui Chiril al 
Alexandriei ca normă hristologică 
a Bisericii. Timotei Tichie-largă a 
dobândit tronul patriarhal din nou 
la moartea lui Aelurus, ceea ce 

dovedeşte cât de mult divizase și 
destabilizase Sinodul de la Calce- 
don Biserica din Egipt în această 
perioadă. 


R.Y. Ebied și L.R. Wickham, „A 
Collection of Unpublished Letters of 
Timothy Aelurus”, JTS (n.s.) 21 (1970), 
pp. 321-69; idem, „Timothy Aelurus: 
Against the Definition of the Council 
of Chacedon”, în C. Laga, ed., After Chal- 
cedon (Louvain, Belgia, 1985), 115-66. 


Tipologie (lectură tipologică) vezi 
Alegorie 


Tomosul lui Leon vezi Hristologie, 
Sinodul de la Calcedon [451], 
Leon cel Mare 


Tradiţie 


Atât termenul latin (traditio), 
cât şi corespondentul său grecesc 
(paradosis) au dobândit, odată cu 
Noul Testament, o semnificaţie teh- 
nică (conform semnificativei pre- 
zenţe a cuvântului paradosis la 1 Cor. 
11, 23), ce se referă la tradiţie ca 
miez al experienţei evanghelice co- 
municate de lisus apostolilor și, 
prin intermediul acestora, lumii 
creştine. În secolul al II-lea, tradi- 
ţia a fost ridicată de Irineu la rang, de 
proteguitor suprem împotriva 
„inovaţiilor” gnostice, într-o peri- 
oadă când definiţia creștinismului 
era pusă public în discuţie de ne- 
numărate curente. În Adversus hae- 
resis, lrineu a popularizat mode- 
lul tradiţiei ca forță păstrătoare 
(nu neapărat conservatoare) care 

păzeşte transmiterea mesajului iz- 
băvirii potrivit unei ordini (taxis5) 
ce coboară de la lisus, prin apos- 
toli, la vechii învăţători episcopali 
din rândul cărora făcea parte și el, 
care mențineau succesiunea apos- 
tolică a kerygmei. Tradiţia, după 
Irineu este în primul rând forța 
vitală a evanghelismului autentic şi 
abia în al doilea rând un meca- 
nism conservator prin care Biserica 
filtrează, din generaţie în genera- 
ţie, ceea ce este resimţit ca dău- 
nător identităţii sale sau neautentic 
(adică ceea ce s-ar putea numi 
„tradiţia” ei integrală). lisus Însuși 
fusese mai puţin răbdător cu aceia 
care nu puteau face diferența între 
„obiceiurile oamenilor” și poruncile 
perene ale Cuvântului lui Dum- 
nezeu. Mânia Lui era îndreptată 
împotriva acelora care se împo- 
triveau dinamicii Duhului mântui- 
tor, opunându-i cu bună-știință 
„datinile” lor lipsite de viaţă (Mc. 
7, 13). În timpul disputei Sale cu fa- 
riseii, privitoare la sensul tradiţiei, 
lisus nu opunea un sens dezvol- 
tațional al teologiei unei semnifi- 
caţii „statice” sau „tradiționaliste”; 
ci, mai degrabă, opunea conceptul 
tradiţiei vii unei atitudini tradi- 
ţionaliste folosite cu oportunism 
pentru a separa comunitatea celor 
aleși de poruncile perene ale lui 
Dumnezeu date poporului său. În 
perioada apostolică, Pavel a operat 
cu o semnificație dublă a tradiției. 
Uneori, el este conştient de faptul 
că trebuie să transmită cu multă 
grijă celorlalți ceea ce „am pri- 
mit” (1 Cor. 11, 2, 23; 15, 1-4), mai 

ales atunci când este vorba de tra- 
diţii referitoare la Domnul sau la 
liturghie. Alteori, vorbind despre 
propovăduirea eficace a mesajului 
mântuirii, el este încă şi mai con- 
ştient de faptul că Domnul înviat 
l-a împuternicit „să fructifice mo- 
mentul” (kairos) şi că îşi transmite 
el însuși cu autoritate propria con- 
tribuţie la tradiţie, o autoritate nu 
alta decât cea a lui Hristos, pe Care 
îl slujește ca apostol. Primul con- 
cept despre tradiție este înţeles 
de Apostolul Pavel ca un adevăr 
neschimbător. Pe al doilea îl vede 
legat iconomic de kerygma mân- 
tuitoare, supus schimbării de-a lun- 
sul timpului și în slujba unei pro- 
povăduiri eficiente a evangheliei 
în diverse situaţii (1 Cor. 7, 10-12, 
25, 40). În perioada conflictului 
cu ceilalți misionari apostolici ai 
Bisericii de la lerusalim, care se opu- 
neau curajosului său apostolat la 
neamuri, Pavel va fi gata să se fo- 
losească de acest aspect misionar 
al tradiției nu doar ca de o unealtă 
flexibilă („Tuturor toate m-am fă- 
cut”, | Cor. 9, 22), ci şi într-un sens 
fixat și canonic. El își avertizează 
ucenicii în mai multe rânduri să 
se țină strâns de tradiţiile pe care 
le-a dat lor și să se îndepărteze de 
cei care nu le respectă (1 Tes. 2, 15; 
3, 6). Generaţia de după Pavel, mai 
puţin încrezătoare decât învățătorul 
ei, a avut și o atitudine mai preca- 
ută, vorbind despre o „comoară” 
a tradiţiei care trebuie păstrată 
de Biserică fără a se adăuga sau 
scoate nimic din ea (| Tim. 6, 20). 
Acest sentiment de adaptabilitate 

a kerygmei va fi limitat în această 
perioadă de la întretăierea pri- 
mului cu cel de-al II-lea secol de 
senzația apropierii iminente a sfâr- 
şitului veacurilor. Mai târziu, în 
aceeaşi generaţie, în scrierile lui 
Clement Romanul, asistăm la prima 
încercare de a face din tradiţie si- 
nonimul a ceea ce reprezintă și 
ocrotesc preoţii şi episcopii Bise- 
ricii. Această primă încercare din 
partea conducătorilor Bisericii de 
a alinia la tradiţie „propovăduirea 
cu putere” reprezintă întâia ela- 
borare formală a conceptului pa- 
tristic de tradiţie (mai precis, a 
învățăturii despre moștenirea epis- 
copală a harului autorităţii). Ea 
s-a dovedit insuficient de flexibilă 
pentru a face faţă diferitelor pro- 
vocări la adresa unităţii Bisericii, 
pe care le-a cunoscut cel de-al II-lea 
secol. În generația următoare, ates- 
tată atât de Tertulian, cât şi de 
Irineu, care erau foarte exersați 
în distingerea tradiţiei autentice de 
impostura eretică, s-a recurs în 
mai mare măsură la simțul spontan 
al comunităţii pentru adevărurile 
fundamentale. Pentru Irineu, pro- 
blema tradiției adevărate putea fi 
rezolvată prin apelul la memoria 
principalelor centre apostolice, a 
celor mai vechi şi mai de vază Bi- 
serici. El a dezvoltat această con- 
cepție sugerând că Bisericile apos- 
tolice posedau într-un chip aparte 
„harul adevărului” (Adversus hae- 
reses 4, 26, 2). Acesta se manifesta 
mai ales în felul în care ele inter- 
pretau Scripturile: cumpătat și prin 
consens universal. În acest context, 

el a conceput faimoasa imagine a 
„cheii” interpretative (/ypothesis) 
pe care o posedă Biserica şi nu o au 
ceilalți. Ea s-a dezvoltat ulterior 
în conceptul patristic mai deplin de 
mens ecclesiae, „cugetul Bisericii”, 
ceva ce Atanasie va numi mai târ- 
ziu dianoia Bisericii, în sensul de 
intenţie (skopos) adevărată atât a 
Scripturii, cât şi a tradiţiei, cu alte 
cuvinte, înțelegerea generală dă- 
ruită celor credincioși prin lumi- 
narea Duhului, apoi radical răstăl- 
măcită de dizidenţii eretici. Pen- 
tru Irineu, ereticii erau cei care nu 
dețineau „cheia” Scripturilor. Ei 
rearanjau piesele unui mozaic (aici, 
el folosește imaginea mozaicului 
unui rege), reconstruindu-l din nou 
din părţile sale originare; numai că 
acum acesta ajungea să înfățișeze 
un cap de câine, despre care ei însă 
susțineau fără minte că era au- 
tentic deoarece părțile mozaicului 
erau autentice (Adversus haereses 
1, 8, 1). lrineu a adăugat elemente 
noi vocabularului fundamental 
al teologiei tradiţiei atunci când a 
dezvoltat ideea potrivit căreia cheia 
interpretării biblice este „canonul 
adevărului” (Adversus haereses 3, 
2, 1), ceea ce, în versiunea latină a 
operelor lui, a dat naştere în Apus 
(prin contribuţia decisivă a lui Ter- 
tulian) principiului regulii de cre- 
dinţă: Regula Fidei sau Regula Veri- 
tatis. Această Regula, spune Irineu, 
reprezintă cea mai puternică res- 
pingere a variațiilor gnostice, de- 
oarece ea se păstrează în toate Bi- 
sericile şi merge înapoi până la 
apostoli. Succesiunea apostolică 

este, așadar, nu o chestiune de suc- 
cesiune individuală a episcopilor, 
ci de succesiune a învăţăturii apos- 
tolice din timpul apostolilor până 
în prezent. În secolul al III-lea, 
Origen adoptă în mare măsură sen- 
timentul tradiţiei vii al lui Irineu, 
dar duce mai departe și accentul 
pe care-l punea acesta pe necesi- 
tatea unor păstrători ai tradiţiei 
plini de Duh. Totuși, pentru Ori- 
gen, ei nu sunt neapărat episcopii, 
ci mai degrabă acei creștini cură- 
țiți şi luminaţi de Dumnezeu, în 
aşa fel încât să poată sluji public și 
la vedere, ca învățători cu autori- 
tate. Cu toate acestea, pe la mij- 
locul secolului al IV-lea, princi- 
piul episcopal și cel al teologului 
inspirat s-au dovedit a fi niște 
soluţii fragile de interpretare a 
intenţiei scripturilor într-o peri- 
oadă de criză. Atunci când a iz- 
bucnit controversa ariană în Bise- 
rică, aceasta a reacționat instinctiv 
prin apelul la căile mai vechi de 
rezolvare a problemelor folosite la 
sfârşitul secolului al II-lea, cu alte 
cuvinte, prin convocarea unor si- 
noade regionale, unde conducă- 
torii Bisericii abordau problemele 
și ofereau soluţii decisive consen- 
sului sinodal. Principiul sinodu- 
lui „internaţional” (ecumenic) a 
avut un început promițător, însă 
curând, schimbările politice ne- 
încetate operate de Constantin şi 
dezbinarea episcopilor vor înșela 
aspiraţiile către un acord general. 
Secolul al IV-lea asistă la compro- 
miterea iremediabilă a nădejdii 
în principiul ecumenic al guver- 

nării sinodale, deoarece fiecare si- 
nod anula și anatemiza pe un al- 
tul. De-a lungul acestei perioade 
împărații creștini își asumă tot 
mai mult sarcina de a „păzi” orto- 
doxia creștină, fie de partea bine- 
lui, fie a răului. Adesea, ei s-au 
folosit de episcopi de marcă pen- 
tru a arăta calea, sau au aprobat ei 
înşişi sinoade, le-au convocat ori 
le-au impus; însă de fiecare dată 
s-a evidenţiat rolul lor de „împă- 
rat cu harul lui Dumnezeu” şi de 
„apărător al credinţei” ca o nouă 
forță distinctă în slujba păstrării și 
definirii „tradiţiei”. Mulţi teologi 
nu au recunoscut îndeajuns — pro- 
babil fiindcă nu voiau — că împă- 
rații bizantini erau foarte serioşi 
în privinţa rolului de păzitori şi 
protectori ai credinței și au expri- 
mat o concepţie predominant juri- 
dică în ceea ce priveşte harul cre- 
dinţei autentice. Totuşi, acești teo- 
logi au jucat un rol deosebit în 
Biserică din secolul al IV-lea, până 
în al XV-lea, iar în România și 
Rusia, chiar şi pe mai departe. În 
această perioadă, împărații creştini 
au fost într-o mare măsură moște- 
nitorii istorici sau cel puţin părtași 
la moștenirea principiului sinodal 
de definire a tradiţiei creștine. Pro- 
blema identificării urmelor tradi- 
ţiei s-a ridicat din nou cu acuitate 
la sfârșitul perioadei ariene în ches- 
tiunea firii dumnezeieşti a Sfântului 
Duh. Teologi importanţi ca Atana- 
sie, Vasile al Cezareei şi Grigorie 
din Nazianz s-au exprimat con- 
ştient asupra felului în care tradi- 
ţia putea face afirmaţii noi despre 

probleme fundamentale, ale cre- 
dinţei, ce nu fuseseră până atunci 
atestate explicit. Cuvântarea 31 a lui 
Grigorie din Nazianz descrie pro- 
priul rol în proclamarea deofiin- 
țimii Sfântului Duh (în ciuda ab- 
senţei oricărui precedent) în ter- 
menii unui trimis al lui Dumnezeu, 
care vorbeşte în vremuri de „zgu- 
duire” a rânduielii lumii. În mod 
asemănător, Vasile (mereu mai pre- 
caut) apelează la o serie de „tradiţii 
nescrise” din viaţa liturgică a Bi- 
sericii (Despre Sfântul Duh 27) pen- 
tru a justifica principiul că viața 
lăuntrică reală a Bisericii (miezul 
tradiţiei sale) este ceva mult mai 
larg, decât tradiţiile ei canonice sau 
scrise. Acest fapt a stabilizat oare- 
cum învățătura generală a vechii 
Biserici despre tradiție, dacă nu i- 
nem cont de cele două mișcări an- 
terioare, răsăriteană și apuseană. 
În secolul al V-lea, criza hristolo- 
gică a venit atât de rapid și s-a 
manifestat cu atâta furie și subtili- 
tate, încât multe dintre problemele 
referitoare la „adevărata tradiţie”, 
care-l preocupaseră pe Irineu, se 
ivesc din nou în această perioadă. 
Răspunsul acestui secol (așa cum 
apare el în actele Sinodului de la 
Efes [431] și până la Sinodul de la 
Niceea II din 787) va fi realizarea 
de dosare cu mărturii patristice. 
Se naşte acum însăși noțiunea de 
teologie patristică. Părinţii Bise- 
ricii sunt priviți ca posesorii unei 
autorități superioare, iar când opi- 
niile lor sunt adunate într-un flo- 
rilegium, ei alcătuiesc împreună o 
puternică mărturie în favoarea tra- 

diţiei autentice. Ulterior, cea mai 
mare parte a teologiei latine și gre- 
cești se va elabora pe baza alcă- 
tuirii de florilegia. În Apus, lupta 
îndelungată a lui Augustin cu do- 
natiștii l-a condus pe acesta la 
elaborarea principiului universa- 
lităţii (solidaritatea universală în 
opoziţie cu regionalismul provin- 
cial) drept călăuză către tradiția au- 
tentică. Universalitatea era, aşadar, 
alături de vechime (adică statut 
apostolic sau scriptural), și ea un 
factor necesar. Această concepție 
despre adevăr ca fiind manifestat 
prin întindere geografică era în- 
deaproape înrudită cu principiul co- 
muniunii cu scaunul roman din 
Bisericile apusene. Ea va conduce 
inevitabil la faimoasa formulă a 
lui Vincențiu de Lerin [/ Lerins] 
care, comentându-l pe Augustin, 
va susține că „tradiţia orală” tre- 
buie întotdeauna să fie subordo- 
nată scripturii (Vincențiu de Lerin, 
Commonitorium 2, 1-2) deoarece re- 
prezintă numai exegeza acesteia. 
Tot Vincențiu va defini tradiţia creş- 
tină autentică drept ceea ce este 
primit „pretutindeni, întotdeauna 
și de către toți”. Această idee va da 
naștere, în gândirea latină ulteri- 
oară, învățăturii despre deosebirea 
clară dintre Scriptură şi tradiţie (ca 
două surse ale kery9mei creştine). 
Bisericile răsăritene nu au urmat 
niciodată această cale, ele văzând 
întotdeauna în Scriptură doar una 
(dar nu și unica) dintre manifes- 
tările tradiţiei mesajului evanghe- 
lic. Viaţa lăuntrică a Bisericii este 
o altă manifestare şi la fel sunt 

celelalte principii ale discernămân- 
tului tradiţiei elaborate de-a lungul 
veacurilor: anume, cel scriptural, 
apostolic, episcopal, sinodal, con- 
ciliar, pnevmatic, imperial şi juri- 
dic. Prin urmare, învățătura creştină 
despre tradiție reprezintă o idee 
veche şi complexă, iar sensul ei 
este în fond investigarea rădăcini- 
lor lăuntrice ale conştiinţei creștine 
în istorie. 


L. Bouyer, „The Fathers of the 
Church on Tradition and Scripture”, 
Eastern Churches Quaterly (entire vol- 
ume dedicated to Scripture and tra- 
dition) 7 (1947); D. van den Eynde, 
Les normes de l'enseignement chretien 
dans la litterature patristique des trois 
premiers siecles (Gemblouz și Paris, 
1933); G. Florovsky, Bible, Church and 
Tradition: An Eastern Orthodox View 
(vol. 1 of Collected Works; Belmont, 
Mass., 1971); R.P.C. Hanson, Origen's 
Doctrine of Tradition (Londra, 1954); 
idem, Tradition in the Early Church (Lon- 
dra, 1962); E.F. van Leer, Tradition 
and Scripture în the Early Church (Assen, 
Olanda, 1954); J.A. McGuckin, „Escha- 
ton and Kerygma: The Future of the 
Past in the Present Kairos: The Con- 
cept of Living Tradition in Orthodox 
Theology”, SVTQ 42, 3-4 (winter 1998), 
pp. 225-271; B. Reynders, „Paradosis: 
Le Progres de idee de tradition jusqu'a 
S. Irenee”, Recherches de theologie an- 
cienne et medievale, 5, 1933, pp. 155-191. 


Tradiţia apostolică 


Tradiția apostolică este una din- 
tre cele mai importante cărți tim- 
purii de organizare bisericească. A 
fost iniţial cunoscută sub numele 
de Rânduiala bisericească egipteană; 

în prezent, este unanim recunoscut 
faptul că ea aparţine lui Ipolit Ro- 
manul, un important teolog de la 
începutul secolului al III-lea. A 
fost reconstruită din fragmentele 
care se găseau în alte cărți de rân- 
duială bisericească. Cartea include 
ceremonii pentru botez, hirotonie 
şi euharistie, precum şi îndrumări 
referitoare la rugăciunile de dimi- 
neaţă, înmormântare, postire și 
aprinderea lumânărilor din timpul 
meselor frățești (agape). Lucrarea 
are numeroase pasaje duplicate, 
fapt care a fost considerat drept 
semn că [Tradiţia apostolică] este 
o compilaţie din două tratate an- 
terioare foarte asemănătoare; mai 
târziu, un scrib a combinat cele 
două tratate și a duplicat doar acele 
pasaje care aveau variante. Ipolit 
a rupt comuniunea cu papa Romei 
(probabil în timpul păstoririi lui 
Calist, la începutul secolului al 
III-lea) și a condus o comunitate 
izolată. Tradiția apostolică a fost, 
probabil, încercarea lui de a arăta 
cum metodele lui Calist (precum 
împăcarea cu păcătoşii publici) nu 
erau tradiționale, spre deosebire 
de cele ale comunităţii sale. Faptul 
că citează „Marea rugăciune euha- 
ristică” (anaphora), ca şi alte infor- 
maţii liturgice, nu poate fi consi- 
derat în mod necesar un ghid sigur 
în practica bisericească tradițională 
romană din acea perioadă. S-a su- 
gerat, de exemplu, că este foarte 
posibil ca această anaphora să fie 
o compoziție proprie, ilustrând 
(într-o perioadă când rugăciunea 
era încă născută spontan) modul 

în care rugăciunea euharistică „ar 
trebui făcută” de un episcop li- 
turghisitor (vezi episcopat). Cartea 
a fost intens folosită în reformele 
liturgice ale Bisericii Romano-Ca- 
tolice de la sfârşitul secolului al 
XX-lea și a fost temelia pentru ac- 
tuala „A doua rugăciune euha- 
ristică” romană. 


B. Botte, La Tradition Apostolique 
de Saint Hippolyte: essai de Reconstitu- 
tion (Munster, 1963); F.P: Bradshaw, 
The Search for the Origins of Christian 
Worship (Oxford, 2002), pp. 73-97; 
R.H. Connolly, The So-called Egyptian 
Church Order and Derived Documents 
(Cambridge, 1916). 


Trei Capitole vezi Controversa ce- 
lor Trei Capitole 


Treime [Sfânta] 


Cuvântul „Treime” este echi- 
valentul termenului latin trinitas, 
un neologism ce combină noţiunile 
de triadă şi monadă, o „tri-unitate”. 
În greacă, termenul obișnuit pen- 
tru Treime (trias: triadă) nu are în 
sine aceeași tensiune semantică, 
deși în era patristică, atât teologiile 
latine, cât şi cele grecești despre 
Sfânta Treime sunt în esenţă iden- 
tice, cu mici variaţii de accent. 
Conceptul de Dumnezeu ca Tre- 
ime, ca unitate întreită, este marca 
distinctivă a culturii teologice pa- 
tristice a Bisericii. Ea reprezintă 
chintesenţa învăţăturii specific creş- 
tine despre Dumnezeu. Deşi are o 
temelie biblică, învăţătura creş- 
tină clasică despre Treime nu a 

ieşit în evidenţă până în secolul 
al II-lea, căpătând proporţii abia 
după această perioadă. Chiar și așa, 
ea nu va fi articulată pe deplin și 
formal, adică doctrinar, decât atunci 
când controversa ariană din seco- 
lul al IV-lea îi va obliga pe teologi 
să exprime o declaraţie de credință 
definitivă despre relațiile Treimice 
şi despre caracterul persoanelor 
Sfintei Treimi. Aceste două ele- 
mente vor alcătui substanţa defi- 
niției formale a Sfintei Treimi, așa 
cum este ea exprimată în scrierile 
lui Grigorie din Nazianz, condu- 
cătorul Sinodului de la Constan- 
tinopol I. Grigorie este teologul 
care a adus la un numitor comun 
importantele contribuţii ale lui 
Ipolit, Origen şi lui Atanasie din 
Alexandria, aşezând pe o bază hris- 
tologică niceeană teologia sa de- 
spre cele trei Persoane (hypostases) 
divine pe deplin egale, care îm- 
părtăşesc toate aceeaşi fire (0usia) 
dumnezeiască. Mai pe scurt, el a 
susținut o concepţie despre Dum- 
nezeu în care Fiul și Sfântul Duh 
erau homoousioi cu Tatăl, deși deo- 
sebiți ca ipostas. Rădăcinile teo- 
logiei creștine treimice se află în 
numeroasele referințe scripturale 
la Fiul și la Duhul lui Dumnezeu. 
Acestea din urmă sunt diferite şi 
adesea enigmatice, dar în linii mari, 
se referă în mod limpede la pu- 
terea preasfântă a prezenţei dum- 
nezeieșşti în lume, prezenţă activă 
mai ales în actul creaţiei sau al 
sfințirii. Duhul lui Dumnezeu dă 
suflu de viață și îi ridică pe proo- 
rocii şi eroii Vechiului Testament. 

Scriitorilor creştini le-au rămas fi- 
xate în minte aceste două atribute. 
Pentru ei, „Duhul lui Dumnezeu” 
este mai ales puterea de sfințire 
şi inspirație dumnezeiască. Majori- 
tatea referinţelor din Noul Testa- 
ment intră în această categorie. 
Reflecţia creștină s-a oprit însă mai 
întâi asupra conceptului de Dum- 
nezeu revelat în Hristos, datorită 
locului central pe care îl ocupă 
învățătura lui lisus despre Dum- 
nezeu ca Tată și statutul Său im- 
plicit de Fiu al Lui. Relaţia dintre 
Fiul și Tatăl a furnizat în felul 
acesta o structură duală cugetării 
teologice, iar în primele două vea- 
curi ale vieţii intelectuale a Biseri- 
cii, chestiunea hristologică a ocu- 
pat întreaga atenţie: cum putea fi 
Dumnezeu Unul dacă prin credință 
se susținea că şi Fiul este divin? 
Cele două afirmaţii — la care Bise- 
rica adera, deşi erau la fel de ferme —, 
anume că Dumnezeu este Unul 
(I Cor. 8, 4-6; Fapte 17, 24-29; Gal. 
3, 20) şi totodată că lisus, Fiul Lui, 
este implicat activ şi inevitabil în 
prezenţa şi lucrarea dumneze- 
iască (altfel spus, Dumnezeu este 
considera atât Creator, cât şi Mân- 
tuitor: Col. 2, 15-20; Filip. 2, 6-11), 
vor pune temeliile unei învățături 
esenţial noi despre Dumnezeu. Ori- 
entarea aceasta va face ca reflecţia 
asupra unor referințe biblice la Du- 
hul lui Dumnezeu, Paracletul, să se 
menţină într-o primă perioadă la 
un nivel liminal. Primele stadii ale 
hristologiei „subordinaţioniste”, 
care vedea în Fiul o creatură a lui 
Dumnezeu (un înger suprem, com- 

parabil cu concepţia filoniană de- 
spre Logos) beneficiau în cercu- 
rile creștine de o oarecare răspân- 
dire, însă în secolul al III-lea, cioc- 
nirea dintre monarhieni şi teologii 
Logosului va respinge această ma- 
nieră veche, poetică de a vorbi 
despre Iisus ca slujitor al lui Dum- 
nezeu. Monarhianismul din seco- 
lul al II-lea insista foarte mult pe 
ideea că puterea dumnezeiască este 
unică; totuşi, consensul creştin ge- 
neral, potrivit căruia persoana Mân- 
tuitorului are părtășie la această 
monarhie (o poziţie care nu era lip- 
sită de consistență) va duce la ne- 
mulțumirea generală față de ideea 
că lisus ar fi doar un alt profet sau 
mijlocitor îngeresc. Sentimentul Bi- 
sericii că, prin mântuirea lucrată 
de Hristos, s-a ivit o nouă revelaţie, 
pentru un nou secol a reprezentat o 
schimbare de perspectivă. Apolo- 
geții au fost printre primii care au 
regândit problema lui Dumnezeu, 
exprimând ideea Sfintei Treimi ca 
descriere a modului de manifes- 
tare a lui Dumnezeu în lume. Con- 
cepţia lor despre Tatăl suprem, 
Care Își folosește Cuvântul ca pu- 
tere demiurgică a ordinii și rațio- 
nalității din lume, şi despre Sfân- 
tul Duh, care susţine prin lucrarea 
Sa creatoare desăvârşirea revelației 
lui Dumnezeu, oferea teologiei trei- 
mice o bază care realmente explica 
ceva (şi nu rămânea pur și simplu 
o taină şi atât). Teologia treimică 
din scrierile apologeţilor era o teo- 
logie vie a procesului de creaţie ca 
revelaţie progresivă şi lucrare 
perpetuă a mântuirii. Acest model 

îl prezenta implicit pe Dumnezeu 
„împuţinându-Se” oarecum, pe mă- 
sură ce revelația înaintează. Așa se 
face că, pentru o mare parte a re- 
flecției preniceene, Fiul este mai 
puţin decât Tatăl, iar Duhul mai 
puţin decât Fiul. Prin această „îm- 
puţinare”, Dumnezeul incompre- 
hensibil devenea parţial compre- 
hensibil. Subordinaţionismul pre- 
niceean nu era văzut, aşadar, într-o 
aşa de mare măsură ca o formă 
scandaloasă de impietate, ci mai de- 
grabă ca o teologie riguros „ico- 
nomică”, una care explică în ce fel 
depăşeşte Dumnezeu prăpastia din- 
tre necreat și creat. Din acest punct 
de vedere, este foarte importantă 
opera lui Teofil din Antiohia. Deo- 
sebirea pe care o făcea acesta între Lo- 
gosul imanent, înăuntrul lui Dum- 
nezeu (Logos endiathetos), şi cel „ex- 
primat” (Logos prophorikos) în scopul 
creaţiei, utiliza cosmologia stoică 
pentru a lămuri Evanghelia (Către 
Autolic 2, 10, 22). Idei similare se 
regăsesc la Atenagora (Solia 10) și 
la Iustin Martirul, care se arată 
conștient de chestiunea unui sin- 
gur Dumnezeu și a „unui Altuia” 
care e numit Dumnezeu împreună 
cu el, Logosul Său (cf. Dialogul cu 
Trifon 56, 4), dar care nu înain- 
tează prea mult în rezolvarea aces- 
tei probleme evidente. Teofil este 
primul care folosește cuvântul Tre- 
ime (trias) cu referire la Dumnezeu. 
Treimea lui Teofil este Dumne- 
zeu, Cuvântul Lui și Înţelepciunea. 
În cazul majorităţii apologeţilor, 
presupunerea că Sfânta Treime este 
înaintarea Înţelepciunii dumne- 

zeieşti în creaţie duce la dese con- 
fuzii între Cuvânt şi Duh (cf. lus- 
tin, Apologia Întâi 33, 6). Prompti- 
tudinea teologilor de a vorbi de- 
spre Tatăl, Cuvântul și Duhul-În- 
ţelepciune ca despre trei entități 
divine nu era egalată, totuși, de o 
claritate corespunzătoare în recon- 
cilierea acestor afirmații cu mono- 
teismul. Până şi Irineu, în multe 
privinţe un subtil gânditor biblic, 
vădeșşte această problemă când ob- 
servăm limbajul său trinitar. În 
Adversus haereses, el spune despre 
Fiul şi Duhul ca sunt „cele două 
mâini ale lui Dumnezeu”, pe care 
EI le foloseşte ca puteri ale lucrării 
creaţiei. Irineu face adesea aluzie 
la Fiul şi la Duhul-Înţelepciune, 
speculând chiar că Fiul a fost gene- 
rat din Tatăl înaintea (nu în actul) 
creației. Dar nicăieri Irineu nu iese 
din cadrul categoriilor sau frazeo- 
logiei biblice. Limbajul său aparent 
ipostatic despre Duhul ca entitate 
distinctă se sprijină masiv pe tex- 
tele Vechiului Testament despre În- 
țelepciune (nu în ultimul rând, pe 
Iisus Sirah 24). Ascensiunea aces- 
tui limbaj ipostatic despre cele trei 
„persoane” divine a întâmpinat o 
rezistență dură din partea unor 
gânditori creştini conservatori de 
la Roma precum Noetus, Praxeas 
și cei doi Teodot. Cunoscuţi acum 
împreună ca grupul monarhie- 
nilor, aceştia se temeau de dezvol- 
tarea unui teologii a Logosului- 
Înţelepciune, pe motiv ca aceasta ar 
fi introdus o pluralitate de Dum- 
nezei în credință. O soluţie prezen- 
tată de școala teologilor cunoscuţi 

sub numele de „monarhieni moda- 
liști” a fost aceea de a tăgădui orice 
deosebiri (în afara celor termino- 
logice) dintre cele trei persoane la 
care creștinismul se referă cu evla- 
vie. Toate sunt acelaşi Dumnezeu, 
sub diferite titluri, acestea reflec- 
tând numai variile aspecte din lu- 
crarea lui Dumnezeu. Un alt grup 
(al aşa-zişilor „monarhieni dina- 
mici”, precum Pavel din Samo- 
sata) a rezolvat problema faptului 
că lisus este numit „Dumnezeu”, 
vorbind despre o adoptare a lui 
Iisus în dumnezeire de către Duhul 
lăuntric, adoptare ce ar explica 
inspiraţia şi statutul divin al lui 
lisus ca Purtător de Dumnezeu 
(theophoros). Şcoala monarhiană pu- 
nea în discuţie, așadar, întreaga 
moștenire a apologeţilor, fără să 
ofere o explicaţie limpede, ori un fo- 
los teologic echivalent. Forţa monar- 
hienilor era numai aceea de a „face 
ordine” în mărunțișuri. Însă, nu pă- 
reau să fi înțeles noutatea radicală 
din Dumnezeul revelat de lisus, 
la care făceau aluzie apologeţii în 
teologiile lor predominant cosmice. 
Așa se face că, în scurt timp, mo- 
narhienii au devenit ţinta unui atac 
sever din partea unei noi și puter- 
nice școli de gânditori creştini, pe 
care de atunci istoria i-a numit 
„teologi ai Logosului”. Primii au 
fost Ipolit Romanul, care a compus 
tratatul Împotriva ereziei lui Noe- 
tus pentru clarificarea unor pro- 
bleme de teologie treimică, și Ter- 
tulian, care a scris Împotriva lui 
Praxeas, din motive asemănătoare. 
Ambii teologi au apărat explicit 

existența ipostatică deosebită a 
Fiului și au susținut că El era cu 
Dumnezeu înainte de creaţie, ne- 
fiind pur şi simplu produs de Tată, 
de dragul creaţiei. Amândouă aces- 
te lucrări timpurii despre Sfânta 
Treime sunt în esenţă extinse in- 
vestigaţii hristologice. În fiecare 
dintre ele, nivelul de reflecţie asu- 
pra Persoanei și statutului Sfântu- 
lui Duh e dezvoltat în mult mai 
mică măsură. Tertulian a introdus 
un set de reguli şi formule ce vor 
fi reţinute pentru totdeauna de 
creștinismul latin și vor reprezenta 
prima manifestare a unei tenta- 
tive de a aborda subiecte dificile de 
teologie creștină (iar Sfânta Tre- 
ime este unul dintre ele) prin in- 
termediul formulelor de credință 
(mai târziu, crezuri dogmatice). Ter- 
tulian este primul care folosește 
cuvântul trinitas (Împotriva lui Pra- 
xeas 3). Pentru el, rădăcina unității 
și monarhiei lui Dumnezeu e fur- 
nizată de părtăşia de ființă (sub- 
stantia). Fiul şi Duhul împărtăşesc 
aceeași unică substanţă cu Tatăl. 
Deţinând această fiinţă, Ei sunt 
ambii Dumnezeu, dar nu repre- 
zintă un număr de Dumnezei deo- 
sebiți de Unul Dumnezeu. Tatăl, 
Fiul și Duhul sunt Persoane (per- 
sonae) deosebite, un cuvânt care 
nu are sensul modern de subiect 
psihic, ci reprezintă mai degrabă 
noţiunea de „prezentare a unui 
chip”. Tertulian a mai utilizat şi 
alte numeroase imagini pentru 
a descrie relaţiile personale în 
maniera unei dezvoltări progre- 
sive, cum e bunăoară unicitatea în 

deosebire a rădăcinii, tulpinii şi 
fructului. Viaţa organică a plantelor 
oferea astfel o imagine a unităţii 
(o singură substanţă), exprimată 
printr-o diversitate iconomică de 
pași (gradus), în acord cu rolul și 
funcţia fiecărei părți din întreg. În 
felul acesta, persoanele divine pu- 
teau fi Unul ca esenţă și slavă și 
Trei prin iconomie. Tertulian a sus- 
ţinut că principiul iconomiei mân- 
tuitoare este cea „care dispune 
(disponit) unitatea în Treime” (Îm- 
potriva lui Praxeas 2). Opera lui a 
furnizat un strălucit set de ter- 
meni și structuri lingvistice care 
vor marca gândirea latină odată 
pentru totdeauna. Totuşi, în seco- 
lul următor limbajul acesta tehnic 
va produce o separație de teologii 
greci, care adoptaseră aceeași per- 
spectivă generală, însă socoteau că 
termenul hypostasis este cuvân- 
tul cheie care descrie deosebirea de 
persoane. Pentru greci, substantia 
era un echivalent etimologic direct 
al lui hypostasis; însă mulți în Ră- 
sărit au înțeles în mod eronat că 
latinii ar preda o învățătură per- 
vertită despre „Trei substanţe şi 
o Persoană”. Problema va fi lă- 
murită cu dificultate abia prin 
schimbul polemic de scrisori din- 
tre episcopii Dionisie al Romei şi 
Dionisie al Alexandriei, la jumă- 
tatea secolului al treilea. Anterior, 
în același secol, Novațian din Roma 
(Despre Treime) şi Origen din Ale- 
xandria (De principiis) duseseră deja 
teologia treimică un pas mai îna- 
inte. Novaţian susținea că, deoa- 
rece paternitatea aparţine integral 

şi esenţial lui Dumnezeu, înseam- 
nă că EI a fost pururea Tatăl, așa 
încât Fiul preexistă din veșnicie. 
Aceeași idee era dusă pe o nouă 
culme și de Origen, care a făcut 
din nașterea atemporală (şi ast- 
fel, veșnică) a Fiului cheia siste- 
mului său. Dacă Fiul a fost creat 
de Tatăl înainte de creaţie, atunci 
El nu poate fi parte a creaţiei ini- 
ţiate ulterior. Prin urmare, Fiul este 
necreat şi divin, deşi este „născut” 
de Tatăl și e activ prin iconomie, 
împreună cu Duhul dumnezeiesc, 
în lucrarea creaţiei și cea a mân- 
tuirii. Origen a avut în general 
puţine de spus despre Sfântul Duh, 
dar a insistat asupra a două as- 
pecte principale: în primul rând, că 
vechea tradiţie a Bisericii socotea 
că Duhul este în mod limpede 
divin şi deosebit în ipostas, iar în 
al doilea rând, că Duhul lui Dum- 
nezeu reprezintă în Biserică o pu- 
tere a sfințirii şi a harului profe- 
tic, dăruită lumii prin Hristos (la 
fel ca în In. 16, 7-15). Origen cre- 
dea că Logosul-Fiul lui Dumnezeu 
a fost născut tocmai pentru a fi o 
imagine mai diminuată a strălu- 
cirii de necuprins a Tatălui. Așa 
încât, chiar şi în opera lui (mult 
mai profundă în cuprinderea sa 
decât cea a apologeţilor de dinain- 
tea lui) se păstrează încă în inima 
sistemului un profund subordina- 
ţionism. Logosul este o versiune a 
lui Dumnezeu ce poate fi cuprinsă 
de lume (ca o versiune mai mică 
a unei statui colosale). Acest subor- 
dinaţionism (bunăoară, el numeşte, 
Logosul un „al doilea Dumnezeu”, 

în Contra lui Celsus 5, 39) nu este 
pentru dânsul o scădere, ci de- 
plina menire a funcționării Trei- 
mii ca putere mântuitoare și reve- 
latoare a lui Dumnezeu). Opera 
lui Origen a avut o largă recep- 
tare în Răsărit. Lumea latină s-a 
mulțumit să rămână la formulă- 
rile lui Tertulian și, pe lângă asta, 
era ocupată de alte probleme, de- 
oarece împărații persecutori îşi 
îndreptaseră atenţia asupra Bise- 
ricii atât în Răsărit, cât şi în Apus. 
La începutul secolului al IV-lea, 
unul dintre cititorii atenţi ai lui 
Origeni, preotul alexandrin Arie, 
se ciocnește cu un alt teolog ori- 
genist, epicopul său Alexandru, 
declanșând o perioadă agitată de 
dialog și clarificări teologice. Inter- 
pretarea hristologiei origeniste rea- 
lizată de Alexandru punea accen- 
tul pe nașterea veșnică a Fiului lui 
Dumnezeu, Care era, așadar, ne- 
creat, dar născut. Concepţia lui 
Arie, dimpotrivă, punea accent pe 
subordinaționismul despre care 
Origen credea că trebuie să fie de- 
plin pentru ca iconomia revelaţiei 
să fie eficace. Arie mai adăuga şi 
alte linii teologice, nu în ultimul 
rând, o împingere a afirmațiilor 
până la ultimele consecinţe logice 
(metoda logică va fi întotdeauna 
şi o caracteristică a arienilor ulte- 
riori). Pentru Arie, dacă Hristos era 
o fiinţă divină inferioară Tatălui, 
El nu putea fi nicidecum Dumne- 
zeu în același sens. Arie şi-a sus- 
ţinut poziția făcând apel la un pa- 
saj biblic (în curând, controversa 
va duce la un război al pasajelor 

biblice) anume la In. 14, 28: „Tatăl 
este mai mare decât Mine”. Ela 
mai invocat şi Col. 1, 15 şi Pilde 
8, 22 pentru a susține că Fiul lui 
Dumnezeu este o creatură. Rigi- 
ditatea acestor afirmaţii a produs, 
printre teologii creștini din în- 
treaga lume, o criză egalată doar de 
panică. Disputa a provocat imense 
divizări și a fost cu totul rezol- 
vată doar în etape treptate. Între 
acestea, semnificativă a fost victoria 
partidei lui Alexandru la Sinodul 
de la Niceea I, din 325, când cu- 
vântul homoousios a fost adoptat 
şi a primit autoritate de crez, prin 
afirmarea concisă a „dumnezeirii 
depline” a Fiului. Imediat după 
Niceea, mulţi dintre cei ce au sem- 
nat crezul „s-au depărtat” atât in- 
telectual, cât şi politic atunci când 
familia imperială și-a schimbat po- 
liticile cu privire la ortodoxia hris- 
tologică. Partida niceeană din Ră- 
sărit s-a menţinut, totuși, pe poziţii 
şi a răspuns prin persoana plină 
de culoare a lui Atanasie al Ale- 
xandriei, care a câștigat sprijinul 
mult dorit al Bisericilor Apusene 
pentru teologia sa despre homo- 
ousios. În 362, Atanasie a încercat să 
ofere coerenţă dispersatelor par- 
tide anti-ariene și, în același an, s-a 
ţinut un important sinod la Ale- 
xandria, unde s-au abordat ches- 
tiuni consistente și s-a ajuns la un 
acord. S-a acceptat acolo în comun 
că expresia homoousios era ho- 
tărâtoare cu privire la Fiul (deo- 
fiinţimea Tatălui și Logosului), 
însă s-a discutat și despre rolul 
şi Persoana Duhului. În aceeaşi 

perioadă, Atanasie a început să 
schiţeze (cu multă timiditate, ce-i 
drept, de vreme ce era îngrozit să 
nu piardă unitatea fragilă pe care 
o obținuse pe frontul hristologic) un 
rezumat doctrinar al credinţei de- 
spre Sfântul Duh. Epistolele către 
Serapion despre Sfântul Duh îi con- 
damnau pe egiptenii din arhidio- 
ceza lui care primeau că Fiul este 
homoousios, dar credeau că Duhul 
este doar o creatură. Aceste scri- 
sori atrăgeau atenţia asupra rolului 
Duhului lui Dumnezeu (creaţie, 
inspiraţia profeților, crearea Scrip- 
turii, puterea întrupării şi sfinţirea 
lumii) și a conchis că de vreme ce 
miezul credinței creștine accepta 
că Duhul e puterea sfințitoare care 
„îndumnezeieşte” credinciosul la 
botez, atunci Duhul trebuie să fie 
Dumnezeu, fiindcă nici o crea- 
tură nu o poate sfinți și îndumne- 
zei pe alta (Trei cuvinte împotriva 
arienilor 3, 24: [Doar] „având pe 
Duhul suntem și noi în Dumne- 
zeu”). În 373, moartea l-a scos pe 
Atanasie din arenă, dar prestigiul 
numelui său după victoria finală 
a ideilor de la Niceea la sinodul din 
381 a făcut ca teologia acestuia 
despre deplinătatea dumnezeirii 
Sfântului Duh să fie promovată 
în opera Sfântului Grigorie din 
Nazianz. În perioada când Ata- 
nasie negocia cu grupul mai larg 
al teologilor răsăriteni (homoiu- 
sienii conduși de Vasile de Ancira), 
în Răsărit își face simțită prezența și 
un episcop apusean, Ilarie din Poi- 
tiers, care se interesa îndeaproape 
de dezvoltările intelectuale şi susţi- 


Pr. John Anthony McGuckin 


nea cu entuziasm întâlnirile din- 
tre homoiusieni şi homousieni. În 
tratatul său Despre Sfânta Treime, 
el explica aceste deosebiri subtile 
unei audienţe latine mai largi și 
sugera că cele două şcoli sunt de 
fapt complementare și reciproc ne- 
cesare. Cartea lui a slujit la cimen- 
tarea destinului ulterior al teologiei 
treimice latine şi greceşti, ambele 
Biserici presupunând că aveau ace- 
eaşi învățătură, deşi mai târziu, 
între acestea se vor descoperi deo- 
sebiri tematice semnificative. Pă- 
rinții Capadocieni (Vasile al Ceza- 
reei, Grigorie din Nazianz şi Grigorie 
al Nyssei) au adus rezolvarea cla- 
sică a acestei întregi dezvoltări de 
lungă durată. Fiecare dintre ei a 
fost adânc influenţat de bătălia 
intelectuală cu ultimele eșaloane 
ale arianismului, ocupându-se în 
special de şcoala lui Funomie şi 
Aețiu, care susțineau că Hristos şi 
Duhul sunt creaturi, oricât de înăl- 
ţate ar fi ele. Vasile a repetat, în 
mare măsură, argumentul lui Ata- 
nasie că mărturia tradiției mai largi 
a liturghiei și rugăciunii susține cu 
hotărâre, chiar dacă implicit, că 
Duhul lui Dumnezeu este divin, 
tot aşa cum şi Fiul lui Dumnezeu 
este divin și de o ființă cu Tatăl. 
Vasile nu spunea că Duhul este ho- 
moousios, dar din foarte influenta 
lui carte Despre Sfântul Duh era lim- 
pede că nu mai este nici o îndoială 
în această privinţă. Colegul său, Gri- 
gorie din Nazianz, s-a exprimat încă 
şi mai clar: „Cât să mai ţinem 
opaițul sub baniță?”, protesta el, 
cerând ca Biserica să recunoască 


Dicţionar de teologie patristică 


dumnezeirea deplină a Fiului şi a 
Duhului, precum și egalitatea și deo- 
ființimea lor. Explicaţia pe care o 
va da Grigorie poziţiei sale în cele 
Cinci cuvântări teologice (Cuvân- 
tările 27-31) a devenit ulterior tex- 
tul clasic al învăţăturii ortodoxe 
despre Sfânta Treime (va fi rezu- 
mat și simplificat de loan Damas- 
chinul în tratatul său de Dogma- 
tică). Pentru Grigorie, problema ega- 
lităţii cu Tatăl era de o importanţă 
critică. Gândirea lui marchează 
sfârşitul a trei secole de subordi- 
naționism implicit. În teologia tre- 
imică a lui Grigorie, Tatăl este 
cauza primordială a Sfintei Tre- 
imi. El este arche, Principiul Dum- 
nezeirii în şi pentru Sine, precum 
și în Fiul şi Duhul. Din acest motiv, 
Fiul şi Duhul deţin fiinţa proprie 
Tatălui. Ei sunt ceea ce este Dum- 
nezeu Tatăl şi sunt aşa pentru că 
Dumnezeu Tatăl este așa. Tatăl se 
raportează la Fiul și invers prin 
dinamica tainică a iubirii. Fiul își 
are ființa în Tatăl, „fiind născut 
din Tatăl”. Acest mod al ființării 
filiale veşnice constituie caracterul 
propriu ipostasului Său (semni- 
ficaţia filiaţiei lui). Duhul purcede 
şi El de la Tatăl, Care este, aşadar, 
supremul arche al Celorlaţi Doi 
într-o formă directă, nemediată 
(motiv pentru care Răsăritul a fost 
întotdeauna foarte îngrijorat de 
ideea de filioque). Faptul acesta îi 
conferă şi identitatea Lui iposta- 
tică distinctă (prin aceea că El ori- 
ginează), precum și ființa Lui dum- 
nezeiască (ființa dumnezeiască a 
Tatălui). Modul ființării Duhului 

nu este același cu cel al Fiului (de 
aceea, EI este deosebit de Fiul). În 
vreme ce Fiul este născut, zice Gri- 
gorie, Sfântul Duh este „purces” 
(își ia argumentul din In. 15, 26). 
Această purcedere directă de la 
Tatăl îi conferă deplinătatea dum- 
nezeirii, astfel că Duhul şi Fiul sunt 
pe deplin şi în chip egal Dumne- 
zeu, însă fiecare într-o realizarea 
ipostatică deosebită a aceleași dum- 
nezeiri, nu alta decât dumnezei- 
rea Tatălui. Firea dumnezeiască nu 
este o proprietate comună a trei 
fiinţe distincte (adică un soi de atri- 
but adăugat lui Dumnezeu), ci o 
Fiinţă dumnezeiască (cea a Tată- 
lui) realizată ipostatic de Fiul și 
Sfântul Duh, în măsura în care fie- 
care derivă din El, raportându-se 
totodată la El. Cauzalitatea Tată- 
lui în Treimea cea dumnezeiască 
(adică, într-un sens, rolul său di- 
namic de „izvor al dumnezeirii”) 
este sinonimă cu propria Lui ener- 
gie esenţială ca „Dumnezeu Tatăl”, 
ca Născător şi Purcezător (al ipos- 
tasurilor divine). În această teologie 
sofisticată a unui triplu monism, 
creaţia este lucrarea întregii Sfinte 
Treimi. Opera lui Grigorie a repre- 
zentat o teorie strălucită şi com- 
plexă care avertizează chiar ea că 
prea multă reflecţie teologică con- 
duce la primejdia unei orbiri a 
minţii, din pricina vorbirii despre 
taine pe care nici măcar îngerii nu 
le pot cuprinde. După el, concep- 
tul Treimii va fi fixat de doi fac- 
tori. Primul va fi larga acceptare a 
teologiei sale (în mult mai mare 
măsură decât crezul Sinodului de 

la Constantinopol, din 381, care 
ocolește întrebările dificile privi- 
toare la relaţiile treimice și care a 
dezamăgit enorm așteptările lui 
Grigorie); al doilea îl va repre- 
zenta puterea constrângătoare a 
liturghiilor răsăritene, care erau 
saturate de doxologii trinitare. În 
Apus, urma să se desfăşoare o nouă 
etapă, una care, într-un sens, va 
conduce teologia apuseană de- 
spre Sfânta Treime la un deznodă- 
mânt similar celui obţinut de ca- 
padocieni. Astfel, la sfârșitul vieții 
sale, Augustin ducea vechea lui 
credință despre suflet ca manife- 
stare lăuntrică a lucrărilor lui Dum- 
nezeu (sufletul drept chip al lui 
Dumnezeu) către o nouă culme, 
prin aceea că explica Sfânta Tre- 
ime în termeni derivați din psiho- 
logia spirituală. Viaţa spirituală a 
ființelor omenești, susţinea el în 
lucrarea lui Despre Sfânta Treime, 
păstrează urme ale prezenţei Sfin- 
tei Treimi (vestigia trinitatis) înă- 
untrul ei, ca și cum ele ar fi nişte 
mici icoane ale Dumnezeirii. Există 
mai multe astfel de urme, bună- 
oară unitatea internă a memoriei, 
intelectului şi voinţei omeneşti. 
Ele sunt trei lucruri distincte, cu- 
prinse însă într-o singură putere 
şi o singură realitate. Descrierea 
făcută de Augustin Sfintei Tre- 
imi, ca substratul cel mai adânc al 
vieții spirituale omeneşti, va cu- 
ceri gândirea occidentală. Tratatul 
reprezenta un comentariu extins 
al concepției trinitare, aşa cum ajun- 
sese aceasta până la el, însă te- 
ologul latin i-a dat o rezolvare 

excepţională. La fel ca și Capado- 
cienii, Augustin scotea în evidență 
egalitatea şi identitatea de ființă 
dinăuntrul Sfintei Treimi şi punea 
totodată accentul pe felul în care 
cele trei persoane se întrepătrund în 
reciprocitatea iubirii, așezând astfel 
gândirea latină de după el pe di- 
recția unei conceperi a Treimii ca 
model suprem al ontologiei comu- 
niunii. În apărarea perihorezei re- 
ciproce a persoanelor, pentru Au- 
gustin era important ca Duhul să 
fie înțeles ca raportându-Se iden- 
tic şi la Dumnezeu Tatăl și la Fiul, 
iar, din acest motiv, el va susţine 
că Răsăritul se înșelase: Duhul 
„purcede de la Tatăl și de la Fiul” 
(filioque), ca expresie a iubirii lor 
reciproce. În vremea în care scria, 
teologii grecii nu mai citeau latină, 
iar Augustin, după cum știm, avea 
la rândul lui mari probleme cu 
cititul în grecește. În următoarele 
secole, această ultimă chestiune 
teologică va rămâne în umbră și se 
va elabora ca problemă abia mai 
târziu (vezi Fotie). La începutul 
secolului al VI-lea, un ucenic au- 
gustinian galic se hotărăște să re- 
zume învățătura trinitară a maes- 
trului său în forma condensată a 
unui crez (de fapt, mai mult un 
instrument de şcoală, decât un 
crez). Rezultatul a fost o mărturi- 
sire scurtă, cunoscută mai târziu 
sub numele de crez atanasian sau 
de Quicumque Vult. El a devenit 
rezumatul popular al uneia dintre 
cele mai dificile şi mai strălucitoare 
cărți scrise de Augustin, dar avea 
din păcate tendința de a reduce 

adânca taină a Sfintei Treimi la o 
serie de silogisme întortocheate, 
care se depărtau cumva de con- 
textul lor originar, pronunţat sote- 
riologic și spiritual. 

Gestul acesta va avea un efect 
vătămător de lungă durată asu- 
pra gândirii trinitare apusene, chiar 
dacă în rugăciunile liturgice şi în 
marile slujbe evlavia față de Sfânta 
Treime păstra în creștinismul la- 
tin, ca şi în Răsărit, o direcţie mai 
veche și mai simplă. După peri- 
oada Capadocienilor și a lui Au- 
gustin a existat atât printre creş- 
tinii din Răsărit, cât şi la cei din 
Apus, sentimentul limpede că s-a 
înaintat destul în speculaţiile tri- 
nitare, iar tendinţa ulterioară va 
fi aceea de a repeta mai mult sau 
mai puţin formulele, fără a şi în- 
ţelege neapărat dinamica icono- 
miei. Aceasta va duce la o anu- 
mită osificare a mărturisirilor tri- 
nitare ale Bisericii în epocile mai 
târzii, una evident absentă în dis- 
putele inițiale. 


B. Bobrinskoy, The Mystery of the 
Trinity (New York, 2001); R.P.C. Han- 
son, The Search for the Christian Doc- 
trine of God (Edinburgh, 1988); B. Lo- 
nergan, The Way to Nicaea (Londra, 
1976); G.L. Prestige, God in Patristic 
Thought (Londra, 1952); T.F. Torrance, 
The Trinitarian Faith: The Evangelical 
Theology of the Ancient Church (Edin- 
burgh, 1988); H.A. Wolfson, The Phi- 
Iosophy of the Church Fathers (vol. 1; 
Cambridge, Mass., 1964). 

Treimea iconomică |/ economică] 


Acesta este un termen modern 
care desemnează o concepţie veche 
şi oarecum embrionar despre dum- 
nezeiasca Treime. Este centrată, 
în particular, pe relația Dumne- 
zeului suprem cu Logosul divin, 
implicând „extrapolarea” Logosu- 
lui de către Dumnezeu doar pen- 
tru scopul creării cosmosului. În 
anumite sisteme, extrapolarea ulte- 
rioară a Sfântului Duh poate fi, 
de asemenea, întreprinsă ca parte 
corespunzătoare a acestei „icono- 
mii” sau ca activitate intenţionată 
pentru mântuirea lumii. Distincția 
trasată de apologetul Teofil al An- 
tiohiei între Dumnezeirea abso- 
lută în sine, cu Cuvântul şi Înţe- 
lepciunea Sa conţinute imanent 
(logos endiahetos) în propria ființă, 
şi Logosul „rostit” de Dumnezeu 
pentru scopul creaţiei (logos pro- 
phorikos) sugerează această schemă. 
Întreaga concepție este fundamen- 
tată pe punctul de vedere al mo- 
narhianismului preniceean. Dum- 
nezeu este fundamental unul și a 
devenit „întreit” doar pentru scopul 
creației și răscumpărării. De vreme 
ce Treimea este astfel, mai degrabă, 
o „acţiune de mântuire” (oikono- 
mia) decât trei persoane (iposta- 
suri) distincte și care coexistă din 
veșnicie, atunci acest sistem poate 
fi numit „trinitarianism iconomic”. 
Se deosebește de modalism în mă- 
sura în care era o poziţie impli- 
cată și nu o teologie elaborată (prin 
urmare, doar prin retrospectiva 
modernă este denumită așa de 

clar) și deoarece considera per- 
soanele Trinitare, probabil, niște 
realităţi mai constante în Dum- 
nezeu decât o făcea modalismul. 
Perspectivele iconomice, în grade 
variate, marchează gândirea lui 
Tertulian, Novaţian şi Pavel din 
Samosata. În secolul al IV-lea, era 
deja considerată un arhaism, fă- 
cându-și una dintre ultimele sale 
apariţii la Marcel de Ancira. Mar- 
cel a forțat această noțiune dorind 
să sugereze că, la sfârşit, Dumne- 
zeu-Tatăl va retrage în viaţa Sa 
imanentă îpostasurile Fiului și Du- 
hului în mistuirea finală a tuturor 
lucrurilor. Pentru a combate ideile 
acestuia, a fost adăugat la Crezul 
niceean expresia „a Cărui împă- 
răție nu va avea sfârşit”. Respin- 
gerea publică de către Biserică a 
lui Marcel a fost unul dintre factorii 
care, după Niceea, au dus la ela- 
borarea unei teologii trinitare înflo- 
ritoare, inițiată de Atanasie al Ale- 
xandriei și desăvârșită de Părinţii 
Capadocieni, Vasile al Cezareei, 
Grigorie din Nazianz şi Grigorie 
al Nyssei. La mijlocul secolului al 
XX-lea, teoria a fost reînsuflețită 
de unii teologi pentru a încerca 
fundamentarea unei teologii a lui 
„Dumnezeu pătimitor”. În Anti- 
chitate, a fost considerată extrem 
de şubredă fiindcă făcea confuzie 
între activitatea lui Dumnezeu 
(energeia) cu fiinţa lui Dumnezeu 
(ousia), estompând o distincţie cri- 
tică între Creator și actul creator 
manifestat în parametrii timpului 
şi spaţiului creat. Presupunerea că 
Dumnezeu, cel revelat în icono- 


Pr. John Anthony McGuckin 


mia mântuirii, este sinonim cu 
Dumnezeu-în-Sine a fost radical 
respinsă de Părinţii Capadocieni 
care afirmau poziția patristică cla- 
sică potrivit căreia Dumnezeu este 
revelat parţial în iconomia mân- 
tuirii, dar rămâne cu totul necu- 
noscut în propria fiinţă, faţă de 
toţi, cu excepţia celorlalte iposta- 
suri ale Treimii (cf. Grigorie din 
Nazianz, Cuvântări 37-41). 


G.L. Prestige, God in Patristic Thought 
(Londra, 1936), pp. 97-111; H.A. 
Weolfson, The Philosophy of the Church 
Fathers (Londra, 1970), pp. 177-223; 
B. Bobrinskoy, The Mystery of the Tri- 
nity (New York, 1999), pp. 197-219. 


Tropologie (Lectură tropologică) 
vezi Alegorie 


Tyconius (fl. 370-400) 


Mirean din Africa și apologet 
al comunităţii donatiste, Tyconius 
a fost un gânditor moderat care a 
început să pună sub semnul între- 
bării crezul fundamental al miş- 
cării donatiste, potrivit căruia Bi- 
serica este în esență comunitatea 
celor puri și este reprezentată real 
doar de credincioşii neclintiți din 
comunitățile donatiste. A compus 
o carte, actualmente pierdută (De- 
spre războiul lăuntric), în care sus- 
ţinea că Biserica este comunitatea 
amestecată a păcătoşilor și sfinţilor 
şi e menită să se răspândească în 
întreaga lume. Ca urmare, Tyconius 
şi-a atras mustrarea episcopului 
său (Parmenian) şi condamnarea 

la sinodul donatist de la Carta- 
gina, din 380. Gestul acesta a atras 
totodată atenţia mai împăciuitoa- 
rei comunități ortodoxe din Africa 
de Nord, îndeosebi a lui Augustin, 
care a dat peste lucrarea sa de în- 
dată ce s-a întors în Africa, în 388. 
Tyconius a lăsat o amprentă dura- 
bilă asupra istoriei Bisericii prin 
influenţa lui asupra lui Augustin, 
influență mediată de opera sa de 
ecleziologie şi exegeză. Tyconius 
a fost primul scriitor latin care a 
elaborat o Carte de Reguli sistema- 
tică pentru călăuzirea interpreţilor 
biblici. Augustin i-a încorporat cele 
șapte reguli în lucrarea sa De doc- 
trina christiana (3, 30-42; vezi şi Epis- 
tola 41) şi a asigurat în felul acesta 
transmiterea în Apus a autorităţii 
lui Tyconius. Regulile sale consi- 
deră că scopul exegezei este desco- 
perirea „tainei [chei] Scripturii”, 
care este revelația Bisericii, culmi- 
naţia mistică a întregii istorii și re- 
velații istorice, ce se va împlini la 
sfârşitul istoriei prin purificarea 
tuturor păcătoşilor. Regulile gravi- 
tează în jurul ideii de interpretare 
eclezială a Scripturii. Bunăoară, tot 
ce se spune în Biblie despre trupul 
lui Hristos poate fi înțeles ca referin- 
du-se la Biserică (Regula 1). Trupul 
lui Hristos este dublu (două firi), 
ceea ce simbolizează deosebirea din 
Biserică, în istoria de acum, dintre 
sfinți și păcătoşi (Regula 2). Refe- 
rințele din Scriptură la har și Lege 
trebuie interpretate în lumina de- 
osebirii dintre literă şi duh (Re- 
gula 3). Comentatorii trebuie să 

diferenţieze cu grijă referințele la 
gen şi la specii şi să nu le identi- 
fice greșit sau să le inverseze. Un 
exemplu în această privinţă este 
făgăduinţa unei „inimi noi” din 
lezechiel 36, 26, care se referă nu 
la înnoirea lui Israel, ci la darul lui 
Dumnezeu făcut de Biserică lumii 
și activ în taina botezului (Re- 
gula 4). Tyconius mai vorbește și 
despre cum trebuie tratat simbo- 
lismul numerelor (Regula 5), apoi 
despre motivul pentru care adesea 
scriitorii biblici își repetă spusele 
(Regula 6) şi despre cum trebuie 
deosebite referințele la trupul lui 
Hristos de cele la trupul lui Satan 
(Regula 7). Această abordare ecle- 
ziocentrică a Scripturii a dominat 
imaginația medievală. Iyconius a 
mai scris și un Comentariu la Apo- 
calipsă (astăzi pierdut), dintr-o per- 
spectivă foarte spiritualistă, care l-a 
influența de Beda [Venerabilul]. 


P.M. Bright, The Book of Rules of 
Tychonius: Its Purpose and Inner Logic 
(Notre Dame, Ind., 1988); F.C. Bur- 
kitt, The Book of Rules of Tyconius (Cam- 
bridge, 1894; retip. 1967); A.B. Sharpe, 
„Tyconius and St. Augustine”, Dub- 
lin Review 132 (1903), pp. 64-72. 

Unire ipostatică 


Acest concept s-a dezvoltat din 
hristologia Sfântului Chiril al Ale- 
xand.riei şi a fost întrebuințat în 
hristologiile sinodale ale Sinoa- 
delor Efes 1 (431), Calcedon (451) şi 
Constantinopol II (553). El afirmă 
Logosul dumnezeiesc drept singu- 
rul subiect personal (hypostasis) 
al lui Hristos. În calitate de ipostas 
divin unic, Logosul îl concreti- 
zează personal, adică realizează 
existenţial (în greacă, ipostaziază) 
umanitatea lui Hristos (0usia ome- 
nească). Unirea ipostatică înseam- 
nă că cele două firi sunt unite 
împreună într-o unică persoană 
subiectivă. Conform termenilor uni- 
rii ipostatice, faptele firii umane 
(mâncatul și dormitul, de exem- 
plu) şi actele firii divine (atotști- 
inţa şi nemurirea, de exemplu) pot 
fi amândouă atribuite în mod le- 
gitim aceluiași subiect. Astfel, este 
îngăduit să vorbeşti despre Hristos 
folosind termeni precum „moar- 
tea lui Dumnezeu” sau „Cuvântul 
lui Dumnezeu înfăşurat în scutece” 
sau să o numești pe Fecioara Maria 
„Maica lui Dumnezeu” (Theoto- 
kos). Această teorie a fost perfec- 
ţionată de scriitorii bizantini hris- 
tologici și mistici pentru a simbo- 
liza îndumnezeirea umanității, rea- 
lizată prin întruparea lui Dumne- 
zeu în istoria omenirii. 


J.A. McGuckin, St. Cyril of Alexan- 
dria and the Christological Controversy 

(Leiden, Olanda, 1994), pp. 212-222; 
G.L. Prestige, God în Patristic Thought 
(Londra, 1952), pp. 162-190. 

Valentin (fl. 120-160) 


Învățător gnostic de seamă, Va- 
lentin era faimos pentru pregăti- 
rea lui intelectuală și retorică. Res- 
pingerea lui de către Biserica de 
la Roma și de către alte comunități 
creştine majore a fost scânteia ce 
va lumina diferența dintre teolo- 
gia ortodoxă şi cea gnostică (deși 
fireşte că a existat o largă diversi- 
tate de idei atât în ortodoxie, cât și 
în gnosticism). Valentin este astfel, 
indiferent de interesul pe care îl 
pot trezi ideile sale, catalizatorul 
întregului concept de tradiția orto- 
doxiei. S-a născut la Alexandria şi 
a ocupat o catedră la Roma, între 
136 şi 140. Se pare că, potrivit lui 
Eusebiu şi Tertulian, a plecat în 
Cipru în 160, în mare parte din 
cauza ostilității Bisericii romane 
față de el. Valentin a fost identificat 
în literatura apologetică creştină 
ca prototip al ereticilor, iar din 
opera lui nu a rămas aproape ni- 
mic, chiar dacă sistemul său este 
pe larg descris (şi ridiculizat) de 
mai mulți martori ostili, îndeosebi 
de Irineu. În secolul al XX-lea, un 
eveniment major l-a reprezentat 
descoperirea de la Nag Hamadi a 
literaturii gnostice și mulți savanți 
cred astăzi că Evanghelia Ade- 
vărului a fost scrisă de el sau cel 
puţin că reflectă substanţial învă- 
țăturile sale. În teologie, Valentin 
spune că pleroma sau Cuvântul 
Divin este totalitatea a treizeci de 
puteri sau eoni. Din perechea pri- 

mordială (o conjuncție masculin- 
feminină numită Inefabilul şi Tă- 
cerea) emană o a doua conjuncție, 
iar din aceste patru entități iese o 
altă serie de patru, alcătuind cele 
opt elemente ale Primei Ogdoade. 
Unsprezece perechi de eoni mas- 
culin-feminini apar în schimb, care 
formează în total plenitudinea celor 
treizeci. Cel mai tânăr și ultimul 
dintre ei este Sophia (Înţelepciu- 
nea). Fiind ultima emanațţie, ea 
este imperfectă, slabă și lipsită de 
repaus. Rătăcirea ei produce un 
dezastru, adică lumea materială și 
pe dumnezeul lumii materiale, 
demiurgul, cel ce e numit „Dum- 
nezeu” în Vechiul Testament. El 
este o putere demonică inferioară 
ce domnește asupra lumii, ţinând 
sufletele întemnițate în ignoranță 
prin aceea că le cere să-l adore ca 
pe adevărata și suprema divini- 
tate. În timpul producerii dezas- 
truoase de către Sophia a cosmo- 
sului material, o parte din ființa 
spirituală a ajuns captivă în ma- 
terie. Unul dintre eonii superiori, 
milostivul Hristos ceresc, L-a trimis 
pe Mântuitorul lisus pentru a eli- 
bera sufletele de întemnițarea lor 
materială. Cei care înțeleg mesa- 
jul sunt luminaţi și eliberaţi. Cei 
ce se agaţă de formele materiale 
continuă să fie înrobiți demiur- 
gului, într-o lume plină de sufe- 
rință şi stricăciune care e privată de 
sens spiritual și lipsită de poten- 
ţialitate pentru dezvoltarea sufle- 
tească. Credincioşii sunt clasificați 
pe măsura nivelului lor de ilumi- 
nare (de gnoză) în Materiali, Psihici 

şi Duhovniceşti. Cei Duhovniceşti 
sunt aceia care deţin taina ce le 
permite să urce către reunire finală 
cu eonii superiori după moarte. 
Sistemul lui Valentin este o ex- 
presie de tip platonic a problemei 
Unului şi multiplului, care ima- 
ginează o ierarhie descendentă de 
emanații mijlocitoare între Dum- 
nezeul suprem și puterile demonice 
ale lumii materiale. Dar Valentin 
combină metapsihismul platonic 
şi cu elementele majore ale ideii 
mântuirii creştine, dând vieţii lui 
lisus o semnificație profund cos- 
mică. Oponenții ortodocși ai aces- 
tei concepții l-au combătut în prin- 
cipal din cauza faptului că Valentin 
deconecta de la istorie naraţiu- 
nea despre lisus, smulgând-o din 
contextul unitar al Scripturilor 
ebraice, dar au fost şi adânc influ- 
enţați măreţia felului în care Valen- 
tin explica implicaţiile metafizice și 
universale ale mesajului creștin 
al mântuirii. Gânditori importanţi 
precum Clement din Alexandria 
şi Origen au purces în opera lor la 
reabilitarea acestei dimensiuni cos- 
mice și au revendicat unele idei 
pentru tradiţia ortodoxă. Bunăoară, 
gnosticii au reprezentat de tim- 
puriu pentru creștini un imbold de 
a reflecta la integrarea Scripturi- 
lor ebraice în mesajul Evangheliei 
şi în propovăduirea întrupării di- 
vine. Valentin a lăsat în urma lui 
două școli: aşa-numita școală apu- 
seană, care îi includea pe Ptolemeu 
şi pe Heracleon (primul creștin 
care a lăsat un comentariu biblic, 
păstrat în Comentariul al loan al 

lui Origen), și şcoala răsăriteană, 
condusă de Marcu şi de Teodot 
(ale căror scrieri sunt discutate de 
Clement al Alexadnriei în Frag- 
mentele din Teodot). 


H. Jonas, The Gnostic Religion: The 
Message of the Alien God and the Begin- 
nings of Christianity (2d. Ed.; Boston, 
1963); B. Layton, ed., The Rediscovery 
of Gnosis (Proceedings of the Interna- 
tional Conference on Gnosticism at 
Yale University, March 28-31, 1978; 
Leiden, 1980); K. Rudolph, Gnosis: 
The Nature and History of Gnosticism 
(San Francisco, 1983). 


Varsanufie și loan 
(jumătatea secolului al VI-lea) 


Sfântul Varsanufie a fost con- 
siderat drept unul dintre ultimii 
reprezentanți ai tradiţiei clasice de 
sfinți și bătrâni ai deșertului. Era 
egiptean din naștere și a trăit ca 
ascet singuratic în Gaza. Contem- 
poranul său mai tânăr, Sfântul loan 
Profetul, a fost un pustnic care a 
locuit lângă el. Între cei doi a avut 
un loc un schimb de scrisori care 
au fost mai târziu adunate și puse 
în circulaţie sub titlul Întrebări şi răs- 
punsuri. Conţinutul lor îl repre- 
zintă întrebările puse bătrânului 
de loan și alți monahi, poate prin 
mijlocirea lui loan, întrebări care 
caută să elucideze semnificația 
vieţii ascetice și modurile de a evita 
problemele obișnuite. Dialogu- 
rile pline de miez rezumă tradiția 
deșertului a spuselor părinţilor, 
într-un moment în care monahis- 
mul reacționa puternic împotriva 

teologiei speculative origeniste; 
au avut un impact profund asupra 
tradiţiei ascetice de mai târziu în 
timpul a două perioade importante 
de sinteză. Scrisorile i-au influ- 
enţat, la puţin timp după scriere, 
pe distinşii învăţători monastici 
Ioan Scărarul şi Dorotei al Gazei. 
Mai târziu, au cunoscut o revigo- 
rare în Bizanţ, influențând mistici 
importanţi precum Pavel din Ever- 
getinos şi Simeon Noul Teolog. 
Astfel, scrisorile au rămas în tra- 
diția mai largă a teologiei ascetice 
ortodoxe drept lucrări clasice de 
îndrumare ascetică pentru liniș- 
tirea sufletului şi ridicarea de la 
curăția inimii la simţirea prezen- 
ţei lui Dumnezeu. 


I. Hausherr, „S. Barsanuphe”, în 
DSP 1 (Paris, 1937), col. 1255-1262; $. 
Rose, trad., Saints Barsanuphius and 
John: Guidance toward Spiritual Life: 
Answers to the Questions of Disciples 
(Platina, Calif., 1990). 


Vasile al Ancirei (m. după 363) 


Vasile al Ancirei a fost unul 
dintre conducătorii facțiunii homo- 
iusiene din timpul controversei ari- 
ene din secolul al IV-lea, facțiune 
care respingea termenul homo- 
ousion propus de Sinodul de la 
Niceea 1 (325), dar era apropiată 
de sensul niceean al statutul divin 
al Logosului-Fiul lui Dumnezeu. 
Vasile a fost unul dintre condu- 
cătorii Sinodului de la Sirmium, 
din 351. După moartea sa, pro- 
pria facțiune se va reconcilia cu 

cea niceeană sub conducerea lui 
Meletie al Antiohiei, cu ajutorul 
lui Atanasie la Sinodul de la Ale- 
xandria, din 362 (care a făcut un 
apel ca toți oamenii de bună-cre- 
dință să se unească, în ciuda deo- 
sebirilor de terminologie) şi cu 
ajutorul Părinților Capadocieni. 
Alianţa a fost hotărâtoare pentru 
sfârşitul crizei ariene în Biserica 
Răsăriteană. Vasile a fost ales epis- 
cop de Ancira după depunerea 
lui Marcel, în 336. Se crede că tra- 
tatul Despre feciorie, atribuit lui Va- 
sile al Cezareei, este lucrarea sa. 


R.P.C. Hanson, The Search for the 
Christian Doctrine of God (Edinburgh, 
1988); ]. Quasten, Patrology (vol. 3; 
Utrecht, Olanda, 1960), pp. 201-203. 


Vasile al Cezareei (330-379) 


Cunoscut încă din timpul vieţii 
sub numele de „Sfântul Vasile cel 
Mare”, Vasile al Cezareei a fost cel 
mai dinamic și activ în domeniul 
politic dintre toți Părinții Capa- 
docieni, chiar dacă nu și cel mai 
original dintre ei. A fost fiul unui 
retor, provenind dintr-o familie 
înstărită. Și-a făcut studiile în Ca- 
padocia (unde l-a întâlnit pentru 
prima dată pe Grigorie din Na- 
zianz), apoi la Constantinopol şi, 
în sfârşit, la Atena, unde a stu- 
diat 6 ani și unde prietenia sa cu 
Grigorie din Nazianz s-a adâncit, 
devenind o legătură de o viaţă. 
În 355, s-a întors în Capadocia și 
a predat retorica timp de un an 
înainte de a-și împlini dorința de 

a vizita (împreună, probabil, cu 
Eustațiu al Sevastiei) comunită- 
ţile ascetice din Siria, Mesopota- 
mia, Palestina și Egipt. La întoar- 
cere în Capadocia, Vasile a fost 
botezat și a îmbrățișat viaţa pust- 
nicească sub influenţa lui Eustațiu 
şi a surorii sale, Macrina, care trans- 
formase deja proprietatea lor de 
la ţară - Annesoi, în Pont - într-un 
loc de nevoință monahală. L-a in- 
vitat aici și pe Grigorie din Nazianz, 
deşi acesta era de părere că stilul 
de viață monahal nu este pe gustul 
său, preferând să se retragă pe 
propriul domeniu, într-o însingu- 
rare dedicată studiului. Grigorie 
și Vasile au colaborat la realizarea 
Filocaliei (o primă ediţie a unor 
pasaje alese din Origen), dar şi la 
compunerea unor scrieri despre 
viaţa monahală. Această nevoință 
timpurie a scrierii unor manuale 
pentru asceţii grupaţi în jurul lor 
(se remarcă, în special, Asceticon-ul 
lui Vasile, deși unii sunt de părere 
că aceasta este lucrarea lui Eu- 
stațiu) au avut un impact istoric 
sub forma Regulilor monahale care 
i-au conferit lui Vasile titlul de 
„părintele monahilor răsăriteni”. 
Cartea Moralia (maxime pustni- 
cești tradiționale, însoţite de pa- 
sajele scripturistice doveditoare) a 
apărut în 358 şi a fost urmată de 
Asceticon (c. 363, care este cunos- 
cut îndeosebi sub numele de Re- 
guli). A fost mai întâi sfinţit ca 
citeţ în 360, apoi hirotonit preot, 
în 362, în Cezareea Capadociei. 
Vasile a fost implicat activ în lupta 
de rezistență dusă împotriva fac- 

ţiunii ariene condusă de Aețiu și 
Eunomie. Membru, la început, al 
facțiunii homoiusiene, majoritară 
în Capadocia, a devenit tot mai 
implicat în apărarea Crezului de 
la Niceea (susținut de facțiunea 
homousiană). S-a certat cu epis- 
copul său, Eusebiu, și s-a retras pe 
proprietatea sa până în 364, când 
amenințarea instalării unui episcop 
arian din anturajul Împăratului 
Valens l-a adus înapoi în slujba 
Bisericii din Cezareea. Grigorie din 
Nazianz a mijlocit această reve- 
nire și ameninţarea lui Valens a 
fost înlăturată; Vasile însă și-a 
câştigat mulți dușmani în rândul 
clerului din Cezareea. În timpul 
foametei din 368, a coordonat efor- 
tul Bisericii de sprijinire a popu- 
laţiei din acea regiune și a câștigat 
sprijinul oamenilor. În 370, a fost 
ales episcop al orașului său, în ciuda 
opoziției administraţiei civile și a 
multor episcopi. La scurt timp după, 
marea eparhie a Capadociei a fost 
împărțită în două și, pentru a echi- 
libra influența noului mitropolit, 
Antim din Tyana, Vasile a încercat 
din răsputeri să așeze în orașele mici 
episcopi din cercul său de pri- 
eteni. Această acţiune i-a înălţat 
pe Grigorie al Nyssei şi Grigorie 
din Nazianz la statutul de episcopi, 
dar, de asemenea, a cauzat disen- 
siuni în rândul cunoscuţilor săi, 
care erau de părere că maşina- 
ţiunile sale nu erau decât certuri 
asupra veniturilor, mascate sub 
forma unor dispute teologice. S-a 
aliat cu Meletie al Antiohiei, unul 
dintre vechii apărători ai Niceei, 


Dicţionar de teologie patristică 


devenind, din ce în ce mai mult, 
reprezentantul public al facțiunii 
niceene. El considera că această 
alianţă (care l-a implicat într-un 
conflict cu Atanasie și papa Da- 
masus) era fundamentală pentru 
cauza niceeană în Răsărit și a res- 
pectat-o cu fidelitate, deși l-a înde- 
părtat de vechiul său mentor şi 
prieten, Eustațiu al Sevastiei care 
avea să îmbrăţişeze, mai târziu, 
doctrina pnevmatomahă, negând 
dumnezeirea Duhului Sfânt. Rup- 
tura publică de Eustațiu s-a produs 
când Vasile a publicat extrem de 
influenta sa carte, Despre Duhul 
Sfânt, cărţile 1-3, în care Vasile afir- 
mă dumnezeirea Fiului și a Duhului 
şi pavează drumul pentru deplina 
mărturisire neoniceeană a Treimii, 
pe care Grigorie din Nazianz o va 
elabora la Sinodul de la Constan- 
tinopol, din 381. A murit în 379, 
epuizat în urma nevoinţelor sale. 
Scrisorile lui Vasile sunt surse im- 
portante de informaţie despre viața 
Bisericii din secolul al IV-lea. Hexa- 
emeron-ul sau tâlcuirea relatării 
despre crearea lumii din cartea 
Facerii este o capodoperă de teo- 
logie biblică creştină timpurie și 
ne arată că Vasile era înzestrat cu un 
simț fin pentru puterea morală a 
Scripturii și un origenist moderat. 
Tratatul său Împotriva lui Euno- 
mie a reprezentat un impuls puter- 
nic care a revitalizat rezistenţa ni- 
ceeană; Vasile şi-a petrecut mare 
parte din viaţă încercând să îi con- 
vingă pe homoiusieni că poziția 
lor era, în fond, reconciliabilă cu 
cea a homousienilor, un element 

cheie pentru succesul pe termen 
lung al cauzei niceene. Lucrarea sa 
în Biserică în calitate de învăţător 
şi apărător public al orașului său 
(a iniţiat construirea unuia dintre 
cele primele spitale importante 
patronate de monahi creștini) a 
făcut din Vasile un model pentru 
viitorii episcopi răsăriteni, iar în 
epoca bizantină, a fost desemnat 
drept unul dintre cei „Trei Sfinţi 
Ierarhi” (împreună cu Grigorie din 
Nazianz și loan Hrisostom), cei 
mai importanţi arhierei-teologi din 
perioada Antichității târzii. 


W.K.L. Clarke, St. Basil the Great: 
A Study in Monasticism (Cambridge, 
1913); S.R. Holman, The Hungry Are 
Dying: Beggars and Bishops in Roman 
Cappadocia (Oxford, 2001); B. Jack- 
son, St. Basil: Letters and Select Works 
(NPNE second series, 8; retip. Grand 
Rapids, 1989); P. Rousseau, Basil of 
Caesarea (Berkeley, Calif., 1994). 


Vasilide [/ Basilides] (fl. 135-161) 


Nu a supraviețuit nimic din 
opera acestui teolog sirian care a 
fost în centrul unei şcoli gnostice 
din Alexandria şi care a scris unele 
dintre cele mai timpurii comen- 
tarii biblice, inclusiv o evanghelie 
și o carte cu ode. Două tradiţii de- 
spre opera lui oferă o perspectivă 
cu totul contradictorie. În relatarea 
lui Irineu (Adversus haereses 1, 24), 
doctrina lui Vasilide pare a fi în- 
rudită cu sistemul gnostic al lui 
Valentinian. Deitatea este mai pre- 
sus de orice descriere, mai presus 
de existență; de asemenea, ea a 

emanat o serie de puteri intelec- 
tuale (Nous, Logos, Phronesis, So- 
phia și Dynamis). Ultimele două 
au creat primul cer, inaugurând 
o serie de alte diade care, la rândul 
lor, au creat alte ierarhi, de ceruri 
descendente până ce numărul per- 
fect de ceruri, 365, a fost împlinit 
(oferind astfel o anumită formă de 
răspuns metafizic la problema filo- 
sofică ubicuă a reconcilierii între 
unu și multiplu). Îngerii, în cerul 
ultim şi cel mai de jos, conduși de 
acel rebel înger numit de scriptura 
evreiască Dumnezeu, au creat cos- 
mosul material, o lucrare infectată 
de răutate şi tiranie. Hristos, în- 
trupând spiritul lui Nous, a fost 
trimis să elibereze sufletele din 
această sclavie întunecată. El şi-a 
schimbat forma cu Simon din Cy- 
rene, lăsându-l pe Simon să fie răs- 
tignit în timp ce El s-a înălțat liber 
la ceruri. Acest pasaj a fost con- 
siderat scandalos de Irineu, dar prin 
această concepţie, probabil că Va- 
silide vroia să reprezinte, inițial, 
diferenţierea simbolică dintre uce- 
nicul psihic „necunoscător”, care 
trăieşte o imitație a vieţii lui Si- 
mon, urmând o cale de nevoință 
şi disciplină, şi ucenicul gnostic, 
care îl caută pe Nous și înţelege 
fundamentala lipsă de importanţă 
a trupului și a necesităţilor lui. În 
relatarea care se găseşte la Ipolit 
(Respingerea tuturor ereziilor 7, 
20-27), sprijinită de dovezi din alți 
scriitori creştini, se spune că Vasi- 
lide propovăduia ideea unui cos- 
mos care exista ca „sămânţa lumii” 
Dumnezeului Preaînalt. Din să- 

mânţă derivă o întreită filiaţie (una 
fină, o alta grosieră și o a treia, care 
are nevoie de purificare), într-o 
ierarhie descendentă. Prima este 
o putere ascendentă; a doua urcă 
datorită puterii primite de la Du- 
hul Sfânt; a treia este purificată 
prin ajutorul dat oamenilor ca să 
urce. De asemenea, din sămânță 
derivă şi doi arhonţi şi amândoi 
sunt însoțiți de propriii fii. Primul 
fiu își conduce tatăl şi împărăţia sa 
(cei opt desăvârșiţi sau Ogdoada) 
la pocăință, în timp ce cel de-al 
doilea fiu oglindește acest proces 
şi învaţă adevărul pe tatăl său și îm- 
părăţia celor șapte (Hebdomada). 
Lumina salvifică a Ogdoadei şi a 
Hebdomadei a fost cea care L-a 
inspirat pe lisus, Cel luminat, Care 
îi cheamă pe cei aleși înapoi la 
Dumnezeu, tămăduind starea fiin- 
ţială de păcat a anumitor suflete. 
Origen spune că Vasilide propo- 
văduia învățătura transmigrației 
sufletelor (vezi pitagoreism, reîn- 
carnare). Impactul fundamental al 
acestui sistem a fost naşterea unui 
principiu de intermediere soterio- 
logică care a încercat să îmbine 
kerygma creştină cu sistemele filo- 
sofice de intermediere cosmologică. 


W.H.C. Frend, Saints and Sinners 
în the Early Church (Londra, 1985), 
cap. 2; R.M. Grant, „Place de Basilide 
dans la theologie chretienne anci- 
enne”, REA 25 (1979), pp. 201-216; 
W.A. Lâhr, Basilides und seine Schule: 
eine Studie zur Theologie — und Kir- 
chengeschichte des zweiten Jahrhunderts 
(Tibingen, Germania, 1996). 

Văduve 


Numărul mare de văduve din 
comunităţile creștine ale Antichi- 
tăţii târzii a fost un rezultat natu- 
ral al obiceiului căsătoriei romane, 
unde adesea bărbaţi mai în vâr- 
stă se logodeau cu tinere fete. La 
moartea soțului, deținător de drept 
al averii, proprietatea familiei (în 
primul rând dacă aceasta exista) 
nu era moştenită de văduvă, ci de 
ruda cea mai apropiată pe linie mas- 
culină. Aceasta însemna că atât vă- 
duvele care nu aveau patrimoniu, 
cât şi cele ce fusese odinioară bo- 
gate, ajungeau adesea nevoiaşe 
prin moartea soțului. Având puţine 
şanse de câștig propriu, ele repre- 
zentau o clasă deosebit de vulne- 
rabilă (şi fuseseră privite astfel încă 
din perioada Vechiului Testament, 
aşa cum se poate vedea în leș. 22, 
22; Deut. 10, 18). Scriitorii creștini 
timpurii au insistat pe nevoia unui 
efort susținut din partea bisericilor 
locale de a ocroti financiar vădu- 
vele (lac. 1, 27; Păstorul lui Herma, 
Porunca 8, 10; Pilda 1, 8; 5, 3; Igna- 
tie al Antiohiei, Către Policarp 4; 
1 Clement 8; Constituţiile Apos- 
tolice 4, 2). Aşa cum rezultă din 
cele mai vechi dispoziţii privind 
înscrierea văduvelor creștine (I Tim. 
5, 9-10), până în secolul al II-lea 
situaţia lor va cunoaște o prefa- 
cere. Se naşte acum ideea văduvei 
ca femeie în vârstă cu însărcinare 
aparte din partea Bisericii pentru 
rugăciune şi fapte de caritate. Este 
o dezvoltare atestată prima oară în 
Amintirile pseudo-clementine (6, 15) 

şi atribuită Apostolului Petru, ceea 
ce înseamnă că e posibil să își aibă 
originea la Antiohia. Textele pa- 
tristice sugerează că îndatorirea 
de a-i hrăni pe bolnavi, de a evan- 
gheliza și catehiza femeile păgâne 
interesate de Biserică şi de a îm- 
părți milostenia erau adesea săvâr- 
şite de văduve (Clement din Ale- 
xandria, Stromate 3; Constituțiile 
Apostolice 3, 5), ele distingându-se, 
aşadar, ca o grupare aparte de 
vechi slujitori creștini. Origen, în 
secolul al III-lea, le recunoaște ex- 
plicit ca o clasă de slujitori oficiali 
existentă în Cezareea zilelor lui 
(Comentariul la Evanghelia după loan 
32, 7). Văduvia ca slujire religi- 
oasă s-a ivit, aşadar, dintr-o încer- 
care timpurie de a institui ajuto- 
rul social. Către secolul al IV-lea, 
a început să fie obiectul reflecției 
patristice, îndeosebi în omilia lui 
Ioan Hrisostom Despre alegerea vă- 
duviei (Vidua eligatur), unde acesta 
observă cum a fost răsturnată şi 
înălțată starea acestei clase sociale 
sărace și dispreţuite, graţie slăvirii 
pe care i-a dat-o Biserica. În litera- 
tura siriacă, văduvele sunt numite 
„altarele lui Dumnezeu”. Titlul 
sugerează că ele au reprezentat 
probabil nucleul inițial al acelei 
clase de „femei rugătoare” care se 
pare că prelungeau timpul oficial 
în care Biserica se aduna pentru 
rugăciune (începutul serviciului 
liturgic pentru rugăciune, împre- 
ună cu adunările pentru împărtă- 
şire), locul acestora fiind luat mai 
târziu de călugărițe (vezi fecioare). 
Slujirea văduvelor pare să fi căzut 

în desuetudine pe la mijlocul seco- 
lului al IV-lea, când îndatoririle 
lor vor fi preluate, mai mult sau 
mai puțin, de diaconițe. 


C. Methuen, „Widows, Bishops, 
and the Struggle for Authority in the 
Didascalia Apostolorum”, JEH 46, 2 
(1995), pp. 197-213; C. Osiek, „The 
Widow as Altar: The Rise and Fall of 
a Symbol”, TSC (1983), pp. 159-169; 
B.B. Thurston, The Widows: A Women's 
Ministry in the Early Church (Minneapo- 
lis, 1989); C.H. Turner, „Ministries of 
Women in the Primitive Church: Wi- 
dow, Deaconess, and Virgin in the 
First Four Christian Centuries”, în 
H.N. Bate, ed., Catholic and Apostolic 
(Londra, 1931), pp. 316-351. 


Vedenii 


Conceptul de vedenie (optasia, 
orama), componentă semnificativă 
a perspectivei teologice, a avut o 
istorie complexă în creştinism și 
cu siguranţă și în literatura pa- 
tristică. Deşi majoritatea Părinților 
au socotit că vedeniile și epifaniile 
din Vechiul Testament (de exem- 
plu, rugul aprins sau revelaţiile de 
pe Sinai) sunt evenimente istorice, 
ei au fost mai puţin înclinați să 
continue această tradiție epifanică 
și în Noul Testament, deşi uceni- 
cii „au văzut” adesea manifestări 
de acest tip, mai cu seamă dacă e 
vorba despre episodul Schimbării 
la Faţă (Marcu 9) sau despre în- 
viere. În cele mai multe cazuri, chiar 
şi atunci când comentează expe- 
riențele vizionare ale profeților 
Vechiului Testament (cf. Ipolit, 

Comentariul la Daniel 4, 36, 1), care 
vedeau diferite lucruri cu ochii 
trupești şi primeau astfel diverse 
mesaje spirituale pe care le trans- 
miteau prin propovăduire, comen- 
tatorii patristici folosesc expresii 
de tipul „au fost vrednici de aceste 
vedenii”; ele implică ideea că ge- 
neraţia actuală nu ar fi la fel de 
vrednică (câtă vreme era limpede 
că vedeniile epifanice își diminua- 
seră în veacurile ulterioare rolul 
de vehicul al discursului teologic), 
dar, totodată, și că propovăduirea 
prin cuvânt reprezintă o formă 
mult mai importantă de discurs, 
vedenia fiind doar un preludiu 
aparte. Astfel, chiar dacă vedenia 
e îndepărtată, sarcina de a propo- 
vădui nu încetează, iar în unele 
cazuri (s-a susţinut că) rezultatul 
ar fi chiar mai curat. Cu toate aces- 
tea, unii dintre teologii vechi, mai 
ales cei de origine siriacă precum 
Păstorul lui Herma, considerau 
vedeniile un element fundamen- 
tal al viziunii și discursului pro- 
fetic. Se observă totuși un pro- 
nunțat contrast între Herma și 
contemporani ca Clement Romanul. 
La acesta din urmă, trezvia şi ar- 
gumentul rațional ating un apo- 
geu. Vedeniile sunt lăsate deoparte, 
ceea ce explică într-o anumită mă- 
sură şi dizgraţia în care va cădea 
odinioară faimosul Păstor. Vede- 
niile sunt mult mai vii în litera- 
tura apocrifă, explicaţia fiind că ea 
are la bază în mare măsură nara- 
ţiuni apocaliptice de tip siriac (cf. 
Apocalipsa Apostolului Pavel); dar 
tendinţa slăbeşte rapid odată cu 

marginalizarea apocrifelor. Reve- 
nirea, în secolul al VII-lea, a „ve- 
deniilor lumii de dincolo” în litera- 
tura creștină poate fi și ea explicată 
ca o retrospectivă apocaliptică, în- 
soțită de elemente împrumutate 
din Eneida lui Vergiliu, cartea a 6-a 
(cf. Grigorie cel Mare, Dialoguri 4, 
37-38; Visio Baronti; Grigorie de 
Tours, Istoria francilor 4, 33; 7, 1). 
Pentru Clement din Alexandria, 
Ipolit şi Origen, reprezentanţii şcolii 
Logosului, tranziţia este mai mult 
sau mai puţin decisă: „cuvântul” 
(aici se pune în valoare sinonimia 
dintre Logos şi discursul rațional) 
domnește în chip absolut asupra 
unor categorii de cunoaștere infe- 
rioare, precum senzaţia (aisthesis) 
sau vedenia (optasia — vederea), ca 
parte a vocației Bisericii de a urca 
dincolo de realitățile trupeşti, către 
o „cuprindere” spirituală a adevă- 
rului. Ulterior acestor teologi, cu- 
vântul „vedenie” ajunge în teolo- 
gia creștină să însemne de obicei o 
„cuprindere cu mintea”. Interpre- 
tarea pe care Origen o dă Schim- 
bării la Faţă a lui Hristos acordă un 
spaţiu întins discutării ideii că apos- 
tolii cei aleși au „văzut slava lui 
Hristos” nu cu ochii trupești, ci 
mai degrabă cu ochii Duhului ce li 
S-a dăruit cu acest prilej; cu alte 
cuvinte, vedeniile lor nu erau nici- 
decum optasiai, ci mai degrabă o 
pătrundere intelectuală-spirituală 
adâncă dincolo de vălul trupului 
(care acoperea ochii celorlalți apos- 
toli, încât ei nu puteau percepe în 
nici un fel slava lui Iisus) (cf. Con- 
tra Celsum 4, 16; 6, 68; Omilii la 

Facere 1, 7; Comentariu la Matei 12, 
36-43). În mișcarea ascetică din se- 
colul al IV-lea, ucenicii lui Ori- 
gen, precum Evagrie, au accen- 
tuat această perspectivă teologică 
şi au avertizat împotriva încrederii 
în fenomenele vizionare din viaţa 
călugărească. Vedeniile au puţină 
trecere înaintea acestora şi adesea 
se dezvăluie a fi ispite de care 
monahul e nevoit să se păzească, 
amăgiri inspirate de activitatea de- 
monică. Evagrie va împământeni 
această precauţie față de vedenii 
în literatura ascetică ulterioară. Este 
de presupus că vedeniile, feno- 
men obișnuit în elenismul păgân, 
vor fi avut în viaţa creştină popu- 
lară din primele cinci veacuri o 
trecere mai mare, însă transmi- 
terea literaturii despre vedeniile 
creștine tinde să le reducă la tăcere 
şi să le preschimbe într-o distincție 
dintre „visele cu ochii deschişi” 
şi „visele de noapte”. În litera- 
tura hagiografică încă mai apar 
vedenii, dar către secolul al IV-lea, 
ele devin, împreună cu visele pro- 
fetice, periferice din punct de ve- 
dere teologic, iar aceasta în ciuda 
portretului de înainte-văzător pe 
care îl primeşte Antonie în Viaţa 
lui Antonie compusă de Atanasie. 
În colecţia alfabetică a Patericului 
(lucrare duhovnicească din pustia 
egipteană a secolului al IV-lea), o 
povestire atribuită lui Avva Olim- 
pie dovedește schimbarea de ma- 
caz din lumea creștină în ce privește 
vedeniile. Povestirea se referă la 
un dialog între un preot al lui Isis și 
doi tineri monahi. Preotul păgân 

este uluit să afle că cei doi asceți nu 
au o „vedenie” regulată a Dum- 
nezeului lor, deoarece el socoteşte 
că fenomenul e ceva normal pen- 
tru niște adoratori zeloși. Călugării 
sunt atât de tulburaţi în urma dis- 
cuției, încât se întorc să ceară bă- 
trânilor lor sfatul și li se spune că 
numai drepţii care s-au nevoit din 
răsputeri și au atins curăţia au 
parte de vedenii. Morala poveștii 
este necesitatea ca monahii să-şi 
dubleze eforturile de asceză puri- 
ficatoare şi să nu se îngrijească 
de primirea vedeniilor, fiind pe 
deplin în conformitate cu tradiția 
lui Evagrie. Chiar şi așa, primatul 
cuvântului trebuie să-i fi făcut pe 
creștini să se distingă clar de reli- 
giile păgâne din preajma lor. La 
montaniștii din secolul al II-lea 
se observă o scurtă revitalizare a 
viziunii profetice, însă chiar din 
cea de-a doua generaţie a monta- 
nismului latin (aşa cum se vede în 
lucrarea africană intitulată Mar- 
tiriul Sfintelor Perpetua şi Felicitas) 
vedenia este înțeleasă ca vis, fie- 
care încercare succesivă din istoria 
creştinismului de a învia concep- 
tul de vedenie ca vehicul major al 
revelaţiei fiind numai un răspuns 
temporar la o situaţie critică. 


M. Aubrun, „Caracteres et portee 
religieuse et sociale de “Visiones' en 
Occident du VI-eme au Xl-eme siecle”, 
Cahiers de Civilisation Medievale 22, 2 
(1980), pp. 109-130; R. Lane-Fox, Pa- 
gans and Christians (New York, 1987), 
cap. 4-5, 8; J.A. MacCulloch, Early 
Christian Visions of the Other World 
(Edinburgh, 1912). 

Venantius Fortunatus (cca 530-610) 


Episcop din Poitiers și poet 
creștin, Venantius Fortunatus este 
autorul lucrărilor Pange Lingua, 
probabil cele mai faimoase imnuri 
euharistice apusene, şi Vexilla Regis, 
scrisă pentru a celebra evenimen- 
tul din 596, când o rămășiță din 
crucea autentică a lui lisus a fost 
adusă la mănăstirea de maici din 
Poitiers fondată de Radegunde, re- 
gina francilor, unde Venantius slu- 
jea ca preot. A mai scris câteva 
lucrări de hagiografie, dezvoltând 
mai ales cultul lui Martin din Tours. 
Lucrările lui mistice sunt printre 
primele scrieri catolice latine care 
introduc ideea căutării erotice a lui 
Dumnezeu, temă care va deveni 
nota dominantă a gândirii medie- 
vale ulterioare. 


P.]. Godman, Poets and Emperors: 
Frankish Politics and Carolingian Poetry 
(Oxford, 1987), 1-37; F.]. Raby, A His- 
tory of Christian Poetry (ed. a 2-a; Ox- 
ford, 1953), 86-95. 


Veșminte 


Veşmintele specifice clerului 
creştin, fie că este vorba despre o 
îmbrăcăminte specială purtată în 
viaţa normală, fie de hainele pur- 
tate în oficierea liturghiilor, se pare 
că nu au reprezentat un subiect de 
discuţii înainte de secolul al III-lea. 
Până în acel secol, în Biserica pre- 
niceeană erau preferate hainele albe 
la adunările bisericeşti (toga virilis a 
clasei de mijloc romane); se pare, 
așadar, că oficianţii purtau cu această 

ocazie cele mai bune haine (cf. Cle- 
ment din Alexandria, Stromate 4, 
22, 141, 4; Canoanele lui Ipolit 37; 
Ieronim, Împotriva pelagienilor 1, 29). 
În era bizantină, la ocazii speciale 
se purta o togă sau tunică cu bro- 
derii speciale pe margini, model ce 
se poate încă observa la aproape 
toate hainele bisericești. Origen este 
printre primii care vorbesc despre 
anumite veșminte speciale pur- 
tate în timpul rugăciunii (Origen, 
Omilii la Levitic 4, 6), dar sensul 
textului e disputat, punându-se 
în discuţie dacă el era conștient 
de practica Bisericii din vremea lui, 
de a folosi veşminte liturgice spe- 
ciale, sau dacă vorbeşte, într-o ma- 
nieră simbolică, despre faptul că 
în rugăciune creștinul este „îmbră- 
cat” în înnoire, în sens paulin. lero- 
nim spune în secolul al IV-lea ceva 
asemănător (Comentariul la leze- 
chiel 13, 44, 17 ş.u.: „Într-un fel e 
îmbrăcată religia dumnezeiască 
pentru slujbă şi altfel în viaţa de 
zi cu zi”). Laitmotivul referinţelor 
la îmbrăcămintea preoțească de 
la sfârşitul secolului al III-lea şi 
începutul celui de-al IV-lea este 
totuşi cel de a opri clerul să mai 
poarte veșminte tot mai străluci- 
toare, pe măsură ce pacea dădea 
mai multă siguranţă și dorință de 
recunoaştere (cf. Teodoret al Ciru- 
lui, Istoria bisericească 2, 23) În se- 
colul al III-lea, după Ciprian şi 
Origen, în Biserică pătrunde un 
val al simbolismului veterotesta- 
mentar legat mai ales de cultul li- 
turgic și, ca atare, tot din această 
perioadă datează și asentimentul 

în creștere pentru o îmbrăcăminte 
liturgică specială (adică una care 
să fie folosită numai în biserică). 
În vechile ritualuri de la Templu, 
Legea prescria preoților și leviților 
o îmbrăcăminte aparte. Un motiv 
principal era dorinţa de a păstra 
o curăţie rituală strictă, spre a nu 
lăsa să pătrundă în locașul sfânt 
murdăria de zi cu zi. Episcopii, pre- 
oții şi diaconii creștini vor adopta 
pe scară largă haine aparte la finele 
secolului al IV-lea şi al V-lea, însă 
micile distincţii ale slujirii erau 
purtate de fiecare dată peste haina 
romană tradițională a înalților func- 
ţionari. În materie de haine, în 
general, și de haine bisericești, în 
particular, se pare că preoțimea 
creştină a fost foarte conservatoare 
şi că a păstrat elementele de stil 
vestimentar la care societatea secu- 
lară a renunțat de multă vreme. 
Deşi tunicile lungi se demodează 
în perioada timpurie a Bizanțului, 
clerul le va păstra, aşa încât ele 
vor deveni veșmântul distinctiv al 
preoţilor aproape implicit. De exem- 
plu, piesa cea mai vizibilă, stiharul 
(sticharion, în greacă) sau felonul 
(phelonion, în greacă) erau pur şi 
simplu hainele obişnuite de oraş 
purtate de bărbaţii romani în Anti- 
chitatea târzie. Episcopii se vor 
distinge prin omofor (pallium, în Oc- 
cident, deşi acesta era rezervat nu- 
mai pentru papă şi arhiepiscopi), 
o eşarfă largă purtată peste gru- 
maz şi peste haină. În locul fe- 
lonului, episcopii din Răsărit au 
adoptat un sakkos, o tunică mai 
scurtă din stofă aurie şi cusută pe 

margini cu ciucuri într-un fel care 
amintește de îmbrăcămintea mare- 
lui preot al Israelului. Preoţii purtau 
un epitrahil (în greacă, epitrache- 
lion) în jurul gâtului, ce atârna în 
față pe sub felon. În secolul al IX-lea, 
el începe să fie încheiat într-o sin- 
gură piesă, cu nasturi de forma 
rodiei (trimițând la descrierile din 
Levitic). Diaconii (spre a marca 
statutul lor simbolic de „leviţi”) 
purtau o haină lungă (orarion), dar 
numai peste umărul drept, iar în 
anumite momente ale liturghiei, 
acesta era trecut cruciș în față și în 
spate, simbolizând aripile îngerilor. 
În 380, Grigorie din Nazianz este 
printre primii care descriu modi- 
ficările acestor caracteristici (Car- 
men de Vita Sua, 862), pe care le 
atribuie cu ironie trufiei arhiepis- 
copului de Alexandria; se pare că 
acesta adoptase veșmântul alb de 
in, potcapul asemănător unui tur- 
ban şi până și efodul cu nestemate 
de pe piept, care aduceau aminte 
de marele preot de la Ierusalim. 
Dar Grigorie mai notează că și el 
era criticat pentru purtarea unor 
haine sărăcăcioase (aşa cum credea 
el că sunt potrivite unui ascet) pe 
când era episcop la Constantino- 
pol (Cuvântarea 33). Augustin a 
dat glas unei concepţii asemănă- 
toare, informându-și coresponden- 
ţii și comunitatea că orice haină 
scumpă dăruită lui spre a fi îm- 
brăcată în biserică va fi vândută 
în folosul săracilor (un argument 
ce nu trebuie invocat prea apăsat, 
deoarece scria în vremuri de re- 
fugiu; Epistole 263, 1; Predici 356, 13). 

În secolul al V-lea, papa Celestin 
scria împotriva obiceiului pătruns 
pe atunci în Biserică de a deosebi 
diferitele grade ale clerului prin 
diferite veşminte strălucitoare. Con- 
sideraţiile lui iarăși nu trebuie ab- 
solutizate, deoarece episcopii din 
Galia preluaseră ceea ce el socotea 
a fi prerogativa papală de a purta 
pallium, gest care l-a iritat. Clerul, 
scrie Celestin, „trebuie să fie deo- 
sebit de popor prin învățătura sa, 
nu prin îmbrăcăminte, prin curăţia 
minților mai degrabă decât a hai- 
nelor” (Celestin, Ep. 4.1.2). Însă, 
către sfârşitul secolului al V-lea, 
era pretutindeni ceva obișnuit să se 
folosească haine speciale în Bise- 
rică, iar, din secolul al VI-lea, ca- 
noanele sinodale au început să 
regularizeze veșmintele preoțești 
ce trebuiau purtate (Canonul 12 al 
Sinodului de la Narbonna, din 589; 
Canonul 27 al Sinodului de la 
Trullo — Constantinopol, din 691). 
După secolul al VI-lea, aspectele 
împotriva cărora se luptase și care 
fuseseră socotite o vanitate cleri- 
cală, vor deveni o necesitate ca- 
nonică. Vechile avertismente îm- 
potriva „mândriei” sunt acum în- 
locuite cu îndemnuri de a face ca 
liturghia să fie strălucitoare în 
toate privințele. Adoptarea veșmin- 
telor va influenţa în mod limpede 
creșterea sentimentului de sacra- 
litate din jurul preoţiei şi legă- 
tura dintre liturghia creştină şi 
„tipurile” Vechiului Testament. Ve- 
chiul sentiment că simplitatea și so- 
brietatea trebuie să predomine în 
cazul veșmintelor folosite la altar 

s-a păstrat, totuşi. El va fi reluat 
în cel de-al șaisprezecelea canon 
al Sinodului de la Niceea II (787), 
care interzice utilizarea unor „cu- 
lori ţipătoare”. După secolul al 
IX-lea, variațiile de culori, purtate 
pentru a exprima perioadele anu- 
lui bisericesc, şi simbolismul înalt 
ataşat diverselor veşminte preo- 
ţești (de obicei traduse în simboluri 
ale pătimirii lui lisus) vor cunoaște 
o dezvoltare considerabilă. 


]. Mayo, A History of Ecclesiastical 
Dress (New York, 1984); V. Pavan, 
„Liturgical Vestments”, în A. di Be- 
rardino, ed., Encyclpedia of the Early 
Church (vol. 2; Cambridge, 1992), pp. 
864-866; C.E. Pocknee, Litugical Vesture: 
Its Origins and Development (Londra, 
1960). 


Victor al Romei vezi Irineu, 
Papalitate, Controversa 
Cvartodecimană 


Vincențiu de Lerin [/ Lerins] 
(m. înainte de 450) 


Călugăr al comunităţii din in- 
sula Lerin, Vincențiu a fost auto- 
rul unei foarte influente opere 
intitulate Commonitorium. A fost 
unul dintre cei care au contestat 
ascensiunea teologiei augustiniene 
a harului, fiind atacat din acest 
motiv de Prosper din Aquitania. În 
lucrarea sa apologetică (Commoni- 
torium 2, 3), el a elaborat o regulă 
pentru care a devenit deosebit de 
faimos: așa-numitul Canon vincen- 
ţian, care încearcă să definească 

ce se înțelege prin tradiţie univer- 
sală autentică (spre deosebire de 
erezie sau de un simplu theologou- 
menon — 0 opinie care, deși este 
legitimă, nu e obligatorie pentru 
creştinii ortodocşi). Canonul afirmă 
că universalitatea în credinţă e de- 
terminată de trei criterii care tre- 
buie să fie atestate în chip egal în 
orice mărturisire de credință. Mai 
precis, orice astfel de enunţ trebuie 
să fie ceva ce Biserica a susținut 
„pretutindeni, întotdeauna și de 
către toţi”. Dacă o mărturisire dată 
nu este atestată de un consens uni- 
versal și străvechi, ea nu poate fi 
impusă ca articol fundamental de 
credință. Canonul vincenţian s-a 
bucurat de o preţuire imensă în 
gândirea apuseană ulterioară şi a 
fost intens folosit de teologii cato- 
lici împotriva personalităților Re- 
formei. Ca principiu practic, este 
aproape imposibil de aplicat istoric, 
așa încât el a fost treptat părăsit în 
discursul modern. 


J.A. MeGuckin, „Eschaton and 
Kerygma: The Future of the Past in 
the Present Kairos: The Concept of 
Living, Tradition in Orthodox Theo- 
logy”, SVIQ 42, 3-4 (winter 1998), pp. 
225-271; B.S. Moxon, The Commonito- 
rium of Vincent of Lerins (Cambridge, 
1915); ]. Pelikan, The Christian Tradition: 
A History of the Developement of Doc- 
trine (vol. 1; Chicago, 1971), pp. 333-339. 


Vindecare 


Evangheliile arată un interes 
profund pentru slujirea de vinde- 
cător a lui Iisus (Mc. 1, 29-34; 1, 40-2, 

12; 3, 1-6; 5, 21-43; 6, 53-56; 7, 24-37; 
8, 22-26; 10, 46-52) și a fost o pre- 
ocupare care s-a menținut și în 
timpul Bisericii Vechi, fiind pre- 
zentă în grade diferite în întreaga 
istorie a creștinismului. În contex- 
tul religiilor elenistice din primul 
secol, vindecările erau adesea con- 
siderate drept epifanii ale puterii 
zeilor. Cultele mai multor zeități 
erau în mod special asociate cu 
vindecările, mai ales zeița Isis (ve- 
nerată îndeosebi în marele tem- 
plu din Menutis, lângă Alexandria) 
sau cele câteva altare ale lui Escu- 
lap, zeul care îi vizita pe adoratorii 
care veneau să se culce în tem- 
plele sale și primeau astfel vinde- 
care de la preoți sau prin apariția 
sa în visele lor. Relatările acestor 
vindecări se găsesc adesea înscrise 
pe pereţii ruinelor. Creștinii, fără 
a nega veridicitatea lor, le atribu- 
iau pe acestea puterii demonice care 
dorea să arunce confuzie asupra 
mărturiei despre vindecările divine 
ale lui lisus. Simbolul lui Esculap, 
şarpele încolăcit pe o cârjă (as- 
tăzi, simbolul medicilor și al spita- 
lelor) şi strânsa asociere a aces- 
tuia cu lisus în In. 3, 14 este mai 
mult decât o coincidenţă. Tot ast- 
fel, probabil, este și cazul altarului 
lui Esculap-vindecătorul descoperit 
la Ierusalim, în urma săpăturilor 
din bazinul Vitezdei, locul în care 
lisus l-a vindecat pe bărbatul pa- 
ralizat, aşa cum se arată la In. 5, 
1-18. În Evanghelii, vindecările 
lui lisus, precum exorcismele pe 
care le înfăptuieşte, sunt prezen- 
tate drept manifestări ale venirii 

Împărăției. El nu este un vinde- 
cător per se, ci mai degrabă arată 
că vindecările sunt un „semn” al 
autorităţii Sale (exousia, Mc. 2, 11) 
şi o manifestare menită a stârni ui- 
mirea şi credinţa. Pentru iudaism 
şi creştinismul timpuriu, boala era 
o manifestare, dacă nu a posesi- 
unii demonice, atunci al atacului 
demonic. Din acest motiv, exorcis- 
mele și vindecările sunt așezate 
atât de aproape în relatările din 
Evanghelii și, de aceea, Biserica pri- 
mară a asociat dintotdeauna vin- 
decarea cu o atitudine necesară de 
pocăință din partea persoanei bol- 
nave. Cele mai timpurii continuări 
ale vindecărilor lui Hristos, după 
cum se poate vedea în relatările 
despre vindecările minunate ale 
apostolilor (Fapte 3, 1-10; 9, 36-42; 
14, 8-18), decurg în acelaşi mod de 
prezentare a vindecărilor drept sem- 
ne ce validează și împuternicesc 
propovăduirea timpurie a keryg- 
mei Împărăției lui Dumnezeu. Ele 
sunt semne menite a naște cre- 
dinţa în agentul lor și în mesajul lor 
(| Cor. 2, 4; II Cor. 12, 12; Fapte 2, 
43; 3, 6-10; 5,12-16; 9, 32-35; 14, 3; 
Faptele Apostolului Pavel 50-55; 
Faptele lui loan 38-45). În cea mai 
timpurie răspândire misionară a 
creştinismului, vindecările „în nu- 
mele lui lisus” erau, întocmai ca 
exorcismele, o parte a procesului de 
propovăduire kerygmatică. Pavel 
enumeră vindecările printre acele 
harisme dorite în Biserica văzută 
drept comunitatea noii ere (1 Cor. 
12, 9; vezi și lustin, Apologia a Il-a 
13; idem, Dialogul cu Trifon 17; 30; 

Irineu, Adversus haereses 3, 18, 4; 
4, 20, 2; 5, 2, 1 ş.u.; Origen, Îm- 
potriva lui Celsus, 7, 32; Ciprian, 
Epistole 74, 2; 76, 2). Dar slujirea 
vindecării a fost din ce în ce mai 
mult restrânsă la bătrânii comuni- 
tăţii, o tendinţă care este atestată 
pentru prima dată în Epistola lui 
Iacov 5, 14-16, unde vindecarea este 
concepută sacramental, sub forma 
ungerii administrate de prezbiteri. 
Însă, în secolul al II-lea deja, ati- 
tudinea față de vindecări devenise 
în mare cea specifică Psalmilor 
(sau altor locuri din Vechiul Tes- 
tament), unde psalmistul se roagă 
pentru izbăvirea de necaz (Ps. 6, 
1-10; Ps. 30; 31; 37) sau cere mijlo- 
cirea profetului sau sfântului lui 
Dumnezeu (Is. 38, 1-20; III Reg. 
17, 22-24; IV Reg. 5, 1-14). Credin- 
cioșii creştini aşteptau vindecări 
din partea celor care urmau să pri- 
mească martiriul, ca semn al apro- 
pierii lor de Împărăţie (Eusebiu, 
Martirii din Palestina 1, 1; Pătimi- 
rea Sfintelor Perpetua şi Felicia 9, 1; 
16, 4; vezi Actele martirilor) şi, în 
curând, harisma vindecării a fost 
transferată pe scară largă sfântului 
ascet, a cărui puteri mijlocitoare 
înfăptuiau minuni, precum profeţii 
din vechime (Atanasie, Viața lui 
Antonie 80; Grigorie al Nyssei, Viaţa 
lui Grigorie Făcătorul de minuni PG 
46, 916; leronim, Viaţa lui Ilarie 8, 8). 
Celsus, apologetul păgân, a atacat 
pretenţia creştinismului de a oferi 
vindecări, ca fiind un alt exemplu 
al faptului că se folosește de tru- 
curi pentru a-și sprijini concepțiile 
religioase (Origen, Împotriva lui 

Celsus 3, 52), iar aceasta a fost o 
acuzaţie pe care Origen a avut grijă 
să o respingă. El nu neagă faptul 
că Biserica a fost frecvent martora 
vindecărilor — un element obişnuit 
al vieţii sale de zi cu zi, însă este 
foarte dornic să deosebească aceas- 
tă practică de invocarea „magică” a 
vindecării, care era pe scară largă 
folosită de religiile contemporane 
(Origen, Împotriva lui Celsus 1, 46; 
371 ş.u.). În secolul al III-lea, mai 
existau oameni care aveau harisma 
vindecării şi care nu erau bătrâni 
hirotoniți (Ipolit spune că ei tre- 
buiau acceptaţi pentru darul lor, 
însă nu înrolați în cler din această 
cauză; Tradiția apostolică 1, 5); 
însă, din ce în ce mai mult, darul 
vindecării a fost atribuit prezbite- 
rilor, iar referința la harisma vinde- 
cării se găsește în cele mai vechi 
rugăciuni pentru hirotonie (Con- 
stituțiile apostolice 8, 16, 26). În- 
cepând cu secolul al IV-lea, acest 
şablon dublu al vindecărilor a de- 
venit normativ. În primul rând, 
vindecarea a fost acceptată ca fiind 
o continuare a milei pe care Dum- 
nezeu o manifestă în Biserică, înţe- 
leasă ca vestitoare a unei creaţii noi, 
şi a fost, prin urmare, socotită ca 
ceva ce ar trebui să fie uşor acce- 
sibilă ca slujbă de rugăciune sau 
Taină (mirungerea şi Euharistia 
reprezentau canalele principale), 
prin intermediul invocaţiei rostită 
de preot. Existau astfel multe ri- 
tualuri de vindecare în cărțile de 
cult ale Bisericii din cele mai vechi 
timpuri. În al doilea rând, oricum, 
actul de vindecare era încă privit 

ca fiind un fenomen miraculos, o 
intruziune specifică Împărăției lui 
Dumnezeu, având scopul special 
de a manifesta o epifanie sau de 
a naște credința. Acest aspect este 
evidenţiat în hagiografii și adop- 
tat ca semn de mare sfințenie al 
agentului vindecării. Vindecările 
sfinţilor au fost în curând atribuite 
moaştelor lor, iar ele au devenit 
ţinta pelerinajului încă de la înce- 
puturile sale. Odată cu sfârșitul 
secolului al IV-lea, Biserica s-a im- 
plicat tot mai mult în ajutorarea 
spitalelor și a altor așezăminte în 
care se oferea asistenţă medicală. 
Cuvântarea a XIV-a a lui Grigorie 
din Nazianz a slujit ca important 
stimul pentru strângerea de fon- 
duri și argument teologic pentru 
leprozeria lui Vasile al Cezareei, 
construită cu fonduri imperiale. 
Începând cu epoca lui Iustinian, 
supravegherea episcopală a spi- 
talelor a devenit tot mai mult un 
aspect al organizării eparhiale. 

Virtute 


Latinescul virtus semnifică pu- 
tere, integritate sau „bărbăţie”. Este 
echivalentul termenului grecesc 
arete, care a avut o existenţă înde- 
lungată în tradiţia filosofică pre- 
creştină. Aristotel, în particular, a 
dat prin lucrarea Etica Nicomahică 
tonul majorităţii reflecției morale 
din epoca elenistică. Ea s-a ames- 
tecat cu un număr masiv de ele- 
mente din învățătura stoică, pe 
care, la rândul lor, creştinii au adop- 
tat-o ca structură de bază a gândirii 
lor etice. Elementele specific creş- 
tine din această schemă morală 
(adesea dezvoltată mai degrabă 
ad-hoc și organic, decât sistematic) 
erau alcătuite din structuri biblice 
cum ar fi: Legea ca poruncă divină 
(înnoită şi interiorizată de Noul 
Testament), Judecata apocaliptică 
a lui Dumnezeu, poruncile lui Hris- 
tos şi cele ale apostolilor. Fondul 
elenistic al concepției despre vir- 
tute sugera că viaţa unei fiinţe 
omenești se menţine între două 
tendinţe: una spre virtute şi alta 
către viciu. Calea către viciu este 
ușoară şi duce la slăbiciune. Ca- 
lea către virtute este o luptă care 
cere veghe şi efort necontenite, de 
aceea, ea era descrisă ca o cale a 
luptătorului și se susținea că este 
la fel de importantă pentru tinere- 
tul grec în scopul dezvoltării ci- 
vice și umane, ca educaţia militară 
de palestre. 

Ideea căii duble (a drumurilor 
opuse către bine și către rău) e bine 

cunoscută încă din vechile scrieri 
creștine, nu în ultimul rând, din 
Apostolul Pavel şi din Didahie. 
Ea se potrivea cu viziunea greco- 
romană despre virtute ca perfec- 
ţionare civică și umană. Epistolele 
clementine sunt un exemplu timpu- 
riu de cod privat roman (supunere 
față de autoritate și angajament 
total către ameliorare morală) ce 
primește o renovare creștină. Filon 
a reprezentat o punte importantă 
în reconcilierea teoriei morale stoice 
cu narațiunea biblică, iar influența 
sa va fi hotărâtoare pentru exegeţii 
creștini de mai târziu, în special 
pentru Origen din Alexandria. În 
lucrarea sa Despre viața lui Moise, 
Filon îl descrie pe Moise în termenii 
unui erou moral al cărui exemplu 
trebuie urmat și a cărui viaţă mar- 
chează etapele progresive ale lui 
arete: Moise trece prin toate virtu- 
ţile şi dobândește în același timp 
o înţelepciune din ce în ce mai 
înaltă, până când, în cele din urmă, 
dobândeşte capacitatea de a sta îna- 
intea lui Dumnezeu. Grigorie al Ny- 
ssei va reproduce în mare măsură 
acest aranjament în propria scriere 
Despre viața lui Moise, identificând 
urcuşul în virtute cu uniunea 
creştină de tip mistic cu Dumne- 
zeu şi transformându-l, astfel, de 
la rădăcină, într-un concept pro- 
fund teologic. Origen realizează 
o şi mai adâncă sinteză a filosofi- 
ilor morale eleniste cu revelaţia 
biblică, identificând suprema vir- 
tute cu Hristos: El nu doar că 
reprezintă cel mai înalt model de 

viaţă virtuoasă, ci e chiar virtutea 
întrupată în capacitatea Sa ca Lo- 
gos întrupat în istorie. Viaţa vir- 
tuoasă devine astfel identică cu 
viaţa în Hristos, asumarea mistică 
a lui Hristos fiind țelul și împlini- 
rea vieții morale. Ucenicii lui Ori- 
gen vor răspândi această idee, care 
după el va deveni o parte funda- 
mentală a teologiei patristice. Gri- 
gorie din Nazianz, bunăoară, re- 
zervă un spaţiu întins în cele Cinci 
cuvântări teologice (Cuvântările 
27-31) descrierii felului în care îl 
îndeamnă Evanghelia pe ucenic 
la înaintare morală și spirituală. 
Cele două aspecte sunt socotite 
inseparabile şi sunt explicate pe 
baza ideii că moralitatea este ex- 
presia trupească a vieții spirituale: 
o imagine obișnuită, folosită spre 
a justifica sinergia inseparabilă 
suflet-trup. Augustin și Ambrozie 
preiau concepţia elenistică despre 
„virtuțile cardinale”: înțelepciunea, 
cumpătarea, curajul și dreptatea, 
o teorie ce era populară și în lite- 
ratura morală latină. La scriitorii 
creştini mai târzii, ele sunt ade- 
sea comparate şi puse în contrast 
(căci ele revin în mod obișnuit și 
necredincioşilor) cu „virtuțile teo- 
logice”: credința, nădejdea și iu- 
birea (rezervate în deplinătatea lor 
doar celor inițiați și iluminați). 
După secolul al IV-lea, autorii 
creştini au adoptat mai ales dis- 
cursul encomiastic al moralei stoice, 
dându-i o expresie ascetică. Viaţa 
de tip askesis devine acum mode- 
lul suprem de viaţă „filosofică” 

autentică (adică virtuoasă). Avân- 
tul ascetic este atât de mare, încât 
stilul de viață nonascetic nu-și 
mai aude decât cu greu glasul, 
deși, la Roma, protestele aprinse 
ale unor influenţi aristocrați căsă- 
toriți vor mai atenua câteva atacuri 
destul de exagerate asupra sexua- 
lităţii din partea lui Ieronim. To- 
tuşi, pentru că multe tratate elo- 
giau monahismul şi fecioria, so- 
cotindu-le „cel mai înalt” stil de 
viaţă, conceptul de ascetism ca 
formă superioară a virtuţii creş- 
tine va primi, în secolul al VII-lea, 
aprobarea oficială a papei Grigo- 
rie cel Mare, spre a fi rafinat ulte- 
rior timp de secole în creștinis- 
mul grec şi latin. Un motiv aparte 
în literatura morală ascetică este 
lista viciilor (o taxonomie a vieţii 
morale), care apare prima oară la 
Evagrie din Pont, fiind apoi adusă 
în Apus de ucenicul acestuia, loan 
Casian. Accentul pus de Evagrie 
pe identificarea virtuţilor şi vici- 
ilor în viaţa lăuntrică a ascetului 
va avea o influenţă profundă în 
civilizaţia apuseană asupra dezvol- 
tării introspecţiei psihologice și a 
conștiinței lăuntrice: este ceea ce 
mai târziu va fi numit „formarea 
conștiinței”. Scriitorii monahi au 
mai avut şi intuiţia faptului că pro- 
gresul în viaţa morală are nevoie de 
o comunitate și de o călăuză în- 
ţeleaptă care să-l sprijine, să-l 
cerceteze și să-l îndrepte pe cel ce 
doreşte să înainteze moral. Autorii 
creştini timpurii numeau această 
călăuză egumen sau (ca în vechea 

Irlandă creştină) Anam Cara, prie- 
tenul sufletului. 


T. Spidlik, The Spirituality of the 
Christian East (Kalamazo, Mic., 1986). 


Vise 


Visele erau considerate în Anti- 
chitate, în general, drept mijloace 
de comunicare ale zeilor cu oa- 
menii. Scriptura oferea primilor 
creștini mai multe paradigme ale 
aprecierii pozitive a viselor ca 
mediu revelator (cf. Fc. 28, 12; 31, 
11, 24; 40, 9). În literatura apo- 
caliptică, de exemplu, profeţi pre- 
cum Daniel (Dan. 7, 1) pot fi văzuţi 
cuprinși de viziuni asemănătoare 
viselor, în timpul cărora le sunt 
comunicate adevăruri importante. 
Iacov și losif sunt alţi faimoși „vi- 
sători”. În literatura Noului Tes- 
tament, Iosif, logodnicul Mariei, 
este avertizat într-un vis, ca şi 
magii, de altfel (Mt. 1, 20; 2, 20), 
iar soţia lui Pilat „a suferit mult, 
în vis” din cauza judecării lui lisus 
(Mt. 27, 19). loil vorbeşte despre 
reînnoirea harismelor profeţiei în 
Israel sub chipul viselor (loil 2, 28). 
În același timp totuși, Scripturile 
(ca de altfel, în general, bărbații și 
femeile din Antichitate) știau, de 
asemenea, că visele erau în mare un 
nonsens, fiind dorinţe și anxietăți 
reciclate din timpul zilei. Despre 
ele se vorbește în mai multe texte 
scripturistice că sunt deșertăciuni 
trecătoare (lov 20, 8; Ps. 72, 20; 

ler. 29, 8; Eccl. 5, 3, 7), iar în legea 
iudaică s-a stipulat interzicerea 
sau chiar uciderea magicienilor sau 
a șamanilor populari care ghiceau 
în vise (Dan. 2, 2) pe baza acu- 
zaţiei de hulă, dacă propovăduiau 
o doctrină eterodoxă (ler. 23, 32; 
Deut. 13, 1-5). În primii ani ai creș- 
tinismului, Imperiul Roman avea 
o atitudine extrem de ostilă față 
de magie și divinaţia populară, 
adesea acționând foarte violent 
împotriva susținătorilor acestora 
(foarte numeroși, de altfel). Bise- 
rica primară a moștenit toate aceste 
atitudini conflictuale. Într-adevăr, 
era foarte precaută în privința mul- 
ţimii de ghicitori în vise şi astro- 
logi care, în Antichitatea târzie, for- 
mau ceata de frunte a unei religii 
populare vii şi, în general, îi con- 
sidera drept idolatri ce pătimeau 
de pe urma amăgirilor demonilor 
pe care ei înșiși îi chemaseră (Ipolit, 
Tradiția apostolică 16). În câteva 
texte apologetice creştine, minu- 
nile asociate cu relicvele elenistice 
şi acuratețea interpretării viselor 
asociate cultelor păgâne nu au fost 
explicate ci, mai degrabă afirmate 
ca rezultat al invocării reușite a 
acestor demoni (panteonul elenist), 
care aveau o putere de prevedere 
superioară oamenilor (Lactanţiu, 
Despre instituțiile divine). Visele 
nu au fost o parte semnificativă a 
scrierilor scripturistice creștine. 
Apariţia lor în povestirea despre 
naștere este chiar o excepţie din 
Evanghelia de la Matei. Mai mult, 

categoria visului era de obicei dis- 
preţuită în literatura superioară 
„filosofică” a timpului, iar primii 
creștini erau, în general, foarte 
precauți în privinţa asocierii cre- 
dinţei și dogmelor lor cu experi- 
enţele vizionare sau a justificării 
lor pe o presupusă autoritate. Vi- 
sul — asemănător cu transa — avut 
de Petru la lafa, este, desigur, o 
excepție foarte importantă și, în 
acea relatare, autorizarea unei în- 
tregi creştinătăţi provenite din rân- 
dul neamurilor depinde de o transă 
revelatoare (Fapte 10, 9-16). În 
secolul al II-lea, publicarea Cărții 
despre vise de către sofistul elenist 
Artemidorus din Efes, demon- 
strează existenţa a ceva asemă- 
nător unei redeșteptări a visului 
ca subiect „respectabil” în cadrul 
discursului erudit. În aceeași pe- 
rioadă, vedenia prin vis funcționa 
proeminent în cultele tămădui- 
toare ale lui Esculap și Isis, două 
dintre cele mai puternice religii ale 
timpului. Asocierea viselor cu cul- 
tele păgâne terapeutice a fost, la 
început, un alt aspect negativ, cel 
puţin în ceea ce îi priveşte pe 
gânditorii creștini. Origen şi Ter- 
tulian consideră că Iacov, visătorul 
biblic arhetipal, este un tip al „omu- 
lui înzestrat cu cunoaştere”. Pen- 
tru Origen, el este în mod funda- 
mental vizionarul meditativ și in- 
trospectiv care Îl înțelege pe Dum- 
nezeu (Comentariu la Cântarea Cân- 
tărilor, Prolog 3). Pentru Tertu- 
lian, el este un tip al profetului. 

Niciunul dintre ei nu este interesat 
de funcţia lui ca „visător”. Tertu- 
lian, în De Anima 45, 4, mini- 
malizează visele, considerându-le 
un nonsens emoțional și totuși, 
în același timp, consideră că, în 
principal, ele pot fi pentru creştini 
o sursă de bogată înţelegere a tă- 
râmului divin (De anima 47, 2), 
invocând astfel, implicit, deose- 
birea creştină comună dintre un 
vis revelator (ceea ce Grigorie din 
Nazianz ar numi drept „vis de 
veghe”) și fanteziile lipsite de im- 
portanță ale creierului din timpul 
somnului. În Păstorul lui Herma, 
care a beneficiat de o mare auto- 
ritate până în secolul al III-lea, 
narațiunea profetică centrală este 
susținută prin intermediul reve- 
laţiilor din visele autorului. Însă, 
ar trebui să se observe faptul că 
secvenţa de vis din viziunea rela- 
tată de Herma începe cu personajul 
principal mergând pe un drum și 
care, la un moment dat, este cu- 
prins de ceva înrudit cu „visul de 
veghe” pe care l-a avut Petru la 
Iafa (Păstorul lui Herma, Vedenia 
1, 1, 3-1, 2,2). La începutul seco- 
lului al III-lea, jurnalul de vise al 
muceniței nord-africane Perpetua 
a fost, de asemenea, foarte influ- 
ent în sensul aducerii ideii de vis 
profetic înapoi în inima preocupă- 
rilor creștine (Pătimirea Martirelor 
Perpetua şi Felicitas 4-10; vezi şi 
Martiriul lui Policarp 5, 2). S-a su- 
gerat uneori că interesul în visele 
revelatorii despre care a fost vorba 

aici trădează o oarecare influență 
montanistă. Povestirile visurilor 
din Pătimirea Martirelor Perpetua 
și Felicitas au întreaga vioiciune a 
relatărilor autentice de primă mână 
şi, în genere, se referă la anxie- 
tăţile tinerei martire în privința 
chinurilor iminente, ca şi interesul 
pentru natura raiului. Deja în se- 
colul al IV-lea, atitudinile erau tot 
mai mult în schimbare. Mulţi din- 
tre scriitorii patristici de seamă din 
această perioadă consideră visele 
drept o dovadă pozitivă a faptu- 
lui că sufletul este nemuritor și nu 
este legat de trup (Atanasie, Contra 
gentes 2, 31; Augustin, Despre în- 
terpretarea literală a Cărții Facerii 12; 
Synesius de Cirene, De Insomniis 
3-5). Grigorie din Nazianz are o 
concepție extrem de pozitivă de- 
spre vise, mai ales dacă visătorul 
este pregătit din punct de vedere 
ascetic și și-a făcut sufletul receptiv 
la semnalele divine. EI face referire 
la visul cu fiinţe cereşti avut de el 
însuși pentru a explica alegerea 
sa din tinereţe de a deveni ascet 
şi, de asemenea, se referă aprobator 
și regulat la vedeniile din vis avute 
de cei din familia sa, ca semn al 
alegerii lor spirituale. În secolul 
al V-lea, biserica Sfintei Tecla din 
Seleucia funcţiona ca loc de vin- 
decare; creştinii bolnavi dormeau 
aici, iar unii experiau vedenii cu 
sfânta vindecându-i. De aseme- 
nea, în această perioadă, Chiril al 
Alexandriei este unul dintre cei 
menționați ca fiind capabili să 

comunice în vis cu sfinții. lar în 
propriul vis despre mucenici, Chiril 
concepe o strategie de întrebu- 
inţare a sfinților (cu ajutorul moaş- 
telor Sfinţilor Chir și loan) ca 
„contrapondere” de succes la ma- 
rele templu al lui Isis din Menou- 
this. În jurul secolului al V-lea, 
comunicarea prin vise între sfinții 
din vechime și conducătorii creştini 
era o temă comună, sfinții relevând 
adesea locurile în care se aflau 
moaștele lor pierdute. Asceţi pre- 
cum Ieronim descriu câteva din- 
tre visele lor, cel mai faimos dintre 
ele fiind visul lui leronim în care 
Hristos îi spune că el nu este chiar 
un creştin, ci mai degrabă un ci- 
ceronian, fiindcă iubirea lui față 
de literatură era excesivă (Ep. 22). 
La leronim, în general, visul este 
reinterpretat ca un aspect al con- 
ştiinţei şi nu o harismă profetică 
precum la Grigorie. În întreaga 
perioadă a creștinismului primar, 
modul de abordare a viselor de- 
monstrează, în izvoarele literare, 
această fascinaţie ambivalentă. În 
religiozitatea populară, însă, şi 
mai ales în cea specifică Bisericii 
bizantine, visurile revelatorii erau 
parte a experienţei religioase creș- 
tine comune și același lucru se 
poate spune și despre creștinismul 
timpuriu din Irlanda și (tot mai 
mult) despre literatura africană, ca 
de exemplu în povestirile deșer- 
tului de mai târziu, unde vedeniile, 
care înainte erau rar relatate şi, în 
general, dezaprobate, ies în evi- 

denţă tot mai mult ca semn al spo- 
ririi duhovnicești. De exemplu, 
în Scara lui Ioan Scărarul |/ Cli- 
macus], bătrânii văd adesea profeți 
din vechime având convorbiri sau 
păşind alături de alţi sfinţi, pe care 
ucenicii lor nu îi pot vedea (pre- 
cum în Viața lui Shenouda). Intere- 
sul ambivalent faţă de vise ca me- 
diu divin a rămas la fel în creş- 
tinism și în secolele următoare. 

graphy (New York, 2001), pp. 62-76; 
H. Musurillo, The Acts of the Christian 
Martyrs (Oxford, 1972), pp. 107-131 
(ET of The Passion of Perpetua and 

Voinţă 


Ideea de voinţă omenească (în 
latină: voluntas, în greacă: thelema) 
sau de capacitate de a alege liber 
ce este bine sau ce este rău (şi 
implicit, capacitatea de a-și defini 
prin asentiment sau dezacord locul 
în ordinea pe care Dumnezeu a 
statornicit-o în lume) este o idee 
centrală în concepţia creştină de- 
spre antropologie și soteriologie. 
Multe izvoare biblice, guvernate 
de sentimentul copleșitor al atot- 
stăpânirii lui Dumnezeu asupra 


542 


cosmosului, aveau o tendinţă pre- 
destinaționistă. La începutul peri- 
oadei creştine, ea a fost încurajată 
de fatalismul adânc înrădăcinat 
al religiei elenistice. Voința zeilor 
era socotită implacabilă. Filosofii 
vedeau în noțiunile de rugăciune 
individuală sau de libertate a ale- 
gerii individuale o metafizică sim- 
plistă, iar gnosticii creștini am- 
plificau acest fatalism. Acest fapt 
va declanșa reacţia teologilor pa- 
tristici timpurii ca Irineu și Iustin 
Martirul, alarmaţi că tendinţa de 
a vedea în indivizi simple efec- 
tive într-o bătălie cosmică cu dez- 
nodământ predeterminat anula no- 
ţiunea de convertire şi de angaja- 
ment moral al credincioșilor. Ei 
au explicat că ideea de „mântuire” 
radicală (dăruită de Dumnezeu 
unei umanități nevolnice și aflată 
dincolo de posibilităţile sale pro- 
prii) putea fi împăcată cu chemarea 
adresată de Dumnezeu oameni- 
lor de a răspunde harului Său pe 
calea moralității liber alese şi a 
ascultării duhovniceşti (concep- 
tul de „Legământ” ca ascultare de 
Lege). Origen a fost unul dintre 
primii teoreticieni agnostici care 
au insistat că principiul libertăţii 
voinţei omeneşti stă la rădăcina în- 
tregii ordini metafizice. Căderea, 
zicea el, a adus o vătămare a fru- 
museţii proprii ordinii creației de- 
oarece Dumnezeu îngăduise ca 
destinul cosmic să depindă de li- 
berul consimțământ al îngerilor și 
oamenilor. Dumnezeu prevăzuse 
şi îngăduise această cădere pen- 
tru împăcarea libertăţii creaturale. 

Pentru Origen, toată viața angelică 
de după cădere și toată viața ome- 
nească din planul terestru erau o 
pregătire terapeutică a voinţei pen- 
tru a asculta de Dumnezeu, nu în 
stare de inocenţă, ci de devota- 
ment și pocăință. Origen admitea 
mai multe căderi ale individului 
în timpul vieţii și descria întoar- 
cerea sufletelor căzute la Dum- 
nezeu ca pe un urcușş și o întoar- 
cere inevitabilă către izvorul vieții. 
Astfel, în cele din urmă, toată crea- 
tura intelectuală va fi din nou unită 
armonios cu Dumnezeirea (doc- 
trina apocatastazei), într-o comu- 
niune perfectă a voinţelor cu cea 
a lui Dumnezeu; iar cosmosul, care 
odinioară căzuse în dezbinare din 
pricina libertăţii creaturale, își va 
regăsi totuși armonia prin călău- 
zirea lui Dumnezeu şi reabilitarea 
acestei libertăţi. Pentru Origen, 
toate diferenţele de înțelepciune, 
talent, condiţie socială care există 
pe pământ sunt rezultatul liberu- 
lui arbitru (nu al unei sorți acci- 
dentale), deoarece Dumnezeu a 
conferit indivizilor un destin ome- 
nesc pe potriva gravităţii căderii 
care s-a petrecut prin voinţa lor 
preexistentă înainte de întruparea 
sufletului. Deși ingenioasă, această 
soluţie a condus, începând din 
secolul al III-lea, la o enormă con- 
troversă. După Origen, ea va fi mai 
mult sau mai puţin abandonată 
de toţi scriitorii creștini, care tre- 
buiau acum să găsească din nou 
o împăcare între pronia absolută 
a lui Dumnezeu şi rătăcirile li- 
bertății omenești. Origen oferea 

şi aici o soluţie, pentru că tratatul 
său Despre rugăciune făcea, fără 
să recurgă la teoria preexistenţei, 
o deosebire clară între preştiința 
şi providenţa lui Dumnezeu. Ast- 
fel, teologii patristici vor putea sus- 
ţine că Dumnezeu Și-a făurit planul 
providenţial pentru lume chiar în 
jurul şi miezul rătăcirilor liber- 
tății omeneşti, pe care le-a prevă- 
zut că vor fi săvârşite de creatu- 
rile prietene sau dușmane Lui de-a 
lungul vieţii. Augustin s-a luptat 
cu problema liberului arbitru mai 
ales în faimoasele sale Confesiuni, 
unde zugrăvește misterioasa cale 
a libertății omenești ce înaintează 
sub providenţa formatoare a lui 
Dumnezeu. Soluţia lui, potrivit 
căreia singura libertate autentică 
este doar ceea ce Dumnezeu dă 
voie sufletului, va fi dominantă în 
gândirea creștină de mai târziu. În 
literatura patristică greacă, aceeași 
idee a fost abordată mai mult în 
oglindă: libertatea omenească nu 
este un dat; ființa umană porneşte 
de la o adâncă „robie” faţă de pa- 
timi și prejudecăţi. Capacitatea 
de a ajunge liber intelectual și mo- 
ral reprezintă lucrarea tainică a ha- 
rului, la care credinciosul trebuie 
să colaboreze intim și cu adânc 
devotament (Răsăritul grec nu a 
fost niciodată la fel de circumspect 
ca Augustin în problema „cola- 
borării” cu divinul). Doar atunci 
când sufletul a dobândit unirea cu 
Dumnezeu putem avea speranța 
de libertate, căci abia atunci indi- 
vizii ar putea pretinde că au de- 
pășit toate patimile și obsesiile care 

îi stăpâneau mai înainte. În secolul 
al VII-lea, criza sinodală hristo- 
logică (privitoare la unitatea lui 
Hristos) se confrunta cu aceleași 
dificultăți. Sinodul de la Constan- 
tinopol III (680-681) şi opera lui 
Maxim Mărturisitorul tratau de- 
spre natura voinţei lui Hristos. Câte 
voințe are Hristos? Dacă are nu- 
mai o voinţă divină, unitatea ac- 
ţiunii Sale personale pare să fie 
asigurată, dar cum ar fi putut El să 
trăiască o viață autentic omenească 
fără voință omenească? Maxim 
Mărturisitorul a făcut o distincţie 
importantă între voinţa firească și 
voința gnomică. Voința firească e 
comparabilă cu cea pe care o avea 
Adam în grădina Raiului, când 
mergea înaintea lui Dumnezeu și 
alegea cu inocenţă ființa nemuri- 
toare a binelui. Voința gnomică 
s-a ivit după cădere. Căzut, omul 
nu mai putea alege instinctiv di- 
vinul, binele. El trebuie să-l deducă, 
iar adesea să se forțeze să-l ur- 
meze. Voința gnomică e principiul 
volitiv constitutiv înrădăcinat acum 
în fiecare ființă omenească. În Hris- 
tos, susține Maxim, nu există voință 
gnomică, ci doar voinţă firească. 
Însă este o voință omenească auten- 
tică, una care a făcut ca toate ale- 
gerile omenești ale lui Hristos să 
fie orientate instinctiv către voinţa 
divină. Așa încât, deşi Hristos are 
două voințe, una dumnezeiască 
(pentru că e Logosul Dumnezeului 
Atoateţiitor) şi una omenească (ma- 
nifestată, bunăoară, în dureroasa 
hotărâre a lui lisus din grădina 
Ghetsimani de a accepta cupa 

suferinţei), cu toate acestea, există 
în Hristos o unitate de voinţă con- 
tinuă şi absolută. Hristos nu s-a 
abătut nici o clipă de la alegerea 
binelui deoarece viaţa Lui ome- 
nească era pe deplin în comuniune 
cu Dumnezeu. Prin modelul Său, 
El a dat umanităţii posibilitatea 
izbăvirii voinţei, a redefinirii liber- 
tății omeneşti în sensul comuniunii 
depline cu Dumnezeu. Sinodul din 
681 a aprobat această teologie a 
voinţelor lui Hristos şi dat astfel un 
impuls noțiunii de libertate umană, 
în sens de calitate divină. Ea nu a 
fost elaborată prea mult în gândirea 
teologică modernă, însă reprezintă 
cu siguranță una dintre cele mai 
importante implicaţii ale teologiei 
și filosofiei patristice târzii. 

